
PINTÉR ISTVÁN 


A MAGYAR ELLENÁLLÁSI MOZGALOM. 
KORABELI ÁLLÁSFOGLALÁSOK, MAI ÉRTÉKELÉSEK 


Az ország felszabadulása óta alig van a legújabb kori magyar történelemnek 
olyan témája, amely iránt akkora érdeklődés nyilvánulna meg, mint Magyar- 
ország második világháborús szerepe és ezen belül a magyar ellenállás kérdései. 
Ennek a nagyfokú érdeklődésnek a publicisztika, majd a történetírás újabb és 
újabb ismeretanyagok, feldolgozások közreadásával nemcsak megfelelt, hanem 
a felmerülő problémák tisztázása körül zajló vitákkal az érdeklődést még fokozni 
is sikerült. Ebben nagy szerepe van annak is, hogy az elmúlt másfél évtizedben 
a publicisztika és a történetírás mellé Magyarországon is felzárkózott a memoár- 
irodalom, amely egyfelől teljesebbé, a személyes élményekkel érzelemgazda- 
gabbá teszi meglévő ismereteinket, másfelől! eltérő, nemegyszer ellentétes szem- 
pontok szerint világít meg eseményeket. 

A korszak gazdagodó irodalma (különösen, ha a szépirodalmi műveket is 
számba vesszük) nemcsak korhűbb, pontosabb értékelést nyújt, hanem a történeti 
folyamatokat többféle egyéni nézőpontból láttatja, néha pedig a marxista törté- 
nelemszemlélettől idegen nézeteket is éleszt. A fő tendencia azonban kétség- 
telenül a valóságos történeti kép kiteljesedése. 

A kor tág horizontú vizsgálatát szolgáló tényfeltáró munkák, elvi elem- 
zések, a társadalmi haladás táborában küzdők visszaemlékezései nemcsak új 
ismereteket adnak, hanem segítenek a korábbi téves nézetek, a hiányzó doku- 
mentumok miatt nemegyszer megalapozatlan, vagy éppen aktuálpolitikai cé- 
lokat szolgáló állásfoglalások, nézetek kiküszöbölésében és hitelesebb, árnyal- 
tabb történelmi kép és tudat kialakításában. Ugyanakkor ennek a fontos törek- 
vésnek ma is vannak olyan mellékhajtásai, amelyek nem segítik, hanem zavarják 
tisztánlátásunkat. 

A sokoldalú feltárómunkának és a körülötte zajló vitának ez az újabb és 
újabb felélénkülése jelentős mértékben az ellenállási mozgalommal kapcsolatos. 
Ez érthető, hisz történetírásunk még jócskán adós a mozgalom számos olyan 
problémájának, részletének feltárásával, amely teljesebbé, valósághűbbé teheti a 
másik Magyarország küzdelmeit, annak a korszaknak a megismerését, amely- 
ben ez az antifasiszta harc kibontakozott és lezajlott. Az utóbbi években külö- 
nösen megnőtt az olyan - az ellenállásba valamilyen formában bekapcsolódott -— 
értelmiségi, középrétegek és más társadalmi csoportok tevékenységének fel- 
tárása, amelyet eddig a kutatás részben mellőzött, részben elhanyagolt. Ezt 

a munkát csak üdvözölni és támogatni lehet és kell, mert csak így tudjuk a ma- 
gyar történelem adott szakaszában az ellenállási mozgalom tényleges helyét ki- 
jelölni és meghatározni. Ugyanakkor -— mint ilyenkor lenni szokott -— nem- 
egyszer el is túlozzák szerepüket a mozgalom fő erőinek a rovására. Nem- 
egyszer — hol nyíltan, hol burkoltan — a baloldalt szűkmarkúságért vagy éppen 
a megújulásra, vagy kezdeményezőkészségre való képesség hiányáért marasz- 
talják el, és ebben látják az összes Hitler-ellenes és antifasiszta erő összefogá- 
sának egyik akadályát, máskor a baloldal, s főleg a kommunista mozgalom 
erejét becsülik le, valóban meglevő szervezeti gyengeségét túlozzák el. Vannak 
kísérletek a felelősség elhárítására is: , nem tehettünk többet, mint amit tet- 
tünk!" 

A jelen tanulmány a fenti nézeteket szem előtt tartva kívánja vizsgálni 
az ellenállási mozgalom néhány kérdését. Elsőként a KMP megújulási és kez- 
deményezőkészségét, a széles Hitler-ellenes nemzeti összefogásban, a függet- 
lenségi mozgalom kibontakozásában és kezdeti sikereiben játszott szerepét kí- 
sérjük nyomon. 


$xXk 


Köztudomású, hogy Magyarország háborúba lépésének előestéjén, illetve 
közvetlenül a háborúba lépés után vált mind szélesebb körben ismertté a Kom- 
munisták Magyarországi Pártjának új programja, amelyet tömören a függet- 
len, szabad, demokratikus Magyarország jelszava fejezett ki. A párt Központi 
Bizottsága 1941 tavaszán felismerte az ország alapvetően megváltozott helyze- 
tét, annak lehetőségét, hogy Magyarországot a németek , nemcsak felvonulási 
területként használják fel, hanem az országot közvetlenül is belekergetik a há- 
borúba". A KMP a munkásosztály, a parasztság, ,az egész dolgozó nép" 
harcba hívása mellett együttműködést ajánlott mindazoknak a pártoknak, cso- 
portoknak, egyéneknek, amelyek , a német imperializmus elleni harcot elfo- 
gadják." A háborúba lépést követően a párt leszögezte: a magyar nemzet létér- 
deke a fasiszta Németország bukása, mert Hitler győzelme örökre megpecsé- 
telné Magyarország nemzeti szuverenitását. A Szovjetunió és a vele együtt- 
működő országok győzelme, a szovjetellenes háborúból való kiválásunk a nem- 
zet egyetemes érdeke, Magyarország függetlenségének és demokratikus átala- 
kulásának egyetlen járható útja. Ebben a történelmi helyzetben elengedhetet- 
lennek tartotta minden , németellenes és haladó politikai erő" összefogását, a 
Hitler-ellenes nemzeti front megteremtését. A feltételezett és potenciális szövet- 
ségesekhez — szeptemberben és novemberben - levélben is eljuttatott felhí- 
vásában ismételten leszögezte, hogy ,az ország függetlensége és szabadsága" 


" Nem célunk itt egyes művek vagy nézetek konkrét bírálata, csak példaként említjük meg 
Kádár Gyula A Ludovikától Sopronkőhidáig (Magvető Könyvkiadó 1978.) c. munkáját, 
vagy Tóth Pál Péter Az illegalitástól a legalitásiíg (Beszélgetés Haraszti Sándorral. Kritika, 
1983. 11-12. sz.) c. írását, amely egyoldalúságával, a valóságos helyzetet torzan tükröző állás- 
pontjával zavarokat kelt. 

" PI Archívum. 500. f. 2/857., 2/621. ő. e. 

védelmében , minden politikai látókörrel rendelkező hazafias embernek. . . je- 
lenleg félre kell tenni az elválasztó ellentéteket, és csak a közös nemzeti érde- 
keket szabad szem előtt tartani. Létre kell hozni egy németellenes nemzeti 
összefogást, amely a nemzet ellenállását egyesíti a szolgásító törekvések ellen."? 
Egyúttal hangsúlyozta azt is, hogy a közös nemzeti cél: Hitler oldaláról való 
leválás , eléréséig... a KMP tevékenysége nem irányul a meglevő állami és 
társadalmi rend erőszakos megváltoztatására" ." 

A KMP ennek a programnak az összes Hitler-ellenes erő összefogásának a 
meghirdetésével rendkívül gyorsan alkalmazkodott az ország változóban lévő 
politikai körülményeihez, az egyes osztályok helyzetében és hangulatában vég- 
bemenő módosulásokhoz, és felismerte a bennük rejlő lehetőségeket. Rövid időn 
belül, mindössze néhány évvel az 1936-1937-ben végrehajtott stratégiai irány- 
váltás (proletárdiktatúra helyett a demokratikus Magyarország célkitűzése) 
után képesnek bizonyult újabb, lényeges taktikai változtatásra is. 

A párt 1941-ben nemcsak a demokratikus, azaz az antifasiszta erők egy- 
ségírontját sürgette és követelte, mint 1936-ban, hanem minden, az ország 
függetlenségéért síkraszállni kész, tehát a demokratikus átalakulást nem vállaló, 
de Hitler-ellenes erő összefogását is. Ezzel a magyar népfírontpolitika fő célja a 
nemzeti feladatok: az ország függetlenségének védelme, a Hitler oldalán viselt 
háborúból való kilépés, ennek keretében a Hitler-ellenes nemzeti egység megte- 
remtése lett. A háború alatt az ország demokratikus átalakulásának közvetlen 
célkitűzése háttérbe szorult, a függetlenségért és békéért folyó harcnak aláren- 
delten, a nemzeti egység keretén belül, ennek függvényeként jelentkezett. A párt 
számolt azzal, hogy a harc oroszlánrésze a dolgozó parasztsággal szoros szö- 
vetségben a munkásosztályra hárul, s ez egyben biztosítéka annak, hogy a prog- 
ram demokratikus célkitűzései, az ország demokratikus átalakulása is — a füg- 
getlenség helyreállításával egyidőben vagy azt követően — megvalósul. Így a 
népírontpolitikának , a fasizmus ellen a demokráciáért" szakaszát, felváltotta 
, 2 fasizmus ellen a függetlenségért, a békéért és a demokrácidért" időszaka. 

A munkáspártoknak, mindenekelőtt a KMP-nak sikerült a közvetlen (az 
egész nemzetet érintő) nemzeti érdekeket, a dolgozó tömegek, főleg a munkás- 
osztály osztályérdekeivel úgy összhangba hozni és programszerűen megfogalmazni, 
hogy a kettő segítse és ne keresztezze egymást, s az ország előtt álló legfőbb 
feladatok megoldását. A párt — a nemzetközi kommunista mozgalom tapasz- 
talataira is támaszkodva -— a nemzeti és osztályérdekek merőben újszerű össze- 
hangolásával új távlatokat nyitott a munkásmozgalom és más progresszív erők 
együttműködése számára. Bizonyította, hogy a munkásmozgalom nyitott minden 
haladó gondolat és politikai áramlat számára. Ugyanakkor kifejtette azt is, hogy 
ez nem jelent lemondást a végcélról, ellenkezőleg, segíti annak érvényre jutá- 
sát. A függetlenségi front nemcsak a náci iga lerázására törekszik — szögezte le 
a Szabad Nép, hanem , a német elnyomással együtt annak belföldi támaszát, 


" A magyar népfront története. Dokumentumok. Főszerk.: Szabó Bálint. I. k. Kossuth 
Könyvkiadó 1977. 284-286. o. 

§ Dokumentumok a magyar forradalmi munkásmozgalom történetéből 1935-1945. (A 
kötetet összeállította: Pintér István-Svéd László.) Kossuth Könyvkiadó 1964. 290-292. o. 

a reakciós körök uralmát is felszámolja, és szabaddá teszi az utat a nemzet demok- 
ratikus fejlődésének, ami az új európai viszonyokban egyértelmű a szocializmus 
felé való viszonylag békés fejlődéssel"." 

A párt politikájában végbement változás nem volt véletlenszerű, hanem 
nagyon is tudatosan, az előző évek politikai változásainak gondos elemzésére és 
elvi összegezésére épült. Az 1936-os stratégiai irányváltás után a párt politikai 
és elméleti tevékenységében felgyorsult a népírontpolitika nemzetközi tapasz- 
talatainak a sajátos magyar körülményekre való adaptálása, az új kommunista 
népfrontpolitika teoretikus megfogalmazása, majd továbbgondolása, egyszóval 
- ahogy egyik történészünk megfogalmazta — a népírontkoncepció , magya- 
rítása". 

E , magyarításnak" a kiindulópontja az volt, hogy a párt az új történelmi 
helyzet követelményével összhangban elméletileg, majd gyakorlatilag is meg- 
változtatta az 1930-as évek közepéig követett stratégiai irányvonalát, és meg- 
újította egész tevékenységét. , A mi régi felfogásunk ... fő hibája abban állt 
— állapította meg Révai József, a népíront elméleti tisztázása szempontjából 
fontos folyóiratban, az Új Hangban -, hogy a szocialista átalakulás lehetőségét , 
amelyért — mint a legkedvezőbb történelmi eshetőségért — harcolni kell, úgy ér- 
telmeztük, hogy nincs is más eshetőség ezen az egyen kívül. Nem vettük számba 
a történelem átmeneteit, kerülő útjait, bonyodalmait, vargabetűit, esetleges 
visszalépéseit."" 

Révai azonban nemcsak a , fő hiba" pontos okát, hanem a teendőt is meg- 
határozta: , A feladat abban áll — írta a demokratikus átalakulás perspektívájá- 
ról szóló fejtegetésében -, hogy a mindenkori történelmi helyzetnek megfele- 
lően — tehát nem egyszer és mindenkorra -— kell megtalálni a magyar forra- 
dalom vegyületének konkrét képletét, demokratikus és szocialista elemeinek 
sajátos atomsúlyát. A fasizmus győzelme Németországban nálunk is olyannyira 
előtérbe tolta a demokráciáért való harc feladatait, hogy ... ezzel a magyar 
forradalom egész képlete megváltozott ... Nyilvánvaló, hogy a polgári de- 
mokratikus átalakulás feladatainak összefonódása a fasizmus elleni harc és az 
ország függetlensége védelmének feladataival, az osztályerők más csoportosu- 
lása alapján kell, hogy folyjék. A fasizmus veszélye elleni harcnak és az ország 
függetlensége védelmének feladatai nem egyszerűen azt jelentik, hogy a régi 
demokratikus feladatokhoz most eggyel! több járult, hanem az egész harci terep 
átalakult, az osztályok csoportosulása megváltozott és így a régi harci célok is 
új megvilágítást, új hangsúlyt, bizonyos mértékig új tartalmat is nyertek a fa- 
sizmus elleni küzdelem általános és átfogó összefüggésében."" Hasonlóan fogal- 
mazott Kállai Gyula is (főként a konkrétabb tennivalókat véve számba): ,,A 
legsürgősebb tennivaló tehát: felszínre hozni, összefogni és organizálni a fe- 
nyegető diktatúrával (fasizmussal) szemben a lappangó és szétszórt, tervsze- 
rűtlenül működő, de máris meglévő, demokratikus vagy legalábbis antifasiszta 
erőket. Ezeknek a segítségével kiharcolni, vagy legalábbis megvédeni a törté- 


§ Illegális Szabad Nép. Szikra 1954. 60-61. o. 
" Lásd: A magyar népfront története. 162-163. o. 
" Uo. 


nelmi cselekvés számára teret biztosító szabadságjogokat, nyitva tartani a fej- 
lődés útját, megteremteni a lehetőségeket, az előfeltételeket az igazi népsza- 
badság számára."" Az , egész harci terep" megváltozásának felismerése tette 
lehetővé, hogy a KMP módosítsa a potenciálisan szövetségesként számba jö- 
hető pártokkal és társadalmi osztályokkal, rétegekkel kapcsolatos korábbi poli- 
tikai állásfoglalását, értékítéletét. 

1936 után a KMP számára nyilvánvalóvá vált, hogy az antifasiszta front 
az MSZDP közvetlen vagy közvetett támogatása, a kommunisták, szociálde- 
mokraták valamiféle hallgatólagos együttműködése nélkül nem képzelhető el. 
A KMP vezetői 1936-os határozatukban leszögezték, hogy a kommunistáknak 
tudomásul kell venni: , a Magyarországi Szociáldemokrata Párt az egyetlen 
legális munkáspárt, amelyben a magyarországi munkásosztály túlnyomó többsége 
saját pártját látja", és ennek szellemében kell a jövőben politizálni. , Szívós, 
türelmes, fáradhatatlan felvilágosító munkával" kell a szociáldemokrata mun- 
kásokat és tisztségviselőket a fasizmus elleni közös együttműködés számára 
megnyerni." Az 1930-as évek második felében az MSZDP-ben végbement 
kedvező változások, a baloldal megerősödése a párton belül és az 1939-es kong- 
resszuson meghirdetett politika (, pártállásra való tekintet nélkül" összefogni 
, az ország függetlensége érdekében") kedvezőbbé tette a két párt együttmű- 
ködésének feltételeit és megteremtette a kommunisták és a szociáldemokrata 
baloldal háború alatti közös akcióinak lehetőségét." 

A KMP számára ugyancsak nyilvánvalóvá vált, hogy a legális munkás- 
mozgalom mellett a másik bázis a politikailag még az MSZDP-nél is több 
árnyalatot mutató Független Kisgazdapárt ,az a tényező, amellyel a demok- 
rácia híveinek feltétlen kell számolniuk, mivel ez a párt nemcsak széles tömeg- 
befolyással rendelkezik, hanem a diktatúrával is élesen szembefordult"!!! — írta 
a Gondolatban Antal János. Kállai Gyula is leszögezte a Márciusi Front 
Tovább c. lapjában, hogy a kisgazdapárttal, , mint lehetséges szövetségessel 
feltétlen számolniunk kell". , Úgy a kisgazdapártban, mint a keresztény- 
pártban nagy demokratikus tömegek vannak, amelyek a fasizmus előretörését 
aggodalommal és kifejezett ellenszenvvel nézik — olvashatjuk Révai József érté- 
kelésében. És, ámbár nem jelentéktelen erők kísérleteznek mindkét pártban azzal, 
hogy a tömegek elkeseredését félfasiszta irányba tereljék, száz és száz szimp- 
tóma beszél arról, hogy a kisgazdapárt legkülönbözőbb vidéki szervezetei épp- 
úgy, mint a katolikus demokrácia csoportjai, egyaránt aktív ellenállást kívánnak 
a fasiszta veszéllyel szemben."! 

A szociáldemokrata pártban erőteljesebben, a kisgazdapártban mérsékel- 
tebben megmutatkozó változás és ennek felismerése nem jelentette, hogy ezt a 

politikai cselekvés területén azonnal hasznosítani is lehet. E pártok vezetői 
1936-1937-ben - bár elismerték az antifasiszta front történelmi szerepét a fa- 
sizmus elleni harcban -— Magyarországon e politikát nem tartották megvaló- 
síthatónak. Ezért is jött létre nélkülük, ha nem is ellenükre, 1937 tavaszán a Már- 
ciusi Front. E demokratikus összefogásban részt vett politikai erők nemegyszer 
közvetlenül, gyakrabban közvetve élvezték e pártoknak (ha nem is legfőbb ve- 
zetőinek) közép- és alsó szintű szervezeteiknek s főleg tömegeiknek a támoga- 
tását, s rajtuk keresztül nyílt meg gyakran az út számos német- és nyilasellenes 
politikai vagy éppen kulturális csoportosuláshoz." 

A népírontpolitika magyarországi alkalmazásának elméleti és politikai út- 
keresése során a tartós szövetségesekkel való együttműködés elemzése mellett 
a kommunista párt figyelmet fordított az időleges, átmeneti szövetségesek, 
úgy is mondhatnánk, az útitársak helyzetére és a velük való együttműködés 
lehetőségeire. A harmincas évek közepére nyilvánvalóvá vált, hogy az uralkodó 
osztályokon belüli hol élesebb, hol visszafogottabb nézeteltérések mindinkább 
nyílt ellentétekké fajulnak. Ennek a népfront szempontjából is figyelmet ér- 
demlő jelenségnek a szerepét a párt már 1936 elején felismerte. Gömbös bel- 
és külpolitikai orientációja, , eddigi és még fenyegető következményei" a bur- 
zsoázia pártjain belüli , elégedetlenséget nyílt ellenkezéssé fejlesztették (Beth- 
len, Független Kisgazdapárt és a töredék pártok)" - olvashatjuk az Elvtársi 
levélben." Egy évvel később a feltétlen németbarát politikával szembehelyez- 
kedő vagy azt bíráló pártok és politikai csoportok körmendi gyűléséről a KMP 
a következőket állapította meg: , A körmendi összefogás a fasiszta parancsura- 
lom ellen irányul és programjának ezt a részét örömmel vehetjük tudomásul. 
A fasizmus elleni harc valamennyiünknek, az egész magyar népnek legfonto- 
sabb érdeke és ahhoz, hogy ez a harc eredményes legyen, szükség van a 
fasisztaellenes erők minél szélesebb összefogására." Ugyanakkor mindjárt hoz- 
záteszi, hogy a fasisztaellenes harc zászlajára nem lehet reakciós jelszavakat 
írni, mert ez nem erősíti, hanem megbontja az összefogásban érdekelt erők kö- 
zös fellépését. , A burzsoázia egy részének fasizmus elleni állásfoglalása kétség- 
kívül növelheti a fasizmus elleni tábor erejét — állapítja meg ugyanott -, de 
csak akkor, ha a demokrácia erőinek sikerül megbénítani, leküzdeni a velük, 
a fasizmus ellen egy táborban álló BHszSéG rétegek meghátrálására és alkudo- 
zásra irányuló törekvéseit.""5 

A kommunisták számára is mind világosabbá vált, hogy Gömbös volt hívei 
és a szélsőjobboldali erők feltétlen németbarát politikájával szemben erősödő- 
ben van azok tábora, akik Bethlen István, volt miniszterelnök körül tömörülve 
nagyobb mozgásteret akartak biztosítani a magyar érdekeknek, és ellenezték a 
német mintájú totalitást, meg a nácik iránti egyoldalú elkötelezettséget. Beth- 


1§ E kérdésről bővebben lásd Pintér István: A KMP és a Márciusi Front. Párttörténeti 
Közlemények, 1976. 4. sz.; Pintér István: Haladó egyetemi diákmozgalmak és a Márciusi 
Front (1935-1938). Megjelent: Haladó egyetemi ifjúság mozgalmai Magyarországon 1918- 

lenék ezt a nagyobb teret úgy szerették volna elérni, hogy a rendszer kereteit 
változatlanul hagyva, lefékezzék a szélsőjobboldali törekvéseket, egyszersmind 
megakadályozzanak minden olyan igyekezetet, amely esetleg balra akar nyitni. 
A nácik befolyását úgy akarták mérsékelni, hogy közben a területi kérdésben 
változatlanul tőlük várták revíziós követeléseik teljesítését. Mivel ez a politika 
sohasem jutott el a német orientációval való végleges leszámolásig, a belpoli- 
tikában pedig a demokratikus táborral való (hátsó gondolatok nélküli) együtt- 
működés vállalásáig, ha ért is el átmeneti sikereket, tulajdonképpen mindig 
kudarccal végződött, és mindig a németbarát erők helyzetének megerősödéséhez 
vezetett. 

A Bethlen-csoport politikai elképzeléseiben valójában mindig volt bizo- 
nyos Hitler-ellenesség, amely időről időre némi lehetőséget biztosított az anti- 
fasiszta mozgalom térnyeréséhez. Sőt, időnként alternatívaként is számba jött 
mind a szélsőjobboldal, mind pedig a következetes, demokratikus átalakulást 
elodázhatatlannak tartó baloldal politikájával szemben. Mélységes antidemok- 
ratizmusa azonban mindig megakadályozta, hogy elismerje és tetteiben is 
vállalja a közös fellépést az antifasiszta táborral Hitler és magyar támogatói 
ellen. Ez a körülmény - amelyet a kommunisták időben felismertek és igye- 
keztek küzdeni is ellene -— nemcsak egyik legsúlyosabb ellentmondása a Hitler- 
ellenes és antifasiszta erők harcának, hanem eredményességük egyik legfőbb 
gátja is. 

A fentebb elmondottak ellenére a kommunisták mindvégig arra törekedtek, 
hogy az uralkodó osztályokon belüli ellentéteket és az ebben rejlő lehetőségeket 
figyelembe véve alakítsák a párt politikáját, munkálják ki a Hitler-ellenes 
nemzeti összefogás programját és dolgozzanak gyakorlati megvalósításán. A 
kommunisták 1939-ben, Imrédy bukásakor mutattak rá először arra, hogy 
azért kényszerült távozni, mert Magyarországot mind a kül-, mind a belpoliti- 
kában túlzottan elkötelezte Hitler oldalán, és megbontotta azt a , politikai békét", 
ami az uralkodó osztályon belül éppen a revízió biztosítása érdekében létre- 
jött. Ez Imrédy ellenfeleit ekkor alakult úgynevezett függetlenségi blokkba 
tömörítette (ahogy annak idején a Gömböst bírálókat az alkotmányos blokkba). 
Mint ismeretes, a függetlenségi blokkban részt vettek a kisgazdák, és támogat- 
ták a szociáldemokraták is. Az a tény, hogy az SZDP 1939-es januári kong- 
resszusa határozottan állást foglalt Magyarország függetlenségének védelme mel- 
lett, részben a függetlenségi blokk létrejöttének és az SZDP vezetőire gyako- 
rolt hatásának köszönhető."" 

A kommunisták szerint e tömörülés a Hitler-ellenes harc szempontjából 
nagy jelentőségű, de rendkívül ellentmondásos is. , A függetlenségi ellenzék, a 
függetlenségi mozgalom vezetőinek, Bethlen Istvánnak, Kornisnak, Sztra- 
nyavszkynak és Eckhardtnak kétségtelen érdeme - olvashatjuk az Új Hang- 
ban -, hogy a magyar társadalom minden osztályának figyelmét ráterelték 
arra a nagy veszélyre, amellyel a német imperializmus Magyarország függet- 


1 Magyarország függetlenségének feltétlen és minden körülmények között való meg- 
óvása, és ha kell, elszánt és áldozatkész védelme, a magyar nép számára lét vagy nemlét kér- 
dése"? - olvasható a kongresszusi határozatban. (Népszava, 1939. január 31.) 

lenségét fenyegeti... A függetlenségi blokk harcát éppen ezért minden ma- 
gyar antifasisztának, a magyar függetlenség és a demokrácia minden hívének 
támogatni kell." Ugyanakkor azonnal hangsúlyozták azt is, hogy e blokk poli- 
tikai szándékai több szempontból is alkalmatlanok arra, hogy , a magyar nép 
egész erejét mozgósítsák a Hitler-veszély, a fasiszta parancsuralom elleni kö- 
vetkezetes harcra". Elsősorban azért, mert , féltik ugyan az ország független- 
ségét a német imperialistáktól", mégis Hitler , barátságát" keresik revíziós 
terveik megvalósításához. Továbbá azáltal, hogy Bethlen és hívei elutasítják 
, a demokratikus földreform programját", , a népjogok kiterjesztését", általá- 
ban a demokratikus követeléseket. A fentieken kívül a politikai csoportosulás 
veszélyessége még abban is megnyilvánult, hogy az önálló politikai cselekvés- 
től óvakodó kisgazdapárti és egyes szociáldemokrata vezetők e blokktól várták 
a kezdeményezést, valamiféle átmeneti megoldást az országot érintő legfon- 
tosabb kérdésekre. 

Mindent figyelembe véve - gondolták a kommunisták — Bethlenék moz- 
galmát úgy kell támogatni és felhasználni, hogy segítségével megteremtsük 
annak a lehetőségét, hogy a dolgozó tömegek, elsősorban a munkásosztály 
, váljon a függetlenségi harc döntő tényezőjévé"."" Ezért tartották fontosnak, 
hogy e mozgalmat a kisgazdapárt és a szociáldemokrata párt révén demokra- 
tikus és szociális tartalommal töltsék meg. A másik oldal messzebbre látó poli- 
tikusai is kezdték felismerni, hogy ez utóbbiak nélkül a dolgozó tömegek tartós 
befolyásolása és megnyerése aligha lehetséges a szociális demagógiával operáló 
szélsőjobboldallal, valamint a demokratikus és szociális követelésekért valóban 
küzdő baloldallal szemben. Ezért változtatott 1939 őszén a Teleki Pál kétarcú 
politikáját támogató és a liberális polgári-értelmiségi lapot, a Magyar Nem- 
zetet alapító és szerkesztő Pethő Sándor egy másfél évvel korábban megfogal- 
mazott jelszaván, és így alakult át ,ja szellemi honvédelem" , szociális és 
szellemi honvédelem"-mé. , Kossuthi időket élünk" - szögezte le Pethő, s ha a 
munkásság és parasztság szociális követelései nem lesznek kielégítve, ha kívül 
rekednek az országos ügyek irányításán, félő, hogy a döntő ütközetben sem 
tartanak ki , a nemzeti érdekek" mellett." 

Teleki Pál miniszterelnöksége részben a fentebb már említett alternatíva 
érvényesülését jelentette, amely (a szélsőjobb és baloldali) , szélsőségek" kö- 
zött keresett közbülső megoldást, és jórészt e mögé sikerült felsorakoztatni a 
polgári, kispolgári, kisgazdapárti, sőt a szociáldemokrata politikusok egy részét 
is. Teleki öngyilkosságával nyilvánvalóvá vált, hogy ez a politika az adott tör- 
ténelmi helyzetben kudarcra van ítélve. Teleki halálával kapcsolatban joggal 
szögezte le a kommunista párt: , az a reménytelen helyzet, amelyben választani 
kellett, hogy a német követeléseknek tesz-e eleget vagy a magyar nép béke- 
akaratának, ez űzte a miniszterelnököt az öngyilkosságba". Ugyanakkor hang- 
súlyozta azt is, hogy a történtekért Teleki Pált is súlyos felelősség terheli, 


"§ A magyar népfront története. 208-215. o. 
4 Magyar Nemzet, 1939. november 6.; Bővebben lásd: Pintér István: A szociáldemokrata 
párt története. 235-237. o. 

mert , újabb és újabb engedményekkel" teret nyitott a német befolyásnak. , Ön- 
gyilkosságával maga bizonyította be ennek a politikának a tarthatatlanságát."" 

Teleki halála megzavarta a Bethlen-csoport híveit, kétségessé tette az 
általuk képviselt politika létjogosultságát. Ebben a szituációban lépett színre 
nemzeti programjával a KMP. 1941 nyarán kommunista kezdeményezésre a 
szociáldemokrata, továbbá a baloldali és németellenes liberális polgárt sajtóban e 
program nyomán kibontakozott a vita, amely a függetlenség és a nemzeti össze- 
fogás kérdésében mindazokat az alapvető elemeket felszínre hozta, amelyek 
a harmincas évek végén és a háborúba lépés előtt a Hitler-ellenes tábort 
foglalkoztatták, és olyan elképzeléseket, amelyeket a baloldal mellett más Hitler- 
ellenes csoportosulások is elfogadhattak és támogathattak. A döntő mégis az 
volt, hogy az 1941-ben zászlót bontott nemzeti összefogás gondolatát kezdettől 
támogatta a szociáldemokrata baloldal, Peyerék pedig legalábbis nem léptek fel 
ellene. Támogatta az így ismertté vált programot a népi írók körül kibonta- 
kozó paraszti és értelmiségi csoportosulás, továbbá néhány kisgazdapárti 
vezető." A program mellett foglalt állást több, a baloldallal rokonszenvező 
polgári politikus és befolyásuk alatt álló napilap is. Ugyancsak fontos tényező 
volt, hogy történelmi múltunkra, haladó, szabadságharcos hagyományainkra 
hivatkozva, tanulságait felelevenítve kísérelték meg felsorakoztatni a Hitler- 
ellenes és antifasiszta erőket a nemzeti összefogás gondolata mellett. 

1941 nyarán e mozgalom - bár alapvetően politikai töltetű volt, mégis — 
propagandavonalon indult útjára. Ez tette lehetővé, hogy a sajtó által bizto- 
sított legális fórum minden korábbi kommunista kezdeményezésnél szélesebb 
körökhöz jusson el, csatlakozzanak hozzá olyanok, akik az antifasiszta küzdel- 
met csak szellemi propagandaként tudták elképzelni és elutasítottak minden 
olyan törekvést, amely ezt a harcot a tömegek bevonásával, antifasiszta meg- 
mozdulásokkal akarta összekapcsolni. Segítette a kibontakozást az is, hogy a 
kommunista pártnak sikerült hosszú ideig a háttérben maradni, s így munkál- 
kodni az erők összefogásán. Ez a politikai életet lassan átfogó Hitler-ellenes 
szellem és mozgalom, amely az ország súlyos helyzetéből akkor egyetlen kiút- 
nak ígérkezett, tette lehetővé, hogy a közéletet befolyásoló, úgynevezett uralko- 
dó eszmék egy része progresszív gondolatokkal konírontálódjon, melyek nyo- 
mán e retrográd nézetek és hordozóik pozitív irányba elmozdulva szellemi síkon 
esetenként a kibontakozó ellenállás részévé váljanak. (Juhász Gyula értékes mun- 
kájának legnagyobb fogyatékossága éppen az, hogy az , uralkodó" és baloldali 
eszmék e találkozására nem fordított kellő figyelmet, és elsiklott a felett, hogy 
a háború idején a baloldali eszmék fokozatosan áthatják és részben át is orien- 
tálják az , uralkodó eszmék" egy részét.)?? 

Szerencsés körülmény, hogy főleg Teleki halála után a jövőtől megrettent 


"e PI Archívum. 500. f. 2/857. ő. e. 

" A kisgazdák támogatása különösen azután erősödött fel, amikor Eckhardt Tibor, a párt 
volt vezetője 1941 októberében Amerikában útjára bocsátotta ,,a független Magyarországért" 
mozgalmat, ami miatt az országon belül igen heves parlamenti és sajtóvihar bontakozott ki. 

3 Juhász Gyula: Uralkodó eszmék Magyarországon 1939-1944. Kossuth Könyvkiadó 
1983. 

és óvatosan balfelé forduló középréteg, a szélesebb értelemben vett értelmisé- 
giek a népi ideológiával, a népies irányzattal kontaktust találva kapcsolódtak a 
munkásmozgalomhoz. Tulajdonképpen az ország háborúba lépése után át- 
ütőbb sikerrel ismétlődött meg az a jelenség, amely 1937-ben, a Márciusi 
Front idején már megfigyelhető volt. Az a körülmény pedig, hogy a népiek 
balszárnya, amelynek önálló nézetei, célkitűzései is közel álltak a kommunis- 
tákéhoz, és az irányításuk alatt álló lap, a Szabad Szó is nemcsak elfogadta, 
hanem a dolgozó parasztságnak és az említett értelmiségi rétegeknek közvetí- 
tette is — néha a népi eszmeáramlattal vegyítve -— a KMP törekvéseit, meg- 
könnyítette e rétegek közvetett kapcsolódását a munkásmozgalomhoz. 

A középrétegek, a polgárság e balfelé forduló csoportjai eljutottak addig, 
hogy elismerjék: a dolgozó osztályokra való támaszkodás és bizonyos követe- 
léseik teljesítése nélkül nincs kibontakozás. Úgy vélték azonban, hogy e téren 
a legjobb megoldás, ha a dolgozók élet- és munkakörülményeit közelítik a 
középrétegekéhez, ha a munkásságot és a parasztságot felemelik a , polgárság 
mellé", mégpedig úgy, hogy a hatalom elsődleges birtokosa a polgárság ma- 
radjon, és a tömegek szociális felemelkedése a vagyonosok különösebb meg- 
terhelése nélkül történjen. 

A náci Németországtól való félelem, a középrétegek és a polgárság egy 
részének közeledése a függetlenségi mozgalomhoz és , társulása" vele késztette 
a kormánypárt néhány vezetőjét, illetve a kormány néhány tagját, hogy ,,jóin- 
dulattal" figyelje a szárnyait bontogató függetlenségi mozgalmat. Úgy vélték: 
a háború kedvezőtlen fordulata esetén (nem bíztak vagy nem voltak biztosak 
a német győzelemben) mint posszibilis politikai mozgalom majd felhasznál- 
ható a nyugati hatalmakkal esetleg sorra kerülő tárgyalásokon. Egyidejűleg 
arra is gondoltak, hogy a gát szerepét is betöltheti a fasiszták állandóan növek- 
vő követeléseivel szemben. (A kormány a belső ellenállásra hivatkozva mérsé- 
kelhetné a nácikkal szemben vállalt kötelezettségeit.) Végül abban is remény- 
kedtek, hogy egy polgári vezetés alatt álló Hitler-ellenes mozgalom kordában 
tarthatná és lefékezhetné a baloldalnak a rendszer ellen is irányuló támadásait. 
(Legjobb ellenszer 1918-1919 esetleges megismétlődésével szemben.) 

A marxista baloldalon sem volt könnyű e politika elfogadtatása. Itt kez- 
detben bizonyos szűkkeblűséget, az uralkodó osztályok által oly sokszor manipu- 
latív célokra használt, a nemzeti tradíciókkal szembeni ellenszenvet kellett leküz- 
deni. Kezdetben a szervezett dolgozók, még a kommunisták körében is a leg- 
nagyobb értetlenséget a nemzeti összefogás szélesre tárt kapuja, a polgársággal, 
az uralkodó osztályok egy részével való együttműködés szorgalmazása váltotta 
ki. Ezt tetézte, hogy a különböző frakciós csoportok és egyes szociáldemokrata 
vezetők is azzal érveltek, hogy ez letérést jelent a munkáshagyományok, az 
osztályharc útjáról. A népiek balszárnyának több tagja pedig a közép- és a 
gazdagparasztokkal való együttműködéstől, a parasztegység megteremtésétől 
ódzkodott. Hasonló gondokat okozott kezdetben a nemzeti tradíciók, a szabad- 
ságharcos hagyományok propagálása, a nemzeti szimbólumok (a nemzeti zászló, 
a Himnusz stb.) használata. Csak a sokoldalú meggyőző munka és a gyakorlati 
tapasztalat tudta fokozatosan feloldani a munkásság körében évtizedek alatt 
megcsontosodott álláspontokat és a gyakorta nemzeti nihilizmussal párosuló in- 

ternacionalizmus helyébe a nemzeti és internacionalista, nemzeti és osztályérde- 
ket ötvöző magatartást állítani. (Itt még csak a kezdetekről volt szó, a kettő helyes 
alkalmazása azóta is gondja, egyben fontos feladata is a munkásmozgalomnak.) 

A KMP és a vele együttműködők legnagyobb érdeme 1941-1942-ben, 
hogy mindig képesek voltak a függetlenségi mozgalomban előtérbe állítani a 
közös, az összefogást erősítő (és nem az erőket megosztó) kérdéseket. A KMP 
emellett kezdettől azon fáradozott, hogy e sokszínű és szándékú mozgalom- 
ban a kommunista elképzelések, a párt antifasiszta célkitűzései mind határo- 
zottabban érvényesüljenek. Arra törekedett, hogy a nemzeti összefogás a pro- 
paganda, a szellemi harc szférájából a gyakorlati politikai cselekvés, a tömegmoz- 
galom irányába tolódjon el. Ez volt az a terület, ahol a pártnak már határozottabb 
ellenállással kellett számolnia, ahol elsősorban saját erejére támaszkodva kellett 
bizonyítania egyrészt, hogy megvannak a feltételei a mozgalom ilyen irányú 
fejlődésének, másrészt, hogy csak az ilyen mozgalom lesz képes határozottan 
és cselekvően beleszólni az ország sorsának alakulásába. A KMP két területen 
tartotta szükségesnek az előrelépést: 1. szervezett bázisra építeni a mozgalmat; 
2. konkrét antifasiszta megmozdulásokkal növelni tömegbázisát, hatást gyako- 
rolni a kormány politikájára, és ezek révén bekapcsolódni az antifasiszta tábor 
világméretű küzdelmébe. 

A KMP Központi Bizottsága a függetlenségi mozgalom útraindításakor 
— saját szervezeti hálózatának kiépítésével egyidőben —" a feladatok operatív 
irányítására a párton belül két magas szintű bizottságot hozott létre; a Propa- 
ganda Bizottságot, amelyet a KB részéről Rózsa Ferenc, és a Függetlenségi 
Bizottságot, amelyet Schönherz Zoltán irányított. Ezt követően a párt javasolta, 
hogy az SZDP Országos Ifjúsági Bizottsága által szervezett konferencián, 
június 8-án, tegyenek kísérletet egy állandó legális függetlenségi bizottság létre- 
hozására, amelynek feladata nemzeti harci Íront szervezése. A párt személyi 
javaslatokat is tett: Kovács Imrét, Darvas Józsefet, Balogh Edgárt, Móricz 
Zsigmondot és Zilahy Lajost ajánlotta e feladat megoldására."" Ekkor e szer- 
vezetet nem sikerült létrehozni, mert közben kitört a német-—szovjet háború, 
de az a körülmény, hogy 1941 őszén Kovács Imre is javasolta hasonló szervezet 
létrehozását, jelzi, hogy az ügyet nem hagyták elaludni." Hasonló javaslatokat 
tett a mozgalom propagálása szempontjából fontos szerepet betöltő, szovjet 
földről sugárzó Kossuth Rádió. 

A tömörülés szervezeti jelentkezését sokan korainak, mások egyenesen 
helytelennek tekintették. Maga az SZDP vezetősége is hivatalosan azonnal 


3 Erre vonatkozóan lásd: Legyőzhetetlen erő. A magyar kommunista mozgalom szerve- 
zeti fejlődésének 50 éve. Szerkesztette: Erényi Tibor és Rákosi Sándor. Kossuth Könyvkiadó 
1968. 119-155. o. 

4 Bővebben lásd Kállai Gyula: Életem törvénye. Kossuth Könyvkiadó 1980.; Svéd 
László: Az Országos Ifjúsági Bizottság helye a magyar munkásmozgalomban. Párttörténeti 
Közlemények, 1981. 3. sz.; Pintér István: Rózsa Ferenc. Kossuth Könyvkiadó 1983. 

3 Jó volna, ha a különböző helyeken folyó elméleti vita e gyakorlati kérdések felé tere- 
lődne — írja Kovács Imre a Magyar Nemzet 1941. szeptember 28-i számában -, továbbá ha- 
tározott formát öltene a mi oldalunkon jelentkező erők tömörülése, hogy az első adandó alka- 
lomkor az új politikai front megalakulhasson." 

elutasította, mondván: , a mai időpont nem alkalmas... nagyvonalú szerve- 
zésre". A kommunisták megértették, hogy e kérdésben előrelépni csak akkor 
lehet, ha az SZDP-nek legalább a balszárnyát megnyerik a feladathoz. Ezért 
is szorgalmazta a párt 1941 kora őszétől az SZDP-vel való tárgyalásokat. A 
KMP utoljára 1935-ben javasolt közvetlen, a két párt vezetői közötti tárgya- 
lásokat. Akkor nem került rá sor. 1935 és 1941 között ilyen javaslatokat a párt 
nem tett. A szociáldemokrata pártszervezetekben és a szakszervezetekben ez 
időben megteremtett személyes kontaktust feltehetően a párt szervezeteinek 
felfüggesztése miatt is elegendőnek tartotta az együttműködés biztosításához. 
1941 őszén mind a tornyosuló feladatok, mind a lehetőségek már meghaladták 
az együttműködésnek ezt a formáját. Szükségessé vált a két párt közös teendői- 
nek tárgyalás útján való egyeztetése és az egyeztetett feladatok közös megoldá- 
sának vállalása. A tárgyalások — bár több kérdésben nem vezettek eredményre - 
megteremtették a lehetőséget a november 1-i antifasiszta demonstrációhoz, a 
Népszava 1941-es karácsonyi számának megjelentetéséhez, a Történelmi Em- 
lékbizottság létrejöttéhez és az 1942. március 15-i tüntetéshez.?" 

A Népszava karácsonyi számában 24 különböző szemléletű és politikai 
meggyőződésű politikus és közéleti személyiség foglalt állást a nemzeti össze- 
fogás szükségessége ügyében. Többségük már a nyár folyamán a különböző 
sajtóorgánumokban zajló vitákban külön-külön kiállt a függetlenségi gondolat 
mellett. Most azonban a szervezett munkásság központi lapjában együtt nyi- 
latkoztak az együttműködés, a közös küzdelem szükségességéről. Bár nem egyet- 
len szervezet tagjaiként foglaltak állást a közös ügyben, fellépésük mégis a szer- 
vezettség bizonyos megnyilvánulása is volt. A dühödten támadó ellenfelek így 
is értékelték. Tulajdonképpen a Népszava karácsonyi számától már egyenes 
(ha nem is problémamentes) az út a Magyar Történelmi Emlékbizottság 
létrejöttéig. A kommunisták, baloldali szociáldemokraták, népi írók kezdemé- 
nyezésére és a mozgalommal rokonszenvező polgári politikusok, közéleti sze- 
mélyek, írók, művészek közreműködésével a Népszava, a Magyar Nemzet, a 
Kis Újság és a Szabad Szó szerkesztő gárdájának támogatásával jött létre a 
függetlenségi íront első szervezeti kerete. Valójában az eredeti elképzelésekhez 
képest még csak kiépülőben volt a szervezet, amikor a március 15-i tüntetés 
utáni kíméletlen rendőrségi beavatkozás következtében felbomlott. (A KMP 
elképzelése az volt, hogy a Történelmi Emlékbizottság fokozatosan a mozgal- 
mat támogató politikai pártok és szervezetek irányítójává, az ellenállás vezető 
szervévé fejlődik. )?? 

Kezdetben a partnerek a szervezett együttműködés vállalásához hasonlóan 
(ha nem jobban) húzódoztak az aktív ellenállástól. A kommunisták tisztában 
voltak azzal, hogy a háborúba lépés utáni időszakban Magyarországon a Haté- 


26 Népszava, 1941. október 1. 
" A tárgyalásokról lásd Zágoni Ernő: A magyar kommunisták a munkásegységért. 
1939-1942. Kossuth Könyvkiadó 1963.; Pintér István: A magyar kommunisták a Hitler-ellenes 
nemzeti egységért. Kossuth Könyvkiadó 1968.; Pintér István: A szociáldemokrata párt törté- 
nete. 

28 Bővebben: uo.; Kállai Gyula: Életem törvénye.; Darvas József: Város az ingoványon. 
Szikra 1949. Dancs József: Utak és állomások. Kossuth Könyvkiadó 1978. 

kony fegyveres ellenállásnak, sőt nagyobb szabotázsakciók, sztrájkok szervezésének 
a feltételei sincsenek meg. Ilyen irányú kísérletezéssel nemcsak a függetlenségi 
mozgalom kezdeti eredményeit veszélyeztetnék, hanem magát a pártot is telje- 
sen elszigetelnék. Ugyanakkor, mint említettük, a csak propaganda- és szellemi 
síkon folytatott harcot, ennek a tömegmozgósító hatását kevésnek tartották. 
1941 őszén lehetőség nyílott arra, hogy a kommunisták rávegyék partnereiket 
az antifasiszta akciók vállalására, bebizonyítva, hogy adva vannak hozzá a poli- 
tikai feltételek. Ekkor került sor 1941. október 6-án a Batthyány-örökmécsesnél 
az első tüntetésre. Ezt a párt az OIB bevonásával illegálisan szervezte. A tün- 
tetés sikere és visszhangja tette lehetővé, hogy a következő tüntetést már a part- 
nerek egy része is vállalta. Így kerülhetett sor a belügyminiszter tudtával, 
tehát már legálisan szervezett antifasiszta megmozdulásra 1941. november 
1-én, Kossuth és Táncsics sírjánál a Kerepesi temetőben. Hasonlóan legális, a 
Magyar Történelmi Emlékbizottság által vállalt és szervezett tüntetés zajlott 
le 1942. március 15-én a Petőfi-szobornál. Ez az antifasiszta erők legnagyobb 
megmozdulása volt a háború alatt. 

A tüntetések során azonban nyilvánvalóvá vált, hogy a , másik Magyar- 
ország" már messze túlmegy az uralkodó osztályok nyugatbarát csoportjai 
által még elfogadhatónak tartott ellenzéki magatartáson. Azt is jelezték, hogy a 
partnerek egy része is fél a következményektől. Egyeseknek, például az SZDP- 
nek a megingása, meghátrálása távol tudta tartani az akciótól azok nagyobb 
részét, akik korábban vállalták a tüntetést. A márciusi meginozdulás és a füg- 
getlenségi mozgalom azt megelőző féléves sikersorozata még olyan időben zaj- 
lott, amikor csak a politikailag érett, tehát a mozgalom melletti kiállást tudatosan 
vállaló erők, főleg a szervezett munkások kapcsolódtak be. A háborúellenes 
küzdelemben érdekelt tömegek zöme passzív maradt. Változatlanul hatottak rá- 
juk az olyan, számukra kedvezőnek látszó tényezők (területgyarapítás, a munka- 
nélküliség megszűnése, az átmeneti életszínvonal-emelkedés stb.), amelyek a 
rendszer mellé állították őket. A háború lényegileg még nem vagy alig éreztette 
hatását Magyarországon. 

1942 tavasza e tekintetben fordulópontot jelentett. Egyrészt a Bárdossy- 
kormány bukása, Kállay Miklós kinevezése nyilvánvalóvá tette, hogy ismét 
a Bethlen-csoporthoz közel állók kezébe kerül a kormányrúd, ami a Telekiéhez 
hasonló politikának, tehát egy közbülső lehetőségnek a megismétlődését ered- 
ményezte. Az is tisztázódott, hogy a függetlenségi mozgalom valóban képvisel 
politikai erőt, s ennek a kormánnyal szemben növekvő tömegbázisa van, ami 
a háború előrehaladtával, s főként a 2. hadsereg Írontra vitele után minden 
bizonnyal erősödni fog. Tehát , kenyértörésre", a kormány és az antifasiszta 
erők között nyílt összeütközésre került sor; s mint ismeretes, röviddel a már- 
cius 15-i tüntetés után a Kállay-kormány súlyos csapást mért a mozgalom bal- 
szárnyára. Intézkedésével derékba törte a sikeresen induló és az európai ellen- 
állási mozgalommal is még jórészt lépést tartó függetlenségi frontot. Ez a bru- 
tális leszámolás, amit a közbülső csoport kezdeményezett, nagymértékben el- 
döntötte a baloldal 1944-1945-ös viszonyát az uralkodó osztályok e csoport- 
jához is. 

Napjainkban nemegyszer fölmerül, hogy milyen erőt képviselt a függet- 
lenségi mozgalmon belül az illegális KMP ? Néha néhány száz, máskor néhány 
ezer kommunistáról beszélnek, és ennek alapján lényegtelennek tartják a kom- 
munisták szerepét a mozgalomban részt vevő más erőkhöz képest. Hogyan 
áll valójában a dolog? Kétségtelen tény, hogy az aktív, szervezetekhez kapcsolt 
kommunista párttagok száma a háború alatt egy-egy fontos politikai periódus- 
ban alig haladta meg az egy-két ezret, néha ennél is kevesebb volt, különösen 
az egy-egy nagy lebukás utáni újjászerveződési időszakokban. A felvetett prob- 
lémához adatszerűen is közelebb jutunk, ha figyelembe vesszük a háború alatt 
letartóztatott kommunisták számát. Ezek általában éppen a mozgalomban való 
aktív részvételük miatt kerültek börtönbe. 

Az első nagy letartóztatási hullámra 1940 tavaszán került sor, amikor az 
ifjúsági szervezetekben, a vasasüzemekben, a Felvidéken és a Kárpátalján ak- 
tívan dolgozó kommunistákat tartóztatták le. Számuk meghaladta a 700-at. 
Ezzel egyidejűleg az átcsatolt területeken több száz még nem aktív kommunis- 
tát internáltak. A következő nagy letartóztatás 1941 nyarán az észak-erdélyi 
kommunistákat érintette, amikor már itt is újraindult a kommunisták szervez- 
kedése és bekapcsolódtak a KMP munkájába. Észak-Erdélyben 1200 személyt 
tartóztattak le, egy részük felett a VKF, illetve a polgári bíróság ítélkezett; 
a letartóztatottak mintegy felét pedig internálták. Az ország hadba lépése után 
ugyancsak több százra tehető azoknak a kommunistáknak a száma, akik az adott 
időszakban ugyan még nem voltak aktívak, de korábbi tevékenységük miatt 
;,kommunistagyanúsnak", , aggályosoknak" minősültek, ezért internálták őket. 

A függetlenségi mozgalmat is figyelembe véve a kommunista pártot a leg- 
súlyosabb csapás 1942 nyarán érte, amikor a reakciónak az épp akkorra kiépült 
szervezeti hálózatot majdnem teljesen sikerült megsemmisítenie. A fővárosban 
több mint 500, az ország más területein, főleg Kárpátalján több mint 200 
kommunistát tartóztattak le. Kisebb letartóztatásoktól eltekintve 1943 tava- 
szán a kommunista párttal kapcsolatot kereső, úgynevezett Deák-írakció több 
mint 250 tagját, ősszel pedig a Békepárt ugyancsak közel 400 tagját tartóztatták 
le. A német megszálláskor is több száz nem aktív kommunistát internáltak, 
közben mintegy 300—-400-ra tehető az ellenállásban , tetten ért" és lefogott 
kommunisták száma (csupán Tatabányán megközelítette a százat). A fenti 
adatokban nincsenek benne a magyarok által megszállt jugoszláv területeken 
lefogott és elítélt kommunisták, akiknek száma becslések szerint meghaladta a 
4000-5000-et, az internáltak ennél is többen voltak. 

Ha tehát csak a lefogottakat és börtönbe zártakat vesszük, akkor 3500-4000 
körül volt, ha az internáltakat is hozzászámítjuk, akkor meghaladja az ötezret 
a kommunisták száma. Ebben még nincsenek benne a délvidékiek, mert azok 
nem tartoztak szervezetileg a magyar párthoz, és nem számoltunk azokkal a 
kommunistákkal, akik mindvégig - lefogás nélkül - aktívan tevékenykedtek a 
pártban. Ugyancsak hiányzik a több ezer kommunista meggyőződésű 
szociáldemokrata és szakszervezeti ifjú. De nem is a számok a fontosak. 

A KMP szélesebb értelemben vett politikai befolyása a harmincas-negy- 
venes évek fordulóján éppen helyes politikai programja következtében a Horthy- 
korszak minden korábbi időszakát meghaladta. A párt befolyása egyrészt köz- 

vetlen vagy közvetett személyi kapcsolatok révén, másrészt politikája útján érvé- 
nyesült. A harmincas évek második felétől a kommunista párt mindjobban 
ráépült a szociáldemokrata pártra és a szakszervezetekre. A pártnak mind több 
tagja töltött be fontos szociáldemokrata vagy szakszervezeti funkciót. Alig volt 
olyan kommunista, aki ne rendelkezett volna vezető funkcióval valamelyik 
legális szervezetben. Nemcsak alsó és közép-, hanem felső szinteken is voltak 
kommunisták a vezetőségekben vagy éppen az élükön. Az SZDP több kerületi 
bizottsága élén kommunista állt, kommunista titkár irányította a párt Országos 
Ifjúsági Bizottságát és a legtöbb helyen a kerületi ifjúsági csoportokat, sőt a 
munkás-kultúrszervezeteknek is vezetői voltak. Számos szakszervezet választ- 
mányában, sőt felső szintű vezetőségében is tevékenykedett kommunista, né- 
hányan szakszervezeti főtitkári tisztséget is betöltöttek. 

Több kommunista újságíró dolgozott a Népszava szerkesztőségében, 
valamint a Szabad Szónál. Közvetve befolyásuk volt a németellenes értelmiségi 
polgári lapoknál is. Ezek a személyi kapcsolatok fontos szerepet játszottak a 
nemzeti összefogás propagálásában, az elméleti és politikai kérdések tisztázá- 
sában. Ott voltak a kommunisták a Történelmi Emlékbizottságban, a József 
Attila Emlékbizottságban, országos titkári funkciót töltöttek be a Magyar 
Parasztszövetségben, az 1943-ban alakult Földmunkásszakosztályban, vagy a 
kisgazdapárt ugyanekkor létrejött Polgári Tagozatában, de lehetne még sorolni 
a szervezeteket, ahol a kommunisták segítették a párt befolyásának érvényesü- 
lését. 

Ma, amikor irodalmi körökben, folyóiratokban arról vitáznak, hogy a szel- 
lemi ellenállásra különböző áttételeken keresztül hogyan hatott a népi ideoló- 
gia, gyakran figyelmen kívül hagyják, hogy milyen hatást gyakorolt a népiek, 
elsősorban balszárnyuk nézeteire, formálódására, s rajtuk keresztül az egész 
antifasiszta beállítottságú szellemi életre a kommunista ideológia és politika. 
Újabban ritkán esik szó arról, hogy bizonyos értelemben a népi mozgalom 
-— amely vitathatatlanul önálló jelenség — maga is egyfajta közvetítője volt a 
kommunista politikának. Joggal állapíthatjuk meg, hogy a kommunisták elkép- 
zelései a különböző Hitler-ellenes, főleg baloldali politikai áramlatokban ilyen 
vagy olyan formában, de megtalálhatók. A párt politikai befolyása sokszorosan 
meghaladta szervezeti keretét és emiatt a tömegeket kevésbé tudta közvetlenül 
aktív ellenállásra mozgósítani. Ebben rejlik az ellenállás egyik gyengesége. A 
KMP politikai befolyásának növekedése lényegesen kisebb akadályba ütközött, 
mint amekkorák az ellenállás gyakorlati kivitelezésére tett erőfeszítései voltak. 


$ K 


Az elmúlt években az ellenállási mozgalommal kapcsolatos viták egy része 
az 1943-as esztendőre tevődött át, azaz annak a kérdésnek a vizsgálatára, 
hogyan hatott a Kállay-féle hintapolitika az antifasiszta erők küzdelmére, milyen 
lehetőségeket nyitott meg és milyen gátakat emelt a mozgalom elé, s hogyan 
éltek ezekkel a baloldali erők. 1943 katonai és politikai szempontból egy- 
aránt a fordulat éve a háborúban. Hatása és következményei nemcsak a szem- 

ben álló vezető hatalmak, hanem szövetségeseik körében is kimutathatók, így 
Magyarország kül- és belpolitikájának alakulásában is. 

A német hadsereg sztálingrádi veresége, a csatlós katonai egységek, köz- 
tük a 2. magyar hadsereg pusztulása, majd az 1943-as nyári kurszki csata és 
az angol-amerikai csapatok partraszállása Olaszországban nyilvánvalóvá tette, 
hogy a fasiszta tábor elveszti a háborút. A történtek, ha lassan is, de a háború 
alatt először eredményeztek változást az ország lakosságának szélesebb körei- 
ben. Elmozdult a , holt pontról" az a tömeg, amely addigi passzív magatartá- 
sával jórészt a rendszer háborús gépezetét támogatta. Növekedett a háború- 
és németellenes hangulat, a szociális elégedetlenség; ahogy egyes kormány- 
politikusok fogalmaztak: , az oktalan, béke utáni vágyakozás", , a fertőző kis- 
hitűség", a , félremagyarázhatatlan radikális magatartás". Megnőtt az érdeklő- 
dés a baloldali szervezetek, mindenekelőtt az SZDP és a szakszervezetek, a 
parasztpártok és —szervezetek iránt." Mindez előrevetette annak árnyékát, hogy 
a tömegek ismét beleszólhatnak a háború befejezésének és a háború utáni újjá- 
rendeződésnek a kérdésébe. Az első világháború végének eseményei mind fi- 
gyelmeztetőbbek voltak. 

A Kállay-kormány 1943 tavaszán kibontakozó hintapolitikájának célja 
éppen az első világháború katonai és politikai következményeihez hasonló fej- 
lemények elkerülése, a radikális rendszerváltozás megelőzése volt. Kállay is 
abból indult ki, hogy Hitler elvesztette a háborút. Tehát el kell hagyni a süllye- 
dő hajót, de úgy és akkor, amikor az a rendszerre nézve a legkevesebb veszélyt 
jelenti. 

, A Kállay-kormány is számol a német összeomlással — olvashatjuk a KMP- 
nak 1943 tavaszán a náciellenes közéleti férfiakhoz intézett levelében -, tudja, 
hogy a tengelyhatalmak elvesztik a háborút, mégis folytatja Hitler kiszolgá- 
lását, mert egyedüli célja: a reakciós klikk uralmának fenntartása.""" 

A Kállay-kormány a fő veszélyt tevékenységének egész időszaka alatt a 
Szovjetunióban és a radikális, forradalmi változást hordozó belső baloldali 
erők érvényre jutásában látta. Mind a kül-, mind a belpolitikában olyan 
törekvések vezették, amelyek megoldásával a rendszer létét fenyegető veszély 
elkerülhető vagy minimálisra csökkenthető. Kállay már 1943. február 19-én, 
a képviselőház külügyi bizottságának ülésén pontosan megfogalmazta e politika 
lényegét: , Magyarország a Nyugat elleni háborúban nem érdekelt, a hangsúly 
Magyarország számára a Keleten folytatott háborún van... Magyarország 
kétírontos harcot vív, mégpedig Oroszországban és a belföldön, mivel a bolse- 
vista aanamunka nyomai a belső fronton világosan tapasztalhatók.""" Kállay 


2 Bővebben lásd: Kororn Mihály: A fasizmus bukása Magyarországon. Kossuth Könyv- 
kiadó 1961.; Pintér István: A magyar kommunisták a Hitler-ellenes nemzeti egységért. 156- 
174. o.; Pintér István: A szociáldemokrata párt története. 314—360. o. 

39 Dokumentumok a magyar forradalmi munkásmozgalom történetéhez. 398-402. o. 

" Idézi Ránki György: Emlékiratok és valóság Magyarország második világháborús szere- 
péről. Kossuth Könyvkiadó 1964.; Erről lásd még: Juhász Gyula: Magyar-brit titkos tárgyalá- 
sok 1943-ban. Kossuth Könyvkiadó 1978.; Andorka Rudolf naplója. A madridi követségtől 
Mauthausenig. Összeállította, a bevezetőt és a jegyzeteket írta: Lőrincz Zsuzsa. Kossuth 
Könyvkiadó 1978. 

az újabban , vonakodó" csatlósként jellemzett, mások szerint a tengellyel csak 
s korlátozott együttműködés "-re hajló és egyedül Nyugat felé kiutat kereső 
politikájának belpolitikai törekvése, hogy mentse a rendszert, elkerülje 1918-1919 
, kataklizmáját". Kállay politikájának középpontjába tehát a forradalmi vagy 
radikális átalakulás , veszélyének" elhárítása került; ennek volt alárendelve a né- 
metektől való elszakadás és a háborúból ( Nyugat felé) való kilépés. Kállay politi- 
kájának a lényegét ragadja meg az amerikai külügyminisztérium 1943. novem- 
ber 27-i elemzése: , A kormány nem igényel nagy rábeszélést, hogy otthagyja 
német szövetségesét. . . De az uralkodó klikk szilárdan eltökélte, hogy a válság 
idején, mely szükségszerűen együtt jár azzal a kísérlettel, hogy a tengely olda- 
láról átlendüljenek a szövetségesek oldalára, nem adja ki a hatalmat a kezé- 
ből." 

Kállay politikája irritálta ugyan Hitlert, mélypontra süllyedt a kormány- 
fővel való német kapcsolat, de a nácik bizonyos mértékig -— egészen 1944 márciu- 
sáig -— mégis toleránsak voltak ezzel a halogató, kivárási politikával szemben, 
elsősorban azért, mert a hintapolitikának úgyszólván nem voltak a német érde- 
ket közvetlenül érintő konkrét gyakorlati konzekvenciái. 

A Kállay-féle politikát erőteljesen támogatta az 1943 tavaszától a politika 
színpadán néha önálló politikai erőként jelentkező - részben a Bethlen csoport- 
hoz tartozó - konzervatív nagybirtokos, nagytőkés réteg és a hozzájuk közel 
álló polgári, értelmiségi körök. Ők is abból indultak ki, hogy a németek elvesz- 
tették a háborút. A kérdés számukra is - Kállayhoz hasonlóan - így vetődött 
fel: rendszer vagy honmentés. Mind nyilvánvalóbb volt, hogy a kettő egyszerre 
nem megy. Ez a konzervatív gárda németellenes volt ugyan, ami ebben az idő- 
szakban alapvető volt, de cselekvőkészségét, kockázatvállalását és a baloldalt 
is mozgásba hozó politikai ténykedését fékezte, hogy a változásoktól saját poli- 
tikai és gazdasági hatalmát féltette. Ez a konzervatív csoport Hitler-ellenes volt, 
de nem volt antifasiszta, ellenzett minden, hatalmát veszélyeztető demokratikus 
megoldást, mindenekelőtt azokat a kísérleteket, amelyek a háborúból való kilépést 
a tömegek mozgósításával akarták összekapcsolni. A háborúban beállott fordu- 
lat, a szovjet hadsereg sikerei és Magyarország határaihoz való közeledése után 
- Kállayhoz hasonlóan — a tömegek féken tartását alapvető követelménynek 
tartották. , Balra nyitásuk" arra szorítkozott, hogy a háborúból való kilépés 
mellé a , felfordulás" megakadályozásához megnyerjék a tömegeket mozgósí- 
tani képes és rájuk befolyással bíró baloldali pártok — a szociáldemokraták, a 
kisgazdák — vezetőit. Fő céljuk, hogy a kririkus (a háborúból a békébe átvezető) 
időszakban az általuk támogatott és befolyásolt kormány kezében legyen a kez- 
deményezés és a végrehajtás. 

A konzervatív erők támogatásával bontakozott ki 1943 tavaszán az 1941-es 
polémiához hasonló (nemcsak a Hitler-ellenes sajtót, hanem a folyóiratokat 
is foglalkoztató) vita, amely lényegében a kisgazdapárt és a szociáldemokrata 
párt programtervezetei elkészültével és nyilvánosságra kerülésével egyidőben 
zajlott. Ennek a vitának ugyanaz volt a kiindulópontja, mint Kállayé. Hitler 


"2 Idézi: Társadalmi Szemle, 1984. március. Karsai Elek: Magyarország német meg- 
szállásának háttere és tragikus eseményei. 

elvesztette a háborút, az ország, a nemzet , sorsfordulóhoz" érkezett. Az or- 
szágban , általános jelenség" ,az emberek nyugtalansága", , jövő előtt érzett 
szorongása", egy , egészséges tenniakarás jelentkezése". Ebben a helyzetben 
az 1942 nyarán a napirendről lekerült nemzeti összefogás ismét a náci- 
ellenes lapok központi kérdése lett. Ez az összefogás azonban tartalmában nem 
volt egészen azonos a másfél évvel korábban meghirdetettel. Mindenekelőtt 
mások kezdeményezték. A radikális baloldal -— a kommunisták, a népi írók, a 
baloldali szociáldemokraták - most inkább mellékszereplő, mint irányító. (En- 
nek fő oka, hogy a függetlenségi mozgalom balszárnyát szétverték és változat- 
lanul alkalmazták ellene a terrort.) 

Az összefogás szorgalmazói miben látják most az együttműködés célját 
és tartalmát ? , Magyarországot és a magyar népet a lehetőségekhez képest meg 
kell védeni a háború után várható válság megrázkódtatásaival szemben -— ol- 
vashatjuk a Magyar Nemzet , Március 15 csillaga" címmel megjelent vezér- 
cikkében -. Elismerjük, hogy .. . célkíitűzésünk defenzív és nem offenzív jel- 
legű. Mindenekelőtt a létfenntartási ösztönökre kell hallgatni — a magyar nem- 
zet puszta biológiai létét, független államiságát kell biztosítani." Egyelőre csak 
ennek a minimalista programnak megvalósítását teszik lehetővé a körülmények. "? 
Barankovics István, a Független Magyarország szerkesztője, hasonló következ- 
tetésre jut: , A háború végén a magyarság másodszor kerül történelmi vizsgá- 
ra. Aki nem akarja megújrázhatókká tenni a honi bűnöket ([1918-1919-ről van 
szó - P. I.], annak mindenképpen arra kell törekedni, hogy ... ez alatt az 
átmeneti időszak alatt a rendnek a legjogosabb reformigények elé és fölé helyezé- 
sét biztosítsa." 9" (A szerző kiemelése.) Dessewffy Gyula is arról ír, hogy , a 
magyar élet kiteljesedése nem annyira a háború mikénti befejezésétől, mint inkább 
a magyar életforma, a belső berendezkedés mikéntjétől függ". " 

Az összefogással kapcsolatos elképzeléseket, tárgyalássorozatokat szinte 
hétről hétre nyomon követő és naplójában rögzítő Andorka Rudolf is úgy érté- 
keli a történteket, hogy a Hitler-ellenes polgári, értelmiségi tábor eljutott 
ugyan ahhoz a felismeréshez, hogy szükség van a , krízis" idején a munkássá- 
got és parasztságot is magában foglaló összefogásra, de képtelennek bizonyult 
arra, hogy a kormánytól független cselekvésre szánja el magát. Cselekvőké- 
pességüket szinte megbénította az a körülmény, hogy egy részük elvetette az 
SZDP-vel való , okos kollaborációt" és szinte egészük a polgári demokratikus 
átalakulás alapkövetelményét, a radikális földosztást. Nem véletlen, hogy az 
összefogást szorgalmazók körében szállóigévé vált: , nem a forradalom szelle- 
mével tartunk kézfogót, hanem a forradalmat elkerülni akarjuk". 

A fentebb említett, úgynevezett polgári progresszió náciellenességéhez és 
ez irányban tett kezdeményezéseihez (az 1943. évi sajtóvita az összefogásról, 
a németellenes blokk létrehozására, nemzetközi kapcsolatok kiépítésére tett kí- 
sérletei) nem fér kétség. A baloldali ellenzéki pártokkal való szoros együttmű- 
ködését azonban korlátozta, hogy néhány kiemelkedő egyéniségen (Bajcsy- 


5 Magyar Nemzet, 1943. március 14. 
" Független Magyarország, 1943. március 29. 
5 Esti Kis Ujság, 1943. március 20. 

Zsilinszky, Szekfű, Szent-Györgyi és mások) kívül jórészt még mindig képte- 
lennek bizonyult túltenni magát antimarxista beállítottságán. Éppen 1943-ban 
derült ki, hogy politikai felfogása sokkal maradibb, dogmatikusabb - ha úgy 
tetszik szektásabb -, mint a marxista progresszióé. A polgári progresszió több- 
sége nem tudott és nem is akart a marxizmussal és pártjaival, főleg a kommu- 
nistákkal közösséget vállalni. 1944-ig még minimális toleranciára sem volt haj- 
landó a baloldallal szemben. Többségük nemcsak a kommunistákkal való 
együttműködést és szövetséget utasította vissza, hanem húzódozott még a szoci- 
áldemokráciával mint párttal, a szakszervezetekkel mint a munkásság legna- 
gyobb érdekvédelmi szervezetével is együttműködni. Csupán a szervezett mun- 
kásság ,jelitjével", a peyeri mérsékelt szárnnyal látott erre lehetőséget, akik 
— mint a Magyar Nemzet írta — , egy nagyon szigorú elbírálás és rostálás után 
a magyar kormány által évtizedek óta tárgyalófélként egy törvényes és lojális 
ellenzék vezérei gyanánt elfogadott politikusok". "" 

A polgári progresszió magatartásának szerepe volt abban, hogy különböző 
erőfeszítések ellenére, 1943 nyarán csak kisgazda-szociáldemokrata pártszövetség 
létrehozására nyílt lehetőség. Míg ugyanekkor Európa majdnem minden meg- 
szállt vagy a németekkel együttműködő országában megalakultak a Hitler- 
ellenes erők többségét tömörítő Nemzeti Bizottságok, s ebben mindenütt ott 
voltak a kommunisták is -— Magyarországon erre nem került sor. 

A Független Kisgazdapárt és a Szociáldemokrata Párt között (ez utóbbi 
vezetésében az 1942-es események után a baloldal jelentősen meggyengült, 
befolyása visszaszorult) mind szorosabbá váló, majd 1943 augusztusában párt- 
szövetségben kicsúcsosodó kapcsolat minden pozitívuma ellenére is végső soron 
alárendelődött a Kállay, illetve a konzervatív erők kivárási, a belső rendet 
mindenekfelettinek ítélő taktikájának. A két párt 1943 tavaszán, majd őszén a 
háború utáni tervek kidolgozásával, megvitatásával és a jövő alakításában nél- 
külözhetetlen politikai szerepe bizonygatásával és az ehhez szükséges tömegbázis 
szélesítésével töltötte politikai ténykedésének jelentős részét. Kétségtelen, hogy 
ez a pártszövetség létrejöttekor (az olasz események idején) az ország szabad- 
ladó értelmiségi rétegeket maga mögött tudó szövetségnek indult, amelyre fel- 
figyeltek és amelyhez igazodni próbáltak a kibontakozást kereső polgári ellen- 
zékiek. Támogatták maguk a kommunisták is. A pártszövetség tehát a hábo- 
rúból való kiváláshoz a legszélesebb és legreálisabb erőnek ígérkezett akkor, 
amikor úgy látszott, Magyarország számára a háború gyorsan véget ér. Amikor 
azonban kiderült, hogy ez illúzió csupán, a sokat ígérő indulást gyors meg- 
torpanás követte, és meghatározó lett benne a kivárás szelleme. 

A két baloldali párt és a számszerűségében, befolyásában is gyorsan erő- 
södő szakszervezetek vezetőinek többsége ugyancsak csatlakozott a , rendet 
mindenáron"? mozgalomhoz. A két pártnak, sőt a szakszervezeteknek is ebben 
az időben minden egyes országos jelentőségű önálló vagy akár közös nyilatko- 
zata a belső rend védelmét, a tömegek aktivizálására irányuló kísérletek hatá- 


"5 Magyar Nemzet, 1943. április 18. 

rozott elutasítását, a háború végi , felfordulás" vádja elleni tiltakozást tartotta 
az egyik legfontosabb feladatnak. A peyerista vezetés 1943-ban nemhogy kez- 
deményezett volna, de egyetlen munkásmegmozdulással, sztrájkkal, vagy anti- 
fasiszta jellegű tüntetéssel (lásd a bányászmegmozdulásokat, a csepeli munkások 
sztrájkját, a diósgyőriek tüntetését vagy a szárszói találkozóról való távolmara- 
dásukat, az ifjúsági ankét meghiúsítását stb.) sem vállalt szolidaritást. A kis- 
gazdapárt is igyekezett lefékezni minden olyan szervezkedést vagy politikai 
akciót, amely a tömegek mozgósítására irányult. (Lásd 1943 második felében 
Bajcsy-Zsilinszky félreállítása, a földmunkásosztály tevékenysége és a kong- 
resszusa elé állított akadályok vagy a német megszállás előestéjén a pártszö- 
vetség felbontására és a polgári blokk megalakítására tett kísérlete stb.) Az 
olasz kapituláció után kiadott kisgazdapárti deklarációban, amit a szociálde- 
mokrata párt hivatalosan is támogatott, első helyen ugyancsak a belső béke 
megőrzése áll: , Feltétlenül és minden eszközzel fenn kell tartani a belső rendet. 
A párt a maga tömegeiben is határozottan szemben áll a rend minden ellensé- 
gével és általában a forradalmi szellem minden megnyilvánulásával."?" 

A két párt vezetői közül többen, ha nem is oly harsogóan, mint a tőlük 
jobbra és főleg szélsőjobbra állók, csatlakoztak ahhoz a kórushoz, amely egyre 
nagyobb, sőt a legnagyobb veszélyt ismét a Szovjetunióban és a kommunis- 
tákban látta. Részben ez a magyarázat arra is, hogy a szociáldemokrata párt 
hivatalos vezetése 1943-ban elutasított mindenféle tárgyalást a kommunista 
párttal, és a baloldal is csak olyan feltételekkel lett volna hajlandó tárgyaló- 
asztalhoz ülni, amelyeket a kommunisták nem fogadhattak el." 

A fentebb elemzett Hitler-ellenes erők magatartásának három fő meghatá- 
rozó eleme volt, amely már a háborúba lépés pillanatától -— bár korántsem 
olyan mértékben, mint 1943-ban - éreztette hatását: 1. a német retorziótól, 
1943-tól kezdve a náci megszállástól való félelem, 2. a háború végén 1918-1919- 
hez hasonló átalakulás lehetősége és 3. kivárni azt a kedvező pillanatot, amikor 
a nyugati hatalmak segítségével az első kettőt elkerülve hagyhatják maguk mö- 
gött a háborút. A hiba nem az volt, hogy ilyen megoldás lehetőségét is számba 
vették, hanem az, hogy erre alapozták egész politikai tevékenységüket, s amikor 
kiderült, hogy illúziókat kergetnek, képtelennek bizonyultak a váltásra. 

Ilyen körülmények között az a tömeg, amely 1943 elején, ha lassan is, de 
kezdett a holtpontról balfelé elmozdulni, a baloldali erőktől nem kapott olyan 
ösztönzést és támogatást, amely mozgását, cselekvőkészségét segítette, gyorsí- 
totta, és ennek szervezeti kereteit biztosította volna. Sőt a baloldal is arra for- 
dította erejének tekintélyes részét, hogy manipulálja tömegeit, az egyetlen 
olyan erőt, amely magára a kormányra, elhatározásaira is nyomást gyakorol- 
hatott. 


ki Lásd: Esti Kis Ú jság, 1943. szeptember 11.; Magyar Nemzet, Népszava, 1943. szeptem- 
ber 12. i 

A baloldali pártok és szervezetek is szinte hipnotikus módon erőltették a 
tömegekre azt a hibás felfogást, hogy a kormány majd kivezeti az országot a há- 
borúból, viszont mindenfajta, tőle független cselekvés az országot végveszélybe 
sodorhatja. Ez a nézet nem segítette, hanem lefékezte, megbénította (egyéb 
tényezők mellett) a tömegeket, azt az erőt, amely lényegében a háborúból való 
kiválás legaktívabb támaszává válhatott volna, ha erre fokozatosan és szervezet- 
ten felkészítik. Ennek fontosságát ismerte fel Bajcsy-Zsilinszky Endre is, 
amikor Kállayhoz intézett — a kisgazdapárt által is vállalt és a szociáldemokraták 
által is támogatott — memorandumában többek között így fogalmazott: , Az 
elháríthatatlan kockázatot vállalnia kell annak a kormányzatnak, mely Magyar- 
ország kivezetését az özönvízből tűzi ki céljául." Miben látja a kockázat csök- 
kentésének lehetőségét ? Abban, ha a , vezető helyekre", , mind politikai, mind 
katonai intézmények élére a magyar függetlenségi politika meggyőződéses, 
lelkes és áldozatkész harcosai kerülnek", és abban (noha ő is egyedül a kor- 
mánytól várta a megoldást), ha a kormány a demokratikus pártok és a sajtó út- 
ján , idejében ráébreszti" a , megtévedt közvéleményt az országot fenyegető 
veszedelemre és hazafiúi kötelességére"." Bajcsy-Zsilinszky a veszélyt nem a 
dolgozó tömegekben és aktivizálásukban látta, mint Kállay és sok baloldali 
vezető, hanem sokkal inkább a középosztályban. " Bajcsy-Zsilinszky felismerte, 
hogy a Horthy-rendszert közvetlenül a szélsőjobb felől és a németek oldaláról 
fenyegeti veszély, ám Horthyékat és támogatóikat nem ez, hanem a távlati, az 
igazi veszély érdekelte, és az, hogyan tudják az ország demokratikus átalakítását 
elhárítani. Kállay és a mögötte felsorakozott politikai erők szándékaiban két- 
ségtelenül föllelhető volt a Hitler-ellenesség, a Németországtól való elszakadás 
szándéka, de ezt olyan célok érdekében (hatalmon maradni), és olyan eszkö- 
zökkel akarták megoldani, amelyek szinte eleve kizárták az elszakadás eredmé- 
nyes végrehajtását. 

Ha nem is ilyen közvetlenül, de közvetve, áttételesen, Szabó Ervin 1848- 
ról írott munkájára hivatkozva figyelmeztetett a Népszava 1943 augusztusában 
a Kállay-féle hinta nekilendülésekor, hogy 1848-ban is a harc elsősorban a nem- 
zeti függetlenségért folyt és ennek alárendelten a szociális felemelkedésért. 
,Az alsóbb osztályok viszont joggal remélhették, hogy az általános felszaba- 
dulás lendületében az ő osztálysérelmeiket is orvosolják." S mi történt? A 
nemzeti függetlenségért küzdő , erősebb osztályok" -— miközben , a legnagyobb 
mértékben elfogadták a kisebb erejű nagy tömegek támogatását, csak a saját 
érdekeiket érezték az syegész nemzet érdekeinekk..." "! Vagyis félő, hogy a ki- 
várást szorgalmazók politikája végső soron a rendszer átmentését tekinti majd 
, az egész nemzet érdekének" és e nemzetinek kikiáltott érdekből jórészt ki- 
zárja majd a társadalmi és szociális szempontokat. 

A tenni akarás nemcsak a dolgozó tömegekben erősödött, hanem a bal- 


5 A magyar népfront története. 374—378. o. 

4 To. i 

4 Népszava, 1943. augusztus 29. Dr. Kemény Gábor: Szabó Ervin és az új történetszem- 

felé tapogatódzó értelmiségi, polgári csoportokban is. "? Erre utal az 1943 nya- 
rán az SZDP-ben létrejött értelmiségi csoportosulás, valamint a kisgazda- 
pártban a polgári tagozat megalakulása. Felerősödött a Vajda János Társaság 
munkája stb. Hasonló szándékkal gyűlt össze 1943 nyarán Szárszón a több 
mint félezer értelmiségi fiatal. Zömük - osztályhelyzetüknél, neveltetésüknél 
fogva — ingadozva, a jövőtől félve, de bizonyos tenni akarással kereste a bal- 
oldallal a kapcsolatot. Tisztánlátásukat zavarták, tenni akarásukat bénították, 
a jövőtől való félelmüket növelték az olyan megnyilatkozások, amelyek a ,,bol- 
sevizmus" mumusával, a dolgozók hatalmának rémképével ijesztgették a balra- 
tartók táborát. Ezt a zavart növelték az olyan megnyilatkozások, amilyen Né- 
meth László szárszói előadása volt. Az elmúlt években és a 40. évfordulón is 
számosan történetietlen módon - elsősorban nem azt vizsgálták, hogy ott, 
abban az adott történelmi helyzetben hogyan hatott Németh előadása, hanem 
azt, hogy a jövőről mondott próféciái a későbbiekben mennyire igazolódtak 
be. Ám Németh László bizonyos meglátásainak igazolódása a történelmi fejlő- 
dés egy szakaszán nem változtat azon az alapvető tényen, hogy ott, abban az 
adott helyzetben elsősorban a jövő veszélyetről és nem a közvetlen halálvesze- 
delemről, meg az ezzel kapcsolatos tennivalókról beszélt," ez pedig nem segítette, 
hanem gátolta a kibontakozást. Hasonlóan cselekedett, mint sok értelmiségi és 
politikustársa, akik a konkrét tennivalók helyett a jövőn aggodalmaskodva, me- 
ditálva, elvonták a figyelmet az országra nézve mind veszélyesebb közvetlen je- 
lenről. 

Joggal írja Juhász Gyula: , a vmit tegyünk ?r kérdését csak nagyon keve- 
sen értelmezték úgy, hogy arra kell program: miként lehet elszakadni Német- 
országtól, szembefordulni a fasizmus külső és belső erőivel, létrehozni egy 
olyan antifasiszta egységírontot, amelynek feladata kivezetni az országot a hábo- 
rúból, s csak azután foglalkozni a háborút követő átmenet biztosításával. Azon 
kevesek is, akik gondoltak erre, többnyire a kormánytól várták a döntő lépést, 
azt biztatták"."" Helyesen mutat rá Juhász arra is, hogy , a magyar társadalom 
a németekkel szemben az aktív ellenállásra nem volt felkészülve"." Ebben a vo- 
natkozásban azonban azt is hangsúlyozni kell, hogy a , vonakodó csatlós" kor- 
mány nemcsak az államgépezetet nem készítette fel, hanem a dolgozókat is 
megfosztotta annak a lehetőségétől, hogy Kállayval, Horthyval vagy nélkülük 
a cselekvés útjára lépjenek. 

A KMP-nak, majd 1943 nyarától a Békepárt Központi Bizottságának, a 
kommunistáknak jelentősen megfogyatkozott erejét tekintélyes részben az kötöt- 
te le, hogy meggyőzzék a Hitler-ellenes, főleg a baloldali erőket arról, hogy a 
Kállay-féle kivárási politika kudarcra van ítélve. Szinte profetikus előrelátással 
jósolta meg a KMP Központi Bizottsága 1943 áprilisában szétküldött harci 


3 Bővebben Id. Pintér István: Magyar kommunisták a Hitler-ellenes nemzeti egysé- 
gért.; Szárszó, 1943. Főszerkesztő, és a bevezető tanulmányt írta: Pintér István. Kossuth Könyv- 
kiadó 1983. 

3 Beszédét lásd: Szárszó, 1943. 214-225. o. 

4 Juhász Gyula: Uralkodó eszmék. . .273. o. 

5 Juhász Gyula: Magyarország német megszállása. Pártélet, 1984. március. 

programjában: Ha Magyarország továbbhalad a Kállay megjelölte úton, akkor 
, a magyar katonák újabb százezreit fogják halálba kergetni Hitlerért. Meg- 
szállás fenyegeti az országot, átvonulóterep és hadszíntér lesz Magyarország. 
A szövetségesek bombázni fogják, a tengelyseregek pedig kifosztják az orszá- 
got.""§ A párt ismét a legszélesebb, cselekvésre kész összefogás megteremtését 
sürgette, s a maga részéről mindent megtett ennek érdekében. (A párt nevének 
megváltoztatása is azt a célt szolgálta, hogy ne legyen az összefogás akadály 
azok szemében, akik a pártban csak a , bolsevizmust", Moszkva , ügynökségét" 
látják.) Hasonlóan értékelte az antifasiszta erők megtorpanását a Kossuth Rádió 
is: , A köldöknéző kivárási politikából következik az is, hogy azok az ellen- 
zéki férfiak, csoportok és pártok, melyeknek őszinte függetlenségi érzelmeihez 
nem fér kétség, visszariadnak harcos politikai szervezet alakításától. Ha a ma- 
gyar függetlenségi szervezet tartogatni akarja magát arra az időre, amikor a vihar 
már elvonult, akkor persze nincs szükség harci szervezetre... Politikai harc 
és az erőket egyesítő szervezet nélkül a magyar függetlenség hívei sosem vál- 
nak az ország sorsát eldöntő, nemzetmentő erővé." "" 

Az 1943. őszi moszkvai külügyminiszteri értekezlet és a kormányfők 
november—decemberi teheráni konferenciája után, 1944 elején a demokratikus — 
pártokhoz eljuttatott memorandumában a Békepárt ismételten a Kállayval való 
feltétel nélküli együttműködésben látta a baloldal küzdelmének gyengeségét. 
Kállay , manőverei" szüntelenül arra irányultak, hogy a demokratikus ellenzék 
vezetőit eltérítse a reakció elleni harc egyenes vonalától és engedményre bírja 
őket saját politikája javára — olvasható a memorandumban, majd értékelve a két 
párt szövetségét, változatlanul olyan lehetőségnek tartja, amely még mindig 
az ellenállás fontos pillérévé válhat, ha képes ,a nemzet igazi hangulatának 
megfelelő ütemű és látókörű szervezéssel", , a tömegek erejével és mozgósí- 
tásával " maga mögött felsorakoztatni a cselekvésre kész erőket. Az ország sors- 
forduló előtt áll, további kivárásra, habozásra nincs idő, ha a nemzetet nem 
akarjuk feláldozni a reakció oldalán." 

A nemzet megmentése és a jövő megalapozása érdekében túl kell lépni 
ezen a , védekező és kitérő harcmodorra" épülő politikán és vállalni kell a koc- 
kázatot is, vallották ismételten a kommunisták, de nemcsak ők, hanem olyan 
jelentős politikusok is, mint Bajcsy-Zsilinszky Endre, vagy a hazai eseménye- 
ket éberen figyelő Károlyi Mihály. Még a Népszava 1941-es híres karácsonyi 
számában írta Bajcsy-Zsilinszky: , Bármennyire is bizonytalan a harc kimene- 
tele, de nem hozhat végleges bukást egy nagylelkű és bátor nemzet számára, ha 
minden erejével kiáll nála sokszorta hatalmasabb erőkkel szemben is." Állás- 
pontját megismételte 1943 nyarán Kállayhoz eljuttatott — már említett -— memo- 
randumában, majd a német megszállás előtt a kormányfőhöz küldött levelé- 
ben. Ebben megírta, ő is abban látja saját politikájának legfőbb hibáját, hogy 
Kállayval szemben , túlságba vittem az óvatosságot és lojalitást "."? Hasonlóan 


4 Dokumentumok a magyar forradalmi munkásmozgalom történetéből. 393-398. o. 
" A magyar népfront története. 370—-371. o. 

s Csillag, 1948. január. 

4 Századok, 1965. 1-2. sz. 198-199. o. 


vélekedett Károlyi is, aki 1943 végén, keményen bírálta a baloldalt Kállay hin- 
tapolitikájához nyújtott támogatásáért. 

S amire a kommunisták figyelmeztettek és amitől Kállay politikája miatt 
leginkább tartottak, bekövetkezett. A németek 1944. március 19-én különösebb 
ellenállás nélkül megszállták az országot. 

Magyarország német megszállása és a megszállás formája — azon kívül, hogy 
az ország gazdasági, katonai erejét, politikai ténykedését teljesen a német érde- 
keknek rendelte alá - olyan kívülről jövő beavatkozás volt az országon belül 
folyó társadalmi küzdelmekbe, amely átmenetileg a feltétlen németbarát csopor- 
tok javára billentette az erőviszonyok mérlegét. A német csizmák Magyaror- 
szágra is a hitlerista módszereket hozták. Az ellenzéki baloldali pártokat, 
szervezeteket, a náciellenes lapokat betiltották. Kormánybiztosi ellenőrzés alá 
helyezték a szakszervezeteket, s ezzel tevékenységüket lényegében megbénítot- 
ták. Kíméletlen hajsza kezdődött a kommunisták és a demokratikus pártok, 
szervezetek vezetői ellen, de nem kímélték a Kállay-féle politika híveit sem. A 
háború alatt eddig is újból és újból megtizedelt antifasiszta erőket ismét súlyos 
csapás érte: néhány hét alatt csaknem háromezer harcosukat hurcolták el. 

A megszállás, a letartóztatások, a baloldali szervezetek betiltása miatt a 
németellenes erők szervezeti kapcsolatai teljesen szétzilálódtak. Jórészt felmor- 
zsolódtak azok a szálak, összeköttetések is, amelyeken keresztül a kommunisták 
irányítani, befolyásolni tudták a tömegeket. A kommunista csoportok, amelyek 
nagyrészt a feloszlatott legális pártok és szervezetek keretei között működtek, 
megszűnésük után egy ideig bázis nélkül maradtak. Így még sokkal inkább ki 
voltak szolgáltatva a letartóztatás veszélyének, mint korábban, amikor a legális 
szervezetek nemcsak a munka hatékonyságának feltételeit teremtették meg, hanem 
valamelyest védelmet is nyújtottak. Különösen falun volt súlyos a helyzet, ahol 
1943 második felében a kommunistáknak és a szegényparasztság radikális helyi 
vezetőinek a közreműködésével sok helyütt kiépültek a földmunkásszervezetek 
csoportjai, s ezek bekapcsolódóban voltak az ellenállási mozgalomba. Most 
feloszlatásuk, helyi vezetőik letartóztatása miatt szinte teljesen felmorzsolódtak. 
Súlyosan éreztette hatását az is, hogy a baloldali pártok nemcsak a német meg- 
szállás elhárítására, hanem az azt követő illegális munkára sem készültek fel. 
Mindehhez társult az az Európában szinte egyedi eset, hogy az államfő a helyén 
maradt, az államapparátus tovább működött, így a megszálló funkciók nem 
közvetlenül, hanem ,,áttételesen" érvényesültek. Az ország irányítása így jó- 
részt továbbra is magyar kezekben volt. Ez mindenképpen csökkentette az 
ellenállás . méreteit, s főleg a hatékonyságát. 

A kommunista párt a megszállás másnapján felhívással fordult a nemzet 
minden rétegéhez, az illegalitásba kényszerített pártok, szervezetek vezetőihez, 
nemzeti összefogásra, szabadságharcra, népi ellenállásra mozgósítva mindenkit. 
A Kossuth rádió ugyancsak összefogásra és , szent önvédelmi háborúra, nemzeti 
szabadságharcra" hívta fegyverbe a nemzetet. 

A kommunisták tehát az ország német megszállása után kettős, egymással 

szervesen összefüggő feladatban jelölték meg a teendőket: 1. a nemzeti ellenállás 
közös harci frontjának létrehozása, 2. fegyveres szabadságharc, fegyveres felkelés. 
Egyszerűbbnek és gyorsabban realizálhatónak látszott és annak is bizonyult a 
nemzeti front megteremtése. (A gondot elsősorban az érdekelt pártok vezetői- 
vel kialakítandó kapcsolat okozta, s nem annyira a szervezet létrehozása. A Nem- 
zeti Parasztpárt vezetőivel csak a szervezet megalakulása után sikerült talál- 
kozni; e miatt és a kisgazdapárt vezetőinek ellenkezése miatt késett a frontba 
való felvételük.) 

A kölcsönös elképzelések és a program megfogalmazása és elfogadása után 
1944. május közepén - kommunisták, szociáldemokraták, kisgazdák és legiti- 
misták részvételével — alakult meg a Magyar Front, amelynek kiáltványa jú- 
nius elején került a nyilvánosság elé. A különböző politikai felfogást valló pár- 
tok közös nyilatkozata kettős célt tűzött maga elé: , a német hódítók és cinko- 
saik kiverését, békét a szövetségesekkel, s minden ízében demokratikus, szabad 
Magyarország alapjainak lerakását". 

A Magyar Front megalakulása és kiáltványa mozgósító hatású volt azokra 
a náciellenes erőkre, amelyekre a kommunista propaganda egyedül nem tudott 
volna befolyást gyakorolni. Kezdettől vonzási központja és egyben serkentője 
is volt az ebben az időben alakuló különféle célú és erejű, de alapjában Hitler- 
ellenes illegális szervezkedéseknek. Olyan közeg szerepét töltötte be, amely 
egyrészt növelte a kommunisták cselekvési lehetőségét és harcuk hatásosságát, 
másrészt mozgósítólag hatott azokra a politikai, sőt katonai csoportokra és egyé- 
nekre, akik latolgatták a cselekvés lehetőségét, szükségességét. Néhány hónap- 
pal a megalakulás után létrejött a Magyar Front Intéző Bizottsága, amelynek 
elnöke Szakasits Árpád, tagjai Kállai Gyula, Tildy Zoltán, Kovács Imre és 
mások lettek. 

A Magyar Front megalakulása, befolyásának gyors növekedése után is 
gondot okozott a fegyveres harc, még inkább a fegyveres felkelés szervezése. 
Kezdetben a Magyar Frontban tömörült erők hallani sem akartak a fegyveres 
ellenállás szervezéséről, változatlanul a kormányzótól és szűkebb körétől vár- 
ták az ilyen irányú lépéseket. A kommunista párt ebben a helyzetben sem 
maradhatott tétlen, szorgalmazója, kezdeményezője lett a fegyveres harc meg- 
szervezésének. 

A kommunisták sem egyik napról a másikra jutottak el idáig. Európa 
legtöbb megszállt országában már a Szovjetunió elleni háború kezdetén ki- 
bontakozott a fegyveres ellenállás. A Komintern is erre hívta fel a pártokat. 
A KMP-ban a háborúba lépés után többször is felvetődött, hogy élesebb harci 
formákat, köztük fegyveres harcot kell szervezni. Néha szenvedélyes viták foly- 
tak e körül. Egyes kommunisták legalább azt szerették volna elérni, hogy ön- 
védelemből fegyvert hordhassanak. A KMP Központi Bizottsága nem tartotta 
még sem a politikai helyzetet, sem a párt felkészültségét alkalmasnak arra, hogy 
a fegyveres harcot kezdeményezze vagy szorgalmazza. A kommunisták katonai 
vagy munkaszolgálatra történő behívása esetén az illegalitásba vonulást szor- 
galmazta, ha a feltételek megfelelőek voltak hozzá, ha ez nem volt megvaló- 
sítható, akkor a bevonulást ajánlotta, a fronton pedig a partizánokhoz, illetve 
a szovjet csoportokhoz való átállást, megnyerve ehhez a társakat is. 

A párt vezetői a háború első szakaszában még úgy látták, hogy lehetséges 
lesz fegyveres harc nélkül, a Hitler-ellenes erők összefogásával, a tömegek 
mozgósításával leszakadni a németek oldaláról, kilépni a háborúból és biztosí- 
tani az ország demokratikus átalakításának feltételeit. A párt még annak a lehe- 
tőségét sem zárta ki teljesen, hogy Kállay esetleg eljut a szakításig, s akkor eh- 
hez a baloldalnak minden támogatást meg kell adnia. Erre utalnak többek 
között a Békepárt 1943 nyarán, őszén keletkezett röpiratai, felhívásai is, amelyek 
a kormánytól, illetve az őt támogató politikai erőktől, a parlamenttől határozott 
lépéseket sürgettek a háborúból való kilépés érdekében. A párt azonban nyom- 
ban leszögezte, hogy kevés a remény a Kállayval való kilépésre, különösen 
akkor, ha a baloldali pártok , helyes követelésekkel Kállaynál előszobáznak" s 
követeléseiknek nem a , zömegek erejével!" akarnak érvényt szerezni a kormánynál. 
A párt támogatta a Bajcsy-Zsilinszky memorandumában foglalt, a háborúból 
való kilépés konkrét feladataira tett javaslatokat, és ebben a kormánytól is várt 
intézkedéseket, de nem kizárólagos megoldásként. 

A fegyveres harc, sőt a fegyveres felkelés lehetősége mellett a párt első 
ízben 1943 decemberében foglalt állást. Károlyi Mihály 1943 őszén rádiószó- 
Zatot intézett a magyar néphez, és ebben a katasztrófából kivezető utat a vala- 
mennyi Hitler-ellenes erőt tömörítő nemzeti felkelésben és az ezt előkészítő 
partizánharc megindításában jelölte meg. Károlyi felhívása Magyarországon 
szélsőjobboldali, kormánypárti, sőt még baloldali, ellenzéki körökben is nagy 
felháborodást váltott ki. Sokan polgárháborúra való uszításként próbálták be- 
állítani. A Békepárt viszont megállapította: , a nemzeti felkelés épp oly kevéssé 
polgárháború, mint volt a 48-as szabadságharc. És nem teszi polgárháborúvá 
az sem, ha a Hitlert kiszolgáló magyar reakció ellen is irányul, mint ahogy 
1848 nemzeti szabadságharcos jellegén sem változtatott az a körülmény, hogy 
akkor is voltak a német elnyomók oldalán gyászmagyarok és reakciós haza- 
árulók." "" 1944 tavaszán, még a német megszállás előtt a Békepárt konkrét 
lépéseket tett a fegyveres partizánharc megszervezésére. Ennek keretében kezdte 
meg a párt Központi Bányászbizottsága a tatai szénmedencében a fegyver- és 
robbanóanyaggyűjtést, valamint a fegyveres kiképzést. 

A hazai kommunisták elhatározásával majdnem egyidőben kezdte meg a 
moszkvai magyar emigráció is a partizánharcra való felkészülést. A Kossuth 
rádióban először — 1944. március 14-én — a német megszállás veszélyére figyel- 
meztetve hangoztatta: , meg kell gyorsítani a partizánharc előkészítését, szer- 
vezését, hogy fegyverrel vehessük fel a harcot a németek és magyar cselédeik 
ellen". A moszkvai magyar kommunista emigráció már 1943 nyarán - az anti- 
fasiszta hadifogoly iskolák, a széles körű frontpropaganda és a hadifoglyok 
közötti felvilágosító munka mellett — kísérletet tett egy hadifoglyokból álló 
Nemzeti Bizottság, illetve Magyar Légió felállítására. A szervező munka elkez- 
dődött, végül azonban megfeneklett, elsősorban a magyar hadifogoly főtisztek 
ellenállásán és nem utolsósorban a kisantant emigráns londoni vezetőinek, főleg 
a csehszlovák Benesnek az ellenállásán. (Az emigráns kommunista vezetők 

1944 őszén újabb kísérletet tettek erre, de erőfeszítéseik most sem vezettek 
eredményre.) 

A Békepárt a megszállást követő hónapokban konkrét lépéseket tett, hogy 
a fegyveres ellenállást részben saját erőből, részben a Magyar Front keretében 
megszervezze. 1944 áprilisában elhatározták, hogy létrehozzák a párt Katonai 
Bizottságát és kapcsolatba lépnek a jugoszláv kommunistákkal a fegyveres 
harchoz szükséges támogatás végett. E fontos feladatot Kádár János vállalta. 
A magyar-jugoszláv határon azonban kísérőjével együtt elfogták, és Kádár 
Jánost mint katonaszökevényt elítélték. Így a Katonai Bizottság átmenetileg 
lekerült a napirendről. 

1944. május végén, június elején a párt ifjúsági csoportjai Ságvári Endre, 
Orbán László vezetésével megbízást kaptak partizánbázis kialakítására, par- 
tizáncsoportok szervezésére. Sikerült is még június folyamán olyan fővárosi 
híradós századdal kapcsolatba kerülni, amelyben a parancsnokok és az állomány 
többsége vállalta egyrészt a fegyveres harcot, másrészt fegyverek szerzését. 
Úgy tervezték, hogy a Bükkben vagy a Pilisben az ő segítségükkel kezdik 
meg az első partizánbázis kiépítését. A Központi Bányászbizottságnak azt a 
feladatot szánták, hogy részben a bányászokkal, részben a környebányai szovjet 
hadifogolytábor egy részének megszöktetése után a kiszabadultakkal kezdik 
meg a fegyveres előkészületeket, közben kapcsolatot keresnek a szlovák parti- 
zánokkal. Mindkét kísérlet árulás folytán meghiúsult. 

A kommunisták a Magyar Frontot tartották a legilletékesebbnek a fegy- 
veres harc, majd a felkelés kezdeményezésére és vezetésére. A párt 1944 nyarán 
központi lapjában, a Béke és Szabadságban, valamint röpirataiban is a néme- 
tekkel való nyílt, fegyveres leszámolás előkészítését szorgalmazta. Úgy vélte, 
a felkelést arra az időpontra kell időzíteni, amikor Keletről a Vörös Hadsereg, 
Nyugatról pedig az angol—amerikai hadsereg megindítja általános támadását. 
Addig is központi feladatnak az általános sztrájk és fegyveres felkelés feltételei- 
nek megteremtését tekintette. 

A fegyveres felkelés előkészítése során került előtérbe: hogyan lehetne a 
magyar hadsereg németellenes tisztjeit, alakulatait az ellenállásnak megnyerni. 
Néhány náciellenes közéleti személyiség, mindenekelőtt Bajcsy-Zsilinszky End- 
re már korábban is ösztönözte a hadsereggel való kapcsolatteremtést. Kiss 
János nyugalmazott tábornokot már 1942 és 1943 őszén is igyekeztek meg- 
nyerni. A vele való kapcsolatot jelzi a baloldalnak készített rendszeres katonai 
helyzetelemzése. Bajcsy-Zsilinszky kiállása a náciellenes Nagybaczoni Nagy 
Vilmos honvédelmi miniszter mellett leváltásakor ugyancsak ennek a jele volt. 
Az a tény, hogy a KMP megnyerte, majd bevonta a pártba a nyugállományba 
vonult, de igen széles tiszti ismeretséggel rendelkező Pálffy Györgyöt és Sólyom 
Lászlót, hasonló szándékra utal. Bajcsy-Zsilinszky memorandumának egyik 
legfőbb követelése a hadsereg megtisztítása az idegen érdeket szolgáló tiszti- 
kartól, a , kossuthi szabadságharcos szellemmel" és , vezetéssel" való felcseré- 
lése pedig egyik legbiztosabb záloga — írta — a németekkel való szakításnak. 
A kommunisták támogatták Bajcsy követelését, sürgették , a fasiszta árulóktól, 
Hitler kémeitől megtisztított", a nemzeti összefogást akaró hadsereg létrehozá- 

sát. A németekkel való szakításban érdekelt erők azonban alig tettek kísérletet 
a hadseregen belüli németellenes erők mozgósítására. 

1944 nyarán megváltozott a helyzet. Ebben a fegyveres harc szükségessé- 
gének felismerése mellett az is szerepet játszott, hogy, bár lassan, de a had- 
seregben is megindult egy differenciálódási folyamat. A változást jelzi a Ma- 
gyar Front azonos nevű központi lapjának egyetlen számában megjelent vezér- 
cikke. , A magyar hadsereg az a tényező - olvashatjuk ? A nemzet szeme a had- 
seregenx c. vezércikkben -, amely szerte az országban parázsló zsarátnokokat 
már ma lángra lobbanthatná nemzeti szabadságharcunk jegyében. Ezért a nemzet 
jó vagy balsorsa ma a hadsereg kezében van... A magyar hadsereg ma még 
kezében tartja a helyzet kulcsát — holnap már késő." 

A hadsereg megnyerése és mozgósítása késztette a pártot arra, hogy leg- 
jobb erőit ajánlja fel a Magyar Front Propaganda Bizottságának megszerve- 
zésére. Az 1944 júliusában megalakult bizottságnak Pálffy György lett az elnö- 
ke, Sólyom László pedig egyik tagja. Rövid idő alatt a bizottság mintegy tíz, 
több ezer példányban megjelenő röpirattal fordult a hazájuk sorsáért aggódó 
főtisztekhez, tisztekhez, tisztesekhez és legénységhez. Románia kilépése után 
kiadott felhívásukban ismét hangsúlyozták: , Nagymértékben a tisztikartól, 
függ, hogy a németek bérencei valóra váltják-e az országgyilkos merényletet", 
és Magyarországot hadszíntérré változtatják, vagy , a Vörös Hadsereggel egye- 
sülve kiverik a németeket hazánk földjéről".5! Hatása erőteljesen érződött a 
hadseregben, s nem véletlen, hogy a vezérkari főnök bizalmas tiszti parancs- 
ban adott utasítást , a bomlasztó törekvések" csírájukban való elfojtására."? 

A román, finn, bolgár átállás, a Szlovák Nemzeti Felkelés 1944 szeptem- 
ber elején —- a legkedvezőbb időpontot jelentette a németekkel való szakítás- 
hoz. Horthyék azonban elszalasztották ezt a lehetőséget. A Hitler-ellenes erők 
többsége, amikor Magyarország egyedül maradt a nácik táborában, megértette, 
hogy egy olyan fegyveres akció, amelyet a hatalom birtokosai, az államappa- 
rátus, a hadsereg legalább jelentős részei nem támogatnak, amely egyszerre 
irányulna ellenük és a nácik ellen is, eleve reménytelen. Ezért terjedt az a fel- 
fogás, hogy Horthyval, a hatalom Hitler-ellenes erőivel együtt kell keresni 
a náci Németország oldaláról való leválás lehetőségét. Erre közvetlen példa 
volt a román és a finn kiugrás is. 

Ismertté vált, hogy a volt csatlósok kiválása, a frontesemények nyomán 
maga a kormányzó is a kiugrást latolgatja. Ennek egyik kézzelfogható jele volt, 
hogy a fia, ifj. Horthy Miklós által irányított , kiugrási irodá"-nak nőtt az 
aktivitása, ami mozgásba hozta a német megszállás után alakult illegális szer- 
vezeteket. Ezek zöme azonban csak Horthytól várta a kezdeményezést, s csak 
vele volt hajlandó cselekedni. 

Ezek a jórészt a , kiugrási irodához" kapcsolódó illegális szervezetek: a 
Magyar Függetlenségi Mozgalom, a Magyar Hazafiak Szabadság Szövetsége, 
a Szovjetunió Barátainak Magyarországi Egyesülete, a Magyar Szabadságmoz- 
galom, a Márciusi Magyarország Szövetsége, a Szent-Györgyi-csoport, az El- 


" Lásd Pintér István: Magyar Front és az ellenállás. Kossuth Könyvkiadó 1970. 
5 o. 106. o. 


30 


lenállás nevű lap körül tömörülők, a Radó-Magyari csoport - hogy csak a 
legfontosabbakat soroljuk fel -, szervezeteiket jórészt a minisztériumokban, 
közigazgatási hivatalokban, különféle, elsősorban értelmiségi társadalmi szerve- 
zetekben építették ki, s néhányan a vezérkarral is kapcsolatban álltak. Ezek- 
ben a szervezetekben a rendszermentők épp úgy jelen voltak, mint a humánus 
meggyőződésből cselekvő emberek, az angolszász orientáció hívei és a kommu- 
nistákkal, a Magyar Fronttal együtt harcolni kész antifasiszták. A kiugrást a leg- 
határozottabban szorgalmazó, politikailag is tekintélyes, legális, Horthy-barát 
testület az Erdélyi Magyar Tanács volt. 

Többségük felismerve a cselekvés szükségességét, igyekezett megértetni a 
kormányzóval és környezetével is a fegyverszünet, a németekkel való szakítás 
szükségességét. Ezek a szervezetek azonban jórészt tömegkapcsolat nélküli, 
gyakran egymástól is elszigetelt csoportok voltak, ami lényegesen csökkentette 
cselekvőkészségüket. Így sem fölfelé, sem lefelé nem tudtak olyan hatást kifejteni, 
amely az események menetét a kritikus időszakban érezhetően kedvezően be- 
folyásolhatta volna. 

Az említett politikai szervezetek mellett a hadsereg bizonyos csoportjainál 
is érlelődött a háborúból való kiválás gondolata. E célból többek között tiszti 
szervezkedés indult a fővárosban a Légierő-parancsnokságon, a folyamőrség- 
nél, a Honvédelmi Minisztérium Anyagi Főcsoportfőnökségén, a Hadi Akadé- 
mián, a Haditechnikai Intézetben, a Károly király laktanyában, a Hadik lakta- 
nyában, több katonai kórházban az orvosok részéről, de csapatoknál is. Így 
pl. az 1. magyar hadseregnél, amelynek parancsnoka, Dálnoki Miklós Béla 
fogadta a hadifogságból érkezett tiszti delegációt, amely 40 tiszt átállást sür- 
gető memorandumát hozta. Hasonló jelek mutatkoztak a 2. magyar hadsereg 
vezérkarában is. A katonák elsősorban Horthyval, a , kiugrási irodával" álltak 
összeköttetésben, de voltak, akik kapcsolatot találtak a Magyar Fronttal is. 
A tisztek, akárcsak Horthy, inkább csak latolgatták a kiugrást, de nem szánták 
el magukat a határozott cselekvésre. Horthyval együtt abban reménykedtek, 
hogy Magyarországon is megismételhető a finn példa: úgy , leválni", , elsza- 
kadni" a német szövetségestől, hogy ez ne járjon együtt a hadüzenettel, a né- 
metekkel való katonai szembefordulással. Ez is jelzi, hogy nem ismerték föl 
a finn és a magyar helyzet, a katonai körülmények közti különbséget, nem látták 
a németek várható magatartását. 

A finn, bolgár és főleg a román események, az ottani uralkodó csoportok- 
nak a németekkel való szakításban játszott aktív részvétele, valamint az a tény, 
hogy Horthy környezetében az általa erősen befolyásolt hadsereg körében is 
megindult a kiútkeresés, továbbá az a körülmény, hogy a Magyar Fronton belül 
ismét felerősödött a Horthyval együtt kiugrást szorgalmazók tábora, arra kész- 
tette az 1944. szeptember elején ismét Kommunista Párt néven dolgozó kom- 
munistákat, hogy változtassanak addigi taktikájukon. A párt Központi Bizott- 
sága — az erőviszonyokat mérlegelve — úgy látta, hogy Németországtól elsza- 
kadni kizárólag az ellenállási mozgalom erőire támaszkodva nem lehetséges. Min- 
dent el kell követni, hogy az uralkodó osztályok realitásokkal számoló részét, 
a hadsereget és magát Horthyt is bevonják a szakítás végrehajtásába. Ennek 
fontosságát a párt vezetősége először szeptember elején, a román események 

után előállt helyzetet értékelő dokumentumában emelte ki. A Központi Bizott- 
ság mindenekelőtt leszögezte, hogy az adott körülmények között a cselekvés 
egyik legfőbb akadálya maga Horthy és köre, mert , tradícióvá" merevedett 
reakciós politikájával még saját érdekében sem képes szakítani. E nagyon fon- 
tos megállapítás azonban nem akadályozta a pártot abban, hogy keresse velük 
közvetlenül és a Magyar Fronton keresztül is az együttműködést. Vallotta 
ugyanis: , a vezető rétegekkel való összefogás, az egységes, magára talált nemzet, 
a nép és a hadsereg közös harca 24 óra alatt kiűzhetné a németeket és meg- 
menthetné az országot a Hitler melletti kitartás katasztrofális következményei- 
től "."? Szeptember második felében a magyar néphez intézett kiáltványában, 
amelyben a párt, a kommunisták távlati céljait és a szocializmus felépítését is 
körvonalazta, az ország előtt álló közvetlen feladatok megoldását számba véve 
, kezét nyújtotta" , még a jobboldalnak és a nagypolgárságnak is". De ennek 
, feltétele a fasizmus elleni közös harc", a munkásság és a parasztság felfegy- 
verzése, a politikai foglyok szabadon bocsátása, a fegyveres harc vállalása." 

Napjaink publicisztikájában, sőt néhány történeti munkában"" úgy tün- 
tetik fel a történteket, hogy a KMP csak 1944-ben jutott el az uralkodó osz- 
tályok németellenes csoportjaival való összefogás gondolatáig. Eddig — egyesek 
szerint — balos politikája akadályozta ebben (ide sorolják azt is, hogy a német 
megszállás után a fegyveres harcot szorgalmazta), s így 1944-ben kénytelen 
volt azok álláspontját tolerálni, akik már 1943-ban a Kállayval való együttmű- 
ködést szorgalmazták. Ez az álláspont két szempontból is hibás. Először is 
azért, mert a KMP 1941-tól az összes antifasiszta és Hitler-ellenes erő össze- 
fogását kívánta elérni, mint erre már korábban is rámutattunk. Nem tartotta 
kizártnak olyan személyekkel az együttműködést, mint Bethlen István vagy 
Keresztes-Fischer Ferenc, sőt magával Kállay kormányfővel sem, ha valóban 
a Hitlerrel való szakításra szánja el magát. Horthy neve és személye azonban 
1944 nyaráig minden alapvető kérdésben lényegében a németek melletti ki- 
állást fémjelezte, akárcsak Mussolini, a román Antonescu, vagy éppen a szlovák 
Tiso. Vele együttműködni 1944 őszéig egyet jelentett volna a náci szándékok 
támogatásával. Ismert, hogy 1943 áprilisában Peyer Károly, augusztusban pe- 
dig Bajcsy-Zsilinszky tárgyalt Horthyval abban a reményben, hogy a kormány- 
zót sikerül megnyerni a nácikkal való szakításra irányuló elképzeléseiknek. 
Mindkét tárgyalás a baloldalon nagy csalódást keltett. Tudjuk azt is, hogy 
1943-ban a szövetséges nagyhatalmak sem tekintették Horthy személyét a 
jövőt illetően posszibilisnak. 

1944 nyarán a fegyveres harc sürgetése, sőt a fegyveres felkelés előkészí- 
tésérek szorgalmazása a még mir:dig a kivárás, vagy csupán a passzív ellerállás 
mellett kardoskodókkal szemben nem hiba, hanem ugyancsak helyes célkitűzés 
volt. A kommunisták és velük együtt harcolók egész háború alatti politikája a 

bizonyíték arra, hogy elvetettek minden kalandorkodást, ugyanakkor vállalták 
a kockázatot is, mert tudták, hogy kockázat nélkül nincs cselekvő akarat. A ki- 
várást hangoztatók célja nemcsak saját maguk átmentése, hanem egyben a tö- 
meget akarták a cselekvéstől elvonni, s így végső soron a felelősség egy részét is 
a tömegekre, tehát a nemzetre hárítani. 

A párt és a demokratikus erők messzemenő jóindulatának, s valóban a 
fegyveres átállás feltételeinek megteremtése érdekében juttatta el a Magyar 
Front két memorandumát is Horthyhoz. (Mindkét memorandum-tervezetet 
kommunisták készítették, amit a Magyar Front Intéző Bizottsága elfogadott.) 
Az első emlékiratban a kiugrás feltételeinek biztosítására, a Magyar Front és a 
hadsereg képviselőiből koalíciós kormány alakítását javasolta Horthynak. Ami- 
kor Horthy válasza késett, s az események egyre fenyegetőbbé váltak (német 
és szélsőjobboldali készülődések miatt), a Magyar Front újabb memoran- 
dummal fordult Horthyhoz. Ebben figyelmeztetett, hogy a kormányzónak és 
körének minden további tétlensége, várakozása árt az országnak, sőt saját 
pusztulásukat is maga után vonja. Érveinek azzal is nyomatékot akart adni, 
hogy hangsúlyozta: , habozásuk már eddig is Erdély feláldozását jelentette"."" 

A memorandumok Horthyék számára félreérthetetlenül kimondták: ha va- 
lóban cselekedni akarnak, két dolgot tisztázniuk kell. Képesek-e együttmű- 
ködni a német érdekből és oktalan gyűlöletből megtámadott Szovjetunióval; 
és képesek-e összefogni az általuk negyedszázadon át gúzsbakötött magyar 
néppel. Az eddig részükről ellenségnek tekintett mindkét fél, a Szovjetunió 
és a Magyar Front is kifejezte készségét a Horthyval való közös fellépésre. 
Ebben a helyzetben tehát , a helyzet kulcsa ma még az uralkodó osztály, első- 
sorban a katonai vezetők kezében van"."" Az uralkodó köröktől függ, hogy a 
demokratikus erők velük együtt vagy ellenükre vívják meg a fasizmus elleni 
harcot. Ennél világosabban aligha fogalmazhattak volna, s ha ehhez még hoz- 
zátesszük, hogy a Magyar Front nem kötötte , semmiféle feltételhez a német 
megszállók elleni harcban való legaktívabb részvételt", nyilvánvaló, hogy a de- 
mokratikus tábor a kiugrás érdekében elment a kompromisszum legvégső 
határáig." 

Közben a kommunisták más intézkedéseket is tettek, hogy Horthynak és 
környezetének a tétl. nségét, valamint még a Magyar Fronton belül is meglevő 
ingadozást ellensúlyozzák. Létrehozták a párt Katonai Bizottságát, amelynek 
feladata volt, hogy a peremkerületekben, tehát a munkáslakta területeken a 
nagy létszámú fegyveres csoportokat, a belvárosban pedig kisebb, mozgékony 
akciógárdákat szervezzen. A kommunistáknak sikerült elérniük, hogy felve- 
gyék a Magyar Frontba a Nemzeti Parasztpártot, amelyet ez időben a kisgaz- 
dák azért akartak távol tartani a szövetségtől, hogy egyrészt monopolizálhassák 
a fronton belül a paraszti érdekek képviseletét, másrészt a kommunistákkal 
szemben elsőbbséget biztosítsanak a demokratikus átalakulást szorgalmazók 

mérsékeltebb szárnyának. Hasonló célokat szolgált volna a Magyar Fronton 
belül az 1943-as kisgazda—szociáldemokrata pártszövetség felújítása is, azt 
azonban a kommunisták 1944. október 10-én megakadályozták a kommunis- 
ta-szociáldemokrata akcióegység-okmány aláírásával, amelyben közösen elfo- 
gadták az 1941-1942. évi együttműködés elmélyítését, a fasizmus elleni közös 
fellépést és a távlati célokat, egy egységes forradalmi munkáspárt létrehozá- 
sának elfogadását. Tulajdonképpen a kisgazdákéhoz hasonló, kommunistael- 
lenes célokat szolgált Horthy azon lépése is, hogy csak a Magyar Front szociál- 
demokrata és kisgazda képviselőivel volt hajlandó tárgyalni, és megbízottja, 
Lázár Károly testőrtábornok csak a kommunisták erélyes fellépésére fogadta 
Rajk Lászlót, a párt titkárát. Amikor a Magyar Front megbízottjaival a tár- 
gyalások folytak, Moszkvában már aláírták a fegyverszüneti megállapodást. 
Feltehetően ezért is vállalta Horthy a Magyar Front bevonását az október 
17-ére tervezett kiugrásba. 

Ugyanezekben a napokban a Kossuth rádió is jelezte a nyilas puccs lehe- 
tőségét, sürgette a gyors átállást és minden érdekelt erő cselekvő fellépését — 
így fogalmazott: , A fegyveres felkelést a magyar nemzeti frontban egyesült 
demokratikus pártoknak, nemzeti bizottságoknak kell vezetniök [túlértékelték 
a hazai ellenállást és mozgalmat, a Magyar Fronttól várták az irányítást], de 
[és ez a fontosabb!] a demokratikus pártok támogatnak mindenkit — akár 
katonai tényezőről, akár konzervatív politikai körökről van szó -, aki inga- 
dozás és habozás nélkül fegyveres erővel száll szembe Hitler és bérencei gaz 
összeesküvésével.""5? 

1944 őszén a kommunisták és a demokratikus tábor más erői is alárendel- 
ték egyéb, háború utáni célkitűzéseiket a fő kérdésnek, a németekkel való sza- 
kításnak, illetve a velük való szembefordulásnak. A legfőbb probléma az volt 
hogy Horthy és az őt támogató uralkodó és katonai körök is képesek lesznek-e 
alárendelni saját osztályérdekeiket az adott időszak legfontosabb nemzeti kér- 
désének. Kérdés volt, sikerül-e közös elhatározásra és egyidejű cselekvésre 
bírni a kiugrás végrehajtásában érdekelt és eredményességét csak együttesen 
biztosítható három erőt: azaz a Horthy-klikket, a Magyar Frontot a vele kap- 
csolatban álló tettrekész csoportokkal együtt, végül az egészet eldöntő szovjet 
hadsereg hadműveleti tevékenységét. (A szovjet hadsereg előőrsei ekkor már 
Kecskemét határában álltak és Szolnoknál is hídfőállást létesítettek a Tisza 
jobb partján.) Végső soron a kiugrás sikerét Horthyék magatartása, a döntő 
órákban tanúsított gyávaságuk és cselekvőképtelenségük akadályozta meg, míg 
ellenfeleik — a németek és a nyilasok — céljaikban határozottak voltak és min- 
den rendelkezére álló erőt erre mozgósítottak." Helyzetüket megkönnyítette, 
hogy a hadsereg és az államapparátus vezető pozícióinak jelentős része a hitle- 
risták bizalmi embereinek, a szó szoros értelmében vett náci ügynököknek a 
kezében volt. 


"" PI Archívum. 677. f. Kossuth rádió adásai. 1944. október 14. 
10 A kiugrás elvetéléséről bővebben lásd Korom Mihály: Magyarország ideiglenes nem- 
zeti kormánya és a fegyverszünet (1944—-1945). Akadémiai Kiadó 1981. 

Horthyék sikertelen kísérlete, majd a nyilas puccs megakadályozta, hogy 
a kiugrásban érdekelt összes erő — a hadsereg és az államgépezet többségének -— 
részvételével viszonylag kedvező feltételek között kerülhessen sor a Hitlerrel 
való szakításra. Joggal állapította meg a párt Központi Bizottsága a nemzethez 
intézett Nyílt levelében: , Horthyék belátták ugyan a háború továbbfolytatá- 
sának nemzetgyilkos jellegét, ... katonailag is ki akartak lépni a háborúból, 
de politikailag féltek a Vörös Hadseregtől és a magyar nép demokratikus erői- 
től. A honvédség átszervezésének mellőzésével és a magyar demokratikus erők 
kikapcsolásával akarták végrehajtani vállalkozásukat. Ez okozta próbálkozásuk- 
nak szánalmas összeomlását." Majd így folytatták: ,, Tettükkel magukkal rán- 
tották és lehetetlen helyzetbe hozták azokat is, akik nemcsak katonailag, hanem 
politikailag is szakítani akartak a náci Németországgal és a múlttal is." 

A kommunisták azonban ezután sem adták fel a fegyveres harc, sőt a 
fegyveres felkelés tervét, bár ők is tudták, hogy az elszalasztott kiugráshoz 
hasonlóan kedvező feltételek már aligha alakulnak ki Magyarországon. A párt 
ezek után nem is számolt az egész országra kiterjedő fegyveres felkeléssel, ha- 
nem a fegyveres akciót főleg a fővárosra akarta koncentrálni. A cél itt is kettős 
volt: egyrészt Budapest megmentése a pusztulástól, másrészt annak megakadá- 
lyozása, hogy ,a náci vezérkar a Duna vonalon hatékony ellenállást fejtsen ki 
a Vörös Hadsereggel szemben"." 

A Kommunista Párt a partizánharc szervezése mellett ereje nagyobb ré- 
szét az október 15-i események miatt a demokratikus pártokkal való szétziláló- 
dott kapcsolatának helyreállítására, a Magyar Front reaktivizálására, majd az 
utóbbi közreműködésével és támogatásával az összes Hitler-ellenes erő közös 
frontjának megteremtésére összpontosította. 1944. november elején Bajcsy- 
Zsilinszky Endre elnökletével létrejött a Magyar Nemzeti Felkelés Felszabadító 
Bizottsága, amely a Magyar Frontba tömörült pártok mellett nagyrészt magá- 
ban foglalta a már említett, illegális szervezeteket, és az október 15-e után 
,, Vezér" nélkül maradt horthysta csoportok egy részét is. Részt vett munká- 
jában az ugyanez időben a kommunista és baloldali fiatalok kezdeményezésére 
megalakult Magyar Ifjúság Szabadságfírontja is. A bizottság elsősorban a nem- 
zeti felkelés megszervezésének politikai testülete volt, míg a Kiss János tábornok 
irányításával megalakult Katonai Vezérkar a felkelés katonai irányítására volt 
hivatott. Ezt követően megkezdődtek Budapest felszabadításának és a Vörös 
Hadsereggel való kapcsolat megteremtésének munkálatai. 

Az MNFEB a szovjet kormányhoz intézendő levelében hangsúlyozni kí- 
vánta, hogy a Magyar Front , a kormányzó személyének erőszakos kikapcso- 
lása után maga vette kezébe a kormányzói jogkör realizálását, s ennek érde- 
kében a német megszállók ellen való nemzeti felkelés megszervezését és veze- 
tését"".63 A levél azonban már nem juthatott el a címzetthez, mert a küldött- 


a Dokumentumok a magyar forradalmi munkásmozgalom történetéhez. 567. o. 

93 TJo. 573. o. 

"3 A levelet lásd: Pártunk harca a demokráciáért. (Az FKGP története.) A kisgazdapár 
kiadványa. 1946. 125-127. o. 


ség elindulása előtti estén a vezérkart és a bizottság igen sok tagját, magát 
Bajcsy-Zsilinszky Endrét és Kiss Jánost is árulás következtében lefogták. 

A nemzeti felkelés tehát, ezen belül a Budapest felszabadításának meg- 
gyorsítására tett kísérlet is kudarcot vallott. Pedig a németek nagyon tartottak 
attól, hogy a főváros elégedetlen lakosságában felhalmozódott gyúanyag lángra 
lobban. Ezért is volt annyira fontos számukra, hogy mindenfajta ellenállási 
kísérlettel lehetőleg csírájában leszámoljanak. Grolman tábornok, a Dél had- 
seregcsoport vezérkari főnöke úgy vélte, ha a fővárosban szörnyű helyzetben 
levők elégedetlensége találkozik , a kommunistáktól és zsidóktól vezetett ko- 
moly felkelés kitörésével, leverésére saját erő nem áll rendelkezésre"."! Bajcsy- 
Zsilinszky letartóztatása után azonban ettől már nem kellett tartaniuk sem a 
németeknek, sem a nyilasoknak. 


rk 


A magyar kommunisták és a velük együttműködő antifasiszták a háború alatt 
gyorsan változó történelmi körülményekhez alkalmazkodva alakították politiká- 
jukat. Ez a politika a nemzeti függetlenség megóvása, majd helyreállítása jegyé- 
ben fogant, és alkalmas volt a legszélesebb Hitler-ellenes front megteremtésére. 
Ezzel a megállapítással azonban nem az a célunk, hogy elvitassuk a polgári és 
a hozzájuk kapcsolódó progressziónak az ellenállásban játszott szerepét. Véle- 
ményünk ugyanis az, hogy minden olyan mozgalmat, irányzatot, amely vala- 
milyen formában szemben állt a nácikkal és kiszolgálóikkal, a tényleges szem- 
benállás mértékében az ellenállási mozgalom részének kell tekinteni. 

Az a körülmény, hogy a magyar uralkodó osztályok s a hozzájuk sok-sok 
szállal kötődő középrétegek és más társadalmi csoportok döntő helyzetekben 
képtelennek bizonyultak osztályérdekeiket a nemzeti, az országos érdek alá ren- 
delni, az antifasiszta küzdelmet nemcsak érdemben nem tudták segíteni, hanem 
gátolták is a kibontakozását, egyben a szomszéd országokhoz hasonló nemzeti 
felkelés sikerét is lehetetlenné tették. A nemzet felszabadulása ezért döntően 
csak külső segítséggel valósulhatott meg. Az ország nemzeti demokratikus meg- 
újulásában azonban a kommunisták vezette antifasiszta erőknek meghatározó 
szerepük volt. 


"4 Idézi Tóth Sándor: Budapest felszabadítása. Zrínyi Katonai Kiadó 1975. 204-205. o. 

SZABÓ BÁLINT 


AZ MDP POLITIKÁJA 1954 MÁSODIK FELÉBEN 
ÉS AZ 1955. MÁRCIUSI FORDULAT 


Az MDP III. kongresszusa ugyan a pártegység, az 1953. júniusi politikai irány- 
vonal jegyében ülésezett, a párt elméleti, politikai és szervezeti egységét kí- 
vánta demonstrálni, valójában azonban munkájára a jobb- és a , baloldali" 
irányzat elvtelen kompromisszuma nyomta rá a bélyegét." Az egység csak lát- 
szólagos és időleges volt; a párt vezetőségén belül az ellentétek hamarosan ki- 
újultak és a felszínre törtek, a nyilvánosság előtt, a sajtóban is tapasztalhatók 
voltak. 


VITÁK A KÖVETENDŐ POLITIKAI IRÁNYVONALRÓL 
1954 KORA ŐSZÉN 


Az ellentétek mindenekelőtt a gazdaságpolitikai kérdésekben, főként az 1955. 
évi terv előkészítése, tárgyalás során mutatkoztak meg és éleződtek ki. Olyan 
időpontban, amikor az első ötéves terv már befejezéséhez közeledett, de új 
ötéves terv még nem volt. Az elképzelések szerint az 1955. évi terv a követ- . 
kező (1956 januárjától kezdődő) ötéves terv előkészítését, megalapozását szol- 
gálta, s így az éves terv szükségszerűen olyan kérdéseket is felvetett, amelyek 
a népgazdaság fejlődésének távlatait, a hosszú távú fejlesztés problémáit is érin- 
tették. 

Az Országos Tervhivatal 1954. július végén terjesztette elő a Politikai 
Bizottságnak a következő évi tervet, pontosabban: a népgazdaság fejlesztésének 
1955. évi irányelveit és fő problémáit. A dokumentum elöljáróban leszögezte, 
hogy a III. pártkongresszus megszabta a második ötéves terv irányelveit, s 
ezeket az 1955. évi terv összeállításánál is érvényesíteni kell. Ezért, az élet- 
színvonal emelése végett tovább kell fejleszteni a mezőgazdaságot, felszámolva 
a túlzott iparosítás maradványait és következményeit. Rámutatott, hogy fokoz- 
ni kell az iparban a közszükségleti cikkek gyártását és folytatni kell az ipar 
szerkezetében szükséges átcsoportosításokat. A tervnek - az előterjesztés sze- 
rint - három fő feladatot kell megoldania: a) az áruk mennyiségét mintegy 


ü Az MDP III. kongresszusának munkájára vonatkozóan lásd a szerző tanulmányát a 
Párttörténeti Közlemények 1984. 1. számában. 

999-kal kell növelni, b) a népgazdaság fejlesztésére 7,5-8,5 milliárd forintot 
kel! beruházni, c) a külkereskedelmi egyensúly biztosítása érdekében 1,2 milliárd 
devizaforint (Dfr.) aktívumot kell elérni. 

Az előterjesztés ugyanakkor leszögezte, hogy a Tervhivatal a népgazdaság 
adott lehetőségeivel számolva nem tud olyan javaslatot benyújtani, amely vala- 
mennyi követelménynek egyidejűleg megfelelne, mert az életszínvonal tervezett 
szintje, a legszükségesebbnek ítélt beruházások és az elérendő külkereske- 
delmi aktívum biztosítása — együttesen meghaladja az elérhető nemzeti jöve- 
delmet. Utalt a dokumentum arra is, hogy az 1955. évi terv kidolgozását 
megnehezíti az a körülmény, hogy 1954-ben az ipari termelés terén még nem 
sikerült végrehajtani a szükséges fordulatot: a túlzott iparosítást, ill. követ- 
kezményeit nem tudták következetesen felszámolni, nem kielégítő a közszük- 
ségleti cikkek és a mezőgazdaság számára szükséges eszközök gyártása. Foly- 
tatódik a külkereskedelem eladósodása, csökkennek az állami tartalékok, a ke- 
reskedelmi készletek, nő a bankjegyforgalom. 

A tervhivatali javaslat lényege: tekintve, hogy valamennyi követelmény 
egyidejűleg nem oldható meg, a kiskereskedelmi forgalmat csak minimálisan 
(1-299-kal) lehet növelni. Ezzel együtt biztosítani kell, hogy a munkásosztály 
életszínvonala ne csökkenjen, sőt emelkedjen. Az előterjesztés ezt úgy látta 
megoldhatónak, ha a szabadpiaci árak nagymértékben (mintegy 3094-kal) csök- 
kennek és a rendszabályok (amelyeket ennek érdekében foganatosítanak) nem 
vezetnek a parasztság termelési kedvének csökkenéséhez. Emellett szigorú 
takarékossági rendszabályokat kell foganatosítani; az állami és a gazdasági 
apparátust jelentősen csökkenteni szükséges. 

A Politikai Bizottság lényegében az előterjesztés szellemében hozta meg 
határozatát. Mindenekelőtt két általános, elvi jellegű megállapítást tett: 1. A 
tervnek nem szabad a korábbi évek alapvető hibáját megismételni; nem szabad 
irreális, a maximális lehetőségeket is kimerítő célokat kitűzni. 2. 1955-ben, az 
1954-es évtől eltérően, nem szabad a nehézségeket a következő év terhére meg- 
oldani. És a konkrét döntés: olyan tervet kell 1955-re készíteni, amely biztosít- 
ja a 7,5-8,5 milliárd forintnyi beruházást, az 1,2 milliárd Dfr. külkereskedelmi 
aktívum elérését, és amely , az állam által a lakosság számára forgalomba ho- 
zandó áruk mennyiségét csak annyival növelve írja elő, amennyi e két feltétel mel- 
lett lehetséges"? 

A Politikai Bizottság határozata a továbbiakban még kimondta: igyekezni 
kel! az ipari termelést legalább 599-kal emelni: a gépiparban a közszükségleti 
cikkek, valamint a mezőgazdasági kisgépek gyártását 8094-kal növelni; az 
üzemi adminisztráció létszámát 1594-kal csökkenteni; a juttatások terén mint- 
egy másfél milliárd forint megtakarítást elérni. Leszögezte: gazdaságpolitikai 
intézkedésekkel biztosítani kell, hogy a munkásosztály és a műszaki értelmiség 
életszínvonala ne csökkenjen, sőt minimális mértékben ugyan, de emelkedjen; 
vagyis nem szabad, hogy ,ja munkásosztály és a parasztság reáljövedelmének 
aránya a munkásság rovására tolódjon el". Végül a szigorú gazdaságpolitikai 
intézkedések kidolgozására bizottságot jelölt ki, a következő összetételben: 


: PI Archívum. 276. f. 53/187. 6. e. 

Gerő Ernő, Szalai Béla, Friss István, Hegedűs András, Mekis József, Olt 
Károly, Vas Zoltán, Háy László. A bizottság feladata volt, hogy olyan gazda- 
ságpolitikai rendszabályokat alkosson, amelyek a legnagyobb takarékosságot ér- 
vényesítik, maximálisan figyelembe veszik a mezőgazdaság fejlesztéséről, a nép- 
gazdaság átcsoportosításáról és a gazdaságosság elvének alkalmazásáról hozott 
párthatározatokat. A rendszabályoknak, intézekedéseknek minden területre ki 
kellett terjedniük, így a felvásárlásra, az adózásra, a beruházásra, a bérpoliti- 
kára, a termelékenységre, a minőségre stb.? 

Aligha szükséges részletesen elemezni e határozatot. Enélkül is világos, 
hogy végrehajtása kizárta az életszínvonal további emelését és a paraszti vásárló- 
erő, valamint az éppen csak bontakozó, éledező termelési kedv csökkenését, 
az 1953 júniusa után hozott intézkedések egy részének módosítását, ellenkező 
irányú korrekcióját vonta volna maga után. Számos, gazdasági szempontból 
fontos problémára ráirányította a figyelmet, de a politikai kihatásokkal nem- 
igen számolt. Bár hangsúlyozta, hogy a június utáni párthatározatokat maxi- 
málisan szem előtt kell tartani, ám ez a kitűzött feladatokat figyelembe véve 
aligha volt megvalósítható. A határozat akkor született, amikor a testület rendes 
tagjainak közel fele (feltehetően, legalábbis részben a nyári szabadságok miatt) 
nem vett részt az ülésen. Nem volt ott Ács Lajos, Hidas István, Farkas Mihály 
és Nagy Ímre sem. 

Ennek ismeretében érthető, hogy a Politikai Bizottság határozata a testület 
tagjainak egy részében utólag ellenzésre talált. Ezt tükrözte Friss Istvánnak a 
Politikai Bizottság tagjaihoz 1954. augusztus 12-én írt levele, amelyben felveti, 
hogy tapasztalatai szerint a politikai bizottsági tagok felfogása a gazdaságpolitikai 
kérdésekben nem egységes és szükségét érzi annak, hogy az 1955. évi tervvel 
kapcsolatos fő kérdések újból, ezúttal már a testület teljes ülése elé kerül- 
jenek." 

Ez, egy hónappal később, szeptember 15-én meg is történt. De ekkor már 
az is világossá vált, hogy a nézeteltérések más kérdéseket is érintenek. Újfent 
felmerült a népíront jellegének a kérdése: szervezet vagy mozgalom legyen, 
az MDP részvételével vagy anélkül. Nagy Imre a Politikai Bizottság szeptem- 
ber 8-i ülésén szót emelt a racionalizálás ellen. Egyfelől azt hangsúlyozta — nem 
alap nélkül -, hogy elhamarkodottan, kellő előkészítés nélkül kezdtek hozzá az 
állami és a gazdasági apparátus létszámának csökkentéséhez, amely - a tervek 
szerint — mintegy 90 000 főt érintett. De azt is mondta, hogy ez a rendszabály 
keresztezi a párt , messze kiható" rendszabályait, tulajdonképpen a júniusi 
politikai irányvételt sérti." Kimondatlanul is megkérdőjelezte, ellenezte az ad- 
minisztratív apparátus csökkentését, amely az érintettek körében nem volt sem 
népszerű, sem könnyű feladat, s a politikai helyzetet tekintve sem a legjobbkor 
került napirendre, de — mint azt a munkásosztály helyzetéről 1953 őszén készí- 
tett felmérés meggyőzően feltárta" — feltétlenül szükséges volt más, ugyancsak 

" Uo. 

§ To. 276. f. 65/217. ő. e. 

: Uo. 276. f. 53/193. ő. e. 


" To. 276. f. 53/145. ő. e. -— A kérdésre vonatkozóan lásd a szerző korábbi tanulmányát. 
(Párttörténeti Közlemények, 1984. 1. sz. 59. o.) 

sok nehézséggel járó intézkedésekkel együtt. Egyébként Nagy Imre szeptemberi 
állásfoglalása ellent is mondott a párt III. kongresszusán tartott referátumá- 
nak." 

Visszatérve a gazdaságpolitikai kérdésekre, az 1955. évi terv irányelveire, 
az — mint említettem -— szeptember 15-én került ismételten a Politikai Bizottság 
napirendjére, ezúttal a Gazdaságpolitikai Bizottság előterjesztésében. Az elő- 
terjesztés tárgyalása során kitűnt, hogy valójában lényegi, alapvető nézetkü- 
lönbségek vannak a testület tagjai között. 

A Gazdaságpolitikai Bizottság előterjesztése ésa Terv-, Pénzügyi és Ke- 
reskedelmi Osztály kiegészítő előterjesztése a lényeget tekintve nem tért el a 
korábbi, a tervhivatali javaslattól és a PB júliusi határozatától. Bár a Gazdaság- 
politikai Bizottság jelentése hangsúlyozta, hogy nagy erőfeszítéseket kell tenni 
az életszínvonal emelése, az e téren elért eredmények megőrzése érdekében, a 
lényeget tekintve, miként az Osztály kiegészítő előterjesztése is, elkerülhetet- 
lennek tartotta az életszínvonal csökkenését. Ezt a testület többsége ellenezte: 
nem értettek egyet azzal, hogy a gazdasági élet nehézségeit úgy oldják meg, a 
gazdasági egyensúlyt úgy biztosítsák, hogy a vásárlóerőt csökkentik. Nem he- 
lyeselték az olyan takarékossági intézkedéseket sem, amelyek különböző for- 
mában a bérből és fizetésből élőket sújtanák (munkaruha megvonása, ill. ki- 
hordási idejének meghosszabbítása, a nyugdíjjárulék, valamint az üzemélel- 
mezési, óvodai díjak emelése stb.). 

A vita során számos hiányosságra, problémára derült fény, a nézetkülönb- 
ségek sok kérdésben felszínre jöttek. Mindenekelőtt kitűnt, hogy változatlanul 
nincs még átfogó, átgondolt iparfejlesztési koncepció. Abban egyetértés volt, 
hogy a mezőgazdaságba, az ipar , terhére" többet kell beruházni, hogy növelni 
kell a közszükségleti cikkek termelését, de az most is tisztázatlan volt, hogy mit 
jelent a , túliparosítás", az ipar milyen ágait kell változatlanul, vagy az eddigiek- 
nél is gyorsabban fejleszteni, mely ágazatok fejlesztését kell csökkenteni, egy- 
általán az ipar, az egész népgazdaság szerkezetét miként kell átalakítani. Volt, 
aki az ipari beruházások csökkentése után a túlzott iparosítást már meghala- 
dott kérdésnek látta, mások a túlzott iparosítás maradványainak felszámolását, 
az ipar átállítását változatlanul fontos és még megoldásra váró feladatnak 
tartották. 

Többen rámutattak, hogy a szűkebb pártvezetőség képtelen irányítani, 
nincs benne kellő előrelátás, nincs határozott intézkedés. Mint Matolcsi János 
mondotta: a pártban , nincs szilárd vezetés, határozott cél, ami felé követke- 
zetesen mennénk". Mekis József leszögezte, hogy a Politikai Bizottság , nél- 


" Nagy Imre kongresszusi referátumában a következőket mondotta: , Központi államap- 
parátusunk túlcentralizált, ugyanakkor túlméretezett, s éppen ezért nehézkes és elbürokrati- 
zálódott. Az ipar, a mezőgazdaság, a kereskedelem, az egészségügy, egész gazdasági életünk 
ugyanilyen, sőt szövevényesebb és még inkább túlcentralizált, túlméretezett és nehézkes. . . 
Az államigazgatás és a helyi tanácsok munkájának az államépítés szocialista elvei alapján való 
átszervezése megköveteli a gazdasági szervezet átépítését, a hatalmi és igazgatást szervekkel való 
összhangját, a túlzott központosítás megszüntetését, az egész (állami és gazdasági) apparátus racio- 
nalizálását, egyszerűsítését és csökkentését." (Nagy Imre: Egy évtized. Válogatott beszédek és 
írások. 1948—-1954. II. köt. Szikra 1954. 535. o.) 


külözi azt a szilárdságot, ami nélkül vezetni nem lehet". Hidas István annak 
adott hangot, hogy a gazdasági vezetés terén , teljes a zűrzavar, teljes a pers- 
pektívanélküliség". Apró Antal rámutatott: véget kell vetni annak, hogy a jú- 
niusi politika helyességét , úton-útfélen a mi hibánkból kétségbe vonják". 

Különösen éles polémiára került sor Friss István és Nagy Imre között. 
Friss leszögezte: alapkérdés, hogy nem lehet életszínvonalat emelni a termelés 
emelése nélkül. Azon az úton, amelyen eddig jártunk, tovább nem lehet menni. 
Az életszínvonalat — mint mondotta — eddig a következő módon emeltük: 1. 
Eladósodtunk a külföld felé. 2. Kiárusítottuk a készleteket. 3. Leromlott a ter- 
melő apparátus. Az életszínvonal emelésének mértéke meghaladta az ország 
lehetőségeit. A helyzet azért alakult így — mondotta Friss -, mert , intézkedése- 
ink jó része a kihatásaik és következményeik felmérése nélkül történt". Ezzel 
szemben Nagy Imre azt hangsúlyozta, hogy a beterjesztés és Friss álláspontja 
is nélkülözi az elvi, politikai kérdések mérlegelését, praktikus megoldásra töre- 
kednek, eluralkodik a prakticizmus. Ahogy mondta, az előterjesztés ,az elvi 
tisztázással szembeni állásfoglalás "-t jelzi, de legalábbis az elvi kérdések lebe- 
csülése húzódik meg mögötte. Kijelentette, hogy a gazdaságpolitikában két 
koncepció van: az egyik a régi, amely a túlzott iparosítás lassú felszámolásában, 
az akkor kialakult alapokhoz való ragaszkodásban nyilvánul meg, a másik a jú- 
niusi irányvonal, amely nem érvényesül megfelelően. Úgy tartotta, hogy az or- 
szágot a nehézségektől csak az ipar átállítása és a mezőgazdasági termelés maxi- 
mális fejlesztése vezetheti ki. 

Friss is, Nagy is hangsúlyozta a termelés növelésének fontosságát, de igen 
eltérő, különböző alapállásból. Friss változatanul fontosnak tartotta az ipar 
fejlesztését, nem kívánt róla lemondani, ugyanakkor a mezőgazdasági árak 
csökkentése révén a paraszti vásárlóerő csökkentését, legalábbis a további 
növekedés megakasztását, az életszínvonal emelésének visszafogását tartotta szük- 
ségesnek. Nagy viszont mindenfajta olyan korlátozás, intézkedés ellen volt, 
amely gátolhatta a mezőgazdaság erőteljes fellendülését. A pénz áramlása a falu 
felé — mondotta -— , nem jelent veszélyt. Így növekszik a paraszti életszínvonal, 
amitől nem kell félni. Ez előfeltétele a munkásság életszínvonala növekedésé- 
nek." Másrészt azonban úgy tartotta, az ipar, főképpen a nehézipar termelése 
nem szolgálja sem a belső árualapok növelését, sem a mezőgazdaság fejlesz- 
tését, sem a külkereskedelmet. Úgy vélte, hogy az ipar sem a hazai, sem a tőkés, 
sem a baráti országok igényeit nem képes kielégíteni. Ezért az ipari struk- 
túrát radikálisan meg kell változtatni, mégpedig úgy, hogy a saját gazdasági 
bázisunkra, a saját erőforrásainkra építsünk, a , saját lábunkon járjunk". Ezzel 
összefüggésben Nagy hangot adott annak a nézetének is, hogy elhibázott volt 
az a korábbi koncepció, amely a népgazdaság fejlesztését a Szovjetunió messze- 
menő segítségére alapozta, és ellenezte, hogy az előállott gazdasági nehézsé- 
geink leküzdéséhez a kormány ismét a Szovjetunióhoz forduljon segítségért. 

Nagy Imre joggal szorgalmazta az ipari struktúra lehetőségeinkhez és 
adottságainkhoz mért további módosítását, helyesen hangsúlyozta, úgy kell 

dolgozni, hogy mentesítsük a Szovjetuniót, népgazdaságunk ne legyen teher- 
tétel a népi demokratikus országok számára. Fejtegetése azonban jórészt az ál- 
talános elvekre korlátozódott, álláspontja a konkrét gazdasági problémák megol- 
dásához alig nyújtott támpontot. Az a nézete pedig, miszerint a magunk 
erejére, csak a hazai erőforrásokra támaszkodva javítsuk a gazdasági helyzetet, 
állítsuk át az ipart, növeljük az életszínvonalat, nélkülözte a realitásokkal való 
számvetést. A mezőgazdasági export növelése -— amit Nagy Imre és mások is 
szorgalmaztak - nem biztosíthatta mindehhez az eszközöket (különösen a me- 
zőgazdaság akkori teljesítőképessége mellett), még az ország eladósodásának 
folyamatát sem állíthatta meg. Magyarország nyersanyagszegény ország volt. 
Ezért az ipar olyan átállítása, amely csak a saját vagy szinte kizárólag a hazai 
erőforrásokra, nyersanyagbázisra támaszkodik, magában rejtette az iparosítás 
nagyarányú lefékezését, háttérbe szorítását. Ez a felfogás alapul szolgálhatott 
ahhoz, hogy az ipar fejlesztését főként az élelmiszeriparra korlátozzák, ami a 
többi ágazat fejlesztésének megrekesztését, esetleg erőteljes visszafejlesztését 
vagy éppen megszüntetését vonta volna maga után. 

Kétségtelen, hogy az 1955. évi tervről folyó vitában két különböző kon- 
cepció csapott össze, ám egyik sem nyújtott megfelelő, elfogadható alternatí- 
vát, hosszú távon egyik sem biztosíthatta a népgazdaság egészséges, kiegyen- 
súlyozott fejlődését. Ezen az sem változtathatott, hogy Rákosi felszólalásában 
igyekezett bagatellizálni a nézeteltéréseket, tagadta, hogy két koncepció lenne. 
Hangsúlyozta, hogy bár csökkent az iparosítás irama, de lehet, hogy 
tovább kell csökkenteni. Egyetértett azzal, hogy a mezőgazdaság, mint mon- 
dotta, kapjon továbbra is pénzt és árut. Fő feladatnak viszont a fegyelem 
helyreállítását és a takarékosságot tartotta. 

A Politikai Bizottság — amelynek ülésén ezúttal betegsége miatt Gerő Ernő 
nem vett részt — határozatában egyértelműen elvetette az előterjesztést, és 
azzal együtt Friss István álláspontját is. Az előterjesztés — állapítja meg a ha- 
térbe szorította, és a kivezető utat elsősorban a takarékossági intézkedések meg- 
valósításában, a vásárlóerő csökkentésében látja. Így fennáll annak a veszélye, 
hogy a gazdaságpolitika elszakad a párt általános politikájától, nem annak a 
megvalósítását segíti elő. Kimondta továbbá, hogy az életszínvonal csökken- 
tésére vonatkozó minden nézetet el kell utasítani; a mezőgazdaság fejlődésének 
ütemét nem szabad lassítani, sőt tovább kell növelni; a júniusi irányvonallal 
szembeni ellenállást le kell küzdeni, akik a párt irányvonalának végrehajtását 
hátráltatják, azokat le kell váltani. 

A határozat leszögezte: , Helytelen az a nézet, hogy túlzott iparosításról 
már nem beszélhetünk. Eddig még meg sem vizsgáltuk, mi a túlzott iparosítás. 
Ezt a munkát eddig még nem végeztük el, ezt sürgősen pótolni kell." Rámu- 
tatott még arra is, hogy új, kedvezőtlen jelenségek is vannak 1953 júniusa óta: 
a nagylábon élés, a lazaság, amit fel kell számolni." 

Az ülésen felmerült, hogy a Politikai Bizottságnak a gazdaságpolitikáról 

szóló előterjesztését a Központi Vezetőség tanácskozásán Nagy Imre adja elő. 
Nagy azonban mint 1953 végén, a kongresszusi előkészületek idején, ezúttal 
is — sokirányú elfoglaltságára hivatkozva — kitért a gazdaságpolitikai referátum 
megtartása elől, s így Szalai Bélát bízták meg az előadás megtartásával. 

A referátum-tervezetet a PB szeptember 27-én tárgyalta, ezúttal is Gerő 
nélkül. A vita alaphangját Farkas adta meg, aki élesen bírálta a tervezetet, 
mondván, hogy nem világosak a problémák, a nehézségek okai. A lényeg a 
júniusi határozattal való szembenállásban van — mondotta. Ostorozta a gazdasági 
vezetőket, mert az átállás elvi kérdéseit nem dolgozták ki, nagy a szervezetlen- 
ség, a kapkodás, akadozik az anyagellátás, nő az eladósodás. Az okokat egyedül 
az ellenállásban és a korábbi hibákban jelölte meg. 

Nagy Imre Farkas felszólalásához csatlakozott. Miután korábban elhárí- 
totta a referátum megtartását, most számos követelményt támasztott a referá- 
tummal szemben. Rámutatott, hogy ez a központi vezetőségi ülés az 1953. jú- 
niusi ülés óta a legdöntőbb. A pártot világosan kell orientálni, , mert a fő baj, 
hogy ebben a kérdésben a párt maga nem lát világosan, tisztán". Ki kell fejezni 
a referátumnak — mondotta -, hogy ,,a Politikai Bizottság ura a helyzetnek, 
kézben tartja a párt és az ország vezetését és világos útmutatást ad". Ki kell 
domborítani a júniusi határozat jelentőségét, ki kell szélesíteni a NEP-politikát. 
Nem a pazarlás és az önköltség a legfontosabb -— mondotta. Majd azt hangsú- 
lyozta, hogy rendszerbe kell foglalni a tennivalókat, , ki kell dolgozni az új 
szakasz gazdaságpolitikáját ". Végül arról szólt, hogy talpra kel! állítani a párt- 
szervezeteket, javítani kell a pártirányítást és a politikai tömegmunkát. 

Ebben a szellemben hozta meg a testület a határozatát. Elmarasztalta a 
referátum-tervezetet, mert nem elég elemző s csak óvatosan mutat rá a hibák 
okaira. Kimondta: , Félreérthetetlenül le kell szögezni, a bajok fő oka, hogy 
az átállás vontatottan történik és egyes helyeken még folytatjuk gazdaságpoli- 
tikánkban a régit. Ezért a legdöntőbb feladat ennek felszámolása és az új szakasz 
politikájának maradéktalan érvényre juttatása népgazdaságunk minden terüle- 
tén." Le kell küzdeni az ellenállást — hangsúlyozta — s ennek érdekében meg 
kell tenni a szükséges szervezeti intézkedéseket. A határozat is kimondta, hogy 
meg kell vizsgálni, miben áll a túlzott iparosítás és ki kell dolgozni a párt 
gazdaságpolitikáját a Központi Vezetőség júniusi határozata és a III. párt- 
kongresszus alapján. A határozat leszögezte, hogy a termelés fokozása, az áru- 
alap növelése útján kell végrehajtani a júniusi politikát, s azt is tartalmazta, 
hogy ,egyetlen helyes és járható út: saját erőforrásunkra támaszkodni"."" 

Ilyen előzmények után ült össze a Központi Vezetőség, amelynek tanács- 
kozása új, fontos, és előrebocsátjuk, ellentmondásos fejleményekhez vezetett. 
A helyzet egyik jellemzője ekkor az volt, hogy Rákosi és csoportja háttérbe 
szorult, s Nagy Imrének sikerült a kezdeményezést magához ragadni. Egyre 
nagyobb teret hódított az a nézet, hogy a legfontosabb a júniusi határozatokkal 
való szembenállás leküzdése, az , ellenállók" félreállítása. 

Kétségtelen, hogy a júniusi határozatok következetes végrehajtásával szem- 

ben erőteljes ellenállás volt; ezt elsősorban Rákosi, a párt első titkára képviselte. 
Mindenekelőtt a rehabilitáció maradéktalan megvalósítását ellenezte, s e tekin- 
tetben Farkas, aki ekkor Nagy Imrét támogatta, Rákosival egy platformon állt. 
Volt ellenállás az ipari termelés átállítása tekintetében is. Ennek azonban nem- 
csak a Rákosi-Gerő csoport magatartása volt az oka. Szerepet játszott ebben 
az apparátus, a gazdasági vezetők egy részének a régihez, a megszokotthoz való 
ragaszkodása, de a feladatok, a távlati fejlesztési célok tisztázatlansága, a konk- 
rét teendők összehangolt, ágazatokra lebontott pontos kijelölésének elmara- 
dása, a kapkodás, egyes intézkedések megalapozatlansága is. A gazdasági nehéz- 
ségeket, az 1954 őszére halmozódó gazdasági problémákat nem lehetett csupán 
szubjektív okokra, egyedül az ellenállásra visszavezetni. Az, hogy a teendők 
meghatározására, részletes kidolgozására csak a fordulat után, a júniusi hatá- 
rozatot követően kerülhetett sor, hogy a gazdasági építésben elkövetett hibákat 
néhány hónap vagy éppen egy év alatt objektíve, a feladat természetéből 
következően nem lehetett még egy világos, sokoldalúan kimunkált terv megléte 
esetén sem kijavítani, olyan tényező volt, amelyet nem lehetett figyelmen kívül 
hagyni. Ugyanakkor éppen egy átgondolt, perspektivikus terv kidolgozása 
haladt a legkevésbé előre. 

A helyzetet tehát nemcsak Nagy Imre pozíciójának megszilárdulása jelle- 
mezte 1954 őszén, hanem más tényezők mellett az is, hogy a Központi Veze- 
tőség hosszas előkészületek után úgy ült össze a gazdaságpolitika kérdéseinek 
megtárgyalására, hogy a pártnak nem volt egységes, átgondolt gazdaságpolitikai 
koncepciója, ilyen előterjesztésére a Politikai Bizottság nem volt felkészülve. 
Mindez nem sok jót ígért a jövőre vonatkozóan. 


A KÖZPONTI VEZETŐSÉG 1954. OKTÓBERI ÜLÉSE 


A Központi Vezetőség október első három napján ülésezett. Napirendjén Szalai 
Béla előterjesztésében , Népgazdaságunk helyzete és feladataink", valamint 
Farkas Mihály előterjesztésében , A Központi Vezetőség kollektív munkájával 
kapcsolatos kérdések" szerepeltek. Az ülés munkáját a gyorsírói jegyzet alap- 
ján készített rövidített jegyzőkönyv ismeretében tudom bemutatni, amely an- 
nak idején belső használatra könyvalakban kibocsátásra került. Ezt az anyagot 
a párt és az állami apparátus számos tisztségviselőjének megküldték. A kísérő 
levél mindenekelőtt Nagy, Rákosi és Berei referátumára hívta fel a figyelmet, 
amelynek elvi szempontjait a munkában érvényesíteni kell." 

A háromnapos ülés munkájának előterében a népgazdaság helyzete, a gaz- 
daságpolitikai kérdések állottak. Szalai Béla előadói beszédében bevezetésként 
leszögezte: , A Politikai Bizottság szükségesnek tartotta, hogy a Központi 
Vezetőség előtt beszámoljon országunk gazdasági helyzetének alakulásáról, 
valamint a nehézségekről, amelyek felszámolása feltétlenül szükséges népgaz- 
daságunk egészséges [fejlődésének] biztosítására. Szükséges megtárgyalni a fel- 
adatokat, amelyeket meg kell oldani annak érdekében, hogy leküzdjük a 

nehézségeket és a párt biztosítani tudja az új szakasz politikájának maradéktalan 
végrehajtását. El kell ismerni, hogy helyesebb lett volna már korábban a Köz- 
ponti Vezetőség elé hozni ezeket a kérdéseket." Ehhez, a Politikai Bizottság 
határozatának megfelelően, még hozzáfűzte: , A Politikai Bizottság ismeri a 
helyzetet, a nehézségek okát, és van elképzelése, van határozott terve a nehéz- 
ségek leküzdésére. Ismeri a dolgozók hangulatát is és számol azzal."" 

A beszámoló ezután sorra vette az elmúlt év eredményeit, amelyek , meg- 
győzően bizonyítják az új szakasz politikájának teljes helyességét". Többek 
között rámutatott, hogy a párthatározatok és állami intézkedések eredménye- 
ként lényegesen megnőtt a parasztság termelési kedve. Ez kifejezésre jut abban, 
hogy a korábbinál nagyobb területet szervestrágyáztak; csökkent a megmű- 
veletlen területek aránya, nőtt az évelő kultúrák iránti érdeklődés, a szőlő- és 
gyümölcstelepítés; nagyobb a tervezettnél a kukorica vetésterülete; nőtt a zöld- 
ségtermelés; a szarvasmarha-tenyésztés kivételével lényegesen javult az állatte- 
nyésztés, a sertésállomány több mint egy millióval, a juhállomány közel negyed- 
millióval növekedett. Szólt arról is, hogy javult a mezőgazdaság műszaki- 
anyagi ellátottsága: 50 százalékkal több műtrágyát használtak fel; a mezőgaz- 
daság több mint 1000 traktort, közel 1000 cséplőgépet és számos egyéb gépet, 
termelési eszközt kapott; sok új mezőgazdasági gép gyártása indult meg. Javult 
a munka a mezőgazdaság szocialista szektorában is, de főként a kevésbé munka- 
igényes kultúrák területének részaránya nőtt, ami nem kedvez a termelőszö- 
vetkezeti tagok jövedelme emelkedésének. Megállapította, hogy a gazdaság- 
politikában , a döntő láncszem a mezőgazdaság fejlesztése". 

A referátum ezután rátért a közszükségleti cikkek termelésének alakulá- 
sára. 1954 első nyolc hónapjában — mondotta az előadó -— 12,494-kal magasabb 
volt a közszükségleti cikkek gyártása, mint 1953 megfelelő időszakában. Ugyan- 
akkor a szocialista ipar egésze ugyanezen idő alatt mintegy 394-kal nőtt. A 
Kohó- és Gépipari Minisztérium a fent jelzett periódusban 2794-kal több köz- 
szükségleti cikket gyártott és 2294-kal emelte a mezőgazdasági nagygépek, 
32,499-kal a mezőgazdasági kisgépek és szeráruk termelését. 

A lakosság ellátásáról, az életszínvonal alakulásáról szólva a referátum 
megállapította: ,, 1954. I. felében a munkások ás alkalmazottak jövedelme 
15 899-kal volt több, mint 1953 I. félévében, ugyanakkor a fogyasztói árak 
8,390-kal csökkentek. Így az egy keresőre eső reálbár átlaga 2694-kal emelke- 
dett 1953 I. félévéhez képest". Ezt meghaladó mértékben növekedett a pa- 
rasztság jövedelme. Ezt mutatja az áruforgalom alakulása: a földművesszövet- 
kezetek forgalma közel kétszer olyan gyorsan nőtt, mint a kiskereskedelmi 
áruforgalom. A fontosabb élelmiszerek közül - mondotta az előadó -— a hús- és 
húskészítmények kivételével általában kielégítette a kereskedelem a lakosság 
igényeit. Ugyanakkor változatlanul sok a panasz egyes közszükségleti cikkek 
gyenge minősége miatt és továbbra is nagy a hiánycikkek száma. Sokkal több 


13 A Magyar Dolgozók Pártja Központi Vezetősége 1954. október 1—3-i ülésének rövidített 
jegyzőkönyve. (PI Archívum. 276. f. 52/27. 6. e.) - Az ülés munkájának tárgyalása során a for- 
rásra való ismételt hivatkozástól eltekintek. 

szerszámot, kisgépet, különféle közszükségleti cikket kell a falu rendelkezésére 
bocsátani. 

A referátum az eredményeket összegezve azt az álláspontot képviselte, 
hogy növekedett a dolgozóknak a párt iránti bizalma, erősödött a munkás- 
paraszt szövetség. Majd leszögezte: , Az elért jelentős eredmények mellett 
súlyos hiányosságok vannak az elmúlt évi munkában, melyek jelentős mérték- 
ben okozói annak, hogy komoly nehézségekkel küzd népgazdaságunk." 

A fő hiányosságokat az előadó a következőkben foglalta össze: 

1) , A mezőgazdaság fejlesztése lassúbb, mint ahogy terveztük. Ez az első 
fő hiányossága az elmúlt évi munkának." Ennek egyik oka, hogy , a mező- 
gazdaság sem a műszaki-anyagi ellátás, sem a káderekkel való ellátás terén nem 
kapta meg kellő időben azt, amit a különböző párt- és kormányhatározatok szá- 
mára előírtak". Az ipar a mezőgazdasági gépeknek csak mintegy felét szállította 
le az előírt határidőre. Az állami gazdaságokban változatlanul igen laza a fegye- 
lem, s ,a túlzott centralizmus és a tervezés bürokratikus módszere" gátolja 
a helyi lehetőségek kihasználását. 

2) , A gazdasági munka másik fő hiányossága, hogy az ipar nem elégíti ki 
az új szakasz követelményeit. Nemcsak azért, mert a mezőgazdaság számára 
nagy késéssel szállítja a szükséges gépeket és felszereléseket, hanem többek kö- 
zött azért sem, mert a közszükségleti cikkek termelése túlságosan lassan növek- 
szik." Több minisztérium nem teljesíti a tervét és az ipari export összetételében 
sem következett be a szükséges változás; nem nő, hanem csökken a magasabb 
devizahozamot biztosító cikkek kivitelének aránya, nincs lényeges javulás a 
termékek minőségében sem. Nem javult az alapanyag-termelés, sőt egyes 
területeken az elmaradás fokozódott. 

3) , Gazdasági életünk harmadik fő hiányossága, hogy tűrhetetlenül alakul 
a termelékenység és az önköltség." A minisztériumi ipar termelésének önkölt- 
sége egy év alatt 2,899-kal nőtt. A minisztériumi iparban 1954 első nyolc hó- 
napjában stagnáló termelés mellett a munkások és alkalmazottak létszáma 
5,590-kal emelkedett. Változatlanul nagy a béralaptúllépés és az anyagpazarlás. 

4) , Nemcsak a termelésben van nálunk nagyfokú pazarlás, hanem az állami 
költségvetési kiadások is túl magasak." A nemzeti jövedelemnek túlságosan 
nagy hányadát emésztik fel a közületi kiadások, valamint a dolgozók részére 
biztosított úgynevezett közvetett juttatások. Az előbbi összefügg azzal, hogy 
az államigazgatás létszáma a korábbi években 1949-hez viszonyítva 2,5-szere- 
sére (1930-hoz viszonyítva több mint háromszorosára) növekedett; ilyen mér- 
tékű emelkedést a szocialista állam jellegéből és tevékenységéből adódó új fel- 
adatok nem indokoltak. Túlzott mértékű a munkaruha- és védőruhajuttatás, 
az üzemi élelmezésre fordított kiadás, ugyanakkor a dolgozók nagy része a 
különböző természetbeni juttatásokat nem értékeli eléggé, s a lakosság elől a 
közvetett juttatások jelentős árualapot vonnak el. 

Ezt követően a referátum megállapította, hogy a belkereskedelmi forgalom 
emelését, az életszínvonal növekedését jórészt nem a megnövekedett terme- 
lés biztosította, hanem jelentős részben más források fedezték. Nevezetesen: a 
beruházások csökkentéséből származó anyag- és árukészletek átcsoportosítása; 
a belkereskedelmi készletek és népgazdasági tartalékok csökkentése; a külke- 

reskedelmi adósságok növekedése. Emellett folytatódott a népgazdaság álló- 
alapjainak leromlása. , Ezt — mondotta az előadó — még egyszer megcsinálni 
nem lehet. Jövőben az életszínvonal emelésének állandó forrásaiból lehet csak 
meríteni, ezért elengedhetetlen a termelés fokozott emelése és az önköltség- 
csökkentés." 

Felvetette a referátum azt a kérdést is, hogy mik a nehézségek, a bajok 
okai. Erre válaszolva megállapította, hogy egyfelől régi, másfelől újkeletű okok- 
ról lehet beszélni: , Mai gazdasági nehézségeinknek részben 1953. június előtti 
időkből származó okai vannak. Nehézségeinket nem kis részben a túlzott üte- 
mű iparosítás politikájának káros következményei okozzák. . . " -— mondotta az 
előadó. Majd ehhez hozzátette: ,,a júniusi határozat előtt elkövetett hibák gazda- 
sági kihatása súlyosabb, mint egy évvel ezelőtt gondoltuk". Ezek után hang- 
súlyozottan leszögezte: , Ennek ellenére mai gazdasági nehézségeink fő oka 
nem az elmondottakban van, hanem abban, hogy mind ez ideig nem folyt ki- 
elégítő harc az új szakasz politikájának megvalósításáért." 

A továbbiakban rámutatott, hogy az aránytalanságokat, nehézségeket csak 
a termelőerők és az anyagi eszközök átcsoportosítása révén lehet megszüntetni 
úgy, hogy , jelentős részüket a termelési eszközök termeléséről fogyasztási cik- 
kek termelésére és a mezőgazdaság fejlesztésére irányítjuk át. Ennek az átcso- 
portosításnak az irányelveit azonban -— állapította meg — vezető szerveink nem 
dolgozták ki és az átcsoportosítás átgondolt, szervezett végrehajtását nem biz- 
tosították." A mulasztásért — tette hozzá — elsősorban a Tervhivatal vezetősége 
a felelős. 

A referátum elutasította azokat a nézeteket, amelyek a nehézségek alapvető 
okát abban jelölik meg, hogy a párt, a kormány az életszínvonal emelése terén 
túl nagy lépést tett előre. Ugyanakkor azt is kimondta, hogy az új szakasz 
politikájával szembeni ellenállás bár alapvető oka a nehézségeknek, de nem 
egyetlen forrása. , Komoly szerepet játszik ezekben a nehézségekben az a hely- 
telen felfogás is, amely az új szakaszban kizárólag az életszínvonal emelését 
látja. . . Pártunk soraiban is sokan úgy értelmezték és értelmezik a gyakorlat- 
ban ma is az új szakaszt, hogy az feleslegessé teszi az erőfeszítéseket a terme- 
lés növelésére, az önköltség leszállítására; sokszor a tömegekkel való kapcsolat 
megszilárdítására hivatkozva lemondanak arról, hogy szigorúan érvényt szerez- 
zenek az állampolgári és a munkafegyelemnek. Az új szakasznak ez a hely- 
telen, kispolgári, liberális felfogása, amit pártunk III. kongresszusa élesen el- 
ítélt, erősen hozzájárul a termelési kérdések elhanyagolásához, az állampolgári 
és a tervfegyelem lazulásához, az önköltség tűrhetetlen alakulásához, a pazar- 
lások elharapódzásához." 

A kialakult helyzet okairól szólva összefoglalásként Szalai Béla még le- 
szögezte: ,,...gazdasági nehézségeink nem az új szakasz politikájában gyöke- 
reznek, hanem abban, hogy az új szakasz politikájával szembeni ellenállás és 
emellett az új szakasz liberális eltorzítása, valamint a vezetésben mutatkozó 
határozatlanság és bürokratikus módszerek akadályozzák az új szakasz politiká- 
jának következetes, maradéktalan megvalósítását". 

A továbbiakban a referátum a tennivalókat, a feladatokat vette számba. 
Mindenekelőtt kimondta, hogy a dolgozó nép életszínvonalának emeléséről 

hozott határozatok változatlanul érvényesek. De 1955 folyamán hasonló ará- 
nyú életszínvonal emelésére, mint amilyen 1953 után volt, nincs mód. Mint 
mondotta: ,, . . . visszautasítjuk az életszínvonal minden leszállítását és mint 
minimumot biztosítani akarjuk a következő év során az elért életszínvonal 
fenntartását és mindent megteszünk annak érdekében, hogy az életszínvonalat 
emelni tudjuk. Hogy célunkat sikerül-e megvalósítani, azon múlik, hogy milyen 
erőfeszítéseket teszünk a termelés növelése és az önköltség csökkentése terén." 

Az előadói beszéd szerint az 1955. évi terv változatlanul azzal számolt, 
hogy az ipari termelés legalább 594-kal emelkedik, és ugyanolyan mértékben 
növekszik a mezőgazdasági termelés is. Az ipari termelés ilyen mértékű fejlő- 
désének feltétele az volt, hogy legalább 2—394-os anyagmegtakarítást érjenek 
el. Az ipari termelés 594-os növekedése azt jelentette, hogy a fogyasztási áruk 
termelése nagyobb arányban emelkedik, mint a termelőeszközöké. Így a köny- 
nyűipar termelése legalább 7—89/-kal, az élelmiszeriparé minimum 8—-99/-kal 
emelkedik, és a Kohó- és Gépipari Minisztérium is 80-1009/-kal növeli a köz- 
szükségleti cikkek termelését. A terv az önköltség 394-os csökkenését, továbbá 
a kenyérgabona, egyes ipari növények és néhány más mezőgazdasági cikk árának 
emelését irányozta elő. A terv, a referátumba foglalt javaslat szerint előírta 
a szigorú takarékosságot munkaerővel, anyaggal, energiával, valamint a nem 
produktív apparátus csökkentését, amit kellő körültekintéssel, emberségesen 
kell végrehajtani. 

E célkitűzések ismertetése után az előterjesztés a legfontosabb feladatokat 
hat pontban foglalta össze: 1) A párt teljes egységének biztosítása az új szakasz 
gazdaságpolitikájának megvalósításában, a gazdaságpolitikai célkitűzések egyön- 
tetű értelmezése a párt összes szerveiben. Ennek érdekében a Központi Veze- 
tőség hatalmazza fel a Politikai Bizottságot, hogy a szükséges káderátcsopor- 
tosítást hajtsa végre. 2) Meg kell gyorsítani a termelés emelkedését az iparban 
és a mezőgazdaságban; biztosítani kell, hogy a mezőgazdaság fejlesztése , tény- 
legesen a párt- és az állami munka homlokterébe kerüljön". 3) Meg kell gyor- 
sítani az ipar szerkezetének megváltoztatását, ami — a referátum szerint — ma- 
gában foglalta: a mezőgazdaság számára szükséges termelőeszközök, a köz- 
szükségleti cikkek, az exportigények kielégítését szolgáló termékek gyártását, 
valamint a népgazdaságnak szénnel és villamos energiával való kielégítő ellá- 
tását. 4) Széles körű intézkedéseket kel! hozni a termelékenység gyors emelése, 
az önköltség csökkentése, valamint a termelés állóalapjainak megőrzése, fel- 
újítása, továbbá az egyenletes anyagellátás biztosítása érdekében. 5) Követ- 
kezetesen kell harcolni a takarékosságért, a pazarlás és a nemzeti vagyon elher- 
dálása ellen. 6) Gyökeresen meg kel! javítani a vezetést, le kell küzdeni a bürok- 
ratizmust, a fegyelmezetlenséget, növelni kell a gazdasági vezetők önállóságát és 
felelősségét. 

Szó esett az előterjesztésben arról is, hogy a kormány leállította a nagy- 
beruházásokat, de ez nem jelenti, hogy a nagyberuházások ideje lejárt. A terve- 
ket felülvizsgálva, a nagyberuházásokat a megfelelő időben és a szükségleteknek 
megfelelően folytatják. A referátum ugyanakkor azt a formulát is tartalmazta, 
hogy a nehézségek leküzdésének egyetlen helyes módja van: a saját erőforrá- 
sokra, a saját gazdasági lehetőségek felhasználására támaszkodni. 


Végül, a referátum a pártmunka néhány kérdésére tért ki. 

Az előadó röviden utalt arra, hogy korábban a pártot politikailag nem készí- 
tették fel megfelelően a végrehajtásra kerülő gazdaságpolitikai intézkedésekre, 
s ez hiba volt, zavar és kétkedés keletkezett a párttagság soraiban is. Majd így 
folytatta: , A leghatározottabban le kell szögezni, hogy a jövőben fontos poli- 
tikai, vagy gazdasági intézkedések végrehajtása előtt a pártot, a párt aktíváit 
nemcsak tájékoztatni kell az intézkedésekről, de félreérthetetlenül meg kell 
magyarázni a pártnak, hogy miért szükségesek ezek az intézkedések, hogy a 
párt és a kormány milyen célt követ ez intézkedések végrehajtásával. A párt 
előzetes politikai felkészítése döntő feltétele az intézkedések sikeres végrehaj- 
tásának." A referátum szólt még az elhajlások elleni harc, a pártfegyelem meg- 
szilárdításának fontosságáról, s arról, hogy meg kell javítani a tömegmunkát, 
a párt szervező, nevelő munkáját. 

Röviden összefoglalva: az előadói beszéd az 1955. évi terv korábban beter- 
jesztett főbb céljait, fontosabb előirányzatait vázolta, ugyanakkor igyekezett a 
Politikai Bizottságban lefolytatott vita tanulságait hasznosítani, a különféle 
szempontokat összefoglalni, egyeztetni. Elutasította az életszínvonal csökkentését 
célzó javaslatokat, intézkedéseket helyezett kilátásba a paraszti termelési kedv 
és vásárlóerő növelése érdekében. Ugyanakkor továbbra sem volt világos, mi- 
ként lehet a munkások és alkalmazottak életszínvonalát megőrizni, sőt némi- 
képp emelni az 1955. évi terv egyéb céljainak elérésével együtt. Ezúttal is 
megmutatkozott, hogy a pártnak nincsen egységes, kidolgozott és átgondolt 
gazdaságfejlesztési koncepciója. A referátum igyekezett a kétfrontos harc plat- 
formjára helyezkedni, miközben a vezetés állapotát tükrözve magán viselte a 
két irányzat közötti harc és kompromisszum jegyeit. 

A referátum és egyáltalán a téma széles körű eszmecserét, vitát váltott ki 
a Központi Vezetőség ülésén. 21 felszólalás hangzott el, a testületnek közel 
egyharmada nyilvánított véleményt. 

A felszólalók általában egyetértettek az előterjesztéssel, de különböző kér- 
désekben eltérő álláspontot is kifejtettek és sokan bírálták a Politikai Bizottság 
munkáját. 

Többen foglalkoztak a kialakult helyzet okaival és különféle következteté- 
sekre jutottak. Egyesek a nehézségek fő okaként az 1953 júniusa előtt folytatott 
hibás politikát jelölték meg, mások inkább a júniusi határozatot követő hibá- 
kat, mulasztásokat, a júniusi döntések végrehajtásában mutatkozó fogyatékos- 
ságokat hangsúlyozták. Horváth Márton például elsősorban azokat ostorozta, 
, akik ha nem is fejtik ki ezt, külön állásponton vannak az új szakasz gazdaság- 
politikájával szemben, akik csak szavakban fogadják el az új szakasz politikáját, 
de előszeretettel arra célozgatnak, hogy a jelenlegi gazdasági nehézségeink 
legfőbb okai a június utáni stúlhajtott, termeléssel megfelelően alá nem támasz- 
tott életszínvonal4-ban keresendő". Azokat marasztalta el, akik , Nem tudják 
— vagy nem akarják - megérteni, hogy a jelenlegi gazdasági nehézségeink fő 
okai nem a június utáni, hanem a június előtti gazdaságpolitikában kere- 
sendők." 

A bírálat, kimondatlanul is, mindenekelőtt Friss Istvánnak volt adresz- 
szálva, aki ezzel szemben leszögezte: , Azok közé tartozom, akik azt mondot- 

ták — és ez, mondjuk, egyezik a referátum egyik ilyen összefoglaló alaptételével 
is -—, hogy mai gazdasági nehézségeink fő oka, hogy mind ez ideig nem folyt 
kielégítő harc az új szakasz politikájának megvalósításáért. Azok közé tarto- 
zom, akik többek között hónapok óta mondták és hangoztatták, hogy nem har- 
colnak következetesen azért, hogy az új szakasz követelményeinek feltételeit 
megvalósítsuk, sőt megengedünk olyan körülményeket, olyan jelenségeket létre- 
jönni, amelyek az új szakasz követelményeinek a megvalósítását megnehezítik, 
aláássák." 

A Központi Vezetőség ülésén folytatódott, tükröződött az a vita, amely már 
a Politikai Bizottság szeptemberi tanácskozásain kibontakozott. Igaz, a plénumon 
burkoltabban, áttételesen: a nehézségek fő okát , kutatva" folyt a polémia a 
követendő politikai irányvonalról. Némi leegyszerűsítéssel az a kérdésfelvetés, 
hogy a nehézségek oka a korábbi politika hibáiban vagy pedig az 1953 júniusa 
utáni politikában, az átállás nehézkességében, vontatottságában és a legkülön- 
bözőbb területeken mutatkozó lazaságokban gyökerezik-e — magában rejtette 
a kérdést: mi ellen kell elsősorban harcolni, mi a fő veszély? Ez a kérdésfel- 
vetés (legalábbis a gazdaságpolitika vonatkozásában!) hibás, hamis alternatívát 
sugallt. Sem az 1953 előtti szektás, dogmatikus hibák, sem az azt követő súlyos 
fogyatékosságok negligálása, bagatellizálása nem vihette előre az ügyet, sőt 
újabb nehézségek, konfliktusok forrásává válhatott. 

A felszólalók többsége azonban más úton járt. Nem a hibák korábbi okait 
keresték, hanem az adott időszak problémáit, az előrehaladást gátló konkrét 
nehézségeket vették számba. 

Házi Árpád mindenekelőtt az ügyintézés, az ellenőrzés fogyatékosságait 
tette szóvá. Rámutatott, hogy igen nagy a határozatok, rendeletek, utasítások 
száma, a végrehajtást aprólékosan részletező szabályozás. ,, A határozatok nagy 
száma és részletessége — mondotta - gyakran áttekinthetetlenné teszi a fő fel- 
adatot és elmossa a miniszterek és az alsóbb szervek vezetőinek felelősségét . . ." 
Gyakori jelenség, hogy a rendeleteket, határozatokat nem hajtják végre és a fele- 
lősségrevonás elmarad. Hasonló jelenségre hívta fel a figyelmet Kovács István 
is a párthatározatok sorsáról, a pártmunkáról szólva. Többek között megálla- 
pította, hogy a Politikai Bizottság referátumában javasolt intézkedések között 
nincs , egy pont sem, amire már ne lenne egy féltucat, ha nem két tucat ha- 
tározat. De ezeket a határozatokat nem valósítottuk meg." Mint mondotta, leg- 
főbb ideje, hogy felszámoljuk a fecsegést, a csodavárást , és biztosítanunk kell, 
hogy mindenki a maga területén felelősen végezze a munkáját". A végrehajtás 
fogyatékosságairól szólt Szántó Zoltán is. Kifogásolta, hogy sem állami, sem 
pártvonalon nem szereznek érvényt a határozatoknak. Mint mondotta: , Ne- 
künk vannak jó határozataink, de az már bement az utóbbi időben a párttagok 
magatartásába, hogy a határozatok azok nem kötelezők, és rettenetes nagy a 
fegyelmezetlenség állami vonalon is, az állami fegyelem tekintetében." Felhívta 
a figyelmet arra, hogy , ha mi nem szerzünk érvényt saját törvényeinknek, saját 
határozatainknak, akkor nem fogjuk tudni megvalósítani az új szakasz politiká- 
ját és igen-igen súlyos helyzetbe fogunk kerülni". 

A vita azonban nem korlátozódott arra, hogy feltárták a végrehajtás fogya- 
tékosságait, rámutattak a párt - és állami fegyelem lazaságaira. Többen bírálták 

a párt vezetőit, a Politikai Bizottságot, hogy a határozatok gyakran nincsenek 
kellően átgondolva, ami eleve gátja a sikeres végrehajtásnak. , A fegyelem kér- 
désében valóban baj van -— állapította meg Szobek András -, de ennek egyik 
jelentős oka, hogy határozatainkat nem eléggé átgondoltan, megfontoltan hoz- 
tuk meg és sok olyan határozat lát még ma is napvilágot, amelyről előre meg 
lehet állapítani, hogy végrehajthatatlan. Ez nem szolgálja a fegyelem megszi- 
lárdítását. Ezért kevesebb, jobban átgondolt és jobban felhasználható határo- 
zatokat kell hoznunk, de úgy hogy határozatainknak meglegyen a szükséges 
alapja a végrehajtáshoz." 

Mások azt hangoztatták, hogy a határozatokat csak a párttagsággal együtt, 
a tömegekre támaszkodva lehet sikeresen végrehajtani. Ennek viszont feltétele, 
hogy az illetékes szervek jobban magyarázzák meg egyes határozatok értelmét, 
célját, jobban készítsék fel a pártaktívát a feladatokra, javítsák az információt. 
Erre hívta fel a figyelmet többek között Kiss Károly, amikor hangsúlyozta, hogy 
a pártaktíva sincs kellően tájékoztatva, nem ismeri a párt legfontosabb problé- 
máit, a párt vezetői alig járnak ki az üzemekbe, a dolgozók közé. , A dolgozók, 
de főleg a kommunisták várnak arra, hogy velük országos kérdéseket megvi- 
tassunk" — mondotta. Majd így folytatta: , Mi felhívásokat adunk ki az alulról 
jövő bírálatra, a tömegek alkotókedvének kibontakoztatására, de nem beszélünk, 
vagy csak későn beszélünk arról, ami a dolgozó tömegeket érinti és foglalkoz- 
tatja." 

Sokan szóvá tették, hogy a bajok gyökere, a nehézségek alapvető oka, 
hogy a Politikai Bizottság nem dolgozta ki az új szakasz gazdaságpolitikáját, 
nincs átgondolt koncepció, a vezetőség számára sem világos a kiút. 

Ács Ernő felszólalásában erről a következőket mondotta ,, . . .a beszámoló, 
véleményem szerint, egy sor fontos kérdésben a kórmegállapításon nem megy 
túl, nem ismerteti a gyógymódot, mellyel népgazdaságunk, meggyőződésem 
szerint, múló betegségéből gyorsan kilábol. A beszámoló teendőkkel foglalkozó 
része ismerteti a minőségre, önköltségre, termelékenységre, tervteljesítésre vo- 
natkozó feladatainkat, de alig utal arra, hogyan is kell végrehajtani azokat. . . 

a magam részéről a beszámolótól azt vártam, hogy javaslati részében hatá- 
rozott, éles jellemzőkkel vázolja fel az eddigi módszerektől sok tekintetben 
szükségképpen merőben eltérő új utakat, de nem ez történt!" 

Az átállás átgondolt, részletes programját hiányolta Vas Zoltán is. Rámu- 
tatott, hogy az előrehaladás azért ütközik egyre nagyobb nehézségbe, mert 
nem dolgozták ki , az átállítás elvi dokumentumát, részletes programját, a Po- 
litikai Bizottság és a Minisztertanács sem hozott erről átfogó jellegű, határ- 
időkkel és név szerinti felelősökkel megjelölt határozatot. Átgondolt, egységes 
koncepció hiányában — ami az átállításban eddig történt — szerintem nem is 
egyszer zűrzavart keltő volt — mondotta -. Ha sürgősen nem változtatunk 
azon, hogy az új célkitűzések nagyrészt spontánul valósulnak meg és ütköznek 
össze a régivel, ha a decemberi mezőgazdasági határozat példájára nem készít- 
jük el a kormányprogram végrehajtásának az egész népgazdaságot átfogó egy- 
séges tervezetét, állítom, veszélybe kerülhet az egész 1953. júniusi határozat." 

Ezt a javaslatot támogatta Kovács István, Kiss Károly és Hidas István is, 
aki többek között ezeket mondta: ,, . . .igazuk van az én véleményem szerint is 


azoknak az elvtársaknak, akik azt követelik, hogy végül is ki kell dolgozni azt, 
hogy hova megyünk, milyen eszközökkel akarjuk a problémákat megoldani. 
Ki kell dolgozni, ha átállásra van szükség - és erre múlhatatlanul szükség 
van -, hova álljunk át." 

A gazdaságpolitika, pontosabban a gazdaságfejlesztés irányainak és ará- 
nyainak átfogó vizsgálata, kimunkálása kétségtelenül igen fontos feladat volt. 
Bár nem kevés történt a korábbi hibák felszámolása, főként a mezőgazdasági 
termelés növelése, az életszínvonal emelése terén, ez nem helyettesíthette a 
népgazdaság fejlesztésének átfogó, perspektivikus programját, sőt egy gondosan 
kimunkált program és annak következetes realizálása nélkül az 1953 júniusa 
után hozott helyes gazdasági döntések alapján kibontakozó folyamatok sem 
nyugodtak szilárd bázison. 

A gazdaságfejlesztés átfogó programjának, vagy ahogyan nevezték: az új 
szakasz gazdaságpolitikájának, kidolgozását az ülés résztvevői egyöntetűen he- 
lyeselték. Nem volt, aki ennek szükségességét kétségbe vonta volna. Helyesel- 
te ezt Nagy Imre és Rákosi Mátyás is, mégpedig sajátos módon úgy, mintha 
nem a párt első titkára és a miniszterelnök lett volna elsősorban felelős azért, 
hogy e munka nem haladt megfelelően előre. 

Nagy Imre hozzászólásában röviden konstatálta: ,,...ki kell dolgozni az 
új szakasz gazdaságpolitikáját a júniusi határozatnak és a III. kongresszus ha- 
tározatainak, és a ma elfogadásra kerülő határozatok[ínak az] alapján. Intéz- 
kedési tervet megfelelően és munkaprogramot kell népgazdasági ágazatonként 
és azt lejjebb bontva kidolgozni." 

Rákosi felszólalásában nagy helyesléssel fogadta a javaslatot és némileg 
mentegetőzött, magyarázkodott is. A következőket mondotta: , Igazuk van 
azoknak az elvtársaknak, akik hiányolják a beszámolóból, hogy nem veti fel a 
feladatok közt az új szakasz egész gazdaságpolitikájának kidolgozását. Teljesen 
igazuk van. Megmondom, ez a kérdés is felmerült a Politikai Bizottságban. 
Helyes lett volna, ha benne lett volna a Politikai Bizottság beszámolójában, 
mert ebből a Központi Vezetőség tagjai látták volna, hogy ezt a problémát 
mi is felismertük és felvetettük." A továbbiakban rámutatott, hogy a beruházá- 
sok leépítése egymagában az ipar struktúráján semmit sem változtat, mint 
ahogy a termelésnek a tömegcikkgyártásra és a mezőgazdaság fejlesztésére való 
átcsoportosítása sem ad világos választ arra, miben áll Magyarországon a túl- 
zott iparosítás. Tisztázásra vár még, hogy , melyek azok az iparágak, amelyek 
fejlesztését vissza kell tartani, esetleg csökkenteni, és melyek azok az iparágak, 
ahol esetleg a növekedést kell előirányozni az iparosítás ütemének általános 
lassítása mellett. Ezek a problémák - zárta idevonatkozó fejtegetéseit Rákosi — 
most világosak előttünk és nem véletlen, hogy az utolsó hetekben kerültek elő, 
amikor jobban áttekinthetjük gazdaságunkat. Helyesebb lett volna, ha mi ezt is 
belevettük volna a Politikai Bizottság jelentésébe." 

Rákosinak a javaslat iránti , megértése", mondhatni lelkesedése, nem volt 
őszinte, s csak sajnálni lehet, hogy az ülést követően nem került sor az új sza- 
kasz gazdaságpolitikájának sokoldalú kidolgozására. Pedig a Központi Vezetőség 
tagjai nemcsak igényelték a gazdaságfejlesztés átfogó programjának kidolgozását, 

hanem sok hasznos, konkrét javaslatot is tettek a népgazdaság struktúrájának 
átalakítására, a gazdaságirányítási rendszer módosítására. 

A mezőgazdasági termelés fellendítése, fejlesztése, valamint a közszükség- 
leti cikkek gyártásának növelése mellett, amelyre több határozat is született és 
végrehajtásuk is folyt, nagy súllyal vetődött fel a gyártmánystruktúra megvál- 
toztatásának igénye. Többen szóltak arról, hogy az ország adottságai a munka- 
igényes ipari gyártmányok termelésének fokozását teszik szükségessé, mindenek- 
előtt a műszeripari, a finommechanikai, a híradástechnikai ágazatok, továbbá a 
vegyipar fejlesztését, ami a jövedelmezőbb export biztosítása szempontjából is 
fontos. Rámutattak arra is, hogy a fejlődés egyik kulcskérdése az anyagtaka- 
rékosság. A már rendelkezésre álló alapanyagokból több és jobb minőségű 
áru állítható elő, ezért a kutatást és a műszaki fejlesztést is jelentős mértékben 
ennek a feladatnak kell alárendelni. 

Felvetődött, hogy a népgazdaság, azon belül az ipar szerkezetének átalakí- 
tása, a meglévő tartalékok mozgósítása, a gazdaságos termelés csakis úgy kép- 
zelhető el, , ha -— mint Vas Zoltán mondotta — egyidejűleg egész gazdasági 
mechanizmusunkat is felülvizsgáljuk, megváltoztatjuk". Rámutatott, hogy még 
, nem ismertük fel a gazdasági mechanizmusok szerepét, s így nem is állítottuk 
azokat az új szakasz gazdaságpolitikájának szolgálatába. Vonatkozik ez minde- 
nekelőtt egész termelői árrendszerünkre, amely a számunkra különösen fontos 
szén, energia, fa, hengereltáru terén példátlan anyagpazarlásra ösztönöz." 

Emellett többen szóltak az anyagi ösztönzés fontosságáról, az ár- és bér- 
politika olyan megváltoztatásáról, ami nemcsak a többtermelést, hanem a minő- 
ség javítását is szolgálja, kvalifikált munkára sarkall. Hangsúlyozták, hogy nem 
elég a termelékenység növelésének, az önköltség csökkentésének fontosságát 
hangsúlyozni, az e téren lévő súlyos fogyatékosságokat ostorozni. A nehézségek 
csak úgy küszöbölhetők ki, ha az egész ösztönzőrendszer a kitűzött feladatok 
végrehajtását szolgálja, ha a bérezés elvei az új feladatoknak és követelmények- 
nek megfelelnek, ha a kormányzat az értéktörvényt tudatosan alkalmazza a fel- 
adatok megoldásában. Mint Horváth Márton fogalmazott: , a termelés emelé- 
sének jelszava csak akkor válhat az új szakasz gazdaságpolitikájának egyik 
központi jelszavává, ha az anyagi érdekeltség erejével, az életszínvonal tényei- 
vel tudunk új hitet adni a jelszónak". Lényegében ugyanezt a gondolatot fogal- 
mazta meg, csak sokoldalúbban, szélesebb összefüggéseket tartva szem előtt 
Ács Ernő is. Arra a kérdésre válaszolva, hogy miért alakul kedvezőtlenül a ter- 
melékenység és az önköltség, a következőket mondta: , Mert lényegében e téren 
az agitáció vonalát vittük és visszük most is és nem törődünk, vagy csak 
nagyon kevéssé azzal, hogy a munka feltételeit változtassuk meg úgy, hogy 
ez az agitációval együtt elvezessen bennünket a termelés kedvezőbb mutatói- 
hoz." 

A Központi Vezetőség ülésén kibontakozott vita, mint ezt a fentebb 
tárgyalt hozzászólások mutatják, nemcsak az 1955. évi tervet, nemcsak a soron 
lévő gazdasági feladatokat érintette, hanem a gazdaságpolitika és a gazdaság- 
irányítás átfogó vizsgálatához is impulzust adott, a gazdasági fejlődés perspek- 
tíváinak vizsgálatára is kiterjedt. Egyúttal természetesen nagy szerepe volt 

az 1954 kora őszén a következő évi terv irányelveiről kibontakozott viták tisz- 
tázásában, alapvetően helyes útmutatást nyújtott a terv kidolgozásához. 

Ebből a szempontból különös figyelmet érdemel Berei Andor felszólalása, 
aki mindenekelőtt a vásárlóerő és az árualap egyensúlyáról beszélt. Mint mon- 
dotta: , Ez a kérdés áll gazdasági nehézségeink központjában, ennek a kérdés- 
nek a megoldása valósággal ugrópontja az új szakasz politikájának, e politika 
eredményes megvalósításának." E kérdést taglalva vitába szállt Friss István 
nézeteivel, aki a Központi Vezetőség ülésén egyedül vonta kétségbe azt, hogy 
az 1955. évi tervidőszakban a népgazdaság egyensúlyának helyreállítása meg- 
oldható lesz a vásárlóerő leszállítása, csökkentése nélkül. Friss arra hivatkozott, 
hogy 1953 júniusa után , különböző intézkedésekkel és különböző jelenségek, 
tünetek eltűrésével megengedtük, hogy a vásárlóerő sokkal nagyobb mértékben 
növekedjen, mint amilyen mértékben a rendelkezésre álló árualapot növelni 
tudtuk". Az életszínvonal emelése kívánatos, fejtegette, de a tervezés adott 
stádiumában nem lehet kizárni, hogy az egyensúly helyreállítása érdekében 
1955-ben nem kel! vásárlóerőt megszorító intézkedéseket hozni. 

Berei Andor felszólalásában elismerte, hogy az árualap biztosítása válto- 
zatlanul nehézségekbe ütközik, de úgy vélte, hogy e nehézségek leküzdhetők. 
Mindenekelőtt azt kell tisztázni — mondotta -, hogy miben van a bibák, ne- 
hézségek gyökere. Abban-e, , hogy a nemzeti jövedelem túlságosan nagy részét 
-— az objektív lehetőséget meghaladó részét — fordítjuk a dolgozók fogyasztási 
céljaira, vagy pedig abban, hogy az árualapok nem növekednek az objektív 
lehetőségekhez képest". Rámutatott, hogy a nemzeti jövedelem 1949-hez képest 
sokkal nagyobb mértékben növekedett, mint az 1953 júniusa után előirányzott 
fogyasztási alap. Leszögezte: , Minden objektív lehetőség fennáll arra, hogy a 
15-20 százalékos vásárlóerő-emelkedést a sokkal nagyobb mértékben megnőtt 
termelésből ki tudjuk elégíteni." A szükséges árualap előteremtése, mint Berei 
kifejtette, három ok miatt ütközik nehézségekbe: a beruházások csökkentése 
késve, több hónappal a fogyasztási alap megemelése után, kapkodásszerűen 
következett be; a túlzott iparosítás éveiben a népgazdaság szerkezete úgy tor- 
zult el, hogy a termelés egyre nagyobb része nem a lakosság szükségleteinek 
kielégítését szolgálta s ez a szerkezet lényegesen azóta sem változott; a ter- 
melés, főként az ipari termelés 1953 júniusa óta stagnált. A vásárlóerő és az 
árualap egyensúlyát tehát, vonta le a következtetést Berei Andor, nem a vásárló- 
erő csökkentésével, hanem a népgazdaság szerkezetének olyan átalakításával 
kell elérni, amely azt termeli, amire a lakosságnak szüksége van, valamint véget 
kell vetni a termelés stagnálásának, biztosítani kell a bővített újratermelés nor- 
mális menetét. Ő is felhívta a figyelmet az anyagtakarékosságban rejlő erőforrá- 
sokra, az intenzívebben megmunkált, így értékesebb anyagok előállításának 
fontosságára, továbbá a vásárlóerő leszállításából adódó súlyos politikai kon- 
zekvenciákra. Végül csatlakozott ahhoz a javaslathoz, hogy dolgozzák ki az új 
szakasz gazdasági programját, amelynek alapul kel! szolgálnia a tervező szervek 
munkájához. 

A Központi Vezetőség ülésén folyó vitának egyik jellegzetessége volt, hogy 
nagy hangsúllyal szóltak a mezőgazdasági termelés fejlesztésének, a mezőgaz- 
dasági export növelésének fontosságáról, ami indokolt is volt. Ugyanakkor 

azonban túl is értékelték a mezőgazdaság jelentőségét és a kisárutermelő pa- 
rasztgazdaságok lehetőségeit. Elhangzott olyan vélemény, hogy az iparnál sok- 
kal nagyobb jelentőségű forrása a kibontakozásnak a mezőgazdaság, amely a kis- 
árutermelés tartós fennmaradása mellett is képes nagyarányú termelésnövelés- 
re, a hazai fogyasztás és az export igényeinek a kielégítésére egyaránt. ,,Nyil- 
vánvaló -— mondotta többek között Vas Zoltán -, hogy még hosszú időn át 
számolni kell a mezőgazdaságban jelentős kisárutermelő szektor létezésével. 
Ebből következik, hogy a mezőgazdaság fejlesztésének programját olyan kö- 
rülményekre kell kidolgozni, amelyben az árutermelés döntő részét egyéni 
parasztgazdaságok fogják adni." A termelőszövetkezetek fejlesztéséről nem esett 
szó, sőt a távolabbi jövőt illetően is kétség merült fel a mezőgazdaság szocialis- 
ta átszervezését illetően. Szántó Zoltán vetette fel: reális-e a III. kongresszus 
állásfoglalása, miszerint a második ötéves terv folyamán uralkodóvá válik a 
szocialista rendszer ? ,,...itt két kérdés merül fel — mondotta -, az egyik az, 
hogy végre tudjuk-e hajtani 1960 végéig a kollektivizálást, a gépesítés alapján, 
az önkéntesség alapján. Nekem mind a két tekintetben kétségeim vannak." 
Csupán a fogyasztási, beszerző és értékesítő szövetkezetek fejlesztése került 
szóba, mint a mezőgazdasági termelés nagyarányú növelésének eszköze, segí- 
tője. 

Külön kell szólni Nagy Imre és Rákosi Mátyás hozzászólásáról. Nemcsak 
azért, mert mindketten igen terjedelmes beszédet tartottak, s a párt akkori leg- 
rangosabb vezetői voltak, hanem a korábbi és a későbbi fejlemények megértése, 
szerepük megítélése szempontjából is. 

Nagy Imre beszédének jelentős részét a korábbi, az 1953 júniusa előtti 
hibák ismertetésének, taglalásának szentelte. Hosszasan szólt a pártvezetés mód- 
szereiben és a gazdaságpolitikában elkövetett hibák összefüggéséről, a korábbi 
hibák, a dogmatikus szemlélet továbbéléséről, a baloldali ellenállás elleni harc 
fontosságáról és arról, hogy nem folyt megfelelő harc a júniusi határozatot 
szabotáló , kétkulacsosság" ellen. Egyrészt elítélte a bizonytalan, liberális poli- 
tikát, a termelési bázis szűkítését, másrészt viszont azokat, akik , nagy lábon 
élésről" beszélnek, mert — mint mondotta - , ha logikusan tovább elemezzük 
a kérdésnek ilyetén való felvetését, arra a következtetésre kell jutni, hogy a gaz- 
dasági bajok okát nem a régi, hibás gazdaságpolitikában kell keresni, amely 
nem tette lehetővé a dolgozók nagy lábon élését, hanem az új szakasz gazda- 
ságpolitikájában, amely a júniusi határozat és a kormányprogram alapján meg- 
hirdette a nép jólétének növelését, más szóval a nagy lábon élést". Nagy hév- 
vel ítélte el azokat, akik korlátozásokkal, csökkentésekkel, , csupán takarékos- 
sággal, a kiadások csökkentésével!" akarják a népgazdaságot rendbehozni. ,,A ter- 
melőerők korlátozása, csökkentése — szögezte le — nem a szocializmus építé- 
sének útja!" 

Nagy Imre beszéde nem nélkülözte a szónokias fordulatokat, s mint fen- 
tebb idézett szavai mutatják, nem volt mentes a túlzásoktól, és attól sem, hogy 
bizonyos nézeteket, megállapításokat , átértelmezzen", olyan álláspontok ellen 
hadakozzon, amelyek valójában nem is léteztek. 

Rákosi kétségtelenül akadályozta a júniusi határozatok végrehajtását, s 
voltak mások is, akik, nem tudva az új politikai irányvonal szellemében dol- 

gozni, akarva vagy akaratlanul nehezítették a kibontakozást. Az előrehaladást 
gátló nézetek, törekvések konkrét, tárgyszerű, személyre szóló bírálata indo- 
kolt, feltétlenül szükséges lett volna. Nagy Imre azonban nem ezt tette, hanem 
-— mint az előbbiekben láttuk - általánosságban hadakozott, azt állította, hogy 
felelős vezetők a bajok okát csak az új szakasz politikájában vélték meglelni 
vagy éppen a termelőerők korlátozására, csökkentésére törekedtek, s kizárólag 
takarékossággal kívánták a bajokat orvosolni. Ez az állítása nem állta meg a 
helyét, hangzatos kijelentéseit aligha tudta volna alátámasztani, bizonyítani. 
De talán ennél is lényegesebb, hogy Nagy Imre felszólalásában egyoldalúan 
csak a régi hibákat emlegette, csak az ellenállást ostorozta, más hiányosságot nem 
is említett; beszéde inkáb agitatív jellegű volt, s alig vitte előre a napirenden 
levő égető kérdések megoldását. 

Ugyanakkor beszédében Nagy Imre számos helyes megállapítást tett. 
Okkal foglalt állást a vásárlóerő- elvonás ellen, nem alap nélkül tette szóvá a 
beruházások átcsoportosításának lassú, vontatott ütemét, joggal sürgette a gaz- 
dasági szervezet, az ár- és hitelrendszer módosítását, indokoltan hangsúlyozta 
az anyagi ösztönzés kiterjesztésének szükségességét, a parasztság termelési ér- 
dekeltségének fontosságát, hogy a paraszti vásárlóerő csökkentése a munkás- 
osztály életszínvonalának újbóli leromlásához vezetne. 

Összességében azonban fellépése ismét alkalmas volt arra, hogy illúziókat 
tápláljon a nehézségek gyors leküzdése, az életszínvonal további emelése iránt. 
Pozícióját megszilárdította ugyan a párt vezetőségében, de törekvése, hogy a 
hatalmi harcot, ami már a kongresszus előtt megkezdődött, dűlőre vigye — nem 
járt sikerrel. Beszéde alkalmatlan volt az elvi alapokon nyugvó pártegység meg- 
teremtésére is, mert általánosságban mozgó fejtegetései lehetővé tették, hogy a 
felelősség kérdését megkerüljék, a vitás kérdéseket a maguk valóságában ne 
tisztázzák. 

Ezt a lehetőséget Rákosi felszólalásában nagy mértékben ki is használta. 
A hibák, a mulasztások ostorozásában látszólag túl is tett Nagy Imrén, amikor 
például kijelentette, hogy , tizenöt hónapot vesztettünk", amit most be kell 
hozni. Rákosi sietett leszögezni, hogy bizonyos viták ellenére, amelyek haszno- 
sak és szükségesek, a Politikai Bizottság egységes és a maga részéről egyetért 
Nagy Imre álláspontjával. , Mindazokban a döntő kérdésekben — mondotta —, 
amit tavaly a Központi Vezetőség és az idén a kongresszus elhatározott, a Poli- 
tikai Bizottság egységes. Egységes mindazokban a kérdésekben is, amelyek az 
átállás, a mezőgazdaság fejlesztésének a hibáira vonatkoznak, abban a formá- 
ban is, ahogyan Nagy elvtárs a hibákat hozzászólásában élesebben aláhúzta." 

Rákosi egyetlen kritikai megjegyzést, hibásnak minősített nézetet sem vett 
magára, óvakodott az önkritikától, az elhangzott bírálatokat maga is elismételte, 
főként a gazdasági vezetőket hibáztatva a nehézségekért és mulasztáso- 
kért. Többek között hangsúlyozta, hogy ,ja paraszti termelést, és ami ezzel 
együtt jár, a paraszti vásárlóerőt szakadatlanul támogatni, erősíteni és serkenteni 
kell". Nem engedhetjük meg magunknak azt a fényűzést, mondotta, hogy a 
parasztság kétévenként csalódjék bennünk és kétévenként újra vissza kelljen 
csalogatni őket a népi demokrácia oldalára. Szólt Rákosi a termelés emelésének 
fontosságáról és állást foglalt az életszínvonal növelése mellett, aminek minden 

egyéb feladatot alá kell rendelni. A nagy lábon élésről szólva leszögezte, hogy 
, Senki sem gondol arra, hogy a proletariátus él nagy lábon, vagy a parasztság 
él nagy lábon, de köztudomású, hogy van egy sereg olyan intézményünk, 
amely nem a mi zsebünkhöz van szabva". Hangsúlyozta, hogy a tájékoztatást 
meg kell javítani, a feladatokat a dolgozó tömegekkel együtt kell megoldani. 

Rákosi elismerte a Politikai Bizottságnak adresszált (legalábbis ő így ér- 
telmezte) egyes kritikai észrevételek jogosságát. Elismerte, hogy nem helyes a 
régi célkitűzéseket, javaslatokat újra és újra határozatba foglalni, hanem meg 
kell valósítani őket. Elismerte, hogy a hibák elkövetőivel szemben szervezeti 
rendszabályokat kel! foganatosítani. , A kérdés — mondotta -— a Politikai Bizott- 
ságban is nem egyszer felmerült. Ezért is vettük be a Politikai Bizottság 
előterjesztésébe, hogy az elvtársak lássák, hogy a kérdés napirenden van és 
ezért kérünk felhatalmazást arra, hogy a szükséges szervezeti rendszabályokat 
végre is hajtsuk." Emellett Rákosi ostorozta a pesszimizmust, megjegyezte, hogy 
a népszerűtlen feladatokat is vállalni kell, többek között a munkafegyelem erő- 
sítését, a leépítések végrehajtását, s fokozni kell a politikai felvilágosító mun- 
kát. 

Rákosi a Központi Vezetőség ülésén kétségtelenül meghátrált, de azt úgy 
tette, hogy bizonyos magyarázkodás mellett a bírálatokra esetenként rá is lici- 
tált. Személyes felelősségét a hibákban, az új politikai irányvonal késedelmes, 
felemás végrehajtásában nem ismerte el.!? 

Végeredményben a Központi Vezetőség ülése nem küszöbölte ki a vezeté- 
sen belüli ellentéteket, nem tudta megszilárdítani a párt szervezeti, cselekvési 
egységét. Ám ez nem homályosíthatja el az ülés jelentőségét, azt, hogy megerő- 
sítette az 1953. júniusi politikai irányvonalat, és számottevő segítséget nyújtott 
az új gazdaságpolitikai program kidolgozásához is. 

Az ülés érdemben foglalkozott a Központi Vezetőség munkamódszerével 
is, és e kérdésben előremutató, fontos határozatot hozott. Ebben rámutattak, 
hogy a Központi Vezetőség ülései gyakran formálisak, ami nagymértékben 
abból következik, hogy a Politikai Bizottság nem készíti elő kellően ezeket 
a tanácskozásokat (a KV tagjai nincsenek megfelelően informálva, nincs lehe- 
tőségük arra, hogy a napirendre kerülő kérdéseket előzetesen tanulmányozzák, 
mert sem tézistervezetet, sem határozati javaslatot a PB nem készít, ill. előze- 
tesen nem küld szét). Egyáltalán, fontos döntések előtt nem is mindig igénylik 
a KV tagjainak véleményét, nem hívnak össze ülést. A Politikai Bizottság nem 
terjeszt a Központi Vezetőség elé vitás kérdéseket , márpedig ilyen vitás 
kérdések bőven vannak". A felszólalásokra adott válaszok gyakran bántók, 
nem ösztönzik a KV tagjait állásfoglalásra. Nem vonják be a testület tagjait 
bizonyos napirendi pontok előkészítésébe, fontos kérdések tanulmányozásába, 
az ülés után pedig nem kapnak megbízatást, hogy a különféle párttórumokon 
működjenek közre a határozatok ismertetésében, végrehajtásában. A határozat 
kimondta, hogy ezen a helyzeten változtatni kell, a Politikai Bizottság köteles- 
sége, hogy minden, a dolgozó nép széles rétegeit érintő, fontos poltikai, gazda- 


5 Vo.: A magyar népi demokrácia története. 1944-1962. Szerk.: Balogh Sándor-Jakab 
Sándor. Kossuth Könyvkiadó 1978. 242-243. o. 


57 


sági kérdés eldöntése előtt kikérje a Központi Vezetőség véleményét s az ülés 
jó előkészítésével biztosítsa a testület eredményes, érdemi munkáját. 

Ugyanakkor a határozat azt is leszögezte, hogy a Központi Vezetőség két 
ülése között a Politikai Bizottság vezeti a pártot, határozatai az egész pártra és 
a Központi Vezetőség tagjaira is kötelezőek. A PB, ill. a Titkárság döntéseit a 
Központi Vezetőség tagjai észrevételezhetik, bírálhatják ugyan a döntést hozó 
szerveknél, de addig, amíg a határozat érvényben van, senkinek sincs joga a 
határozatok nyilvános bírálatára. Megengedhetetlen, hogy végrehajtás helyett a 
vezető szervek határozatainak helyességét vitassák. Szigorúan érvényt kell sze- 
rezni a demokratikus centralizmus elveinek minden tekintetben. 

Végül a határozat megállapítja: , Nemcsak a Politikai Bizottságnak van- 
nak kötelességei a központi vezetőségi tagokkal szemben, de a Központi Veze- 
tőség tagjainak is vannak kötelességei a Politikai Bizottság munkáját illetően. 
Ezeknek a kötelességeknek minden területen egyformán minden központi 
vezetőségi tag kell hogy eleget tegyen. Csak ily módon lehet biztosítani a 
Központi Vezetőség megingathatatlan elvi egységét és szilárd fegyelmét... 
Csak ezeknek a szempontoknak szigorú betartása biztosítja, hogy a Központi 
Vezetőség munkájában megszűnjék a meglévő formalitás, hogy a Központi 
Vezetőség valóban a párt tényleges irányító, vezető szervévé váljék." 

E napirendi ponthoz is a Központi Vezetőség több tagja szólt hozzá s 
egyesek élesen bírálták a Politikai Bizottság munkáját, felvetették a felelősség 
kérdését, hiányolták, hogy nem esett szó a huzavona, a hibák okairól. 

Nógrádi Sándor, miután leszögezte, hogy egyetért a Központi Vezetőség 
munkájáról szóló előterjesztéssel, kijelentette: , Nézetem szerint azonban ennek 
a beszámolónak az a hibája, hogy miután megállapítja, hogy a Politikai Bi- 
zottság a Központi Vezetőséget nem hozta eléggé olyan helyzetbe, hogy részt 
vegyen a párt politikájának kidolgozásában, sőt, nem is tájékoztatta megfe- 
lelően, nem beszélt arról, hogy mi ennek az oka." Majd ehhez hozzáfűzte: 
, abban, hogy elveszítettük, vagy majdnem elveszítettük a tizenöt hónapot, 
szerepet játszik az, hogy a vezetésben — persze nem úgy, ahogy azelőtt volt, 
1953. június előtt — ma enyhébben és különösképpen nem olyan tudatosan, 
sőt mondhatnám, talán nem is tudatosan, tovább élnek azok a hibák, amelyek 
a helyzetet 1953. júniusa előtt jellemezték." Mint mondotta: kísért a múlt, az a 
felfogás, hogy a Politikai Bizottság rendelkezik minden képességgel ahhoz, hogy 
, önállóan vezesse a dolgokat, anélkül, hogy a Központi Vezetőség foglalkozna 
az elvi kérdésekkel". Utalt arra, hogy a Központi Vezetőség 1954. októberi 
ülése igen bíztató, az 1953. júniusi üléshez hasonlítható, ugyanakkor mély 
aggodalmának is hangot adott, amikor ezeket mondotta: , De ha a Politikai 
Bizottság tagjai nem fogják azt látni, hogy van valami oka annak, hogy öt- 
negyed év múlhatott el anélkül, hogy ilyen viták folyhassanak le a Központi 
Vezetőségben, és hogy ennek következtében is álltak elő azok a komoly bajok, 
amelyek most megállapíthatók gazdasági helyzetünkben, akkor, elvtársak, elő- 
fordulhat, hogy még a legközelebbi központi vezetőségi ülés eleven vitát fog 
eredményezni, aztán még majd egy utána következő, de elmúlik egy fél esz- 
tendő, vagy háromnegyed év és kezdünk visszafelé fordulni." 

Érdemi és súlyos megállapítások, profetikus szavak voltak ezek, de Farkas 


Mihály nem talált módot a napirendhez mondott, nem rövid zárszavában arra, 
hogy a kialakult helyzet okaira kitérjen, hogy Nógrádi Sándor felszólalására 
válaszoljon. Mint ahogy a törvénysértő eljárásokra és a rehabilitációra vonat- 
kozóan, a Fehér Lajos és mások által felvetett kérdéseket is lényegében meg- 
kerülte. Csupán magyarázkodott, s ezúttal még annyit sem mondott, amennyit 
Rákosi az 1953. júniusi ülésen önkritikusan beismert. A törvénysértésekkel, ill. 
a rehabilitációval kapcsolatos tájékoztatás elmaradását tulajdonképpen adminisz- 
trációs hibának tudta be, mondván, hogy a Politikai Bizottság megtárgyalta a 
törvénysértések tanulságait, megfelelő határozatot hozott, de , sajnos, itt is hiba 
csúszott be, mert ezt a határozatot meg kellett volna küldeni a Központi Veze- 
tőség tagjainak, hogy lássák, milyen biztosítékokat teremt a Politikai Bizottság 
annak érdekében, hogy soha többé ilyen és ehhez hasonló esetek pártunkban 
ne forduljanak elő." Farkas Mihály — miként Rákosi Mátyás és Nagy Imre is -— 
kitért a mélyebben fekvő okok, a felvetett kérdések tárgyszerű, korrekt meg- 
válaszolása elől, s ezzel eleve devalválta a Központi Vezetőség kollektív mun- 
kájáról hozott határozatot. 

Mindez azonban nem fedheti el, hogy a Központi Vezetőség októberi 
ülése kifejezte a párt, a pártpolitika és a vezetés megújítására való készséget, 
amennyiben nemcsak a gazdaságpolitika hibáit, hanem a párt egész tevékeny- 
ségében mutatkozó zavarok, rendellenességek mélyebben fekvő okainak feltárá- 
sát is felvetette, a problémák elmélyültebb vizsgálatát, tisztázását sürgette. 
Nem a Központi Vezetőségen múlott, hogy az ülés után nem a politikai meg- 
szilárdulás időszaka, hanem a politikai válság elmélyülése, a párton belül a 
zavar és a megosztottság fokozódása következett be. 


ÖNVIZSGÁLAT, JOBBOLDALI JELENSÉGEK, 
: BALOLDALI" KIÚTKERESÉS 


Az 1954. októberi központi vezetőségi ülés utáni fejleményeket nagymértékben 
befolyásolta az a körülmény, hogy a Politikai Bizottság nem terjesztett elő 
határozati javaslatot az első napirendhez. Az ülés ezért úgy ért véget, hogy a 
tanácskozás központi témájáról, a gazdaságpolitikáról, a népgazdaság helyzeté- 
ről és a feladatokról a Központi Vezetőség nem fogadott el határozatot. A Poli- 
tikai Bizottságra várt a feladat, hogy a plénum vitáját figyelembe véve kidolgoz- 
za ezt a dokumentumot, ami viszonylag hosszú időt vett igénybe. A testület ok- 
tóber 14-én tárgyalta meg a határozat-tervezetet, majd átdolgozás után csak 
október 22-én jelent meg a Szabad Népben. Ez megkönnyítette, hogy a Köz- 
ponti Vezetőség üléséről különféle nézetek terjedjenek el s kerüljenek a sajtó- 
ban is közlésre. 

Ugyancsak az eseményeket befolyásoló tényező volt, hogy a párt illetékes 
szervei változatlanul nem tájékoztatták a közvéleményt a párt több vezetője 
ellen korábban lefolytatott törvénysértő eljárásokról és a rehabilitációról. Sokan 
azok közül, akiket igaztalanul letartóztattak, 1954 őszén visszanyerték szabad- 
ságukat, helyreállították párttagságukat is, s a mások elleni törvénysértő eljá- 
rások sem maradtak titokban. Éppen ezért e kérdések tisztázását, a korrekt 


59 


információt a párttagság soraiban, de a pártonkívüliek közül is sokan egyre in- 
kább igényelték. A korrekt tájékoztatás azonban elmaradt, s a huzavona, a halo- 
gatás Rajk László, továbbá a volt szociáldemokrata vezetők, Marosán György, 
Szakasits Árpád rehabilitációja ügyében tovább folyt, s a rehabilitáció gyak- 
ran, indokolatlanul nem volt teljes. 

Az események alakulása szempontjából említést érdemel még, hogy Rákosi 
Mátyás nem sokkal a Központi Vezetőség ülése után szabadságra ment, s no- 
vemberben is távol volt. A Politikai Bizottság úgy döntött, hogy Rákosi sza- 
badsága idején az első titkári funkcióval járó teendőket Farkas Mihály lássa el, 
a Népíront Előkészítő Bizottságának munkáját pedig Nagy Imre irányítsa." 

Itt említjük meg, hogy október folyamán a gazdasági élet vezetésében több 
személyi változás történt. Friss Istvánt leváltották addigi beosztásából és a 
Közgazdaságtudományi Intézet élére került, a KV Terv- és Pénzügyi Osz- 
tályának vezetője Háy László lett. Berei Andor vette át az Országos Terv- 
hivatal elnöki tisztét, Szalai Béla könnyűipari miniszter lett. A kormányban 
más tárcák vezetésében is változások következtek be." A Politikai Bizottság 
a KV határozatának megfelelően november 3-án a párt gazdaságpolitikájának 
kidolgozására bizottságot hozott létre Nagy Imre vezetésével. Tagjai: Gerő 
Ernő, Berei Andor, Bognár József, Háy László, Kiss Árpád és Vas Zoltán 
lettek.!" 

A Központi Vezetőség üléséről először október 10-én értesült a szélesebb 
közvélemény, ekkor ismertette a Szabad Nép a Politikai Bizottság Szalai Béla 
által előterjesztett beszámolóját a népgazdaság helyzetéről és a feladatokról. 
Az előterjesztés, mint arról már korábban szó volt, számos problémát vetett 
fel, ráirányította a figyelmet a fogyatékosságokra és a feladatokra. Voltak pole- 
mikus megállapításai is, de a vitát nem ismertette, a nézeteltéréseket (ez jelle- 
géből is következett) nem taglalta. Más hangnemben íródott azonban a Szabad 
Nép másnapi, október 11-i belső vezércikke. 

A cikk, amely , A Központi Vezetőség iránymutatásával tovább a júniusi 
úton" címmel jelent meg, nemcsak a feladatokat vázolta, nemcsak a teendőket 
vette számba, hanem élesen ostorozta a , baloldali ellenállókat", akik a korábbi 
hibás politikát lelkesen hajtották végre, most azonban csak , fél szívvel dolgoz- 
nak a hibák kijavításán". Az , ellenállók" nézeteit úgy exponálta, mintha a 
nehézségek okát kizárólag az életszínvonal túlzott emelésében jelölték volna 
meg. Velük szemben hangoztatta: , nem állunk meg félúton", , visszaverünk 
minden olyan kísérletet, amely megpróbálná megnyirbálni a munkásosztály 
életszínvonalát". Említette a cikk a termelékenység, az önköltség kedvezőtlen 
alakulását, a pazarlást, de úgy, hogy a tájékozatlan olvasóban olyan benyomás 
keletkezett, mintha a fő kérdés bizonyos nézetek elutasítása volna, s akkor az 
előrehaladás, az életszínvonal további emelése már könnyen megoldható fel- 
adat lenne. A cikk inkább egyoldalú vitairat volt, amely a Központi Vezetőség 
ülésén mutatkozó nézeteltéréseket a nyilvánosság elé tárta; ezzel vélte a termelés, 


. 14 PI Archívum. 276. f. 53/197. ő. e. 
5 Lásd: A magyar népi demokrácia története. 248-249. o. 
16 PI Archívum. 276. f. 53/202. 6. e. 

az életszínvonal emelését előmozdítani. Mint a cikkben olvasható: , A Köz- 
ponti Vezetőség azért elemezte a nehézségek okait, azért küzdi le a fejlődé- 
sünket akadályozó káros nézeteket, azért bocsátja mindezt a párttagság és a 
pártonkívüliek nyilvánossága elé, hogy népünkkel eggyéforrva, minden akadályt 
leküzdve, győzelemre vigye a népjólét további emelésének ügyét." 

Néhány nap múlva a megyei pártaktíva ülések kapcsán értesülhetett 
a nyilvánosság a Központi Vezetőség döntéseiről. Kovács István a budapesti 
aktíván, Gerő Ernő a Szolnok megyei pártbizottság ülésén ismertette a fel- 
adatokat. 

A lakosság először Kovács István referátuma alapján tájékozódhatott a 
törvénysértő perekről és a rehabilitációról. A régi ÁVH - mondotta Kovács -— 
, bűnös, meg nem engedhető provokációs módszerekkel letartóztatott és a bíró- 
ság koholt, hamis vádak, vallomások alapján elítélte" számos elvtársunkat. A 
párt felülvizsgálta - jelentette ki - , az összes ilyen letartóztatottak ügyeit." A 
Központi Vezetőség teljesen rehabilitálta őket."" Eszerint úgy tűnhetett, mintha 
minden törvénysértő eljárást felülvizsgáltak, a rehabilitációt befejezték volna. 

Gerő Ernő, a tőle megszokott , keménységgel" ismertette a feladatokat, 
ami bizonyos körökben vihart is kavart. Többek között kijelentette : , az életszín- 
vonal következetes emelésétől nem tágítunk, de az életszínvonal-emelés nem 
messiásvárás ". Jobb, hatékonyabb munkára hívott fel, s hangsúlyozta, hogy fel 
kell lépni a liberalizmus ellen. Akik nem tudják az új politikát végrehajtani 
- mondotta -, azokat félre kell állítani." (Ez utóbbi kijelentése váltott ki meg- 
ütközést az újságírók között, akik tudni vélték, hogy mások , elsepréséről" 
beszélt, miközben maga sok hibát vétett, de önkritikát nem gyakorolt.)" 

Ezek után jelent meg október 20-án Nagy Imre cikke a Szabad Népben, 
5 A Központi Vezetőség ülése után" címmel, amely nagy visszhangot váltott ki 
s különböző folyamatokat gyorsított fel. 

A cikk előzménye az volt, hogy Nagy Imre nem volt elégedett a Központi 
Vezetőség ülése után megszövegezett határozattal. Követelte, hogy közöljék 
le Rákosi és Berei beszédeit. Ezzel Farkas nem értett egyet, de kijelentette, 
hogy Nagy, ha akar, írjon cikket a KV-ülés jelentőségéről. Így került sor a cikk 
leközlésére, anélkül azonban, hogy Nagy bemutatta volna a cikket a PB tag- 
jainak." Az írás nagyrészt az ülésen elmondott felszólalását tartalmazta. 

Nagy cikke afféle zászlóbontás volt, ami széles rétegek figyelmét vonta 
magára. A határozat, amely csak Nagy írása után jelent meg, ugyancsak a párt 
központi lapjában, a Szabad Népben, már nemigen váltott ki visszhangot a la- 
kosság körében. Pedigez adokumentum sokoldalú tájékoztatást nyújtott a problé- 
mákról és feladatokról. 

A határozat, bár valamivel rövidebb volt, mint Nagy Imre cikke, talált 
teret arra, hogy értékelje a korábbi időszak gazdaságpolitikáját, az elért ered- 
ményeket és hibákat. Alapjában véve reális, a júniusi határozat szellemének 


" Szabad Nép, 1954. október 14. 

18 TJo. 1954. október 18. 

megfelelő képet adott az 1953 előtti gazdasági változásokról, a júniusi fordulat- 
ról, az azóta elért eredményekről és a gazdasági fejlődést hátráltató, gátló 
jelenségekről. A határozat rámutatott, hogy a korábbi hibák mellett a nehéz- 
ségek alapvető tényezője: , az új szakasz végrehajtásában mutatkozó ingado- 
zás, az ellenállás, amely vele szemben többé-kevésbé burkolt formák között 
megnyilvánul". Elutasította azokat a megalapozatlan, téves nézeteket, amelyek 
a nehézségeket a vásárlóerő-elvonással kívánják megoldani, ill. az új szakasz 
politikáját úgy értelmezik, hogy az az iparosításról, az ipari termelés kibőví- 
téséről való lemondást jelenti. Rámutatott, hogy a népgazdaságban kialakult 
súlyos aránytalanságokat, a túlzott egyoldalú iparosítás maradványait gyökere- 
sen fel kell számolni, , de nem szabad megfeledkeznünk arról, hogy az iparosítás 
a szocializmus építésének fő eszköze és a népgazdaság fejlődésének nélkülöz- 
hetetlen tényezője". Ez — mutatott rá a határozat -— a mezőgazdaság fejlesztésé- 
nek is fontos feltétele. Ugyanakkor szót emelt az új szakasz helytelen, enge- 
dékeny, liberális értelmezése, az olyan magatartás ellen, amely a tömegekkel 
való kapcsolat megszilárdításának ürügyén lemond az állami és a munkafegye- 
lem betartásáról, amely a társadalmi tulajdon herdálását, az anyagok és fel- 
szerelések ésszerűtlen felhasználását, az improduktív munkaerő növekedését 
eredményezi. , Csak az új szakasz politikájának következetes és hiánytalan, 
minden elferdítéstől mentes végrehajtása biztosíthatja a nehézségek leküzdését, 
népünk anyagi és kulturális felemelkedése további feltételeinek megteremtését" — 
fejeződik be a határozat első része." 

A határozat második része a feladatokat foglalta össze. Mindenekelőtt le- 
szögezte: ,, A szocializmus építésének egyetlen helyes és lehetséges útja hazánk- 
ban a Központi Vezetőség 1953. júniusi, októberi és decemberi ülése, valamint 
a III. kongresszus határozataiban rögzített politika, az új szakasz politikája, 
amely a szocializmus építését következetesen a párt és a tömegek közötti leg- 
szorosabb kapcsolatra, a munkásosztály és a parasztság közötti szilárd szövet- 
ségre alapítja... Egész gazdaságpolitikánkat az 1953. júniusi és az azt követő 
határozatok elvi alapjaira kell helyezni, minden gazdaságpolitikai feladatot és 
intézkedést az új szakasz politikájának kell alárendelni." Szólt a határozatok 
egységes értelmezésének fontosságáról, a pártfegyelem megszilárdításának szük- 
ségességéről. Majd a konkrét teendőket sorolta fel: a NEP elveinek érvényesí- 
tése; a termelés emelése mind az iparban, mind a mezőgazdaságban; az állami, 
a munka- és a tervfegyelem megszilárdítása; az ipari termelés átcsoportosítása 
úgy, hogy növekedjék a mezőgazdaság fejlődéséhez szükséges eszközök és a 
lakosság szükségleteinek kielégítését szolgáló termékek mennyisége és minősé- 
ge; olyan műszaki és szervezeti intézkedések kidolgozása, amelyek biztosítják 
a termelékenység növelését, az önköltség csökkentését; a nemzetközi munka- 
megosztás fokozott figyelembevétele és az exportképes termékek gyártásának 
növelése; az ár- és a bérrendszer átalakítása abból a célból, hogy jobban ösz- 
tönözzön a megfelelő minőségű és választékú termékek előállítására, az anyag- 
takarékosságra, az önköltség leszorítására; gazdaságpolitikai munkaprogram 
kidolgozása a szakértők széles körű bevonásával; a vezetés szilárdságának, cél- 

tudatosságának, színvonalának növelése; a párttagság tájékoztatásának megjaví- 
tása; a közgazdasági kutatómunka fellendítése, a gazdasági döntések tudomá- 
nyos megalapozása érdekében; a pártszervezetek aktivitásának növelése, hogy 
képesek legyenek a széles dolgozó tömegeket bevonni az ország előtt álló fel- 
adatok megoldásába, az életszínvonal-emelés feltételeinek megteremtésébe. 

Nagy Imre említett cikke, amely minden más megnyilatkozásnál inkább 
az érdeklődés középpontjába került, jelentősen különbözött a határozattól, 
hangvételében és számos vonatkozásban tartalmában is. 

Cikkében Nagy Imre, miként a Központi Vezetőség ülésén elmondott 
beszédében is, hosszasan szólt a korábbi, 1953 júniusa előtti hibákról, majd a 
júniusi határozat végrehajtásában tapasztalható hiányosságokkal, mulasztásokkal 
foglalkozott. Írásában nem található még utalás sem arra, hogy a párt, a nép 
erőfeszítései eredményeként az előző években bizonyos pozitív változások is be- 
következtek a társadalmi struktúrában, a gazdaságban, a termelőerők fejlődé- 
sében, s hogy 1953 júniusa óta, ha nem is kielégítő, elvárható mértékű, de 
mégis jelentős korrekciókat eszközöltek a korábbi időszak politikájához képest. 
Csupán azt állapítja meg, hogy nem sok történt az ipari termelés átállítása 
terén, majd egyenesen leszögezi, hogy , sem az ipari termelés átállítása, sem az 
ipari beruházások terén gazdasági szerveink nem hajtották végre a júniusi párt- 
határozatot és a kormányprogramot." 

Cikkében nem ez az egyetlen egyoldalúság, a té. yleges viszonyokat tor- 
zító túlzás. Nehezen értelmezhető ma is (akkor pedig kifejezetten félreértelmez- 
hető volt), amit a munkás-paraszt szövetségről, , a népi demokrácia fő táma- 
száról" kifejtett. , Pártunknak egyetlen pillanatra sem szabad elfelejtenie, vagy 
akár csak szem elől tévesztenie — olvasható a cikkben - a parasztgazdaság nagy 
jelentőségét. E körülménynek nemcsak semmibevevése, hanem már nem eléggé 
figyelmes kezelése is számtalan veszéllyel járna mind gazdasági, mind tisztán 
politikai téren, mert elkerülhetetlenül aláásná vagy gyengítené a proletariátus 
és a parasztság szövetségét, a parasztságnak a proletariátus iránti bizalmát, azt 
a szövetséget és azt a bizalmat, amely az adott időszakban a népi demokrácia 
fő támasza, s amelynek megőrzése és erősítése a néphatalom szilárdságának 
alapfeltétele, következésképpen a pártnak is legfőbb feladata."" 

Ez a megfogalmazás nemcsak a munkásosztály vezető szerepét hagyja ho- 
mályban, hanem a termelőszövetkezeti parasztságot is , leértékeli", hisz a pa- 
rasztgazdaság a kisárutermelő parasztokat öleli fel, azokat jelöli. A cikkben 
nemcsak nincs utalás a mezőgazdaság szocialista szektorának szerepére, fontos- 
ságára (a határozattal ellentétben, amely súlyt helyez a termelőszövetkezetek 
és az állami gazdaságok megszilárdítására), hanem a parasztgazdaságokat is 
differenciálatlanul kezeli, de lényegében csak az árutermelő parasztgazdaságok, 
a középparasztság bizalmának megnyerését tartja szem előtt, abban leli meg a népi 
demokrácia , fő támaszát". Nagy Imre cikkében nem volt helye, legalábbis 
jelentőségének megfelelő helye, sem az iparosításnak, sem pedig a mezőgaz- 
daság szocialista átszervezésének mint belátható időn belül végrehajtandó és 

végrehajtható feladatnak. Fő mondanivalója (ez tette ki a cikk nagy részét) a pa- 
raszti életszínvonal, a falusi vásárlóerő növelése volt, amelynek fejtegetése 
során egyébként számos helyes megállapítást tett, rámutatva, hogy a munkás- 
osztály életszínvonala, ellátása sem javítható a paraszti vásárlóerő elvonása 
esetén. 

Nagy Imre cikkében szólt a törvénysértésekről és a rehabilitációról is, 
mégpedig az addigiaknál korrektebb megfogalmazásban: , A júniusi párthatá- 
rozatok válnak valóra a rehabilitációban is, abban, hogy kihozzuk a börtönök- 
ből ártatlanul elítélt elvtársainkat, visszaadjuk őket a pártnak, az életnek, a 
munkának. A múlt súlyos hibáit e téren is fel kell és fel is fogjuk számolni."?" 
Vagyis e kérdésről nem befejezett tényként szólt, hanem mint folyamatban 
lévő ügyről, részben még megvalósítandó feladatról. 

Összességében: Nagy Imre cikke egyoldalú, az e edményeket mellőző, 
csupán a korábbi hibákat és a júniusi határozat végrehajt sában mutatkozó 
mulasztásokat, fogyatékosságokat ostorozó írás volt. Igen polemikus, szenvedé- 
lyes hangvételével a nagy nyilvánosság előtt demonstrálta a párton belüli vitá- 
kat, a vezetés megosztottságát (bár a pártegység szilárdságát, megerősödését 
cikkében többször hangsúlyozta). Gyakorlatilag Nagy Imre már ezzel a cikkével 
a vitát , a párton kívülre, az utcára vitte", ami (a már korábban publikált, 
október 11-i szerkesztőségi cikkel együtt) kedvező lehetőséget teremtett arra, 
hogy a Rákosi-csoport szükséges és jogos kritikája eltorzuljon, a kritikát, a vitát 
a reakciós erők a párt és a rendszer elleni támadásra használják fel." 

Nagy Imre cikkét rövidesen követte a Hazafias Népfront első, alakuló 
kongresszusa, ahol Nagy Imre beszédet mondott. Gondosan megformált fel- 
szólalásával mozgósítani kívánta a dolgozó tömegeket a júniusi kormányprog- 
ram, a soron levő gazdasági feladatok megoldására, a novemberi tanácsválasz- 
tások sikeres lebonyolítására. Arra törekedett, hogy a korábbi években meg- 
lazult munkás-paraszt szövetséget megszilárdítsa a népfront keretében, a jólét 
növelése érdekében a nemzeti egységet megteremtse. 

Ezúttal szót ejtett az elmúlt tíz év eredményeiről és a vállalt feladat 
nehézségeiről is. , Most -— mondotta többek között Nagy — minden erőt és aka- 
ratot, minden tudást és képességet népgazdaságunk fellendítésére kell fordítani. 
Azzal az elhatározással kell munkához látni, hogy behozzuk a lemaradást, 
leküzdjük a nehézségeket, amelyek a nép felemelkedésének útjában állnak. 
A feladat nem könnyű..., de az átmeneti nehézségek ellenére is, népünk, 
hazánk felemelkedésének egyetlen járható útja. Ezen kell haladnunk, hogy or- 
szágunk szabad és független legyen, népünk jókedvben, bőségben éljen, s hol- 
nap eltűnjön a gond, amely ma még barázdát szánt népünk homlokára." 

Nagy Imre beszédét olvasva feltűnő, hogy kevés helyet szentelt a konkrét 
teendőknek, alig ejtett szót a szocializmusról, a szocialista célkitűzésekről, vala- 
mint a pártról, a munkásosztály vezető szerepéről. 

Nagy Imre ugyan megvetéssel szólt az országból eltávozott , gyászmagya- 

rokról", akik idegen, ellenséges célok eszközeivé lettek, s a nemzet, a nép ellen 
aknamunkát folytatnak, de a belső osztályellenségről, egyáltalán a nemzeti ösz- 
szefogás osztálytartalmáról nem esett szó. Viszont nagy pátosszal beszélt vala- 
mennyi magyar összefogásáról, akiket az igaz hazafiság eltéphetetlen szálai 
fűznek egybe. Lelkesen üdvözölte a , kilenc és félmillió magyar szívének együtt- 
dobbanását, kilenc és félmillió magyar lelkének együttlelkesedését, kilenc és 
félmillió magyar acélos karjának együttfeszülését népünk boldogságáért és szabad 
életéért, hazánk felvirágzásáért és függetlenségéért, országunk békéjéért". Majd 
ehhez még hozzáfűzte: ,, S ha valaki megkérdezi, mi is hát a Hazafias Népfront, 
íme ez a válaszunk: ez a Hazafias Népíront!""" 

Nagy Imre beszédében nagy hangsúlyt kapott az általában vett hazaszere- 
tet, a függetlenség és a szabadság eszméje, az évszázados nemzeti hagyomá- 
nyok ápolása, de a fejlődés társadalmi tartalmától elvonatkoztatott formában. 
Hangoztatta, hogy a magyar nép , sóvárogja az összefogást, amely meghozza, 
hogy kisebb lesz majd a baj és nagyobb lesz a kenyér, kevesebb lesz majd a 
gond és több lesz majd az öröm az országban. . ., hogy népünkben mélyen él 
az akarat, hogy ne hagyjuk szétzilálni sorainkat, hanem segítő jobbunkat nyújtva 
szorítsuk meg egymás kezét". Beszédét pedig e szavakkal zárta: , Beteljesül az 
a költői gondolat, hogy ha a föld isten kalapja, nagyszerű dolgos népünk két 
keze munkája nyomán, drága hazánk lesz a legszebb bokréta rajta.""" 

Nagy fellépésének egész hangvétele olyan volt, ami nem a munkásosztály 
vezette nemzeti egységet, a szocialista hazafiságot erősítette, hanem akarva- 
akaratlanul a még igen virulens nacionalista hangulatok térhódítását segítette. 

Felszólalásában, miközben nem szólt a szocialista építés távlatairól, a párt 
célkitűzéseiről és szerepéről, nagy hangsúllyal szólt a népíront fontosságáról, 
a társadalmi életben betöltendő szerepéről. , A Hazafias Népírontnak — szö- 
gezte le - az ország eleven lelkiismeretének kell lennie, amely őrködik nagy 
nemzeti céljaink megvalósításán. Számon tartja a hazafias kötelességteljesítést, 
számon kéri a mulasztást, éberen őrködik azon, hogy állami és társadalmi éle- 
tünk minden terén az igazság, a törvényesség, az emberiesség érvényesüljön." 
Feladatul állította a népfront elé a társadalmi morál formálását, a közélet 
tisztaságának. biztosítását, a legfontosabb gazdasági feladatokra való mozgósí- 
tást, hangsúlyozta szerepét a műveltségi színvonal emelésében, a kulturális 
fejlődés biztosításában, a demokratizmus szélesítésében. A népíront tevékeny- 
ségének széles körű kibontakoztatása, fontos feladatainak hangsúlyozása ter- 
mészetesen helyes és kívánatos volt, de az adott helyzetben a feladatok ilyen 
meghatározása magában rejtette a párt vezető szerepének háttérbe szorítását. 
Ezt sugallták egyébként a Nagy Imre beszédét közlő számban a Szabad Nép 
fejlécén elhelyezett jelmondatok is: , A kormány politikája - a nép politikája ! 
Éljen népköztársaságunk kormánya! Éljen a dolgozó nép és a kormány egy- 
sége!" A pártnak itt nem maradt hely. 

Nagy Imre októberi megnyilatkozásai nemcsak a nagyon is időszerű ön- 
vizsgálatot, a fogyatékosságok bírálatát, az új politikai irányvonal sokoldalú 

kimunkálását, a pártnak és munkastílusának megújulását serkentették, hanem 
a hibák egyoldalú, esetenként már öncélú bírálatával, az osztályszempontú 
elemzés követelményének elhanyagolásával, a párton belüli viták kolportálásá- 
val, a nacionalizmusnak tett engedményekkel hozzájárultak a jobboldali néze- 
tek és törekvések felerősödéséhez is. Nagy Imre - bár a júniusi politika repre- 
zentánsaként lépett fel — maga sem képviselte következetesen a júniusi irány- 
vonalat; fellépéseiben kispolgári (paraszti) törekvéseknek, hangulatoknak adott 
teret. Más előjellel, más irányban ugyan, mint Rákosi, Nagy Imre is eltért 
a következetes proletár osztályállásponttól. 

Az 1954. őszi események alakulásában nagy szerepet játszott a Szabad Nép 
szerkesztőségi pártszervezetének taggyűlése, amelyet a Nagy Imre-cikk meg- 
jelenése után hívtak egybe. A taggyűlés október 22-én kezdődött és három 
napon át folytatták a tanácskozást: 23-án és 25-én is összeültek. 

A taggyűlésen Horváth Márton tartott referátumot. Ebben nagyobb részt 
a lap munkájával foglalkozott, rámutatott az írások, a szerkesztés fogyaté- 
kosságaira, amelyekről már a Központi Vezetőség ülésén is szólt. , Az elmúlt 
nehéz hónapok során - mondotta Horváth még a KV plénumán - a Szabad 
Nép - enyhén szólva - nem volt feladata magaslatán. Talán soha nem volt 
kínzóbb a szürkeség, a mellébeszélés, az érzéketlenség a tömegek problémái 
iránt, mint ezekben a hónapokban." A lap nem foglalkozott kellően sem a ter- 
melés kérdéseivel, sem a különféle kormánydöntésekkel, sem az új szakasz elvi 
kérdéseivel, a politikát gátló jelenségekkel, sem pedig a dolgozók mindennapi 
gondjaival, érdekeivel." A korabeli jegyzőkönyv szerint a taggyűlésen felhívta 
a figyelmet, hogy az újságban több kritikát, több információt kell közölni, az 
eddigieknél érdekesebb írásokat kell megjelentetni. Egyúttal rámutatott arra 
is, hogy változatlanul írni kell az eredményekről, a termelésről, mert — mint 
mondotta - nem lehet azt tenni, hogy , eddig termelési közlöny voltunk, most 
pedig csak bíráljunk, kipellengérezzünk." Szólt arról, hogy a kioktató hangot 
mellőzni kell, nem kinyilatkoztató, hanem polemikus hangvételű írásokat kell 
közzétenni." 

A felszólalók kivétel nélkül üdvözölték a Központi Vezetőség októberi 
döntéseit, önkritikusan, kritikusan vizsgálták a szerkesztőség munkáját. Voltak, 
akik úgy fogalmaztak, hogy a jövőben az életről kell írni, benne a termelésről, 
az önköltségről, de lakásgondokról, az élelmezési és egyéb problémákról is. Má- 
sok arról szóltak, hogy természetesen nem szabad csak a fonákjáról írni, de ez 
nem lehet kibúvó, hogy elhallgassák a bajokat, a nehézségeket. Felvetődött, 
hogy az elvi kérdésekkel többet és bátrabban kel! foglalkozni, bátorítani szük- 
séges a vitákat, az őszinte véleménynyilvánítást, javítani a közéleti erkölcsöt. 
Volt, aki arra szólított fel, hogy a , tipikusat kell megírni", s a hibákról is 
úgy kell szólni, hogy az előrevivő legyen; arról kell írni, hogy az új harc 
közben születik, s nem méricskélve a pozitív és negatív írások arányát, egyidejű- 
leg kell bemutatni a visszahúzó és előremutató jelenségeket. 

A taggyűlésen azonban nemcsak az újságírás kérdései kerültek szóba, hanem 

az országos gondok, a párt helyzete, a pártvezetőség tevékenysége, főként 
mulasztásai, hibái. Sok jogos kritikai megjegyzés hangzott el az információ 
hiányosságairól, a rossz vezetési módszerekről. Egyértelműen elítélték a jú- 
niusi határozat végrehajtásában észlelhető huzavonát, az , ellenállást", sürget- 
ték a személyi konzekvenciák levonását és nyílt, őszinte politikát igényeltek. 
A vita nemcsak szókimondó volt, hanem egyes esetekben mértéktelenül éles, 
s olyan vélemények is elhangzottak, amelyek elvileg hibásak voltak, alkalmasak 
a szenvedélyek felkorbácsolására, nemcsak a hibákért felelős vezetők tekinté- 
lyét, hanem a párt hitelét is ronthatták. 

Méray Tibor többek között arról szólt, hogy a jövőben , nem engedjük 
meg, hogy nélkülünk, a hátunk mögött irányítsák a pártot", majd egy kalap alá 
véve a hibás vezetőket, a funkcionáriusokat, a társadalom vámszedőit (a lógó- 
sokat, a közvagyon herdálóit) , tisztító vihart" követelt, , amit nem lehet 
fuvallatokban adagolni." Bátor kritikát szorgalmazott, olyat — mondotta -, 
amilyen a Nagy Imre cikkét is jellemezte. Mások is példaként említették Nagy 
cikkét, s Méray kifejezését használva ugyancsak a , tisztító vihar" szükséges- 
ségét hirdették. 

Hangot kapott , a mindenre való tekintet nélküli bírálat". Mint többen, 
bár különböző megfogalmazásokban, mondották: a fő veszély az elégtelen 
kritika, a hibákkal szembeni vakság. Volt, aki leszögezte: , Nem kell tartani 
attól, hogy a bírálat tekintetében túlzásba esünk." Más pedig így fogalmazott: 
, Szüntelenül járatni kell a szánkat, agitálni kell, fenyegetőzni kell és elsöpörni 
az útból a kerékkötőket." Kövesi Endre egyenesen a független sajtó mellett 
szállt síkra: , A társadalomnak az állami szervektől független lelkiismerete lehet 
a sajtó, amely ellenőrzi, hogy nem élnek-e vissza a hatalommal." 

Horváth Márton válaszában már önkritikát is gyakorolt, mondván, hogy 
nem tárta fel eléggé a feladatokat, de megtette azt a taggyűlés, amelyet a hatá- 
rozottság és bátorság jellemzett. A taggyűlés fő értelme — mondotta -, hogy 
ss hadat üzen a hazugságnak, a képmutatásnak, a szürkeségnek, a gyávaságnak". 
Leszögezte azonban, hogy nem helyes az , általános tisztító vihar" jelszava. 
Mások elutasították a , független sajtó" jelszavát és az egyoldalúságot, a hibák 
korlátlan, egyoldalú bírálatát. Lőcsei Pál leszögezte: Kövesi felszólalásának 
,jegész szellemét, lényegét tekintve semmi köze sincs az új szakasz politikájá- 
hoz. Az új szakasz politikájának anarchista, kispolgári értelmezése ez." Fekete 
Sándor is elutasította Kövesi nézeteit és szólt az egyoldalúság, a túllicitálás 
veszélyéről, a túllicitálás elleni harcról, de — tette hozzá -— , elsősorban attól 
féljünk, hogy eközben nehogy a június előtti politikához jussunk"." 

A párt, a pártvezetők megnyilatkozásai mellett a Szabad Nép pártszer- 
vezetének taggyűlése is jelentős hatással volt a közvélemény alakulására. Bár 
sajtónyilvánosságot nem kapott a vita, de híre gyorsan terjedt, főként értelmi- 
ségi körökben, elsősorban az újságírók, az írók, a hírközlő szervek dolgozói, 
valamint a pártfunkcionáriusok egy része között, s onnan bizonyos hangulatok, 
nézetek továbbgyűrűztek. S ahogy általában lenni szokott, nemcsak a felelős- 


30 TJo. 
u TJo. 


67 


ségteljes, építő gondolatok terjedtek, hanem (egyes körökben főként) a , bátorság", 
Horváth Márton szavait idézve: , a hazugságnak, a képmutatásnak, a szürkeség- 
nek, a gyávaságnak" szóló hadüzenet híre terjedt gyorsan. 

Figyelmet keltő megnyilatkozás volt Déry Tibor nyílt levele is, amelyet 
Nagy Imréhez intézett és az Irodalmi Újságban jelent meg. Ebben Déry 
Nagy Imre cikkének két gondolatát emelte ki, melyeknek , célja, hogy az eddigi 
mechanikus gyakorlattól eltérően, mindig és mindenütt az embert állítsa kér- 
déseink középpontjába". Az egyik, idézi Déry: , A régi gazdaságpolitika a 
szocializmusnak egészen helytelen értelmezést adott, számításon kívül hagyta 
az embert, a társadalmat." A másik a párttagság szerepére vonatkozott, s itt 
csak egyik részét idézzük: , Változtatni kell azon is, hogy a párttagság előtt 
nem vetjük fel a párt elvi és politikai kérdéseit, mintha az ezekkel való foglal- 
kozás csak a vezetés feladata lenne, a párttagságra csak a végrehajtás tartozna." 

Nem vitás, hogy e megállapításokban sok igazság volt, de aligha tekint- 
hetők a korábbi politika adekvát jellemzésének, mindenekelőtt az első tételt 
tekintve. Abban az állításban, hogy a korábbi gazdaságpolitika figyelmen kívül 
hagyta az embert, a társadalmat, most viszont , mindig és mindenütt" az 
embert állítja a középpontba - nagyfokú leegyszerűsítés rejlett, ami igencsak 
nélkülözte az osztályszempontú (pontosabban a munkásosztály szempontjából 
kiinduló) elemzést s tág teret biztosított nemcsak a korábbi hibás politika, 
hanem a társadalomátalakítás nagy eredményeinek, a szocialista rendszer alap- 
jainak bírálatához, a rendszer elleni támadáshoz is. Olyan cezúrát húzott ez a két 
politikai irányvonal közé, ami már az 1953 előtt kialakult rendszer szocialista 
jellegét is megkérdőjelezte, illetve ehhez mindenképpen, akaratlanul is alapot, 
ösztönzést adott. 

Ilyen előzmények után, október végén, november első felében egymást kö- 
vették az írószövetségi és lapszerkesztői pártaktívák, taggyűlések, folyt az üdvös 
és szükséges önvizsgálat, de terjedt az önmarcangolás, a rendszer egészének 
bírálata is. Ebben az volt a legsúlyosabb, hogy elterelte a figyelmet a valóban 
égető tennivalókról, és nyomában felerősödött az ellenséges aknamunka, a 
rendszerellenes propaganda, úgyszintén az illegális szervezkedés. 

Nem lehet egy tanulmány keretében minderről átfogó képet adni, csak a 
főbb tendenciákat, legfontosabb momentumokat lehet felvillantani. 

Október 29-én ülésezett a Magyar Írók Szövetsége pártszervezetének ak- 
tívája, november 5-én pedig megtartották az írószövetségi pártszervezet tag- 
gyűlését. Mindkét értekezleten a Központi Vezetőség októberi határozatát 
és a feladatokat tárgyalták meg. A fennmaradt feljegyzésekből, töredékes, nem 
teljes jegyzőkönyvekből kitűnik, hogy igen eltérő nézetek hangzottak el, külön- 
féle álláspontok csaptak össze. 

A vita főként a következő kérdésekben bontakozott ki: miként kell meg- 
ítélni a párt irodalompolitikáját 1953 júniusa után, miként értékelhető az 1954. 
márciusi irodalmi platform és a júliusi írószövetségi közgyűlés; mi a fő veszély 
és mik a fő feladatok; milyen az irodalomkritika helyzete és melyek a felada- 

tai. Emellett természetesen más kérdések is felmerültek, így az irodalom, a kul- 
turális élet párt- és állami irányítása, a kiadói politika. 

Az aktívagyűlésen Vértes György óva intett attól, hogy a Központi Veze- 
tőség határozatát mechanikusan értelmezzék és alkalmazzák. Nem lehet csupán 
abból kiindulni — mondotta -, hogy ellenállás volt a gazdasági irányítás terén, 
tehát ellenállás volt az irodalompolitikában is. Nem lenne helyes minden 1953 
utáni irodalompolitikai állásfoglalást elvetni, revideálni. Ugyanakkor Vértes is 
szólt arról, hogy a Szabad Nép 1954. március 15-i platformját újból meg kell 
vizsgálni, mérlegelve, hogy az adott viszonyok között mennyiben felel meg a 
követelményeknek. Biírálta Darvas József közgyűlési referátumát, amelyet egy- 
oldalúnak mondott, különösen azt, ahogy a naturalizmus elleni harcot hang- 
súlyozta. Király István úgy vélte, hogy irodalmi téren nem volt lényeges meg- 
torpanás 1953 júniusa után, míg Fekete Sándor Darvas referátumát visszalé- 
pésként értékelte a márciusi platformhoz képest. Mesterházi Lajos arra hívta 
fel a figyelmet, hogy határozattal nem lehet az új politikát megvalósítani, ez 
harc kérdése. Nem egyszerűen gazdasági problémákról, hanem , politikai, filo- 
zófiai hibákról, a marxizmus tanainak hibás alkalmazásáról van szó". 

A taggyűlésen is számos figyelemre méltó, hasznos bírálat, észrevétel hang- 
zott el. Többen rámutattak, hogy a dogmatizmust, a sematizmust még nem 
sikerült leküzdeni, hiba lenne az ellene való harcot csökkenteni, az e téren 
mutatkozó káros jelenségeket bagatellizálni. Ellenezték a naturalizmus veszélyé- 
nek eltúlzását. Bárány Tamás például kijelentette, hogy , a naturalizmus veszé- 
lyének jelszava a valóságtól való félelemből fakad; szüntelen felhánytorgatása 
csak arra jó, hogy elterelje az író figyelmét egyik legfőbb kötelességéről: a való- 
ság feltárásától". Felvetették az 1953 előtti kultúrpolitika mélyebb elemzésé- 
nek szükségességét. Többen szóltak a kritika hiányosságairól, arról, hogy nem 
eléggé pártfogolja a kísérleteket. Déry Tibor, Eörsi István a nyílt, őszinte állás- 
foglalás, a káros jelenségek bírálatának fontosságát hangsúlyozták. Szó volt arról 
is, hogy a kulturális életben, az irányításban sok az áttétel, a bürokrácia, s hogy 
szükséges lenne , az országnak egy pontos szociográfiai felmérése". 

a helyes észrevételeket gyakran túlzások tarkították, olyan nézetek, 
amelyek csak , balról" látták a veszélyt, szem elől tévesztették a kérdések osz- 
tályszempontú megközelítésének fontosságát. Többen lényegében csak a dog- 
matizmus elleni harcot hangsúlyozták, a kispolgári tendenciák, lényegében a bur- 
zsoá szemlélet elleni harcot elhanyagolhatónak tartották, vagy csak formálisan 
szóltak róla. Volt aki tagadta, hogy 1953 júniusa után bármiféle pozitív változás 
következett volna be, ill. az 1954. júliusi közgyűlést, a jobboldali jelenségek 
elleni harcot egészében elvetette. Javaslat hangzott el az állami, központi irá- 
nyírás egyes szerveinek (a Színházi és Filmfőosztálynak) a felszámolására, köve- 
telésként merült fel a minden megkötöttség nélküli igazmondás. Mint Déry 
Tibor a taggyűléshez intézett levelében írta: , Igazmondásra van szükség, 
mindenre való tekintet nélkül." 

Kisebb-nagyobb eltérésekkel, hasonlóan folytak le a taggyűlések az MTI- 
nél, a Rádiónál, a Lapkiadó Vállalatnál, a Népszava, a Szabad Ifjúság szerkesz- 
tőségében. Mint egy korabeli november 15-i tájékoztató jelentésben olvasható: 
szinte minden budapesti lapszerkesztőségben éreztette hatását a Szabad Nép 
taggyűlése." Egyes helyeken a vitában még inkább előtérbe nyomult a ko- 
rábbi hibák bírálata a feladatok rovására. Ez tűnik ki abból a jegyzőkönyvből 
is, amelyet november 18-án vettek föl a budapesti pártbizottságon a lapszer- 
kesztőségek titkárainak értekezletén. Több taggyűlésen követelték az , ellenállók" 
megnevezését, a felelős vezetők nyilvános önbírálatát. Volt, ahol vitatták a párt 
vezető szerepét, főként a sajtó tekintetében. Elhangzott olyan vélemény is, hogy 
aki jobboldali veszélyről beszél, az a régi politikát kívánja visszahozni. A kor- 
rekt tájékoztatás igénye mellett szintén hangot kapott a , teljes", a , mindenre 
való tekintet nélküli" igazság hangoztatása. Gyakori volt a közállapotoknak 
(a közbiztonságnak, az ifjúság magatartásának) a valóságosnál sötétebb szí- 
nekkel való lefestése s az a kívánság, hogy e témák minél nagyobb publicitást 
kapjanak. Terjedt az a pozitív és negatív elemeket akkor egyaránt hordozó 
nézet, hogy minden fontosabb problémát, a dolgozókat érintő tervezett dön- 
tést először meg kell vitatni a párttagsággal."" 

A korábbi hibák, mindenekelőtt a pártdemokrácia megsértése, a kellő és 
szükséges információ elmaradása olyan nézeteket táplált, amelyek kétségessé 
tették a demokratikus centralizmus elvét. Olyan tág teret kívántak biztosítani 
a vitáknak, ami a legkülönfélébb álláspontok terjesztését is lehetővé tette a 
pártban. Lehet-e például másként értelmezni a debreceni orvostudományi 
egyetem pártbizottsága által kiadott lap november elején megjelent számának 
alábbi sorait: ,,...az új szakasz jellegzetessége éppen az, hogy most mi dol- 
gozzuk ki a politikai irányvonalat, a gyakorlatot és nem kotta alapján játszunk. 
Ez a magyarázata annak, hogy olyan biztonság nincs a gyakorlati lépések terü- 
letén, vagy elméleti kérdésekben, mint az előzőleg volt a dogmatizmus korá- 
ban... Jelen helyzetet épp az jellemzi, hogy az egészséges fejlődés jele az is, 
hogy minden vitatható."?? 

Felmerült az is, hogy a DISZ-t, a párt ifjúsági szervezetét a népíront irá- 
nyítása alá kell vonni és teljesen át kell szervezni. Az írók egy csoportja 
memorandumot készített, amelyben helyesen bírálta a DISZ munkájának több 
fogyatékosságát, befolyásának, kellő aktivitásának hiányát, az apolitikusság meg- 
nyilvánulásait. Ám túlzásoktól sem volt mentes, azt állítva, hogy egyenesen 
arra nevelték az ifjúságot, hogy ne mondjon véleményt, ne politizáljon. A me- 
morandum többek között azt tűzte célul, hogy a , DISZ egy merev apparátus 
által vmozgatottx laza, elmosódó stömegszervezetbőlk a fiatal, dolgozó közös- 
ségek szilárd rendszerévé váljék." Javasolták, hogy , a DISZ egész munkája 
szorosan ráépüljön a honismereti mozgalom csapatközösségeire, a téli paraszt- 
iskolák, továbbá az ifjúmunkás- és diákkollégiumok közösségeire..."? Tulaj- 
donképpen nem a DISZ munkájának megjavításáról volt szó, hanem arról 

— mint írták -, hogy , újjá kell szerveznünk, újra meg kell teremtenünk a falu 
ifjúsági mozgalmát. . . " Az elképzelések szerint az ifjúsági szervezetnek a helyi 
gazdakörök ifjúsági tagozataként kellene működni, amely , autonóm közössé- 
gekből összetevődő aktív szervezet"."" Az összeállítók a memorandumról széles 
körű, nyilvános vitát kívántak szervezni. 

Nem maradt visszhang nélkül az sem, hogy a Szabad Népnél tartott tag- 
gyűlés jegyzőkönyve eljutott a Pártfőiskolára, s a szerkesztőségi taggyűlésen 
elhangzott megállapítások, kritikai észrevételek ott is beszélgetés, vita tárgyát 
képezték, amelynek során bírálták a párt vezetőinek egyes megnyilatkozásait, 
a hibákat. Bíró Zoltán, a főiskola igazgatója vizsgálatot rendelt el, ahogy ő a 
fejleményekről készített feljegyzésében nevezte: , a klikk-szerű csoport" ellen, 
ami az ügy továbbgyűrűzéséhez vezetett. 

Ugyanakkor a párttagság széles rétegei továbbra is kételyek között voltak. 
Az aktívaülések során több kérdés tisztázódott, általában örömmel fogadták 
a KV határozatát, de a különféle, egyes vonatkozásokban ellentmondó meg- 
nyilatkozások, cikkek és hírek nem segítették a tisztánlátást, a párt politikáját 
illetően változatlanul zavar, bizonytalanság volt. Mint a pártaktívákról szóló 
október végi jelentés megállapította: , a párt politikáját, az új szakasz politi- 
káját, annak számos elvi, politikai kérdését még nem sikerült megfelelően tisz- 
tázni a párt tagjai előtt". 

1954 őszén a helyzet egyik jellemzője volt az is, hogy a nyugati hatalmak 
imperialista, agresszív körei elérkezettnek látták az időt a felforgató tevékeny- 
ség fokozására. Október elején nagyarányú léggömbakcióba kezdtek, amely 
révén röplapokat, különféle propagandaanyagokat juttattak az ország területe, 
először Nyugat-Magyarország fölé. Október végén pedig már rakéták segít- 
ségével is juttattak el röpiratokat Budapest térségébe." Céljuk az volt, hogy akti- 
vizálják a különféle ellenforradalmi csoportok tevékenységét, s egy célra irá- 
nyítsák őket. A cél ekkortól már a szocialista rendszer belső erőkkel történő 
megingatása, a , belülről történő felszabadítás" volt, amely a vezetés bizony- 
talanságára, a fokozódó elégedetlenségre, az ellenzék fellépésére, megerősödé- 
sére számítva, a belső nézeteltérésekhez, harcokhoz kapcsolódva kívánt jobbra- 
tolódást elérni az országban." Számításuk sok tekintetben bevált. Az illegális 
rendszerellenes csoportok tevékenysége október-november folyamán megélén- 
kült, nyíltabb, bátrabb, szervezettebb lett." Tevékenységüket, aktivitásuk nö- 
vekedését könnyítette, mint ezt egy korabeli tájékoztató jelentés megállapította, 
hogy a társadalmi, politikai és a gazdasági élet valamennyi területén , mutat- 
kozik egy laza, liberális szellem kialakulása". 

Ilyen előzmények után, ilyen körülmények között jelent meg Darvas 
József , A túllicitálásról" című cikke, amelyben a szerző hangsúlyozta, hogy ő 
is a júniusi út híve, benne is volt aggodalom az októberi KV-ülésig, s tudja, 
hogy még most is hatnak a , baloldali", szektás nézetek. Mégis, írta: ,így 
summázhatnám, amit a következőkben el akarok mondani: féltem az új szakasz 
politikáját a kispolgári tuúllicitálástól." " 

Darvas számos példát, jelenséget sorolt fel cikkében, olyanokat, amelyek 
nemcsak a hibák feltárását szolgálják, nemcsak a vezetőket bírálják, hanem a 
rendszer alapjait kezdik ki. Szembeszállt az olyan vélekedéssel, hogy hiba volt 
a felszabadulás után szőlőt adni olyanoknak, akik nem tudják megművelni. Le- 
hetett-e — tette fel a kérdést a szerző - a földreform hibátlan? Rámutatott, 
hogy a radikális földosztás ellenségei is így érveltek a földreform ellen. Ami 
pedig a forradalom létalapjait kezdi ki — az a destrukció. Szót emelt az ellen a 
szemlélet ellen, hogy bátornak lenni, igazat írni annyi, mint a hibákról írni; 
viszont az eredményekről szólni, az nem más, mint maradiság. A hibák állandó 
felhánytorgatása, a hibakeresés — írta — elveszi a tömegek önbizalmát s akadá- 
lyozza az új szakaszhoz is szükséges lendület kibontakozását, cinizmust szül. 
Nem szabad a hibákat csőddé nyilvánítani. A kispolgári ösztönösség, az általá- 
nos bizalmatlanság aláássa a fegyelmet, anarchia felé visz. Rámutatott arra is, 
hogy nem kell a hibákat elhallgatni, de a bajok okát, elméleti gyökereit kell 
megtalálni, elemezni, mert az visz előre. Cikkét azzal a gondolattal zárta, hogy 
harcolni kell a túllicitálás, a demagógia, az eredmények eltagadása, a nép hité- 
nek megrontói ellen, mert a veszély még ha nem is nagy, de naggyá nőhet, ha 
nem folyik ellene küzdelem. 

Darvas József cikke nagy visszhangot váltott ki; főként írói, újságírói 
körökben élesen támadták érte. Méray például nemcsak tiltakozott a Szabad 
Nép szerkesztőségében a cikk közlése ellen, hanem egy gyűlésen nyilvánosan is 
bírálta, mondván, hogy amíg a hibákat ki nem javítják, addig nem lehet túlli- 
citálásról beszélni. Úgy foglalt állást, mintha a korábbi hibák , továbbélése" és 
tővé a másikat, sőt nem erősíthetnék egymást. Az írók közül sokan, köztük Szabó 
Pál és Urbán Ernő is, attól tartottak, hogy Darvas cikke alkalmas a további 
kritikai megnyilatkozások elfojtására, s egyéni hangvétele ellenére is pártállás- 
pontnak, mégpedig helytelen pártálláspontnak tekinthető. Többen is úgy tartot- 
ták, hogy mivel a , baloldaliság" a fő veszély, Darvas cikke zavarja az ellene 
való harcot." 

Darvas cikke azonban távolról sem csak ellenzést, elítélést váltott ki. A 
Szabad Nép szerkesztőségébe igen sok levél érkezett, amely egyetértését fejezte 
ki a cikkben kifejtett állásponttal. Igaz, ezek a levélírók nem voltak neves, 
közismert emberek, de sokan voltak; gyári munkások, termelőszövetkezeti tiszt- 
ségviselők, üzemi, hivatali pártmunkások, aktivisták. Csupán a levelekről ké- 
szített összegezés is csaknem száz oldalt tesz ki. Miközben, különböző meg- 
fogalmazásban, többen hangsúlyozták, hogy a dolgozók bizalmát csak úgy lehet 

megnyerni, ha önkritikusan mutatják meg a teendőket, tehát igényelték a nyílt- 
ságot és őszinteséget, arra is rámutattak, hogy az elért eredmények lebecsülése, 
eltagadása nem segíti a bizalom helyreállítását, az új feladatokért való cselekvés 
kibontakoztatását. Volt, aki azért értett egyet Darvas álláspontjával, mert nem 
helyénvaló, hogy , Sztálinvárosról ma csak úgy beszélnek. .., hogy kidobott 
pénz". Más azt hangsúlyozta, hogy valóban divat lett mindent bírálni, ez pedig 
, destruál és nem épít, nem javít". Többen rámutattak, hogy nem jók a végle- 
tek, miszerint , vagy lényegében minden jó volt, vagy lényegében minden 
rossz". Az események reális értékelését sürgették, s hangsúlyozták, mint az 
egyik levélben olvasható: , Hit nélkül nem lehet építeni!" 

A Darvas József cikkére beérkezett levelekből különböző megfogalmazások- 
ban, de nagy számban, mondhatni általában érezhető az igény: legyen végre 
reális, kiegyensúlyozott politika, határozott vezetés. Ha nem is nyert így meg- 
fogalmazást, de egyre inkább felmerült a kétfrontos harc igénye. S ez nem 
csak a levelekből érezhető: november második felében, december elején már az 
írók és újságírók körében és más területeken is egyre többen a kétfrontos harc 
mellett foglaltak állást. 

A Szabad Nép szerkesztőségében már november közepén elkészült cikk- 
tervezetben arról olvashatunk, hogy az irodalmi életben két veszély van. Az 
egyik a dogmatizmus, a szektásság, a másik a kispolgári nézetek, a naturalizmus 
és az öncélúság veszélye. , Az a nagyobb veszély - olvasható itt -, amelyik 
ellen nem harcolunk. Mint ahogy nem helyes a dogmatizmus ellen harcolva 
elhanyagolni, sőt kétségbevonni a kispolgári veszélyt, nem helyes, ha a kispol- 
gári nézetek ellen harcolva megfeledkezünk a szektásság, a dogmatizmus elleni 
harcról." 

A kétírontos harc jegyében foglalt állást a DISZ Intéző Bizottságának 
november 22-i ülése is az írók ifjúsági memorandumát tárgyalva. Határozatá- 
ban többek között ez áll: , A harcot a párt politikájának megfelelően kell vívnunk. 
A legfőbb követelmény ezen a téren, hogy képesek legyünk arra, hogy két fron- 
ton vívjuk a harcot. Egyik fronton harcolni a baloldali szektás nézetek ellen, 
harcolni azért, hogy őszintén feltárjuk a DISZ-munka hibáit. Harcolni azok 
ellen a nézetek ellen, melyek nem akarják észrevenni a hibákat, a veszélyes 
jelenségeket. De ugyanakkor harcolni kell azok ellen, akik a DISZ eredmé- 
nyeit semmibe veszik, akik az egész ifjúságot romlottnak, züllöttnek tekintik." "" 

Talán nem túlzás azt állítani, hogy az egész író-társadalom hangulatát 
lényegesen befolyásolta, megváltoztatta a tanácsválasztások alkalmából szer- 
vezett országjárás. Tapasztalataikról a Hazafias Népfront és a Magyar Írók 
Szövetségének közös rendezésében tartott december 4-i tanácskozáson igen op- 
timista légkör uralkodott. A tapasztalatcserén számos társadalmi probléma, 
nehézség, visszásság is felmerült, de konstruktív módon szóltak a résztvevők 
(többek között, a felszólalások sorrendjében: Sarkadi Imre, Földes Mihály, 
Mesterházi Lajos, Sipos Gyula, Barabás Tibor, Hubay Miklós, Szabolcsi 

Miklós, Urbán Ernő, Márkus István, Szüdi György) az eredményekről, az 
országos gondokról, teendőkről. Úgy tűnik, a tanácskozás a valóságot tükröz- 
te, nem lakkozott, de a hibákban sem vájkált. Szabó Pál joggal jellemezhette 
a jegyzőkönyv tanúsága szerint a tanácskozás légkörét úgy, hogy optimista, jó 
szemléletet tükrözött, ezt kell az írásokban is érvényesíteni." 

Tulajdonképpen a kétfrontos harc jegyében folyt le az Írószövetség El- 
nökségének december 11-i ülése is. Nem vita nélkül zajlott az ülés, de a vita 
légköre itt is más volt, mint a korábbi írószövetségi tanácskozásoké. Lehet 
(sőt valószínű), hogy ebben közrejátszott a félelem egy újabb , baloldali" for- 
dulattól, ami ismét korlátozhatja a szabadabb kísérletezést, az írói szabadságot, 
de ez sem változtat azon, hogy a többség a , márciusi platform?" mellett tett 
hitet, s lényegében a kétfírontos harc szükségességét vallotta. Nem érdektelen 
itt rámutatni arra, hogy Darvas József egyes kérdésekben önkritikát gyakorolt, 
kiegészítette, magyarázta korábbi állásfoglalását. , Az én beszámolómnak [az 
1954. júliusi közgyűlési beszámolóról van szó — Sz. B.], sőt a március 15-i 
cikknek is volt bizonyos egyoldalúsága? — mondotta. Úgy vélte, hogy egyik 
állásfoglalás sem elemezte , a dogmatizmus elméleti gyökereit", eléggé formáli- 
san szólt a szektásság elleni harcról, nem állt eléggé a kétírontos harc talaján. 
Ez hiba volt — fejtegette -—, de a kiút nem az, hogy most elhanyagoljuk a kis- 
polgári nézetek elleni harcot. Egyfelől leszögezte, hogy a márciusi platform 
érvényben van, másfelől arról is szólt, hogy a túllicitálás nemcsak irodalmi, 
hanem általános közéleti, politikai probléma is. Hiba volt — tette hozzá -, hogy 
cikkében csak irodalmi példákra hivatkozott, a probléma szélesebb, s így is kel- 
lett volna exponálni. Ő is , az igazi kétfírontos harc"? mellett foglalt állást."" 

Végül, e kérdés kapcsán, még egy cikktervezetre kel! utalni, amelyet Farkas 
Mihály december 6-án küldött Rákosinak és , Aktuális politikai kérdésekről" 
címet viselte. E cikktervezet is így fejeződött be: , Csak két fronton, a baloldali 
és jobboldali elhajlás ellen egyaránt harcolva mehetünk előre az új szakasz politi- 
kájának, a népjólét fokozódó emelkedésének, a szocializmus építésének útján."""! 

S ez kétségkívül így is volt. Az események azonban nem ebben az irány- 
ban fejlődtek, ami súlyos, majd tragikus következményekkel járt. 

A Politikai Bizottság már november 24-én (még mindig Rákosi nélkül, és 
ezúttal Nagy Imre és Gerő Ernő távollétében) foglalkozott a jobboldali jelen- 
szóló jelentés szerepelt, de e kérdés tárgyalása kapcsán szóba került a Szabad 
Nép szerkesztőségi pártszervezetének háromnapos taggyűlése, az ott elhangzott 
túlzó, egyoldalú kritika, az egyes felszólalásokban mutatkozó anarchista tenden- 
cia. A vita azután kiterjedt a politikai és kulturális életben érzékelhető egyéb 
jobboldali jelenségekre is. Megállapították, hogy különböző területeken tapasz- 
talható a párt szerepének lebecsülése, terjed az objektivizmus, a nacionalizmus, 
széles körben, a párton belül is nő a fegyelmezetlenség. A hibák gyakori emle- 
getése pesszimizmust terjeszt, a bírálat nem erősíti, hanem gyengíti a pártot. 

Leszögezték, hogy a jobboldali nézetek erősítik ,a baloldali főveszélyt". Az 
ülés inkább a jelenségeket vette számba, nem mélyedt el az okok vizsgálatá- 
ban, a kialakult helyzet veszélyeire irányította a figyelmet."?? 

A jobboldali jelenségek kérdése átfogóan Rákosi hazaérkezése után került 
napirendre, sőt központi kérdéssé vált; hamarosan minden egyéb problémát 
háttérbe szorított, illetve egyre inkább valamennyi felmerült nehézséget, soron 
lévő feladatot a jobboldali jelenségek, a jobboldali elhajlás elleni harc szem- 
szögéből közelítettek meg. 

Rákosi feltehetően november 29-én érkezett meg a Szovjetunióból (a saj- 
tó 30-án adott hírt róla) s december 1-én már össze is ült a Politikai Bizottság. 
A testület Rákosi előterjesztésében tárgyalta meg az , Általános vita az elmúlt 
hetek eseményeivel kapcsolatban" című napirendet. 

A helyzet elemzését Rakosi azzal kezdte, hogy népi demokráciánk , olyan 
politikai és gazdasági nehézségek elé került, amelyeknek nemzetközi hatásait 
is kezdjük már érezni". Mint mondotta, komoly gondokat okozunk a szocialis- 
ta tábornak, mert nagy hibákat követtünk el. Politikai téren a hibákat abban 
jelölte meg, hogy csökkent a párt tekintélye és növekedett az ellenség aktivi- 
tása. Ez azzal függött össze, hogy a párt háttérbe szorult, míg a népfront 
nagyon előtérbe került, továbbá 1953 júniusa óta folyik a párt bírálata, s ez már 
a párt lejáratására irányul. Olyan nézetek terjedtek el, hogy a szocializmus épí- 
tése, legalábbis falun leállt, s hogy a pártvezetőségben nincs egység. Utalt az 
utóbbi időben az értelmiségi körökben lábra kapott , jobboldali, antimarxista 
nézetekre". Gazdasági téren a hiba abban mutatkozik meg, hogy , nem fek- 
tettünk elég súlyt a termelés emelésére", az életszínvonalat más úton (beru- 
házások csökkentése, adósság növelése révén) emeltük. Majd az előállott hely- 
zetért lényegében egyedül Nagy Imrére hárította a felelősséget. Mint mon- 
dotta: Nagy újra közzétette nézetét arról, hogy a kisárutermelő paraszti gaz- 
daság is a szocializmus felé fejlődik; Nagy készítette elő a népíront kong- 
resszusát úgy, hogy a párt háttérbe szorult. Külön kiemelte Rákosi Nagy 
október 20-i cikkét, amely — mint mondotta - sok kérdésben a Központi 
Vezetőség határozatától eltérő álláspontot képvisel: az , ellenállást" tárgyalta s 
eközben háttérbe szorult a takarékosság és más teendők; a rehabilitációt úgy 
vetette fel benne, hogy az árt a párt és az ő személyes tekintélyének. 

Már maga a helyzetértékelés és a felelősség egyoldalú felvetése mutatta: 
Rákosi az őszi eseményeket, a kétségtelenül erősödő jobboldali megnyilvánulá- 
sokat arra kívánja felhasználni, hogy kétfrontos harc helyett a tüzet a jobboldali 
veszélyre összpontositsák, s így csökkentse-feledtesse a saját felelősségét, meg- 
szilárdítsa meggyengült pozícióját, lehetőleg Nagy Imre közreműködésével, 
önkritikája révén. Nem az volt tehát a baj, hogy a jobboldali jelenségek ellen 
szót emelt, s Nagy hibáira is rámutatott, hanem az, hogy ezt szektás alapról, 
saját felelősségének takargatásával, saját hatalmi pozíciójának visszaállítása ér- 
dekében tette, s ezzel a régi politikához, a korábbi, a pártfórumok által több- 
ször elítélt hibákhoz való visszatérés reális veszélyét idézte elő. 

Törekvésében ekkor már Farkas is támogatta, aki Nagy Imre oldaláról 

ismét Rákosi mellé állt. Farkas felszólalásában hosszasan ismertette az októberi 
és a novemberi eseményeket. Eltorzítva, jobboldalinak, nyílt ellenzékiségnek 
minősített olyan megnyilatkozásokat is, amelyek valódi hibákat bíráltak, a 
szükséges és kikerülhetetlen önvizsgálat jegyében fogantak, s amelyek esetleg 
pontatlanok, legfeljebb félreérthetők voltak. 

Nagy Imre elismerte: abban, hogy a kérdések pártszerűtlenül merültek 
fel, neki is része van. Hiba volt -— mondotta -, hogy az október 20-i cikket 
nem mutatta be a PB-nek. A cikk, amelyben főként az ,ellenállásról" írt, 
egyoldalú volt, olyan látszat keletkezhetett, hogy nincs egység. Az egyéb kri- 
tikai megjegyzéseket elutasította. A cikket is hibáival együtt hasznosnak tar- 
totta, mondván: eloszlatta a párt politikájával kapcsolatos bizonytalanságot. Le- 
het, hogy a cikk rehabilitációra vonatkozó része zavart okozott, de az egész 
ügy, ha hallgatnak is róla, árt a pártnak — mondotta Nagy. 

Ami a kialakult helyzet értékelését illeti, Nagy más állásponton volt, mint 
Rákosi. Kifejtette, hogy a párt nem gyengült, hanem erősödött, a pártvezető- 
ség tekintélye, a párt egysége, befolyása nőtt. A fő hibát abban látta, hogy a párt 
lemaradt a tömegek aktivitása, a politikai élet gyorsuló üteme mögött. ,, Tehát 
én — szögezte le -— ezt látom a kérdések kérdésének. A hiba itt van szerintem, és 
a veszélyek forrása is ebben van." A népfront rejthet veszélyeket magában, de 
csak akkor, ha a pártszervezetek gyengék. Nagy úgy vélte, hogy helyes volt 
,kiélezni a harcot" a régi ellen, de hiba volt, hogy ,ja másik veszély ellen 
nem harcoltunk". A kétoldalú harc mellett foglalt állást s óva intette a Politikai 
Bizottságot, hogy felületes és egyoldalú harcot kezdjen a jobboldali veszély 
ellen, mert ez - mondotta — menthetetlenül a régi hibák visszatéréséhez 
vezetne. Szükségesnek ítélte, hogy fellépjenek a kritika elfajulása, a helytelen 
nézetek, a demokráciával való visszaélés ellen, de helytelenítette, hogy admi- 
nisztratív eszközöket alkalmazzanak. Minden rendszabályt úgy kell foganatosí- 
tani, hogy az a párt tömegkapcsolatát ne szűkítse, hanem erősítse. Felszólalását 
azzal zárta, hogy ígéretet tett: élen fog járni a hibák kijavításában. 

Nagy helyesen hangsúlyozta a kétfrontos harc szükségességét, joggal mu- 
tatott rá arra, hogy a párt lemaradt az események mögött, munkája nem felel 
meg a követelményeknek, a maga által kitűzött feladatoknak. Okkal jegyezte 
meg azt is, hogy a törvénysértések és a rehabilitáció körüli huzavona minden- 
képpen árt a pártnak, az ügynek. Ám az az értékelése, hogy az utóbbi időben 
a párt, a párt egysége erősödött, tekintélye, befolyása nőtt, aligha felelt meg 
a valóságnak, ellent is mondott az előző megállapításnak. Az a párt, amely 
lemarad a politikai élet gyorsuló üteme mögött, amelyik nem áll hivatása magas- 
latán — nem, vagy csak részben tölti be szerepét; amelynek egyes, mégpedig 
élvonalbeli vezetői vonakodnak az elintézésre megérett ügyek megoldásától, 
így a rehabilitáció következetes végrehajtásától, az a párt egyidejűleg nemigen 
növelheti tekintélyét és befolyását. Nagy Imre, akinek ekkorra már legalábbis 
jó kapcsolatai épültek ki az író, újságíró körökkel, akik cikke és személye mögé 
igyekeztek felsorakozni, kétségkívül túl pozitívan értékelte a párt egységének 
szilárdságát, tömegbefolyásának alakulását, egyidejűleg pedig lebecsülte a jobb- 
oldali jelenségek veszélyét és — már itt megjegyezzük - ígérete dacára nem 
sietett az ellene való harc élére állni. 

A Politikai Bizottság tagjai nem értettek egyet Nagy helyzetértékelésével; 
a problémákat súlyosabbnak, a jobboldali jelenségeknek, a korábbi időszak 
bírálatának, hangnemének hatását aggasztóbbnak tartották, mint Nagy Imre. 
Rákosi zárszavában úgy foglalt állást, hogy Nagy elkeni a hibákat, alábecsüli 
a nehézségeket, a problémákat. Rákosi szembeszállt a kétfrontos harc elvével 
és leszögezte, hogy a fő veszély a jobboldali veszély, s a jobboldali jelenségek 
felszámolása érdekében adminisztratív eszközökkel is határozottan fel kell lép- 
ni. Olyan döntés született, hogy a feladatokról egy háromtagú bizottság (Ráko- 
si, Nagy és Ács Lajos) készítsen határozati javaslatot, amelyet jóváhagyás vé- 
gett a Politikai Bizottság elé kell terjeszteni." 

A határozati javaslat megszövegezése nem ment könnyen. Három tervezet 
is készült, de Nagy Imre a PB december 9-i ülése elé beterjesztett harmadik 
variációval sem értett egyet. Nemcsak a háromtagú bizottság (alább még szó 
lesz erről), hanem a testület sem tudott ekkor dűlőre jutni. 

Előrebocsátjuk: a határozat-tervezet semmi kétséget nem hagyott afelől, 
hogy Rákosi minden felelősséget igyekszik magáról elhárítani, s a helyzetből 
kivezető utat, ha nem is teljesen változatlan formában, de lényegében a ko- 
rábbi politikához való visszakanyarodásban véli fellelni. A tervezet természetesen 
ezt kimondva nem tartalmazza, de lehetetlen volt e törekvését a dokumentum 
alapján nem érzékelni. 

Mindenekelőtt arra kell rámutatni, hogy a tervezet , a nehéz politikai és 
gazdasági helyzet" okait vizsgálva teljesen figyelmen kívül hagyta az 1953 júniusa 
előtti politika hibáit, e politika hatását, következményeit. Kizárólag az 1953 
utáni hibákat vette számba. Mint olvasható: , Népi demokráciánk új fejlődési 
szakaszában az elkövetett alapvető hibák a következők: a) 1953 júniusa óta a párt 
tevékenységét, munkáját szakadatlan és állandóan erősödő kritikával illetjük. 
A népi demokráciánk jelenlegi szakaszában elkövetett hibák jelentőségét eltú- 
lozzuk, a hibák kritizálását túlhajtjuk... b) Különösen súlyos negatív kritika 
nyilvánul meg az 1953 júniusa előtti idővel szemben. E negatív kritika teljesen 
lebecsüli a párt vezette magyar munkásosztály, a dolgozó parasztság, az egész 
nép erőfeszítéseit, amelyet a hatalom kivívásáért, a szocializmus alapjainak le- 
rakásáért 1953 júniusáig folytatott. . . c) Népi demokráciánk új fejlődési szaka- 
szában - mind a mai napig - nem folyt kielégítő harc a jobboldali hibák ellen. 
Ennek hatására a jobboldali elemek felbátorodtak; jobboldali nézetek, elméle- 
tek, hangulatok kezdtek nőni és terebélyesedni... d) Az ipar átcsoportosí- 
tásáért, az ipar s a mezőgazdaság helyes arányainak kialakításáért folytatott 
nagy erőfeszítések mellett egyre inkább háttérbe szorult az ipari és mezőgaz- 
dasági termelés szakadatlan növeléséért, a termelékenység emeléséért, az önkölt- 
ség állandó csökkentéséért, az áruk minőségének javításáért, a munka- és a tech- 
nológiai fegyelemért, a takarékosságért, a társadalmi tulajdon védelméért stb. 
folytatott következetes küzdelem."""" 

Ezek voltak tehát, a határozati javaslat szerint a kialakult helyzet alapvető 
okai, amelyekhez - mint a dokumentumban olvasható — még hozzájárult a 

kongresszus után az ,,1954 júniusa és szeptembere között" mutatkozó baloldali, 
szektás ellenállás, amit azonban , javított a KV októberi ülése". Hogy nem kö- 
vetkezett be egészséges változás, , sőt a helyzet romlott, annak tulajdonítható, 
hogy a kispolgári értelmiségi körök, a sajtó, a rádió munkatársai, az írók stb. 
a párt októberi határozatával ellentétben túlhajtották a baloldali hibák kritiká- 
ját. ..", valamint még itt szerepel az október 20-i Nagy Imre-cikk káros 
hatása és a Szabad Nép szerkesztőségének törekvése , az operatív pártirányítás" 
megkerülésére. 

Az okok, a hibák ilyen egyoldalú exponálásából már eleve következett a 
feladatok, a kiút egyoldalú, mindenképpen káros meghatározása. Elég csupán 
e rész bevezető, összefoglaló megfogalmazását idézni: ,,A Politikai Bizottság 
felismerte e hibákat, azonban különösen a jobboldali elméletekkel, nézetekkel, 
hangulatokkal szemben nem lépett fel kellő időben, s kellő határozottsággal. 
Éppen ezért annak érdekében, hogy véget vessünk a gyorsan elharapódzó jobb- 
oldali hibáknak, az élet minden területén harcot kell indítani ellenük, ideoló- 
giai eszközökkel, felvilágosító munkával, s szükség esetén — szervezeti intézke- 
désekkel is. A jobboldali hibákkal szembeni hatékony fellépés azonban ne 
keltse azt a benyomást, hogy a párt újabb sfordulatotk hajt végre; ne járjon 
azzal, hogy a párt újból — negyedszer — vnagy önkritikátk gyakorol. A jobboldali 
hibák elleni küzdelmet, a pártkongresszus helyes határozataiért, a Központi 
Vezetőség októberi határozatában megszabott közvetlen tennivalókért vívott 
harc jegyében kell folytatni."55 

A jobboldali jelenségek elleni fellépés indokolt volt, a , túlhajtott kritika" 
kétségkívül károkat okozott. Csakhogy a jobboldali törekvéseket, az osztály- 
zekvens kezelése, a túlhajtott, túlzó kritika pedig azért talált sokaknál hitelre, 
mert valóságos hibákat, problémákat nagyítottak fel; tulajdonképpen a jobbol- 
dali erőket a korábbi , baloldali" hibák és torzulások továbbélése vagy kendő- 
zése, a rehabilitáció elhúzódása, a személyi konzekvenciák levonásának elma- 
radása táplálta. Olyan helyzet állt elő, amikor a jobboldal a Rákosi-csoport 
hibáiból, , ellenállásából", a , baloldali" irányzat pedig a jobboldali erők te- 
vékenységének megélénküléséből, részben a nemzetközi helyzet fejleményeiből 
(mindenekelőtt az NSZK újrafelfegyverzéséből, a NATO-ba történt felvételé- 
ből)"" merítette erejét. 

A határozat-tervezet rendkívüli módon leegyszerűsítette a problémákat, azt 
sugallta, hogy a mélyülő politikai válságot, a nehézségeket a jobboldal elleni 
határozott fellépés szinte egy csapásra leküzdheti, s a fordulatot — mert erről 
volt szó - úgy kell megoldani, hogy az ne tűnjön az 1953. júniusi politikai 
irányvonal revideálásának. 

Bár a Politikai Bizottság formálisan , alapul" elfogadta a tervezetet, tény- 
legesen azonban alapos átdolgozását tartotta szükségesnek és új összetételű 

bizottságot küldött ki (Farkas, Ács, Szalai személyében) e munka elvégzésére. 
A vita egyik eredménye volt, hogy Rákosi az ülésen lényeges kérdésben kény- 
telen volt meghátrálni: a vita összefoglalójában kijelentette, hogy a doku- 
mentumban legelőre kell tenni azt, amit a kongresszus is megállapított, neve- 
zetesen, hogy a fő hiba a júniusi határozattal szembeni ellenállás volt."" 

Az átdolgozott határozat-tervezet december 15-én került ismét a Politikai 
Bizottság elé. A dokumentum némileg módosult, de a lényeget tekintve nem 
változott. 

A tervezet ezúttal szólt a , baloldali"? ellenállásról, de nem tért ki a , bal- 
oldali" elhajlás elemzésére, tulajdonképpen meghaladott problémának állította 
be. A kérdésről — miután a dokumentum megállapítja, hogy a gazdasági nehéz- 
ségeket nem sikerült leküzdeni — ez olvasható: , Ennek alapvető oka az új 
szakasz politikája elleni baloldali ellenállásban — amely 1954 októberéig a fő 
akadályt jelentette pártunk helyes politikájának végrehajtásában -— és abban 
keresendő, hogy megerősödött és fő veszéllyé vált pártunkban a már koráb- 
ban is megmutatkozó jobboldali veszély, amely ellen mind ez ideig komoly, 
határozott harc nem folyt.""" Szó van a dokumentumban arról is, hogy a jobb- 
oldali veszély elleni harc nem jelent letérést az új szakasz politikájának útjáról, 
hogy e harc nem vezethet a baloldali törekvések megerősödéséhez. , A jobb- 
oldali veszély elleni harcnál — olvashatjuk a tervezetben — ügyelni kell arra, hogy 
az ne hajtsa a vizet a szektás, baloldali nézetek malmára, nehogy az a szektás 
nézetek megerősödéséhez vezessen."""? 

A határozat-tervezet értékelése szempontjából azonban e megállapításoknál 
fontosabb az, hogy az elaborátum kizárólag csak a jobboldali jelenségeket vette 
számba, csak az ellenük való harc kérdéseivel foglalkozott, csupán azokat tag- 
lalta. Tehát egyoldalú volt, s magában rejtette, mégha e veszélyre utalt is, a 
, Daloldali" elhajlás megerősödésének, számos vonatkozásban a korábbi hibás 
politikához való visszatérésnek a veszélyét. 

A javaslatot, bizonyos módosításokkal, a Politikai Bizottság egyhangúlag 
elfogadta." Az ülés ezúttal is , csonka"? volt, többek között nem vett rajta 

"0 A tervezeten a vita után eszközölt változtatások egy része jelentős kérdéseket érintett. 
Arra irányult, hogy a baloldali veszélyt ne kisebbítsék és a jobboldali jelenségeket ne túlozzák 
el. Így pl. módosították a tervezetnek azt a kitételét, hogy a Központi Vezetőség októberi 
ülése leküzdötte a baloldali szektás hibákat. A PB határozata értelmében: , A KV októberi ülése 
— elítélve a baloldali szektás nézeteket és hibákat... —- helyesen szabta meg a soron levő fel- 
adatokat a pártkongresszus határozatainak végrehajtására." (Az én kiemelésem. - Sz. B.) 
A javaslat szerint a jobboldali nézetek kezdtek a pártban elterjedni, s elsősorban az értelmiségi 
körökben erősödtek meg. A határozat szerint: ,, . . jobboldali nézetek, svelméleteke, hangulatok 
kezdtek a párt egyes szervezeteiben elterjedni. Különösen az 1954. októberi központi vezetőségi 
ülés után erősödtek meg a jobboldali nézetek, elsősorban bizonyos értelmiségi, kispolgári körök- 
ben." (PI Archívum. 276. f. 53/209. ő. e.) A módosításokat, mint a fentiekből kitűnik, nem 
lehet lényegtelennek tekinteni, de a határozat-tervezet egyoldalúságát ezekkel a módosításokkal 
sem sikerült kiküszöbölni. Továbbá az sem mellékes, hogy a határozat értelmezésében és végre- 
hajtásában Rákosinak volt meghatározó, döntő szerepe, akinek a pozíciói a vezetőségben 
ekkortól ismét megerősödtek. 

részt Gerő Ernő és Nagy Imre sem. Ez azonban nem változtatott azon a té- 
nyen, hogy a jobboldali jelenségek ellen, e jelenségek leküzdésére egy érvényes 
határozat született, amelynek végrehajtása meg is kezdődött. 

A határozat alapján 1955 januárjában több intézkedés kidolgozását vet- 
ték tervbe. Döntés született arról, hogy a gépállomások tegyenek nagyobb kü- 
lönbséget a munka díjazásakor a tsz-ek javára. Kimondták, hogy szigorítani 
kell a begyűjtést. Korlátozni kell a magánhentesek működését. Továbbá: felül 
kell vizsgálni, hogy a városokban nincs-e túl sok kiskereskedő, s ha indokolt, 
vissza kell vonni az engedélyt; már tavasszal meg kell kezdeni a tsz-mozgalom 
számszerű fejlesztése érdekében az agitációt; ősszel a helyi viszonyoktól függően 
általános, ill. részleges tagosítást kell végrehajtani; vissza kell állítani azt a 
rendszabályt, hogy csak három év után lehet a szövetkezetekből kilépni. 
Előirányozták a parasztok és a kisiparosok adójának emelését 1955 folyamán. 
Folyt a különféle területek munkájának, fogyatékosságainak vizsgálata (az igaz- 
ságügyi szervezet, a népíront munkájának, a Szabad Nép és a Társadalmi 
Szemle tématervének felülvizsgálata)."? 

Ugyancsak még januárban napirendre került a Központi Vezetőség kö- 
vetkező ülésének összehívása, megkezdődött a munkaokmányok kidolgozása. 


A KÖZPONTI VEZETŐSÉG 1955. MÁRCIUSI 
ÉS ÁPRILISI HATÁROZATAI 


A Központi Vezetőség ülését az eredeti elképzelés szerint 1955. február 15-ig 
kívánták összehívni. Napirendjén a politikai helyzet és a párt aktuális feladatai 
szerepeltek, s a kérdés előadójául Nagy Imrét jelölték ki. Az ülés összehívása 
azonban kitolódott. Nagy Imre február 1-én beteget jelentett, úgy látszott, 
betegsége több hétig eltarthat. Ez új helyzetet teremtett, az eredeti elképzelé- 
seket meg kellett változtatni. A Politikai Bizottság február 2-án úgy döntött, 
hogy a plénumot február 18-19-re kell egybehívni. Napirendjén , A bel- 
politikai helyzet és a párt előtt álló feladatok" szerepelt, amelynek előadója 
Nagy betegsége miatt Rákosi lett. Ám az új határidőt sem tudták betartani. 

A Politikai Bizottság, legalábbis tagjainak nagy része úgy vélte, hogy 
Nagy Imre lojalitást tanúsít és a KV-nak levelet ír, amelyben biztosítja a testü- 
letet, hogy a beterjesztett határozati javaslattal egyetért, a vele szemben alkal- 
mazott kritikát helyesli és felgyógyulása után minden erővel igyekszik a hibá- 
kat kijavítani. A PB február 10-én meg is bízta Rákosit, hogy ilyen értelemben 
tárgyaljon Nagy Imrével, ill., ha ez nem lehetséges, úgy levélben forduljon 
hozzá e kéréssel."? A testület, érthetően, nagy súlyt helyezett arra, hogy el- 
nyerje Nagy Imre egyetértését, fenntartsa a vezetés egységét. Tisztában volt 
azzal, hogy Nagy Imre szembefordulása a Politikai Bizottság határozatával, 
kiválása a vezetésből súlyos politikai komplikációhoz vezethet. 


— PI Archívum. 276. f. 53/212., 53/213., 53/214. ő. e. 
ts TJo. 276. f. 53/215. ő. e. 


Ám Nagy Imre nem kívánta a helyzetet ilyen módon könnyíteni, nem 
kívánta magát egy olyan határozat-tervezet mellett elkötelezni, amellyel nem 
értett egyet. Hamarosan kiderült, hogy Nagy betegsége távolról sem olyan 
súlyos, mint azt kezdetben tudni vélték." Mindenesetre tény, hogy ígen nagy 
aktivitást fejtett ki ebben az időben. Miközben betegségére hivatkozva halo- 
gatta a levélügyben a választ, személyéhez közel álló körökkel tárgyalt, több 
íróval, újságíróval vette fel a kapcsolatot, s volt, akit úgy tájékoztatott, hogy 
csupán influenzája van; kilátásba helyezte, hogy rövidesen bemegy a hivata- 
lába. A PB február 17-én határozatot is hozott, amelyben kötelezte Nagyot, 
hogy tartsa be az orvosi utasításokat, és kapcsolódjék ki betegsége alatt a mun- 
kából."! Mondhatni válaszul, február 19-én levélben tiltakozik a PB-nél a beteg- 
ségét közlő kommüniké közzététele ellen. Február 23-án újra levéllel fordul 
a PB-hez, amelyben panaszt emel Rákosi és Farkas , pártszerűtlen, sőt párt- 
ellenes magatartása" ellen, mert nem tartják őt a PB teljes jogú tagjának. 
25-én pedig a KV tagjaihoz ír levelet, amelyben helyteleníti, hogy távollétében 
akarják megtartani a Központi Vezetőség ülését. Kilátásba helyezi, hogy a fel- 
merült kérdésekről majd március közepén szóban nyilatkozik." 

Nagy Imre magatartása, időhúzó taktikája is hozzájárult ahhoz, hogy a 
KV-ülés időpontja tovább tolódott, s végül is március első napjaiban ült össze. 
Az időt Rákosi sem csak a kérdések elvszerű elemzésére használta fel, hanem 
különféle módon igyekezett személyét , tisztázni", elfogulatlanságát igazolni, 
s Nagy személyét, politikai vonalát lejáratni. 

Ehhez mindenekelőtt a Szovjetunió Kommunista Pártjának politikájában 
és a kormány vezetésében bekövetkezett változásokat használta ki. 1955 január 
végén, február elején, a Szovjetunióra kényszerített fegyverkezési verseny 
következményeit tükrözve, a szovjet sajtóban és a vezetők beszédeiben ismét 
nagy hangsúlyt kapott a nehézipar fejlesztésének fontossága. Sepilov már 
január 24-én a Pravdában megjelent cikkében vitába szállt azoknak a közgaz- 
dászoknak a nézeteivel, akik a párt és a kormány 1953-as határozatait eltorzítva 
a gazdasági fejlődés új szakaszáról beszélnek, amelynek lényege a közszükség- 
leti cikkek nagyarányú termelése s azt állítják, hogy a jövőben elképzelhető 
mindkét szektor egyforma fejlődési üteme."" Hruscsov az SZKP Központi 
Bizottságának január 25-i ülésén az állati termékek termelésének fokozásáról 
tartott beszédében is bevezetésként leszögezte: , A párt, akárcsak azelőtt, 
legfőbb feladatnak tekinti a nehézipar fejlesztését, mivel csak ennek alapján 
fejlődik az ország egész népgazdasága beleértve a könnyűipart, az élelmiszer- 
ipart és más iparágakat, továbbá a mezőgazdaságot." """ 

Ekkor került Malenkov helyére, a miniszterelnöki posztra Bulganyin. 


5 A Nagy Imre egészségi állapotáról kiadott közlemény szerint, Nagy a , hó elején coro- 
naria trombozisban"?" betegedett meg. (Szabad Nép, 1955. február 20.) Ugyanakkor nem enged- 
te magát kórházba szállítani, elutasított mindenfajta ápolói közreműködést is otthonában, az 
orvosi utasításokat nem tartotta be. (PI Archívum. 276. f. 53/217. ő. e.) 

5" Vo. 276. f. 62/1. ő. e. 

s To. 

"6 Lásd: Szabad Nép, 1955. január 27., 28. 
" Szabad Nép, 1955. február 4. 


Mindketten hangsúlyozták a nehézipar fejlesztésének fontosságát. Malenkov 
lemondó levelében ez áll: a mezőgazdaság gyors ütemű fejlesztése , az egyedül 
helyes alapra — a nehézipar minden eszközzel való további fejlesztésére — tá- 
maszkodik, és csupán ennek végrehajtása teremti meg a szükséges feltételeket 
valamennyi közszükségleti cikk termelésének tényleges fellendítéséhez?."§ 
Bulganyin pedig többek között ezeket mondotta: , Népgazdaságunk további 
fellendítésének alapja mindig a nehézipar volt, és az is marad . . . A nehézipar 
biztosította számunkra a szabadságot és hazánk függetlenségét. A nehézipar 
biztosítja népgazdaságunk minden ágának, a mezőgazdaságnak, a könnyű- és 
élelmiszeriparnak a fejlődését és ezzel a szovjet nép jóléte állandó növelésének 
forrása."""9 

Rákosi e megnyilatkozásokat, változásokat arra használta fel, hogy kiseb- 
bítse az iparosítás terén korábban elkövetett hibák jelentőségét, kétséget 
keltsen az iránt, hogy 1953 júniusa után helyes volt az új szakasz politikája, amit 
kizárólag Nagy Imre nevével, tevékenységével igyekezett rokonítani. Úgy állí- 
totta be, hogy Malenkovot lényegében ugyanazokért a hibákért kellett levál- 
tani, amelyek miatt Nagy elmarasztalása is indokolt. Nevezetesen: lebecsülte 
az iparosítást, túlbecsülte a könnyűipar fejlesztését, rosszul vezette a Miniszter- 
tanácsot. A Politikai Bizottság ülésén is egyenesen leszögezte: ,, . . . azok után, 
ami a Szovjetunióban történt, azt hiszem, hogy ilyen érzés (mármint, hogy 
Rákosi Nagy ellen intrikál — Sz. B.) nem fog támadni, mert ő is azokat a hibá- 
kat követte el, amit Malenkov elvtárs"."" Rákosi minden erejével azon volt, 
hogy a kialakult helyzetért minden felelősséget Nagyra hárítson, s az általa 
helyesnek ítélt politikai fordulatot kierőszakolja. 

Ezt mutatta többek között a PB beszámoló-tervezetének Rákosi által a 
testület elé beterjesztett szövege. Ebben Rákosi átértékelte az 1953 júniusi 
fordulatot, hibásnak minősítette az új szakasz kifejezést, továbbá , újraértel- 
mezte" az 1954. októberi ülést, saját felszólalását. Tulajdonképpen minden 
nehézség forrásának a jobboldali elhajlást, a jobboldali jelenségeket jelölte 
meg és a hibákért lényegében egyedül Nagy Imrét tette felelőssé. Az az alap- 
állás, amelyet a beszédtervezet tükröz, teljesen alkalmatlan volt a ténylegesen 
mutatkozó jobboldali nézetek és törekvések felszámolására, a marxizmus- 
leninizmus alapjain nyugvó eszmei harc kibontakoztatására. 

Nézzük tehát a beszédtervezet erre vonatkozó részeit: 

Egyfelől Rákosi úgy foglalt állást, hogy az 1953. júniusi határozatok 
, döntő része helyes, ma is változatlanul érvényes és változatlanul alapját 
képezi jövendő politikánknak". Másfelől leszögezte: , Meg kell mondanunk, 
hogy az vúj szakaszt kifejezés sem indokolt és marxista szempontból nem 
helytálló. Az a szükséges kritika és változtatás, melyet a Központi Vezetőség 
júniusi ülése pártunk alapjában helyes régi vonalával szemben alkalmazott, 
nem volt olyan lényegbevágó, hogy új szakaszt jelentett volna népi demokráci- 


ss Szabad Nép, 1955. február 9. 
§ Szabad Nép, 1955. február 10. 
"9 PI Archívum. 276. f. 53/215. ő. e. 


ánk történetében. Emiatt az elvtársak egy része joggal vonakodott, amikor ez az 
elnevezés felmerült, de ellenvetéseiket nem bírták érvényre juttatni." 

Ebből kimondatlanul, de egyértelműen következett: 1) Nem alapvető és 
lényeges kérdésekben követtek el súlyos hibákat, hanem csak bizonyos, 
nem lényegbevágó hibák voltak 1953 előtt. 2) Fordulatra 1953 júniusában 
nem is volt szükség, mivel a politika alapjában addig is helyes volt. 3) Az új 
szakasszal szembeni vonakodás nemcsak nem ítélhető el, hanem érthető, sőt 
dicsérendő. (Az már a megfogalmazásból nem tűnik ki, hogy kikkel szemben 
nem tudták a , vonakodók" ellenvetéseiket érvényre juttatni, mint ahogy az is 
homályban marad, hogy az , új szakasz" kifejezést Nagynál szélesebb, átfogóbb 
értelemben éppen Rákosi használta.) Ennyit a júniusi fordulat Rákosi adta 
új értelmezéséről. 

Ami az 1954. októberi ülést illeti: , Nagy Imre elvtárs — olvasható a referá- 
tumtervezetben - az ülésen tartott felszólalásával igyekezett elhomályosítani 
és elkenni a feltárt hibákat, kijavításuk módját . . . Az elengedhetetlenül szük- 
séges gazdasági rendszabályokat, melyeket a Politikai Bizottság előzőleg foga- 
natosított vagy javasolt, úgy állította be, mint a párt helyes politikájának oldalba 
támadását és azt állította, hogy a gazdaságpolitikát föléje rendeljük a párt 
általános politikájának." Majd ehhez még hozzátette: , Az elvtársak emlékez- 
nek rá, hogy a Központi Vezetőség októberi plénumán ezekkel a nézetekkel 
polemizáltam és rámutattam helytelenségükre.""" 

Tény, hogy Rákosi beszéde a KV 1954. októberi ülésén jelentősen eltért 
Nagy felszólalásától, s - inkább burkoltan, mint nyíltan — vitatkozott is bizo- 
nyos megállapításaival, de azt állítani, hogy ő már tulajdonképpen akkor fel- 
tárta Nagy hibáit — nem felel meg a tényeknek. Rákosi, mint korábban láttuk, 
éppenséggel egyetértett a Nagy által felvetett kérdések zömével (, abban a for- 
mában is, ahogy Nagy elvtárs a hibákat hozzászólásában élesebben aláhúzta") 
és nem más, mint megint csak Rákosi jelentette ki akkor az átállás hiányossá- 
gait, az , ellenállást" ostorozva, hogy , tizenöt hónapot vesztettünk". De nem- 
csak erről van szó. Rákosi e fejtegetésével az egész októberi ülést is hatályon 
kívül helyezte, a lényeget tekintve határozatait elvetette, mint Nagy Imre 
hibás nézeteinek , tükröződését". Referátum-tervezetében Rákosi éppen azokat 
a nézeteket pártfogolta, amelyeket az októberi határozat elvetett, állást foglalva 
, a spekulációból eredő paraszti vásárlóerő lecsapolása"? mellett. 

A beszámoló-tervezet nagy részét a túlhajtott, , a káros, negatív, nem 
építő szellemű" kritika ostorozása tette ki, amelyet egyedüli okként exponált. 
Azt hangsúlyozta, hogy: , Az ilyen kritikák, az ilyen nézetek csökkentették a 
párt és a pártvezetés tekintélyét, s a pártszervezetek egy részében a párt- 
fegyelem fellazulásához vezettek, zavart okoztak a pártban, a munkásosztály- 
ban, a dolgozó népben, s az ellenség malmára hajtották a vizet.""? Szó sem 
volt a korábbi hibákról, hatásukról, s még a júniusi határozattal szembeni ellen- 


n TJo. 276. f. 53/218. ő. e. 


állásról sem, aminek létét az egyik helyen kétségbe is vonja, beszédének második 
helyén pedig azt állítja, hogy azt már régen elítélték és le is küzdötték. 

A tervezetben ugyancsak nagy helyet kapott a , termelési agitáció", a ter- 
melés növelésének, a termelékenység fokozásának, az önköltség csökkentésé- 
nek, a minőség javításának szükségessége, ennek hangsúlyozása, amit főként 
a fegyelem helyreállítása, szigorúbb követelmények támasztása, az ellenség le- 
leplezése révén lehet elérni. Ha nem is elevenítette fel az osztályharc szükség- 
szerű éleződéséről szóló , elméletet", de szót emelt az osztályharc enyhülését 
hirdető nézetek ellen. A tervezet a soron lévő feladatok, a nehézségek leküzdé- 
séhez semmiféle új szempontot nem adott, még azok a szempontok is teljesen 
elsikkadtak, amelyekre az októberi KV- ülés hívta fel a figyelmet (anyagi ösztön- 
zés, értéktörvény felhasználása, ár-bér-adópolitika módosítása). Ez már fele- 
désbe merült, ami nem csoda, hisz az októberi határozat értelmében november 
3-án a gazdaságpolitikai program kidolgozására létrehozott bizottságot a PB 
már február 10-én megszüntette azzal, hogy az elkészült anyagot adják át 
az Országos Tervhivatalnak, az hasznosítsa munkájában."" A gazdaságpolitika 
és a gazdasági mechanizmus központi, kiemelt témaként való vizsgálata, átfogó 
gazdasági intézkedési terv kidolgozása lekerült a napirendről, mutatva a politi- 
kában bekövetkezett változást, sőt fordulatot." 

A beszámoló-tervezetet a Politikai Bizottság február 25-i ülésén tárgyal- 
ták meg. A tervezet éles vitát, a testület egyes tagjaiból ellenzést váltott ki. 
Matolcsi János óvott attól, hogy a referátum egy újabb politikai változás 
látszatát keltse. Nem tartotta helyesnek egy odavetett mondatban leszögezni, 
hogy az 1953 előtti politika alapjában véve helyes volt. Ez — mondotta - objek- 
tíve oda vezet, hogy , már nem ismerjük el azokat a hibákat, amit másfél év 
óta jól és rosszul egyaránt ismertettünk". Ellenezte, hogy szerepeljen a referá- 
tumban az a kitétel, hogy az , új szakasz" kifejezés nem helyes. Felvetette, 
hogy szólni kell a kétírontos harcról. Ha csak a jobboldalról esik szó, úgy tűnik: 
az , ellenállók" képviselték a helyes politikát. Hegedűs András rámutatott: több 
ellentmondás, félreérthető rész van az anyagban. Kifogásolta, hogy egyfelől az 
szerepel: , folytatjuk a júniusi utat", másfelől: helytelen az új szakasz kifejezés. 
Erőteljesebben kell aláhúzni, hogy éleződött a nemzetközi helyzet. Apró Antal 
arra mutatott rá, hogy egyoldalú a bírálat. Anélkül, hogy átvennénk az egész 
felelősséget — mondotta - , foglalkozni kell a Politikai Bizottságnak mint testü- 
letnek a felelősségével". 

Rákosi nem hajlott a kritika elfogadására. Elutasította a kétfírontos harc 
gondolatát, mondván: az Nagy követelése; ellentmond annak, hogy a fő ve- 
szély a jobboldali veszély. , Ha mi nem megyünk egy kicsit túlzásba — érvelt 
Rákosi - megvan annak a veszélye, hogy megint nem érjük el a célt." Farkas 
Rákosit támogatta. Ellenezte, hogy a Politikai Bizottság felelősségét felvessék, 


"§ PI Archívum. 276. f. 53/215. ő. e. 

"§ Bár - mint rámutattam -— a fordulat látszatát is el akarták kerülni, Rákosi tervezetébe 
mégis bekerült ez a kifejezés. Többek között ezt olvashatjuk: , Még egyszer felhívom a Központi 
Vezetőség figyelmét, hogy a feladatok, amelyeket ez évben magunk elé tűztünk, bár első látásra 
és számszerűen nem jelentenek nagy változást a múlt évihez képest, mégis bizonyos fordulat 
jellegével bírnak." (PI Archívum. 276. f. 53/218. ő. e.) 

mert az a , régi kritika" folytatása lenne. Farkas még azt is felvetette, hogy 
mondja ki a referátum: Nagy Imre restaurációt akart. Ezt Rákosi azzal hárí- 
totta el, hogy nem lenne célszerű kimondani, mert , nem értenék meg"."" Végül is 
Rákosi kisebb változtatásokkal, bizonyos bővítéssel, egyes sarkosabb megfogal- 
mazások enyhítésével a beterjesztett referátum-tervezetet adta elő a KV- ülésen; 
a szövegen alapvető, lényegbevágó módosítást nem eszközölt. 

A Központi Vezetőség 1955. március 2-4-i ülésén megtárgyalta Rákosi 
előterjesztését és az ezúttal gondosan előkészített határozati javaslatot. A vitá- 
ban mintegy harmincan szólaltak fel, néhányan többször is, s mint Rákosi 
zárszavából kiderül, nemcsak a kialakult gazdasági és politikai helyzetet ele- 
mezték, nemcsak Nagy Imre káros szerepéről szóltak, hanem többen bírálták 
Farkas Mihály hibáit, nézeteit, vezetési módszereit és Rákosit is, mert meg- 
sértette a kollektív vezetés elvét. Voltak, akik óvtak az adminisztratív módszerek 
túlzott alkalmazásától, bírálták a Politikai Bizottságot, hogy hosszú ideig halo- 
gatta a KV ülésének összehívását. Vita után azonban a határozati javaslatot 
egyhangúlag elfogadta a testület." 

A határozat első része röviden méltatja a felszabadulás óta elért eredmé- 
nyeket, amelyek , igazolják pártunk politikájának helyességét". Utal - amint 
a dokumentumban áll - az 1951 után elkövetett hibákra, majd megállapítja: 
,4 Központi Vezetőség 19358. júniusi határozatai teljesen helyeseknek bizonyul- 
tak. De e helyes határozatok végrehajtásáért vívott eredményes harc mellett 
a végrehajtásban hibák és fogyatékosságok is voltak, sőt a határozatokat egyesek 
opportunista, antimarxista módon eltorzították, ami káros jobboldali hibákhoz, 
jobboldali elhajláshoz vezetett. Ennek következtében népi demokráciánk gazda- 
sági és politikai helyzetében bizonyos nyugtalanító jelenségek mutatkoznak.""" 

Ezzel a megfogalmazással a határozat már az első részben megalapozza az 
egyoldalú, csupán a jobboldali jelenségek, a jobboldali veszély ellen irányuló 
harcot. 

A további fejezetekben a határozat sorra veszi az ipar, ill. az iparosítás, 
a parasztpolitika, a párt vezető szerepe terén mutatkozó jobboldali jelenségeket. 
Ezek a nehézipar fejlesztése elleni fellépésekben, a termelőszövetkezeti moz- 
galom háttérbe szorításában, a kisparaszti gazdaság termelési, fejlődési lehető- 
ségeinek túlbecsülésében jelentkeztek, továbbá abban jutottak kifejezésre, 
hogy a népfront létrehozása során megkísérelték a párt vezető szerepét háttérbe 
szorítani, azonkívül a párton belül olyan nézetek kaptak lábra, amelyek a de- 
mokratikus centralizmus elve ellen irányultak. 

A határozat megállapítja, hogy a jobboldali nézetek igen veszélyessé váltak, 


"§ PI Archívum. 276. f. 53/218. ő. e. 

" Uo. 276. f. 52/28. ő. e. — Rákosi beszámolóját és zárszavát a pártaktíva számára több- 
száz példányban bizalmas kiadványként az ülés után megjelentették. (A politikai helyzet és a 
párt feladatai. A Politikai Bizottság beszámolója a Magyar Dolgozók Pártja Központi Vezetősé- 
gének 1955. március 2—4-i ülésén. [(É. n.]) 

"s PI Archívum. 276. f. 52/28. - A határozat kisebb stiláris módosításokkal megjelent a 
Szabad Nép 1955. március 9-i számában. Itt az ülésen elfogadott szövegből idézek; a kiemelés 
az eredeti szövegben szerepel. A forrásra való hivatkozástól a határozat további ismertetése s0- 

, mert Nagy Imre elvtárs beszédeiben és cikkeiben támogatta ezen antimar- 
xista nézeteket, sőt elsősorban ő volt ezek hirdetője". Bírálja a határozat Nagy 
Imre október 20-i cikkét, amelynek , irányvonala eltér az 1953. júniusi hatá- 
rozatoktól, a III. pártkongresszustól, az 1954. októberi KV- ülés határozatától 
sőt több kérdésben szembe is kerül ezekkel az alapvető párthatározatokkal". 
Ezzel összefüggésben megállapítja, hogy , A jobboldali elemek a párton kívül 
és a párton belül jeladásnak tekintették e cikket, és romboló módon kezdték 
támadni a párt helyes politikáját." Az ipar 1954. évi nem kielégítő munkájának 
fő okát a határozat abban látta, hogy , Nagy elvtárs, a Minisztertanács elnöke, 
valamint egyes gazdasági, párt- és szakszervezeteink nem törekedtek a munkás- 
osztály mozgósítására, a termelési tervek teljesítése és túlteljesítése . . . érdeké- 
ben". 

A határozat nagyrészt helyesen mutatott rá több jobboldali jelenségre és 
következményeikre. Általában okkal hangsúlyozta Nagy Imre felelősségét is e 
jelenségek megerősödésében. A határozat több fontos tennivalót is megjelölt 
a hibák leküzdésére. 

Ugyanakkor a határozatnak nagy fogyatékosságai is voltak. Ezek nemcsak 
abban mutatkoztak meg (miként arról már a referátum és a határozat kapcsán 
is szóltunk), hogy a határozat egyoldalú volt, jóformán nem is említette a korábbi 
hibák hatását, a , baloldali" elhajlás, az , ellenállás" szerepét a helyzet alakulá- 
sában, amellyel eleve eltúlozta Nagy Imre felelősségét, hanem abban is, hogy a 
hibákat is, a feladatokat is a régi politikát védelmezve, jórészt szektás, dogmati- 
kus alapállásból tárgyalta. 

Ez többek között kifejezésre jutott abban, hogy a jobboldali hibák gyökerét 
tulajdonképpen csak ,az osztályellenség behatásának tükröződésében" látta. 
Nem elemezte a konkrét viszonyokat, azokat az okokat, körülményeket, ame- 
lyek a túlhajtott, nem konstruktív kritika hátterében meghúzódtak. Ugyanígy 
jórészt a konkrét helyzet elemzése nélkül, több esetben csak Lenin vagy 
Sztálin egyes kijelentéseire hivatkozva, általánosságban hangsúlyozta az iparo- 
sítás fontosságát, a mezőgazdaság átszervezésének szükségességét, a párt 
vezető szerepe erősítésének a jelentőségét. Az ügyet nem vihette előre csak a 
helyes elvek hirdetése, csak a negatív jelenségek bírálata. Minthogy ez nem 
párosult az adott helyzet olyan elemzésével, amelynek alapján konkrétan meg 
lehetett volna jelölni, hogy az adott viszonyok között mi a teendő, miként reali- 
zálhatók a helyes elvek — hatékony politikát nem lehetett alapozni rá. A nehéz- 
ségek, hibák leküzdésének tényleges feltételeit, sikerét így nem lehetett biztosí- 
tani. 

A határozat ugyan utalt bizonyos tanulságokra, bizonyos konkrét körülmé- 
nyekre, teendőkre. Leszögezte, hogy ,,a szocialista iparosításért vívott harcban 
szem előtt kell tartani hazánk gazdasági adottságait, nyersanyagforrásaink jobb 
kihasználását". A mezőgazdaság szocialista átszervezéséről szólva utalt az ,jön- 
kéntesség lenini elvének" fontosságára, valamint hogy továbbra is biztosítani 
kell , az egyénileg gazdálkodó dolgozó parasztság támogatását, az anyagi érde- 
keltség elvének érvényesítését, hogy növelhessék termelésüket és mindenekelőtt 
nagyobb árutermelést érjenek el". 

Ezek az utalások azonban nemcsak hogy nem mentek túl az 1953. júniusi 


határozatban foglalt felismeréseken, hanem el is maradtak tőlük. Különösen 
elmaradtak azoktól a fontos, előremutató felismerésektől, amelyek a gazdaság- 
politika módosítása és a gazdaságirányítás tökéletesítése terén az 1954. októ- 
beri központi vezetőségi ülésen felmerültek. Ugyanakkor igen sok szó esett a 
kulákság elleni harc fokozásáról (mintha a korábbi politika eredményeként 
nem tört volna meg ereje, sőt számos helyen nem került volna sor már a paraszti 
nagygazdaságok likvidálására is). 

A határozatot áttekintve végeredményben azt lehet megállapítani, hogy a 
jobboldali nézetek és törekvések elítélése a valós folyamatok, jelenségek elem- 
zésén alapult, szükséges és indokolt volt. Ugyanakkor e dokumentumból - inkább, 
mint 1953 júniusa óta bármikor - hiányzott a forradalmi elmélet alkotó, önálló 
alkalmazására való törekvés, a problémák és a viszonyok sokoldalú, konkrét szám- 
bavétele. Ez pedig azt jelentette, hogy a jobboldali nézetek elítélése, a jobboldali 
jelenségek elleni fellépés az 1953 előtti módszerekhez, a korábbi hibás politiká- 
hoz való visszatéréssel, pontosabban ilyen törekvésekkel és jelenségekkel páro- 
sult. A határozat, miként a referátum is, a nemzetközi helyzet alakulásában 
mutatkozó negatív jelenségekre , támaszkodott" (a védelmi képesség növelését 
hangsúlyozva), de aa MDP politikájában bekövetkezett újatb fordulatot az 
nem indokolta, ilyen fordulatot a nemzetközi helyzet és - tegyük hozzá - a 
nemzetközi kommunista mozgalom sem inspirált, nem iniciált." 

A fent említett, a sajtóban is publikált határozat mellett a Központi Vezető- 
ség még egy határozatot hozott, amelyben elvetette Nagy Imrének a plénum- 
hoz írt levelét. Ez így hangzott: , A Magyar Dolgozók Pártja Központi Vezető- 
sége mélységesen elítéli és határozottan elutasítja Nagy elvtársnak a Központi 
Vezetőséghez intézett beadványát. Tekintettel arra, hogy a Központi Vezetőség 
ülésén Nagy elvtárs megjelenni nem tudott, felgyógyulása után a Központi 
Vezetőség ügyére visszatér." 

Miről is volt szó? Amikor tudatára ébredt Nagy Imre, hogy az ülést nem 
lehet tovább halogatni, szükségét látta annak, hogy deklarálja: a határozati 
javaslat alapvető megállapításaival egyetért és egyidejűleg bírálat tárgyává 
tegye a Politikai Bizottság és főként Farkas Mihály munkamódszerét, mint 
olyan módszert, amely a választott vezető szervek, mindenekelőtt a Központi 
Vezetőség háttérbe szorítását eredményezte. Korábbi magatartása, halogató 
taktikája miatt azonban nem sok hitelre talált, őszinteségében nyilván és nem 
ok nélkül, sokan kételkedtek. Erre építve lehetett beadványát elutasítani, mond- 
ván: útját kívánja állni a jobboldali jelenségek elleni harc kibontakoztatásának. 

Ám Nagy Imre szándékaitól és a róla kialakított véleményektől függetlenül 
beadványában három igen fontos kérdést vetett fel. 

Először nyomatékkal rámutatott a kétfrontos harc szükségességére és a 
régi politikához való visszatérés veszélyeire. Erről többek között a következőket 
olvashatjuk: , A pártnak nem lehet csak egy fronton, sem csak a baloldali, sem 
csak a jobboldali hibák és veszélyek ellen folytatni a harcot, mint az a leg- 


" Vö. A magyar forradalmi munkásmozgalom története. 3. k. 215-216. o.; A magyar népi 
demokrácia története. 246—247. o. 

utóbbi időkig történt . . . a pártot feltétlenül arra kell orientálni, hogy jelenleg 
a figyelmet fokozottabban a jobboldali veszélyre irányítva, mindkét fronton 
harcolni kell a jelentkező hibák és veszélyek ellen. Eközben feltétlenül figye- 
lembe kel! venni azt, hogy egyik vagy másik elhajlás, vagy veszély a pártmunka, 
vagy az élet különböző területein egyidejűleg jelentkezik." Majd megállapí- 
totta: széles körben tapasztalható aggodalom, hogy nem az 1953 júniusa után 
elkövetett hibák kijavítása folyik, hanem , hallgatólagosan a júniusi politika 
revíziójáról van tulajdonképpen szó, visszatérésről a június előtti politika alap- 
jaira. Az események ezt látszanak igazolni. Ez pedig katasztrofális lenne úgy a 
pártra, mint az országra. Legsúlyosabb következményeképpen a párt elszakadna 
a tömegektől, ami az ország belső helyzete szempontjából is, de nem kevésbé 
a nemzetközi helyzet alakulására való tekintettel is, szinte beláthatatlan követ- 
kezményekkel járna."" 

Másodszor nagy nyomatékkal vetette fel a rehabilitáció és a felelősség 
kérdését, amely mellett immár nem mehet el szó nélkül a Központi Vezetőség: 
,, Izgalomban tartja a pártot és a közvéleményt is" — írta. , Ügyelni kell arra, 
hogy a rehabilitációt az ellenség ne használhassa ki a párt ellen, mégis, mind- 
ennek figyelembevételével a rehabilitációs ügyeket be kell fejezni, ezen a téren 
is megnyugvást kell teremteni." Felhívta a plénum figyelmét arra, hogy a tör- 
vénysértésekről , széltében-hosszában beszélnek, az ellenség is bekapcsolódik, 
szítják a hangulatot a párt és annak vezetősége ellen, mind érezhetőbb lesz a bi- 
zalmatlanság. A párttagság körében is mind élesebben merül fel a felelősség 
kérdése, amit hallgatással vagy mesterséges elfojtással már nem lehet elintézni. ""? 

Végül harmadszor, jelentőségének megfelelően szólt a vezetés helyzetéről, 
a Politikai Bizottság munkájáról, összetételének megújításáról. Mint írta: 
A kérdések kérdése a Politikai Bizottság és annak munkája... a Politikai 
Bizottság a mai összetételében, a jelenlegi bonyolult helyzetben és még kevésbé 
a jövő esetleges súlyosabb viszonyai között, nem tudja ellátni a párt és az 
ország vezetését, nincs kellő tekintélye sem a néptömegek között, sem a párt- 
tagság soraiban." Rámutatott: ,, . . . a párt és az ország károsodása nélkül nem 
lehet a kérdést elodázni". Javasolta, hogy a rehabilitált elvtársak közül többeket 
kooptáljanak a Központi Vezetőségbe,"? újítsák meg a Politikai Bizottságot és 
a Titkárságot. Ugyanakkor Farkas Mihály ügyét, felelősségét a törvénysérté- 
sekben a KV által kiküldött bizottság vizsgálja ki. 

Kétségkívül fontos, döntésre érett kérdések voltak ezek, amelyek csak 
jóval később kerültek napirendre. De már ekkor felvetődtek és nemcsak Nagy 
Imre vetette fel őket. Álláspontja, levelének tartalma nem maradt titokban, 
Nagy Imre tekintélye, befolyása március után lényegesen nem csökkent, sőt 
különböző körökben megnövekedett. Így a márciusi határozattal a párt egységét 
nemcsak nem sikerült megteremteni, hanem a pártegység tovább gyengült, 

"5 Nem új javaslat volt ez és eredetileg nem is Nagy Imre vetette fel. A Politikai Bizottság- 

a párt akcióképessége rövid átmeneti időszak után csökkent, a pártszakadás 
veszélye nőtt." 

Ezen a folyamaton, az 1955 márciusa után kialakult helyzeten lényegében 
nem változtatott a Központi Vezetőség április 14-i ülése sem, amelyen elhatá- 
rozták, hogy Nagy Imrét kizárják a Politikai Bizottságból, a Központi Vezető- 
ségből és visszahívják minden funkcióból, amelyet a párt bizalmából viselt. 
Az ülés egyúttal Farkas Mihályt, mivel Nagy nézeteit hosszú ideig támogatta, 
visszahívta a Politikai Bizottságból és a Központi Vezetőség Titkárságából." 

Az ülés, ill. a határozat közvetlen előzménye az volt, hogy Nagy Imre a 
márciusi határozat után sem gyakorolt önkritikát, hanem bejelentette, hogy 
miniszterelnöki tisztéről lemond. Ezt a bejelentését a Politikai Bizottság nem 
fogadta el, lépését nem helyeselte. Ennek ellenére Nagy március 28-án levelet 
küldött az Elnöki Tanács elnökének, amelyben ,,az előállott politikai helyzetre 
való tekintette!" lemondott." Az orvosi jelentések szerint betegsége ekkor 
súlyosbodott, és felépülése csak hosszabb idő múltán volt várható. Mindezek 
együttesen indokolták - mint Rákosi a Központi Vezetőség ülésén mondotta -, 
hogy az ügyet napirendre tűzzék és lezárják." 

A márciusi határozat és főként a határozat publikálása után nyilvánvaló 
volt, hogy Nagy Imrének a miniszterelnöki székből való távozása elkerülhetet- 
len. Nem volt azonban közömbös, hogy ez miként következik be. Az a mód, 
ahogyan Rákosiék a kérdést exponálták, magyarázták és a határozatban indo- 
kolták, nem segítette elő a válság megoldását, inkább a párt politikájában be- 
következett fordulatot tükrözte, sőt demonstrálta és végső soron megkönnyí- 


" A márciusi határozat közvetlen visszhangja is igen vegyes volt; aggasztó tünetek már 
az aktívaülések során is megmutatkoztak. Mint a KV Párt- és Tömegszervezetek Osztályának 
március 23-i jelentéséből kitűnik, a határozat sok helyütt egyetértést, sőt lelkesedést váltott 
ki. Ám a funkcionáriusok egy részénél az önbizalom, a magabiztosság növekedése (amely első- 
sorban az üzemek és a mezőgazdaság szocialista szektorában mutatkozott meg) igen negatív je- 
lenségekkel járt együtt. A jelentésben olvashatjuk: ,, . . számos elvtárs nem értékeli megfelelően 
az 1953. júniusi határozat végrehajtásában elért eredményeket. Néhányan úgy szólaltak fel, 
mintha az 1953 júniusa óta eltelt időszak teljesen kárba veszett volna." Újra lábra kaptak szek- 
tás nézetek a tsz-mozgalom fejlesztésének módjáról. Az aktívaüléseken elhangzott beszámolók 
, nem hangsúlyozták ki megfelelően az egyénileg dolgozó parasztság további támogatását". Nem- 
igen esett szó a törvényesség betartásának szükségességéről, a népfrontmozgalomról pedig elítélő- 
leg nyilatkoztak. Ugyanakkor — mint a jelentés rámutat -— értelmiségi körökben és az egyéni pa- 
rasztok között nagy a bizalmatlanság: féltik a június óta elért eredményeket. , Aggodalmaik van- 
nak a demokratikus jogokat, a törvényességet és bánásmódot illetően." Emellett jelentés ad 
számot arról is, hogy megélénkült az ellenség tevékenysége. Nemcsak a rendszer elleni han- 
gulatkeltés fokozódott, hanem az illegális, ellenforradalmi szervezkedés is. Sikerült olyan ré- 
tegekhez is eljutniuk, akik , korábban minden demokráciaellenes fellépéstől tartózkodtak, s 
nem tekinthetők osztályidegen elemeknek?". (PI Archívum. 276. f. 53/222. ő. e.) Ha ehhez még 
hozzávesszük, hogy már januártól a Titkárság, ill. a megfelelő pártszervek erőfeszítéseket tettek, 
hogy a különféle értelmiségi pártszervezetekben elfogadtassák: a jobboldali veszély a fő veszély, 
majd a márciusi határozat melletti állásfoglalást is erőteljesen (nem éppen nagy türelemmel) 
szorgalmazták — akkor a párton belüli helyzet és a problémák még érzékelhetőbbek lesznek. 

" Szabad Nép, 1955. április 18. 

"§ PI Archívum. 276. f. 62/1. 6. e. 

" Uo. 276. f. 52/29. 6. e. 


tette, hogy Nagy Imre mögött a párt politikáját joggal bíráló, párton belüli és 
párton kívüli körök és a rendszerrel elégedetlen jobboldali elemek egyaránt 
felsorakozzanak, s az ellenforradalmi erők reményeikben megerősödve, szintén 
felzárkózzanak. A politikai válságot csak időlegesen sikerült áthidalni, végső kö- 
vetkezményként a válság tovább mélyült, a rendszer ereje, tömegbázisa csök- 
kent. 

Rákosi az ülésen joggal mutatott rá Nagy Imre egyes jobboldali nézeteire, 
törekvéseire. Ám az a mód, ahogyan Nagy hibáit az 1949-es vitához kapcsolta, 
alkalmas volt arra, hogy a korábbi hibákat mentegesse, saját felelősségét el- 
kendőzze. Hosszasan idézte a Nagy Imre nézeteire vonatkozó 1949. szeptemberi 
határozatot, s annak megállapításait minden megszorítás nélkül helyesnek 
állította be. 

Nem fejezte ki a valóságos helyzetet, a történteket és így nem is lehetett 
meggyőző az, ahogyan a határozat Nagy nézeteit jellemezte. Az a megállapí- 
tás: Nagy , arra törekedett, hogy fékezze a szocialista építés motorját, a szocia- 
lista iparosítást, benne különösen a nehézipar fejlesztését, a falun pedig a ter- 
melőszövetkezeti mozgalmat . . .""" — olyan benyomást keltett, mintha a június 
utáni politika hibás lett volna, mintha minden hiba, probléma Nagy Imre 
tevékenységének, törekvésének lenne betudható. Holott az iparosítás ütemét 
feltétlenül indokolt volt csökkenteni, a termelőszövetkezeti mozgalmat pedig 
nem kellett lefékezni, az már a hibák miatt 1953-ra megfeneklett. Túlzó volt 
az az összegező megállapítás is, hogy: , Nagy elvtárs ezen antimarxista, anti- 
leninista, pártellenes nézetei összefüggő rendszert képeznek és kiterjednek a 
politika, a gazdaság, a kulturális élet legkülönbözőbb területeire.""" 

E nézetek elleni eszmei harc nemcsak azért maradt el akkor, mert az 
MDP-ben gyenge volt az ideológiai munka, hanem mert a határozat megállapí- 
tásait nem is lehetett volna meggyőzően bizonyítani. Abban viszont, hogy 
Nagy nézetei utóbb valóban ilyen , összefüggő rendszerré" állhattak össze, 
abban szerepe volt (mindenképpen szerepe lehetett) az áprilisi határozatnak, 
azoknak a módszereknek, amelyekkel Rákosiék a vitákat, az eltérő nézeteket 
kezelték, megbélyegezték. 

1955 tavasza, az MDP politikájában bekövetkezett újabb fordulat új hely- 
zetet teremtett. Átmenetileg visszaszorította a jobboldali nézeteket és törekvése- 
ket, elfojtotta a bírálatot, az újabb politikai változással szemben egyes területe- 
ken mutatkozó elégedetlenséget, de egyidejűleg hozzá is járult a pártvezetéssel 
szembeni ellenállás fokozódásához, végső soron a párt egységének szétzilálásá- 
hoz, a nehézségek növekedéséhez, az ellentmondások kiéleződéséhez. Az 1955. 
márciusi politikai irányvétel revideálása, a kétírontos harc kibontakoztatása a 
pártválság leküzdésének, a további fejlődés biztosításának sarkalatos feltétele 
lett, elodázhatatlan feladattá vált. 

Erre azonban sem a Rákosi-féle vezetés, sem pedig a szerveződő Nagy 
Imre-csoport nem volt képes; a párt vezetőségének megújítása immár kikerül- 
hetetlen, elsőrendű követelményként jelentkezett. 


ss Szabad Nép, 1955. április 18. 

VARGA LAJOS 


AZ MSZDP 1900. ÉVI SZAKADÁSA. 
A MAGYARORSZÁGI ÚJJÁSZERVEZETT 
SZOCIÁLDEMOKRATA PÁRT MEGALAKULÁSA 


Az 1899-es évben a párt- és a szakszervezeti kongresszus után a szociáldemok- 
rata szervezkedés mind a fővárosban, a fontosabb vidéki városokban, mind az 
agrárnépességű alföldi mezővárosokban megélénkült és felerősödött. Gyako- 
ribbakká váltak a szociáldemokrata párt által szervezett politikai jellegű nép- 
gyűlések kitartóbban és átgondoltabban folytak a bérmozgalmak, a sztrájkok. 
A szakegyletek száma nőtt, emelkedett a szervezett munkásság aránya. 

E kezdeti fellendülés összefüggött a Széll-kormány Bánffynál lényegesen 
megértőbb és liberálisabb politikájával is. A szervezeteket továbbra is zaklatták, 
a benyújtott alapszabályok jóváhagyását halogatták stb., de a kitoloncolás, 
a vezetők lefényképezése, egyáltalán a munkáskérdésnek pusztán rendőri ügy- 
ként való kezelése fokozatosan háttérbe szorult, ami nem jelenti azt, hogy a 
kormányzat a korszerű munkáspolitika kidolgozásának a gondolatával foglalko- 
zott volna. Változás néhány enyhébb gyakorlati intézkedésben, de nem a mun- 
káspolitika koncepciójában történt. Ezt azért is fontos jelezni, mivel a vidéki 
szervezkedés kormányzati hatósági feltételei alig változtak, vagyis az önálló 
munkásegyletek megalakításáért továbbra is kitartó küzdelmet kellett folytatni. 

Az 1899-es évben ugyan nem voltak látványos agrármegmozdulások, arató- 
sztrájkok, s a főispáni beszámolók és összefoglaló jelentések a rendben lefolyt 
aratásról tájékoztatnak, de nem szólnak az aratási munkálatokból kimaradt 
földmunkások egyre növekvő számáról. Az alföldi mezővárosokban, járásokban 
lényegesen kevesebb személyt foglalkoztattak, sok helybeli nem kapott ekkor 
aratási munkát. A korábbi tizedrész helyett tizenegyed-, de nem ritkán tizenket- 
tedrészért kellett a munkát elvégezni. A szocialista sajtó bőséges teret biztosí- 
tott azoknak a helyi beszámolóknak, leveleknek, amelyek a mezőgazdasági mun- 
kásság szociális helyzetéről tudósítottak. 


A SZENTESI SZABAD SZÓ 


A század végén a szentesi földmunkásság mozgalma - amely főleg a kilencvenes 
évek közepétől egyre szervezettebbé, erőteljesebbé fejlődött —, országos jelentő- 
ségűvé vált. 

Csongrád megye székhelyén a földmunkásság és szegényparasztság vezetői 
az 1890-es évek közepétől szakadatlan küzdelmet folytattak a földmunkásegylet 
alapszabályainak jóváhagyásáért, annál is inkább, mivel , a megye területén 
alig van egyetlenegy napszámos vagy cseléd - olvasható a megyei főispánnak 
1898 februárjában a belügyminiszternek írott jelentésében —, ki a szocialista 
eszmének legalább két vagy három év óta egész lelkéből híve ne volna . . . ma 
már nincs különbség Szentes város ... és akár a többi község lakossága kö- 
zött".! A Bánffy-kormányzat idején az alapszabályok jóváhagyására nem 
került sor. Árvai Bálint, a szentesi szocialista mozgalom egyik vezetője 1897. 
májusi levelében közli, hogy megalakították a Petőfi asztaltársaságot, mivel 
a hatóságok még a kocsmákban való összejöveteleket is megakadályozták. Gyak- 
ran találkoztak erdőkben vagy a mezőkön.? 

A szentesi földmunkásság küzdelmének demokratikus céljait, a hatóságok- 
kal folytatott harcát átmenetileg támogatta Sima Ferenc szentesi ország- 
gyűlési képviselő is. Lapja elítélte a hatóságok önkényeskedését, a gyülekezési 
jog sorozatos megsértését." Bajczer Imre, a helyi szocialisták egyik vezetője 
Sima lapjához írt levelében fájlalta, hogy bizalmatlanság és ellentét van a polgá- 
rok és a proletárok között, pedig a szociáldemokraták a reakció elleni összefogást 
óhajtják. Egyben visszautasította a földosztásról szóló vádaskodást.! Hamarosan 
kiderült azonban, hogy Simával a szentesi szocialisták nem haladhatnak együtt. 
Sima lapja aratás idején a gazdák és természetesen nem az aratók érdekeit védel- 
mezte, sőt — amikor a laza együttműködés már megszakadt - rágalmazó, dema- 
góg hangnemben támadta a szocialistákat: , Várkonyiak, Pfeiferek, Bokányiak 
és egyéb népbolondítók ! . . . Söpredék eszméiteket legyőzi a tapasztalat. Nem 
adjuk nektek a népet. Ez a nép nem nemzetközi semmiháziakból van össze- 
verődve. . .. Ronda kocsmáitokban maradjatok magatokra. A derék népünk 
leköpi a ti vörös zászlóitokat és hazaszerető keblére öleli a magyar trikolort." 

A szentesi szocialisták, szociáldemokraták megszüntették a Sima Ferenc- 
cel kialakított együttműködést, s elősegítették a Pollák Béla irányította szegedi 
Munkáslap megjelentetését és megyei terjesztését." 

Az önálló szervezetekért küzdő szentesi földmunkásságot és aktív szerep- 
lőit, vezetőit elkeserítette a Szegeden kiadott Munkáslap 1899. márciusi meg- 
szűnése, Pollák Béla távozása, a megyei mozgalom reményt keltő fejlődésének 
érezhető megtorpanása, majd visszaesése. Mindezt tetézte, hogy a pártvezetőség 
irányítása alatt rövid ideig ismét megjelenő Világszabadság c. lap 1899 júniusá- 
ban (főleg a szűkös anyagiak miatt) megszűnt, amit nem ellensúlyozhatott a 
Népszava heti háromszori kiadása. A helyzetet súlyosbította, hogy Hódmező- 


"! Csongrád megyei 2. sz. (szentesi) Levéltár. (A továbbiakban: CsmL. 2.) Főispáni iratok 
7/1898. —- 1898. február 21. 

? A Czipész, 1897. május 15. 

" Szentesi Lap, 1898. február 16. 

" Szentesi Lap, 1898. május 1. — A május 4-i szám a gazdák és a földmunkások egymásra 
utaltságát hangsúlyozta. 

: Szentesi Lap, 1898. július 10. 

" Erről bővebben: Párttörténeti Közlemények, 1983. 4. sz. 3-44. o. Varga Lajos: Viták és 
ellentétek az MSZDP 1900-ban történt szakadásának előestéjén. 

vásárhelyen Mucsi Lajos és Szathmáry Péter szerkesztésében 1899-ben heten- 
ként kiadott Földművelő c. lap zavaros, őskeresztény-tolsztojánus szellemével 
a politikai harcot is tagadta, a megyei és környékbeli földmunkásságot határo- 
zottan — gyakran antiszemita kiszólásokkal is tarkítva — a szociáldemokrácia 
ellen hangolta. 

1899 kora nyarától a szentesi szocialisták konkrét lépéseket tettek a megyei 
mozgalom irányításának megszerzésére, mintegy a Pollák kezéből kihullott 
stafétabot átvételére. 

1899. május elsején a fővárosban ismét nagy, kb 50 000-es tömeg követelte 
a választójogot, s e napot a Csongrád megyei földmunkásság is lelkesen meg- 
ünnepelte. Ezek a gyűlések is jelezték az önálló, politikai jellegű munkáskör 
megalakítására irányuló határozott törekvést." A szentesi szocialista vezetők 
szembefordultak Sima Ferencnek és körének a politikai kalandorkodásba hajló 
akcióival. 

Sima Ferenc a Szentesi Lapnál alkalmazta Hollósi István budapesti hír- 
lapírót, aki hamarosan Simáék új, Csongrád megyei Ellenzék c. lapjának a 
szerkesztője lett. (1899. augusztus 6. és október 22. között főleg az agrárnépes- 
ségnek szóló Magyar Nép c. hetilapot is közreadták.) Pásztor János magán- 
hivatalnoknak lett volna a feladata, hogy Simának híveket toborozzon a föld- 
munkások és a kisgazdák körében. Hollósi és Pásztor egy általuk összehívott 
munkásgyűlésen egyletet alapított, Hollósit elnöknek, Pásztort pedig titkárnak 
választották meg. Lapjuk, a Magyar Nép megtagadta a nemzetköziség eszméjét, 
s az volt a célja, hogy az országos jellegű szociáldemokrata mozgalom szentesi 
terjedését meggátolja. (Becsmérlő kijelentéseket tettek Marxra, Bokányira, 
Csizmadiára.)" 

A baloldali függetlenségieknek a szentesi szocialista mozgalom irányítását 
célzó törekvése természetesen ellenlépésre késztette a szocialista szervezkedés- 
ben már eléggé járatos helybelieket. A szentesiek azonban azt is ellenezték, hogy 
a munkásegylet élére ipari munkás kerüljön, mivel Szentesen a munkásság 
döntő többsége földmunkásból áll. Az elnöki posztra a legjobban Békési Imre 
felel meg -— vélekedtek. Pásztor János magánhivatalnoknak az egylet vezetősé- 
gébe való megválasztását nem ismerték el." 

A szentesiek szervezési koncepciója nem a hagyományos szakegylet- 
keretre épült. (Nem véletlen, hogy némi szánakozással írtak a kőműves szak- 
egylet alakulásáról: , A kőművesek a Petőfi szálló sörcsarnokában ülnek". 
- Szabad Szó, 1899. november 1.) Az egész város munkálkodó népét mozgó- 
sító, széles bázisra épülő szervezet megteremtésének képe lebegett előttük. 
Olyan szervezeté, amely a földmunkásság legfontosabb gazdasági és politikai 


" Így pl. Csongrádon az egylet kapuján egy vörös és egy fehér zászló lengett, fehér, illetve 
vörös szalagokkal. Többször tartottak Csongrádon, Szentesen nagy tömeg előtt népgyűlést 
1899 tavaszán-nyarán. — Népszava, 1899. május 5., 12., július 20. (A szónokok a helyi vezetők: 
Huszka Mihály, Árvai Bálint, Bajczer Imre, Békési Imre.) 

" Népszava, 1899. augusztus 17. 

" Népszava, 1899. szeptember 7. - A Népszava egy augusztusi szerkesztői üzenetben 
felszólította a szentesi szocialistákat, hogy Pásztort az egyletből távolítsák el. (Népszava, 1899. 
augusztus 17.) 

érdekeinek kifejezése és képviselete mellett tevékenyen bekapcsolódik a város 
helyi közügyeibe is. 

Ilyen igényű mozgalom megteremtésének egyik fontos elősegítője az ön- 
álló szervezet sajtóorgánumának kiadása is." 

Az országos pártvezetőség túlságosan is korainak tartva a tervet, a lap ki- 
adását igyekezett elodázni. Kardos Jakab emiatt 1899 októberében kétszer is 
megfordult Szentesen. Október 8-án a szentesi vezetők által összehívott értekez- 
let napirendjén a lapkiadás szerepelt. Még egy hét sem telt el, amikor a detektív- 
jelentés közölte, hogy , Izrael (Kardos) Jakab ma (okt. 14.) Szentesre utazik."!! 
Ekkor Kardos még meggyőzte a helyi vezetőket a lapkiadás elhalasztásáról. 

Az október 15-i többezres népgyűlésen a pártvezetőséget képviselő Izrael 
(Kardos) Jakab beszédében a nemzetközi szociáldemokrácia szerepét és jelentő- 
ségét fejtegette. Békési Imre ekkor úgy tájékoztatta a hallgatóságot, hogy a me- 
gyei lap kiadása fontos lenne, de le kell róla mondani, mivel még nem időszerű, 
s helyette a Népszava terjesztését ajánlotta. A népgyűlés ezt tudomásul vette. 
Programnak az 1890-es Elvi Nyilatkozatot fogadták el." 

Kardosnak tehát sikerült ugyan elodáznia a lapkiadást, de a népgyűlési 
határozat ellenére sem szűnt meg az ellentét, sőt azután Kardos heves vitába 
keveredett Árvai Bálinttal, mivel a helyi szociáldemokrata orientációjú lap 
kiadása már a megvalósulás stádiumába jutott. A szerkesztést Pásztor József 
magánhivatalnok ügyvédbojtárra bízták. A szentesi szocialista vezetők közül 
többen tudták, hogy Pásztor nem szocialista meggyőződésű, mégis bíztak loja- 
litásában. A vitában a szentesiek hevesen támadták a pártvezetőséget, s úgy 
vélték, hogy nem tanúsít kellő megértést a földmunkáslap kiadása iránt. A Nép- 
szava csütörtöki számai - érveltek a szentesiek — nem pótolhatják a földmunkás- 
lapot, noha a szerkesztőség ekkoriban bővebben foglalkozott a földmunkásság 
problémáival. E vita hátterében az állt, hogy a pártvezetőség mindenképpen 
Csizmadia Sándort kívánta a földmunkáslap élére állítani, akinek 1899 őszén 
még 5 hónap börtönbüntetése volt hátra. 

A Szabad Szó c. lap - az október 15-i határozat ellenére - 1899. október 
28-án megjelent mint a , szentesi szociáldemokraták érdekeit képviselő újság". 
A lap alapítói valóban a szentesi földmunkások, agrárproletárok, földművesek 
és iparosok voltak." 


19 A Népszava október 5-i és 12-i száma közölte az október 15-re összehívott népgyűlés 
napirendjét: 1. Megyei munkásegylet alakítása munkaközvetítéssel. 2. Megyei pártvezetőség vá- 
lasztása. 3. Megyei lap kiadása. 4. Választójogi harc és program kinyilvánítása. 

n Takács József: A földmunkásmozgalom története. Budapest, 1926. Kiadja az MFOSZ; 
Fővárosi Levéltár. ífkp. 1389/1899. res. Távirat Szentesre, október 14. 

3 Népszava, 1899. október 19. Megválasztották a megyei pártvezetőséget is: Békési Imre, 
Árvai Bálint, Fekete N. Balázs, Fenyvesi János, Tamási Imre (Szentes), Keresztes Mihály, 
Doda Sándor, Szilágyi Albert (Hódmezővásárhely), Huszka Mihály, Lévai Péter (Csongrád), 
Bíró István (Szegvár). 

13 Elek Sándor: A földmíves mozgalom Magyarországon. Budapest. (É. n.) 610. o. - A lap 
alapítói között találhatók a földmunkásegylet tagjai. A lap az 50 krajcáros támogatást is szívesen 
vette. A cikkek szerzői között gyakran találkozunk Árvai Bálint, Békési Imre, K. Szabó Sándor 
nevével, akiket a szocialista eszmék igazsága késztetett aktív cselekvésre. 

A beköszöntő cikk a panaszok ismétlődő felsorolása helyett a bajok orvos- 
lását követelte. Egyben a lap azon kívánt munkálkodni, hogy eloszlassa azt a 
tévhitet, mintha , a nemzetközi szociáldemokraták a törvények eltörlésére, a 
jogok elkobzására és a társadalmi rend erőszakos megbontására törekednének. 
. . . azon fogunk munkálkodni, hogy az agyongyötört alsóbb néposztály hely- 
zetén végre segítve legyen". A békés hangvételű beköszöntőhöz még azt is 
hozzátették, hogy , a munkásnak és a kisgazdának egyformán kötelessége egy- 
más érdekében munkálkodni". Az első szám a lap támogatására és a szocialista 
mozgalomhoz való csatlakozásra szólította fel a kisgazdákat. Ne várják a kis- 
gazdák, hogy majd más (nyilván a munkásság) veszi le a jármot a nyakukról, 
nekik is tevékenyen részt kell ebben vállalniuk. A szerző még nyíltan nem emlí- 
tette a nagybirtok elleni harcot, de célzása aligha volt félreérthető. A lap termé- 
szetesen anyagi támogatást is remélt. Ez azt is jelentette, hogy a Szabad Szó 
szerkesztői tevékenységüket kezdettől fogva ki akarták terjeszteni a földműves 
kisgazdákra is, egyben számukra is biztosítani — nem lévén paraszt- vagy falusi 
párt — a politikai szervezkedés kereteit. 

Néhány szám megjelenése után a Szabad Szó szerkesztősége már öröm- 
mel közölte, hogy a vártnál is gyorsabban terjed a lap a kisgazdák körében, 
s jelentősen nőtt az előfizetők száma." 

A Szabad Szó , szocializmusa" a humanista eszméknek megfelelő általános 
testvériességről szólt. Több ízben szólították fel a hatóságokat, hogy a munkást 
is tekintsék embernek, hogy ne kelljen az Alföld gazdag rónájából messzi 
kubikos munkára vándorolni. A nemzetköziséget pedig a , minden ember 
testvér" jelszóban foglalták össze." 

Ezekkel a naiv és a munkásmozgalom által már rég meghaladott nézetekkel 
párhuzamosan erősödött a lap hasábjain a nagybirtokellenesség. Így például 
a kisgazdák megnyerése érdekében írt egyik cikk helyesen szögezte le, hogy a 
nagybirtokosok érdekeit aligha lehetne azonosítani az 5-10 holdas kisgazdáké- 
val. A győztes csak a tengeri ragadozóra emlékeztető nagybirtok lehet. A cikk 
felszólítja a kisbirtokosokat, hogy ne üljenek fel a polgári pártok — akár a függet- 
lenségi, néppárti vagy más pártiak - lelketlen, üres és demagóg, a földadó eltör- 
lését hangoztató frázisainak. A földadó eltörlése csak azoknak előnyös, akik- 
nek földjük is van, s ezek mindenekfelett a nagybirtokosok. Helyette a 800 
korona alatti jövedelem adómentességét kell követelni. A cikk második része 
viszont már teljesen elmossa a kisgazda és a nincstelen földmunkás közti kü- 
lönbséget. Az egyik a saját maga napszámosa, a másik másnál dolgozik, s így 
egyformán proletár mindkettő - állapítja meg a szerző." 

A Szabad Szó politikai-ideológiai megnyilatkozásai, szervezési koncepciója, 
a szociáldemokrata központi irányítást lebecsülő megjegyzései semmiképpen 
sem találkozhattak a pártvezetőség megértésével és támogatásával. Így a párt- 
vezetőség már nagyon hamar, 1899. november elején nem ismerte el a Szabad 
Szót pártközlönynek, s azt magánszemélyek sajtóvállalkozásának tekintette. 


s Szabad Szó, 1899. december 2. 
3 Szabad Szó, 1899. november 4., 11., 18. 
1 Szabad Szó, 1899. december 2. 


(Különösen Pásztor János szocialistaellenes felfogása és kétes szerepe volt fel- 
tűnő.) Ugyanakkor sajnálkozását is kifejezte, hogy a szentesi elvtársak Pásztcr 
mellé álltak, s a népgyűlési határozat ellenére a pártvezetőség tudta nélkül 
adták ki a lapot. A pártvezetőség a lap vidéki terjesztésének a meggátolására 
szólított fel." 

A Népszava november 23-án - feltehetően Csizmadia Sándor -— már élesen 
bírálta a Szabad Szó elvi-politikai irányvonalát. Megállapítja, hogy a Szabad 
Szó szerkesztési felfogásában nem követi a szociáldemokrácia programját, 
s Pásztor Jánosnak legfeljebb a nyomorúságról, de nem a szocializmusról lehet 
fogalma. S joggal kérdezi, miképpen volt lehetséges, hogy a szentesi munkások 
a mozgalmi múlt nélküli Pásztort bízták meg a lap szerkesztésével. Az egész 
szentesi lapkiadási dologban egy bizonyos, hogy Pásztor Jánosnak titkos céljai 
vannak és ő egy másik kéznek a folytatása." 

A szerző valószinűleg Simáék kezét látta a dologban. Pásztor azonban 
nemcsak Simáék alkalmazásában állt egy ideig, hanem jó ismerőse volt Mezőfi 
Vilmosnak, aki korábban szintén munkatársa volt a Simáék irányította Függet- 
lenség c. fővárosi lapnak. Pásztor János így nem véletlenül ajánlotta másokkal 
egyetértésben a Szabad Szó főmunkatársának Mezőfi Vilmost, aki már eléggé 
ismert volt a szentesi szocialisták körében is. A Szabad Szó decemberi számai- 
ban valószínűleg Mezőfi javaslatára elismerték, hogy több szentesi szociál- 
demokrata népgyűlést nem jelentettek be a budapesti pártvezetőségnek, s mu- 
lasztásaikat a pártkongresszuson szeretnék jóvátenni, de visszautasították a lap 
magánvállalat minősítését. A közös érdekek egyeztetését kell szem előtt tartani, 
említették. A lap a Népszava olvasására is buzdított." 

Az újságnak ugyancsak ez a száma Mezőfi Vilmost mint a magyarországi 
szociális irodalom legrégibb, mondhatni, egyedülálló munkását népszerűsítette 
olvasói körében. És ez nem volt véletlen. 


A KÉPVISELŐJELÖLT MEZŐFI VILMOS 


A Szabad Szó akkor jelent meg és ugyanakkor került a laphoz Mezőfi Vilmos, 
amikor már lényegében formailag is nyilvánvalóvá vált Sima Ferenc parlamenti 
mandátumának érvénytelenítése és új képviselőválasztás kiírása. Erre 1900 
januárjában került sor. 

A szociáldemokraták már az 1896-os országgyűlési választáson önálló 
jelöltet szerepeltettek a szentesi választói körzetben. A pártvezetőség természe- 
tesen agitációs és szervezési célra kívánta ezt a lehetőséget is felhasználni. 
Hasonló meggondolás vezette a szentesi pótválasztáskor is, azzal a kiegészítés- 
sel, hogy nem kívánt az egymással rivalizáló függetlenségi párti jelöltek egyiké- 
hez sem csatlakozni vagy bármelyiknek is szolgálatot tenni, s ezért Klárik 


!" Népszava, 1899. november 7., 9. 

18 Népszava, 1899. november 23. Pártügyek. -— A cikk szerzője eléggé elhamarkodottan 
megkérdőjelezte a szentesi munkásság szociáldemokrata felfogását is. 

1" Szabad Szó, 1899. december 2., november 18. 

Ferencet ajánlotta. A szentesi szocialisták a pártvezetőség jelölését nem fogad- 
ták el, és Mezőfi Vilmost kérték fel képviselőjelöltnek. A pártvezetőség — jog- 
gal — a pártfegyelem megsértésével vádolta a szentesi vezetőket, de a választások 
idején tartózkodott a nyilvános vitától. Ugyanakkor félreérthetetlenül közölte a 
szentesi vezetőkkel, hogy Mezőfit nem tartják szociáldemokratának, s az ügy 
tisztázását a választás lezajlása utáni időre, illetve a pártkongresszusra halaszt- 
ják. Így Mezőfi jelölése tovább mélyítette a pártvezetőség és a szentesi szocia- 
listák között támadt viszályt, amit Mezőfi kiváló szerkesztői és debatteri képes- 
ségével, maximálisan ki is használt elsősorban a maga javára. A pártvezetőség 
irányításától egyre határozottabban elszakadó lap Mezőfi politikai tevékenysége 
kibontakoztatására ideális keretet és lehetőséget teremtett. A lap fejlécén hagyo- 
mányosan ott díszelgett a szociáldemokrata és szocialista jelző is, egyben a 
sokat sejtető, a kisemberek érdekét is képviselő, védelmező célmeghatározás is. 
Mindez a helyi kezdeményezést féken tartó vagy éppen elnyomó, csak a centra- 
lizmusra hajló budapesti pártvezérek ellenére! Az előzmények és az előzetes 
hírverés már kedvező feltételt teremtett a képviselőjelölt bemutatkozásához. 

Erre a legjobb alkalmat a programbeszéd elmondása nyújtotta. A pótvá- 
lasztás időpontját 1900. január 14-re tűzték ki. A választási küzdelem a három 
függetlenségi jelölt (Molnár Jenő - Sima párt; Pázmándy Dénes - Ugron 
frakció; Dienes Márton - Kossuth Ferenc frakció) között 1899 végén meg- 
indult. Kormánypárti jelölt nem volt, noha a hatóságok Dienes Márton tevé- 
kenységét segítették. A választási küzdelembe 1900. január elsején Mezőfi is 
bekapcsolódott. 1899. december 29-én érkezett Szentesre, három hétre ott is 
maradt, élvezve szentesi híveinek vendégszeretetét. Szentesi útjára elkísérte 
Pfeifer Sándor is, aki egy társasvacsorán Mezőfiről mint a szociáldemokrata 
eszmék legodaadóbb harcosáról, a szegények (kisgazda, iparos, munkás) ügyé- 
nek rátermett és kitartó védelmezőjéről szólt, aki méltán megérdemli a támoga- 
tást és a győzelem kivívását."! A jelölést lelkesen támogatta Poór Árpád is, aki 
Mezőfinek egy évtized alatt a mozgalom érdekében kifejtett tevékenységét mél- 
tatta. Ő már a jövőre is megelőlegezte a Mezőfi iránti bizalmat.?? Az ajánlással 
egyetértett Goldner Adolf is. Mezőfit ekkoriban küldöttség kereste fel Mind- 
szentről, Szegvárról, Orosházáról. A január 7-i népgyűlés után üdvözlő táv- 
iratot kapott a marosvásárhelyi iparos választóktól, az orosházi kisgazdáktól, 
a hódmezővásárhelyi szociáldemokratáktól, a budai és óbudai munkásoktól, 
a budapesti cipészektől." 

A pártvezetőség tárgyszerű udvariassággal és hűvösséggel közölte, hogy 
, szentesi elvtársaink is megragadták az alkalmat és Mezőfi Vilmost jelölték. 
Ő már nagy érdeklődéssel megtartotta beszédét. Mindent elkövetnek, hogy 
mind többen szavazzanak a szociáldemokrata párt jelöltjére.""" 


1 Telentés a Budapest fő és székvárosi rendőrség 1900. évi működéséről. (A továbbiakban: 
Jelentés... 1900...) Budapest, 1901. 408., 412. o. 

" Szabad Szó, 1900. január 9. 

5 Szabad Szó, 1900. január 20. 

5 Szabad Szó, 1900. január 9. 

4 Népszava, 1900. január 6. 


Mezőfi Vilmos a választás előtt több népgyűlésen, összejövetelen szerepelt. 
A szentesi szociáldemokraták öt bejelentett népgyűlést tartottak. A város fő- 
terén több ezer fő előtt megtartott népgyűlések igen forró hangulatúak voltak. 
A szociáldemokraták hallgatóságának zöme természetesen a választásra nem 
jogosultakból került ki. Ámde megjelentek itt kisgazdák és módos gazdák, 
nem egy 200 holdas gazda is, iparosok, kereskedők, érdeklődő és kíváncsi alkal- 
mazottak, földmunkások, tanoncok, cselédek. Megjelent itt a volt városi rendőr- 
kapitány (még agitált is Mezőfi érdekében), valamint az 1848-as harcosok, ősz 
aggastyánok. A választás után Mezőfi fényképe is elkészült, és több százat 
adtak el belőle. Nem kevés falusi és kisvárosi ház ablakába tették ki Kossuth 
képe mellé Mezőftét is . . . A választási előkészületek során a szocialisták nem- 
csak a három függetlenségi jelölttel küzdöttek meg, hanem a város hatóságával 
is. Mezőfi népgyűlési szónoklatai lényegében az 1900. január elsején elhangzott 
programbeszéden alapultak." A szónoki beszédet azonos motívummal kezdte 
és zárta. Hálásan megköszönte a szentesi szociáldemokraták megtisztelő bizal- 
mát. Elvi és politikai nézeteit a szociáldemokrácia magasztos, , Megváltó" 
eszméinek fennkölt igazságosságában összegezte. ,, . . . hitem és meggyőződé- 
sem szerint egyedül a szociáldemokrácia ESZMÉL " válthatják meg az anyagi 
nyomorúságból ezt a népet: szent fogadást tettem, hogy ma, felismert igazság 
alapján, küzdeni fogok érte. . . . Fogadom, hogy míg egy csöpp vér lesz ereim- 
ben, egy gondolat agyamban: nem szűnök meg harcolni a szociáldemokrata 
eszmékért." 

Az erény, a tisztaság, az elszántság virágaiból összeállított bokrétából 
azonban hiányzott a nemzetköziség vörös szegfűje. És ez nem volt véletlen. 
A nemzetköziség gondolata választóinak felfogásában inkább az elrettentés 
vörös posztójaként asszociálódott, s az emberszeretetet és összefogást — beszé- 
dében - inkább a krisztusi eszmék gyakori emlegetése helyettesítette. Elég egy 
pillantást vetni az evangélium igazságaira és a szocializmus tudományára, 
azonnal megállapítható a nagy hasonlóságuk - érvelt Mezőfi. Krisztus — szólt 
a további érvelés — a szegények, a dolgozók védelmezője, ő az első szocialista. 
A szociáldemokrácia eszméje a krisztusi szociális igazságokkal azonosult, s az 
utópikus szocializmus egyes tanítóinak magyarázatára emlékeztetett. Igaz, ez az 
érvelés az MSZDP egyes vezetőitől sem volt idegen. Például Klárik Ferenc 
is 1897 karácsonyára írt cikkében a szociáldemokráciában látta a krisztusi 
eszme folytatását. Két évvel később , Békesség a földön" c. cikke azonban már 
szakít a kontinuitást fejtegető felfogással, és az emberiségtől várja a megváltást 
és a felszabadulást." 

Mezőfi választói beszédében nem említette Marx nevét, nem idézte fel 
az Internacionálé működését. A szegényekre és a gazdagokra bontott osztály- 
társadalom lényegében elmosta a munkásosztály és a többi dolgozó osztály 


15 A Czipész, 1900. február 1. Árvai Bálint levele Szentesről, 1900. január 16. 

s Mezőfi beszédét kiadta a szentesi szociáldemokrata párt választóbizottsága Programbe- 
széd cím alatt. Ezt vette át a rendőrségi évkönyv is. (Jelentés... 1900... 478-507. o.) 

"7 Asztalosok Szaklapja, 1897. december 25. Klárik F.: Karácsony.; Uo. 1899. december 
23. Békesség a földön. 

közti különbséget. , Ha rossz a helyzete a kisgazdának, a kisiparosnak, termé- 
szetes, hogy a mezőgazdasági vagy ipari munkás sorsa sem lehet jó. Hiszen 
egymásra vannak utalva és a nagybirtok vagy a nagytőke egyaránt elnyomja 
mind a kettőt. " Mezőfi nagy hangsúlyt fektetett a kisgazdákból, a kisiparosból, 
a kiskereskedőből, a szellemi és a kézi munkásból álló dolgozó nép érdek- 
azonosságára. Itt nem csupán a választójogosultak (gazdák, iparosok stb.) 
megnyeréséről volt szó, hanem az MSZDP osztálypárt értelmezésének kitágí- 
tásáról vagy éppen felváltásáról is. Mezőfi nem egy osztály, a munkásosztály 
politikusa, hanem a dolgozók tömegének szószólója, aki a dolgozókat egységbe 
kovácsolja a herék (nagybirtok, nagytőke) ellen. E népi, populista jelleg szélesí- 
tését és erősítését a polgári pártok és politikusaik bírálata is szolgálta. A szabad- 
elvű, az Apponyi-féle nemzeti, a vallási mételyt szító néppárt leleplezése mel- 
lett szomorú szívvel és sajnálattal (mert Szentesen igen sok híve volt), ám éles 
szavakkal bírálta a Függetlenségi Pártot is. Ez a párt — szólt Mezőfi -— minden 
idejét a közjogi szőrszálhasogatásokra fordítja ahelyett, hogy a nemzetet újjá- 
alkotó, a népet erősítő politikát folytatna. Az egymással marakodó függetlenségi 
politikusokat ,sa hatalmas szellemű Kossuth Lajos . . . korbáccsal verné ki a 
nép szívéből" — hangzott a fennkölt kijelentés. 1848-hoz dicső emlékek fűződ- 
nek, de a világ 52 év alatt nagyot változott és nagy változások (itt főleg a tech- 
nikai fejlődésre utalt) új célok kitűzését, új jelszavak megfogalmazását tették 
szükségessé. A 48-as pártnak - szólt kategorikusan — már nincs létjogosultsága, 
ideje lejárt, helyét át kell adni a Mezőfi felfogása szerinti, széles, népi alapon 
nyugvó szociáldemokrata pártnak. Mezőfi nem bocsátkozott a három független- 
ségi jelölt egymás közötti harcába, hanem egységesen ítélte el a 48-as pártot, 
mintegy felszólítva a gyűlésen megjelent választópolgárokat a Függetlenségi 
Párt elhagyására. Beszédének több megállapítása hozzájárult a Függetlenségi 
Párt helyi paraszti bázisának lazulásához, a parasztság politikai gondolkodásá- 
nak differenciálódásához, útkereséséhez. § 

Mezőfi mindezt még fokozta a szociáldemokrata követelések ismertetésével 
és magyarázatával, 

A dolgozó osztályok (elsősorban a mezőgazdasági népesség) anyagi helyze- 
tének alapos bemutatását Rubinek Gyula , Parasztszocializmus" és Ormos Ede 
, Hódmezővásárhelyi munkáskérdés" c. munkáiból vett jellemző példákkal 
illusztrálta. Tárgyszerű bírálata a nagybirtokrendszer ellen irányult, élesen 
támadva a vagyonelosztás és a közterhek aránytalanságát. A gazdasági és társa- 
dalmi bajok végső orvoslását a szocialista társadalom megvalósításában jelölte 
meg, ahol , a termelési eszközök (a föld, a házak[!], a bányák, az aknák, a gépek) 
közössége megvalósítható, és kivihető az is, hogy a közös tulajdont képező ter- 
melési eszközök segélyével termelt földi javak arányosan osztassanak el az em- 
berek között"." Azt is megjegyezte, hogy a szociáldemokraták nem akarnak 
földet osztani, hanem inkább azt kívánják, hogy a föld legyen minden ember 
tulajdonában. Minek is lenne mindenkinek két holdja, 10 év múlva újabb 
aránytalanság lenne. Az igazságtalan osztozkodásnak véget kell vetni." Ehhez 


2 Telentés... 1900. . . 492. o. 
" Szabad Szó, 1900. február 1. 


hozzátette, hogy a szocialisták jól tudják, hogy mindez nem valósítható meg 
máról holnapra, hanem csak akkor, amikor , minden szegény ember: kisgazda, 
kisiparos, kiskereskedő, szellemi és kézi munkás belátja (az én kiemelésem - 
V. L.], hogy ha összetart, vér nélkül, véres forradalom nélkül megtörténhet az 
átmenet a mai őrült és ferde termelési rendből a szocialista közösségbe". 

Ez az illuzórikus és naiv, eklektikus elemeket tartalmazó , teória"? többek 
közt azt szolgálta, hogy a hallgatóság körében eloszlassa a szociáldemokratákról 
mint anarchista, terrorista felforgatókról elterjedt rágalmakat. 

Mezőfi beszédében nagy teret szentelt a szociáldemokraták gyakorlati 
reformprogramjának, a közvetlen követelések ismertetésének. Az általános 
választójog bevezetésére, az állandó hadsereg megszüntetésére, a gyülekezési 
jog, a sajtószabadság érvényesítésére vonatkozó kijelentései és érvelései alig 
tértek el az MSZDP álláspontjától. Visszatérő elem: ezekben a követelésekben 
is nagyobb hangsúlyt helyezett a dolgozó osztályok érdekazonosságára. A foko- 
zatos jövedelmi adó bevezetésének ismertetésére lényegesen nagyobb teret 
szentelt, mint a munkásnép anyagi érdekeit összegző követelések tételszerű 
felsorolására. . 

Külön kitért azonban a kisgazdák érdekében foganatosítandó intézkedések 
bevezetésére. Szót emelt a kisgazdák támogatását célzó ingyenes vagy olcsó 
állami hitel létesítése mellett. Élesen támadta a holt kézen levő uradalmakat, 
latifundiumokat. Követelte, hogy ezeket adják ki apró bérletekbe törvényesen 
meghatározott díjak mellett." 

Ez a követelés már eltért az MSZDP ekkori és majdani álláspontjától is, 
hisz nem szólt a szövetkezetesítésről vagy a holtkéz birtok szabadforgalmi 
értékesítéséről, amely a majdani 1903-as programból kiolvasható. Mezőfi hallga- 
tott az egyházi birtokok sorsáról is. A bérlemény határát — Várkonyi ötholdas 
örökbérletével ellentétben -— nem határozza meg, és szó sincs örökbérletről, ha- 
nem törvényes bérleti díjról. És nem az egész nagybirtokra gondol, hanem a 
súlyos feudális maradványok -— a holtkéz — paraszti, kisparaszti fellazítására. 
Kétségtelen, hogy ez a követelés megfelelt a nagybirtokellenes, már gazdál- 
kodó paraszti érdekeknek, de a föld nélküli agrárszegénység földszerzési törek- 
vésére nem adott választ. 

1848 forradalmi tradíciója élénken élt a függetlenségi eszméktől áthatott 
alföldi agrárnépesség gondolatvilágában. Szentesen választói beszédet 1848 
szellemének, Kossuth nevének említése nélkül aligha lehetett elmondani. 
Mezőfi nemcsak taktikai okokból említette nagy tisztelettel Kossuth nevét, 
és idézte fel 1848 szellemét. Már korábbi agitatív írásaiban sem vetette egybe 
a kossuthi 1848-as örökséget a szociáldemokrata célkitűzésekkel. Korábbi külön- 
féle megnyilatkozásaiban is az önálló, független Magyarország hívének vallotta 
magát. Ismertetett beszédében is kijelentette: , mint szociáldemokrata — híve 
vagyok a gazdaságilag önálló és politikailag független Magyarországnak. . . . . az 
Ausztriával való közös ügy több terhet ró Magyarországra, mint amennyi 
hasznot hajt neki. S úgy tudom, hogy pártunk nagy része ugyancsak híve a 


19 Jelentés. ..1900... 493. o. 
"1 TJo. 499. o. 


független Magyarországnak. Miként a lengyel szociáldemokraták — tette hozzá 
egyoldalú véleményét — küzdenek Lengyelország politikai helyreállításáért, úgy 
küzdünk mi az Ausztriával való közös kapcsolat ellen."? Ebben a kérdésben 
érintkezési pontot látott saját felfogása és a függetlenségi párt álláspontja kö- 
zött. Hozzátette azonban, hogy míg a függetlenségiek célkitűzésüket nem gon- 
dolják komolyan, addig a szociáldemokraták minden körülmények között ragasz- 
kodnak elveikhez. Megemlítette — némi hatáskeltés miatt — a börtönbüntetések 
nagy számát. Csakhogy az ítéletek nagy részét osztályigazítás címén osztogatták a 
bíróságok, s nem a magyar függetlenség követelése miatt. 

A megfelelő argumentumokkal felszerelt, jól felépített beszéd is bizo- 
nyítja Mezőfi Vilmos szónoki képességeit, bátor kiállását, s érthetővé teszi a 
hallgatóság érzelem- és gondolatvilágára gyakorolt hatását. Nem avatkozott a 
helyi ügyek részleteibe, feleslegesen nem pörölt politikai ellenfeleivel, noha nem 
kendőzte el a velük való szembenállását. 

Beszédében a szociális igazságtalanság ellen vívott, szélesen értelmezett 
harcot összekapcsolta a demokratikus jogok követelésével, a mérsékelt, nem 
az egész birtokos osztályt érintő — s a gazdatársadalom jelentős részénél támo- 
gatásra számító — nagybirtok-ellenességgel. 

Mezőfi korábbi publicisztikájában nem szerepelt az agrár- vagy paraszt- 
kérdés. Nagyon valószínű, hogy alaposabb stúdiumokat ebben a kérdésben 
nem folytatott, s e bonyolult gazdasági és társadalmi probléma mélyebb 
összefüggéseit nem tanulmányozta alaposan. Mint ismeretes, a kilencvenes 
évek agrárszocialista mozgalmai különösebb hatást rá nem gyakoroltak. Az 
1899-es évben az MSZDP-ben lezajlott viták és ellentétek váltották ki érdek- 
lődését az agrárprobléma iránt, s kezdett nagyobb figyelmet fordítani az erre 
vonatkozó irodalomra. Ugyanakkor elmélyült marxista ismeretekkel sem ren- 
delkezett. Mindenesetre Mezőfi szakított azzal az egyoldalú és doktrinérnek 
tűnő szociáldemokrata szemlélettel, amely a parasztságra csak mint leendő 
proletárra, pusztulásra ítélt osztályra tekintett, noha ő sem tagadta, de nem is 
abszolutizálta ennek a folyamatnak a megnyilvánulását. Tehát nemcsak prak- 
tikus, választási agitációs szempontok vezérelték demokratikus parasztinak is 
felfogható nagybirtok-ellenességét, hanem a feudális maradványok elleni erők 
összefogását szolgáló erőfeszítései is. (Mezőfi egyben igyekezett elhatárolódni 
az agrárius ízű parasztmentő, telepítési akcióktól is.) Beszédében ugyanakkor 
nagyobb figyelmet fordított a kisgazdákra, mint az agrárproletariátusra, ami 
nemcsak korlátozott ismereteire utalt, hanem az osztályszempont érvényesíté- 
sének halványulására is. 

Az önálló és független Magyarország követelése élénk visszhangra talált, 
s e jelszót Mezőfi összekapcsolta a függetlenségi pártnak az ismert szociál- 
demokrata tartalmú bírálatával is. Ha már ezt szóba hozta, mindenesetre arra 
utalhatott volna, hogy elsősorban nem Ausztria, hanem az ausztriai uralkodó 
körök, osztályok zsákmányolják ki Magyarország népét. Kétségtelen, a kérdés- 
felvetésben - noha Mezőfi igazodott az MSZDP határozatához — érződött az 
sátkos Bécs" egyoldalú és rosszízű, régi jelszavának a felelevenítése. 

A pótválasztásra 1900. január 14-én került sor. A Választó Bizottság végle- 
ges jegyzőkönyve szerint az érvényes 1558 szavazatból Mezőfi 104-et (a Szabad 
Szó szerint 113-at) szerzett. ? A Szabad Szó szerint kilenc szavazatot a szavazat- 
szedő bizottság önkényesen megsemmisített, míg legalább 150 főt a függet- 
lenségi kortesek elcsábítottak. Mezőfiék kb. 300 szavazatra számítottak, annak 
ellenére, hogy Simáék a szociáldemokratákat jelöltjük melletti szavazásra szólí- 
tották fel. 

Mezőfi Vilmos a választási eredményt nagy győzelemnek értékelte. Szentes 
munkálkodó népe - írta fennkölt ünnepélyességgel — csodát művelt, pedig 
csak az igazság állt az oldalán. Mezőfi kifejezte tiszteletét és háláját a szentesi 
népnek, az ötven-, a százholdas gazdáknak, akik a néppel egy sorban küzdöttek 
az egyenlőségért. Ehhez még azt is hozzátette, hogy ha az állam nem rakna 
a munkálkodó népre elviselhetetlen terheket és megadóztatná a nagytőkét, 
s nem tűrné el a nagy uradalmak létezését, nem is lenne szükség a szocializ- 
musra.§ 

A gazdáknak kinyilvánított köszöneten kívül más üzenet is elhangzott a 
lap hasábjain. A szentesi szervezet vezetősége — Mezőfi javaslatára — a föld- 
munkásokhoz, a cselédekhez és a kisipari munkásokhoz szóló felhívást tett 
közzé. E felhívásban szinte kötelezték a munkavállalókat, hogy ha a Mezőfire 
szavazott 113 polgár valamelyikéhez szegődnek, , úgy egyezzenek meg velük, 
mintha atyjuk, édes testvérük, rokonuk lenne minden egyes. A legméltányo- 
sabb feltételek mellett egyezzék meg velük... Meg kell mutatni a jogtalan 
munkásnépnek, hogy hálás ama gazdák, kisiparosok, kiskereskedők iránt, akik 
vele kezet fogtak. " 35 Ehhez azt is hozzá kell tenni, hogy a szentesi pártszervezet 
vezetősége a január 21-i közgyűlésre a Mezőfire szavazott polgárokat i5s meg- 
hívta. 

A voksokért felajánlott olcsó munkaerő-honorárium a paternalista szemlé- 
let erősödését, az osztályszemlélet gyengülését jelezte, míg a szimpatizáns maga- 
tartást a párthoz való tartozással azonosították. Ez az eset már a kezdet kezde- 
tén jelezte, hogy a Szabad Szó hasábjain az agrárproletariátus érdekeinek 
védelme döntően a nagybirtokosok elleni harcra korlátozódott, míg a birtokos 
parasztoknál munkát vállalókra a mérsékletet, önkorlátozást tanúsító intelem 
vonatkozott. (Ormos Ede, akire egyébként Mezőfi is hivatkozott, már koráb- 
ban megállapította, hogy a gazdagparaszt és a kétkezi munkás közt áthidalha- 
tatlan ellentét fejlődött S s a korábbi patriarchális VISZONY VSSZAROZHATA RNS 
megszakadt.) 

Ez nem , csökkenti a Szabad Szó és Mezőfi érdemeit, melyeket az . egész 

. 8 CsmL.2. A Választó Bizottsági iratai. — - Dienes Mártóki 681, Molnár jenő 614, Pázmándi 
Dénes 159 szavazatot kapott. Február 4-én újabb választás volt Molnár és Dienes között. A 
Sima-párti Molnár Jenő 1001 szavazattal szerezte meg a mandátumot a Kossuth frakcióhoz 
tartozó Dienes Mártonnal (807 szavazat) szemben. Az 1901-es országgyűlési választáson Mezőfi 
már csak 46 szavazatot nyert. Molnár Jenő megőrizte mandátumát. A mindkét esetben lebo- 
nyolított második fordulóban több mint 200 fővel többen szavaztak, noha Mezőfiék. hivatalosan 
tartózkodásra szólították fel szavazóikat. — : 

5 Szabad Szó, 1900. január 20. Mezőfi: Győztünk. — .. 
5 Szabad Szó, 1900. január 20. SE. § Bá a ert 


102 


parasztság érdekében a nagybirtokrendszer elleni harc során szereztek, hanem 
jelzi azokat a bonyolult ellentmondásokat, amelyek a falusi osztályharc kettős 
jellegével kapcsolatosak. Nevezetesen: a feudális nagybirtok ellen harcba len- 
dülő parasztság szélesen értelmezett demokratikus küzdelme kedvező feltétele- 
ket biztosíthat a falusi osztályharc kibontakozásához is. E bonyolult és szerte- 
ágazó gazdasági és társadalmi ellentmondások láncolatából nem volt könnyű 
és egyszerű a hosszabb távra is mértékadó, valamint a konkrét viszonyoknak 
is megfelelő gyakorlati politikát kialakítani. Az MSZDP Mezőfvvel szemben is 
az agrárkérdésben és mozgalomban a földmunkás-proletár jelleget hangsúlyozta 
és figyelme a munka- és bérviszonyok javítására, a munkásvédtörvényekre és az 
állampolgári jogok biztosítására vonatkozott. Az agrárproletariátus szegény- 
paraszti földszerzési törekvéseit, demokratikus nagybirtokellenességét az 
MSZDP ekkor nem nyugtázta. 

Ezzel szemben Mezőfi a birtokos parasztban észrevehette és felfokozta 
nagybirtok-ellenességét, viszont csökkentette és visszafogta a kisbirtokos választó- 
polgárok ellen irányuló földmunkás-követeléseket. Ezt az ellentmondást később 
kidolgozott földmunkás-követelései sem tudták megfelelően feloldani. Mindez 
még nem jelentette, hogy az induláskor Mezőfi valamiféle demokratikus 
parasztpárt létrehozásán munkálkodott, noha már az első nyilvános politikai 
szereplés e perspektíva lehetőségét is sejteni engedte. Annyit azonban már 
1900 elején elért, hogy a birtokos parasztság egy részének rokonszenvét és támo- 
gatását megnyerte és a parasztság önálló — a Függetlenségi Párttól elszakadó — 
politikai szerveződését ElőSEBMEHE; 


EGŐSRÓSÁ A KONGRESSZUS ELŐTT 


Mezőfi és a szentesi Szabad Szó hívei 1900 elején figyelmüket és erőfeszítései- 
ket az MSZDP kongresszusának előkészületeire fordították. Jól tudták, hógy 
az MSZDP vezetőségével az ellentétek aligha lesznek kibékíthetők, így a veze- 
tés megszerzésére, illetve (amennyiben ez nem lehetséges) a szociáldemokrata 
mozgalom kettészakítására törekedtek. A januári és februári hónapokban vidéki 
pozícióikat erősítették. Mezőfiék 1900. január 30-án népgyűlést tartottak Német- 
prónán, majd február 3-án Szentesen fontos értekezletre került sor. Itt értékel- 
ték a Mezőfire leadott szavazatok jelentőségét, az ország különböző részeiből 
érkezett üdvözleteket, s tudomásul . vették, hogy a lap szellemi irányítását, 
valamint a cikkek közlését Mezőfi ingyen végzi el, s a veszteségeket a budapesti 
támogatók fogják fedezni. A lapot már nem megyei, hanem országos lapnak 
tekintették. Ekkoriban már Mezőfi segítségére sietett Engelmann Pál - is. 
A február 3-i szentesi értekezleten részt vettek a festők, a cipészek, a vas- és 
fémmunkások fővárosi megbízottai, valamint Cegléd, Törökkanizsa, Szegvár, 
Mindszent, Orosháza, Kunszentmárton, Tiszavezseny küldöttei, akik kimond- 
ták, , hogy miután a budapesti pártvezetőség jelenlegi formájában nem szociál- 
demokrata pártvezetőség, hanem diktatúra, mindent el fognak követni, hogy a 
legközelebbi kongresszuson oly pártvezetőség Válásztaéséks MEYER nem EGYEDI 

szempontok, hanem a párt érdekei vezérelnek". "" Ezzel a tervvel teljesen egyet- 
értett a Bécsben tartózkodó Pollák Béla, aki osztatlan lelkesedéssel üdvözölte 
a kitűnően szerkesztett Szabad Szót és a meggyőződéses bátor kiállású férfiút: 
Mezőfi Vilmost. Szentest Pollák az alföldi mozgalom újabb kiindulópontjának 
és reményének tekintette, mivel a 113 szavazat nagy önbizalmat adott. Most 
már nem szabad hallgatni a gáncsoskodókra — tanácsolta -—, hanem gyarapítani 
kell Mezőfi követőit. "" 

Mezőfi népszerűsége növekedett a Szentes környéki községekben is. 
Február 4-én 20 főből álló kísérettel , vonult be"? Szegvárra, a zsúfolásig meg- 
telt 48-as kör helyiségébe, ahol csaknem kétórás beszédben ismertette program- 
ját, és hallgatóságát sikerült megnyerni a Szabad Szó támogatására. Noha 
beszédében élesen támadta a 48-as szédelgőket, mégis tárgyalt a függetlenségi 
kör vezetőjével is. A gyűlésen jelen levő katolikus plébános is elismerően 
nyilatkozott Mezőfiről. A szegváriak megígérték, hogy a mindszentieket is 
Mezőfi mellé állítják. A szegvári 48-as körben szociáldemokrata csoport ala- 
kult, s létrehozták a 11-es lapbizottságot is. "" 

Az agitáció fokozása összefüggött a Szabad Szó anyagi nehézségeivel. 
(Jelentős összeggel tartoztak a nyomdának, az előfizetők tábora Szentesen sem 
növekedett tovább, s a környező városok agrárproletariátusa sem zárkózott föl 
a Szabad Szó mögé, s bizonyos pénzügyi elszámolási nehézségek is keletkez- 
tek.) Az előfizetők toborzásával Mezőfi 1900 februárjától gyakorlatilag meg- 
kaparintotta a lapot, már hivatalosan is a lap főszerkesztője lett, noha még a 
szentesi vezetők neve is szerepelt az impresszumban. A képviselőválasztási 
eredmény, a gyűlési szónoklatok, a szenvedélyes hangú cikkek, a szocialista 
elvek népszerű hangoztatása egyfajta biztonságot, tekintélyt biztosítottak Mező- 
finek. Némelyek, ha még nem is a vezért, de a vezetőt látták benne, s leegysze- 
rűsítve , Mezőfi pártról" kezdtek szólni. (Ünneplés, fogadtatás, egy-egy gyű- 
lésre való , bevonulás", Mezőfi fényképeinek terjesztése, emléklap kiadása, 
társasvacsorák, ünnepélyes pohárköszöntők stb. ugyan hozzátartoztak a polgári 
politikai közéleti szerepléshez, de ez a forma idegen volt a korabeli munkásmozga- 
lomtól.) Ezt a benyomást és felfogást tovább erősítette, hogy Mezőfinek ekkori- 
ban számottevő befolyása volt a fővárosi munkásság körében. 

Az 1890-es évek második felében közreadott írásai, a szakszervezeti sajtó- 
ban megjelent cikkei, a különféle tanfolyamok, szemináriumok vezetése a szer- 
vezett munkások jelentős részénél népszerűvé, ismertté tették Mezőfit. 

Mezőfinek és társainak a népszerűségét nem csökkentették az 1898-1899- 
ben a pártvezetőséggel folytatott vitája és kirobbant ellentéte. Befolyása szinte 
meghatározóvá vált a cipész szakegyletben, a vas- és fémmunkások körében 
(az öntők, a kohászok, a lakatosok, aranyművesek, ötvösök, órások kivételével), 
főleg a Váci úti gyárak egy részénél, s a festők szakegyletében. Más építőipari 
szakmáknál befolyásuk egyáltalán nem volt, s ugyanez áll az asztalosok szak- 
osztályára, de már kevésbé a kárpitosokra, a nyomdászok saját belső vitáikkal 

foglalkoztak s a pártvezetőséget követték. Fontos szerepük volt az óbudai mun- 
kásság körében (de Kispesten, Erzsébetfalván, Újpesten kevésbé) és néhány 
(pl. a VII., I., II.) kerületben. 

A Szabad Szónak szóló, fővárosi támogatást kérő felhívást A Czipész 
hasábjain tették közzé. A Czipész szerkesztősége fontosnak tartotta meg- 
jegyezni, hogy a Szabad Szó megteremtői szegény földművesek, akik szociál- 
demokrata szellemben maguk írják a lapot. A laphoz szükséges anyagiakat is 
— szólt az érvelés — ők teremtették elő, maguktól és családjuktól vonva el a 
falatot. Pedig ez a lap az egyetlen földmunkás lap — szólt a célzás a pártvezető- 
ség ellen. Nem szabad a lapot magára hagyni — szólítottak fel az adakozásra. 
sA szentesi és Csongrád megyei szociáldemokrata földművesek és kisgazdák 
pártja" nevében közzétett felhívás leszögezte: , Ne felejtsétek, hogy Magyar- 
országon csak úgy lesz komoly munkásmozgalom, az iparos munkások száz- 
ezrei csak úgy fognak kiküzdeni jogokat és emberségesebb életet, ha Magyar- 
ország milliónyi földműves népe is csoportosul a szociáldemokrata lobogó 
köré. A földművesek szervezkedése nélkül Magyarországon nincsen munkás- 
mozgalom." 

E lényegbevágó s a magyarországi sajátosságokat jól összegző felismerés- 
re a pártvezetőség, a Népszava ezekben a hetekben érdemben nem reflektált. 

Mezőfiék e fontos megállapítását azonban lerontotta az a megtévesztő 
kijelentés, miszerint a lap nem a szociáldemokrata párt, hanem a várkonyisták 
ellen irányul, akik csak , hadd lássák . . ., hogy nincs igazuk, amikor azt tanít- 
ják a földműves népnek, hogy az ipari munkás ellensége". " A Szabad Szóban 
Mezőfi már egy lépéssel tovább ment. Lelkesen üdvözölte A Czipész velük 
egyetértő támogatását. Már kinyilvánította, hogy a Szabad Szó védelmezi a 
földművesek érdekeit és a lap ellenfeleit (pontosan még meg nem nevezve) el 
kell távolítani, mert , aki lapunk ellen támad, ellensége a munkásmozgalom- 
nak? ú 40 

A Szabad Szó támogatását célul megjelölő toborzó felhívás tulajdonkép- 
pen az 1900-as pártkongresszus szervezeti előkészítését, a pártvezetőség elleni 
erők tömörítését szolgálta. 

A Mezőfit támogató vas- és fémmunkás szakegylet már február 6-án a 
kongresszusi előkészületet tárgyalta az egyik Soroksári úti vendéglőben. A szó- 
nokok Beller Antal és Frisch Ignác voltak. Február 28-ra az óbudaiakat Rosen- 
thal Jakab hívta össze értekezletre, melynek napirendje: álláspontunk a párt- 
kongresszussal szemben. "! A pártvezetőség február 15-én közölte a kong- 
resszus javasolt napirendjét, s felhívott a küldöttek megválasztására. "? 


0. AC Czipész, 1900. február 15. 

4 Szabad Szó, 1900. március 3. - Mezőfi ekkor is rámutatott: , Magyarországon csak 
akkor lesz igazi munkásmozgalom, csak akkor érnek el jogot és kenyeret a proletárok, ha a föld- 
műves nép is szociáldemokrata alapon szervezve lesz." 

u Népszava, 1900. február 10., 22. 

8 Egy héttel később, február 22-én közölték, hogy a pártkongresszus után - április 17-én, 
18-án -— tartják a mezei munkások és kisgazdák országos kongresszusát. Javasolt napirendje: 1. Je- 
lentések. 2. Szervezkedés és földművelő szaklap kiadása. 3. Földművelő titkárság szervezése. 
4. A földművelők és a szociáldemokrata párt. 5. Választás. 


Látszólag még az egyetértés jegyében tartották február végén a küldött- 
választó gyűlést Budán az első és második kerület szociáldemokratái. (A budai 
munkások gyűlésein gyakran szerepelt Tenczer Vilmos, Szalai Oszkár, Nyiri 
András, Farkas Lajos.) A pártvezetőség részéről Baron Ede és Kardos Jakab 
szólalt fel, míg a szemben állókat Farkas István és Schiff Gyula képviselték. 

A március 15-i megemlékezések már jól érzékeltették a különbségeket. 
Mezőfi március 15-re írt cikkében kiemelte a jobbágyság felszabadulását és azt, 
hogy , Kossuth Lajos neve ott lebeg a magyar ember ajkán, ha a 48-as esemé- 
nyekről beszél". A magyar nép harcolt a Petőfi meghatározta igazságokért, de 
a nép most sem szabad, hanem elnyomott; sem joga, sem jussa — írta. " 

A Petőfi-szobornál március 18-án megtartott megemlékezésen Bokányi 
beszédében nem annyira a forradalmat, hanem Petőfi emlékét idézte fel, és azt 
hangsúlyozta, hogy a proletárság hű marad Petőfi eszméihez. A 4000-5000 fő 
jelenlétében Kardos Jakab Csizmadia Sándor versét szavalta. § 

Ezzel szemben a budai munkások a polgársággal együtt emlékeztek már- 
cius 15-én, s nevükben Csanády Dénes koszorúzott. Este a Szabad Szót követő 
egyes szakmák (festők, szűcsök, kefekötők, vasasok egy része Újpestről, Angyal- 
földről; itt március 11-én Schneller Gyulát küldöttnek is megválasztották) 
megjelent képviselői előtt Mezőfi Vilmos magyarul, Engelmann Pál németül 
méltatta a nap jelentőségét. Schneller Gyula Migray József költeményét adta 
elő ." 

Engelmann Pál nem kis szerepet játszott a pártviszály kirobbanásában és 
elmélyülésében. Mint a bécsi Arbeiter Zeitung budapesti tudósítója, beszá- 
molt a magyar munkásság tőkés renddel folytatott harcáról, nem feledkezett 
meg az agrármozgalmakról sem, de nagy bizalmatlansággal szemlélte a párt 
vagy a szakszervezeti vezetők tevékenységét. Így pl. az 1899-es szakszervezeti 
kongresszusról lebecsülő módon, jelentőségét kisebbítve írt. Egyetértően nyi- 
latkozott a vasasok szövetségét akadályozó vas- és fémmunkás szakegyletről, 
melyet többek között Beller Ignác vezetett, amely a szakmai partikuláris érde- 
keket állította előtérbe, s nem volt idegen tőle a csupán nemzeti (magyar) ala- 
pon való szervezkedés elve. (Engelmann eléggé egyoldalúan azok mellé állt, 
akik Teszársz Károllyal hadakoztak.) Engelmann árulást látott abban, hogy a 
párt és a szakszervezet vezetői 1899 végén részt vettek a munkaközvetítésről 
szóló, a kereskedelmi Minisztérium által összehívott tanácskozáson. Nem riadt 
vissza a kicsinyes botrányok kirobbantásától a párt vezetőinek lejáratása, denun- 
ciálása érdekében. Jól jellemzi ezt a magatartást a Közgazdasági Lexikon II. 
kötetében (1899).-a magyar munkásmozgalomról írt címszó esete. " Sajnálatos 
félreértés következtében az Engelmann által írt (egyébként ma is jól használ- 
ható, értékes összefoglalás) Baron Ede neve alatt jelent meg. Az ügy valóban 
tisztázásra szorult, ABE, EE azonban ÉVES Polsári MEDER és a Szabad 


pi Népszsúá 1900. március 1. A II. kerületi szervezet delegálta többek KÖZÖL Mezőfi ViI- 
most, Csanády Dénest. 
: § Szabad Szó, 1900. március 11. 
8 ag Népszava, 1900. március 20. se pi s B sú I BR s 554 KR 
s Szabad Szó, 1900. március 24. " . j 3 4 S; ús SE 
§ Közgazdasági Lexikon. II. k. Budapest, 1906. 798-802. TEN SaáN ök lt ea 7 rö BE 

Szó 1900. március 3-i számában ezt az esetet is a pártvezetőség elleni táma- 
dásra használta fel. " Természetesen célszerűbb lett volna a kéziratot aláírva el- 
küldeni. Sérthette Engelmannt, hogy látszólag visszaélnek szerzői nevével, s 
noha az ügy tisztázódott, az egyre inkább elmérgesedő denunciálás tovább foly- 
tatódott. Ennek a személyi viszálynak és torzsalkodásnak sajnálatos módon 
a magyarországi munkásmozgalom látta kárát, hisz a nagy tudású, tapasztalt, 
kiváló szervező Engelmann Pál - főleg saját hibájából - egyre inkább a munkás- 
mozgalom perifériájára szorult. 

Az érettségi előtt álló Migray József 1899 májusában felelős szerkesztője 
lett az Előrének, a tanoncok lapjának, amely a második számtól Munkás Ifjú- 
ság címmel jelent meg. A lap szorosan nem kapcsolódott a szociáldemokrata 
párt vezetőségéhez, s inkább a tanoncok kulturális, nem pedig politikai 
fejlődését kívánta elősegíteni. A , Mit akarunk?" c. cikk nem a munka, a szakma 
szeretetére, hanem a tudomány elsajátítására és megbecsülésére szólított fel. 
Ugyanakkor meglehetősen zavarosan az intelligens osztálytól való elzárkózást 
is hirdette, egyben azt is hangsúlyozta, hogy a munkásifjúság legyen jó polgára 
a hazának és hasznos tagja a társadalomnak. Schmitt Jenő tanainak szellemében 
szóltak az igazságosság és a szeretet egybefűző erejéről. Ugyanakkor néhány 
közgazdasági alapfogalom (érték, csere stb.) ismertetésére is vállalkoztak. 
Szót emeltek Thék Endre gyárosnak a tanoncok vallásos szellemű nevelési 
javaslata ellen. Nagy cikket közöltek Petőfiről, részleteket Mark Twain egyik 
regényéből. " A lap eszmei-politikai irányítás és rendszeres anyagi támogatás 
hiánya miatt nem lehetett hosszú életű. Mivel a pártvezetőség nem fordított 
figyelmet a lapra, Migray is a pártvezetőséggel szembenállókhoz csatlakozott. 
1899. június 15-én Migray a Mezőfit követő festők szakegyletében felszólalt és 
kérte a helyiséget a munkásifjak részére felolvasások megtartására." A Szabad 
Szó lelkes és elismerő kritikát írt Migraynak a , Vörös zászló alatt" c. ver- 
seskötetéről és több versét is közölte."! 

Migray József 1900. március 24-én (bizonyára Mezőfiék biztatására) 
Bokányi Dezsőt élesen támadó és sértő röplapot tett közzé, melyben a Nép- 
szavát a munkásság ügyének elárulásával vádolta." 

A nyilatkozatok, röpiratok, a kölcsönösen sértő, gyakran rágalmazó 


5 Baron elmondása szerint — amit Engelmann nem vont kétségbe -— kb. 1898 elején a 
malomtisztviselők egyletében tartott előadás után Mandelló Gyula, a Lexikon szerkesztője, 
a már említett cikk megírására kérte fel Baront, aki Engelmannhoz fordult. A cikket elfogadták, 
és aláírás nélkül Baron eljuttatta a Lexikon szerkesztőségéhez. Mandelló Gyula nyílt levélben 
erősítette meg, hogy a szerző nevét már ő írta alá, azt gondolva, hogy Baron írta, mivel ővele és 
nem Engelmannal tárgyalt, s a hibát ő követte el, mivel csak névvel ellátott címszavak jelenhet- 
tek meg a Lexikonban. (Népszava, 1900. március 15.) Engelmann Baront durván EGSÉTTELTE 
1900. február 26-án kelt levelét közölte a Szabad Szó március 3-i száma. 

5 Előre, Munkás Ifjúság, 1899. május — augusztus. 

59 PI Archívum. 666. f. Ész. III. 6/1886. - A választmány tagja volt Schiff Gyula is; 
Migray kérését teljesítették. 

51 Szabad Szó, 1900. február 3: gap 5 ást EZÉR 

"5 PI Archívum. 813. f. 5. ő. e. -— Az s gen tisztelt elvtársak"c. röpirat aláírója Migiay 
József. Migray szerint Bokányi megígérte, hogy a Népszavában agitálni fognak verseskötete 
mellett, ha az , ellenzéket? otthagyja. Ő - írja Migray - erre nem volt hajlandó. 

vádaskodások tovább fokozták a pártkongresszus előtt lebonyolított, küldött- 
választó szakegyleti, pártszervezeti gyűlések nyugtalan, gyakran ideges és inge- 
rült hangulatát és tovább mélyítették az ellentéteket. Így például az 1900. 
március 20-án a VII. kerületi pártszervezet gyűlésén Pelczéder Ágoston fel- 
szólalásakor (éppen a küldöttek megválasztásáról folyt a vita) hatalmas lárma 
keletkezett, tettlegességre is sor került, s a gyűlést feloszlatták." 

A Szabad Szó szerkesztősége és a Csongrád megyei és szentesi szociál- 
demokrata párt a pártkongresszus után tartandó földműveskongresszus hatá- 
rozataként javasolta: A Szabad Szó az ország szociáldemokrata földművelőinek 
lapja; a lap továbbra is a földművesek kezén marad, s a jövőben is a jelenlegi 
szerkesztőség szerkeszti." 

Ez a felhívás már nyílt szembefordulás volt a pártvezetőséggel (hisz a 
korábbi, a Szabad Szót elítélő határozat érvényben volt), amely nemcsak 
programot, hanem a szervezkedés irányát is meghatározta. Így nem véletlen, 
hogy a Szabad Szó megvédését, fenntartását, irányvonalának helyességét 
támogató határozatokat és utasításokat fogadtak el számos vidéki szervezetben." 

A pártvezetőség március 23-ra összehívta a fővárosi szakmák bizalmijait 
(megjelentek: ácsok, asztalosok, bádogosok, lakatosok, kalaposok, kőművesek, 
kőfaragók, nyomdászok, betűöntők, kocsigyártók, kádárok, kárpitosok, könyv- 
kötők, műszerészek, paszományosok. kerámiai munkások, szabók, szobafestők, 
vas- és ércesztergályosok, VII., IX. kerület, lengyel munkások szervezete és a 
" német ajkúak bizalmijai), akik elsősorban a vidéki szervezeteket szólították fel, 
hogy ne adjanak hitelt különböző személyek (Mezőfi Vilmos, Migray József, 
Schiff Gyula) és szervezetek által aláírt, valótlan állításokat tartalmazó levelek- 
nek, hanem a párt belső ügyeit érintő kérdésekről csak a pártvezetőséggel tár- 
gyaljanak. A megjelent bizalmiak tehát szolidárisak voltak a pártvezetőséggel."" 

A pártvezetőséggel szemben állók március 25-i, bécsi gyűlésükön már 
nemcsak a Szabad Szó érdekében léptek fel, hanem a megválasztott , két kül- 
döttnek utasításul adták, hogy a budapesti általános munkásbetegsegélyező 
pénztár hivatalnokaira mint pártvezetőségi tagokra ne szavazzanak". Ezen a 
bécsi gyűlésen - többek közt - felszólalt Ruzitska Manó volt pártvezetőségi tag, 
Szemere Leó, a Petite Républigue bécsi munkatársa, aki Mezőfi nemzetközi 
kapcsolatainak egyik előmozdítója, Pollák Béla és Mezőfi Vilmos."" 

Valószínű, ekkor véglegesíthették a Pollák Béla által aláírt , Földmíves 
munkás testvéreimhez!" kezdetű terjedelmes felhívást, melyben Pollák fel- 
szólította a küldötteket, hogy csak arra a szavazólapra voksoljanak, amelyen 
Engelmann Pál, Pfeifer Sándor, Mezőfi Vilmos, dr. Goldner Adolf, Poór 


§: OL BM-K-149. 210/1900. res. — Poór Árpád a szociáldemokratákhoz való csatlakozásra 
szólította fel a kisiparosokat. Poór Pelczéderrel szemben Vankó Károlyt támogatta. (Szabad 
Szó, 1900. március 31.) 

4 Szabad Szó, 1900. március 24. 

5 Szabad Szó, 1900. március 24., 31., április 7. — Az ismertetett határozati javaslatnak 
megfelelően támogatták a Szabad Szót Orosházáról, Lugosról, Tatáról, Nyírbátorból, Aradról, 
Csongrádról, Dorozsmáról, Topolyáról. 

"6 Népszava, 1900. március 29. Pártügyek. 
" Szabad Szó, 1900. március 31. 


Árpád és Farkas István neve van, s még azzal nyomatékosítva, , ha fentebbi 
hat név közül csak egy is hiányzik a szavazó lapról, az ily szavazó lapra ne sza- 
vazzatok . . .5§ Ez a névsor kiegészült Pollák Béla és Schiff Gyula nevével. 
A csongrádi Huszka Mihály a megnevezettek mellé még néhány földművelő 
bevonását ajánlotta — neveket még nem említve -, mivel Magyarország föld- 
míivelő állam és a földmívelő népet a szociáldemokrata eszmétől távol tartot- 
ták."" Burkolt utalás történt — a Mezőfi által összeállított és a kongresszus előtt 
is terjesztett, egyik április 5-vel keltezett röpiratban — mások bevonására is: 
Csanády Dénes, Koncsur Mihály, Molitorisz István, Beller Ferenc." 

A meglehetősen önkényesen és a frakciózásra emlékeztető jelölés ellen a 
jelöltek közül egyedül Goldner Adolf tiltakozott. Nyilatkozatában kijelentette, 
hogy neve megkérdezése és hozzájárulása nélkül került a listára. Noha a párt- 
vezetőség több intézkedését nem helyeselte, nem vállalt közösséget a pártvezető- 
ség ellenfeleinek tárgyilagosságot nem ismerő kritikájával és harcmodorával, 
az egyéni tisztességet és becsületet gyalázó támadásával."! 

A szociáldemokrata párt nevében április 2-án keltezett, Kiss Adolf, 
Klárik Ferenc, Teszársz Károly aláírásával ellátott nyilatkozat kijelentette, 
hogy csupán két személy, Engelmann Pál és Mezőfi Vilmos csapnak nagy 
lármát és vezetik félre a munkásokat abból a célból, hogy bekerüljenek a párt- 
vezetőségbe vagy pedig megzavarják a pártkongresszus munkáját. A nyilat- 
kozat — hatáskeltően, ámde célt tévesztve — 15—20 főben jelölte meg híveik és 
követőik számát."? 

A pártvezetőséggel szemben állók március végén, április elején fokozták 
szervező munkájukat, főleg a Váci úti (Wörner, Nicholson, Schlick, Lang 
gazdasági gépgyár, Danubius-gyár, csavargyár) és a Soroksári úti gyárakban. 
A Váci úti gyárakban Beller Ferenc, Krisztián Péter, Kovács Benjámin, Csap 
Károly vasmunkások agitációjának eredményeképpen gyári-műhelyi kong- 
resszusi küldötteket választottak. (Számukról pontos adat nincs.) Hasonló 
esetre a Soroksári úti fegyvergyárban is sor került. Mezőfiéknek a gyári mun- 
kásság körében terjedő és erősödő befolyását megkönnyítette, hogy a párt- 
vezetőség ekkor nem fordított kellő figyelmet a gyári munkásság nagyobb aka- 
dályba ütköző szervezésére, hanem - szembetűnő egyoldalúsággal — a kis- 
üzemek, pinceműhelyek munkásságának a megnyerésére törekedett. 

A pártvezetőség nem ismerte el a gyári-műhelyi küldöttek mandátumát, 
arra hivatkozott, hogy csak az 1900. február 15-ig szabályszerűen működő és 
bejelentett szakegyletek, egyletek választhatnak küldötteket. A gyári küldöttek 
delegálása ellen tiltakoztak a Váci úti gyárak szervezett munkásai, a csepeli, 
erzsébetfalvai és Soroksári úti bizalmiak, a kárpitosok 11-es bizottsága. (A gyári- 


" Telentés. . . 1900. . . 301-305. o. - A röpirat visszapillant az 1898-1899. évek vitáira, s 
durva kirohanásokat intéz a pártvezetőség, főleg Bokányi, Baron ellen. A mozgalom irányítására 
a felsoroltakat tartja a legmegfelelőbbnek. 

§ Szabad Szó, 1900. április 7. 

4 Telentés... 1900... 308. o. 

1 Népszava, 1900. április 12. 

"s Telentés... 1900... 305-306. o. 

műhelyi küldöttek meggátolták a kongresszus megnyitása előtti napra terve- 
zett előkonferencia megtartását. Az ülésterembe az ablakokon másztak be, a 
rend felbomlott, az ülést nem tartották meg. Nem véletlen, hogy a kongresszus 
megnyitásakor főleg a kőműves szakegylethez tartozó személyekből álló ,,R- 
gárda" vigyázott a rendre, de ennek ellenére rendkívül izgatott volt a meg- 
nyitás előtti hangulat, mivel több személyt nem engedtek be a terembe.) 
A bizalmiak elfogadták a pártvezetőség érvelését, és azzal egészítették ki, hogy 
szervezeten kívül álló személyeket kongresszusi részvétellel megtisztelni és 
megbízni nem fognak."? 

A gyári-műhelyi küldöttek megválasztásának módja valóban ellenkezett 
az érvényben levő -— több vonatkozásban azonban ellentmondásos és követke- 
zetlen, vagy éppen elavult - szabályokkal és a gyakorlatban nem létező szerveze- 
tek küldötteit Mezőfiék természetesen saját céljaikra kívánták felhasználni. 
A munkások megtévesztését célzó manőver átmeneti sikere ugyanakkor azt is 
jelezte, hogy az MSZDP és az általa eszmeileg irányított szakmai egyletek nem 
fordítottak megfelelő figyelmet és gondot a gyári, üzemi munkások nagyobb 
mértékű szervezésére és megnyerésére. 

A kongresszus előtt terjesztett, Mezőfiéket támogató röpirat felszólította 
a küldötteket a pártvezetőség jelentésének elutasítására és új, a fentiekben már 
ismertetett pártvezetőség megválasztására." 

Ezzel szemben április 12-én, a Népszavában közölt pártvezetőségi jelentés 
a mozgalom fejlődésének tényeire, az események sűrített ismertetésére SZOrÍt- 
kozott. A pártmozgalomban keletkezett belső vitáról nem tett említést, a Szabad 
Szóról pedig azt jelentette, hogy mivel a szociáldemokrácia elveivel ellentétes 
nézeteket valló polgári egyén szerkesztette, nem ismerték el pártlapnak. A lap 
további sorsát a földművelők kongresszusának döntésére bízta a pártvezetőségi 
jelentés."5 

A kongresszus előtti hetekben a pártvezetőséggel szemben állók tábora 
bővült, fellépésük határozottá, leplezetlenné vált. Jogos kritikájuk (a föld- 
munkásság szervezésének, a gyári-üzemi munkásság bevonásának gyengeségei 
stb.) nem kevés valós elemet is tartalmazott. A szenvedélyes bírálat azonban 
egyoldalúsággal, kicsinyes személyeskedéssel, az elért eredmények lebecsülésé- 
vel, a tárgyilagosság hiányával párosult. Ez a magatartás és hangvétel a szerve- 
zett munkásság és a szervezetek többségét a bírálókkal való szembefordulásra 
késztette és a pártvezetőség köré tömörítette. A kongresszus előtti erőpróba 
a pártvezetőségnek kedvezett, ámde a Szabad Szónak és a Mezőfi körül csopor- 
tosultaknak lényegesen nagyobb befolyásuk volt, mint amekkorára a párt- 
vezetőség számított. 


5 Népszava, 1900. április 5., 12.; Szabad Szó, 1900. április 11. Jelentés... 1900... 309., 
320. o. 

ss Telentés... 1900... 316. o. - A röpiratot a Mezőfiéket támogató szervezetek bizalmijai 
nevében terjesztették. A jelentésnek elnevezett összefoglaló az MSZDP által irányított egész 
mozgalmat eredménytelennek tartotta, s vezetőit kémkedéssel, árulással vádolta, így még a jogos 
kritika is veszített értékéből. 

§5 To. 352. o. 

AZ MSZDP 1900. ÉVI KONGRESSZUSA 


Noha a pártvezetőség több nagy jelentőségű kérdés megvitatását ajánlotta, s a 
kongresszus feladatait összefoglaló szerkesztőségi cikk"" is a választójogi harc, 
a gazdasági és politikai mozgalom összefüggéseinek kérdéseire összpontosította 
a figyelmet, mégis a kongresszus legfontosabb kérdése a viták és ellentétek tisz- 
tázása, a személyi, szervezeti problémák megoldása —- köztük a pártvezetőség 
megválasztása — volt. 

A kongresszust április 15-16-án Budapesten a Hermina kertben (a mai 
Május 1. úton) tartották." A mandátumvizsgáló bizottság 92 község és város 
143, illetve a főváros 46 szervezete 92 küldöttjének (összesen 235) mandátumát 
ismerte el. A bizottság 12 mandátumot nem ismert el." Nem igazolták a sütők, 
a kárpitosok mandátumát; nem létező szervezetnek nyilvánították a külső 
Soroksári úti vas- és fémmunkás szervezetet; szabálytalannak találták a cipő- 
felsőrész-készítők mandátumát; a Szabadság tanoncegylet küldöttét azzal taná- 
csolták el, hogy , a tanoncoknak iskolában van a helyük". Schiff Gyula újpesti 
mandátumát érvénytelenítették, mivel budapesti és nem újpesti lakos. (Ez az 
érvelés rendkívül részrehajló volt.) Mezőfi Vilmos mandátumát feltételesen 
igazolták, , mert a polgári sajtó szolgálatában áll, s erről tudjuk, hogy az nem 
mozdítja elő a szociáldemokraták érdekeit", de mivel szociáldemokratának 
vallja magát -— részvételét engedélyezték. Mezőfi azonban a kongresszuson nem 
jelent meg, azt remélte — jegyezte meg Izrael (Kardos) Jakab -, hogy delegáció 
megy érte. 

A mandátumvizsgáló bizottság jelentését is Bokányi ismertette. A jelentés 
megszavaztatásakor nagy zaj volt, tiltakozó felkiáltások hangzottak el, válaszul 
erre Bokányi a tanácskozást felfüggesztette, a tanácskozás folytatását délutánra 
halasztotta. 

A 12 elutasított mandátum fővárosi (egy újpesti) volt (a pécsi munkás- 
dalárda mandátumát - helyesen — nem ismerték el.) Valamennyien a pártvezető- 
séggel szemben állókhoz tartoztak, és noha mandátumaik formailag nem vol- 
tak kifogástalanok, s az őket delegáló szervezetek működése körül is voltak tisz- 
tázatlan mozzanatok, eltávolításuknak nem ez volt a fő oka. Miután a gyári- 
műhelyi küldöttek megjelenését megakadályozták, 12 küldöttet nem igazoltak, 
Mezőfi fővárosi híveinek száma kb. 10 főre csökkent. (Beller Antal vasmunkás, 
Csanády Dénes malommunkás, Eigner Jakab vasbútormunkás, Farkas István 
cipész, Frisch Ignác vasmunkás, Koncsur János faszobrász, Ramberger János 
szobafestő, Tóth Péter mennyezetmunkás, Schneller Ödön könyvkötő, VII. 


"s Népszava, 1900. április 14. A pártkongresszus. 

" Az 1900-as pártkongresszus előzményeiről és a kongresszus tanácskozásairól rövid 
összefoglalót ad Erényi Tibor: A magyarországi szakszervezeti mozgalom kezdetei 1867-1904. 
c. művében. (Táncsics Könyvkiadó 1962. 221—223. o.) 

"§ A kongresszust a pártvezetőség nevében Bokányi Dezső nyitotta meg meglehetősen zak- 
latott, minden ünnepélyességet mellőző hangnemben. A rövid bevezető már leszögezte, hogy a 
kongresszuson nem , kiküldöttek", hanem a szervezeti szabályzatnak megfelelő mandátumokkal 
ellátott küldöttek vehetnek részt. ( Jelentés . . . 1900. . . 327—328. o.) A kongresszusról a legfonto- 
sabb forrás a rendőrségi összefoglaló jelentés. (327-389. o.) 


111 


ker. szervezet.) A 143 vidéki küldött közül (a vidékiek mandátumát - az emlí- 
tett pécsin kívül - maradéktalanul igazolták) a Mezőfit támogatók számát 
nehezebb megállapítani. A vidéki küldöttek közül kb. 25—30 fő csatlakozott 
hozzá. (Az ismertebbek: Békési Imre, Kürti Mária (Szentes), Makkai Mihály 
(Füzesgyarmat), Huszka Mihály (Csongrád), Knaller Győző (Brassó), Molitorisz 
Gyula (Makó), Baum Mór, Metz Kornél (Arad), Rácz Imre ( Túrkeve), Cserép 
Albert (Félegyháza), Horváth Pálné, Kovács Erzsébet (Újarad), Mühlberg Gi- 
zella (Barcs), 1-1 küldött Tatáról, Németprónáról, Kassáról, Marosvásárhely- 
ről, Temesvárról, Debrecenből, Szentendréről, Szegvárról, Izsákról stb.) A csat- 
lakozó vidéki küldöttek nagyobb része a földművelőket képviselte, kb. ?!/5-uk 
pedig a vidéki ipari munkásságot. Mindez azt jelentette, hogy Mezőfiéknek 
már az induláskor számottevő regionális, de még nem országos befolyásuk volt. 
A vidéki küldöttek többsége is a pártvezetőséget követte. Ennek ellenére a párt- 
vezetőség túlzottan erélyes igazolási eljárása a nyugtalan, ideges hangulatot 
tovább fokozta, jóllehet a pártvezetőség — az előző évi kongresszus példáján 
okulva - a kongresszus , robbantásától" joggal tartva a kongresszus feloszlatá- 
sát kívánta megelőzni. A pártvezetőséget ebben a törekvésben osztatlanul támo- 
gatták azok a - elsősorban fővárosi — szakmai szervezetek, amelyeknek egységét 
Mezőfiék veszélyeztették. A gazdasági és politikai mozgalom szilárd központi 
irányítást igényelt, ami a már évek óta tartó belviszályok lezárását indokolta. 
A pártvezetőség többé-kevésbé pontos , forgatókönyvet" állított össze elképze- 
léseinek végrehajtására. 

A mandátumok körüli eljárás volt a pártvezetőség első sikere. 

A pártvezetőség jelentésének megvitatására és az új pártvezetőség meg- 
választására - a korábbi gyakorlattól eltérően -— egyszerre került sor. 

A pártvezetőség elfogadta az újpestieknek azt a javaslatát, hogy ,a párt- 
vezetőség jelölését egy, a kongresszus által választott 25-ös bizottság végezze", 
melynek tagjait a fővárosi bizalmiak ajánlották. 

Bokányi a pártvezetőség nevében kijelentette, hogy ők listát nem állítottak 
össze, a pártvezetőségnek nincs köze a jelöléshez, és egyetlen tagja sem vállal 
tisztséget az új vezetőségben. Így a jelölő bizottság önállóan és függetlenül 
végezheti munkáját. A kongresszus a 25-ös jelölő bizottság munkájához hozzá- 
járult. 

A pártvezetőség összetételének kiválasztására vonatkozott a III. kerületi 
szervezetnek az a javaslata, hogy a betegpénztár , alkalmazottai semmiféle bizal- 
mi, de különösen pártvezetőségi tagsági állást el nem foglalhatnak". 

A javaslat körül hosszas és szenvedélyes vita alakult ki, melyet végül is a 
többség (74 fő) elfogadott. 

A határozat kimondta, hogy , a betegpénztár alkalmazottai pártvezetőségi 
állást nem tölthetnek be", de a bizalmi megbízatást nem tiltotta meg. A javas- 
lat ellen 44 fő szavazott, a tartózkodók és a szavazásban részt nem vevők számá- 
ról nincs adat." 


o. Jelentés. . , 1900. . . 330-338. o.; Népszava, 1900. április 19. -— Az öttagú szavazatszedő 
bizottságba javasolták Farkas Istvánt is, ő nem fogadta el. Tagjai: Dobor István, Holényi 
Nándor, Márton Rezső, Neuhausz Vilmos (Farkas István helyett), Urbán Pál. 

A különféle bizottságok tagjainak megválasztásakor és a kongresszusra 
benyújtott javaslatok megtárgyalásánál a kedélyek nem csillapodtak, sőt több 
ízben fel kellett függeszteni a tárgyalást a közbeszólások, a nagy lárma miatt. 
Egy alkalommal a helyzet kritikussá vált, fennállott a kongresszus feloszlatásá- 
nak a veszélye is. 

A pártvezetőség jelentését Izrael (Kardos) Jakab ismertette. Beszéde azon- 
ban teljesen eltért a szokásostól. Egyetlen kérdéssel — a pártviszállyal — foglal- 
kozott. Rendkívül keményen és határozottan utasította vissza a pártvezetőséggel 
szemben állók vádjait, rágalmait: , Míg mi a börtön kapuit járjuk folyton, mint 
valami Golgotát, többet töltünk a törvényszék csarnokában, mint családjaink 
körében, addig azok, akik egy szemernyit még nem szenvedtek a szociáldemok- 
rácia mozgalmában, azzal vádolnak bennünket, hogy mi bérencek vagyunk, 
a munkásság ügyét eláruljuk." 

Felszólította a szemben állókat, hogy a kongresszus előtt, és ne a polgári 
lapokban, vagy röpiratokban mondják el vádjaikat. 

Rövid beszédének második részében élesen támadta Mezőfi Vilmost, aki- 
nek a kongresszus előtti tettei lehetetlenné teszik, hogy a munkásmozgalom- 
ban továbbra is részt vegyen, annál is inkább - vélekedett Izrael (Kardos) 
Jakab -, mivel senki pontosan nem ismeri Mezőfi célját. 

Bejelentette, helyesebben megismételte, hogy a pártvezetőség egyetlen 
tagja sem kíván az új pártvezetőségben közreműködni, hanem , erőnket arra 
használjuk fel, hogy rendet csináljunk a szervezetben. Nem megyünk ellenzé- 
ket csinálni, bármiyen pártvezetőség jöjjön: minden pártvezetőséget támoga- 
tunk ... minden hátsó gondolat nélkül". 

Izrael beszéde után Farkas István , robbantott". Bejelentette, hogy a 
kongresszuson nagy az elégedetlenség, különösen a tanácskozásról kirekesztett 
gyári küldöttek körében. Mivel félő, hogy összetűzésre kerül sor, felszólí- 
totta a vele egy nézetet vallókat a terem elhagyására. (Ekkor ismét nagy Zaj 
keletkezett, s az elnök szünetet rendelt el.) 

Farkas Istvánnal kb. 15-20 fő távozott a teremből, többségükben fővárosi 
küldöttek. 

Távozásuk után Klein Jakab és Pelczéder Ágoston rövid felszólalásban 
ismét elítélték a pártvezetőséggel szemben állókat, követelve a párt sorainak 
megtisztítását, hasonló esetek megismétlődésének határozott megfékezését, 
meggátlását. 

Barsi József tatai küldött javasolta Mezőfi Vilmosnak a szociáldemokrata 
pártból örök időre való kizárását. Rövid tárgyalás után a kizárási javaslatot egy 
szavazat ellenében elfogadták. A kizárásra a kongresszus második tanácskozási 
napján került sor. Ezen az ülésen — minden bizonnyal - már nem csak a Farkas 
Istvánnal távozók hiányoztak, hanem a Mezőfit követő vidékiek is, hisz ezen 
a napon alakult meg az Újjászervezett Szociáldemokrata Párt. 

A kongresszus küldöttei egyhangúlag tiltakoztak Engelmann Pálnak a kül- 
földi, főleg az osztrák pártsajtóban napvilágot látott tendenciózus, a valóságot 
meghamisító cikkei ellen, s egyben felszólították az egyes pártokat e cikkek köz- 
lésének elutasítására. 

Izrael (Kardos) Jakab vitazárójában arról szólt, hogy a Mezőfi által meg- 

tévesztett és félrevezetett becsületes embereket a pártnak és a szakegyleteknek 
kötelessége felvilágosítani, meggyőzni és megnyerni. Biztosította a küldötteket, 
hogy Mezőfiék budapesti tevékenységét meggátolják. (Várható vidéki befolyá- 
sukról nem beszélt.) Ismételten felszólította a résztvevő küldötteket az új, a be- 
tegpénztári alkalmazottaktól független pártvezetőség támogatására. 

Az új pártvezetőség megválasztása — kompromisszum eredménye. A ko- 
rábbi pártvezetőségi tagok - akiknek jelentős része az 1899-es év folyamán 
kooptálással került ismét a vezetőségbe - eleget téve a több oldalról ért bírálat- 
nak és támadásnak, visszaléptek. 

Az 1900-as kongresszuson megválasztott pártvezetőség: Vanczák János 
lakatos, Porth György szabó, Gollub Antal kőműves, Klein József bádogos, 
Wottitz Jakab paszományos, Neugebauer Albert könyvkötő (neve a küldöttek 
között nem szerepel), Kovács Géza kerámiai munkás, Malasits Géza vaseszter- 
gályos, Nagy Sándor szabó, Koncsur János szobrász, Reznicsek János fa- 
esztergályos. Ellenőrök: Csanády Dénes malommunkás, Schneller Ödön könyv- 
kötő, Weisz Jakab pipakészítő. 

A megválasztottak korábban nem voltak tagjai a pártvezetőségnek. Vala- 
mennyien a fővárosi szakegyletekben voltak bizalmiak. Gyakran részt vettek 
a fővárosi bizalmiak ülésén. Döntő többségük az addigi pártvezetőséget támo- 
gatta, noha néhányan átmenetileg a pártvezetőséget bírálókhoz is közel álltak. 
(Vanczák János, Porth György.) Koncsur János a pártvitában mindvégig 
Farkas Istvánnal, Mezőfi Vilmossal értett egyet. Ugyanez vonatkozik a két új 
ellenőrző bizottsági tagra — Csanády Dénesre, Schneller Ödönre -— is. Meg- 
választásukban — bizonyára — szerepet játszott a Mezőfit tánogatók megosztá- 
sára való törekvés is, ez azonban esetükben nem járt sikerrel, mivel nyíltan 
Mezőfi pártjához csatlakoztak. Így a megválasztott testület munkájában hár- 
man kezdettől fogva nem vettek részt. Ez Mezőfiék befolyását is jelzi. A sza- 
vazatszedő bizottság elnöke útravalóul kérte a pártvezetőséget a fegyelem be- 
tartására és arra, , hogy az ellenzékkel ne mérgesítsék el a dolgokat, a félre- 
vezetett embereket megnyerni törekedjenek". 

A megválasztott pártvezetőség ugyan független volt a betegpénztártól, 
s új tagjai tevékeny szerepet játszottak a szakegyletekben (a nyomdászoktól 
nem került be senki), mégis a szocialista mozgalom egészének irányításában 
kevés tapasztalattal rendelkeztek. Nem volt jártasságuk a politikai gyűlések, 
demonstrációk szervezésében, az agitáció, a propaganda irányításában, alig 
volt kapcsolatuk a terebélyesedő vidéki mozgalommal. (A földmunkások 11-es 
bizottságából ismét nem került be senki a pártvezetőségbe.) Nem véletlen, 
hogy a pártvezetőségnek nyújtandó támogatás szükségessége többször is el- 
hangzott. 

De másról is szó volt itt. A választást átmeneti megoldásnak tartották. 
A választás után a kongresszus 20 küldött javaslatát elfogadva, felhatalmazta 
a pártvezetőséget, hogy elköltözés vagy elmaradás miatt a pártvezetőség a fő- 
városi bizalmiakból a megüresedett helyeket pótolhatja. Ez a felhatalmazás 
tulajdonképpen az előrelátható visszalépések és lemondások esetére szólt, 
ami szeptemberre be is következett. Visszaléptek: Gollub Antal, Klein József, 
Malasits Géza, Nagy Sándor, Neugebauer Albert, Wottitz Jakab. Koncsur 

János kezdettől fogva nem vett részt. A leköszöntek helyére került: Bokányi 
Dezső, Garami Ernő, Goldner Adolf, Groszmann Miksa, Weltner Jakab." 

A fontos napirendi pontok megtárgyalására már nagyon kevés idő jutott, 
hisz csaknem másfél napot fordítottak a pártviszály, a személyi ügyek meg- 
vitatására, a vezetőség megválasztására. Az előadói beszédekről és a határozati 
javaslatokról alig bontakozott ki érdemi vita. 

Bokányi Dezső a szervezkedéssel kapcsolatos rövid beszédében a szervezeti 
szabályzat beterjesztésére hagyatkozott, megjegyezte, hogy a többéves gyakorlat 
során derült ki, hogy a szervezeti szabályzat hiányos, pontosan nem határozza 
meg a tagok fogalmát. Ebben a tekintetben 1900-ban lényeges előrelépés és 
pontosítás történt: ,, 1. A szociáldemokrata párthoz tartozik: Ki a pártprogra- 
mot elismeri, a pártot anyagilag és erkölcsileg vagy szellemileg támogatja, 
szakmájának szervezetéhez, s ha ilyen nincs, akkor egy pártszervezethez tarto- 
zik. 2. Párttag más politikai párt kötelékébe nem léphet, s ennek érdekében 
közre nem működhetik." A program elismerése, a szervezethez való tartozás, 
az anyagi támogatás, más pártoktól (később ez a politikai lapokra is vonatko- 
zott) való elkülönülés a nélkülözhetetlen szervezeti fegyelmet erősítette és az 
eszmei-politikai elkötelezettséget szolgálta. 

A szabályzat foglalkozott a helyi, a községi szervezetek létrehozásával, a 
nagyobb városi szervezetek irányító tevékenységével, a bizalmiak feladataival. 
Mindezt azonban nagy általánosságban, csupán alapelvként. 

Néhányan utaltak a munkásság körében folyó szervezés, az agitáció nehéz- 
ségeire. Bokányi is megemlítette, hogy a szervezetleneket könnyűszerrel a párt, 
a pártvezetőség ellen lehet hangolni. 

Lakatos József budapesti reszelő-vágó Bokányi előterjesztésének szellemé- 
ben jegyezte meg, nem elég csak piros nyakkendőt kötni, s valaki máris 
szociáldemokrata. Az , ellenzéket" nem tartotta szociáldemokratának. Meg- 
jegyezte: ,, . . . a szakszervezeteknek szem előtt kell tartani, hogy minden egyes 
szakma oda törekedjék, hogy a hozzájuk tartozó műhelyekben bizalmi férfiak 
legyenek". Egyben felhívta a figyelmet az agitátorok fokozott nevelésére is." 

Teszársz Károly tartalmas felszólalásában megemlítette, hogy a magyar- 
országi nyomorúságos politikai viszonyok rendkívüli mértékben gátolják a moz- 
galom fejlődését és a párton, a mozgalmon belüli ellentétek és viszályok fő 
okozói. A szervezkedési szabadság jogi és politikai korlátai kedveznek a belső 
súrlódásoknak, szinte kitenyésztik azokat, mivel a szervezkedés elfogadott 
nyugat-európai formáitól Magyarországon el kell térni. Ahhoz, hogy a magyar- 
országi mozgalom elérje az osztrák vagy német színvonalat, arra kell törekedni, 


79 Telentés... 1900... 389-390. o.; A magyar munkásmozgalom történetének válogatott 
dokumentumai (A továbbiakban: MMTVD) 3. k. 16. o. Összeállította: Erényi Tibor, Mucsi 
Ferenc, S. Vincze Edit. Szikra 1955. A kongresszuson megválasztott 11 tagú pártvezetőség 9 
főre csökkent. A megválasztottakból helyükön maradtak: Kovács Géza, Porth György, Rezni- 
csek János, Vanczák János, Schwartz Viktor 1900. szeptember 17-i, Szabó Ervinhez szóló le- 
velében Porth visszalépéséről tudósít. Erre azonban nem került sor. Szabó Ervin levelezése 
I. k. 108. o. Kossuth Könyvkiadó 1977. Baron, Izrael, Gombosi ekkor nem voltak tagjai a párt- 
vezetőségnek, hanem kívülről igyekeztek korábbi befolyásukat érvényesíteni. 

hogy , az ipari és földművelő munkások között különbség ne legyen". A kisebb- 
ségben levő ipari munkásság főleg a szervezkedésben tanulhat a többséget 
képező földmunkásságtól. Ezt ugyan részleteiben nem fejtette ki, de bizonyára 
a földmunkásság féllegális szervezeteire gondolt, mivel több alapszabályzatot 
nem hagynak jóvá, ezért a szervezkedésben nem szabad figyelmen kívül hagyni 
az országos politikai szövetség formáját. Vagyis Teszársz nemcsak a szakegyle- 
tekre épülő szervezkedést tartotta az egyetlen formának, de javaslatára ekkor 
nem érkezett válasz. 

Bokányi Dezső rövid, de nagyon hatásos és elemző beszédet mondott az 
általános választójogért folyó harc kérdéséről. Nem a választójog célszerűségé- 
ről, hanem kivívásának módjáról szólt. Megállapította, hogy a munkásosztály- 
nak két eszköze van: , egyik a nemzetiségek bevonása, a másik, nekünk az or- 
szágos tüntetéseket napirenden kell tartanunk . . . egész évi működésünk ne 
legyen egyéb csak az általános választói jog kérdése." Gazdaságilag és politikai- 
lag is szervezni kell a földművelők mozgalmát. A nemzetiségeket is meg kell 
nyerni az általános választójog ügyének. Bokányi lehetségesnek tartotta az 
együttműködést azokkal a polgári pártokkal vagy politikusokkal, akik vagy 
amelyek elismerik a demokratikus jogok bevezetésének fontosságát. Ezen a téren 
nincs vesztenivaló — szögezte le. 

Az elfogadott határozat többek között kimondta: , Ernyedetlen harc indí- 
tandó és folytatandó az általános titkos választói jog kiküzdésére, mely harc- 
ban minden alkalmas eszköz felhasználandó . . . A kongresszus utasítja a párt- 
vezetőséget, hogy haladéktalanul lépjen érintkezésbe a magyar korona országai- 
ban lakó más nemzetiségű proletárokkal, kik a magyar honosságú köznéppel 
együtt ki vannak zárva a választói jog gyakorlásából, hogy a szociáldemokráciá- 
hoz csatlakozzanak és velünk együtt küzdjenek az általános titkos választói 
jogért." 

A határozat elfogadása után csak Barsi József tatai küldött szólalt fel. 
Röviden visszapillantott az 1848-as időkre, Magyarország politikai újjáébredé- 
sére. Kiemelte a 48-as törvények fontosságát, a polgári vallási jogegyenlőséget, 
a felelős minisztérium létrehozását. Beszéde a 48-as demokratikus hagyomá- 
nyokhoz való ragaszkodás miatt igen figyelemre méltó. 

A községi program kidolgozására már nem került sor, a határozat kötelezte 
a pártvezetőséget, hogy a helyi önkormányzati testületekbe beválasztott szociál- 
demokraták részére értekezletet tartson a gyakorlati teendők egyeztetése és a 
községi program kidolgozása céljából. 

. A pártkongresszust követő két napon, 1900. április 17-18-án — már az 
Ujjászervezett Szociáldemokrata Párt megalakulását deklaráló értekezlet után 
— tartották meg az MSZDP által összehívott meszet munkások és kisgazdák orszá- 
gos kongress"usát. Ez a kongresszus a pártviszály és a szakadás miatt a meg- 
fogyatkozott és alaposan megcsappant erők összetartására, a pártvezetőség 
által irányított földmunkásmozgalom fenntartására, esetleg sorainak rendezé- 
sére vállalkozhatott. A kongresszuson 32 városból, községből csupán 46 kül- 
dött vett részt. (1899-ben: 92 helységből 113 küldött.) Ugyanakkor több mint 
száz községből, városból érkeztek levelek, üdvözlő táviratok. A kongresszusról 
való távolmaradást anyagi okokkal magyarázták. 

116 


A feszült hangulatot Keresztes Mihálynak a 11-es bizottság nevében el- 
mondott néhány szavas megnyitója is érzékeltette. Óvta a küldötteket a rend- 
zavarástól, a botránykeltéstől, s korrekt, tárgyszerű tanácskozásra szólított fel. 

Urbán Pál nem hallgatta el a visszaesést, amit a nyomorúságos viszonyok- 
kal magyarázott. A hanyatlás nem a 11-es bizottság akaratán múlott, hanem 
a támogatás elmaradásán. Nem foglalkozott a pártviszállyal, de félreérthetetle- 
nül jegyezte meg, hogy a földművelők is a szociáldemokrácia elvét vallják, s a 
, földmíveseknek fekszik leginkább a szívükön, hogy a szociáldemokrácia jó 
tagjai legyenek ... ne kapkodjanak erre vagy arra ... ne legyünk olyanok, 
mint a szélkakas ... ne legyünk ingatagok, mert azzal tönkre tesszük magun- 
kat, s elvtársainkat . . . ""? 

Dobor István, aki akarata ellenére került a 11-es bizottságba, felszólí- 
totta a küldötteket, hogy a mellékes körülményeket, a jogos vagy jogtalan sé- 
relmet mellőzzék és ne egymással civakodjanak, hanem erőiket a fennálló 
társadalmi rend ellen egyesítsék. A mozgalom - szerinte — nem a pártvezetőség 
vagy egyesek mulasztásai miatt stagnált, hanem a társadalmi, politikai és gazda- 
sági viszonyok miatt. (Megemlítette, hogy a kormány Csizmadiát kitoloncolta, 
majd bebörtönözte; nem egy kerületben évente 30 gyűlést tilt be a hatóság; 
vidéken még munkásmulatság megtartását sem engedélyezik.) A Világszabad- 
ság megszűnését anyagi okokkal magyarázta. 

A felszólaló 18 küldött helyi adatokkal, példákkal illusztrálva ismertette a 
földmunkásság romló anyagi helyzetét, a rendkívül alacsony munkabéreket, 
az előző éveknél is kedvezőtlenebb munkafeltételeket, az aratási munkálatokból 
kimaradtak növekvő számát, a szervezkedést szinte állandóan zaklató, gátló 
vagy éppen tiltó hatósági intézkedéseket. A Széll-kormányzat , liberalizmusát"" 
a vidéki szocialista mozgalom nem érzékelte. (Egyedül a makói Molitorisz 
jegyezte meg, hogy a szervezkedés feltételei javultak. Gyűléseiken már 5000- 
6000 fő jelenik meg.) Ezzel szemben Hódmezővásárhelyen a korábbi 8000- 
10 000 fős népgyűlések látogatottsága a felére zuhant, de egy évben négy ha- 
sonló tömeges gyűlést tartottak. Csongrádon az egyletnek 150-160, de annál 
harcosabb és áldozatkészebb tagja van - jelentette ki Huszka Mihály. Félegy- 
házán, Szentesen az egylet 300-300 tagot számlált, Szentesen külön női szer- 
vezet is alakult 150 taggal. Solton 500 szimpatizáns választott a kongresszusra 
nő küldöttet. (Kerti Máriát, aki elmondta, hogy a Népszava rendszeres olvasó- 
ja, a csendőrség már többször tömlöcbe vetette.) Jelentős szervező munka bon- 
takozott ki a Tata környéki községekben. 

Több felszólaló említette, hogy szervező munkájuk során egyre gyakrab- 
ban kellett megküzdeniük a néppárt helyi vezetőivel, papjaival. A néppárttal 
szembeni küzdelemben több városban szövetkeztek a Függetlenségi Párttal. 
Többen szükségesnek tartották a függetlenségi párttal való együttműködést, 
különösen a helyi képviselőtestületi választásokon. 

A vita ugyan igazolta, hogy a földmunkásmozgalom fejlődése megtorpant, 
ámde a folyamatosság biztosítása mellett eredmények is születtek. A szervezke- 
dési szabadság, a politikai emancipáció kivívására való törekvés tömegigényét 

a lazán kiépített szervezetek csak részben tudták biztosítani. A helyi földmun- 
kásmozgalom vezetőinek döntő többsége az adott viszonyok között a földmun- 
kásmozgalom szellemi irányítását a nagybirtokrendszerrel élesen szembefor- 
duló, demokratikus és szocialista orientációjú önálló földmunkás laptól várta 
és remélte. Egy részük nem gondolt még szervezeti szakításra és elvileg szüksé- 
gesnek tartották az ipari és mezőgazdasági munkásság egységes mozgalmát, 
míg mások (elsősorban a szentesiek és az őket támogatók) készek voltak a szer- 
vezeti szakítást is magában foglaló önálló, az ipari munkásság mozgalmával és 
vezetésével szembenálló politikai tevékenység kialakítására. 

Ez az elkülönülés, illetve elszakadás formailag az 1900-as földmunkás- 
kongresszus második napján zajlott le. 

Minthogy Mezőfiék a pártkongresszus előtt közzétett határozataikban — a 
fentiekben erről részletesen szó esett — nemcsak a Szabad Szóhoz, hanem a lap 
szerkesztéséhez, kiadásához is ragaszkodtak, egyre nyilvánvalóbbá vált a szaka- 
dás elkerülhetetlensége. 

A III. kerületi pártszervezet azt javasolta, hogy a pártkongresszus a 
Szabad Szót ne ismerje el pártlapnak. A pártvezetőség a végleges döntést a 
földművelők 11-es bizottságára, illetve a földművelők kongresszusára bízta. 

Az 1899-ben megválasztott 11-es bizottság a Szabad Szó jellegének megíté- 
lésében megoszlott. A pártvezetőség biztosan számíthatott négy főre (Urbán 
Pál, Dobor István, Keresztes Mihály, Dovici János), Melyis András és Bikádi 
András megingott, az orosházi Szalay István és Pusztai Pál nem vettek részt 
a vitában, majd a Szabad Szóhoz csatlakoztak, míg Huszka Mihály, Rácz 
Imre - különböző érveket felvonultatva — kezdettől fogva a Szabad Szót támo- 
gatták. 

Dobor István a sajtóról szóló rövid előadói beszédében olyan határozati 
javaslatot terjesztett elő, mely tulajdonképpen nem állt szándékában. A kény- 
szerhelyzet miatt azt ajánlotta, hogy a földművelők titkársága teremtsen kap- 
csolatot vidéki megbízottaival, s alakítsanak a pártszervezet feladatát is ellátó 
lapszervezetet. A lapszervezet titkárt választ. Amíg a földművelők saját lapju- 
kat nem jelentetik meg, a Népszavát járatják. A Népszava csütörtöki száma 
teljesen a földművelők ügyével foglalkozzon. A szervezetnek csak az lehet a 
tagja, aki a lapot járatja és a pártprogramot elismeri. 

Dobor nyomatékosan hangsúlyozta, hogy erős községi szervezetek nélkül 
nincs lehetőség az előrehaladásra, a földművelő szaklap tartós fenntartására. 

A Dobor által beterjesztett határozat még nem szólt nyíltan a Szabad 
Szóról, hanem arra törekedett, hogy a földmunkásságot a Népszava, az MSZDP 
köré tömörítse, s így gátolja meg a nagyobb mértékű elszakadást. 

Huszka Mihály arra szólította fel a küldötteket, hogy a már pártlapként 
szereplő Szabad Szót ismerjék el a mezei munkások és kisgazdák szaklapjának. 
Huszka Mihály azt is megjegyezte, hogy a Világszabadságot már kétszer tönkre- 
tették, de a szentesi Szabad Szót pénz nélkül, adósságra alapították meg, s ezt 
a lapot minden eszközzel fenn is fogják tartani."" A kongresszus nem fogadta 

el Huszka javaslatát, s így a Szabad Szót nem tekintette a földmunkások szak- 
lapjának. 

Rácz Imre - 11-es bizottsági tag — támogatta Huszka javaslatát, s úgy 
vélte, hogy a lap előmozdítja a földmunkások érdekeinek képviseletét, s újabb 
földmunkás orgánum csak az erők megbontását, a kölcsönös meggyengítést 
szolgálná. Előző napi felszólalásában ő úgy vélte — mondotta -, hogy a szentesi 
lap szocialista, szociáldemokrata elvi alapon áll, csak az a fő baja, hogy Mezőfi 
Vilmos szerkeszti. Ajánlotta országos lappá tételét, és a szerkesztés problémájá- 
nak megoldását."" 

A Szabad Szó támogatóinak hívei — Karsai Pál Izsákról, Cserép Antal 
Félegyházáról, Kovács Erzsébet Új-Aradról - nem ragaszkodtak feltétlenül 
Mezőfi szerkesztéséhez vagy a szentesi kiadáshoz, a lap önálló földmunkás, 
szegényparaszti jellegéhez inkább. Karsai Pál kategorikus feltételként szabta 
meg, hogy a földmunkások lapja csak az őket érdeklő kérdésekről írjon, s a 
, lapnak ne legyen Pesten a szerkesztősége, hanem vidéken, s ne legyen a lap 
összeköttetésben az iparos osztállyal". Cserép Antal szerint a lapot országos- 
ként kellene elfogadni, de más elvekre kell helyezni. , Ne legyen annak a szer- 
kesztője csak egy-egy független parasztgazda, hogy úgy ez tisztán földmívelő 
lap legyen. Ne álljon a lap semmiféle politikai párt szolgálatában, hanem tisz- 
tán szociális elveket valljon."" Noha Cserép Antal helyesen sürgette az or- 
szágban élő más nemzetiségű dolgozók bevonását, a szocialista mozgalom 
tudatos kettészakítására, elkülönítésére, függetlenítésére irányuló felfogását a 
jelenlevők döntő többsége nem osztotta. 

Az MSZDP földmunkásszervezési koncepcióját képviselő Keresztes 
Mihály, Dobor István, Urbán Pál felszólalásaikban óvakodtak a személyeske- 
déstől, javasolták a Szabad Szó elutasítását. A valós helyzet rövid feltárása és 
megválaszolása talán Dobor Istvánnak sikerült a legszerencsésebben. Ő azzal 
érvelt, hogy nem a Szabad Szó megjelentetését vitatták, hanem a megjelentetés 
körülményeit és a pártfegyelem betartásának megtagadását. De még ennek 
ellenére is bíztak abban, hogy sikerül a vitát békésen megoldani. Kiderült 
azonban, hogy a Szabad Szó már nem földművelő lap, hanem egy új pártlap. 
Urbán és Keresztes is szociáldemokrata-ellenesnek jellemezték a Szabad Szót, 
sőt négy-öt ember magánvállalatának. Ezzel az új pártlappal, a Szabad Szóval 
a kapcsolatot meg kel! szakítani, s törekedni kell egy új, tisztán szociáldemok- 
rata alapon álló földművelő szaklapot kiadni és tartósan fenntartani. 

Az ellentétek áthidalása érdekében a kishartai Kaszt János a Szabad Szó 
ügyének eldöntését a 11-es bizottság hatáskörébe kívánta utalni. 

Békési Imre, Kürti Mária szentesi, Kovács Erzsébet újaradi küldöttek 
egyöntetűen a pártvezetőséget hibáztatták a földmunkáslap kudarcaiért. Egy új 
földmunkás lap kiadásának az lenne a célja — mondotta Kovács Erzsébet -, 
hogy a Szabad Szót agyonüsse, hogy a munkás földművelőknek szaklapjuk 
ne legyen. A szentesiek kijelentették, hogy semmilyen körülmények között sem 
adják át a Szabad Szót, hisz a pártvezetőség eddig csak megbuktatta a lapo- 

kat." (A Szabad Szó körüli heves vitában a 150 fős szentesi szocialista szerve- 
zetet is képviselő Kürti Mária felindultságában arcul ütötte Izrael (Kardos) 
Jakabot.) 

A tanácskozás ezek után félbeszakadt, s a küldötteknek kb. (a Szabad 
Szót támogató) fele a folytatáson már nem vett részt. Így a Szabad Szóról 
további vita nem folyt, s a Dobor István által a szervezésre és a sajtóra vonat- 
kozó határozati javaslatot egyhangúlag elfogadták. 

A tanácskozáson az addigi 11 tagú bizottság helyett 9 tagú földművelő 
titkárságot választottak (Csizmadia Sándor, Doda Sándor, Dobor István, 
Dovici János, Fazekas Gábor, Keresztes Mihály, Nagy Sándor, Szántó 
Kovács János, Urbán Pál) s tanácskozási helynek Hódmezővásárhelyt aján- 
lották. 

Végül határozatot fogadtak el a mezei munkásságnak az általános választó- 
jogért folyó harcban való részvételéről. A határozat felszólította a kisgazdákat 
és a mezei munkásokat, hogy a polgári pártok helyett a szociáldemokrata pártot 
támogassák erkölcsileg és anyagilag. 

A kongresszus 25-30 főre apadt, csüggedt hangulatú tagságához buzdító 
szavakat Bokányi Dezső intézett. Hangsúlyozta, hogy az egyetértéshez, a fárad- 
ságos munkához nélkülözhetetlen a következetes pártfegyelem és az elvi szilárd- 
ság. Bizott abban, hogy a mozgalom energikus munkával kikerül a válságos 
helyzetből. 


A MAGYARORSZÁGI ÚJJÁSZERVEZETT SZOCIÁLDEMOKRATA 
PÁRT MEGALAKULÁSA 


Az Újjászervezett Szociáldemokrata Párt alakuló ülését 1900. április 16-án 
délután tartották Budapesten. A források eltérő adatokat közölnek a résztvevők 
számáról, pontosan nem ismerjük a tanácskozás személyi összetételét. A rend- 
őrségi jelentés mintegy 200 résztvevőről tesz említést, a korabeli Szabad Szó 
151 küldöttet említ." De ez az össszesített adat sem pontos, mivel a Szabad 
Szó 96 fővárosi (34 szakegylet 68 küldötte és 14 gyári szervezet 28 küldötte) 
résztvevőről és 37 nem budapesti (Arad 3, Bécs 3, Erzsébetfalva 2, Német- 
próna 2, Szegvár 5, Szentes 2, Szentendre 2, Tata 2, Tuzsina 2, Újpest 2, 
Barcs, Brassó, Csongrád, Debrecen, Izsák, Füzesgyarmat, Halas, Kassa, 
Marosvásárhely, Medgyesegyháza, Temesvár, Túrkeve 1-1) képviselőről tudó- 
sít. A 133 küldöttön kívül más helységekből is megjelentek, amit az is bizonyít, 
hogy pl. orosházit is beválasztottak a létrehozott testületbe. Meglepő azonban 
a fővárosi és vidéki résztvevők aránya. A fővárosiak kétszeresen múlták felül 
a vidékieket, noha Mezőfiék jelentősebb befolyásra csak néhány szakegyletben 
tettek szert. A gyári küldöttek valóságosan nem működő szervezeteket , kép- 


" Telentés... 1900... 439—442. o. 
" Uo. 464. o. -— Szabad Szó, 1900. április 21.; Előre 1900. június 1. — Ezt az adatot 
közli Elek Sándor is , A Földmíves mozgalom Magyarországon?" c. munkájában. (30. o.) 

viseltek". Az USZDP alakuló ülésén részt vettek mindazok, akiknek mandátu- 
mát különböző okok miatt az MSZDP kongresszusán vagy előtte nem ismerték 
el. A fővárosi résztvevők rendkívül magas száma semmiképpen sem állt arány- 
ban a fővárosi munkásság (szervezett vagy még szervezetlen) körében betöltött 
szerepükkel, befolyásukkal. Mindazonáltal igen szembetűnő, hogy Mezőfiék 
befolyása a gépmunkásság körében, vagyis a munkásság szakmailag élenjáró 
részében volt jelentős. 

Az MSZDP VII., 1900-as kongresszusán a vidéki küldöttek száma (ugyan- 
ide tartozott a főváros környéke is) számottevően felülmúlta a fővárosiakét, 
s míg itt több mint 90 városból és községből jelentek meg, addig Mezőfiék 
pártalakító tanácskozásán egyelőre csak 23 helységből. A kisebb falvak, közsé- 
gek MSZDP kongresszusi küldöttei távolmaradtak a Mezőfi-féle párt tanács- 
kozásától, a Dunántúlt csupán Tata 2 küldötte képviselte (itt , ellenzék" is 
szerveződött a Szabados Sándor — Barsi József irányítása alatt működő szociál- 
demokrata mozgalom ellen). Erdélyből a kolozsváriak nem követték a brassóia- 
kat, az aradi, temesvári küldöttek a Bánát irányában terjedő befolyást is jelzik. 
Pest megye és a Bácska tartózkodott a részvételtől. A regionális központ, Szen- 
tes és közvetlen környéke küldötteinek magas száma már sejtette a párt tevé- 
kenységének fő irányát. A földmunkásmozgalom néhány vezetője nem annyira 
meggyőződése, hanem inkább a tájékozódás és a mozgalom egysége iránti 
aggodalom miatt vett részt a tanácskozáson vagy került be ideiglenesen vala- 
mely választott testületbe. 

Az új párt alakulását deklaráló kongresszus néhány órás tanácskozását 
Schiff Gyula újpesti festőmester nyitotta meg. Mindenekelőtt bejelentették 
az új párt megalakulását, a betegsegélyző pénztár , zsoldjában álló önző érdek- 
csoporttal", azaz az MSZDP-vel való teljes és végleges szakítást. További tár- 
gyalásról és megegyezésről már nem lehet szó - jelentették ki. 

A Népszavát a továbbiakban nem tartották szociáldemokrata lapnak, olva- 
sását, terjesztését az USZDP tagjainak megtiltották, s a lapokat kötelezték a 
Népszava elleni nyílt fellépésre. A kongresszus megtiltotta az új párt tagjainak 
a Népszava kiadó könyveinek, füzeteinek megvásárlását is. A kongresszus az új 
lap megjelenéséig a szentesi Szabad Szót tekintette központi pártlapnak, mely- 
nek impresszumában ez állt: , az újjászervezett magyarországi szociáldemokrata 
mezei munkások és kisgazdák heti közlönye". 

Az MSZDP vezetői közül a támadások fő célpontja Bokányi Dezső volt. 
Elfogadták Kürti Máriának Bokányit megbélyegző javaslatát s , kizárták" a 
szociáldemokrata mozgalomból. (A Mezőfi kizárását megbosszuló határozatnak 
nagy szépséghibája volt, hogy Bokányi Dezsőnek nem is állt szándékában be- 
lépni az USZDP-be.) 

Ezekhez a testvérháborút elmérgesítő, rosszindulatú határozatokhoz Far- 
kas István, Klein Pál, Schiff Gyula budapesti, Baum Mór, Metz Kornél és 
Horváth Pálné aradi, Galambosné bécsi, Huszka Mihály csongrádi és Békési 
Imre szentesi küldöttek tették meg támogató megjegyzéseiket." 


" Szabad Szó, 1900. április 21. 

Az új párt alakuló tanácskozásán elfogadták a párt programját vagy inkább 
akcióprogram jellegű nyilatkozatát." Mezőfi és prominensebb hívei — Poór 
Árpád, Pollák Béla, Farkas István, Engelmann Pál - a pártalakulást követő 
gyűléseken szükségesnek tartották szinte refrénszerűen ismételni, hogy pártjuk 
elvileg az 1890-es elvi nyilatkozat, illetve a hainfeldi program alapján áll és így 
megfelel a szocialista párttal szemben támasztott elvi-elméleti követelmények- 
nek. Mezőfi beszédeiben, cikkeiben nem hivatkozott az 1890-es nyilatkozatra; 
míg mások valóban mozgalmuk és pártjuk szocialista, szociáldemokrata jellegé- 
nek megőrzéseként vagy éppen továbbfejlesztéseként értelmezték. Arra azon- 
ban az utóbbiak sem vállalkoztak, hogy a hainfeldi nyilatkozatot meghaladó 
erfurti program szellemében tisztázzák a párt elvi magatartását. Jóhiszeműen 
bíztak a párt szocialista jellegének fennmaradásában és erősítésében, s beérték 
az 1890-es nyilatkozatra való eleinte gyakori, majd ritkuló hivatkozással. Ekko- 
riban egy új elvi program kidolgozása nem is tűnt könnyű feladatnak, s nagyon 
valószínű, hogy az új pártalapítókat inkább megosztotta, semmint közelítette 
volna. Pillanatnyilag az MSZDP-vel való szembefordulás elegendőnek bizo- 
nyult soraik egyeztetésére, s a meglevő elvi különbségek háttérbe szorultak. 
Úgy vélték, hogy a tömegbefolyás növeléséhez, a szervezetek megteremtéséhez 
és megerősítéséhez nincs szükség elméleti kérdések tisztázására, hanem elegen- 
dő a jól megválasztott gyakorlati program is. A szociáldemokrata meggyőző- 
désű Engelmann Pál, Farkas István, Poór Árpád és mások aligha értettek egyet 
az USZDP-nek valamilyen demokratikus parasztpárttá való átalakításával, noha 
elfogadták a tömegbázis szélesítésére tett lépéseket. Az USZDP szocialista 
meggyőződésű irányítói - az MSZDP szűkebb osztálypárt felfogásától eltérően 
— hajlottak a szociáldemokrata párt jellegének szélesebb, a munkálkodó nép 
egészét felölelő értelmezése felé. Ez azonban már kezdettől fogva fontos elvi 
engedményekhez vezetett. Ennek ellenére nem könnyű a párt jellegének meg- 
határozása. A szakadás önmagában még nem dönti el a párt jellegét, s csupán 
Mezőfi Vilmos beszédei vagy írásai, ha mégoly fontosak is, nem elegendők a 
kérdés megválaszolására. 

Az USZDP már alakulásától kezdve, , A kommunista kiáltvány" szelle- 
mében tevékenykedő MSZDP-től eltérően, nem ragaszkodott a társadalmi, 
gazdasági jelenségek marxista, szocialista szellemű elemzéséhez (nem történt 
említés a termelőerők társadalmi kisajátításáról, a tőkés termelés folyamatainak 
elemzéséről stb.), hanem inkább beérte e problémáknak gyakran szocialista 
következtetéseket is tartalmazó, de főleg demokratikus megoldásokat célzó 
megválaszolásával. Vagyis az indulásnál az elméleti kérdések tisztázásától el- 
tekintettek, s a hangsúlyt a gyakorlati tevékenységre helyezték. 

Noha az új párt szocialista jellegének meghatározása megnyugtatóan nem 


" Az 1900-as alakuló kongresszuson deklarált programjellegű nyilatkozat később kiegé- 
szült az USZDP 1902-es, 1903-as kongresszusain elfogadott fontos határozatokkal. A külön- 
féle dokumentumok felcserélődtek Mérei Gyula: A magyar polgári pártok programjai 1867- 
1918 (Akadémiai Kiadó 1971. 324-330. o.) c. könyvében. Pontatlan az e kötet 375. lapján 
olvasható jegyzet is. 1900. április 18-án Szentesen nem volt képviselőválasztás. Mezőfi nem 
a Csizmadia alapította Földmunkások Országos Szövetségéből vált ki. Ezek a pontatlanságok a 
könyv első, 1934-es kiadásából kerültek át. 

tisztázódott, az USZDP-nek főleg a századforduló utáni első évtized első felé- 
ben nem elhanyagolható befolyása volt az ipari munkásság körében, s ezt dön- 
tően az MSZDP-hez hasonló szocialista munkáskövetelésekkel és politikával 
érte el. Ez a körülmény is magyarázza, hogy a szocialista mozgalom egyes, a 
korábbi évekből is ismert és elismert vezetői bizonyos ideig ebben a pártban 
vagy mozgalomban tevékenykedtek. Az USZDP-ben való tartós vagy rövid, 
de nem végleges lehorgonyzásuknak tehát nemcsak pártvezetőség-ellenes állás- 
pontjuk a magyarázata. 

Az USZDP-nek az agrárszegénység körében kifejtett tevékenysége döntően 
nagybirtokellenes, demokratikus tartalmú volt. Mindez azután összefonódott 
különféle, a polgári pártokkal, csoportokkal, politikai személyekkel való, gyak- 
ran elvtelen együttműködéssel, elvtelen taktikázással. Az eklektikus felfogás- 
ban és magatartásban kezdetben a szocialista effektusok ha nem is uralkodó, 
de fontos szerepet játszottak, míg a későbbiekben fokozatosan elhalványultak 
és háttérbe szorultak, s helyüket a demokratikus mozzanatok vették át. (A szá- 
zadelőn, amikor a demokratikus progresszió tábora csak formálódóban volt, 
nem egyszerű szintézisbe hozni a szocialista perspektívát a demokratikus át- 
alakulás közbülső fokával. Gyakoribb volt ezt antitézisnek kezelni.) Így az 
USZDP polgári demokratikus párttá vagy parasztpárttá válása ha nem is hosz- 
szú, de olyan folyamat eredménye is volt, amelynek során e párt nemcsak a 
falusi tömegek politikai öntudatosodását segítette elő, hanem kiterjesztette 
hatókörét (mégha ellentmondásos módon is) az ipari munkásság szervezeteken 
kívüli rétegeire is. 

A párt programjának szembetűnő vonása:" az elvi, elméleti rész elhagyása. 
Ez teljesen eltért a kor valamennyi szociáldemokrata pártjának gyakorlatától. 
Attól, hogy az USZDP programjából elhagyta a némelyek szemében doktri- 
nérnek tűnő elvi-elméleti részt, nem vált igazibbá vagy a valóságot reálisabban 
értelmező szocialistává. Ugyanakkor az USZDP veszélyeztette a proletariátus 
önálló pártjának létét, fennmaradását: tulajdonképpen feloldotta a szocialista 
mozgalmat az általános demokratikus mozgalomban. Így a munkásosztály 
csupán a munkálkodó nép egyik alkotó eleme, melynek történelmi szerepe alig 
különbözik a munkálkodó nép más alkotó elemeitől. Ebben az összefüggésben 
nemcsak a távlati, szocialista célt ködösítette el, hanem a demokratikus átala- 
kulásban érdekelt osztályok, rétegek szerepét sem tisztázta megfelelően. 

Az alakuló tanácskozáson elfogadott, három részből álló program gyakor- 
lati követeléseinek zömét már jóval korábban az MSZDP különféle kongresz- 
szusi határozataiban, állásfoglalásaiban, programjaiban megfogalmazták, s he- 
lyet kaptak az MSZDP mindennapi gyakorlatában. Néhány követelés a füg- 
getlen szocialisták programjából került át. Mezőfi Vilmos Szentesen elmon- 
dott januári beszéde a programkövetelések jelentős részét tartalmazta. 


"9 Az USZDP programját, szervezeti szabályzatát — a rendőrségi jelentés alapján — közli: 
MMTVD 3. k. 19-22. o.; Az USZDP jellegéről Erényi Tibor: A szakszervezeti mozgalom 
kezdetei 1867-1904. Táncsics Könyvkiadó 1962. 224. o.; Mucsi Ferenc: Földmunkás és szegény- 
parasztmozgalmak Magyarországon 1900-1906-ig. In: Földmunkás és szegényparasztmozgal- 
mak Magyarországon 1848-1948. I. k. MEDOSZ 1962. 324-328. o. 

Szembetűnő a program szerkezeti felépítésének bizonyos egyenetlensége. 
Az a) pontban jelölt társadalmi követelések zömmel az agrárkérdéssel kapcsola- 
tosak. Mivel a program ugyanakkor mellőzi az agrárviszonyok rövid, de általá- 
nosítható elemzését, az időszerű és jól megválasztott részkövetelések — központi 
gondolat hiányában - egymástól elszakítottak, s így nem fonódtak össze szerves 
egésszé. A társadalmi követelések között szerepel a kötött birtok rendszerének 
megdöntése, megoldásának módjáról azonban nem esik szó. A követelések kö- 
zött ekkor nincs utalás a kisbérletekre és nem szerepel az egyházi birtok elkob- 
zása sem. Mezőfi a Várkonyi-féle egyházellenességet elutasította, s így is szá- 
molt az agrárnépesség vallásos érzelmeivel. Meglehet, az induláskor e két 
követelés elhagyása kompromisszum eredménye (később ez módosul). A gazdák 
részére szóló követelések között az olcsó gépek beszerzése, az olcsó hitel biztosí- 
tása, a mezőgazdasági szövetkezetek támogatása és a mezőgazdasági szakoktatás 
fejlesztése szerepelt. Ezek a mérsékelt , agrárius" jellegű programkövetelések 
már nagybirtokellenesekkel is kiegészültek: a nagybirtok vadászterületeinek 
megszüntetése, az erdőgazdaság és a vízierők államosítása, s az 1000 koronáig 
terjedő jövedelem adómentessége. Az USZDP-nek megalakulásakor kidolgo- 
zott nagybirtokellenes agrárkövetelései demokratikus értelemben mérsékelteb- 
bek, mint későbbi tevékenysége idején. 

A munkáskövetelések - beleértve az a) pontban, a fentebb ismertetett tár- 
sadalmi követelések között szereplő mezőgazdasági munkásokét is — semmiben 
sem térnek el az MSZDP célkitűzéseitől. 

Az USZDP programjának harmadik, c) pontja foglalkozik a politikai köve- 
telésekkel. Az ismert és általános szociáldemokrata követeléseket ez sem haladja 
meg, s még csak burkoltan sem tesz célzást a demokratikus államforma meg- 
teremtésére, nem nyilatkozik a főrendiház jövőjéről, s a különféle rangok, cí- 
mek és egyéb kiváltságok eltörléséről sem. Ezzel szemben határozottabban kö- 
veteli a községi és városi önkormányzati jog érvényesítését és kiterjesztését. 
Az 1900-as USZDP program nem nyilatkozik Ausztria és Magyarország viszo- 
nyáról, az ország politikai függetlenségéről vagy akár az önálló vámterületről, 
a nemzetiségek egyenjogúsításáról. 

Mindez jelzi a feltehetően gyorsan kidolgozott program kiforratlanságát, 
de egyben utal a párt vezetőinek fontos elvi-elméleti kérdésekben képviselt el- 
térő álláspontjára is. Nem véletlen, hogy a szervezeti szabályzat — a szokásoktól 
eltérő módon ebben a fontos dokumentumban és nem külön kongresszusi hatá- 
rozatban - kötelezte a pártvezetőséget, hogy véglegesen szövegezze meg a párt 
programját. 

Az ekkor elfogadott szervezeti szabályzat ideiglenesnek tekinthető, amely 
az általánosságban elfogadott program elismerésére kötelezi a pártot anyagilag 
és erkölcsileg támogató tagokat. 

A párt működésére vonatkozólag a rendkívül békés hangú, a törvényessé- 
get a kelleténél többszörösen is bizonygató kinyilatkoztatás a munkálkodó nép 
helyzetének javítására irányuló tevékenységet fő feladatnak jelölte. A párt , mű- 
ködésében szigorúan az érvényben lévő törvények keretén belül mozog", s nem 
azért, hogy összeesküvést vagy lázadást szítson. A törvényesség betartására 
vonatkozó felszólítás szerepelt Mezőfi Vilmosnak szinte valamennyi beszédé- 

ben. A kormány, a hatóságok iránti lojalitás túlhangsúlyozása a szocialista jel- 
legű tömegmozgalmaktól való elhatárolódást is magában foglalta. Az USZDP 
a leghatározottabban szembefordult a kilencvenes évek agrárszocialista moz- 
galmainak felelevenítésével vagy emlékével. A békés és törvényes szervezkedés 
betartása, mindenfajta , titkosság" elutasítása egyben a gazda és iparos hívek 
s támogatók megnyerését, megnyugtatását is szolgálta. 

Az alakuló kongresszuson megválasztották a pártvezetőséget is. Tagjai: 
Beller Antal géplakatos, Csanády Dénes malommunkás, Farkas István cipész, 
Frisch Ignác vasesztergályos, Klein Lipót vasmunkás, Koncsur János szobrász, 
Molitorisz Gyula sütőmunkás, Pfeifer Sándor magánhivatalnok, Schiff Gyula 
mázoló, Stumfol József mázoló. A közlemény szerint Engelmann Pál és Mezőfi 
Vilmos taktikai okokból nem fogadták el a pártvezetői tisztséget. Engelmann 
polgári lapnál betöltött állása összeegyeztethetetlen volt a pártvezetőségi tagság- 
gal, s ragaszkodtak az MSZDP-ben kialakult gyakorlathoz. Mezőfi Vilmos 
továbbra is a pártvezetőségtől független vezető kívánt maradni. A Szabad 
Szó gyakorlatilag az ő egyedüli irányítása alatt jelent meg egyelőre Szentesen, 
míg a pártvezetőség a fővárosban maradt. Mezőfi távol is tartotta magát a párt- 
vezetőségtől, de egyben a pártvezetőség fölé is került. A mozgalom szellemi 
irányítása, az agitációs tevékenység eszmei vezetése az ő kezében összpontosult. 
Így Mezőfi nem a pártvezetőség egyik, akár vezető tagja lett, hanem a vezetőség 
fölött is álló irányítója, mondhatni vezére. 

Valószínű, hogy ezzel a helyzettel a megválasztottak közül többen már 
kezdettől sem tudtak megbékélni. Elvi meggyőződésükkel, az MSZDP-ben, a 
szakegyletekben szerzett tapasztalatukkal ellentétben állt a vezérkedésre való 
törekvés. Ezért nem véletlen, hogy Pfeifer Sándor már április 23-án, a váci 
börtönből írt levelében (melyet a Szabad Szó jelentősen megkésve május 26-án, 
illetve június 2-án publikált) kijelentette, hogy megválasztását és a pártvezető- 
ségi tagságát nem fogadja el , részint az adott pártviszonyok miatt, másrészt 
pedig mert fogházbüntetésem alatt a pártviszonyokra semminemű befolyást 
nem gyakorolhatok, aminthogy az eddigi pártalakulásra befolyást sem gyako- 
roltam"." Pfeifer az utóbbi megjegyzésével elhatárolta magát a pártszakadás- 
tól, az új párt megalakulásától és az új párttól is. Pfeifer nyilatkozata gyengí- 
tette Mezőfiék befolyását a fővárosi és főváros környéki munkásság körében. 
Hasonló hatása lehetett annak is, hogy , Farkas István és Klein Lipót elma- 
radtak a működés területéről . . . a kongresszus után néhány héttel" - ismeri 
be az USZDP vezetőségének az 1901-es szentesi kongresszushoz beterjesztett 
jelentése."" (Pontosabban néhány hónappal.) 


" Népszava, 1900. június 14. A Szabad Szó május 26-i, június 2-i száma a levél utolsó, 
vagyis a szakadásra vonatkozó részét nem közölte. — Weltner Jakab ekkoriban töltötte ugyan- 
csak Vácott egyéves büntetését, s elképzelhető, hogy volt alkalma Pfeifer Sándorral - 1900 
januárjától 6 hónapra , vonult be"? - alapos véleménycserét folytatni pártügyekről. Csizma- 
dia Sándor is 1900. április végén szabadult a fogházból, Bokányi pedig 1900. február elején. 

": Jelentés a Budapest fő és székvárosi állami rendőrség 1901. évi működéséről 394. o. 
— A jelentés megjegyzi, hogy a pártvezetőségi megbízásnak - mivel a fővárosból eltávoztak - nem 
tudott eleget tenni Frisch Ignác, Schiff Gyula, Stumfel József. (A jelentés Pfeifer nevét nem 
említette.) Az eltávozottak és a kilépettek helyére került: Beller Ferenc, Klein József, Rózsás 
Vincze, Ughy Bálint. 

Az alakuló tanácskozáson létrehozták a földművelők 11-es bizottságát. Tag- 
jai lettek többek között a korábbi évekből is ismert Békési Imre, Huszka Mi- 
hály, Makai Pál, Rác Imre, Kürti Mária, Pusztai Pál. A megválasztottak közt 
szerepel Fazekas Gábor kiskunhalasi és Melyis András medgyesegyházi részt- 
vevő neve is. Fazekas Gábort az MSZDP irányította 9-es bizottságba is be- 
választották, Melyis András viszont már áprilisban visszaadta a megbízatást. 

Végezetül elhatározták, hogy a román anyanyelvű dolgozók képviselőinek 
bevonásával összehívják az erdélyi szociáldemokrata kongresszust, melyre meg- 
hívják Arad megye és a Bánát képviselőit. Az előkészítő munkálatokkal Knaller 
Győző brassói sütőmunkást bízták meg. 

Az USZDP alakuló kongresszusát ünnepélyes társasvacsorával zárták, ame- 
lyen több száz fő vett részt. Farkas István pohárköszöntőjében a nők szocia- 
lista mozgalmának fellendülését remélte. Békési Imre a vidéki küldötteket buz- 
dította a nagyobb és serényebb szervező munkára. Mezőfi Vilmos üdvözlő 
szavai főleg a földművelőknek szóltak. Korszakalkotónak nevezte a földmun- 
kásmozgalom irányítására tett lépéseket. Engelmann Pál német nyelven elmon- 
dott üdvözlő szavai szintén a vidéki küldöttekhez szóltak. Abban reménykedett, 
hogy a pártélet jelentősen fellendül, amire — szerinte — a fő biztosíték, hogy 
régi, kétes értékű és érdemtelen vezetőitől megszabadult." 

Engelmann meglehetősen elhamarkodott és egyoldalú kijelentéseinek azért 
is lehetett nagy hatása, mert a résztvevők ismerték korábbi munkásságát és ki- 
váló kapcsolatait az ausztriai szociáldemokrata párttal. Engelmann Pál, 1898- 
tól hivatalosan is a bécsi Arbeiter Zeitung budapesti tudósítója volt, s közle- 
ményei nem elhanyagolható szerepet játszottak a V. Adler vezette ausztriai 
szociáldemokrata párt MSZDP-rő! alkotott álláspontjának alakításában. Engel- 
mann írásaiban, tudósításaiban nem tudott megszabadulni az MSZDP vezetői- 
vel szemben táplált fenntartásaitól, vagy éppen ellenszenvétől. Az 1900-as 
MSZDP-kongresszus előtt írt tudósításban az osztrák olvasót arról tájékoztatta, 
hogy az Engelmann és Mezőfi vezette nem kisszámú ellenzéknek saját, a föld- 
munkásszervezet kezelésében levő lapja van (a földmunkások 11-es bizottsága 
formálisan nem ismerte el a Szabad Szót földmunkáslapnak). Nagyon kívána- 
tos lenne - folytatta —, de csekély a valószínűsége annak, hogy a felelősségteljes 
bizalmi helyekre a munkásság áldozatkész egyéniségei kerülnének."! Ez a párt- 
szakadás elkerülhetetlenségét sugalmazó cikk csupán a pártvezetőséggel szem- 
ben álló erőktől várta, remélte a szociáldemokrácia további fejlődését. 

A pártkongresszusról szóló beszámolója?" döntően az ügyrendi kérdéssel, 
a mandátumok igazolásával foglalkozott. Arról már nem tett említést, hogy a 
gyári, műhelyi küldöttek nem képviseltek valóságos szervezeteket, s a kong- 
resszust megelőző röpiratok megalapozatlan vádaskodásokat is tartalmaztak. Így 
Engelmann tudósításában arra helyezte a hangsúlyt, hogy a vezetőséggel szem- 
ben állókat hogyan félemlítették meg, egyeseket megfenyegettek, míg a kiren- 


": Szabad Szó, 1900. április 21. 

5 Arbeiter Zeitung, 1900. április 15. Der Kongress der ungarischen Sozialdemokratie. 

95 Arbeiter Zeitung, 1900. április 17. Spaltung der sozialdemokratischen Partei Un- 
garns. - Ezt a cikket átvette az ausztriai szociáldemokrata párt számos lapja. 

delt kőművesek valóságos kordont vontak a terem elé. Engelmann beszámolója 
szerint Farkas Istvánnal 51 fő távozott (köztük 22 város, község küldötte), akik 
a távozás után azonnal megállapodtak, hogy a kongresszusról eltávozottak meg- 
kezdik a magyarországi szociáldemokrácia újjászervezését egy igazi és valósá- 
gos szociáldemokrata mozgalom megteremtése céljából. Majd beszámolt a 
Magyarországi Újjászervezett Szociáldemokrata Párt megalakulásáról is. 

Az MSZDP vezetősége a pártkongresszus után az osztrák párt vezetőségé- 
nek írt levelében tiltakozott a bécsi lapoknak a magyar pártkongresszusról kö- 
zölt tudósítása ellen, azt is kérve, hogy az Engelmann-féle tudósítások elleni 
tiltakozást lapjukban tegyék közzé. E levelekre válasz nem érkezett." 

Az osztrák szociáldemokrata párt központi és regionális lapjaival ellentét- 
ben a németországi szociáldemokrata párt központi lapja, a Vorwárts a párthí- 
rek rovatban eleget tett az MSZDP 1900-as kongresszusán megválasztott veze- 
tőség kérésének és közölte az Engelmann-tudósításokat és beszámolókat elítélő 
határozatot. "" 

Az MSZDP vezetősége egy újabb levélben javasolta az osztrák párt veze- 
tőségének, . hogy tisztázzák a magyar pártkongresszusról közölt tudósítások 
ügyét és ezt hozzák nyilvánosságra az Arbeiter Zeitungban. A magyar párt 
Porth Györgyöt és Garami Ernőt bízná meg e megbeszélések lefolytatásával. 
A megkeresést az osztrák párt vezetősége azzal az indoklással utasította el, hogy 
a budapesti pártvezetőséggel a kapcsolatot megszakították." 

Az osztrák párt álláspontján is felbuzdulva az USZDP vezetősége 1900. 
május 15-én levelet írt a berlini Vorwárts szerkesztőségéhez. A levél tiltako- 
zott Engelmann megbélyegzése ellen, s részletesen felsorolta a szocialista moz- 
galomban (köztük a németországiban) játszott szerepét. A levél arra kérte a 
Vorwárts szerkesztőségét, hogy közöljék a lapban az 1890-es elvi nyilatkozat 
alapján álló párt megalakulását és rehabilitálják az alaptalanul elmarasztalt 
Engelmann Pált." A Vorwárts e levélre hasábjain nem válaszolt. 

Az osztrák és a német párt vezetői között azonban élénk levélváltásra került 


"6 Népszava, 1900. május 10. 

" Vorwiürts, 1900. április 26. — A szerkesztőség, Ignaz Auer közbenjárására, megjegyezte, 
hogy nem tudja ellenőrizni az Arbeiter Zeitungban közzétett tudósítás valódiságát, mivel a 
budapesti pártlapokat még nem kapták meg. A német lap rövid közleményben beszámolt 
arról is, hogy a földmunkások tanácskozása a Népszavát tekinti saját lapjának. A rövid tudó- 
sítás nem említette a Szabad Szó körül kialakult vitát. (Vorwárts, 1900. április 28.) 

5 Viktor Adler Archiv. (Verein für Geschichte der Arbeiterbewegung) Sitzungsproto- 
kolle. I. Heft. Deutsche Executive - 1900. május 7. - Az osztrák párt vezetőségének e döntése 
az USZDP tényleges vezetőinek a tudomására jutott. Némi kárörömmel tudósították az olva- 
sókat, hogy az MSZDP vezetőit nem fogadták Bécsben. (Szabad Szó, 1900. május 19.) 

Az osztrák párt vezetősége fogadta az USZDP bécsi szervezetének 25 fős küldöttségét. 
Popp, Austerlitz vezetőségi tagok kijelentették, hogy a , pénztáriakkal!?" minden kapcsolatot 
megszakítottak, s a német pártot is tájékoztatni fogják a magyar párt küzdelmeiről. (Előre, 
1900. június 1.) 

5 PI Archívum. 501. f. 1/11. ő. ec. Az USZDP vezetőségének levele a Vorwárts szerkesz- 
tőségéhez. 1900. május 15. A levelet aláírták: Stubenfohl József, Frisch Ignác, Csanády 
Dénes, Klein Lipót, Poór Árpád, Schiff Gyula, Beller Antal, Farkas István, Schneller Ödön. 
— A levél beszámolt a szakadásról, az új párt fontosabb határozatairól, a Brassóban tartandó 
erdélyi kongresszusról. Arra is hivatkoztak, hogy az osztrák párttal kiváló kapcsolataik vannak. 

sor ebben az ügyben. W. Liebknecht május 17-én írt levelében felvilágosítást 
kért a magyarországi dolgokról, s kétségbe vonta — noha nem kívánt vele vitába 
szállni — az Arbeiter Zeitungban a pártkongresszusról közölt beszámoló hite- 
lességét. Azt is közölte, hogy mindkét fél egymást vádolva kereste meg a német 
pártot és így ők nem látnak tisztán. Egy rövid és velős tájékoztatót kért Adler- 
től." 

V. Adler még W. Liebknecht levelének kézhezvétele előtt több információt 
kért Mezőfi Vilmosról is. Mezőfi tevékenységét röviden összefoglalta Szemere 
Leó is, aki az 1890-es évek végén az Arbeiter Zeitungot Párizsból, a francia 
szocialista pártról látta el tudósításokkal. Szemere összefoglalóját minden bi- 
zonnyal megbízhatónak és kielégítőnek tartották. Feljegyzése a kirobbant párt- 
viszályt teljesen a pártvezetőségre hárította, s megvédte Mezőfit a Victoria 
biztosító társaságnál végzett tevékenységéért is; Mezőfi Bánffy lapjánál, a Ma- 
gyar Szónál szerinte csak gyorsírói munkát végez, s a Népolvasótár bevételeiből 
is csak 104.-ot követelt a pártvezetőségtől. Mezőfi - állapította meg Szemere 
Leó - természetesen nem hibátlan ember, de a munkásmozgalom érdekében 
többet tesz, mint a betegpénztár valamennyi agitátora együttvéve. Agitációs 
tevékenységének hatását jól szolgálja eredeti hangvétele." 

V. Adlernek május 24-én kelt, Liebknechthez szóló levele döntően az 
Engelmanntól és a hozzá közel álló személyek információiból állt össze, s egy- 
ben tükrözte az osztrák pártvezetőségnek a magyar pártvezetőségről és mozga- 
lomról kialakított elmarasztaló véleményét is. , A magyar pártüggyel kapcsolat- 
ban - írja V. Adler - a Ti tisztelt pártvezetőségetek alaposan lépre ment, külö- 
nösen Nazit [Ignaz Auer] ültették fel alaposan. Azok az emberek, akik a húsvéti 
pártkongresszuson a kormányrúdnál voltak, nagyon kétes, részben korrupt tár- 
saság. Az Engelmann vezette [!] ellenzék megkísérelte őket a vezetésből eltávo- 
lítani, de nekik a többség megszerzése nem sikerült. Engelmann nagyszerű, 
nagyon művelt szocialista meggyőződésű elvtárs, akit Németországban is jól 
ismernek." Engelmannék a , hivatalos" párt mellett egy , ellenzéki" pártot ala- 
pítottak, melyet a szakszervezetek egy része és más szervezetek is támogattak 
— szólt a tájékoztatás. Adler megvédte az Arbeiter Zeitungban a kongresszusról 
közölt beszámolót és nem csodálkozott azon, hogy a magyar , hivatalos" párt 
vezetői fűhöz-fához futkosnak külföldön megingott presztízsük helyreállítása 
érdekében. Ezt az óhajukat azonban az osztrák párt teljesíteni nem fogja. Adler 
felhívta a figyelmet arra is, hogy nem mindig a , hivatalosoknak" van igazuk. 
Az osztrák párt további magatartásáról azt írta, hogy számolni kell ugyan a 
szakadás minden kellemetlen mellékhatásával és bár az osztrák párt vezetőségé- 
nek rokonszenve Engelmann és az ellenzék mellett van, mégis a teljes semleges- 
ség álláspontjára kell helyezkedni.?? 

Kétségtelen, hogy Adlernek s rajta keresztül az osztrák pártnak Engel- 
mann Pálhoz fűződő régi és tartós barátsága, bizalmi, informátor szerepköre 


" Viktor Adler Bricfwechscl mit August Bebel und Karl Kautsky. Wien, 1954. 343. o. 
W. Liebknecht V. Adlerhez, 1900. május 17. 

" Viktor Adler Archiv. 174. a/49. Szcmere Leó feljegyzése, 1900. május 5. 

" Viktor Adler Briefwechsel mit August Bebel und Karl Kautsky. 343—344. o. 

fontosabb szerepet játszott magatartásuk meghatározásában, mint a kirobbant 
viszály gondos elemzése, mérlegelése. A bécsi pártvezetőség az MSZDP meg- 
alakulásától kezdve igyekezett saját embereit az MSZDP-ben fontos pozícióba 
ültetni. A kezdeti jószándékú segítség később felesleges, néhol kellemetlen 
,: gyámkodássá 4" vált, amitől az MSZDP vezetői igyekeztek megszabadulni. 
(1900 végén Bécsben már némi kényelmetlenséget okozott a kapcsolatok puha- 
tolózó felvétele az MSZDP-vel.) Arra azonban az Adler vezette ausztriai párt 
sem vállalkozott — nagyon helyesen -, hogy a magyar pártviszály miatt vala- 
milyen nagyobb feszültség keletkezzen a bécsi Arbeiter Zeitung és a berlini 
Vorwárts között. 

Kár is lett volna. 1900 őszére már ELGCHaün is kiábrándult Mezőfiből. 
Ez a felismerés nem azonnal történt, de rá kellett döbbennie — ismeri be Julius 
Popphoz 1900. november 2-án írt levelében, hogy közvetlen közelről sem is- 
merte fel a Mezőfivel való együttműködés veszélyét. Megjegyzi ugyanakkor, 
hogy a Mezőfivel kötött , fegyverbarátság" ideiglenes volt. (Itt nyilván a szo- 
ciáldemokrata pártvezetéssel szemben állók együttműködésére utal.) Mezőfit a 
munkásosztály nagy része már elhagyta -— jegyezte meg." 

A munkásosztály és Mezőfi pártjának kapcsolata a valóságban összetet- 
tebben alakult annál, mint ahogy azt Engelmann leírta, noha a tendenciát 
helyesen vette észre. 

Jóllehet az USZDP és az osztrák párt közötti kapcsolat az 1900-as évben : 
fennmaradt, s a Szabad Szó gyakran hivatkozott az osztrák párttal való , test- 
véri " kapcsolatokra, mégis az Internacionálé 1900-as párizsi kongresszusához 
az MSZDP készített összefoglaló jelentést (ennek munkálataiban Szabó Ervin 
is részt vett). Az eredeti tervek szerint Garami Ernő és Lóránt Richárd is uta- 
zott volna Párizsba. Garami kiutazásához a költségeket nem sikerült előterem- 
teni, így Lóránt Richárd utazott el, de csak mint megfigyelő-tudósító és nem 
mint a párt képviselője. A párt hivatalos képviselője Teszársz Károly, Engel- 
mann régi ellenlábasa volt. Teszársz útiköltségét, a 214 koronát a vasasok szak- 
egylete biztosította, mivel Teszársz részt vett a vasamunkások nemzetközi kong- 
resszusán is." Lóránt Richárdnak Szabó Ervinhez írt leveleiből kiderül, hogy a 
magyar pártügyek megvitatására nem került sor, noha Teszársz az egyik 
bizottságban megemlítette a pártviszályt, de az osztrák és magyar párt közti 
ellentétek részletezésétől eltekintettek." 


"5 P. Engelmann Julius Popphoz, 1900. november 2. PI Archívum 508. f. 2/7. ő. e. - 
(S. Vincze Edit gyűjtése.) Engelmann e levélben utal Mezőfi zavaros pénzügyeire is. Mezőfit 
hétpróbás burzsoá zsurnalisztának tartja . . . — Engelmann leveléből kiolvasható utólagos sajnál- 
kozása, hogy az osztrák pártnak bizonyos kellemetlenséget okozott. De szellemesnek és találó- 
nak érzi a róla Popp által adott jellemzést, miszerint ő a nem szervezett szociáldemokrata párt- 
hoz tartozik. Egyben azt is beismeri, hogy ő túlságosan is elfogult a magyar párttal szemben 
ahhoz, hogy objektívan írhatna róla. Engelmann Pál pályafutásának vázlatát adja S. Vincze 
Edit: Az útkeresés évtizedei. Gondolat Könyvkiadó 1977. 411—-415. o. 

"§ OL. K-149. BM 916/1900. res. 1900. szeptember 19., 22.; PI Archívum. 672. f. 1. ő. e. 
A szeptember 9-i vezetőségi ülés végleges döntése. 

"s Szabó Ervin levelezése. I. k. Szerkesztette: Litván György és Szűcs László. Kossuth 
Könyvkiadó 1977. 109-110. o. 

Az Internacionálé párizsi kongresszusa tudomásul vette a pártvezetőség 
jelentését és meghallgatta Teszársznak a magyar belpolitikai helyzetről és a mun- 
kásság küzdelmeiről elmondott beszédét." 

Kétségtelen, hogy a párizsi kongresszus valamelyest hozzájárult az auszt- 
riai szociáldemokrata párt és az MSZDP közötti éles ellentét bizonyos oldódá- 
sához. A kapcsolatfelvétel megújításának halvány jelei azonban csak az 1900-as 
év végén jelentkeztek. Mindenesetre a pártszakadást követő hetekben a USZDP 
térhódítását megkönnyítette az osztrák párt támogatása. 

Az USZDP megalakulásához szorosan kapcsolódik az erdélyi szociáldemok- 
raták pünkösdi, brassói értekezlete. A választás nem véletlenül esett Brassóra. 
5 A brassói munkások jól vannak szervezve (itt már működött a munkáskör, 
a kádárok, vasasok, sütők, cipészek, asztalosok szakegylete) — szólt egy 1900 
elején írt tudósítás —, és csakis a nemzetiségi izgatók által lehetséges egyes 
munkásokat a szervezettől visszatartani . . . ha lehetséges lesz itt Erdélyben 
egy román pártlapot kiadni, akkor vége a román népbolondító papok jó nap- 
jainak.""" 

Az MSZDP 1900-as kongresszusára az aradi pártszervezet benyújtott ha- 
tározati javaslata sürgette egy román nyelvű pártlap kiadását és egy román 
szervező bizottság felállítását valamelyik erdélyi városban. Knaller Győző pedig 
pünkösdre összehívandó erdélyi pártértekezlet megtartását ajánlotta." 

Az 1900-as szakadást megelőző hetekben a Szabad Szó egyes számai el- 
eljutottak Aradra, Temesvárra, Szatmárba, néhány erdélyi városba. A föld- 
munkások szervezése kapcsán felvetődött a nemzetiségi dolgozók körében vég- 
zendő munka kibővítése. 

Az újonnan alakult pártnak természetesen kapóra jött az erdélyi értekezlet 
összehívásának támogatása, hisz az egyben hatókörének szélesítését is elősegí- 
tette. Mégis, hivatalosan az értekezlet az erdélyi szociáldemokraták (és nem 
az újjászervezettek) konferenciájaként szerepelt, noha a konferencia szervezeti 
és elvi irányítása Engelmann Pál és Mezőfi Vilmos kezében összpontosult. 
A konferencián MSZDP-tagok is részt vettek, s olyanok is, akik még nem tud- 
tak dönteni véglegesen. 

Az első erdélyrészi szociáldemokrata konferenciát 1900. június 3-án és 
4-én tartották Brassóban. A konferencia az erdélyrészi elnevezést viselte, mivel 
itt nemcsak Erdélyből, hanem Temesvárról és a brassói iparvidékről is meg- 
jelentek. 

13 községből és városból (többek közt: Brassó, Segesvár, Székelyudvar- 
hely, Sepsiszentgyörgy, Kézdivásárhely, Resica, Anina, Temesvár) 42 küldött 
vett részt. Öröm volt látni — tudósít lelkendezve a Szabad Szó -, hogy szászok, 
románok, magyarok milyen békésen tanácskoztak. A tanácskozás termét Marx 
és Lassalle képe díszítette és három nyelven írták ki a jelmondatokat is. (Világ 
proletárjai, egyesüljetek ! Éljen az általános választói jog! Jogot a népnek!) 


"e Internationaler Sozialisten Kongress zu Paris. Berlin, 1900. 11-12. o. A jegyzőkönyv 
Ferenczi nevet tüntet fel magyar küldöttként. Ilyen nevű magyar megbízottat a pártvezetőség 
nem delegált. 

" Népszava, 1900. január 16. 

"s Népszava, 1900. április 5. 


130 


Az első tanácskozási nap délutánján — a tudósítás szerint 1000—-1500 fő 
részvételével — felvonulással egybekötött népgyűlést is tartottak." 

A tanácskozás napirendjén szereplő valamennyi téma -— a beszámoló, a 
szervezés, a sajtó, a választójogi harc — szorosan kapcsolódott a nemzetiségi 
kérdéshez. A brassói konferencia megvitatta és elfogadta az USZDP vezetői 
által kidolgozott állásfoglalást a nemzeti kérdésről." Az elfogadott határozat 
előzményeihez tartozik, hogy a programjellegű nyilatkozat nem tett említést 
a szociáldemokrácia egyik döntő alapelvéről: a nemzetköziségről. A Szabad Szó 
cikkei ezt a témát mellőzték. Igaz ugyan, hogy sem a programjellegű nyilatko- 
zat, sem a brassói határozat nem nyilatkozott Ausztria és Magyarország viszo- 
nyáról, a dualizmussal kapcsolatos álláspontját sem tisztázta, de köztudott volt, 
hogy Mezőfiék a politikailag és gazdaságilag önálló Magyarország létrehozásá- 
nak hívei voltak. 

Németh Ferenc brassói küldött a nemzeti kérdésről tartott beszédében 
(román és német nyelven is tolmácsolták) rámutatott arra, hogy az uralkodó 
osztályok a nemzeti kérdés állandó napirenden tartásával a munkásnép figyel- 
mét akarják elvonni valóságos osztályérdekeitől. Ez a helyzet még veszélyesebb 
lesz — mutatott rá az előadó -, ha az erdélyi nem magyar polgári pártok korábbi 
politikai passzivitásukat feladják. Ebben az esetben veszélyesen megnövekszik 
a polgári pártok befolyása a nemzetiségi munkásság körében. A polgári nem- 
zetiségi pártok -— érvelt tovább Németh - zavart kelthetnek az állami intézmé- 
nyek működésében (mint pl. Ausztriában), s gátolhatják a gazdasági fejlődést is. 
A polgári pártok felfokozott nacionalizmusával szemben a szociáldemokraták az 
országban élő valamennyi nemzetiség jogegyenlőségét követelik. A szónok 
nyomatékosan hangsúlyozta a tőkés kizsákmányolás magyarokat és nemzetisé- 
geket egyaránt sújtó egyetemességét. A szónok elítélte mind a magyar, mind 
a nemzetiségi polgári pártok nacionalizmusát."" 

Az elfogadott határozat kimondta a magyar állameszméhez való ragaszko- 
dást és elismerte , a magyar nemzetnek politikai vezér szerepét, mely ezeréves 
államéleten alapul". A határozat követelte az országban élő valamennyi nemze- 
tiség egyenjogúsítását az 1868-as nemzetiségi törvénynek megfelelően. A hatá- 
rozat elítélte nemcsak azon törekvéseket, amelyek a nem magyar nyelvű nemze- 
tiségek magyarosítását célozzák, hanem azokat is, melyek odairányulnak, hogy 


"5 Szabad Szó, 1900. június 16., 23.;5 Arbeiter Zeitung, 1900. június 6. - A bécsi tudó- 
sítás azt is közölte, hogy többek felszólaltak a , Népszava-frakció"? ellen. 

198 A határozat teljes szövege: MMTVD 3. k. 23-24. o. A határozat elemzése és értékelése: 
Dolmányos István: Mezőfi és a koalíció. Akadémiai Kiadó 1960. 10-12. o.; Erényi Tibor: A ma- 
gyar szakszervezeti mozgalom. . . 224-225. o.; Mucsi Ferenc: Földmunkás- és szegényparaszt- 
mozgalmak. . . 326—327. o. 

Je Arbeiter Zeitung, 1900. június 10. — A Szabad Szó tudósítója a beszédet nem ismer- 
tette, Knaller Győző viszont (aki ekkor az MSZDP-vel szembefordult) tudósításában fő célnak 
a nemzetiségek szociáldemokrata megnyerését tartotta. Ebben a vonatkozásban jelentős előre- 
kpésnek tekintette a majdani román nyelvű lap kiadását. (Havi lap kiadásáról döntöttek, de ezt 
akkor nem sikerült megvalósítani.) (Népszava, 1900. június 16.) 


a Magyarországon élő , más ajkú állampolgárok a közös hazától elszakíttassanak 
és más államokhoz való csatlakozásra izgattassanak."""? 

A határozat tarthatatlannak tartotta a magyar soviniszta köröknek azon ér- 
veit, amelyek az ország soknemzetiségű összetételével magyarázták és indokol- 
ták a politikai jogok kiterjesztésének meggátolását. Felhívta a figyelmet arra, 
hogy a nemzetiségek ellen irányuló támadások csak ellenállásukat növelik. A ha- 
tározat egyben az uralkodó körök számára is félreérthetetlenül kifejezte, hogy 
a nemzetietlennek tartott szociáldemokrácia politikai ténykedésével azon mun- 
kálkodik, hogy kölcsönös türelmességgel , e hazában élő összes népeket és fajo- 
kat a magyar állameszme szolidáris híveiként egyesítse". 

A határozat fogadtatásához hozzátartozik, hogy a magyar polgári sajtót 
meglepte és megörvendeztette. A lakosság széles körében népszerű Friss Újság 
a brassói határozatnak a hazaszeretetre vonatkozó részét okos beszédnek tekin- 
tette és abban bízott, hogy az újjászervezett szocialisták ezt nem taktikából 
tették. , Ha tetteiket is ez a szellem fogja irányítani, biztosak lehetnek arról, hogy 
jogos és méltányos kívánságaik elől nem fog elzárkózni a magyarság, melyhez 
visszatértek." 

Az MSZDP vezetősége kissé kivárva, csaknem kéthetes hallgatás után 
nyilatkozott a brassói határozatról. A Népszava június 16-i számában leközöl- 
ték Knaller beszámolóját, aki a legfontosabb határozatról hallgatott. A szerkesz- 
tőségi kommentár megjegyezte, hogy a magyarság politikai vezető szerepére 
vonatkozó megállapítás a szociáldemokrata elvek feladásával egyenlő, s így ért- 
hető a polgári sajtó ujjongása. Sok titkos kéz működik azon - állapította meg 
a szerkesztőség -, hogy Magyarországon a szociáldemokráciát , hazafias" irány- 
ba tereljék. Mivel a konferencián Mezőfi Vilmos is részt vett és itt tevékeny 
szerepet játszott, így a szociáldemokrata alapon szerveződő munkásmozgalom 
elvei nem érvényesültek -— hangoztatta a szerkesztőség. 

A szerkesztőségi állásfoglalást követte Goldner Adolf cikke, amelyben élesen 
támadta a magyarság vezérszerepére vonatkozó megállapítást. Úgy vélte, hogy 
az ellentétben áll a fajok, nemzetek egyenjogúságának elvével. A vezérszerep 
elismerése a külön jogok érvényesítését jelenti, és összeegyeztethetetlen az ön- 
rendelkezési és önkormányzati joggal. A vezérszerep a magyar nyelvnek mint 
kizárólagos államnyelvnek az elismerését is jelentené, sérti és tagadja a kisebb- 
ségi jogokat. A szociáldemokrácia - állapította meg helyesen — nemcsak a bér- 
munkások kizsákmányolása ellen küzd, hanem mindennemű (itt nyilván a nem- 
zeti elnyomásra célzott) kizsákmányolás ellen. Goldner szerint a brassói hatá- 
rozat a polgári nacionalista pártok álláspontjának felel meg.""" 

Csizmadia Sándor cikkében a szociáldemokraták nemzetköziségével fog- 
lalkozott. A brassói határozat is azt a célt szolgálja, amit a különféle polgári 
körök már régóta rebesgetnek: szeretnék a hazafiasság csalétkét becsempészni 
a szociáldemokrata pártba, hogy így a magyarországi munkásságot elszakítsák 


193 MMTVD 3. k. 23-24. o. 

103 Friss Újság, 1900. május 6. A megtértek. - A cikk egyben elmarasztalta a nemzetközi 
szociáldemokratákat. 

104 Népszava, 1900. június 19. 

más országok vagy nemzetek munkásaitól és a magyar kormány kenyerén ten- 
gődő hazafias munkáspártot kreáljanak. Csizmadia szerint az újjászervezettek 
a magyar hegemónia elvének elismerésével az uralkodó köröknek tettek jó szol- 
gálatot. , A nemzeti korlátokat, az országok közti határokat nem mi töröljük el, 
hanem a nemzetközi tőke és kapitalizmus"? — hangzott Csizmadia gazdasági 
determinista véleménye. Azt is leszögezte, hogy az új, a szocialista társadalom 
nemzetköziség nélkül megvalósíthatatlan. Csizmadia felhívta a figyelmet arra 
is, hogy noha az újjászervezett párt kezd a polgári pártokra hasonlítani, köztük 
még sok megtévesztett, igazi szociáldemokrata található."" 

A bécsi Arbeiter Zeitungban a brassói határozatról megjelent cikk röviden 
utal Mohács és 1848-1849 történelmi tanulságaira, majd élesen szembefordul 
a magyar uralkodó osztályok nagyzási, birodalmi hóbortjával, melyet nemzeti- 
ségellenes, magyarosító politika egészít ki. A cikk szerzője arra hívta fel a figyel- 
met, hogy a hivatalos magyar politika azt hangsúlyozza, mintha a magyaroknak 
különleges vezető szerepe lenne a térségben, és a Brassóban összegyűlt szociál- 
demokraták nem ebben a vonatkozásban fejezték ki a hazájukhoz való ragasz- 
kodást. Itt szót emeltek — folytatja — a magyar soviniszták, ultrák ellen, de 
ugyanígy felléptek a dákoromán ultrák és nacionalisták törekvései ellen is. Ma- 
gyarország osztálytudatos népe nem ülhet fel sem a magyar, sem a román ult- 
ráknak. A cikk szerzője élesen támadta a magyar polgári lapokat és pártokat is. 
A szerző tartózkodott az MSZDP bírálatától is.!" 

A bécsi lap szerkesztősége a cikkhez és a brassói határozathoz nem fűzött 
megjegyzést, míg a berlini Vorwárts megjegyezte, amennyiben a határozatot 
ebben a formában fogadták el (a magyar állameszmének és a magyarok poli- 
tikai vezető szerepének alapján állva), úgy a magyar hazafiaanak minden okuk 
megvan a megelégedettségre, mivel ennek a határozatnak semmi köze sincs 
a szociáldemokrácia alapelveihez.""" 

Az USZDP megalakulása után kialakult vita késztette pl. a szabók szak- 
egyletét arra, hogy az Arbeiter Zeitung helyett a Vorwártsre fizettek elő." 

Az USZDP vezetői természetesen nem hagyták válasz nélkül a Népszavá- 
ban közölt bírálatokat. Különféle válaszaikban főleg a magyarság politikai vezér- 
szerepére és az állameszmére vonatkozó megállapításokat igyekeztek megvé- 
deni.!"9 E cikkek szerzői egyöntetűen vallották, hogy a brassói határozat inkri- 
minált része teljes összhangban áll a szocializmus alapelveivel. Éppen a szocia- 


10 Népszava, 1900. június 26. A szociáldemokrácia nemzetközisége. 

106 Arbeiter Zeitung, 1900. június 22. Nationalitáten und Sozialisten in Ungarn. 

197 Vorwárts, 1900. június 24. - Berlinben már előbb is ismerhették ezt a határozatot, 
hisz az Arbeiter Zeitung június 10-i száma teljes terjedelemben közölte. A Vorwürts fenti 
számában Mezőfi Vilmost Bánffy újságírójának nevezték. Az USZDP vezetősége július 2-án 
írt levélben emiatt tiltakozott és kérte Mezőfi rehabilitálását. Válasz azonban Berlinből ekkor 
sern érkezett. (PI Archívum. 501. f. 1/11. ő. ec. Az USZDP vezetősége a Vorwárts szerkesztőségé- 
hez. 1900. július 2.) 

1098 pT Archívum. 669. f. 1. ő. e. Az 1900. június 12-i választmányi ülés határozata. (In- 
doklásként a rendszertelen kézbesítést [1] említik.) 

169 Csak Előre! 1900. július 8. A Czipész, 1900. július 15. Hogy zsugorodik össze az eszme. ; 
Riadó, 1900. július 15. Zugó Viktor [?]: Az állameszme és a szocializmus. ; Riadó, 1900. augusz- 
tus 15. Poór [Árpád]: A pártmozgalom történetéhez. 

lista eszmék térhódítását gátolják, főleg a nemzetiségi vidékeken a túlhajtott sovi- 
niszta nézetek és törekvések. , Ezeknek a nemzetiségeknek is megvannak a sovi- 
nisztái, akik... azt hirdetik, hogy az erdélyi román nép azért nem boldog, 
mert nem önálló ország: tehát el kell szakadnia és csatlakoznia Romániához. 
A szerbek és a tótok közt szintén vannak ilyen túlzók." Pedig a baj oka — szólt 
az egyoldalú, a nemzeti elnyomást tagadó felfogás — egyedül a tőkés kizsákmá- 
nyolás. , És, hogy a nemzetiségi túlzók népbolondításának útját szegjük, is- 
mertük el a magyar állameszme - de nem a jelenlegi államrendszer — politikai 
vezérszerepét . . . amelynek az az egyszerű oka, hogy az már ezeréves állam- 
életen alapul". Mindehhez hozzátette a szerző, hogy ugyanakkor elismerik a 
nemzetiségek egyenjogúságát és elutasítják a magyar soviniszták politikai vezér- 
szerepre vonatkozó felfogását. 

Poór Árpád is azzal érvelt, hogy a magyar állameszme realitás, ha elisme- 
rik, ha nem. Hisz a lengyel szocialisták is követelik Lengyelország egységének 
visszaállítását, s ezzel elismerik a lengyel állameszmét. A szocialista Millerand, 
sorolta érveit, Írancia politikát is folytat. Különben is — szólalt meg prakticista 
hangon - sem önrendelkezési, sem egyéb joga nincs a népnek. , Majd ha a 
szociáldemokrácia képes lesz új alkotmányt teremteni, akkor beszélünk majd 
önrendelkezési jogról." 

A Goldnerrel vitatkozó szerző szintén a magyar állameszme gondolatát 
védelmezte. Történelmi példákat sorakoztatott fel Goldner ellen. Az olasz szo- 
cialisták bizonyára megvédelmeznék az egységes Olaszországot, ha megpróbál- 
nák ismét felállítani a pápai államot. És vajon Németországban ellenezték a 
szociáldemokraták az ország egyesítését ? Ausztriában a szociáldemokraták min- 
dent elkövetnek Ausztria bomlásának meggátlása érdekében. És !miért lenne 
előnyös a magyar munkásságnak az ország feldarabolása? A szerző úgy vélte, 
hogy , a magyar állameszme keretén belül a munkásnép gazdasági és politikai 
felszabadítási harca keresztülvihető." 

Az USZDP megalakulásához szorosan kapcsolódik a nemzetiségi kérdés- 
ben elfogadott brassói határozat. E határozat elfogadásával tovább mélyült az 
MSZDP és az USZDP közötti szakadék és egyre csökkentek az összekötő szá- 
lak. Az USZDP fírazeológiájában igyekezett a szocialista álláspontot képviselni, 
de valójában az államrendszerhez való simulékonyságával legjobb esetben 
- Poór Árpád szavaival - , a szélső republikánus demokrata elvet? kezdte érvé- 
nyesíteni. A magyarság politikai vezérszerepére vonatkozó megállapítás feles- 
legesen került a brassói határozatba, és számos félreértésre adott alkalmat. Az 
MSZDP vezetősége jogosan tiltakozott és fordult szembe a nacionalista jellegű 
megfogalmazással, a Népszavánál egyesek a brassói határozatból valamiféle 
nemzeti munkáspárt megalakítására vonatkozó kezdeményezést is kiolvastak. 
Ezt az aggodalmukat csak fokozta a polgári sajtó kedvező és egyetértő vissz- 
hangja. Az MSZDP a nemzetköziség eszméjének gyakran egyoldalú és túlzó 
hangsúlyozásával válaszolt a rendkívül összetett, olykor megoldhatatlannak tűnő 
nemzeti-nemzetiségi problémákra. Az Újjászervezett Szociáldemokrata Párt 
magyar állameszméje természetesen nem volt azonos az uralkodó osztályok 
nemzetiségeket beolvasztó magyar szupremációs nézetével és politikájával, hisz 
hangsúlyozottan kérte számon pl. a magyar uralkodó osztályoktól az 1868-as 

nemzetiségi törvény valóra váltását. A brassói határozat homályos kijelentése 
ellenére sem kedvezett a magyar államrendszer erősítésének, s nem jelentette 
a magyar állam támogatását, hisz a párt demokratikus törekvései a fennálló 
államrendszer ellen irányultak. A magyar állameszme említése ugyanakkor ösz- 
szefüggött az egész munkálkodó nép pártjára vonatkozó felfogással. A magyar 
állameszme hangoztatása — a Függetlenségi Párttól kölcsönvett — osztrák nagy- 
tőkeellenes tartalmat is kapott, amely találkozott a magyar kispolgárság gazda- 
sági és politikai törekvéseivel és nem állt ellentétben a nemzetiségi dolgozók 
jelentős tömegének megnyerésével sem. A brassói konferencia után kezdődik az 
USZDP térhódítása elsősorban a román nemzetiségi dolgozók körében. Az 
USZDP elutasítja az olyan nagy, soknemzetiségű gazdasági egység fennmara- 
dását, amilyen az Osztrák-Magyar Monarchia. A monarchiától való elkülönü- 
lést, a különválást a történelmi Magyarországra terjeszti ki, ahol szintén gyor- 
san kifejlődhet a kapitalizmus, ami a dolgozók felemelkedésének érdeke. A ma- 
gyarországi nemzetiségek mozgalmait azonban egyoldalúan kívülről szított 
retrográd mozgalmaknak értékeli, s nem számol számos jogos, demokratikus 
követelésükkel. Ez a korabeli magyar nacionalista felfogásnak tett engedmény 
is az osztályszemlélet gyengülésének újabb megnyilvánulása volt. 

Az Újjászervezett Szociáldemokrata Párt megalakulása is jelezte azokat 
a rendkívül bonyolult és szerteágazó társadalmi, politikai, gazdasági, nemzeti- 
ségi problémákat, amelyekkel a magyarországi szocialista mozgalom a 20. szá- 
zad hajnalán szembetalálta magát. 


Közlemények 

KŐVÁGÓ SAROLTA 


A MAGYARORSZÁGI MUNKÁSDALEGYLETEK 
SZÖVETSÉGE 


A MUNKÁSKÓRUS-MOZGALOM KEZDETEI MAGYARORSZÁGON 
A 19. SZÁZAD MÁSODIK FELÉBEN ÉS A SZÁZADFORDULÓN 


Magyarországon az 1860-as évek elején már számos, alapszabály szerint mű- 
ködő polgári és iparos dalegyesület létezett, bár nálunk a kórusban való ének- 
lésnek korántsem voltak olyan régi hagyományai, mint pl. a német nyelvterüle- 
teken. Főként egyházi és kollégiumi kórusokat ismerünk, az ő példáikat követ- 
ték felépítésükben az első polgári kórusok is. 

A 19. századi európai munkásmozgalom korán felismerte a közös éneklés- 
ben rejlő mozgalmi lehetőségeket és a munkások szociális és politikai egyesüle- 
tei szinte mindenütt rendelkeztek énekkarral. A kórusok műsorán elsősorban 
az egyszerűbb (sokszor primitív zenei színvonalú) mozgalmi dalok, forradalmi 
indulók szerepeltek, de megfelelő irányítással viszonylag gyorsan eljutottak a 
magasabb művészi értékű művek előadásához. 

A legismertebb és legelterjedtebb forradalmi induló Európa-szerte a ,Mar- 
seillaise" volt, de a nagy francia polgári forradalom két másik kedvelt, gyújtó 
hatású dala a , Carmagnole" és a , Ca Ira" is a munkáskórusok műsorára ke- 
rült. Kottáikat, zenei feldolgozásaikat a szocialista kiadók rendszeresen meg- 
jelentették, francia, belga és német kiadásaik Magyarországra is eljutottak." 
A nagy francia forradalom szellemének továbbélését és szellemiségének tovább- 
fejlesztését a maguk sajátos módján így a megalakuló munkáskórusok is bizto- 
sították a 19. század folyamán. 

Magyarországon a Marseillaise-t Mosonyi Mihály ültette át énekkarra és 
zenekarra 1848-ban, és már akkoriban megszólalt az amatőr kórusok előadásá- 
ban. Sajátosan magyar forradalmi dallá vált Erkel Ferenc , Hunyadi László" 
c. operájának , Meghalt a cselszövő" kezdetű kórusa, de Liszt Ferenc , A mun- 
ka himnusza" (Arbeiterchor) c. kompozíciója is ismert volt. Liszt e műve már 
a német munkáskórusok tevékenységének ismeretében született és az európai 
munkásmozgalom felerősödésének hatását bizonyítja a zeneművészetben is. Az 
európai munkáskórusok a politikai egyesületek mintájára szövetségekbe tömö- 
! Magyar Munkásmozgalmi Múzeum Vegyes nyomtatvány gyűjtemény. (A továbbiak- 
ban: MMM V. ny. gy.) 82., 90. 1. 

rültek, pl. Bebel és Lassalle is szoros kapcsolatban álltak a munkás dalos- 
szövetségekkel. 

Magyarországon ez a folyamat lényegesen lassabban ment végbe, mint a 
fejlettebb európai államokban. A polgári dalkarok szövetségüket 1867-ben ala- 
kították meg Országos Magyar Daláregyesület néven (a későbbiekben Országos 
Magyar Dalosszövetség -— rövidítése: OMDSZ), amelynek vezető karnagya és 
örökös díszelnöke Erkel Ferenc lett. Erkelt hazafias és humanitárius érzelmei, 
szociális érdeklődése fordította a kórusok felé, és kapcsolatai voltak a munkás- 
összetételű kórusokkal is. Munkásságát utódai is folytatták, és az Erkel-család 
évtizedeken át összeköttetésben állt a kialakuló munkáskórus-mozgalommal. 

Kifejezetten munkásösszetételű kórusokkal hazánkban az 1870-es évektől 
találkozunk. Az első magyar munkásdalárdák között találjuk a MÁV Gépgyár 
, Acélhang" kórusát, az 1871-ben alakult Nyomdászok Dalegyletét és a Sütő- 
segédek Dalkarát. 

Az Acélhang kórus a gyári dalárdák jellegzetes típusát képviselte. A mun- 
kások kórusát anyagilag a gyár tulajdonosai támogatták, létezésük, működési 
lehetőségük a gyárosoktól függött, de munkásművelődési és mozgalmi szerepük 
vitathatatlan. A gyári vezetőségek által támogatott kórusok, így az Acélhang is, 
a polgári Magyar Dalosszövetség keretébe tartoztak. (Jelen dolgozatunkban 
nem térünk ki a Magyar Dalosszövetséghez tartozó munkáskórusok tevékeny- 
ségére, erre csak ott utalunk, ahol a későbbiekben a munkásmozgalommal érint- 
keztek.) 

A nyomdászok és sütősegédek kórusa tipikusan szakmai összetétel alapján 
szerveződött. A szakmai alapon szerveződő kórusok az iparos dalárdákkal mu- 
tatnak formai rokonságot, korai zászlaik, jelvényeik, díszserlegeik, ún. , ivó- 
kürtjeik" hasonlóak az iparos egyesületek dalárdáinak relikviáihoz. Ugyanakkor 
megfigyelhető már a korai munkáskórusok emblémáin, hogy feltűnnek rajtuk 
a munkásmozgalom jellegzetes szimbólumai. Az egymásba kapcsolódó kezek, 
gyakran kalapácsot vagy más szerszámot tartva, földgömbbel a háttérben, a da- 
. . losmozgalom szimbolikus lantjával együtt igen korán megtalálhatók a gazdagon 
hímzett zászlókon és a szép kivitelű szalagokkal, kokárdákkal díszített jelvé- 
nyeken. 

Az első munkáskórusok műsorprogramjain a korai munkásdalok mellett 
a korszak német, osztrák érzelmes dalainak hatására született magyaros mű- 
dalok szerepeltek. Az ún. , liedertafel"-stílus sokáig éreztette hatását a magyar 
kórusmozgalomban. A , liedertafe!" megjelölés a német férfikórusoknak a haza- 
fias, szentimentális dalokat asztaltársaságok körében éneklő típusára alkalma- 
zott elnevezés volt, amely a múlt század második felére egyértelműen pejoratív 
értelmet nyert. A 19. sz. elején az ilyen típusú kórusok még komoly művészi 
színvonalat képviseltek, de később az előadásmód megmerevedett és az elő- 
adásra kerülő művek is egyre silányabbak lettek. Ez az éneklésmód nemcsak 
a munkáskórusokra, hanem a polgári dalkörökre is jellemző volt. 

Érdemes megnézni, hogy milyen műveket ajánlottak ez időben a magyar 
zeneműkiadók a kórusoknak.? Lorenz: Honfidal, Frikk: Én is voltam szegény 


: MMM V. ny. gy. 80., 270., 20. 

legény, Langer: Bordal, Mosonyi: Serkentő ének, Egressy Béni: Szózat, Erkel: 
Himnusz, Gounod: Katonadal a , Faust" c. operából, Lányi: Honfidal stb. 
A felsorolásból is kitűnik, hogy értékes és értéktelen művek egyaránt kiadásra 
és bemutatásra kerültek. Elsősorban a forradalmi és a munkásindulók éneklése 
különböztette meg a munkáskórusok műsorait a polgári kórusok programjától. 
A Párizsi Kommün hatására meginduló pest-budai munkásmegmozdulások 
jellemzője volt pl., hogy az 1871. május 8-án és június 11-én a régi képviselőház 
Főherceg Sándor (ma Bródy Sándor) utcai épülete előtt felvonuló munkások 
forradalmi dalokat, többek között a Marseillaise-t énekelték. Amikor 1901. már- 
cius 31-én az MSZDP a Párizsi Kommün 30. évfordulója alkalmából emlék- 
ünnepélyt rendezett a József Szálló dísztermében, a Nyomdász Szakegyesület 
dalárdája énekelte a Marseillaise-t az ünnepség megnyitásakor." 

A szakmai egyesületek kórusai mellett a munkáskerületekben megjelentek 
az ún. , általános" munkáskórusok is, melyekben az egy környéken lakó vagy 
dolgozó, de különböző szakmákhoz tartozó munkások énekeltek. Ilyen , általá- 
nos?" összetételű kórusok működtek pl. Lágymányoson, Erzsébeten, Óbudán, 
Budafokon stb. Ezeken a területeken léteztek ugyanakkor iparoskórusokj is, 
melyeknek tagjai között találkozhatunk olyan segédekkel, akik később a mun- 
kásdalosok közé tartoztak. 

1891. május 3-án tartotta meg alakuló közgyűlését a Budapesti Általános 
Munkásdalegylet. Az alapító tagok között volt bádogos, betűszedő, cipész, 
kárpitos és kőfaragó szobrász. A Budapesti Általános Munkásdalegyletnek nem 
volt elődje, az alapító tagok korábban különböző kórusoknál énekeltek, vagy még 
más kórusban sem. A közgyűlésen leszögezték, hogy ,,a dalárdát osztályharcos 
szervezetté kell fejleszteni". Érdemes kiemelni ezt a mondatot, mert pontosan 
utal a munkásdalkarok törekvéseire és világosan megfogalmazza, hogy a mun- 
káskórusok már alakulásuktól kezdve kettős szerepet töltöttek be, egyszerre 
folytattak kulturális és politikai nevelő tevékenységet.! Az Általános Munkás- 
dalegylet vezetője Stark Henrik lett, aki első dalát 1892. május 1-re kompo- 
nálta , Munkáshimnusz" címmel. Stark Munkáshimnusza nemcsak Magyaror- 
szágon volt ismert, kottáját sikerült megtalálni az Egyesült Államokban működő 
emigráns magyar Clevelandi Általános Munkásdalkar dokumentumai között is." 

A Budapesti Általános Munkásdalegylet a szervezett munkásság rendez- 
vényeinek állandó szereplője lett, lényegében az MSZDP központi kórusának 
tekinthető. Rendszeresen felléptek a különböző munkásgyűléseken, énekeltek 
a munkások március 15-i ünnepélyein, felléptek hazafias rendezvényeken is. 
Pl. 1904. március 13-án a Tisza Kálmán térről egyleti zászlókkal négyezer mun- 
kás vonult a Petőfi-szoborhoz, ahol az Általános Munkásdalkar elénekelte Gaál 
Ferenc Petőfi versére írt , Bilincs"? című dalát. 1905. március 15-én a Petőfi- 
szobornál az ún. Munkás Marseillaise-t énekelték." 


"MMM V. ny. gy. 79., 297. 1. 

" Maróti Gyula-Révész László: Öt évszázad a magyar énekkari kultúra történetéből. Nép- 
művelési Propaganda Iroda (1983). 

" MMM V. ny. gy. 82. 08. 1-103. 

" Országos Levéltár (OL) K. 149-1904-1-226.; OL K. 149-1905-1. 15-512. 

A fővárosi kórusok mellett a jelentősebb vidéki városokban is alakultak 
munkás dalárdák, különösen azokon a területeken, ahol az ipari munkássággal 
nagyobb létszámban találkozunk. Pl. a felvidéki és erdélyi bányavárosokban. 
A több nemzetiségű területeken egymás mellett különböző nemzetiségű mun- 
káskórusok is léteztek, de gyakran közös kórust alkottak. Pozsonyban pl. a 
,, Vorwárts" (Előre) osztrák munkásképző egyletnek egyaránt működött szlovák 
és magyar nyelvű kórusa, de létezett ugyanitt a Siemens-Schuckert műveknek 
egy önálló magyar dalkara is." 

Ebből az időszakból viszonylag sok tárgyi emlék maradt fenn a munkás- 
kórusoktól, s bátran állíthatjuk, hogy a kórus az egyik legelterjedtebb mozgalmi 
formának tekinthető, hiszen a különböző segélyező egyleteknek, üzemeknek, 
munkásképző egyleteknek egyaránt alakultak kórusai, mint láttuk, egyazon 
városon belül több is. A kórus kiváló keretül szolgált a munkásság szervezkedé- 
séhez. A század végén jelentek meg nálunk a különböző munkás sportegyesüle- 
tek, ismertté vált a természetbarát mozgalom. A munkáskórusok bekapcso- 
lódtak a kirándulások szervezésébe és a tornaünnepélyek rendezésébe is. A fiatal 
munkások számára is vonzóvá vált a mozgalmas kórusélet, és szép számmal 
csatlakoztak a munkáskórusokhoz. 

A dalkarok mellett már korán találkozunk zenekarokkal is. Az egyik leg- 
jelentősebb munkásképző egyletnek, az újpestinek pl. már a múlt század végén 
volt dalkara és zenekara. A dalkarok és zenekarok létrejötte jelzi a munkásság 
erősödő kulturálódási igényeit. A zenészek irányítását gyakran a kórusok veze- 
tői végezték; zenetanárok vagy műkedvelő muzsikusok és a zenekar a kórusok 
kíséretét, ill. a hangversenyek önálló műsorszámait biztosították. A zenészek 
amatőr muzsikusok voltak, saját hangszerüket használták, vagy a kórust, ill. 
zenekart fenntartó egyesület vásárolt (ritkán!) hangszert számukra. A zene- 
karok működése változatosabbá, gazdagabbá tette a kóruséletet. 

Ebben az időben a kórusok próbahelyiségei éppúgy, mint az első munkás- 
egyletek helyiségei, kocsmákban és vendéglőkben találhatók. E tényből is adó- 
dott, hogy a későbbiekben a marxista szakirodalom általában negatívan Ítélte 
meg a kórusmozgalmat, túlhangsúlyozta a dalosok , kocsmai" éneklését. Két- 
ségkívül, többnyire szívesen énekeltek a dalosok poharazgatás mellett, de téves 
lenne tevékenységüket továbbra is ennek túlhangsúlyozásával megítélni. Az ön- 
álló otthonnal nem rendelkező kórusok természetesen ott dolgoztak, ahol a 
mozgalom is dolgozhatott: vendéglők, fogadók, kocsmák, szállodák szabad 
vagy bérelt termeiben. 

A péklegények dalárdában kezdték meg a szakszervezeti s vele munkásmoz- 
galmi életüket. Akkor nem is lehetett másként. A péklegények élete a kocsmában 
zajlott, ahol mindig akadt muzsikus cigány. Ittak és énekeltek — ez volt a min- 
denük. Eszmélkedve, ebből a kocsmai légkörből akartak kitörni. A pékszak- 
szervezet életének motorja a dalárda volt, amely akkor is élt, ha a szakszervezetet 
feloszlatták. A dalárda könyvtárat létesített, műsoros estéket rendezett, szín- 


" Vladimir Zuberec: 1848-1919 közötti évek munkásmozgalmával kapcsolatos múzeumi 
dokumentáció Szlovákiában. Múzeum, 1981. 1. sz., 1982. 2. sz. 

darabokat adott elő, szavaltatott, és évenként megrendezte a hagyományos 
pékbált."" 

A polgári Magyar Dalosszövetség már megalakulását követően rendezett 
dalostalálkozókat, kórushangversenyeket a fővárosban és a nagyobb vidéki 
városokban. Ezeken részt vettek olykor a munkáskórusok is. Az Acélhang kórus 
kiváló szerepléseivel korán országos elismerést vívott ki magának, és kiemelkedő 
teljesítménye ösztönzően hatott a kibontakozó munkáskórus-mozgalomra. 


A MAGYARORSZÁGI MUNKÁSDALEGYLETEK SZÖVETSÉGÉNEK 
LÉTREJÖTTE ÉS TEVÉKENYSÉGÉNEK ELSŐ ÉVEI 


Az 1908. január elején a Szegényház téren álló (ma Rózsák tere) Holcz-féle 
vendéglőben, amely a Budapesti Általános Munkásdalkar egyleti helyisége 
volt, összejöttek a vendéglátók mellett a nyomdász, az építő, a lakatos, a szabó 
és a cipész szakmai kórusok, az újpesti, kőbányai és kültelki általános munkás- 
kórusok képviselői, s megalakították a Magyarországi Munkásdalegyletek Szö- 
vetségét (MMDSZ). Megalakulása ahhoz a folyamathoz kapcsolódott, amely 
a Munkástestedző Egyesület és a Természetbarátok Turista Egyesületének 
megalakulását is eredményezte. A megerősödő szocialista munkásmozgalom 
munkás kulturális egyesületeinek önálló szövetségbe tömörítésével biztosítani 
akarta politikai befolyását ezekben az egyesületekben, és erőteljesebb elkülönü- 
lésüket célozta a polgári kulturális egyesületektől. 

Az MMDSZ-hez tartozó dalárdák már együttesen vonultak fel március 
15-én a Petőfi-szoborhoz. A szövetség ünnepélyes alakuló közgyűlését csak 
1908 augusztusában tartották meg, pénztári naplójukat 1908. július 1-től kel- 
tezték. Az elhúzódó szervezés miatt sokáig bizonytalan volt a szövetség létre- 
jöttének pontos meghatározása is. Hosszú ideig tartotta magát az a tévhit, 
hogy az: MMDSZ 1907-ben alakult meg, a testület is ezt a dátumot vallotta, 
a fennmaradt jegyzőkönyvek adatai azonban ellentmondanak a későbbi vissza- 
emlékezések pontatlan időmegjelölésének." 

A szövetség vagyoni alapját az 1908. július 19-én megtartott dalosünne- 
pély teremtette meg, amelynek bevételét a kiadott jegyek ára és az ünnepélyen 
árusított jelvényekért befolyt összeg jelentette. (A dalosünnepély rendőrségi 
engedélyezéséért 46 koronát fizettek.) 

Az alakuló közgyűlés jegyzőkönyvét 1908. augusztus 8-án keltezték. A szö- 
vetség alapszabályát a belügyminisztérium ekkor hagyta jóvá. A közgyűlésen 
23 dalegylet 46 küldötte vett részt. A jelentősebb fővárosi munkásdalárdák 
mellett a székesfehérvári, békéscsabai, győri, temesvári, aradi, pécsi és monori 
kórusok küldték el képviselőiket. Az MMDSZ elnökévé Wiesenberger Dávidot 
választották, országos karnaggyá Stark Henriket, az egyik társkarnagy Erkel 
Sándor lett. 1908. augusztus 31-én tartották az alakuló választmányi gyűlést. 
Helyiségük akkoriban a Nagydiófa u. 3. sz. alatt a kőművesek csoportjának 


Hi Nfarosáú György: Tüzes kemence. Magvető Könyvkiadó 1980. 232. o. 
" PI Archívum. 680. f. 2/8., 2/11., 2/21. ő. e. 

helyiségében volt. Már az alakuló választmányi gyűlésen szó esett egy önálló 
lap kiadásáról, de ezt az elképzelésüket anyagi nehézségeik miatt még hosszú 
évekig nem valósíthatták meg. 

Pályázatot hirdettek a szövetség ún. jeligéjének megírására, melyet Mórócz 
Jenő szövegére írt zenéjével Kirchner Elek nyert meg. E kórusmű később min- 
den fellépésük alkalmával elhangzott. , Zúgjon dalunk, miként a fergeteg", éne- 
kelték a munkásdalosok, és az idős munkások ma is ezt a kórusművet ismerik 
és szeretik legjobban, mert olyan időszakban született és terjedt el, amikor el- 
énekléséhez bátorság kellett, és az erősödő munkásosztály összetartozását érez- 
ték benne és hirdették a pódiumokról. 

1910-ben Novák Károly lett a szövetség országos karnagya, aki korábban 
a nyomdászok Senefelder dalkörének kórusát vezette. 1910-ben szervezték meg 
az első kottaolvasó tanfolyamot, a Szív utcai iskolában. 1910-től rendszeresen 
felléptek a szövetség kórusai a Galilei-kör felkérésére a Vigadóban rendezett 
matinén, a fellépésekért 70 korona tiszteletdíjat fizetett a kör a szövetség pénz- 
tárának. 

1910. október 23-án nagyarányú tüntetés zajlott le Budapest utcáin. A tö- 
meg a Hunyadi téren gyülekezett és az Andrássy úton vonult a Tattersallig. 
A menet élén a Világosság munkás kerékpáros egyesület tagjai haladtak, mö- 
göttük az MTE tagjai piros sapkában és az MMDSZ dalosai. A Tattersallban 
a munkáskórusok énekével kezdődött meg a nagygyűlés.!" 

Már 1909-től rendszeresnek tekinthetők a nyaranta megrendezett munkás 
dalosünnepségek, melyeket általában Kőbányán tartottak. Ezek a találkozók 
nem voltak országos jellegűek, a fővárosi munkásdalárdák találkoztak, bevéte- 
lük a szövetség anyagi bázisát gyarapította. Emellett a tagdíjak és az ún. pártoló 
tagsági díjak jelentették a szövetség fő bevételi forrását, de a Szaktanács és az 
MSZDP támogatását is élvezték. 

Az MMDSZ szinte megalakulásától kezdve kapcsolatot tartott fenn a kül- 
földi magyar munkáskórusokkal, így a berlmi magyar Petőfi dalárdával, szófiai 
magyar munkáskórussal, sőt az egyesült államokbeli clevelandi, Los Angeles-i, 
New York-i magyar munkáskórusokkal is. A külföldi kórusok kottákat kértek 
a szövetségtől és díszserlegeket ajándékoztak emlékül a szövetségnek a kapott 
segítségért. 

1910-ben felvételét kérte a pozsonyi , Typographienbund" kórusa az 
MMDSZ-be. A nyomdászoknak, mint a legrégibb és legszervezettebb szakmai 
egyesülettel rendelkezőknek, szinte minden nagyobb városban volt kulturális 
egyesületük. A pozsonyi nyomdászkórus német elnevezése alapján kérhette 
volna felvételét az osztrák munkás dalosszövetségbe is. Az, hogy a: MMDSZ- 
nél jelentkezett, feltehetően abból adódott, hogy a kórushoz zömében magyar 
anyanyelvű munkások tartoztak. 

A Monarchia területéről a kórusok jelvényeiket és zászlóikat általában 
Bécsben, hagyományos cégeknél rendelték meg, ezért is találhatók azonos for- 
mai jegyeket őrző tárgyi emlékek a környező országok múzeumaiban a dalárdák 
dokumentumai között, szlovák, cseh, német, román vagy magyar felirattal. 

Az MMDSZ pályázatot hirdetett népdalegyveleg írására, és a pályadíjakat 
150 és 100 koronában állapította meg. Az 1911-ben megrendezett dalosünne- 
pen a különböző kórusok zömében népies műdal-feldolgozásokat mutattak be, 
de az egyesített kórusok mozgalmi dalokat énekeltek, elsősorban a szövetség 
s jeligéjét", de énekelték többek között Révffy Géza temesvári zenetanár , Titán 
vagy nép" kezdetű népszerű dalművét, a , Fel bősz harcra", a , Toborzó" c. 
mozgalmi dalokat és természetesen a Marseillaise-t. A Népszavában agitációs 
felhívást tettek közzé a szövetségbe való belépésre." A szövetség felhívására 
lépett az MMDSZ-be ez időben a pécsi Gutenberg dalkör, a debreceni, a ve- 
csési, a miskolci, a kecskeméti, a rákoskeresztúri, a soproni ,, Testvériség" 
dalárda, a nagykanizsai, a pancsovai és a nagyváradi építőmunkás dalkör stb. 

Érdemes megemlíteni, hogy 1912. április 7-én a Népoperában 100 tagú 
egyesített munkáskórus adott hangversenyt több mint 3000 főnyi közönség 
előtt. 

Az MMDSZ módosított alapszabályát 1913 januárjában hagyták jóvá. 
Már 33 kórus tartozott a szövetség kötelékébe. Helyiségük ekkor az Epítőmun- 
kások Szövetségének otthonában volt, az Aréna (ma Dózsa György) út 68. sz. 
alatt. A MÉMOSZ évi 100 koronáért adta bérbe a kőművesek szakosztályának 
megürült helyiségét. Itt volt évtizedeken át a szövetség központja. 

Megalakulásától 1914-ig szinte töretlenül ívelt fel az MMDSZ tevékeny- 
sége. A vezetőséget a jelentősebb kórusok tagjaiból választották, az elnök, al- 
elnök, vidéki elnöki tisztség mellett (1911-ben Scheuerman Márton, Bangó 
István, Illy Lipót) a titkár (Schlesinger Mór) és a pénztáros (Bermel József) 
50-50 korona fizetést kapott, a leltáros és a jegyző 20-20 koronát; Stark Henrik, 
majd Novák Károly országos karnagyok fizetése 200 korona volt.!? 

A közgyűlések, a választmányi ülések, vezetőségi ülések a szociáldemokrata 
pártban és a szakszervezetekben kialakult rendszer szerint zajlottak. Az egyes 
tisztségviselők szerepüket a pártban és a szakszervezetekben kialakult norma 
szerint alakították. A szövetséget a mozgalom részeként irányították, és a kul- 
turális tevékenységet a mozgalmi érdekeknek vetették alá. Ez határozta meg sze- 
replési lehetőségeiket, összejöveteleiket, műsorporgramjuk kialakítását. 

A nagyközönség zenei ízlése ez időben egy szűk körű, igen művelt elittől 
eltekintve általánosan nem mondható magas színvonalúnak. Bartók és Kodály 
épp ekkoriban kezdik meg forradalmi tevékenységüket a zenei ízlés fejleszté- 
sének terén. A munkáskórusok hallgatóságának ízlésszintje és igénye még a pol- 
gári átlagot sem érhette el. A valódi népzenétől már régen elszakadtak, az igazi 
művészi élményektől jószerivel el voltak zárva, nem is ismerhették, tehát nem is 
igényelték. A legnépszerűbb színpadi műfajok, az operettek és a népszínművek 
jutottak el hozzájuk, akár hivatásos, akár műkedvelő, amatőr előadásokban. 
Zenei élményt elsősorban a cigányzenés műdalok jelentettek számukra. 
Természetesnek vehetjük tehát, hogy a munkáskórusok által bemutatott kórus- 
művek is elsősorban népies műdalfeldolgozások és a német zeneirodalom hatását 
mutató, mozgalmi versekre írott zeneművek voltak. A mozgalom költői: Van- 

czák János, Gyagyovszky Emil stb. írták legtöbbször a verseket, és ha e költő- 
ket nem is tekinthetjük a legmagasabb nívójú szövegíróknak, szándékaik, tö- 
rekvéseik egybeestek a korszak szociáldemokrata törekvéseivel, így azután a párt 
és az MMDSZ elsősorban az Ő verseiket ajánlotta megzenésítésre. 

A zeneszerzők (általában vidéki zenetanárok -— nem amatőrök, de nem is 
a legrangosabbak) igyekeztek a közérthető versekre közérthető és könnyen éne- 
kelhető zenét komponálni. A kórustagok nemigen ismerték a kottát, a dalok 
betanulása hallás alapján történt, tehát általában a könnyű szövegre könnyen 
énekelhető dallamok váltak népszerűvé. Emellett természetesen már korán 
találkozunk igényességre törekvéssel is. Petőfi, Ady verseinek megzenésítése 
korán a szövetség programjába tartozott, és Mosonyi, Erkel, Egressy, Liszt, 
Gounod, Grieg és Wagner művei rendszeresen szerepeltek a szövetség által 
rendezett előadásokon. (A Lohengrin nászindulójának munkászenekari elő- 
adásáról már az 1910-es években tudunk.) Nem lehet tehát egyértelműen ki- 
jelenteni, hogy a kórusok tevékenysége csak a sekélyes zenei ízlést elégítette ki. 
Lehetőségeiket tekintve, ha nem is a legmagasabb igényt szolgálták, de a kor 
átlagszínvonalán álltak. Ezt azért kell kiemelnünk, mert az elmúlt években 
számos elmarasztaló írást olvashattunk a kórusok tevékenységéről. 

Az első világháború kitörése természetesen megtörte a fejlődésben lévő 
munkáskórus-mozgalmat. Az 1914. évi rendes dalosünnepet még megrendez- 
ték július 26-án a kőbányai Régi Sörházban. A műsoron többek között Pogány- 
Lányi , Munkáshimnusz"-a szerepelt, Vanczák-Révffy , Népdalegyveleg"-e és 
egy zenekari részlet Weber , A bűvös vadász" c. operájából. A karnagyok Ujj 
József, Novák Károly és Müller Károly voltak. Az előadást megelőző próbákat 
a Vasmunkás Otthonban tartották. A háború kitörése utáni korszakra vonat- 
kozóan az iratok között már csak a háborús segélyek kifizetésére találunk 
utalást.!" Hosszú idő után az első egyéb bejegyzéssel 1917 júliusában találko- 
zunk a szövetség pénztárkönyvében, amelyből megtudjuk, hogy a Törekvés 
dalkör és a Temesvári MÁV Lelkesedés dalkör kottákat kért. Ezekből arra 
következtethetünk, hogy egyes dalárdák a háború évei alatt is működtek, ha 
a szövetség nem is funkcionált. 

Amikor az 1918-as őszi forradalmi események bekövetkeztek, az MMDSZ 
újult erővel láthatott munkához. Már 1918 augusztusában megtartották újjá- 
alakuló értekezletüket. Elnöknek Scheuerman Mártont, jegyzőnek Goldschmid 
Józsefet, titkárnak Farkas Jánost választották. Felmérték a munkásdalosok lét- 
számát, felemelték az évi 1 koronás tagdíjat (ezt az emelkedő árak tették indo- 
kolttá). 1918 karácsonyára hangversenyt terveztek. Felkérték az Acélhang dalár- 
dát, hogy munkáskórus lévén csatlakozzon a szövetséghez. Ez meg is történt 
1919 januárjában, és az Acélhang 1919 augusztusáig tagja maradt a: AMDSZ- 
nek (azt követően ismét a Magyar Dalosszövetséghez kapcsolódott). 

Ebben az időszakban megnövekedett a szövetséghez tartozó kórusok 
száma. Új tagként kapcsolódott hozzájuk pl. a Mátyásföldi Repülőgépgyár 
kórusa, a gyékényesi MÁV-kórus, a várpalotai Szervezett Bányászdalkar, a Fel- 
sőgalla-Újtelepi Bányászdalkar. A csepeli Vas- és Fémmunkások kórusa ön- 

kéntes tagdíjállománnyal növelte az MMDSZ bevételét. Önálló zenei újság 
(Értesítő) kiadását tervezték, melyet 1919. május 1-re szándékoztak megjelen- 
tetni. Szerkesztésére háromtagú bizottságot alakítottak. Az MSZDP részéről 
Garbai Sándor tárgyalt a, MMDSZ vezetőivel, többek között egy önálló 
, dalcsarnok" építéséről is, és az MSZDP anyagi és erkölcsi támogatásáról biz- 
tosította az MMDSZ-t. 

Ady halálát mély megrendüléssel fogadták a munkásdalosok és nehezmé- 
nyezték, hogy aa MSZDP nem kérte fel a szövetséget, hogy vegyenek részt 
testületileg a költő temetésén. 

Az MMDSZ dalosai örömmel üdvözölték a Tanácsköztársaság kikiáltását, 
és együttműködésre szólították fel a polgári dalegyleteket. Ezzel kapcsolatban 
érdemes megemlíteni, hogy még az 1913 márciusában tartott közgyűlésen 
Weisz Mór, a kispesti Szervezett Munkásdalkör nevében azt indítványozta, hogy 
a szövetség mondja ki, kórusaiban ,, csakis az osztályharc alapján álló, szervezett 
munkások lehessenek tagok s ezek mindenféle polgári dalegyletből erkölcsi 
kötelességüknek tartsák kilépni". Ezt az indítványt a szövetség vezetősége akkor 
elvetette, és ennek következményeként a polgári dalkarokkal fennmaradt vala- 
miféle kapcsolat. A forradalmak idején ezek a kapcsolatok felerősödtek és a 
Magyar Dalosszövetséghez tartozó kórusok közül több az MMDSZ felé fordult. 
Az 1919. május 11-i rendes választmányi ülésen megállapították, hogy 29 kórus 
tartozik a szövetség kötelékébe. Felvételüket kérték pl. a Liszt Ferenc dalárda, 
a Budafoki Dalárda, a Fővárosi Vízművek kórusa, a mosonmagyaróvári Zászló- 
bontás dalkör"" stb. 

A forradalmak idején természetesen fellendült az érdeklődés a mozgalmi 
dalok iránt. Még 1918 őszén megzenésítették Várnai Zseni híres , Katona- 
fiamnak" c. versét, Novák Károly , Előre proletár" c. kórusműve már a Tanács- 
köztársaság idején született. 

A Magyarországi Tanácsköztársaság fennállása alatt a Közoktatásügyi 
Népbiztosság kiadásában számos kotta jelent meg a munkáskórusok számára. 
A Tanácsköztársaság vezetői az Internacionálét a nemzeti himnuszhoz hasonló 
rangra kívánták emelni. Reinitz Béla és Kodály Zoltán 1919 márciusában fel- 
kérték a Zeneakadémia tanárait, hogy dolgozzák fel a dallamot. A Tanácsköz- 
társaság hivatalos kiadványokban jelentette meg az Internacionálét (többek 
között Weiner Leó, Siklós Albert és Molnár Antal feldolgozásában, de született 
egyéni átdolgozás is, egy Rót Béla nevű szerzőtől). Az Internacionálé mellett a 
Közoktatásügyi Népbiztosság kiadásában jelent meg pl. Zerkovitz Béla verse 
a , Vörös toborzó", melynek dallama feltehetően közismert volt a munkáskóru- 
sok előtt." A Bihary Zoltán szerkesztésében megjelenő , Apró kották" sorozat- 
ban , Proletár dalok" címmel 19 dalt ajánlottak; a kották Léderer István kiadá- 
sában jelentek meg.!" 

A Tanácsköztársaság alatt megnőtt a munkáskórusok szereplési lehető- 
ségeinek száma is. Az impozáns május elsejei ünnepélyeken kívül kórushangver- 

senyeket, zenei matinékat szerveztek, melyeken a már korábbi ismert reprezenta- 
tív művek mellett bemutatták a forradalom idején született alkotásokat is. 

Az MMDSZ szervező tevékenysége 1919 májusától háttérbe szorult, hiszen 
a Tanácsköztársaság zenei életét a Reinitz Béla vezette zenei direktórium irá- 
nyította. A zenei direktórium a kóruspropagandát egységes koncepció alapján 
próbálta kialakítani, így az MMDSZ önállósága átmenetileg korlátozódott. Eb- 
ben az esetben a Magyar Dalosszövetség és a Munkásdalegyletek Szövetsége 
tevékenységének összehangolására irányuló kísérletről beszélhetnénk, ha meg- 
valósulására sor kerülhetett volna, de még az elképzelések felvázolása sem tör- 
ténhetett meg.!" A tervezett Értesítő kiadására sem volt mód a 133 nap alatt. 
Az ellenforradalmi intézkedések 1919 szeptemberében az MMDSZ tevékeny- 
ségét is felfüggesztették. 


A MUNKÁS DALOSMOZGALOM ÚJJÁSZERVEZÉSE 
ÉS FELLENDÜLÉSE AZ 1920-AS ÉVEKBEN 


A fehérterror idején az: MMDSZ munkáját is szüneteltették, de a munkásdalár- 
dák mégis együtt maradtak. 1920 februárjában Somogyi Béla temetésén 100 tagú 
munkáskórus énekelte Erkel , A halálnak éjszakáján" c. művét. Arra, hogy a 
munkáskórusok éltek és dolgoztak az üldöztetések alatt, sőt szoros kapcsolatban 
álltak egymással a szövetség működésének hivatalos szüneteltetésekor, bizo- 
nyítékul szolgál az erzsébetfalvi Általános Munkásdalkör meghívója,!"? amely 
1920. augusztus 15-re, a fennállásának 20. évfordulója megünneplésére rende- 
zett dalostalálkozóra szólt. A dalosünnepélyt a Vas- és Fémmunkások erzsébeti 
otthonában rendezték meg a Budapesti Általános Munkásdalegylet, a Buda- 
pesti Általános Nyomdászdalkör, a Kispesti Szervezett Munkások Dalköre és 
az Erzsébetfalvai Szabadság Dalkör közreműködésével. Műsoron többek között 
a szövetség jeligéje, Erkel , Elvennélek, csak adnának" és Pogatschigg , Sza- 
badság dal"-a szerepelt. 

Az MSZDP-nek a Bethlen-kormánnyal kötött megegyezését követően, 
a paktum feltételeinek értelmében megindulhatott a munka a párt legális kul- 
turális szervezeteiben is. Sorra szerveződtek újjá a munkás kulturális egyesüle- 
tek, kihasználva azokat a -— korlátozott — lehetőségeket, amelyeket számukra 
ez az egyezség biztosított. Legalitásuk lehetővé tette, hogy tömegbázisukat ki- 
építsék. Az MMDSZ is megkezdte sorai újjárendezését. 

1921. október 9-én az Aréna u. 68. sz. alatti MÉMOSZ székházban megtar- 
tották Budapest és környéke munkásdalkarainak értekezletét, amely az MAMDSZ 
újjáalakuló gyűlésének tekinthető. Ezen az Egyenlőség, az Erzsébetfalvai Hala- 
dás, az Eszperantó, az ÉMOSZ, a MÉMOSZ, a Kispesti Szervezett Munkások, 
a Mintakészítők, a Budapesti Könyvnyomdászok, a Rákospalotai Szabadság, 
a Vas- és Fémmunkások, az Erzsébetfalvai Szabadság, a Világosság, a Buda- 
pesti Általános, a Cipészek, az Ifjúmunkások Haladás, a Szabók, a Ferencvárosi 

Szervezett Munkások, az Albertfalvai Daloskör, a Senefelder és a Budapesti 
Szervezett Munkás Dalkör vezetői kimondták, hogy a , szövetség mielőbbi 
életrehívása" szükséges, és 1921. október 30-ra küldöttértekezletet hívtak egy- 
be. A szövetség elnökévé Wilner Károlyt, az Erzsébetfalvai Munkásdalkör elnökét 
választották, alelnök Kodicska Lajos (Kispesti Munkásdalkör), a titkár Bán 
Lajos (MÉMOSZ,) lett. A szövetség készpénzállománya ekkor 186 K 32 f volt. 
Értesítették a munkás dalegyleteket az MMDSZ újjáalakulásáról. Országos 
karnagyokká Novák Károlyt és dr. Ujj Józsefet választották. 

A vidéki kórusok közül elsőként a szombathelyi, a tatabányai, a váci, 
a békéscsabai munkáskórusok csatlakoztak ismét a szövetséghez. 

1922. május 7-én már közös hangversenyt rendeztek a Városi Színházban, 
melyről megállapították, hogy bár anyagilag nem volt a legeredményesebb, er- 
kölcsileg rendkívül hasznosnak tekinthető, mert a munkáskórus-mozgalom 
újjászületését bizonyította." Ekkor azt is kimondták, hogy polgári dalosünne- 
pélyen szervezett munkás ne lépjen fel. A Magyar Dalosszövetséggel, a hiva- 
talos irányzattal való teljes szakítást ekkor már aktuálisnak tartották. A forra- 
dalmak idején - mint említettük — mindkét szövetség közeledett egymáshoz. 
De 1922-ben, az ellenforradalom győzelme után a fenti határozattal is kifeje- 
zésre juttatták a munkás dalosok szembenállásukat a hivatalos programokkal 
és természetesen magával a rendszerrel. A két dalosszövetség közötti ellentétek 
az egész ellenforradalmi korszakban végigkísérték a magyar kórusmozgalmat. 
A munkás dalosok önállóságukat egyre tudatosabban védték, ugyanakkor poli- 
tikai magatartásuk a későbbiekben, főleg a második világháború kitörését megelőző 
években, majd a háború kezdeti időszakában baloldalibbá lett. Ezt nemcsak ren- 
dezvényeik műsorprogramján, hanem egyéb megnyilvánulásaikban is nyomon 
kísérhetjük. 

Az 1921-1922-es években újjászerveződött különböző munkás kulturális 
egyesületek összefonódását és lényegében a legális munkásmozgalom szervezeti 
egységét is tükrözi az a tény, hogy egy-egy kulturális egyesülésen belül több- 
féle mozgalmi formával találkozunk. Példa erre, hogy az újpesti munkásdal- 
körnek, amely a helyi munkásotthon keretében működött, természetbarát cso- 
portja létesült, s ez csatlakozott a Természetbarátok Turista Egyesületéhez, 
míg maga a dalkör tagja volt az MMDSZ-nek; ugyanazok a személyek egyúttal 
két önálló országos szövetség munkáját is erősítették. Az Alkoholellenes Mun- 
kásszövetségnek, amely 1921-ben szerveződött újjá, 1922-ben önálló dalkara 
létesült, amely felvételét kérte az MMDSZ-be. A Munkás Eszperantó Szövet- 
ség kórusa már az MMDSZ 1921-es újjászervezése idején bekapcsolódott annak 
munkájába és a Gyermekbarátok Szövetségének is volt kórusa. Majdnem min- 
den munkás kulturális szövetségnek volt dalkara, amely tagja volt az MMDSZ- 
nek, tehát a különböző szövetségek nemcsak a párt hivatalos vezetése révén 
álltak kapcsolatban egymással, hanem annál közvetlenebb, személyes kontak- 
tusban is voltak. Így tevékenységüket egyértelműbben hangolhatták össze. 

A szövetségbe felvételüket kérő kórusok nem minden esetben rendelkez- 
tek önálló alapszabállyal, ezért a szövetség alapszabálya szerint működtek. 

Ugyanakkor voltak olyan nagyobb múlttal rendelkező, tekintélyes szakszerve- 
zetekhez tartozó kórusok, melyek önálló alapszabályt is nyertek, még akkor is, ha 
esetleg szakszervezeti kórusok lévén nem volt szükségük önálló alapszabályra. 

Ilyen volt pl. a Budapesti Könyvnyomdászok Dalköre, amelynek alap- 
szabályát 1924. március 19-i hatállyal fogadta el a belügyminiszter." Az I. pont- 
ban az Általános Rendelkezések címszó alatt olvasható a dalkör címe, meghatá- 
rozták a dalkör célját és rendelkeztek az anyagiakról is. Az alapszabály II. pontja 
a tagokról szólva kimondta, hogy csakis olyan magyar állampolgárok vehetők 
fel, akik , feddhetetlen múlttal bírnak", és akiket a dalkör karnagya énektanu- 
lásra alkalmasnak talál, 18 éven aluliak viszont egyáltalán nem. 

A munkás dalosmozgalom ez időben a legnagyobb létszámú, legismertebb, 
legelterjedtebb volt a munkás kulturális mozgalmak között. A legnagyobb múlt- 
tal és a legnagyobb tekintéllyel rendelkezett. Évtizedekkel később a munkás 
dalosszövetséget illették — nem ok nélkül - a legkonzervatívabb jelzővel, és a leg- 
jobboldalibb szociáldemokrata orientációjúnak értékelték tevékenységüket a 
munkás kulturális szervezetek között. . 

A könyvnyomdászok kórusának említett alapszabálya többek között ma- 
gyarázatul szolgálhat arra, miért válhattak a dalosok , konzervatívvá" és távolod- 
hattak el az aktív baloldali politikai gyakorlattól. 

Hivatalosan kizártnak vehető e szerint az alapszabály szerint a legradi- 
kálisabb ifjúmunkás korosztály, hiszen 18 év alattiak nem lehettek tagok, s 18 és 
24 év között is csak szülői, ill. gyámi beleegyezéssel vehették fel őket, a választ- 
mány által két tag ajánlatára, titkos szavazás útján, szótöbbséggel. A baloldali 
politikai múlttal rendelkezők, netán forradalmi tevékenységért büntetett szemé- 
lyek ugyancsak nem lehettek kórustagok. Tehát eleve kizárták a munkás kórus- 
mozgalomból mindazokat, akiktól tartani lehetett, hogy azt balfelé viszik. 

Figyelemre méltó az idézett alapszabály II. pontjának 6. §-a is, amely 
a kizárásokat rögzíti: , Kizárásnak akkor van helye, ha valamely tag a dalkör 
céljaival szemben botrányos magaviseletet tanúsít, a dalkörben politizál, vagy 
a bíróság által bűntett miatt jogerősen elítéltetik." (Az én kiemelésem. - K. 5.) 

A IV. vegyes rendelkezések címszó alatt a záradék kimondja: , Azokban az 
esetekben, ha a dalkör az alapszabályokban előírt célját és eljárást be nem tartja, 
hatáskörét túllépi, államellenes működést fejt ki, a közbiztonság és közrend ellen 
súlyos vétséget követ el, vagy a tagok anyagi érdekeit veszélyezteti, a m. kir. bel- 
ügyminiszter ellene vizsgálatot rendelhet el, működését felfüggesztheti és végleg 
fel is oszlathatja.?" (Az én kiemelésem. - K. §.) 

Természetesen nem minden kórus esetében beszélhetünk hasonló alap- 
szabályról, de nem véletlen egy jelentős munkáskórus alapszabályának ilyetén 
megszövegezése. 

Mondhatjuk, nem csak a szövetségen múlott, hogy a munkáskórusok zöme 
a konszolidáltabb munkásrétegekre támaszkodott és az illegális KMP befolyása 
kevésbé érvényesülhetett. Ahol ilyen megszorítások nem léteztek, pl. az AMSZ- 
nál vagy az 1920-as évek második felében jelentkező szavalókórusoknál, szaba- 

dabb lehetőség nyílt arra, hogy a radikális ifjúmunkás korosztályt az illegális 
KMP aktivizálja. 

Az MMDSZ újjáalakulását követően ismét felvették a kapcsolatokat a kül- 
földi magyar kórusokkal. Elsősorban a Clevelandi Általános Munkásdalárdával, 
a New York-i Előre, valamint a Szabadság Dalkörrel. Ezek a kórusok rendsze- 
resen mutatták be az Egyesült Államokban a Magyarországon ismert munkás- 
dalokat, pl. Zoltai-Petőfi , Föltámadott a tenger" c. kórusfeldolgozását. (Nem- 
zetközi kapcsolatai révén az MMDSZ kottáinak egy részét Lipcsében készí- 
tette.) 

Bár a külföldi magyar dalárdák közül többen érdeklődtek a szövetségi 
tagság iránt, az MMDSZ tagja csak hazai kórus lehetett. 1924-ben már 55 da- 
lárda fizette be a tagsági díjat, de több munkászenekar is tagja volt a szövetség- 
nek. A tagsági díj ekkoriban 50 korona volt, de a korona inflációja következté- 
ben ez egyre emelkedett. A tagdíj fejében egy négyszólamú kórus kottáját kap- 
ták meg a kórusok. Később más többszólamú kottát is kaptak, mert 1924-től 
megjelentek az első vegyeskórusok a munkás énekkarok között: a Budapesti 
Könyvnyomdász karban, a Pesterzsébeti Szabadság Dalkörben és a Budafoki 
Munkásdalárdában énekeltek először együtt nők és férfiak. A munkáskórusok 
között először megjelenő vegyeskaroknak nemcsak művészi, kulturális jelentő- 
séget kell tulajdonítani, bár nem lebecsülendő az sem, hogy színesebb, változa- 
tosabb produkciókkal találkozhatunk a későbbiekben, ez a jelenség igen fontos 
az egész mozgalmat tekintve is. A nőmunkásság szervezettsége erre az időszakra 
megerősödött, az emancipációs törekvések eredményesebbé váltak, a nők lét- 
számának növekedése, tevékenységük hangsúlyosabbá válása és eredményeik 
elismerése — áttételesen a kórusmozgalomban való megjelenésükben is meg- 
. mutatkozott. Az eszperantó-, a gyermekbarát-, az alkoholellenes, a sport,- a ter- 
mészetbarát-mozgalomban már kezdettől jelen voltak a nők, ugyancsak talál- 
kozhattunk velük a munkásképző egyletek műkedvelő előadásain, ahol pl. mun- 
kásszínpadokon már énekeltek vegyeskórusok a népszínművek, operettek be- 
mutatásakor. Ám a hagyományosan férfikórusként szerveződő munkáskórusok 
konzervatív felépítéséből, szemléletéből adódóan csak a húszas évek közepére 
jutottak el vegyeskórusok felállításához. 

A szövetség a megnövekedett adminisztráció intézésére egy fizetett titkári 
állást létesített. A titkár köteles volt minden héten csütörtökön az Aréna úti 
helyiségben 7-től 9-ig hivatalos fogadóórát tartani. Az 1924-ben újjáválasztott 
vezetőség elnöke Baticz Gyula lett, ügyvezető elnök Schein Béla, a titkár Pajor 
Oszkár. Schein a Nyomdászkórus, Pajor a MÉMOSZ-kórus tagja volt. Sze- 
mélyükben a vezetőségbe két olyan tag került, akik hosszú éveken át vettek 
részt különböző posztokon a MMDSZ munkájában. Pajor ugyanakkor kiváló 
előadó lévén, versmondóként, majd szavalókórusok vezetőjeként, szervezője- 
ként 1944-ben bekövetkezett haláláig a munkás kulturális mozgalomnak egyik 
legismertebb irányítója volt. 

A szövetség az MSZDP-től anyagi támogatásként 1923-ban 150 000 korona 

kölcsönt, 1924-ben 25 db ólombányarészvényt kapott. Ez időtől vett részt az 
MSZDP Oktatási Bizottságában a szövetség képviselője. 

Az MSZDP a dalosünnepélyek szervezését teljes egészében az MMDSZ 
hatáskörébe utalta. Ettől kezdve váltak rendszeressé a nyári ünnepségek az 
újpesti Népszigeten, amelyek a munkás kulturális egyesületek közös rendezvé- 
nyei voltak. Az MTE tagjai tornabemutatókat tartottak és érdekességként meg- 
említhető, hogy az Alkoholellenes Munkásszövetség helyszíni tejárusítással kí- 
vánt antialkoholista propagandát folytatni. A Népszava díjtalanul állandó rova- 
tot biztosított az MMDSZ részére azzal a kikötéssel, hogy csak megfelelő szín- 
vonalú írásokat hajlandó közölni. Jemnitz Sándor a Népszava jeles zenekriti- 
kusa, maga is zeneszerző, rendszeresen közölt beszámolót és kritikát a szövetség 
rendezvényeiről. 

1924. március 22-én 400 tagú munkáskórus énekelt a Petőfi-szobornál, 
ugyancsak 400 tagú kórus énekelt Somogyi Béla és Bacsó Béla sírjánál a tiszte- 
letükre rendezett gyászünnepély alkalmával. Ez évben ünnepelte 20 éves fenn- 
állását a Vas- és Fémmunkások kórusa, 30 éves jubileumát a MÉMOSZ- és 
35 éves évfordulóját az ÉMOSZ-kórus. 

A még 1922-ben megrendelt szövetségi jelvények 1924 áprilisában készül- 
tek el, ekkor látták el a kórusokat az MMDSZ jelvényével. A jelvény ovális 
alakú, vörös és arany színezésű volt, a vörös alapon a nap Sugarai aranyszínű 
lilára vetültek, amely az MMDSZ monogrammját foglalta be. 

Az 1920-as évek közepére megerősödtek a munkásság újjászervezett kul- 
turális egyesületei. Ez lehetőséget adott az illegális KMP-nak arra, hogy cél- 
jaira felhasználja a konszolidálódó rendszerben szabadabban tevékenykedő és 
egyre nagyobb tömegeket tömörítő legális mozgalmakat. Munkájuk eredmé- 
nyeként e kulturális szervezetekben balratolódás következett be."? A legerősebb 
baloldali tevékenységet az Alkoholellenes Munkásszövetség fejtette ki, amely- 
ben Arató (Grünberger) Emil révén közvetlenül a vezetésben érvényesülhetett 
a KMP politikája. Az AMSZ kezdeményezésére 1925-ben a munkás kulturális 
egyesületeket egy szövetségbe tömörítették, és létrehozták a Munkás Kultúr- 
szövetséget. 

Az MMDSZ 1925. május 24-i választmányi gyűlésén egyhangúlag hozzá- 
járult a Kultúrszövetségbe való belépéshez. A Kultúrszövetség közös lap meg- 
jelentetését indítványozta, amelyhez ugyancsak csatlakoztak." 

A Munkáskultúra c. lap már 1925 nyarán megjelent, de az MMDSZ 
vezetői kevésnek találták azt a terjedelmet, amelyet számukra e lapban bizto- 
sítani tudtak. Véleményük szerint a Munkáskultúra előfizetői elsősorban dalo- 
sok voltak. Feltehető, hogy az MMDSZ vezetősége részéről presztízs okok is 
közrejátszottak abban, hogy azt kérték, a lap felelős szerkesztője egy dalos le- 
gyen. Az AMSZ-szal nem jutottak megegyezésre, kiváltak a lapvállalatból és 
a régen tervezett önálló lap kiadását határozták el. 1925 novemberében látott 

napvilágot a Munkások Dal- és Zeneközlönye, amely 1939-ig jelent meg ha- 
vonként. A lapot a tagok kötelesek voltak előfizetni. A kiadási költségek fedezé- 
sére hangversenyeket kívántak rendezni. Ezek sorában szervezték meg pl. a 
Pesterzsébeti Általános Munkásdalkör fennállásának 25 éves jubileumi hang- 
versenyét 1925. szeptember 20-án az erzsébeti Csillag utcai Vasmunkás Ott- 
honban. A műsor közreműködői az Alkoholellenes Munkások Dalköre, a Buda- 
pesti Könyvnyomdászok Dalköre, a Budapesti Vas- és Fémmunkások Dalköre, 
a Csepeli Általános Munkás Dalkör, a Kispesti Szervezett Munkások Dalkara, 
a Miskolci Általános Munkás Dalárda, a Pesterzsébeti Szabadság Dalkör, a 
Senefelder Dalkör és az: MMDSZ 20 tagú zenekara voltak." 

A Munkások Dal- és Zeneközlönye 1925. évi 2. száma közli a MMDSZ 
kiadásában megjelent kottákat és a kórusoknak ajánlott műveket. E lista alapján 
képet alkothatunk arról a jellegzetes mozgalmi kórusirodalomról, amely ezt a 
korszakot jellemezte. 

Kirchner-Mórócz: Jelige; Révffy-Vanczák: Titán vagy, nép!; Révffy- 
Gyagyovszky: Toborzó; Révfty-Vanczák: Népdalegyveleg; Wodicska-Uhl: Bú- 
csú az erdőtől; Novák-Kornai: Dalolj proletár; Novák-Vanczák: Munkásin- 
duló; Lányi-Mórócz: A mi dalunk; Lővy-Pogány: Munkáshimnusz; Pogat- 
schnigg-Kiss: Szabadság dal; Szegő-Sugár: Tettre föl!; Zoltai-Petőfi: Föltáma- 
dott a tenger; Kerner-Döhmel: Ne ölj!; Novák: Zászlóbontás; Várnai—-Ujj: 
Munkásdal; Scheu: Munka dala; Baumgartner: Ki szabad? stb. 

A Munkásdalegyletek Szövetsége zenekarának repertoárján többek között 
Beethoven Egmont nyitánya és Csajkovszkij: 1812 nyitánya szerepelt. Karna- 
gyuk Kralowetz Nándor volt. Jemnitz Sándor, aki a Munkások Dal- és Zene- 
közlönyének is állandó munkatársa volt, később, 1937-ben már arról írt a lap- 
ban, hogy munkás-zeneiskolát kellene létesíteni, aktív zenészeket és dalosokat 
kellene nevelni a munkások közül, akik folytatói lehetnek majd a létező munkás- 
dalosmozgalomnak; zeneértő és -szerető dolgozókat, akik valóban alaposan is- 
merik a zeneművészetet.?5 

Az Alkoholellenes Munkásszövetség baloldali vezetőségének véleménye 
szerint szervezetüknek tagja lehetett bárki, aki az , antialkoholista küzdelem 
eszméjét" magáénak érezte. Ez lehetőséget biztosított arra is, hogy a szervezet- 
len ifjúmunkásokat megnyerjék és a KMP befolyása alá vonják. Lapjuk, a Mun- 
káskultúra — mint említettük — a Munkás Kultúrszövetség lapjává fejlődött és 
a kommunista Arató (Grünberger) Emil szerkesztésében jelent meg. A kultu- 
rális egyesületek erőteljes balratolódása nyilvánvaló volt, és ez azt eredményez- 
te, hogy a hatóságok egyre nagyobb figyelemmel kísérték a radikalizálódó szer- 
vezeteket. Ugyanakkor a szociáldemokrata párt vezetősége felszólítottaaz AMSZ 
vezetőit, hogy a tagok lépjenek be az MSZDP-be. Az AMSZ vezetősége ezt 
a kérést elveire való hivatkozással vissza tudta utasítani. 

Hasonló problémát érintett az: MMDSZ 1925. március 22-i közgyűlésén 
a szövetség alapszabályaira való hivatkozással egy küldött, aki felszólította a 
vezetőséget, kísérje nagyobb figyelemmel azt, hogy a kórusokban csak szervezett 

munkások énekeljenek. A vezetőség a felszólalónak adott válaszában leszögezte, 
hogy a kórusoknak csak szervezett munkások a tagjai." 

Az önálló lap alapításával is az volt az MAMDSZ vezetőségének egyik célja, 
hogy elhárítsa a balratolódás veszélyét és megvédje a szövetséget a hatóságok 
várható támadásaitól. Az MMDSZ pozíciójának megerősítését szolgálta az is, 
hogy beléptek a Zeneszerzők és kiadók Országos Szövetségébe. Ugyanakkor 
kérték a hatóságokat, tegyék lehetővé, hogy a Magyarországon legrégebben is- 
mert és elterjedt forradalmi dalt, a Marseillaise-t mindenütt énekelhessék. 

A Magyar Dalosszövetség ekkoriban kerületekre osztotta az országot szerve- 
zési munkáinak megkönnyítésére, és az MMDSZ-t a Magyar Dalosszövetség 
egyik alosztályának tekintette. 1925 júliusában az MMDSZ ez ellen tiltakozott 
és kimondta: , az MMDSZ mint olyan, a Magyar Dalosszövetségtől teljesen 
külön működik", és a munkáskórusok a Magyar Dalosszövetség megyei kerü- 
leteibe nem sorolhatók be." A hatóságok oly módon akadályozták meg az 
MMDSZ további szervezeti erősödését, hogy egy-egy újonnan alakult munkás- 
kórus alapszabályát csak akkor hagyták jóvá, ha belépett a Magyar Dalosszö- 
vetségbe. Az MMDSZ ilyen esetekben hozzájárult a polgári szövetséghez való 
csatlakozáshoz, azzal a feltétellel, hogy később dönteniük kell, melyik szövet- 
séghez kívánnak tartozni. Ilyen körülmények között bátorság és elkötelezettség 
kellett ahhoz, hogy a munkáskórusok az MMDSZ-hez csatlakozzanak. Ez hát- 
rányosabb helyzetet jelentett számukra, mint a Magyar Dalosszövetség tag- 
sága. Utazási kedvezményektől, anyagi támogatástól estek el, nehezebb volt szá- 
mukra próbatermek biztosítása, és a fellépési lehetőségek is korlátozottabbak 
voltak. Karnagyaik sem mindig a legfelkészültebbek lehettek. A polgári kóru- 
sok nagyobb honoráriumot tudtak adni a kórusvezetőknek és zenekarvezetők- 
nek, mint a munkáskórusok, tehát az igazán neves, hivatásos karnagyok anyagi 
okokból sem szívesen vállaltak állást munkáskórusoknál és zenekaroknál. Ez 
gyakran érződött a kórusok teljesítményén és felkészültségén is. Éppen, mert 
mostohább körülményeik teljesítményüket is befolyásolták, az MMDSZ-en 
belül kizárták a kórusok közötti versengés lehetőségét, ezzel is kifejezve a Ma- 
gyar Dalosszövetség versenyeitől való elkülönülésüket. Mint ahogy a munkás- 
sportolók elvetették a versenyeket és elsősorban sportünnepélyeket rendeztek, 
a dalosok is kimondták, hogy a ,, díjért való versengést a Munkásdalegyletek 
Szövetsége nem engedheti meg". 

A kórustagok ismereteinek bővítésére rendszeresen szerveztek kottaolvasó 
és karnagyképző tanfolyamokat. A tanfolyamok szervezésénél a városháza és az 
MSZDP volt segítségükre. Egy-egy iskolában biztosítottak számukra helyisé- 
get. A karnagyképző tanfolyamokra azokat a tehetséges munkásokat küldték 
a kórusvezetők, akik nem rendelkeztek zenei ismeretekkel, de alkalmasnak ítél- 
ték őket arra, hogy a tanfolyam elvégzése után kóruspróbákat vezessenek. E tan- 
folyamokra vidékről is küldtek fel résztvevőket, pl. Győrből, Békéscsabáról. 
Az évente meghirdetett kóruspályázatok elbírálására a Nemzeti Zenede és a 
Zeneakadémia tanárait kérték fel. Molnár Antal zeneakadémiai tanár rendsze- 

res kapcsolatot tartott fenn az MMDSZ-szel; 1927-től pedig Kodály Zoltán és 
Bartók Béla is vállalta a pályaművek elbírálását minden honorárium nélkül. 
Birálatuk általában igen szigorú volt, a kórusok zenei ízlésének fejlesztése érde- 
kében nem fogadtak el színvonaltalan alkotásokat. A zenei ízlés fejlesztésére 
tett erőfeszítések eredményeként fiatal, tehetséges muzsikusok művei kerültek 
a kórusok műsorára, és a szövetség által kiadott kottákon az 1930-as években 
már többek között Ránki György, Vásárhelyi Zoltán nevével is találkozunk. 

1931-ben Kodály Zoltán tanítványai — Bárdos Lajos, Kertész Gyula, Ádám 
Jenő, Kerényi György - megalakították a , Magyar Kórus Kiadóvállalat"-ot, 
melynek értékes kottakiadványai nagy segítséget nyújtottak a munkáskórusok 
darabválasztásához is. A különböző munkáskórusok iratai között rendszeresen 
találkozunk a Magyar Kórus kottáival, amelyek bizonyítékul szolgálnak arra, 
miként emelkedett Kodály zenepedagógiai munkásságának hatására a munkás- 
kórusok által előadott művek színvonala. 

Az MMDSZ nemzetközi kapcsolatai 1925-től tovább bővültek. 1925. 
szeptember 30-án Berlinből levelet kaptak a Német Dalosszövetségtől, melyben 
a szerveződő Nemzetközi Munkásdalos Internacionáléhoz való csatlakozásra 
szólították fel őket. Az MMDSZ 1926-ban csatlakozott az IDAS-hoz (Inter- 
nationale der Arbeitersánger), melynek titkársága Berlinben működött. A to- 
vábbiakban rendszeresen megkapták az IDAS kottakiadványait, többek között 
Heinz Tissen Békehimnuszát, melyet Max Barthel szövegére írt, s melyet Kör- 
mendi Zoltán fordított magyarra." 

Az IDAS 1928. június 16-18-án rendezte meg Hannoverben az I. Nem- 
zetközi Munkás Dalostalálkozót, melyen a magyarok a különböző kórusok leg- 
tehetségesebb tagjaiból összeállított kórussal vettek részt. A kórust Novák 
Károly vezényelte, és a lengyel munkásdalosokkal egy előadáson léptek dobo- 
góra. Sikeres szereplésükről a korabeli Képes Újság is megemlékezett. 1927- 
ben készült el a szövetség zászlaja, Hannoverben már e zászlóval vonultak fel 
a magyar dalosok. 

Az első hazai országos munkásdalos-találkozót 1926-ban Szegeden szer- 
vezte meg as: MMDSZ. A szegedi városi tanács engedélyezte, hogy a színházat 
és néhány iskolát igénybe vegyenek az ünnepély idején. A szegedi rendőrkapi- 
tányság azonban nem járult hozzá, hogy a munkásdalosok víziünnepélyt ren- 
dezzenek a Tiszán, sem utcai felvonulást, sem zenés ébresztőt nem tarthattak. 
Nem engedélyezték a , Bilincs" és a , Daloljatok" c. kórusművek előadását."" 
A szállásról és olcsó étkezési lehetőségekről a szegedi törvényhatósági bizottság 
szociáldemokrata frakciójának segítségével gondoskodtak. Az 1926. május 23-án 
a szegedi Városi Színházban rendezett díszhangverseny karnagyai: Ujj József, 
Novák Károly, Müller Károly, Rezik Béla, Krén Géza és mások voltak. Az 
előadás Erkel , Hunyadi induló"-jával zárult." 

A szegedi országos munkásdalos-találkozó ugyanakkor azt is bizonyította, 
hogy a munkásság tömegeket tud megmozgatni, az adott esetben kulturális 

célból, de emögött politikai tartalom rejtőzött. Az 1925-1926-os években a gaz- 
daságilag stabilizálódó rendszerben felerősödtek a politikai mozgalmak (gon- 
doljunk csak az MSZMP tevékenységére), de fokozódtak a baloldali tevékeny- 
ség elleni hatósági intézkedések is. Ilyen összefüggésben az MMDSZ első 
országos munkáskórus-szemléje több volt, mint dalostalálkozó. 

A sikeres szegedi dalosünnepélyt követően kétévenként rendeztek országos 
dalostalálkozót: 1928-ban Debrecenben, 1930-ban Győrött. 1932-ben az 
MMDSZ 25 éves jubileumát kívánták megünnepelni, de a hatóságok ezt nem 
engedélyezték. A világgazdasági válság éveiben, a felerősödő mun kásmozgalmi 
megmozdulások idején egy nagyobb arányú munkástalálkozót mindenképpen 
veszélyesnek éreztek. Keresztes-Fischer belügyminiszter azzal az indoklással 
utasította vissza az engedélykérelmet, hogy , a rendbontás lehetőségét is el kell 
kerülni"." 


MUNKÁSKÓRUSOK A KÖZVETLEN POLITIKAI AGITÁCIÓ 
SZOLGÁLATÁBAN 


Az 1920-as évek második felében, mint már utaltunk rá, megélénkült a politi- 
kai tevékenység a munkás kulturális egyesületekben és nagy szerepe volt ebben 
az illegális KMP politikájának, amely az 1925-ben tartott I. kongresszusa hatá- 
rozatának értelmében igyekezett kihasználni a legális munkásszervezetek lehe- 
tőségeit. Nagy segítséget jelentett ebben a KMP fedőszervének, az MSZMP- 
nek a tevékenysége. 

Az MSZMP kórusa 1926-ban alakult meg és tagja lett az MMDSZ-nek. 
Működési szabályzatát az MSZMP vezetősége 1926. július 21-én kelt határozata 
fogadta el. A működési szabályzat leszögezte, hogy a kórust a proletárság szel- 
lemi nevelése egyik eszközének tekinti. A kórus tagjai csak MSZMP-tagok 
lehettek, a tagsági díjat 40 fillérben állapították meg. Kimondták, hogy a kórus 
az , osztályharcos szellemet" és a , kollektív világnézetet" képviseli. 

Az MSZMP kórusa, ha közvetve is, a KMP politikáját volt hivatva érvé- 
nyesíteni az MMDSZ-en belül. 

A KMP politikájának közvetítője volt a fiatal Szabó Ferenc is, aki 1928- 
ban vette át az AMSZ kórusának irányítását. Szabó aktív kapcsolatban volt a 
Tamás Aladár vezette 10004 mozgalommal és annak szavalókórusával. A sza- 
valókórusok ebben az időben szovjet és német mintára már kifejezetten a poli- 
tikai agitációt szolgálták a költészet és a színpad sajátos eszközeivel. Agitálni 
akart Szabó Ferenc is, amikor olyan költeményeket zenésített meg és mutatott 
be kórusával, amelyek nyilt politikai állásfoglalást tükröztek. Szabónak Erich 
Miühsam versére írt , Riadó"? c. kórusműve a 10094 c. folyóiratban jelent meg 
nyomtatásban. Köztudomású, hogy a 10094 a KMP legális, kulturális folyó- 
irata volt, kulturális programjában a KMP politikai programja érvényesült. 

Szabó Ferenc zenéje az európai zenei avantgarde stílustörekvéseivel tar- 

tott rokonságot, és ez a zene újszerűségével hatott a fiatalokra, még akkor is, ha 
nem mindig értették valódi jelentőségét. Mint szó volt róla, az alapszabályok 
által megregulázott munkáskórusok nemigen fogadhattak maguk közé 18 éven 
aluli fiatalokat, a szakszervezeti, pártszervezeti munkáskórusok féltek tagjaik 
aktív baloldali politikai tevékenységének teret adni. De az ifjúmunkások igénye 
az újszerűség és az aktív cselekvés iránt egyre erőteljesebben megmutatkozott. 
Ennek bizonyságaként tekinthetjük az 1920-as évek második felében kibonta- 
kozó szavalókórus-mozgalmat."" 

A Németországban igen elterjedt ún. , agitprop-gruppék" szerepét vállalták 
magukra a magyar szavalókórusok és ennek a dalkórusban megjelenő változatá- 
val kísérletezett Justus György, aki a szövetségtől független együttes, Kassák 
Lajos Munka-körének kamarakórusát agitatív mozgalmi dalok bemutatására 
készítette fel 1929-ben. 

Az ő példáját követte Szalmás Piroska ún. , népdalkórusa", amely ugyan- 
csak az agitációs művészeti csoportok szerepét kívánta betölteni. Szalmás Pi- 
roska tanítványai zeneileg képzetlen, de a művészet és a politikai munka iránt 
érdeklődő ifjúmunkások voltak, akik más módon akartak dolgozni, mint ami- 
lyen lehetőség számukra a nagy létszámú és konzervatívabb vezetésű munkás- 
kórusokban adódott. Szalmás Piroska tanítványai számára írt ún. , népdalai" 
valójában kamarakórusra készült, aktuális mozgalmi dalok voltak, amelyeken 
egyaránt érződött a korabeli színpadi könnyűzene, a német politikai kabaré és 
mozgalmi kórusirodalom hatása. Szalmás Piroska kórusának felépítése és sze- 
repe eltért a hagyományos munkáskórusokétól és közel állt a szavalókórusoké- 
hoz. Ezt bizonyítja fennmaradt fotóalbumuk is, melyben szcenírozott előadásaik- 
ról készült felvételekkel találkozunk. A jelmezes, zenés agitációs játékok a német 
, agitprop-gruppék" hasonló produkcióira utalnak, és bár eltértek a hagyomá- 
nyos kórusoktól, de a közönség körében népszerűek lettek.?: 

A szavalókórusokkal való rokonsága okán 1930-ban Szalmás Piroska kórusa 
nem az MMDSZ-hez csatlakozott, hanem a Szavalókórusok Országos Köz- 
pontjához. Mivel mindkét kulturális szövetség az MSZDP keretébe tartozott, 
természetes, hogy politikai agitációjukat elsősorban az MSZDP politikai prog- 
ramjának érdekében fejtették ki. A két szövetség, a Kórusközpontés a: MMDSZ 
aktív kapcsolatban állt egymással, rendszeresen felléptek közösen rendezett mű- 
sorokban. Pl. a Millenáris pályán tartott 1932. május 1-i ünnepségen, vagy a 
szakszervezetek ünnepségein. Érdemes megnézni két műsorprogramot az 1933- 
as évből, melyekből a különböző munkás kulturális egyesületek tevékenységé- 
nek összéhangolásáról kapunk képet, és azt is lemérhetjük, milyen politikai 
töltésű műsorszámokat választottak. 

1933. február 5-én a Magdolna utcai Vasasszékházban az ,jösszes vasas 
szemináriumi hallgatók, a vas- és rézesztergályos gépmunkások és rokonszak- 
mák" , a kultúralap és a munkanélküliek javára? rendeztek matinét. Szerepelt 

többek között a Gutenberg Társaság zenekara (MMDSZ), Szalmás Piroska 
Népdalkórusa (kórusközpont) a , Bányászok dala", a , Ballada a kenyérről" és 
a ,, Kövezők dala" c. kórusművekkel, továbbá a vasasok női tornászcsapata 
(MTE). 

A nyomdászok hagyományos János ünnepélyüket Pesterzsébeten tartották 
1933. június 25-én. A műsorban egyebek mellett a Könyvnyomdászok dalkara 
(MMDSZ) Kerner , Repülj dalunk" c. művét és a , Budapesti nyomdász- 
induló"-t énekelte, a Nyomdászok Szavalókórusa (kórusközpont) Tucholsky 
, Rend és nyugalom", valamint József Attila , Munkások" c. versét szavalta." 

A magyarországi munkás-szavalókórusok 1933 októberében történt belügy- 
miniszteri betiltása után " az MMDSZ 1934. január 13-i összvezetőségi ülésén 
olyan javaslat hangzott el, hogy a dalkórusok olykor szavalókórusként is mű- 
ködjenek." Bár ez a javaslat az adott körülmények között egészében megvaló- 
síthatatlan volt, hiszen egy ilyen lépés a dalkórusok létét is veszélyeztette volna, 
történtek ilyen irányú kísérletek. Az MMDSZ 1935. július 7-én az Epreserdő- 
ben rendezett egésznapos dalosünnepélyének programjában a következőket 
. olvashatjuk: , Lantos: Futószalag, elmondja az Első Zuglói Dalkör prózában, ve- 
zényel: Pajor Oszkár, . . . Szakasits: Ballada a gépről, Ali Sahib: Berberek, 
Petőfi: Föltámadott a tenger, előadja a Csepeli Munkásdalárda prózában, vezé- 
nyel: Knopp Imre."? (Az én kiemelésem. - K. 5.) 

A Szavalókórusok Országos Központjának feloszlatása után Szalmás Pi- 
roska kórusa is tagja lett az MMDSZ-nek, mint a Magántisztviselők Szövetsé- 
gének dalkara. A Magántisztviselők Szövetsége Természetbarát Csoportjának 
erdei telepén, Szigetmonostoron, a kórus tagjai víkendházat építettek, a telep 
a nyári dalosprogramoknak is keretül szolgált," de ez a telep az illegális kom- 
munista szervezkedés számára is kiváló lehetőséget nyújtott. A Magántisztvise- 
lők Szövetségében jelentős kommunista sejt működött és hatásuk a szövetség 
kulturális munkájában is érződött. Amikor a Szalmás-kórus radikális baloldali 
fiataljainak egy része 1936-ban kivált a Magántisztviselők Kórusából, felkérték 
Vándor (Venetiáner) Sándort, aki a Bőrmunkások Szakszervezeti Kórusánál és 
az ÉMOSZ-Kórusnál is dolgozott, vállalja el egy önálló dalkör vezetését. Az 
újonnan megalakult , Vándor Sándor tanítványainak kórusa" átvette a Szalmás- 
kórus helyét a szigetmonostori telepen és tevékenységükben jelentősen érvé- 
nyesült a KMP befolyása. Vándor Sándor 1937-től részt vett az MMDSZ mű- 
vészeti bizottságának munkájában, haláláig tagja maradt a vezetőségnek s kórusa 
is tagja lett a szövetségnek. Műsoraikon gyakran szerepeltek a Vándor által 
megzenésített József Attila-költemények. 

A kifejezetten politikai agitációt folytató kórusok műsora hatott a szövet- 
ség hagyományos kórusaira is. A szövetség vezetősége szorgalmazta olyan egy- 
szólamú mozgalmi dalok betanulását, melyek könnyen megtanulhatók voltak 

és gyűlések, megmozdulások alkalmával énekelhetők. Folytatták a kórusművek 
írásának pályázati rendszerét. 1935-ben megzenésítésre ajánlották többek kö- 
zött József Attila , Favágó", Várnai Zseni , Páriák dala", Kassák Lajos , Mes- 
teremberek"", Szakasits Árpád , Aki bátor"? c. művét. A szövetséghez tartozó 
kórusok az 1920-as évek végétől rendszeresen szerepeltek a Rádióban és a köz- 
ismert kórusművek mellett a szövetség határozata értelmében minden alkalom- 
mal egy munkásindulót is bemutattak. Ma már nem eléggé ismert tény, hogy 
az 1930-as években a Magyar Rádióban havonta legalább egy alkalommal fel- 
hangzott egy munkásmozgalmi kórusmű szervezett munkások előadásában. Ez 
akkor is figyelemre méltó tett volt a munkás dalosszövetség részéről, ha számo- 
lunk azzal, milyen dalokra adtak engedélyt a hatóságok és hányan hallgattak 
rádiót akkoriban. A munkásdalosok öntudatának növeléséhez ez a lehetőség 
feltétlenül hozzájárult. A rádióhangversenyekről a Népszava és a Munkások 
Dal- és Zeneközlönye egyaránt kritikákat, ill. híranyagot közölt. Ennek a ténynek 
kapcsán érdemes utalni arra, milyen lehetőségei voltak egyáltalán a legális mun- 
kásmozgalomnak az adott korszakban. Az MSZDP-nek mint parlamenti párt- 
nak a tömegek körében végzett munkáját a rendszer hivatalosan biztosította. 
Mint utaltunk rá, ezt a Bethlen-Peyer-paktumban foglaltak határozták meg. Ez 
a legalitás tette lehetővé a rádiószerepléseket, az országos dalosünnepélyeket, a 
Zeneakadémián rendezett műsoros esteket, a Városi Színházban a hangverse- 
nyeket, a tömegfelvonulásokat a Millenáris sportpályán, a Szocialista Képző- 
művész Csoport rendszeres bemutatkozásait a munkásotthonokban, a termé- 
szetbarátok monstre túráit és népünnepélyeit a Hűvösvölgyben. Az ellenőrzés 
minden esetben fokozottabb volt a hatóságok részéről, de a munkások ezrei szá- 
mára a párt, ha korlátozottan is, de igyekezett biztosítani a kulturálódási lehe- 
tőség elemeit. A munkáskórusok rádiószereplései ezt is szolgálták. 

A kórusok a karéneklés mellett aktív közösségi életet éltek, közös túrákon, 
hangverseny- és képtárlátogatáson vettek részt, ismeretterjesztő előadásokat és 
politikai szemináriumokat hallgattak. A bécsi munkások mandolinzenekarának 
az 1930-as évek elején tett vendégszereplése hatására Magyarországon is man- 
dolinzenekarokat szerveztek, fellépéseik színesítették a munkáskórusok hang- 
versenyeit. 

1937-ben a: MMDSZ önálló Ady-estet kívánt rendezni, ezért Ujj József, 
Jemnitz Sándor és Pajor Oszkár tárgyalt Bartókkal és Kodállyal egy-egy Ady- 
vers megzenésítéséről. Bartókot kötötte szerződése kiadójához, Kodály viszont 
felajánlotta bemutatásra , Fölszállott a páva" c. kórusművét, melynek kottája 
már megjelent a Magyar Kórus kiadásában. A mű kottáját az évi tagsági díj 
fejében kapták meg a munkáskórusok"! és 1937. november 13-án hangzott fel 
először a Zeneakadémián a Fővárosi Gázművek férfikarának előadásában, And- 
rás Béla vezényletével. 1937. december 12-én az Ady-évforduló és az MMDSZ 
30 éves fennállása alkalmából Ujj József vezényelte a Zeneakadémián. 

A nagy hatású kompozíciót 1938 folyamán már több kórus is betanulta és 
az évi hűvösvölgyi május 1-i ünnepségen összkarban énekelték. A Párizsban élő 
Arma Pál , Békét" c. vegyeskari művét ekkoriban küldte el a szövetséghez be- 


. 4 PI Archívum. 680. f. 2/15. ő. e. 
156 


mutatásra. Arma Komját Aladárnak , Madrid védői" c. versére írt zeneműve 
a Szalmás-kórus repertoárján szerepelt. 

Sokáig tartotta magát az a nézet, hogy a munkáskórusok nehezen birkóz- 
tak meg igényes zeneművek bemutatásával és idegenkedtek Bartók kórusmű- 
veitől. Már korábban szó volt róla, hogy milyen erőfeszítéseket tettek az 
MMDSZ vezetői azért, hogy emeljék a kórusok művészi teljesítményeinek 
színvonalát, és ha megnézzük az 1930-as évek második felének, az 1940-es évek 
elejének műsorprogramjait, egyre többször találkozunk Bartók és Kodály nevé- 
vel a meghívókon. Így az 1938. május 1-i hűvösvölgyi ünnepségen elhangzott 
többek között: Molnár—-Ady , Prometheus", Bárdoss Lajos , Népdal-egyveleg" 
Kodály-Ady , Fölszállott a páva", Muszorgszkij-Várnai , Himnusz a naphoz" ?., 
1938. április 10-én, a Magyarországi Famunkások Szövetsége Dalkarának mű- 
során Bartók , Ne menj el", Bartók , Senkim a világon" c. kórusa szerepelt 
Nagy Sándor vezényletével. Ugyanekkor a , Szabadság" mandolinzenekar Bar- 
tók , Este a székelyeknél" és Kodály , Kállai kettős"-ét játszotta; a ,, Venetianer 
népdalkórus" (Vándor Sándor kórusa) Vándor ,, Jöjj vissza testvér" és a , Bá- 
nyászdal" c. kórusait adta elő. (Hont Ferenc rendezésében a Független Színpad 
egy Marcel Pagnol-vígjátékrészlettel szerepelt.)" 1939. május 7-én az MTE 
zeneakadémiai rendezvényén a Budapesti Általános Munkásdalegylet Vásárhelyi 
Zoltán vezényletével Bartók-Sztáray , Két nóta" és Busztin Anna vezényleté- 
vel Bartók , Érik a szőlő? c. művét adta elő." 

1939 . március 26-án a MMDSZ nagy sikerű Bartók-Kodály- hangversenyt 
rendezett a Zeneakadémián, amely szintén azt bizonyította, hogy a munkás- 
kórusok már magukévá tették Bartók és Kodály zenei törekvéseinek szellemét. 
Ebben az időben vette át Vásárhelyi Zoltán karnagy, aki a Kodály-féle mozga- 
lomegyik legjelentősebb egyénisége volt, a Budapesti Általános Munkásdalegylet 
irányítását, és nevéhez számos nagy sikerű kórusbemutató fűződött. Törekvéseit 
jól tükrözi az 1940. február 25-i zeneakadémiai hangversenyük műsora, me- 
lyen Fischer Annie és Zathureczky Ede működött közre és a munkáskórus 
Bartók, Kodály, Vándor, Vásárhelyi kórusműveket és olasz klasszikus dalokat 
énekelt." 

Az MMDSZ vezetősége még 1937 folyamán megkezdte a soron következő 
vidéki dalosünnepély szervezését, melyet 1938. június 4-6-án, pünkösdkor ren- 
deztek meg Szombathelyen. Az adott történelmi időszakban, az Anschluss ide- 
jén, a magyar—osztrák határ közelében ez a találkozó a munkásdalosok leg- 
nagyobb politikai demonstrációjává vált. A kórusok megérkezésükkor a szövet- 
ség , jeligéjét" és a , Himnusz"-t énekelték, majd vörös zászlók alatt vonultak 
fel Szombathely utcáin. A helyi MÁV , Haladás" sportegyesület pályája volt 
a kórusok fellépéseinek színhelye. Az MTE tornászai működtek közre Szegő 
István kórusjátékában és a nyomdászok Gutenberg Társaságának zenekara biz- 
tosította a zenekíséretet. A szombathelyi találkozón 50 hazai munkáskórus vett 
részt. 

Az Ausztria határán lezajlott nagyarányú munkásünnepség kiváltotta a 
reakciós sajtó támadását, és a parlamentben Rajniss Ferenc nyilas képviselő 
interpellált a munkásmegmozdulás ellen. Az 1940-ben Orosházán tervezett 
dalostalálkozót a hatóságok már nem engedélyezték. 

A kibontakozó népfírontpolitika éreztette hatásái az MMDSZ-en belül is. 
Ezt tükrözte a bemutatott műsorszámok baloldalibb jellege, s a népírontpoli- 
tikával is összefüggött, hogy az 1930-as évek végére már 86 kórus tartozott az 
MMDSZ-hez. 

1940. március 7-én nagyszabású koncertet rendeztek a Zeneakadémián, 
amelyen többek között Kodály, Bárdoss Lajos népdalfeldolgozásai, Szalmás 
Piroska, Vándor Sándor művei szerepeltek. A Hont Ferenc által rendezett 
zeneakadémiai esték jól kiegészítették a munkáskórus mozgalomban is jelent- 
kező antifasiszta törekvéseket. Különösen felerősödött ez a tendencia a háború 
kitörése után. A kórusokkal együtt rendszeresen felléptek a haladó magyar 
előadóművészek, többek között: Basilides Mária, Baló Elemér, Ascher Oszkár, 
Jákó Pál, Hont Erzsi, Bánki Zsuzsa, Gobbi Hilda, Horváth Ferenc stb. 1941. 
március 12-én a Nyugat Illyés Gyula-estjén, a Zeneakadémián, Somogyi Erzsi, 
Szendrő József, Hont Erzsi, Lehotai Árpád, Major Tamás és mások fellépése 
mellett a Vas- és Fémmunkások énekkara Endre Béla vezényletével Kodály 
,, Karádi nóták" c. kórusművét énekelte. 

A népíront-törekvéseket fedezhetjük fel azokon a munkás irodalmi esté- 
ken is, melyek a különböző kórusok szervezésében, ill. közreműködésével író- 
olvasó találkozókra adtak lehetőséget. Az 1942-1943-as évek folyamán szerve- 
zett irodalmi esték közül kiemelnénk az Első Zuglói Dalkör, a Budapesti Hala- 
dás Dalkör és a Diósgyőri Jószerencsét Dal- és Önképzőkör munkás irodalmi 
estjeinek programját." 

Az esteken szereplő írók: Asztalos István, Erdei Ferenc, Darvas József, 
Nagy István, Sinka István, Veres Péter, Benjámin László mellett az esteken 
a zuglói kórus, a Haladás Dalkör, a Vándor-kórus, a pestújhelyi Széchenyi 
Dalkör, a Forrás Nyomda énekkara énekelt. A kórusokat Kralowetz Nándor, 
Vándor Sándor, Szilágyi Levente és Forrai István vezényelte. 

Ebből az időből származik a Magyar Munkásmozgalmi Múzeum birtoká- 
ban lévő gépelt műsorprogram is, amely a Népszava ifjúsági estjét ismerteti." 
Ez az est Darvas József felolvasásával kezdődött és a Vándor-kórus, valamint 
a Szalmás-kórus énekelt, szólószámokkal Jákó Pál és Hont Erzsi szerepelt. 
A Jószerencsét Dal- és Önképzőkör rendezvényeinek szervezője így emlékezik 
erről az időszakról: , Egyes műsorokban Török Erzsébet népi énekekkel, Mol- 
nár István népi tánccal működtek közre és természetesen a helyi fiatal éneke- 
sek, versmondók szerepeltek. A műsorok tárgyával összehangolt énekkar, vala- 
mint zenei keretet a Jószerencse Dalárdája és a Vasgyári Zenekar biztosították 
Forrai István vezényletével, illetve betanításában.""" 

A fent említett műsorokat különböző típusú és pártállású egyesületek szer- 
vezték. A diósgyőri kórus a vasgyár által fenntartott dalárda volt, a zuglói kórus 
az MSZDP pártszervezetéhez tartozott csakúgy, mint a Budapesti Haladás 
Dalkör. A Népszava-estét a lap szerkesztősége rendezte. A szereplő írók zömé- 
ben a népi írók köréből kerültek ki, de közöttük találjuk a kommunista Nagy 
Istvánt vagy a szociáldemokrata Benjámin Lászlót. A szereplő művészek közül 
többen kapcsolatban álltak az illegális KMP-val, pl. Major Tamás, Jákó Pál. 
A kórusok és a karnagyok az MMDSZ tagjai. A műsoron szereplő művek Liszt, 
Bartók, Kodály, Vándor, Szalmás, Novák Károly, Müller Károly kórusfeldol- 
gozásai. 

Az esteken megjelenő szereplők és a bemutatott művek egyaránt az össze- 
fogást példázták a mondanivaló, a fasizmus előretörése elleni tiltakozás jegyében. 
Természetesen ez a tiltakozás sok esetben csak áttételes lehetett, de az előadá- 
sok közönsége számára nyilvánvaló volt. Az MMDSZ jelenlétét és szerepét 
ezekben a megmozdulásokban nem lehet tagadni. 

A fasizmus előretörésével, a háború kiszélesedésével szembeni ellenállás 
felerősödésekor a kórusok tagjai bekapcsolódtak a nyílt megmozdulásokba is. 
Számos kórustag vett részt a Történelmi Emlékbizottság szervezésében 1941. 
október 6-án a Batthyány-emlékmécsesnél, november 1-én Táncsics sírjánál és 
a Kossuth-mauzóleumnál, 1942. március 15-én a Petőfi-szobornál tartott de- 
monstrációkon, ahol korábban hagyományosan évenként énekeltek a munkások. 
József Attila koporsójának a Kerepesi temetőbe való ünnepélyes áthelyezésén 
1943. május 3-án nemcsak a Vándor-kórus tagjai vettek részt a munkásdalosok 
közül, akkor ez a kegyeletadás antifasiszta demonstráció is volt." 

1943. február 22-én az: MMDSZ karnagyi értekezletén részt vett többek 
között Ujj József, Kralowetz Nándor, Vásárhelyi Zoltán és Vándor Sándor. 
Ezen az értekezleten Beethoven IX. szimfóniája előadásának és betanulásának 
kérdése vetődött fel, ezenkívül preklasszikus és modern művek betanulását 
határozták el. 

1944. március 26-ára tervezték 38. közgyűlésüket a MÉMOSZ-székházban. 
A közgyűlésre szánt évi jelentés megállapította, hogy a háború ellenére nem- 
hogy csökkent, inkább nőtt a munkásénekkarok száma, és különösen sok fiatal 
csatlakozott a kórusokhoz." Bár az MMDSZ nagyszabású koncertet nem szer- 
vezett 1943 folyamán, de a korábbi évekhez viszonyítva több nyilvános fellépési 
lehetőségük volt. A Rádióban 14 alkalommal szerepelt munkáskórus. 1944-ben 
Vásárhelyi Zoltán és Vándor Sándor egy-egy férfikari és vegyeskari művének 
kottáját kívánták megjelentetni, és az év második felére , Modern Magyar Szer- 
zők" címmel nagyszabású zeneakadémiai hangversenyt terveztek, melyen nyolc 
énekkar és két szóló szám szerepelt volna. 

1944. március 5-i zeneakadémiai koncertjüket még megtartották, de az 
ország 1944. március 19-i német megszállása után a Magyarországi Munkásdal- 
egyletek Szövetsége sem élhetett tovább. 1944 szeptemberében a hatóságok az 
MMDSZ-t feloszlatták és minden vagyonát elkobozták. A háború áldozatául 

estek többek között Vándor Sándor, Justus György (Szalmás Piroska halála 
után 1941-ben ő vette át a Szalmás-kórus vezetését) és Kuti Sándor karnagyok, 
akik a magyar munkás kulturális mozgalom kiemelkedő alakjai voltak. 


A MUNKÁSKÓRUS-MOZGALOM 
A FELSZABADULÁS UTÁNI ÉVEKBEN 


A felszabadulás után a: MMDSZ vezetői ismét munkához láttak, megalakították 
az ideiglenes intézőbizottságot, amelynek feladata volt a Munkásdalegyletek 
Szövetségének újjáélesztése. 1945. május 1-re a Szikra kiadásában, Szántó 
Piroska rajzaival megjelent a , Föld, Kenyér, Szabadság dalokban" c. kis kotta- 
füzet, amely mozgalmi dalokat gyűjtött egybe. A kötetben megtalálható kórus- 
művek később a munkáskórusok állandó műsorszámai lettek. Így a , Geyer 
Flórián dala", a , Bunkócska", a , Poljuska", a , Bécsi munkásinduló", a ,,Bol- 
dog korról szól a dalunk", a , Béres vagyok, béres", a , Szegény legény vagyok 
én" stb. dalok feldolgozásai. 

Első karnagyi értekezletét az MMDSZ Ujj József országos karnagy veze- 
tésével tartotta 1945. szeptember 4-én. Október 6-án a Vasas Székházban a 
Magyarországi Vas- és Fémmunkások Központi Szövetségének Dalárdája 
Kodály-estet rendezett, amelynek bevezetőjét Jankovich Ferenc mondta, 
, Kodály Zoltán és a munkás zenekultúra" címmel. Kodály kórusműveit Endre 
Béla vezényelte, és szólistaként Török Erzsébet működött közre." 

November 25-én a Városi Színházban az MMDSZ rendezett kórushang- 
versenyt Régi Munkáskórusok címmel, amelyen Basilides Mária, Pádua Ildikó 
és Fodor József lépett fel szólistaként."? 

1945 márciusában megalakult a Munkás Kultúrszövetség, amely többek 
között karnagyképző tanfolyamokat is szervezett. A Munkás Kultúrszövetség 
az MKP és az SZDP közös kulturális szervezete volt, irodalmi, képzőművé- 
szeti, előadói és zenei szakosztálya működött. Elnökévé Jemnitz Sándort vá- 
lasztották, aki ugyanakkor az MMDSZ vezetőségi tagja maradt." 

A két munkáspárt propaganda-tevékenységét a kórusok irányában mind 
a kultúrszövetség zenei szakosztálya, mind az MMDSZ vezetősége révén szé- 
lesíteni kívánta. A két párt rivalizálása vitákat vont maga után a vezetőségen 
belül, de a pártközi értekezletek igyekeztek a vitás kérdéseket elsimítani." 
A Munkás Kultúrszövetség és az MMDSZ vezetősége egyaránt igyekezett 
kielégíteni azt az igényt, amely a kórusok propagandamunkája iránt egyre in- 
kább megnyilvánult. A megváltozott politikai helyzetben módosult a kórusok 
szerepe is. A pártok által rendezett matinék, , kultúrestek", hangversenyek 
száma megsokasodott és ezzel a kórusok fellépési lehetősége is. Megnőtt a 

kórusok száma: 1945 végén még csak 36, 1946-ban már 202 kórus tartozott az 
MMDSZ kötelékébe. Természetesen az újonnan alakult vagy a szövetséghez 
újonnan csatlakozott kórusok nem vetekedhettek a nagy múltú és jó felkészült- 
ségű kórusokkal. Az újonc kórusok és a megsokasodó feladatok nem emelték az 
MMDSZ egész tevékenységének a színvonalát. A szövetség művészeti bizott- 
ságának vezetői, Ujj József, Jemnitz Sándor, Vásárhelyi Zoltán jól látták ezt, 
és zenei szemináriumokat indítottak a nagyrészt üzemi és szakszervezeti kóru- 
sok számára." Ugyanakkor körlevelet intéztek az MSZDP vezetősége útján 
a pártszervezetekhez, hogy a gyenge előadások elkerülése végett csak az 
MSZDP kultúrosztálya által felkért kórusokat szerepeltessék."" 

Bár az MSZDP-hez való kötődés a hagyományos szervezeti felépítésből 
adódóan szoros volt, ez a kapcsolat a felszabadulás után kissé meglazult, hiszen 
a vezetőségnek az MKP kultúrosztályával is állandó informatív kapcsolata volt, 
és az MMDSZ vezetőségében is voltak MKP-tagok. Az MMDSZ kikerült 
az MSZDP közvetlen felügyelete alól oly módon is, hogy jegyzőkönyveit már 
nem a párt ellenőrizte. Anyagilag mindkét párt támogatását élvezte, azonos 
mértékben folyósítottak szubvenciót számukra. 1946-ban 200-200 forintot 
kaptak, majd 1947 folyamán ez az összeg 1000 forintra emelkedett havonként. 
A választások idején politikai okokból mindkét párt fontosnak tartotta az 
MMDSZ anyagi erősítését is. 

A politikai agitációs feladatok kielégítésére feléledtek az 1920-as évek nép- 
szerű ,agit-prop" csoportjai, az aktuális mondanivalót közvetítő kamara- 
együttesek, és a szovjet kórusirodalom hatása is érezhetővé vált; a szovjet 
katonakórusok dinamikus előadásai is hatással voltak a munkáskórusokra. Le- 
hetőség nyílt a Kodály-iskola zenei programjának megvalósítására is. A felsza- 
badulás után a munkáskórus-mozgalom előtt olyan perspektívák álltak, ame- 
lyek a megújhodás és a fellendülés lehetőségeit mutatták. 

1947-ben kiadták a szövetség új lapját, az Éneklő Munkást, amely már nem 
az MSZDP Világosság nyomdájában és kiadójánál, hanem az MKP Szikra nyom- 
dájában készült, és a szövetség kottái is a Szikra kiadásában jelentek meg. 
Ugyanakkor az MSZDP soron következő kongresszusát az MMDSZ kórusai 
köszöntötték az 1947. január 21-i operaházi hangversenyen a , Marseillaise" , 
a , Fel szocialisták" és az , Internacionálé" eléneklésével."" 

A felszabadulás után a Vándor-kórus az MKP hivatalos kórusa lett, míg 
az MSZDP 1947-ben megalakította saját kórusát, amely Justus György nevét 
vette fel. 

A magyar munkáskórus mozgalom fellendülését és eredményeit bizonyí- 
totta 1947 júniusában az angliai Llangollenben a magyar munkásdalosok sikere, 
ahol a nemzetközi zenei versenyen a 36 tagú magyar kórus a férfikari tagozat 
első díját nyerte el. Vásárhelyi Zoltán országos karnagy vezetésével a Budapesti 
Általános Munkásdalegylet, a MÁVAG Acélhang, a Ganz Ének és Zene- 
művészeti Egyesülés és a Vasmunkások Központi Énekkarának tagjaiból össze- 

állított kórus a magyar énekkari mozgalom eredményeit vitte sikerre. A kórus- 
versenyen a kötelező számok mellett a magyarok Kodály , Karádi nóták" c. 
művét mutatták be. Az 1940-ben nem engedélyezett orosházi dalostalálkozó 
elmaradására emlékezve, ott rendezték meg 1947-ben az MMDSZ VII. dalos- 
ünnepét. 

1948. január 28-án jelent meg a Magyar Dolgozók Énekkarainak Országos 
Szövetsége alapszabálya. Ez egyben az: MMDSZ új elnevezését jelentette, a ve- 
zető tisztségviselők Mészáros István ügyvezető elnök és Szentgyörgyi Árpád 
főtitkár az: MMDSZ vezetői voltak, az új szövetség tehát az MMDSZ örököse 
lett, de ez a névváltozás már tartalmi változást jelzett. Mint megfogalmazták: 
, A Magyarországon működő szervezett szellemi és fizikai munkásokból és pa- 
rasztokból álló munkás-, paraszt-, üzemi és közületekhez tartozó dalkarok, 
énekkarok országos szövetsége" volt. Tehát szélesebb rétegekre kívánt támasz- 
kodni, mint elődje, a munkásdalegyletek szövetsége, mert pl. a paraszti kóru- 
sokat is megjelölte soraiban."" 

Az a tendencia, amely az állami vezetés részéről megnyilvánult, afelé mu- 
tatott, hogy a felszabadulás előtti dalosszövetségeket csakúgy, mint a különböző 
polgári kulturális testületeket, felszámolják, illetve új tartalommal megtöltve 
átszervezik. A két munkáspárt 1945 után a korábban csak szociáldemokrata 
irányítású dalosszövetség felett egyformán diszponált, anyagi felügyeletet gya- 
korolt, de ideológiailag egyik sem sajátíthatta ki, bár kétségkívül mindkét rész- 
ről igyekeztek minél erősebb befolyásukat érvényesíteni. 

1948. március 21-én a két munkáspárt hivatalos kórusai, a Vándor-kórus 
és Justus-kórus ,,Dallal a munkásegységért" címmel közös hangversenyt ren- 
deztek a Zeneakadémián. A szövetség vezetősége ekkor felkérte az MSZDP 
kultúrosztályát, hogy az MKP értelmiségi szakosztályához fordulva hívjanak 
össze egy művészi, ideológiai kérdéseket megbeszélő szakbizottságot." 

Érdemes megemlíteni, hogy az 1947-es év művészi sikerein felbuzdulva 
1948 augusztusára nemzetközi kórustalálkozó megrendezését határozták el. 
A felszabadulás előtt a munkáskórusok - elhatárolva magukat a Magyar Dalos- 
szövetség versenyeitől, és elutasítva a versengés szellemét — mint láttuk, csak talál- 
kozókat, dalosünnepeket szerveztek. A megváltozott körülmények módosították 
a szemléletet, és 1948. augusztus 20. és 22. között megrendezték az Első Nem- 
zetközi Munkáskórusversenyt, amelyen 9 külföldi és 24 hazai kórus vett részt. 

Az állami vezetésnek a kulturális területeken is egységes irányításra törek- 
vése ahhoz vezetett, hogy 1948 decemberében hivatalosan egyesítették a Magyar 
Dalosszövetséget a Magyar Dolgozók Énekkarainak Országos Szövetségével 
Bartók Béla Szövetség néven. Elnöke Marosán György, díszelnöke Kodály 
Zoltán, társelnökök Harmat Artúr és Szabó Ferenc lettek. Kiadták a szövetség 
lapját, az Éneklő Népet, és 1949. június 5-6-án pünkösdi zenei ünnepségeket 
rendeztek országszerte. A Bartók Béla Szövetség kiadásában megjelent képes 
beszámoló adatai szerint 11 városban 14 799 énekes, 700 zenész és 328 táncos 
vett részt az ünnepségsorozatban. A kiadvány bevezetőjét Marosán György írta. 


"§ PI Archívum. 283. f. 35/38. ő. e. 

Többek között kijelentette: , Láttam a kórusbrigádok munkáját, hallottam dol- 
gozóinkat muzsikálni a választási kampány idején, és szememet ott tartottam 
a Bartók Szövetség központjában folyó szervező munkán. Éreztem, hogy 
valami olyan hatalmas méretű zenei fellendülést indítottak el, amiről nemrég 
még nem is álmodhattunk.""" 

A kórusok szereplése iránt megnőtt igényeket az is jelzi, hogy 1949-ben 
57 művet jelentettek meg 250 000-res példányszámban. 

1950 őszén még részt vett a szövetség az I. Országos Kultúrverseny meg- 
szervezésében. Az év decemberében azonban a Népművelési Minisztérium el- 
fogadta a Népművészeti Intézet felállításának tervezetét, december végén fel- 
oszlatták a Bartók Béla Szövetséget, és a kórusokat a Népművészeti Intézet 
irányítása alá rendelték. 

A rendelkezés nemcsak a nagy múltú Magyarországi Munkásdalegyletek 
Szövetsége (és a Magyar Dalosszövetség) tevékenységének a végét jelentette; 
ma már megállapítható, hogy az egész kórusélet elbürokratizálásához és lassú 
sorvadásához vezetett, számos nagy hagyományú kórus felbomlását okozta. 
Azok a lehetőségek mentek veszendőbe, amelyek a felszabadulást köve- 
tően bizakodással töltötték el a munkásdalosokat. A szövetség feloszlatása nem- 
csak a munkáskórus-mozgalomra volt kedvezőtlen hatással. Téves értékítéle- 
tekre adott lehetőséget az MMDSZ egész tevékenységére vonatkozóan. Azért, 
mert a, MMDSZ az MSZDP hivatalos kulturális szervezete volt, hosszú éve- 
ken át eleve negatív megítélés alá esett többévtizedes munkásságuk. Az MMDSZ 
történelmi szerepének reális értékelését csak a munkásmozgalom egész tör- 
ténetének összefüggéseiben lehet elvégezni. A visszaemlékezők közléseinek és a 
dokumentumok objektív megítélésének és összevetésének alapján ma már ezek- 
nek az összefüggéseknek egyre világosabb képe tárulhat elénk. 


9 Képes beszámoló a pünkösdi zenei ünnepségekről. 1949. június 5-6. A Bartók Béla 
Szövetség kiadása. 

VARSÁNYI ERIKA 
WELTNER JAKAB HAZATÉRÉSE AZ EMIGRÁCIÓBÓL 


A Tanácsköztársaság megdöntése után a forradalmak idején aktív közéleti tevé- 
kenységet vállaló kommunista, szociáldemokrata, valamint a haladó gondol- 
kodású, baloldali beállítottságú polgári politikusok közül is sokan kényszerből, 
mások óvatosságból, félelemből elhagyták az országot. Az itthon maradottak 
ezreire internáló táborok, rendőri felügyelet, hosszú börtön-, esetenként halál- 
büntetés várt. A fehérterror különítményesei kegyetlenkedéseinek is számosan 
estek áldozatául. Ugyanakkor a munkásmozgalom újjászervezését, tevékenységé- 
nek kibontakoztatását különböző rendeletekkel, törvényekkel, intézkedésekkel 
igyekeztek a hatalmon levő kormányok meggátolni. Az ilyen körülmények 
között - szükségszerűen reformista platformon — újjászerveződött MSZDP 
gyakorlati politikájának szerves részét képezte az amnesztiáért, az internáló 
táborok felszámolásáért és az emigránsok amnesztiában részesítéséért, ahogy 
akkor mondták: , likvidálásáért" folyó küzdelem. 

E harc intenzitását döntően a mindenkori politikai erőviszonyok határoz- 
ták meg. A pártvezetőség ez irányú tevékenységét (különösen az emigráció 
vonatkozásában) több tényező befolyásolta és számos nehézség gátolta. 1921-ig 
a kérdést föl sem lehetett vetni (annak ellenére, hogy csupán az emigránsok szűk 
csoportjának, a Tanácsköztársaság idején kevésbé exponált személyeknek a 
hazatéréséről lehetett szó), s az 1921 decemberében megkötött Bethlen-Peyer- 
paktumban pedig a párt kötelezettséget vállalt, hogy , megszakít minden érint- 
kezést az emigránsokkal: ezt nyíltan teszi és velük a külföldön is felveszi 
a harcot". 

A megegyezés ezen pontjának betartásából persze az is következnék, hogy 
az MSZDP tulajdonképpen lemond az emigráció hazatéréséért folytatandó 
harcról is. A párt azonban - amint ez a korabeli dokumentumokból, valamint 
az utóbbi évtizedek szakirodalmi értékeléseiből is kitűnik - a , paktumnak" 
több pontját, köztük az emigrációra vonatkozót sem tekintette ténylegesen 
megvalósíthatónak, s egyáltalán nem törekedett következetes megtartására." 


! Réti László: Bethlen-Peyer-paktum. Szikra 1951. 50. o. (A mű függelékként közli a 
, Paktum" szövegét.) 

: L. Nagy Zsuzsa: Bethlen liberális ellenzéke. Akadémiai Kiadó 1980. 49. o.; Fehér And- 
rás: A Magyarországi Szociáldemokrata Párt és az ellenforradalmi rendszer. Akadémiai Kiadó 
1969. 220. o.; Magyarország története 1918-1919, 1919-1945. 8/1. k. Akadémiai Kiadó 1978. 
446—451. o. 

A parlamenti frakció Intéző Bizottságának jegyzőkönyvei tanúskodnak 
arról, hogy a párt egyes vezetői közvetlen kontaktust tartottak fenn a bécsi 
magyar emigrációval, ill. bizonyos kérdésekben konzultáltak is egyes tagjaival. 
Ez persze nem jelenti azt, hogy az eltérő vélemények, politikai koncepciók 
összeegyeztetésére is sor került, azt viszont igen, hogy a rendszeres kapcsolatot 
a kormánnyal kötött megegyezés után sem szakították meg az emigránsokkal. 
Közös megbeszéléseiken a hazatérni szándékozó emigránsok ügye is gyakran 
szóba került. Mónus Illés a parlamenti frakció Intéző Bizottságának 1922. 
szeptember 4-i ülésén arról számolt be, hogy Vanczák Jánossal, Garami Ernő- 
vel és Buchinger Manóval folytatott tanácskozásaik során felvetődött, ha egyes 
szociáldemokrata politikusok (Buchinger, Weltner Jakab, Biró Dezső, Gárdos 
Mária, Révész Mihály és mások) hazatérnek, mi lesz az MSZDP-nél való alkal- 
mazásukkal. Mónus tájékoztatója alapján olyan határozatot fogadtak el, hogy 
a párt tegyen sürgős lépéseket több megnevezett személy hazajövetelének elő- 
mozdítására, s foglalkoztatásuk lehetőségének a megvizsgálását és megteremté- 
sét a párttitkárságra bízták." A kérdés aktualitását és napirenden tartását jelzi, 
hogy az Intéző Bizottság szeptember 18-i ülésén, Peidl Gyula bécsi útjáról 
tartott beszámolója kapcsán az ügy ismét terítékre került. Peyer Károly, Prop- 
per Sándor, Farkas István hangsúlyozták, hogy a parlamenti frakciónak is 
mindent el kell követnie (annak ellenére, hogy Garami nem szándékozik vissza- 
térni), hogy a , Garami csoport Garamival együtt hazajöjjön"." Az ülés az 
emigránsok , személyi kérdésének" az érdemi megtárgyalását eredetileg októ- 
ber 1-éig halasztotta el, a téma megvitatására azonban a megadott határidőn 
belül nem került sor. A kormánnyal kötött, s 1924 decemberéig nyilvánosságra 
nem hozott, Bethlen kezében zsarolási eszközként szereplő megállapodás, 
ha nem is akadályozta meg, de mindenképpen fékezte a pártnak az emigránsok 
érdekében és ügyében végzett tevékenységét. Ezen akadályozó tényező mellett 
feltétlenül figyelembe kell venni a hazai pártvezetőknek és az emigrációban élő 
egykori vezető szociáldemokrata politikusoknak az egyfajta egymásrautaltságá- 
ból adódó sajátos kapcsolatát. Az emigránsok ugyanis, bár közülük többen 
anyagilag függtek az MSZDP-től, keményen bírálták a párt vezetőit az általuk 
folytatott politikai gyakorlat miatt, jóllehet elvi kérdésekben mind a Világos- 
ság csoport, mind pedig a Garami csoport tagjai lényegében azonos állás- 
pontot képviseltek a Peyer-féle vezetőséggel. Egyetértettek vele a forradalom- 
és kommunistaellenességben és a proletárdiktatúra elvetésében is. A magyar 
párt vezetői sok esetben kénytelenek voltak felülemelkedni az őket ért kritiká- 
kon, mivel nem volt közömbös a számukra, hogy a nemzetközi munkás- 
mozgalom fórumain, a külföldi szociáldemokrata sajtóorgánumokban (ahol 
egyes emigránsoknak jelentékeny befolyása és tekintélye volt) milyen színben 
tüntetik fel őket vagy a magyarországi munkásmozgalmat. Már csak ezért 
sem mellőzhették az emigráció ügyét napi politikájukban. De nem szabad 
figyelmen kívül hagyni azt sem, hogy az MSZDP vezetősége a tömegek meg- 
nyerése, valamint megtartása érdekében is kénytelen volt esetenként erélyesen 


. 3 PI Archívum. 658. f. 3/1. ő. e. I. 88-89. 1. 

fellépni. Így az ellenzékiség látszatának a megőrzésére is vigyázó pártvezetőség 
munkájában bár nem mindenkor azonos intenzitással, az amnesztia, az inter- 
náló táborok és az emigráció ügyének a napirenden tartása fontos helyet ka- 
pott. 
Az MSZDP emigrációval kapcsolatos politikájának megítélésénél számí- 
tásba kell venni a mindenkori bel- és külpolitikai szituációt és a belőle adódó 
lehetőségeket is. Ha ugyanis a kormány érdekei úgy kívánták, és Bethlen a 
rendszer demokratikus jellegét a külföld felé dokumentálni akarta, valamivel 
lojálisabbá vált az MSZDP sérelmei, követelései iránt, s kisebb reformintézke- 
dések bevezetésére is hajlandóságot mutatott, ezzel mintegy megkönnyítve 
a párt ez irányú törekvéseinek a realizálását. 

Mindemellett, bár semmiképpen nem volt meghatározó jelentőségű, a 
hazai vezetők pozícióféltése is nehezítette az MSZDP-nek az emigráció fel- 
számolásáért folytatott harcát, amire egyes kortársak nemegyszer hivatkoztak. 
Kétségtelen, hogy a párt élére került új, jórészt szakszervezeti vezetőkből 
álló gárda elméleti felkészültségben, népszerűségben és tekintélyben messze 
mögötte maradt olyan egykori pártvezetőknek, mint amilyenek pl. Garami, 
Buchinger, Kunfi Zsigmond, Rónai Zoltán, Böhm Vilmos, Weltner és mások 
voltak. Az eddigiekben vázolt körülmények összhatásukban inkább korlátoz- 
ták, semmint előmozdították az emigráció problémájának a megoldását. Hogy 
ebben a kérdésben évekig alig történt előrelépés, az nem elsősorban a szociál- 
demokraták magatartásán múlott. Igaz, a kérdéssel kapcsolatban a kormány 
elképzeléseinek, kívánságainak túlzott figyelembevétele, a hozzájuk való alkal- 
mazkodás, s az indokoltnál nagyobb engedékenység, megértés, amelyet a párt 
vezetői sok esetben tanúsítottak, kétségtelenül a következetes és kitartó küz- 
delem rovására ment. Önmagában az a tény, hogy a párt képviselői az emig- 
ráció felszámolásának szükségességét, az MSZDP minden fontosabb doku- 
mentumában (pl. az 1922-es választási felhívásában, a párt parlamenti dekla- 
rációjában), jelentősebb fórumain (kongresszusokon, a vezetőségi és a frakció 
intéző bizottsági ülésein), a Népszavában és a Nemzetgyűlésben egyaránt 
lényeges követelményként fogalmazták meg - nem vezethetett eredményre a 
már jelzett körülmények miatt sem. Hasonlóképpen kevés sikerrel kecsegte- 
tett a parlamenti frakció időnkénti harcos megnyilatkozása a kiélezett nemzet- 
gyűlési szituációk esetén, amikor a szociáldemokrata képviselők a kormány állás- 
pontjának a támogatása ellenében az ország demokratizálása fontos láncszeme- 
ként követelték, tegyék lehetővé, hogy az emigránsok hazajöhessenek (így 
pl. 1922 júliusában az indemnitás vitájakor vagy 1922 decemberében és 1923 
januárjában a , rend törvényjavaslat" tárgyalásakor kibontakozott feszült lég- 
körben)." A miniszterelnök azonban ekkor még mereven elzárkózott a kérdés 
rendezése elől, sőt még csak ígéretet sem tett rá." Pedig az MSZDP képviselői 
elsősorban a Garami csoport hazatérése érdekében exponálták magukat, de az 
akkori politikai szituációban még a kifejezetten jobboldali szociáldemokraták 


" Serfőző Lajos: A Magyarországi Szociáldemokrata Párt a parlamentben. Kossuth Könyv- 
kiadó 1967. 91., 134. o. 


" Az 1922. július 16-ára hirdetett Nemzetgyűlés naplója. 3. k. Budapest, 1922. 117. o. 

visszatérése sem volt kívánatos Bethlen számára, főként az emigrációban foly- 
tatott rendszerellenes publicisztikai tevékenységük miatt. 

Kedvezőbb feltételeket teremtettek az MSZDP-nek a demokratikus intéz- 
kedések bevezetéséért folytatott harcához azok a különböző pénzügyi és diplo- 
máciai tanácskozások, melyek az ország gazdasági konszolidálásához szükséges 
külföldi kölcsön megszerzésére irányultak, valamint a szanálási törvényjavas- 
latok parlamenti tárgyalásának az időszaka. Bethlennek ugyanis a kölcsön- 
szerzési akció sikeréhez szüksége volt egyrészt a Nemzetgyűlésen belüli , fegy- 
verszünetre", másrészt (külpolitikai szempontból) a rendszer demokratikus 
jellegének a dokumentálására, továbbá az MSZDP nemzetközi kapcsolatainak 
az igénybevételére. Ezért követelte, hogy a párt teljesítse a Bethlen-Peyer- 
paktumban vállalt ilyen értelmű kötelezettségét és kamatoztassa összekötte- 
téseit a kölcsön megszerzése érdekében, ellenszolgáltatásul kilátásba helyezte 
a szociáldemokraták régi sérelmeinek az orvoslását. 

A szanálási törvényjavaslatok mielőbbi ratifikálása, s az ellenzéki pártok 
részéről ezzel kapcsolatban megnyilvánuló ellenállás megtörése érdekében a 
miniszterelnök közvetítő tárgyalásokat kezdeményezett. A megbeszélések Berki 
Gyula egységes párti képviselő és Propper Sándor, Farkas István, Györki 
Imre, Hébelt Ede, valamint ez utóbbiak és az igazságügyminiszter, Pesthy 
Pál között 1924. április 14-től 16-ig tartottak. Bár a tanácskozásokon Bethlen 
nem vett részt személyesen, a megegyezés feltételeit mégis ő diktálta ezúttal 
is. Közvetítői révén az MSZDP tudomására hozta, hogy hajlandó az internáló 
táborokat feloszlatni, a rendőri felügyelet elrendelésével kapcsolatos eljárást 
módosítani, az általános amnesztia helyett az ügyek revízióját elrendelni, 
s az emigránsok hazatérését megkönnyíteni, továbbá kész tárgyalni a bér- 
egyeztető bizottságokkal is. Ezen engedmények ellenében a párttól , csupán" 
a szanálási törvényjavaslatok húsvét előtt való szentesítésének az elősegítését 
kérte." 

A megbeszélések során az MSZDP képviselői további engedményeket 
igyekeztek kicsikarni és az ígéretek konkretizálását akarták elérni; így többek 
között 28 emigráns esetében a vád visszavonását, ill. a beígért ún. emigráns- 
vagy amnesztia-rendelet nyilvánosságra hozását április 18-án. Bethlen eredeti 
álláspontjához képest azonban csak csekély módosításra volt hajlandó, így 
elvileg hozzájárult, hogy egyes indokolt, elévült esetekben az emigránsok 
elleni vádakat visszavonják. Az MSZDP, valamint a többi ellenzéki párt 
szempontjából meglehetősen szerény eredményekkel zárult megegyezés követ- 
kezményeként a kormány elérte célját: az ellenzék (a fajvédők kivételével) 
megszüntette az obstrukciót, s a szanálási törvényeket április 17-én éjjel szente- 
sítette a parlament. 

A polgári sajtó tudósításai a kormány és az ellenzék közötti megállapodás- 
ról a szociáldemokrata vezetők számára meglehetősen kellemetlen helyzetet te- 


" Serfőző Lajos id. mű, 204. o. 

" To. 204-205. o. - Az MSZDP továbbá kérte az 1921. III. tc. hatályon kívül helyezé- 
sét, a büntető novella módosítását az ,jizgatás"? bűntettére vonatkozóan, ezenkívül követelte, 
hogy a bebörtönzötteket adják ki Szovjet-Oroszországnak. 

remtettek. A Népszava ugyanis a tárgyalásokról nem adott semmiféle tájékozta- 
tást, a megegyezés eredménye pedig nemigen volt alkalmas arra, hogy harcias 
parlamenti szereplésüket dokumentálja, ezért annak még a létrejöttét is el- 
hallgatták. Csak április 17-én — azzal egyidejűleg, amikor a Pesti Napló és a 
Magyarország már a tárgyalás részleteit, a megállapodás feltételeit, körülmé- 
nyeit, végeredményét is nyilvánosságra hozta, jelent meg a Népszavában az 
e témával foglalkozó első közlemény. A cikk szerzője határozottan tagadta 
mind a tárgyalások, mind pedig a megállapodás tényét és hangsúlyozta, hogy 
a párt semmiféle , engedményt nem kért és nem kapott". A továbbiakban azt 
bizonygatta, hogy a szanálási vita folytatásától való tartózkodás kizárólag a 
frakció azon állásfoglalásának a következménye, amely kimondja, hogy a kér- 
déses törvényjavaslatokat kell bírálni — ami az eddigiekben meg is történt — és 
nem az obstrukcióra kell törekedni. Igaz ugyan, hogy a cikk írója elismerte a 
Pesthy Pállal az emigráció megszüntetése érdekében folytatott megbeszélése- 
ket, de azt állította, hogy azok nem vezettek eredményre, mert az MSZDP 
nem elégedhetett meg részeredményekkel, mivel , teljes likvidációt követel 
az egész vonalon", különösen az emigráció vonatkozásában.? 

Mivel a pártvezetés taktikázása és titkolózása különböző találgatásoknak 
is teret engedett, sokkal többet ártott a párt tekintélyének, mintha a kevés, 
ugyanakkor mégis bizonyos részeredményekkel végződő tárgyalásokról hiteles 
tájékoztatást adott volna. Igaz, ebben az esetben vállalnia kellett volna az 
egyezkedő politikája miatti támadásokat, a még súlyosabb elmarasztalásokat, 
jogos bírálatokat. Ennél a megállapodásnál azonban egyszerűbbnek, kényel- 
mesebbnek látszott az egész ügyet úgy venni, mintha meg sem történt volna. 
Annak ellenére, hogy mind a hazai polgári, mind pedig az emigrációs sajtó 
kimutatta az egyértelmű összefüggést az MSZDP politikai magatartásának a 
szanálási vita során történt megváltozása és néhány emigránsshazajövetelének 
a lehetővé válása között, s a kulisszák mögött létrehozott politikai paktumról 
beszélt, sőt a párt tagsága részéről is elhangzottak hasonló értelmű megnyilat- 
kozások, a párt politikai irányítói mégis határozottan kitartottak eredeti állításuk 
mellett."" Az emigráció ügyét és a tárgyalásokat különválasztották, ez utóbbit 
elhallgatták, az előbbi területen elért némi változást saját érdemeik, szívós 
küzdelmük eredményeként tüntették fel. Ezt tanúsítják az 1924-ben tartott 
kongresszuson elhangzott egyes felszólalások, valamint pl. az a fegyelmi el- 
járás is, amelyet Gottsegen György orvosnövendék ellen indított a XII. kerületi 
pártszervezet, amiért az 1924. augusztus 29-i összvezetőségi ülésen egyrészt 
azzal vádolta a pártvezetőséget, hogy eleddig semmit sem tett az emigrációért, 
másrészt pedig azt állította, hogy , a parlamenti frakció a szanálási vitát egy 
paktum alapján hagyta abba", egy olyan paktum alapján, amely , oly célból 
jött létre, hogy ... Weltner, Kondor stb. összesen hat, azaz hat emigráns 


" Népszava, 1924. április 17. A szanálási javaslatok húsvétig tető alá kerülnek. 

"" A Magyarországi Szociáldemokrata Párt XXII. országos pártgyűlésének jegyzőkönyve. 
Népszava Kiadó 1924., Vági István (141-144. o.) , Weisshaus Aladár (136-—-138. o.) 
és Reichel János (145-147. o.), továbbá: Gyurkovits Károly és Ozsváth Gábor (159-161. o.) 
kongresszusi megnyilatkozásai. 


hazatérhessen. A többiekkel azonban nem törődnek. "" Gottsegen állításai 
ugyan némileg túlzottak, de lényegében igazak, bírálatai jogosak voltak, a XII. 
kerületi pártszervezet vezetősége az ügyet mégis választott bíróság elé utalta. 
Ez az eljárás jelzi, hogy az MSZDP és a kormány közötti a szanálással össze- 
függő tárgyalásokat, s ezek kapcsán az emigráció likvidálásának a problémáját 
hónapokkal később sem, s még ezen a szinten sem lehetett büntetlenül fel- 
vetni. 
A tárgyalások tényleges eredményének tekinthető a május elején kibocsá- 
tott, április 18-i keltezésű 21 906/1924. IM. IV. sz. bizalmas körrendelet, 
mely valóban lehetővé tette néhány emigráns hazatérését." A rendelet azon- 
ban közel sem a parlamenti frakció következetes harcának volt az eredménye, 
ahogyan ezt Mónus a Írakció 1924. évi tevékenységét értékelő írásában beállí- 
tani igyekezett." Hiszen, mint már jeleztük, Bethlent kül- és belpolitikai 
meggondolások vezérelték, mikor a párt képviselőivel tárgyalásokat kezdemé- 
nyezett. A megegyezést pedig az tette lehetővé, hogy a parlamenti fÍrakció 
kinyilvánította készségét a hivatalos politika támogatására és — a sokat hangoz- 
tatott , teljes likvidáció" vagyis a mindenkire vonatkozó amnesztia helyett - 
megelégedett az emigráció nagyon is részleges megszüntetését biztosító rendelet 
kibocsátásával, amit egyébként készítői tulajdonképpen az ellenforradalmi 
rendszer stabilizálását segítő egyik intézkedésnek szántak. Erre utal Ugron 
Gábor egységes párti képviselőnek Pesthy Pál igazságügyminiszter számára az 
emigránsok helyzetéről az áprilisi bécsi tartózkodása idején készített feljegyzése. 
Ugron az ottani konkrét tapasztalatai és tájékozódása alapján egy általános 
amnesztiát is elképzelhetőnek tartott, melynek elsősorban morális jelentőséget 
tulajdonított. Véleménye szerint kellő garanciát jelentene a kormány számára 
az a körülmény, hogy a kommunisták nem kívánnak hazatérni, a hazajövők vi- 
szont kötelezettséget vállalnának, hogy néhány évig a politikai életben nem 
vesznek részt. Majd részletesen taglalta az amnesztia szükségességét alátámasztó 
érveit, s körvonalazta az intézkedés várható, pozitív politikai hatását. Egy 
ilyen rendelkezéssel szerinte ,a miniszterelnök külföld felé prezentálhatja, 
hogy a szanálással egyidejűleg megszüntette az emigrációt". A külföldi közvéle- 
mény és az MSZDP-fírakció is bizonyos mértékig leszerelhető, azaz a szociál- 
demokraták , nem tálalhatják fel naponta az ún. kurzus gyengéit", továbbá 
, barátibb atmoszféra alakulna ki a magyar kölcsön szempontjából, különösen 
Amerikában". Az intézkedést a jobboldali szélsőséges elemek is megnyugvással 
fogadnák, hiszen a főbűnösök nem kapnának kegyelmet. A hazatérő emigrán- 
sok sem tennének , súlyosabb kárt, mint a hazaiak, mivel bizonyos ideig vissza- 
vonulnának a politikától".!"! Az Ugron előterjesztésében szereplő szempontok, 
érvek akceptálása, érvényesítése tükröződik a rendelet szövegében is. Az alap- 
rendelet azonban nem írja elő, hogy az amnesztiában részesülők politikai rever- 


1 PI Archívum. 658. f. 12/2. ő. e. 6-7. 1. 

2 PI Archívum. 658. f. 2/32. ő. e. 1-2. 1.; Serfőző L. id. mű, 210. o.; Népszava, 1924. 
május 7. Az új büntető novella sem mentes a politikától. 

"5 Mónus Illés: A parlamenti frakció munkája 1923/24. évben. Népszava Naptár, 1925. 
IÉ. n.) 31. o. 

M PI Archívum. 654. f. 4/47. ő. e. 3-4. 1. 

zálist kötelesek adni, azt csak a később kiadott bizalmas igazságügyminiszteri 
utasítás rendelte el. Nem kaptak helyet benne a Hébelt Ede által benyújtott 
szociáldemokrata javaslatok sem, amelyek a rendelettervezet módosítására, az 
ügymenet lerövidítésére, egyszerűsítésére vonatkoztak."" A rendelet módot adott 
arra, hogy az ügyészség a kommunista bűncselekményekkel terhelt, emigráció- 
ban élő személyek ellen (akikre öt évnél rövidebb időtartalmú börtönbüntetés 
várna) kibocsátott nyomozólevél visszavonását indítványozza, ha a hazatérni 
szándékozó kész bíróság elé állni. S ha a nyomozólevél visszavonását követő 
három hónapon belül önként és személyesen jelentkezik az ügyészségen a kül- 
képviseleti szervek által láttamozott hatósági bizonyítvánnyal, letartóztatása el- 
rendelésétől el lehet tekinteni. Az ügyek gyors lebonyolítását kezdettől meg- 
nehezítette egyrészt a szükséges hatósági igazolás beszerzése, ill. követségi 
láttamoztatása, másrészt az útlevél kiadásának körülményessé tétele. Később 
a külképviseleti hatóságoknak küldött bizalmas utasítások, melyek ,titkos 
tervezetek" alapján készültek, újabb akadályokat gördítettek a hazatérni 
szándékozók útjába." Ezek alapján a követségek az útlevél megadását egy 
olyan nyilatkozat aláírásához kötötték, melyben az érintett személy kötelezett- 
séget vállalt, hogy semmiféle politikai szervezetben, megmozdulásban nem 
vesz részt, ilyen irányú publicisztikai tevékenységet nem folytat, általában 
minden politikai tevékenységtől távol tartja magát, s egyben tudomásul veszi, 
ha ígéretét megszegné, akkor ellene személyes szabadságát korlátozó intézke- 
dések foganatosíthatók. Sőt egyes befolyásosabb emigránsokkal olyan értelmű 
nyilatkozatot íratnak alá, méltatlankodott Propper a Nemzetgyűlésben a kér- 
déssel kapcsolatos interpellációja során —, amely arra vonatkozóan is biztosíté- 
kot jelent, hogy külföldön maradó társaikat a magyar állam rendje ellen irá- 
nyuló mindennemű propagandatevékenységtől vissza fogják tartani." Az 
MSZDP ezeket az intézkedéseket joggal minősítette zsarolásnak és határo- 
zottan tiltakozott az ilyen módszerek ellen, s remélte, hogy az illetékes szerve- 
ket rá tudja kényszeríteni a rendelet visszavonására. Ezt a célt szolgálta a Nép- 
szavában megjelent számos, a rendelet módosítását leleplező kritika, továbbá 
Propper többször elhalasztott, végül 1924. október 8-án előadott parlamenti 
interpellációja. Ekkorra sikerült ugyanis beszereznie a bizalmas utasítások és 
nyilatkozatok szövegét, melyek felolvasásával kellően bizonyíthatta felháboro- 
dásának a jogosságát, kijelentéseinek a hitelességét. Miután hosszasan fejte- 
gette az MSZDP-nek ezzel az üggyel kapcsolatos elítélő véleményét, a követ- 
kező kérdéseket intézte a miniszterelnökhöz: , összeegyeztethetőnek tartja-e 
ezen nyilatkozatok alkalmazását az állam tekintélyével ... megengedhetőnek 
tartja-e ezt a fajta politikai zsarolást, hajlandó-e hatálytalanítani a nyilatkoza- 
tok beszedésére vonatkozó bizalmas rendeletet". Bethlen válaszában hangsú- 
lyozta, hogy a rendelet kiadása joga és kötelessége a kormánynak a közrend 
védelmében, tehát szerinte nem tekinthető politikai zsarolásnak. Majd részle- 


5 PI Archívum. 653. f. 2/32. ő. e. 1-2. 1. Vö. 653. f. 2/29. 6. e. 66. 1. 

16 To. 653. f. 2/30. ő. e. 20. 1., 2/29. ő. e. 764. 1. 

1 Az 1922. évi július 16-ára hirdetett Nemzetgyűlés Naplója. 26. k. Budapest, 1924. 
86-90. o. 

tesen ismertette azt a meglehetősen hosszadalmas eljárást, amelyet a rendelke- 
zések a végrehajtás során megkövetelnek, és végül kiemelte, hogy a rendelet 
— kizárólag a Minisztertanács döntése alapján — egyéni amnesztiára ad módot. 
Érthető, hogy Propper e választ nem vette tudomásul, s hogy a párt továbbra 
is feladatának tekintette, hogy küzdjön az intézkedések hatálytalanításáért, 
s nem mondott le az emigráció teljes amnesztiájának követeléséről sem." Ez 
irányú gyakorlati politikája azonban 1924-ben voltaképpen egyes emigrán- 
soknak, elsősorban Weltner Jakabnak a hazatérésével, valamint az ellene fel- 
ségsértés és lázadás címén megindított bűnvádi eljárással összefüggő akciókra 
korlátozódott. 

Weltner személyének és ügyének előtérbe állítása nem tekinthető vélet- 
lennek. Hazajövetelét megkönnyítette emigrációbeli apolitikus magatartása, 
az ellenforradalmi rendszer, valamint a párt hivatalos politikai irányvonalának 
a bírálatától való tartózkodása, s így a pártvezetőség számára előreláthatólag 
nem jelenthetett különösebb problémát az ő újbóli bekapcsolódása a szociál- 
demokrata mozgalomba. Mindezek a körülmények hozzájárultak ahhoz, hogy 
az emigránsok többsége nem csupán a hivatalos rendelkezésekkel volt elége- 
detlen, hanem az MSZDP-nek az amnesztia érdekében folytatott egész tevé- 
kenységével is. A Bécsben megjelenő Az Ember című lapban megjelent számos 
írás tanúskodik erről. Többek között a magyar kormányhoz intézett azon 
felhívás, melynek a közzétételét — Göndör Ferenc szerint — az MSZDP parla- 
menti frakciójának tehetetlensége, eddigi munkájának eredménytelensége tette 
szükségessé. A lap az ellenforradalmi rendszer elleni harc feladásáért cserébe 
követelte a bebörtönzött forradalmi bűnösök szabadon bocsátását, az exponált 
emigránsok perének törlését, hogy a , büntetlenség teljes garanciája mellett" 
térhessenek haza. Ugyanakkor az amnesztiát nem kívánta kiterjeszteni sem Az 
Ember munkatársaira, sem pedig a magyar kurzus elleni sajtópropagandában 
részt vett vezető személyiségekre."" 

Kétségtelen, hogy az MSZDP annak ellenére, hogy propagandisztikus cél- 
zattal mindig hangoztatta az emigráció teljes felszámolásának szükségességét, 
valójában csak az emigránsok szűk csoportjának a hazatérését akarta megköny- 
nyíteni, gyakorlatilag azonban ezért sem harcolt következetesen. 


XX 


Tagadhatatlan, hogy Weltner bécsi száműzetésének a megszüntetését az emig- 
ráns rendelet tette lehetővé, de hazatérését a párt illetékes vezetői szorgalmaz- 
ták. Közvetlenül a szanálási vita lezárása után, de még a rendelet nyilvános- 
ságra kerülése előtt felvették a kapcsolatot a hazatérés szempontjából számítás- 
ba jöhető emigránsokkal. A rendelet alapján Weltner az elsők között kérte az 
ellene kibocsátott nyomozólevelek visszavonását és 1924. április 28-án már 


0 Uo. 92. o. 

"§ Az Ember, 1924. július 1. A börtönök és az emigráció névtelenjeiért.; Az Ember, 1924. 
május 11. Mi van az emigráns rendeletben ?; Az Ember, 1924. május 18. Svindli az emigráció 
likvidálása.; Az Ember, 1924. június 8. Az emigráció likvidálása és az emigrált munkások. 

zsebében volt az osztrák hatóságok által kiadott, s a politikai passzivitását tanú- 
sító erkölcsi bizonyítvány, melyet a követség napokon belül hitelesített ugyan, 
de a követ - a külügyminisztertől kapott távirat értelmében - az útlevélkérelmét 
, egyelőre elutasította"."" Bár a távirat szövege nem áll rendelkezésünkre, tartal- 
mára a Népszavában megjelent tudósításból következtetni lehet, amely szóvá 
teszi az útlevelek kiadását gátló intézkedéseket." Nem ismeretes az útlevél 
további sorsa sem, annyi bizonyos, hogy a követség május 29-én az igazságügy - 
miniszterhez terjesztette intézkedés végett az eredetileg elutasító végzést. Az 
ügydarab a külügyminiszter e tárgyban készült átiratával együtt június 2-án 
érkezett meg az Igazságügyminisztériumba."? Hogy kinek az instrukciója alap- 
ján, ill. kinek a rendelkezésére változtatták meg a korábbi kedvezőtlen döntést, 
azt szintén nem lehet pontosan megállapítani, az aktán csak egy utólagos, kel- 
tezés nélküli, ceruzával írott feljegyzés olvasható, miszerint Weltner főügyészi 
engedéllyel hazatért. A Famunkások Zsebnaptára 1925-ös évfolyamának a moz- 
galom fontosabb eseményeit rögzítő kronológiai áttekintése szerint Weltner 
1924. június 1-én érkezett haza, tehát egy nappal az iratoknak az Igazságügy- 
minisztériumba érkezése előtt." Feltehető, hogy az akták iktatása előtt megtet- 
ték már az ügyben a konkrét intézkedést, amelyről Weltnert is értesítették. Az 
útlevél visszatartásán kívül késleltette hazajövetelét a főügyészi engedély meg- 
szerzése is. Az MSZDP megbízásából az ügy jogi lebonyolítását dr. Györki 
Imre intézte, akinek előzetesen számos hivatalos információt, különböző fontos 
és szükséges okmányt kellett beszereznie, hogy az ügyészségen eljárhasson a 
Weltner ellen kibocsátott nyomozólevelek visszavonása érdekében. Csak akkor 
vált valóban realizálhatóvá az emigráns élettel való végleges szakítás, melyet 
Weltner oly türelmetlenül és teli aggodalommal várt," miután sikerült Györki- 
nek elérnie a nyilvántartásokban szereplő, Weltnerrel kapcsolatos valamennyi 
ügyben a vádak visszavonását, s ezzel mintegy garanciát szereznie, hogy ügyfele 
büntetlenül hazatérhessen. 

Weltner ellen mint a Népszava felelős szerkesztője ellen a Tanácsköztársa- 
ság idején a lapban megjelent cikkek miatt többrendbeli izgatás címén indítot- 
tak eljárást. A kibocsátott nyomozóleveleket a vádtanács 1924. május 17-i vég- 
zésével (mivel elévültek) visszavonta, ti. a törvényszék a bűnvádi eljárást már 
1921 tavaszán ideiglenesen megszüntette.?" Az ellene orgazdaság bűntette miatt 
emelt vád elejtésére — bűncselekmény hiánya miatt — csak június 2-án került 
sor."" Bár a Weltner büntetlenségét igazoló határozatokat június elejére meg- 
hozták, csak jóval megérkezése után és külön kérésére kapta kézhez. (Haza- 
téréséhez a főügyészi engedélyt e nélkül is megkapta.) 


1 PI Archívum. 653. f. 3/T. 1929-49905. 13-14. 1. 

" Népszava, 1924. július 8. A reakció nem nyugszik. 

"? PI Archívum. 653. f. 37/T. 1929-49905. 13. 1. 

1 Famunkások Zsebnaptára, 1925. évre. Budapest. [É. n.) 

4 Az emigrációból írt, keltezés nélküli egyik utolsó levele. (Weltner Irén tulajdonában.) 

5 PI Archívum. 638. f. 1/1919-IV-5-72. 4-16. 1., 1/1919-IV-5-89. 2-14., 17-26., 
34—-35., 38., 39-41. 1. 

26 To. 1/1919-IV-5-72. 19. 1. 

Weltner hazaérkezésének a híre meglehetősen vegyes reagálást váltott ki a ma- 
gyar politikai közvéleményből és az emigrációból egyaránt. A Népszava 1924. 
június 4-i számában megjelent, őt üdvözlő sorok szuperlativuszokban elevenítik 
fel múltját, politikai érdemeit, s nagy elismeréssel méltatják a Tanácsköztársaság 
idején végzett tevékenységét. A cikk szerzője szerint , Weltner szereplése a dik- 
tatúrában próbája volt az igazi szocialistáknak" ."" Erre az írásra felháborodott 
hangnemben reflektált a jobboldali sajtó. Az Új Nemzedék nemcsak a Népsza- 
va köszöntőjét kifogásolta, hanem amiatt méltatlankodott, hogy Weltner egy- 
általán hazajöhetett és őt itthon ünnepelni lehet. A szemrehányás a kormánynak 
szólt, amely lehetővé tette, hogy Weltner, aki mindazon , szörnyűségekért" , 
amelyek a , bolseviki rémuralom irtózatos hónapjaiban történtek", nagymérték- 
ben felelős, szabadon folytathatja az országrontást ott, ahol abbahagyta." A Szó- 
zat gunyoros stílusú tudósítása szerint Weltner csupán , családi ügyeinek sza- 
nálására" érkezett Budapestre , és csalódott szívvel, dolgavégezetlenül fog gló- 
riás emigrációjába visszatérni, mert rémülettel fogja megállapítani, hogy még 
az ilyen kis családi ügyek intézését is kivették hatásköréből" ."" 

A kommunista szellemű amerikai lap, az Új Előre a magyarországi mun- 
kásmozgalom szempontjából tartotta veszélyesnek az egykor nagy, szociálde- 
mokrata vezéregyéniség hazatérését, akit mélyen elítélt a proletárdiktatúra ide- 
jén tanúsított aktív kommunistaellenessége és emigrációbeli hallgatása, passzi- 
vitása miatt, s úgy vélte, hogy Horthyék módot fognak neki adni arra, hogy 
, ezután is elárulhassa a munkásságot". 

Gábor Andor viszont egyáltalán nem tartott ennek a veszélyétől, mert 
szerinte Peyer és Peidl gondosan ügyeltek arra, hogy Weltner ne lehessen is- 
mét központi alakja a magyar mozgalomnak, ezért csak azután , kegyelmeztek 
meg neki, ill. segítették elő hazajövetelét, miután ,,Jaczi bácsi biztosította őket, 
hogy még csak kényszeríteni sem enged magára semminő szerepet . . ." 

E néhány kiragadott újságcikk is érzékelteti, hogy Weltner hamarosan az 
érdeklődés és a figyelem középpontjába került, egyéni sorsa azonban az ellene 
indított eljárás, majd a vádemelés kapcsán vált szenzációnak számító politikai 
üggyé. 

A magyar politikai körök felháborodását elsősorban a jogellenes eljárás 
megindítása, az illetékes hatóságok felelőtlensége váltotta ki, ebben Weltnernek 
mint áldozatnak a bűnössége és felelőssége másodlagos szerepet játszott. 

Az ügy közvetlen előzménye az volt, hogy Weltnert néhány héttel haza- 
térése után Hetényi Imre főkapitány-helyettes magához rendelte és közölte 
vele: hagyja el a fővárost, mert életéért nem kezeskedhet. Weltner bejelentése 
alapján a parlamenti frakció Intéző Bizottsága a június 25-i ülésen úgy határo- 
zott, hogy e felszólítás okának és körülményeinek tisztázása céljából fel kell 
keresni Hetényit.? Miután az ügy hátteréről Weltnernek és a párt képviseleté- 


" Népszava, 1924. június 4. Weltner elvtárs köztünk. 

3 Új Nemzedék, 1924. június 5. Isten hozott, Jakab. 

"9 Szózat, 1924. június 5. Jakab Pestre érkezett. 

19 Új Előre, 1924. július 2. Weltner Jakab ma a Horthy-Berkó banda legújabb kegyeltje. 
"Új Előre, 1924. június 20. Gábor Andor: Jaczi bácsi hazament! 

"5 PI Archívum. 658. f. 3/1. III. 209. 1. 

ben vele együtt eljáró Marcievicznek semmilyen bővebb információt nem sike- 
rült megtudni, az Intéző Bizottság döntése értelmében Weltner Esztergályos 
János kíséretében másnap egy hónapra azzal a megbízással utazott Bécsbe, 
hogy a szomszédos államok szociáldemokrata pártjaival egy közösen tartandó 
konferencia tervét megbeszélje. A bécsi tartózkodás azonban csupán néhány 
napra rövidült, mivel ügye napokon belül (legalábbis úgy tűnt) tisztázódott, 
s ezért a pártvezetőség június 23-án úgy határozott, hogy Weltnert , azonnal 
haza kell! hozni", s 29-én meg is érkezett Budapestre." A gyors intézkedést 
indokolták, illetve lehetővé tették az igazságügyminiszter azon megnyugtató ki- 
jelentései, amelyeket az ügyben az őt felkereső Györkinek mondott. Pesthy Pál 
egyrészt cáfolta Hetényi azon állítását, hogy Weltner ellen elfogató parancsot 
adtak ki, másrészt határozottan állította, hogy Weltnernek , semmi baja nem 
történhetik, az ellene beszüntetett eljárás nem semmisíttetett meg, le nem tar- 
tóztatható és ellene nem tettek folyamatba újabb eljárást sem"." Majd Györki 
kételyeinek, aggályainak az eloszlatására, botránnyal való fenyegetése után, a 
miniszter személyes beavatkozását és intézkedését garantálta arra az esetre, ha 
valami incidens mégis előfordulna. Ugyanakkor Weltner mielőbbi hazahívása 
mellett szólt az a körülmény is, hogy a párt vezetőit nagyon nyugtalanították az 
elterjedt (igaz, hivatalos helyen meg nem erősített) különböző hírek. Pl. az, 
hogy Weltnert törvény elé akarják állítani a Tanácsköztársaság idején elmon- 
dott egyik beszédéért, s elutaztatásával pedig meg akarják gátolni végleges haza- 
térését és újbóli bekapcsolódását a mozgalomba, s így természetesen azt is, 
hogy a tervek szerint július 1-én átvegye a Népszava szerkesztését. 

Az események nem az igazságügyminisztert, hanem a pártvezetők aggályait 
igazolták. Július 6-án számos napilap arról értesítette olvasóit, hogy az ügyész- 
ség Weltner ellen megindította a nyomozást a tanácskongresszuson elhangzott 
üdvözlő beszédének egyetlen mondata miatt, mellyel a magyar állam és a ma- 
gyar nemzet megbecsülése ellen vétséget követett el." Egyes lapok — bár közöl- 
ték a vádemelésről elterjedt híreket — hivatkoztak Sztrache Gusztáv főügyész- 
nek az újságok számára adott nyilatkozatára is, melyben cáfolta, hogy a kérdéses 
beszéd, ill. annak sajtóbeli közlése miatt bármiféle eljárást indítottak volna. 
A Világ e napi számában megjelent ,, Jó lesz egy kicsit emlékezni" c. írás szer- 
zője erkölcsi kötelességének tekinti, hogy kiálljon Weltner mellett, még akkor 
is, ha , egy egész tenger" választja el őket egymástól. Felelősségrevonását mél- 
tatlannak, furcsának és elítélendőnek tartja, éppen a proletárdiktatúra idején 
a polgári sajtó és az újságírók iránt tanúsított igen pozitív magatartása miatt. 

Az első híradások után a Weltner-ügyről a lapok részletesen és folyamato- 
san tájékoztattak, természetesen politikai profiljuknak megfelelően értékelve a 
fejleményeket. Egy-két szélsőjobboldali és keresztény újságtól (Szózat, Nép, Új 
Nemzedék) eltekintve a polgári sajtó szinte minden jelentősebb orgánuma, ha 


5 PI Archíum. 358. f. 3/1. III. 210-211. 1. 

5 To. 212. 1. 

3 Magyarság, 1924. július 6. Vádirat Weltner Jakab ellen.; Az Est, 1924. július 6. Az 
ügyészség állítólag vádiratot készít a hazatért Weltner Jakab ellen.; Esti Kurir, 1924. július 6. 
Weltner Jakab ellen mégis vádiratot készít az ügyészség. ; Világ, 1924. július 6. Jó lesz egy kicsit 
emlékezni.; 8 órai Újság, 1924. július 6. Weltner Jakab ellen vádirat készül. 

nem is annyira nyíltan és őszintén, mint a Világ, de Weltner védelmére kelt és 
kifejezte felháborodását az ügy kapcsán, több kérdésben az MSZDP-vel, ill. 
a Népszava megállapításaival azonos álláspontot képviselt, helyesnek és jogos- 
nak vélte, hogy a párt ez esetben nagymértékben exponálja magát. Az MSZDP 
vezetősége ugyanis Weltner július 7-i, több mint három óra hosszat tartó ki- 
hallgatását követően (amelynek során kiderült, hogy elsősorban a Tanácsköztár- 
saság előestéjén a KMP-val kötött Egységokmány aláírásáért felségsértés és 
lázadás bűntettének az elkövetésével vádolják) rögtönzött ülésén az ügyet a 
párt becsületbeli ügyének nyilvánította, és határozott lépéseket helyezett kilá- 
tásba a Weltner ellen indított , jogtalan hajsza"? megszüntetése érdekében." 
Egyelőre azonban várakozási álláspontra helyezkedtek, a szükséges, konkrét 
intézkedéseket a fejleményektől tették függővé. A legfontosabb feladatnak azt 
tartották, hogy mindent elkövessenek a vád visszavonása érdekében, s ha ez 
nem lesz lehetséges, akkor azt igyekeznek elérni, hogy a gyorsított eljárás sza- 
bályai szerint megindított pert rendes bíróság hatáskörébe utalják. Ezért a párt 
képviselői — Peidl, Peyer, Propper és Farkas - július 9-én felkeresték az igazság- 
ügyminisztert, aki a miniszterelnökkel folytatott konzultáció után, július 11-én 
közölte, hogy az eljárás megszüntetésére nincs mód, de az ügyet a rendes bíró- 
ság fogja tárgyalni, továbbá , sejteni engedte . . ., hogy a bírósági tárgyalásra 
egyelőre nem kerül sor, csak bízzák az időre . . .""" 

Weltner a kétnapos hosszadalmas ügyészi kihallgatáson, egy-két részkér- 
désre adott válaszától eltekintve, beismerte a Tanácsköztársaság kikiáltását meg- 
előző eseményekben való részvételét, a proletárdiktatúra idején viselt tisztségeit 
és az ezekből adódó megbízatásait, anélkül azonban, hogy vezető szerepét, bű- 
nösségét, ill. felelősségét elismerte volna. A tényeket valójában nem is tagad- 
hatta, de tetteinek az okát és indítékát a valóságtól, valamint korabeli politikai 
meggyőződésétől lényegesen eltérő módon magyarázta. Vallomásában a , kény- 
szerhelyzet", illetve a , tömeghangulat nyomása" mint a cselekedeteit döntően 
befolyásoló körülmény a ténylegesnél hangsúlyozottabb szerepet kapott; úgy 
igyekezett beállítani a történteket, mintha elvei, meggyőződése, sőt sok esetben 
akarata ellenére lett volna kénytelen színleg a proletárhatalomhoz csatlakozni. 
Hogy védekezésében mennyi volt a hatóságoknak szánt, az önmaga mentségére 
felsorakoztatott tudatos torzítás, s mennyi a politikai nézeteinek módosulását 
jelző momentum, azt nehéz lenne pontosan eldönteni. Mindenesetre a Tanács- 
köztársaság végnapjaiban tanúsított magatartása, az alapvetően politikamentes 
emigrációja idején megnyilvánuló, s egyre erőteljesebben kifejeződő kommu- 
nistaellenessége az eszmevilágában és politikai nézeteiben is bekövetkezett vál- 
tozásokra utalt, s e változások a per folyamán a proletárdiktatúrával, illetőleg 
abban a saját szerepével kapcsolatos fejtegetéseiben is szükségképpen megmu- 
tatkoztak. Az Egységokmány aláírásának előzményeit ismertetve az előadottak 
hitelességének alátámasztására szükségesnek tartotta kijelenteni, hogy , a Ká- 


"e PI Archívum. 658. f. 3/1. ő. e. III. 213-214. 1.; Népszava, 1924. július 8. A reakció 
nem nyugszik. 

" PI Archívum. 658. f. 3/1. ő. e. III. 213-214. 1. Tudósít róla: Népszava, 1924. július 12. 
Az ügyészség , csak"? tévedett. 


175 


rolyi-féle mozgalmas időkben a legélesebben állást foglaltam a bolsevista moz- 
galmak ellen, nemcsak a pártvezetésben, hanem a lap hasábjain is". A Vix-jegy- 
zék teremtette szituációban azonban a tömeghangulat, a munkásság és a pol- 
gárság véleményazonossága arról, hogy , Magyarországot csak a bolsevizmusra 
való áttérés s a szovjetekkel való szövetkezés mentheti meg a pusztulástól", 
késztette őt is a március 21-én délelőtt tartott pártvezetőségi ülésen arra, hogy 
a kommunistákkal közös kormányalakítás mellett foglaljon állást. Ezt a lépést 
öt évvel az események után így indokolta: azért kellett együtt maradni a , kom- 
munistákkal, hogy azok túlzásaival szemben megmentsük a munkásosztályt, és 
a veszedelmesebb kilengéseknek gátat vethessünk, bár nem voltunk azzal tisz- 
tában, hogy tulajdonképpen mit jelent a proletárdiktatúra és az orosz szovjet 
utánzása, de azt sejtettük, hogy nagy bonyodalmak és veszedelmek előestéjén 
állunk". 

Majd hangsúlyozta, csak a véletlenen múlott, hogy a pártvezetőség Land- 
lerral és Kunfival őt küldte a Gyűjtőfogházba az egyesülés feltételeit megbe- 
szélni Kun Bélával. Tanácskozás azonban nem volt, mert , Kun Béla valósággal 
diktálta . . . a megegyezést . . . Mi akkor tudtuk, hogy a fennforgó helyzetben 
egyebet úgysem tehetünk, a diktátumot szó nélkül tudomásul vettük."" E kö- 
rülmény miatt Weltner a vallomásában nem tulajdonított különösebb jelentősé- 
get az Egységokmány elfogadásának, arra is hivatkozott, hogy mivel nem volt 
felhatalmazásuk a megegyezés megkötésére, az csak a pártvezetőség jóváhagyá- 
sával léphetett volna érvénybe. Igaz, a kihallgatás során , nem emlékezett" rá, 
hogy aláírta az okmányt, de ennek - szerinte — nincs is jelentősége, hiszen a 
pártválasztmány hozzájárulása esetén úgyis megtette volna. 

Az Egységokmány aláírásának körülményeit tisztázandó az ügyész Weltner 
elé tárta Haubrich József, Bogár Ignác, Rabinovics József rá nézve terhelő val- 
lomásait, továbbá Göndör Ferenc , Vallomások könyve" (Wien, 1922.) című 
művének hasonló értelmű, erre vonatkozó részét, amelyet ő természetesen valót- 
lannak tartott. Határozottan tagadta, hogy ő szólította volna fel Haubrichot a 
megegyezés aláírására, illetőleg, hogy Kunfival együtt már március elején tár- 
gyalt e kérdésről Kun Bélával, mint ahogyan ezt Bogár Ignác állította, és hogy 
(Rabinovics szerint) elsők között fogadta volna el a feltételeket. Göndör Ferenc 
megállapítását pedig (hogy ti. a tárgyalásokat ő vezette, igaz nem szívesen, de 
kommunista szellemben) arra sem érdemesítette, hogy reflektáljon rá." 

. Elismerte, hogy részt vett a Kormányzótanács megalakulását célzó tanács- 
kozáson, de csak azért, hogy elősegítse: , minél több régi szociáldemokrata ke- 
rüljön a kabinetbe". A különböző tanácsoknak (500-as, 150-es, 80-as) viszont 
választás útján lett a tagja. 

A vizsgálat során részletesen feltárta azokat az indítékokat, amelyek őt az 
antant képviselőivel való tárgyalásokra inspirálták. Ezek szerint a visszavonulás 
idején már kereste a kibontakozás, ill. a , más rendszerre való vértelen átme- 
net" lehetőségeit, de csak július végén, Kun Béla beleegyezésével bocsátkozott 
az antantmisszió tagjaival tárgyalásokba Bécsben. Ugyanakkor előadta: ,,ma- 


3 PI Archívum. 614. f. 1/1924-9903. ő. e. 3-5. 1. 
99 TJo. 8. 1. 

gam is több ízben iparkodtam őt [Kun Bélát) rábeszélni arra, hogy szociál- 
demokrata kormánynak adja át a hatalmat", de erre , csak akkor lett volna 
hajlandó, amikor már a hadsereg teljesen szétzüllött"." 

Okfejtéséből kitűnik, bizonyítani kívánta, hogy a proletárdiktatúra meg- 
szüntetése érdekében kellőképpen aktivizálta magát, ezzel szemben kitartott 
azon (valóban igaz) állítása mellett, hogy a Tanácsköztársaság megdöntését 
célzó, a szakszervezeti funkcionáriusok által szervezett összejöveteleken soha- 
sem vett részt, mint ezt az emigráció idején , A kompromittáltak" címmel meg- 
jelent írásában is hangsúlyozta. S hogy miért, arra meglehetősen kitérő és sema- 
tikus választ adott. Állítása szerint azért maradt távol ezekről a megbeszélések- 
ről, mert , jelen voltak a kommunisták ügynökei" és részvételével , többet ártott 
volna önmagának, mint használt volna az ügynek"."! A Tanácsok Országos 
Gyűlésén mondott beszédével kapcsolatban feltett ügyészi kérdésekre is sajátos 
módon reagált. Egyrészt határozottan állította, hogy a Tanácsköztársaság meg- 
dönthetetlenségére vonatkozó megállapításainak igazságában maga sem hitt, s 
abban sem, hogy e testület az igazi népakarat megtestesítője. Csatlakozását a 
proletárdiktatúrához , kényszerűségnek" tartotta már akkor is, s ezért nem is 
vállalt komolyabb pozíciót, bár mindent megtett a diktatúra mérséklésére, ami 
tőle tellett, de látva a kilátástalanságot, visszavonult. Másrészt kijelentette, hogy 
azt a beszédet, amelyet a Tanácsok Országos Gyűlésének a naplója közöl, soha- 
sem mondta el. , Beszéltem ugyan 1919. június 14-én, . . . de a közölt beszéd 
egyáltalán nem fedi azt, amit ott én elmondtam. Az ilyen misztifikáció a bolse- 
visták szokott eszköze volt.""" Végezetül a kihallgatáson leszögezte: , amit én 
tettem, amiatt megbánást nem érzek. Tagadom, hogy az említett eseményekben 
irányító szerepem lett volna." 

A kétnapos ügyészségi procedúra után az igazságügyi szervek a lapoknak 
leadott különböző hivatalos nyilatkozataikban igyekeztek az eljárás megindítá- 
sának a jogosságát indokolni. Ezekből a tudósításokból kiderül, hogy a bűnvádi 
eljárást még 1919 decemberében indították meg Weltner, Landler, Kunfi és 
társai ellen felségsértés és lázadás bűntette miatt. A vádlottak egy részét (Bogár 
Ignácot, Janovics Ferencet, Vántus Károlyt, Haubrich Józsefet) a bíróság jog- 
erősen el is ítélte. Weltner akkori törvényszék elé állítása , külföldre szökése" 
miatt nem volt lehetséges, az ellene indított eljárás azonban továbbra is érvé- 
nyes maradt. Az ügyészség , tévedett", amikor hivatalos igazolást adott arról, 
hogy Weltnert nem terheli semmiféle bűnügy, az akta ugyanis időközben , elke- 
veredett", s csak hazatérése után , véletlenül" került elő -— hangoztatják e tudó- 
sítások. A hivatalos nyilatkozat szerint éppen ezért engesztelő gesztusként tet- 
ték lehetővé, hogy szabadlábon védekezzék. Az igazságügyminiszter az üggyel 


5 To. 6. 1. 

41 To. 12. 1. 

s2 TJo. 12. 1. Vö.: Új Előre, 1924. augusztus 20. Gábor Andor: Jaci jáccik. . . — , Magyar 
állampolgári becsületszavamra kijelentem, hogy Jaci beszédéhez Kun Béla hozzá sem nyúlt. 
Nem kellett abba forradalmi frázist beírni, benne volt az anélkül is! S ezt azért jelenthetem ki. . . , 
mert a szovjet cenzora én voltam, a beszédeket én néztem át és még én sem csináltam egyebet 
Jaci beszédével, csak megfejeltem a fejetlen-lábatlan mondatokat, s ahol kifelejtette az állírmányt, 
ott odaállítottam és ahol az alanyt felejtette ki, ott oda-alanyoltam." 

kapcsolatban kijelentette, hogy az ügyészségnek a vizsgálat megindítására vonat- 
kozóan nem adott semmilyen utasítást, az eljárásról nem kapott hivatalos érte- 
sítést, így érdemben nem foglalkozhat a dologgal." 

Az elkövetkező napokban rendszeresen jelentek meg különböző, egymásnak 
sokszor ellentmondó hivatalos közlemények a fejleményekről, meglehetősen el- 
térő kommentárokkal. Néhány lap Weltnerrel is készített interjút, melyben kö- 
zölte, hogy képtelennek tartja az ellene felhozott vádakat a hatalom átadásában 
való közreműködéséről." A Világnak adott nyilatkozatában többek között kije- 
lentette, hogy az MSZDP egyáltalán nem volt abban a helyzetben, hogy a 
Károlyitól kapott hatalommal élni tudott volna, a kommunista agitáció követ- 
keztében , a tömegekre nem volt semmi néven nevezhető befolyása". Az ese- 
mények menetére személy szerint azért sem gyakorolhatott hatást, mert rövid- 
del március 21-e előtt tért haza egyhónapos stockholmi papírbeszerző útjáról." 
Nevetségesnek tartotta, hogy a kommunista törekvések elősegítésével gyanúsít- 
ják, mivel a Tanácsköztársaság előtt és alatt , legélesebben harcoltam minden 
terror, erőszak, kegyetlenség és gyilkosság ellen. Akkor sem voltam, most sem 
vagyok kommunista" -— fejezte be nyilatkozatát. 

Már maga az eljárás megindításának a ténye, de a hivatalos magyarázko- 
dások, az üggyel kapcsolatban exponált személyek nyilatkozatai még inkább 
felkavarták a politikai közhangulatot és élénk sajtóvisszhangot váltottak ki. 

A Népszava július 9., 10., 12. számaiban megjelent írások hosszasan fog- 
lalkoztak az eljárással. Több cikk határozottan állította, bogy Györki Weltner 
hazajövetelét előkészítő munkája során az ügyészségtől konkrétan az Egység- 
okmány aláírását illetően is megnyugtató választ kapott." A lap igyekezett rá- 
mutatni azokra a sorozatos eljárásbeli hibákra, esetleg szándékos , tévedésekre", 
amelyek az ügy kimenetelét bonyolították, ill. módosították. A július 12-én 
megjelent egyik közlemény szerzője úgy vélte, hogy más újságok Weltner mel- 
letti valóságos rokonszenvtüntetése is hozzájárult, hogy az ügyészség bizonyos 
mértékben korrigálta , tévedéseit"" és így a hatályban levő jogszabályok értelmé- 
ben az ügyet rendes bírói eljárással folytatják le." A továbbiakban hírül adta, 


3 Népszava, 1924. július 9. Kertelnek és ferdítenek.; Ld. még pl.: Esti Kurir, 1924. 
július 10. Weltner ellen már készül az ügyészi vádirat.; Pesti Napló, 1924. július 10. , Beavatott 
hely" információja a Weltner-ügy előzményeiről és mai állásáról.; Pesti Napló, 1924. július 9. 
Pesthy Pál megcáfolja lemondásának a Weltner-üggyel kapcsolatban szárnyra kelt híreit. . . 
Ú jabb , illetékes? nyilatkozata a Weltner-ügy mai állásáról. 

"5 Világ, 1924. július 9. A Weltner-ügy. ; Világ, 1924. július 9. Weltner Jakab megcáfolta 
az ügyészség vádjait.; Pesti Napló, 1924. július 9. Pesthy Pál megcáfolta lemondásának a Welt- 
ner-üggyel kapcsolatban szárnyra kelt hírét. 

4 Weltner 1919. február 12. és március 15-e között volt Stockholmban. (PI Archívum. 
614. f. 1/1924-9903. ő. e. 4. 1.) 

5 Népszava, 1924. július 10. Tovább ferdítenek és - uszítanak.; Uo. 1924. július 11. 
Weltner Jakab elvtárs ügyében a kormány Bodóné szerepét játssza. . . ; Népszava, 1924. július 
13. Az álkeresztény és fajvédő berkekben. . . 

" Népszava, 1924. július 12. Az ügyészség ,, csak" tévedett.; Esti Kurir, 1924. július 12. 
Weltner Jakab ellen - egyelőre még nem készül vádirat. (A cikk hivatkozik az 1921. december 
24-i 10.092/1921. M. E. sz. rendeletre, amely alapján nem lehet Weltnerrel szemben a gyorsí- 
tott eljárást alkalmazni.); Világ, 1924. július 12. A Weltner-ügy további fejleményei.; Pester 
Lloyd (Abendblatt), 1924. július 11. Kein beschleunigtes Verfahren gegen Jakob Weltner. 


hogy a Weltner által előterjesztett védekezés miatt elrendelték a nyomozás ki- 
egészítését. 

Az Esti Kurir július 9-én vezércikkben ítélte el a , kormány hitelét, a ható- 
ságok iránti bizalmat megrendítő" eljárást, amelyet a , legsúlyosabb politikai 
hibának" bélyegzett, s a következményekért a felelősséget egyértelműen a kor- 
mányra hárította. Ugyanakkor Az Újság szintén a címoldalon közölt két ter- 
jedelmesebb cikkében - a szociáldemokraták véleményével megegyezően szó- 
szegéssel vádolta a kormányt." A lap másnapi vezércikke megjegyezte, hogy 
az egyedül tisztességes megoldás a pertörlés lenne. Ennek alátámasztására kö- 
zölte az ismert polgári liberális politikus, Vázsonyi Vilmos nyilatkozatát, aki 
érthetetlennek tartotta a kormány lépését és szokatlannak az ügyészség , salvus 
conductusa" ellenére megindított eljárást. Szerinte , ez a per a legnagyobb 
politikai ballépés" és , ha valaha, úgy ebben az esetben helye van a pertörlés- 
nek" .5" 

A Pesti Napló munkatársai is aggodalommal figyelték a Weltner-ügy fejle- 
ményeit. Egyikük véleménye szerint , senkinek sem állhat érdekében, hogy el- 
múlt és túlhaladott dolgokkal megint felzaklassák a közhangulatot?". Úgy vélték, 
senki sem kifogásolhatná, ha a kommunistákat üldöznék, ill. üldözik, de azt 
igen, hogy Weltnerrel teszik ezt, aki , a kommunisták bátor ellenfele volt akkor 
is, amikor azok a hatalmat bitorolták"."! 

Számos más lap, így pl. a Pesti Hírlap, az Az Est, a Világ, a Magyar- 
ország, sőt még a Magyarság és a Nemzeti Újság is viszonylag tárgyilagosan 
és részletesen foglalkozott az esettel. Igaz, gyakran mindenféle kommentár nél- 
kül ismertették a tényeket, az MSZDP egyes vezetői és Weltner, valamint kü- 
lönböző hivatalos személyek (Miskolczy Ágost, Palányi Aladár, Pesthy Pál) 
nyilatkozatait, sok tekintetben egymásnak ellentmondó érveléseit."? 

Egyes fajvédő és keresztény sajtóorgánumok így a Szózat, az Új Nemze- 
dék, A Nép és a kormány félhivatalos lapja, a 8 órai Újság azonban a Weltner, 
ill. az MSZDP elleni hangulatkeltésben jártak az élen. A 8 órai Újság, védve 
a hivatalos álláspontot, egyértelműen helyeselte a törvényes felelősségrevonást, 
s úgy vélte, hogy az ügy ,jindokolatlanul nagy port vert fel". Hihetetlennek 


8 Esti Kurir, 1924. július 9. Behódolás vagy taktika.; Ld. még uo. Felségsértés és lázadás 
miatt folyik az eljárás Weltner Jakab ellen.; Uo. július 10. Weltner Jakab ellen már készül az 
ügyészi vádirat. Uo. július 12. Weltner Jakab ellen - egyelőre még nem készül vádirat. 

49 Az Újság, 1924. július 9. A Weltner-ügy.; Az Újság, 1924. július 9. Weltner Jakab az 
ügyészség salvus conductusával tért haza. 

§§ Az Újság, 1924. július 10. Pertörlést várnak Weltner Jakab ügyében. 

"A Pesti Napló, 1924. július 9. Pesthy Pál megcáfolta lemondásának a Weltner-üggyel 
kapcsolatban szárnyra kelt hírt. 

": Ld. pl.: Világ, 1924. július 9. Weltner Jakab megcáfolta az ügyészség vádjait.; Uo. 
1924. július 12. A Weltner-ügy további fejleményei.; Magyarország, 1924. július 11. A Weltner- 
ügy további fejleményei.; Magyarország, 1924. július 11. A Weltner-ügy iratai nem voltak 
a Károlyi-per irataihoz csatolva. ; Uo. 1924. július 12. A szocialista képviselők tárgyalása az igaz- 
ságügyminiszterrel Weltner ügyében.; Az Est, 1924. július 9. Az ügyészség még ma kommüni- 
két ad ki a Weltner-ügyben.; Pesti Hírlap, 1924. július 11. A Weltner-ügy és a szociáldemok- 
raták. Uo. július 12. Weltner ellen a kommunistákkal kötött egység miatt folyik az eljárás.; 
Nemzeti Ú jság, 1924. július 9. Weltner Jakab ügye.; Magyarság, 1924. július 9. Vádirat Weltner 
Jakab ellen.; Uo. július 10. Miért indult bűnvádi eljárás Weltner Jakab ellen ? 

tartotta, hogy Weltner, valamint ügyvédje ne tudott volna, az 1919-ben meg- 
indított eljárásról. Furcsállta, hogy , valaki, aki annak idején vezérszerepet ját- 
szott, felforgató volt, a büntetlenség igényével lépjen fel". 

Weltnerrel szembeni ellenszenvének kinyilvánítására A Nép interjút készí- 
tett két , névtelen" szociáldemokrata munkással, akiktől arra akart választ kapni, 
hogyan fogadták régi vezérüket. Közülük az idősebb szájába a következő szava- 
kat adta: , Weltner Jakab és társai csak tehertételek a magyar szociáldemokrata 
munkásságnak." Az , ifjúval!" többek között ezt mondatta: ,, Torkig vagyunk 
mi a mostani vezetőséggel, hát még a gyáván megfutamodott régiekkel."5: 

Közbevetőleg megjegyzendő azonban, hogy egyáltalán nem tekinthetők 
általános jelenségnek (ha nem is vonjuk kétségbe, hogy ilyen és ehhez hasonló 
hangok is vegyültek a Weltnert lelkesen üdvözlő szavak közé) az itt idézett meg- 
nyilatkozások. Hiszen Weltnert sokszor emlegetett tekintélye, népszerűsége, 
emberséges magatartása az egyszerű munkások körében is rokonszenvessé tette. 

A Népszava december 10-én tudósított Weltner hármas évfordulója — 47. 
születésnapja, 30 éves szakszervezeti és 25 éves pártmunkájának jubileuma -— 
alkalmából rendezett bensőséges ünnepségről, melynek megrendezését annak 
az öröme is motiválta, hogy Weltner a hosszú és kényszerű távollét után ismét 
, megtalálta helyét a magyar munkásmozgalomban", s feltehetőleg az az együtt- 
érzés és rokonszenv is, amit a vele szemben alkalmazott hivatalos és félhivata- 
los zaklatás ébresztett. A hangulat — olvasható a cikkben - annak ellenére, hogy 
beszédek és felköszöntők nem hangzottak el , nagyon emelkedett és ünnepélyes 
volt, méltó Weltner elvtárs pályafutásához" és az , üldözött szocialista harcos 
lelkivilágához"."" A Népszava említett cikke hírt adott arról is, hogy a jelenleg 
még emigrációban élő barátok, Garami, Buchinger, Erdélyi Mór levelekben és 
táviratokban szintén üdvözölték őt."" 

Az emigráció élénk figyelemmel kísérte a Weltner-ügy alakulását. Az Em- 
ber július 13-i számában három terjedelmes cikk"" is foglalkozott vele, ismer- 
tette egyes mozzanatait, a hazai sajtó különböző reagálásait, élesen bírálva a ma- 
gyar pártvezetők tehetetlenségét, frázisszerű nyilatkozatait. Ugyanakkor hatá- 
rozottan elítélte az egész , konszolidált" ellenforradalmi rendszert. Megállapí- 
totta, azzal, hogy ez esetben is teret engedett a törvénytelen és brutális eszközök 
alkalmazásának, nemzetközi téren is kompromittálta magát. A régi emigránstárs 
sorsának alakulását aggodalommal figyelte, rokonszenvvel és együttérzéssel nyi- 
latkozott róla. 

Gábor Andor az Új Előre hasábjain megjelent sorozatos tudósításaiban 
nem tartotta tragikusnak Weltner hazai üldöztetését. Bár a kormánynak az 
amnesztia-rendelettel kapcsolatos manipulációját elítélte, de a Weltner elleni 


53 g órai Újság, 1924. július 10. Az , emigránsok". 

M A Nép, 1924. július 11. Torkig vagyunk a mai pártvezetőséggel, hát még a megfuta- 
modott régiekkel ?! 

§§ Népszava, 1924. december 10. Weltner elvtárs ünneplése. 

s Vö.: PI Archívum. 721. f. 2/t-702. ő. e. Garami Ernő 1924. december eleji levele., Mil- 
lok Sándor 1924. december 9-i levele Weltnerhez. 

§7 Az Ember, 1924. július 13-i számában megjelent cikkek: Öt év múltán 1. o., Becsület- 
ügy. 2. o., Hajtóvadászat Weltner Jakab ellen. 3-4. o. 


eljárás megindításában szinte semmi kivetnivalót nem talált."" A lap más cikkei 
is ellenszenvvel, majdnem gyűlölettel emlékeztek meg Weltnerről."" 

A lapokat azonban nem csupán maga az eljárás jogi vonatkozásai, szabály- 
talanságai foglalkoztatták, hanem Weltner vallomásainak egyes részletei is, me- 
lyeket korábbi, olykor eleve hiányos vagy eltorzított ismereteikkel egybevetve, 
ki-ki a maga módján erényként vagy éppen bűnként tüntetett fel. A Weltner 
tanácsköztársaságbeli szerepével foglalkozó, azt értékelő számos közlemény kö- 
zött azonban kevés volt a tárgyilagos hangvételű írás. Általában eltúlozták, 
túlértékelték, s így sok esetben félremagyarázták, eltorzították Weltner akkori 
tényleges befolyását, az események alakulására gyakorolt hatását." Bizonyos 
fokig Weltner maga is hozzájárult saját politikai portréjának meghamisításához, 
elferdítéséhez. 

Az igazsághoz legközelebb a Népszava értékelése állt, ennek bizonyos mér- 
tékű objektivitását akkor is el kell ismerni, ha figyelembe vesszük, hogy az akkori 
politikai szituációban másként nem is nyilatkozhatott. Eszerint egyrészt , Welt- 
ner elvtársnak a kezében soha a hatalom nem volt, tehát nem is volt mit át- 
adnia, másrészt mint a Népszava szerkesztője nem is kerülhetett olyan hely- 
zetbe, hogy bármi néven nevezhető módon befolyást gyakrolhatott az akkori 
zűrzavaros helyzet irányítására." 

A Weltner-üggyel kapcsolatban egyébként a lapok téves információi 
alapján néhány kósza hír is elterjedt. Többek között az ügyészi kihallgatás után 
több újság tudni vélte, hogy az igazságügyminiszter benyújtotta lemondását, 
mert nem vállal közösséget, az ügyészség eljárásával. Más lapok azt híresztel- 
ték, hogy Weltner a további vizsgálatok elől Bécsbe szökött."" Ezeknek az alap- 
talan közléseknek a helyesbítését, valamint cáfolatát később nyilvánosságra 
hozták. A dolog jelentőségét, politikai súlyát az a tudósítás is növelte, mely 
arról adott hírt, hogy Pesthy Pál a Minisztertanács elé terjeszti a Weltner- 
ügyet. Az erről beígért konkrét tájékoztatások az aznapi sajtóból arra való hivat- 


ts Ld. pl. Új Előre, 1924. augusztus 5. Gábor Andor: Hurrá, amnesztial; Uo. augusztus 
20. uő.: Jaci jáccik.; Uo. július 29. uő.: Weltner vádol. 

1 1 d. Új Előre, 1924. augusztus 12. Cserkészés a Horthy-szava vadonjában. 

$ Ld. pl.: Új Előre, 1924. június 21. Gábor Andor: Jaczi bácsi hazament!; Uo. július 2. 
Weltner Jakab ma a Horthy-Berkó banda legújabb kegyeltje.; Uo. augusztus 20. Gábor Andor: 
Jaci jáccik.; Az Ember, 1925. november 21. Szegény Weltner! avagy Az ellenforradalom hálája. 
— Nem reális az a beállítás sem, miszerint Weltner volt a bolsevizmus legádázabb ellensége. 
(Ld. pl.: Világ, 1924. július 9. Weltner Jakab megcáfolta az ügyészség vádjait.; Esti Kurir, 
1924. július 9. Felségsértés és lázadás miatt folyik az eljárás Weltner Jakab ellen.; Pesti Napló, 
1924. július 8. Weltner Jakabot ma délután kihallgatták az ügyészségen.) Ugyancsak nem iga- 
zolható a fajvédő és keresztény irányzatú sajtótermékek némelyikének az a vádja sem, hogy a 
hatalomnak a bolsevikok kezére játszása főként az ő politikai magatartásának a következménye 
volt. (Ld. pl.: Szózat, 1924. augusztus 28. Elkészült a vádirat Weltner Jakab ellen.; Uj Nem- 
zedék, 1924. augusztus 15. A Népszava ellen eljárás indul a tegnapi Weltner-cikk miatt.) 

" Népszava, 1924. július 8. A reakció nem alszik. 

"5 A Pesthy Pál lemondásáról szóló híreket, ill. cáfolatukat ld. pl.: Magyarság, 1924. 
július 9. Vádirat Weltner ellen.; Népszava, 1924. július 9. Kertelnek és ferdítenek.; A Weltner 
Bécsbe távozását cáfoló tudósítások pl.: Az Újság, 1924. július 11. Álhír Weltner Jakab mene- 
küléséről.; Népszava, 1924. július 11. Weltner Jakab elvtárs ügyében a kormány Bodóné 
szerepét játssza. 


kozással maradtak el, hogy az ülés késő estig tartott, s így nem volt lehetséges 
a híradás az ott történtekről."" Arról, hogy a Minisztertanácsnak azon a bizo- 
nyos ülésén mi történt, később sem közöltek a lapok semmit. A jegyzőkönyvek 
tanúsága szerint sem a jelzett napon, július 11-én, sem az elkövetkező hóna- 
pokban ilyen jellegű téma nem került napirendre a Minisztertanácsban." 

Miután a vizsgálat során sem az ügyészségnek nem sikerült kellő bizonyí- 
tékot szereznie Weltner bűnösségéről, sem Weltner nem tudta ártatlanságát 
meggyőzően igazolni, pótnyomozást rendeltek el. A vádhatóság álláspontja 
szerint , Weltner bűnösségéhez és felelősségéhez a bolsevizmussal kapcsolat- 
ban nem fér kétség. Weltner és Kun között többszörös előzetes megbeszélések 
történtek a hatalmi célok elérése érdekében.""5 

A védelem természetszerűleg ennek az ellenkezőjét kívánta az új vizsgálat 
során bizonyítani, s végeredményként a vád elejtését elérni. Tekintve, hogy 
az eredeti Egységokmány nem volt meg, nem volt ellenőrizhető az sem, hogy 
egyrészt a szövege azonos-e a lapokban közöltekkel, másrészt, hogy Weltner 
egyáltalán aláírta-e. Weltner védője továbbá igazolni kívánta, hogy védence 
a Gyűjtőfogházban csupán egyszer járt az MSZDP küldötteként, február 12-e 
és március 15-e között Stockholmban tartózkodott. Kun Bélával pedig mindig 
élesen szemben állott, , vele társadalmilag sem érintkezett". Hogy Weltnernek 
a Tanácsköztársaság idején semmiféle hatalmi aspirációi nem voltak, ezt azzal 
is bizonyítani szándékozott, hogy nem vállalt semmiféle állást és megbízatást, 
még a Népszava szerkesztéséről is lemondott, mikor azt követelték tőle, hogy 
tegye radikálisabbá a lapot. Igaz, lemondó nyilatkozatát nem hozták nyilvános- 
ságra. 

Az ügyészség július 11-én a nyomozás kiegészítése céljából az ügyet azzal 
az instrukcióval tette át az államrendőrség főkapitányságára, hogy derítsék ki, 
mikor vált meg Weltner a Népszava szerkesztőségétől, igaz-e, hogy 1919. 
július 14-e után nem szerkesztette a lapot, továbbá, hogy a vád tárgyát képező 
beszédet meghamisított szöveggel hozták-e nyilvánosságra. Állapítsák meg 
továbbá, hogy , milyen hatósági jogkört bitorolt az ún. Központi Munkás- 
és Katonatanács, ennek 500-as bizottsága és elnöksége", és milyen szerepe 
volt ebben Weltnernek, miért éppen őt delegálták a fogházban folytatandó 
tárgyalásokra, a kiküldöttek felhatalmazása végleges vagy ideiglenes egység 
megkötésére szólt-e."§ 

A megadott szempontok alapján Wetz Viktor etetést által elvég- 
zett pótnyomozás eredményeit figyelembe véve Miskolczy Ágost ügyész 
augusztus 10-re elkészítette a vádirat tervezetét, melyben csak az Egységok- 


"5 Pesti Napló, 1924. július 12. A védelem a Weltner-ügyben a vád végleges elejtését várja. 

"4 OL. K27/145. d. Minisztertanácsi jegyzőkönyvek. 

"8 Pesti Napló, 1924. július 12. A védelem a Weltner-ügyben a vád végleges elejtését 
várja. 

"6 PI Archívum. 658. f. 1/1919-IV-13-8784. ő. e. 113-115. 1. - Az egyik vádpontot képező 
beszéd kritikus mondata: , botorság azt gondolni ..., hogy visszatérés van, mert nincs vissza- 
térés. Mert ha már ráléptünk erre az útra, akkor vagy csak proletár diktatúra vagy kapitalista 
diktatúra lehet, más út nincs.? A beszéd megjelent: Vörös Ú jság, 1919. június 15. A tanácsok 
országos gyűlése, Népszava, 1919. június 15. A magyarországi tanácsok országos gyűlése. (Az 
idézet innen: 4. o.) 

mány aláírása miatt indítványozta Weltner felelősségre vonását, az izgatás bűn- 
tette miatti vádat elejtette." Majd az ügyet, politikai vonatkozása miatt az 
igazságügyminiszter elé terjesztette jóváhagyás végett. Miután Weltnert végül 
is vád alá helyezték, s védői (Györki Imre és Vámbéry Rusztem) ez ellen 
kifogással éltek, az ügy a vádtanács elé került." A vádtanács december 1-én 
zárt ülésen hozott határozatával a vádat fenntartotta, az újabb vizsgálat elren- 
delésére vonatkozó kérelmet elutasította, s a döntésről december 4-i átiratában 
tájékoztatta az igazságügyminisztert."" 

A főtárgyaláson 1925. február 25-én Töreky Géza tanácsa az ügyet a 
Bécsben betegen tartózkodó Weltner (aki eredetileg a Szocialista Munkás- 
internacionálé - SZMI - tanácskozására engedéllyel utazott oda) által küldött 
törvényszéki orvosszakértői igazolás" alapján két hónapra elnapolta." 

A bíróság ezen döntését, s az ügy későbbi sorsának alakulását azonban első- 
sorban nem Weltner egészségi állapota befolyásolta. Az igazságügyminiszter 
ugyanis 1925. február 18-i bizalmas utasításában elrendelte, hogy az ügyész- 
ség vezetője sürgősen intézkedjék, hogy az április 18-án kibocsátott körrende- 
let értelmében hazatérő emigránsokkal kapcsolatos minden olyan bűnügyben, 
amelyekben a , terhelt ily irányú kérelme alapján a nyomozólevél visszavona- 
tott, megfelelő módon eszközöljék ki, hogy a bíróság főtárgyalást további ren- 
delkezésemig ne tartsa meg, ill. a már esetleg kitűzött tárgyalást napolja el"." 
(Az én kiemelésem - V. E.) Egy későbbi keletű főügyészi átirat arról tájékoz- 
tatja az igazságügyminisztert, hogy a Weltner-ügy iratait április 8-án az Igaz- 
ságügyi Minisztérium IV. ügyosztályára (büntetőjogi osztály) — annak előzetes 
kérése alapján — felküldte, , s azok jelenleg is Timkó Zoltán koronaügyész-he- 
lyettes úrnál őriztetnek"." Hogy a bizalmas miniszteri utasítás döntően be- 
folyásolta a további ügymenetet, az is bizonyítja, hogy a főtárgyalás ismételt 
kitűzésére soha nem került sor. Az aktákat évekig fektették az Igazságügyi 
Minisztérium illetékes osztályán. A dologban csupán annyi történt, hogy a 
Weltner által időközben benyújtott kegyelmi kérvényeket elutasították," s az 
ügy ismét csak 1929-ben, az emigráció, azaz a Garami csoport felszámolásá- 
nak újabb lehetőségével összefüggésben került előtérbe. A háttérben most is, 
mint 1924-ben, a kormány és az MSZDP közötti tárgyalás, ill. kompromisszu- 


mos megállapodás állt. 


" PI Archívum. 638. f. 1/1919-IV-13-8784. ő. e. 

"s TJo. 614. f. 1/1924-9903. ő. e. 28-39. 1. 

9 To. 635. f. 3/T. 1929-49905. ő. e. 63. 1. 

79 To. 14. 1. 

"1 TJo. 614. f. 1/1924-9903. ő. e. 49-52. 1.; Népszava, 1925. január 16. Érik a fenye- 

gyümölcse.; Uo. 1925. február 26. A Weltner-pör tárgyalását elnapolták. 

"3 PI Archívum. 653. f. 2/32. ő. e. 3. 1. 

3 Uo. 635. f. 3/T. 1929-49905. ő. e. 113. 1. Az irat kelte 1925. július 29. 

"4 To. 114-115. 1. -— Weltner kegyelmi kérvényét, amely 1925. október 31-én érkezett 
az Igazságügyi Minisztérium IV. ügyosztályára, az igazságügyi államtitkár, Szászy Béla 1925. 
november 16-án elutasította. A rendelkezésre álló iratokban található 1926. április 21-i keltezésű, 
azonos tartalmú, címzésű és aláírású dokumentum arra enged következtetni, hogy Weltner 
1926-ban is folyamodott kegyelemért. (Ld.: PI Archívum. 638. f. 1/1919-IV-13-8784. ő. e. 
128. 1.) 


Mint már említettük, a párt az emigráció felszámolásának követeléséről 
elvileg soha sem mondott le, s a Weltner-ügy kapcsán az egész emigráció prob- 
lematikája hangsúlyosabb lett. A párt vezetősége és parlamenti frakciója 
ugyanis éppen a különböző oldalról őt ért bírálatok, támadások miatt nem 
exponálhatta magát kizárólag csak Weltner sorsának, körülményeinek a rende- 
zése érdekében. Így a személyével és esetével foglalkozó Népszava-cikkek, 
pártvezetőségi ülések, parlamenti interpellációk követelték az egész emigráció 
megszüntetését, melynek során a kormánypolitika bírálata a szokottnál élesebb 
formákat öltött, és emiatt nemegyszer volt kellemetlenségük a párt vezetőinek, 
valamint Vanczák Jánosnak, a Népszava akkori felelős szerkesztőjének." 

A Weltner körüli vihar elülte után a párt gyakorlati politikájában az emigrá- 
ció ügye is átmenetileg lekerült a napirendről. Újból 1929 tavaszán vetődött 
föl, amikor Bethlen külpolitikai céljai érdekében az MSZDP segítségét is 
igénybe kívánta venni. A kormány és az MSZDP megbeszéléseinek az ered- 
ményeként sok huzavona után az MSZDP kegyelmi kérvényét Zsitvay Tibor 
igazságügyminiszter a kormány nevében szeptember 26-án terjesztette a kor- 
mányzó elé, s végül is csak Buchinger, Garami és Weltner számára javasolta az 
amnesztia megadását. Horthy október 10-én aláírta az e három személyt érin- 
tő, kormányzói kegyelmet tanúsító okmányt."" 

A Népszava október 13-án címoldalán közölte a pertörlés elrendelését, 
melynek alapján Garami és Buchinger szabadon hazatérhetett, és Weltner 
, Visszanyerte akciószabadságát"." E lapszám részletesen foglalkozott ezzel a 
témával, hangsúlyozta, hogy ezt az esetet a szociáldemokrata vezetőség csupán 
az emigráció hazatérése első lépésének tekinti és a többi emigráns érdekeit is 
figyelembe vevő további intézkedéseket követel." Ugyanebben a szellemben 
nyilatkoztak a párt vezetői a Tattersallban tartott népgyűlésen is." A Szocializ- 
mus is megemlékezett a pertörlés eredményeként a mozgalomba ismét be- 
kapcsolódó régi munkatársairól, és ebből az alkalomból meleg szavakkal kö- 
szöntötte őket." 

Weltner a pertörlésre vonatkozó bírói végzést 1930. február 3-a után a 
Töreky tanács ítélethirdetése után kapta kézhez." Ezzel végleg lezárult a hosz- 
szadalmas igazságügyi eljárás, és Weltner elől elhárult minden akadály, mely 
bizonyos mértékig gátolta őt abban, hogy aktívan részt vegyen a politikai 
életben. 


"5 Ld. pl.: Új Nemzedék, 1924. augusztus 15. A Népszava ellen eljárás indul a tegnapi 
Weltner-cikk miatt.; Népszava, 1924. augusztus 30. Az ügyészség eljárást indít a szociáldemok- 
rata pártválasztmány ellen ? ; Népszava, 1925. április 23. Házkutatás a Népszavánál.; Népszava, 
1925. május 7. A Népszava újabb tizenegy sajtópöre a nemzetgyűlés előtt. 

"6 Nemes Dezső: A Bethlen-kormány külpolitikája 1927-1931. Kossuth Könyvkiadó 
1964. 283-293. o.; PI Archívum. 654. f. 4/53. ő. e. 1—2., 5-6. 1. 

" Népszava, 1929. október 13. Garami Ernő, Buchinger Manó és Weltner Jakab elvtár- 
sak ügyében elrendelték a pertörlést. 

"" Népszava, 1929. október 13. Az első lépés. 

" Népszava, 1929. október 15. 30 000 ember követelte a demokratikus kormányzati rend- 
szer bevezetését. 

"9 Szocializmus, 1929. 12. sz. 375. o. Garami Ernő, Buchinger Manó, Weltner Jakab. 

"! PI Archívum. 614. f. 1/1924-9903. ő. e. 53. 1.; Uo. 638. f. 1/1919-IV-13-8784. ő. e. 


Röviddel Magyarországra érkezése után az MSZDP titkársága levélben 
értesítette Weltnert, hogy a pártvezetőség június 24-i ülése egyhangúlag a 
Népszava társszerkesztőjévé választotta. 

Weltner tehát 1924. július elején visszatért régi munkahelyére, ahol , régi 
fizetését egy hónapra megkapta, ezzel együtt egyhavi szabadságot is . . .""? Az 
ellene megindított vizsgálat, s annak bonyodalmai, az MSZDP-t bizonyos 
óvatosságra késztették. A párt nyilvánosan igyekezett megcáfolni egyes lapok- 
nak Weltner szerkesztői munkájára célzó megjegyzéseit." Lényegében arról 
van szó, hogy kétségbevonták Vanczák felelős szerkesztői tevékenységét, s 
Weltnert tartották a gyakorlati irányítónak, ami Weltner akkori, még labilis 
helyzetében a kormányszervek nemtetszését hívhatta volna ki. Weltner ekkor 
még valóban nem volt felelős szerkesztő, csak évekkel később, országgyűlési 
képviselővé választása után, 1931-ben lett formálisan is az, de a tényleges szer- 
kesztői teendőket ő látta el. Ezt számos dokumentum igazolja, a hozzá mint 
szerkesztőhöz küldött tucatnyi levél, mely a Népszavában megjelentetni szán- 
dékozó írásokkal kapcsolatos kérdéseket, javaslatokat tartalmazza, továbbá azok 
a félhivatalos baráti levelek, amelyek Weltner szerkesztői munkáját méltatják, 
tanúsítva hatását a lap színvonalára." 

Az emigrációs sajtó is felfigyelt a lap stílusában bekövetkezett változásra, 
de az előbbiektől eltérően többnyire a negatívumokat emelte ki. Az Új Előre 
egyik cikke pl. kifogásolta a Népszava , kirohanását" az MSZDP ellenzéke 
ellen, amelyért egyértelműen Weltnert tette felelőssé; a durva támadásokat, 
ledorongolásokat tartalmazó írások szerzőjében is őt vélte felfedezni." Hogy 
Weltnernek több köze volt a lap szerkesztéséhez, mint egy egyszerű belső 
munkatársnak, azt a parlamenti frakció titkárságának figyelmeztető sorai is 
bizonyítják. E levélben Mónus óvatosságra inti őt az egyik intrikus külső 
munkatárs cikkeinek a közlésével kapcsolatban, akinek az írásai — szerinte -— 
nemcsak a párt vezetőségének és parlamenti frakciójának, hanem Weltner tekin- 
télyének is árthatnak."" 

Weltner szerkesztői pozícióját támasztja alá továbbá Kassák Lajosné 
Bécsből írott, több félhivatalos levele is, melyben Kassák egyes verseinek, 
tanulmányainak közlését vagy az értük járó honorárium elküldését kéri, ill. 
reklamálja. Vagy a Párizsban élő Bölöni György levele, melyben 8-10, politikai 


"2 To. 721. f. 1/29. d. A XVII. 1/1924/14. Révész Mihály 1924. július 14-én Böhmhöz 
írt levele. 

5 Szózat, 1924. november 7. Ki a Népszava szerkesztője ?; Népszava, 1924. november 
8. Ki a Népszava szerkesztője ? 

54 Ld. pl.: PI Archívum. 721. f. 2/T. 703. ő. e. — Ld. ugyanitt többek között Garami 
1924. augusztus 1-i és Millok Sándor 1924. december 9-i levelét, továbbá Krúdy Gyula , Welt- 
ner Jakab szerkesztő úrnak? címzett 1924. október 22-i, baráti hangú, nosztalgikus levelét, 
melyben a váci fegyházban együtt töltött idők , kellemes"? emlékeit idézve köszöni barátjának, 
hogy a Népszava az Ő 25 éves írói jubileuma alkalmából elismerő szavakkal emlékezett meg 
róla. Weltner iránti rokonszenvének a kinyilvánítását ebben a kritikus helyzetben is vállalta, 
pedig akkor már megbecsült, ismert író, Weltner politikai státusza viszont éppen labilis, per- 
törlése még nagyon is bizonytalan volt. 

5 Új Előre, 1924. december 13. Rácz Béla: A hang Jákobé... 

" PI Archívum. 658. f. 3/25. ő. e. II. k. 249. 1. 


és kulturális kérdésekkel foglalkozó cikk megírását vállalja Weltner előzetes 
felkérése alapján."" Hasonlóképpen erről tanúskodnak Hatvany Lajos Rómá- 
ból Weltnernek küldött sorai, melyekben felajánlja vasárnapi cikkíróként tevé- 
kenységét a Népszavának." 

Weltner a szociáldemokrata pártsajtó irányításában hazatérése után hama- 
rosan aktív és jelentős politikai tevékenységet fejtett ki. Sok éves újságírói 
tapasztalatait ezen a területen mindenképpen haszonnal kamatoztathatta. 
Bizonyára kiterjedt baráti és irodalmi kapcsolatai nagymértékben hozzájárul- 
tak ahhoz, hogy a kor haladó írói, publicistái közül sokan rendszeresen írtak 
a Népszavába." Több jeles irodalmi személyiséggel közvetlen emberi, sőt 
baráti kapcsolatot is fenntartott (Révész Béla, Nagy Lajos, Krúdy Gyula, 
korábban Ady Endre, Mikszáth Kálmán és mások), erre utalnak a család tulaj- 
donában levő egykori levelek, feljegyzések is. Weltner irodalmi tájékozottsága, 
irodalom- és művészetpártolása, szervezőkészsége, szerkesztői gyakorlata mel- 
lett a fenti körülményeknek is szerepük volt a Népszava irodalmi színvonalá- 
nak jelentős emelkedésében. Ugyanakkor a lap politikai arculata — megítélésünk 
szerint — alig változott. 

Sokirányú, termékeny publicisztikai munkásságának e korszakára esik a 
negyedszázados munkásmozgalmi élményeit, tapasztalatait, emlékeit megörökítő 
két memoárkötetének - 1927-ben, ill. 1929-ben - saját kiadásban való meg- 
jelentetése is. Az első, az egy hónapon belül másodszor is kiadott , Milljók egy 
miatt" című, mely életpályájának csak a forradalmak időszakáig terjedő szaka- 
szát tárgyalja, egyes polgári körök felháborodását váltotta ki. A kormány fél- 
hivatalos reggeli lapja, a Budapesti Hírlap, a könyv megjelenése kapcsán éles 
támadást indított ellene, gúnyosan számon kérve tőle a Tanácsköztársaság alatti 
tevékenységének a bemutatását. A cikk szerzője mintegy e hiányosság pótlá- 
sára, igyekezett összeszedni Weltner valamennyi bűnét, amelyekkel elősegí- 
tette a proletárdiktatúra létrejöttét, s bizonyos fokig a fennmaradását." 

A cikk annyira eltúlozta Weltner szerepét, annyira karikírozta politikai 
megnyilatkozásait, hogy az még egyes polgári politikusok igazságérzetét is 
bántotta. Így pl. Perényi Zsigmond báró a Budapesti Hírlaphoz írt nyílt 
levelében kelt Weltner védelmére." Weltner erre az , előkelő gesztusra" vála- 
szoló köszönőlevelében a báró nyilatkozatával egyetértőleg vállalta az ily mó- 
don ráosztott proletárdiktatúraellenes szerepet." 

A művel kapcsolatban megjelent írások elsősorban nem azzal foglalkoz- 
tak, nem azt értékelték, ami benne van, hanem azt kérték számon, ami szán- 


" PI Archívum. 721. f. 2/T. 703. Kassák Lajosné Simon Jolán 1924. szeptemberi, ok- 
tóber 8-i és 12-i levele, valamint Bölöni György 1924. november 10-i és 24-i levele. 

" PI Archívum. 721. f. 1/29. d. 26.224. A XVII./1-1924/14. Hatvany Lajos 1924. novem- 
ber 28-i levele. 

"5 Szilágyi János: A Népszava irodalompolitikája. Akadémiai Kiadó 1979. 58-78. o. 

" Budapesti Hírlap, 1928. január 29. A demagógia lépcsőfokai. Weltner Jakab emlék- 
iratai. 

" Budapesti Hírlap, 1928. január 31. A politika lépcsőfokai. Perényi Zsigmond báró, or- 
szággyűlési képviselő levele. 

" PI Archívum. 686. f. 146. ő. e. 17. 1. Weltner levele Perényi báróhoz, 1928. február 1. 


dékosan kimaradt belőle. A különböző szociáldemokrata sajtótermékekben 
megjelent ismertetések viszont magától értetődően és szükségszerűen eltúloz- 
ták a könyv tartalmi értékeit, felnagyították szerzője írói, emberi, politikai 
adottságait, képességeit, szervező és vezető egyéniségének hatását kora munkás- 
mozgalmára. E vélemények szerint a mű forrásértékét növeli (valójában sok 
tekintetben a történelmi hitelességet csökkenti), hogy a szerző maga is részese 
volt az eseményeknek, amelyekről ír. , Történelemnek is elsőrangú" olvasható 
a Népszava Naptár-beli méltatásban."" Weltner saját élményeinek megörökí- 
tésével voltaképpen , osztályának három évtizedes, véres áldozatoktól terhes, 
ma új tanulságokra intő küzdelmeit, a szocializmus Magyarországon való tér- 
hódításának történetét" tárja az olvasó elé, bár a mű nem agitációs célra készült, 
de ebből a szempontból is értékes, és , egyben tanulságokra is ösztökél, bizo- 
nyos átértékelésekre is késztet . . . " — írta Dóczi Gyula a Szocializmusban meg- 
jelent recenziójában." , Dolga lesz vele a magyar történetírásnak" -— jósolta 
Révész Béla a Népszavában." 

Kétségtelen, hogy ez a mű a magyar munkásmozgalom problémáinak, 
egyes részkérdéseinek megértéséhez, árnyaltabb megítéléséhez egyaránt hasz- 
nos anyagot tár a korabeli szociáldemokrata mozgalom iránt érdeklődő olvasó, 
s az azzal foglalkozó kutató elé. Ugyanakkor Weltner a saját politikai tevé- 
kenységének, szerepének bemutatásával, sajátos értékelésével egyidejűleg a 
saját akkori politikai portréját is felvázolja. Következtetni lehet belőle a hú- 
szas évek Weltnerének eszmevilágára, politikai nézeteinek átalakulására, meg- 
változására is. 

A , Forradalom, bolsevizmus, emigráció" címmel megjelent második kötet 
a magyar történelem és a magyar munkásmozgalom egyik legviharosabb és 
Weltner pályájának legvitatottabb periódusát öleli fel. A mű nem annyira 
tárgy- és ténybeli közlései miatt érdemel külön figyelmet, hanem részben 
azért, mert a weltneri életmű perdöntő szakaszának összegezését adja, részben 
lezárja azt a folyamatot, amelynek során a proletárdiktatúra létrehozásában 
tevékenyen részt vevő, az MSZDP centrumához 1918-1919 fordulóján közel 
álló munkásvezér eszmei fejlődésében bekövetkezett a megtorpanás, majd a 
jobboldali szociáldemokrata ideológiai platformmal való teljes azonosulás. Nem 
véletlen, hogy a jobboldali szociáldemokrata szemszögéből vizsgált és leírt 
eseménytörténet, valójában önigazoló vallomás közzététele ellen a rendszer 
képviselői, igazi hívei sem emeltek kifogást. A mű megjelenését követő kom- 
munista bírálat számos vonatkozásban helytálló megállapításokat tartalmaz, 
de az értékelés komolyságából, objektivitásából sokat levon, hogy a szociál- 
demokratákkal kapcsolatban elterjedt korabeli , szociálfasiszta" felfogás uralta 
a kritikát." Az azonban bizonyos, hogy Weltner lényegesen negatívabb képet 


("8 Milyen könyvekkel kezdjük meg az olvasást? Népszava Naptár, 1930. Budapest, 
vi je] 1928. 1. sz. 20-21. o. Dóczi Gyula: , Milljók egy miatt". Weltner Jakab 
Ts Népszava, 1927. november 27. Révész Béla: Weltner elvtárs új könyve , Milljók egy 
EEES Sarló és Kalapács, 1930. január. 29-30. o. Weltner Jakab. 

fest a Tanácsköztársaságbeli önmagáról és cselekedeteiről, voltaképpen az 
egész MSZDP-ről, egyes vezetőiről, mint ahogy a valósághoz való hűség meg- 
kívánná. Lényegében ezt teszi szóvá Róbert (Sachsel) Oszkár, a Vörös Újság 
egykori munkatársa is az emigrációból írt nyílt levelében." 

A kötet szociáldemokrata méltatói természetesen a könyv értékeire irá- 
nyítják a figyelmet. Garami a mű ismertetése ürügyén szinte védőbeszédet 
közöl Weltner forradalmak idején tanúsított magatartásának helyességét bizo- 
nyítva, felmentve őt mindenfajta felelősség alól még az , Egységokmány" alá- 
írásával kapcsolatban is. (Garami fejtegetéseit bizonyára befolyásolta az a poli- 
tikai szituáció, amelyben a memoár, ill. az ő cikke megjelent, valamint az azt 
megelőző Weltner-ellenes hatósági, politikai procedúra.) Egyébként -— szerinte — 
5 A könyv minden szava becsületes, igaz és élethű", az októberi eseményekre 
vonatkozó leírás egyenesen , briliáns munka" ." 

Révész Béla Népszavában megjelenő recenziója , dokumentum értékű, 
jelentős" műként ismerteti, kiemelve a Vix-jegyzék okozta bonyolult politikai 
helyzet , kegyetlenül, megrendítően érdekes" bemutatását, valamint az emigrá- 
cióra és az emigrációs életre vonatkozó részét." 

Annak ellenére, hogy Weltner ellen bűnvádi eljárás volt folyamatban, az 
MSZDP képviseletében a nemzetközi munkásmozgalom fórumain is megjelen- 
hetett. Mint már említettem, közvetlenül a vádemelés után, a főtárgyalás előtt 
a hatóságok engedélyezték Bécsbe való kiutazását arra a tanácskozásra, amelyet 
az SZMI végrehajtó bizottsága az emigráció bejelentése, panasza alapján 
szervezett, hogy a magyar pártnak, az ún. Bethlen-Peyer-paktum nyilvános- 
ságra kerülése okozta kritikus helyzetben segítséget nyújtson." 

Weltnernek egyébként nagy szerepe volt abban, hogy az ominózus ok- 
mányt 1924. december 31-én a Népszava közölte. Ugyanis a pártellenzéknek 
a megállapodás nyilvánosságra hozására vonatkozó határozott követelése, to- 
vábbá a miniszterelnök állandó fenyegetése, s az attól való félelem, hogy az oly 
sok vitára, félreértésre, találgatásra okot adó egyezményt végül Bethlen teszi 
közzé, arra késztette őt, hogy ösztönözze a pártvezetőséget: hagyja jóvá a meg- 
jelentetést.""! 

Az SZMI által kiküldött négytagú bizottság (Otto Bauer, Karl Kautsky, 
Tom Shaw, Louis De Brouckére) — a Népszava 1925. január 27-i tudósítása 
szerint — nem szándékozott az MSZDP belügyeibe beavatkozni, nem tűzte 
napirendre , a paktumnak nevezett jegyzőkönyv ügyét, csak a pártegység meg- 


" PI Archívum. 651. f. 13/22. ő. e. 33-50. I. 
" Szocializmus, 1930. 1. sz. 4-8. o. Garami Ernő: Forradalom, bolsevizmus, emigráció. 
" Népszava, 1929. december 15. Révész Béla: Weltner Jakab könyve a forradalomról, 
bolsevizmusról, emigrációról. 
00 Erényi Tibor-Köves Rózsa: Kunfi Zsigmond életútja. Kossuth Könyvkiadó 1974. 
159. o. 
101 PI Archívum. 867. f. 2. r. 972. II. k. 124. 1. 


óvásának, a pártélet megtisztításának módjára vonatkozó javaslatokat akart 
tenni, s csupán a jóakaratú bíró szerepét vállalta".""? 

Az MSZDP parlamenti frakciójának Intéző Bizottsága a tanácskozás előtt 
mérlegelte saját esélyeit és igyekezett az emigráció álláspontjáról kellő informá- 
ciókat beszerezni. Peyer előzetesen tárgyalt Buchingerrel és Garamival, akik 
— mivel elítélték a pártnak a kormánnyal való egyezkedését - megtagadták a 
tanácskozáson való részvételt, s Garami később Weltner közbenjárása ellenére 
is csak nehezen szánta rá magát, hogy a SZMI bizottságának ülésein részt 
vegyen, akkor is csak azzal a feltétellel, hogy a konferencián eredeti állás- 
pontját fejti ki."" A parlamenti frakció Intéző Bizottságának ezzel kapcsola- 
tos, január 19-i ülésén Weltner hozzászólásában azonosította magát a párt- 
vezetőség politikai irányvonalával. Kifejtette ugyanis, hogy magát az okmányt 
nem ítéli el, egyrészt mivel a benne foglaltakat soha sem tartották be, másrészt 
mert kényszerhelyzetben kötötték meg. Kijelentette, hogy az akkori szituációban 
, egy percig sem tétovázott volna a paktum elfogadásával". Ugyanakkor meg- 
jegyezte, hogy véleménye szerint ez kizárólag az MSZDP belső ügye, ezért 
nem tartja indokoltnak és helyesnek, hogy idegen országok pártjai döntsenek 
ebben a kérdésben. Hasonló értelemben nyilatkozott 1925. január 25-én is 
Garami lakásán, a magyar delegáció és az emigráció egyes képviselőinek ta- 
nácskozásán."94 

Hogy Garami nemcsak az MSZDP paktumpolitikáját ítélte el, hanem 
Weltner magatartása is csalódást okozott neki, arra Révész Mihálynak írott 
egyik levelében utalt, melyben barátja tudomására hozta az emigráció vélemé- 
nyét az , otthon rosszul politizáló rokonok"-ról, továbbá megemlítette Welt- 
nerrel való találkozását, hosszas beszélgetésüket, mely , kezdetben igen rideg 
hangnemben?" folyt, csak később vált barátságossá.!" 

Weltner valószínűleg nem emelt kifogást a pártvezetőség, elsősorban Peyer 
azon törekvése ellen sem, hogy az MSZMP számára egyre kellemetlenebbé 
váló baloldali ellenzékkel a konferencia kapcsán leszámoljanak, hiszen a Nép- 
szava hasábjain (mint már utaltunk rá) korábban is lehetővé tette a párt belső 
ellenzékének megtámadását. 

Egyébként a bécsi tárgyalásokról a Népszavában megjelent tudósítások 
nem nyújtanak kellő adatot az ott történtek pontos megismeréséhez. Ugyan- 
akkor a lap óva intette olvasóit, hogy a kurzus-sajtó e témáról írt közleményei- 
nek hitelt adjanak.!"§ Bár a konferencia befejezése, január 28-a után több cikk- 
ben is foglalkoztak a SZMI kiküldött bizottságának a tevékenységével, magyar- 


19? Népszava, 1925. január 27. Hétfőn megkezdte tanácskozásait az Internacionálénak 
a magyar ügyben kiküldött bizottsága.; A tanácskozásról előzetesen rövid hírt közölt a Népszava 
(1925. január 25.) , A bécsi tárgyalások"? címmel. 

183 PI Archívum. 658. f. 3/1. ő. e. 253-257. 1.; Vö. Erényi Tibor: Szocializmus a század- 
előn. Kossuth Könyvkiadó 1979. 84. p. 

"06 PI Archívum. 658. f. 3/1. ő. e. 255. 1. és 258-267. 1. 

195 o. 721. f. 1/29. d. A XVII. 1/1924-14. (Böhm Vilmos levele Révész Mihályhoz, 
1925. február 18.) 

106 Népszava, 1924. január 27. Hétfőn megkezdte tanácskozásait az Internacionálénak a 
magyar ügyben kiküldött bizottsága. 

országi sajtóvisszhangjával, reagáltak továbbá Bethlennek az e kérdéssel kap- 
csolatos , lázbeteg" nyilatkozatára."" Annak érdekében, hogy a párt tekinté- 
lyét és egységének látszatát megőrizzék, igyekeztek elködösíteni a SZMI , ma- 
gyar üggyel" foglalkozó bizottságának állásfoglalását, amely végső soron meg- 
bélyegezte az MSZDP tevékenységét. A pártvezetőség igyekezett elodázni 
a bizottság felemás határozatainak a végrehajtását, mellőzni az ellenzékhez 
való viszonyának rendezését, sőt újabb kizárásokkal tovább fokozta a párton 
belüli feszültséget, ilyenformán a baloldal kiszakadása elkerülhetetlenné vált. 
Ennek eredményeként szerveződött meg a főként az MSZDP soraiból kivált, 
ill. kizárt elemekből a néhány évig legálisan tevékenykedő munkáspárt, a 
Magyarországi Szocialista Munkáspárt (MSZMP). 

Jelen volt 1926-ban a szociáldemokrata pártoknak a munkásvándorlás kér- 
déseivel foglalkozó kongresszusán is, ahol az MSZDP-t egyedül ő képviselte. 
Az ottani felszólalásáról azonban nincsenek adataink, ahogyan a bécsi konfe- 
renciáról sem. 

Annyi mégis bizonyos, hogy Weltner a tárgyalt periódusban nemcsak a 
belpolitika terén, hanem a nemzetközi munkásmozgalom szintjén is jelentős 
mozgásszabadsággal rendelkezett. Ha a magyar munkásmozgalomban betöltött 
korábbi helyét, pozícióját nem is foglalhatta el, ha tevékenységét bizonyos mér- 
tékig korlátozott keretek között végezhette csak, hatása és befolyása az MSZDP 
korabeli gyakorlati politikájában kétségtelenül érezhető volt, s ebben bizonyosan 
jelentékeny része volt a magyarországi munkásmozgalomban régebben szerzett 
tekintélyének is. 

Jó taktikai érzéke, politikai felismerései, kompromisszumra való hajlama 
is megkönnyítette számára az itthoni tájékozódást. Élve a realitásokkal mint a 
Népszava szerkesztője, majd később az MSZDP országgyűlési képviselője, ki- 
használta az adott lehetőségeket a legális munkásmozgalom érdekében. EIl- 
fogadta a peyeri vezetés reá kiosztott szerepét, támogatta a hivatalos pártirány- 
vonalat, bár nem egyszer szembe is került követeléseivel. Egész ekkori maga- 
tartása azonban arról tanúskodik, hogy nagyfokú valóságérzéke ellenére sem 
volt képes teljesen igazodni az új viszonyokhoz. Azok a módszerek, amelyeket 
1918 előtt, a dualizmuskori szociáldemokrácia politikája eredményesen alkal- 
mazott, az ellenforradalmi viszonyok között már túlhaladottá váltak. Az a 
Weltner, aki valamikor az MSZDP kiemelkedő és megbecsült vezetője volt, ezt 
a rangot hazatérése után már nem tudta magának kivívni. A történelmi hala- 
dás túllépett rajta, s ő a magyar szociáldemokrácia vezérkarából a másodvonal- 
ba szorult vissza. 


197 Népszava, 1925. január 28. A bécsi értekezlet befejezte tanácskozásait. (A Népszava 
bécsi tudósítójától.); Népszava, 1925. január 29. A bécsi tárgyalások befejeződtek.; Népszava, 
1925. január 31. A bécsi tárgyalások és a fővárosi választások ügye a pártválasztmányban. - 
Egyes lapok és Bethlen támadó nyilatkozatára refiektálnak a , Vihar egy pohár vízben" (1925. 
január 30.) és , A műfordító" (1925. január 31.) c. Népszava-cikkek. 

Konzultáció 


V. I. KASZJANYENKO 


A SZOCIALIZMUS FEJLŐDÉSÉNEK SZAKASZAI 
A FEJLETT SZOCIALIZMUS KONCEPCIÓJÁNAK 
HISTORIOGRÁFIÁJA 


A szocialista országok marxista-leninista pártjai elméleti tevékenységének 
fontos eredménye: a fejlett szocializmus koncepciója. , A fejlett szocialista 
társadalom koncepciója, amelyet az SZKP és a testvéri kommunista és munkás- 
pártok közös erővel dolgoztak ki - állapítja meg az SZKP Központi Bizottsága -, 
nagy alkotó hozzájárulás a marxizmus-leninizmus kincsestárához."" A fejlett 
szocializmus koncepciója a marxizmus-leninizmusnak arra a tanítására tá- 
maszkodik, amely a kommunista formáció két fázisával, e fázisok közös és 
megkülönböztető vonásaival, a szocializmusból a kommunizmusba való foko- 
zatos átmenettel, a termelőerőkben, a társadalmi viszonyok rendszerében és a 
társadalom politikai szervezetében végbement minőségi változásokkal foglal- 
kozik. Ez a koncepció elméletileg általánosítja a létező szocializmus konkrét 
történelmi gyakorlatát, a szocialista közösséghez tartozó országok eredményeit. 

A fejlett szocializmus koncepciója nem elvont elmélet. Ennek politikai, 
gyakorlati jelentősége máris megmutatkozik. Világosan kifejezésre jut ez az 
SZKP XXVI. kongresszusának, a Központi Bizottság azt követő plénumainak 
határozataiban, értékeléseiben. 

A fejlett szocializmus koncepciójának kidolgozásában jelentős munkát 
végeztek nemzetközi és nemzeti tudományos konferenciák. Az egyik első ilyen 
tanácskozást a Béke és Szocializmus című folyóirat szerkesztősége rendezte 
meg 1970 októberében Prágában, melynek témája volt: ,,A szocializmus törté- 
nelmi helye, fejlődésének szakaszai és kritériumai."? A konferencia résztvevői: 
V. Dobrijanov (Bulgária), I. Hruza és I. Sedivy (Csehszlovákia), Z. Iarosz 
(Lengyelország), Szabó Bálint (Magyarország), C. Namszaraj (Mongol Nép- 
köztársaság), G. Heyden és H. Koziolek (NDK), I. Mitran (Románia), A. P. 
Butenko, G. J. Glezerman és G. H. Sahnazarov (Szovjetunió) és mások meg- 
tárgyalták a szocializmus konkrét történeti genezisének kérdéseit, a szocializ- 
mus általános vonásait és ismérveit, a szocializmus és a kommunizmus kap- 


! Társadalmi Szemle, 1977. 3. sz. 47. o. Az SZKP Központi Bizottságának 1977. január 
31-i határozata A Nagy Októberi Szocialista Forradalom 60. évfordulójáról. 

" Lásd: Béke és Szocializmus, 1970. 12. sz. 61—-101. o.; Lásd még: Problemi tyeorii i prak- 
tyiki szovremennovo szocializma. Prága, 1973. 68-137. o. 

csolatának dialektikáját. Különösen behatóan foglalkoztak a kommunista 
és munkáspártok 1969-es moszkvai nemzetközi tanácskozásának azzal a tézisé- 
vel, amely szerint immár elengedhetetlen ,az érett szocialista társadalom 
szükségleteinek megfelelő tökéletesebb gazdasági és politikai formák kidolgo- 
zása és alkalmazása" .? 

A konferencia anyaga hozzájárult annak az irodalomban és dokumentu- 
mokban akkoriban érvényesülő tételnek a felülvizsgálásához, amely szerint a 
munka termelékenysége tekintetében túl kell szárnyalnunk a fejlett tőkés 
országokat. Lehet-e az egyik kritériuma a fejlett szocializmusnak? Semmi- 
képpen, bizonyították be meggyőzően V. Dobrijanov (Bulgária), A. P. Butenko 
(Szovjetunió) és mások. A szocializmus a munkatermelékenység elért szín- 
vonala mellett is fölényben van a kapitalizmussal szemben. A fejlett szocializ- 
mus kritériumainak — mutattak rá -— belső törvényszerűségekből és folyamatok- 
ból kell fakadniuk.! , Érthetetlen - írja A. P. Butenko -, miért kellene saját 
hőmérsékletünket vetélytársunk testén mérnünk . . . S ha nincs mihez hason- 
lítanunk magunkat, ha nincs mód arra, hogy idegen tükörben szemléljük ma- 
gunkat, akkor az sem dönthető el, hogy létrehoztuk-e a fejlett szocializmust 
vagy sem?"" A mai szovjet irodalomban a fejlett szocializmus kritériumai kö- 
zött nem említik már azt, hogy a munka termelékenységének színvonala tekin- 
tetében túl kell szárnyalnia a legfejlettebb tőkés országokat. Az a vélemény 
terjedt el, hogy a fejlett szocializmus kritériumainak belső, komplex, sok 
esetben történelmi jellegűeknek kell lenniük. Nem talált támogatásra az a 
nézet sem, hogy kritériumnak tekintendő a társadalom fejlődésének néhány 
negatív jelensége. Ezeket persze nem hallgatjuk el, hanem olyan folyamatok- 
ként mutatjuk be, amelyek során a fejlődő szocializmus leküzdi a nehézségeket 
és ellentmondásokat. Az olyan megjegyzések, hogy a fejlődés sikereivel való 
megelégedés, az önelégültség helyett fordítsunk nagyobb figyelmet a szocializ- 
mus fejletlenségének aspektusaira, nézetünk szerint egyoldalúak. Ezt bizonyítja 
a szocialista országok, köztük Magyarország tapasztalata is. , Társadalmunk 
mai tudati állapotát — mondotta Kádár János az MSZMP XII. kongresszusán 
— alapvetően a népünk gondolkodásában végbement pozitív változások határoz- 
zák meg. Ez igaz akkor is, ha tudjuk, hogy ez a folyamat nem volt ellentmondá- 
soktól mentes, és ma sem az. A mi gyakorlati tapasztalataink is igazolják azt a 
régi marxista igazságot, hogy a társadalom tudata, az emberek gondolkodása 
lassabban fejlődik, mint ahogy az életkörülmények változnak . . . A szocializ- 
mus építésében minőségileg új és a korábbiaknál is bonyolultabb feladatok 
megoldása vár ránk . . . A figyelmet a társadalom fejlődésének szempontjából 
legfontosabb eszmei és erkölcsi kérdésekre kell összpontosítani: a munka 
becsületének növelésére, a közérdek tiszteletben tartására és szolgálatára, a kö- 
zösségi szellem erősítésére, a szocialista hazafiság, a proletár internacionaliz- 


: A kommunista és munkáspártok nemzetközi tanácskozása. (Moszkva, 1969.) Kossuth 
Könyvkiadó 1969. 16. o. 
" Lásd: Problemi tyeorii i praktyiki szovremennovo szocializma. 94., 106., 107., 113. o. 
" A. P. Butenko: Poszleszlovie k knyige N. Iribadzsakova JRazvítójé szociál sztiésészs 
koje obscsesztvo". Moszkva, 1974. 403. o. 

mus elmélyítésére, az ideológiailag káros, a szocialista rendszerrel szemben 
ellenséges, a szocialista elvekkel szemben álló, maradi nézetek leküzdésére." 

A fejlett szocializmus lényegét, törvényszerűségeit és építése sajátosságait 
a különböző országokat illetően, eredeti módon értelmezték a magyar propa- 
gandisták országos elméleti konferenciájának (1978. május) résztvevői." 

Az egyik legutóbbi olyan nemzetközi konferencia, amely külön a fejlett 
szocializmus elméleti kérdéseivel foglalkozott, Prágában zajlott le (1982 január), 
s a CSKP központi Bizottságának Marxizmus-Leninizmus Intézete és a Nová 
Mysl című folyóirat szerkesztősége szervezte. Felszólalásaikban Z. Snitil, 
. I. Sedivy, J. Kage (Csehszlovákia), R. Koszolapov (Szovjetunió) és mások azt 
taglalták, hogy milyen nemzetközi viszonyok között megy végbe a fejlett 
szocializmus építése és a kommunizmusba való átmenet, a szocialista gazdaság 
tökéletesítése, a társadalmi viszonyok és az osztálystruktúra fejlődése, az új 
ember és a szocialista életmód kialakulása." A konferencia megállapítása 
szerint a pártok az érett szocializmus építésének és tökéletesítésének koncep- 
cióját nemcsak konkretizálták a mai viszonyokra alkalmazva, hanem elméleti 
és politikai szempontból minőségileg új színvonalra emelték. Igen nagy szere- 
pet játszottak ebben több szocialista ország marxista-leninista pártjának leg- 
utóbbi kongresszusai, valamint az SZKP-nak az az aktív elméleti munkája, 
amelyet a Nagy Október és a Szovjetunió megalakulásának 60. évfordulója, 
Lenin születésének 100. és 110. évfordulója, továbbá Marx születésének 165. 
évfordulója és az OSZDMP második kongresszusának 80. évfordulója alkalmá- 
ból kiadott dokumentumokon, a Szovjetunió új Alkotmányának kidolgozása 
terén végzett. Hasonló irányú tevékenységet fejtettek ki a Bolgár Kommunista 
Párt, Csehszlovákia Kommunista Pártja, a Magyar Szocialista Munkáspárt, a 
Mongol Népi Forradalmi Párt, a Német Szocialista Egységpárt, a Román 
Kommunista Párt Központi Bizottsága és tudományos központjai, pontosabb 
értékelést adva országuk szocialista építésének mai szakaszáról, és megfogalmazva 
pártjuk programelveit a legközelebbi és a távlati jövőre. 

Az SZKP XXVI. kongresszusa a marxista-leninista elmélet alkotó tovább- 
fejlesztésének külön mutatójaként kiemelte a fejlett szocializmus koncepciójá- 
nak a kidolgozását, hiszen az SZKP erre a koncepcióra támaszkodva határozta 
meg pontosabban és konkrétabban a szovjet társadalom előtt álló program 
megvalósításának útjait és idejét, a hosszú történelmi időszakra szóló stratégiát 
és taktikát. 

Közös erőfeszítéssel munkálkodnak a fejlett szocializmus elméleti és gya- 
korlati problémáinak kidolgozásán az SZKP KB és az MSZMP KB ideológiai 
intézményei. A szocialista társadalom fejlődésének szakaszaival, törvényszerű- 
ségeivel és kritériumaival kapcsolatos kérdéseket megtárgyalta az SZKP KB 
mellett működő Marxizmus-Leninizmus Intézet és Társadalomtudományi 


" A Magyar Szocialista Munkáspárt XII. kongresszusának jegyzőkönyve. (1980. március 
24—27.) Kossuth Könyvkiadó 1980. 118-119. o. 

" Lásd A fejlett szocializmus építése. Propagandisták elméleti tanácskozása. Balatonaliga, 
1978. Kossuth Könyvkiadó 1978. 

" Lásd: Kommunyiszt (Moszkva), 1982. 5. sz. 37-86. o. 

Akadémia Egyesített Tudományos Tanácsa (1976 végén). Ugyanezeket a kér- 
déseket az MSZMP KB Társadalomtudományi Intézete is megtárgyalta 
(1979. december)." Ez a bonyolult kérdésekkel foglalkozó eszmecsere igen 
hasznosnak bizonyult, jóllehet akkor nem sikerült teljesen tisztázni azokat a 
kritériumokat, amelyek alapján meg lehetne határozni a szocialista társadalom 
érettségének színvonalát. Nem véletlenül folytatódik az ilyen kritériumok 
kutatása a Szovjetunióban is, Magyarországon is. 

Több szocialista ország társadalomkutatói termékeny együttműködésé- 
nek lett az eredménye két alapvető monográfia: , Razvitoje szocialisztyicsesz- 
koje obscsesztvo: szuscsnoszty, krityerii zrelosztyi, krityika revizionyisztszkih 
koncepcij" (A fejlett szocialista társadalom: lényege, fejlettségének kritériumai, 
a revizionista koncepciók kritikája) (Moszkva, 2. kiad. 1975.) és , Razvitoj 
szocializm: obscseje i szpecificseszkoje v jevo sztroityelsztve" (A fejlett szocia- 
lizmus: az általános és a különös az építésében) (Moszkva, 1980.). Ez utóbbi 
monográfia tizedik fejezete a fejlett szocializmus magyarországi építésének sa- 
játosságaival foglalkozik." , A fejlett szocializmus építését Magyarországon, 
akárcsak bármely más országban is — szögezi le Szabó József -, általános 
vonások és nemzeti sajátosságok jellemzik. A Magyar Szocialista Munkáspárt 
behatóan tanulmányozza és általánosítja az új társadalom építése terén bármely 
országban szerzett tapasztalatokat, kiemeli ezekből a tapasztalatokból azt, ami 
általános érvényű, törvényszerű. Ugyanakkor az MSZMP felfogása szerint 
nem számíthatunk sikerre, ha nem elemezzük saját országunk fejlődésének 
sajátos vonásait, ha nem keresünk országunknak megfelelő megoldást azokra 
a problémákra, amelyek egy-egy új történelmi szakaszban felmerülnek."" 
Érdekes véleményekkel és következtetésekkel találkozunk egy magyar-bolgár 
vizsgálat anyagában.!? Az efféle kollektív nemzetközi monográfiák igen haszno- 
sak, munkájuk eredményes mind a probléma kidolgozása, mind a kölcsönös 
módszertani segítség szempontjából. 

A nyugati irodalomban egy időben olyan verziót propagáltak, amely 
szerint a fejlett szocializmus koncepciója tulajdonképpen válasz a szocializmus 
, nem dogmatikus"? modelljeinek megjelenésére. , A fejlett szocializmus kon- 
cepciója — írja ezzel kapcsolatban V. A. Medvegyev - valóban szemben áll a 
jobboldali és a baloldali revizionizmus elképzeléseivel, ellenkezik velük. De 
nem azért, mert keletkezése reakció a revizionizmusra, hanem azért, mert a 
marxista-leninista tanítás szelleméből és betűjéből indul ki, mert teljesen meg- 


" Lásd: Voproszi Isztorii KPSZSZ, 1977. 3. sz. 152-154. o.; Emellett a fejlett szocializ- 
mus időszerű kérdéseit megvitatták az SZKP KB mellett működő Társadalomtudományi Aka- 
démián. Lásd: Tyeoretyicseszkije problemi razvitovo szocializma. (Az SZKP KB mellett mű- 
ködő Társadalomtudományi Akadémia Tudományos Tanácsa 1979. november 24-25-i ki- 
bővített ülésének anyaga.) Moszkva, 1979.; Társadalomtudományi Közlemények, 1980. 1. sz. 
103-115. o. Petrina Györgyné: Tanácskozás a fejlett szocializmus főbb jellemző vonásairól. 

"9 József Szabó: Oszobennosztyi sztroityelsztva razvitovo szocializma v Vengerszkoj 
Narodnoj Reszpublike. In: Razvitoj szocializm: obscseje i szpecificseszkoje v jevo sztroityelsztve. 
249-274. o. 

HM Razvitoj szocializm: obscseje i szpecificseszkoje v jevo sztroityelsztve. 249. o. 

"3 A fejlett szocialista társadalom. Magyar-bolgár tanulmányok. (Főszerk.: Cvetan Canev- 
Nagy László. Kiadja az MSZMP KB Társadalomtudományi Intézet. Budapest, 1980. 

felel a lenini módszertannak és a lenini útmutatásoknak. Ugyanakkor ez az al- 
kotó marxizmus-leninizmus példája, általánosítja a történelmi fejlődés roppant 
tapasztalatát." 

A szocializmus építésében és fejlesztésében szerzett sokrétű (pozitív és 
negatív) kollektív tapasztalat hatékony felhasználása gazdagítja a szocialista or- 
szágok marxista-leninista pártjainak tudományos együttműködését. A kollektív 
tapasztalathoz való viszonyuk volt és maradt a nemzetközi együttműködés mu- 
tatója. 

A szocializmus építését Lenin a kollektív alkotás és az együttműködés 
nemzetközi folyamatának tekintette. , Minden nemzet eljut a szocializmushoz 
— írta -, ez elkerülhetetlen, de nem teljesen egyformán fognak eljutni, mind- 
egyik sajátos vonásokat kölcsönöz majd a demokrácia ilyen vagy olyan formájá- 
nak, a proletárdiktatúra ilyen vagy olyan válfajának, a társadalmi élet külön- 
féle területein végrehajtott szocialista átalakítások ilyen vagy olyan ütemének." 
A történelmi és a mai tapasztalat megerősíti Leninnek azt a következtetését, 
miszerint a szocialista építésnek az a sajátossága, hogy az általános törvény- 
szerűségeket hozzáértő módon alkalmazza az egyes országok különös feltételeire. 
Annak az elismerése, hogy ezek a törvényszerűségek általános érvényűek és 
hogy a testvérországok népeinek és a hatalmon levő pártoknak a konstruktív 
tevékenysége nemzetközi jellegű, az egyik módszertani alapja a fejlett szocializ- 
mus koncepciójának. 

Az imperializmus ideológusai és a revizionisták kisebbíteni próbálják a 
létező szocializmus történelmi eredményeit, azokra a fogyatékosságokra, nehéz- 
ségekre és ellentmondásokra hivatkozva, amelyek a szocializmusnak mint tár- 
sadalmi rendnek és világrendszernek a fejlődése során mutatkoznak. Az ő be- 
állításukban a fejlett szocialista társadalom valamiféle egyetemes, más orszá- 
gokra kívülről ráerőszakolt modell. Megpróbálják lejáratni a szovjet tapasztala- 
tot, és szinte ebben a tapasztalatban vélik látni a más országokban időnként fel- 
merülő nehézségek és bonyodalmak okát. 

A történelmi és a mai tapasztalat arra tanít, hogy a fejlett szocializmus épí- 
tése és problémáinak elméleti kidolgozása nem elszigetelten, az osztályharc fo- 
lyamataitól, a többi között a világporondon kialakult ideológiai szembenállás- 
tól elszakítva megy végbe. Példa akad erre bőven, de méreteinél és agresszivitá- 
sánál fogva talán példátlan a Lengyel Népköztársaság és a Lengyel Egyesült 
Munkáspárt ellen indított ideológiai-pszichológiai harc, amellyel az ellenség 
szerette volna megingatni a tudományos szocializmus alapelveit. ,,A szocialista 
építés folyamán keletkező éles válságok megismétlődése — írta Wojciech Jaru- 
zelski, az LEMP KB első titkára — olyan aggodalmakat szült és szül még ma 
is, hogy vajon nem valamiféle hibákkal megfertőzött úton jártunk-e mind- 
máig. Ezekből a hangulatokból, amelyekből nem hiányzott az, amit Marx 
shamis tudatnakt nevezett (anarchoszindikalista gazdasági illúziók, a politikai 
erők szabad játéka stb.), az ellenség olyan mechanizmust akart létrehozni, 


13 V. A. Medvegyev: Razvitoj szocializm: voproszi formirovanyija obscsesztvennovo SZOZ- 
nanyija. Moszkva, 1980. 8. o. 
14 V. I. Lenin Összes Művei. 30. k. Kossuth Könyvkiadó 1978. 120. o. 

amely a társadalmat az antikommunizmus útjára viszi, nagy adag szovjetelle- 
nességgel tetézve . . . Lengyelország példája, sajnos, nem először tanít arra, 
hogy milyen nagy árat kell fizetni a létező szocializmus egyetemes elveitől, 
gazdag, pozitív tapasztalataitól való eltérésért."" 

Meg kell jegyeznünk, hogy a szocialista országok ideológiai munkásai még 
mindig nem általánosítják eléggé aktívan a marxista-leninista pártok ama har- 
cának a tapasztalatait, amelyet a társadalom valódi erkölcsi-politikai egységé- 
nek eléréséért, a dolgozók internacionalista és osztályszellemű neveléséért, a 
nacionalizmus maradványai, a világnézeti pluralizmus, a reformizmus, az 
anarchoszindikalista nézetek és a militáns kispolgári szellem ellen vívnak. 

A létező szocializmus és koncepciója további megszilárdításának és fejlesz- 
tésének az érdekében, a nemzetközi ideológiai harc kiéleződésére való tekin- 
tettel el kell mélyítenünk a tudományos együttműködést, koordinálnunk kell az 
ellenpropagandát, a többi között a fejlett szocializmus időszerű elméleti és 
politikai problémái tekintetében. , Az egyre bonyolultabb nemzetközi osztály- 
harcban, amikor mozgalmunknak nincs szervezeti központja, az új helyzet elem- 
zésének és értékelésének, az új feladatok meghatározásának, az akciók ösz- 
szehangolásának igénye megköveteli - állapította meg Kádár János -, 
hogy a testvérpártok a kétoldalú kapcsolatokban, a regionális és szélesebb 
körű nemzetközi tanácskozásokon kicseréljék és összegezzék forradalmi tapasz- 
talataikat, meghatározzák közös harcuk legcélravezetőbb módszereit . . . 
a jövőben is határozottan, következetesen fellépünk mindenfajta jobb és sbal- 
oldalix antimarxista nézet és gyakorlat, mindenekelőtt a nacionalizmus és a 
szovjetellenesség ellen.""" 

Az utóbbi 20 évben a szovjet társadalomkutatók gazdag irodalmat hoztak 
létre a fejlett szocializmus elméleti és gyakorlati kérdéseiről, melyek a társa- 
dalmi életnek szinte minden területét érintik. Az 1976 előtt megjelent irodalom- 
ról már található historiográfiai elemzés.!" Ebben a cikkben a szovjet filozófusok, 
történészek és közgazdászok legújabb munkáit vesszük szemügyre. A szerző 
igyekszik rávilágítani arra is, hogy a tárgyalt problémakörben számos vonatko- 
zásban hasonló irányokban fejlődik a kutató gondolkodás a Szovjetunióban és 
Magyarországon. 

A fejlett szocializmus kérdéseivel foglalkozó kiadványok számát és terjedel- 
mét tekintve a Szovjetunióban ezek állnak most a társadalomtudományi publi- 
kációk között első helyen. Jelentősen emelkedett elméleti színvonaluk, reáli- 
sabban és argumentáltabban értékelik a fejlett szocializmus történelmi helyét, 


:5 Béke és Szocializmus, 1983. 11. sz. 20-21. o. Wojciech Jaruzelski: Miről tanúskodik 
a lengyel tapasztalat ? 

"6 A Központi Bizottság beszámolója a párt XI. kongresszusán. (Részlet.) In: Kádár János: 
Internacionalizmus, szolidaritás, szocialista hazafiság. Kossuth Könyvkiadó 1977. 362., 363. o. 

ő" Lásd V. I. Kaszjanyvenko: Razvitoj szocializm: isztoriografija i metodologija problemi. 
Moszkva, 1976.; 7. M. Kovesnyikov-B. M. Pugacsov: Szovjetszkaja lityeratura o razvitom 
szocialisztyicseszkom obscsesztve. (Elemző áttekintés.] Moszkva, 1977. 

lényegét, vonásait és érettségének kritériumait; az elméleti következtetéseket 
és tételeket igyekeznek összevetni a létező szocializmussal. Bizonyíték erre az 
az irodalom, amely külön azzal a kérdéssel foglalkozik, hogy az érett szocializ- 
mus koncepciójának mi a jelentősége a marxista-leninista elmélet további fejlő- 
dése és a kommunista építés gyakorlata szempontjából, valamint azokat a mód- 
szertani kérdéseket tárgyalja, amelyek az érett szocializmus társadalmának ta- 
nulmányozása során merülnek fel." 

Hasonló irányban folyik a fejlett szocializmus elméleti kérdéseinek kuta- 
tása Magyarországon is. A fejlődés dialektikája és törvényszerűségei, a szocia- 
lizmus kritériumainak és értékeinek rendszere, az általános és a különös -— ezek 
és más időszerű kérdések foglalkoztatják a mai magyar irodalmat." 

A hetvenes évek elején a Szovjetunió közgazdászai és szociológusai élénk 
eszmecserét folytattak a fejlett szocializmus történelmi helyéről. Hogyan vi- 
szonylik ez a kommunizmus felső fázisához? Lesz-e a szocializmus fejlődésé- 
ben még egy szakasz, avagy ez biztosítja a társadalomnak a kommunizmusba 
való közvetlen belépését? Akkor ezekre a kérdésekre különböző válaszokat 
adtak. Némelyek azt állították, hogy a fejlett szocializmus biztosítja a társa- 
dalom közvetlen belépését a kommunizmusba. Mások úgy vélték, hogy ezt a 
funkciót a jövőben egy további szakasz tölti majd be: a magas fokon fejlett 
szocializmus szakasza. Ismét mások azon a véleményen voltak, hogy a fejlett 
szocializmus nem más, mint , a kommunizmus közbülső fázisa" stb." 

Az első időben néhány közgazdász és szociológus felállított egy té- 
telt, amely szerint a szocializmus önálló szakaszt alkot a kommunizmussal 
szemben; e szerint elkerülhetetlen lesz még egy szakasz, a magas fokon fejlett 
szocializmus szakasza — ez merőben spekulatív elképzelés. Ezeket a meggyőző 
érvekkel, tudományos logikával vagy történelmi tapasztalattal alá nem támasz- 
tott ítéleteket rövid vita után megalapozott kritikának vetették alá és eluta- 
sították. A kommunista eszmény és a létező szocializmus mai gyakorlata 
közötti eltérés szándékos félremagyarázását olyan tudománytalan módszernek 

minősítették, amely figyelmen kívül hagyja a társadalmi fejlődés dialektikáját, 
a megismerés folyamatai és a mai gyakorlat közötti bonyolult kapcsolatokat. 
, Mint tudjuk, az életben nincs abszolút azonosság a szocializmus általános 
elméleti képe és konkrét történelmi fejlődése között, az eszmény és a valóság 
között, a szocialista társadalom teljességében való létrehozására irányuló szub- 
jektív vágy és e vágy valóra váltásának minden egyes nemzedék számára objek- 
tíve korlátozott lehetősége között — állapítják meg joggal az egyik szovjet 
könyvben -. Az a körülmény, hogy lebecsülik az ideálisnak és a reálisnak, a 10- 
gikainak és a történetinek a dialektikáját az új rendszer fejlődésében, az, hogy 
eltúlozzák részleges különbözőségük mozzanatait, közrejátszhat abban, hogy az 
afféle tudománytalan és politikailag káros nézetek a szocialista országok egyes 
képviselői körében is felbukkanjanak."" 

Ma, egy évtizeddel később, teljesen nyilvánvaló már, hogy először is, 
az érett szocializmus mai szakasza nem biztosíthatja a kommunizmusba való 
közvetlen átmenetet. A fejlett szocializmus koncepciója alapján az SZKP azt 
a realisztikus következtetést vonta el, hogy a Szovjetunió ma az elején tart a 
szocializmusból a kommunizmusba való hosszú, fokozatos átmenetnek.? Az 
SZKP programja a fejlett szocializmus tökéletesítésének programja kell hogy 
legyen. Ennek mértékében — mutatott rá Konsztantyin Csernyenko — követ- 
kezik majd be a kommunizmushoz való fokozatos előrehaladás.:"? Másodszor, a 
fejlett szocializmus tökéletesítése és a kommunizmusba való fokozatos átmenet 
egyetlen folyamat két oldala. Harmadszor, nem egészen tudományos dolog 
azt latolgatni, hogy konkrétan mi lesz a jövőben, amikor ma a társadalmi gya- 
korlat még nem nyújt ehhez elegendő anyagot. 

Meg kell jegyeznünk, hogy a szocializmus történelmi helyének és fejlődése 
perspektíváinak értelmezése során a magyar kutatók akkor, a hatvanas évek 
végén, a hetvenes évek elején meggyőződéssel írtak a teljes (vagy fejlett) szocia- 
lizmus felépítéséről mint reális célról és arról, hogy e feladat teljesítése nem 
rövid történeti szakaszt ölel majd fel. Szabó Bálint például utalt arra, hogy 
az alapok lerakását követően a szocializmus teljes felépítése , viszonylag hosz- 
szú folyamat" lesz." Az MSZMP X. kongresszusának határozataira támasz- 
kodva Kovács Géza és Szabó Bálint kísérletet tettek arra, hogy kidolgozzák 
a fejlett szocialista társadalom fő kritériumait, az élettevékenység alapvető 
szférái: a gazdasági, a közéleti-politikai és az ideológiai szféra szerint csoporto- 
sítva őket." Helyes volt Szabó Bálintnak az a következtetése, hogy a teljes 
szocializmus felépítésének feladata sok tekintetben összefonódik a kommuniz- 
musba való fokozatos átmenet feladataival. Ugyanakkor a szerző figyelmezte- 
tett arra, hogy , a jelen időszakban nem a kommunista elosztási elv fokozatos 
bevezetése a feladat, hanem a végzett munka szerinti elosztás, a szocializmusra 

jellemző elv minél következetesebb — a szocialista építés kezdeti szakaszához 
képest is következetesebb, differenciáltabb — megvalósítása. Más szóval: a fel- 
adat nemcsak és nem is elsősorban a múlt maradványainak, a srégi társadalom 
anyajegyeinekk megszüntetése, hanem mindenekelőtt a szocializmusra jellemző 
jegyek, fejlődési törvényszerűségek teljes kibontakoztatása." 

Nem fogadták el a szociológusok egy részének azt a kísérletét sem, hogy az 
átmeneti időszakot a szó szűkebb értelmében (a forradalom győzelmétől a szo- 
cializmus alapjainak lerakásáig) és tágabb értelmében (egészen a fejlett szocia- 
lizmus építésének befejezéséig) tárgyalják." A szerzők többsége elvileg meg- 
engedhetetlennek tartja, hogy összekeverjék a kapitalizmusból a szocializmusba 
való átmenet időszakát, amelynek során a társadalom forradalmi átalakítása 
megy végbe, a fejlett szocializmus építésének időszakával, amikor a társadalom 
már saját alapjain fejlődik. 

A fejlett szocializmus elméleti kérdéseiről a Szovjetunióban és Magyar- 
országon megjelent legújabb kiadványok kétségtelenül előbbre viszik a szo- 
cialista társadalom érettségének mai szakaszára vonatkozó elképzeléseinket. 
Ugyanakkor az irodalom általános fogyatékossága továbbra is az, hogy nem 
elemzik kellően a fejlett szocializmus építése és tökéletesítése során jelentkező 
ellentmondásokat és nehézségeket. , A kapitalizmusból a szocializmusba való 
átmenet szakaszának befejeződésével, az új szocialista életmód megszilárdulá- 
sával — állapította meg Jurij Andropov — megszűnnek a társadalmon belüli 
legélesebb szociális összeütközések, amelyek alapja végeredményben a társa- 
dalomnak ellenséges osztályokra való tagozódása. Ennek a következtetésnek 
azonban semmi köze ahhoz a leegyszerűsített, politikailag naiv elképzeléshez, 
hogy a szocializmus megszabadít általában minden ellentmondástól és nézet- 
eltéréstől, hétköznapi egyenetlenségtől. Ezt az elképzelést egyébként a maguk 
módján használják ki ideológiai ellenfeleink is, amikor lejáratni próbálják az új 
rendszert, arra hivatkozva, hogy ebben a rendszerben is sok az emberek életében 
a nehézség, a csalódás, és időnként az újnak igencsak nehéz megküzdenie a ré- 
givel.""" 

Továbbra sincs teljes egyetértés a fejlett szocializmus szovjetunióbeli fel- 
építésének kiterjedését illető kérdésekben. Egyelőre az irodalomban erről a kér- 
désről különböző álláspontokat olvashatunk. Az utóbbi időben a szovjet kutatók 
hajlanak afelé, hogy ezt a társadalmi átalakulást ne valamilyen évhez kössék, 
hanem egy egész történelmi szakaszhoz: a hatvanas évek második feléhez és 
a hetvenes évek elejéhez. R. I. Koszolapov véleménye szerint ezt a felfogást 
támasztják alá mind a szovjet társadalom alapjában és felépítményében végbe- 
ment minőségi változások, mind pedig az olyan politika megvalósítása, amely 
leginkább megfelel az élet követelményeinek.?" Ezzel kapcsolatban Koszolapov 

két mozzanatra hívja fel a figyelmet: a munka, a termelés, az egész társadalmi 
élet társadalmasodási folyamatának egyre mélyülő marxista-leninista értelmezé- 
sére és a fejlett szocializmusnak szociális totalitásként való felfogására." 
M. P. Kim úgy véli, hogy ,,a fejlett szocializmus felépítése kiterjedésének idő- 
beli határait — megindulási és befejező határát — két olyan kiemelkedő esemény- 
nyel lehetne jelölni, amely megbonthatatlanul összefügg a Szovjetunió létező 
szocializmusának sorsával, e szocializmusnak az érettség stádiumába való lépé- 
sével. Kiterjedésének kezdő határa: a Szovjetunió Kommunista Pártja ma is 
érvényes programjának az elfogadása (1961), lezáró határa: a Szovjetunió új 
Alkotmányának az elfogadása (1977). Kiterjedése tehát időben a hatvanas- 
hetvenes éveket öleli fel.?: Vannak más vélemények is arra vonatkozólag, hogy 
a szovjet társadalom konkrétan mikor lépett be a szocialista érettség új stádiu- 
mába. Az , Isztorija szocialisztyicseszkoj ekonomiki SZSZSZR" című alapvető 
mű hetedik kötetében például megállapítják, hogy ,a hatvanas évek elejét a 
Szovjetunióban a fejlett, érett szocializmus létrehozása jellemezte"." Igaz, 
ugyanebben a kötetben a 704. oldalon némileg pontosítják ezt a megállapítást: 
a fejlett szocialista társadalom a hatvanas évek derekán szilárdult meg, törvényes 
formába pedig a Szovjetunió 1977-ben elfogadott alkotmánya öntötte. Ebben 
a kérdésben folytatódik az eszmecsere. A legfőbb feladat nézetünk szerint az, 
hogy helyesen kidolgozzuk azokat a tudományos kritériumokat, amelyek alap- 
ján meg lehet határozni a szocializmus érettségének mai stádiumát. 

A tudományos kutatás és a gyakorlat újra megerősíti Leninnek azt a követ- 
keztetését, hogy amikor a társadalom evolúció útján fejlődik, egyáltalán nem 
könnyű megállapítani a szakaszok pontos határait, meghatározni a társadalmi 
szervezet új állapotának kiterjedését, időtartamát és kritériumait. Lenin azt 
vallotta, hogy ,a természetben és a társadalomban minden határ feltételes és 
mozgásban levő, hogy értelmetlen dolog volna például arról vitatkozni, melyik 
évben vagy évtizedben alakult ki vvéglegesent az imperializmus".? A társada- 
lomnak az egyik minőségi állapotból a másikba való hasonló átmenetét figyel- 
hetjük meg az érett szocializmus stádiumának elérkezése során is, amikor a tár- 
sadalom ugyanazokon a gazdasági és politikai alapokon, ugyanazok szerint 
a törvények szerint fejlődik tovább. Ahhoz, hogy helyesen meghatározhassuk 
azt a határvonalat, ahol a társadalom az érett szocializmus szakaszába lép, a kri- 
tériumok rendszerére van szükségünk. Ma már eltűntek irodalmunkból az efféle 
próbálkozások, hogy az új szakaszt olyan vonások és ismérvek felsorolásával 
jellemezzék, amelyek közül sok annyira általános, hogy ezeket az ötvenes, hat- 

vanas, hetvenes években egyaránt alkalmazni lehetett a társadalom állapotának 
jellemzésére. 

Nézetünk szerint, amikor meghatározzuk a szocialista társadalom új érett- 
ségi szakaszának kritériumait, számba kell vennünk a termelőerők és a termelési 
viszonyok fejlettségének színvonalát, kölcsönhatásukat a tudományos-műszaki 
haladással; a társadalmi-politikai viszonyokat; a szellemi szférát és az egész 
életmódot. Ezek a tényezők alkalmasak a mai társadalom állapotának konkrét 
jellemzésére. A dialektikus materializmus szerint számba kell vennünk az ob- 
jektív feltételek és a szubjektív tényezők viszonyát, látnunk kell a társadalmi 
fejlődés törvényszerűségeit és nem antagonisztikus ellentmondásait (a termelő- 
erők és a termelési viszonyok, a növekvő fogyasztás és a termelés között mutat- 
kozó ellentmondásokat, a tudomány közvetlen termelőerővé válásának szüksé- 
gessége és lehetőségei közötti ellentmondást, a kialakuló szociális egyneműség, 
szociális, társadalmi egyenlőség és bizonyos gazdasági egyenlőtlenség közötti 
ellentmondást, az emberek tudatában tovább élő csökevények és az új létfel- 
tételek közötti ellentmondást stb.). A kritériumoknak a marxista-leninista mód- 
szertanból kell kiindulniuk, objektív, komplex jellegűeknek kell lenniük; a szo- 
cializmus immanens részét kell alkotniuk. A szovjet társadalomkutatók éppen 
ebben az irányban folytatják vizsgálódásaikat."" 

Az utóbbi időben szemlátomást csökkentek azok a hátrányok, amelyek 
a probléma újszerűségéből és a vizsgált koncepciónak és sok fontos aspektu- 
sának a nem kielégítő módszertani kidolgozottságából fakadnak. Erről tanús- 
kodik az a gazdag irodalom, amely a fejlett szocializmus történetének és elméle- 
tének általános kérdéseivel, társadalmi, nemzeti és nemzetközi problémákkal 
foglalkozik, bírálja a fejlett szocializmus elméletének és gyakorlatának burzsoá 
meghamisítását és revízióját. 

A történelmi tapasztalat és a mai társadalmi gyakorlat azt mutatja, hogy a 
szocializmus létrehozása és fejlesztése bonyolult és dinamikus folyamat, amelyre 
általános törvényszerűségek is, túlhaladott jelenségek is jellemzők, amelyben 
az új harcol a régivel, amelyben fokozatosan kialakulnak a kommunista társa- 
dalmi viszonyok. Aki nem veszi figyelembe ezt a dialektikát, aki csak az újat 
hajlandó látni és lebecsüli a régi formák és alapelvek minőségi változását, egy- 
oldalúságba esik és megsérti a történetiség elvét. A fejlett szocializmus kutatá- 
sára közvetlenül alkalmazható az az útmutatás, amelyet Lenin , Az államról" 
című híres előadásában (1919. július) tett: , A társadalomtudomány terén, ha 
valóban meg akarjuk szerezni azt a képességet, hogy helyesen nyúljunk ehhez 
a kérdéshez és ne tévedjünk el az apró-cseprő részletek tömkelegében vagy az 
egymással harcoló vélemények óriási változatosságában, ha tudományos szem- 
pontból akarjuk taglalni ezt a kérdést, a legmegbízhatóbb módszer, a leg- 
fontosabb az, hogy ne feledkezzünk meg az alapvető történelmi összefüggések- 
ről, s minden kérdést abból a szempontból vizsgáljunk, hogyan jött létre a 

szóban forgó jelenség a történelem folyamán, milyen főbb szakaszokon ment 
át fejlődése során, s ennek a fejlődésnek szempontjából vizsgáljuk meg, hogy 
mivé lett most." Ennek a lenini tételnek elvi jelentősége van a fejlett szocia- 
lizmus elméleti és történeti kérdéseinek tanulmányozása szempontjából is. A 
szovjet irodalomban ezzel kapcsolatban hangsúlyozzák a mai kor történeti 
aspektusainak fontosságát, mert ezek nélkül nem érthető meg, mi is a lényege, 
mik az általános törvényszerűségei és mik a sajátosságai a szocialista társadalom 
új érettségi fokának. Éppen a konkrét történeti megközelítés teszi lehetővé, hogy 
áttekintsük a fejlődés dinamikáját, egyes szakaszait — az átmeneti időszak vé- 
gétől napjainkig. 

A társadalom fejlődése különböző, korántsem olyan könnyen mérhető fo- 
lyamatok és tényezők sokaságának a hatásában nyilvánul meg. Sajnos nem min- 
den kutatónak sikerül minősítetten feltárni a szocializmus fejlődésének és a 
kommunizmusba való fokozatos átnövésének a dialektikáját, ezek közös és meg- 
különböztető vonásait. A kutatók számára nemcsak azoknak a kritériumoknak 
a kidolgozása jelent bonyolult feladatot, amelyek segítségével objektív és komp- 
lex jellemzés adható a fejlett szocializmusról, eredményeiről, távlatairól. Azt is 
világosan látniuk kell, hogy mely vonások, folyamatok, törvényszerűségek tekin- 
tendők általánosan kommunista jellegűeknek és melyek csupán a kommunizmus 
első fázisára jellemzőnek. Melyek azok, amelyeket erősítenünk és fejlesztenünk 
kell, s melyek esetében kell előkészítenünk a feltételeket elhalásukhoz. Aligha- 
nem éppen ebben rejlik az érett szocializmus történelmi küldetése. 

A társadalom gazdaságában végbemenő objektív folyamatok bemutatása 
során a kutatók különösen nagy figyelmet fordítanak a termelés társadalmaso- 
dásának, a szocialista tulajdon fejlődésének folyamataira, arra az egyre növekvő 
szerepre, amely ebben a fejlődésben a tudományos-műszaki haladásnak és a 
szubjektív tényezőnek jut, valamint a szocialista újratermelés társadalmi-gazda- 
sági problémáira, arra, hogy a fejlett szocializmus viszonyai között hogyan érvé- 
nyesülnek a gazdasági törvények." A fejlett szocializmus gazdasági problémái- 
nak legsikerültebb komplex vizsgálata eddig a Szovjetunió Tudományos Akadé- 
miája Közgazdasági Intézetének monográfiája. , A fejlett szocializmus alapvető 
gazdasági ismertetőjegyeinek meghatározásánál abból lehet kiindulni, hogy 
melyek az anyagi-technikai bázis általános vonásai, milyen színvonalat ért el 
a szocialista termelés társadalmasodása és milyen minőségi változások követ- 
keztek be a szocialista termelési viszonyok rendszerében egészében véve" - erre 
a következtetésre jutottak ennek a monográfiának a szerzői. Helyesen utalnak 


3 V. I. Lenin Összes Művei. 39. k. Kossuth Könyvkiadó 1980. 63-64. o. 

"8 Nagy érdeklődésre tarthatnak számot magyar közgazdászok hasonló irányú kutatásai. 
Így: Társadalmi Szemle, 1979. 12. sz. 12-24. o. Hoós János: Hatékonyabb termelés — a kiegyen- 
súlyozott gazdasági fejlődés alapfeltétele.. OM Tájékoztató, 1980. 6. sz. 40-64. o. Vámosi 
Sándor: A szocialista termelési viszonyok struktúrájának néhány kérdése.; A Politikai Főiskola 
Közleményei, 1980. 2—3. sz. 24-28. o. Kahulits László: A szocializmus anyagi-műszaki bázi- 
sának fejlesztése.; Közgazdasági Szemle, 1980. 3. sz. 291—305. o. Práger László: Központi elkép- 
zelések és vállalati gyakorlat. (A szabályozás első és második alaptétele.); Társadalomtudomá- 
nyi Közlemények, 1981. 2. sz. 222-233. o. Patkós János: A termelőerők és a termelési viszonyok 
egyes kérdéseiről szocialista fejlődésünk jelenlegi szakaszán. (Problémafelvetés.) 

arra, hogy a fejlett szocializmus gazdaságának kritériumaiban nemcsak annak 
kell visszatükröződnie, ami ebben új és különös az előző szakaszhoz viszonyítva, 
hanem e gazdaság mai fejlődése tendenciáinak és törvényszerűségeinek is. Az 
érett szocializmus működésének kezdeti foka ugyanis nem tárja fel teljesen 
ennek minden lehetőségét és sajátosságát." A monográfiának a fejlett szocializ- 
mus időszerű gazdasági kérdéseivel foglalkozó mind a 22 fejezete gazdag tény- 
anyag alapján általánosít. E monográfia megjelenése termékeny hatással volt 
e témák további kutatására. 

A Szovjetunió közgazdaságtudományában kiemelkedő esemény volt, hogy 
immár teljes egészében megjelent a hétkötetes , Isztorija szocialisztyicseszkoj 
ekonomiki SZSZSZR", amely az 1917-es Októberi Forradalom után a gazdaság 
területén végrehajtott első forradalmi átalakításoktól a fejlett szocializmus gaz- 
daságának létrehozásáig és tökéletesítéséig terjedő időt öleli fel." A Szovjet- 
unióban most jelent meg először ilyen átfogó gazdaságtörténeti mű. A fejlett 
szocializmus gazdaságának építésével és tökéletesítésével kapcsolatos kérdése- 
ket az 5-7. kötet tárgyalja. Ezekben feltárták az anyagi-műszaki bázis és a ter- 
melési viszonyok fejlődésének, a tudományos-technikai forradalomnak, a nép- 
gazdasági arányok változásának törvényszerűségeit és konkrét útjait, rávilágí- 
tottak az önálló elszámolásra épülő irányítási módszerekre, a szövetséges köz- 
társaságok gazdaságának az egységes népgazdasági komplexumon belüli fejlő- 
désére, a szocializmus gazdasági alaptörvényének érvényesülésére stb. 

A Szovjetunió ma igazán hatalmas méretű gazdasági, ipari és tudományos- 
műszaki potenciállal rendelkezik. A Szovjetunió adja a világ ipari termelésének 
egyötöd részét. Világviszonylatban első helyen áll a kőolaj és a vasérc kiterme- 
lése, a vas- és acélgyártás, a műtrágyagyártás tekintetében. A Szovjetunió ma 
több ipari terméket gyárt, mint 1950-ben az egész világ." 1982-ben a Szovjet- 
unióban alig egy hónap alatt annyi volt a társadalmi és a nemzeti termék, vala- 
mint 16 nap alatt annyi az ipari termelés, mint 1940-ben, vagyis a fejlett szo- 
cializmus építése legelején egy egész esztendő alatt. 1940 és 1982 között a ter- 
melési eszközök termelése a 31-szeresére, a fogyasztási cikkek termelése a 
12-szeresére emelkedett; a termelési állóalapok mennyisége a 23,5-szeresére, 
a beruházások volumene a 22-szeresére, a munkások és alkalmazottak létszáma 
a 3,4-szeresére, a társadalmi munka termelékenysége a 11,4-szeresére, a reál- 
jövedelem (egy lakosra számítva) a 6-szorosára nőtt." Csak 1983-ban 3500 új 
típusú nagy termelékenységű berendezés gyártása indul meg.! A szovjet tár- 
sadalom nagy gazdasági és termelési-technikai potenciáljáról tanúskodik a Baj- 
kál-Amur vasútvonal és a maga nemében egyedülálló Urengoj-Pomari-Uzs- 
gorod gázvezeték építése. Ilyen mértékre és ütemekre még nem volt példa 
a világ építési gyakorlatában. 


" Ekonomika razvitovo szocialisztyicseszkovo obscsesztva. Osznovnije cserti. Zakono- 
mernosztyi razvíityija. Moszkva, 1977. 31. o. 

" Első kötete 1976-ban jelent meg, az utolsó, a hetedik kötete pedig 1980-ban. 

s SZSZSZR v cifrah v 1982 godu. [Rövid statisztikai gyűjtemény.) Moszkva, 1983. 57., 
64. o. 
4 SZSZSZR v cifrah v 1982 godu. 34-36. o. 
4 Pravda, 1983. november 6. 

Ezt a potenciált azonban hatékonyabban is fel lehetne használni, amint 
ezt az SZKP XXVI. kongresszusának és a KB ezt követő plénumainak a hatá- 
rozatai célozzák. A népgazdaság olyan átszervezése, hogy abban elsőrendű 
szerepet kapjon az intenzifikálás, a tudomány és a technika eredményeinek 
hasznosítása, az irányítási és gazdálkodási mechanizmus tökéletesítése, a nem- 
zetközi szocialista gazdasági integráció további mélyítése, a termelés és a szol- 
gáltatási szféra szociális funkcióinak növelése, természetesen minőségileg új 
követelményeket támaszt a közgazdaságtudománnyal és a szociológiával szem- 
ben. 
A Szovjetunióban a közgazdaságtudomány sokat tett azért, hogy kor- 
szerűen értelmezze a szocializmus gazdasági törvényeinek érvényesülését, a ter- 
melőerőknek és a társadalom anyagi-műszaki bázisának a fejlődését, a termelési 
viszonyok tökéletesedését.? Az utóbbi évtizedben jelentős mértékben meg- 
növekedett az érdeklődés a termelés hatékonyságának növelésével kapcsolatos 
kérdések iránt, a társadalmi termelés egésze, ágazatai és vállalatai hatékony- 
ságának értékelésében alkalmazható haladó módszerek felkutatása iránt." 

Az elmélet és az alkalmazott tudomány síkján tovább folyik a tervezésnek, 
a társadalmi-gazdasági viszonyok tökéletesítésének és kiváltképpen a gazdasági 
mechanizmusnak a tanulmányozása az érett szocializmus körülményei között." 
Az e problémákkal foglalkozó kutatások ütemére és irányára jelentős mértékben 
hatottak az SZKP Központi Bizottságának és a Szovjetunió Minisztertanácsá- 
nak azok az 1979-ben hozott határozatai, amelyek a tervezés javítását és a gazda- 
sági mechanizmus által a termelés hatékonyságának emelésében és a munka 
minőségének javításában betöltött szerep növelését célozták, valamint az SZKP 
Központi Bizottsága 1982. novemberi plénumának a határozatai. 

A gazdasági mechanizmus tökéletesítése és a termelékenység emelése, hang- 
súlyozzák az irodalomban, az SZKP gazdaságpolitikájának egyik fő iránya az 
érett szocializmus viszonyai között. Ezek a feladatok nem rövid lélegzetű kam- 


2 Többek között lásd: Ekonomicseszkije zakoni i ih iszpolzovanyije v period razvitovo 
szocializma. ( Tanulmánykötet.] Alma-Ata, 1980.; Iszpolzovanyije ekonomicseszkih zakonov v 
processze szozdanyija matyerialno-tyehnyicseszkoj bazi kommunyizma. Kijev, 1980.; Isztori- 
cseszkije preimuscsesztva ekonomiki razvitovo szocializma. Moszkva, 1981.;5 4. G. Korjagin: 
Vozmozsnosztyi i preimuscscsztva ekonomiki zrelovo szocializma: problemi ih iszpolzovanyija. 
Moszkva, 1982.; V. G. Andrejev: Partyijnoje rukovodsztvo ekonomikoj v period razvitovo 
szocializma. Leningrád, 1982.; Faktori ekonomicseszkovo roszta v uszlovijah razvitovo szoci- 
alizma. Kijev, 1983. 

83 A legjelentősebb munkák ezen a téren: T. Sz. Hacsaturov: Intyenszifikacija i effek- 
tyivnoszty proizvodsztva v uszlovijah razvitovo szocializma. Moszkva. 1978.; Problemi effek- 
tyivnosztyi proizvodsztva i kacsesztva truda. Szverdlovszk, 1979.; Effektyivnoszty szocialisz- 
tyicseszkovo proizvodsztva i faktori jejo povisenyija. [Tanulmánykötet.] Moszkva, 1982.; 
D. P. Boginya: Effektyivnoszty obscsesztvennovo truda v uszlovijah razvitovo szocializma: 
problemi tyeorii i praktyiki. Kijev, 1982.; Szoversensztvovanyije hozjajtsztvennovo meha- 
nyizma i effektyivnoszty proizvodzstva. Kisinyov, 1980. 

4 Lásd: Planyirovanyije i sztyimulirovanyije effektyivnosztyi obscsesztvennovo proiz- 
vodsztva. Moszkva, 1979.; Effektyivnoszty szocialisztyicseszkovo proizvodsztva i hozjajsztven- 
nij mehanyizm. Moszkva, 1979.; P. G. Bunyics: Hozjajsztvennij mehanyizm razvitovo szocia- 
lizma: szuscsnoszty, sztruktura, problemi i perszpektyivi. Moszkva, 1980.; V. A. Volkonszkiíj: 
Problemi szoversensztvovanyija hozjajsztvennovo mehanyizma. Moszkva, 1981. 

pánymunkát, hanem állandó és kitartó harcot igényelnek a tervszerű ráhatás 
rendszerének tökéletesítéséért és azért, hogy minél hatékonyabban működjön az 
egységes népgazdasági komplexum valamennyi láncszeme és szintje. 

A szerzők számos tényre és dokumentumra támaszkodva azt bizonyítják, 
hogy a termelés hatékonyságának emelése és az intenzív működés alapjaira való 
átállítása megköveteli a termelési alapok, a munkaerő, a természeti erőforrások 
tartalékainak és lehetőségeinek maximális mértékű kihasználását, a tudomány és 
a technika eredményeinek minél nagyobb mértékű hasznosítását, az irányítási 
rendszer javítását és más objektív és szubjektív tényezők jobb kihasználását. 
Erre az irodalomra kevés kivételtől eltekintve az jellemző, hogy az elméleti 
elemzést összekapcsolja olyan gyakorlati ajánlások kidolgozásával, amelyek az 
SZKP XXVI. kongresszusa és azt követő központi bizottsági plénumai által 
kidolgozott gazdaságpolitika megvalósítására irányulnak. 

Sok kutató a Szovjetunió gazdasága objektív szükségleteinek és az e gaz- 
daságban végbemenő folyamatoknak a taglalása során különösen nagy figyelmet 
szentelt a tudományos-műszaki haladás kérdéseinek, e haladás gazdasági, szer- 
vezeti és társadalmi aspektusainak. Akárcsak a magyar historiográfiában," a 
Szovjetunióban is évről évre növekszik az ezzel a témával foglalkozó kiadvá- 
nyok száma." Marx annak idején előre látta, hogy , ha a termelés folyamata a 
tudomány alkalmazásának folyamatává válik, akkor a tudomány, megfordítva, 
a termelés folyamatának tényezőjévé, mondhatni függvényévé válik"." Ezt a 
marxi következtetést igazolja a szocialista gyakorlat és historiográfia. Valósággá 
válik az az elgondolás, hogy a tudomány és a termelés kölcsönösen gazdagítja 
egymást. Mindamellett meglehetősen sok nehézségbe ütközik még ennek a 
folyamatnak a mélyrehatóbb feltárása, azoknak az objektív és szubjektív ténye- 
zőknek a tanulmányozása, amelyek fékezik a tudomány legújabb eredményeinek 
gyors és rendszeres hasznosítását. 

Lankadatlan intenzitással folyik a szovjet társadalomban a szocialista mun- 
kaversennyel és a tömegek műszaki alkotásával kapcsolatban lejátszódó folyama- 
tok gyakorlati tapasztalatainak az elméleti értelmezése és általánosítása. A his- 
toriográfia olyan elméleti kutatásokkal gazdagodik, amelyek a fejlett szocializ- 
mus viszonyai között vizsgálják a társadalmi munka szociális-gazdasági aspek- 
tusait és ösztönzésének módjait, a verseny hagyományos és új funkcióit, a mun- 


munkások. Közgazdasági és Jogi Könyvkiadó 1979.; Társadalomtudományi Közlemények, 
1981. 1. sz. 10-23. o. Pál Lénárd: A tudományos-technikai haladás és társadalmi-gazdasági 
összefüggései.; Magyar Tudomány, 1981. 4. sz. 281-289. o. Szántó Borisz: A technológiai 
innováció gazdasági és társadalmi összefüggései.;5 A tudományos-technikai haladás társadalmi- 
gazdasági összefüggései. Propagandisták elméleti tanácskozása, Szolnok, 1980. december 
19-20. Kossuth Könyvkiadó 1981. 

1 Lásd pl. Ekonomicseszkije problemi uszkorenyija naucsno-tyehnyicseszkovo prog- 
ressza. Moszkva, 1980.; Sz. I. Szdobnov: NTR i szblizsenyije dvuh form szobsztvennosztyi. 
Moszkva, 1980.; Gyejatyelnoszty KPSZSZ po uszkorenyiju naucsno-tyehnyicseszkovo prog- 
ressza. Moszkva, 1980.; Upravlenyije naucsno-tyehnyicseszkim progresszom v uszlovijah raz- 
vitovo szocializma. Moszkva, 1981. 

" K. Marksz-F. Engelsz: Szocsinyenyija. 47. k. 553. o. 

kához való kommunista viszony formálódását, a munka szerepét a szocialista 
életmód kialakulásában és fejlődésében." 

Nézetünk szerint továbbra sem eléggé kidolgozottak az olyan kérdések, 
mint a munkához való kommunista viszony, a verseny szerepe a szocialista 
együttélés kollektivista alapjainak kialakulásában, a munkaerkölcsre való neve- 
lés és a fegyelem megszilárdítása. Még nem sikerült eléggé feltárni a szervezés- 
ben mutatkozó formalizmus okait. Kevés az irodalomban az olyan gyakorlati 
ajánlás, amely a verseny komplex hatékonyságának fokozását célozza. Az SZKP 
Központi Bizottságának, a Szovjetunió Minisztertanácsának és a Szakszerveze- 
tek Össz-szövetségi Központi Tanácsának a határozatai éppen efelé orientálják 
mind a gyakorlati szakembereket, mind a szociológusokat. 

A szocialista társadalom új munkaerkölcsének és munkafegyelmének köl- 
csönhatását az egységes politikai és gazdasági alap határozza meg. A szocializ- 
mus egyik előnye: a munkabeli, a szociális és a morális tényezők szerves és teljes 
kölcsönhatása, gazdasági és nevelő funkcióik minőségi változása a közös érdekek, 
a marxista-leninista ideológia és politika talaján. Ezeknek a törvényszerűségek- 
nek a megismerése, az új erkölcs formálódását, a szocialista munkaszervezetet 
és munkafegyelmet szabályozó mechanizmusnak a létrehozása alighanem az 
egyik legfőbb és legnehezebb feladat nemcsak a kapitalizmusból a szocializ- 
musba való átmenet időszakában, hanem a mai viszonyok között is. A történel- 
mi tapasztalat és a mai gyakorlat teljes mértékben igazolja Leninnek azt az 
előrelátó megállapítását, hogy igen bonyolult és nehéz feladat a régi társadalom 
erkölcsének, gondolkodásmódjának és szokásainak az átalakítása, az új munka- 
szervezet és fegyelem létrehozása. Lenin, mint tudjuk, több ízben is beszélt 
arról, hogy az új, elvtársi fegyelem kialakítása , egész történelmi korszakot vesz 
igénybe", hogy a tudatos munkások és parasztok , nem fentről kapott utasításra, 
hanem saját élettapasztalatuk parancsára" hozzák létre az egyesített munka 
fegyelmét. , Roppant nehéz feladat ez, de hálás feladat is, mert csakis akkor, 
ha ezt gyakorlatilag megoldjuk, csak akkor ütjük be az utolsó szeget a kapitalista 
társadalom koporsójába, melyet mi teszünk sírba." Az új munkafegyelem ki- 
alakításának, a munkaverseny megszervezésének a feladatát Lenin mindig ösz- 
szekapcsolta az emberek munkájának és viselkedésének morális-pszichológiai 
tényezőivel. 

A történészek és a szociológusok ezekben a kérdésekben nem szorítkozhat- 


4 Lásd Szocialisztyicseszkoje szorevnovanyije i planyirovanyije. Moszkva, 1979.; V. G. 
Szmolkov: Szocialisztyicseszkoje szorevnovanyije za povisenyije effektyivnosztyi proizvodsztva 
i kacsesztva raboti. Moszkva, 1979.; Szocialisztyicseszkoje szorevnovanyije kak resajuscsij 
faktor v dvizsenyii za ekonomiju i brezslivoszty. Moszkva, 1981.; T. N. Gricenko: Szocialisz- 
tyicseszkoje szorevnovanyije za povisenyije kacsesztva produkcii. Kijev, 1982.; Organyizacija 
szorevnovanyija i szoversensztvovanyije hozjajsztvennovo mehanyizma. Moszkva, 1982.; 
Szocialisztyicseszkoje szorevnovanyije i razvityije tyehnyicseszkovo tvorcsesztva v uszlovijah 
zrelovo szocializma. Kijev, 1983.; N. M. Blinov; Trudovaja gyejatyelnoszty kak osznova 
szocialisztyicseszkovo obraza zsiznyi. Moszkva, 1979.; V. N. Kiszeljov: Szocialisztyicseszkoje 
szorevnovanyije — vazsnoje szredsztvo szoversensztvovanyija szovjetszkovo obraza zsiznyi. 
Moszkva, 1981.;5 O. M. Vasziljev-D. P. Boginya-V. P. Ukrainszkij: Trud i szocialisztyi- 
cseszkij obraz zsiznyi. Kijev, 1981. 

8 V. I. Lenin Összes Művei. 36. k. Kossuth Könyvkiadó 1979. 363-—364. o. 

nak ma általános ítéletekre és következtetésekre, nem világítva rá a szocialista 
társadalomban az erkölcs és a munka területén végbemenő fejlődés törvény- 
szerűségeire, mozgatóerőire, ellentmondásaira és nehézségeire, nem tárva fel 
néhány mai jelenség történelmi gyökereit. Ha ezt nem tennék meg, nehezen 
tudnák meghatározni a fejlett szocializmus történelmi helyét, érettségének mai 
mértékét, nem tudnák tényleges dinamikájában szemlélni társadalmunkat, min- 
den lehetőségével és igényével egyetemben. 

Az érett szocializmus még tágabb teret kínál ahhoz, hogy érvényesüljenek 
rendszerünk előnyei a népjólét szférájában. Ugyanakkor még nagyobb szükség 
mutatkozik arra, hogy tudatosan és tervszerűen irányítsuk ezt a különösen fon- 
tos szférát az anyagi életszínvonal sokoldalú emelése és az emberek nevelése 
érdekében. A historiográfia egész sor olyan kérdést ölel fel, amely a jólét növelé- 
sének gazdasági feltételeivel, a fejlett szocializmus viszonyai között érvényesülő 
elosztási rendszer tökéletesítésével, a szükségletek színvonalának és struktúrájá- 
nak tanulmányozásával, kielégítésük felmérésének módszereivel függ össze."" 

A pártnak a népjólét emelésével kapcsolatos tevékenységére jellemző, hogy 
figyelme középpontjában áll a mezőgazdaság fejlesztése és az élelmezési prob- 
léma megoldása. Ám az e téren végbement változások ellenére is a mezőgazdasági 
termelés növekedésének üteme a Szovjetunióban még mindig elmarad a népes- 
ség növekvő szükségletei mögött. A probléma megoldása céljából az SZKP 
Központi Bizottságának kezdeményezésére kidolgozták a Szovjetunió élelmi- 
szerprogramját, amely az 1990-ig terjedő időszakot öleli fel. Ezt az SZKP Köz- 
ponti Bizottságának 1982. májusi plénuma hagyta jóvá. E program megvalósítá- 
sának a folyamata máris visszatükröződik az irodalomban."! Az élelmezési kér- 
dés megoldásában fontos segítség nekünk a magyar tapasztalat, amelyről nem- 
régiben számolt be a szovjet párttörténeti folyóirat."" 

Bizonyos érdeklődésre tarthat számot ezzel kapcsolatban szovjet és a cseh- 
szlovák közgazdászoknak az a közös munkája, amely a közszükségleti cikkek 
iránti lakossági kereslet tanulmányozásának és prognosztizálásának módszertani 
és szervezeti kérdéseivel foglalkozik, továbbá a magyar sajtóban az élet minősé- 


48 Lásd erről: V. Z. Rogovin: Formirovanyije potrebnosztyej licsnosztyi v uszlovijah 
razvitovo szocializma. Moszkva, 1981.; V. Sz. Korol: Razvitoj szocializm i narodnoje blago- 
szosztojanyije. Kijev, 1982.; B. M. Mocsalov: Razvitoj szocializm: cselovek i jevo potreb- 
nosztyi. Moszkva, 1982.; V. I. Taraszenko: Szocialnije potrebnosztyi licsnosztyi: formirova- 
nyije, udovletvorenyije, razvityije. Kijev, 1982.; Formirovanyije i udovletvorenyije potreb- 
nosztyej naszelenyije pri szocializme. Moszkva, 1982.; Problemi otnosenyij raszpregyelenyija: 
etap razviítovo szocializma. Moszkva, 1983. 

1 Lásd Kommunyiszt, 1982. 10. sz. M. Gorbacsov: Prodovolsztvennaja programma i 
zadacsi jejo realizacii.; Kommunyiszt, 1981. 13. sz. V. O. Mozsin: O razvityii prodovolsztven- 
novo kompleksza. ; Voproszi Isztorii KPSZSZ, 1982. 10. sz. 0. 7. Kruhmalev: Zabota KPSZSZ 
o razvityii agropromislennovo kompleksza i ukreplenyije szojuza rabocsevo klaszsza, kresz- 
tyansztva i intyelligencii.; K. M. Bogomolov: Prodovolsztvennaja progranma KPSZSZ: szo- 
gyerzsanyije i putyi realizacii. Moszkva, 1983. 

532 Lásd: Voproszi Isztorii KPSZSZ, 1983. 11. sz. 

géről és az életszínvonalról, az érdekeltség és a bérezés rendszeréről és hasonló 
kérdésekről megjelent cikkek egész sora." 

A szovjet és a magyar historiográfiában meggyőzően bebizonyították, hogy 
a jólét és az élet minősége a szocializmusban korántsem szorítkozik az anyagi 
komfortra, ezt a teljes értékű lét egész színskálája jellemzi. A szocialista jólét 
modellje, írja Kozma Ferenc, nem lehet a nyugati fogyasztói társadalom máso- 
lása, nem vezethető le sem korlátlan jólétből, sem a puritanizmusból és az 
egyenlősdiből."" A dolgozók jóléte számos tényezőből tevődik össze, s ennek 
semmi köze az anyagiassághoz, olyan gondolkodásmódhoz, amely a nyugati 
életformára jellemző. 

A szocialista társadalom építésének és fejlesztésének társadalmi gyakorlata 
megerősíti azt a marxista-leninista tételt, amely szerint a gazdaság, a politika és 
a társadalmi folyamatok összefüggnek és kölcsönhatásban vannak egymással. 
Eredeti ebből a szempontból M. N. Rutkevicsnak, Zs. T. Toscsenkónak és 
V. V. Cakunovnak a könyve." Az SZKP XXVI. kongresszusának azzal a követ- 
keztetésével kapcsolatban, hogy a szovjet társadalom osztálynélküli struktúrá- 
jának kialakulása már a fejlett szocializmus szakaszában megy végbe, különös 
érdeklődésre tarthatnak számot azok a munkák, amelyek a mai szakasz társa- 
dalmi struktúráját vizsgálják, a társadalmi egyneműség kialakulásának elméletét 
és gyakorlatát taglalják." A szerzők utalnak arra, mennyire bonyolult dolog 
ennek a gazdasági, nemzeti, szociális-életmódbeli, tudományos-műszaki és más 
problémákkal összefüggő feladatnak a megoldása. A könyvek és cikkek sokasá- 
gából kiemelkedik M. N. Rutkevics , Sztanovlenyije szocialnoj odnorodnosztyi" 
(A társadalmi egyneműség kialakulása) című monográfiája (Moszkva, 1982.). 

A fejlett szocializmus koncepciójában fontos helyet kapnak a politikai 
rendszernek, a társadalmi-politikai viszonyoknak az időszerű problémái, az a 
kérdés, hogy a tudományos-műszaki haladás milyen hatással van ezekre a viszo- 
nyokra stb. Jelentős mértékben elmélyíti az ezekkel a kérdésekkel kapcsolatos 


"5 Lásd Problemi izucsenyija i prognozirovanyija potrebityelszkovo szprosza pri szocia- 
lizme. Moszkva-Prága, 1981.; Társadalmi Szemle, 1980. 8-9. sz. 15-32. o. Kozma Ferenc: 
Életszínvonal, minőség, szocialista jólét.; Társadalomtudományi Közlemények, 1980. 2. sz. 
272-277. o. Balogh István: A fogyasztás aktuális kérdéseiről. (Egy tanulmány nemzetközi vi- 
tája.); Közgazdasági Szemle, 1981. 7-8. sz. 825-837. o. Práger László: A szocialista vállalat 
belső érdekeltségi rendszeréről. 

"4 Lásd Kozma Ferenc: Jólét szocialista módon. (A szocialista életmód kérdéséhez.) 
Kossuth Könyvkiadó 1976. 69. o. 

§§ Lásd M. N. Rutkevics: Gyialektyika i szociologija. Moszkva, 1980.; Zs. T. Toscsenko: 
Igyeologija i ekonomika. Igyeologicseszkaja rabota i szocialno-ekonomicseszkoje razvityije. 
Moszkva, 1981.; V. V. Cakunov: Ekonomicseszkije osznovi szocialnoj odnorodnosztyi ob- 
scsesztva. Moszkva, 1982. 

"6 A Szovjetunió Kommunista Pártja XXVI. kongresszusa. (1981. február-március 3.) 
Kossuth Könyvkiadó 1981. 69. o.; Kommunyiszt, 1981. 13. sz. M. Rutkevics: Organyicseszkaja 
celnoszty i gyinamizm szocialno-klaszszovih otnosenyij na etape razvitovo szocializma.; A. M. 
Kuc: Vzaimoszvjaz klaszszovih i nacionalnih otnosenyij v razvitom szocialisztyicseszkom 
obscsesztve. Harkov, 1982.; Sz. L. Szenyavszkíj: Szocialnaja sztruktura szovjetszkovo ob- 
scsesztva v uszlovijah razvitovo szocializma. (1961-1980.) Moszkva, 1982.; Szocialnaja polityika 
i nacionalnije otnosenyija. (Egy országos tudományos, gyakorlati konferencia anyaga alapján. . . 
Riga, 1982. június 28-30.] Moszkva, 1982. 

ismereteinket a , Preimuscsesztva szocialisztyicseszkovo sztroja" (A szocialista 
rendszer előnyei) című tartalmas monográfia (Moszkva, 1979.), amelyet nem- 
zetközi szerzői kollektíva rendezett sajtó alá. 

A Szovjetunióban 1980-ig megjelent irodalom legnagyobb részét histo- 
riográfiai szempontból már megvizsgálták és általánosított formában ismertet- 
ték a szovjet társadalom mai társadalmi-politikai fejlődésének döntő problémái 
szerint."" Ebben az irodalomban összegezték a tudományos gondolkodás ered- 
ményeit, egyúttal rávilágítottak azokra a vitatott kérdésekre is, amelyek a poli- 
tikai rendszer lényegével és struktúrájával, a politikai rendszer és a gazdasági 
alap viszonyával és hasonlókkal kapcsolatban felmerülnek. 

A legújabb historiográfia tovább gazdagítja a fejlett szocializmus koncep- 
cióját olyan kérdésekben, mint a marxista-leninista párt, az állam, a szakszer- 
vezetek és a dolgozó kollektívák szerepe a politikai rendszerben," a szocialista 
társadalom fejlődésében érvényesülő politikai törvényszerűségek hatásának me- 
chanizmusa," a népesség új politikai kultúrájának kialakulása." Az uralkodó 
tendencia ebben az irodalomban a szerzőknek az a törekvése, hogy objektívan 
feltárják a társadalmi-politikai élet demokratizálódását, amely a társadalom 
eszmei-politikai egységének elmélyülésével párhuzamosan megy végbe; hogy 
megmutassák, milyen előnyei vannak a szocializmus társadalmi-politikai beren- 
dezésének a burzsoá társadalomhoz képest; tisztázzák, milyen nehézségekkel és 
objektív ellentmondásokkal jár együtt a társadalmi-politikai haladás a mai belső 
és nemzetközi viszonyok között. Ennek során a szerzők óhatatlanul vissza- 
visszatérnek a Szovjetunió és más szocialista országok történelmi tapasztalatai- 
hoz, rávilágítanak a szocialista társadalom politikai rendszerének és társadalmi- 
politikai viszonyainak kialakulásában és fejlődésében érvényesülő törvényszerű- 
ségek általános jellegére. A fejlett szocializmus gyakorlata megmutatja, hogy 
a politikai rendszer bonyolult organizmus, amely állandóan fejlődik és állandó 
kölcsönhatásban van a társadalom gazdasági alapjával, kultúrájával. Sajnos, nem 
minden szerző világítja meg eléggé mélyrehatóan a társadalmi-politikai gyakor- 
lat felhalmozott tapasztalatait teljes összetettségükben és ellentmondásossá- 


" Lásd Obscsesztvenno-polityicseszkije  problemi isztorii razvitovo szocializma v 
SZSZSZR. Moszkva, 1979. 

"§ Lásd: A. Sz. Visnyakov: Polityika KPSZSZ: metodologicseszkije problemi i prak- 
tyika. Moszkva, 1980.; Vozrasztanyije rukovogyascsej roli KPSZSZ v szocialno-polityicsesz- 
kom razvityii obscsesztva v period zrelovo szocializma. Moszkva, 1980.; KPSZSZ i masszo- 
vije organyizacii trudjascsihszja. (A probléma historiográfiája.] Leningrád, 1982.; L. V. Petrov: 
Partyija is profszojuzi v razvitom szocialisztyicseszkom obscsesztve. Moszkva, 1983.; G. V. 
Scseglov: Profszojuzi SZSZSZR v szisztyeme gyemokratyii razvitovo szocializma. Moszkva, 
1983.; Trudovoj kollektyiv v polityicseszkoj szisztyeme razvitovo szocializma. Leningrád, 
1983. 

"§ Lásd Voproszi razvityija polityicseszkoj szisztyemi szocializma. Moszkva, 1980.; Ak- 
tualnije problemi tyeorii i praktyiki szocialno-polityicseszkih otnosenyij razvitovo szocializ- 
ma. Moszkva, 1981.; N. A. Feliforov: Princip gyemokratyicseszkovo centralizma v razvitom 
szocialisztyicseszkom obscsesztve. Moszkva, 1981.; Polityicseszkije otnosenyija razvitovo Szo- 
cialisztyicseszkovo obscsesztva. Leningrád, 1982. 

"9 Lásd: Naucsnij Kommunyizm (Moszkva), 1979. 5. sz. L. N. Kogan: Polityicseszkaja 
kultura szocializma.; 4. F. Plahotnij: Problema szocialnoj otvetsztvennosztyi. Harkov, 1981.; 
N. M. Kejzerov: Polityicseszkaja kultura szocialisztyicseszkovo obscsesztva. Moszkva, 1982. 

gukban. A konkrét jelenségek konkrét elemzését olykor felcserélik általános 
tételek hirdetésével. 

Egészében véve azonban a mai irodalom jelentősen gazdagítja a jelen szo- 
cializmus társadalmának tudományos irányítását taglaló elméletet és gyakor- 
latot. 

A fejlett szocializmus koncepciója felöleli a kultúra kérdéseit is. A kultúra 
tevékenyen részt vesz az új személyiség kifejlesztésében, hat a társadalom életé- 
nek minden szférájára. A szovjet historiográfia felöleli azt a gazdag tapasztala- 
tot, amely a Szovjetunióban végbement kulturális forradalom törvényszerűsé- 
geit, folyamatait és eredményeit ismerteti, amely a mai szovjet társadalom kul- 
turális fejlődése során felhalmozódott."! A kultúra fejlődésének kutatása és az 
érett szocializmus viszonyai között felmerülő új feladatok ismét előtérbe állítot- 
ták az elmélet kérdéseit. Ezzel tűnik ki például a , Kultura razvitovo szocializ- 
ma. Nyekotorije voproszi tyeorii i isztorii" (A fejlett szocializmus kultúrája. 
Néhány elméleti és történeti kérdés) című nagyszabású monográfia (Moszkva, 
1979.), amely M. P. Kim tevékeny részvételével készült. Az utóbbi években az 
irodalomban olyan kérdéseket is tárgyalnak, mint az eszmei és erkölcsi nevelés 
tökéletesítése, a politikai és jogi ismeretek és meggyőződések realizálódása gya- 
korlati tettekben, az ideológia, a kultúra és a morál kölcsönhatása, a Szovjet- 
unióban és a szocialista közösség országaiban élő népek nemzeti kultúráinak 
kölcsönös gazdagítása."" Teljesen nyilvánvaló, hogy ezeknek a kérdéseknek a ki- 
dolgozása nemcsak elméleti, hanem gyakorlati jelentőségű is. 

A fejlett szocializmus koncepciójának alkotórésze az új, szocialista életmód 
megteremtésének elmélete és gyakorlata. E bonyolult és sokrétű témával fog- 
lalkozó irodalomról 1981-ig terjedően már jelent meg elemzés."? Ezért elegendő, 
ha nagy vonásokban ismertetjük és értékeljük ennek a kérdésnek a historiográ- 
fiáját és 1981-1983-ban megjelent irodalmát. 

Mindenekelőtt szeretnék utalni arra, hogy a hetvenes évek folyamán a 
szovjet társadalomkutatók a szocialista országok tudósaival együttműködve gaz- 
dag irodalmat hoztak létre, amely gyakorlatilag kiterjed a szocialista együttélés 
valamennyi szférájára, e közösségi élet kialakításának és fejlesztésének minden 
mai problémájára. Valamennyi szerző elismerte és elismeri, hogy az életmódot 
az uralkodó termelési mód, politikai rendszer és ideológia határozza meg. Hang- 
súlyozzák a szocialista életmód humánus voltát, kollektivizmusát, internaciona- 


u A kérdés historiográfiájáról (1980-ig) lásd: V. T. Jermakov-L. V. Ivanova-V. A. 
Kozlov-T. Sz. Csantseva- N. P. Zsilina-V. H. Bogyiszko-Sz. A. Fegyukin: Izucsenyije isztorii 
szovjetszkoj kulturi. In: Izucsenyije otyecsesztvennoj isztorii SZSZSZR mezsdu XXV i XXVI 
szjezdami KPSZSZ. Moszkva. 1982. 234-271. o. 

"2 Néhány fontosabb mű: A. I. Golounyev: Szocialisztyicseszkaja kultura v zsiznyi 
obscsesztva. Minszk, 1979.; V. D. feszakov: Kultura razvitovo szocializma. Moszkva, 1979.; 
Vzaimogyejsztvije i vzaimoobogascsenyije szocialisztyicseszkih kultur. Moszkva, 1980.; V. V. 
Zsuravljov: Problemi duhovnoj zsiznyi razvitovo szocializma. Moszkva, 1980.; Duhovnaja 
kultura razvitovo szocializma i licsnoszty. Leningrád, 1980.; S. N. fakubov: Vzaimoobogas- 
csenyije nacionalnih kultur v uszlovijah razvitovo szocializma. Taskent, 1982.; K. Hanazarov: 
Gyialektyika nacionalnovo i intyernacionalnovo v kulture razvitovo szocializma. Taskent, 1983. 

8 Lásd V. I. Kaszjanyenko: Szovjetszkij obraz zsiznyi. Problemi isszledovanyija. Moszk- 
va, 1982. 

lizmusát, társadalmi optimizmusát és más vonásait. A mai irodalom arról tanús- 
kodik, hogy jelentősen kiterjedt az elméleti horizontja, elmélyült az elméleti 
gondolkodás és a létező szocializmusnak a gyakorlata közötti összefüggés tudo- 
mányos kutatása. Az utóbbi időkben az irodalomban előtérbe állítják a huma- 
nizmus kérdéseit, az életmód gazdasági és erkölcsi alapjainak megszilárdítását, 
az életmód összefüggését a társadalom szociális struktúrájában végbemenő vál- 
tozásokkal;"! a szocialista együttélés tökéletesítésének eszmei-nevelési ténye- 
zőit;§5 az emberek életmódjának szociális helyzetüktől és életkörülményüktől 
való függését"" és hasonló problémákat. 

A szovjet olvasók körében nagy érdeklődést keltett a , Szocialisztyicseszkij 
obraz zsiznyi. Szbornyik sztatyej ucsonih szocialisztyicseszkih sztran" (A szo- 
cialista életmód. Gyűjtemény szocialista országok kutatóinak tanulmányaiból. 
1-2. k. Moszkva, 1979.) és a , Problemi szocialisztyicseszkovo obraza zsiznyi" 
(A szocialista életmód problémái) (Moszkva, 1982.) című munka, amelyeket a 
Szovjetunió és az NDK kutatói rendeztek sajtó alá. Ezek a művek elsősorban 
az életmód gazdasági aspektusaival foglalkoznak. 

Gyarapodnak az ismereteink olyan kérdésekben, mint a nemzetközi és a 
nemzeti vonás az életmódban; a szokások és a hagyományok, a család és a dol- 
gozó kollektíva szerepe az életmód tökéletesítésében; az együttélés tökéletesíté- 
sének kölcsönhatása a gazdasági problémákkal. Az irodalomban azt boncolgat- 
ják, hogy milyen összefüggés van az anyagi feltételek, a társadalmi viszonyok 
fejlettsége és az életmód között. Ezzel kapcsolatban a legkülönbözőbb vélemé- 
nyek kapnak hangot. Egyes szerzők (fenntartásokkal ugyan, de) bevonják az 
anyagi feltételeket az életmódba. Mások viszont az anyagi feltételeket az embe- 
rek élettevékenységének külső környezeteként fogják fel. , A legfontosabb az 
anyagi feltételek és az élettevékenység közötti kölcsönhatás vizsgálatában — írja 
P. N. Fedoszejev — az emberek viselkedése a társadalomban . . . hiszen az anyagi 
feltételek emberek tevékenysége nyomán jönnek létre, emberek változtatják 
meg és alakítják át őket a termelésben végzett munkájukkal. Következésképpen 
ez nem külső környezet vagy forma. Éppen ez az ember életének alapja, ez az 
emberi munka alkotása.""" Az anyagi feltételek és az életmód kölcsönhatásának 
ezt a dialektikáját egyelőre, sajnos, még nem sikerült teljesen, érvekkel kellően 
alátámasztva feltárni. 


4 Lásd G. V. Bagyejev: Opregyeljajuscseje vlijanyije szocialisztyicseszkovo haraktyera 
truda na obraz zsiznyi. Moszkva, 1982.; L. A. Grigorjan: Szocialisztyicseszkaja szobsztven- 
noszty - ekonomicseszkaja osznova novovo obraza zsiznyi. Moszkva, 1983.; A. Naszirov: 
Ekonomicseszkaja osznova szocialisztyicseszkovo obraza zsiznyi. Taskent, 1983. L. I. Nyegyel- 
ja: Nravsztvennije osznovi szocialisztyicseszkovo obraza zsiznyi. Minszk, 1983. 

"5 Lásd V. A. Bacsinyin: Mescsansztvo kak szocialno-nravsztvennaja problema. Moszk- 
va, 1982.; A. I. Liszíin: Igyeologicseszkaja rabota — vazsnij faktor v szoversensztvovanyii SzO0- 
cialisztyicseszkovo obraza zsiznyi. Moszkva, 1983. L. A. Ritnyikov: Obraz zsiznyi i nravszt- 
venno-esztyetyicseszkoje razvityije licsnosztyi. Moszkva, 1982. 

"§§ Lásd N. M. Bítnyeva: Obraz zsiznyi i bit. Alma-Ata, 1982.; P. I. Szimus: Szblizse- 
nyije gorodszkovo i szelszkovo obraza zsiznyi v uszlovijah razvitovo szocializma. Moszkva, 
1981.; N. D. Dohunajev: Formirovanyije i razvityije szovjetszkovo obraza zsiznyi u. narodov 
Szevera. Jakutszk, 1983.; Izmenyenyije obraza zsiíznyi kolhoznovo kresztyansztva v uszlovi- 
jah razvítovo szocializma. Minszk, 1983. 

" Kommunyiszt, 1976. 15. sz. 53. o. 

Az irodalom egyik fogyatékossága továbbra is, hogy nem világítja meg az 
életmód alakulásának történetét sem a Szovjetunió, sem az egyes szövetséges 
köztársaságok tekintetében. Sokat kell még munkálkodniuk a szociológusoknak, 
hogy tisztázzák, milyen okoknál fogva olyan életerősek az emberek tudatában 
fennmaradó tipikus csökevények és a szocialista erkölcs antipódusai; hogy aján- 
lásokat dolgozzanak ki az elavult életformáknak, különösen a szociális-jóléti 
szférában jelentkező nehézségeknek és ellentmondásoknak a teljes leküzdéséhez. 

Meg kell jegyeznünk, hogy a szovjet historiográfiában nincs egyértelmű 
válasz arra a kérdésre sem, hogy milyen kölcsönös viszony áll fenn a szocialista 
életmód és a negatív jelenségek között. A szerzők többsége a negatív jelensége- 
ket antipódusoknak vagy csökevényes jelenségeknek (formáknak) tartja és nem 
foglalja bele őket az életmód redszerébe és tartalmába. Néhány kutató (A. P. 
Butenko, A. G. Harcsev) elhatárolja egymástól a , szocialista életmód" és , a 
szocialista társadalom életmódja" fogalmakat, hangsúlyozva e fogalmak külön- 
bözőségét, és a negatív jelenségek elvi összeférhetetlenségét a társadalom éle- 
tével."§ 

A szovjet szociológusok körében nem talált általános elfogadtatásra ez az 
álláspont. A magam részéről megalapozottabbnak tartom G. H. Sahnazarov 
véleményét. , A kérdés ilyen megközelítésével — írja — azt az életmódot, amely 
most alakult ki a szocialista országokban (számba véve azokat a különbségeket, 
amelyek fejlődésük és érettségük, termelési viszonyaik színvonala tekintetében 
mutatkoznak, valamint azt a még eléggé jelentős differenciálódást, amely az 
egyes országokon belül a népesség különböző rétegei tekintetében tapasztal- 
ható) idealizálják, gyakorlatilag kiragadják a realitás keretei közül. Aki minden 
negatív jelenségről kijelenti, hogy az nem jellemző a szocialista életmódra, lénye- 
gében megfosztja magát attól a lehetőségtől, hogy józanul felmérje a társadalmi 
fejlődés elért fokát.""? G. H. Sahnazarov azt igyekszik bebizonyítani, hogy ha 
a negatív jelenségek nem is jellemzők a szocializmus természetére, létezésük 
ténye mégis , elválaszthatatlan eleme az életmódnak a szocialista társadalom 
fejlődésének mai szakaszában, mutatója érettsége fokának, lehetővé teszi a meg- 
oldásra váró feladatok nagyságának felmérését"."" 

A történelmi tapasztalat és a mai gyakorlat, az élet azt mutatja, hogy az em- 
ber a felépült szocializmusban sem születik a szocialista együttélés kész, saját- 
jává vált normáival és szabályaival. A társadalmi feltételeknek, az eszmei-nevelő 
munkának, a családnak, az iskolának, a dolgozó kollektívának, a hatályos tör- 
vényeknek, a közvéleménynek és életmódunk normáinak a hatása alatt formá- 
lódik, amint ezt a magyar szociológusok és filozófusok is hangsúlyozzák." 


"s" Lásd 4. P. Butenko: Szocialisztyicseszkij obraz zsiznyi: problemi i szuzsgyenyija. 
Moszkva, 1978. 239-258. o. 

8 G. H. Sahnazarov: Szocialisztyicseszkaja szugyba cselovecsesztva. Moszkva, 1978. 
150. o. 

79 To. 

" Lásd például Kulcsár Kálmán: A szocialista életmód formálásának feltételei és poli- 
tikai problémái. Elhangzott 1976. március 10-én az MSZMP KB Politikai Akadémiáján. 
Kossuth Könyvkiadó 1976.; Népművelés, 1979. 9. sz. 9-21. o. Fukász György: Életmód, 
társadalmi aktivitás, művelődés. (Magyar—szovjet tudományos tanácskozás Debrecenben.); 

A tapasztalatok azt mutatják, hogy a szocialista együttélés kialakulására 
nemcsak a pozitív elemek folytonossága jellemző, hanem a negatív elemeké is. 
Ez utóbbiak spontánul fennmaradnak, s táplálják őket a szocializmusért vívott 
harc gazdasági és kulturális pozíciói, a történelmi tehetetlenség, a konzervati- 
vizmus, a régi társadalom továbbélő szokásai és hagyományai. Lenin nagyon 
helyesen hívta fel a munkásosztály, a párt figyelmét arra, hogy , Milliók és 
tízmilliók szokásainak ereje — a legrettenetesebb erő"; hogy a kistulajdonos 
,, lelki alkatának és szokásainak átformálása olyan feladat, amelynek megoldásá- 
hoz nemzedékek kellenek"."" Az átmeneti időszak tapasztalatai és a mi mai éle- 
tünk teljes mértékben alátámasztják Leninnek ezeket a következtetéseit. Ma már 
világos, hogy az emberek erkölcsi-pszichológiai alapelvei sokkal lassabban ala- 
kulnak át, mint életük társadalmi-politikai és anyagi alapjai. A gyakorlat be- 
bizonyította, hogy az új társadalmi rendszernek és a termelési eszközök kollek- 
tív tulajdonának bevezetése után nem változik meg már másnapra az életfor- 
ma is. , A tulajdonviszonyokban bekövetkezett változás — írta Jurij Andropov -— 
önmagában még nem küszöböli ki az emberi együttélés évszázadok alatt felhal- 
mozódott összes negatív vonását. Másról van szó, arról, hogy az ilyen változás 
nélkül a szocializmus akármelyik rmodelljes, bármilyen vonzó köntösbe bújtat- 
ják is, élettelen marad, csupán alkotóinak képzeletében létezik.""" 

A történelmi tapasztalat és a mai gyakorlat ismételten megerősíti a törté- 
nelmi materializmus ama tételének a helyességét, amely szerint a társadalmi lét 
határozza meg a társadalmi tudatot. A társadalmi tudat színvonalát, amely az 
életmód sok vetületében megmutatkozik, ma is a termelőerők állapota és a tár- 
sadalmi viszonyok, az élet anyagi és szellemi feltételei határozzák meg. Az ezek- 
kel való összefüggésből kiragadva nem tanulmányozhatók a szocialista együtt- 
élésnek sem a pozitív, sem a negatív jelenségei. Figyelembe kell venni azt a 
körülményt is, hogy az életmód munkára épülő jellege jelentős mértékben annak 
a ténynek a hatása alatt formálódik, hogy a munka a szocializmusban az embe- 
rek számára a létfenntartáshoz szükséges eszközök megszerzésének módja is, 
alkotó erőik és erkölcsi-pszichológiai képességeik feltárásának módja is. 

Az SZKP politikájának és irányító tevékenységének mozgósító hatása alatt 
nemzedékünk életmódja szüntelenül gazdagodik, gyarapítva a szocializmus tár- 
sadalmának anyagi és szellemi potenciálját. A döntő hatást ezekre a folyama- 
tokra, mint régebben, ma is a munkásosztály gyakorolja. , A munkásosztály for- 


Magyar Tudomány, 1979. 11. sz. 816-823. o. Fukász György: A csepeli munkások életmódja 
és szabadidő-szokásai.; Társadalomtudományi Közlemények, 1980. 1. sz. 30-41. o. Cseh- 
Szombathy László-Kulcsár Kálmán: A szocialista életmód kutatásának eredményei. ; Társadalmi 
Szemle, 1980. 6. sz. 66-83. o. A szocialista életmód alapvető ismérvei, feltételei, fejlődési 
tendenciái.; Területi Statisztika, 1980. 4. sz. 317-323. o. Kemenes Ernő: Az életmód tervezé- 
sének lehetőségei és korlátai.; Területi Statisztika, 1982. 4. sz. 334—357. o. Andorka Rudolf: 
Az életmód területi különbségei az időmérleg-felvétel alapján.; A Politikai Főiskola Közlemé- 
nyei, 1982. 1-2. sz. 68-78. o. Lick József: A szocialista életmódról.; Társadalomszerkezet és 
rétegződés. (Írta: Kovács Ferenc, Kolosi Tamás ... Szerk.: Halay Tibor és Kolosi Tamás. 
Kiadja az: MSZMP KB Társadalomtudományi Intézete.) Kossuth Könyvkiadó 1982. 

"2 V. I. Lenin Összes Művei. 41. k. Kossuth Könyvkiadó 1974. 26. o., 43. k. Kossuth 
Könyvkiadó 1974. 54. o. 

"3 Jurij Andropov: A békéért, a szocializmusért. 63-64. o. 

radalmi ideológiáját és erkölcsét, közösségi gondolkodásmódját, érdekeit és esz- 
ményeit napjainkban a szovjet társadalom valamennyi rétege magáénak vallja. 1128 
Új ösztönzést adnak ezeknek a folyamatoknak az SZKP KB 1982. novemberi 
és 1983. júniusi plénumának eszméi és határozatai, megjelölve azokat a járható 
és kellő eredményekkel kecsegtető utakat, amelyeken haladva tökéletesíteni lehet 
majd az objektív feltételeket és szubjektív tényezőket a szocialista együttélés 
normáinak és elveinek további megszilárdítása érdekében. 

A fejlett szocializmus koncepciója, amelyet az SZKP és a testvérpártok 
kollektívan dolgoztak ki a tényleges tapasztalatok általánosítása alapján, magá- 
ban foglalja az új társadalom nemzetközi lényegét és a szocializmus építésének 
és fejlődésének a világközösség egyes országaiban mutatkozó sajátosságait. , An- 
nak nyomán, hogy a szocialista társadalmi rend már több földrészre kiterjedő 
világrendszerré vált — mondotta Kádár János -, napjainkban a szocialista építés 
elméletének és gyakorlatának gazdagításához minden szocialista ország hozzá- 
járul. Ugyanakkor számunkra, magyar kommunisták számára, mindig is nyil- 
vánvaló volt azoknak a gazdag tapasztalatoknak különös jelentősége, amelyeket 
Lenin pártja, a Szovjetunió Kommunista Pártja a szocializmusért folyó harc- 
ban, a fejlett szocialista társadalom építésében felhalmozott."" 

Azáltal, hogy a tapasztalatok elméleti általánosítása során erőteljesen gya- 
rapítjuk ismereteinket, lehetőségünk nyílik arra, hogy mélyrehatóbban ismerjük 
meg a szocializmus új érettségi fokának törvényszerűségeit, határait és jellem- 
zőit. A társadalmi jelenségek összefüggéseinek bonyolultsága és sokoldalúsága, 
a fejlett szocialista társadalom jellemzőinek és kritériumainak sokfélesége, sok 
mennyiségi mutató gyors változása jelentősen kihat a kutatások tudományos 
színvonalára. Akármilyen gazdag irodalom jelent meg erről a témáról már eddig 
is a Szovjetunióban, Magyarországon és más testvérországokban, a fejlett szo- 
cializmus koncepciója alighanem még csak kialakulásának kezdeti stádiumá- 
ban van. 

A társadalmi fejlődés új feltételei és problémái új követelményeket támasz- 
tanak a társadalomtudományokkal szemben. Nálunk ezeket az SZKP XXVI. 
kongresszusa és a párt Központi Bizottságának ezt követő plénumai határozták 
meg. ,, Új, az eddiginél lényegesen magasabb színvonalra van szükség a társa- 
dalomtudományok, mindenekelőtt a közgazdaságtudomány területén folyó ideo- 
lógiai és elméleti munkában, a tudományos intézetek és minden egyes tudós 
munkájában — mondotta Jurij Andropov az SZKP Központi Bizottságának 
1983. júniusi plénumán —. Határozottan összpontosítani kell a figyelmet azokra 
a valóságos, gyakorlati feladatokra, amelyeket az élet állít társadalmunk elé. 
A társadalomtudományoknak ugyanúgy, mint a természettudományoknak, a 
párt és az egész nép igazi segítőtársainak kell lenniük e feladatok megoldá- 
sában.""" 

A történelmi és a mai tapasztalatok azt mutatják, hogy a szocializmus épí- 
tésére és fejlődésére sok olyan nehézség és akadály hat, amely az osztályharccal 


"§ A Szovjetunió Kommunista Pártja XXVI. kongresszusa 69. o. 
"5 Népszabadság, 1983. július 21. 
"s Jurij Andropov: A békéért, a szocializmusért. 112. o. 

és az imperializmus agresszív erőinek ellenséges akcióival függ össze. Az utóbbi 
években a világporondon kiéleződött az ideológiai harc, s ez azt követeli meg, 
hogy a marxista-leninista pártok ideológiai munkásai egyesítsék erőiket a szo- 
cialista rendszer védelmében, történelmi eredményei, előnyei és távlatai bemu- 
tatásában. A fejlett szocialista társadalom építésére és tökéletesítésére irányuló 
közös munkánk kedvező feltételeket teremt az ellenpropaganda fokozásához, a 
tudományos együttműködés elmélyítéséhez, a többi között a fejlett szocializmus 
koncepciójának továbbfejlesztéséhez is. 

Dokumentumok 


DOKUMENTUMOK A SZOCIÁLDEMOKRATA PÁRT 
ÉRTELMISÉGI ÉS OKTATÁSPOLITIKÁJÁRÓL (1945-1947) 


A Szociáldemokrata Párt az 1940-es évek elején, 1942-1943-ban ismerte fel igazán az értelmi- 
ségiek közötti munka, a művelődéspolitika fontosságát. 1943-ban hozta létre az Értelmiségi 
Titkárságot. Bán Antal mint a párt egyik titkára lett a felügyelője. Az Értelmiségi Titkárság 
igyekezett szervezni és az elméleti-ideológiai, a művelődéspolitikai, a politikai munkába be- 
vonni a párttal szimpatizáló értelmiséget. 

A párt értelmiségi és művelődéspolitikai szervezetei az SZDP fővárosi újjáalakulása 
(1945. január 17.) utáni napokban mint a pártközpont önálló szervezeti egységei jöttek létre. 
Az értelmiségi politika irányító szervezete az Értelmiségi Titkárság maradt, amelynek 7-10 önálló 
csoportja volt, köztük a nevelési, a főiskolai, a közgazdász stb. A közművelődési és a művé- 
szetpolitikai munkát az önálló szervezeti egységként működő Kulturális Osztály irányította. 
Hozzácsatolták 1945 végén a korábban az Értelmiségi Titkársághoz tartozó különböző 
művészcsoportokat is. 

A Szociáldemokrata Párt művelődéspolitikai tevékenységének egyik fontos sajátossága 
volt, hogy elsősorban saját, pártjellegű kulturális szervezetek létrehozására törekedett és sok- 
szor csak formálisan vett részt a kormány koalíciós művelődéspolitikai bizottságaiban, testüle- 
teiben. A Munkás Kultúrszövetségben a párt együttműködött a Magyar Kommunista Párttal. 
Ezt a szervezetet a szakszervezetekkel is együttműködve közösen tartották fenn, közösen irá- 
nyították. Egyébként azonban az SZDP önálló szociáldemokrata művelődési szaksajtó létre- 
hozására és arra törekedett, hogy ifjúsági szervezetei, pártszervezetei önálló kultúrmunkát 
végezzenek. 

A párt XXXIV. kongresszusán részletes művelődéspolitikai programot fogadtak el, amely 
felölelte szinte az egész területet, sok részproblémáját, és kitért a távlati elképzelésekre is. 
Ezután az Értelmiségi Titkárság egyes csoportjai, majd a Kulturális Osztály kialakították a 
hozzájuk tartozó területek rövidebb-hosszabb távra szóló speciális programjait. 1945-ben és 
1946-ban azonban mindenekelőtt az Értelmiségi Titkársághoz tartozó csoportok, különösen a 
Nevelői Csoport tevékenysége volt számottevő. Ez alakította ki a párt oktatáspolitikai koncep- 
cióját. A Kulturális Osztály munkája 1945-1946-ban jelentéktelen volt. 

Az alább közölt dokumentumok az SZDP értelmiségi politikáját, általános művelő- 
déspolitikai elképzeléseit és oktatáspolitikai koncepcióit tartalmazó írások. Mutatják, igazol- 
ják, hogy a munkáspártok - így az SZDP is - sok régi tapasztalat alapján a hatalomért folyó 
harc fontos területének tartották a művelődés ügyét. Emellett ezek a dokumentumok a közös, 
az egységes munkáspárti pozíciókon belül is a sajátos szociáldemokrata nézeteket tükrözik. A 
címeket az 5., a 11. és a 12. dokumentum kivételével a közlő adta. 


1. AZ ÉRTELMISÉGI TITKÁRSÁG KÖRLEVÉLTERVEZETE 
1945. május 8. 


Pártszervezetnek . . . 


Pártvezetőségünk a párt központjában az értelmiségieket egy külön csoportba 
tömörítette, és felkérjük a t. Pártvezetőséget, hogy a Központ példáját kövesse . 

Az értelmiségiek külön való megszervezése nem jelenti azt, mintha párttag 
és párttag között az iskolázottság foka szerint bármely különbséget kívánnánk 
tenni. A végzett iskolák száma a tagokban semmi különbséget sem tesz. 

Tapasztalatunk azonban azt mutatta, hogy az értelmiség az elmúlt 25 esz- 
tendő ellenforradalmi propagandájának, a nácizmus országromlasztó hatásának 
sokkal erősebben volt kitéve, mint a magyar társadalom bármelyik más osz- 
tálya; a fertőzés sokkal mélyebbre hatolt és sokkal alaposabb volt. Ennek követ- 
keztében a mi munkánknak is alaposabbnak kell lenni, hogy a magyar értelmi- 
ség értékesebb és megmenthető részeit, melyek még ki tudnak menekülni 
a legyőzött ellenforradalom bűvköréből, és amelyek becsületesen hajlandók 
az új, demokratikus, népi Magyarország felépítésében részt venni, tényleg át is 
vezessük az új világba. Tudjuk, hogy ennek ma még áthághatatlan akadályai 
lennének a pártszervezeteken belül, hiszen ezt az értelmiséget oly szellemben 
nevelték, mely lenézte a munkást, oly nyelvben nevelték, melyet a munkás nem 
ért és mely nem érti a munkás nyelvét. A mi feladatunk tehát: a velünk haladni 
képes értelmiséget felvilágosítani arról, hogy őket az eddigi rendszer csak fel- 
használta a már régen bukásra érett úri Magyarország fenntartására, hogy 
helyük azonban ma a pártszervezetekben, a munkásság oldalán van. Mutassuk 
meg tehát nekik az utat, ami őket a munkásság mellett csatasorba állítja a múlt, 
a reakció, a fasizmus ellen, mutassuk meg nekik az utat, amely lehetővé teszi 
számukra, hogy saját múltjukat, saját előítéleteiket, saját hibáikat és — sajnos 
sokszor — gerinctelenségüket elfelejtve és felülmúlva valójában szocialistákká 
váljanak. Akkor nem lesz többé különbség az ő gondolataik és a munkásság 
gondolatai, az ő nyelvük és a proletár tömegek nyelve között, akkor részeivé 
válnak majd ők, megbecsült, tisztelt részeivé a minden dolgozót átfogó, befogadó 
nagy magyar munkásmozgalomnak és harcos pártjának, a Szociáldemokrata 
Pártnak. 

E meggondolás mellett pártunk vezetőségét két cél vezette az értelmiségi 
csoportok felállításánál. 

Első célja az, hogy a pártvezetőségnek minden egyes szakkérdésre olyan 
képzett specialisták álljanak rendelkezésre, akiknek véleményét és szaktudását 
a párt politikai exponensei helyi vagy országos viszonylatban felhasználhatják. 
A politikus mögött álljon tehát az őt támogató, informáló szakértő. 

Második feladata az értelmiségi csoportnak abban áll, hogy a reakciós és 
fasiszta elemek kiűzésével felszabaduló állásokra olyan szocialistákat állítson, 
akik egyúttal szakemberek és pártunk megbízható, hű tagjai. 

Tagjainkat meg kell tehát ismernünk, a fenti követelményeknek megfele- 
lőket együtt kell tartanunk, nyilvántartásba vennünk, hogy adott esetben a párt 
rendelkezzék megfelelő káder felett. 

Az értelmiségi csoportokat tehát szakmáik szerint dolgoztatni kell, velük 
szakmai üléseket kell tartani, őket arra indítani, hogy gondolataikat és terveiket 
az ország súlyos problémáival kapcsolatban írásban dolgozzák ki és nyújtsák be, 
az arra érdemes terveket a szakcsoportok vitassák meg, egészítsék ki és mire 
a szakmai csoport egyöntetű véleményét képezik, fektessék le a pártvezetőség 
elé, hogy mód adassék a terveknek később rendeletek vagy törvénytervezetek 
alapján való felhasználására. 

Az ily módon a helyi szervezetek és szakcsoportok összes szűrőjén átment 
és részletesen kidolgozott terveket kérjük a párt központjába felküldeni. 

Ezek a pártvezetőség fő céljai az értelmiségi csoportok felállításánál, de 
emellett nem hanyagolható el a pártépítés, a szervezés, taggyűjtés és propa- 
ganda. 

A következőkben röviden informáljuk elvtársainkat arról, hogy milyen 
értelmiségi főcsoportjaink vannak és milyen munkát végeztek ezek eddig. 

Főcsoportjaink: mezőgazdaság!, orvosok, jogászok, mérnökök, gyógysze- 
részek, közgazdászok, közigazgatás, írók és újságírók, színészek, képzőművé- 
szek, tisztek, pedagógusok. 

Minden főcsoport alosztályokra oszlik és szakkérdésekben alosztályonként 
dolgozik. Így pl. az orvosoknál: sebészek, belgyógyászok, közegészségügy stb.; 
a jogászoknál: bírák, ügyvédek és egyéb jogvégzettek; mérnököknél: gépész- 
mérnökök, építészek, kultúrmérnökök stb.; közgazdászoknál: bank- és pénz- 
ügyek, ipar, kereskedelem, állami pénzügyek stb. Az alcsoportok alakítása a 
mindenkori aktuális szükséglet[tőlJés lehetőségtől függ. Az értelmiségi csoportok, 
illetve alosztályaik szabályos időközökben értekezleteket, összejöveteleket tarta- 
nak vitákkal és előadásokkal, és ezek módot nyújtanak arra, hogy a résztvevők 
egymást megismerjék és a pártszervezet is képet alkothasson magának róluk. 
A csoportok munkája megkönnyíti a tehetségek érvényesülését és helyes, hasz- 
nálható gondolatoknak az ország javára történő értékesítését. 

Egyelőre a pártvezetőség eltekintett attól, hogy egyes csoportok vezető- 
ségét választás útján alkossa, mert ezt a demokratikus formát, amelyet fel- 
tétlenül követendőnek tart, elhalasztotta arra az időre, amikor az elvtársak 
egymást már jobban ismerik, munkája alapján ki-ki bemutatkozott, másrészt 
a pártvezetőség is meggyőződött arról, hogy ki mennyire megbízható. A fő- 
súlyt a pártvezetőség az egyes osztályok vezetésénél arra fektette, hogy a vezetők 
olyan személyek legyenek, akik a párthoz és a szocializmushoz feltétlenül hűsé- 
gesek és alkalmasak arra is, hogy nemcsak a régi tagokat vezessék, hanem 
a most tömegesen belépő új tagokat is szocialista irányban neveljék, gondola- 
taikat és terveiket a párt felfogásának megfelelően formálják és befolyásolják. 
Természetesen, hogy a pártszervezetek e kérdéseket hogyan oldják meg, az a 
helyi viszonyoktól függ és az elvtársak legjobb belátására van bízva; fontos 
azonban, hogy a fent lefektetett alapelvek mindenkor szem előtt tartassanak. 

Az első feladatkör, amelyet értelmiségi csoportjaink megoldottak, az értel- 
miségi szabad szervezetek felépítése volt; ezek a Szabad szakszervezetek, mint 
az Országos Szakszervezeti Tanács tagjai gazdasági vonalon érvényesítik befo- 
lyásukat az ország politikájában? . . . 


(PI Archívum. 283. f. 21/12. ő. e.) 


! A mezőgazdasági csoport nem jött létre. 

" Gépelt, feltehetően nem elküldött fogalmazvány részlete. Jól tükrözi a pártvezetőség 
álláspontját. Az Értelmiségi Titkárság vezetője ebben az időben Vajda Imre volt. (A nem 
közölt befejező részben szemináriumi tervekről, a helyi csoportok és a központ közötti kap- 
csolat technikai részleteiről esik szó.) 

2. A NEVELŐI CSOPORT BELÉPÉSI NYILATKOZATA 
1945. június. 


Alulírottak tisztelettel kérjük a Szociáldemokrata Párt Nevelői (tanár, tanító) 
Csoportjába való felvételünket. 

Tudomásul vesszük és egységesen támogatjuk a párt pedagógiai és szociális 
programját. 

1. Nevelők teljes gazdasági függetlensége, olyan anyagi ellátás, amelyből 
hivatásukat gond nélkül és maradék nélkül tudják betölteni. 

2. Teljes erkölcsi függetlenség. Pedagógiai szakkérdésekben szabadon nyil- 
vánuljon meg szavunk és véleményünk. Tanügyi ügyekben az intézkedő és 
végrehajtó szerv diplomás nevelő legyen. 

3. Az iskola legyen modern, széles néprétegek nevelésének helye, ahol 
tanítvány és tanár szociális emberközösségben együtt dolgozik a családdal. 
Az iskola mai adminisztrációs túlméretezettségének meg kell szűnni. 

4. Új tanterv, új tankönyv, új tanár, új ifjúság és új, haladó szellem. 


(PI Archívum. 283. f. 21/11. a. ő. e. Sokszorosított tisztázat.) 


3. FARAGÓ LÁSZLÓ: FELSZÓLALÁSA AZ SZDP 
XXXIV. KONGRESSZUSÁN 


1945. augusztus 19. 


Igen tisztelt elvtársak! A demokrácia azt mondja magáról, hogy megnyerte 
az első csatát, a földosztás csatáját. A demokrácia nagyon jól tudja, hogy meg 
osztály csatáját, és ezért az értelmiségi középosztályért indul harcba. Hívja 
őket a maga pártjaiba, hívja őket a demokrácia építőmunkájába. Azonban, 
igen tisztelt elvtársak, az a 25 év, amely elmúlt és amelynek értékelése körül 
olyan divergensek a vélemények itt másfél nap óta, az a 25 év az én alapvető 
meggyőződésemen nem változtat, és ez az, hogy igazat kell mondani a tömegek- 
nek és igazat kell mondani a kongresszusnak is (Élénk helyeslés.), tekintet 
nélkül arra, hogy ezek az igazságok kellemesek vagy kellemetlenek, jók vagy 
nem jók, hasznosak vagy nem és ennek az igazságnak a nevében itt, elv- 
társak, meg kell mondani, hogy a szabad értelmiségre vonatkozó hívogatásnak 
egy csomó szervi hibája van. 

Az első az, hogy ez az értelmiség sohasem volt szabad értelmiség. Soha- 
sem volt szabad két értelemben. Nem volt szabad azért, mert a fixumok kötöt- 
ték mindig az állami apparátushoz, és nem volt szabad azért (Justus Pál: Nem 
volt értelmes !), mert szabad mérlegeléssel sohasem rendelkezett, és nem volt 
értelmiség azért, mert hiányzott az értelmiségből az értelem és hiányzott az 


! Faragó László újságíró, közgazdász. Ez időben a Pénzintézeti Központ vezetője. Kissé 
szélsőséges — a pártban többek által is elítélt — nézeteit markánsan tükrözte az , Írástudók 
árulása, írástudók helytállása? c. könyve. (Népszava Kiadó, 1946.) Lásd erről Molnár János: 
A Szociáldemokrata Párt 1945 utáni művelődéspolitikájának néhány vonása c. cikkét. (Párt- 
történeti Közlemények, 1983. 2. sz. 50-90. o.) 


értelmiségből a szociális felelősség. (Úgy van! Úgy van! Taps.) Ez az értelmiség 
iskolába járt és ez az értelmiség diplomákat szerzett, ígérvényeket szerzett arra 
vonatkozólag, hogy közalkalmazásban elhelyezkedjék, de ennek az értelmiség- 
nek abban az értelemben, ahogy a Írancia értelmiségnek a francia államhoz, -: 
ahogy az angol értelmiségnek az angol államhoz, ahogy az új szovjetorosz értel- 
miségnek a szovjetorosz államhoz köze van, ennek az értelmiségnek a magyar 
államhoz, a magyar néphez soha semmi köze nem volt. 

Ez a magyarázata, igen tisztelt elvtársak, annak, hogy miért volt ez az 
értelmiség a lengyel értelmiséggel együtt a legaljasabb, a legárulóbb és a leg- 
utolsóbb, és ez a magyarázata annak, hogy miért nem lehetett az értelmiséget 
megnyerni. Nem lehet megnyerni, mert érdekei ellenkeznek a demokrácia érde- 
keivel. Hiába adunk neki szabad futást, hiába engedjük át az igazoló bizottságok 
szűkebb vagy tágabb fokú rostáin, végeredményben, aki bennmarad és, aki 
megmarad, veszélyeztetve érzi azt a monopóliumot, amelyet eddig számára és 
családja számára a közhivatal, az értelmiségi pálya jelentett. 

Maga az a meztelen tény, hogy mások is kerülnek és kerülhetnek ezekbe 
a közhivatalokba, mások is kerülnek és kerülhetnek értelmiségi pályára, ele- 
gendő arra, igen tisztelt elvtársak, hogy ez az értelmiség önmagát velünk szem- 
ben érezze, és ha hajlandó behódolni, ha hajlandó meghódolni, ha hajlandó az 
erőviszonyok nyomása alatt elhallgatni, ez nem azt jelenti, mintha hajlandó 
lenne -— s azt kell mondanom, struktúrájából következőleg — hozzánk tartozni. 

Ha ezzel nem számolunk, ha ezt nem vesszük tekintetbe, akkor a feudaliz- 
mus elleni csatát megnyerhettük, de ezt a másik csatát, amelyik legalább olyan 
fontos, és amely legalább olyan súlyos, el fogjuk veszíteni. Ha pedig nem akar- 
juk ezt a csatát elveszíteni, mint ahogyan nem akarjuk, akkor nincs más lehe- 
tőségünk, mint az értelmiségi középosztály gyors felváltása. 


(PI Archívum. 283. f. 1/2. ő. e. Gépelt jegyzőkönyv.) 


4. KÉTHLY ANNA ZÁRSZAVA 
AZ SZDP XXXIV. KONGRESSZUSÁN 


A HARMADIK NAPIRENDI PONTHOZ 
1945. augusztus 19. 


Tisztelt Pártgyűlés! Az én előadásomhoz szólva Faragó elvtárs kiszakította 
a dolgozók hármas egységéből az értelmiségieket és elvette tőlük a reményt, 
hogy a demokratikus átalakulásba, a mi mozgalmunkba belekapcsolódhassanak. 
Azt állította róluk, nem lehet megnyerni őket, mert monopóliumos a céljuk. 
Előadásomban én is megállapítottam, hogy az értelmiségiek rétege olyan mo- 
nopóliumokkal rendelkezett esztendőkön és évtizedeken keresztül, amelyekkel 
különösen az utolsó évtizedek során kiváltságos helyzetben volt a többi osztá- 
lyokkal szemben. Ez éppen azért volt így, hogy a dolgozókat egymástól el- 
válasszák, közöttük mesterséges, osztályelválasztó falakat teremtsenek és ezekkel 
a falakkal elválasszák őket tőlünk. Én pontosan megjelöltem, hogy ezek a vá- 
lasztófalak a valóságban nem jelentenek osztálykülönbséget, és az újjáépülő 

magyar demokráciának egyik legfontosabb feladata letörni, lerombolni ezeket 
a választófalakat és a dolgozók hármas egységét megteremteni. 

A jobb ellátást annak társadalmi vonatkozásában értettem, abból a szem- 
pontból, hogy érthető az ételmiségiek egy részének aggodalma, hogy az el- 
látásból nem fognak annyit kapni, mint azelőtt, hogy például gyermekük a 
jövendő esztendőben nem kapja meg azt az ösztöndíjat, mint azelőtt. Ami ter- 
mészetes is, mert hiszen, ha kevesebb az elosztandó mennyiség, amikor az 
ország kamrája üres, akkor az elosztásban a demokrácia erejénél fogva az egyik 
réteg, a dolgozóké jobban kedvezményezett lesz, mint a másik réteg, tehát az 
egyiknek a másik javára le kell adni. Érthető tehát az eddig kedvezményezett 
rétegek idegessége. De hiszen éppen ez a kettős történelmi korszak, a magyar 
demokráciának és a magyar szocializmusnak ez a mozgalma eredményezi, hogy 
fokozódik a termelés és az elosztható javak mennyisége. 

A másik kérdés, hogy a monopóliumok elvesztése nem jelenti többé azt, 
amit eddig jelentett, hogy a monopólium elvesztése nem javít az eddig 
azokból kizárt dolgozó rétegek sorsán, mert csak azt jelenti, hogy ezek a monopó- 
liumok most már mind a három dolgozó rétegre egyformán ki fognak terjedni. 
Ez az a bizonyos reakciós érvelés, amely azt mondja, hogy a munkásság és a de- 
mokrácia lefelé nivellál, és a dolgozó értelmiségieknek lefelé kell az igényeiket 
szorítaniok, ha velünk egységben akarnak lenni. Mi azt állítjuk, hogy a demok- 
ratikus Magyarország arra törekszik - és amint a demokrácia intézményeivel 
és eszközeivel helyreállítjuk ennek az országnak a termelő apparátusát, akkor 
ezt az ígéretünket be is tudjuk váltani —, hogy nemhogy az értelmiségiek igényét 
leszállítanók, hanem ellenkezőleg, a másik két dolgozó réteg igényeit fogjuk 
felemelni (élénk taps), és nem kell félni attól, hogy valaki a monopóliumát el- 
veszti. Nem lesz értelme a monopóliumért való verekedésnek, ha mindenki meg 
fogja kapni ettől az országtól a maga tisztességes részét. 

Azt mondja Faragó elvtárs, hogy miért hisszük mi azt, hogy a konjunktúra 
a lelkeket is átalakította? Én azt hiszem, tisztelt Elvtársaim, hogy senki sem 
hiszi ezt. Aki arra vár, hogy ezeknek lelkét a konjunktúra alakítsa át, az súlyosan 
csalódik. De ugyanígy csalódik, ha azt hiszi, hogy azok az ipari vagy paraszti 
tömegek, amelyek eddig nem tartoztak hozzánk -— mert ilyenek is vannak (Egy 
hang: Nagyon sok.) -, s amelyek most a konjunktúra nyomása vagy amiatt a fé- 
lelem miatt, hogy jó lesz valahol elhelyezkedni, közibénk jöttek, szintén olyanok, 
akiknek lelkét a konjunktúra átalakította. (Faragó László: Pontosan igaza van.) 
És ha nem alakította át, akkor miért csak az értelmiségieket rekesszük ki? 
(Faragó László: Mert ez a legveszedelmesebb.) Tisztelt elvtársam, miért nem 
mondja, mert nem mondhatja, a most jelentkező ipari és paraszt tömegeknek, 
hogy maradjanak kívül a kapukon? Én nem hiszem, hogy a konjunktúra máról 
holnapra megváltoztatta ezeknek gondolkodását, de éppen azért a mi feladatunk 
megértetni velük, hogy ennek az értelmiségi dolgozó rétegnek, amely a mi osz- 
tályunkhoz tartozik és az osztályunkhoz való tartozását egy nagyobb rétegében 
nem ismerte még fel, a gazdasági érdekei is egybeesnek a demokrácia fejlődésé- 
nek lehetőségével. (Élénk taps.) Ha megérti ezt az egyszerű marxista igazságot, 
akkor nem kell félnünk, hogy most csak a konjunktúra nyomása alatt jöttek 
ide, és később azután vagy elmennek, vagy pedig csak kényszerből maradnak 

itt, hanem igenis majd gazdasági érdekeik alapján is megtanulják, hogy itt, a 
többi dolgozó közt van a helyük. 

Nagyon szép követelés, hogy csak azt vegyük fel, aki tip-top marxista és aki 
értelmi és egyéb vonatkozásban is maradéktalanul megüti a mértéket. De Faragó 
elvtárs talán emlékszik rá, vagy olvasta, hogy mit mondott egyszer József 
császár Mária Teréziának. Amikor Mária Terézia kifogásolta, hogy fia túlságo- 
san sokat közlekedik hozzá nem illő emberekkel, akkor ez azt mondta, hogy ha 
magamhoz méltókkal akarnék csupán társalogni, akkor kénytelen leszek a kapu- 
cinusok kriptájába lemenni, ahol tudvalevőleg a Habsburgok vannak eltemetve. 
Ha Faragó elvtárs a saját mértékét alkalmazza az ezután felveendőkre, akkor 
legyen szíves, mondjon le a reménységről, hogy e pártba ezután nagyon sok 
embert be tud hozni. (Nagy taps.) De tisztelt elvtársaim, akármennyire tiszte- 
lem és becsülöm azokat az értékeket, amelyeket Faragó elvtárs adott a moz- 
galomnak, meg kell mondanom, hogy ő sem született szocialistának, ő is meg- 
tanulta ezt (Úgy van! Úgy van! Taps.), és a pártvezetőségnek és azt hiszem 
a pártkongresszusnak sem lehet az a meggyőződése és álláspontja, hogy ezek 
előtt az értelmiségiek előtt zárjuk le a kapukat. Éppen ellenkezőleg, a pártveze- 
tőség egész magatartásával azt igazolja, azt bizonyítja, hogy szeretettel várja 
ezeket, jöjjenek közénk (Faragó László: Ez a hiba!) és tanulják meg azt, hogy 
mi a szocializmus, tanulják megbecsülni azt a munkát, amelyet eddig az ipari 
munkás végzett. (Taps.) A párt Értelmiségi Titkársága nem azért alakult meg 
a legsötétebb időkben, és most sem azért adtuk át a párt Értelmiségi Titkársá- 
gát az egyik legkitűnőbb és legképzettebb elvtársunknak, mert ez nem volna 
egyik legfontosabb kérdésünk, hanem éppen ellenkezőleg, azért bíztuk ennek 
gondját Vajda elvtársra (Éljenzés és taps.), mert tudjuk, hogy ő nem képviseli 
azt a borzalmasan, elriasztóan pesszimista hangulatot, amelynek itt Faragó elv- 
társ hangot adott. Ne vigyék ki az elvtársak ezt a hangulatot a vidékre. A dol- 
gozók hármas egységébe elválaszthatatlanul beletartoznak az értelmiségi dol- 
gozók is. (Úgy van! Úgy van! Taps.) Ha ezeket az értelmiségi dolgozókat még 
ilyen felszólalással is kívül rekesztjük, ha így pálcát törünk felettük, akkor 
magunk mondottuk ki, hogy visszahúzódunk a csak ipari munkás és csak paraszt 
szektorba, márpedig ezzel nemcsak a pártnak, de a magyar demokráciának sem 
használunk. (Hosszan tartó élénk éljenzés és taps.)! 


(PI Archívum. 283. f. 1/2. ő. e. Gépelt jegyzőkönyv.) 


5. ÉRTELMISÉG ÉS MUNKÁSMOZGALOM 
1945. augusztus 20. 


A Szociáldemokrata Párt fennállása óta soraiban tudja a szellemi munkaterülete- 
ken dolgozók legelőrehaladottabb rétegét. A szervezett munkásság az értelmi- 


" Ez időben még a párt baloldali vezetői között is erős értelmiségellenes hangulat ural- 
kodott. De Szakasits, Kéthly és több más vezető helyesen ítélték meg ezt a problémát. Ezt 
mutatja Kéthly itt közölt beszéde is. 

ség ezen élcsapatát örömmel fogadta pártjába, gazdagodott tudásával, viszont 
szocialista öntudattal gazdagította a hozzá csatlakozottakat. Magatartását az 
értelmiséggel szemben a következő alapelvek határozzák meg: 

1. Az ország anyagi, szellemi és erkölcsi újjáépítése során az értelmiség 
minden ágazatára hatalmas feladatok várnak. E feladatok ellátására azonban az 
értelmiségnek csak az a része lesz méltó, amelyikben magasabb szaktudás, 
nagyobb iskolai képzettség párosul erkölcsi tisztasággal, az újjáépítés határtalan 
feladatainak megfelelő határtalan munkakészséggel, áldozatvállalással, és amely 
képes korábbi osztálykapcsolataitól, korábbi osztály-előítéleteitől megválni. 

2. A technikai intelligenciát — mérnököket, technikusokat, vegyészeket 
stb. — az ipari és mezőgazdasági újjáépítés tervező és kivitelező munkájában 
vezető szerep illeti meg, ennek megfelelő magas színvonalú gazdasági ellátással, 
de megköveteljük tőlük, hogy feladatukat a munkásság szervezeteivel, üzemi 
bizottságokkal, szakszervezetekkel teljes egyetértésben végezzék, és legyenek 
büszkék történelmi szerepükre, mely egy új országot építtet velük és abban 
a fizikai és szellemi dolgozók új társadalmát ( . . . ) 

7. Feladatunknak tekintjük, hogy pártunk kapuit szélesre kitárjuk az értel- 
miségi dolgozók előtt, legyenek azok fix állásúak vagy szabad foglalkozásúak. 
Feltárjuk előttük a valóságos osztályhelyzetüket, mely őket mindinkább a mun- 
kásság mellé sorozza. Vezetjük őket erős kézzel egy számukra még bizonytalan 
talajon, de felszabadítjuk a soraikból való minden értéket, melyet egy szűk látó- 
körű osztálytársadalom eddig elnyomott. Ezzel az ország dolgozói uralta köz- 
életet oly szellemi gazdagsághoz juttatjuk, amelyre az elmúlt reakciós kor- 
szakban gondolni sem lehetett." 


6. A NEVELŐI CSOPORT MEGJEGYZÉSEI 
AZ ORSZÁGOS KÖZNEVELÉSI TANÁCS 
TANTERVJAVASLATAI HOZ 

1946. februdr 16. 


Pártunknak hét évtizedes programja a magyar köznevelés színvonalának eme- 
lése. Ennek a programnak a szolgálatában mestereink — Somogyi Béla és Kunfi 
Zsigmond - a tanulmányok tömegeit bocsátották közre. Fel kell tehát figyel- 
nünk az illetékes köröknek minden megmozdulására, ami ezt a kérdést érinti. 

A javaslat két szempontból hívja ki a bírálatot: politikai és szakmai szem- 
pontból. 

Politikai szempontból hiányoljuk, hogy elkendőzi a nevelés demokratikus 
végcélját, langyos, semmitmondó célt tűz ki az új iskola részére, amibe azt 
lehet belemagyarázni, amit éppen az esetleg reakciós nevelő akar. A javaslat 
szerint ti. az általános iskola célja, hogy 


"A Magyar Kommunista Párt és a Szociáldemokrata Párt határozatai 1944-1948. 
Kossuth Könyvkiadó, 1967. 116-117. o. — Bár ez már kiadott dokumentum, mellőzése lehe- 
tetlen, mert alapelveket közöl. Az itt kihagyott 3., 4., 5., 6. pontban a jogászok, az orvosok, 
a pedagógusok, s a magántisztviselők feladatairól van szó. 

, minden magyar tanulót lényeges jegyeiben egységes, önmagában is 
lezárt alapműveltséghez juttasson, bármilyen irányú további nevelés és 
önnevelés számára felnyisson és képessé tegyen arra, hogy közösségi 
életünk tudatos és felelős hordozója legyen." (1. lap) 

A mi álláspontunk ebben a kérdésben tiszta és világos. Mi azt tűztük ki 
az új iskola céljának, hogy képessé tegye a reá bízott gyereket arra, hogy meg- 
feleljen a népi demokratikus magyar élet egyéni és szociális feladatainak. 

Ugyancsak hibáztatni kell a földrajztanítás tantervét, mert — ahogyan a 
fasiszta rezsim csinálta — avval az ürüggyel, hogy a Kárpát-medence-rendszert 
tanítja, az ún. ezeréves határok között tárgyalja Magyarországot a régi nómen- 
klatúrával (Északkeleti Felvidék, Északnyugati Felvidék, Délkeleti Felvidék, 
Drávántúl stb.). Ez a tárgyalási mód támadási felületet adhat a béketárgyaláso- 
kon. Számoljunk le végre avval, hogy ezek ma idegen államok területei, tár- 
gyalásukat vegyük ki a magyarországi anyagból, és utaljuk át a szomszédos ál- 
lamok anyagába. 

A történelem tantervi anyagában is hiányzik a nyílt, őszinte állásfoglalás 
a demokratikus történelmi szemlélet mellett. Míg a magyar nyelv és irodalom 
tanításának célkitűzésénél a szerkesztők részleteznek és értékelnek, addig a 
történelemnél megint úgy fogalmaznak, hogy mindenki azt magyarázhat bele, 
ami jólesik neki. Az eredeti szöveg így hangzik (4. lap) 

Cél: jelen eseményeinek megértését elősegítő ismerkedés a magyarság és 

az emberiség történetének főbb eseményeivel. Állampolgári nevelés. 

Így kell helyesbíteni: 

Népi demokratikus történetszemlélet, a magyar- és a világtörténet főbb 

eseményeinek tanításával kapcsolatban. Demokratikus állampolgári ne- 

velés. 

Szakmai szempontból kifogásolni kell, hogy a javaslat az általános iskolát ki- 
mondottan csak tanári és nem nevelői szempontból nézi. Nem is ad tantervet 
az [-IV. osztályra, hanem csak az V-VIII-ra, holott az alsó négy osztályban 
építi ki a nevelő a kisgyerek egyéniségét, és rakja le a demokratikus alap- 
műveltség pilléreit. 

A javaslat kimunkálóinak a szemében még mindig csak a középiskolás 
korban kezdődik a tanuló, akivel érdemes a professzornak foglalkozni: így az- 
után az egész , egységes" és , általános" iskola tanterve a levegőben lóg. Nem 
tudni például, hogy milyen ismeretekre akarja a javaslat felépíteni az ötödik 
osztályban a görög és római történelemből vett képek tanítását, amikor a gye- 
reknek még halvány fogalma sincs arról, hogy hol van és milyen az a Görög- 
ország és Itália, ahol a történelmi képek leperegnek. 

A szerkesztők — úgy látszik - nem tudják felszabadítani magukat a maga- 
sabb iskolák varázsa alól, és bármennyire is azt tűzték ki az általános iskola cél- 
jának, hogy , önmagában is lezárt alapműveltséghez" juttassa a tanulót, a két 
utolsó osztályban már akarva-akaratlan a középiskolák felé sandítanak, és , elő- 
készítő" ismeretek tanítását csempészik bele az egységes és lezárt műveltséget 
adó általános iskola tantervébe. Mire való például felvenni a VII. és VIII. 
osztályba az algebrai alapműveleteket és az egyenleteket? Hiszen annak a 
8099-nyi gyerektömegnek, amelyik nem jut be a gimnáziumba vagy más szak- 

iskolába, nincs szüksége rá! Aki pedig felsőbb iskolába íratkozik, ott úgyis 
megtanulja ! 

Az egyes tárgyak feldolgozása egyenetlen: némelyiket részletesen feldol- 
goz, másokat csak nagyjából érint (pl. vegytan). A világszemléleti tárgyaknál 
nem nyújt tájékoztatást arról, hogy milyen szellemben kívánja tanítani azokat. 
A , mindennapi kérdések" tantárgyának az anyagát pedig csak egy későbbi 
időpontra ígéri. 

A magyar irodalom tanításában például hiányoljuk, hogy csak a szép- 
irodalommal foglalkoztatják a tanulót, pedig az igazi irodalmi neveléshez hozzá- 
tartozik a természet- és társadalomtudományos tájékozottság is. És éppen 
napjainkban látjuk, hogy az egységes ízlésű közönség mennyire kap ezeken az 
olvasnivalókon. Nem látjuk sehol az újságolvasásra nevelés nyomait sem, 
pedig éppen a közelmúlt tapasztalatai megtanítottak bennünket arra, hogy már 
iskoláskorban kell ránevelni a tömegeket a helyes újságolvasásra, különben 
áldozatául esnek a felelőtlen, tudatlan újsággyártó machinációknak. 

Ez a javaslat még csak meg sem közelíti azt a nevelési ideált, amit Somogyi 
és Kunfi kitűzött, amiért huszonhat éven át küzdöttünk, amelyet a népi de- 
mokrácia országai egyre jobban megközelítenek. Ezért kitervelőit már most 
— a kezdeti stádiumban -— félreérthetetlen módon fel kell világosítanunk, hogy 
ebből az iskolából nem kérünk. 


Takács István 
a szociáldemokrata nevelő csoport 
alelnöke 
(PI Archívum 283. f. 21/40. ő. e. Gépelt, eredeti tisztázat.) 
7. GÁRDOS DEZSŐ JAVASLATA 
A NEVELÉSÜGYI MINISZTÉRI UMRÓL 
1946. április. 


Tisztelt Elvtárs! 
A Szociáldemokrata Párt Nevelő Csoportjának összes szakosztályai egyhangúan 
magukévá tették az alább ismertetett határozati javaslatomat. 

Ezzel a határozati javaslatommal a magyar munkásmozgalom arcát szeret- 
ném az iskola felé fordítani. Mivel még mindig működnek azok a fejlődés- 
tani alapot nélkülöző , tanuló iskolák", amelyek nem engedik falun a paraszt 
gyermekét, hogy paraszti sorból kiemelkedjék, és a városokban a fizikai mun- 
kás gyermeke részére pedig lehetetlenné teszik, hogy esetleges magasabb ké- 
pességeit kifejlessze, hívom fel elvtársam figyelmét a határozati javaslatomra. 

Ez a határozati javaslat igazolja, hogy milyen nagy veszély fenyegeti a de- 
mokrácia emberének a felnevelését és hogy hiába igyekszik a munkásmoz- 
galom addig felépíteni a demokráciát, amíg nem sikerül az osztálynevelés 
helyébe azt a szabad emberi társadalom gondolatát megvalósító embernevelést 
helyezni, mely a demokrácia szolgálatára alkalmas embereket kialakítja. 

A pedagógus megtette a kötelességét, most elvtársamon a sor, hogy a 
társadalom újjászületése érdekében segítsen ledönteni a reakció fő fészkét, 
az emberi kizsákmányolást népszerűsítő iskolát. 


HATÁROZATI JAVASLAT 
A NEVELÉSÜGYI MINISZTÉRIUM MEGSZERVEZÉSE ÉRDEKÉBEN 


Mondja ki a Szociáldemokrata Párt Nevelő Csoportja, hogy a munkaiskola 
elveit megvalósító általános iskola kiépítése érdekében szükségesnek tartja a 
Vallás és Közoktatásügyi Minisztérium kettéválasztását és a demokrácia szol- 
gálatában álló vallásügyi minisztériumon kívül, a demokrácia iskoláját meg- 
szervező nevelésügyi minisztérium felállítását ( . . . ) 

Mivel a jelenleg működő Vallás- és Közoktatásügyi Minisztérium nem 
akar tudomást venni arról, hogy amíg a demokratikus nevelés a gyermeki világ 
és az emberi méltóság tiszteletbentartásán nyugszik, ezért eljárását a fejlődő 
gyermek érdeklődéséhez, készségéhez méri, az idomítás eszközein, vagyis a 
kényszer és az erőszakon nyugvó, jelenleg is működő tanulóiskola az emberek 
egyenlőtlenségét, ember embertől való elnyomatását, a népek és fajok örök- 
érvényű különbségét hirdeti, fel kell oszlatni. Helyette olyan demokratikus 
szellemben megszervezett nevelésügyi minisztériumot kel! felállítani, amely a 
társadalmi nevelést szolgáló iskolának a megszervezésén kívül azt is megérti, 
hogy a fővárosban már nincs szükség állami iskolára és annál kevésbé a követ- 
kező háromféle tanügyi hatóságra: 

a) a középiskolákat és az általános iskola felső tagozatát ellenőrző fő- 
igazgatóságra, 

b) az általános iskola alsó tagozatát ellenőrző tanfelügyelőségre, 

c) a polgármesteri VII. közoktatási ügyosztályra. 

Csak olyan nevelésügyi minisztérium foglalhatja el a Közoktatásügyi Minisz- 
térium helyét, amely elismeri, hogy a főváros pénzén fenntartott fővárosi 
iskolákat csak egyetlen tanügyi hatóság, a polgármester VII. ügyosztály ellen- 
őrizheti, irányíthatja és szervezheti ( . . .) Elsősorban meg kellene szervezni a fő- 
városban a demokratikus szellemű általános iskola fővárosi szakfelügyeletét és 
főigazgatóságát. A Vallás- és Közoktatásügyi Minisztériumnak azt a közösségi 
nevelést megcsúfoló elgondolását, hogy az általános iskola alsó tagozatát, 
vagyis a jelenleg működő népiskola első négy osztályát a tanfelügyelőség és a 
felső tagozat öt-nyolc osztályát a főigazgatóság ellenőrizze, a nevelésügyi 
minisztérium a demokrácia iskolájának megszervezése érdekében nem engedné 
megvalósítani. 

Éppen így nem engedné a nevelésügyi minisztérium, hogy továbbra is 
mereven elkülönüljön egymástól a különböző korú tanulók nevelőinek ki- 
képzése. A Vallás- és Közoktatásügyi Minisztériumban a demokrácia nagy 
dicsőségére még most is csökönyösen ragaszkodnak a kialakult osztálykülönb- 
ségekhez simuló háromféle nevelői képzéshez. 

Az újonnan megszervezett nevelésügyi minisztérium az összes nevelőket 
a különböző társadalmi kasztokra való tagolódása helyett egységesen az egye- 

temen négy éven át, tekintet nélkül arra, hogy hány éves gyermeket bíztak a 
gondjaikra, egyöntetű nevelésben részesítené (...)" 


(PI Archívum 283. f. 21/40. ő. e. Sokszorosított tisztázat.) 


8. AZ ÉRTELMISÉGI TITKÁRSÁG JELENTÉSE 
1946. július 13. 


T. Főtitkárság 
Budapest 


1) Orvoscsoport — abortusz-rendelet. 


Orvoscsoportunk egy albizottsága, melyben többek között Horányi és Melly 
professzorok, továbbá Fodor magántanár vettek részt, letárgyalta a Népjóléti 
Minisztérium abortusz-rendeletének tervezetét. A bizottság magáévá tette 
a szociális indikáció elvét, amelyet időlegesen, a jobb viszonyok beálltáig kíván 
alkalmazni. Ezenfelül még több részletjavaslatot is tettek a készülő rendeletek- 
kel kapcsolatban a népjóléti minisztériumnak, amelyet dr. Székely Miklós 
államtitkár elvtársunknak megküldtünk. 

Orvoscsoportunk kéri, hogy hasonló, közegészségügyi vonatkozású tör- 
vényjavaslatok és rendelettervezetek kidolgozásába a párt és annak minisz- 
tériumi exponensei őket a jövőben is vonják be. 


2) Jogászcsoport — nemzetközi szoc. jogászkongresszus 


A dunai államok szocialistáinak augusztusra tervezett kongresszusával kap- 
csolatban az Ügyvéd- és Jogászcsoport a dunai államok szociáldemokrata 
jogászainak kongresszusát szeretné megrendezni. Ebben az értelemben az 
Ügyvédcsoport máris folytatott megbeszéléseket, és értesülésük szerint az 
osztrák, román és jugoszláv ügyvéd- és jogászszervezetek szívesen vennének 
részt egy ilyen budapesti kongresszuson." 

Kérjük a Főtitkárság beleegyezését ennek a kongresszusnak a megrende- 
zéséhez, hogy jogászcsoportunk a szervezés munkájához a legsürgősebben 
hozzáfoghasson. 


" A párt már 1945-ben követelte a VKM kettéválasztását. Ugyancsak azóta a főváros 
oktatásügyi , autonómiáját". Gárdos 1945 júliusában , Nyílt levél a Székesfőváros törvényható- 
ságának bizottsági tagjaihoz" című sokszorosított röplapjában ezt írta: , a társadalmi szemlé- 
letű ember felnevelésének szolgálatában álló iskolákat csak úgy lehet a fővárosi viszonyoknak 
megfelelően megszervezni, ha előbb teljes önállóságot biztosítunk a főváros közoktatásügyi 
osztályának. Ha a nyolcosztályú munkaiskolára vonatkozó Helyi Tanterv életbeléptetése továbbra 
is a közoktatásügyi miniszter előzetes engedélyezésétől függ, szó sem lehet arról, hogy gyorsan 
kiépítsük azt az iskolaszervezetet, mely nem száraz tanrenddel, a leckék állandó kikérdezésével, 
folytonos vizsgákkal és osztályozással csupán látszatigazságokra neveli az ifjúságot (...) Ha 
Budapest törvényhatósága nem engedi, hogy az állam beleszóljon a főváros iskoláinak életébe, meg- 
valósulhat a legrövidebb időn belül az új iskolarendszer, mely a demokratikus közvélemény 
kialakulását elősegíti." (PI Archívum. 274. f. 21/73. ő. e.) 
" A tervezett nemzetközi jogászkongresszus nem valósult meg. 

3) Főiskolás csoport, kollégium 


Mint ismeretes, a kormány rövid idővel ezelőtt feloszlatta az Emericanát. 
A szociáldemokrata egyetemi és főiskolás mozgalom érdekében nagyon kívá- 
natos volna, ha a Györffy kollégiumhoz hasonlatosan szociáldemokrata kollégiu- 
mot teremtenénk meg, amely már a jövő tanév kezdetén fiatal elvtársaink 
rendelkezésére állana, és ezzel az eddiginél hatásosabb módon válnék lehetsé- 
gessé pártunk vonalának érvényesítése az egyetemeken és főiskolákon is. 

Kérjük tehát a Főtitkárságot, hasson oda, hogy az eddigi Emericana 
helyiségeit egy ilyen szociáldemokrata kollégium számára igénybe vehessük. 
Elnevezésképp javasoljuk, hogy a kollégium a Kunfi Zsigmond vagy Szabó 
Ervin kollégium nevet viselje." 


4) Dél-magyarországi értelmiségi tagozat 


Mint már jelentettük a Főtitkárságnak, fenti tagozat június 9-én Hódmező- 
vásárhelyt értelmiségi kongresszust tartott, Békéscsaba, Csongrád, Kecske- 
mét, Kiskunfélegyháza, Hódmezővásárhely, Makó, Orosháza, Szeged és 
Szentes részvételével. Ezen elhatározták, hogy regionálisan megszerveződve 
egy dél-magyarországi értelmiségi központot teremtenek Szeged székhellyel. 

Néhány nappal ezelőtt a tagozat az Értelmiségi Titkársághoz hosszabb 
átiratot intézett, amelynek leglényegesebb pontjai a következők: kérik 

1. a vidéki értelmiségnek Budapesttel a legszorosabb kapcsolatot és az 
értelmiséget érdeklő problémák, rendeletek és javaslatok hozzájuk is való 
eljuttatását, megvitatás és kidolgozás céljából. 

2. Az értelmiségi tagozatok bevonását a helyi pártszervezetek vezetősé- 
gébe és végrehajtó bizottságába, hogy ott tanácsadói és kezdeményező szerepet 
játszhassanak. 


Barátsággal 
Presser István 
osztályvezető 
(PI Archívum. 283. f. 10/87. 6. e. Gépelt, eredeti tisztázat.) 
9. AZ ÉRTELMISÉGI TITKÁRSÁG FELJEGYZÉSE 
SZAKASITS ÁRPÁDNAK 
1946. október 24. 


Az Értelmiségi Titkárság igen nagy fontosságúnak tartja, hogy a Főtitkárság 
figyelmét arra az akcióra irányítsa, amelyet a KP az utóbbi napokban a Mű- 
egyetem érdekében megkezdett. A műegyetemi hallgatók és tanárok leg- 
nagyobb része ma is elutasító álláspontot képvisel a demokráciával szemben, 
ennek ellenére az ottani szociáldemokrata pártszervezet főiskolai vonalon 
egyik legnagyobb csoportunk, mintegy 400 főnyi létszámmal. Hasonlóképpen 


§ Az első, önálló szociáldemokrata kollégium 1946 őszén Ady Endre nevét vette fel. 

igen jelentősnek mondható a műegyetemi alkalmazottakból összetevődő párt- 
csoportunk, akiknek sorában két professzor és számos magántanár található. 

A KP a múlt héten meghívta a Műegyetem néhány valóban demokratikus 
és többé- kevésbé antidemokratikus tanárát és azokkal beható megbeszélést 
is folytatott és bizonyos kérdések elintézésére konkrét javaslatot is tett. Ugyan- 
akkor sajtójában határozott kampányt kezdett a Műegyetem érdekében, annak 
kérdéseivel vezércikkben foglalkozott, és most egy társadalmi akciót akar be- 
vezetni. 

Meg kell találnunk a módot arra, hogy a Műegyetem ügyeit ne engedjük 
a KP által kisajátítani. A Rákosinál vendégségben volt tanárok közül egy 
sem fog hozzájuk belépni, de mi jól értékesíthetjük azt a KP-s agitációt a mi 
javunkra, ha ebbe a kellő pillanatban bekapcsolódunk és a tempó diktálását 
átvesszük. Mintegy 6-7 olyan professzor van a Műegyetemen, akik a demok- 
rácia ügye iránt kétségkívül érdeklődést tanúsítanak, és akik hajlandók igen 
mérsékelt agitáció után pártunkba belépni, ha mi bizonyos erőről teszünk 
tanúságot. 

A műegyetemi akció vonalán tehát szükségesnek tartjuk a következőket: 
rendezzen pártunk Főtitkársága vagy maga Szakasits elvtárs fogadást a Mű- 
egyetem haladó szellemű tanárai részére, akiknek névsora osztályunkon ké- 
szen áll. Ennek során vonják be az akcióba ottani két nyilvános rendes tanár 
elvtársunkat (Vásárhelyi, Bay), akiknek általános súlya ennek következtében 
jelentősen meg fog növekedni. E fogadás keretében kerüljenek megbeszélésre 
a Műegyetem összes problémái, és ezáltal tegyük lehetővé azt is, hogy a meg- 
üresedett tanszékekre kinevezésre váró, egyedül esélyes elvtársaink (Zigány, 
Bardon) ügyét végre kedvezően elintézzék. Ugyanakkor Bán elvtárs vonalán 
hassunk oda, hogy a Műegyetem tényleges támogatást kaphasson állami ipar- 
ügyi minisztériumi és magánipari vonalon egyaránt, így pl. találjunk módot 
arra, hogy e két irány révén biztosíthassuk az egyetem fűtésére szükséges, 
mintegy 15 000 forintos összeget. 

Fentiek figyelembevételével meg van adva annak lehetősége, hogy a KP 
igen erőteljes akcióját a magunk részére aknázzuk ki, mégpedig nem csupán 
tagszerzés, hanem a szociáldemokrata kultúrvonal igen jelentős megerősítése 
céljából. Ennek a hallgatóság vonalán is óriási jelentősége lenne. 

Meg kell még jegyeznünk, hogy a fogadás teljes anyaga az értelmiségi 
titkárságon előkészítve áll, és így az a Főtitkárság utasítására három napon 
belül megvalósítható.? 

Barátsággal 


Nagy Ernő 
h. osztályvezető 


(PI Archívum. 283. f. 10/88. ő. e. Gépelt, eredeti tisztázat.) 


" Az itt javasolt fogadás nem jött létre. Előzőleg Kéthly Anna adott fogadást a Műegye- 
tem professzorainak. Ezen jelen volt Rónai Sándor, Bán Antal és Kisházi Ödön is; ezt a 
találkozót azonban az Értelmiségi Titkárság sikertelennek minősítette. (PI Archívum. 283. f. 
10/83. ő. e.) 

10. A PÁRTNAP ELŐADÓINAK" 
1947. május 27. 


Az osztályharcos mozgalmat elvtársaink nagy része is úgy látja, mint amely 
három párhuzamosan haladó hadoszlopban támadja az uralkodó osztály had- 
állásait. Ez a három hadoszlop a politikai, a szakszervezeti és a szövetkezeti 
mozgalom. Ez a beállítás téves, helyesebben hiányos. Nem szabad megfeledkez- 
nünk a negyedik, nem kevésbé fontos fegyvernemről sem. Önálló kultúrmoz- 
galom nélkül támadó erőnk nem volna teljes. A mindenkori uralkodó osztályok 
a fizikai és jogi vagy akár gazdasági elnyomáson túl és talán még fokozottabb 
mértékben gondoskodtak a kizsákmányolt dolgozók szellemi elnyomatásáról. 

Hamis történelemszemléletre oktatták, hamis művészetpolitikával mér- 
gezték és mérgezik ma is az öntudatra ébredő munkás- és paraszttömegeket. 

Ezen túlmenően mi, szocialisták, természetesnek találjuk azt a tényt, hogy 
a legsötétebb reakció, a legféktelenebb elnyomás klasszikus hazái, a cári Orosz- 
ország és Franco Spanyolországa jártak és járnak élén az analfabetizmus sta- 
tisztikájának. 

Az elmúlt huszonöt év Magyarországában folyt tervszerű butitásról külön 
könyvtárakat írhatnánk össze. De ez felesleges, hiszen eredményét egész súlyá- 
val érezzük valamennyien szocialisták, akik egész népünk tanítását vállaltuk, és 
ezt a tanítást nem középiskolás fokon akarjuk elvégezni, de legfeljebb ha óvodás 
fokon tudjuk megkezdeni. A politikai és gazdasági osztályharc mellett szellemi 
osztályharcra is szükség van. A szocialista tudásunk és logikánk világossá teszi 
előttünk azt a tényt, hogy a monopolkapitalizmus gazdasági alapjain nyugodott 
tegnapi Magyarország helyébe nem építhetünk új, szabad és demokratikus or- 
szágot ugyanezekre a gazdasági alapokra s az ország újjáépítését csak a gazda- 
sági szerkezet átépítésével tudjuk megvalósítani; akkor tudomásul kell vennünk 
azt is, hogy a szellemi felülépítményt is át kell alakítanunk. A reakció nemcsak 
stabilizáció és hároméves terv elleni szabotázskísérletek, de formájában kultu- 
rális téren is itt kísért még közöttünk. 

Hamis történelemszemlélet, hazug irodalom és művészet, sovinizmussá 
torzított hazaszeretet és az uralkodó osztály érdekeit hirdető álvallás helyébe 
meg kell teremtenünk és ki kell formálnunk a népi demokrácia szellemi arcát. 

Mi, szocialisták, joggal hivatkozunk arra, hogy a szocializmus nemcsak 
politikai és gazdasági mozgalom, de egyben az emberiség leghatalmasabb kul- 
túrmozgalma is. Ha semmi egyébre nem hivatkoznánk, csupán egy adatra: 
hogy a kapitalizmus kezdete óta sikerült a 16 órás munkaidőt felére leszorítani 
és a dolgozó osztályt így elsősorban a maga szellemi fejlődésének fizikai lehető- 
ségéhez hozzájuttatni, már ezzel sem mondtunk keveset. De mi ennyivel nem 
érhetjük be. Éppen ezért gondoskodunk arról, hogy a szabadidő üres keretét 
tartalommal, természetesen szocialista tartalommal töltsük meg. 

Megvannak ehhez az eszközeink. Elsőként említsük meg a szocialista mű- 


Ennek a sillabusznak a gondolatmenete Justus legsajátosabb álláspontját tükrözi, tehát minden 
bizonnyal ezt is Ő írta. 

vészetet. Tudjuk, sokan azt fogják mondani, hogy ilyen nincs. A művész és a 
műalkotás nem politizál. Hadd világosítsuk fel ezeket arról, hogy a szocializmus 
nemcsak politika, hanem világszemlélet. És nincs művész és nincs műalkotás 
világszemlélet, nincs művész és nincs műalkotás etikus tartalom nélkül, hiszen 
ennek híján önmaga lényegéről mondana le és puszta formalizmussá süllyedne. 

Ha nem tudunk elképzelni olyan embert, aki szocialista de egyben milita- 
rista szocialista, de egyben reakciós, hogyan tudnánk olyan szellemi szörny- 
szülötteket elképzelni, akik szocialisták ugyan, de művészeti ideáljuk és szelle- 
mi táplálékuk a szerelmi háromszögre épített színdarab vagy operett, az ame- 
rikai karrierfilm a jó kislányról és a derék munkásról, az imádkozó angyalkákat 
vagy Petőfi halálát ábrázoló giccses olajnyomat és a cigányos úri magyar nótá- 
zás mérgező anyagából áll? 

Nem egyszer hivatkoztunk már arra, hogy a társadalomtudomány tanítása 
szerint a kultúra a gazdasági viszonyok függvénye. Ez vonatkozik tudományra 
és művészetre egyaránt. Nem állhatnak ezek sem haladottabb, fejlettebb fokon, 
mint a gazdasági alap, amelyre épültek. 

S ha egy társadalmi osztálynak, ezúttal a munkásosztálynak sajátos kultú- 
rájáról szólunk, tudomásul kell vennünk a tétel érvényességét, hogy a munkás- 
ság kultúrája is együtt fejlődik és fejlődött a proletariátus gazdasági és társa- 
dalmi erejével. 

A népi demokráciában a munkásság egyre jelentősebb mértékben jut szó- 
hoz a termelés és államvezetés irányításában és ahogy gazdasági téren egyre 
nagyobb teret hódít magának, úgy kell elfoglalni a pozícióit kulturális téren is. 
Napjaink kultúrája egyre inkább a dolgozó osztály kultúrája lesz. Minden 
erőnkkel ezt a folyamatot kell elősegíteni. Nagyon jól tudjuk, hogy ezzel mek- 
kora feladatot vállalunk. De el kell vállalnunk. Szocialisták számára a feladat 
nagysága sohasem elrettentő, éppen ellenkezőleg, csábító szokott lenni. 

Ezt a feladatot vállalta pártunk oktatási osztálya, amikor nem elégedve meg 
a párt legproduktívabb osztályára váró, amúgy is túlfeszített munkatempóval, 
elhatározta irodalmi és művészeti előadásainak szaporítása mellett tudományos 
és ismeretterjesztő előadások megszervezését is. Ilyen előadásokat a múltban is 
tartottunk, hiszen a haladó értelmiségiek egy kicsiny csoportja mindig hozzánk 
tartozott, és szívesen adta át tudásának legjavát üzemekben dolgozó elvtársaink- 
nak. Most azonban olyan káderekkel rendelkezünk, amelyeket lehetetlen nem 
kihasználni. Egyetemi tanárok és magántanárok, kórházi és klinikai főorvosok, 
mérnöki és műszaki szaktekintélyek, világhírű írók és művészek vannak elvtár- 
saink sorában. Ha új kultúrát akarunk teremteni, előbb meg kell ismertetni 
elvtársainkkal a régit. Ez lesz tudós, író és művész elvtársaink első nagy fel- 
adata. És itt kapcsolódik be munkásságunkba pártunk legnagyobb kulturális 
szerve, a Kunfi-gárda. Ez a szervezet pártunk szellemi élcsapata. Feladata rövi- 
den: a szocializmus terjesztése a tömegek között. Csak természetes, hogy ez 
azonos a kultúra, a tudomány és művészet terjesztésével. 

Pártunk tagjaiból öntudatos szocialistákat kell nevelni, és igazán öntudatos 
csak az az ember lehet, akit tudása világosan látóvá tesz. A kultúra minden 
megnyilvánulásától távol tartott, a kulturális javakból kisemmizett dolgozóknak 
meg kell ismerkedniök az irodalom remekműveivel, a művészet nagy hatásaival 

és a tudomány felfedezésével. Mi igazságos társadalmat akarunk teremteni, ez 
pedig csak az igazság megismerésén keresztül lehetséges. 

A nagy művészek és tudósok a valóság kutatói és a valóság ábrázolói min- 
den időben, az ő alkotásaik tehát közelebb visznek bennünket nagy célunkhoz: 
az igazság felismeréséhez. Így alakul ki számunkra az előfeltétele annak a társa- 
dalmi munkának, amelynek végrehajtása a munkásosztály történelmi feladata 
és ez a feladat: a felismert igazság megvalósítása. 


(PI Archívum. 283. f. 36/14. ő. e. Sokszorosított tisztázat.) 


11. FŐTITKÁRI JELENTÉS A SZOCIÁLDEMOKRATA PÁRT 
NEVELŐ CSOPORTJÁNAK 1946/47. ÉVI MŰKÖDÉSÉRŐL 
1947. június 12. 


Igen Tisztelt Elvtársak ! 

Amikor - a főtitkári jelentés keretében — egy esztendő munkájáról és munka- 
eredményeiről óhajtok beszámolni, már most, elöljáróban örömmel hangsúlyoz- 
nom kell, hogy négy éve működő Nevelő Csoportunk mind belső értékeiben, 
összetételében, cselekvőképességében és erőben, mind pedig részben pártmoz- 
galmi tekintetben, részben az általános országos fejlődésre gyakorolható hatásá- 
ban ebben az elmúlt esztendőben komoly súlyt jelentő tényezővé vált. Az 1943. 
évben megindított szervezkedés a felszabadulás utáni hetekben hatalmas ará- 
nyúvá szélesedett. Az ország pedagógusai - elsősorban a felszabadult lélek elemi 
erővel megnyilatkozó vágyából és a pedagógusok származása, szociális irányú 
munkája nyomán járó adottságokból folyó józan elhatározás, másodsorban a 
változott politikai helyzet felismerése alapján — özönlöttek a Nevelő Csoport 
keretei közé, úgy hogy abban az időben az volt legfőbb gondunk, miképpen 
gondoskodjunk olyan helyiségekről, amelyek a pedagógus-tömegeket magukba 
tudják fogadni (. . .) 


Kizdelmiünk jobb megélhetésükért 


Szólnom kell a Nevelő Csoportnak 1946 nyarán lefolyt nagygyűléséről. Ez 
alkalommal a következőket indítványoztam: 


a) Tekintettel arra, hogy az általános iskolákban még hosszú ideig nép- 
iskolai tanítók, polg. isk. és gimnáziumi tanárok tanítanak, a három is kola 
nevelőinek különböző iskolai végzettsége ellenére is a tanítókat — általános isko- 
lai vonatkozásban — a többi pedagógussal egyenrangúnak kell tekinteni, 

A háromféle státus közötti különbségek nem érvényesülhetnek az általános 
iskola igazgatásában, felügyeletében. 

b) Az iskola igazgatásában, felügyeletében, a tanügyi közigazgatás szervei- 
ben a nők ugyanahhoz a szerephez jussanak, mint a férfiak. 

c) A legalacsonyabb tanítói fizetés 400 Ft, a tanároké 450 Ft legyen, s en- 
nek megfelelően emelkedjék a pedagógusok fizetése a magasabb fizetési osz- 
tályokban. 

d) Az összes iskolafajok igazgatói törzsfizetésüknek megfelelő, havi 40904-os 
igazgatói pótlékban részesüljenek. 

e) A havi fizetésen kívül megfelelő lakbérpótlék is állapíttassék meg. 

f) Nyugdíjasok részére biztosítani kell a fizetés 1009/4-ának megfelelő 
nyugdíjat. 

A nagygyűlés a legnagyobb lelkesedéssel tette magáévá az egész magyar 
pedagógus-társadalom jobb életét biztosító indítványt. Amikor sajnálattal kell 
megállapítanom, hogy ezekből a követelésekből a mai napig egyik sem valósult 
meg, ugyanakkor hálásan köszönöm a Szociáldemokrata Párt vezetőségének, 
hogy állandóan küzd a pedagógusok fizetésének emeléséért, sőt külön javaslatot 
készített a nevelői munka megbecsülésének biztosítésa érdekében. A Gazdasági 
Főtanács azzal utasította el a kívánságot, hogy nincsen rá fedezet. 

Külön kell megemlékeznem Szakasits Árpád elvtársnak az év elején kezde- 
ményezett akciójáról: minden pedagógus részére 250 Ft azonnali gyorssegélyt 
követelt. Sajnos, az illetékes pénzügyi tényezők erre sem találtak fedezetet (. . .) 


Együttműködés az Értelmiségi Csoporttal 


Meg akarjuk valósítani a Szociáldemokrata Pártban helyet foglaló összes értel- 
miségi csoportokkal való együttműködést, s azt korszerűen akarjuk kiépíteni. 
Ennek a törekvésünknek alapját az a felismerés adja, hogy az új iskolaszervezet, 
az új iskola felépítése nemcsak nevelői, hanem orvosi, mérnöki és jogi problé- 
ma is. Nevelő Csoportunk tehát nem állhat a többi értelmiségi csoporttól kü- 
lön, elszigetelve. Ha azt akarjuk (s akarjuk), hogy az új iskola épülete megfelel- 
jen a demokráciát szolgáló munkaiskola alapelveinek, akkor igénybe kell vennünk 
a szocialista mérnökök szaktudását. Ha a gyermek testi és lelki higiéniáját kor- 
szerűen akarjuk kiegészíteni, nevelői programunk megalkotásába bele kell von- 
nunk az orvosi csoport szakszerű munkásságát. Éppen így nem lehet mellőzni 
a szocialista jogászok köreműködését a demokratikus tanügyi közigazgatás meg- 
szervezésében. Előterjesztést teszünk az Értelmiségi Titkársághoz, havonta 
hívja össze értekezletre az összes értelmiségi csoportok elnökeit és titkárait, 
hogy közösen megbeszélhessük az értelmiségi csoportok együttműködésének 
feltételeit. Arra is előterjesztést teszünk, hogy az együttműködés kimélyítése 
érdekében közös intézőbizottságot szervezzen az Értelmiségi Titkárság mellé. 
A közös intéző-bizottság venné kezébe az értelmiségi csoportoknak az egész 
ország területén való megszervezését, s közvetlenül a választások előtt intézné 
az országos propagandát. Tekintettel arra, hogy a felszabadulás előtti időkben 
- éppen a Nevelő Csoport indítványára — Bán Antal iparügyi miniszter elvtárs, 
az akkori értelmiségi titkár, akinek munkássága örökké felejthetetlen élmény 
marad a szocialista nevelők számára, már felállított egy ilyen közös intézőbizott- 
ságot s egységesítette az összes értelmiségi csoportok működését, most — az 
értelmiségi csoportok újonnan történt átszervezésének befejeződésével — nem 
is lehet akadálya a Bán Antal elvtárs által annak idején meghonosított közös 
intézőbizottság felújításának, illetve megszervezésének. 

Kongresszus 


Az országos szervezés teljes eredményű befejezése után, amikor már megalakí- 
tottuk az ország összes városaiban és járásaiban a Nevelő Csoportokat, a jövő 
év folyamán rendezendő kongresszus összehívását tervezzük. Ez a hatalmasnak 
ígérkező seregszemlénk egyrészt belső értékeink megerősítését hozza, másrészt 
pedig - mint kifelé irányuló megnyilatkozás — hathatósan növelné tekintélyün- 
ket, súlyunkat. A kongresszus megrendezésével kapcsolatos tennivalóink elsőre 
egy, a már meglévő Nevelő Csoportokhoz intézendő kérés lesz, hogy közöljék 
a Nevelő Csoport központjával kívánságaikat, javaslataikat, ötleteiket. Azt akar- 
juk, hogy a kongresszus valóban az ország szociáldemokrata nevelőinek köz- 
véleményét fejezze ki. Ezen kívül kellő időben kérdést intézünk a meglévő Ne- 
velő Csoportokhoz abból a célból is, hogy közöljék velünk, hány taggal biztosít- 
ják csoportjuk képviseletét. Mivel a két napig tartó kongresszusunkat sikeresen 
kívánjuk megrendezni, a Párt útján gondoskodnunk kell a vidéki elvtársak elhe- 
lyezéséről, a Nevelő Csoport útján pedig ellátásukról is. A bokros tennivalók, 
illetve a rendezési munkálatok elvégzése céljából rendező bizottságot kell ki- 
küldenünk, úgy hogy abban minden iskolatípus képviseletet kapjon (. . .) 

Szeretném még megérni a Nevelő Csoport ötéves jubileumát. Ennek meg- 
ünneplésére a jövő évben kerül sor. Szeretném, ha akkor Szakasits Árpád és 
Bán Antal elvtársak jelenlétében ünnepelhetnők ötéves munkásságát annak a 
Nevelő Csoportnak, amely már 1943-ban kitermelte önmagából az általános 
iskola gondolatát, s a legnehezebb időkben, amikor életveszélyes volt szocialis- 
tának lenni, összefoglalta a 6-tól 14 éves korig tartó közösségi nevelés összes 
feltételeit, gyakorlatilag kidolgozta az emberi közösség javát szolgáló, társadalmi 
szemléletű ember felnevelésének módját. 

Nagyon-nagyon szeretném, ha ezen az ötéves jubileumon bebizonyítanók 
a Szociáldemokrata Pártnak, milyen szép és milyen jó szocialistának lenni, s 
mennyire örülünk, milyen boldogok vagyunk, hogy emberi magatartásunkon 
keresztül vállalni tudunk egy olyan szocialista életformát, amelyből a humaniz- 
mus tiszta hangja csendül ki!!! 

Barátsággal ! 


Gárdos Dezső 
a Szociáldemokrata Párt 
Nevelő Csoportjának főtitkára 


(PI Archívum. 283. f. 21/38. ő. e. 16 oldalas nyomtatott tisztázat.) 


" A kihagyott részekben a csoport szervező munkájáról, értekezleteiről, a párt más egy- 
ségeivel, illetve a hatóságokkal való kapcsolatairól van szó. 

12. FELHÍVÁS AZ ÉRTELMISÉGHEZ!!: 
1947. augusztus 27. 


Az országos sorsforduló előestéjén gondolkodjunk el saját teendőinkről és arról 
az útról, amelyről hisszük, egy emberibb, gazdaságilag kiegyensúlyozottabb, 
politikailag szabadabb, erkölcsileg nemesebb életbe vezet bennünket. Túl a frá- 
zisokon, tülekedéseken, a hamis siránkozásokon és a hamis ígéreteken, valóban 
tudnunk és hangsúlyoznunk kell, hogy a választás napja nem külsőséges nép- 
ünnepély, hanem az öntudat, a kemény akarat, a jóra való hajlandóság és az 
önérzetes magatartás hatalmas erőpróbája lesz. És mi, mint az ország népessé- 
gének kétségtelenül jelentős tagjai — mi, írók, művészek, tudósok, konstruktő- 
rök, orvosok, jogászok -, mi sem állhatunk félre, mesterségesen megsüketítve 
és megvakítva magunkat. A döntő pillánatban elmulaszthatatlan kötelességünk, 
hogy közvetlenül kivegyük részünket a küzdelemből és segítsük az igazságosság 
és a józan belátás felé billenteni a mérleg nyelvét. 

A magyar értelmiségnek, a haladó szellemiség képviselőinek még sosem 
adatott meg, hogy döntő szóval avatkozzék bele komoly, nagy jelentőségű tár- 
sadalmi problémák megoldásába. Eddig csak szolgálatot követeltek tőlünk, vagy 
kallódni hagytak bennünket az élet perifériáin, ma nyíltan kérdést intéznek hoz- 
zánk - meg akarjátok-e változtatni bizonytalan sorsotokat s ha igen, hajlandók 
vagytok-e részt venni az ország gazdasági, politikai és morális újjáépítésében ? 
Azt hisszük a kérdésre csak igennel válaszolhatunk. Hiszen láthatjuk, milyen 
izgalomban él körülöttünk az ország, ipari munkások, parasztok, kereskedők, 
kisiparosok, mindmegannyian érzik, hogy megfontoltan szét kell nézniök a ver- 
senyre kelt pártok és az ismert vagy ismeretlen jelöltek között, kik és mennyire 
érdemlik meg a dolgozó nép beléjük helyezett bizalmát. Lesznek tévedések, 
sokan a mellébeszélések, az agitációs dinamika áldozataivá válnak, de mégis 
kétségtelen, hogy tisztább arculatot kap körülöttünk az élet, vágyaink reálisab- 
bak, reményeink megvalósíthatóbbak lesznek. 

A Szociáldemokrata Párt 75 esztendeje menetel azon az úton előre, ami- 
re most szellemi érettségünkkel és alkotó tevékenységünkkel nekünk is rá kell 
lépnünk. Ne a pártszónokok lendülete, hanem önmagunk belátása, környezet- 
ismeretünk és erkölcsi színvallásunk serkentsen tevékenységre. Szavazatunk 
leadásával együtt értelmünk józangására és átfogó képességére is rávilágítunk. 
Ne várjuk tétlenül, hogy mások gondolkodjanak és cselekedjenek helyettünk. 
Ne várjuk, hogy gyámolítsanak bennünket, de a magunk személyében is legyünk 
segítségére a gyámoltalanoknak. Szerintünk a gyámolítás társadalmi eszközei és 
intézményei az iskolák, a szervezetek, a munkásság kultúrházai, a kórházak, a 
laboratóriumok és mindazok a helyek, ahol kultúránk elmélyítésével és gyakor- 
lati hasznosításával foglalkoznak. Helytelen lenne, ha valamennyien napi poli- 
tizálásra adnánk a fejünket, de kötelességünk, hogy a nép kultúrálódását, gon- 
dolati és érzelmi világának felgazdagítását minden tőlünk telhető módon elő- 


u A kiáltványt Kassák Lajos írta és olvasta fel augusztus 27-én, a Nemzeti Színházban 
tartott szociáldemokrata értelmiségi nagygyűlésen. (Népszava, 1947. augusztus 28.) Böhm meg- 
nyitója után Szakasits beszélt a jelenlevőkhöz. 

segítsük. Ennyivel tisztában vagyunk valamennyien s most itt a pillanat, hogy 
tegyünk valamit a megvalósítások érdekében. Hosszú küzdelmes út áll még előt- 
tünk, és többé nincs vesztegetni való időnk. El kell temetnünk a múltat és fel 
kell tárnunk a jövő lehetőségeit. Közvetlen a választások előtt tehát tekintsük 
át még egyszer társadalmi helyzetünk fontos tényezőit és lehetőségeit, s azután 
a magunk és dolgozó társaink érdekében hasznosítsuk végső elhatározásunkat. 
Úgy lépjünk az urnák elé, mint akik tudják, szavazatukkal nyolc millió ember 
sorsát segítik elrontani vagy megjavítani. 


(PI Archívum. 283. f. 21/12. ő. e. Gépelt, eredeti tisztázat. ) 
Közli: Molnár János 


Krónika 


OLVASÓANKÉT PÉCSETT 


A Párttörténeti Közlemények 1984. április 19-én Pécsett az MSZMP Baranya Megyei Oktatási 
Igazgatósága épületében ankétot tartott a folyóirat Baranya megyei olvasóival, pártpropa- 
gandistákkal, marxizmusoktatókkal. A találkozót a rendező szerv részéről dr. Nagy Jánosné, 
a Baranya Megyei Oktatási Igazgatóság Magyar Munkásmozgalomtörténeti Tanszékének ve- 
zetője nyitotta meg, s köszöntötte a résztvevőket, majd Sipos Levente, a folyóirat szerkesztője 
tartott tájékoztatót a Párttörténeti Közlemények tevékenységéről. Ezt követően élénk eszme- 
csere alakult ki, melynek során a következők fejtették ki véleményüket: Bánfai Józsefné, a 
megyei pártarchívum nyugalmazott vezetője, Kéri Nagy Béla, a Pollak Mihály Műszaki Főis- 
kola, Benke József, a Pécsi Orvostudományi Egyetem, Füzi János és Tuka Eszter, a Janus 
Pannonius Tudományegyetem Tanárképző Karának oktatói, Kutnyánszky Géza, az Okta- 
tási Igazgatóság tanára, Németh Jánosné, a megyei pártarchívum vezetője és Cseh István, 
középiskolai tanár. 

A felszólalók hangsúlyozták, hogy a Párttörténeti Közlemények eredményesen tölti be 
tudományos és propagandafeladatait: a tanulmányok, cikkek zöme színvonalas, és lényeges 
problémákkal foglalkozik. 

A folyóirat tematikájáról szólva többen megjegyezték, hogy tovább kell növelni a kom- 
munista mozgalommal! foglalkozó cikkek arányát, ugyanis az oktatásban sokkal inkább ez áll a 
középpontban, mint a szociáldemokrácia. Az előbbiekkel összefüggésben elhangzott, hogy az 
1920-as, 1930-as évek kommunista mozgalmáról — ezen belül a KMP és a Komintern kap- 
csolatáról — különösen fontos lenne több információt kapni. Ugyanakkor jónak tartották, hogy 
az utóbbi időben örvendetesen emelkedik az 1945 utáni időszakot feldolgozó anyagok száma. 
Elismeréssel fogadták, hogy a szerkesztőség fokozottan törekszik az MDP-időszak bemutatá- 
sára, főképpen az 1953. júniusi KV-határozatról szóló tanulmányt tartották hiánypótlónak. 

Szó esett a tematikus számok hasznosságáról is, s külön kiemelték a Marx halálának 
centenáriumára készült számot, amely méltó megemlékezés, elemzés volt Marx munkásságáról. 

Az egyik hozzászóló utalt a nemzetiségek történetét feldolgozó munkák fontosságára, s az 
ilyen jellegű tanulmányok számának növelését ajánlotta. 

Más rovatokkal kapcsolatban felvetették, hogy több életrajzot kellene megjelentetni, mert 
ez a műfaj a munkásmozgalomtörténet olyan belső szféráit képes megmutatni, amire egy álta- 
lánosabb jellegű írásban nincs mód. Hangsúlyozták a dokumentumok rendszeres publikálásá- 
nak szükségességét is, és ezzel összefüggésben jó példaként említették a Blum-tézisek közlését. 
Az 1945 utáni időszakot árnyaltabbá tevő dokumentumok megjelentetését (s ezen belül az 
1948 és 1956 közötti évekből származókét) külön igényként fogalmazták meg a résztvevők. Töb- 
ben hiányolták a Vita rovatot, s úgy vélték, a , közvetett" módon megnyilvánuló vitaszellem 
kevés. Ezzel kapcsolatban elhangzott, hogy esetenként szükséges lenne, ha a folyóirat állást 
foglalna más folyóiratok némely cikkével kapcsolatban. 

Szinte minden hozzászóló foglalkozott a Párttörténeti Közleményekben publikált írások- 
nak az oktatásban való felhasználhatóságával. Egyetértettek abban, hogy az oktatók önképzése 
és a propagandisták továbbképzése szempontjából alapvető fontosságú a folyóirat, ugyanakkor 
megállapították, hogy a pártoktatásban sokkal jobban lehet hasznosítani a megjelent cikkeket, 
mint az állami oktatásban. A marxizmus -leninizmus esti egyetemen kötelező irodalomként, és a 
szemináriumokon is fel lehet dolgoztatni egy-egy tanulmányt. Javasolták, az állami felsőfokú 
oktatásban 1986-ban bevezetendő új tematikát célszerű lenne figyelembe venni a folyóirat éves 
tervének összeállításánál. 

Többen beszéltek a folyóirat olvasottságáról. Elmondták, hogy a viszonylag kevés példány- 
szám nem fejezi ki az olvasottság mértékét, mert egy-egy példányt többen is forgatnak. 

Néhányan ugyancsak rámutattak arra, hogy a szerzők nagyobb része budapesti. A szerzői 
gárda kiszélesítésére, minél több vidéki kutató bevonására ajánlották, hogy intézményesebbé 
kellene tenni a vidéki kutatóhelyekkel a kapcsolatokat, mert ez mindenképpen színesítené a 
folyóiratot, szélesítené a tematikát. 

A hozzászólások után Sipos Levente válaszolt a felvetett problémákra, majd Nagy Jánosné, 
megköszönve a részvételt, lezárta a beszélgetést. 

Az ankét eredményes volt, több hasznosítható javaslat hangzott el, főként a folyóirat 
ternatikájára vonatkozóan. Hozzájárult ahhoz, hogy a szerkesztőség még jobban megismerje 
az oktatói olvasóközönség véleményét és a Párttörténeti Közlemények iránt támasztott igényeit. 
S talán az is hasznos volt, hogy néhány olvasónk közelebbről megismerkedett a szerkesztőség 
munkájával. 


Ó. Z. 


RÖVID HÍREK 


A szocialista országok kommunista és mun- 
káspártjai tudományos intézményeinek együtt- 
működésével, az NSZEP KB Marxizmus- 
Leninizmus Intézete szervezésében tanul- 
mánykötet készül: ,A szocialista országok 
kommunista pártjainak együttműködése és 
harca a békéért a második világháború befeje- 
zésétől napjainkig" című gyűjtemény magyar 
szerzői, Borsi Emil, a Politikai Főiskola taná- 
ra, és Péner Imre, a Politikai Főiskola nyu- 

tanára intézetünk megbízásából 
1984. április 2-4. között Berlinben konzultá- 
ciót folytattak tanulmányaik véglegesítése cél- 
jából. 


gk 


1984. április 4-től 6-ig Vietnam fővárosában, 
Hanoiban rendezték meg a kommunista és 
munkáspártok központi bizottságai mellett 
működő tudományos kutató intézetek és mar- 
xista kutató központok vezetőinek soron kö- 
vetkező nemzetközi tanácskozását. A konfe- 
rencián Bulgária, Csehszlovákia, a Jemeni 
Népi Demokratikus Köztársaság, Kambod- 
zsa, Kuba, Laosz, Lengyelország, Magyar- 
ország, Mongólia, az NDK, Olaszország, Spa- 
nyolország, a Szovjetunió és Vietnam képvise- 
lői az alábbi napirendet tárgyalták meg: 1. Tá- 
jékoztató az 1982-ben Kubában rendezett ta- 
nácskozáson kitűzött feladatok teljesítéséről a 
tudományos kutató intézetek tevékenységé- 
ről. 2. Tájékoztató a komplex problémák sok- 
oldalú kutatásai feladatainak állásáról. 3. Ko- 
runk nemzeti felszabadító mozgalmainak ak- 
tuális elméleti kérdései. 4. A következő ta- 
nácskozás helye, ideje és napirendje. 

Az MSZMP KB Párttörténeti, ill. Társa- 
dalomtudományi Intézetét a tanácskozáson 
Molnár János, a történettudomány doktora, 
igazgatóhelyettes és Halay Tibor kandidátus, 
igazgatóhelyettes képviselték; javaslatukat, 
hogy a következő találkozót 1985-ben Ma- 
gyarországon rendezzék meg, a résztvevők el- 
fogadták. 

Székely Gábor kandidátus, intézetünk tudo- 
mányos főmunkatársa 1984. április 9-től 12-ig 
Bécsben folytatott levéltári és könyvtári kuta- 
tómunkát a Komintern antifasiszta tevékeny- 
ségének témakörében. 


gk 


A Nagy Októberi Szocialista Forradalom és 
az azt követő szocialista forradalmak" nem- 
zetközi akadémiai munkabizottság magyar ta- 
gozata 1984. április 17-18-án nemzetközi tu- 
dományos ülésszakot rendezett Budapesten 
,A munkásság osztályszervezetei a hatalomért 
folytatott harc időszakában"? címmel. A ta- 
nácskozáson, melyen bolgár, csehszlovák, len- 
gyel, NDK-beli és szovjet történészek is részt 
vettek, a Párttörténeti Intézet három munka- 
társa: Habuda Miklós kandidátus, tudomá- 
nyos tanácsadó, Rákosi Sándor tudományos 
főmunkatárs és Strassenreiter Erzsébet tudo- 
mányos munkatárs is előadást tartott. 


g 


Az 1984. évi linzi Nemzetközi Munkásmoz- 
galomtörténeti Konferencia előkészítése cél- 
jából az NSZEP KB Marxizmus-Leninizmus 
Intézete 1984. május 2—4. között nemzetközi 
értekezletet rendezett Berlinben. A tanácsko- 
zás munkájában bolgár, csehszlovák, lengyel, 
NDK-beli, román, szovjet, valamint osztrák 
és NSZK-beli szakemberek mellett részt vett 
Sipos Péter kandidátus, intézetünk tudomá- 
nyos főmunkatársa. 

Táncsics Mihály halálának 100. évfordulója 
alkalmából a Magyar Történelmi Társulat, az 
Irodalomtörténeti Társaság és a Komárom 
Megyei Múzeumok Igazgatósága 1984. május 
7-8. között Tatán rendezett tudományos em- 
lékülést. A tanácskozáson , Táncsics és az 
1867 utáni magyar munkásmozgalom?" címmel 
előadást tartott Erényi Tibor, a történettudo- 
mány doktora, a Párttörténeti Intézet igazga- 
tóhelyettese. 

A Bolgár Tudományos Akadémia 1984. má- 
jus 7-11. között Szófiában rendezett nemzet- 
közi tudományos ülésszakot , A Közép- és 
Délkelet-európai országok társadalmi struktú- 
rája és politikai mozgalmai a két világháború 
között?" címmel, melyen bolgár, lengyel, cseh- 
szlovák, szovjet és magyar történészek mellett 
előadást tartott Sipos Péter kandidátus, inté- 
zetünk tudományos főmunkatársa is ,, Válto- 
zások a munkásosztály struktúrájában Ma- 
gyarországon 1919-1944" címmel. 

1984. május 9-én , Magyar fasizmus és ellen- 
állás" címmel az MSZMP XX. kerületi bi- 
zottsága tudományos tanácskozást rendezett, 
melyen Szabó Agnes kandidátus, intézetünk 
osztályvezetője , A KMP és az SZDP a 
Horthy-rendszer jellegéről", Blaskovits János, 
a Politikai Főiskola tanára , Történetírásunk 
a Horthy-rendszer jellegéről, ideológiájáról". 
Pintér István, a történettudomány doktora, 
intézetünk tudományos tanácsadója , A ma- 
gyar antifasiszta ellenállási mozgalom?, Pécsi 
Anna kandidátus, a Szakszervezetek Elméleti 
Kutató Intézetének munkatársa , Magyarok 
antifasiszta harca Európában" címmel tartott 
előadást. 


gk 


A szocialista országok tudományos akadémiái 
,Az NOSZF és az azt követő szocialista for- 
radalmak" nemzetközi témabizottsága 1984. 
május 14-18. között szerkesztő bizottsági 
ülést tartott Moszkvában. Az ülésen, melyen 
A szocialista forradalmak. A proletárdiktatú- 
ra állami létrejöttének tapasztalatai"? című kol- 
lektív monográfia fejezeteit vitatták meg, ma- 
gyar részről Milei György, a Párttörténeti In- 
tézet tudományos főmunkatársa, a témabizott- 
ság magyar tagozatának alelnöke vett részt. 

Imre Mátyásné, a Párttörténeti Intézet Archí- 
vumának vezetőhelyettese, és Zalai Katalin le- 
véltári munkatárs 1984. május 14-től 26-ig 
Moszkvában tartózkodtak, ahol az SZKP KB 
Marxizmus-Leninizmus Intézete Archívumá- 
ban az 1926-1927-es össz-szövetségi párt- 
összeíró kérdőívek magyar vonatkozású anya- 
gait kutatták, ill. válogatták ki. 

Petrák Katalin kandidátus, intézetünk Vissza- 
emlékezés-gyűjtő Csoportjának vezetője 1984. 
május 14-e és 26-a között Moszkvában tartóz- 
kodott, ahol az SZKP KB Marxizmus-Leni- 
nizmus Intézetének könyvtárában folytatta a 
korábbi években megkezdett kutató és gyűjtő- 
munkát Kun Béla születése közelgő 100. évfor- 
dulójával kapcsolatban, valamint a Szovjet- 
unióbeli magyar emigráció történetére vonat- 
kozóan. 


k 


Az MSZMP vendégeként Magyarországon 
tartózkodó Kenneth Ouist, a Svéd Baloldali 


240 


Párt (Kommunisták) PB tagja 1984. május 
22-én látogatást tett a Párttörténeti Intézet- 
ben, ahol Erényi Tibor, a történettudomány 
doktora, igazgatóhelyettes és Szücs László, az 
archívum vezetője tájékoztatta az intézet te- 
vékenységéről. 


x 


,Az NOSZF és az azt követő szocialista for- 
radalmak" nemzetközi akadémiai témabizott- 
ság 1984. május 23-26. között Bakuban ren- 
dezett tudományos tanácskozást , A szocialis- 
ta forradalom vívmányainak megvédelmezése"? 
címmel. A nemzetközi konferencián bolgár, 
csehszlovák, lengyel, mongol, NDK-beli, 
szovjet és vietnami szakemberek mellett részt 
vett és , Válság és konszolidáció Magyaror- 
országon (1953-1958)" címmel előadást tar- 
tott Urbán Károly, a Párttörténeti Intézet 
osztályvezetője. 


x 


Borisz Krisztov Vekov, a szófiai Társadalomtu- 
dományi és Államigazgatási Akadémia pro- 
fesszora, aki a Politikai Főiskola vendégeként 
járt Magyarországon, 1984. május 25-én in- 
tézetünkbe látogatott, ahol találkozott és meg- 
beszélést folytatott Erényi Tiborral, a törté- 
nettudomány doktorával, igazgatóhelyettessel 
és Szücs Lászlóval, az archívum vezetőjével. 


gk 


A bolgár történészek központi szervezete 
1984. június 9-től 15-ig Primorszkóban nem- 
zetközi konferenciát rendezett , A bolgár his- 
toriográfia 1944 után?" címmel. A tanácskozás 
munkájában részt vett Urbán Károly, a Párt- 
történeti Intézet osztályvezetője és Standeisky 
Éva tudományos munkatárs. 


xk 


A Magyar Politikatudományi Társaság Poli- 
tikatörténeti és politikaelméleti szakosztálya 
1984. június 13-án Debrecenben rendezett 
ankétot a , Politikuspályák" című kiadványról, 
melyen felszólalt Erényi Tibor, a történettu- 
domány doktora, intézetünk igazgatóhelyet- 
tese és Kende János tudományos munkatárs. 


kk 


Az MTA Történettudományi Intézete, az 
MSZMP KB Párttörténeti Intézete és a Had- 


történelmi Intézet 1984. június 14-én , Ma- 
gyarország 1944-ben" címmel tudományos 
ülésszakot rendezett a Magyar Tudományos 
Akadémia székházában. 

Az ülésszakot Kállai Gyula, a Hazafias 
Népfront elnöke nyitotta meg, majd Ránki 
György: A német megszálláshoz vezető út, 
Juhász Gyula: Az uralkodó eszmék zsákutcá- 
ja, Für Lajos: Magyarország embervesztesége, 
Száraz György: A magyar zsidóság tragédiá- 
ja, Lakatos Menyhért: A cigányok sorsa, Tóth 
Sándor: 1944 sorsdöntő eseményei és a ma- 
gyar katonai vezetés, Pintér István: A Magyar 
Front és az antifasiszta ellenállás, Korom Mi- 
hály: Az új magyar államiság megszületése 
címmel tartott előadást. 

Az ülésszakon több hozzászólás hangzott el. 
Dr. Szennay András pannonhalmi bencés fő- 
apát, dr. Scheiber Sándor főrabbi, az Országos 
Rabbiképző Intézet igazgatója, dr. Bartha Ti- 
bor, a Református Zsinat lelkészi elnöke, dr. 
Káldy Zoltán, az Evangélikus Egyház püs- 
pökelnöke az egyházak 1944-es szerepéről 
szóltak. Keresztury Dezső akadémikus, Ujhelyi 
Szilárd nyug. nagykövet, Gyenes Antal kuta- 
tóintézeti igazgató, az ellenállási mozgalom 
résztvevői a korabeli eseményekre emlékeztek. 
A tanácskozáson Pach Zsigmond Pál akadémi- 
kus tartott zárszót. 


k 


1984. június 20-án Győrben, a megyei párt- 
bizottság rendezésében a Párttörténeti Intézet 
munkatársai oktatók, tanárok, propagandis- 
ták részére ankétot tartottak a , Tanúságte- 
vők" című sorozatról, valamint a magyar 
munkásmozgalomtörténet egyes kérdéseiről. A 
találkozót Kreiter Mária, a Győr-Sopron Me- 
gyei Pártbizottság titkára nyitotta meg, ezt 
követően Erényi Tibor, a történettudomány 
doktora, a Párttörténeti Intézet igazgatóhe- 
lyettese tartott tájékoztatót a Párttörténeti 
Intézet tevékenységéről, s válaszolt több előre 
elkészített kérdésre. Ezt követően Petrák Ka- 
talin kandidátus, a Visszaemlékezés-gyűjtő 


Csoport vezetője - a , Tanúságtevők?" szer- 
kesztője — beszélt a sorozatról, majd Pintér 
István a történettudomány doktora, tudomá- 
nyos tanácsadó, a két világháború közti idő- 
szakra, Urbán Károly, aII. történeti osztály ve- 
zetője, az 1945 utáni évekre, Ólmosi Zoltán, a 
Párttörténeti Közlemények munkatársa, a fo- 
lyóiratra vonatkozó kérdésekre adott választ. 
Az ankéton az intézet részéről részt vettek 
még Ács Andrásné és Molnár Marseit, a Visz- 
szaemlékezés-gyűjtő Csoport munkatársai, va- 
lamint Stemler Gyula, a Kossuth Könyvkiadó 
osztályvezetője. 


k 


Jemniítz János, a történettudomány doktora, 
az MTA Történettudományi Intézete Tudo- 
mányos tanácsadója 1984. június 25-29. kö- 
zött Moszkvában, az SZKP KB Marxizmus- 
Leninizmus Intézetének könyvtárában foly- 
tatott kutatómunkát intézetünk megbízásából 
a Komintern VII. kongresszusának nemzet- 
közi visszhangjáról. 


k 


A Dokumentationarchiv des Österreichischen 
Widerstandes és a Bulgarische Forschungsin- 
stitut in Österreich 1984. június 27-én nemzet- 
közi tudományos konferenciát rendezett Bécs- 
ben a Dimitrov és társai ellen indított lipcsei 
per 50. évfordulója alkalmából, melyen részt 
vett és felszólalt Székely Gábor kandidátus, a 
Párttörténeti Intézet tudományos főmunka- 
társa. 


gk 


A Párttörténeti Intézet gondozásában a Kos- 
suth Könyvkiadónál megjelent a Tanúságte- 
vők című visszaemlékezés-sorozat 4/b. kötete, 
mely az 1933-1941 közötti időszakot fogja át. 
A kötet bevezető tanulmányát Pintér István, 
az életrajzokat Acs Irén, Molnár Mareit és 
Petrák Katalin írta; válogatta és szerkesztette 
Petrák Katalin. 

MŰVELTSÉG, MŰVÉSZET, MUNKÁSMOZGALOM" 


Műveltség és munkásmozgalom, munkásmoz- 
galom és művészet — összefüggő, együvé tar- 
tozó fogalmak. Amióta kialakult a munkás- 
osztály szervezett mozgalma, azóta mindig 
ott szerepelt a munkásság pártjainak, szerveze- 
teinek céljai között az uralkodó osztályok mű- 
veltségi monopóliumának megtörése, a műve- 
lődés, az oktatás, a kultúra elsajátítása. A 
munkásság felszabadulásáért folytatott küzdel- 
me ugyanakkor jelentős hatást gyakorolt az 
irodalom, a művészetek fejlődésére; a mozga- 
lom és a kultúra eme kölcsönhatásának szám- 
bavétele nélkül nem lehet hitelesen feltárni 
sem a munkásmozgalom történetét, sem a ma- 
gyar kultúra utóbbi évszázadának fejlődését. 
A felszabadulást követő évtizedek gyakorlata, 
az új társadalom építésének igényei a kulturá- 
lis forradalom kibontakoztatását: a közműve- 
lődés, az irodalmi, a művészeti élet és a mun- 
kásság tömegeinek találkozását, e kapcsolat 
szerves kiépítését hozta magával. A mun- 
kásművelődés állandó módszeres fejlesztése a 
szocialista társadalom építésének elengedhe- 
tetlen feltétele. Ehhez a sokrétű feladathoz a 
munkásmozgalom történetének gazdag műve- 
lődési-kulturális tapasztalatai jelentős segítsé- 
get nyújthatnak. 

Ezekkel az igaz és megszívlelendő gondola- 
tokkal bocsátja útjára Gáspár Sándor, a SZOT 
elnöke előszavában azt a kétkötetes tanulmány- 
gyűjteményt, amelyet a magyar munkásmoz- 
galom kulturális törekvéseiről — Vass Henrik 
és Sipos Levente szerkesztésében — a Népszava 
kiadó jelentetett meg. 

Az MSZMP KB Párttörténeti Intézetében 
készült munka (40 ívet meghaladó terjede- 
lemben) 15 tanulmányt tartalmaz. Kende 7á- 
nos-Sipos Péter , Munkásmozgalom és mun- 
kásművelődés Magyarországon a kapitalizmus 
viszonyai között" c. tanulmánya (az első kö- 
tet első írása) átfogó képet fest a munkásmű- 
velődés alapkérdéseiről, fejlődési tendenciáiról, 


$ Műveltség, művészet, munkásmozgalom. — Tanul- 
mányok a magyar munkásmozgalom kulturális törek- 
veseiről. Népszava I. k. 1982. 364 p., II. k. 1983. 461 p. 

főbb szervezeti kereteiről, a munkáspártok 
kultúrpolitikájáról; azokról a főbb történeti és 
tartalmi problémákról, amelyek részletes ki- 
fejtése a további tanulmányokban található 
meg. A tanulmánynak mind a munkáskultúra 
fejlődésének korszakolásával, mind higgadt, 
tárgyszerű  értékeléseivel teljes egészében 
egyetérthetünk. 

Soós Pál , Szabó Ervin és a munkásműve- 
lődés" c. tanulmánya a magyarországi mun- 
kásmozgalom kulturális helyzetének, művelő- 
dési viszonyainak részletesen kidolgozott tab- 
lóján mutatja be azt a rendkívül szerteágazó 
és a munkásművelődés szempontjából alapve- 
tő tevékenységet, amelyet Szabó Ervin fejtett 
ki a 20. század elején. Méltatja Szabó Ervin- 
nek nemcsak a marxizmus elterjesztése, pro- 
pagandája révén gyakorolt hatását, hanem a 
munkástömegoktatás megszervezésével s ami 
kevéssé ismert: Szabónak a hazai marxista 
irodalom- és művészeti kritika s mindennek 
révén a szocialista művelődéspolitika elméleti 
megalapozásával szerzett érdemeit is. 


,A Tanácsköztársaság és a kultúra" cím- 
mel József Farkas tanulmánya segít áttekin- 
teni azt a hatalmas munkát, amelyet fennállá- 
sának 133 napja alatt a munkáshatalom a kul- 
túra, a művelődés terjesztése végett kifejtett. 
A Tanácsköztársaság művelődési politikája sok 
esetben csak a tervekig jutott el, de ezek a 
tervek átgoridoltak voltak és mindenre kiterjed- 
tek, átfogták a tömegoktatás és nevelés teljes 
spektrumát - az analfabéta tanfolyamoktól 
egészen a Marx-Engels Munkásegyetemig, az 
óvodai neveléstől az egyetemek átszervezésé- 
ig, tudományos kutatóintézetek alapításáig. 
Hasonlóképpen koncepciózus s egyben tole- 
ráns volt a hivatalos irodalom- és művészetpo- 
litika is, amely megfelelő keretet és feltételeket 
tudott teremteni a különböző irodalmi, mű- 
vészeti irányzatok működése és belső vitái 
számára. Az utóbbiakról különösen érdekes is- 
mertetés és elemzés található a tanulmány 
befejező részében. 


A két világháború közötti munkásművelő- 


désről Sipos Péter tanulmánya ad összefogla- 
ló képet. Bár a cím a szakszervezetek műve- 
lödéspolitikáját ígéri — a valóságban a szociál- 
demokrata párt és a párt égisze alatt működő 
kulturális szervezetek tevékenységével is meg- 
ismerkedünk. A szervezeti keretek részletes 
leírása és elemzése betekintést enged az 1920- 
1930-as évek munkásművelődésének és -kul- 
túrájának színes-eleven világába. Megismer- 
kedhetünk az Oktatási Bizottság, valamint a 
Szakszervezeti Főiskola oktatási tevékenységé- 
vel; a képzés fontosabb tartalmi jegyeivel; a 
hazai szociáldemokrácia reformista alapállású 
oktatási koncepciójának fokozatos balratoló- 
dásával, az 1930-as évek második felétől a 
fasizmus etleni harcban a baloldali szociálde- 
mokraták és kommunisták között kialakult 
, hallgatólagos egységfronttal", majd a Ság- 
vári Endre, Orbán László irányította Országos 
Ifjúsági Bizottság kiemelkedő szerepével az 
ifjúmunkásság — oktatásában, nevelésében, 
Braun Soma híres szemináriumaival stb. Adat- 
sorok segítségével képet kapunk a munkás- 
oktatás hallgatóinak számáról, összetételéről; a 
szociáldemokrata és szakszervezeti kiadvá- 
nyokról, általában a szocialista könyvkiadás és 
sajtó helyzetéről, végezetül a fokozódó ható- 
sági üldözésekről is, amelyekkel a Horthy- 
rendszer igyekezett meggátolni a munkásmoz- 
galmat abban, hogy felkészülhessen a háború 
végén várhatóan megnövekedő szerepére. 


Serfőző Lajos terjedelmes tanulmánya szo- 
rosan kapcsolódik az előbbiekhez: azt mutatja 
be, hogyan tevékenykedett - nem egyszer igen 
hatékonyan, sőt vezető szerephez is jutva — 
az illegális kommunista párt a munkás kultúr- 
szervezetekben: az Eszperantó Szövetségben, 
a Munkás Dalegyletek Szövetségében, az Al- 
koholellenes Munkásszövetségben, a Munkás 
Testedző Egyesületben (MTE), a természet- 
barátok egyesületében (TTE) stb. A munka 
és a sikerek súlypontja az 1920-as évek máso- 
dik felére esett, de az 1930-as évek eleji visz- 
szaesés után az antifasiszta küzdelemben ösz- 
szekovácsolódó munkásegység-politika révén 
a kommunisták befolyása ismét jelentékennyé 
vált; ezúttal főleg a munkás-képzőművészet, a 
egzínjátszás és a munkáskórus-mozgalom te- 
rületén. A tanulmány röviden érinti a kommu- 
nista , kulturális tömegmunka" egyes ideoló- 
giai-politikai kérdéseit, problémáit is. 

Részletesebben ezekkel a kérdésekkel - a 
KMP és az MSZDP kultúrpolitikai koncep- 
cióival, fejlődésükkel, változásaival, egymás 
közti vitáikkal - több tanulmány is foglalko- 
zik. Az egyik nagy, négyszerzős ( Erényi Tibor, 


Szabó Ágnes, Pintér István, Standeisky Éva) 
tanulmány (, A kultúra kérdései a Szocializ- 
mus c. folyóiratban") valójában a magyaror- 
szági szociáldemokrácia kultúrpolitikájának 
négy évtizedét vázolja fel, azt a reformista ten- 
denciák ellenére is alapvetően pozitív szerepet, 
amelyet a szociáldemokrata párt elméleti folyó- 
irata a marxista igényű munkásoktatásban és 
-művelődésben, a szocialista eszmeiségű iro- 
dalom- és művészetpolitikában betöltött. Ez 
a pozitív szerep különösen nyilvánvaló az első 
világháború előtti években, de számos pozití- 
vumát ismerhetjük meg a huszas, harmincas 
évekből, főleg a fasizmus elleni küzdelem 
idejéből. (A tanulmány zárófejezete röviden 
áttekinti a folyóirat 1945-1948 közötti kultúr- 
politikájának egyes vonásait is.) 

Illés László tanulmányában a másik oldal: 
az illegális KMP kultúrpolitikai erőfeszítéseit, 
küzdelmeit mutatja be a kor legszínvonalasabb, 
legális kommunista folyóirata, a 100 3 kul- 
turális irányvonalának elemzése során. A fo- 
lyóirat jelentősége - Írja a szerző - szinte 
,segy felsőfokú marxista oktatási intézményé- 
vel" vetekedett (240. o.). A korabeli szovjet 
és német forradalmi munkásirodalom ered- 
ményeire támaszkodva, Lukács György hat- 
hatós közreműködésével s a szerkesztő, Ta- 
más Aladár fáradhatatlanságának köszönhető- 
en a folyóirat fontos elvi orientáló szerepet 
töltött be főleg első időszakában, a KMP-ban 
eluralkodó szektásság és ezoterizmus azonban 
lassanként elszigetelte; alapkoncepciója: a mű- 
vészet direkt osztálymeghatározottsága és pro- 
pagandaszerepe nem kínált kellő vonzóerőt a 
kor progresszív művészei számára. 


Hasonlóképpen érdekes olvasmány K. Nagy 
Magda posztumusz tanulmánya , A Korunk 
szerkesztési elveiről és kultúrakoncepciójáról 
(1926—-1940)". A folyóirat, amely - az RKP és 
a KMP közös támogatásával — egyedülálló sze- 
repet töltött be a magyar nyelvű irodalomban, 
tömörítve a progresszív magyar művészet- 
irodalom kisebbségi és emigráns képviselőit, s 
megszólaltatva az , anyaországi" szellemi bal- 
oldalt is, másfél évtizedes történetével jól pél- 
dázza azt a hullámvonalú fejlődést, amely a 
kommunista kultúrpolitikában ez időben vég- 
bement: a forradalmi avantgarde támogatásá- 
tól a szektás elzárkózás szakaszán át a nép- 
frontpolitika kiteljesedéséig, valamennyi anti- 
fasiszta, humanista erő összefogásának eredmé- 
nyes megvalósításáig. Ide kapcsolódik K. Nagy 
Magda másik tanulmánya is, amely az 1920- 
1930-as évek fordulóján lezajlott irodalom- 
és művészetpolitikai vitákat elemzi, a világgaz- 

dasági válság időszakának felfokozott remé- 
nyeit és ezzel kapcsolatos , elvi szigorát", 
azokat a túlzó kultúrpolitikai követelménye- 
ket, amelyek hozzájárultak József Attila tra- 
gédiájához - s végül is elszigetelték a mozgal- 
mat (a kultúra területén is) lehetséges szövet- 
ségeseitől. 


Érdekes témát dolgoz fel Kóvágó Sarolta 
,, Szavalókórusok a magyar munkásmozga- 
lomban (1926-1933)" c. tanulmányában. A 
proletkult időszakában (és hatására) kialakult 
német és cseh szavalókórusok gyors hazai tér- 
hódításáról van szó, a szavalókórusokban rejlő 
fokozott agitatív erő felismeréséről és széles 
körű felhasználásáról mind a kommunista, 
mind pedig - ennek nyomán - a szociáldemok- 
rata mozgalomban. A Munkás Szavalókóru- 
sok Országos Központjának megalakulásával 
kulminált a hazai fejlődés, tartalmilag is mind- 
inkább kifejezve a munkásság erősödő, forra- 
dalmi hangulatát. A belügyminisztérium a 
tömeges agitációnak ezt a formáját , az álla- 
mi és társadalmi rendre nézve súlyos veszély- 
nek" minősítette s 1933-ban betiltotta a sza- 
valókórusok működését. 


A szavalókórusok tagsága jórészt azonos 
volt a munkáskórusokéval; tevékenységük itt 
folytatódott és erősödött fel (a színjátszással 
karöltve). A munkáskórusok tevékenységének 
elemzésénél szélesebben: a münkásmozgalom 
és a zenekultúra kapcsolatának történeti és 
aktuális kérdéseivel foglalkozik Maróthy János 
elméleti igényű tanulmánya, amely - rend- 
kívül impresszíven - a munkásfolklórból ki- 
növő-kifejleszthető új zenekultúra lehetséges 
fejlődéstendenciáit boncolgatja. 


Theisler György adatokban gazdag tanul- 
mánya a két világháború közötti magyarországi 
szocialista képzőművész mozgalom történeti 
helyével foglalkozik. Pontos és meggyőző ada- 
tokkal bizonyítja, hogy az ismert művészeken 
kívül számos kisebb csoportosulás, szervezet 
sorolható ebbe a fogalomkörbe; a létszámot 
140 fő fölött állapítja meg. A keret, amelyben 
ezek a baloldalhoz kapcsolódó képzőművészek 
tartoztak, 1934-től a Magyarországi Szociál- 
demokrata Művészek Szervezete nevet visel- 
te, de a valóságos irányítás egy stabil , kom- 
munista mag" kezében összpontosult, amely 
sikeresen tudta mozgósítani a tagság többsé- 
gét az antifasiszta feladatokra, még a háború 
idején is (ekkorra átalakult a szervezet: 1940- 
től felvette az ismertebb Szocialista Képzőmű- 
vészek Csoportja nevet). A tanulmány máso- 
dik része részletesen elemzi az egyes művé- 

szek konkrét pártmegbízatását, ill. a KMP, az 
SZDP és a szakszervezetek helyét, szerepét a 
szocialista képzőművészek mozgalmában. 

Standeisky Éva tanulmánya, , A munkás- 
pártok és a Munkás Kultúrszövetség (1945- 
1948)" már a felszabadulás utáni időkbe vezeti 
át az olvasót. A tanulmány alapkérdése: a két 
munkáspárt viszonya, kapcsolata a munkás 
kulturális örökséghez, igen pregnánsan lép 
elénk. Az SZDP a két háború közti munkás- 
művelődési örökség kiteljesítését szorgalmaz- 
za, az MKP mindinkább , a népi tömegkul- 
túra"? kidolgozására törekszik. Mind a két 
esetben kimutatható a két munkáspárt egy- 
mástól eltérő stratégiai koncepciója: a , mun- 
kásirányvonal" hosszú távú önálló fejlődésére 
építő koncepció mögött a hosszú távú demok- 
ratikus politikai fejlődés stratégiája húzódik 
meg; a másikat a közeli szocialista perspek- 
tíva szövetségeseket kereső elgondolása hatá- 
rozza meg. A tanulmány ezt az alapképletet 
természetesen árnyaltan, a Munkás Kultúr- 
szövetség körüli pártközi csatározások konkrét 
anyagán keresztül mutatja be. 

Köpeczi Béla átfogó tanulmánya - ,,A kul- 
turális demokrácia útján (1948-1966)" — szé- 
lesívű történeti fejlődésben mutatja be a kul- 
turális forradalom hazai kibontakozását : a kez- 
detek hatalmas lendületét, majd a szektás kul- 
túrpolitika szükségszerű zsákutcáját, végül az 
1956 után kibontakozó, a történeti előzmé- 
nyekre szervesen ráépülő új, szocialista kul- 
turális politika alapvetését és első eredmé- 
nyeit. Részletesen ismerteti az oktatási és köz- 
művelődési intézmények két évtizedes tevé- 
kenységét; vizsgálja a kultúra befogadásának 
feltételeit, eredményeit, végül a tömegek kul- 
túrájáról folytatott (s lezártnak ma sem te- 
kinthető) vitákat: az oktatáspolitikától az iro- 
dalom, a művészetek tömegkapcsolatának 
alapvető kérdéseiig, annak az elvi problémának 
a tisztázási kísérletéig, hogy mit nevezhetünk 
az irodalom és művészetek hivatásának a szo- 
cialista társadalomban. 


A történeti és elméleti elemzést — időben 
is közelebb a mához - Virizlay Gyula gya- 
korlati igényű megközelítése egészíti ki. 
A munkásművelődés helyzete és feladatai? 
c. tanulmányát a szerző az: MSZMP 1974. évi 
közművelődési határozatából vezeti le. Részle- 
tes képet kapunk a munkásrétegződés, területi 
megoszlás, szakmai színvonal, iskolai végzett- 
ség stb. helyzetéről, a különböző képzési és 
oktatási formák mennyiségi és minőségi mu- 
tatóiról. Külön fejezet foglalkozik (igen érde- 
kes a szemlélete) a munkahelyi nevelés, mű- 


velődés formáival, eredményeivel, a művelő- 
dési házak, klubok szerepével, végül logikus, 
szép levezetést olvashatunk a műszaki fejlő- 
dés, a munkásművelődés közötti szoros össze- 
függésről, és a szakszervezeteknek a művelő- 


"SOHA NE FELEDJETEK!" 


Ezt hirdeti Makrisz Agamemnon Auschwitz- 
ban felállított emlékművének felirata, amely 
Szita Szabolcs , Holocaust az Alpok előtt?" 
című kismonográfiájának fedőlapján látható. 
S nem véletlenül, mert a könyv a fasizmus 
magyarországi borzalmairól, a Sopronban és 
környékén 1944-1945 fordulóján lejátszódott 
eseményekről számol be, ,,...néhány tízezer 
megalázott, állati sorba és -— többségükben - 
halálba hajszolt ember életének utolsó hónap- 
jait dolgozza fel, de történetük mögött ott 
húzódik több százezer hazánkfiának szenve- 
dése, értelmetlen pusztulása? - állapítja meg 
Szőnyi János, a Magyar Ellenállók, Antifa- 
siszták Szövetsége Nácizmus Üldözötteinek 
Bizottsága titkára a könyvhöz írt rövid elő- 
szavában. 

Könyvtárnyi mű íródott azon embertelen- 
ségekről, amelyek a nácizmus nemzeti, poli- 
tikai és faji emléletéből táplálkoztak, s Hitler 
hatalomra kerülésétől a fasizmus legyőzéséig 
terjedő közel másfél évtized leforgása alatt öt- 
venmilliónyi ember pusztulását követelték. 
Egész embercsoportok: szlávok, zsidók, cigá- 
nyok és más, a fajelmélet szerint alacsonyabb 
rendűnek kikiáltott nemzetiségek, népek ítél- 
tettek megsemmisítésre. Politikai ellenségek- 
ellenfelek: kommunisták, szociáldemokraták, 
baloldaliak, polgári liberálisok, demokraták, 
haladó gondolkodásúak kiirtása kezdődött meg, 
milliók pusztultak el az embertelen munkától 
és körülményektől vagy a halálkamrákban. A 
fasizmus magyarországi tombolásáról, a nyi- 
lasok, a defenzív osztály és a Gestapo eszmei 
közösségére alapozott együttműködésének em- 
bertelenségeiről is már számtalan memoár, 
dokumentumpublikáció, feldolgozás, kisebb- 
nagyobb cikk, tanulmány látott napvilágot. 

Szita Szabolcs kismonográfiájának aktuali- 
tást mégsem csak az ad, hogy azt olvasva a 
német megszállás, a nyilas tombolás negyven 
esztendővel ezelőtti eseményeire emlékezünk, 
hanem az is, hogy a faji és a nemzetiségi gyű- 


k Szita Szabolcs: Holocaust az Alpok előtt 1944-1945. 
Győr, 1983. Kiadja: Az MSZMP Győr-Sopron Megyei 
Bizottsága, 167 p. 


dés, a kultúra tömeges, magasszintű terjesz- 
tésében vállalt feladatairól. 

Az enciklopedikus gazdagságú kiadványt a 
témára vonatkozó válogatott bibliográfia és 
névmutató egészíti ki. 

Mucsi Ferenc 


lölködés ma is szedi áldozatait. Egyes kormá- 
nyok ismét a hivatalos politika szintjére emel- 
ték egész embercsoportok kiírtását, ugyanúgy, 
ahogyan azt a nácik tették négy évtizeddel 
ezelőtt. 


A Sopronban és környékén 1944-1945 for- 
dulóján lejátszódott eseményekről most jelent 
meg először nagyobb munka. Szerkezetileg a 
terjedelmes tanulmányt a szerző öt fejezetre 
bontotta. 1938 márciusától, Darányi Kálmán 
miniszterelnök győri beszédétől követi nyo- 
mon azt, hogy a náci Németországgal való 
mélyülő barátság, a szovjetellenes háborús ké- 
szülődés fokozása, a totális fasiszta diktatura 
irányában tett lépéseket, a második magyar 
hadsereg kétszázezer ember halálba kerge- 
tése a keleti frontokon stb. miként tolta tör- 
vényszerűen előtérbe az ún. zsidókérdés , tör- 
vényes és tervszerű"? rendezését is -— ahogy 
ezt a kormány felelős tényezői hivatalosan 
megfogalmazták. Az ideológiai antiszemitiz- 
mus síkjáról először a zsidóság jogi-gazdasági 
megkülönböztetésére, általános jogfosztott- 
ságára, majd a német megszállás és a Szá- 
lasi-puccs után fizikai megsemmisítésére tér- 
tek át. 


,A bécsi úti halálmars"? c. II. fejezet az 
október 15-ét követően munkaszolgálatra 
igénybe vett emberek életét követi nyomon. 
Beregfy Károly vezérezredes, nyilas honvé- 
delmi miniszter rendelete alapján november 
elején Hegyeshalomnál az SS átvevő és elosz- 
tó állomásán megkezdődött hetven munka- 
szolgálatos század átadása és újabb ezrek és 
tízezrek mozgósítása a fővárosban. A csopor- 
tokat gyalogmenetben indították útnak nem 
biztosítva az ellátását, az elhelyezést, s el kel- 
lett tűrniük a keretlegények kegyetlenkedéseit, 
visszaéléseit. Az útnak indítottakat nehéz mun- 
kára fogták, soraikat egyre ritkították a fertőző 
betegségek, a kivégzések, amelyeknek számos 
ismert személy is áldozatul esett. Radnóti 
Miklóst is ezen az útszakaszon végezték ki. A 
lakosság részvétele, segítsége csak enyhíteni 
tudott némileg a szenvedéseken, életet men- 
teni ritkábban. 

November végén a nácik az Alpok lábainál 
védelmi rendszer kiépítésébe kezdtek s ennél 
több tízezer munkaszolgálatost és polgári la- 
kost is munkára kényszerítettek. A , Sánc- 
munkák az alpesi erőd előterében, a Nieder- 
donau-vonal építése" című fejezet bemutatja, 
hogy a munkára kirendelteket naponta tize- 
delték meg a bombázások, a különböző beteg- 
ségek, a hideg, a rosszabbodó ellátás, a kegyet- 
len bánásmód. A fasizmus végvonaglásának 
hónapjaiban azonban nemcsak a terror foko- 
zódott, hanem az ellenállás is, a lakosság kö- 
rében egyre többen tagadták meg az utasítá- 
sok végrehajtását. A munkaszolgálatosokon is 
mind nagyobb számban igyekeztek segíteni, 
bár a nyilas pártszolgálatosok törvényfeletti- 
sége a nyilas mozgalomban is felerősödő bom- 
lás még jobban táptalaja lett az egyéni terror- 
nak, a korlátlan rablásnak, fosztogatásnak, gyil- 
kosságnak. 


,A Sopron vidéki munkatáborok történe- 
te? című fejezetben a szerző az Ágfalván, Bal- 
fon, Fertőrákoson, Harkán, Hidegségen, Ilo- 
na majorban, Kópházán, Nagycenken, Sop- 
ronbánfalván, Cinfalván (Siegendorfon), Fer- 
tőfehéregyházán (Donnerskirchenen) és Sop- 
ronkeresztúron (Deutschkreutzon) létreho- 
zott táborokban uralkodó viszonyokat Írja le. 


Az utolsó fejezetben, amelynek címe: , Me- 
mentó Mauthausen, Gunskirchen (1945. áp- 
rilis-május)" a szerző összefoglaló adatokat 
közöl: a nácik által kényszermunkára kiren- 
deltek közül a Sopron környéki stációkon 1944 
novemberétől 1945 március végéig 22 000- 
25 000 munkaszolgálatost őriztek, dolgoztattak 
tartósan, s közülük 7500-8000-en az éhhalál, 
a kivégzések, a fagyások, valamint a nácik ál- 
tal , természetes" halálnak tartott tüdőgyulla- 
dás, vérhas, diftéria, filekktifusz martalékai let- 
tek. A lapátos munkaszolgálatosok története 
azonban itt sem ért véget. A szovjet hadsereg 
előretörésével éjszakánként hajtották tovább, 
a haláltáborok felé ezeket a megkínzott embe- 
reket, további ezreket pusztítva el az úton. 
Mauthausenből április végén három csoportot 
indítottak útnak Gunskirchen felé. A kínok és 


szenvedések május elején értek véget, amikor 
a táborokat, azt a tábort is, az amerikai csapa- 
tok felszabadították. 

A könyvnek közel a felét a források, forrás- 
kiadványok és irodalmi feldolgozások jegyzéke, 
az időrendi mutató, a munkaszolgálatos ala- 
kulatoknak a szerző által feltárt hadrendi szá- 
máról, felállítási helyéről, állományáról, állo- 
máshelyeiről készített összesítés, továbbá 
fényképanyag teszi ki. (101-167. o.) 

A kismonográfia, mint az a fentiekből is 
kitűnik, az 1933-tól folyó és a háború éveiben 
az egész Európára kiterjedő fasiszta genoci- 
diumnak s magyarországi végrehajtásának is 
csak egy igen szűk területét érinti. Így az sem 
válik lehetségessé, hogy a szerző mélyebben 
elemezze az 1944-ben bekövetkezett nemzeti 
tragédia ideológiai, társadalmi, politikai gyöke- 
reit, előzményeit, amelyek nem 1938-hoz, ha- 
nem 1919-hez nyúltak vissza, amikor a mun- 
káshatalom helyén, az ismét hatalomra került 
finánctőkés és földbirtokos arisztokrácia új 
típusú, ellenforradalmi fasiszta rendszert épí- 
tett ki, s negyedszázadon át védelmezett tűz- 
zel-vassal. A rezsim 25 éven át hintette el a 
faji gyűlölködés, a saját és a szomszéd népek 
iránti megvetés, a reváns szellem, az irreden- 
tizmus, az antikommunizmus és a szovjetel- 
lenesség magvait, amelyek szárba szökkenve 
elősegítették az 1944-es helyzet kialakulását. 
Ez a politika törvényszerűen torkollott 1944- 
be, s okozta nemcsak több százezer ember ha- 
lálát a frontokon, a hátországban, a munkatá- 
borokban és halálkamrákban, hanem egy 
egész nemzet tragédiáját is immár másodszor 
egy fél évszázad alatt. 

Makrisz Agamemnon emlékművének fel- 
irata ma így aktuális: Soha ne feledjünk! A 
múlt mának szólóan is mutatja: hova vezetett 
a finánctőkések és a velük szövetséges földbir- 
tokos arisztokraták ellenforradalmi fasiszta 
rendszere, hova vezet a fasizmus, az általa kö- 
vetett népellenes, antikommunista, szovjetel- 
lenes, irredenta, soviniszta, nacionalista, faji 
gyűlöletet szító politika. 


Strassenreiter Erzsébet 


RÉVAI JÓZSEF: IFJÚKORI ÍRÁSOK (1917—1919)" 


Az Akadémiai Kiadó , Irodalom-Szocializ- 
mus" sorozatának Révai-kötete igazi meglepe- 


kt Sajtó alá rendezte: F. Majlát Auguszta és 
dAgárdi Péter. Akadémiai Kiadó 1981. 286 p. 


246 


tés. Révai korai Írásait összegyűjtve most elő- 
ször veheti kézbe az olvasó, első ízben van 
módja a teljes korai termés ismeretében véle- 
ményt alkotni a pályakezdő, huszonéves Ré- 
vairól. Különösen izgalmas az az öt irodalmi 


tanulmány, amely 1917 óta csak a MA fakszi- 
mile kiadásában jelent meg újra, más váloga- 
tásokban eddig nem szerepelt. 

Mindazokat az írásokat olvashatjuk tehát 
ebben a kötetben, amelyeket Révai a Tanács- 
köztársaság leveréséig tett közzé, ezeken kívül 
a gyűjtemény közöl négy olyan cikket, amelyet 
nem lehet egyértelműen Révainak tulajdoní- 
tani, de a szerzőségét sem kizárni. Az 54 do- 
kumentum a kötetnek alig több, mint a felét 
teszi ki, a többi igen gondos, alapos jegyzet. 
A szövegek között természetesen ott van az a 
négy vers is, amely Lengyel József, György 
Mátyás, Komját Aladár és Révai közös verses- 
könyvében, a , Szabadulás, 1918" címűben je- 
lent meg. A kötet szerkezete tökéletesen ké- 
zenfekvő; hiszen Révai 1917 és 1919 közötti 
működése esetében mintegy tálcán kínálkozik 
a megoldás az , időrend vagy tematika ?", , idő- 
rend vagy megjelenési sorrend ?"", illetve , idő- 
rend vagy kötetrend??" kérdéseire, amelyek 
oly gyakran okoznak fejtörést a kritikai és kri- 
tikai jellegű szövegkiadások sajtó alá rende- 
zőinek. 1917-ben ugyanis Révai a MA mun- 
katársaként irodalmi tanulmányokat írt: 1918- 
ban, miután útja elvált a Kassák és köre kö- 
vette úttól, verseket közölt; 1919-ben pedig a 
politikai és ideológiai publicisztika művelője- 
ként találkozunk nevével a Vörös Újság, az 
Ifjú Proletár és az Internationale hasábjain. 


Az olvasót, aki először olvashatja az ifjú 
Révai összes írását, persze nem a korszakolás 
kérdései izgatják. Bizonyára arra szeretne vá- 
laszt kapni, hogyan változtat, módosít a Ré- 
vai-képen a fiatal Révai tevékenységének do- 
kumentációja. Le kell azonban szögeznünk 
(mint ahogyan ez az ismertetés sem vállalkoz- 
hat arra, hogy Révai pályájának rajzát adja az 
ifjúkori írások fényében), maga a kötet sem 
azért készült, hogy bármilyen előjelű Révai- 
revízió támpontja legyen. A szerkesztők éppen 
ezen a ponton természetesen igen nehéz hely- 
zetbe kerültek. Az a néhány oldalas Bevezető, 
amely nem is igen vállalkozhat másra, 
mint hogy jelezze Révai helyét az 1917-1919 
közötti időszak szellemi mozgalmaiban, látha- 
tóan nem tud megbírkózni azzal a problémá- 
val, miként kapcsolja össze az ifjút a későbbi 
Révaival, aki több volt, mint , a hazai ideoló- 
giai-politikai közírás nagy alakja". 

A Révai-szövegek kiadása nem ,,a nulláról 
indul": két jelentős kötet is segítette a sajtó 
alá rendezők munkáját. Az egyik a Révai Jó- 
zsef , Válogatott történelmi írások" című két- 
kötetes munkája (a válogatás és a szerkesztés 
F. Majlát Auguszta munkája), és a , Minden- 


ki újakra készül. . ."? IV. kötete (szerkesztette 
József Farkas). Ennek a két kötetnek a jegy- 
zeteiből merít a jelen kiadás is, ám nem ra- 
gaszkodik szolgai módon sem azok szövegki- 
adásához, sem jegyzeteiknek megállapításai- 
hoz. Így több helyen visszaállítja az eredeti 
szöveget, amely korábban módosítva jelent 
meg. A sajtó alá rendezők, ahol csak lehetett, 
a Párttörténeti Intézet Archívumának kézira- 
tos anyagaira, egyáltalán, az írások kéziratára 
támaszkodtak. 

A kötet jegyzetei példamutatóak bármely 
ilyen jellegű szövegkiadás számára. Előbb köz- 
lik a kézirat lelőhelyét, majd a megjelenés ada- 
tait, végül a keletkezés szűkebb és tágabb érte- 
lemben vett körülményeit, bőséges bibliográ- 
fiával (ahol erre mód van), s közlik a szöveg- 
hez kapcsolódó más, nem Révaitól származó 
szövegeket (vagy egy részüket, esetleg csak 
utalnak rájuk). Lehet, hogy ez olykor fölösle- 
gesnek tűnik (a Kassák-Babits vita a költő 
műveinek modern kiadásaiban teljes terjede- 
lemben olvasható), de legtöbbször igen jól 
megvilágítja a Révai-szövegeket környező in- 
tellektuális légkört (pl. a , Szabadulás"? kötet 
kritikái esetében). A jegyzetek legrövidebb ré- 
sze általában a tárgyi és a szövegmagyarázat ; 
különösen az 1919-es írások esetében igaz ez, 
ahol politikai közíróként Révai természetesen 
jóval kevesebb félig-meddig rejtett utalással, 
célzással, sejtetéssel él, mint az 1917-es iro- 
dalmi cikkekben. 


Ezt a logikus, áttekinthető felépítést párját 
ritkító alaposság kíséri. Nemigen találni olyan 
nevet vagy kifejezést, célzást vagy utalást, 
körülményt vagy reakciót, amelyet a kötet 
sajtó alá rendezői elmulasztottak volna meg- 
magyarázni, bemutatni, közölni. Ha van va- 
lami kifogásunk a jegyzetek ellen, az talán ép- 
pen olykor a túltengésük lehet: úgy véljük, 
fölösleges külön jegyzetelni a MA irodalmá- 
rának , sajátosan expresszív"? szóhasználatait, 
neologizmusait, nem érdemes lábjegyzetekbe 
szorítani a , sic!" -eket. Külön érdemük vi- 
szont a jegyzeteknek, hogy a legújabb szak- 
irodalmat közlik, s általában törekszenek a 
modern kiadásban hozzáférhető adalékokra is 
utalni. 

Magukat az írásokat értékelni nem lehet 
célunk, értelmezésükbe és magyarázatukba 
nem mehetünk bele. A nagy meglepetés (vagy 
legalább egyik része) az irodalmi tanulmá- 
nyokban található. Hiba lenne pusztán az ere- 
detiség és újdonság hajhászását látnunk furcsa 
stílusukban, igen határozott értékrend áll 
mögöttük, amely gunyoros, olykor ironikus 

nyelvében is megnyilatkozik. Révai irodalmi 
írásai talán nem is elsősorban Kassák monu- 
mentalitásra, bombasztikusságra törekvő — és 
ugyanakkor igen határozott értékrendű - írá- 
sai mellé állíthatók; több bennük a finom ol- 
dalvágás, a szinte mellékesen ironikus megfi- 
gyelés. Dühükben, egyértelműségükben, len- 
dületükben sokkal! inkább kassákosak az 1918- 
as versek, viszont színvonaluk jócskán alul 
marad mind az irodalmi tanulmányokkal, 
mind a Kassák-versekkel szemben. 

Az 1919-es termésből ki kell emelnünk a 
,, Tiszta proletárpolitikát!? című cikket, ame- 
lyet meglehetősen türelmetlen, értelmiség- és 
szövetségellenes hang jellemez. Az írás után 
számos hozzászólás érkezett a Vörös Újság 
szerkesztőségébe (a jegyzetek közlik is ezeket), 
amelyek mind Révai álláspontja mellett tették 
le voksukat, maga ez a tény is fontos kortör- 
téneti adalék. Rendkívül fontos továbbá a 
, Letörni a kultúr-ellenforradalmat!? című 
írás, nemkülönben környezete, amely Kéri 
Pál, Göndör Ferenc és Rozványi Vilmos írá- 
saiból tevődik össze; a kultúrpolitikai vita vé- 
gére pedig Lukács György igyekezett pontot 


tenni. 1919-ben ez volt Révainak az egyet- 
len, közvetlenül kultúrpolitikával (s közvetve 
irodalommal!) kapcsolatos megnyilatkozása. A 
sajtó alá rendezők itt ismét közlik az egész 
vita anyagát, megjegyezve, hogy a , Mindenki 
újakra készül. . ." ÍV. kötete bővebb jegyzet- 
apparátussal tette közzé. 

Éber, avantgarde türelmetlenségű irodal- 
már; botcsinálta politikus poéta; éles szemű, 
türelmetlen politikai publicista: ez a három 
Révai tűnik szemünkbe a kötet lapjairól. Óva- 
kodnunk kell attól, hogy bármelyiket is a ké- 
sőbbi, a tisztelt és félt Révai fénye alapján ítél- 
jük meg, de ugyanígy elhamarkodott lenne a 
fiatal Révaiból egyenesen előrekövetkeztetni 
az 1949 utáni politikusra. A kontinuitást még- 
sem kell tagadni, hanem fel kell tárni azokat 
az elemeket, amelyek - lényeges módosulások- 
kal, hangsúlyváltozásokkal, más környezetben 
— újra meg újra felbukkannak Révai pályáján. 
Ez a remekül szerkesztett, igen nagy gonddal 
közreadott gyűjtemény ebben nemcsak segít- 
ségünkre lehet, hanem a Révai-pálya monogra- 
fikus igényű felrajzolásához immár elengedhe- 
tetlen dokumentum. 

Kálmán C. György 


VISSZAEMLÉKEZÉSEK MARXRA ÉS ENGELSRE" 


Marx halálának centenáriumára a moszkvai 
Marxizmus-Leninizmus Intézet a fenti cím- 
mel új kétkötetes válogatást jelentetett meg. 
E témakörben természetesen Moszkvában 
sem ez az első ilyen kiadott mű. Tizenöt éve 
jelent meg egy azóta sokszor idézett gyűjte- 
mény, amely csak az orosz kortársak megemlé- 
kező sorait adta közre. Hasonló típusú kiadvá- 
nyok napvilágot láttak Berlinben is - s ezekre 
támaszkodva jelentette meg ugyancsak 1983- 
ban a Kossuth Könyvkiadó a , Kortársak 
Marxról és Engelsről" (357 p.) c. válogatását. 
Ha ez utóbbiról föltételezzük, hogy az olvasók 
ismerik, recenziónkban főként csak azokról 
az írásokról szólunk, amelyek ebben a magyar 
kiadványban nem találhatók, tekintve, hogy a 
kétkötetes szovjet kiadványnak több mint felét 
tartalmazza a magyar válogatás is. A két kiad- 
ványt összevetve: a Kossuth Könyvkiadó nem 
jelzi a közreadott írások eredeti megjelenési 
helyét, a szovjet kiadvány mindenütt feltün- 
teti, akár önéletrajzokból, akár pedig a külön- 


$ Voszpominanyija o K. Marksze íi F. Engelsze, 
Moszkva, 1983. I-II. k. 377, 331 p.; Kortársak Marxról. 
Szerk.: Kálmán Endre. Kossuth Könyvkiadó 1983. 
358 p. 


248 


féle szocialista folyóiratokból vették át a szö- 
veget, sőt azt is közlik, hogy mely írások jelen- 
tek meg elsőként valamilyen válogatásban. 


Az első kötetben ilyen írásokat találunk töb- 
bek között Eleanor Marxtól. A szovjet kötet- 
ben publikált, apjára vonatkozó három Elea- 
nor Marx-cikk közül a magyar válogatásban 
csak az egyik jelent meg, a második ezt meg- 
előzően nem került be soha válogatott kötet- 
be, a harmadik pedig még orosz nyelven nem 
jelent meg. Eleanor egyik írása tulajdonkép- 
pen kiadói előszó a , Forradalom és ellenforra- 
dalom Németországban"? c. cikkgyűjtemény 
1896. évi londoni megjelenése elé. Ebben 
Marxnak az angol chartistákhoz fűződő kap- 
csolatairól ír, s mindenben támaszkodik Engels 
több szóbeli felvilágosítására, megjegyzésére. 
E , feljegyzések" jobbára az 1848-as, ill. a ko- 
ra 1850-es évekhez vezetik vissza az érdeklő- 
dőt. A másik írást az összeállítók a Neue Zeit 
1897-1898-as évfolyamából vették át, s , az 
ifjú Marx" arculatához adnak kiegészítést. 
(Megjegyezhetjük, a szerkesztők az angol 
To-Day-ból is átvehették volna Eleanornak 


olyan sorait, amelyek ugyancsak a marxi örök- 
ség védelmét bizonyítják - s ezek már az 
1880-as évek valóságára utaltak volna.) 

A nemzetközi munkásmozgalom egy másik 
ismert nagy , örege", akitől a szovjet és a ma- 
gyar kiadás is közöl visszaemlékezést Wilhelm 
Liebknecht. Liebknechtet nem kell bemutatni 
a magyar érdeklődőnek, s Marxhoz és En- 
gelshez fűződő kapcsolatai szintén elég jól is- 
mertek. Éppen ezért itt csak annyit jegyzünk 
meg, hogy míg a magyar kiadás Liebknecht- 
nek az 1896-ban megjelent, Marxra emlékező 
brosúrájából mintegy 40 oldalt vett át, addig 
a szovjet kiadás közel 100-at. A mennyiségi 
eltérés sok részlet megelevenítését teszi lehe- 
tövé az 1840-es évektől egészen az 1880-as 
évekig. Liebknecht ebben az írásában is az 
élet mindennapjaira, az , apróságokra", az 
emberi vonásokra, sőt a kulturális életre, sze- 
mélyi kapcsolatokra, lapokra és a cikkek meg- 
jelentetésére nyit ablakot. 

Ugyancsak az emberi vonásokra, Marx és 
Engels egyéniségére, hasonlóságuk, ill. külön- 
bözőségük szempontjából érdekes Liebknecht- 
nek az a tanúvallomása, amely a sajtóritkaság- 
nak számító Süd-Deutsches Postillon hasáb- 
jain 1895-ben jelent meg, nyilvánvalóan En- 
gels halálára (s amelyet szintén nem adtak 
még ki oroszul). E rövid írás érdekessége, 
hogy a koronatanú Liebknecht éppenséggel 
azt húzza alá, hogy a magánérintkezésben 
Marx sokszor elnézőbb, , lágyabb? volt ba- 
rátjánál, írásban pedig sokkal közérthetőbb 
volt. 

W. Liebknechtnek még egy írását közli a 
kötet, mégpedig Eleanor Marxról. Az írás 
egykor egy szocialista évkönyvben jelent meg, 
de mai szemmel - néhány újabb, alaposabb 
életrajz után -— már nem sok új tényt tartal- 
maz. Elsősorban azt emeli ki, hogy Eleanor 
milyen sokirányú feladatot végzett apja mel- 
lett, szinte , mindenes?" volt. 


A kor másik nagy tanúja F. Lessner, akit 
már azért sem kell bemutatnunk a magyar 
olvasónak, mert önéletrajzi írása nemrég je- 
lent meg magyarul. A magyar válogatás csak 
Marxról és Engelsről írott egy-egy cikkét tar- 
talmazza, a szovjet válogatás még két másik, 
az 1890-es évek végén, a német szocialista 
sajtóban megjelent írását is közli. Az egyik az 
1848-1849-es harcokhoz, ill. a forradalom bu- 
kása után a német emigránsok körében fellán- 
goló vitákhoz vezet el, a másikkal Bernstein 
híres vitakihívására reagált, velük vitázott, de 
mindezt egyértelműen Marxra és Engelsre 
támaszkodva tette. 


A magyar válogatásban a tudós Marx alak- 
ját talán legjobban Kovalevszkij, a jeles 
orosz etnográfus, történész elevenítette meg; 
a szovjet válogatásban megjelent egy 1895-ös 
cikke, amit nyilván Engels halálára rögtön- 
zött. E cikk nemcsak Engels munkásságához 
kapcsolódik, hanem Marxéhoz is, amennyi- 
ben arról írt, hogy Marx ismeretes orosz tör- 
téneti-gazdasági kutatásai során milyen forrás- 
anyagokhoz nyúlt. Kovalevszkij ugyanakkor 
hangsúlyozta Marx viszonylagos elszigeteltsé- 
gét is, mivel a régi vágású átlagos közgazdá- 
szok zöme még nem tartotta szükségesnek, 
hogy megismerkedjen a marxi tanokkal. 
Ugyanitt kitér arra is, hogy amikor Engels az 
,Anti-Dühringet" és a , Család, állam. . . "-ot 
írta, e témákról és az idevágó irodalomról is 
eszmét cserélt. 


Néhány oldalnyit olvashatunk az angol szo- 
cialista publiciszta és történész Ernest Belfort 
Bax önéletrajzából, amelyben Engels alakjáról 
kapunk személyes emlékeket. Persze kérdés, 
hogy a vaskos önéletrajzból elég-e ennyit 
közölni, hiszen mint  tudósról,  Baxon 
kívül még Morris önéletrajzából, avagy G. B. 
Shaw meglehetősen polemizáló, a To-Day ha- 
sábjain megjelent soraiból is lehetett volna 
idézni. Ami pedig Marxnak és Engelsnek az 
angol munkásmozgalomra gyakorolt befolyá- 
sát illeti, W. Thorne, Tom Mann és Andreas 
Scheu, sőt H. M. Hyndman önéletrajzi sorai, 
oldalai is idekívánkoztak volna. A hiány elle- 
nére is azonban annak örülhetünk, hogy a kö- 
tet tartalmazza az egyik nagy chartista ,,csil- 
lagnak"?, Harneynak Engelsről szóló visszaem- 
lékezését; ez az írás némi késéssel ugyancsak 
Engels halálára íródhatott. De miután Engels 
és Marx Harneyval való levelezése az amsz- 
terdami Társadalomtudományi Intézet gon- 
dozásában már megjelent, ez a kétoldalas, rö- 
vid cikk csak nagyon halványan adja vissza 
ebben az esetben is azt, hogy milyen is volt 
a kapcsolat, pontosabban a barátság közöttük. 
Ugyanez persze nemcsak a Harney-esetre 
igaz, hanem P. Lafargue-ra is. 

Ami Marxnak és Engelsnek mint a mun- 
kásmozgalom tanácsadóinak és vezetőinek a 
megjelenítését illeti, erre ebben a kötetben (a 
magyarban olvasható Bebel-, Bernstein- és 
Lorenzo-, Morozov-, Aveling-, Rappoport- 
sorokon kívül) megtalálhatjuk a francia Jac- 
lard és az orosz Plehanov sorait. A magyar 
kiadás javára írhatjuk és a szovjet kiadásból 
hiányolhatjuk Kautskynak az 1880-as évek 
elejére kitűnő bepillantást nyújtó sorait, ame- 
lyek egyaránt érintik az angol munkásmozga- 

lom és a marxi hagyaték sorsát. A szovjet 
kiadás előnye viszont, hogy részleteket közöl 
az egykori magyar munkásmozgalomban több 
más írásból is jól ismert Max Beer félévszáza- 
da megjelent önéletrajzából, ez magyarul nem 
jelent meg. Beer 1894-ben érkezett német és 
osztrák szocialista lapok tudósítójaként Lon- 
donba, ahol azonnal , jelentkezett" Engelsnél, 
s visszaemlékezésében leírja az első , kihallga- 
tását", , jelentéstételét" a német közállapo- 
tokról, a német munkásmozgalom helyzeté- 
ről. Elmondja, milyen kritikai észrevételeket 
tett Engels arról az ismert kérdésről, hogy az 
agitációs, a propaganda- és a tudományos te- 
vékenység nem összecserélendő. Ez az adott 
esetben éppen a német párt feladatait, ill. 
"A tőke" megjelentetését érintette. Nem ke- 
vésbé érdekes a vérbeli történész Beer akkori 
, utánnyomozása", hogy a még élő angol kor- 
társak, az I. Internacionálé nagy mohikánjai 
hogyan vélekednek Marxról. S az itt közölt 
könyvrészlet egyaránt tartalmazza a történész- 
professzor E. Beesly és a szakmunkás, szak- 
szervezeti vezető, majd parlamenti képviselő 
W. Cremer (az I. Internacionálé Főtanácsának 
tagja, titkára) visszaemlékezését. Mindkét 
visszaemlékezés tartalmi vonatkozásban egé- 
szíti ki a Marx-portrét, ill. azt a fontos kér- 
dést, hogyan hatott Marx a kortársakra. Tar- 
talmilag jóval kevesebbet mondanak, de az at- 
moszférát érzékletesen felidézik az egykori 
magyar munkásmozgalomban is jól ismert 
Lily Braun önéletrajzi sorai. Ebben L. Braun 
felidézi azt a berlini gyűlést, amelyen Engels 
is részt vett, a kontinensre tett, nevezetes 
1893-as látogatásakor (a II. Internacionálé 
zürichi kongresszusára érkezett, és a II. In- 
ternacionálénak ez volt az egyetlen kong- 
resszusa, amelyen megjelent). A német mun- 
kásmozgalom , hőskorszakába", az üldöztetés, 
a Kivételes Törvény időszakába vezet el 
Tauscher rövid cikke, amely érinti a korábbi 
,s,kezdeti" időszakot is. 


A német vonatkozású visszaemlékezések 
mellett nagyobb arányban szerepelnek és tar- 
talmilag is érdekesek az orosz részletek. Ez 
Vogyennek, Morozovnak és Rappoportnak a 
magyar kötetben is megjelent visszaemlékezé- 
sére és Kovalevszkijnak az 1909-ben megjelent 
írására vonatkozik, amelyek Marxnak és En- 
gelsnek tudományos érdeklődéséhez, megfi- 
gyeléseihez, tanácsaihoz és az orosz forradalmi 
mozgalomra figyelő észrevételeihez nyújtanak 
új ismereteket. Az új szovjet kiadványban 
megtaláljuk Kovalevszkijnak és Morozovnak 
más írásait is, továbbá Plehanovnak és felesé- 

gének önéletrajzi és más Írásait, amelyek 
ugyancsak a személyes találkozások időszakát 
elevenítik meg, valamint a narodnyik mozga- 
lom egyik kulcsfigurája, Sztyepnyák-Krav- 
csinszkij özvegyének több írását, amelyek 
mind az 1880-as 1890-es évekre vetítenek fényt 
mivel a szibériai száműzetésből való szökése 
után Kravcsinszkij 1884-től haláláig, 1895-ig, 
szívesen látott vendég volt Engels házában. 

Az orosz emlékírók két fontos területen sok 
érdekeset mondanak. Részletesen megvilágít- 
ják Marxnak és Engelsnek, a tudósnak alak- 
ját, akár az agrárkérdés, akár a kapitalizmus 
oroszországi térhódításának kérdései vetődtek 
fel, amelyekkel kapcsolatban Marx után En- 
gels is anyagot, adatokat, bibliográfiai forrá- 
sokat gyűjtött — és nyújtott. De megbízásokat 
is adtak, embereket késztettek arra, hogy ezzel 
az orosz mozgalom szempontjából egyszerre 
tudományosan és politikailag is fontos alap- 
kérdéssel foglalkozzanak, sőt nemcsak úgy, 
hogy cikkeket, polémiákat írjanak, hanem a 
valóságot és ennek alakulását alaposan fel is 
dolgozzák. Ugyancsak az agrárkérdéssel kap- 
csolatos, hogy Engels, aki ekkoriban foglalko- 
zott nemcsak az orosz, hanem a német és a 
francia szocialista mozgalomban is fellépő 
pártviták kapcsán a parasztkérdéssel, milyen 
nagy figyelemmel olvasta és elismeréssel szólt 
Karajevnek a francia agrárfejlődésről szóló 
munkájáról. 


Engels tudományos portréjáról szólva oro- 
szok és angolok, németek és Íranciák egy- 
aránt hangsúlyozzák Engels polihisztori is- 
mereteit és kiterjedt érdeklődését. Ez a , poli- 
hisztori" tudás persze Marxra is jellemző 
volt. Így éppen a már jelzett Beer-önéletrajz- 
ból és Beer történeti kutatásaiból ismerhetjük 
meg, hogy Marx és Beesly kapcsolata a poli- 
tikai affinitáson túl részben kölcsönös tu- 
dományos érdeklődésre is támaszkodhatott. 
Méghozzá nemcsak úgy, hogy Beesly meg 
akart ismerkedni a marxi szocializmussal, 
amit a liberálisok nemzetközileg ismert, s 
Marx által is becsült folyóiratában, a The 
Fortnightly Review hasábjain ismertetni is 
kívánt (de nem tudott, mert a liberális lap 
liberális szerkesztője ezt Marx életében még 
mcgakadályozta), hanem olyképpen is, hogy 
Marx viszont Beeslynek Catilina-értékelését 
olvasta érdeklődéssel és elismeréssel szólt 
róla. 


A nemzetközi kapcsolatokról és az orosz 
visszaemlékezésekről még annyit, hogy Mo- 
rozov visszaemlékezéséből ismerhetjük meg az 
orosz kiadású ,A kommunista kiáltvány"? 


Engels-féle előszavának előtörténetét. Pleha- 
nov özvegye pedig arra emlékezett, hogy 
Eleanor Marx nemcsak Lissagaray nevezetes 
Kommün-történetét fordította angolra, hanem 
Plehanov , Szocializmus és anarchizmus? írá- 
sát is, miként Kravcsinszkijnak a szibériai 
száműzetésről szóló feljegyzései is megjelen- 
tek a részben Aveling (és így Eleanor Marx) 
és Bax által szerkesztett To-Day hasábjain. 
Az orosz vonatkozású anyagok nagy része 
természetesen közvetlenül a forradalmi mun- 
kásmozgalmat érintette. Az orosz visszaemlé- 
kezők, akár Kravcsinszkij özvegye, akár Moro- 
zov vagy Vogyen, akár Plehanov és özvegye írá- 
sait vesszük is elő, mind egybehangzóan ál- 
lítják, hogy Engels nemcsak az agrár- 
kérdés fontosságát hangsúlyozta számukra, 
hanem azt is, hogy tanúsítsanak fokozott 
óvatosságot, türelmet a narodnyikokkal foly- 
tatott vitáikban. Érdekes e vonatkozásban az is, 
hogy Engels volt az, aki figyelmeztetett: meg 
kell különböztetni a jelszavak és a tartalom 
közötti különbséget; s éppen ezen az alapon 
ő maga is hangsúlyozta, nem akar végső ér- 
tékítéletet alkotni, mivel a konkrét orosz vi- 
szonyokat ehhez nem ismeri eléggé. 


Érdekesek a személyi mozzanatok is. Az 
orosz visszaemlékezők nagy többsége megint 
kitér arra a mozzanatra (amely Marx és En- 
gels levelezéséből is jól ismert), hogy vala- 
mennyi megbecsült orosz forradalmár közül 
Plehanovot tartották legtöbbre. Az itt közölt 
visszaemlékezésekből azonban kitűnik, hogy 
mindez nem jelentette azt, hogy Engels ne is- 
merte volna fel Plehanov személyi gyengéit. 
Ahogyan az angol Hyndman esetében súlyos 
tehertételnek tekintette , vezetési stílusát", 
,, vezérkedését", Plehanovnál is kifogásolta ezt, 
ahogy a vitastílusában fellelhető sértő elemeket 
is, mert ezek fölöslegesen elvadíthatnak olyan 
narodnyikokat, akik szövetségesek lehetnének. 

Minden hasonló jellegű kötet összeállításá- 
val kapcsolatosan elhangozhatnak olyan észre- 
vételek, amelyek a hiányokra utalnak, arra, 
ami már , nem fért bele" a kötetbe. Ebben a 
sorban helyezhetjük el Frankel Leó, Victor 
Adler sorait ugyanúgy, mint úttörő franciákét 
(Guesde és Vaillant), avagy az olaszokét és a 
spanyolokét. A kötet súlyát, értékét növelte 
volna, ha a levelezés-kötetekből is közöltek 
volna az összeállítók. 


A két kötetet nagy jegyzetapparátus, sajtó- 
és annotált névmutató egészíti ki. Az utóbbival 
kapcsolatban is vannak kritikai észrevétele- 
ink. Érthetetlen, hogy miért tekintik P. B. 
Akszelrodot 1914 után szociálsovinisztának, 


amikor éppen e kérdésben került szembe 
Plehanovval és a sovinisztákkal. Baxnál nem 
világos, mikor és hogyan lett reformista. Max 
Beer és Eleanor Marx, Charles Rappoport 
életrajza rendkívül hiányos, jóllehet mind- 
hárman visszaemlékező írások szerzői. Eleanor 
Marx esetében inkább az , Aveling felesége" 
adatközlést hagytuk volna el, ehelyett saját 
irodalmi munkásságára, mozgalmi tevékeny- 
ségére néhány adattal többet illesztettünk vol- 
na be, mert amúgy is a túlságosan elfelejtett 
személyiségek közé tartozik. Rappoportról 
meg lehetett volna említeni, hogy később, 
Guesde majd Jaurés köréhez tartozott, de azt 
feltétlenül, hogy gyakran publikáló író, szinte 
minden baloldali francia szocialista orgánum 
hasábjain olvashatták írásait. Azt feljegyeztük 
volna, hogy nemcsak filozófiai és szociológiai, 
hanem történeti és éppen munkásmozgalom- 
történeti könyveket írt. Jung esetében helyes- 
bítésre szorul, hogy 1877-től elfordult a mun- 
kásmozgalomtól; valójában kapcsolatban ma- 
radt az angol szakszervezetekkel, s jelentős 
szerepet játszott 1883-ban a párizsi nemzetkö- 
zi munkáskongresszus előkészítésében, ő volt 
a fő összekötő-közvetítő az angol szakszerveze- 
tek és a francia posszibilisták között. Jean 
Longuet-ról az olvasó csak azzal a jellemzés- 
sel találkozik, hogy Marx unokája, s a to- 
vábbiakban a szocialista párt reformista veze- 
tőinek egyike. Ez a jellemzés nyilvánvalóan 
leegyszerűsítő, hiszen, ismeretes módon, a 
francia munkásmozgalom történetének külön- 
böző periódusaiban Longuet nagyon is pozi- 
tív és fontos szerepet játszott. 

Ez érinti a kötet már jelzett , francia részé- 
nek" gyengeségét, hiszen e kötetben a már 
említett Vaillant és Guesde mellett Jean 
Longuet-t is meg lehetett volna szólaltatni 
ebben a témakörben. Francia vonatkozásban 
- de egyébként is - további problémának lá- 
tom a kötetben például Malon megjelenését. 
Malon, mint ismeretes szintén , kulcsfigura" 
a francia munkásmozgalom történetében, aki 
egy alapos, mély nekrológgal (igaz több vo- 
natkozásban persze posszibilista kritikával) 
búcsúztatta Marxot, de ebben a kötetben 
csak egy német visszaemlékezésében tűnik 
fel, mégpedig mintha Malon Napóleon em- 
bere lett volna. A kitételnek a kötetben az 
olvasó nem találja meg a helyesbítését. 


Mindezeknek a problémáknak és hibáknak 
ellenére is, nagyon értékes kötettel gyarapo- 
dott a Marx-Engels irodalom. 


jemnitz jános 

Absolon Sarolta. — Néphadsereg, 1984. 8. sz. 
15. p. [Az antifasiszta ellenállás mártírja.) 


Ács Irén: Kimmel Emil (1924-1979). — Párt- 
élet, 1984. 3. sz. 93-94. pp. 


Ambrus János: Lukács [György] és az átme- 
neti korszak problémái. — Kritika, 1984. 
3. sz. 17-19. pp. [Lukács munkásságáról a 
felszabadulást követő évtizedben.] 


Antifasiszta szabadságharcos. — Néphadsereg, 
1984. 9. sz. 15. p. [Csatári (Kálcsics) József 
ezredesről (1909—1970).] 


Bakó Ágnes: Kulich Gyula 1914-1945. — 
Pártélet, 1984. 1. sz. 92-94. pp. 


Balogh Sándor: A szocialista építés első évei, 
az MDP politikai irányvonala, eredmények 
és ellentmondások (1948-1953). — Propa- 
gandista, 1984. 1 sz. 84-108. pp. 


Bénvei Miklós: Hajdú-Bihar megye munkás- 
mozgalomtörténetének irodalma 1983. — 
Debreceni Szemle, 1984. 1 . sz. 171-181. 


pp. 


Berecz János: A szocializmus építése során 
kialakult válság és leküzdése tapasztalatai, 
tanulságai (1953-1956). — Propagandista, 
1984. 1. sz. 109-122. pp. 


Bernhardt Péter: Az első iparági szakszerve- 
zet Magyarországon. Fejezetek szakszerve- 
zetünk történetéből. 8. rész. — Közlekedés, 
1984. 2. sz. 5. p. IA Magyar Szállítómun- 
kások Szabadszervezete 1945-ben.] 


252 


Botos János: Rajk László (1909-1949). — 
Pártélet, 1984. 3. sz. 85-89. pp. 


Bozó Gyula: Csincsik Gábor (1904-1979). — 
Nógrádi Szemle, 1984. 1. sz. 73. p. 


Bracsok István: Emlékidéző. — Néphadsereg, 
1984. 11. sz. 12. p. [Gyetvai Jánosnénak, a 
Tanácsköztársaság Vörös Katona c. újsága 
egykori szerkesztőjének visszaemlékezésé- 
ből.] 


Csorba Mária. (Életrajz) — Néphadsereg, 
1984. 10. sz. 15. p. 


Czeme Gyula: Idős Kurcsik István (1894- 
1971). — Nógrádi Szemle, 1984. 1. sz. 
72. p. 


Dósa Rudolfné: Orvosok és medikusok szak- 
szervezeti mozgalma a Magyar Tanácsköz- 
társaság idején. — Szakszervezeti Szemle, 
1984. 3. sz. 44-53. pp. 


Erényi Tibor: Az alapítók egyike. Essl1 And- 
rásról, születésének 150. évfordulóján. — 
Népszabadság, 1984. február 9. 6. p. 


Farkas József: Válasz Vígh Károlynak. — Bé- 
kési Élet, 1984. 1. sz. 89-93. pp. 


Fehér Pál, E.: Egy nagy élet tanulságai. Rajk 
László születésének 75. évfordulóján. — 
Kritika, 1984. 3. sz. 12. p. 


Föelein Gizella: A Magyar Függetlenségi 
Népfront megalakulása és programja. — 
Propagandista, 1984. 2. sz. 76-87. pp. 
[1944-1949.] 


Fráter Zoltán: Osvát (Ernő) és a Tanácsköz- 
társaság. — Kritika, 1984. 3. sz. 5-6. pp. 


Gábor Sándorné: Szamuely György. Egy el- 
felejtett forradalmár emlékére. — Kritika, 
1984. 3. sz. 6-8. pp. 


Gáspár Sándor: Történelem és jelenkor. — 
Népszava, 1984. február 18. 3. p. (A ma- 
gyar szakszervezeti mozgalom múltbeli ta- 
pasztalatairól és a jelenlegi feladatokról.) 


Gergely Ferenc: Adalékok a kommunista és 
szociáldemokrata ifjak leventeellenes har- 
cának történetéhez (1919-1930). — Ifjúsá- 
gi Szemle, 1984. 1. sz. 91—-102. pp. 


Habuda Miklós: A munkásosztály a konszoli- 
dáció időszakában. — Propagandista, 1984. 
3. sz. 110-123. pp. 


Hámor Vilmos: Öngyilkos lett vagy lelőtték? 
Szamuely Tibor nyomában. — Magyar 
Ifjúság, 1984. 9. sz. 12. p. 


Hárs György : Egy ismeretlen Szamuely do- 
kumentum. — Magyar Ifjúság, 1984. 12. 
sz. 8-9. pp. (Szamuely Tiborné Szilágyi 
Jolán írása Szamuely Tibor haláláról.) 


Hazafi és internacionalista. — Igaz Szó, 1984. 
2. sz. 9. p. (Wallisch Kálmán 1889-1934.] 


Hetés Tibor: Egyszerre volt a miénk és a nem- 
zetközi munkásmozgalomé. Frankel Leó- 
ról. — Népszava, 1984. február 28. 7. p. 


Javorniczky István: , A szó erejében bíztam 
mindig". Beszélgetés dr. Kovács Kálmán- 
nal, emberpróbáló időkről. — Magyar Nem- 
zet, 1984. január 25. 5. p. 


Józsa Sándor: Kulich Gyula. — 
Munkás, 1984. 2. sz. 3. p. 


Ruházati 


Juhász Gyula: Négy évtized után. Gondola- 
tok a , Szárszó 1943"? című könyv megjele- 
nése alkalmából. — Új Írás, 1984. 3. sz. 
88-95. pp. 


Kabos Ernő: Egy értékes történelmi dokumen- 
tum a Tanácsköztársaság idejéből. — Szak- 
szervezeti Szemle, 1984. 2. sz. 62-64. pp. 
(Az 1919. április 2-i szakszervezeti választ- 
mányi ülés elé Jászai Samu által beterjesz- 
tett határozati javaslat a Szakszervezeti Ér- 
tesítő 1919. áprilisi számából.] 


Kacsó Lajos: A rendíthetetlen tízezer. — Nép- 
hadsereg, 1984. 11. sz. 12. p. [Az 1919-es 
Vörös Hadsereg soraiban harcolt nemzet- 
közi zászlóaljakról.]) 


Kékesdi Gyula: Emlékezés Kossa Istvánra. 
Születésének 80. évfordulóján. — Népsza- 
badság, 1984. március 31. 4. p. 


Kertész Tivadar: A Holnap orvosa. Hollós 
József életútja. — Népszabadság, 1984. 
március 29. 6. p. 


Kiss István: Száz éve született Hevesi Ákos. 
zs Debreceni Szemle, 1984. 1. sz. 141-147. 
pp. 


Knopp András: A párt értelmiségi politiká- 
járól. — "Társadalmi Szemle, 1984. 1. sz. 
53-65. pp. 


Korom Mihály: A magyar népi demokrácia 
első évei (1944-1948). — Valóság, 1984. 3. 
sz. 1-9. pp. 


Kökény János: 1919 izzásában. Gondolatok 
az Optimisták írójáról. — Forrás, 1984. 3. 
sz. 56-76. pp. [Sinkó Ervin 1919-es tevé- 
kenységéről.) 


Köpeczi Béla: A negyedszázados kulturális 
fejlődés főbb tapasztalatai és tanulságai. — 
Kritika, 1984. 1. sz. 3-5. pp. 


Kővágó Sarolta: Magánalkalmazottak túra- 
naplói 1926-1941. A Természetbarátok 
Turista Egyesülete Magánalkalmazottak 
Csoportja. — História, 1984. 1. sz. 30-31. 


Pp. 


Kun Béla: Öt esztendeje történt. - — cikke a 
proletárdiktatúra győzelméről. — Népsza- 
badság, 1984. március 21. 5. p. (Nyikolaj 
Gyerzsaluk kijevi történész talált rá a, Kom- 
munyiszt" című harkovi lapban. A cikk a 
Magyar Tanácsköztársaságra emlékezik.) 


Kurucz Béláné— Vas Jolán: Emlékezés Klein 
(Nagy) Ilonára. — Ruházati Munkás, 1984. 
2. sz. 3. p. 


Lajtai Vera: Egységre törekedve - a szakszer- 
vezeti fiatalokért. 1. rész. — Közalkalma- 
zott, 1984. 2. sz. 3. p. [A SZIT főtitkár- 
helyettesének visszaemlékezése a felszaba- 
dulás utáni ifjúsági mozgalomra.) 

Liptai Ervin: A Magyar Tanácsköztársaság 
harca a békéért. (A Magyar Vörös Hadse- 
reg honvédő háborújára emlékezve.) — 
Pártélet, 1984. 3. sz. 36-41. pp. 


Lukács György: A filozófus társadalmi fele- 
lőssége. Fordította Mezei György. — Moz- 
gó Világ, 1984. 1-2. sz. 81-82. pp. (Először 
jelenik meg ez a valószínűleg 1956. október 
1. után, eredetileg német nyelven Írt tanul- 
mány.] 


Marosán György: Munkásművelődésről — ál- 
talában és konkrétan. — Debreceni Szem- 
le, 1984. 1. sz. 50-61. pp. 


Molnár János: A művelődéspolitikai irányel- 
vek megjelenésének történelmi körülmé- 
nyei és jelentősége. — Társadalmi Szemle, 
1984. 1. sz. 44-52. pp. 


Németh József: Novobátzky Károly (1884- 
1967). — Pártélet, 1984. 3. sz. 89-91. pp. 


Normai Ernő: Ebéd Lukács Györgynél 1924- 
ben. A pártépítés kérdéseiről. (Közzéteszi: 
Borsányi György.) — Magyar Hírlap, 1984. 
január 28. 9. p. 


Oroszi István: Egy félbemaradt beszélgetés. 
Késői portré Poros Tamásról. — Népsza- 
badság, 1984. január 28. 4. p. 


Az ötvenes évekről. Kerekasztal-beszélgetés. 
sz Pártélet, 1984. 3. sz. 49-58. pp. [Bacsó 
Péter, Balogh Sándor, Csizmadia Ernő, 
Hajdu Tibor, Király István, Urbán Károly 
és Lakos Sándor részvételével.) 


Petrák Katalin: Paksi József (1884-1961). — 
Pártélet, 1984. 3. sz. 91-93. pp. 


Pintér István: A sátoraljaújhelyi börtönfelke- 
lés. — "Társadalmi Szemle, 1984. 3. sz. 
70-75. pp. [1944. március 22.] 


Simor András: Nietzschétől a mártíromságig. 
Korvin Ottó arcképéhez. - Kortárs, 1984. 
3. sz. 441—442. pp. 


Sipos Péter: Hetvenöt éve született Rajk 
László. — Magyar Nemzet, 1984. március 
8. 4. p. 


Strassenreiter Erzsébet: Harc a legalitásért. A 
német megszállás után. — Munka, 1984. 
3. sz. 44-45. pp. [A magyar szakszervezeti 
mozgalom 1944-ben.) 

Strassenretter Erzsébet: A Munka 1945-ben. 
s Munka, 1984. 1. sz. 40-41. pp. (1945. 
január 1-én jelent meg először a lap a sze- 
gedi szabad szakszervezetek hivatalos közlö- 
nyeként.] 


Strassenyretter Erzsébet: A párthoz tartozó for- 
radalmár. — Néphadsereg, 1984. 10. sz. 7. 
p. [Rajk László születésének 75. évforduló- 
jára] 


Strassenretter Erzsébet: Rajk Lászlóról szüle- 
tésének 75. évfordulóján. — Népszabadság, 
1984. március 8. 4. p. 


Szabó Ágnes: Gábor Andor 1884-1953. — 
Pártélet, 1984. 1. sz. 90-91. pp. 


Száz éve született Paksi József. — Építők 
Lapja, 1984. 5. sz. 4. p. 


Székely Marica: Selyemkendőre írt levél. — 
Magyar Szó, 1984. március 22. 8. p. [Az 
1944-es sátoraljaújhelyi börtönlázadás év- 
fordulójára.] 


Tilkovszky Loránt: , Hogy megmozgassuk a 
magyar lelkiismeretet. . ." (Részlet Bajcsy- 
Zsilinszky Endre naplójából.) — Békési Élet, 
1984. 1. sz. 94-104. pp. 


Tímár Lajos: A munkásság gazdasági helyzete 
és társadalmi rétegződése Debrecenben a 
két világháború között. — Debreceni Szem- 
le, 1984. 1. sz. 32-34. pp. 


Verbai Lajos: Internacionalista örökségét két 
nép ápolja. Nagy (Klein) Ilona születésé- 
nek 60. évfordulóján. — Népszava, 1984. 
január 12. 7. p. 


Vígh Károly: Ecsetvonások Áchim L. András 
portréjához. — Békési Élet, 1984. 1. sz. 
80-88. pp. 


Vígh Károly: Zsilinszky börtönlevelei. — Ti- 
szatáj, 1984. 3. sz. 54-70. pp. 


Vonsik Mona: Salamon Imre (1904-1942). — 
Nógrádi Szemle, 1984. 1. sz. 74-75. pp. 


Zádor Béla: Tisza József 1914-1980. — Párt- 
élet, 1984. 2. sz. 92-94. pp. 


Zöldi Sándor: Egy volt termelési biztos emlé- 
keciből. 65 éve történt. — Népszabadság, 
1984. március 22. 10. p. 

KÜLFÖLDI SZERZEMÉNYEIBŐL 


Amendoza, IGKOPIKO: BHŐOD Ha BCcI 
KHZ3Hb. BOCnNHOMHHaHHA. MockBa, IIo- 
ayrTHuanarT, 1983. 365 ecrp. (Egész élet- 
re szóló választás. Visszaemlékezés.] 


Andréas, Bert: Karl Marx—Friedrich 
Engels: Das Ende der klassischen 
deutschen Philosophie. Bibliographie. 
Trier, Karl-Marx-Haus, 1983. 248 p. 
ÍMarx Károly—Engels Frigyes: A 
klasszikus német filozófia vége. Bib- 
liográfia.] 


AHnoponose, IO. B.: HazőpaHHHIEe peun H 
crarpH. MockBa, IIonJurusznar, 1983. 
319 ecrp. [Válogatott beszédek és cik- 
kek.] 


Bebel, August: Ausgewáhlte Reden und 
Schriften. Aus meinem Leben. Ber- 
lin, Dietz, 1983. 809 p. [Válogatott 
beszédek és cikkek. Életemből.] 


Buy, M. O.: Paőogee nBuxkeHHe B BeJo- 
pyccHH B 1861-1904 rr. MuHck, Ha- 
yka H TexHHKka, 1983. 279 erp. [A be- 
loruszmunkásmozgalom 1861— 1904.) 


BbB5.JrapCkaTa KOMYHHCTHYEeCKa IADpPTHA 
H KHATYparTa. B nBa roma. Cogna, 
Iaprn3nar, 1983. I-II. k. [A Bolgár 
Kommunista Párt és a kultúra, 
1891—1981.] 


Carter, April: Democratic Reform in 
Yugoslavia. The Changing Role of 
the Party. London, Pinter, 1982. 
285 p. [Demokratikus reform Jugo- 
szláviában. A párt szerepének válto- 
zásai az 1960-as években.] 


UepHneyoesckuüű, IO. M.: PeBoJIIouHOH- 
HblE MADKCHCTBI HNHDPOTHB HEeHTpPH3Ma. 


(II3 HCTODHH HJI€ÁHO-MOJIHTHUEÉCKOZ 
ŐOPBŐLBI B TEDMAHCKOM H MeXxXkIyHa- 
POJHOM paŐoyeM HIHBHIKEHHH.) MocKBa, 
Mucap, 1983. 246 crp. [Forradalmi 
marxisták a centrizmus ellen. A né- 

PE3FOME 


finurep, Viuursan 


BEHTFEPCKOE ABVWVKEHUME CONPOTUMBJEHMA. 
KOHLIENLUYUH TOTO BPEMEHUH UV HbIHELUHUME OLJEHKM 


B mapre 1944 rona, nocsie OkkynauHH BenrpuHH TepMaHHeÜ, BOZHHKJIa OPFaHH3a- 
IHHA, OŐBENHHHBIIIAA HEMOKDATHUCCKHE FHADTHH H APDYTHe AHTHÓAHNHCTCKHE FDYIITIBI , 
— BenHrepckHni Dponr. IIporpaMMa BeHrepckoro DDpOHTAaA OCHOBBEIBaAJIACb Ha IIDO- 
BOSrJIameHHOot Benrepckott KoMMyHHCTHUEeCKOH naprneü B 1941 rogy NHOJHTHKe 
AHTHTHTJIEPOBCKOTO HAUHOHAJIBHOTO €NHHCTBA, KOTODPAA ŐLIJIA HPUHHATA H HACTbIO 
PYKOBONHTEJIEŐH JEMOKDATHUECKUMX IIapTHH. IIleJlb HDPDOTPAMMH ŐbiJ1a IBOAKOH : OTODP- 
BATBCA OT ÖANIHCTCKOTO ŐJIOKa, HEPEÍTH Ha CTOPOHY ŐOPIOHIHXCA IHDPOTHB hayi3ma 
COIOZ3HBIX CHJI H OŐEÉeCIICUHTB HEMOKpPATHUECKO€ HpeoŐpa30BaHHe cCTpaHEbI. IIocsne 
BCTYIIJIECHHA CTPAHBI B BOÜHYy CTAJI ODPTAHHZ3OBHBATBCA HIHDOKHŐ AHTHÓAIIHCTCKHII 
HALHOHAJIDHBIII PPOHT, ŐBIIO HPOBEHEHO ŐOSIbIIIO€ KOJIHUECTBO VIAHHBIX AHTHÓa- 
MIHCTCKHX BHICTYIIJIEHHÜ. OJHAKO JeTOM 1942 roJa HDPABHTEJIDBCTBO pa3ŐMJIO JEBOEC 
KPbUIO 3TOTO JIarepA H IOCTApDAJIOCb IOCTABHTb Ha CJIY"KŐV NPDOBOZFrJIAIHIEHHOTO HM 
BOCHHOFTO €JIIHHCTBA HAUHH HADTHH ŐVP:XYA3HH H MEJIKHX CEJIBCKHX XOZACB. 

B 1943 rony, uocsIe HacTYIIHBHuIerO B BOlÍHe HNepeJOMa, Haya.1aCb NHPOBOJIHMa?A 
IDPABHTEJIDBCTBOM Kagan HOJIHTHKA JABHPOBAHHA. B craTbe paCCcMaTpHBAeTC3A, 
KaKO€ BOZJEeÁCTBHE OKa3aJIa IIOSIHTHKa HDABHTEJIBCTBA Ha AHTHÓALUHCTCKHII JÁarepb, 
Kak YyNaJOCb rJIaABe IIDABHTEJIDCTBA CIIJIOTHTb BOKDYr 3TOH HOJIHTHKH AHTHFHTJIE€- 
POBCKHEe CHJIBI, "KA:KIIABUIHE BBEIIDBATBCA H3 BOIHHI. HaneACb Ha TO, HTO AHFrTJIO-AMe- 
PHKAHCKHE BOHCKA BbICAHATCA Ha DaJIKAHCKOM HOJIYOCTDOBE H UuTO BeHrTPHA BHIii- 
AeT H3 BOHHBI C HOMOHNIBIO Jarlajta, HDABHTEJIBCTBO MDOJIOJKAJIO BECTH AHTHCOBET- 
CRYIO BOHIIY, BO BHYTDPEHHEII 3Ke HOJIHTHKE — OXOTY Ha KOMMYHUHCTOB. IIo cyrH JIe- 
Jaa, TA ke CaMaA OIEHKA BOCHHOII CHTVAUHH, HaJle€e CTPEMJIEHHE HZŐEYKAT5 paJMlH- 
KaJIBHBIX OŐIIECTBEHHBIX IHEDEeMEH, H CTpaX HEpeI MAPKCHCTCKHMH IHAPTHAMH IIDPDH- 
BeJIH CJIOH ŐVPIXYA3HH, KHTEJISIHTEHIHH H MECJIKHX CEJIBDCKMHX XOZACB K HOJMUIep:KKke 
HDPDABHTeJIBCTBAa Kagan. B 3TH PAMKH He BXOJMJIH PANHKAJIDBHHIE JEBHE CHJIbI, B 
HEeDPBVIO OHEpPeJIb, KOMMYHHCTBI, KOTODBI€ B HDOTHBOBEC HOJIHTHKE JIABHDOBAHHA 
HPOBOZrJIAIIaJIH  MOCAICENOBATEJIDBHO AHTHÓAMHCTCKYIOÓ BHELIIIHIOIO H BHYTDEHHIOIO 
IHOJIHTHKY, MOŐMJIHZ3YIONIYI0 MaACCBI, ŐOPOSIHCb HDOTHB IOJHTHKH BBUKHNAHHA. 

TOJBKO HOCJIIC OKKYIIALIHH CTPAHBI HEMIIAMH CTAJIH BOZMO-KHH B BEeHTDPDHH BO- 
OPY"KEHHAA ŐODPBŐa, BOOPDY:KEHHOC BOCCTAHHe, KOTODBIe MapTOBCKHi PpoONHT IHIDO- 
BOZrJaACHJI JerToMm 1944 roja, IO HHHUHATHBE KOMMYHUHCTOB. OJIHAKO YyHAaCTBYIOLHHE 
B COIHDPOTHBJIEHHH CHJIbI CAMH ŐBIJIH HECIIOCOŐHBI PEeLHHTBb NpPOŐJIeMy BOODY:KeEHHOTO 
BOCCTAHHA, BbIXOJIa H3 BOHHBI. [JO3TOMYy OHH HCKaAJIH COTDYIHHHECTBA C IDPDABHTEe- 
51eM CTPAHEHI, B3BEHIHBABINHM BbIXOH H3 BOÍÍHHI, C PA3JIHUHBIMH TpyIIIHaMH ŐYyprkya- 
3UAH H, TJABHBIM OŐDPA3OM, C AHTHHEMCHGH HACTPOCHHBIMH CJIOAMH B apMHH. B cra- 
Tbe pa3ÖHpaeTCA, HNOueMy, B KOHCHHOM CSETE, HDPOBAJIHJIACb 3Ta IIOTIBÍTKa, HOyeMy 
He VIAJOCb XOPTH BRITH H3 BOÜHBI 15 okraőpa 1944 roda. 

IÍIPH aHaJH3€ 3THX BOHDPOCOB B CTATBE BEJEeTCA IHCKYCCHA C OHCHKAMH, KOTO- 
phle MOCI€IHEe€e BDeMA HOABIAIOTCA B HNYŐJHUHCTHKE H B HEKOTODBIX HCTODHHECKHX 

TPYHAX, KOTHA 3AMaAJIHHBAIOTCA OHNIHŐKH ŐVYPI:KYA3HBIX HApTHHŐ, MHPeyBeJIHUHBAEeTCA 
pOJIb, KOTODYIO OHH HTFpPaJIH B CONDOTHBJIEHHH, 3AHHXKETCA POJIb HEATEJIDHOCTH KOM- 
MYHUCTOB H IIICJIHX C HHMH BMEeCTE CHIJI, KOTJA ONPABNBIBAETCA HOJIHTHKA BBUKH- 
HAHHA H CHHMAIOT C XODPTH H ero KIHKH OTBETCTBEHHOCTB 3a Nponcuienuee. 


Ca6őo, BanuurT 
NONUYTUKA BT BO BTOPOÚ NOJOBMHE 1954 TOJA 
V/. MAPTOBCKUMÚŰ FOBOPOT 1955 TOJA 


Ja CceMb MeCAHNECB, HOCIENOBABINHX 3a III cseznom BIIT (mait 1954 roJa), B HNOJIHTH- 
Ke HADTHH IDOH3OLUJIH OCHOBOFTIOJIATa10 He H3MeHeHHA. B cenraőpe 1954 rona 060- 
CTPHJIHCb JHCKYCCHH, KOTODHI€ IIDOABUHJIHCB5 Yy3ke IO CbEe3Ia, B XOHNe HNMPOBEeNeHHA 
HOBOH TOJIHTHUECCKOÜ JIHHHH, IIPHHATOH B HioHe 1953 rona. CHayaJla NHCKYCCHA Ka- 
CaJlaCb BOIDOCOB 3KOHOMHYECCKOÜ HOJIHTHKH. Ilocse Hiotsi 1953 roJa HH3HeHHHÁ 
YypPOBeHb 3HAHHTEJIDBHO NHNOBBICHJICA, HIDPDOHZBONACTBO :Ke, HO CYTM JHeJla, TOHTAJIOCB 
Ha MeCTE; BOZ3HHKJIa Yyrpo3a HADVYIICEHHA 3KOHOMHUCCKOTO PaBHOBeCHA. BHxon H3 
COZJHABIHETOCA TOJOKEHHA PaKOLOH H ero CTODOHHUHRM BHJI€JIH, B NepBYIO OyepeJlb, 
B YKpenJIeHHH TPYAIOBOK JHCHUHIIJIHHBI, BO BBEJEHHH CTDPOTOH 3KOHOMHH, B CHH:Ke- 
HHH JOXONOB KpecTBrAHCTBa. IIMpe HaJnb BHCTYIIAJI IMDOTHB CHHAKEHHA HNOXOJNOB 
KDPEeCTBDAHCTBA H BH/I€JI BbIXOHJ B MAKCHMAJIBHOM YBEeSIHUGHHH CEJIDCKOXOZAÓCTBEH- 
HOTO IIPOHZ3BOJCTBA, B H3MEHEHHH CTDYKTYDBI IMDOMBILUJIEHHOCTH. Hmpe Hanb 
H ero CTOPOHHHKM CHüHHTaJIH, UTO TFJIABHO€ — IIPEOJMOJIETb CONMDPOTHBJIEHHEÉ B Hap- 
THÁÍHOM H TOCYJIAPCTBEHHOM DPYKOBOJCTBe, 3aTPYIHAIOIIC€ BBbITIOJIHEHHE HIOHDCKHX 
pemeHnHnü. IIo cyTH MHesia, TAKYIO NOZHUMIO 3aHAJIO IleHTPaAJIBHO€Ce PYKOBONCTBO Ha 
OKTAŐDBCKOM NieHyMe 1954 roja, XOTA pe30oJHOuHIÓ IlJleHyM He BHHEC, IOCKOJIDBKy 
IIOSIHTŐIODO He BEIDAŐOTASIO H HE HNPEJICTABHJIO Ha paccMmorpeHne IlieHyMa HHpoekra 
PEe30JOHUHHH. 9TO OŐSIerya0 BOZMO:KHOCTM TOJIKOBATb NO3HUHIOÓ IIsieHyMa pa3J1Hu- 
HBIM OŐpPa30M, BCJI€JICTBHE HEeTO YCHJAMIIHCb HPDOABJIABUIHECA Yy:Ke H JO 3TOTO IIpa- 
Bble B3rJIAJB5I H HACTPOCHHA. CHIrpa.1a CBOIO pOJIb H NOABHBIIAACA B KOHIE OKTAŐPA 
crarba HIMmpe Hana, B KOTOPOH OH ŐOSIBIHHO€ MeECTO OTBeJI KDHTHKe JONYIHEHHHIX pa- 
He€e OLNIHŐKH H HEJ00OLEeHHJI pe3yJIBTATBI, HOCTHTHYTHEe ye Hocsie 1953 rona. BcKo- 
pe HMOoCcJIe 3TOTO FJIABHBIM OŐDPA3OM B KpyraXx HHCaTeJIeÜ H (kypHaJIHCTOB, paCIIpo- 
CTPAHHJICA B3rTJAI, 4TO HNPEJBLLYLUUHH HEPHOJZ NPHHEC OJHH TOJIDBKO HeyJayH. Ha- 
Aa JHCb HarlaJKH Yy:Ke He TO-IBbKO Ha OLIHŐKH, HO H HA OCHOBH COHHAJIHCTHUECKOTrTO 
CTPOA, CTABHSIACb HON BOIIDOC pYyKOBOJAIAA POJIb NApTHH. ÖOKPEÉILIH HAIIHOHAaJIH- 
CTHUECCKHE TEHJICHUHH. 

B konue 1954 rona cCTaJI0 HEOŐXOJUMBIM, HTOŐHI NHADTHA BBICTYIIHJIA HMDOTHB 
HPABBIX B3rJAJOoB. IIOCKOJbKy HApBbie VCTPEMJIEHHA HCIIOJIDB3OBAJIH B CBOHX II€e- 
AaAX JONYIHEHHBIE paHe€ CEKTAHTCKIIE, HOTMATHUECCKHE OJINHŐKH H HX HOCJIEJNCTBHA, 
OTTAGKKY IEepeCcMOTDPA IIPOHECCOB, HADVYIHABUHIHX COHMHAJIHCTHUECKYI) 3AKOHHOCTB, 
CTDEMJIEHHA CKDBITb OIIHŐKH, TO IHHDOTHB HNDABBIX ABJICHHÁ MOJXKHO ŐBKIO BbBICTYIIHTb 
YCNEIIHO JIHIIb MON 3HAKOM ŐODPBŐBI Ha ;IBA POHTa, TOJIBKO TAK MOXHO ŐBbIJIO ŐbI 
BOCTAHOBHTb €/IHHCTBO HADPDTHH H €€ ŐGECHOCOŐHOCTB5. OJHAKO PakOIIH H erO0 CTO- 
POHHHKH XOTCJIK HCIIOJILB3OBATb HDABBI€ ABJICHHA JAJA Z3ATYHIHBAHHA CBOHX IIPEk- 
HHUX OIHHŐOK. IIO3TOMY €/HHCTBEHHOII NPHUHHOI JIOŐBIX TPYIHOCTECIÍi, Cepbe3HbiIX 
3AŐ0T, BOZHHKABIIHX B JKOHOMHUECKOI XKHZ3HH, OHH OŐBABIA TH HDABBIE B3TJIABI ; 
BCIO OTBETCTBEHHOCTb XOTC.IH CBaSIHTBb Ha HuűMpe Ha-1A. TH CTPeM.1€HHA YBEHHACLIHCb 
ycHexom. Ha zacegaHnHnu IleHTpaJnbHOoro PykoBoAcrBa B Mapre 1955 roma Őbi.a 
NPHHATA Pe30JIOUHA, B KOTOPOÍ OCYIKZIAJIHCb TO-IBKO HMDPDABBIE€ B3rSIA-1bi, TOJIBKO 
IDABBIÁ YKJOH H A4UHO Huűmpe HaJb. TAKHM OŐDA30M HEOŐXOJNHMOEC H OŐOCHOBAHHOC 
OCY-KIECHHE HDPABDBIX BZTJIAJOB COHNPOBOKJMAJOCb BOZBDATOM K METOJAM, HPDHMEHAB- 
MHAMCA 70 1953 roja, K HDPe-KHEeii, OLNIHŐOUHOI HOJIHTHKE. JTO HPDHBE.10 K TAKOMY 
HOBODOTY B HOJIHTHKÉe IHAPTHMH, KOTODHIÁ ŐbiJI HPEBAT OYHEHb TAXKEJIBIMH NHOCJEN- 
CTBHAMH. MapTOBCKO€e pemenne IIK BpeMeHHO OTTecHHJIa HMDPABBIEe B3r.TAJIBI, HO B TO 

ke CaMO€? BDeMA IHDPHBeJIA K pOCTY HEJOBEPHA K pyKOBOJXCTBY IADPTHH, K paciIHaTHI- 
BAHHIO CJIHHCTBa IADTHH, B KOHCEHHOM CHeTe CNOCOŐCTBOBAJIO K OŐGOCTDPEHHIO TIOJIH- 
THUECCKOTO KpPH3HCa. 


Bapra, JIlaáoui 

PACKOJI B BCAFTI B 1900 TOZAY. COZAAHUHE 
PEOPTAHUZOBAHHOÚ COLLIMAJI-JEMOKPATHÚECKOÚ 
NAPTUM BEHTFPUM 


BO3ZHHKIIHEe B BEHTEDPDCKOM PaŐOYyeM JIBIGKEHHH B ROHUEe 1890-HIX TOJOB HHCKYCCHH 
H KOHÓJIHKTBI YTJIVŐJAJIHCb H NaJIbitie. CTPDEeMJIEHHA NHAPTHÜHOTO PYKOBOJICTBA Ha- 
HMDPDABJIATB NIBHIKEHHE H3 HEHTPA HATAJKHBAJIHCb HA IMDPOTHBOJTECMHCTBHEe Ha MeCTaX 
B HEKOTODBIX IDOBHHIIHAJIRHBIX rOpolax. ArpapHulü HNpoJerTapHAaT H3 OKDPDECTHO- 
creü ropona CeHTemI B KoHille 1899 roga OŐBABHSI COIIHAJI-JJEMOKDPDATHUHECKHM Opra- 
HOM razery Caőaj Co, BOHDPeKH BOJIe DYKOBOJCTBA HAapTHH. BCKOpe BO r."1aBe TrA3eTBI 
BCcTaJJ BHAbMoIn Mes3égH, KOTODHIH BBICTYNHII Ha BbiŐOpax HapJameHTa 1900 roJa 
KaK KaHOHJIAT B JenyTATBI OT CenHreiia. 

B crarTbe NOJPOŐHO aHaJH3HDYIOTCA IHOJIHTHUECKHE B3rNAIbBI Mezédn. Meségnm 
HOŐHJICA 3HAYUHTEJIDHON IOIIYJIADHOCTH, FJIABHBIM OŐDPA3OM, ŐJaronapA CBOHM 
PEeLIHTEJIDHBIM AHTHIIOMEIHIHUBDHM B3rJAJaÁaM. He coy4yajHO, 4TO ero HOHNJIep:KHBaJIa 
KH HACTb KDEeCTBAH, BJIAJEeBUIHX 3emJej. B TO :Kke caMoe BpeMA MezgédH oőJta-jaJ 3Ha- 
UHTCJIDBHBIM BIHAHHEM H B KpyraX CTOJIHUHOrTO npojJerapHara. B 3TH MeCAULBI ak- 
THBHO NOJJep:kHBaJl Mesédn Hn Ian JHrenxMaH, oőJajzaBInHi TeECHBIMH CBA3Z3AMH C 
ABCTDHÁÜCKOHK COIIHaAJI-HEMOKDATHUECKOÜ raprTHeü. 

Ha csesne BCIIII B 1900 rongy CTOPOHHHKH Me3éjH OKka3aJIHCb B MEHbIIIHHCT- 
Be, H PYKOBOJICTBO HNADTHH HCKJIIOYHJIO MezéjnH Hn3 paJgoB BCJIII. Ho CTOPOHHHKOB 
Me3é0H ŐbiJIO 3HAHHTEJIDBHO ŐOJIbIIe, ueM CuHrasja BCIIIJI. B crarbe HMOJApPpoőŐHO H3- 
JaraeTcA nporpaMMa PeopraHH3OBaHHOoOlt CourHasI-JJeEeMOKDATHUECKON NApPTMHH H ee 
YUPeNHTEJABHHIH csezn. B cTaTbe aHaJIH3HDyYeTCA PACKOJI, NHDOHCIHEJINHHŐ Ha Cbe3He 
arpapHOoro npoJserapHara B 1900 rony. IIOonpOŐHO paCCMaTpPHBAIOTCA B cCrarbe 
OTHONICHHA MeEXKONY ABCTDHÜCKOH COHHAaJI-JeMOKpPaTHUECCKOH HapTHeÜ H BEHTEDCKHM 
PAŐOUHHM ABH:KEHHEM, a TAK:Ke NepBaA TPAHCHJIBBAHCKAA COIIHAJI-JJEMOKpaTHUHECKAA 
KOHÓCepeHUOHA, COCTOABIIAACA B HIOHe 1900 rona B ropone Bpawmuio. 


RÉSUMÉS 


István Pintér 


LE MOUVEMENT HONGROIS DE RÉSISTANCE. 
POSITIONS DE LÉPOGUE, ÉVALUATIONS DAUJOURD HUI 


En mai 1944, aprés Voccupation allemande de la Hongrie sZest constituée Porganisation com- 
mune des partis démocratigues et dautres groupes antinazis: le Front Hongrois. Son prog- 
ramme 87est basé sur la politigue de rassemblement large national, anti-hitlérien annoncé en 
1941 par le PCH et adopté aussi par une partie des dirigeants des partis démocratigues. Le but 
todu programme était double: se détacher du bloc fasciste, passer du cőté des alliés antifascistes 
et assurer la transformation démocratigue du pays. Aprés Ventrée en guerre du pays, les con- 
tours du large front prévu étaient en train de se dégager, nombreuses actions antifascistes 
réussies eurent lieu. Or, en été 1942, le gouvernement a dispersé Vaile gauche de ce camp, en 
essayant de mettre au service de Punion nationale belligueuse gu?il avait proclamée ses groupes 
bourgeois de petits propriétaires. 

Cest en 1943, aprés le tournant survenu dans la guerre gue s"est dégagée la politigue 
de double jeu du gouvernement Kállay. L"étude examine son effet sur le camp antifasciste, 
comment le chef du gouvernement a su gagner dá cette politigue les forces anti-hitlériennes gui 
voulaient sortir de la guerre. Croyant au débarguement au Balkan des troupes anglo-améri- 
caines, et ainsi au détachement de la Hongrie uniguement vers Poccident, le gouvernement 
continuait sa guerre antisoviétigue, et dans la politigue intérieure la chasse aux communistes. 
Dans le fond cfest Pestimation analogue de la situation militaire, Pintention d"éviter les 
changements sociaux radicaux, la peur des partis marxistes gui ont poussé aussi la progression 
bourgeoise-intellectuelle et de petits propriétaires a soutenir le gouvernement Kállay. Dans 
cet ensemble il ny avait de place pour la gauche radicale, en premier lieu pour les communis- 
tes gui proclamérent, face a la politigue de double jeu, une politigue conséguente antifas- 
ciste edehors et dedansi;, mobilisant aussi les masses, et luttaient contre la politigue atten- 
tiste. 

La lutte armée, le soulévement armé ne devint possible en Hongrie seulement aprés 
VPoccupation allemande du pays gue le Front Hongrois - sur Pinitiatíive des communistes -— 
a proclamé en été 1944. Les forces participant a la résistance, seules, auraient été inca- 
pables dexécuter le soulévement armé, la sortie de la guerre. Cfest pourguoi elles cherchérent 
la coopération avec le régent gui pesait la sortie, avec divers groupes bourgeois et surtout 
avec Vaile antiallemande de Parméeo. L"étude examine pourguoi cette tentative a finalement 
échoué, pourguoi n7a pas réussi Vessai de Horthy de sortir de la guerre le 15 octobre 1944. 

En examinant ces guestions, Pétude polémigue avec les constatations derniérement a la 
mode dans la presse et méme dans guelgues ouvrages historigues gui, en passant sous 
silence les fautes de la progression bourgeoise, enflent son rőle joué dans la résistance et 
diminuent la valeur de Vactivité des forces communistes et alliées, tout en acguittant ou défen- 
dant la politigue attentiste et la responsabilité de Horthy et de son entourage pour ce gui 
s"était passé. 

Bálint Szabó 


LA POLITIGUE DU PTH A LA DEUXIÉME MOITIÉ DE 1954, 
ET LE TOURNANT DE MARS 1955 


Pendant les neuf mois suivant le IIICc Congrés du Parti des Travailleurs Hongrois (mai 1954), 
des changements essentiels sont intervenus dans la politigue du parti. En septembre 1954 
sexacerbaient les discussions gui ont apparues déjá avant le congrés, au cours de la mise en 
application de la nouvelle ligne politigue adoptée en juin 1953. La discussion touchait dvabord 
des guestions de politigue économigue. Aprés juin 1953, le niveau de vie augmenta considé- 
rablement, par contre la production stagnait pour VPessentiel; le déséguilibre économigue me- 
nacait. Rákosi et son groupe désignérent la voie de sortie de cette situation en premier lieu 
dans le renforcement de la discipline au travail, Vintroduction dune économie sévére et la 
diminution du revenu de la paysannerie. En revanche Imre Nagy s7opposait a la diminution 
des revenus paysans et voyait Pissue dans FPélévation au maximum de la production agraire 
et le changement de structure de Vindustrie. Nagy et ses adeptes estimérent gue le plus im- 
portant était de surmonter la résistance rendant difficile Vexécution des résolutions de juin 
dans la direction du parti et de VEtat. La session dfoctobre 1954 du Comité Central a pris 
position au fond dans ce sens, mais elle n7a pas pris de résolution, car le Bureau Politigue n7a 
pas élaboré, ni soumis un projet de résolution. Ceci facilita dinterpréter de diverses maniéres 
la position de la session et permit aux conceptions et états d"esprit de droite, déjá apparus 
auparavant de prendre force. L?article dImre Nagy paru fin d"octobre y a joué également un 
grand rőle, ayant consacré une place importante a la critigue des fautes précédentes et 
mésestimant aussi les résultats acguis depuis 1953. A la suite de ceci, surtout dans le milieu des 
écrivains et des journalistes, s"est répandue la conception gue Vépogue précédente na 
amené gue des maux, certains attaguaient non seulement les fautes et les erreurs, mais 
aussi les bases du systéme socialiste, le rőle dirigeant du parti. S"affirmérent aussi les ten- 
dances nationalistes. : 

Fin 1954, il devint nécessaire gue le parti se dresse contre les vues de droite. Étant 
donné gue les tendances de droite étaient nourries par les fautes sectaires et dogmatigues pré- 
cédentes, leurs conséguences néfastes, la prolongation exagérée de la révision des procés ayant 
gravement lésé la légalité socialiste, la dénonciation des erreurs, on nJaurait pu réagir avec 
succés contre les phénoménes de droite gue sous Végide de la lutte a double fronts, créer 
FPunité et la disposition a Vaction du parti. Cependant Rákosi et son groupe voulaient utiliser 
les phénoménes de droite pour cacher leurs fautes précédentes. Cest pourguoi ils désignérent 
comme causes de toute difficulté, des graves soucis se manifestant dans la vie économigue, 
seules les vues de droite; ils voulaient charger seul Imre Nagy de responsabilité. Ils ont 
méme réussi a réaliser leur but. La séance de mars 1955 du Comité Central a adopté une 
résolution gui n"a condamné gue les vues de droite, accusant au fond seul Imre Nagy, la dévi- 
ation de droite, a cause de la situation établie. Ainsi, la condamnation absolument motivée des 
conceptions de droite, s accompagnait du retour aux méthodes d avant 1953, a la politigue 
erronnée précédente. Ceci a abouti a un tournant de la politigue du parti gui entraina de 
graves conséguences. La résolution de mars fit reculer transitoirement les vues de droite, 
mais en méme temps elle contribua a Vaugmentation de la méfiance déja existante vis-á-vis 
de la direction du parti, a la mise en désordre et la désorganisation de Vunité du parti, a 
Vaccentuation de la crise politigue. 


Lajos Varga 


RUPTURE EN 1999 DU PSDH. CONSTITUTION DU PARTI 
SOCIALDÉMOCRATE RÉORGANISÉ DE HONGRIE 


Les discussions et contradictions établies vers la fin des années 1890 dans le mouvement 
ouvrier hongrois continuaient de s"approfondir. Les efforts de la direction du parti tendant a 
diriger le mouvement centralement, se heurtérent aux initiatives locales de certaines villes 
provinciales. Contre la volonté de la direction du parti, les ouvriers agricoles de la région 
de la ville de Szentes éditérent fin 1899 le journal intitulé: Szabad Szó (Parole Libre) comme 

organe socialdémocrate. Bientőt Vilmos Mezőfi gui était candidat-député aux élections de 
1900 de Szentes, s"est mis a la téte du journal. L"étude analyse le discours de Mezőfi, ses 
vues politigues, en détail. Mezőfi a acguis une popularité notable, surtout a cause de ses 
vues dirigées contre la grande propriété. Ce nest pas un hasard gu7l fut appuyé aussi par une 
partie des paysans possédant de la terre. II avait en méme temps une influence considérable aussi 
dans le milieu dune partie des ouvriers de la capitale. Ses mois-ci Mezőfi était actívement so0u- 
tenu aussi par Pál Engelmann gui était en rapport étroit avec le parti socialdémocrate autrichien. 

Au congrés de 1900 du Parti Socialdémocrate de Hongrie les adeptes de Mezőfi se 
trouvérent en minorité, et la direction du parti a fait exclure Mezőfi du PSDH. Or, le nombre 
des adeptes de Mezőfi était bien plus grand gue le PSDH escomptait. L"étude présente en 
détail le programme du Parti Socialdémocrate Réorganisé, son congrés constitutif. Elle analyse 
la rupture survenue au congrés de 1900 des ouvriers agricoles. Llauteur traite les rapports du 
parti socialdémocrate autrichien et du mouvement ouvrier hongrois, ainsi gue la premiére 
conférence socialdémocrate de Transsyivanie, tenu en juin 1900 a Brassó. 

RÉSUMÉS 


István Pintér 
THE HUNGARIAN RESISTANCE. 
THEN OPINIONS, NEW EVALUATIONS 


The common organization of the democratic parties and other anti-Nazi groups, i. e. the 
Hungarian Front was formed in May 1944, after the German occupation of Hungary. Its pro- 
gramme was based on the policy of an anti-Hitlerite, wide national collaboration which had been 
proclaimed by the HPCin 1941 and also accepted by a part of the leaders of the democratic par- 
ties. The programme had a double aim: to leave the fascist bloc, to go over to the side of 
the anti-fascist coalition and to secure the democratic transformation of the country. After 
the country entered the war, the outlines of the planned wide front began to unfold and several 
successful anti-fascist actions took place. In summer 1942, however, the government managed 
to destroy the left wing of this movement, whereas an attempt was made to employ the 
bourgeois and smallholders" groups as supporters of the war-time national unity declared by 
the government itself. 

In 1943, after the turn which came about in the war, the double-dealing policy of Kállay "s 
government began to take shape. The writer of the study examines what effect it had upon 
the anti-fascist forces, how the Premier managed to back his policy by the anti-Hitlerite 
circles which wished to guit the war. Hoping for a debarkation of British and American 
troops in the Balkan peninsula and thereby a possibility for Hungary to give up fighting only 
against the West, the government went on with the anti-Soviet war and, at home, with the 
hunt for communists. Practically it was the similar analysis of the military situation, the desire 
to avoid radical social changes and the fear of Marxist parties that inclined the progressive 
bourgeoisie, intellectuals and smallholders to support Kállay"s government. This group could 
not be matched by the radical left wing, particularly by the communists, who (as opposed 
to double-dealing) proclaimed a policy consistently anti-fascist both outwards and inwards 
and also mobilizing the masses and who fought against the policy of wait and see. 

Armed fight and revolt became possible in Hungary only after the German occupation 
of the country. Upon the inítiation of communists, it was proclaimed by the Hungarian Front 
in summer, 1944. Armed revolt and break-away Írom the war would have been impossible 
for the forces participating in the resistance themselves alone. Therefore they sought contacts 
with the Governor, who also considered a break-away, with different bourgeois groups and 
mainly with the anti-German wing of the army. The author of the study analyzes the final 
cause of the failure, why Horthy$s attempt to leave the war remained unsuccessful on 15th 
October 1944. 

Elaborating these subjects the writer argues about the statements which recently turned 
up in journals and some historical books and which, leaving unsaid the mistakes of the 
progressive bourgeoisie, enlarge their role in the resistance, thereby decreasing the value of 
the activities of communist forces and those siding with them and trying to justify or 
relieving the policy of wait and see and Horthys responsibility for what happened. 

Bálint Szabó 


THE POLICY OF THE HWP IN THE SECOND PART 
OF 1954 AND THE CHANGE IN MARCH 1955 


During the nine months which followed the Third Congress of the HWP (in May 1954), 
fundamental changes took place in the party policy. In September 1954, the debates which 
had turned up even before the congrcss, along with the implementation of the new political 
line adopted in June 1953, grew more pointed. First, the debate touched upon economic 
political fields. After June 1953, living standards grew significantly, whereas production was 
practically stagnant; there was a threat of economic unbalance. Rákosi and his group declared 
that the problem was to be solved mainly through the strengthening of labour discipline, the 
introduction of strict economicality and the decrease in the income of peasantry. Imre Nagy 
was against the decrease in peasant income and sought the way out through the greatest 
possible increase in agricultural production and through a change of the structure of industry. 
Nagy and his followers thought that the most important task was to fight the opposition in" 
party and government circles which hampered the implementation of the June decisions. It 
was practically this stand which was taken by the Central Board at the October 1954 session, 
although decisions were not taken by the plenary session, as no draft resolution had been 
worked out and handed in by the Political Committee. This made it easier that the position 
taken by the plenary session should be interpreted in different ways and that already existing 
right-wing views and voices should be strengthened. Published at the end of October, Imre 
Nagyss article played a part in it, as ít dwelt upon the criticism of earlier faults, belittling 
the results achieved since 1953. On this basis, the idea gained ground mainly among writers 
and journalists that the former period had brought about only troubles; and some persons 
attacked, beyond the mistakes, also the foundations of the socialist system and the leading 
role of the party. Nationalistic tendencies also became stronger. 

By the end of 1954, it became necessary that the party should step up against right-wing 
views. Since right-wing endeavours were supported by the previous sectarian, dogmatic 
mistakes, their harmful conseguences, the protraction of the revision of trials which had 
been seriously offensive to socialist legaliíty and by the veiling of mistakes, right-wing pheno- 
mena could have been fought and party unity and efficiency could have been established 
only in the form of a two-fíront struggle. However, Rákosi and his group wished to use 
right-wing phenomena as a cover-up for their own earlier mistakes. Therefore they named 
the right-wing ideas as the sole reason for all the difficulties and for the serious problems 
in economic life; they wanted to shift all responsibility upon Imre Nagy. They were successful 
in effecting their purpose. In March 1955, the session of the Central Board adopted a resolu- 
tion which cast the blame for the actual situation practically on Imre Nagy and the rightist 
deviation only. Thus the obviously well-founded condemnation of rightist views came along 
with a return to pre-1953 methods and the former erroneous policy. This resulted in such a 
change in party policy which brought about serious conseguences. The March resolution pus- 
hed rightist views into the background temporarily but, at the same time, it caused an increase 
of the existing distrust towards party leadership, disintegration of party unity and sharpened 
the political crisis. 


Lajos Varga 

THE DIVISION OF THE HSDP IN 1900. 

THE ESTABLISHMENT OF THE REORGANIZED 
SOCIAL DEMOCRATIC PARTY 


The debates and antagonisms which turned up at the end of the 1890 s became greater in the 
Hungarian working-class movement. The endeavours of the party leadership for a central 
direction of the movement collided with the local decisions of certain country towns. The 
agricultural workers around Szentes published the paper , Szabad Szó? as a social democratic 

medium at the end of 1899 - against the will of the party leadership. The paper soon was 
edited by Vilmos Mezőfi, who stood up as a candidate for Szentes at the 1900 parliamentary 
elections. The writer of the study analyzes Mezőfi s speech and his political views in detail. 
Mezőfi achieved considerable popularity, mainly by his strong views against the large estates. 
It was not mere chance that he was backed by a part of the landed peasantry as well. At the 
same time, he had significant influence among a part of the workers in the capital, too. In 
those months he was also actively supported by Pál Engelmann, who had close contact with 
the Austrian social democratic party. 

At the 1900 congress of the HSDP Mezőfi? s followers remained in minority and the leader- 
ship of the party expelled Mezőfi himself írom the HSDP. However, the number of his 
followers was much greater then it had been expected by the HSDP. The author of the 
article describes in detail the programme and the statutory Congress of the Reorganized 
Social Democratic Party. The division which took place at the 1900 congress of agricultural 
workers is also analyzed and so is the relation between the Austrian social democratic party 
and the Hungarian working-class movement, as well as the first Transyivanian social democra- 
tic conference which was held in Brassó in June 1900. 

KOROM MIHÁLY 


A MAGYAR NÉPI DEMOKRÁCIA MEGSZÜLETÉSE. 
A TÁRSADALMI ÁTALAKULÁS KÜLSŐ ÉS BELSŐ 
FELTÉTELEI 


Valamennyi nép, illetve ország nagy társadalmi, forradalmi átalakulása nem el- 
szigetelten csak saját belső viszonyaitól függ, hanem szoros kapcsolatban áll a 
környező országok, esetleg egész földrésznyi, világrésznyi területek helyzetével. 
Vagyis, egy társadalom sikeres forradalmi átalakulásához a kialakuló belső ob- 
jektív és szubjektív előfeltételek mellett kedvező, pozitív nemzetközi viszonyok, 
külső feltételek is kellenek. A népi demokratikus forradalmak történetének vizsgá- 
latánál tehát mind a belső, mind a külső, a nemzetközi feltételek sokoldalú 
elemzése szükséges, mert valamennyi forradalom, a népi demokratikus forra- 
dalmak is, meghatározott nemzetközi keretben, az egyes országok konkrét belső 
körülményeit között zajlottak le. 


A forradalmak tágabban értelmezett nemzetközi körülményeit, feltételeit álta- 
lában, ill. végső soron két fő csoportba oszthatjuk: egyrészt olyanokra, amelyek 
közvetlenül vagy közvetve, objektívan segítik a forradalom kibontakozását, győ- 
zelmét, vagyis pozitív külső feltételekre, másrészt olyanokra, amelyek gátolják, 
akadályozzák a forradalmat, vagyis negatív külső viszonyokra. 

A forradalom nemzetközi viszonyainak ilyen irányú vizsgálata azért fontos, 
mert e viszonyok nemcsak passzív , keretei" egy ország forradalmának, hanem 
a történelmi tapasztalatok szerint egy nép forradalmának eredménye esetenként 
közvetlenül is függhet a nemzetközi politikai, gazdasági, katonai, diplomáciai 
stb. helyzettől, segíthetik vagy akadályozhatják sikerét. Ez általában minden nép 
forradalmára — kicsiére és nagyéra — érvényes. Ám a kis népek harcára helyze- 
tükből adódóan még fokozottabb hatásuk lehet. A magyar nép történetének for- 
radalmi harcai éppen a kedvezőtlen nemzetközi viszonyok negatív hatására 
nyújtanak sok-sok keserves történelmi példát. Elég itt utalni arra, hogy a ked- 
vezőtlen külső körülmények milyen döntő szerepet játszottak pl. az 1848-1849-es 
forradalmunk és szabadságharcunk leverésében, majd a Tanácsköztársaság 
megdöntésében is. 

A pozitívan ható nemzetközi körülmények nem teljesen egyforma súlyúak. 

Egy részük közvetlenül, mintegy nemzetközi szövetségesként segíti a forradalmat 
vívó nép küzdelmét. Pl. az októberi szocialista forradalom győzelmét nagymér- 
tékben elősegítette az a körülmény, hogy az első világháború végén Európa 
szinte minden országában forradalmi válság érlelődött. Tehát a proletárforra- 
dalom Oroszországban egy nemzetközi forradalmi fellendülésre támaszkodha- 
tott. A pozitívan ható nemzetközi viszonyoknak egy másik csoportja ,, csak" köz- 
vetve segíti elő a forradalmat. Ilyen volt pl. a NOSZF esetében az a külső kö- 
rülmény, hogy az imperialista nagyhatalmak két fő csoportra szakadva kétségbe- 
esett küzdelmet folytattak egymással, amely egyrészt lehetetlenné tette, hogy 
azonnal egységesen felléphessenek az orosz forradalom ellen, másrészt lehetővé 
tette az orosz proletariátusnak, hogy ezt a körülményt saját proletárhatalma 
megszilárdítására, erői megszervezésére használja fel. 

A pozitívan ható nemzetközi viszonyok ilyen differenciált vizsgálatának el- 
sősorban a forradalmat vezető erők politikájának a kialakítása szempontjából 
van nagy jelentősége. Hiszen, ha erős nemzetközi szövetségesekre, forradalmi 
hullámra támaszkodik egy nép küzdelme, akkor győzelme biztatóbb, erejét 
jobban fordíthatja a forradalom társadalmat, gazdaságot átalakító feladataira. 

A nemzetközi feltételek vizsgálata továbbá azért is igen fontos, mert szoros 
kölcsönhatásban, közvetlenül összefüggésben állnak a forradalom belső feltéte- 
leivel. Ezek érlelődését meggyorsíthatják, vagy esetenként a válság kialakulásá- 
nak legfontosabb kiindulópontját is szolgáltathatják. Ez utóbbi megállapítás elle- 
nére sem lehet azt mondani, hogy magának a napirenden lévő forradalom fel- 
adatainak a végrehajtását meg lehetne külső erőkkel oldani. Csupán arról van 
szó, hogy nemzetközi forradalmi fellendülést kiváltó okok hatására (ilyenek 
lehetnek pl. világháború esetén a katonai vereségek) nem egyidőben és nem 
minden országban egyformán tör fel a forradalmi megmozdulás. Ilyen esetben 
a válság fokozatosan helyeződik át egyik országból a másikba. De még ilyen 
esetben (tehát, ha a válság kiindulópontja külső indítású) sem lehet a forrada- 
lom győzelmét és feladatainak megoldását külső erőkkel, a forradalom ún. 
,exportjával" elérni. 4 forradalmak nem exportálhatók! Ez nemcsak elméleti- 
politikai álláspontja a marxizmusnak — azzal ellentétben, hogy az ellenforradalom 
viszont exportálható -, hanem abból a köztük lévő lényeges és alapvetően eltérő 
körülményből fakad, hogy a proletárforradalom újat alkotó feladatait — az egész 
társadalom gazdasági, politikai, kulturális stb. átalakítását, azaz új társadalmi 
rend teremtését - belső erők nélkül megoldani nem lehet. Ugyanakkor az el- 
lenforradalom exportálható, mivel célja nem az újat teremtő feladatok elvégzése, 
hanem a gazdasági, társadalmi, kulturális stb. átalakulás megakadályozása, a ré- 
gen kiépült vagy alig lerombolt korábbi társadalmi-gazdasági alakzat és felépít- 
ménye megvédése, ill. visszaállítása. Viszont a nemzetközi viszonyok bármilyen 
nagyarányú jelentősége és hatása egy ország vagy nép forradalmára, ill. forradal- 
mában, nem változtatják meg a marxizmus-leninizmusnak azt a tételét, hogy 
a forradalom teljes győzelemre vitelében és feladatainak teljesítésében az alap- 
vető, a döntő tényező a forradalom , belső" ereje. 

A nemzetközi viszonyok vizsgálata egy ország forradalmi átalakítása szem- 
pontjából azért is igen fontos, mert nemcsak e viszonyok és a belső feltételek 
vannak elszakíthatatlan kapcsolatban egymással, hanem a pozitív és negatív 

nemzetközi vonatkozások is kapcsolódhatnak egymással, hathatnak egymásra. 
Ezek is összeütközésbe kerülhetnek a nemzetközi osztályharcban, amelynek ki- 
menetele sorsdöntő lehet a forradalom belső erőire. 

A nemzetközi feltételek további mélyreható vizsgálata azért is szükséges, 
mert a belső és a külső feltételeket teljesen szinte lehetetlen szétválasztani. Van- 
nak esetek, amikor a külső feltételek adott viszonyok között belsőkké válhatnak, 
ill. a belső feladatok megoldásában objektívan részt vesznek, segítenek. 

A kedvező külső tényezők történelmi fejlődéséről általában is érdemes né- 
hány szót ejteni. Egy-egy ország belső forradalmi erőinek sikeres tevékenysége 
szempontjából a pozitív külső tényezők egyre nagyobb jelentőségűvé válnak, 
szerepük, súlyuk korunkban, a kiéleződő nemzetközi osztályharcban növekszik. 
Ez a szocializmusnak előbb a föld egyhatodán való győzelme, majd a szocialista 
világrendszer kialakulása formájában nyilvánul meg elsősorban. A negatív külső 
tényező súlya korunk történelmi fejlődése folyamán nem mentes ugyan erős el- 
lentendenciáktól, de általában visszaszorulóban van, a pozitív külső tényezők je- 
lentősége, szerepe pedig növekedőben. 

A nemzetközi viszonyoknak mindezek a főbb vonásokban felsorolt formái és sa- 
játosságai a népi demokratikus forradalmak esetében szinte kivétel nélkül mind 
megtalálhatók. A népi demokratikus forradalmak, mint minden korábbi nagy 
jelentőségű vagy több népre, országra kiterjedő forradalom, meghatározott nem- 
zetközi politikai helyzettől függő, forradalmi hullámra támaszkodó esemény- 
sorozatot jelentettek. 

A népi demokratikus forradalom kiindulási és formálódási folyamata el- 
választhatatlan a népek antifasiszta harcától mind politikai-elméleti, mind pedig 
helyi és nemzetközi vonatkozásokban. A népi demokratikus forradalom nem- 
zetközi viszonyait tekintve így az antifasiszta harc valamennyi formája és terü- 
lete közvetlenül vagy objektív hatásában e forradalmak kedvező nemzetközi 
előfeltételét jelentették. Ezek szem előtt tartásával a következő — nem fontossági 
sorrendbe állított — főbb tényezőkben lehetne összefoglalni a népi demokrati- 
kus forradalmak kedvező , külső" körülményeit, feltételeit: 

-— A nemzetközi forradalmi munkásmozgalom által kidolgozott antifasiszta 
politika, amely osztály- és nemzeti összefogást jelentő célkitűzés. 

- Az egész antifasiszta koalíciónak a fasizmus szétzúzására irányuló katonai, 
politikai, diplomáciai stb. tevékenysége. 

— Az antifasiszta koalíción belül a Szovjetuniónak mint szocialista ország- 
nak a fasizmus szétzúzásában játszott döntő szerepe, amely közvetlenül is a forra- 
dalom legdöntőbb nemzetközi tényezőjét jelentette. 

— Az egész antifasiszta ellenállási mozgalom tevékenysége. 

-— Az ellenállási mozgalmakon belül a munkásosztály forradalmi erői által 
vezetett antifasiszta harc, amely kiindulópontja és alapja volt az Európa nagy 
részére és a Távol-Keletre kiterjedő, a háború végére kialakult nemzetközi for- 
radalmi hullámnak. 


- A háborúban meggyengült imperialista gyarmati rendszer szétzúzására 
megindult felszabadító harcok. 

- Valamennyi népi demokratikus forradalom útjára tért ország számára a 
környező, szintén forradalmi úton haladó ország segítsége. 

A felsorolt kedvező külső feltételek mellett megtalálhatók a népi demokra- 
tikus forradalmak kibontakozását gátló, akadályozó nemzetközi körülmények 
is. Ezek között első helyen kell említeni a fasiszta világkoalíció katonai, politikai, 
gazdasági stb. tevékenységét, továbbá valamennyi tőkés ország burzsoáziájának 
és kormányainak azon tevékenységét, amely arra irányult, hogy a következetes 
forradalmi antifasiszta harcot, a forradalomba való átfejlődését minden erővel 
megakadályozzák. Ilyen irányú tevékenységet nemzetközi síkon az antifasiszta 
koalíció vezető tőkés hatalmainak kormányai is kifejtettek. 

Miután sem a pozitív, sem a negatív nemzetközi körülmények nem hatottak 
azonos erővel az egyes országok forradalmi fejlődésére sem időben, sem térben, 
ezért legfontosabbjaikkal érdemes röviden külön is foglalkozni. Ez előtt azonban 
le kell szögeznünk, hogy a fenti kedvező nemzetközi tényezők döntő külső fel- 
tételei voltak valamennyi népi demokratikus forradalom véghezvitelének. 

A nemzetközi forradalmi munkásmozgalom, a KI VII. kongresszusa által 
kidolgozott antifasiszta politika úgy vált a népi demokratikus forradalom külső 
elméleti-politikai előfeltételévé is, hogy más antifasiszta szervezetek és erők 
programjától eltérően, nem állt meg a fasizmus visszaszorításának céljánál, ha- 
nem felvázolta az antifasiszta harcon át - annak elképzelhető folytatásaként — 
a forradalmi átalakulás lehetőségét a demokratikus forradalmon keresztül egé- 
szen a szocialista forradalomig. Ezzel elősegítette az egyes országok és az egész 
nemzetközi forradalmi munkásmozgalom szubjektív erőinek a felkészítését is 
az antifasiszta harc útján a forradalmi küzdelmekre. 

Az egész antifasiszta koalíció tevékenysége a nemzetközi előfeltételek szem- 
pontjából több oldalú. Egyrészt kétségtelen, hogy a fasizmus szétzúzását jelentő 
katonai, politikai, diplomáciai stb. tevékenysége együtt meggyengítette az egész 
imperializmust. Hiszen a fasizmus a nemzetközi imperializmus szerves része, 
a nemzetközi monopolista burzsoázia legreakciósabb, legagresszívabb osztagának 
az uralmát realizálta. Az ellene folyó harc tehát gyakorlatilag még a nyugati 
hatalmak részéről is gyengítette a nagytőkések és nagybirtokosok pozícióit. Ezt 
az objektív hatását tekintve a nyugati hatalmak antifasiszta harca is a kedvező 
nemzetközi feltételek részévé vált. Ugyanakkor az is kétségtelen, hogy a nyugati 
hatalmak imperialista burzsoáziájának és kormányainak szubjektív céljai és tö- 
rekvései a népi demokratikus forradalmak kibontakozásának vagy továbbfej- 
lődésének gátló, akadályozó külső körülményét jelentették. Ez a tevékenységük 
a fasizmus szétzúzásának előrehaladásával mind jobban politikájuk fő tartal- 
mává vált, majdpedig a háború befejezése után, főleg Nyugat-Európában és az 
általuk felszabadított más területeken a forradalmi hullám, a forradalmi válság 
letörésére, a megindult forradalmi folyamat megállítására és visszaszorítására 
irányult. A háború végére Nyugat-Európában is kialakult forradalmi fellen- 
dülés, válság és a megindult antifasiszta demokratikus forradalom továbbfej- 
lődésének éppen ez a tevékenység volt a legfőbb külső akadálya. 

A fasizmus elleni harc azonban a koalíciós államokat nézve sem egynemű 


ó 


állami berendezkedésű országok szövetségében folyt, hanem a szocialista Szov- 
jetunió részvételével. Már maga az a körülmény is, hogy a Szovjetunió is részese 
volt az antifasiszta koalíciónak, nagy jelentőségű külső hatás lehetőségét rejtette 
magában az antifasiszta történeti fejlődés további menetére. Ugyanakkor a fa- 
sizmus elleni harcnak a Szovjetunió nem pusztán egyik résztvevője volt, hanem 
a reá háruló terhek oroszlánrésze folytán közvetlen formában is a küzdelem fő 
ereje lett. Ez a körülmény nemzetközi katonai, diplomáciai és politikai síkon 
is elősegítette az antifasiszta harc forradalmi osztályharcos tartalmának elmé- 
lyülését. Tevékenységének pozitív külső körülményt jelentő hatása az egyes or- 
szágokat felszabadító közvetlen katonai, politikai és diplomáciai segítésben is 
megnyilvánult. Azáltal, hogy az országok egész sorából a fasiszta megszállókat 
az antifasiszta harc legkövetkezetesebb nemzetközi ereje, a Vörös Hadsereg űzte 
ki, ill. a német fasizmus helyi vazallusait is szétverte, egyidejűleg olyan felada- 
tokat is megoldott, amelyek nagymértékben megkönnyítették a belső forradalmi 
erők dolgát. Sőt, mivel a katonai vereség nyomán szétestek a fasiszta Németor- 
szágtól függő vagy az általa kreált államokban az államhatalom legfőbb szervei 
és elnyomó eszközei — a Vörös Hadsereg felszabadító tevékenysége a végbemenő 
forradalmak szerves részévé vált. Végül pedig a Szovjetunió felszabadító szere- 
pe és a belső forradalmi erőknek nyújtott további sokoldalú segítsége egyben a 
külső gátló hatásoktól, az imperialista beavatkozásoktól is megvédelmezte a for- 
radalmi erőket. 

Hasonlóan többoldalú elemzést igényel a népi demokratikus forradalom 
nemzetközi feltételeinek a vizsgálata során az ellenállási mozgalmak szerepe. 
Az ellenállási mozgalmak különböző társadalmi osztályokhoz és rétegekhez, 
politikai pártokhoz és csoportokhoz tartozók antifasiszta tevékenységének leg- 
különbözőbb formáit egyesítették magukban. E mozgalmak fő erejét általában 
a munkásosztály és más dolgozó osztályok alkották; legkövetkezetesebb erőik 
mindenütt a kommunisták voltak. Sok országban a kommunisták a munkás- 
osztály élén, akcióegységben a szociáldemokrata párttal, fokozatosan az egész 
ellenállási mozgalom elismert vezetőivé váltak. Az ellenállási mozgalmak általá- 
ban és közvetlenül fő feladatuknak a fasizmus elleni harcot, a megszállók kiűzé- 
sét és a nemzeti függetlenség helyreállítását tekintették. E célok megvalósításá- 
ban egység alakulhatott ki a burzsoázia különböző irányzatai által vezetett és a 
munkásosztály forradalmi szárnya vezetése alatt álló ellenállási mozgalmak kö- 
zött. A fasizmus lényegéből adódóan azonban az ellene folyó, bármilyen irány- 
zatú és vezetésű harc a gyakorlatban érintette és gyengítette az egész imperia- 
lizmust helyi és nemzetközi síkon egyaránt. Így tehát az ellenállási mozgalom 
azon szárnyai is, amelyeknek nem az volt a céljuk, hogy a hatalom osztálytar- 
talmát és a társadalom gazdasági berendezkedését gyökeresen megváltoztassák, 
tevékenységükkel objektíven kedvezően befolyásolták a nemzetközi erőviszonyo- 
kat a forradalom kibontakozásához. 

Ugyanakkor az is kétségtelen, hogy már az alapvető feladatok értelmezésé- 
ben, még inkább az azokat meghaladó céljaikat illetően lényeges ellentét húzó- 
dott meg az ellenállási mozgalmak forradalmi szárnya és nem forradalmi szárnyai 
között. Mégis annál a körülménynél fogva, hogy az alapvető feladatok sikeres 
végrehajtása nagymértékben összefüggött a munkásosztály meghatározó és ve- 

zető szerepének, a kommunista pártok irányító befolyásának érvényesülésével, 
az ellenállási mozgalmak magukban rejtették az antifasiszta, nemzeti felszaba- 
dító célon kívül a társadalmi-politikai küzdelem forradalmi továbbfejlődésének 
a lehetőségét is. Tehát a munkásosztálynak és élcsapatának, a kommunista párt- 
nak a vezető szerepe forradalmi jelleget adott az ellenállási mozgalmak jelentős 
részének. 

Az ellenállási mozgalmak céljai és osztálytartalmú különbözőségei kapcso- 
lódtak az antifasiszta nagyhatalmak nemzetközi katonai, politikai és diplomáciai 
tevékenységéhez is. A Szovjetunió kezdettől fogva támogatta az ellenállási moz- 
galmak valamennyi ágát, és arra törekedett, hogy nemzeti és nemzetközi szinten 
segítse összefogni, erősíteni őket. Ugyanakkor a Szovjetunió lényegéből követ- 
kezett az is, hogy nem tagadta meg a segítést és támogatást az ellenállási mozgal- 
mak következetes, de egyben reális forradalmi célkitűzéseitől sem. A nyugati 
hatalmak, elsősorban Anglia és az Amerikai Egyesült Államok, szintén segítet- 
ték és felhasználták az ellenállási mozgalmakat a fasiszta koalíció feletti győze- 
lem eléréséhez, de ennek során politikai diszkriminációkkal és más módszerek- 
kel szabályozni igyekeztek. Állandóan arra törekedtek, hogy fékezzék a tömeg- 
méretű, radikálisabb megmozdulások kibontakozását és ezzel együtt igyekeztek 
elnyomni a dolgozó tömegeknek a mélyreható szociális változásokra irányuló 
tevékenységét. 


$xk 


A népi demokratikus forradalom nemzetközi feltételeinek a korábbiakban vázolt 
néhány legfontosabb körülménye -— mint említettem -— nem érvényesült egyenlő 
erővel valamennyi ország forradalmában, sem térben, sem időben. Miután arra 
nincs lehetőségünk, hogy az egyes országokra vonatkozó sajátos érvényesülésü- 
ket sorra szemügyre vegyük (ehhez egyébként is alaposabb kutató munkára 
lenne szükség), ezért a továbbiakban csak a magyar népi demokratikus forrada- 
lom kibontakozására vonatkozóan kívánok foglalkozni az általános nemzetközi 
feltételek sajátos érvényesülésével. 

A népi demokratikus forradalmak pozitív nemzetközi feltételei természe- 
tesen hatottak a magyar kibontakozásra is. Mégis ezek közül néhánynak a szere- 
pe különösen sajátos a magyar fejlődésben. Figyelembe veendő körülmény, 
hogy a magyarországi forradalmi válságnak nagyobb részben , külső" indító 
okai voltak és szinte végig, a teljes felszabadulásig ezek domináltak. Mégpedig 
mindenekelőtt a fasiszta koalíciót és azon belül a magyar fasizmust ért katonai 
vereségek következményei indították el a válságot. Igaz, hogy ez általában vala- 
mennyi volt fasiszta szövetséges országra érvényes, de Magyarországon csak a 
katonai felszabadulás megindulása idejére, annak hatására alakultak ki a , felül 
lévők" és az , alul lévők" soraiban a krízis, a forradalmi válság kezdődő objektív 
ismérvei. Magyarország nemcsak a fasiszta koalíció által megszállt országok egy 
részében kialakult forradalmi válság idejét és mélységét illetően (pl. Jugoszlávia), 
hanem még a fasiszta Németország volt szövetséges országai egynémelyikében 
(pl. Bulgáriában) kialakult válságot illetően is különbözik a többitől. Jugoszlá- 
viában nyomban a német megszállás után elkezdődött a válság, és már 1943-ra 


forradalmi tevékenységbe ment át nemcsak az antifasiszta harc, hanem a poli- 
tikai hatalom és a társadalmi viszonyok szempontjából is. Bulgáriában ugyan fő- 
ként a katonai vereségek hatására, de a magyarországinál jóval hamarabb terem- 
tődtek meg a forradalmi válság feltételei és a felszabadulás megindulásakor a 
forradalmi erők már nemcsak a háborúból tudtak kilépni, hanem a hatalmi vi- 
szonyokban a döntő forradalmi változást is végre tudták hajtani. 

A negatív külső tényezőknek a válság kibontakozását akadályozó szerepe is 
bizonyos sajátosságokat kölcsönzött a magyarországi helyzetnek 1944 nyarán és 
őszén. 

Azt a tényt, hogy 1944. szeptember közepe után még az év decemberéig Ma- 
gyarország maradt a fasiszta Németország utolsó szövetségese (a bábállamokat 
nem számítva), eddigi történeti irodalmunk kissé egyoldalúan, csak belső vonat- 
kozásokban tárgyalta. Ebből a szempontból csak a magyar ellenállási mozga- 
lom és a forradalmi erők gyengeségét vette szemügyre. Emellett azonban meg 
kell vizsgálni bizonyos külső körülményeket is. Igen fontos rámutatni a német 
fasiszták által kiaknázott Magyarország térségének jelentőségére az 1944 nyári 
és őszi időszakban. Hitlerék az 1944. március 19-i megszállás után újabb és 
újabb intézkedéseket tettek annak érdekében, hogy a magyarországi térséget 
gazdasági, katonai és politikai szempontból feltétlenül biztosítsák. Hitler Ma- 
gyarország irányában kifejtendő politikájára vonatkozólag 1944. július 31-én 
egyik megbeszélésen a következőt fejtette ki: , Az én szememben a keleti Íront 
megszilárdításától még valami más is függ. Ettől függ végül is az egész kis Bal- 
kán-államok magatartása, ettől függ Bulgária magatartása és ettől függ Magyar- 
ország és Törökország magatartása is. Mégis kell bizonyos biztonsági intézkedé- 
seket foganatosítanunk. A legfontosabb számunkra, és az is marad, a magyar- 
országi térség biztosítása, élelmezési szempontból az egyetlen lehetséges pótlása 
annak, amit másutt elvesztettünk, nyersanyag szempontjából egy sereg dolog 
forrása: bauxit, mangán stb. Mindenekelőtt azonban közlekedési szempontból 
egyáltalán a feltétele Délkeletnek; a magyar térség biztosításának számunkra 
létfontosságú jelentősége van, annyira fontos ez, hogy egyáltalán nem lehet túl- 
becsülni. Éppen ezért nagyon megfontolandó, mit tudunk az újonnan felállított 
alakulatokból mindjárt oda küldeni, vagy ott felállítani, hogy bármikor képesek 
legyünk, ha szükséges, Horthy úr magyar államcsínyének elébevágni vagy azt 
megelőzni." 

Ennek az irányvonalnak megfelelően Hitlerék jelentősen fokozták a ma- 
gyarországi térség biztosítására irányuló erőfeszítéseiket. Romániában, ahogyan 
Friessner tábornok, a , Dél-Ukrajna" hadseregcsoport főparancsnoka írta, az 
augusztus 23-i események teljesen váratlanul érték a német politikai és legfőbb 
katonai vezetőket, ezért hasonló magyar eseményekre már jóval korábban fel- 
készültek. Hitler — a fentiekből látható — előbb elhatározta Horthy kiugrásának 
megakadályozását, mint maga a kormányzó a kiválást. Újabb és újabb német 
erőket irányítottak Magyarországra és tartottak állandóan készenlétben Buda- 
pest környékén. Ez a kedvezőtlen külső körülmény döntő mértékben befolyá- 


1 Magyarul idézi dr. Borus József: A magyarországi hadműveletek jelentősége a második 
világháború történetében. Hadtörténelmi Közlemények, 1964. 3. sz. 428. o. 

solta a magyarországi események negatív fejlődését 1944 kora őszén. Ez azt je- 
lentette, hogy hasonlóan súlyos és kedvezőtlen külső tényezők egyetlen más volt 
hitlerista szövetséges országban sem állottak fenn átállásuk idején. A magyar 
helyzet sajátossága egyrészt az, hogy az antifasiszta erők lényegesen gyengébbek 
voltak, mint a szomszédos országok többségében, másrészt az, hogy a hitlerista 
erők minden változást megakadályozni kívánó törekvése 1944 őszén Magyar- 
országon erősebb volt, mint a fasiszta koalíció más szövetséges országainak 
kiválásakor. 

Ilyen helyzetben tehát a pozitív külső tényezőknek fokozott jelentősége volt 
Magyarországon. Nemcsak egyszerűen kedvező külső tényezői voltak a kibon- 
takozó forradalmi harcnak, hanem az ellenkező előjelű, kedvezőtlen külső körül- 
ményeket is eltávolították s a belső tényezők kialakításához is számottevően 
hozzájárultak. Ez a német és a maradék hazai fasiszta katonai erők kiűzésén 
és ennek során a régi államgépezet felmorzsolásán mint a legfontosabbakon kívül 
abban is megnyilvánult, hogy a forradalom győzelméhez szükséges szubjektív 
erők csak a felszabadított területek kedvező viszonyai között tudtak az antifa- 
siszta forradalmi feladatok végrehajtásához elengedhetetlen mértékben helyileg 
és országosan megszerveződni és tevékenykedni. 

A magyar népi demokratikus forradalom kibontakozása számára kedvező 
lehetőséget adtak azok az előírások, amelyeket az antifasiszta koalíció nagyhatal- 
mai a második világháború végén Németország volt szövetségesei számára a 
nemzetközi megállapodásokban és szerződésekben megszabtak. A fasiszta szö- 
vetség volt tagjainak jövendő sorsát, fejlődését, új államiságuk fő vonásait -— 
mint ismeretes — a három antifasiszta nagyhatalom, a Szovjetunió, az Egyesült 
Államok és Anglia vezetőinek 1943-as teheráni és moszkvai, majd 1944-es kü- 
lönböző tanácskozásaik és legrészletesebben az 1945. februári jaltai egyez- 
mény rendezte. 

Az antifasiszta szövetséges nagyhatalmak egységesen foglaltak állást arra 
vonatkozóan, hogy a fasizmus elleni harc győzelme következményeként a volt 
hitlerista szövetséges államok népeit segítik az életbevágóan fontos társadalmi- 
politikai, gazdasági és államhatalmi kérdések demokratikus megoldásában. Ez 
az állásfoglalás, amely Hitler volt szövetségesei számára kötelező keret lett, nem- 
csak a győztesek pozíciójából következett, hanem abból a jól felfogott nemzet- 
közi érdekből, hogy a haladó erők támogatásával megakadályozzák a háborúért 
felelős fasizmus újjáéledését. E cél érdekében a győztes nagyhatalmak azt aján- 
lották, hogy a fasizmus szétverése után az egyes országokban hozzanak létre 
olyan ideiglenes hatalmat, amely a lakosság összes demokratikus elemét képvi- 
seli, és lehetőséget nyújt a szabad választások útján olyan kormány megterem- 
téséhez, amely az illető nép akaratának megfelel. 

Ezek a megállapodások Magyarország számára is előírták egy demokratikus 
formájú államhatalom megteremtését és harcát a fasizmus összes maradványa 
ellen. Világos azonban e nemzetközi előírásokból is, hogy a feladat megoldása 
döntően a belső erőkre várt. Mégis a nemzetközi feltételeken belül kedvező 
volt többek között Magyarország számára is az, hogy a győztes hatalmak állás- 
pontjának végrehajtását a háború menete következtében a Szovjetunió szava- 
tolta katonai, politikai, diplomáciai és egyéb téren. A Szovjetunió és Vörös Had- 

serege nemcsak antifasiszta meggondolásból törekedett ezeknek az előírások- 
nak a teljesítésére, hanem internacionalista lényegéből következően is segítette 
hazánk forradalmi erőit a társadalmi, politikai és gazdasági talpraállásáért és 
továbbfejlődéséért vívott küzdelmükben. Történelmünkben először fordult 
elő, hogy haladó nemzeti érdekeink egybeestek a győztes nagyhatalmak állami 
érdekeivel. Ez a körülmény, mint kedvező külső feltétel a Szovjetunió felszaba- 
dító tevékenységének formájában nagymértékben elősegítette az igazán demok- 
ratikus, haladó belső erők tevékenységét és győzelemre jutását is. 

A Vörös Hadsereg 1944 szeptemberének első felében túljutva a Keleti- 
és a Déli-Kárpátok hágóin, valamint Dél-Erdély hegyes-dombos vidékein, Ma- 
gyarország délkeleti határaihoz ért. A 2. Ukrán Front egységei szeptember ele- 
jén a Keleti-Kárpátok átjáróinak birtokba vétele után a Székelyföldre léptek 
s megkezdték felszabadítását. Az 53. hadsereg I. M. Managarov altábornagy 
vezetésével Aradtól északnyugatra 1944. szeptember 22-én éjjel is tevékeny- 
kedett magyar területen, de felszabadító egységek 1944. szeptember 23-án dél- 
előtt 10-11 óra között léptek először magyar földre Battonyától délkeletre az 
akkori Csanád, ma Békés megye területén. E napon azonban magyarországi köz- 
ség még nem szabadult fel. Így az ország felszabadításának kezdő napja sem 
időben, sem térben nem esett egybe az elsőnek szabaddá vált magyar helységgel. 
Elsőnek a volt Csanád megye déli részén, a mai Csongrád megye délkeleti sar- 
kában fekvő Csanádpalota, került a szovjet csapatok kezére, mégpedig 1944. 
szeptember 24-én a déli órában. 

Az elsőnek felszabadult magyar község, Csanádpalota azonban szeptember 
25-én délutántól az azt követő éjjelig még néhány órára ismét a horthysta csa- 
patok birtokába került, s a szintén 1944. szeptember 24-én kora délután a 
Csongrád megyei Nagylak és vele szinte azonos időben a Békés megyei Elek 
szabadult fel elsőnek olyan értelemben, hogy többé már nem került fasiszta 
uralom alá. Az elsőnek és véglegesen felszabadult magyar város pedig Makó volt, 
amelyet 1944. szeptember 26-án reggel vettek birtokba a szovjet egységek. Ezt 
követően, 26-án délután szabadult fel Battonya község, amelynek határában 
már 1944. szeptember 23-án megkezdődött az ország felszabadulása. 

Magyarország további felszabadításában három ukrán front működött köz- 
re. Közülük az R. J. Malinovszkij marsall vezette 2. Ukrán Front az ország fel- 
szabadításának megkezdése után hazánk középső részeit tisztította meg a nyilas 
és a megszálló hitlerista erőktől. December közepére a Miskolc, Eger, Balassa- 
gyarmat, Vác, Gödöllő, Monor, Szigetszentmiklós, majd a Dunántúlon a Ve- 
lencei tóig és a Balatonig terjedő vonalat érte el. 

A 4. Ukrán Front egységei Kárpátalja megtisztítása után a trianoni hatá- 
rokon belül csak Sátoraljaújhely és környéke felszabadításában vettek részt. 
November közepén ért az ország területére és kapcsolódott be a harcokba a 3. 
Ukrán Front. F. I. Tolbuhin marsall hadseregcsoportjának csapatai ekkor kel- 
tek át a Dunán és kezdték meg délkeletről a Dunántúl felszabadítását. Decem- 
ber 9-én északon Adonynál és a Velencei tó előtt egyesült a 2. Ukrán Front 
egységeivel, majd a Balaton déli partjára vonult fel, amelynek délkeleti csücské- 
től délre a Dráváig jutott el. 

1944. december közepéig, tehát a magyar népi demokratikus forradalom 

megindulásáig és a népi demokratikus hatalom létrejöttéig a fent körülhatárolt 
országrész vált szabaddá, amely az egész ország mai területének mintegy 
55—-60996-a volt. Ez a terület szolgált az ország valamivel több mint fele népessé- 
gének lakóhelyéül, és az új, népi államiság és helyi közigazgatás kiinduló bá- 
zisául. 

A katonai felszabadítás azonban csak a demokratikus kibontakozás lehető- 
ségét teremtette meg, nem magukat a kormányozni is képes szervezett magyar 
politikai erőket. 

Mielőtt azonban ezek bemutatására rátérnék, elengedhetetlen néhány olyan 
általánosabb momentumot is szemügyre venni, amelyek a külső feltételekből 
adódóan az ország felszabadult területein valamennyi említett részre jellemzőek 
voltak. 

Ilyen mindenekelőtt a felszabadító szovjet hadseregnek, a Szovjetunió 
kormányának közvetlen magyarországi politikája. Az utóbbira, az általánosabb- 
ra vonatkozóan aláhúzzuk, hogy a katonai felszabadítás során a szovjet kormány 
az antifasiszta szövetség alapelveinek megfelelően nem szándékozott megváltoz- 
tatni az ország társadalmi-gazdasági rendjét, de az antifasiszta koalíció többi 
nagyhatalmaival együtt és háborús célkitűzéseiknek megfelelően fasisztaellenes 
demokratikus politikai rendszer kiépítésére törekedett, és ennek megfelelő 
bel- és külpolitikát kívánt meg valamennyi volt német szövetséges országban. 

A szovjet kormánynak ezt a politikáját fogalmazta meg a Szovjetunió Állami 
Honvédelmi Bizottságának (ÁHB) 1944. október 27-i határozata, amely a ma- 
gyarországi helyzetre és viszonyokra vonatkozóan szabott feladatokat az itt har- 
coló szovjet csapatok parancsnokságának, politikai szerveinek és végső soron tel- 
jes állományának. Ez a határozat tartalmában szinte teljesen megegyezett az 
Állami Honvédelmi Bizottság 1944. április 2-i, az akkor még szintén ellenséges 
Romániára vonatkozó hasonló határozatával, amelyet akkor fogadott el, amikor 
a szovjet csapatok román földre léptek. 

A Magyarországra vonatkozó hasonló állásfoglalásokat azért hozták a szov- 
jet szervek csak egy jó hónappal az ország felszabadulásának megindulása után, 
mert ez alatt történt meg a magyar-szovjet kapcsolatfelvétel, ekkor indultak 
meg az előzetes fegyverszüneti tárgyalások, és írta alá Moszkvában Horthy 
Miklós kormányzó küldöttsége a fegyverszünet előzetes feltételeit. Mindezek 
eredményét, ill. teljesítését várva, államok közötti megegyezéssel, legalább a 
fegyverszüneti egyezménnyel kívánta a szovjet kormány rendezni hadserege és 
a magyar központi és helyi államhatalmi szervek közötti viszonyt, s a lakosság- 
hoz fűződő kapcsolatukat. Horthy Miklós 1944. októberi átállásának elmara- 
dásával meghiúsult a magyar-szovjet viszonynak megállapodásos, közösen szer- 
vezett rendezése is. Pedig ez több lehetőséget is rejtett magában. Mindenek- 
előtt a szuverenitás bizonyos elemeit kezdettől fogva gyakorolhatta volna az 
átálló magyar állam szervezete, s ez lehetővé tette volna egyebek között a 
hadjárattal kapcsolatos terhek és feladatok szervezettebb elosztását a lakosság 
körében, és ugyanakkor bizonyos védelmet nyújthatott volna a lakosság számára 
a háborúval járó szélsőséges kilengések és viszontagságok ellen. 

Románia esetében az 1944. áprilisi szovjet kormánynyilatkozatot az 1944. 
augusztus 23-i átállás után a rövidesen, szeptember 13-án aláírt fegyverszüneti 

egyezmény rögzítette. Eszerint Romániában, mint vesztes államban, a front mö- 
gött 50-100 km-es zónában minden hatalom a szovjet Írontparancsnok kezében 
volt. Az e mögött lévő területeken a román polgári közigazgatás lényegét tekint- 
ve helyreállt azokkal a kötöttségekkel, hogy a szovjet katonai hatóságok vala- 
mennyi kívánságát és intézkedését figyelembe kellett vennie, s tevékenysége felett 
általános ellenőrzést is gyakoroltak a szovjet katonai szervek. Ez azonban, a 
vesztes háborúból adódó szükségszerű kötöttségek és korlátozások ellenére is, 
sok pozitívumot nyújtó szervezettséget és központi együttműködést tett lehe- 
tővé és biztosított Románia számára. 

Magyarországgal Szálasiék árulása következtében s Horthy és csoportja 
hibájából hasonló szervezett és szerződéssel biztosított viszony csak a felsza- 
badulás megindulása utáni negyedik hónapban, 1945. január 20-a, a fegyver- 
szüneti egyezmény aláírása után jöhetett létre. Addig a Szovjetunió Állami 
Honvédelmi Bizottságának már jelzett határozatában lefektetett elveknek meg- 
felelően történt a felszabadított magyar területek katonai és polgári irányítása, 
szervezése és vezetése. Ezért ez a határozat kimagasló jelentőségű volt a szovjet 
csapatoknak és katonai szerveknek a magyar lakossággal és a kialakuló helyi ap- 
parátussal való normális kapcsolatuk megteremtésében. 

Addig is azonban, amíg a legfelső szovjet vezető szervek meghatározták 
október 27-én magyarországi összpolitikájukat, a 2. Ukrán Front egyes had- 
seregei részben saját katonáinak, részben a hadsereg illetékes politikai és egyéb 
szerveinek, valamint rajtuk keresztül a magyar lakosságnak is, külön információs 
előadásokat tartottak, tájékoztatókat és felhívást bocsátottak ki Magyarországról, 
lakosságáról, haladó történelmi tetteiről és a hitlerizmus melletti háborúban részt 
vevő fasiszta rendszerről. 

Az elsőként mai magyar területre lépő 53. összfegyvernemi hadsereg pa- 
rancsnoksága 1944. október 10-én már kiadta írásban is első, több oldalas, sok- 
szorosított tájékoztatóját. Ebben a hadsereg állományát felvilágosították a ma- 
gyarországi helyzetről azzal kapcsolatban, hogy az ellenség üldözése közben 
behatoltak az országba. Felhívták a harcosok figyelmét, hogy a magyar nép már 
400 éve vívja függetlenségi harcát a német elnyomók ellen. Ismertette e harc 
fontosabb állomásait, mindenekelőtt a Kossuth Lajos vezette szabadságharcot. 
Majd kitért a magyar dolgozók forradalmi harcaira is, melyek sorában méltatta 
az 1919-es Magyar Tanácsköztársaság megteremtését és honvédelmi háborúját. 
Továbbá részletesen szólt a magyar nép fiainak és Oroszország népeinek 1917- 
1921-es közös harcairól, amikor — mint olvasható - , kettőszázezer" volt magyar 
hadifogoly csatlakozott önként az orosz szocialista forradalom küzdelmeihez, a 
polgárháborúban pedig az ellenforradalmárok és az intervenciósok elleni harc- 
hoz. Mindezek alapján éles különbséget tett a tájékoztató felhívás a dolgozó ma- 
gyar nép és a fasiszta rendszer között. Az előbbi felszabadítóként fogadja a Vörös 
Hadsereget és segíti mindennel, amivel tudja — húzta alá az információs röplap 
—, a második pedig esküdt ellensége, amelyet szét kell zúzni összes támogatóival 
együtt. , Az ellenünk harcolt és harcoló országok - olvasható szó szerint a had- 
seregparancsnokság anyagában - viselik és viselni fogják a felelősséget vezetőik 
gaztetteiért, és tartoznak megfizetni azokat a károkat, amelyeket ebben a hábo- 
rúban a Szovjetuniónak okoztak. De nem szabad összetéveszteni a német és a 

magyar fasizmus által kétszeresen elnyomott Magyarország dolgozó lakosságát 
Horthy bűnös kormányával!" A felhívás végezetül a fentieknek megfelelő maga- 
tartást kért az 53. hadsereg minden katonájától Magyarországgal és annak 
lakosságával kapcsolatosan.? 

A Szovjetunió ÁHB 1944. október 27-i határozata utasította a 2. Ukrán 
Front haditanácsát, hogy a bekövetkezett magyarországi helyzet alapján intézzen 
kiáltványt a magyar lakossághoz. Ebben nyújtson tájékoztatást a Vörös Hadse- 
reget Magyarországon is vezérlő célokról: vagyis arról, hogy a szovjet csapatok 
bevonulását az ország területére kizárólag a katonai helyzet és az a tény tette 
szükségessé, hogy a németek és a mellettük kitartó magyar csapatok még mindig 
ellenállnak. A Vörös Hadsereg nem hódítóként, hanem a magyar nép felszaba- 
dítójaként lépett az ország területére, ahol a megszálló hitlerista csapatokat kíván- 
ja szétverni és a magyar népet szabaddá tenni. 

A Szovjetunió határozata a 2. Ukrán Front haditanácsára ruházta 
a felszabadult magyar területek polgári közigazgatásának megszervezését és el- 
lenőrzését is. A szovjet katonai hatóságok nem szerveztek meg saját katonai 
adminisztrációt a magyar polgári élet irányítására, hanem abból az alapelvből 
kitndulva, hogy eredeti állapotában kell meghagyni a magyar közigazgatási szerve- 
ket, a gazdasági és politikai rendet, arra törekedtek, hogy ezek funkcionálását bizto- 
sítsák. Nem alakulhattak tehát magyar területen sem tanácsok, szovjetek, sem 
tanácshatalmi szervek. , Nem célunk megdönteni a magyar rendet és helyette 
bevezetni a szovjet rendet? — hangsúlyozta az ÁHB határozata. 

Ennek megfelelően minden megyeszékhelyre, önkormányzati jogú városba, 
továbbá nagyközségbe szovjet katonai parancsnokot, kommandánst neveztek 
ki, aki a saját katonai feladatain kívül segítette újjászervezni és beindítani a ma- 
gyar polgári hatóságokat, ellenőrizte munkájukat és azt is, hogy tevékenységük 
a Vörös Hadsereg érdekeit is szolgálja. 

A katonai parancsnokoknak kötelességük volt felszólítani minden intéz- 
ményt és személyt a korábbi munka folytatására, de jogukban állt a helyi hatalmi 
szervek élére vezetőt megbízni vagy újat kinevezni, ha a régi elmenekült. Ugyan- 
így jogukban állt az ipari és kereskedelmi vállalatok élére az alkalmazottak közül 
új vezetőt kinevezni, ha a tulajdonos eltávozott. Ily módon kívánták a szovjet 
katonai hatóságok a front érdekeit és egyben a lakosság érdekeit is biztosítani 
mind a közigazgatás, mind pedig a termelés és a szolgáltatás területén anélkül, 
hogy a tulajdonviszonyokba beleavatkoztak volna. Sőt, az ÁHB rendelkezése 
szerint a polgárok és a magántársaságok vagyona, magántulajdona a szovjet 
katonai hatóságok oltalma alatt állt. 

A szovjet katonai szervek tevékenységének tehát a harc elősegítése érdeké- 
ben mindenekelőtt arra kellett irányulnia, hogy helyreállítsa a korábbi magyar 
közigazgatási viszonyokat és formákat mind az államhatalom, mind a termelés, 
kereskedelem, egészségügy stb. területén. Ugyanakkor jogukban állt és kötelesek 
is voltak haladéktalanul eltávolítani pozícióikból mindazokat, akik ezt a tevékeny- 
ségüket, ill. a kitűzött célok megvalósítását akadályozták. 

A szovjet katonai hatóságoknak ez a viszonylag nagy beleszólási és közvetlen 

ellenőrzési joga elsősorban azzal magyarázható, hogy központi felelős magyar 
szerv, kormány, vagy gazdasági intézmény nem állt át, illetve ilyen még nem 
volt, s ezért minden parancsnoknak közvetlenül kellett kapcsolatban, lennie és 
feladatokat adnia a magyar szerveknek, üzemeknek vagy intézményeknek. Ezzel 
magyarázható az is, hogy felelős magyar szerv hiányában az összes hírközlő 
eszközt közvetlen ellenőrzése alá vette a szovjet parancsnokság. A harc folyta- 
tásához pedig lefoglalt minden központi raktárkészletet és tartalékot, s az ország 
vasútvonalait is ideiglenesen saját katonai irányítása alá helyezte. 

A Vörös Hadseregnek és az egész szovjet kormánynak Magyarországon 1944 
őszétől kifejtett katonai és politikai tevékenységével kapcsolatban, főleg ellenséges 
céllal, felvetik azt a kérdést, hogy hazánkat akkor felszabadították vagy megszáll- 
ták a szovjet csapatok. Miután e kérdés a népi demokratikus forradalmunk külső 
tényezőivé vált körülményeket érinti (még akkor is, ha számunkra egyértelmű), 
röviden foglalkozni kell vele. A két fogalmat nem lehet tértől és időtől teljesen 
függetlenül kategorikusan csak szembeállítani. Különbséget kell tenni olyan 
megszálló haditevékenység között, amely valóban katonai és politikai, s esetleg 
még gazdasági elnyomással is párosul (mint amilyen az 1944-es márciusi német 
megszállás volt) és olyan, a harcokból következően szükségszerű katonai bir- 
tokbavétel között, amely tartalmában és következményeiben egy nép felszaba- 
dulását eredményezi más politikai, gazdasági vagy éppen katonai elnyomás alól. 
A Vörös Hadsereg háború végi magyarországi katonai tevékenysége ezt az utób- 
bi funkciót töltötte be. Vagyis a dolgozó magyar nép számára, az egész nemzet 
nagy többsége számára egyértelműen pozitív hatású, objektive a felszabadulást 
eredményezte. A volt fasiszta, profasiszta uralkodó körök és rétegek, valamint 
a velük együttműködők számára viszont közvetlenül elnyomó hatalmuk s ki- 
váltságaik elvesztését hozta! Növelték ezen elenyésző kisebbség számát azok 
a kizsákmányoló osztályok és csoportok, amelyeknek a földbirtokait, gyárait, 
sok esetben feudális eredetű kiváltságait és egyéb előjogait éppen a felszabadulás 
lehetőségével élő magyar dolgozó osztályok népi demokratikus hatalma sajátí- 
totta ki vagy szüntette meg egyszer s mindenkorra. Tehát, csak ennek a volt ki- 
váltságos kisebbségnek jelentett hátrányt a fasizmus szétzúzásával, a katonai fel- 
szabadítással kezdődő s a néphatalom által végrehajtott sorsdöntő nemzeti tár- 
sadalmi-gazdasági átalakulás. Az ország nagy többségének viszont az idegen és 
a hazai fasiszta elnyomás alól való felszabadulást jelentette, amely egyben utat 
nyitott a társadalmi-gazdasági átalakulás lehetőségének. 

Formailag és katonai értelemben a szovjet csapatoknak két lényeges ok miatt 
el kellett foglalniuk, azaz , meg kellett szállniuk" az ország egész területét. Elő- 
ször azért, mert a zsarnokság elleni nemzetközi harc ezt megkövetelte ahhoz, 
hogy a fasizmus fő erejét, a hitlerista Németországot délkelet felől is megközelít- 
sék. Másodszor pedig azért, mert a magyar nyilas-fasiszta erők végig kitartottak 
Németország mellett. Tehát az ország teljes területén szét kellett zúzni a fasiz- 
mus külső és belső erőit! Ezt pedig másként nem lehetett megtenni, csak katonai 

,, megszállással", azaz az idegen és belső fasiszta elnyomás alól való felszabadí- 
tással. 

A magyar nagytőkés-nagybirtokos osztály fasiszta uralkodó körei által elő- 
idézett súlyos nemzeti válság közepette ennek a felszabadító politikának az alap- 
ján meghozott szovjet intézkedések nem a legyőzött alávetését, kiszipolyozását 
és gúzsbakötését szolgálták, hanem valóban a fasizmus szétverését, s ezzel együtt 
az elnyomott dolgozó nép, nemzet szabadságának a visszaszerzését segítették 
elő. Ezt tükrözi az a kiáltvány is, amelyet a 2. Ukrán Front parancsnoksága az 
ÁHB határozatának megfelelően nyomban 1944. október 27-e után kiadott és 
röplap formájában s minden egyéb módon nagy számban terjesztett a felszaba- 
dult magyar lakosság között. 

A kiáltvány kifejtette, hogy a Vörös Hadsereget nem vezérlik területszerző 
célok, nem szándékozik Magyarország társadalmi rendjét megváltoztatni, az 
ország területére lépését kizárólag katonai ok tette elkerülhetetlenné. Célja a 
fasizmus szétzúzása és az elnyomott népek felszabadításának elősegítése. A fel- 
hívás továbbá biztosította a magyar lakosságot, hogy a , polgári magántulajdon 
érintetlen marad" és a , helyi hatóságok és a helyi önkormányzat összes szervei, 
amelyek a Vörös Hadsereg bevonulásáig működtek, helyükön maradnak". Fel- 
szólította valamennyi foglalkozási csoportot, réteget a napszámosoktól a papokig, 
hogy folytassák korábbi békés munkájukat, és felhívott mindenkit, támogassa a 
Vörös Hadsereg harcát, amelynek eredményeként , közeledik az óra, amikor a 
háború magyar földön véget ér és a német rablókat végképpen kiűzzük orszá- 
gotokból".? 

A felszabadult magyar nép tömegei megértéssel fogadták a szovjet csapatok 
intézkedéseit; a háborútól és a hitlerista megszállóktól való megszabadulás tuda- 
tában a hadjárattal járó nélkülözéseket, nehézségeket, a csapatok élelmezését és 
ellátását jelentő feladatokat is megértően vállalták. Legjobbjai e harc eredmé- 
nyeként már a társadalmi felszabadulás lehetőségét is felismerték és ennek ér- 
dekében a nagyobb áldozatok meghozatalától sem riadtak vissza. 

A Szovjetunió Állami Honvédelmi Bizottságának fenti határozata azonban 
nem jelenthette az ország átvezetését a szövetségesek oldalára, , csupán" azt 
a célt szolgálta, hogy ha már elmaradt az októberi kiugrás, az adott kényszerhely- 
zetben a szovjet katonai vezetés legalább a már felszabadított magyar területe- 
ket próbálja a további harcot támogató hátországgá szervezni. E politika végre- 
hajtása során a felszabadított területeken a szovjet katonai szervek nem töreked- 
tek a magyarországi viszonyok megváltoztatására. Még a korábbi magyar állam- 
gépezet, államapparátus szervezeti formáit sem kívánták megváltoztatni. Bár a 
Vörös Hadsereg a magyar fasiszta állam ellenállást kifejtő erőszakszervezeteit, 
a harcoló fegyveres szervezeteket szétzúzta, mégsem kívánt még e téren sem 
beavatkozni a magyar viszonyok átalakításába. 

Még inkább érvényes volt ez a politika az államapparátus nem katonai jelle- 
gű szerveire. A szovjet csapatok megjelenése után a városokban és a jelentősebb 
községekben állandó katonai parancsnokságot szerveztek. A kisebb helységek- 


" Megjelent: Felszabadulás. 1944. szeptember 26.-1945. április 4. Dokumentumok. Szik- 
ra 1955. 5-6. o. 

ben, községekben nem állandó, hanem úgynevezett tábori parancsnokságok mű- 
ködtek, amelyek szakadatlanul mozgásban voltak, követve a front előrehala- 
dását. E katonai parancsnokságok elsősorban a harcoló alakulatok érdekeit és a 
polgári lakosság soraiban a szükséges rendet biztosították, továbbá a normális 
élet helyreállítását és a termelés beindítását segítették elő. Tevékenységüket álta- 
lában mindenhol tájékoztató és a tennivalókat meghatározó felhívással kezdték. 

A szovjet katonai szervek a felszabadult területeken a korábbi magyar ál- 
lamapparátus beindításán fáradoztak; több okból ragaszkodtak a régi fenntartá- 
sához. Egyrészt, mert a harc közvetlen érdekei megkövetelték a lehető legopti- 
málisabb hátországi rendet, és azt a régi szervezetre és helyben maradt szakem- 
bereire támaszkodva vélték elérni, nem pedig új formákkal és emberekkel való 
kísérletezéssel. Másrészt, mert ez felelt meg legjobban az eltérő társadalmi-poli- 
tikai alapokon álló antifasiszta koalíció szempontjainak. Továbbá ez úton halad- 
va még remélhető volt, hogy a Hitler-ellenes harcba esetleg bekapcsolódnak a 
Horthy-Magyarország Hitlerrel szakító erői is. 

A rend biztosítása és a közigazgatás, közellátás megszervezése terén a ko- 
rábbi államszervezetre való támaszkodás a következőkben nyilvánult meg. A 
szovjet katonai szervek nem nyúltak a magyar államszervezet kialakult felépítési 
formájához. Sőt, azt a felszabadulás után úgy, ahogyan a front elvonulásával 
megmaradt, azonnal megpróbálták életre kelteni. Nem nyúltak az apparátus 
káderállományához sem, hanem azokat, akik a helyükön maradtak, azonnal fel- 
szólították, folytassák tovább munkájukat. Amiatt, mert valaki a régi államgépe- 
zetben tevékenykedett, bántódás nem érte. Emiatt nem üldözték, nem tartóztat- 
ták le és nem váltottak le, vagy bocsátottak el senkit. Ellenkezőleg. A szovjet 
csapatok nem építettek ki a lakosság irányítására katonai közigazgatást, hanem a 
régi állami hivatalok el nem menekült vezetőit bízták meg a polgári közigazgatás 
beinditásával. A helyben maradottak többsége élt is a felajánlott lehetőségekkel, 
sőt nemcsak élt, hanem egy kisebb hányada vissza is élt vele, mert helyzetét a 
régi rendszer visszaállítására, átmentésére próbálta felhasználni. 

Ott, ahol elmenekültek a korábbi vezetők, rendszerint a visszamaradt helyet- 
tesek vagy más beosztott tisztviselők közül bízott meg a szovjet parancsnokság 
valakit az adott község, város vagy terület irányításával. Általában csak akkor 
fordultak a politikai aktivitást azonnal elkezdő és a legtöbbször már a szovjet 
csapatok beérkezésekor jelentkező népi-forradalmi erőkhöz, vagy az illető hely- 
ség értelmiségi csoportjához: a pedagógusokhoz, orvosokhoz vagy valamelyik 
vallás papjához, ha az állami apparátusban nem találtak a szovjet szervek megfe- 
lelő személyt. Ez esetben vagy közvetlenül megbíztak valakit az ügyek vezetésé- 
vel, vagy pedig kérték a baloldali politikusokat és értelmiségieket, hogy válasz- 
szanak, jelöljenek ki maguk közül valakit ideiglenes vezetőnek. 

A szovjet politika természetesen nem azt jelentette, hogy a háborús bűnösök 
és népellenes fasiszták megmenekülhettek a felelősségrevonás elől, hanem azt, 
hogy a szovjet katonai szervek nem foglalkoztak ilyen felelősségrevonással. Ezt 
a feladatot valamennyi volt Hitlerrel szövetséges országban a fegyverszüneti 
egyezményekben rögzítetten az illető ország államhatalmi szerveinek kellett el- 
végezniük. Az egész államgépezet demokratikus átalakítását hasonló módon kel- 
lett végrehajtani. Az újjáéledő apparátus demokratikus megtisztulásához egyéb- 

ként is nagymértékben hozzájárult az a körülmény, hogy a korábbi gépezet veze- 
tő tisztségviselőinek zöme a közelgő Vörös Hadsereg elől elmenekült. Ez szinte 
általános tünet volt a Tiszántúl és a Duna-Tisza közi területeken. 

A szovjet haderő szétverte, ill. kiszorította azt az idegen fegyveres erőt, 
amelyre a nyilas hatalom támaszkodott, és e hatalom saját ellenálló fegyveres 
erejét is. Eltűnésükkel széthulltak a korábbi államhatalom más alkotórészei is; 
eltávozott a helyi karhatalom szinte teljes káderállománya. Velük menekültek az 
ország keleti feléből a régi Magyarország vezetői: a földbirtokosokon, a tőkése- 
ken, a nyilasokon kívül a volt Horthy-rendszer politikai képviselőinek nagy 
többsége, a helyi állami apparátusnak, a közigazgatásnak, a bíróságoknak stb. 
szinte teljes vezető rétege, az államgépezet helyi szerveiből a középkáderek 
zöme is, magával ragadva a tisztviselők tekintélyes hányadát. 

A régi államgépezet széthullása és vezető káderállománya többségének 
eltávozása miatt a helyi államapparátus a katonai felszabadítás idejére szét- 
esett, ami önmagában is kedvező lehetőséget teremtett a magyar antifasiszta de- 
mokratikus és forradalmi erők számára. A szóban forgó rétegek és csoportok, 
továbbá a fasiszta propaganda által megtévesztett emberek (az egész országból 
mintegy félmillió ember) Nyugatra történt evakuálását nem követelte meg sem 
a katonai érdek, sem pedig a szövetségesek politikája. Ez elsősorban a több évtize- 
des szovjetellenes propaganda eredménye volt, amely ez esetben főleg éppen 
azokra hatott, akik a lakosság különböző rétegeit ijesztgették vele. A menekülés- 
áradat tehát szükségtelen volt, de megtörtént, s ez a körülmény gyakorlatilag 
kedvezett a népi, forradalmi erők gyors felülkerekedésének. Azokkal, akik nem 
menekültek el, ott maradtak szolgálati helyükön - hozzájuk számítva a demok- 
ratikus pártok közigazgatásba küldött képviselőit —, el lehetett kezdeni az új 
élet beindítását. A régi rendszer helyben maradt tisztviselőinek többsége azzal, 
hogy itt maradt, egyben politikailag állást foglalt, s ez a tény a régivel való sza- 
kítást és az új, a demokratikus jövő elfogadását jelentette. 

Az államapparátusnak ez a széthullása és a nagyarányú menekülés azonban 
nem volt jellemző az ország egész területén. Ez is azt mutatja, hogy (különösen 
a menekülés) nem a felszabadító erők tevékenységének, ill. politikájának, vagy 
a magyar antifasiszta erők ilyen irányú törekvésének az eredménye. 

A Dunától nyugatra eső területeken több körülmény közrejátszása ered- 
ményeként kevésbé omlott össze a korábbi helyi államgépezet és nem volt már 
olyan népvándorlásszerű, fejetlen menekülés nyugatra. A Dunántúl délkeleti 
részén ezt az állapotot elsősorban a 3. Ukrán Front egységeinek váratlan és 
gyors megjelenése idézte elő. Ez a körülmény ugyanis nem adott időt a régi ál- 
lamapparátus evakuálásához és a tisztviselők elmeneküléséhez, tehát a széthullás 
kiteljesedéséhez. Itt nemcsak a közigazgatási apparátus jelentős része, hanem 
sok helyen még a rendőrség és a csendőrség sem tudott eltávozni. 

Más dunántúli megyékben még a volt reakciós , tekintetes vármegye" is 
csaknem teljes egészében a helyén maradt a felszabaduláskor. E jelenség oka 
sokrétű. Nézzük a legfontosabbakat. Az egyik az, hogy lecsökkent az a magyar 
terület, ahova nagyobb nehézség és veszély nélkül menekülni vagy továbbmene- 
külni lehetett. Az ország elhagyása különösen azokat ejtette gondolkodóba, akik 
csak a fasiszta propaganda hatására távoztak el otthonukból. Kezdett az is be- 

bizonyosodni, hogy hazug és teljesen alaptalan az a propaganda, amely szerint a 
,, Vörösök" mindenkit meghurcolnak, kivégeznek, vagy Szibériába telepítenek. 
Éreztették hatásukat ez irányban a felszabadult városokból repülőn eljuttatott és 
leszórt felvilágosító röplapok, felhívások is. Továbbá a felszabadult területeken 
megalakult magyar politikai és egyéb szerveknek, majd később az Ideiglenes 
Nemzeti Kormánynak is kijózanító hatása volt a még nyilas-német uralom alatt 
élő lakosságra stb. Mindenesetre azokon a helyeken, ahol a régi államgépezet 
összeomlása és a régi rendszer kádereinek az eltávozása nem volt olyan mértékű, 
mint a felszabadulás első felében a keleti területeken, a demokratikus erők ki- 
bontakozása bonyolultabb körülmények között ment végbe, lassúbb volt a de- 
mokratikus államhatalmi és politikai élet kialakítása és fejlesztése. 


A kedvezővé váló nemzetközi körülmények, a pozitív külső feltételek azonban 
egymagukban nemhogy a néphatalom megteremtéséhez vagy a demokratikus 
átalakuláshoz, de még ahhoz sem voltak elégségesek, hogy az országot a hitlerista 
szövetségből a saját oldalukra állítsák át. A külső, a nemzetközi erők egy ország 
belső társadalmi, gazdasági feladatait nem végezhetik el. Ehhez olyan belső ha- 
ladó, demokratikus, forradalmi erők kellenek, amelyek a külső körülmények által 
is elősegített kedvező lehetőségekkel képesek is élni. Nagy társadalmi, gazdasá- 
gi, azaz forradalmi átalakulásokhoz tehát legfontosabbak, elengedhetetlenek a 
belső objektív és szubjektív előfeltételek. Az előbbiek a háború utolsó szakaszá- 
ban, 1944 őszén Magyarországon is kialakultak az általános nemzeti, forradal- 
mi válság ismérveinek formájában. Az utóbbiak pedig a katonai felszabadítás 
nyomán 1944 decemberére az ország keleti felében olyan szintre tudtak fejlődni, 
amely minimálisan elégséges volt ahhoz, hogy népi demokratikus forradami át- 
alakulás induljon meg Magyarországon is a hatalmi, politikai, valamint a társa- 
dalmi, gazdasági szférákban. 

A demokratikus forradalmi erők gyors megszerveződésében szerepet ját- 
szott a magyar történelmi fejlődés sajátossága. 

Ez a lendületes talpraállás történeti folytatása volt annak a küzdelemnek, 
amelyet a magyar munkásság, a dolgozó nép elnyomott más rétegeivel szövet- 
ségben negyedszázaddal korábban az 1918-as polgári demokratikus forradalom 
s mindenekelőtt az első magyar proletárdiktatúra megteremtése és megvédése 
során vívott. E két forradalom a Magyar Tanácsköztársaság leverése ellenére, 
a forradalmi munkásmozgalom éltető ereje maradt. Emlékét, példáját a legke- 
gyetlenebb üldözés és megtorlás sem tudta kitörölni a munkásosztály legjobb- 
jainak, az ipari és agrárproletárok jelentős tömegeinek tudatából. Ezrek és tízez- 
rek, a Nagy Októberi Forradalom résztvevői, az első magyar munkáshatalom 
volt harcosai és építői, akik az ellenforradalom üldözése, terrorja következtében 
elvesztették vagy meg sem találták a szervezeti kapcsolatot a forradalmi párttal, 
a felszabadulás adta viszonyok között gyorsan talpra ugrottak, forradalmi módon, 
a nép érdekeinek megfelelően cselekedtek. Ily módon a népi demokratikus át- 
alakulás jelentős hajtóerejét, bázisát képviselték. 

Tehát a magyar sajátosságok következtében időben ugyan kissé később, 
mint az európai népi demokratikus országok többségében, de viszonylag gyor- 
san és mélyenszántóan nálunk is népi demokratikus forradalom indult meg 1944 
végén s zajlott le első, antifasiszta, demokratikus szakasza 1944—1945 telén 
és 1945 tavaszán. A kedvező külső körülmények, előfeltételek mellett a belső 
objektív és szubjektív feltételei is megteremtődtek, bár a szomszédos országok- 
hoz képest valamivel később és a katonai lehetőségekhez viszonyítva kisebb , ké- 
séssel". Vagyis a magyarság legjobbjai, antifasiszta, demokratikus, forradalmi 
erői a háború végére fel tudtak zárkózni a Hitler-ellenes országok mögé s elvé- 
gezve a honmentés rájuk maradt nagy munkáját - az országot a történelmi sors- 
fordulót jelentő népi demokratikus átalakulás útjára tudták vezetni. 

A katonai vereségek hatására a háború döntő fordulata után a fasiszta koa- 
líció válságba került; Olaszországnak a háborúból történt kilépésével bomlása 
is megindult. A katonai vereségek, a háborús terhek és véráldozatok, a kegyetlen 
fasiszta terror s elnyomás hatására a fasiszta blokk országaiban, Magyarországon 
is, válságjelek mutatkoztak. Ezek, annak ellenére, hogy elsősorban a katonai hely- 
zet következményei voltak, visszahatottak az egész ország társadalmi, gazdasági 
és politikai életére. Magyarország esetében ez a fasiszta német-magyar kap- 
csolatok, az uralkodó osztályok közötti ellentétek, a háborút folytató fasiszta 
rendszer és a dolgozó néprétegek közötti ellentétek kiéleződésében nyilvánult 
meg, ami 1944 tavaszán a katonai helyzet további romlása következtében oda 
vezetett, hogy a hitlerista Németország meg is szállta az országot. 

A német megszállás után röviddel a magyarországi fasizmus válságának ki- 
bontakozása meggyorsult. A , felül lévők" kiélezett ellentéte állandósult, a sza- 
kadásig fokozódott, az , alul lévők" nyomora és szenvedése is nagyobb volt már 
a , szokottnál", s aktivitásuk, bár fékezetten és még nem elég szervezetten ugyan, 
de növekvőben volt. A tudatos antifasiszta erők szervezett tevékenysége, ha a 
szükségletekhez képest gyengébben is, de főként a kommunisták fokozódó tevé- 
kenysége eredményeként, majd 1944 nyarától a Magyar Front létrejöttével és a 
fegyveres partizánharcok szórványos megindulásával jelentősen erősödött. 

A magyarországi fasizmus válsága a kiéleződő és mélyülő katonai-politikai 
válság szakaszán állott akkor, amikor 1944 szeptemberében a szovjet hadsereg 
megkezdte Magyarország felszabadítását. Az a körülmény, hogy a német fasiz- 
mus nem tudta megvédeni szövetségeseit, s azok egymás után ugrottak ki a 
háborúból, s Horthyék a szlovák és horvát bábállamokon kívül már egyedül 
állottak Hitlerék mellett, továbbá az őket közvetlenül Erdélyben, a Kárpátok- 
ban és már az ország területén ért katonai vereségek 1944. október közepére 
teljesen kiúttalanná tették az adott fasiszta rendszer válságos helyzetét. Ezek 
a hosszabb idő óta érlelődő változások nem maradtak hatástalanul a burzsoá- 
földesúri rendszer elmaradott gazdasági-társadalmi viszonyai között, és a né- 
met megszállással párosult, kíméletlen terrort alkalmazó, az egyes népcsoporto- 
kat kiirtó fasiszta uralom alatt élő és súlyos háborús áldozatokkal, nélkülözésekkel 
sújtott néptömegekre sem. 1944 őszén szintén lényeges változások következtek 
be az elnyomott tömegek hangulatában, magatartásában és cselekedeteiben a 
fenti helyzet hatására s a tudatos antifasiszta erők tevékenysége folytán. Mind- 
ezeket jól jellemzi az egyik 1944. szeptember végén kelt titkos összefoglaló 

jelentés: , Letagadhatatlan, hogy a szovjet hadsereg előnyomulásával szorosan 
összefügg az ország belpolitikai helyzetében beállott változás. A mindenáron 
békét akarók tábora hihetetlenül megnövekedett az elmúlt két hét alatt . . . 
A dolgozó kisemberek, beleértve az ipari munkásságot és a kistisztviselő réte- 
get, olyan csalódáson mentek keresztül, különösen az utóbbi hónapokban, hogy 
minden jóindulatú törekvéssel szemben fásultan állnak, és ami a legszomo- 
rúbb, jobb sorsot remélnek ... a szovjet megszállástól ... A kishitű, fásult 
lelkületű tömeg könnyű zsákmányává vált az — országos viszonylatban folyó 
nyílt nyomozások komoly eredményei ellenére mégis — egységbe tömörülő bal- 
oldali ellenállási mozgalmaknak, és ezek mellett a gombamódra elszaporodó 
egyéni kezdeményezéseknek, amelyek ma már nemcsak Budapesten, hanem 
vidéken is igen nagy számmal tapasztalhatók." 

A tömegek néma felháborodása, az elgyötört és tudatlan rétegek homályos 
vágyódása tisztességes, , demokratikus" békére, e kezdődő zúgolódás a tömegek 
, mélyén" - ahogyan Lenin kifejezte — 1944 októberére Magyarországon is 
megvolt. Az elszaporodó szervezetlen és ösztönös egyéni kezdeményezések a 
tömegek között, a katonaság soraiban növekvő szökések és átállások a szovjet 
csapatok oldalára, a gyakoribb háború- és rendszerellenes megmozdulások 
(mint Diósgyőrben 1944 szeptemberében), a kiürítések és más háborús intéz- 
kedések szabotálása, a szervezett antifasiszta erők tevékenységének fokozódása, 
a Kommunista Párt 1944. szeptemberi újjászerveződése, a Magyar Front meg- 
erősítő átszervezése, a két munkáspárt háborúellenes, antifasiszta és demokra- 
tikus átalakulást célzó együttműködésének létrejötte, a partizánharcok kibonta- 
kozása stb. nem maradtak hatástalanul az uralkodó osztályok kibontakozó vál- 
ságára. Mind jobban kétségessé, sőt kilátástalanná tették a , felül lévők" ural- 
mának változatlan formában való további fenntartását a , belső erők"? oldalá- 
ról is. A Nagy-Alföldre ért szovjet csapatok felszabadító tevékenységével 
együtt 1944 októberér: mindez Horthy-Magyarországon olyan helyzetet terem- 
tett, amely megmutatta, hogy a magyarországi fasiszta rendszer válsága olyan 
szakaszába jutott, amely az általános nemzeti válság, a forradalmi helyzet 
objektív ismérvei érlelődésének a kezdetét jelezte. 

Ugyanakkor az is világos volt, hogy egy válságba jutott rendszer önmagá- 
tól sosem dől meg, azt forradalmi módon meg kell dönteni. De a magyar nép 
antifasiszta, demokratikus forradalmi erői még ekkor nem voltak elég erősek, 
szervezettek és egységesek ahhoz, hogy az objektíve kedvező 1944. októberi 
helyzetet ki tudták volna használni a fasizmus megdöntésére, a német meg- 
szállók kiűzésére és a háborúból való kilépésre. A forradalmi harchoz, a for- 
radalom győzelméhez az objektív feltételek kezdődő kialakulásával a szükséges 
szubjektív tényezők létrejötte nem tartott lépést. Ismeretes, hogy a népi demok- 
ratikus országok többségében (Jugoszlávia, Bulgária, Lengyelország, Albánia) 
már a fasizmus teljes szétzúzása és a felszabadításuk előtt nemcsak a forrada- 
lomhoz szükséges objektív feltételek és szubjektív tényezők jöttek létre, hanem 
maga a népi demokratikus forradalom is megindult. Magyarországon viszont 
a forradalom megindulásához, győzelméhez szükséges szubjektív feltételek még 

minimális mértékben sem érlelődtek meg, sőt az objektív feltételek is csak ka- 
tonai felszabadulásunk időszakában mutatkoztak. 

Mindezek következtében a magyar nép antifasiszta, demokratikus forra- 
dalmi erői nem tudtak leszámolni a hazai fasizmus maradék erőivel, és nem 
tudtak nagyobb mértékben hozzájárulni az országban lévő német fasiszta meg- 
szállók kiűzéséhez sem. Ennek következtében a fasizmus katonai szétverését, 
a megszállók kiűzését szinte teljes egészében a szovjet hadsereg hajtotta végre. 
E harcokban a néhány ezer magyar antifasiszta, a sok ezer bolgár, és a romá- 
niai becslés szerint közel 10 000 román elesett harcos mellett a legtöbb életet 
— több mint 140 000-et - a Szovjetunió áldozta Magyarország felszabadításáért ! 

Főként a katonai vereségek hatására, de a belső helyzettől mégsem függet- 
lenül, a felszabadulás időszakában kialakult objektív forradalmi válságjelensé- 
gek talaján — amelyek elsősorban a munkáslakta és a forradalmi hagyományok- 
kal rendelkező szegényparaszti vidékeken, a fővárosban, a Tiszántúlon, az 
északi és északkeleti országrészeken, az ipari és bányavidékeken mutatkoztak - 
a felszabadított területeken a szabaddá vált forradalmi erők gyorsan megszer- 
veződtek. Maga a szabaddá válás természetesen nemcsak a szubjektív ténye- 
zőkre hatott, hanem a válság objektív összetevőinek a továbbfejlődésére is: 
meggyorsította, elmélyítette és teljesebbé tette. 

A fegyveres felkelés elmaradását és a nagyarányú partizánharcok hiányát nem 
helyes úgy értékelni, hogy Magyarországon nem fejlődtek ki sem a rendszer 
válsága, sem a forradalmi helyzet objektív ismérvei. Helyes lesz, ha megnéz- 
zük, hogyan alkalmazta Lenin a forradalmi válság általa kifejtett , általában" 
és , rendszerint" jellemző ismérveit. 1915 májusában, miután kifejtette a for- 
radalmi válság ismert általános ismérveit, a fejlett európai országok és hatal- 
mak többségére vonatkozóan a következőket írta: , Forradalmi helyzetre szá- 
míitott [a Bázeli kiáltvány — XK. M.)], amelyet röviden a gazdasági és politikai 
válságc kifejezéssel vázolt. Bekövetkezett-e ez a válság? Kétségtelenül bekövet- 
kezett . . . A politikai válság megvan: egyetlenegy kormány sem biztos a hol- 
napban, minden kormányt pénzügyi csőd, területveszteség, a saját országából 
való elűzetés veszélye fenyeget (mint ahogy kiűzték a kormányt Belgiumból). 
Minden kormány vulkán tetején táncol, valamennyien maguk szólítják fel a 
tömegeket öntevékenységre és hősiességre. Európa politikai rendszere alapjá- 
ban megrendült és bizonyára senki sem meri tagadni, hogy a legnagyobb poli- 
tikai megrázkódtatások korszakába léptünk (és mind mélyebbre megyünk - ezt 
Olaszország hadüzenete napján írom.) . . . A tömegek szenvedései borzalmasak 
és a kormányok, a burzsoázia, az opportunisták minden olyan igyekvése, hogy 
eltereljék erről a figyelmet, egyre inkább hajótörést szenved. Egyes tőkéscsopor- 
tok hallatlanul, botrányosan nagy hadinyereségeket vágnak zsebre. Az ellen- 
tétek rendkívül kiéleződnek. A tömegek néma felháborodása, az elgyötört és 
tudatlan rétegek homályos vágyódása tisztességes (rdemokratikusc) békére, a 
kezdődő zúgolódás a tömegek smélyén, — mindez tény. És minél tovább húzó- 
dik és minél jobban élesedik a háború, maguk a kormányok annál erősebben 

fokozzák és kénytelenek fokozni a tömegek aktivitását, amikor emberfeletti erő- 
feszítéseket és önfeláldozást követelnek tőlük . . . Szóval, Európában a fejlett 
országok és a nagyhatalmak többségében a forradalmi helyzet megvan." 

Tehát Lenin, mint látjuk, nem azt a mércét alkalmazta 1915-ben a forra- 
dalmi helyzet vizsgálatánál, hogy van-e már nagyarányú forradalmi tömeg- 
akció, vagy kezdődőben van-e már a polgárháború vagy a fegyveres felkelés 
stb. Ha mi is ezt a lenini mércét alkalmazzuk az 1944-es őszi hazai viszonyokra, 
akkor nem lehet kétséges, hogy a katonai és politikai válság talaján az , objektív 
változások" fejlődése októberre eljutott abba a stádiumba, amely az objektív 
forradalmi helyzet kezdetét jelezte. A válság, elsősorban katonai, de ebből ki- 
indulva belső társadalmi-gazdasági és politikai okokból kifolyólag is bekövetke- 
zett. A fasiszta rendszer már túl volt azon, hogy alapjaiban megrendüljön, már 
az összeomlás szélén állt. A tömegek nyomora és szenvedése a rablóháború 
következtében vitathatatlanul nagyobb volt a , szokottnál". Vitathatatlan az is, 
hogy a tömegek , a néma felháborodáson", a , homályos" béke utáni , vágya- 
kozáson", a , kezdődő zúgolódáson" is túl voltak, aktivitásuk is fokozódott és 
a helyzet is egyre inkább önálló fellépésre késztette őket. Az 1944. október 
utáni magyarországi helyzet tehát minden különösebb erőltetés nélkül hasonlít 
egy olyan helyzethez, amilyennek Lenin az objektív forradalmi helyzetet értel- 
mezte. 

Az, amit a fenti megállapításokban követelményként a forradalmi válságra 
vonatkozóan találunk, nem más, mint nagyobbrészt a szubjektív tényező hat- 
hatós tevékenysége eredményeként létrejövő forradalmi tett, maga a kezdődő 
forradalom. A szubjektív tényezők hatékonyabb tevékenységével — amely egy- 
ben az objektív forradalmi helyzet további mélyüléséhez is hozzájárulhat — 
lehetett volna elkerülni az utolsóként Hitler mellett való maradást, megszer- 
vezni a széles körű fegyveres ellenállási harcot, ill. össznépi fegyveres felkelést. 

A szubjektív tényezők összetevőinek elemzésekor szintén érződik bizonyos 
pontatlanság a szakirodalom egy részében. Ugyanis szubjektív tényezőként 
nagyobbrészt csak a kommunista párt tevékenységét elemzik egyes szerzők. 
Holott antifasiszta, antiimperialista, antifeudális demokratikus forradalom érle- 
lődéséről van szó. Ennek pedig a szubjektív tényezője nem korlátozódik a kom- 
munista pártra, a munkásosztály szervezettségére, harcra történő felkészí- 
tésére stb., hanem e legfontosabb szubjektív tényező mellett jelentős szerepe 
van más rétegek, osztályok s ezek pártjai tevékenységének is. Ebben az össze- 
függésben tehát a kommunista párton kívül alaposan számításba kell vennünk 
a Szociáldemokrata Pártot, a kisgazdapártot, a Nemzeti Parasztpártot, a kis- 
polgárság, a polgárság és még az uralkodó osztályok németellenes átállt cso- 
portjainak szubjektív állapotát is! 

A szubjektív tényezőknek csak ilyen szemlélete tud választ adni arra a kér- 
désre, hogy a belső erőknek miért nem sikerült Magyarországon az érlelődő 
válság talaján még a háborúból való kilépést sem végrehajtani 1944 októberé- 
ben. Magának a kommunista pártnak az ereje, szervezettsége szintén elmaradt 
a negyedszázados kegyetlen üldöztetés és illegalitás miatt az objektív helyzet 

szükségleteitől, de ha a szubjektív tényezők többi elemeit vizsgáljuk, azoknak 
a fejlettsége, a lemaradása összehasonlíthatatlanul súlyosabb volt, mint a kom- 
munista párté. Felkészületlenségük, szervezetlenségük, hibáik és tévedéseik is 
jóval nagyobbak voltak. Nagyon sok esetben nemcsak a tenniakarás hiánya, 
hanem ezek is áthághatatlan akadályt jelentettek. Mindezek ugyan nem men- 
tik a kommunisták, az általuk vezetett munkás-paraszt mozgalmak erőinek 
gyengeségeit, de a nemzeti összefogás korábbi létrejöttét, hatékonyabb tevé- 
kenységét, a tömeges partizánharcok és a fegyveres felkelés össznemzeti prog- 
rammá tételét nagymértékben akadályozták, lehetetlenné tették! Ez azonban 
mégsem jelenti azt, hogy az 1944. októberi magyar átállási kísérlet sikertelensége 
egyedül, vagy akár csak döntő mértékbenis e szubjektív tényezők gyengeségének 
tudható be. A magyar átállást, a forradalmi átalakulás akkori megindulását 
mindenekelőtt a nyilas árulás és az újabb német fegyveres beavatkozás, meg- 
szállás hiúsította meg! 

Ezzel kapcsolatban vetődik fel az a kérdés is, hogy tulajdonképpen milyen 
jellegű válság, forradalmi fordulat érlelődött és kezdődött el Magyarországon 
1944 végén. Más szóval, milyen jellegű forradalom feltételei érlelődtek erre az 
időszakra. Ismeretes, hogy Magyarországon a két világháború között egyidejűleg 
két nagy kibékíthetetlen — egymással összefüggő -— társadalmi ellentét állt fenn. 
Az egyik a feudális maradványokkal terhes és fasiszta vonásokkal is bőven ren- 
delkező ellenforradalmi nagybirtokos-nagytőkés rendszer és a dolgozó nép kö- 
zötti ellentét, a másik pedig a munka és a tőke közötti ellentét. Az alapvető, 
amelytől a társadalom valamennyi nagy problémájának megoldása függött, a 
munka és a tőke közötti ellentét volt. De az előbbi -— amelyet a háború alatt 
motivált a nemzeti függetlenség elvesztése — nem tette lehetővé, hogy az alap- 
vető ellentét megoldása közvetlenül napirendre kerüljön. Tehát a közvetlenül 
megoldásra váró feladat a fasizmus megdöntése, a függetlenség visszaállítása és 
az ország demokratikus átalakulása volt. Mégis lényeges volt az is, hogy a ma- 
gyar társadalomban a másik ellentét is megvolt. Hiszen ez lehetőséget adott 
a következetes forradalmi vezető erőnek arra, hogy az antifasiszta demokratikus 
feladatok kitűzésénél és megoldásánál is számításba vette, hogy mindez ked- 
vező körülményt teremthet a forradalom szocialista irányú továbbfejlesztéséhez. 

Ez a körülmény, ha befolyásolta is az érlelődő forradalom osztályerőit, 
alapvetően nem változtatott azon, hogy az egységes szakadatlan forradalmi fej- 
lődésen belül először a közvetlen antifasiszta demokratikus feladatokat kell 
megoldani. Tehát egy új típusú permanens forradalom előfeltételei érlelődtek 
meg a háború végére, amely új típusú abban az értelemben, hogy bár az egész 
1944-1948-as forradalmi fejlődés egy egységes permanens forradalmi folya- 
mat, de nem következetes egymásutániság jut kifejezésre benne, hanem már 
indulásakor több egy egyszerű polgári demokratikus jellegű forradalomnál (már 
kezdettől megold bizonyos szocialista feladatokat is). Mégis, a permanens for- 
radalmi fejlődés különböző szakaszaiban a megoldott feladatok közötti túlsúlyt 
vizsgálva az első időszak, az 1944-1945 kora nyárig terjedő idő, döntő mértékben 
antifasiszta demokratikus jelleget mutat. 

1944 végére megérlelődtek a népi demokratikus forradalom eme döntően 
demokratikus jellegű első szakaszának objektív és szubjektív feltételei. Annak 

ellenére, hogy már ekkor több, mint polgári demokratikus forradalom, még- 
sem mondhatjuk, hogy a szocialista feladatok megoldásának objektív és szub- 
jektív feltételei is kialakultak ebben a periódusban. A következő időszakokban 
a szocialista forradalmi lehetőség objektív és szubjektív feltételei állandó for- 
radalmi fejlődésben alakultak ki teljesen és kerültek túlsúlyba. 

A fasiszta erők katonai szétzúzásával a felszabadult területen létrejöttek a legá- 
lis demokratikus kibontakozás, az újjászületés lehetőségei. A felszabadult nép 
élt is a lehetőségekkel és az elsőnek szabaddá vált Viharsarokból kiindulva 
azonnal hozzákezdett az új, demokratikus helyi politikai és közigazgatási élete 
kialakításához, helyi, majd országos mozgalmi szervezeteinek kiépítéséhez. 

A felszabadult városok és falvak többségében szinte a szabaddá válás más- 

napján megalakultak a különböző nevű népi bizottságok, a helyi kommunista 
pártszervezetek, majd segítségükkel más demokratikus erők, pártok is mű- 
ködni kezdtek. A helyi forradalmi, haladó tradícióknak megfelelően a választott 
legkülönbözőbb nevű (direktórium, falutanács, városi tanács, nemzeti tanács, 
munkás-paraszt bizottság, ötös-, hetesbizottság, intéző bizottság stb.) népi bi- 
zottságok azonnal hozzáláttak az élet megindítását segítő sokirányú helyi fel- 
adat megoldásához. Ezek voltak 1944 őszén a demokratikus újjászületés első 
lépései. 
A népi bizottságok tagjait a helyi kommunisták mellett kezdetben nem 
annyira a demokratikus pártok képviselői alkották, mivel a pártok később szer- 
veződtek meg, hanem az egyes helységek aktivizálódott forradalmi, demokrati- 
kus erői. Többnyire kommunisták, illetve a munkásmozgalomban már koráb- 
ban is aktívan részt vevő tagok kezdték meg a szervezést. Ugyanakkor e kezdeti 
népi szervek csakhamar kiegészültek a később megalakult többi demokratikus 
párt tagjaival, ill. párton kívüli hazafiakkal is. Sok esetben éppen a népi bizott- 
ságok tagjai hozták létre a többi demokratikus pártot, és így azonnal a kép- 
viselőjévé is váltak. 

A demokratikus népi mozgalom gerincét e népi bizottságok alkották, ame- 
lyek később, 1944 végétől pártkoalíciós alapon egységesen a nemzeti bizottság 
nevet kapták. 

A zömében kommunista, demokratikus baloldali kezdeményezéssel és ve- 
zetéssel kibontakozó helyi politikai életre nagy hatással volt az a körülmény, 
hogy 1944 novemberének első napjaiban a magyar kommunisták a felszabadult 
Szegeden megteremtették a Magyar Kommunista Párt (MKP) legális Központi 
Vezetőségét. A Moszkvában létrejött ideiglenes KV tagjai 1944. november 
5-én érkeztek meg Szegedre, a legális pártvezetés első hazai állomáshelyére, 
ahol azonnal megkezdték működésüket. Két irányban indult meg a munka. Az 
egyik, a kommunista párt világos program és szervezeti szabályzat alapján való 
legális, országos megszervezése, a másik pedig a kitűzött célok mielőbbi propa- 
gálása a leendő szövetséges társak között, beleértve újjászervezésük segítését is. 
A Nagy Októberi Szocialista Forradalom 1944-es évfordulóján Szegeden nyílt 

először alkalom a pártprogram ismertetésére, amely az antifasiszta demokrati- 
kus nemzeti összefogást, az országmentő újjászületést hirdette. 

, Erről a tribünről az MKP nevében felszólítást intézek a Szociáldemok- 
rata Párt vezetőihez, a kisgazdapárthoz és az összes haladó párthoz — mondotta 
Gerő Ernő, a Központi Vezetőség titkára -, hogy kezdjék meg és folytassák 
működésüket, és mielőbb fogjanak össze nemzeti egységfrontba az ország meg- 
mentéséért."" 

A nemzeti összefogás szervezetének elnevezéséül az első legális kommu- 
nista aktívaértekezleten, Szegeden 1944. november 9-én először javaslatként 
hangzott el a Magyar Nemzeti Függetlenségi Front neve (MNFF). A KV tagjai 
ugyanakkor hozzáfogtak, hogy a feladatokat összefoglaló célkitűzéseket a fel- 
szabadult területek konkrét viszonyaira alkalmazzák. Az MKP így véglegessé 
vált akcióprogramját 1944. november 30-án Debrecenben hozta nyilvánosságra. 
Ez a program az ország előtt álló antifasiszta, háborúellenes feladatokat és a 
demokratikus átalakítás teendőit foglalta magában, és ezeket lényegében ugyan- 
úgy határozta meg, mint a párt még illegalitásban tevékenykedő Központi 
Bizottsága. 

A feladatok megoldásához legálisan is meg kellett teremteni és az új körül- 
ményeknek megfelelően továbbfejleszteni az illegális Magyar Front politikai 
szövetségét. E célból a kommunisták hozzáfogtak a leendő koalíciós, demokra- 
tikus erők újjászervezéséhez is. 

A legális összefogás legelső eredménye 1944. november közepén a Ma- 
gyar Nemzeti Függetlenségi Front (MNFF) égisze alatt az MKP, az NPP és 
az FKP által kiadott Délmagyarország című napilap közös programú megjelen- 
tetése volt. Kisgazdapárti ösztönzésre rövidesen más polgári rétegek is moz- 
gásba lendültek és Polgári Demokrata Párt (PDP) néven önálló pártot kezdtek 
szervezni 1944. november végén. A polgári erők pártokat szervező tevékenysé- 
gének lendülete hatott a helyi szociáldemokratákra is, és őket is ösztönözte az 
országos célú politikai tevékenység vállalására. November utolsó napjaiban 
mind az SZDP, mindpedig a PDP bejelentette csatlakozási szándékát az 
MNFF-hez. 

Azzal, hogy Délkelet-Magyarországon 1944. november végére az MKP 
után a többi demokratikus párt, valamint a szakszervezetek elhanyagolhatatlan 
erővé és sokoldalú tevékenységet kifejtő szervezetté váltak, ill. azzal, hogy vala- 
mennyien kifejezésre juttatták: hajlandók összefogni és közösen küzdeni az 
országos antifasiszta demokratikus célokért — ezzel létrejöttek az új magyar 
politikai kibontakozás lehetőségének alapelemei. 

Ezen előzmények után javasolta az MKP a létrejött demokratikus pártok- 
nak és a szakszervezeteknek az MNFF azonnali megteremtését, ami meg is 
történt 1944. december 2-án Szegeden az MKP, az SZDP, az NPP, az FKP, 
a PDP, valamint a szakszervezetek részvételével. Az MNFF megalakulását, 
helyi szervezetének a Szegedi Nemzeti Bizottságnak a létrejöttét és az MKP 
akcióprogramjának nemzeti programmá emelését a december 3-án megtartott 
nyilvános népgyűlés is megerősítette. Ezzel az MKP antifasiszta, demokratikus 

programja valamennyi demokratikus és forradalmi erő közös harci programjává 
vált. Az MNFF pedig a munkásosztály, a parasztság és a demokratikus értelmi- 
ség, valamint a városi kispolgárság, az antifasiszta polgári erők szövetségét tes- 
tesítette meg. 

1944. december elejére tehát kialakult Magyarországnak a hitleri Német- 
országgal való szakításához és a demokratikus átalakítás megindításához a két 
alapvető feltétel: a kedvező , külső", és a minimálisan szükséges , belső" fel- 
tétel. Először is a fasizmus szétzúzása során a szovjet csapatok már az ország- 
nak több mint a felét felszabadították, ahol így szabad út és szabad lehetőség 
nyílt a demokratikus forradalmi erők ütőképes megszerveződése előtt. Másod- 
szor pedig, a magyar antifasiszta erők erre az útra igen gyorsan rá is léptek és 
helyi, majd országos, kormányalakításra is képes politikai szervezetet terem- 
tettek. E két feltétel egyidejű megléte nélkül 1944 decemberében nem indul- 
hatott volna meg az új, népi demokratikus hatalom megteremtése, az ország- 
mentő újjászületés és a forradalmi átalakulás. 

A fasiszta megszállás alóli felszabadulás tehát előfeltétele volt annak, hogy 
a hazai antifasiszta erők szabadon megszerveződhessenek. Utóbbi viszont a 
Horthy-vezetés mulasztásai miatt annak vált történetileg az előfeltételévé, hogy 
Magyarország ki tudjon lépni a fasiszta szövetségből és a demokratikus nem- 
zetek oldalára állhasson. Vagyis a demokratikus forradalmi erők nélkül, 1944. 
december eleji hatékony országos megszerveződésük nélkül nem lett volna 
olyan , belső erő", amelynek nyomán létrejön a népi demokrácia. Mindez pe- 
dig a forradalmi átalakulás szubjektív tényezőinek kialakulását is jelentette. 

1944. december elején az MKP legális Központi Vezetőségének két tagja a fel- 
szabadult területek politikai megbízottjaként Moszkvába érkezett, hogy meg- 
szerezze a három antifasiszta nagyhatalom hozzájárulását egy új, ideiglenes 
magyar kormány alakításához. A Gerő Ernőből és Nagy Imréből álló küldött- 
ségnek sikerült meggyőznie a szovjet kormányt és rajta keresztül a többi anti- 
fasiszta nagyhatalmat, hogy a demokratikus magyar erők már képesek kezükbe 
venni az ország sorsának irányítását és döntő mértékben megváltoztatni Ma- 
gyarország katonai, kül- és belpolitikai irányát. Ehhez nagyban hozzájárult az 
MNFF-nek ugyanabban az időben Szegeden hasonló célú külpolitikai akciója. 
1944. december 3-i szegedi nagygyűléséről az MNFF a három szövetséges 
antifasiszta nagyhatalom vezetőjének köszönő táviratot küldött, amelybe bele- 
foglalta azt a kérését, a nagyhatalmak tegyék lehetővé a magyar nép számára, 
hogy sorsát saját kezébe vegye. 

A december első napjaiban Moszkvában tárgyaló magyar kommunista kül- 
döttség, amely képviselte és védelmezte a magyar nemzeti s demokratikus célo- 
kat, örömmel tapasztalhatta, hogy a szovjet kormány minden segítséget megad 
a magyar demokratikus erőknek tervük megvalósításához. De - mint közis- 
mert - ragaszkodott ahhoz, hogy a Hitler-ellenes harcot vállaló, átállt hor- 
thysta politikusok és katonatisztek is helyet kapjanak az új kormányban. Erre 
a még német fasiszták oldalán lévő magyar katonai erők bomlasztásához és 

átállásukhoz, valamint az antifasiszta szövetségesek közös álláspontja miatt volt 
szükség. Vagyis minden németellenes erőt, a demokratikus baloldaliakat is, de 
a konzervatívokat és jobboldaliakat is be kell venni! Továbbá, ajánlotta, hogy 
az új kormány megbízatását, ha egy mód van rá, akár rendkívüli választások 
útján legalizálni kell. Erre azért volt szükség, mert a horthysta vezetés — amely 
, jogfolytonosságot" biztosított volna, nem tudott átállni, mint a finn, olasz 
vagy a román - széthullott. Egy új hatalom megalapozásához, stabilitásához új 
jogforrás is kellett. Erre a szovjet vezetés az antifasiszta koalíció egysége érde- 
kében is érzékenyen ügyelt. S miután Magyarország ellenséges ország volt, az 
új kormány elfogadásához rendkívüli választáson történt legalizálást kívánt 
meg. Ennek lett a formája az, hogy előbb egy ideiglenes nemzetgyűlést tervez- 
tek választással összehívni, amely mint új felhatalmazású jogforrás megválasztja 
és kellően felhatalmazhatja az új kormányt a cselekvésre. 

A felszabadult területek kezdeményezésének pozitív fogadtatása után 
Moszkvában csatlakoztak a tárgyaló magyar csoporthoz Horthy Miklós kor- 
mányzó volt fegyverszüneti küldöttségének a tagjai és az átállt magyar táborno- 
kok. A további tárgyalásokon megállapodás történt, hogy a nagyhatalmak el- 
ismerik a létrehozandó ideiglenes kormányt fegyverszünet kötésére és általában 
is elfogadják Magyarország képviselőjének. Egyetértés volt egy kiáltvány ki- 
bocsátásában, amely mindenekelőtt Magyarországnak a hitlerista Németország- 
gal való szakításával és a fasizmus elleni harcba történő bekapcsolásával, ill. 
fegyverszünet kérésével foglalkozik. Közös nevezőre jutottak a leendő kormány 
összetételében is, mely szerint Horthy három volt tábornoka és egy gróf — akik 
Moszkvában tartózkodtak -, továbbá az MKP, az SZDP és az FKP két-két, 
valamint az NPP egy jelöltje lesz miniszter. 

A moszkvai tanácskozások magyar résztvevői ezután együtt utaztak haza 
Magyarországra, Debrecenbe. Itt nyomban munkához láttak és már 1944. de- 
cember 14-én az MNEF vezető politikusainak megegyezése alapján létrejött 
a több városból összetevődött 17 tagú Előkészítő Bizottság. E bizottság a rend- 
kívüli választást a népi, nemzeti bizottságokra támaszkodva december 15-e és 
19-e között bonyolította le a már felszabadult országrészen. A megválasztott 
230 ideiglenes nemzetgyűlési képviselő 1944. december 21-én már összeülhe- 
tett Debrecenben és létrehozhatta a történelmi jelentőségű Ideiglenes Nemzet- 
gyűlést. 

Az Ideiglenes Nemzetgyűlés elsősorban a munkásság, a parasztság és a 
haladó értelmiség képviselőiből állt, amely rétegek küldöttei együtt az egész 
nemzetgyűlésnek mintegy a kétharmadát tették ki. De a nemzeti összefogás 
sikerét mutatja, hogy helyet foglaltak benne a polgárság, az egyházak és a hit- 
leristákkal szakító tisztikar képviselői is. E széles társadalmi alapokon nyugvó 
nemzetgyűlés - lényegtelen hiányoktól és aránytalanságoktól eltekintve — olyan 
új legfelsőbb néphatalmi szerv volt, amely a felszabadított országrész minden 
vidékét és pozitív társadalmi rétegét, a lakosság nagy részét képviselte, s így 
jogosult volt az ország nevében nyilatkozni és kötelezettséget vállalni. 

Az Ideiglenes Nemzetgyűlés képviselőinek foglalkozási és pártpolitikai 
megoszlása azt bizonyítja, hogy a dolgozó osztályok, ill. az őket képviselő poli- 
tikai erők az új, a demokratikus hatalomnak ebben a leglényegesebb bástyájá- 

ban abszolút többségben voltak. Az Ideiglenes Nemzetgyűlés egy radikális 
népi, forradalmi szerv volt. A dolgozó osztályok közül viszont a munkásosztály 
— különösen, ha figyelembe vesszük azt is, hogy az országmentés és a demok- 
ratikus átalakulás motorja, kezdeményezője, vezetője, legkövetkezetesebb pártja 
az MKP volt -— nemcsak részesévé vált a hatalomnak, hanem a parasztsággal 
alkotott szövetségben fő tényezője lett. 

Az Ideiglenes Nemzetgyűlés a létrejövő új, népi demokratikus hatalom leg- 
felsőbb államhatalmi intézménye lett. Első tette az volt, hogy megalakulása 
napján Szózatában kinyilvánította: , kezébe veszi a gazdátlanul maradt ország 
ügyeinek intézését, mint a nemzeti akarat kifejezője, a magyar szuverenitás 
birtokosa!" Majd magáévá tette az MKP által kidolgozott és az MNFF által 
elfogadott és ajánlott akcióprogramot. Ezzel az egyesült antifasiszta demokra- 
tikus és forradalmi erőkre támaszkodva, az összeomlott nagytőkés-nagybirtokos 
hatalom helyén a nemzetközi antifasiszta előírásoknak is megfelelően, de a ma- 
gyar demokratikus erők igényeit is kielégítve, létrejöttek a népi állam alapjai. 

Az Ideiglenes Nemzetgyűlés 1944. december 22-én, tanácskozásának má- 
sodik napján megválasztotta a kibontakozó forradalmi átalakulás központi vég- 
rehajtó szervét, Magyarország Ideiglenes Nemzeti Kormányát. A kormány poli- 
tikai összetétele némileg eltért a nemzetgyűlésétől. Minisztereinek kétharmad 
részét az MNEFF pártjai adták (3 MKP-, 2 SZDP-, 2 FKP- és 1 NPP-tag), 
négy miniszter pedig párton kívüliként a konzervatív jobboldalhoz tartozott. 
Ezt az összetételt, mint láttuk, az antifasiszta koalíció szempontjai és a legszé- 
lesebb hazai Hitler-ellenes összefogás érdekei indokolták. A kormány politikája 
így sem volt ellentétes a függetlenségi Íront és a nemzetgyűlés politikájával. 
Hiszen az indulást a történetileg legfontosabb feladatok — az ország kivezetése 
a fasiszta szövetségből és a háborúból, s a Hitler- és nyilasellenes szabadságharc 
megindítása — megoldásával tervezte. Ehhez az össznemzeti feladathoz a népi 
demokratikus erőknek belpolitikai okokból is össze kellett fogniuk a német- 
ellenes burzsoáziával, a birtokos rétegek egy részével, sőt még a volt vezető 
körök bizonyos csoportjaival is, mert így rövidebb idő alatt nagyobb erő össz- 
pontosításának a reménye kecsegtetett. 

A nemzetgyűlés és a kormány létrejöttével 1944 végén megkezdődött Ma- 
gyarország szabadságának és függetlenségének a visszaszerzése. A háborúból 
és a fasiszta blokkból az országot egy demokratikus népi hatalom vezette ki, 
s így megindulhatott az ország antiimperialista, antifeudális demokratikus át- 
alakítása is. Az antifasiszta erők, a dolgozó nép első jelentős sikere s egyben 
a népi demokratikus forradalom első nagyobb eredménye és vívmánya is e nép- 
hatalom, az új magyar államiság megteremtése volt. Ezzel 1944 decemberében 
az egész ország, az egész nemzet életében döntő fordulat következett be. Elindul- 
hatott Magyarország is a népi demokratikus átalakulás útján. 1944. december 
21-—22-e a magyar népi demokratikus hatalom, az egész magyar népi demokrácia 
születésnapja. 

Az új hatalom legfőbb központi szerveinek a létrehozása még 1944-ben 
lehetővé tette, hogy már az ország egész területének a felszabadulása előtt hozzá 
lehetett fogni az új államiság helyi szerveinek a kiépítéséhez és a demokratikus 
reformok megvalósításához, amelyek 1945 folyamán társadalmi, gazdasági és 

egyéb területen egyaránt kiteljesedtek. De sem az államiság jellegében, sem az 
antifasiszta feladatokhoz való hozzáállásban, végrehajtásukban, sem pedig a 
demokratikus átalakulás vállalásában és véghezvitelében újabb országos, az 1944 
decemberében kezdődőtől eltérő fordulat már nem következett be. Igaz, az új 
Magyarország születését az ország teljes felszabadításának napja, április 4-e 
szimbolizálja. Ez azonban nem változtat azon a tényen, hogy a sok vonatkozás- 
ban tragikus 1944-es év végül is gyökeres fordulatot hozott az ország, az egész 
magyar nemzet történetében. Április 4-re nemcsak az ország egész területe lett 
szabad, hanem mind a hatalomban, mind a társadalmi és gazdasági szférában 
forradalmi változások is bekövetkeztek. A tények tanúsága szerint nagyon pon- 
tatlan és téves is legújabb kori történelmünk fenti, új államiságot teremtő, igen 
pozitív elemeit háttérbe szorítva, nemzeti identitásunkat sem segítve, az ország 
teljes felszabadulásához kötött 1945-ös fordulatról beszélni. 

A honmentő feladatok mellett az Ideiglenes Nemzeti Kormány nyomban hozzá- 
kezdett az antifasiszta feladatok megoldásához és az ország demokratikus for- 
radalmi átalakításához is. Az 1945 első felében meghozott antifasiszta intézke- 
dései, valamint a Hitler-ellenes népi hadsereg megszervezése és frontra küldé- 
sének megkezdése tanúsítják, hogy az új hatalom képes volt az ország demokra- 
tikus, forradalmi erőit felsorakoztatni a fasizmus és maradványai felszámolá- 
sáért folyó harcban. 

A kormány komoly erőfeszítéseket tett, hogy az örökölt államapparátust, 
a közigazgatást a népi demokratikus rendszer szolgálatába állítsa. Ennek első 
lépéseként 1945 legelején a nemzeti bizottságok vezetésével újjászervezték az 
önkormányzatokat és a közigazgatást. Ezzel a helyi államszervezet és önkor- 
mányzat antifasiszta megtisztításába és újjászervezésébe a munkásosztály, a 
parasztság és a velük szövetséges társadalmi erők is beleszólási jogot kaptak. 
Részt vettek az igazolási eljárásokban, majd a népbírósági felelősségre voná- 
sokban is. 

Az újjáépítés megkezdésében és a termelés beindításában a dolgozó töme- 
gek alkotó kezdeményezéseinek nagy jelentősége volt, hiszen a különböző népi 
szervezetekben - a nemzeti bizottságok mellett az üzemi bizottságokban, a ter- 
melési bizottságokban, a földigénylő majd földosztó bizottságokban stb. — 
egyesülve aktívan kivették a részüket az újjáépítés és a demokratikus átalakítás 
nagy munkájából. Az üzemi bizottságok, a munkásosztály legfontosabb munka- 
helyi szervezetei a szakszervezetek irányításával megvalósították a termelés 
munkásellenőrzését, egyben a munkásvédelem hatékony szerveinek is bizo- 
nyultak. 

A demokratikus forradalmi átalakulás feladatai között a legnagyobb hord- 
erejű — a társadalmi fejlődés szempontjából a legjelentősebb -— intézkedés a 
földreformról szóló rendelet volt. Végrehajtása az ország teljes felszabadítása 
idején, ill. azt követően történt meg. 

A feudális maradványokat és kiváltságokat teljesen felszámoló demokrati- 
kus földreformot maga a dolgozó nép, az érdekelt szegényparasztság hajtotta 

végre. Az országban kereken 3200 földigénylő bizottságban több mint 35 000 
földigénylő szorgoskodott a nagybirtokrendszer felszámolásán. A népi demok- 
ratikus forradalom során végrehajtott földreform, eredményeit és hatását te- 
kintve, egy agrárforradalommal ért föl. Forradalmi módon megváltoztatta az 
ország gazdasági és osztály-erőviszonyait, egyben nagymértékben megerősí- 
tette a népi demokratikus rendszert. 

1945 nyarára, az európai háború befejezése idejére, a magyar népi demok - 
ratikus forradalom első szakasza lényegében befejeződött. Mire a honmentés 
és a fasizmus elleni fegyveres harc lezárult, végrehajtották a leglényegesebb 
antifeudális feladatokat és megtették a fasizmust kiszolgáló monopoltőkések 
elleni antiimperialista intézkedéseket. A hatalomban 1944 decemberében be- 
következett történelmi események nyomán az ország társadalmi és gazdasági 
szerkezetében is döntő változások kezdődtek, amelyek nyomán megnyílt az út 
az ország szocialista irányú fejlődése előtt. 


SZABÓ BÁLINT 


A SZEKTÁS IRÁNYVONAL CSŐDJE 
ÉS A SZOCIALISTA KONSZOLIDÁCIÓ ÚJABB 
LEHETŐSÉGE 


AZ MDPIJ POLITIKÁJA! 1955 NYARÁTÓL A KÖZPONTI VEZETŐSÉG 
1956. JÚLIUSI ÜLÉSÉIG 


Az MDP Központi Vezetőségének 1955. márciusi és áprilisi határozatai újabb 
fordulatot idéztek elő a párt politikai irányvonalában, sok vonatkozásban az 1953 
júniusa előtti politika visszatérése előtt nyitottak utat. Ám e fordulat káros kö- 
vetkezményei nem minden területen s főként nem egyidejűleg, nem azonnal 
mutatkoztak meg. A pártszervek és szervezetek tevékenysége számos területen 
megélénkült. A gazdasági életben is a megszilárdulás, a fellendülés bizonyos 
jelei voltak tapasztalhatók. A régi módszerek újraéledése, a hibás politikai dönté- 
sek mellett előremutató határozatok, felismerések is születtek, ha realizálásukra 
akkor nem került, nem kerülhetett sor. Bár a jobboldali erők szervezkedése foly- 
tatódott, ennek számos mozzanata nemcsak a széles közvélemény, hanem a párt 
vezető szervei előtt is rejtve maradt, illetve ezek veszélyességét alábecsülték. Az 
1955. márciusi fordulat káros következményei teljességükben csak később, 1956 
tavaszán, nyarán mutatkoztak meg, s tudatosultak nemcsak a pártvezetőségben, 
hanem a párttagság széles tömegeiben is. Olyan időpontban, amikor a Nagy 
Imre mögé felsorakozott ellenzék már szervezett csoportként működött, s a 
jobboldali erők nagy teret nyertek. 

1955 folyamán igen ellentmondásosan alakult a nemzetközi helyzet is. 
1955 májusában a Szovjetunió, az Amerikai Egyesült Államok, Nagy-Britannia 
és Franciaország államszerződést kötött Ausztriával, amelynek értelmében 
Ausztria kötelezte magát, hogy nem vesz részt katonai tömbben, a négy nagy- 
hatalom pedig októberig kivonja csapatait az országból. Rövidesen Ausztria 
semlegesnek nyilvánította magát. Ekkor kezdődött meg a Jugoszláviával 1948 
után megromlott viszony rendezése is. Júliusban sor került a négy nagyhatalom 
kormányfőinek genfi tanácskozására, amelynek napirendjén többek között az 
európai biztonság, a Kelet és Nyugat közötti kapcsolatok javítása szere- 
pelt. Az év végén tizenöt más országgal együtt Magyarországot is felvették az 
ENSZ-be. 

Egyidejűleg azonban igen nyugtalanító események is végbementek. A hi- 
degháború nem ért véget, sőt az imperializmus agresszív erői újabb terveket 
szőttek a katonai paktumok megerősítésére, a szocialista országok elleni felfor- 

gató tevékenység fokozására. 1954 végén Délkelet-Ázsiában is létrehozták a 
NATO-hoz hasonló agresszív katonai blokkot, majd újabb döntés született 
Nyugat-Németország felfegyverzéséről, s arról, hogy az NSZK-t felveszik a 
NATO-ba, ami 1955 májusával be is következett. Erre válaszként rövidesen 
az európai szocialista országok sokoldalú katonai együttműködésre léptek, létre- 
hozták a Varsói Szerződés védelmi szervezetét. A fegyverkezési verseny tovább 
folyt, sőt felerősödött. 

A helyzet ilyen alakulása: egyfelől, az enyhülés bizonyos eredményei illúziók 
táplálására is alapot adtak a békés fejlődést, az ellentétes társadalmi rendszerű 
országok együttműködésének erősödését, a leszerelést illetően, másfelől, az im- 
perialista körök fokozódó fegyverkezése, agresszív tömbpolitikája elkerülhetet- 
lenné tette a szocialista államok védelmi képességének fokozását s bizonyos 
mértékig elfedte a jobboldali jelenségekkel szembeni fellépés során a Rákosi- 
csoport korábbi hibáit mentegető törekvéseit, illetve egyfajta lehetőséget, fo- 
gódzót nyújtott, legalábbis egy ideig, a márciusi politikai fordulat indokolására, 
elfogadtatására. 


A GAZDASÁGI ÉS A POLITIKAI HELYZET ALAKULÁSA 
1955 MÁSODIK FELÉBEN ÉS 1956 ELEJÉN 


A párt vezető szervei és a kormányzati szervek már 1955 januárjától nagy figyel- 
met fordítottak a gazdasági egyensúly biztosítására, a termelés, a tere IeSEnYSÉR 
növelésére. Az első időben nem is annyira gazdasági, mint inkább politikai ter- 
mészetű intézkedések születtek. Az 1955. évi terv célkitűzéseinek népszerű- 
sítése, ismertetése céljából külön tervezet készült az agitációs és propagandamun- 
ka feladatairól; határozatba hozták, hogy iparági aktívaüléseket kell szervezni 
a termelés időszerű kérdéseiről, a szakszervezetek feladatairól a népgazdasági 
terv teljesítésében. Ugyancsak nagyrészt a termelés növelését és a begyűjtés 
fokozását szolgálta a falusi pártszervezetek megerősítéséről szóló határozat. 
A termelési fegyelem, általában az állampolgári fegyelem megszilárdítását cé- 
lozta a bíróságok és az ügyészi szervek munkájának a párt vezető szervei által való 
felülvizsgálata. Szintén még januárban úgy döntött a Politikai Bizottság, hogy 
folytatni kell az államapparátus racionalizálását, 1955 folyamán 40 000 fővel 
kell csökkenteni az igazgatási szervek létszámát." 

Ezeket a döntéseket a következő hónapokban számos más gazdasági intéz- 
kedés követte. Februárban kimondták, hogy növelni kell az egyénileg dolgozó 
parasztok és a kisiparosok adóját, a hátralékok behajtásánál pedig fel kell szá- 
molni a liberalizmust. Márciusban elhatározták az import csökkentését, továbbá 
a falun különösen keresett iparcikkek árának felemelését. Határozat született 
a félbemaradt, főként nehézipari beruházások folytatására, elsősorban a nem 
termelő beruházások csökkentése útján. A Politikai Bizottság májusi döntése 
alapján sor került a gépipari normák emelésére, amelynek mértéke a határozat 
szerint meghaladta a 1099-ot. Ez időben született döntés arról is, hogy a Belke- 


: PI Archívum. 276. f. 53/212-214. 6. e. 

reskedelmi Minisztérium árukészletéből jelentős mennyiséget át kell csoporto- 
sítani s ezzel növelni az exportot. Júniusban határozatot fogadtak el a mezőgaz- 
dasági lakosság új adóztatási rendszeréről, amelynek alapján emelték a parasztság 
beszolgáltatási kötelezettségének mértékét." 

Ezek és más, itt fel nem sorolt intézkedések, a termelés, a termelékenység 
növelését, a külkereskedelmi és általában a népgazdasági egyensúly javítását 
célozták, ám az egyes rendelkezések hatása igen eltérő és ellentmondásos volt. 
Így pl. a munkafegyelem megszilárdítása, a normarendezés számos üzemben 
indokolt intézkedés volt, de mértéke, s nem egy esetben végrehajtásának módja 
is káros hatást gyakorolt, ha nem is a gazdaságra, de az egyes dolgozó kollektívák 
politikai hangulatára." Ugyanez még inkább elmondható a parasztságot érintő 
olyan intézkedésekről, amelyek az 1953 utáni rendelkezések korrigálását, visz- 
szavonását, a terhek növelését célozták." 

Összességükben azonban az 1955-ben hozott gazdasági vonatkozású dön- 
téseket nem lehet egyoldalúan és kizárólag hibásnak tekinteni sem gyakorlati, 
sem elméleti-politikai szempontból. Vonatkozik ez a Központi Vezetőség ülésein 
hozott határozatokra is. 

A szektás fordulat után, 1955 folyamán még két ízben ült össze a Központi 
Vezetőség, s mindkét ülésen nagy terjedelemben és súllyal szerepeltek a gazdasá- 
gi élet problémái. Júniusban a mezőgazdaság, novemberben pedig az ipar fej- 
lesztésének feladatai kerültek napirendre. A Központi Vezetőségnek e tárgykö- 
rökben hozott határozatai — mint erről még alább szó lesz — magukon viselték 
az 1955. márciusi politikai fordulat jegyeit, de több helyes, előremutató meg- 
Állapítást, célkitűzést is tartalmaztak. 

A Központi Vezetőség június 7—8-i ülésének , A mezőgazdaság szocialista 
átszervezésének és a mezőgazdasági termelés fellendítésének további feladatai- 
ról" hozott határozatát értékelve mindenekelőtt arra kell rámutatni, hogy ez 
központi helyen, egyértelműen, világosan tartalmazza az agrárpolitika előtt 
álló kettős feladatot: 

,A szocialista társadalom felépítése, dolgozó népünk jólétének emelése ér- 
dekében - olvashatjuk a határozat első, bevezető részében -— a mezőgazdaság 
terén pártunk előtt kettős, egymástól elválaszthatatlan feladat áll: 

a) A párt III. kongresszusa határozatának megfelelően számszerűen is to- 
vább kel! fejleszteni a termelőszövetkezeti mozgalmat — az egyénileg gazdálkodó 
dolgozó parasztoknak termelőszövetkezetekbe való önkéntes tömörülése útján — 
olyan ütemben, hogy a második ötéves terv végére a mezőgazdaságban is túl- 
súlyban legyen a szocialista szektor. A termelőszövetkezeti mozgalom fejlesz- 
tését elsősorban a meglévő termelőszövetkezetek megszilárdítása, példamutató 
gazdálkodása mozdítja elő. . . 


" PI Archívum. 276. f. 53/214., 220., 229., 230., 238. ő. e. 

" A normarendezés hatását a termelékenységre és a munkások keresetére lásd Habuda 
Miklós: A Magyar Dolgozók Pártja munkáspolitikájának néhány kérdése. 1954-1956. (Párt- 
történeti Közlemények, 1978. 4. sz. 110. o.) 

§ A kérdésre vonatkozóan lásd Orbán Sándor: Két agrárforradalom Magyarországon. 
Demokratikus és szocialista agrárátalakulás 1945-1961. Akadémiai Kiadó 1972. 149-150. o. 

b) Növelni kell és olcsóbbá, gazdaságosabbá kell tenni a mezőgazdasági ter- 
melést, hogy dolgozó népünk élelmiszerszükségletét mindjobban kielégíthessük 
és iparunkat mindinkább elláthassuk mezőgazdasági eredetű nyersanyagokkal. 
E feladat megvalósításában az állami gazdaságoknak és a termelőszövetkeze- 
teknek kell élen járniok, egész termelésük és elsősorban árutermelésük gyorsabb 
növelésével. 

Az ország lakosságának élelmiszerekkel s a könnyű- és az élelmiszeriparnak 
nyersanyagokkal való bőségesebb ellátása, valamint magának a dolgozó paraszt- 
ságnak, a munkás-paraszt szövetség erősítésének érdekében pártunknak és kor- 
mányunknak továbbra is támogatnia kell az egyénileg gazdálkodó dolgozó pa- 
rasztságot termelésének s különösen árutermelésének növelésében. Biztosítani 
kell az egyénileg gazdálkodó dolgozó parasztok számára a továbbiakban is, hogy 
termésük s különösen árutermelésük növelésében anyagilag érdekelve legyenek. 

A két fő feladatot: a mezőgazdaság szocialista átszervezését s a mezőgazda- 
sági termelés fellendítését — szögezi le ismételten a határozat — együttesen kell 
megoldanunk." 

A kettős feladat kitűzése, s a fentiekben való meghatározása igen nagy jelen- 
tőségű. Szakítás volt a korábbi nézetekkel, szembefordulás mind a szektás, dog- 
matikus, mind pedig a jobboldali törekvésekkel. Jelentőségét nem homályosít- 
hatja el, hogy az ekkor alkalmazott módszerek nem voltak megfelelőek e helyes 
célkitűzés megvalósítására. 

Ismeretes — ezt a párttörténetírás régen feltárta és az újabb kutatások is 
megerősítették -, hogy mind Rákosi Mátyás, mind Nagy Imre kételkedett ab- 
ban, hogy meg lehet nyerni az egyénileg dolgozó parasztokat, főként a közép- 
parasztokat a termelőszövetkezeti gazdálkodás ügyének, hogy az önkéntesség 
tiszteletben tartásával át lehet vezetni a parasztság tömegeit a nagyüzemi szo- 
cialista mezőgazdaság útjára. E kishitűségnek és a hozzá fűződő egyéb elképzelé- 
seknek nagy szerepe volt abban, hogy Rákosiék a mezőgazdaság szocialista át- 
szervezése során a gazdasági kényszer és a hatósági nyomás alkalmazásának 
útjára tértek, míg Nagy Imre a kisárutermelés megőrzésének, hosszú ideig való 
fenntartásának szószólója lett." 

Rákosiék elkerülhetetlennek tartották a gazdasági és az adminisztratív nyo- 
mást, valamint a termelés visszaesését az átszervezés során, amit — vélekedtek — 
majd a nagyüzemi mezőgazdaság termelésének gyors emelkedése kárpótol." Nagy 
Imre viszont, aki a termelőszövetkezeti mozgalom számszerű fejlesztése esetén 
ugyancsak nem látta biztosíthatónak a termelés növelését, arra hajlott, hogy az 
előbbiről, a számszerű fejlesztésről mondjon le. E tekintetben, ha sarkosan, pon- 
tatlanul fogalmazva is, nem ok nélkül jegyezte meg Gerő a Központi Vezetőség 
1955. júniusi ülésén: Nagy Imréék úgy tartották, hogy , nem lehet egyszerre kol- 
lektivizálni és a termelést is emelni és ezért népgazdaságunk korlátozott anyagi 
erői miatt először hosszú éveken keresztül az egyéni gazdaságot kell fejleszteni, 


3 Szabad Nép, 1955. június 9. 
" Vö. A magyar forradalmi munkásmozgalom története. 3. k. Kossuth Könyvkiadó 1970. 
209-210. o. 
" A kérdésre vonatkozóan lásd Rákosi Sándor: A Magyar Dolgozók Pártja II. kongresz- 
szusa a társadalmi-gazdasági fejlődésről. (Párttörténeti Közlemények, 1984. 2. sz.) 

s ha majd erőt gyűjtöttünk, akkor lehet csak áttérni a termelőszövetkezetek fej- 
lesztésére."" 

Ezt az egyoldalú kérdésfelvetést (ti. hogy vagy az átszervezés végrehajtása, 
vagy pedig a mezőgazdasági termelés emelése) vetette el a határozat, s foglalt 
el elvileg helyes álláspontot az agrárpolitika fontos kérdésében. Helyesen muta- 
tott rá arra is, hogy az átszervezés során célszerű szövetkezeti községek létreho- 
zására törekedni (ez majd nagy mértékben megkönnyíti a földrendezést), vala- 
mint, hogy nagy figyelmet kell fordítani az új termelőszövetkezetek politikai, 
szervezeti és gazdasági megerősítésére, a nagyüzemi termelési módszerek meg- 
honosítására. Egyaránt fontosnak tartotta a céltudatos politikai, szervező és gaz- 
dasági munkát a kollektivizálás során, valamint az önkéntesség elvének betar- 
tását. 

Sok helyes felismerést, célkitűzést fogalmazott meg az ipari termelés meg- 
javításának és műszaki színvonala emelésének feladatairól a Központi Vezetőség 
november 9-12-i ülésén elfogadott határozat is. 

Az ipar műszaki haladását szorgalmazva többek között kimondta, hogy 
emelni kell a gépgyártás színvonalát, új korszerű géptípusokat kell kifejleszteni 
és előállítani; fejleszteni kell a dízelmotor gyártást, dízelelektromos moz- 
donytípusok előállítását; meg kell oldani a mezőgazdasági munkák gépesítését, 
csökkenteni a mezőgazdasági gépek önsúlyát. Szólt a vegyipari gépgyártás, a 
híradástechnikai ipar, a műszeripar, a gyógyszeripar kiemelt fejlesztéséről; 
a korszerű kohászati eljárások elterjesztéséről; a szénbányászat gépesítéséről; 
a komplex geológiai kutatások elterjesztéséről. Célul tűzte ki jó hatásfokú erő- 
művek létesítését, az atomerőmű felépítésének előkészítését, az izotópok ipari 
alkalmazásának kiszélesítését; a műtrágya és a gyomirtószerek termelésének nö- 
velését, a korszerű szállítási módszerek, továbbá az építőiparban az előregyártott 
vasbetonelemek alkalmazását; illetve a szerelésjellegű építkezés elterjesztését. 
Hangsúlyozta, hogy a külföldi technikai fejlődés eredményeit széles körben ho- 
záférhetővé kell tenni a szakemberek számára; emelni kell a műszaki könyv- 
kiadás, valamint a szakmunkásképzés színvonalát. 

Az ipar irányításának megjavításáról szólva a határozat megállapította: 
,, Nem kielégítő a vállalatok munkájának pénzügyi ellenőrzése. A minisztériumok 
nem alkalmazzák megfelelően az anyagi érdekeltség elvét az ipar előtt álló felada- 
tok megoldásában. Ár-, bér-, pénzügyi és hitelrendszerünk nem ösztönöz eléggé 
a technika fejlesztésére, a takarékos gazdálkodásra, a minőség javítására." 
Ebből kiindulva szorgalmazta, hogy a terv keretei között nagyobb önállóságot 
biztosítsanak az ipari üzemek és igazgatóik számára a gazdálkodás terén. Célul 
tűzte ki a tervezés, különösen a távlati tervezés színvonalának emelését, a tervíe- 
gyelem megszilárdítását. Meg kell javítani — szögezte le a határozat — a vállalatok 
munkájának pénzügyi ellenőrzését, jobban kell érvényesíteni az anyagi érdekelt- 
ség ösztönző erejét, szélesíteni kell a minőségi munka és a műszaki fejlesztés 


" PI Archívum. 276. f. 52/30. 6. e. - Lényegében ezt a nézetet tükrözte a Központi 
Vezetőség 1953. decemberi határozata, ezt követően a Társadalmi Szemle több cikke és Nagy 
Imre 1954 őszi megnyilatkozásai. (Lásd a szerző korábbi tanulmányait: Párttörténeti Közle- 
mények, 1983. 2. és 1984. 1. sz.) 

" Szabad Nép, 1955. november 13. 

premizálását. Szólt a termelői árrendszer olyan átalakításáról, amely jobban 
serkenti a nyersanyaggal, különösen az importanyaggal való takarékosságot. 
Kimondta, hogy meg kell szilárdítani a vállalatok önálló elszámolását, növelni 
kell érdekeltségüket a nyereség fokozásában, továbbá javítani szükséges a káde- 
rek kiválasztását, képzését és a határozatok végrehajtásának ellenőrzését. 

Mind a mezőgazdaság, mind az ipar fejlesztéséről hozott határozat azt mu- 
tatja, hogy az 1953. júniusi fordulat nem múlt el nyomtalanul, hogy a korábbi 
gazdaságfejlesztési koncepcióhoz való visszatérés 1955 második felében már 
nem volt lehetséges. Nem lehetett szó, s ezt Rákosi és Gerő is felismerte, a ko- 
rábbi gazdaságpolitikához való teljes visszatéréshez, azt meghaladta az idő. 
Nem lehetett elkerülni, hogy a határozatokban tükröződjenek az iparfejlesztés 
és az agrárpolitika 1953 júniusa utáni új felismerései, sőt azokat meghaladó ál- 
lásfoglalások, szempontok is helyet kapjanak bennük. Ugyanakkor a két határo- 
zat helyes, előremutató megállapításainak értékét nagymértékben csökkentette 
az 1953 júniusa előtti politika igazolásának szándéka, az elkövetett hibák men- 
tegetése, ami (miként számos más akkori határozatot, állásfoglalást is) mind- 
két dokumentumot jellemezte. A mezőgazdaság fejlesztéséről szóló határozatban 
ez főként abban nyilvánult meg, hogy csak a jobboldali hibákról szólt, mint 
amelyek gátolták a mezőgazdaság gyorsabb ütemű fejlődését. Az ipari termelés- 
ről szóló határozat azonban már egyértelműen állást foglalt a korábbi iparosítási 
politika mellett. , Iparunkban — olvashatjuk a határozat bevezető részében - 
leggyorsabban a termelőeszközöket előállító iparágak fejlődtek: termelésük öt 
év alatt 18804-kal, a gépipar termelése 26794-kal növekedett. Ez megfelel a 
szocialista iparosítás követelményeinek." Az 1953 júniusa utáni intézkedéseket 
lényegében mind hibásnak minősíti a dokumentum, amikor leszögezi: , Az ipari 
termelés 1955-ben is jelentősen továbbfejlődött. A Központi Vezetőség 1955. 
márciusi határozatának végrehajtásával sikerült kiküszöbölni az átmeneti meg- 
torpanást, amely a jobboldali nézetek érvényesülése következtében iparunk és 
különösen nehéziparunk fejlődésében 1954-ben bekövetkezett. Az elmúlt évek 
során és ez évben elért eredmények kétséget kizáróan igazolják a szocialista ipa- 
rosítás politikájának, a nehézipar elsősorban való fejlesztésének helyességét." 
Az 1953 előtti hibákról nem esett szó, csak bizonyos fogyatékosságokról, amelyek 
a korszerű technika alkalmazásának hiányosságaival függnek össze. 

A múlt egyoldalú, hibás értékelésén kívül egyéb helytelen tételek is beke- 
rültek a dokumentumokba. Így a mezőgazdaság fejlődéséről szóló határozatban 
ismét olvasható az a megállapítás, hogy a mezőgazdaság átszervezése szükség- 
szerűen , éles és egyre éleződő osztályharcban megy végbe". A begyűjtési rend- 
szerről szólva pedig kategorikusan leszögezte: , A kötelező beadás hazánkban 
nem ideiglenes rendszabály, hanem gazdasági rendszerünk állandó és jellegze- 
tes vonása, amely a szocializmusban is fennmarad."!! 

A határozatok általában figyelmen kívül hagyták a gazdaságirányítási rend- 
szer megváltoztatására, módosítására vonatkozó korábbi javaslatokat, azokat az 
eredményeket, amelyek a Gazdaságpolitikai Bizottság munkája és a Miniszter- 

tanács Titkársága által kiküldött bizottság tevékenysége nyomán 1954 végére 
megszülettek és amelyeket írásba is foglaltak.!" A mezőgazdaságról szóló hatá- 
rozatra változatlanul a gazdasági feladatok, folyamatok részletekbe menő szabá- 
lyozása jellemző, az irányítás terén túltengenek az adminisztratív módszerek, a 
termelés gazdasági szabályozása alig kap teret. A termelés növelését, a hatéko- 
nyabb munkát lényegében a termelőszövetkezeteket irányító szervek, a járási 
mezőgazdasági osztályok és a gépállomások mezőgazdászi szervezete jobb mun- 
kájával vélték elérni. 

A helyes agrárpolitika kibontakozását azonban nemcsak a határozat fent em- 
lített fogyatékosságai, hibás tételei akadályozták. Az általános politikai irány- 
vétellel összhangban újból erősödtek a voluntarista tendenciák, a realitásokkal, 
a tényleges helyzettel, lehetőségekkel nem vagy nem eléggé számoló fejlesztési el- 
képzelések. 

Ezt mutatta többek között Gerő Ernőnek a júniusi plénumon tartott hoz- 
zászólása is. Bár Nagy Imréék nézeteit Rákosinál körültekintőbben és reálisab- 
ban értékelte Gerő, a termelésnövelés és az átszervezés ütemének meghatározása- 
kor már kevésbé volt körültekintő és mértéktartó. Felszólalásában annak a vé- 
leményének adott hangot, hogy a mezőgazdaság átszervezése nemcsak a terme- 
lés egyidejű, hanem nagyarányú emelése mellett oldható meg. Mint mondotta, 
az elkövetkező öt év alatt úgy kell mintegy 500 000 parasztcsaládot átvezetni a 
szocializmus útjára, , hogy eközben nemcsak egész mezőgazdasági termelésünk 
csökkenését akadályozzuk meg, hanem az előzetes számítások szerint a termelés 
mintegy 25 százalékkal emelkedjék..." Úgy tartotta, hogy e feladat reális, 
mert a feltételek ehhez már adottak: a mezőgazdaság szocialista szektorának 
súlya, az ipari háttér teljesítőképességének magas foka. , Mi ezt a kettős felada- 
tot — szögezte le Gerő - mindenekelőtt azért tudjuk megoldani, mert meglevő 
gépállományunk, műtrágyagyártó iparunk, általában gép- és vegyiparunk sok- 
kal magasabb teljesítményekre képes már jelenleg is, mint amennyit megvaló- 
sítunk."" 

Az 1955. márciusi fordulattal szükségszerűen együtt járó régi módszerek 
újraéledése különösen a mezőgazdaság ismét napirendre tűzött átszervezése 50- 
rán mutatkozott meg. 

Rákosiék már az újabb szektás politikai fordulat kezdetén, legelején eltértek 
a III. kongresszus állásfoglalásától, amely kitűzte ugyan az új tervidőszakra 
(1956-1960) a mezőgazdaság átszervezésének végrehajtását, de az adott időszak 
központi feladatának a meglévő szövetkezetek megszilárdítását, jövedelmük, 
hozamuk növelését állította." A Politikai Bizottság már 1955. január 26- i hatá- 
rozatában kimondta, hogy újra napirende kell tűzni a termelőszövetkezetek 
számszerű fejlesztését. Már tavasszal — szögezi le a határozat -— meg kell kez- 
deni a termelőszövetkezeti mozgalom fejlesztése érdekében az agitációt és így 
előkészíteni az őszi szervezést. Azt is határozatba foglalták, hogy a helyi viszo- 

nyoktól függően ősszel általános, ill. részleges tagosítást kell végrehajtani, s 
vissza kell állítani azt a rendszabályt, hogy csak három év után lehet a szövet- 
kezetből kilépni." 

A tervek szerint 1955 második felében 50 000-60 000 családot kellett a 
termelőszövetkezetekbe beszervezni, s az 1955 végi elképzelések szerint 1956- 
ban ugyanennyit, ami biztosította volna, hogy elérjék, ill. meghaladják a ter- 
melőszövetkezetek 1953 júniusa előtti tagságának csúcslétszámát. Az 1955 őszi 
átszervezések során arra törekedtek, hogy minél több középparasztot léptesse- 
nek be a szövetkezetekbe. Az előirányzatot számszerűleg ugyan teljesítették, 
a középparasztság jelentős tömegeit azonban nem sikerült a termelőszövetke- 
zetekbe bevinni. A célok teljesítése érdekében több helyütt rendkívül durva esz- 
közökkel is éltek. Különösen Nyugat-Magyarországon széles körben alkalmaz- 
tak ismét gazdasági és adminisztratív nyomást, olyan módszereket, amelyek 
eredeti céljukat így sem érték el, viszont nagy mértékben rontották a viszonyt 
a dolgozó parasztság tömegeivel. Vagyis a Központi Vezetőség 1955. júniusi 
határozatába foglalt számos helyes elv ellenére, eléggé tömegesen újból megis- 
métlődtek az 1953 előtti hibák, visszatértek a korábbi szektás módszerek, ami 
együtt járt az éppen csak újjáéledő népírontmozgalom ismételt elsorvasztásá- 
val is."s 

Szektás megnyilvánulás, az adminisztratív módszerekre, a , túlteljesítés- 
re", túlkapásra való hajlam nemcsak vidéken, nemcsak a mezőgazdaságban volt 
tapasztalható. Megmutatkozott ez a városokban, az üzemekben is. Egyes helye- 
ken ez a normarendezések során, de különösen a kölcsönjegyzéskor jelentke- 
zett elég széles körben. 

A Politikai Bizottság természetesen fontosnak tartotta a békekölcsönjegyzés 
sikeres lebonyolítását, a kibocsátási összeg túljegyzését is, de óvott az admi- 
nisztratív nyomástól, az agitációs munka fontosságát hangsúlyozta. Szeptember 
15-én úgy foglalt állást, hogy az előirányzaton felüli jegyzést elsősorban azok- 
nál kell szorgalmazni, akik a múlt évben az átlagnál kevesebbet vállaltak s a túl- 
jegyzés nem haladhatja meg az előirányzott összeg 2599-át." A kampány során 
azonban rövidesen kitűnt, hogy a 2594-os túljegyzést számos üzemben, intéz- 
ményben minimális feladatnak tekintik, olyan vállalatoknál is erőltetik, ahol 
nemrég került sor normarendezésre, ami a dolgozók jövedelmét amúgy is csök- 
kentette. Sok helyütt megengedhetetlen módszerekkel, szervezeti, adminiszt- 
ratív intézkedésekkel, megfélemlítéssel igyekeztek a vállalati szervek az általuk 
kívánatosnak tartott túljegyzést biztosítani. A Politikai Bizottság szeptember 
24-én külön napirend keretében foglalkozott e jelenségekkel. Úgy döntött, a 
Budapesti Pártbizottság nyomatékosan szólítsa fel a pártszervezeteket, szigorú- 
an tartsák be a kölcsönjegyzésre hozott határozatot." A jegyzés befejezése után 

a Politikai Bizottság ismét visszatért a kérdésre. Elítélte a túlkapásokat és ha- 
tározatot hozott a kilengések kivizsgálására, a túljegyzések szükség szerinti 
korrigálására. Egyúttal azonban a kampányt igen sikeresnek értékelte, mondván, 
az a pártaktíva akcióképességének fokozódását, helytállását demonstrálta. !" 

Tény, hogy 1955 márciusa után a pártszervezetek és pártszervek munkája, 
a pártélet felélénkült. Ennek jellege azonban eléggé eltérő volt. Egyes értelmi- 
ségi, hivatali pártszervezetekben, különösen az Írószövetség pártszervezetében 
a fokozott aktivitás a márciusi és az áprilisi határozatokkal való szembenállásban, 
az elutasításukban fejeződött ki."" Másutt, főként az ipari üzemekben (mint erről 
a márciusi határozat visszhangját tárgyaló jelentés beszámol) a funkcionáriusok, 
sőt a párttagság jelentős része is egyetértéssel fogadta a határozatokat, és a ko- 
. rábbiaknál aktívabban foglalkozott a termelés kérdéseivel." 

A márciusi határozat elfogadása, mozgósító hatása az üzemi pártszerveze- 
tekben, a kerületi, megyei pártértekezleteken különböző okokra vezethető visz- 
sza. Az 1953 után jelentkező huzavona, a jobboldali erők aktivizálódása, az egy- 
séges és határozott vezetés hiánya elkeserítette a vezetők, a párttagság jelentős ré- 
szét, sok esetben tehetetlenül szemlélték a gazdaság károsodását, esetenként a 
rendszerrel szembeni megnyilatkozásokat is. Úgy látták, hogy a márciusi határo- 
zat alapot teremt a negatív jelenségek felszámolására, a fegyelem megszilárdí- 
tására, a termelőmunka fellendítésére. Ugyanakkor sokan nem értették meg az 
1953 júniusában kidolgozott politikai irányvonal lényegét, értelmét. Voltak, 
akik úgy vélték, hogy a júniusi irányvonal háttérbe szorította az ipar jelentőségét, 
a munkásosztály érdekeit, s mint a budapesti pártbizottság március 11-i jelen- 
tésében olvasható, örültek, hogy ,, vége a parasztpolitikának"." Március után 
jelentkezett annak a jobboldali nézetnek a hibás ellenpontja is, mely szerint az 
1953 júniusa előtti időszakot kizárólag csak a hibák jellemezték, semmiféle ered- 
mény ekkor nem született. Mint a Párt- és Tömegszervezetek Osztályának a 
pártaktívák tapasztalatairól szóló, március végi összefoglaló jelentésében olvas- 
hatjuk: ,,. . számos elvtárs nem értékeli megfelelően az 1953. júniusi határozat 
végrehajtásában elért eredményeket. Néhányan úgy szólaltak fel, mintha az 
1953 júniusa óta eltelt időszak teljesen kárbaveszett volna."? 

E baloldali, szektás hangulatok, nézetek jelentkezése, felerősödése összefüg- 
gött azzal is, hogy egyes funkcionáriusok korábbi magatartásukat, 1953 előtti 
tevékenységüket próbálták így igazolni. Ám ez csak viszonylag kevesek maga- 
tartását motiválta. Tény ugyanis, hogy a pártapparátus összetétele 1953 óta 
jelentősen megváltozott; az akkori függetlenített pártmunkások több mint fele 
1953 után került az apparátusba. 1955 decemberére a funkcionáriusok 87,599-a 
megvált 1953 előtti beosztásától, ill. új munkaterületre került. A Párt- és Tö- 
megszervezetek Osztályának 1956. májusi kimutatása szerint a megyei pártbi- 

zottsági titkároknak több mint 9097-a, a járási titkároknak közel 10097-a, a bu- 
dapesti kerületi és a községi függetlenített párttitkároknak mintegy 8099-a 
1954 óta töltötte be tisztségét." 

Ennek ellenére a pártapparátusban megvolt a folyamatosság, de tagjainak 
kötődése az 1953 előtti politikához távolról sem volt olyan mértékű, hogy a jobb- 
oldali jelenségek elítélése elkerülhetetlenül és viszonylag nagy arányokban vált- 
sa ki a korábbi módszerek visszatérését. Helyes politikával, a kétfírontos harc 
kibontakoztatásával ezt elháríthatták volna. Ezzel elkerülhető lett volna a poli- 
tikai hangulat romlása, a párt és a tömegek közötti kapcsolat, mindenekelőtt a 
parasztsághoz és az értelmiséghez fűződő viszony megromlása. Annál inkább, 
mert a gazdasági helyzet alakulása alapot adott a párt és a tömegek között 1953 
óta ismét erősödő kapcsolatok megőrzésére, sőt további megszilárdítására is. 

A gazdasági helyzet viszonylag kedvező alakulásában nagy szerepet ját- 
szott, hogy 1955-ben a mezőgazdasági terméseredmények kiemelkedően jók 
voltak, túlszárnyalták az évtized addig legjobb, 1951. évi termését. Az 1955. 
évi bruttó termelés 1399-kal haladta meg az 1930-as évek átlagát, s 2899-kal 
volt nagyobb az 1949. évinél. A mezőgazdasági árufelvásárlás közel 2599-kal 
nőtt a megelőző öt év átlagához mérten." Ez jórészt a kedvező idájárásnak volt 
köszönhető, de nagy szerepet játszott az is, hogy az 1953 júniusa utáni intézkedé- 
sek pozitív hatása jórészt éppen ekkorra mutatkozott meg. A mezőgazdaság 
minden addigit meghaladó mértékben kapott gépeket, a mezőgazdasági beru- 
házás pedig nem csökkent 1954-hez képest, sőt relatíve, az 1955. évi beruházá- 
sok egészéhez viszonyítva emelkedett is. Jelentős eredménynek kell tekinteni 
továbbá azt is, hogy a termelőszövetkezetek termésátlaga ekkor haladta meg 
először az egyéni gazdaságokét s a mérleghiányos szövetkezeti gazdaságok ará- 
nya közel egyharmadára csökkent."" 

Az ipari termelés is számottevően fejlődött. Az 1954. évi visszaesés után 
1955-ben a gyáripar termelése ismét jelentősen emelkedett, nőtt a munka ter- 
melékenysége is. 1949-hez viszonyítva a nettó ipari termelés 1953-ban 194, 
1954-ben 188, 1955-ben 21094 volt. Az egy munkásra jutó nettó termelés 
ugyancsak 1949-hez mérten 1953-ban 129, 1954-ben 115, 1955-ben pedig 
. 12894-ot tett ki." 1955-ben mérsékelten növekedett a nehézipar, lendületesen 
a könnyű- és az élelmiszeripar. Jelentősen nőtt a ruházati cikkek termelése, külö- 
nösen emelkedett a bútorgyártás, az előző évihez képest a konyha- és a szoba- 
bútorgyártás mintegy megduplázódott." Nőtt a befejezett beruházások aránya, 
az ország külkereskedelmi mérlege pedig, a kivitel nagyarányú fokozása ered- 
ményeképpen jelentős, közel 900 millió devizaforintnyi többlettel zárult, s az 
eladósodási folyamatot sikérült lényegesen lelassítani." 

A nemzeti jövedelem az 1954-es visszaesés után ismét jelentősen emelke- 

dett: 1955-ben 8,997-kal volt több, mint az előző évben. A munkások és alkal- 
mazottak egy keresőre jutó átlagos reálbére, bár messze elmaradt az 1954. évi 
növekedéstől (ami 1952-hez viszonyítva több mint 209/-ot tett ki), de 1955-ben 
is tovább emelkedett, s kereken 699-kal meghaladta az 1949. évit. Ez az előző év- 
hez képest mintegy három és fél százalékos növekedést jelentett. A parasztság 
reáljövedelmének növekedési üteme jelentősen meghaladta a munkásokét. A 
parasztság reáljövedelme 1949-hez viszonyítva 1955-ben 120,594-ot tett ki, ami 
az előző évihez mérten közel 1094-os növekedést jelentett." Az életszínvonal 
az 1956-os évben sem csökkent, sőt némileg emelkedett, többek között az 1956. 
május 1-i árleszállítás eredményeként, amely mintegy 6500 cikkre terjedt ki, s az 
előzetes számítások szerint évi 900 millió forint megtakarítást jelentett a lakos- 
ságnak." 

A fentieket figyelembe véve megalapozottnak látszik az a megállapítás, 
hogy a párt és a tömegek közötti kapcsolat megromlása, a munkáshatalom meg- 
gyengülése, a pártvezetőség elszigetelődése 1955-1956-ban nem az általános 
gazdasági helyzetből, az életszínvonal romlásából fakadt, hanem más okok, egyéb 
tényezők játszottak benne szerepet. Természetesen a korábbi gazdaságpolitika 
hibái, következményei nem múltak el nyomtalanul, s a régi módszerek megismét- 
lődése, főként az adminisztratív nyomás újraéledése a mezőgazdaság átszer- 
vezése és az államkölcsönjegyzés során nagy károkat okozott, elsősorban azok 
körében, akiket közvetlenül érintett. 

De a párt vezető szerepének csökkenésében, a pártegység lazulásában, a 
párt és bizonyos értelmiségi körök közötti viszony romlásában nagy szerepe 
volt annak is, ahogyan a párt vezetősége, ill. a vezetést ismételten kisajátítani 
törekvő Rákosi-Gerő csoport az 1953 előtti politikát, valamint az 1953. júniusi 
fordulatot értékelte. 

Már korábban, az 1955. márciusi, valamint a júniusi és a novemberi hatá- 
rozatok tárgyalása során volt szó arról, hogy Rákosi és csoportja a jobboldali el- 
hajlás elleni harcot a korábbi hibák mentegetésére használta fel. Ez azonban 
nemcsak a márciusi fordulat során mutatkozott meg, nemcsak egyes határoza- 
tokban tükröződött, hanem a politika meghatározó elemévé vált s nagymérték- 
ben áthatotta a pártpropagandát. 

Ezzel összefüggésben, e helyütt két momentumra kell még a figyelmet föl- 
hívni. Az egyik, hogy az osztályharc éleződése nem csupán a mezőgazdaság 
átszervezése kapcsán fogalmazódott meg, hanem általánosabb érvénnyel is. 
Ismét hangot kapott az a nézet, hogy a szocializmus előrehaladása szükségsze- 
rűen maga után vonja az osztályharc éleződését. A másik, hogy a marxizmus- 
leninizmus értelmezését a Rákosi csoport a maga számára kívánta kisajátítani, 
s az 1955 márciusa utáni politikát kívánta az egyedül helyes, lenini elveken 
nyugvó politikaként elfogadtatni. 

Ezt tükrözi a Társadalmi Szemle 1955. májusi számának vezércikke is. 
Ebben többek között ezt olvashatjuk: , A szocializmus győzelmes előrenyomu- 
lása feltétlenül az osztályharc éleződésével jár. A kizsákmányoló osztályok és 


8 Adatok és adalékok. .. 15., 361., 394. o. 
u Szabad Nép, 1956. április 29. 

maradványaik fokozott ellenállást fejtenek ki és ez az ellenállás érezteti hatását 
a pártban is." Majd a cikk leszögezi, hogy a párt , leleplezte a jobboldali kapi- 
tuláns nézeteket, ideológiailag csapást mért azokra, megvédelmezte a párt mar- 
xista-leninista politikáját, eszmei, politikai és szervezeti egységét. A Központi 
Vezetőség márciusi és áprilisi határozatai — folytatódik a cikk - olyan akadályo- 
kat hárítottak el szocialista építésünk útjából, melyek húsz hónapon át gátolták 
fejlődésünket. "?? 

Hasonló álláspontot, ugyanazt az egyoldalúságot képviselte a Szabad Nép 
vezércikke is, amely Sztálin születésének évfordulója alkalmából jelent meg 
, Hűség a leninizmushoz - Sztálin nagy öröksége" címmel. Ebben is megtalál- 
ható az osztályharc szükségszerű, szüntelen éleződésének tétele. , A hatal- 
muktól megfosztott volt uralkodó osztályok - olvasható a cikkben — a szocia- 
lizmus minden sikerére ellenállásuk fokozásával válaszolnak." Ebben az írásban 
is lényegében csak a jobboldali hibák minősülnek eltérésnek, elhajlásnak a mar- 
xizmus-leninizmustól. , Szabadságunk tizenegyedik esztendejében eredménye- 
inkre visszatekintve — szögezi le a cikk -— joggal állapíthatjuk meg, hogy sikerein- 
ket azért érhettük el, mert pártunk Központi Vezetősége elsajátította és a ma- 
gyar viszonyokra eredményesen alkalmazta a leninizmust. A legutóbbi két esz- 
tendő [sic!] tapasztalatai ugyanakkor azt is bizonyítják, hogy minden eltérés a 
lenini elvektől... kárt okoz a nép ügyének, a szocializmus építésének.""" Nem 
volt mentes e nézetektől a Társadalmi Szemle 1956. januári száma sem, amikor 
a folyóirat megjelenésének 10. évfordulója alkalmából leszögezte: ,,A felszabadu- 
lás utáni első esztendőkben Íti. a folyóirat — Sz. B.] még nem tudta eléggé ha- 
zánk viszonyaira alkalmazni a munkásmozgalom nagy tanítóinak, Marxnak, En- 
gelsnek, Leninnek és Sztálinnak a tanításait.""" E megállapítás a legeredménye- 
sebb, nagy társadalmi vívmányokban különösen gazdag 1945-1948-as éveknek, 
a hatalomért vívott harc, a népírontpolitika időszakának politikáját kérdőjelezte 
meg, amelyre éppen a forradalmi elmélet alkotó alkalmazása volt jellemző, még 
ha a kommunista politika akkor sem volt hibátlan. 

Rákosiék a márciusi határozatot kiemelkedő eseménynek, mondhatni víz- 
választónak tekintették a párt történetében. Ezt mutatja az a határozat is, ame- 
lyet a novemberi központi vezetőségi ülésre készítendő politikai beszámolóval 
kapcsolatban a Politikai Bizottság hozott: , A beszámoló kiindulópontja — fog- 
lalta össze a kérdésről folytatott vitát, s fogalmazta meg egyúttal a határozatot 
Rákosi -— a Központi Vezetőség 1955. márciusi határozata legyen, kihangsú- 
lyozva, hogy e határozat határkő a párt életében."? Ennek megfelelően kezdte 
Rákosi a Központi Vezetőség ülésén a beszámolóját. Egyfelől hangsúlyozta, hogy 
a márciusi határozat a jobboldali elhajlás felszámolását tűzte ki célul, másfelől 
kijelentette, hogy ez a határozat jelölte ki , politikai, gazdasági és kulturális 
életünk minden területén pártunk helyes irányvonalát". Ezek után szögezte le: 
, Központi Vezetőségünk márciusi ülése fontos határkő volt pártunk életében. 


": Társadalmi Szemle, 1955. 5. sz. 13. o. 
" Szabad Nép, 1955. december 21. 

". Társadalmi Szemle, 1956. 1. sz. 1-2. o. 
3 PI Archívum. 276. f. 53/256. ő. e. 


E beszámoló feladata, hogy az események tükrében mutassa meg, mit és hogyan 
hajtottunk végre az elmúlt 8 hónap alatt az elénk tűzött célokból.""" 

Igaz, sem Rákosi beszámolójából, sem a különféle határozatokból az 1953. 
júniusi határozatot nem lehetett teljesen kiiktatni, s hatott az életben is — mint 
korábban erről szó volt -, ám rendkívül nagy politikai kárt okozott, hogy a párt 
irányvonaláról szólva főként csak a márciusi határozatra hivatkoztak. Az 1953. 
júniusi határozat jelentősége a pártpropagandában is teljesen háttérbe szorult. 
Ez már ekkor is zavart okozott a pártaktívában, ellenállást váltott ki mind a párt- 
tagság, mind a pártonkívüliek körében. Káros hatása később még inkább kiütkö- 
zött. 

A korábbi politika hibáinak mentegetése, a júniusi fordulat jelentőségének 
elhallgatása, ugyanakkor az 1955. márciusi határozat fontosságának kiemelése 
szorosan összefüggött azzal, ahogyan a Rákosi csoport Nagy Imre ügyét kezelte. 

Mint arról korábban részletesen szó volt, tény, hogy Nagy Imrének több 
kérdésben hibás nézetei voltak, s a Rákosi képviselte politikával szemben 1954 
őszén úgy lépett fel, hogy azzal a kispolgári, burzsoá nézetek terjedését, vala- 
mint a jobboldali csoportosulások szerveződését segítette elő. A márciusi hatá- 
rozat után pedig kettős játékba kezdett. Egyfelől 1955 május elején őszintétlen 
módon biztosította a pártvezetőséget a márciusi és áprilisi határozattal való 
egyetértéséről, másfelől frakció szervezésének útjára tért s megkezdte nézeteinek 
rendszerbe foglalását. 

1955. május 4-én Nagy Imre levelet intézett a Politikai Bizottsághoz. Eb- 
ben kijelentette: , A Magyar Dolgozók Pártjának politikai irányelveivel és gya- 
korlati célkitűzéseivel, amelyeket a Központi Vezetőség 1955. március 4-i és 
április 14-i határozatai kijelölnek, egyetértek, megvalósításukban, mint a párt 
tagja, a párt által megjelölt munkakörben, a párt elvi és szervezeti egységén őr- 
ködve, fegyelmezetten és minden erőmmel kész vagyok közreműködni. Ennek 
során arra fogok törekedni, hogy munkámmal minél hatékonyabban hozzájárul- 
jak az általam elkövetett hibák helyrehozásához." Azt is külön leszögezte, hogy a 
Központi Vezetőség említett határozataiban , igazságosan és pártszerűen bírált 
hibáim miatt ellenem foganatosított rendszabályokkal, bár rendkívül szigorúak, 
egyetértek". Az általa elkövetett hibákról ugyan konkrétan nem szólt, de kilá- 
tásba helyezte ezek , elvi elemzését és ennek alapján a mélyreható, pártszerű ön- 
kritika gyakorlását . . . "?" 

Ezt az ígéretét Nagy Imre nemcsak nem tartotta be, hanem 1955 nyarától, 
az akkor a Magyar Nemzet szerkesztőségében dolgozó Losonczy Gézával együtt 
már egy szervezett frakció élén tevékenykedett, s megkezdte irányvonalának 
részletes kidolgozását. Számos témáról tanulmányt írt, amelyet az ellenforra- 
dalom után nyugatra csempésztek, s ott 1957-ben ,, A magyar nép védelmében" 


"6 PI Archívum. 276. f. 52/31. ő. e. 

"7 To. 276. f. 62/2. ő. e. 

5 Vö. A magyar forradalmi munkásmozgalom története. 3. k. 218. o.; Berecz János: 
Ellenforradalom tollal és fegyverrel. 1956. Második, jav. és bőv. kiadás. Kossuth Könyvkiadó 
1981. 53. és köv. o. 

címmel megjelentettek." Ennek bevezetőjében is az áll, hogy az írások 1955 
nyarán-őszén készültek el. , Előre kívánom bocsátani — olvasható itt -, hogy 
dolgozatomat az SZKP XX. kongresszusa előtt írtam, nagyrészt 1955 nyarán s 
alapjában 1955 szeptemberében készültem el vele." Néhány tanulmány azon- 
ban, mint e kiadványból is kiderül és az Igazságügyminisztérium 1958 júniusi 
közleménye" is tartalmazza, később, 1955 decemberében és 1956 elején író- 
dott, s került a Nagy-Losonczy csoporthoz közelálló személyek között terjesz- 
tésre. 

Nem célom Nagy Imre nyugaton megjelentetett terjedelmes írásainak rész- 
letes elemzése. Csupán arra kívánok rámutatni, hogy — májusi beadványának 
kifejezésével élve — az , antimarxista—antileninista jobboldali hibák" , mélyre- 
ható, pártszerű önkritikája" helyett, a szóban forgó tanulmányokban saját ko- 
rábbi nézeteinek igazolását, további kifejtését és több tekintetben rendszerezé- 
sét találni. A kéziratban is fennmaradt írásokban (az , Erkölcs és etika" ; , A nem- 
zetközi kapcsolatok öt alapelve" című tanulmányokban) többek között kétségbe- 
vonta a hatalom munkásjellegét s a párt és az állam külpolitikai orientációjának 
megváltoztatását tűzte ki célul. Úgy tartotta, hogy az országnak ki kell lépnie 
a Varsói Szerződésből s a semlegesség útjára kell térnie. , Kis országok számára, 
mint Magyarország - írta — létkérdés helyesen meghatározni helyzetüket az 
államok közötti viszonyok terén... El kell kerülnie, hogy az ország a hatalmi 
tömbök összecsapásának aktív részese legyen..." Majd leszögezte: , A leg- 
célravezetőbbnek látszik a haladó demokratikus és szocialista vagy hasonló 
típusú, úgyszintén az öt alapelvet osztó más országok egybehangolt külpolitikája 
a hatalmi tömbök politikája ellen, semlegesség vagy aktív egymás mellett élés 
alapján."" 

Nagy Imre tehát már 1955 végén, 1956 elején mellőzve a különböző orszá- 
gok eltérő társadalmi rendszerét, az egyes politikai és katonai szövetségek jel- 
legét és célját, egyszerűen csak a , kis országok" és a , nagyhatalmak" kategó- 
riáiban gondolkodott, és a szocialista országokhoz fűződő szövetségi kapcsolat 
megbontásának, a Szovjetuniótól való eltávolodásnak a platformjára helyezke- 
dett. A , tömbpolitika" sommás elítélése és a , semlegesség" jelszava gyakorla- 
tilag kendőzésül szolgált egy olyan politika számára, amely az országot kisza- 
kítja a szocialista országok védelmi rendszeréből, annullálja a magyar—szovjet 
együttműködési egyezményt, s így megfosztja az országot természetes szövet- 
ségeseitől, a szocialista építés fő támaszától. Nagy Imre ezzel elutasította, 
megtagadta a szocializmus világtörténelmi szerepét a békéért, a társadalmi 
haladásért vívott harcban, letért a proletár internacionalizmus elvi alapjáról. 
Immár nemcsak arról volt szó, hogy a szocialista építés feladatait, a párt szere- 


" 1956 után a magyar nyomozó hatóságok lefoglalták az e gyűjteményben közölt több 
tanulmány Nagy Imre által saját kezűleg írt eredeti példányát. A Nagy Imre elleni bírósági 
eljárás során arra is fény derült, hogy a tanulmányok miként kerültek külföldre. (Nagy Imre 
és bűntársai ellenforradalmi összeesküvése. Kiadja a Magyar Népköztársaság Minisztertanácsa 
Tájékoztatási Hivatala. (É. n.) 17., 19-20., 106-107., 125. o.) 

§ Népszabadság, 1958. június 17. 

4 Idézi és Nagy Imre idevonatkozó nézeteit részletesen elemzi Berecz János: id. 
mű, 55-56. o. 

pét hibásan ítéli meg, hanem arról, hogy olyan útra tért, amely végső eredmé- 
nyét tekintve nem sokban különbözött az imperialista körök által a szocialista 
országok ellen folytatott , felszabadítási" politikától." 

Mégis súlyos hiba volt és nagy károkat okozott, hogy Rákosi a nézetek 
elvszerű tisztázása, Nagy Imre valóságos nézeteinek megalapozott bírálata he- 
lyett csupán újabb adminisztratív lépéssel, Nagy Imrének a pártból való kizárá- 
sával kívánta az ügyet lezárni. Rákosi már 1955 novemberében javasolta a Poli- 
tikai Bizottságnak Nagy kizárását, amikor még nem is voltak ismeretesek tanul- 
mányai, s újabb keletű nézeteit a Varsói Szerződésből való kilépésről még pa- 
pírra sem vetette. (A szóban forgó tanulmány csak 1956 elején készült el.) 

A Központi Ellenőrző Bizottság 1955. december 3-án zárta ki Nagy Imrét 
a pártból. Az indoklás legalább olyan általános volt, mint Nagy Imre május 4-i 
beadványa, amelyet Rákosi javaslatára a PB azzal utasított el, hogy a levélben 
gyakorolt önkritika elégtelen, , mert teljesen általános, az elkövetett hibákról 
nem beszél, illetve azoknak semmiféle konkrét elemzését nem tartalmazza". 
A KEB döntése néhány mondatban megismétli a márciusi és az áprilisi határo- 
zatokban már szereplő bírálatot. Új momentumot csak annyiban tartalmazott, 
hogy utalt Nagy frakciós szervezkedésére és leszögezte, hogy azért , nem gya- 
korolt megfelelő önkritikát, mert jelenleg sem ért egyet a párt politikai irány- 
vonalával"."§ A közleményben kizárásának közvetlen indítékáról, arról, hogy 
az értelmiségi körökben folyó szervezkedést, a kulturális téren foganatosított 
adminisztratív rendszabályok elleni tiltakozást pártfogolja, inspirálja — nem 
esett szó. 

Ennek a határozatnak és Nagy nézeteinek szektás, , baloldali" bírálata a 
sajtóban nem volt, nem is lehetett meggyőző. Nem erősítette meg a párt egy- 
ségét, sőt Rákosi szándékával ellentétben még az ő személyes pozicióját sem, 
hanem az egész pártvezetés tekintélyét rombolta, a pártegység megbomlásához 
adott újabb indítékot. Nem véletlen, s főként nem valamiféle jobboldaliságból 
következett, hogy a Központi Vezetőség tagjai közül többen nem értettek egyet 
a Nagy Imre-ügy kezelésével, kizárásának módjával sem. 

Szántó Zoltán már az 1955. márciusi határozat után, a Tájékoztatási Hiva- 
tal pártalapszervezetének taggyűlésén hangot adott annak az aggályának, hogy 
a márciusi határozat és a Nagy Imre-ügy kezelése ismét káros hatással lesz a 
politikai életre. Többek között ezeket mondta: , Az 1953. júniusi határozatok 
megszületésének körülményei és az egész hangszerelés, ahogy annak a nyilván- 
nosság elé tárása történt, igenis csökkentette pártunk vezetésének tekintélyét. 
A márciusi határozat meghozatalakor — bár politikai tartalmát szükségesnek tar- 
tom és helyeslem - megint az az aggodalom támadt bennem, hogy meg fognak 
ismétlődni ugyanazok a jelenségek, amelyek június után, és tovább fogják csök- 
kenteni a pártvezetés tekintélyét." Rámutatott, hogy a júniusi fordulathoz ha- 


8 Nagy Imre nézeteit részletesen elemzi Nemes Dezső: Nagy Imre , eszméi? és az árulás 
ideológiai előkészítése. (Társadalmi Szemle, 1957. 7-8. sz.) A kérdésre vonatkozóan lásd még 
Molnár Tános: Ellenforradalom Magyarországon 1956-ban. (Akadémiai Kiadó 1967.) 

4 PI Archívum. 276. f. 53/230. ő. e. 

4 Pártépítés, 1955. 12. sz. 32. o. 

sonlóan súlyos következménye lehet annak, ha újfent minden, ami addig tör- 
tént, bírálat tárgyát képezi. Rossz az a tendencia — mondotta -, hogy tömény 
jobboldaliságnak állítsák be a június utáni politikát, s Nagy Imrét a nyilvános- 
ság előtt megbélyegezzék. Ebben az esetben ugyanis , az a veszély fenyeget, 
hogy Nagy elvtárs, akár akarja, akár nem, a külső és belső ellenforradalom 
reménységévé válik nálunk".:5 

Voltak mások is, akik kételyeiknek adtak hangot vagy más módon juttatták 
kifejezésre aggályukat. Ezt tükrözte Rákosinak a novemberi központi vezetőségi 
ülésről a Politikai Bizottságban adott értékelése. Az ülés — mondotta Rákosi -— 
, alapjában véve sikeresen oldotta meg feladatát, de vannak olyan jelek, ame- 
lyek mellett nem lehet elmenni, elsősorban az, hogy az ülésen számos elvtárs 
volt, aki nem ért még teljesen egyet a Központi Vezetőség márciusi határozatá- 
val, a Központi Vezetőség jelenlegi politikájával, de ezt nem mondja meg, 
elhallgatja. Ezt a helyzetet — tette hozzá — sokáig fenntartani nem lehet." A ki- 
utat a jobboldali jelenségek elleni fokozott harcban jelölte meg."" 

Az 1953 júniusa óta folytatott politika elvetése, valamint Nagy Imre ügyé- 
nek egyoldalú kezelése mellett egyéb körülmények is közrejátszottak abban, 
hogy 1955 folyamán a pártvezetőség tekintélye tovább csökkent s a párton 
belül növekedett a zavar. Változatlanul nagy károkat okozott a törvénysértő 
eljárások felülvizsgálatának, a rehabilitációnak a halogatása. Különösen 1955 
nyarától kezdve, amikor is az SZKP és más testvérpártok megkezdték az 1948 
után Jugoszláviával megromlott viszony rendezését, a Tájékoztató Iroda hibás 
és káros határozatainak önkritikus felülvizsgálatát. 

1955. május 26-án érkezett Belgrádba az N. Hruscsov és N. Bulganyin 
vezette szovjet kormányküldöttség és több napos beható eszmecsere után június 
2-án aláírták a két állam kormányának közös nyilatkozatát, amelynek értelmé- 
ben kiküszöbölik az országaik között keletkezett zavaró momentumokat és fej- 
lesztik kapcsolataikat." Ezzel egyidejűleg a Tájékoztató Iroda pártjai vissza- 
vonták a jugoszláv kérdésben hozott 1949. évi határozatot." 

Ezt követően a Szovjetunió kormányküldöttsége tájékoztatta a szocialista 
országok vezetőit a belgrádi tárgyalásokról. Bukarestben június 5-én került sor 
a szovjet kormányküldöttségnek Románia, Magyarország és Csehszlovákia kép- 
viselőivel folytatott eszmecseréjére, amelyen magyar részről Rákosi és Hegedűs 
András vett részt. Az itt elfogadott közlemény megállapította: ,, A Bukarestben 
lezajlott eszmecsere eredményeképpen leszögezték, hogy teljes az egyetértés 
Románia, Magyarország és Csehszlovákia vezetőivel az említett államok érde- 
keit érintő minden nemzetközi kérdésben, továbbá megelégedéssel nyilatkoztak 
a Szovjetunió és Jugoszlávia között elért baráti együttműködésről." Kifejezték 
reményüket, hogy , baráti együttműködés jön létre országaik és Jugoszlávia 
között a béke és a szocializmus ügyének további megszilárdítása érdekében"." 

Ezek az események immár egyre szélesebb közvélemény előtt tették vilá- 
gossá, hogy a Rajk-per koholt vádakon alapult, hisz a Tájékoztató Iroda 1949. 
novemberi határozata, amelyet most hatályon kívül helyeztek, nagyrészt az e 
perben és a per után elhangzott vádakra épült. A viszony normalizálása Jugo- 
szláviával a , baráti együttműködés", a , béke és a szocializmus megerősítése" 
jegyében ettől függetlenül is eleve kételyeket támasztott sokakban a Rajk László 
és a párt más ismert harcosai ellen folytatott bírósági eljárások hitelét illetően. 

Rákosi és csoportja azonban változatlanul halogatta a teljes rehabilitációt, 
valamennyi törvénysértő eljárás feltárását, és főként személyes felelősségét és 
szűk csoportja más tagjainak felelősségét igyekezett elkendőzni. A júniusi köz- 
ponti vezetőségi ülésről, ahol Rákosi többek között beszámolt a bukaresti érte- 
kezletről, csupán olyan kommüniké jelent meg, amely üdvözli a Szovjetunió és 
Jugoszlávia között elért baráti együttműködést és deklarálja: , A Magyar Dolgo- 
zók Pártja a maga részéről minden módon, teljes erővel azon fog munkálkodni, 
hogy . . . mielőbb létrejöjjön és elmélyüljön a szívélyes, egészséges, baráti vi- 
szony a Magyar Népköztársaság és a Jugoszláv Szövetségi Népköztársaság, 
valamint népeik között.""" A Rajk-perről és a saját, valamint társai felelősségé- 
ről a két ország viszonyának megromlásában nem esett szó. A nyilvánosság 
előtt erre Rákosi először augusztusi csepeli képviselői beszédében utalt, de oly 
módon, hogy nem tért ki a Rajk- és teljes egészében az akkor már letartóz- 
tatásban levő Péter Gáborra, az Államvédelmi Hatóság volt vezetőjére hárította 
a felelősséget, mondván: megrágalmazta Jugoszlávia vezetőit." 

A párttagság először a novemberi központi vezetőségi ülés után kapott 
tájékoztatást a magyar-jugoszláv viszony alakulásáról és ezzel összefüggésben 
a Rajk-perről. A tájékoztatás azonban igencsak hiányos és félrevezető volt, 
mert kizárólag Berijára és Péter Gáborra hárította a felelősséget, valamint azt 
állította, hogy Rajk maga adott alkalmat az ilyen eljárásra azzal, hogy eltitkolta 
első letartóztatásának körülményeit, múltbeli hibáit. , Péter Gábor és társai 
— olvasható a Központi Vezetőség nevében kiküldött bizalmas tájékoztatóban — 
Rajk László múltbeli hibáit felhasználva . . . hamis vallomásokra kényszerítet- 
ték Rajkot és másokat."""? 

A Berijára való utalás kétségtelenül indokolt volt, s megegyezett az SZKP 
KB állásfoglalásával, amelyben jóváhagyta a szovjet küldöttség május végi és 
június eleji belgrádi tárgyalásait."" Aligha lehet kétségbe vonni a Péter Gábort 
terhelő felelősség felvetésének jogosságát, de ezzel beérni, ráadásul részben 
Rajk Lászlóra hárítani a történtekért a felelősséget — több volt, mint egyszerű 
megtévesztés. Mindez azért sem találhatott hitelre, mert az 1949. szeptember 
30-i budapesti pártaktíván maga Rákosi jelentette ki, mondhatni az egész or- 
szág előtt, hogy maga is részese volt a per előkészítésének. Terjedelmes beszé- 

dében akkor többek között ezeket mondta: , Nem volt gyakorlatunk az ilyen 
ügyek felgöngyölítésében és tudtuk, hogy nem lehet könnyelműen hozzáfogni. 
Nem is volt könnyű a felgöngyölítés kidolgozása és megvallom, hogy sok álmat- 
lan éjszakámba került, amíg a végrehajtás terve alakot öltött." 

Hangsúlyozni kell, hogy az ország lakossága semmiféle tájékoztatást ezéls 
ről az ügyekről nem kapott, de a hírek különböző csatornákon, különböző for- 
mában terjedtek, s rontották a politikai légkört, tovább rombolták a párt iránti 
bizalmat. Hosszú hónapoknak kellett eltelnie ahhoz, hogy a nagy nyilvánosság 
előtt a törvénysértésekről ismét szó essen, s maga Rákosi nyilvánosan szót 
ejtsen sajátos felelősségéről. 

Az események ilyen alakulása elsősorban az értelmiség, főként az írók, az 
újságírók körében váltott ki ellenzést. Különböző formákban mindenekelőtt ők 
adtak hangot a pártvezetőség irányvonalával szembeni elégedetlenségüknek. 
Hosszú ideig nem lehetett összehívni az Írószövetség Elnökségének ülését, 
mert - mint az írókkal folytatott tárgyalásokról szóló áprilisi feljegyzés rögzíti — 
az írók nagy része a passzív rezisztencia álláspontjára helyezkedett, Déry Tibor, 
Zelk Zoltán és mások is kijelentették, hogy nem értenek egyet a márciusi hatá- 
rozattal, azt nem kívánják megtárgyalni, munkájukra vonatkozóan nem kíván- 
nak következtetéseket levonni."" Rákosinak és más pártvezetőknek az írók kü- 
lönböző csoportjaival folytatott beszélgetésein többen kifejtették — mint azt az 
e beszélgetésekről készített május 20-i és június 2-i feljegyzések rögzítették -, 
hogy az írók a kialakult légkörben nem tudnak dolgozni, nő a korábbi hibák- 
hoz való visszatérés veszélye, ellenzik az adminisztratív intézkedéseket, az alle- 
gorikus versek, a kísérletező írók megbélyegzését, s azt is hangsúlyozták, hogy 
biztosítani kell az íróknak a tévedéshez való jogát." 

E tárgyalások azonban eredményre nem vezettek. Rákosi egyoldalú hada- 
kozása a jobboldali jelenségek ellen nem volt, s nem is lehetett meggyőző. ,, Az 
egész országban - mondta például Rákosi a májusi beszélgetésen — kolosszális 
károk történtek az elmúlt húsz hónap folyamán a jobboldali törekvések, s nem 
utolsó sorban Nagy Imre elvtárs helytelen politikai vonala miatt." Júniusban 
pedig ekképpen fogalmazott: , Olyan műveket kell adni az olvasóknak, ame- 
lyek elősegítik, hogy előrejussunk abból a kátyúból, amibe a jobboldali politika 
vitte az országot." Felvetette azt is, hogy meg kell vizsgálni, nem sok-e egy kis 
Ssszég Sátárá egy 350 tagú Írószövetség."? 

thető, hogy a viszony az írók nagyobb része és a párt vezetői között 
1955 őszén-telén tovább romlott. Szeptemberben sor került az Irodalmi Újság 
17-i számának betiltására, ami újabb okot adott a párt politikájának, az admi- 
nisztratív intézkedéseknek a bírálatára. Az Írószövetség szeptember 19-i kom- 
munista aktívaülésén sokan élesen elítélték az irodalmi lap betiltását, mások 
egyenesen párt- és népellenes tettnek minősítették az eljárást."" Később, októ- 

ber közepén pedig az írók egy csoportja, élén Déry Tiborral, Zelk Zoltánnal 
és Losonczy Géza közreműködésével memorandumot készített, amelyben tilta- 
koztak a párt és a funkcionáriusok önkényeskedése ellen, s a dokumentumot 58, 
különböző alapszervezetekhez tartozó író, művész, újságíró írta alá." A memo- 
randumban, majd az Írószövetség november 10-től 3 napon át ülésező taggyű- 
lésén az adminisztratív intézkedések ellen tiltakozva, lényegében a párt kultúr- 
politikáját, egész politikai irányvonalát támadták." 

Természetesen az írók között sem volt teljes egység. Voltak, akik a már- 
ciusi fordulatot helyeselték; egyesek, ha fenntartásokkal is, támogatták a párt 
általános és kulturális politikáját. Ám az írók többsége szembehelyezkedett a 
párt akkori politikájával, s a fellépésekben nemcsak indokolt bírálat hangzott 
el, hanem az irodalom szabadságának jelszava jegyében megfogalmazódtak a 
párt vezető szerepét, magát a rendszert általában elutasító, támadó nézetek is, 
tapasztalható volt a kispolgári, polgári hangulatok, törekvések térnyerése. A 
helyzet legfontosabb sajátossága éppen az volt, hogy a megalapozott bírálat, 
a politika, a gazdaság terén mutatkozó hibák kijavításának szándéka, az iroda- 
lom lenini értelemben vett megújítására irányuló törekvés mindinkább egybe- 
folyt a jobboldali, revizionista, sőt a rendszer megdöntését célzó elképzelések- 
kel."! Mindez már 1955 őszén, többek között a novemberi írószövetségi tag- 
gyűlésen is megmutatkozott. 

A párt vezető szervei több ízben is foglalkoztak a kialakult helyzettel és 
novemberben határozatot hoztak az irodalmi életben mutatkozó jobboldali je- 
lenségekről."" A dokumentum okkal mutatott rá bizonyos jobboldali megnyilvá- 
nulásokra, lényegüket tekintve polgári nézetek jelentkezésére, felerősödésére, 
ám összességében alkalmatlan volt a jobboldali jelenségek visszaszorítására, 
mert a politikai irányvonal megváltoztatása nélkül nem is kerülhetett rá sor." 
Nem érhették el céljukat a határozat nyomán, s már korábban is foganatosított 
adminisztratív rendszabályok, a pártfegyelmi eljárások és a különböző lapok 
(Szabad Nép, Irodalmi Újság, Magyar Nemzet) szerkesztőségének összetételé- 
ben végrehajtott változtatások sem. 

A márciusi szektás irányvonal csődje, a pártvezetőség erőtlensége, kép- 
telensége a jobboldali törekvések visszaszorítására azonban csak később, 1956 
tavaszán, a márciusi központi vezetőségi ülés után mutatkozott meg a maga 
teljességében. 

A KÖZPONTI VEZETŐSÉG 1956. MÁRCIUSI HATÁROZATA. 
A POLITIKAI VÁLSÁG ELMÉLYÜLÉSE 


1956 februárjában az egész nemzetközi kommunista- és munkásmozgalom 
szempontjából igen nagy jelentőségű esemény színhelye volt Moszkva. Ekkor, 
február 14-től 25-ig ülésezett a Szovjetunió Kommunista Pártjának XX. kong- 
resszusa. 

A kongresszus értékelte az előző években megtett út, a XIX. kongresszus 
óta végzett munka tapasztalatait és több fontos következtetést vont le a máso- 
dik világháború utáni fejlődésből. A világban végbement történelmi változáso- 
kat értékelve a kongresszusi határozat megállapította: , Korunk fő jellegzetes- 
sége, hogy a szocializmus túlnőtt egy ország keretein, és világrendszerré vált, 
a kapitalizmus pedig erőtlennek bizonyult arra, hogy megakadályozza ezt a 
világtörténelmi folyamatot. """ A háborút követő időszak másik történelmi jelen- 
tőségű eseménye -— emelte ki a határozat — az imperializmus gyarmati rendsze- 
rének szétesése s ezzel párhuzamosan a béke fenntartásáért, az imperialista 
háború kirobbantásának megakadályozásáért küzdő erők megnövekedése világ- 
szerte. 

E változásokat értékelve a kongresszus nagy jelentőségű, az egész kommu- 
nista mozgalom politikai irányvonalára kiható következtetésre jutott. Míg ko- 
rábban a világháború kirobbanását elkerülhetetlennek tekintették, csak az im- 
perialista agresszió elodázására, időpontjának kitolására láttak lehetőséget és 
erre törekedtek, most leszögezték, hogy lehetőség van a harmadik világháború 
megakadályozására. , Amíg a világon fennmarad a kapitalizmus, a tőkés mono- 
póliumok érdekeit képviselő reakciós erők továbbra is háborús kalandokra és 
agresszióra fognak törekedni, megkísérelhetik háború kirobbantását. De a há- 
ború nem végzetszerű, nem elkerülhetetlen" -— szögezte le a határozat." 

Az új világháború elkerülhetőségéről szóló tétel új megvilágításba helyezte 
a békéért való harcot, új perspektívát adott a két világrendszer békés egymás 
mellett éléséért vívott küzdelem számára. Nem csökkentette a védelmi képesség 
további erősítésének fontosságát a szocialista országokban, de minden korábbi- 
nál inkább előtérbe állította az ideológiai-politikai küzdelem jelentőségét, a két 
rendszer között folyó gazdasági verseny szerepét a békéért és társadalmi hala- 
dásért vívott világméretű harcban. 

A kongresszuson áttekintették a forradalmi mozgalom fejlődésének tapasz- 
talatait is. Megállapították, hogy az élet teljes mértékben igazolta azt a lenini 
tételt, hogy a népek különböző formában jutnak el a szocializmushoz. A szov- 
jet forma mellett az átmenet új formái jöttek létre a népi demokratikus orszá- 
gokban. A nemzetközi erőviszonyok változása, különösen a szocialista világ- 
rendszer létrejötte növeli annak a lehetőségét, hogy az országok egy részében 
a munkásosztály polgárháború nélkül vívja ki hatalmát. , Egészen törvényszerű 
— olvasható a kongresszus határozatában -, hogy a szocializmusba való átme- 
net formái egyre változatosabbak lesznek. Emellett nem feltétlenül szükséges, 

hogy e formák megvalósulása minden körülmények között polgárháborúval 
kapcsolódjon egybe. A leninizmus azt tanítja, hogy az uralkodó osztályok ön- 
ként nem mondanak le a hatalomról. De a harc hevességének nagyobb vagy 
kisebb foka, az erőszak alkalmazása vagy mellőzése a szocializmusba való át- 
menet folyamán - nem annyira a proletariátustól függ, mint a dolgozók túl- 
nyomó többségének akaratával szembehelyezkedő kizsákmányolók ellenállásá- 
nak mértékétől . . .""" 

Ez az állásfoglalás nemcsak az egyes országok sajátosságai számbavételének 
fontosságát hangsúlyozta, hanem szakítást jelentett az osztályharc szükségszerű 
éleződésének tételével, s a kongresszus más megállapításaival együtt a forradalmi 
elmélet, a marxizmus-leninizmus alkotó alkalmazására ösztönzött. 

Az SZKP XX. kongresszusa behatóan foglalkozott a Szovjetunió belső 
fejlődésével. Helyeselte az utóbbi években foganatosított gazdasági intézkedé- 
seket, különösen a mezőgazdaság fejlesztésére hozott rendszabályokat, az anyagi 
érdekeltség elvének fokozott érvényesítését, a lakosság mindennapi szükségle- 
teinek sokoldalúbb kielégítését. Célul tűzte ki a hétórás munkanap bevezetését, 
hangsúlyozta a szovjet demokratizmus fejlesztését. 

A kongresszus tanácskozásain fontos helyet foglalt el a személyi kultusz 
okozta hibák, a Sztálin vezetése idején elkövetett törvénysértések bírálata, a 
pártélet lenini elveinek helyreállításával kapcsolatos kérdések. A határozat le- 
szögezte: , A kongresszus véleménye szerint a Központi Bizottság feltétlenül 
helyesen járt el, amikor fellépett a személyi kultusz ellen, mert ennek elterje- 
dése a párt és a néptömegek szerepének lebecsülését vonta maga után, csökken- 
tette a kollektív vezetés szerepét a pártban és gyakran komoly mulasztásokat 
okozott a munkában. A kongresszus utasítja a Központi Bizottságot, hogy ne 
csökkentse erőfeszítéseit a személyi kultusz maradványai ellen vívott harc- 
ban . . .7"7 

Az SZKP XX. kongresszusa széles körű visszhangot váltott ki. A kommu- 
nista pártokat a történelmi tapasztalatok elemzésére, elméleti munkájuk javítá- 
sára, politikai irányvonaluk vizsgálatára, tökéletesítésére ösztönözte. A kong- 
resszus hosszú távon hatott, befolyást gyakorolt az egész kommunista mozga- 
lom további fejlődésére, s a nemzetközi viszonyok alakulására is. 

A szovjet kommunisták e fóruma nagy érdeklődést váltott ki Magyar- 
országon is. A nagyfokú érdeklődés már a tanácskozás napjaiban megmutatko- 
zott. Mint a KV Agitációs- és Propaganda Osztályának, valamint a Párt- és 
Tömegszervezetek Osztályának február 22-i és 24-i jelentéseiben olvasható, a 
Szabad Népnek a kongresszussal foglalkozó számai teljesen elfogytak s máris 
számos reflexió hangzik el a pártszervezetekben, több kérdésre részletes magya- 
rázatot kérnek a párttagok. A jelentések szerint örülnek a háború elkerülhető- 
ségéről, a béke megőrzésének lehetőségéről, a bürokrácia elleni harcról mon- 
dottaknak, többen a hétórás munkanap bevezetésének hazai lehetőségeit mér- 
legelik. Választ, magyarázatot várnak Sztálin szerepére, megítélésére vonatko- 
zóan; sokan nem értik, mi a nehézipar fejlesztésének helyes módja; gondot okoz 

az átmenet békés útja és a reformista ideológia viszonya, valamint a jugoszláv 
fejlődés értékelése. Sok helyütt már ekkor párhuzamot vontak az SZKP és 
a magyar párt politikája között és sürgették a kongresszus tapasztalatainak hasz- 
nosítását. A jelentésekből azt is megtudhatjuk, hogy az 1953. júniusi helyzethez 
hasonló jelenségek mutatkoznak, nevezetesen: a pártbizottságokon zavar, kap- 
kodás tapasztalható, tanácstalanság van a kérdésekre adandó választ illetően, 
az ellenséges elemek viszont aktivizálódnak, sok helyütt ők magyarázzák a 
kongresszuson elhangzottakat."" A kongresszus munkájának befejeztével — mint 
az instruktori jelentések tudósítanak — tovább nőtt az érdeklődés és a várakozás, 
hogy a Központi Vezetőség foglaljon állást a hazai viszonyokat és a teendőket 
illetően." 

A Politikai Bizottság először március 1-én foglalkozott a XX. kongresszus 
értékelésével. Ekkor számolt be a testület ülésén a kongresszuson részt vett 
magyar pártdelegáció vezetője, Rákosi a tanácskozásról. A Politikai Bizottság 
olyan határozatot hozott, hogy március 9-re össze kell hívni a Központi Bizott- 
ság kibővített ülését, s ott Rákosi tartson beszámolót , Az SZKP XX. kong- 
resszusa S pártunk feladatai" címmel." 

Ezt követően a Politikai Bizottság két ízben, március 3-án és 9-én tár- 
gyalta a beszámoló tervezetet. A Rákosi által előterjesztett anyag nagy vitát vál- 
tott ki a testületben, mivel Rákosi bagatellizálta az SZKP kongresszusának 
jelentőségét. Mint mondta: A XX. kongresszus , egyben-másban többet adott", 
mint az MDP III. kongresszusa. Rákosi, aki korábban élen járt a szovjet forma 
másolásában, a sokszor csak vélt szovjet tapasztalatok mechanikus átvételében, 
most azt hangsúlyozta, hogy, mi nem másolhatjuk a Szovjetuniót". A volt szo- 
ciáldemokratákkal szemben folytatott politikában nem talált hibát, hanem úgy 
vélekedett, hogy a helyzet 1949-1950-hez képest megváltozott, ezért , ma más- 
ként kell agitálni feléjük"." 

Rákosi álláspontjával szemben Gerő , óriási pozitívum"-ként értékelte a 
XX. kongresszust. Úgy tartotta, a kongresszus megmutatta, hogy , kialakult 
egy vonal, amely lényegesen eltér attól a politikai vonaltól, amely Sztálin életé- 
ben jellemezte a politikai irányvonalat". Ebből a szempontból különösen a 
béke fenntartásának, megőrzésének lehetőségéről szóló tételt tartotta nagy jelen- 
tőségűnek, de utalt a szovjet kül- és belpolitika változására is. Megállapította, 
hogy a volt szociáldemokrata vezetők elleni törvénysértő eljárások felülvizsgá- 
latával a párt elkésett. Kifogásolta, hogy a vezetés még mindig nem eléggé kol- 
lektív, rossz a párttagság tájékoztatása és a határozatok végrehajtásának ellen- 
őrzése. Apró Antal, Kovács István és mások szintén szóvátették, hogy változat- 
lanul nem érvényesül megfelelően a kollektív vezetés, a PB nem tartja tisztelet- 
ben saját batározatait sem. Kifogásolták, hogy a vezető testületek tagjai közül 
is még sokan nem merik őszintén megmondani véleményüket Rákosinak és 
Gerőnek. Hangsúlyozták, hogy a rehabilitációt következetesen kell megvalósí- 

tani, s végre le kell zárni. Rákosi a vita után sem módosította álláspontját, nem 
hajlott a politikai irányvonal megváltoztatására. Válaszában újfent kisebbíteni 
igyekezett a kongresszus jelentőségét. , Mi volt ennek a kongresszusnak a jelen- 
tősége? — tette fel a kérdést. — Az, hogy meghalt Sztálin elvtárs és ez nem 
okozott nagy változást, ellenkezőleg, igen nagy sikereket értek el . . . Nálunk 
bizonyos fokig az ellenkezője történt. Nekünk gazdasági sikereink nincsenek" 
— mondotta, mit sem törődve a tényleges helyzettel."? 

A referátum-tervezetről második alkalommal folytatott vita során többen, 
Gerő, Hegedűs, Hidas István és mások sok ellenvetést tettek. Főként azt ki- 
fogásolták, hogy a referátum nem eléggé elemző, inkább elbeszélő jellegű. Szor- 
galmazták, hogy a kongresszus tanulságait jobban alkalmazza a magyar viszo- 
nyokra, mert ez a legfontosabb, s a referátum-tervezet éppen ezt a feladatot 
nem oldja meg kellően. A vita alapján hozott határozat kifejezésre is juttatta 
a testület tagjainak a tervezettel szembeni elégedetlenségét. ,, A Politikai Bizott- 
ság — szól a határozat - a beszámoló tervezetet jelenlegi formájában nem tartja 
kielégítőnek, és megbízza Rákosi Mátyás elvtársat, hogy az elhangzott vita 
alapján dolgozza át.""? 

A referátum azonban lényegesen nem tért el a tervezettől, átdolgozására 
nem került sor. A Központi Vezetőség 1956. március 12-13-i ülésén elhangzott 
beszámolójában Rákosi nem fukarkodott a kongresszus jelentőségét, az új téte- 
leket méltató, dicsérő jelzőkkel, de nem tett egy lépést sem előre a XX. kong- 
resszus tanulságainak alkalmazása, a politikai irányvonal módosítása terén. Be- 
számolójában részletesen kitért a békés egymás mellett élés politikájára, a kol- 
lektív vezetés fontosságára, általánosságban pedig a személyi kultusz elleni 
harcra is. Szólt a marxizmus-leninizmus alkotó továbbfejlesztésének igényéről, 
az elmélet fejlesztésének szükségességéről is. Leszögezte: a külföldi pártok kép- 
viselői joggal hangoztatták, hogy a kongresszus munkája valamennyiük számára 
felbecsülhetetlen jelentőségű, , hogy a Szovjetunió Kommunista Pártját, Marx 
és Lenin halhatatlan eszméinek zászlóvivőjét nagyszerű, követendő példaképük- 
nek tekintik".": 

Mindez azonban csak retorika, üres szólam volt, mert a magyar párt poli- 
tikai irányvonaláról szólva Rákosi nem sok követnivalót talált a XX. kongresz- 
szus anyagában. Többek között ezeket mondta: , A kongresszus határozatai és 
egész munkája azt bizonyítják, hogy a Magyar Dolgozók Pártja, annak Központi 
Vezetősége helyes úton jár, jól látja a feladatokat és helyesen szabja meg e fel- 
adatok megoldására a rendszabályokat. Minden részében helyesnek és irány- 
mutatónak bizonyultak a Központi Vezetőség múlt év márciusi határozatai . . . 
E határozatok nyomán politikai és gazdasági életünk legtöbb területén komoly 
javulás, fejlődés állt be. A XX. kongresszus munkája folyamán megállapíthat- 
tuk, hogy pártunk fő irányvonala minden téren helyes és azt a politikát, melyet 

Központi Vezetőségünk a múlt év márciusi határozataiban lefektetett, erőtelje- 
sen tovább kell vinni. Ezt azért kell ilyen élesen hangsúlyozni - folytatta Rá- 
kosi -, mert egyes elvtársaknál az átmeneti nehézségek hatása miatt bizonyos 
perspektívátlanság, passzivitás, a kritika túltengése mutatkozik... Az ilyen 
hangulatot, mely gátolja munkánk lendületét, sürgősen fel kell számolni." 
A szocialista törvényességről szólva Rákosi lényegében csak annyit mondott, 
hogy az alapjában helyreállt, hiba csak abban volt, hogy a pártszervek késleked- 
tek az információval. 

A helyzetet, a párt irányvonalát Rákosi akkor jellemezte így, amikor a XX. 
kongresszus munkájának fényében (nem is szólva a Sztálin hibáit részletező 
kongresszusi zárt ülés anyagának nyilvánosságra kerüléséről) egyre inkább nyil- 
vánvalóvá lett, hogy a: MDP politikája eltér a XX. kongresszus irányvonalától, 
szembekerült a nemzetközi kommunista mozgalom fejlődésének tendenciájá- 
val. Olyan helyzetben állt ki Rákosi az 1955. márciusi irányvonal mellett, ami- 
kor a párttagság jelentős része előtt is megvilágosodott, hogy az SZKP és más 
kommunista pártok korántsem az 1953. júniusi fordulat revízióját szorgalmaz- 
zák, hanem éppen az akkor megkezdett úton haladnak továbbt Olyan időpont- 
ban, amikor gyorsan és széles körben terjedt a felismerés: a párt irányvonala 
nem alkalmas az országban felgyülemlett problémák megoldására. Fellépése 
ezért szükségképpen a párt szűkebb vezetősége iránti bizalmatlanság fokozódá- 
sához, a Rákosi-csoport további elszigetelődéséhez, egyúttal a politikai válság 
mélyüléséhez vezetett. 

Ezt tükrözte már a Központi Vezetőség ülésének vitája, a Rákosi referátu- 
mára való első szélesebb körű reagálás is. Az ülés felszólalói szinte kivétel nélkül 
bírálták a beszámolót, sürgették a politikai irányvonal megváltoztatását, a XX. 
kongresszus tanulságainak elemzését és alkalmazását. 

Molnár Erik felszólalásában többek között rámutatott: , Legfőbb ideje 
volt, hogy felismerjük: nem jól sáftárkodtunk a marxizmus-leninizmussal, Marx, 
Engels és Lenin szellemi hagyatékával az elméleti munka területén." Ugy vélte, 
hogy az elméleti munka helyett gyakran szócséplés folyt. , Az új tényekkel 
szemben — mondta - beértük a régi formulák ismételgetésével, és a gondolkodó 
ifjúságnak úgy tanítottuk a marxizmus-leninizmust, mintha az nem lenne egyéb 
kész tételek lélektelen gyűjteményénél, amelyek minden kérdésre közvetlen vá- 
laszt adnak." Sürgette a szocializmus építése közben felmerült gazdasági prob- 
lémák tisztázását, így az értéktörvény érvényesülésének, az árpolitika alakításá- 
nak, az anyagi érdekeltség alkalmazásának vizsgálatát, jelentőségét az adott 
viszonyok között. 

Többen foglalkoztak a párt és a tömegek közötti kapcsolat alakulásával. 
Felhívták a figyelmet arra, hogy nemcsak az értelmiséggel és a társadalom más 
rétegeivel, hanem a munkásosztállyal sem megfelelő a párt kapcsolata. Rámu- 
tattak, hogy még mindig hatnak a párt 1953 előtt elkövetett hibái, az 1953 óta 
tapasztalt ingadozások, és az 1955. márciusi központi vezetőségi ülés óta is 
több tényező zavarja és akadályozza a munkásosztály és a párt összeforrottsá- 


ték PI Archívum. 276. f. 52/33. 6. e. - A Központi Vezetőség ülésének ismertetése során 
az e forrásra való ismételt hivatkozástól eltekintek. 


gát, a munkásosztály párt iránti bizalmának növekedését. Szorgalmazták, hogy 
jobban meg kell osztani a gondokat a munkássággal, behatóbban kell foglal- 
kozni a munkások által felvetett problémákkal, növelni kell a szakszervezetek 
szerepét a munkásosztály napi érdekeinek védelmében. 

Az ülésen felszólalt Kádár János is, aki akkor a Pest Megyei Pártbizottság 
első titkára volt és meghívottként vett részt a tanácskozáson. Beszédében a 
gazdasági és politikai problémák széles körét érintette. Rámutatott, hogy eltérés 
van a deklarált politika és a gyakorlati végrehajtás között. Kívánnivalót hagy 
maga után az elemzés mélysége, az intézkedések kidolgozottsága és végrehaj- 
tása. Szólt az anyagi érdekeltség elvének következetesebbb érvényesítéséről a 
tsz-ek termelésének növelése érdekében, a bürokrácia csökkentésének szüksé- 
gességéről, továbbá arról, hogy a technikai haladás ott is lassú, ahol a feltételek 
ennek kedveznek. Flítélte az önálló, felelős intézkedések elmaradását, hiányát, 
a felelősségvállalás elől való kitérést, ami gyakran tapasztalható a különböző 
szintű vezető szerveknél. Hangsúlyozta, aláássa a párt és a tömegek közötti 
bizalmat, ha a vezető testületek többször leszögezik, hogy mi volt a hiba, mi 
a teendő, de a végrehajtás elmarad. , Nem tud a pártunk olyan luxust meg- 
engedni magának - szögezte le -, hogy 1953 júniusában elmondja egyszer, hogy 
itt volt a hiba, s aztán megint mondjuk és megint, még egyszer, s majd nem 
tudom, valamikor megint. Nem lehet ezt a luxust megengedni, elvtársak." Kü- 
lönösen nyomatékkal szólt a rehabilitációk befejezéséről és a törvényességről, 
arról, hogy személyre való tekintet nélkül felelősségre kell vonni azokat, akik 
e téren bűnt követtek el. Szóvá tette, hogy megfontoltan kell bánni a meg- 
bélyegző jelzőkkel, mert ez elbátortalanítja az embereket. , Nem mernek bírálni 
az emberek. Volt egy időszak — mondotta -, amikor, ha lent valahol egy járás- 
ban valamelyik ember nem jót csinált: baloldali szektariánus, ki a pártból és 
a többi. Most van a jobboldaliság." Végül arról beszélt, hogy a bizalom helyre- 
állításának feltétele a szavak és a tettek egysége. Valamikor — jegyezte meg - 
nagy hitele volt Rákosinak és másoknak, ,,. . . ma néha még az is felmerül, hogy 
vajon azt gondolják-e, amit mondanak ?" 

Horváth Márton kijelentette, hogy a XX. kongresszus az 1953. júniusi ha- 
tározatot igazolta. , Nem tartom helyesnek - mondotta -, hogy a beszámoló - 
amikor helyesen megállapítja a párt vonalának helyességét -, talán egy szóval ha 
említi, egy mellékes mondatban, az 1953. júniusi határozatot, és ha jól értettem 
egyetlen szóval sem emlékezik meg a III. kongresszusról. Nagy hiba volt, hogy 
1955-ben a megvert jobboldalnak ajándékoztuk és ajándékozzuk oda a júniusi 
határozatok védelmének dicsőségét". Hamis az a beállítás, hogy egyedül a jobb- 
oldali demagógia bénította meg a III. kongresszus határozatainak végrehajtását. 
Rámutatott arra is, hogy a jobboldal elleni harcot sok tekintetben baloldali po- 
zícióból vívták, és hogy sokrétűbben kell elemezni a helyzetet, nem a kívánsá- 
gokból, hanem a valóságból kel! kiindulni. Kiss Károly és Szántó Zoltán a reha- 
bilitáció elhúzódását kifogásolta. Mint Kiss Károly mondta: A szétfoszlott 
nagy koholmányokat kis koholmánnyal helyettesítik. A felemásság, mutatott rá, 
aláássa a rendszer alapjait. 

Nógrádi Sándor az elhajlások elleni harc fogyatékosságait bírálta. Helyte- 
len — mondta -, hogy , egyre azt fújjuk, hogy a jobboldali veszély a fő veszély, 

és megint a jobboldali veszély a fő veszély". E veszély ellen természetesen har- 
colni kell, de nem helyes szólamot csinálni belőle. Ha így teszünk, megtörténhet, 
hogy , fél év múlva megint a baloldali veszély ellen kell hatalmas harcot vívni. 
Minden egyes esetben konkrétan kell elemezni a hibákat, azok okait és oktatni 
kell az elvtársakat a helyes, a párt általános irányvonalának megfelelő politiká- 
ra." Hajdú József az egész beszámolóval szemben kifejezte elégedetlenségét, 
mondván, az nem ad elég alapot a megyei titkároknak, hogy az aktívákon ismer- 
tessék a kongresszust, nem ad támpontot ahhoz, hogy miként vonják le a tanul- 
ságokat a hazai viszonyokra. 

Számos kérdést vetett fel hozzászólásában Révai József. Ő is szóvá tette, 
hogy a beszámoló keveset foglalkozik a kongresszus tanulságainak alkalmazásá- 
val. , Véleményem szerint — mondotta — Rákosi elvtárs beszámolójának is, de 
még inkább az elénk terjesztett határozati javaslatnak az a hibája, hogy a XX. 
kongresszus vonalának és megállapításainak a mi viszonyainkra való alkalmazása 
és konkretizálása sokkal soványabb és általánosabb, mint a kongresszus általános 
nemzetközi, történelmi jelentőségéről szóló rész." Az elmúlt időszak egyik leg- 
súlyosabb hibájának az osztályharc éleződéséről kifejtett sztálini tételt tartotta. 
Ez deformálta a politikát, gátat vetett a szocialista demokrácia kibontakozásának, 
ami belpolitikailag is, nemzetközileg is súlyos következményekkel járt. Sok kárt 
okozott — mondta - a rehabilitáció elhúzódása. Egyetértését fejezte ki Kádár Já- 
nossal, hogy a bűnösöket felelősségre kell vonni. Nagy Imre nézeteit elítélte, 
de helytelenítette ahogy az ügyet a KEB útján, a Központi Vezetőség háta mö- 
gött intézték. Nem értett egyet azzal sem, hogy a felelősséget egyedül Nagyra 
és részben Farkasra hárították. A PB felelősségét is hangsúlyozva feltette a kér- 
dést: , Hát 1953 júniusától 1955 márciusáig hol voltak az elvtársak. . . " Beszélt 
a népírontmozgalom fejlesztéséről, a kulákkérdés kezelésének hibáiról, hangsú- 
lyozva, hogy nem kell e téren sem másolni a korabeli szovjet gyakorlatot, bizto- 
sítani kell e réteg számára is a dolgozó társadalomba való beilleszkedés lehetősé- 
gét. Végül kifogásolta az előterjesztésnek azt a kitételét, hogy a mi ideológiai, 
kulturális, tudományos munkánkat a XX. kongresszus alapján kell folytatni. 
A mi agitációs és propagandamunkánkat. . . a mi saját fejlődésünk, a mi saját 
életünk által felvetett kérdések alapján kell folytatni és nem a XX. kongresszus 
megállapításai alapján. Ez — mondotta - egyenesen ellentmond annak, amire a 
XX. kongresszus felhívja a figyelmet." A határozat véglegesítése céljából bizott- 
ság kiküldését javasolta, mert a tervezet — állapította meg -— , így nem elég konk- 
rét és pontos". 

Az ülésen sok fontos észrevétel, kritika, javaslat hangzott el, ami elősegít- 
hette volna a XX. kongresszus tanulságainak hasznosítását, a párt akcióképes- 
ségének növelését, a jobboldali jelenségek elleni harc eredményes kibontakoz- 
tatását. Erre azonban nem került sor. Akadályozta ezt Rákosi személye, aki kép- 
telen volt a tanácsokat megfogadni, alkalmatlan és képtelen volt a XX. kongresz- 
szus szellemében a pártot vezetni. Rákosinak a párt vezetőségéből való eltávolítá- 
sa nélkül az immár krónikussá vált politikai válságot nem lehetett felszámolni. 

Rákosi az ülésen is konokul szembeszállt szinte valamennyi lényeges észre- 
vétellel, javaslattal. Az 1953 júniusa után elkövetett hibákért teljes egészében 
újra Nagy Imrére hárította a felelősséget és azt hangoztatta, hogy a párt tekin- 

télye növekszik. Védelmébe vette a beterjesztett határozati javaslatot, mondván, 
részletes határozatot nem lehet kidolgozni, rövid határozatra van szükség, amely- 
ben a Központi Vezetőség helyesli a XX. kongresszus munkáját. Ennek megfe- 
lelően lényegében az eredetileg beterjesztett határozati javaslat került elfogadás- 
ra az ülésen. 

A határozat deklarálta a Központi Vezetőség teljes egyetértését a XX. kong- 
resszus értékelésével, amelyet ,,a jelenlegi nemzetközi helyzetről s a Szovjetunió 
belső helyzetéről adott és helyesli az ebből levont következtetéseket". Méltatta 
a határozat a békés egymás mellett élésről, a háború megakadályozásának lehető- 
ségéről, a szocializmusba való átmenet különböző formáiról szóló tételeket, 
valamint a pártélet lenini normáinak helyreállítását, a személyi kultusz leküzdé- 
sét, a kollektív vezetés megteremtését. Megbízta a Politikai Bizottságot, a párt-, 
az állami és a tömegszervezeteket, hogy haladéktalanul dolgozzák ki , azokat az 
intézkedéseket, amelyek az SZKP XX. kongresszusának határozataiból a ma- 
gyarországi viszonyokra alkalmazhatók és gondoskodjék ezek megvalósítá- 
sáról". 

A továbbiakban felsorolta a határozat a soron lévő legfontosabb feladatokat: 
a termelés növelése, a népjólét emelése, a kollektív vezetés fejlesztése, a szocia- 
lista törvényesség megszilárdítása, a párton belüli demokrácia, a népírontmoz- 
galom erősítése. Majd leszögezte: , A XX. kongresszus új lendületet adott an- 
nak a helyes politikának a végrehajtásához, amely a Magyar Dolgozók Pártja 
III. kongresszusán épül, és amelyet megszabadított a jobboldali torzításoktól a 
Központi Vezetőség 1955. márciusi határozata.""" 

A Központi Vezetőség 1956. márciusi ülése, pontosabban a nyilvánosságra 
hozott referátum és a határozat a párttagság nagy részében csalódást keltett. 
A KV-ülés visszhangjáról a március 17-én készített információs jelentés az első 
reagálásokat összegezve megállapította: ,, . . .azt a nagy várakozást, amely a Szov- 
jetunió Kommunista Pártja XX. kongresszusa után — a KV ülés előtt — kiala- 
kult, a Szabad Népben közölt határozat és beszámoló nem elégítette ki teljes 
mértékben. Többet vártak, elsősorban az SZKP XX. kongresszusán felvetett 
kérdések magyarországi alkalmazása, vonatkoztatása tekintetében mind gazdasá- 
gi, mind pártpolitikai, de elméleti kérdésekben is."" Sokan kifogásolták, hogy 
a párt politikája szélsőséges és ingadozó; voltak, akik úgy vélekedtek, hogy sok 
az Önkritika, mégis kevés az őszinteség. A tagság főként a Sztálin kérdésről, 
a Rajk-perről, a Farkas-ügyről (Farkas Mihálynak a törvénysértésekben ját- 
szott szerepéről) várt részletes tájékoztatást." 

A határozattal, az információval, a foganatosított intézkedésekkel kapcso- 
latos elégedetlenség március második felében, április elején tovább nőtt, a fel- 
tett kérdések köre is bővült. A már fentebb említett kérdéseken kívül a XX. 
kongresszus anyagának feldolgozását előkészítő propagandista értekezleteken 
részletesebb magyarázatot igényeltek a kongresszus által fölvetett elméleti kér- 
désekről, különösen a békés egymás mellett élés és az osztályharc összefüggésé- 

nek megvilágítását tartották szükségesnek. Tájékoztatást vártak a törvénysér- 
tésekről, a Jugoszláviához fűződő viszony alakulásáról, bővebb felvilágosítást 
kértek Nagy Imre nézeteiről, szerepéről." 

A pártfőiskolán többek között az alábbi kérdéseket vetették föl: miben iga- 
zolta a magyar párt politikáját a kongresszus; ki a felelős a kollektív vezetés 
gyengeségéért; a baloldali elhajlás élezi-e az osztályharcot; helyes-e minden 
hibát Nagy Imrének tulajdonítani; ki a felelős a törvénysértésekért?"? Több 
helyütt sürgették a kongresszus tapasztalatainak magyarországi alkalmazását, 
mondván: nem elég csak általában beszélni a kongresszusról, a személyi kultusz- 
ról stb. A műszaki értelmiségiek kifogásolták, hogy a problémákra választ , csak 
cseppenként" kapnak. Bíznak — mondták - a XX. kongresszusban, de úgy vé- 
lik, Magyarországon még sok időnek kell eltelnie ahhoz, hogy érvényesüljön a 
hatása." Az értelmiségiek, különösen az írók felvetették, hogy Nagy Imrének 
több kérdésben igaza volt. Az Írószövetség pártszervezetének taggyűlésén pedig 
egyenesen Nagy rehabilitálását követelték, sokan úgy vélekedtek, hogy Rákosi 
megkerülte a magyarországi problémákat, a jelenlegi vezetés mellett nem bizto- 
sított a XX. kongresszus alkalmazása, a felső pártvezetőséggel szemben az írók 
képviselik a XX. kongresszus eszméit." 

A párt illetékes szervei azonban késlekedtek a válaszadással, még inkább 
az elkerülhetetlen konzekvenciák levonásával, a már nagyon is megérett szerve- 
zeti rendszabályok, személycserék és egyéb intézkedések foganatosításával. 

A Politikai Bizottság átfogó módon először április 5-én foglalkozott a XX. 
kongresszusból, valamint a Központi Vezetőség március 13-i határozatából adó- 
dó feladatokkal. A kérdés előadója Ács Lajos volt. Beszámolójában jellemezte a 
márciusi központi vezetőségi ülés után az országban kialakult politikai helyzetet. 
Többek között rámutatott, hogy az ülés után lezajlott pártaktívák színvonala 
általában alacsony volt, több helyütt a félelem, a bizonytalanság és a bizalmat- 
lanság jelei mutatkoztak. Kifogásolták, hogy a Központi Vezetőség sok kérdésre 
nem adott választ. Megállapította, hogy a magyar pártot váratlanul érte a XX. 
kongresszus, s itt az ideje, hogy a kérdésekre határozott válaszokat adjon a párt 
vezetősége. , Igen fontosnak tartanám — mondta — megmagyarázni, hogy milyen 
volt a politika 1953 után. Az emberek nagy része bizalmatlan jelenleg, azt mond- 
ják: mindig hiba és hiba — most Sztálin, ki tudja, mi lesz jövőre?" 

Az ülésen folytatott eszmecsere a helyzet ilyen alakulásának számos okára 
fényt derített. Kitűnt, hogy a párt defenzívában van, Rákosi ismét passzív, 
kivár; késik több gazdasági természetű döntés előkészítése. Az is felmerült azon- 
ban, hogy az elmúlt évek politikája is közrejátszik az események alakulásában. 
Gerő is rámutatott, hogy a kongresszus a magyar pártot felkészületlenül és vá- 
ratlanul érte, késik a pozitív rendszabályok kidolgozása. Úgy látta, hogy megis- 
métlődött az 1953-as helyzet, mert a nagy pozitív változás (a XX. kongresszus) 

Magyarországon ezúttal is csak a nehézségek oldaláról jelentkezik. Mint mondta: 
Mi nem bajtottuk végre következetesen sem a júniusi határozatot, sem a III. 
kongresszus döntéseit, valamint a márciusi határozatot sem. A XX. kongresz- 
szus zászlaját az ellenség tartja a kezében. — Tegyük hozzá: ilyen körülmények 
között a helyzetet nemcsak a politikai aktivitás, az érdeklődés növekedése jelle- 
mezte, hanem a pártaktíva egy részében a kiábrándultság és fásultság jelei is 
mutatkoztak. 

A felismerésekből azonban ekkor sem vonták le a szükséges következteté- 
seket. Rákosi nyugalomra intett és a gazdasági kérdések megoldását szorgal- 
mazta. Mint mondta, , a gazdasági kérdéseket kell elővenni". Az ülésen elfoga- 
dott intézkedési terv előirányozta bérügyi intézkedések, valamint árleszállítás 
kidolgozását, a második ötéves terv véglegesítését és néhány más jellegű teendőt, 
többek között az amnesztia kiterjesztését a háborús bűnösök bizonyos kategóriá- 
ira, az értelmiségi politika felülvizsgálatát, előirányozta májusra aktíva össze- 
hívását is." 

Lényeges változás, számottevő új momentum - ha nem is a politikai irány- 
vonalban, hanem csak a Politikai Bizottság állásfoglalásában — három hét múlva 
volt tapasztalható. A testület április 26-i határozata - ha több szempontból fele- 
másan is -—, azt mutatta, hogy érik a politikai irányvonal felülvizsgálata, a Poli- 
tikai Bizottság érvényesíteni kívánja az 1956 márciusi központi vezetőségi ülésen 
elhangzott javaslatokat, megértéssel van a plénum és a pártszervek kritikai meg- 
jegyzései iránt. 

A Politikai Bizottság szóban forgó állásfoglalása bevezetésként ugyan azt 
állapította meg, hogy a testület egy hónappal korábban jól értékelte a helyzetet, 
s helyesen szabta meg a XX. kongresszus tanulságaival kapcsolatos feladatokat, 
de a következetlen végrehajtás , olyan látszatot teremtett, mintha a PB nem 
törekedne a XX. kongresszus tanulságainak következetes és gyors érvényesíté- 
sére"".§5 A helyzet részletesebb jellemzése és a határozatban szereplő problémák, 
feladatok azonban mást mutatnak. Kitűnik, hogy itt nemcsak valamiféle ,,lát- 
szat"-ról van szó, hanem lényeges elvi, politikai kérdésekről és valóságos késle- 
kedésről a XX. kongresszus tanulságainak érvényesítése terén, ill. mindenekelőtt 
a hazai helyzet konkrét és tárgyilagos elemzését illetően, beleértve a III. kong- 
resszus és az 1955. márciusi határozat kritikáját is. 

A Politikai Bizottság április 26-i állásfoglalása a kialakult helyzetet elemezve 
megállapítja, hogy a XX. kongresszus után a tömegek aktivizálódtak, a nép fel- 
veti a problémákat, sürgeti, hogy a párt határozottabban lépjen előre a kong- 
resszus mutatta úton. Rámutatott, hogy ezt a pozitív fejlődést negatív jelenségek 
is kísérik, nevezetesen: jobboldali nézetek is hatnak a párttagságra, sőt a funkci- 
onáriusok egy részére is. Leszögezi, hogy egyes értelmiségi körökben nagy a 
zavar , S ez kezd behatolni a munkásosztályba is. A munkásosztály józanul fo- 
gadta a XX. kongresszus határozatait, szilárdan kitart a párt mellett, de ha nem 

megyünk előbbre energikusan — hangsúlyozza a dokumentum - a munkásosz- 
tályban is zavarok támadhatnak." A munkásosztály és a parasztság érdeke is azt 
kívánja, hogy a párt magasra emelje a XX. kongresszus zászlaját és ily módon szi- 
getelje el , a tényleges jobboldalt". 

Igen lényeges, amit az állásfoglalás az elmúlt évek értékeléséről tartalmaz. 
Ez a rész a következőképpen hangzik: 

A Politikai Bizottság visszapillantott az elmúlt 3 évre is és fontos megálla- 
pításokat tett. Nevezetesen: 

a) Megállapította, hogy az 1953. júniusi határozatot helyes határozatnak 
kell tekinteni, amint ezt a KV 1955. márciusi határozata tette. Nem szükséges a 
túlzásokról és a benne levő fogyatékosságokról beszélni. 

b) Megállapította, hogy az 1955. márciusi határozat óriási jelentőséggel bír a 
jobboldali opportunizmus leleplezésében és a párt helyes politikájának megvé- 
désében. Nem lehet azonban folytonosan csak ebből a határozatból élni és erre 
a határozatra hivatkozni. Ezen a határozaton is túl kell menni, mivel a XX. 
kongresszus, az események új problémákat is felvetnek, melyekre ugyancsak 
feleletet kell adni. 

c) Hibaként vetődött fel az, hogy bizonyos helyes elképzelések és javasla- 
tok, melyeket Nagy Imre pártszerűtlenül és tudatosan kiforgatott eredeti értel- 
mükből, nálunk nem kerültek megvalósításra. Ilyenek: a kulákkérdés, a nép- 
front kérdése, a demokratizálás folyamata az országban, a pártban a demok- 
rácia fokozása stb. Ezekben a kérdésekben gyakran a pártvezetés merev állás- 
pontra helyezkedett, ami helytelen volt. Ezzel is szakítani kell és mind e kérdé- 
seket bátran fel kell vetni, nem félve attól, hogy ezekkel Nagy Imre operált. Ép- 
pen azzal lehet a tényleges jobboldali elhajlásra csapást mérni, ha e kérdésekben 
a helyes megoldást megkeressük." 

A határozat a feladatokat az alábbiakban körvonalazta: 

Május 15-ig budapesti nagyaktívát kell tartani, ezen Rákosi ismertesse a XX. 
kongresszus tanulságainak alkalmazása terén elért eredményeket és a további 
feladatokat, valamint , az aktívaülésen megfelelő formában gyakoroljon önkriti- 
kát, a törvényesség megsértése, a pártélet lenini elveinek megsértése kérdésében 
elkövetett hibák miatt". Kimondta továbbá, hogy a munkatervben lévő feladato- 
kon kívül a következő teendők vannak: nagy figyelemmel kell lenni a munkás- 
osztály között végzendő politikai munkára; a parasztság közt tudatosítani kell, 
hogy a párt kitart a tsz-mozgalom mellett; meg kell vizsgálni az ideológiai mun- 
kát; elemezni kell a baloldali szektásság okait, megnyilvánulási formáit. Ezzel 
összefüggésben a dokumentum leszögezte: , A baloldali szektás hibák ellen és a 
jobboldali opportunizmus ellen egyaránt erélyesen kell küzdeni. Nem helyes a 
jobboldali veszélyt fő veszélynek és a baloldali szektásságot kisebb veszélynek 
tekinteni." Fontos feladatnak tartotta továbbá: a kritika és önkritika fejlesztését; 
a szó és a tett egységének helyreállítását, a nyíltságot; a rehabilitáció befejezését; 
a rehabilitált, ill. az indokolatlanul mellőzött párttagok felelős munkakörbe állí- 
tását; az osztályharc aktuális kérdéseinek tisztázását, beleértve a kulákkérdést; 
a káderpolitika felülvizsgálását. Személyi kérdésekről szólva kimondta, hogy 
a KV legközelebbi ülésén javasolni kell Révai Józsefnek a PB-be való beválasz- 
tását, továbbá Kádár János, Kállai Gyula és a nem sokkal e határozat előtt re- 

habilitált Marosán György kooptálását a Központi Vezetőségbe. Megerősítette 
azt a néhány héttel korábban hozott döntést, hogy Farkas Mihálynak a törvény- 
sértésekben játszott szerepét ki kell vizsgálni és a következő KV-ülésen jelen- 
tést kell tenni róla. 

A határozat, ha nem is jelentett fordulatot a párt politikájában, lényeges 
előrelépés volt, különösen a Politikai Bizottság március eleji állásfoglalásaihoz, 
kiváltképpen pedig Rákosinak a XX. kongresszusról a KV márciusi ülésén tar- 
tott beszámolójához képest. 

A politikában érlelődő változást jelezte, hogy ez időben meggyorsult a re- 
habilitáció befejezése, újra napirendre került a Központi Vezetőség szerepének 
növelése, határozattervezet készült az értelmiségi politika kérdéséről, ismét 
foglalkoztak a népfrontmozgalom fejlesztésének feladataival, vitára bocsátották 
a második ötéves terv irányelveit."§ 

A változást, legalábbis bizonyos kérdések tárgyalása során, tükrözte a párt- 
sajtó is. 

Április közepétől a párt lapjában több cikkben ismét utaltak a Központi 
Vezetőség 1953. júniusi határozatára, mint olyan dokumentumra, amely fordu- 
latot eredményezett a párt politikájában, amikortól a párt helyes útra lépett. 
Igaz, továbbra is egyoldalú volt az azóta megtett út értékelése, a közben felme- 
rült nehézségek okaként még mindig kizárólag a jobboldali elhajlást jelölték 
meg. A változást és ennek korlátait egyaránt tükrözi a , Lenin eszméi vezérelnek 
bennünket" című szerkesztőségi cikk, mely így fogalmazott: , Az 1953 júniusa 
és az MDP III. kongresszusa óta eltelt idő bizonyítja, hogy pártunk helyes úton 
halad. Igaz, fejlődésünk a legutóbbi két és fél esztendőben nem volt töretlen. 
A jobboldali opportunisták tevékenysége súlyos károkat okozott a pártnak, a 
népgazdaságnak, egész népünknek.""" 

Ismét revízió alá veszik az osztályharc éleződéséről szóló sztálini tételt. A 
Társadalmi Szemle , Az SZKP XX. kongresszusa után" című cikkében, miután 
megállapítja, hogy éberségre változatlanul szükség van, leszögezi: az osztályharc 
éleződését képviselő nézet , lebecsüli a győzelmesen előrehaladó szocializmus 
vonzéerejét és nevelő hatását a nem proletár rétegekre, indokolatlanul gyanak- 
váshoz, bizalmatlansághoz vezet. Az osztályharc élesedésének vagy lanyhulásá- 
nak tényét nem ilyen általános tételnek, hanem a mindenkori bel- és külpoli- 


"6 A második ötéves terv irányelveit a Szabad Nép 1956. április 27-i száma hozta nyil- 
vánosságra olyan megjegyzéssel: a párt kéri, hogy a társadalmi és tömegszervezetek foglaljanak 
állást benne és egyhónapos vita után, a vita tanulságait már figyelembe véve kerül a tervezet 
a Központi Vezetőség ülése elé. (A második ötéves terv irányelveinek vitájára vonatkozóan 
lásd: A magyar népi demokrácia története. 270. o.) A Politikai Bizottság május 11-én hozott 
határozatot a népfrontmozgalom megerősítéséről. A szervezeti változásokat és az időszerű fel- 
adatokat a Hazafias Népfront Országos Tanácsának június 16-i ülése tárgyalta meg és külön 
határozatba foglalta. (Lásd: A magyar népfront története. Dokumentumok. 1935-1976. II. k. 
Kossuth Könyvkiadó 1977. 219. o.) Az értelmiségi politikáról beterjesztett határozati javaslatot 
alapul a Politikai Bizottság június 14-én fogadta el, s a Társadalmi Szemle 1956. 8. számában 
jelent meg , A Magyar Dolgozók Pártja Központi Vezetőségének határozata értelmiségi politi- 
kánk néhány kérdéséről?" címmel. 

tikai helyzet elemzésének kell kimutatnia.""" Ugyanezt a gondolatot fejtegeti 
a Szabad Nép egyik szerkesztőségi cikke is, amely arra is rámutat, hogy nemcsak 
a reakciós erők ellenállása, provokációja idézheti elő az osztályharc éleződését, ha- 
nem , előidézhetik esetleges saját hibáink is"." 

Ugyancsak szerkesztőségi cikk foglalkozik az egyénileg dolgozó parasztok 
termelésének fellendítésével, támogatásával. Többek között rámutat: , Hibás 
nyomon jár, aki a fejlett módszerek terjedésétől, az egyénileg dolgozó parasztok 
termelésének növekedésétől félti a termelőszövetkezeti mozgalmat. Az egyéni 
parasztság segítése, termelési kultúrájának növelése és a tsz-mozgalom fejlődése 
között nincs ellentét." A kulturáltabb, többet termelő paraszt — állapítja meg a 
cikk — közelebb áll a szövetkezethez, jobban megérti előnyeit." A , Fel lehet-e 
venni kulákok rokonait, családtagjait a termelőszövetkezetekbe ?" címmel meg- 
jelent cikk pedig azt fejtegeti, hogy a nagygazdák leszármazottai is hasznos 
tagjai lehetnek a termelőszövetkezeteknek."! 

Figyelmet érdemel az is, hogy a pártsajtóban is megjelenik az ipari termelői 
árrendszer problémája, a Szabad Nép is állást foglal az árrendszer reformja mel- 
lett. Olyan intézkedéseket tart szükségesnek, amelyek eredményeként a termelői 
árak jobban kifejezik a ráfordítást, ,, . . .a jelenlegi dotációs termékek termelői 
árát a tényleges önköltség színvonalára helyezik"."? 

Ez idő tájt készült el és június 28-án hangzott el Lukács Györgynek , A 
haladás és a reakció harca a mai kultúrában" című előadása, amely az általános 
politikai döntések szempontjából is lényeges megállapításokat tartalmazott. 
Korunk alapvető ellentmondása - fejtegette Lukács — kétségtelenül a kapitaliz- 
mus és a szocializmus, a két tábor között húzódik. , Kérdés azonban — mondta -, 
hogy ha konkrét problémákra akarjuk alkalmazni, lehet-e ezt minden közvetítés 
nélkül, egyenesen megtenni."""" Majd rámutatott, hogy az alapvető ellentmondás 
nem mindig azonos a társadalmat feszítő fő ellentmondással. A fő ellentmondás 
korábban a fasizmus és az antifasizmus között húzódott, most a háború és a béke 
között. A kapitalizmus érdeke, hogy az ellentmondást a szocializmus és a kapi- 
talizmus közti ellentétre redukálja. A kommunistáknak széles íronton kell har- 
colni a békéért. Az a felismerés, hogy nemcsak az adott háború kerülhető el, tol- 
ható ki, hanem a háború nem elkerülhetetlen, vagyis a békés egymás mellett 
élésre való törekvés — stratégiai jellegű változás, ami az egész politikát módosítja. 

E megnyilatkozások azonban - bár fontosak — mégis csak bizonyos felisme- 
réseket, meghatározott folyamatokat, törekvéseket tükröztek s a korábbi politi- 
kát képviselő, mentegető írásokkal együtt, mellettük jelentek meg. A politika 
lassan változott. 

Ezt mutatta Rákosinak a májusi budapesti nagyaktíván mondott beszéde, 
amelyet a Politikai Bizottság áprilisi határozata alapján tartott, de tartalma 

igencsak elmaradt a PB április 26-i (korábban ismertetett) állásfoglatásában ki- 
fejtett felismerések, és az abban megfogalmazott követelmények mögött. 

Rákosi beszédében részletesen szólt a XX. kongresszus után tett intézke- 
désekről és tervekről. Többek között elmondta, hogy a párt közrebocsátotta a 
kongresszus anyagát, pártértekezleteken tárgyalták a teendőket, közzétették a 
második ötéves terv irányelveit, 900 millió forint értékben árleszállítást hajtottak 
végre, újabb amnesztia eredményeként 9000 ember szabadult, a koncepciós 
ügyek felülvizsgálata során megtörtént a volt szociáldemokraták rehabilitációja 
is. Kilátásba helyezte, hogy évi 800 millió forint értékben bérkorrekcióra kerül 
sor; az egészségre ártalmas munkahelyeken hatórás munkanapra térnek át. 

Beszédében - a PB határozatának megfelelően — Rákosi a pártaktíván ön- 
kritikát gyakorolt: , Eddig — mondta - mi a nagy nyilvánosság előtt legtöbbször 
általánosságban beszéltünk a nálunk eluralkodott személyi kultuszról. Ez nem 
elég. A valóság az, hogy ezt a személyi kultuszt én magam is eltűrtem, sőt nem 
egyszer támogattam. . . Hasonló a helyzet a személyi kultusszal összefüggő tör- 
vénytelenségek kérdésében is. Itt is tovább kell mennünk. Meg kell mondani 
nyíltan és őszintén, hogy abban, hogy nálunk ilyen súlyos törvénytelenségek 
előfordultak, hibás vagyok én magam is . . . " Az akkori pártvezetőség -— tette hoz- 
zá Rákosi — nem dolgozta ki az Államvédelmi Hatóság párt- és állami ellenőrzé- 
sének olyan rendszerét, amely lehetetlenné tette volna a törvénysértéseket. 
Mint mondotta: , Ez volt a fő hiba, s ebben hibás vagyok magam is."" 

Beszédéből ezúttal már hiányzott a jobboldali hibák, jelenségek egyoldalú 
bírálata, sőt kijelentette: , A pártnak két fronton kell vívni a harcot s a párt 
magatartását a mindenkori konkrét viszonyok alapján kell meghatározni." 
A bírálatot bátorítani kell — mondta -, de fel kell lépni a demagógia és az egy- 
ségbontás ellen. Leszögezte azt is, hogy a párt nem kívánja az osztályharc élező- 
dését, de ébernek kell lenni. 

Rákosi fellépése, kényszerű önkritikája nem érhette el célját. Nem volt 
meggyőző, s - érthető módon - nem sok hitelre talált. Az események viszonylag 
gyorsan és ismételten megmutatták, hogy nemcsak beszéde, személye sem alkal- 
mas arra, hogy a jobboldali erők előretörését megállítsa. Pedig erre akkor már 
nagy szükség volt. 

A pártvezetőség határozatlansága a korrekciók terén komoly lehetőségekhez 
juttatta a magyarországi szocialista építés ellenségeit. A nyugati imperialista 
körök messzemenően kihasználták a magyar párt vezetőségének erőtlenségét, 
hibáit, különösen azt a tényt, hogy késlekedett a XX. kongresszus tanulságainak 
magyarországi alkalmazásával. A Szabad Európa Rádió is azt emelte ki és ismé- 
telgette — amint az pl. a május 9-i adásában elhangzott -—, hogy , Rákosiék . . . 
folytatják a régi sztálinista politikát. Magyarország . . . az egyetlen népi demokrá- 
cia, amely szabotálja az új moszkvai irányelvek érvényesítését. Magyarország 
maradt el legjobban a XX. kongresszus határozatainak végrehajtásában." Kü- 
lönböző adásaikban azt sugallták, hogy egyedül Nagy Imre képes az új viszo- 
nyoknak megfelelő politikát folytatni. Mint a március 20-i adásban mondták: 

A Nagy Imre-probléma még nem zárult le Budapesten. Rákosi . . . hiába bé- 
lyegezte meg nyilvánosan, az események inkább Nagy Imrét igazolják. kásás 

Tudatos taktika, alapos megfontolás volt ez, amely — mint a londoni rádió 
már március 6-i adásában sugározta — abból indult ki, hogy , Nagy Imre kor- 
mányzására és az új szakaszra úgy emlékszik vissza az ország népe, mint a re- 
ménykedés 18 hónapjára"."§ Úgy ítélték meg, hogy Nagy Imre és a köréje cso- 
portosulók tevékenysége nagymértékben elősegítheti céljuk elérését, a magyar- 
országi szocialista rendszer meggyengítését, aláásását. Ezért álltak propagandá- 
jukkal a Nagy Imre csoport mögé, ezért , aggódtak" az ideológiai diverzió cél- 
jából létrehozott nyugati hírközlő szervek is a szovjet pártkongresszus késedel- 
mes magyarországi alkalmazása miatt. 

A Nagy csoport népszerűsítése, a XX. kongresszus emlegetése nemcsak 
nem volt ellentétben a hagyományos burzsoá propagandával, hanem nagyon is 
összeegyeztethető volt vele. A , hibák kijavításának" követelése, a , demokratikus 
szocializmus" jelszava mind a nyugati propagandában, mind a hazai burzsoá el- 
lenforradalmi csoportok, mind pedig a jobboldali, revizionista frakció tevé- 
kenységében összefolyt, összefonódott a nyugati tőkés viszonyok szépítésével, a 
Szovjetunió és más szocialista országok eredményeinek a becsmérlésével, vala- 
mint a Varsói Szerződés keretein kívül álló Jugoszlávia tapasztalatainak kiemelt 
elismerésével. Változatlanul fontos helyet kapott a nyugati propagandában a pol- 
gári demokrácia értékeinek magasztalása, ami a hazai jobboldali erők és ellen- 
forradalmi csoportok tevékenységében egyaránt egybekapcsolódott az 1945- 
1947. évi koalíciós rendszer idealizálásával, az akkor zajlott éles osztályküzdel- 
mek elkendőzésével, elhallgatásával. 

A jobboldali erők, az ellenforradalmi csoportok propagandájában nagy sze- 
repe volt ekkor a Sztálin-ügynek. Messzemenően kihasználták, hogy a XX. 
kongresszus zárt ülésén Hruscsov külön referátumban foglalkozott Sztálin sze- 
repével a törvénysértő perekben. Miután e bizalmas beszámolót nyugaton pub- 
likálták, tartalmát ismertetve és pertraktálva szovjet- és kommunistaellenes 
kampányt bontakoztattak ki valamennyi szocialista ország ellen. E kampány 
hatása különösen erős volt Magyarországon, ahol a Sztálin-ügy egybekapcso- 
lódott az itt elkövetett törvénysértések miatt keletkezett és a rehabilitációk körüli 
huzavona által súlyosbított elkeseredéssel. Mindez növelte a morális megren- 
dülést, az eszmei és politikai zavart a pártban és az országban." 

Ebben a légkörben egyre erőteljesebben bontakozott ki a Nagy-Losonczy 
csoport tevékenysége; befolyása a párton belül és kívül egyaránt gyorsan nőtt. 
Nézeteik terjesztésében, törekvésük megvalósításában nagy szerep jutott a párt 
ifjúsági szövetsége, a DISZ által létrehozott Petőfi-körnek, amely megalakulása- 
kor, 1955 végén azt a célt tűzte maga elé, hogy fórumot teremt az értelmiségi 
ifjúság problémáinak megvitatására. A Petőfi-kör azonban rövid idő alatt a Nagy 
csoport befolyása, majd irányítása alá került és országos tudományos és politikai 
kérdéseket tűzött napirendjére. Több vitát szerveztek az ötéves terv irányelvei- 

ről, a történettudomány, a marxista filozófia problémáiról és más témákról is." 
A hangadók egyre inkább a Nagy csoport nézeteit képviselő hozzászólók lettek, 

a viták mind nagyobb közönség előtt zajlottak, a vitát pedig mind gyakrabban a 
más véleményen levők letorkolása váltotta föl. 

1956. június 27-én került sor a sajtó és a tájékoztatás helyzetének a vitájá- 
ra, amelyet Losonczy Géza vezetett. A vita immár a revizionista frakció nyílt 
zászlóbontása volt, ahol nemcsak a hibák kijavításáról, hanem a marxista eszme- 
rendszer felülvizsgálatáról, a rendszer strukturális megváltoztatásáról volt szó s 
felszólítás hangzott el , a forradalmi" cselekvésre is. 

Felszólalásában Tardos Tibor nyilt felhívással fordult az egybegyűltekhez, 
hogy tömörüljenek a zömmel párttagokból álló Nagy-Losonczy fÍrakció köré, 
amikor kijelentette: , A párt mi vagyunk, a mi egyre növekvő csoportunk, mi, 
akik az eszményt tartjuk fel lobogónak és a humanizmus emberszerető elveit."" 

A vitában jószerével másról sem esett szó, mint a hibákról: a személyi kul- 
tuszról, a dogmatizmusról, a demokrácia hiányáról s a hangnem nem volt men- 
tes a demagógiától sem. Déry Tibor felszólalásában azonban kevesellte a kriti- 
kát, elégedetlen volt a kritika méreteivel, módszerével, mélységével. , Attól tar- 
tok — mondta -, hogy túlságosan is a felületi jelenségeket, kórtüneteket támadja 
és nem fordít elég gondot a lényegre, a kórokozóra." A maga részéről a szabadság 
hiányát és a rendszer strukturális fogyatékosságait jelölte meg a hibák legfőbb 
forrásaként. , Szerkezetbeli hibákról van itt szó, amelyek szükségszerűen meg- 
nyirbálják az egyén jogait. . . " — mondta többek között Déry. Majd azt hangoz- 
tatta, hogy amíg nem vizsgáljuk meg, , vajon nincsenek eszméink rendszerében 
is bizonyos tévedések, addig óhatatlanul csak azt az egy sovány eredményt fog- 
juk elérni, hogy a rosszat egy kisebb rosszal cseréljük fel." 

Déry nem maradt meg az elmélkedés síkján, hanem tettekre sarkallt. Egy- 
részt arra buzdított, hogy a hibás gondolat ellen úgy lehet eredményesen har- 
colni ha , nyakon ragadjuk" a hordozóját. Mint mondta: ,, . . .egy hibás gondo- 
latot úgy lehet a legkönnyebben nyakon csípni, ha elkapom annak az élő sze- 
mélynek a nyakát. . . , amely kifejezi és alkalmazza ezt a hibás gondolatot". Majd 
a fiatalokhoz fordult s arra kérte , a magyar ifjúságot, ne feledkezzék meg előd- 
jéről, a márciusi ifjúságról. 48-as ifjúságnak szoktuk nevezni; azt szeretném elv- 
társak, ha volna egy 56-os ifjúságunk is, amely a nemzetnek segítségére lenne a 
jövő meghódításában."!"9 

A rendezvénnyel egyidejűleg szervezkedés is folyt. Mint a korabeli jelenté- 
sek hírt adnak róla, egyes csoportok a vita után tüntetésre készültek, de a vita 
elhúzódása miatt nem került rá sor. Azt is tervezték, hogy a vitát folytatják, 
anyagát pedig majd széles körben terjesztik."" 

Ilyen előzmények után, ilyen körülmények között érkezett meg a HöZásŰi 
tragikus események híre: június 28-án ellenforradalmi csoportok a munkások 

elégedetlenségét kihasználva tüntetést szerveztek, középületeket támadtak meg, 
ennek során közel negyvenen életüket vesztették és több száz fő megsebesült." 

Mindez tovább mélyítette a politikai feszültséget Magyarországon is, és ok- 
kal lehetett tartani attól, hogy a párt politikájával szembeni elégedetlenséget az 
ellenforradalmi körök rendzavarásra használják fel. Kisebb munkabeszünteté- 
sekre sor került ugyan ez idő tájt, de nagyobb megmozdulás nem volt. 

A Központi Vezetőség, az előzetes elképzelésektől eltérően," június 30-án 
soron kívül összeült. Meghallgatta Rákosi beszámolóját a politikai helyzetről, 
amelyben az előadó kitért mind a lengyelországi eseményekre, mind pedig a Pe- 
tőfi-kör sajtóvitájának értékelésére. Az ülésen vita bontakozott ki arról, hogy 
szükséges, célravezető-e a Petőfi-kör legutóbbi vitájáról a Központi Vezetőség- 
nek rövid határozatban véleményt nyilvánítani. Voltak akik úgy vélekedtek - 
köztük elsősorban Friss István —, hogy az országban nagy a várakozás, s egy rö- 
vid, csak e kérdéssel foglalkozó határozat ismét csalódást kelt. Az aggodalomnak 
volt alapja. Vita után azonban egyhangú döntés született, az ülés a határozat 
elfogadása és közlése mellett foglalt állást."" 

A határozat többek között rámutatott, hogy a DISZ Petőfi-körének vita- 
estjei kezdetben egészséges irányúak voltak, de , az utóbbi időben egyes, pár- 
tunk politikájával szembehelyezkedő elemek egyre erősödő mértékben igye- 
keztek felhasználni pártellenes nézeteik terjesztésére, arra, hogy megtévesszék 
a közvéleményt, különösen az ifjúság egy részét s ingadozó elemekből híveket 
toborozzanak maguknak". Leszögezte: , A párt és a népi demokrácia elleni 
fellépéseket egy bizonyos csoport szervezi, amely Nagy Imre körül alakult ki." 
Helyesen hívta fel a figyelmet arra, hogy a felszólalók a XX. kongresszus nép- 
szerűségét felhasználva úgy léptek fel, mint a kongresszus határozatainak hívei, 
akik a marxizmus-leninizmus talaján állnak. Végül a határozat a poznani esemé- 
nyekre is utalva fokozott éberségre hívta fel a párt tagjait és a párton kívüli dol- 
gozókat, , mert a pártellenes, demagóg nézetek hatására megnövekedett az ellen- 
séges zavarkeltés veszélye?."95 

A határozat, bár joggal hívott fel az éberségre, és okkal mutatott rá az ellen- 
séges zavarkeltés veszélyének növekedésére, nem tudott számottevő, pozitív ha- 
tást gyakorolni az eseményekre, ahogyan a párt Központi Ellenőrző Bizottságá- 
nak vizsgálata és fegyelmi határozatai sem értek célt." A Központi Vezetőség 


108 A lengyel távirati iroda 29-én adott hírt az eseményekről, amit a magyar sajtó 30-án 
tett közzé. Józef Cyrankiewicz rádióbeszédét a történtekről a Szabad Nép 1956. július 1-i szá- 
ma ismertette. 

16 A KV soron következő ülését a PB június 14-i döntése alapján július 10-re tervezték 
összehívni. Napirendjén az akkori határozat szerint a KV márciusi határozatának végrehajtásá- 
ról szóló beszámoló, az ötéves terv irányelveinek véglegesítése, és szervezeti kérdések szerepel- 
tek. (PI Archívum. 276. f. 53/291. ő. e.) 

164 DI Archívum. 276. f. 52/34. 6. e. 

1068 Szabad Nép, 1956. július 1. 

106 A Központi Ellenőrző Bizottság, miután megállapította (egyébként minden túlzás 
nélkül), hogy Déry Tibor és Tardos Tibor felszólalása a Petőfi-kör június 27-i vitáján , alkal- 
mas volt arra, hogy a párt- és a népi demokráciaellenes, zavarkeltő elemek körében mozgósító 
hatású legyen" - kizárta őket a pártból. (Pártélet, 1956. 7. sz. 46. o.) A Belügyminisztérium 
felfüggesztette a Petőfli-kör működését. 

határozata ugyanis változatlanul egyoldalú volt, nem vitte előre a XX. kongresz- 
szus eszméinek magyarországi alkalmazását, nem tett egy lépést sem előre a 
politikai irányvonal megváltoztatása felé. 

Ez még váratott magára. Közel három hét múlva ült össze a Központi Veze- 
tőség, s fogadott el olyan döntéseket, amelyek nagy jelentőségű változást ered- 
ményeztek a párt vezetőségének összetételében és politikai irányvonalában is. 


ÚJ IRÁNYVONAL A KÉTFRONTOS HARC JEGYÉBEN. 
A KÖZPONTI VEZETŐSÉG 1956. JÚLIUSI ÜLÉSE 


A párt vezető testületének 1956. július 18-21-i tanácskozása fontos határkő volt 
a párt 1953. június utáni politikai fejlődésében. Kritikusan elemezte az azóta 
megtett út tanulságait és nagy lépést tett előre a hazai helyzet reálisabb megítélé- 
sében, az abból adódó feladatok megjelölésében, s ezzel egyben a XX. kong- 
resszus határozataiból adódó következtetések levonásában. 

Jelentősége már a személyi és szervezeti döntésekben megmutatkozott, 
ami első napirendként szerepelt az ülésen. 

A Központi Vezetőség Rákosi Mátyást felmentette a KV első titkárának 
tisztsége alól, és visszahívta a Politikai Bizottságból. Rákosi felementését rövid 
levélben kérte, egészségi állapotára, valamint arra hivatkozott, hibái nehezítik, 
hogy a pártvezetőség a feladatokra összpontosítsa figyelmét. A Központi Veze- 
tőség első titkára Gerő Ernő lett. 

A Központi Vezetőségbe új tagokat kooptáltak: Matusek Tivadart és Mol- 
nár Ernőt, a KV addigi póttagjait, továbbá tagja lett a testületnek Földes 
László, Hazai Jenő, Horváth Imre, Kádár János, Kállai Gyula, Marosán 
György és Mező Imre. A Központi Vezetőség póttagja lett: Fock Jenő, Hajdú 
József, Horváth János, Kukucska János, Németh Károly, Rudas Ernő. 

Az ülés kiegészítette a Politikai Bizottságot. A PB tagjává választották 
Kádár Jánost, Kiss Károlyt, Marosán Györgyöt és Révai Józsefet. A PB pót- 
tagja lett: Gáspár Sándor és Rónai Sándor. Kádár Jánost a Központi Vezető- 
ség titkárává választották.!"" 

A személyi változások nem voltak eléggé következetesek és kielégítőek. 
Gerő első titkárrá választását a Központi Vezetőség egyes tagjai is kifogásol- 
ták, mivel őt is nagy felelősség terhelte a korábbi hibákért és - mint Kossa 
István mondta - lekezelő, türelmetlen, durva modora is ellene szólt.""" Kétség- 
telen, hogy az ő személye, adottságai nem jelentettek megfelelő garanciát a 
hibák következetes kijavítására és a párt munkastílusának megváltoztatására; 
a párttagság egy része sem helyeselte a döntést. 

Ennek ellenére a változások nagy jelentőségűek voltak. Rákosi leváltása, 
mégha nem járt is hibáinak nyilvános, beható bírálatával — nagy tehertételtől 
szabadította meg a pártot; a vezetésből való kikapcsolása a pártpolitika meg- 
újulásának fontos, elengedhetetlen feltétele volt. Nem lebecsülendő, hogy Ráko- 

sinak a Politikai Bizottságból való kiválásával és hat új tag, ill. póttag beválasz- 
tásával jelentősen megváltozott a legfelső operatív politikai vezető testület ösz- 
szetétele. Igaz, a vezető testületek megújulása nem volt kellő mértékű, de több 
olyan kipróbált vezető került be soraiba, aki következetesen képviselte a mun- 
kásosztály forradalmi eszméit és nagy tapasztalattal is rendelkezett. Külön 
jelentősége volt annak, hogy Kádár János a KV Titkárságának is tagja lett; 
részvétele a párt operatív munkájának irányításában sokak számára garanciát 
jelentett a megérett változtatások végrehajtására. 

A rehabilitáció befejezése, a törvénysértésekben bűnös személyek felelős- 
ségrevonása szempontjából, és politikailag is fontos volt Farkas Mihály ügyé- 
nek kivizsgálása. A Politikai Bizottság által kiküldött bizottság megállapította, 
hogy Farkas Mihályt súlyos felelősség terheli a törvénysértő eljárásokért, s ezért 
a Központi Vezetőség kizárta őt a pártból. 

Az ülés Gerő Ernő beszámolója alapján megtárgyalta a nemzetközi és a 
belpolitikai helyzetet és határozatot hozott a párt előtt álló feladatokról. 

Gerő beszámolójában csak a legfőbb kérdésekkel, a legfontosabb tenni- 
valókkal foglalkozott. , A helyzet úgy alakult — kezdte beszédét Gerő -, hogy 
nem tarthatok minden problémára kiterjedő, részletes beszámolót, hanem csu- 
pán a nemzetközi helyzetet, valamint az országunk és pártunk belső helyzetét 
jellemző legfőbb kérdésekre térhetek ki, továbbá az előttünk álló, s általunk, 
pártunk, kormányunk által megvalósítandó legfontosabb feladatokra."!" 

A referátum a nemzetközi helyzetről csak igen röviden szólt. Többek kö- 
zött megállapította: , A nemzetközi helyzet szempontjából a legjellemzőbb, a 
legfontosabb az, hogy a legutóbbi három év folyamán, amely Sztálin halála óta 
telt el, lényegesen, alapvetően megerősödtek a szocialista tábor állásai és sok 
tekintetben új nemzetközi helyzet alakult ki." Rámutatott, hogy csökkent a há- 
borús feszültség, , kitolódott a háború kirobbantásának közvetlen veszélye". 
Ugyanakkor hangsúlyozta, hogy , ideológiailag és politikailag a harc éleződik". 
Az imperialista körök igyekeznek megbontani a szocialista tábor egységét, za- 
vart kelteni a népi demokratikus országokban. E célból kihasználják a Sztálin 
körül kialakult személyi kultusz felszámolásával járó intézkedéseket, a hibák, 
a törvénysértések bírálatát, provokációkat szerveznek, s nem is titkolják, hogy 
,; magyar poznanok" kirobbantására törekednek.!!" 

Áttérve a belső helyzet értékelésére először leszögezte: , a legfontosabb 
e tekintetben az, hogy 1953 júniusa óta - bár korántsem egyenletesen s nem 


199 Pártegységgel a szocialista demokráciáért. Szikra 1956. 3. o. - A legfontosabb kérdé- 
sekre való összpontosítást nemcsak a gyakorlati célszerűség diktálta, hanem idő sem volt egy 
átfogó referátum kidolgozására. A politikai referátum elkészítése hosszú ideig Rákosi feladata 
volt. Bár már áprilisban felmerült a Politikai Bizottságban, hogy Rákosi passzív, a fő kérdések 
helyett különféle apró ügyekkel foglalkozik, akkor még fontosnak tartották, hogy Ő tartsa a 
politikai helyzetről szóló beszámolót. Kialakult ugyanis egy olyan elképzelés, hogy mivel az 
ellenség a fő tüzet Rákosira irányította, s ez a rendszer gyengítését célozza, Rákosit meg kell 
védeni, pozícióját meg kell szilárdítani. Sokan még júliusban is úgy vélték, hogy az adott 
viszonyok között Rákosi leváltása az ellenségnek tett engedmény lenne, ill. annak tünne, és 
gyengítené a rendszert. Ezzel a káros elképzeléssel a vezető szervek csak július közepén szakí- 
tottak, bár a párttagság egy részében e nézetek még tovább éltek. : 

H6 Pártegységgel a szocialista demokráciáért. 4-5. o. 


időleges visszaesések nélkül -, különösen azonban a Szovjetunió Kommunista 
Pártjának történelmi jelentőségű XX. kongresszusa után széles körű demokra- 
tizálódási folyamat megy végbe országunkban". A vezetőknek érteniük kell 
ahhoz, hogy a nagy aktivitást, a segítő bírálatot sikeresen használják fel a párt, 
az ország előtt álló feladatok megoldására. Ugyanakkor figyelmeztetett arra is, 
hogy az ellenség is megpróbálja a kialakult helyzetet a maga számára kihasználni. 
Ezzel összefüggésben azonban kifejtette, hogy nem lenne helyes mindenkit, aki 
egy és más kérdésben értetlenséget tanúsít, vagy tőlünk eltérő véleményen van, 
,segy zsákba gyömöszölni", ellenségnek tekinteni. A Petőfi-körben is sok a 
rendszerhez hű ember, nem kevés a kommunista is, de — szögezte le — , azt is 
meg kell mondani, hogy a Petőfi-körben és körülötte kezdett egy másik politikai 
centrum kialakulni, amely szemben állott az ország igazi politikai központjával, 
a Magyar Dolgozók Pártja Központi Vezetőségével. Kétségtelen, hogy ennek 
szervezett jellege volt." 

A kialakult helyzet okait elemezve a referátum egyrészt leszögezte, hogy 
a párt fő irányvonala a XX. kongresszus előtt és után lényegében helyes volt, 
megfelelt az ország érdekeinek, másfelől rögzítette, hogy a XX. kongresszus 
után a Politikai Bizottság helyes állásfoglalásának végrehajtásában bizonyos 
tétovázás, huzavona volt. , Ebben - mondta Gerő - szerepet játszott az, hogy 
a Központi Vezetőség első titkára, Rákosi elvtárs — bár igyekezett — nem tudta 
teljes mértékben az új követelményeknek megfelelően átállítani saját munkáját 
és a Politikai Bizottság, valamint a Központi Vezetőség titkárságának munká- 
ját, amely utóbbinak elsősorban feladata, hogy a Központi Vezetőség és a Poli- 
tikai Bizottság határozatainak végrehajtását biztosítsa. Belejátszottak ebbe a této- 
vázásba - folytatta az előadó -— a személyi kultusz és a törvényesség kérdésében 
régebben, főként 1953 júniusa előtt elkövetett súlyos hibák, amelyeknek fel- 
számolása még 1953-ban elkezdődött, de közben egy időre némileg megtor- 
pant . . "1 

Ez az elemzés igen elnagyolt és elégtelen volt. Nem felelt meg a valóság- 
nak, hogy a párt irányvonala a XX. kongresszus előtt , lényegében helyes volt", 
s a kongresszus utáni időszakról sem lehet ezt elmondani. Ugyanakkor kétség- 
telen, hogy Gerő referátumát nem jellemezte az az egyoldalúság, amely Rákosi 
1956. márciusi referátumára nyomta rá a bélyegét. Sőt ezúttal, e helyütt nem 
is esett szó a jobboldali nézetekről és törekvésekről, miközben az 1953 előtti 
törvénysértésekről és a hibák kijavításában tapasztalható megtorpanásról igen. 
Lényegében helytálló volt, amit Gerő a Politikai Bizottságnak a XX. kongresz- 
szus utáni irányvonaláról Rákosival kapcsolatban mondott, különösen, ha figye- 
lembe vesszük a testület április 26-i, fentebb ismertetett állásfoglalását, ame- 
lyet Rákosi valóban nem tudott munkájában, a párt egész tevékenységében 
érvényesíteni, még kevésbé továbbfejleszteni (mert nemcsak e határozat végre- 
hajtására, hanem továbbfejlesztésére is múlhatatlanul szükség volt). 

A további előrehaladás, a marxizmus-leninizmus alkotó alkalmazásának 
kibontakoztatása, a párt egységének helyreállítása szempontjából egyaránt rend- 

kívül fontos és a lényeget tekintve helyes volt, amit a referátum az elhajlások 
elleni harcról, valamint a pártéletről, a pártmunka egyes kérdéseiről tartal- 
mazott. 

A beszámoló leszögezte: , Pártunkban mélyek mind a szektarianizmus, 
mind a jobboldali opportunizmus gyökerei. Mind a kettővel szemben a leg- 
élesebb, a legkövetkezetesebb eszmei-politikai harcot kell folytatni a párt fő 
irányvonalának és helyes politikájának érvényesítéséért." Az előadó nem ma- 
radt meg e helyes célkitűzés deklarálásánál, hanem rátért a szektarianizmus 
jellemzésére, pontosabban számbavette annak megnyilvánulási formáit. Így: 
politikai felvilágosítás helyett gyakran adminisztratív rendszabályokat és eszkö- 
zöket alkalmaznak; erőszakos eszközökhöz folyamodnak a termelőszövetkezetek 
fejlesztésében; bürokratikus módon vezetnek. De kifejeződött és kifejeződik az 
egyoldalú és türelmetlen káderpolitikában; megdönthetetlennek hitt tételek 
dogmatikus hangoztatásában; az osztályharc egyoldalú, nem a konkrét viszo- 
nyok elemzésén alapuló értelmezésében; a volt szociáldemokratákhoz való vi- 
szonyban, gyakran mellőzésükben; a szövetségesek lebecsülésében, mellőzésé- 
ben, a népíront háttérbe szorításában. , Mindez persze -— tette hozzá Gerő - 
összefüggött és összefügg a kollektív vezetés háttérbe szorításával pártunkban, 
és a személyi kultusszal, főként 1953 júniusa előtt, de részben még utána is." 
A jobboldali nézeteket nem részletezte, csak az 1955. márciusi határozatra utalt, 
amely elítélte őket, s hozzátette, hogy e határozat után sem folyt a jobboldali 
nézetek ellen következetes eszmei-politikai harc s a szektás hibák ellen sem 
léptek fel határozottan. , Ez komoly hiba volt - állapította meg — azért is, mert 
a jobboldali elhajlók malmára hajtotta a vizet, erősítette a jobboldali irányza- 
tot." Végül, e kérdésről szólva még leszögezte: , Mindez azt bizonyítja, hogy 
a jelenlegi helyzetben - egyébként ez minden helyzetre vonatkozik — különösen 
óvakodni kell attól, hogy üres formulák közé szorítsuk a politikai munkát. Nem 
szabad betűrágók módjára azon vitázni, hogy a jobboldali vagy a baloldali 
veszély-e a nagyobb, hogy melyik a fő veszély . . . A mindenkori konkrét hely- 
zetnek megfelelően kell a jobboldali, opportunista, és a szektás jelenségeket 
elemezni, s ennek alapján kell küzdeni mindenfajta pártellenes, antimarxista, 
antileninista nézet, s természetesen a pártunk és államunk ellen irányuló min- 
den támadás ellen!" 

A pártmunka kérdéseire áttérve a referátum elítélte a hosszú ülésezéseket, 
a túl sok , papirosmunkát", szorgalmazta a közvetlen szervező, segítő, irányító 
munka javítását, a káderekkel való beható, türelmes foglalkozást, a tájékoztatás 
megjavítását, a bátor véleménynyilvánítást, a tömegszervezetek, az ifjúsági szö- 
vetség munkájának javítását, a népfrontmozgalom szerepének növelését. 

A beszámoló az állami és a gazdasági élet legfontosabb feladatairól is szólt. 
Többek között célul tűzte ki az országgyűlés szerepének növelését; az alsóbb 
szervek, a helyi tanácsok hatáskörének bővítését; a szocialista törvényesség 
megszilárdítását, az állami fegyelem és a szocialista demokrácia egyidejű erősí- 
tését, fejlesztését; az apparátus és az ügyvitel egyszerűsítésének körültekintő 
végrehajtását. Gazdasági téren az anyagi érdekeltség és a minőségi követelmé- 

nyek fokozott érvényesítése kapott hangsúlyt a beszámolóban. Javasolta to- 
vábbá az államkölcsönjegyzés gyakorlatának megszüntetését és a hadsereg lét- 
számának további csökkentését. A mezőgazdaság fejlesztésére áttérve leszögez- 
te, hogy az állam az egyéni parasztgazdaságokat is támogatja a termelés növe- 
lésében, de a párt vonala a mezőgazdaság szocialista átalakítása, amit a legszigo- 
rúbb önkéntesség alapján és aktív felvilágosító munkával kell megoldani. 

A feladatokkal összefüggésben, az alkotó, építő munkára való összpontosí- 
tás fontosságát hangsúlyozva vetette fel Gerő a , tiszta lap politikáját". Többek 
között azt fejtegette, hogy a hibákat és okaikat ismerni kell s a hibákat és követ- 
kezményeiket ki kell javítani. , De az önbírálat -— mondotta -— nem önmarcan- 
golás. A párt figyelmét most nem azokra a hibákra kell összpontosítani, amelyeket 
magunk fedtünk fel . . ., hanem a tennivalókra, a feladatokra, az alkotó, szocializ- 
must építő munkára." A hibákat - folytatta Gerő — megvitattuk és megvitatjuk, 
és újabb határozatok születnek kijavításukra. Majd kijelentette: , Pártunk, mun- 
kásosztályunk érdeke azt követeli, hogy ezzel ezeket a kérdéseket lezárjuk és 
új, tiszta lapot nyissunk a párt történetében."!"" 

Gerőnek ezt a kijelentését az irodalom eddig szinte kizárólag károsnak és 
elhibázottnak ítélte.!!5 Természetesen Gerőt is súlyos felelősség terhelte a ko- 
rábbi hibákért, érdeke és célja volt, hogy a múltbeli hibákra fátylat borítson, s 
szájából nem hangzott igazán meggyőzően sok, önmagában helyes megállapítás. 
Kétségtelen, nem volt kellő morális alapja, hogy új politikát hirdessen, , tiszta 
lapról? beszéljen. Ám, ha figyelembe vesszük, hogy a párt erejét az építő- 
munkára, a konstruktív tettekre (többek között a hibák kijavítására) összpon- 
tosítani valóságos szükséglet, fontos követelmény volt, hogy a párt vezetősége 
ezúttal a hibákat a gyakorlati munka során nem takargatta, hanem további fel- 
tárásukra és kijavításukra törekedett (többek között a Nagy Imrével szemben 
korábban foganatosított hibás, túlzó intézkedések felülvizsgálatára is sor ke- 
rült), "S valamint, hogy a hibák kihasználásával a rendszer ellen valóságos és nagy- 
méretű támadás folyt — úgy e megállapításnak volt bizonyos létjogosultsága és 
pozitív tartalma is. Sokak számára azt jelentette, hogy minden erőt tömöríteni 
kell a júliusi határozatok végrehajtására. 

Összegezésként elmondható, hogy a referátum a korábbi politikához ké- 
pest nagy előrelépést jelentett. A lényeget tekintve elítélte és több tekintetben 
revideálta azt a káros fordulatot, amely a párt politikájában 1955 márciusában 


16 To. 12. o. 

1 Vö. A magyar forradalmi munkásmozgalom története. III. k. 226. o.; A magyar népi 
demokrácia története. 274. o. 

u16 A Politikai Bizottság augusztusban külön határozatban szögezte le, hogy , a Központi 

Vezetőség 1955. márciusi határozata, amely elítélte a Nagy Imre által képviselt jobboldali el- 
hajlást, alapjában véve helyes volt, azonban a határozat meghozatala után következő intézkedé- 
sekben szubjektív tényezők is szerepet játszottak, melyek nem segítették, sőt ellenkezőleg, nehe- 
zítették a kérdések legmegfelelőbb megoldását". A párt érdeke - állapította meg a határozat -, 
,hogy Nagy ügyének kérdése ne éleződjön tovább". Többször felszólították Nagy Imrét, hogy 
ne sérelmi politikával, hanem , konstruktív módon, megfelelő önkritikával járuljon hozzá ügye 
lezárásához, pártba való visszavételéhez?. (PI Archívum. 276. f. 53/298., 300. ő. e.) Ugyan- 
csak augusztusban a KEB több, 1955 márciusa után hozott, kellően meg nem alapozott párt- 
büntetést törölt, ill. többek kizárását batálytalanította. 

bekövetkezett. Ugyanakkor változatlanul érvényesnek tekintette és fenntar- 
totta a márciusi határozatnak a jobboldali jelenségekről adott értékelését, 
Nagy Imre hibás nézeteinek elítélését. Az adott viszonyokhoz mérten, a fő fel- 
adatokat tekintve a referátum helyesen, a kétírontos harc jegyében szabta meg 
a teendőket. Mindez azonban egyelőre csak alapot, lehetőséget adott egy új 
irányvonal kidolgozásához, a feladatok sokoldalú, elmélyült kimunkálásához, 
s magának az elvi alapokon nyugvó kétírontos harcnak a kibontakoztatásához is. 

A beszámoló feletti vitában 24 központi vezetőségi tag szólalt fel — s mint 
az ülésről megjelent közleményben is olvasható —,!!" kivétel nélkül egyetértet- 
tek a beszámolóval és a határozati javaslattal. A hozzászólók elemezték az 
utóbbi hónapok, az elmúlt egy év politikáját, a kialakult helyzetet, részletezték, 
különböző oldalról világították meg a teendőket, utaltak a végrehajtás, a kitűzött 
feladatok megvalósításának várható nehézségeire. 

Sokan - Nógrádi Sándor, Nyers Rezső, Marosán György és mások - 
rámutattak, hogy a referátum és a határozati javaslat megfelelő alapot nyújt a 
kritikussá vált helyzet megváltoztatására. Az 1956. márciusi határozat nem 
adott megfelelő útmutatást, mint Révai mondta: a párttagságnak nem volt mi 
mögé felsorakozni, nem volt olyan platform, amely mellett kiállhattak volna. 
Kifejezték reményüket, hogy ez az ülés fordulatot jelent e tekintetben, progra- 
mot ad, a feladatokra irányítja a figyelmet. A válságos helyzet kialakulásában 
— mutattak rá - igen nagy szerepe volt a huzavonának, a tétovázásnak, a bizony- 
talanságnak, amely kiterjedt az alapvető elméleti kérdések megítélésére is. Rá- 
mutattak, hogy most van olyan határozat, amelynek alapján lehet cselekedni; 
kerülve az indokolatlan adminisztratív módszereket, elsősorban a politikai m 
kát kell fellendíteni. 

Kádár János a kialakult helyzetet elemezve többek között rámutatott: a 
legnagyobb probléma, hogy megromlott a párt és a tömegek kapcsolata, s a 
párt sem egységes. Olyan abnormális helyzet alakulhatott ki, hogy a becsületes 
párttag és az ellenség is hasonló vagy azonos problémákat feszegethet. Lényegé- 
ben az ellenség vette át a párt által elkövetett hibák bírálatát, s fordítja azt a 
rendszer ellen. Világosan le kell szögezni, mondta, hogy a személyi kultusz 
idegen a marxizmus-leninizmustól, a párttól, a szocialista rendszertől. Az 
ellenség abban reménykedik, hogy a XX. kongresszus irányvonala a későbbiek- 
ben sem fog érvényesülni. Ezért határozottan kell cselekedni, mindenekelőtt 
a párt egységét kell megteremteni, s erre építve kell a párt vezetése alatt a nem- 
zeti összefogást létrehozni. 

Sokan felvetették, hogy az 1955 márciusa utáni hibákat nem a szabad meg- 
ismételni, s a jobboldali nézetek és jelenségek ellen nem lehet és nem szabad 
úgy harcolni, hogy a párt hibás módszerei következtében növekedjék az ellen- 
zéki erők tábora. Mint Friss István mondotta, hiba volt, hogy minden kritikát 
opportunizmusnak bélyegeztek. A jóindulatú, nem jobboldali kritikát is jobb- 
oldali elhajlásként vertük vissza s így , az ellenséggel egy zsákba gyömöszöljük 
azokat is, akik részben a mi hibánk következtében bizonytalanná váltak, téved- 
tek vagy. tévednek". Ezzel összefüggésben többen, Kádár János, Friss István, 

Vas Zoltán rámutattak, hiba volt Nagy Imre kizárása a pártból; ezzel nem 
könnyítették meg Nagy önkritikáját, a jobboldali nézetek elleni harcot, hanem 
megnehezítették azt. 

A vita során felmerült a területrendezés, a közigazgatási egységek átszer- 
vezése, ami — mint rámutattak - rosszkor került napirendre s addig is sok za- 
vart, bizonytalanságot okozott az apparátusban. E feladattal kapcsolatban a 
kellő körültekintést szorgalmazták. Szóvá tették továbbá, hogy változatlanul túl 
sok az aprólékos beavatkozás a gyárak, a termelőegységek munkájába, gyenge 
az ideológiai tevékenység, kevés e területen a vitaképes, felkészült káder, a vita; 
a meggyőzés helyett itt is túltengenek az adminisztratív intézkedések. 

A határozat a beszámolón nyugodott, számos megállapítása összecsengett 
vele. Ugyanakkor bizonyos kérdéseket, feladatokat rendszerezetten és — a vitán 
elhangzott észrevételeket figyelembe véve - részletesebben fogalmazott meg. 

Bevezetésként a határozat leszögezte: , A Központi Vezetőség megállapít- 
ja, hogy a Szovjetunió Kommunista Pártjának bátor lépése a személyi kultusz 
káros következményeinek feltárására és teljes megszüntetésére, súlyos teher- 
tételtől szabadítja meg a nemzetközi munkásmozgalmat, s a nemzetközi mun- 
kásmozgalom további virágzásához vezet; egyszersmind azt tanúsítja, hogy az 
SZKP Központi Bizottságában megvolt és megvan az a lenini vezető mag, 
amely továbbfejleszti a nagy Lenin eszméit, alkotó módon alkalmazza korunk- 
ra a marxizmus-leninizmust."!!§ Ugyanakkor a határozat azt is megállapította, 
hogy az imperialista körök és a belső reakciós erők a kongresszus által meg- 
bírált negatív jelenségekre kívánják a közvélemény figyelmét irányítani, hogy 
elhomályosítsák a kongresszus nagy jelentőségét, fontos előremutató megállapí- 
tásait. Az előrehaladás legfőbb biztosítékát a határozat a szocialista országok, 
valamennyi kommunista és szocialista párt összefogásának erősítésében, a nem- 
zetközi szolidaritás megszilárdításában látta. 

A határozat is összefoglalta az elmúlt hónapokban foganatosított legfonto- 
sabb intézkedéseket, majd részletesen megszabta a feladatokat. Külön fejezet- 
ben foglalkozott az ipar és a mezőgazdaság fejlesztésével; az életszínvonal eme- 
lésével; a gazdasági vezetés megjavításával; az állami élet demokratizálásával; 
a szocialista törvényesség megszilárdításával; az ideológiai munka megjavításá- 
val; a tömegszervezetek és a Hazafias Népfront tevékenységének kibontakozta- 
tásával; a külpolitika egyes kérdéseivel. 

Nagy figyelmet szentelt a határozat az országban kialakult helyzet értéke- 
lésének, a helyzet alakulását befolyásoló tényezők, okok feltárásának. Ezzel ösz- 
szefüggésben megállapította, hogy hazánkban a szocializmus építése osztályharc 
közepette folyik és az osztályharc némileg kiéleződött. Leszögezte, hogy ,az 
értelmiség egyes csoportjaiban s elszórtan a munkások és dolgozó parasztok 
között is ingadozás s a párttal szembeni bizalmatlanság elemei léptek fel". En- 
nek oka egyfelől a párt vezetése részéről elkövetett hibákban, másfelől az osz- 
tályellenség fokozódó nyomásában rejlik. 

Az előző hetek eseményeiről szólva a határozat rámutatott: , Egyesek a 
burzsoá ideológia talajáról bírálva pártunk hibáit, tagadják a párt minden ered- 

ményét, a párt vezető szerepét, a munkásosztály vezető szerepét, a forradalom- 
ban született munkás-paraszt állam demokratizmusát, s a steljest sajtószabad- 
ságot követelik (azaz, szabadságot a burzsoá nézetek terjesztésére)." Mivel 
— folytatódik a határozat — szocialistaellenes nézetekkel a dolgozók előtt nyíltan 
fellépni nem lehet, ezért , mind a kispolgári opportunista, mind pedig a bur- 
zsoá nézetek hirdetői félrevezető módon a XX. pártkongresszusra, va szocializ- 
mus érdekeiret, a sdemokratizálódási folyamatrakt hivatkoznak, s magukat sLe- 
nin eszméi híveineke, s va XX. pártkongresszus határozatai magyarországi alkal- 
mazóinakxt álcázzák. A párt ellen fellépők általában egységesek a pártvezetés 
lejáratására irányuló törekvésekben, a pártegység bomlasztásában, ami akciójukat 
veszélyessé teszi." A határozat ezért éberségre intette ,, a párt valamennyi tag- 
ját, a népi demokrácia minden hívét".!" 

A pártéletről szólva síkraszállt a kétfírontos harc kibontakoztatása, az ön- 
álló marxista gondolkodás kialakítása, az élő, eleven marxizmus, a kérdések 
körültekintő megvitatása, a pártdemokrácia fejlesztése mellett. Ugyanakkor fel- 
hívott a pártfegyelem megszilárdítására. A pártéletet — szögezte le — , nem jel- 
lemezhetik csak a viták, a pártot az egységes cselekvés jellemzi; ezért a vita 
lezárásával pártunkban a határozatokat következetesen végre kell hajtani". Ki- 
mondta, hogy , pártunk legfőbb feladata ma: megszilárdítani sorainak eszmei, 
politikai, szervezeti egységét, acélossá kovácsolni a párt sikereinek legfőbb biz- 
tosítékát: a párt egységét ".! 

A Központi Vezetőség júliusi ülése Hegedűs András előadásában meg- 
vitatta és elfogadta a második ötéves terv irányelveit is. Az előterjesztett doku- 
mentum már tartalmazta az előzetes társadalmi viták során felmerült javaslatok 
jelentős részét, tehát az eredetileg nyilvánosságra hozott irányelvek már módo- 
sított formában kerültek a plénum elé. 

Az irányelvek a következő tervperiódusban az ország előtt álló legfonto- 
sabb feladatot, célkitűzést így foglalták össze: , A második ötéves terv idősza- 
kában, 1956-1960-ban a technika jelentős fejlesztése alapján folytatni kell a 
szocialista iparosítást, a termelés fellendítésével egyidejűleg uralkodóvá kell 
tenni a mezőgazdaságban is a szocialista termelési viszonyokat, ezzel lényegé- 
ben meg kell szüntetni a gazdasági alap kettősségét, rendszeresen emelni kell 
a dolgozó nép életszínvonalát, s így biztosítani kell az ország további felemel- 
kedését."!"1 

Ez a célkitűzés — mint Hegedűs András előadói beszédében utalt rá!" - 
az MDP III. kongresszusának határozatából indult ki. Különbözött azonban 
a Rákosi akkori, határozattá emelt referátumában megfogalmazott iránymuta- 
tástól. Nem szerepelt a középtávú terv céljaként a szocializmus alapjainak le- 
rakása, mint ahogyan ezt Rákosi referátuma tartalmazta, s így a tsz-mozgalom 
fejlesztésének lassúbb ütemével számol, mint korábban. A szocialista iparosí- 


19 To. 58-59. o. 

"8 To. 60-62. o. 

"m A népgazdaság fejlesztésével a népjólét emeléséért. Szikra 1956. 61. o. 
"a To. 7. o. 


tásról szólva nagyobb hangsúlyt helyezett a technika fejlesztésére, és a mező- 
gazdaságban a , kettős feladat" teljesítésére." 

A Központi Vezetőség ülésén elfogadott irányelvek előírták: Az iparosítás 
olyan mértékű legyen, hogy a szocialista ipar termelése 1960-ra 1955-höz ké- 
pest 47-50 százalékkal növekedjék. Az iparban a termelőeszközök termelését 
58-60 százalékkal, a fogyasztási cikkekét 38-40 százalékkal kívánta emelni. 
Nagy fontosságot tulajdonított a nyers- és alapanyagok termelésének, ezt 
57-58 százalékban irányozta elő. 

A mezőgazdaság termelésének emelkedését az öt év alatt mintegy 27 szá- 
zalékban szabta meg. Célul tűzte ki, hogy a mezőgazdaságnak biztosítani kell 
az ország kenyérgabona-ellátását és megfelelő tartalék képzését. Azzal számolt, 
hogy 1956-1960-ban az első ötéves terv időszakában elért átlaghoz képest a 
kalászosok holdankénti terméshozama mintegy 10-12, a kukoricáé 30, a bur- 
gonyáé 25 százalékkal emelkedik. Az állati termékek termelését is jelentősen, 
a hízott sertését 25—30, a tejét 35-40 százalékkal kívánta növelni. 

Előírta, hogy az ipari termelés növekedését kétharmad részben a terme- 
lékenység emelkedése biztosítsa. Az egy munkásra jutó termelést az iparban 
összesen mintegy 36 százalékkal, a nehéziparban ezt meghaladó mértékben, 
mintegy 46 százalékkal kívánta növelni. Az iparban az önköltségnek mintegy 
16 százalékos csökkentését írta elő. 1960-ra a külkereskedelmi forgalom mint- 
egy 40 százalékos növekedésével számolt 1955-höz képest. 

A második ötéves tervperiódusban a nemzeti jövedelem mintegy 40 szá- 
zalékos emelkedését irányozta elő, amiből 20-22 százalékot kellett felhalmo- 
zásra fordítani. Állami eszközökből öt év alatt 76-78 milliárd forintot akartak 
beruházni, ami 10-12 milliárd forinttal haladta meg az első ötéves terv folya- 
mán megvalósított beruházások összegét. 

A nemzeti jövedelem állandó növelésének alapján előirányozták a lakosság 
jólétének rendszeres növelését. Kimondták, hogy a munkások és az alkalmazot- 
tak egy keresőre jutó reálbérét a második ötéves terv időszakában átlagosan 
legalább 25 százalékkal kell emelni. Hasonló mértékben kell növekednie a pa- 
rasztság pénzbeni és természetbeni jövedelmének is." 

Az irányelvekben szereplő előirányzatok — mint Gerő és Hegedűs előadói 
beszédében is szerepelt!? — mintegy 2-3 százalékkal alacsonyabb fejlődési üte- 
met szabtak meg, mint a vitára bocsátott tervezet." A módosítás célja az volt, 
hogy a terv reálisabb, főleg az anyagellátás megalapozottabb, biztonságosabb 
legyen. 

Az irányelvek, a plénumon elfogadott dokumentum a fő feladatokat is- 
mertetve több fontos megállapítást tett, aminek egy jelentős részét sem a III. 
kongresszus határozata, sem pedig az áprilisban közzétett tervezet nem tar- 
talmazta. 

Az irányelvek fontos feladatnak tartotta a termelőszövetkezeti mozgalom 
fejlesztését, de nem az , erőteljes", hanem a fokozatos számszerű fejlesztést 
irányozta elő.!"" Nagy hangsúllyal szólt mind a belföldre, mind a kivitel céljaira 
előállított termékek minőségének javításáról és ezzel összefüggésben a technika 
fejlesztésének fontosságáról. Külön szólt a folyamatos termelés feltételeinek 
megteremtéséről, célul tűzte ki az anyagellátás megjavítását, hogy a készletek 
választék és minőség szerinti összetétele megfeleljen a szükségleteknek. A ter- 
vezés, a termékszerkezet kialakításánál — szögezte le a dokumentum -— számí- 
tásba kell venni a szocialista országok közötti együttműködés lehetőségeit és 
követelményeit, valamint az ország adottságait, hogy , megjavuljon a népgaz- 
daság nyersanyag ellátása, biztosítva legyen az ország gazdasági erőforrásainak, 
termelő berendezéseinek legelőnyösebb felhasználása, megvalósuljon a terme- 
lés ésszerű szakosítása, s mind több termelési ágban korszerű tömegtermelésre 
lehessen rátérni". Kimondta, hogy ennek megfelelően , a nehézipar minden 
ágának nagyarányú fejlesztése helyett kiemelkedően kel! fejleszteni a vegyipart, 
a kőolaj-feldolgozást, a kohászaton belül a finomabb hengerelt acélfajták ter- 
melését, a gépiparon belül a munkaigényes, valamint egyéb olyan ágazatokat, 
melyekben országunk jelentős termelési tapasztalatokkal rendelkezik . . .""" 

A dokumentum a fő feladatokhoz sorolta a gazdasági irányítás módszerei- 
nek lényeges megváltoztatását. A központosítás túlzásainak felszámolását, külö- 
nösen a vállalatok számára jóváhagyott központi tervmutatók számának lénye- 
ges csökkentését. Az előírt tervmutatók keretein belül is nagyobb hatáskört 
kívánt biztosítani a vállalatok igazgatóinak a szükségleteknek megfelelő átcso- 
portosításokra. Kimondta azt is, hogy növelni kell a gazdálkodásban a tanácsok 
önállóságát, a mezőgazdasági tervben pedig -— biztosítva a kenyérgabona szük- 
séges vetésterületét — csak az állam részére történő értékesítés feladatait kell 
meghatározni. Szükségesnek tartotta, hogy leszállítsák a megrendelési határ- 
időket s megszüntessenek egy sor, a termelők és a fogyasztók közé feleslegesen 
közbeiktatott szervet. 

Nyomatékkal szólt a határozat az anyagi ösztönzésről, az ár-, bér- és a 
hitelrendszer továbbfejlesztéséről. Többek között kimondta: ,a termelői ár- 
rendszert úgy kell átalakítani, hogy az helyesebben tükrözze a termékekre for- 
dított munka arányait. A bér- és a prémiumrendszert, valamint a pénzügyi és 
hitelrendszert úgy kell továbbfejleszteni, hogy a tervek mennyiségi teljesítése 
mellett döntően a jó minőségű munkára, az önköltségcsökkentésre, az anyag- 
takarékosságra, a műszaki színvonal emelésére ösztönözzön. Növelni kell a vál- 
lalatok dolgozóinak kollektív érdekeltségét a jövedelmezőség fokozásában; fo- 
kozni kell a vállalatok részesedését a nyereségből.""!?? 

A gazdaságirányítás javításával egyébként behatóan foglalkozott már a re- 
ferátum is. Az előadó többek között leszögezte: , A vezetés gyakorlati munkáját 
arra kell építeni, hogy fejlődésünket alapjában a szocializmus törvényei szabják 

147 Vo. Az MDP III. kongresszusának jegyzőkönyve. 66. o., valamint A népgazdaság 
fejlesztésével a népjólét emeléséért. 62. o. 

18 A népgazdaság fejlesztésével a népjólét emeléséért. 64. o. 


139 TJo. 66. o. — A gazdaságirányítás módszereinek fejlesztéséről szóló rész zömmel a ter- 
vezet vitája nyomán került be az irányelvekbe. (Vö. Szabad Nép, 1956. április 27.) 

meg, de ezek kibontakozása nem áll ellentétben, sőt feltételezi az értéktörvény 
eddiginél helyesebb és nagyobb mértékű alkalmazását." Továbbá rámutatott: 
, Olyan mechanizmust kell kialakítani, amelynek segítségével az egyes dolgozók 
munkáját közvetlenül a népgazdasági terv céljai irányíthatják." Majd hozzá- 
fűzte, hogy e célkitűzés nincs ellentétben a tervgazdálkodással. , Világosan kell 
látni — mondotta -, hogy a népgazdasági terv nem öncél, nem azért készül, 
hogy az önálló cselekvés, a gondolkodás és kezdeményezés terhét levegye a terv 
végrehajtóinak válláról. Nem az a feladata, hogy az élet minden mozzanatát 
mutatók, keretek és előírások özönével szabályozza, hanem az, hogy meghatáro- 
zott időre megszabja a népgazdaság fejlesztésének irányát, arányait, meghatá- 
rozza a társadalmi termék megfelelő elosztását a legfontosabb területek közt.""" 

A második ötéves terv irányelvei, a gazdaságirányítás fejlesztésének cél- 
kitűzései fontos előrelépést jelentettek az 1953. júniusi határozatok végrehaj- 
tása, továbbfejlesztése útján, új elemekkel gazdagították a párt gazdaságpoliti- 
káját, helyes irányban bővítették, módosították az 1956. áprilisi irányelv-terve- 
zetet. Mindezzel megvetették az alapját a gazdasági építőmunka egészségesebb 
alapon történő újabb fellendülése számára. 

A Központi Vezetőség 1956. júliusi ülését értékelve összegezésként meg- 
állapítható: a plénum elvi alapon, a kétírontos harc jegyében határozta meg 
a feladatokat, s kiinduló pontul szolgált ahhoz, hogy a megújult pártvezetőség 
tömörítse a párt egészséges erőit, hogy ettől kezdve olyan úton haladjon tovább, 
amely a politikai válság felszámolásához, a szocialista rendszer konszolidálásá- 
hoz vezet. A júliusi határozat nyújtotta ujabb lehetőséget a szocialista konszo- 
lidációra azonban a párt vezetősége nem tudta kihasználni. Ennek több oka 
volt. A párt vezetői közül többen hosszabb ideig nem tartózkodtak az ország- 
ban (Gerő Ernő a Szovjetunióba, Kádár János a kínai párt kongresszusára uta- 
zott, októberben a vezetők jelentős része Jugoszláviában tárgyalt). A vezetés 
többek között ezért is gyengének, erőtlennek bizonyult; a jobboldali erők szer- 
vezkedését lebecsülte. A Nagy-Losonczy csoport pedig újabb támadásba kez- 
dett a pártvezetés megragadása, saját , nemzeti kommunista", revizionista plat- 
formjának megvalósítása érdekében. A csoport által kezdeményezett október 23-i 
tüntetést és a korábbi hibák okozta megrendülést, a széles tömegeket felölelő 
eszmei zavart, valamint a párt vezetőinek tehetetlenségét az imperialista körök 
által támogatott burzsoá ellenforradalom erői sikerrel használták fel a Magyar 
Népköztársaság elleni fegyveres támadásra." A szocialista építőmunka meg- 
szakadt, a szocialista fejlődés súlyos törést szenvedett, s így a júliusi határo- 
zatok végrehajtására, e politikai irányvétel sokoldalú kimunkálására immár 
teljesen új helyzetben, az ellenforradalom leverése, a párt újjászervezése után, 
pontosabban: e feladatok megoldása során kerülhetett csak sor. 


46 A népgazdaság fejlesztésével a népjólét emeléséért. 50-52. o. 
u A kérdésre vonatkozóan lásd Berecz János: id. mű, 68. és köv. o Id. 

BELÉNYI GYULA 


MUNKAERŐ-GAZDÁLKODÁSI POLITIKA 

ÉS A MEZŐGAZDASÁGI NÉPESSÉG IPARBA VÁNDORLÁ- 
SA AZ EXTENZÍV IPAROSÍTÁS KEZDETÉN 

(C1949-— 1953) 


Magyarország újkori története során a tízévente megejtett népszámlálások kö- 
zött az 1949. évi volt az utolsó, amelynek időpontjában a mezőgazdasági népes- 
ség alkotta a társadalomnak kereken a felét. Az 1940-es évek közepén, majd 
az évtized végétől olyan földrengésszerű változások érték a magyar társadalmat, 
hogy a heves tektonikus mozgások nem csupán a korábbi hierarchiát szüntették 
meg - a felső rétegek alulra gyűrésével, megsemmisítésével, az alsók, ill. azok 
egy részének felszínre emelésével -, hanem új társadalmi képződmények kiala- 
kulását, továbbá a foglalkozási szerkezet mélyreható átalakulását is maguk után 
vonták. A foglalkozási struktúra bonyolult változásainak folyamatán belül tár- 
sadalomtörténeti szempontból különleges jelentősége van annak, hogy a mező- 
gazdasági keresők száma gyorsan csökkent, s ezzel szoros összefüggésben az ipari 
keresők száma gyors emelkedésnek indult. Ezáltal megszűnt az a tőkés fejlő- 
dés korszakát kezdetektől jellemző ellentmondás, amely a mezőgazdaság munka- 
erő-feleslege és az ipar munkaerőigénye, felvevőképessége között feszült, még- 
pedig úgy, hogy az említett két struktúra közötti feszültség enyhítésében a ki- 
vándorlás 1949-1956 között lényegében nem játszott szerepet. Mindezt a foglal- 
koztatottság színvonalának gyors emelkedése tette lehetővé, amely végered- 
ményben a munkanélküliség megszűnéséhez is elvezetett. 

Az ipari munkásság számának 1949-től bekövetkezett ugrásszerű emelke- 
dését, s vele párhuzamosan a mezőgazdasági népesség gyors csökkenését — mint 
egymás kölcsönös függvényeit - több, különböző irányból érkező hatás indu- 
kálta. Közelítsünk azonban e kérdéshez bármely közvetlen kiváltó ok, a nagy- 
arányú iparosítás vagy a mezőgazdaság kollektivizálása felől — végeredményben 
egyazon pontra jutunk, az azonos politikai szándék, az állami szabályozás egy- 
nemű zónájába. 

Az állam központi irányító szerepének ennyire ugrásszerű megnövekedése 
következtében az addig túlnyomóan a magánvállalkozás területéhez tartozó 

a központi igazgatás közvetlen terrénumává vált. Kö- 
vetkezésképpen az önmagában is megnövekedett jelentőségű munkaerő-gazdál- 
kodási politika a korábbinál összehasonlíthatatlanul nggyobb hatást gyakorolt 
a társadalmi változásokra — bár gyakorta szándékától eltérő, esetenként vele 

egyenesen ellentétes változásokat idézett elő. E körülmény indokolja, hogy a 
paraszt-munkás mobilitás és a migráció korabeli jellegzetességeinek elemzését 
megelőzően az 1948-1949 fordulójától kialakult munkaerő-gazdálkodási rend- 
szert is bemutassuk. 


MUNKAERŐ-GAZDÁLKODÁSI POLITIKA 


A tervszerű és átfogó munkaerő-gazdálkodási politika igényét és célját, elsősor- 
ban a tervgazdálkodás által támasztott követelményekre hivatkozva, és bizonyos 
társadalompolitikai gondokra (mindenekelőtt a munkanélküliségre) is tekintet- 
tel, elsőül a Magyar Dolgozók Pártja 1948. júniusi I. kongresszusa fogalmazta 
meg. Az itt elfogadott, az MDP politikáját perspektivikusan meghatározni hi- 
vatott programnyilatkozat, amellett, hogy a nehézipar kiépítésének fontosságát 
szükségesnek, éppen a hazai adottságok: az ipari munkaerő-állomány - mint a 
programban olvasható -— alacsony képzettségi színvonala miatt, s említést sem 
tett a munkáslétszám gyors növelésének szükségességéről.! 

Az MDP politikájában 1948 második felében bekövetkezett fordulat azon- 
ban rövidesen e téren is éreztette hatását. Az extenzív iparosítás és általában a 
gyors gazdasági előreugrás céljának megfelelően a gazdaságfejlesztési tervek 
egyik középponti kérdése lett az, hogy az ipar (közelebbről: a nehézipar) számára 
minél nagyobb tömegben biztosítsanak új munkaerőt. A gazdaságpolitikai 
gyakorlatban ui. — az elvi jellegű deklarációkkal szöges ellentétben" — a gyors 
iparfejlesztést nem a termelékenység és a munkáslétszám együttes emelésére, 
hanem lényegében az előbbi elhanyagolásával csak az utóbbira alapozták. 

Az MDP 1948. november 27-i ülésén, a szemléletváltásnak megfelelően, 
immár az extenzív iparosítás szellemében — bár mennyiségileg még teljesíthető- 
en — fogalmazták meg az ipar munkaerő-szükségletével kapcsolatos álláspontot. 
, Rá kell mutatni arra — olvashatjuk Rákosi Mátyás referátumának nyilvánosságra 
hozott szövegváltozatában -, hogy milyen gigászi feladatok állnak a közeljövőben 
a magyar dolgozók előtt. Hogy egyetlenegyet említsek: az ötéves tervvel kapcso- 
latban az eddigieken felül 300 000 új ipari munkásra van szükség." 

A munkaerő-gazdálkodási politika eme új vonásai 1949 folyamán jelentősen 
fölerősödtek. A januárban napvilágot látott, a szakmunkásképzéssel foglalkozó és 
a munkaerő-gazdálkodásnak - mint a miniszteri indoklásból kiderül — általában is 


: A Magyar Kommunista Párt és a Szociáldemokrata Párt határozatai. 2. kiad. Kossuth 
Könyvkiadó 1979. Szerk.: Rákosi Sándor és Szabó Bálint. 597. és köv. o. 

: A termelékenység emelésének fontosságát szavakban folytonosan hangoztatták. Ld. pl. 
Horváth Márton , A Központi Vezetőség üléséről?" és Mód Aladárné , A szocializmus építése 
és az akkumuláció új forrásai? c. cikkét. (Társadalmi Szemle, 1949. 1. sz.) Gerő Ernő 1951- 
ben az MDP II. kongresszusán is , népi demokráciánk állandóan ható törvényé"-nek nevezte 
,a munka termelékenységének tervszerű emelkedésé"-t. (A szocializmus építésének úrján. 
A Magyar Dolgozók Pártja II. kongresszusának anyagából. 2. kiad. Szikra 1956. 229. o.) 

! Rákosi Mátyás: Népi demokráciánk új feladatai. Beszámoló az MDP Központi Veze- 
tőségének ülésén, 1948. november 27-én. In: Rákosi Mátyás: Építjük a nép országát. Szikra 
1955. 290. o. I 


nagy jelentőséget tulajdonító 1949. évi IV. törvény" a jogálkotás területén jelzi 
az új törekvéseket, addig az év nyarán az Országos Tervhivatalban (OT) készí- 
tett — nyilvánosság elé nem tárt — ötéves munkaerő terv" pedig a gazdaságpoli- 
tikai gyakorlat területén. Ez utóbbi — tudomásunk szerint az első átfogó közép- 
távú munkaerőterv gazdaságtörténetünkben - nem elsősorban az ipar mun- 
káslétszám-növelési tervének felemelésével (300 000-ről 350 000-re) tűnik ki, 
hiszen e tekintetben távolról sem bizonyult végleges változatnak, hanem szem- 
léleti jellegzetességeivel. Alapvető célja az ipar (pontosabban az ún. nagyipar: 
gyáripar, bányászat, építőipar) munkaerőigényének biztosítása volt, készítői 
minden egyéb megfontolást e célnak rendeltek alá. Az ipar feltételezett nagy 
munkaerőigényét az alábbi forrásokból kívánták fedezni: 

1. A foglalkoztatottak számának emelésével (ez elsősorban a keresőképes 
korban levő nők munkába állítását jelentette). 

2. A szociális szempontból is nagy gondot jelentő munkanélküliség fel- 
számolásával (ez volt az a pont, ahol az egyébként erőteljesen divergáló gazda- 
ság- és társadalompolitikai megfontolások a legközelebb estek egymáshoz). 

3. A foglalkozási szerkezet radikális átalakításával, mint fő forrással (ezen 
elsősorban a mezőgazdasági népesség iparba történő átáramoltatását értették)." 
A terv nehézipar-centrikussága jutott érvényre abban, hogy: alacsonyan állapí- 
tották meg a közlekedés, a könnyű- és élelmiszeripar stb. munkaerőigényét is, 
továbbá, hogy a magánkisipar foglalkoztatotti létszámának drasztikus csökken- 
tését tervezték." Inkább gazdaságszemléleti jellegzetessége, mint tömegessége 
miatt érdemel említést, hogy a karbantartó munkások számának csökkentését 
irányozták elő, ezáltal is növelendő a közvetlenül termelő munkát végzők 
számát, ami rövid távon esetleg, távlatilag azonban semmiképpen sem bizonyul- 
hatott gyümölcsöző gazdasági megoldásnak. A terv készítői azzal számoltak, hogy 
az új ipari munkásoknak kereken a fele lesz szakmunkás. Mivel ennek az iskolai 
képzésben a megindult szakmunkás-képzési reform ellenére sem volt meg a 
kellő háttere, már ekkor a felnőtt segédmunkások rövid tanfolyamok segítségével 
történő átképzésétől várták a vonatkozó tervelőírások teljesítését. (Ez szükség- 
képpen a munkaerő tényleges szakmai képzettsége iránti igény leszállítását 
is jelentette.) A szakmunkásképzés színvonalára a későbbiekben is — pontosab- 
ban: még inkább - az átképzősök rendkívül magas aránya nyomta rá a bélyegét. 
Ebből a szempontból csak nehezítette a helyzetet a tervezett, egyébként pozitív 


§ 1949. évi IV. törvény az iparostanulókról és a kereskedőtanulókról, 1949. január 28. 

"Új Magyar Központi Levéltár (a továbbiakban: UMKL) Országos Tervhivatal (a to- 
vábbiakban OT) iratai XIX-A-16-a 148. d. Az ötéves munkaerőterv. d. n. (kb. 1949 közepe.) - 
Baksay Zoltán , A munkaerőhelyzet alakulása és a munkanélküliség felszámolása Magyar- 
országon (1945-1949)" (Akadémiai Kiadó 1983.) c. munkájában a dokumentum keletkezését 
1949 végére datálja (127-128. o.). Véleményünk szerint az irat néhány hónappal korábban ke- 
letkezhetett, hiszen 1949 végén már 427 000 főben irányozták elő az ipari létszámnövekedést, 
míg ez a változat még csak 347 000-ben állapította meg az ún. nagyipar létszámszükségletét. 

" A mezőgazdaságból öt év alatt felszabaduló munkaerő létszámát negyedmillióra ter- 
vezték. - Ld. Uo. 

" A terv készítésekor ez a folyamat már erőteljesen zajlott: 1948. december és 1949. már- 
cíus között (OTI kimutatások szerint) a 20 főnél kevesebb alkalmazottat foglalkoztató 
üzemek fizikai állománya 23 361 fővel csökkent. (Uo.) 


tartalmú, jelentős kilépési mobilitás, a , kiemelések", hiszen a különböző veze- 
tő pozíciókra kiszemelt munkások 4/5-e szakmunkás volt." 

A munkaerő-gazdálkodási politika a rendelkezésre álló munkaerő maximá- 
lis mértékű mozgósítására törekedett, mindenekelőtt gazdaságpolitikai, de bizo- 
nyos mértékig társadalompolitikai megfontolásból is, a fizikai munkának egy- 
fajta , társadalmi terápia" funkciót tulajdonítva. A , maximális mozgósítás" kap- 
csán nem is arra gondolunk elsősorban, hogy 1949-ben, a Külügyminisztérium 
utasítására hazarendelték a külföldön (pl. Jugoszláviában, Svédországban) dol- 
gozó munkavállalókat, hiszen ezeknek az intézkedéseknek döntően külpolitikai 
okai voltak. Sokkal inkább arra, hogy már 1949-ben tervezet készült a börtön- 
büntetésüket töltők és a rendszeres elmegyógyászati kezelés alatt állók foglalkoz- 
tatására (előbbi kivételezését, kezdetben 4000-5000 fővel, rövidesen meg is kezd- 
ték)." Ezen intézkedések között is sajátos helyet foglalt el a volt egyházi szemé- 
lyek munkára alkalmazása 1950-ben, a szerzetes- és apácarendek feloszlatása 
után. E célból egy külön bizottság alakult, amely végül is 5500 fő (ebből 3500 
nő) háziipari munkára alkalmazását javasolta, mégpedig néhány nagyobb cso- 
portban együttesen foglalkoztatva őket, oly módon, hogy a külvilágtól , el legye- 
nek szigetelve", mert — olvashatjuk az előterjesztésben — , úgy politikai szem- 
pontból, mint a termelékenység szempontjából" ez a kívánatos." 

Az extenzív iparosítás programjának a hadigazdálkodás irányába mutató 
egyre erőteljesebb túlhajtása következtében az 1949 decemberében törvényerőre 
emelt első ötéves terv a nyárihoz képest jelentősen megemelt létszám-adatokat 
tartalmazott: 427 000 új ipari munkás (összesen 480 000 foglalkoztatott) mun- 
kába állítását vette tervbe. A tervmódosítások az első ötéves terv megindulásá- 
val sem jutottak nyugvópontra, s végül a munkaerőterv 1951. februári, teljesen 
irreális megváltoztatásába torkollottak. Az MDP II. kongresszusán nyilvános- 
ságra hozott új célkitűzés, hogy ti. öt év alatt 600 000-650 000 fős ipari lét- 
számnövekedést érjenek el!! (még akkor is, ha ekkorra már a mezőgazdaság mun- 
kaerő-megtartó képessége erőteljesen csökkent) teljesíthetetlen volt, és az 1953 
végéig terjedő időszak arányos részét tekintve, nem is teljesült. 1950. január 1. 
és 1954. január 1. között az összes ipari és építőipari foglalkoztatott száma évente 
átlag 86 000-rel nőtt — a tervezett 125 000 helyett. Kongresszusi referátumában 
ugyan Rákosi is utalt arra, hogy , megemelt ötéves tervünknek egyik legnehezeb- 
ben megoldható része a munkaerő",!? de a 600 000-650 000 új kereső munkába 
állítását, s ezen belül a szakmunkásság iránti hatalmas igény kielégítését a 


" 1950-ben 47 800 főt képeztek át, s 1951-re is (a 24 000 végzős ipari tanuló mellett) 
35 000 segéd- és betanított munkás szakmunkássá történő átképzését tervezték. - UMKL OT 
ir. XIX-A-16. a. 150. d. A Munkaerőgazdálkodási és Szakoktatási Osztály előterjesztése. d. n. 
(Kb. 1951. eleje.); Uo. 148. d. Az ötéves munkaerőterv. 

" UMKL OT ir. XIX-A-16-a. Sásdi Nándornak, az Országos Munkaerő-gazdálkodási 
Hivatal főtitkárának levele Vas Zoltán OT elnökhöz, 1949. július 20.; UMKL Földművelés- 
ügyi Minisztérium (a továbbiakban: FM) ir. M. 765. 1952. 19. d. FM Munkaügyi Főosztály 
előterjesztése 1952. január 21.; UMKL OT ir. XIX-A-16-b. 130. d. Az Igazságügyminiszté- 
rium Gazdasági Igazgatósága átirata. 1950. március 22. 

19 To. 130. d. 1950. szeptember 9-i feljegyzés. 

H Ld.: A szocializmus építésének útján. 29. o. 

12 To. 49. o. 


szervezett munkaerőtoborzás megindításával és az átképzés fokozásával meg- 
oldhatónak látta. Megjegyzendő, hogy ugyanezen a fórumon Gerő Ernő még a 
Rákosiéhoz hasonló csekélyke kételynek sem adta jelét. Annak az új munkaerő 
tömeges bevonását alátámasztani hivatott kijelentésnek pedig, hogy ,jaz ötéves 
terv első évében csaknem 240 000 új munkás állt munkába"! - semmi tárgyi 
alapja sem volt. 

Ahogy emelték az ipar munkaerő-utánpótlási előirányzatait, úgy szigoro- 
dott a munkaerő-gazdálkodás szabályozási rendszere is. E szabályozásra a túl- 
centralizáltság és az adminisztratív jelleg nyomta rá a bélyegét: a gazdasági ve- 
zetés a , spontánnak" tekintett munkaerőpiac lehető legteljesebb visszaszorítá- 
sára, a munkaerőmozgás minél nagyobb fokú központi szabályozására törekedett. 
Ennek megfelelően egyrészt intézményi reformokra került sor: 1948-ban létre- 
hozták az Országos Munkaerőgazdálkodási Hivatalt" (OMH), amelyet 1950- 
től a Munkaerőtartalékok Hivatala!" (MTH) váltott fel, különösen 1951 elejétől 
igen kiterjedt hatáskörrel. Másrészt egész sor intézkedést foganatosítottak a 
munkaerőmozgás szabályozására. 

1949-ben az OMH égisze alatt egységesítették és kötelezővé tették az 1945 
előtt három (állami, szakszervezeti, munkaadói) szinten folyó munkaközve- 
títést."" Az egységesítés egyébként már akkor történt meg, amikorra az említett 
három szerv közötti tényleges különbségek jelentősen elhalványultak. Főleg a 
MÉMOSZ tevékenységét keményen elmarasztaló MDP Politikai Bizottsági 
határozat után!" a szakszervezetek ilyen jellegű önállóságát is radikálisan kor- 
látozták. Az államosításokkal (különösen a termelési eszközök társadalmasítá- 
sának egykorú értelmezése mellett) pedig a munkaadói és az állami (igazgatási) 
szint elkülönülése is megszűnt. A korábban oly jelentős szakszervezeti munka- 
közvetítés egyetlen maradványaként — a mezőgazdasági munkaközvetítés mellett 
— 1950-ig a döntően az építőiparban elhelyezkedett kubikosságot a DÉFOSZ 
közvetítette munkára. Ennek azonban nem a munkaerő-gazdálkodási vagy a 
szakszervezeti politikában, hanem egy nagyon doktrinér szövetségi politikai 
megfontolásban kell az okát keresnünk. Az MDP vezetői 1949-ben úgy vélték, 
hogy az 1949. márciusi KV ülés után egyre inkább mesterségesen élezett!" 
falusi osztályharcban döntő szerepet játszhat a kubikosság, amelyet e harc , leg- 
erősebb pilléré"-nek!? tekintettek, s ezért a DÉFOSZ keretein belül kívántak 
hagyni. Rövidesen kiderült azonban, hogy a DÉFOSZ közvetítésében megma- 
radt, idényben az építőiparban, lakóhelyétől távol dolgozó, ekkor kb. 80 000 fős 
kubikos réteg nem képes és nem is hajlamos ilyen szerep eljátszására. (1950 


18 TJo. 217. o. 

4 12400/1948. Korm. sz. rendelet. 

!§ g/1950/I.8./ M. T. sz. rendelet. 

1" 1945 után a munkaközvetítésben a szakszervezetek szerepe vált döntő jelentőségűvé. 
Lásd: Baksay Zoltán id. mű, 68. o. 

17 Szakszervezetek Központi Levéltára (a továbbiakban: SZKL) MÉMOSZ ir. 1948/6. d. 
- Az MDP Politikai Bizottságának határozata a MÉMOSZ munkájáról. d. (1949. augusztus.) 

18 A kérdést részletesen tárgyalja Szakács Kálmán: A középparasztkérdés a DÉFOSZ- 
ban 1949-ben. Párttörténeti Közlemények, 1972. 4. sz. 82-109. o. 

19 SZKL DÉFOSZ ir. A Kubikos Szakosztály 1949. július 29-i feljegyzése. 


decemberétől az építőiparban dolgozó kubikosokat át is léptették a MÉMOSZ- 
ba.) i 

A munkaközvetítés kötelezővé tétele egy nagyon erősen kötött, központilag 
szabályozott munkaerő-gazdálkodási rendszer nyitányát jelentette. Ennek nyo- 
mán 1949 februárjától az év nyaráig ugrásszerűen - az 1947-1948-as átlagnak a 
kétszeresére?" - emelkedett a munkaközvetítésre jelentkezők száma. A kötelező 
közvetítési rendszer tervezett, de hamarosan elhalasztott enyhítésére nem került 
sor," sőt további erős adminisztratív szigorításokat léptettek életbe. Miközben 
bevezették a férfiakra érvényes munkakötelezettéget, szigorúan és egyoldalúan a 
munkáltatói érdekek szerint szabályozták a munkavállalók munkahelyről tör- 
ténő kilépését." Míg az előbbiek szabadon mondhattak fel dolgozóiknak, az 
utóbbiak csak a vállalat (üzem) hozzájárulásával léphettek ki, ellenkező esetben 
s, önkényesen kilépő "-nek minősültek, akiket büntetőjogilag felelősségre lehetett 
vonni. Ehhez a jogi keretet a , tervgazdálkodás büntetőjogi védelméről" szóló 
1950. 4. sz. törvényerejű rendelet szolgáltatta, amelyet a joggyakorlatban főleg 
1952-ben alkalmaztak az , önkényes kilépők"-re."" 

A kényszernek mint a munkaerő-gazdálkodás legjellemzőbb eszközének al- 
kalmazására mi sem jellemzőbb, hogy 1950 őszén a gazdaságirányítás legfelső 
szintjén már azt fontolgatták, hogy , a szükséges és politikailag megfelelő idő- 
pontban a munkaerők kötelező behívásának rendszerét országos méretekben 
ki kell terjeszteni, és egyidejűleg meg kell szüntetni a dolgozóknak az üzemekből 
történő szabad eltávozási lehetőségét"."! 

Ha a kötelező behívási rendszer országos méretekben történő bevezetésére 
nem is került sor, a munkaerő-gazdálkodás gyakorlata 1951-től tovább szigoro- 
dott. Ez év februárjában indították meg a szervezett munkaerő-toborzást, 
amelynek legfőbb célja az volt, hogy a bányászat, a nehéz- és az építőipar leg- 
fontosabbnak tartott munkahelyeit kellő számú munkaerővel (elsősorban a segéd- 
munkással) lássa el." A vonatkozó rendelkezések értelmében a toborzott mun- 
kás egy - az építőiparban fél — esztendőre szerződött, s a toborzási szerződés 
aláírásakor 400. — az építőiparban 200. - Ft ún. toborzási jutalmat kapott. Ha 
azonban a szerződésben kikötött idő előtt elhagyta munkahelyét - s ez gyakorta 


10 UMKL OT ir. XIX-A-16-b. 130. d. A Munkaerő-tartalékok Hivatala (a továbbiak- 
ban: MTH) jelentései a munkaközvetítésről. 

" A Népgazdasági Tanács a 177/10/1950. N. T. sz. határozatában (március 9.) kimondta, 
hogy az ún. , közületi vállalatok felé a kötelező munkaközvetítés . . . 1950. évi április 30-ával 
megszűnik". A 276/1950. N. T. sz. rendeletben (május 4.) azonban ezt bizonytalan időre 
elhalasztotta. 

M Huszár Tibor: Gondolatok a munkaerkölcsről. Magvető Könyvkiadó 1982. 116-155. o. 

3 1950. évi 4. sz. törvényerejű rendelet a tervgazdálkodás büntetőjogi védelméről. (Ki- 
hirdetés napja: 1950. február 16. Hatálybalépés napja: 1950. január 1.) A Legfelsőbb Bíróság 
IV. 20208/1951. sz. ítéletében , elvi éllel!" kimondta, hogy , kártevő célzat hiányában a munká- 
ból való önkényes távolmaradás, igazolatlan mulasztás az 1950. évi 4. sz. tvr. 4. §$-ának 
1. bek.-be ütköző bűntettnek minősül". - UMKL MTH ir. XIX-C-4. 39. d. 

4 UMKL OT ir. XIX-A-16-b. 130. d. 1950. október 29-i feljegyzés. 

3 A munkaerő-toborzás 1950. őszi előkészületeire Id.: Uo. - A megindításával kaösölís 
tos rendeletek: 578/29/1950. N. T. sz. hat., amelyet nem hoztak nyilvánosságra. (Ld: SZKL 
MEDOSZ ir. 1950. 162. d. és a 40/1951/II. 11. Mt. sz. kormányhatározat.) 


megtörtént -, nem csupán a felvett összeget kellett visszafizetnie, hanem szerző- 
désszegés címén akár büntetőeljárást is indíthattak ellene. 

A munkaerő-toborzással kifejezetten a mezőgazdasági keresőket, mindenek- 
előtt a férfiakat vették célba, azzal az indoklással, hogy , fejlődésünk jelenlegi sza- 
kaszában a mezőgazdasági dolgozók nem a kívánt és a szükségleteknek megfelelő 
mértékben jelentkeznek spontán ipari munkára"."" Ennek pedig az az oka - fejte- 
gette Gerő Ernő az MDP II. kongresszusán -, hogy , jelenleg a magyar faluban 
nincs éhség és megszűnt a menekülés a faluról a városba, ( . . . ]) megszűnt a mun- 
kaerő spontán áramlása a munkahelyek felé"."" Ez, a szinte szó szerint Sztálin 
egyik 1931-es beszédéből" átvett érvelése nem volt megalapozott. Mert igaz 
ugyan, hogy az 1949-ben kezdődött tömeges munkásfelvételek mind a munka- 
nélküliség felszámolása, mind az agrártúlnépesedés lecsapolásának megindítása 
szempontjából nagyon pozitív társadalmi hatással jártak, de nem igaz, hogy ne 
érvényesültek volna olyan, éppen az iparosítási céloknak alárendelt agrárpoliti- 
kából következő hatások, amelyek az agrárnépesség egy részét a mezőgazdaság el- 
hagyására kényszerítették. 

. " Más, a tervezés realitását érintő kérdés az, hogy a mezőgazdaságból való 
kilépés gyors üteme sem volt elegendő az 1951 februárjában megfogalmazott 
ötéves munkaerőterv szélsőséges célkitűzéseinek valóra váltásához. Ha 1951-ben 
el is maradtak az éves tervtől, tekintélyes számú segédmunkást juttattak ily mó- 
don elsősorban (kb. 3/5 részben) az építőipar, továbbá a bányászat és a nehéz- 
ipar számára. (Az 1951. évi terv 80 000 munkás toborzása volt, ehelyett kb. 
70 000 főt sikerült toborzással munkába állítani."?" 1952-ben felére mérsékelték 
a tervet, amelyet viszont már szeptember végére teljesítettek, sőt a mezőgazda- 
ságból ekkor kilépők száma - az az évi rossz termés miatt — oly meredeken emel- 
kedett, hogy nagy munkaerő-elhelyezési gondot okozott, eladdig, hogy október 
1-től átmenetileg megtiltották a toborzást." Itt jegyezzük meg, hogy a toborzás 
tetemes, toborzottanként kb. 1000 Ft-os összeget emésztett fel; ez azt jelenti, 
hogy pl. 1951-ben az összes toborzási költség 70 millió Ft volt.) 

. . A munkaerő-toborzás jelentősen fokozta a foglalkozási átrétegződést kísérő, 
akkor egyébként is erős migrációs hullámot, hiszen a nagy iparosítási központok 
számára, de tőlük földrajzilag távoli területeken folytatták (az , erősen iparosí- 
tott"-nak tekintett megyékben tilos volt a toborzás). Az MTH 11 megyét tar- 
tott , jó toborzási terület"-nek, négy dél-dunántúlit, Hevest és mindenekelőtt 
(Pest megye kivételével) a hat alföldit. 1951—-1952-ben ez utóbbiak adták a to- 


8 UMKL MTH ir. XIX-C-4. 14. d. 1951. április 16-i állásfoglalás. 
. "A szocializmus építésének útján. 224. o. 

37  [. Sztálin: A leninizmus kérdései. Szikra 1951. 431. o. - , Ma már nem lehet azt 
mondani - olvasható az , Új helyzet -— új feladatok a gazdasági építőmunkában s c. beszédé- 
ben -, hogy a falu mostohája a parasztnak. És éppen ezért, mert a falu nem mostoha többé, 
a paraszt nem egvkönnyen válik meg a falujától; s híre-hamva se maradt nálunk sem a muzsik 
menekülésének a faluról a városbas, sem a munkaerő magától való özönlésének."? Ez indokolja 
azt — mondja Sztálin -, hogy áttérjenek a szervezett munkaerő-toborzásra. 

8 Munkaerőtartalék, 1952. 4. sz. 10. o. 

19 TTMKL MTITH ir. XIX-C-4. 14. d. és MTH ir. III. Kollégiumi előterjesztések. 1952. 
12. d. (Táblázat.) 


borzottaknak több mint a felét." Ebben főleg e vidékek, s különösen a Tiszán- 
túl jellegzetes adottságai (minimális iparosodottság, nagyarányú agrár-túl- 
népesedés) jutottak kifejezésre. Ez a különbségtétel azért fontos, mert sokan 
nem önszántukból, hanem pl. a toborzók megalapozatlan ígéretei? vagy ható- 
sági presszió? következtében kerültek a toborzott munkások közé. E tényező 
fontosságára enged következtetni, hogy 1952 elején az MTH-ban úgy ítélték 
meg: , Hatalmas hibát követtünk el ott, hogy a toborzásnak azt a képet adtuk, 
hogy az állam toboroz""" (ti. a vállalatok helyett). 

A kötött, a munkaerőpiac teljes leépítését célzó munkaerő-gazdálkodási 
rendszer nem bizonyult hatékonynak. Nem sikerült elérni, hogy a munkaerő 
az egyes üzemek, vállalatok között csak a tervek szerint mozogjon, a szabályo- 
zatlan fluktuáció hatalmas méreteket öltött. Az MTH egy 1952-ben végzett, 
részleges vizsgálata szerint pl. 47 vállalatnál mindössze öt hónap alatt a teljes 
létszám 1999-a morzsolódott le. Nem bizonyult hatékonynak az 1950. szep- 
tember 1-től bevezetett új, országosan egységes munkakönyvrendszer sem, 
mert a munkások egyszerűen a vállalatnál hagyták munkakönyvüket (tíz- és tíz- 
ezerre rúgott az otthagyott munkakönyvek száma), s az említett büntetőeljárá- 
sok (1952-ben munkaügyi jellegű , tervbűncselekmény" címén 6900 ilyen eljá- 
rás folyt)" sem akadályozhatták meg a tömeges, ellenőrizhetetlen fluktuációt. 
Az aratási és cséplési időszakban pedig több százezres tömegben áramlott visz- 
sza az iparból, közlekedésből és kereskedelemből a mezőgazdaságba a munka- 
erő. Ez utóbbi olyan elemi erejű volt, hogy hivatalosan is legalizálni kellett: 
előbb - 1951-ben - , amnesztia-rendeletet" hoztak az aratási és cséplési mun- 
kákon részt vett , önkényesen kilépett" dolgozókkal szemben, 1952-ben pedig 
bevezették az ún. aratási szabadságot. "" 

A gyakori munkahely-változtatás valamennyi gazdasági ágat és úgyszólván 
minden foglalkozási csoportot jellemzett, elsősorban mégis a munkásság új, 
szakképzetlen csoportjait, legerősebben az építőiparban és a bányászatban. Okát 
nem a munkásság erkölcsi fogyatékosságaiban (ennek adott szintjét a munka- 
erő-gazdálkodási politikának mint realitást kellett volna számításba vennie), 
s nem is az , ellenség tudatos aknamunkájában" kell keresnünk. Cazdasági 


" Uo. XIX-C-4. d. (Térkép.); Uo. MTH ir. III. Kollégiumi előterjesztések. 12. d. 
CTáblázat.); Rostás Györgyné szóbeli visszaemlékezése. — Rostásné (Vilmos Józsefné néven) 
az MTH osztályvezetője volt az 1950-es évek elején. Értékes felvilágosításaiért ezúton is köszö- 
netet mondok. 

3 Ez a toborzás állandó kísérőjelensége volt. Megtörtént, hogy a toborzók az új munka- 
helyen családi házat ígértek a toborzottaknak. -— UMKL MTH ir. III. Kollégiumi előterjesz- 
tések 1952. 11. d. (1952. október 10.) 

§ pl. 1951-ben Kiszombor község tanácselnöke beidézte a falu lakóit a tanácsházára — 
,, munkaerő-toborzás ügyben". Csongrád Megyei Levéltár (a továbbiakban: CsML) Csongrád 
Megye Tanácsa Végrehajtó Bizottságának (a továbbiakban: CSMT VB) jegyzőkönyvei 1951. 
április 21-i jelentés. 

4 UMKL MTH ir. XIX-C-4. 13. d. 1951. március 2-i feljegyzés. 

8 To. MTH ir. III. Kollégiumi előterjesztések 1952. 11. d. (1952. október 10.) 

8 Huszár Tibor id. mű, 144. o. - 1953-ban felére mérséklődött az ilyen jellegű pereknek 
a száma. Az 1952-ben lefolytatott perek bírósági ítéleteiből , Önkényesen kilépett . . .? cím- 
mel készített dokumentum-összeállításunkat Id.: Kritika, 1984. 3. sz. 

" UMKL MIH ir. XIX-C-4. 39. d. 


realitások érvényesültek akkor, amikor az egyre magasabbra emelt terv teljesí- 
tése érdekében a vállalatok a munkáslétszám lehető leggyorsabb növelésére 
törekedtek, s ezért hajlandók voltak akár tömegesen is felvenni azokat a mun- 
kásokat, akik előző munkahelyüket engedély nélkül hagyták el. És a másik 
oldalon, a munkavállalók részéről is ugyanígy valós érdek-érvényesítési törek- 
vések tapasztalhatók a kilépések mögött. (Természetesen olyan esetek is elő- 
fordultak, amikor rendszeres foglalkoztatáshoz nem szokottak, s azt társadalmi 
okok miatt nem is igénylők - például a cigányság elmaradott csoportjaihoz 
tartozók — voltak a kilépők.) A munkahelyek elhagyásának leggyakoribb indíté- 
kai az alacsony keresetek, a rossz munkakörülmények, a nagy távolságra tör- 
ténő ingázás terhei, a mezőgazdasági munkahoz való visszatérés, az ipari mun- 
kaszervezetben folyó munka megszokásának nehézségei, a szakképzettségnek 
jobban megfelelő munkakör keresése, és természetesen számos személyes vagy 
családi ok voltak. 

Hogy mennyire feleltek meg az ipari munkáslétszám ugrásszerű növelését 
célzó munkaerő-gazdálkodási törekvések az 1940-es évek végi magyar társada- 
lom adottságainak, arra a későbbiekben részletesebben visszatérünk. A választ 
azonban már itt sem odázhatjuk el. 

A munkaerő-gazdálkodás rendszerének a kidolgozását nem előzte meg a 
hazai sajátosságok részletes elemzése." Mégis, az ipari munkaalkalmak gyors 
bővülése két ponton is egybevágott a magyar társadalomfejlődés konkrét tör- 
téneti meghatározottságokból következő fejlődési irányaival. Az egyik ilyen pont 
a munkanélküliség felszámolása, a másik pedig az agrártúlnépesedés lecsapolása 
volt. 

Ugyanakkor ez a fejlesztési stratégia lényegében érvénytelenítette az 1948 
közepén megfogalmazott, a , minőségi ipari munka" fejlesztését hangsúlyozó, 
már említett, törekvéseket. Ez egy egyáltalán nem megalapozatlan minőségi 
modernizációs szándéknak a mennyiségi modernizáció gyakorlatával történt 
felváltásához vezetett. Az egyre feszítettebb ipari munkaerőtervek realizálási 
kísérletei társadalmi szempontból is jelentős megrázkódtatásokkal jártak, mert 
nagy tömegeket érintő negatív munkaerő-felszabadítási folyamatot indítottak 
el például a mezőgazdaságban vagy a magánkisiparban. 

Az MDP KV 1953. júniusi ülését, ill. a július elején meghirdetett új kor- 
mányprogramot követően a munkaerő-gazdálkodási politika is jelentős mérték- 
ben megváltozott." Megszűnt a bányászat, a nehézipar és főként az építőipar 
különlegesen kedvezményezett helyzete (magát a munkaerőtoborzási előirány- 


3 UMKL MTITH ir. XIX-C-4. 13. d. Borsod-Abaúj-Zemplén megyei jelentés. 1951. 
október 31. —- Az erősen iparosodó megye munkaerő-gazdálkodásának irányítói arra panasz- 
kodtak, hogy , állandó körforgás mutatkozik az egyes vállalatok dolgozóinak személyi össze- 
tételében . . . 

9 Pécsi János szóbeli visszaemlékezése. — Pécsi János éveken át volt az MTH elnök- 
helyettese, majd elnöke. Értékes felvilágosításaiért ezúton is köszönetet mondok. 

4 A munkaerő-gazdálkodási politikával sok ponton összefüggő munkáspolitika változá- 
sára Id. Habuda Miklós: A Magyar Dolgozók Pártja munkáspolitikájának néhány kérdése a 
Központi Vezetőség 1953. júniusi határozata után. (Párttörténeti Közlemények, 1980. 1. sz. 
23-55. o.) 


zatot is a korábbi töredékére redukálták),"! s a politika egyik fő törekvése a 
mezőgazdaság munkaerő-igényének kielégítése lett. A központosított munka- 
erő-gazdálkodás jelentőségének csökkenését jelzi, hogy 1954-ben még az MTH 
megszüntetésének gondolata is TElVELÖGÖLE — a Hivatal erőteljes tiltakozását 
váltva ki." 

Az új munkaerő-gazdálkodási politikára csak nagy zökkenőkkel történt 
meg az átállás. Egyrészt, mert a változtatások kitűzött üteme nem volt tartható, 
másrészt, mert az intézkedések hatása és következménye eltért a várttól. Így 
például nem haladt a kívánt ütemben az adminisztratív dolgozók létszámcsök- 
kentése, mert a bő egy esztendő alatt végrehajtani tervezett 90 000-es létszám- 
csökkentést (ebből 68 000 a vállalatoktól, 22 000 a költségvetési szervektől) ilyen 
gyors ütemben nem lehetett megvalósítani. (Egyébként az adminisztratív dol- 
gozók létszámának csökkentése indokolt törekvés volt: míg 1935-ben 127 000, 
1954-ben 290000 fő dolgozott az államapparátus különböző szerveinél.) A 
szándékoktól eltérő következménnyel járt egyes iparágak (elsősorban az építő- 
ipar) segédmunkásainak visszairányítása a mezőgazdaságba: a visszatérők ugyan- 
is általában nem a szocialista szektorban helyezkedtek el, nagy többségük az 
egyéni gazdálkodás újrakezdésével kísérletezett. Az Országos Tervhivatal ille- 
tékesei úgy becsülték, hogy 1954 nyaráig elsősorban a gyáriparból és az építő- 
iparból 50 000-60 000 ember tért vissza a mezőgazdaság kisárutermelő szekto- 
rába. Ezzel, az 1940-es évektől kibontakozott társadalmi mobilitás fő irányá- 
hoz képest ellentétes mozgással rokon fejleménynek tekinthető, hogy 1954-ben 
a vezetés is arra törekedett, hogy a , parasztszármazású ifjúság minél nagyobb 
része a mezőgazdaságban helyezkedjék el, megszűnjék az ifjúságnak a faluról 
városba való áramlása"." j 


S UMKL MIH ir. III. Kollégiumi előterjesztések 1953. 54-89. 12. d. 1953. III. 
negyedévi munkaerőterv. 

4 TJo. Kollégiumi előterjesztések 1954. 1-40. 32/1954. sz. Kollégiumi határozat (1954. 
október 29.) - Az MTH egyébként néhány más minisztériummal együtt azok közé az állami 
főhatóságok közé tartozott, amelyek vonakodva álltak át az , új szakasz"? politikájára. Az MTH 
elnöke 1953. július derekán, a Gerő Ernővel folytatott , legutóbbi megbeszélés"-ére hivatkozva 
kijelentette: a munkaerő-gazdálkodásban , semmiféle lazítást nem engedhetünk meg?. (Uo. 
1953. 12. d. Az 1953. július 17-i Kollégium jegyzőkönyve. Javaslat a munkakönyv-apparátus 
megjavítására. Függelék.) Az új szakasz politikájára történő áttéréssel szemben erős ellenállás 
volt tapasztalható általában az addig különlegesen nagy hatáskört élvező állami főhatóságok 
(pl. a KGM, Nehézipari Minisztérium, Bányaipari Minisztérium stb.) részéről. Ezt az ellen- 
állást hatáskörük korlátozása váltotta ki. (Ld. pl.: UMKL OT ir. XIX-A-16-b. 425. d. A Ne- 
hézipari Minisztérium állásfoglalása az új iparvárosok lakásépítésének módosításával kapcso- 
latban. 1954. január 4.) 

8 Uo. OT ir. XIX-A-16-b. 620. d. 1954. szeptember 19-i feljegyzés és a szeptember 
30-i Előterjesztés a Minisztertanácshoz. 

4 To. Előterjesztés a Gazdaságpolitikai Bizottsághoz. 1954. augusztus 18. 


AZ IPARI MUNKÁSLÉTSZÁM NÖVEKEDÉSE 
ÉS A NÖVEKEDÉS NEM-MEZŐGAZDASÁGI FORRÁSAI 


Ha az ötéves munkaerőterv megemelt változatait nem is sikerült teljesíteni, 
1949-től az ipari munkáslétszám a magyar társadalomtörténetben példátlan 
ütemű növekedésnek indult. Az ipari és építőipari foglalkoztatottak számának 


Az iparban és építőiparban foglalkoztatottak száma 


1949—1956 (1000 fő) 

. 
lt Ete sági! : ÖRS ZÉTES 
(jan. 1.) párban 8 foglalk. száma 

foglalk. száma Összesen ! munkások Összesen munkások 
1949 782 547 407 112 79 61 
1950 814 644 464 218 198 146 
1951 871 745 544 269 254 185 
1952 957 843 620 306 290 207 
1953 1054 925 685 304 285 202 
1954 1123 949 706 254 216 147 
1955 1139 933 712 230 191 136 
1956 1159 952 729 242 203 147 


Forrás: Statisztikai Évkönyv 1957. KSH 1959. 66. és 73. o. 
kt Az egész építőipar, a szövetkezeti ipar, a magánkisipar és az ipari tanulók adatai nélkül, 
$t Az ipari tanulók, a szövetkezeti ipar és a magánkisipar adatai nélkül. 


ez a gyors növekedése nem egyszerűen csak az MDP gazdaságpolitikai törekvé- 
seinek tudható be. E törekvések természetesen nagyon jelentősen befolyásolták 
a növekedés konkrét körülményeit, az ütemet, az ágazati és iparági megoszlást, 
a szakmai képzettség színvonalát, struktúráját. Az, hogy az 1950-es évek elején 
különösen magas volt a felhalmozási hányad, továbbá, hogy a munkaintenzív 
ágazatok (pl. építő tevékenység) az átlagosnál jóval gyorsabban bővültek, s 
hogy bizonyos importmegtakarítás az egyébként olcsó munkaerő fokozottabb 
bevonásával volt elérhető — gyorsították és az állami ipar legfontosabbnak tar- 
tott ágazataira koncentrálták a munkásság létszámnövekedését. 

Maga a növekedés azonban nem elsősorban politikai szándékból, hanem 
mélyebben fekvő okból, az új gazdasági rendszer jellegéből következett. A szo- 
cialista gazdasági rend kiépülése ugyanis szükségképpen együtt járt a gazdaság 
erőforrás-korlátos működési mechanizmusának uralkodóvá válásával, ez viszont 
hasonlóképpen szükségszerűen vonta maga után a foglalkoztatotti létszám nö- 
vekedését, a munkaerő-tartalék feiszívását. , A fő motorikus erő ebben a folya- 
matban - írja Kornai — az expanzió belső kényszere és az ezzel legszorosabban 
összekapcsolódó, csillapíthatatlan beruházási éhség." 


4 Kornai János: A hiány. 2. kiad. Közgazdasági és Jogi Könyvkiadó 1982. 273. o. - 
A munkaerőpiac működésének leírásánál döntően Kornai könyve , Foglalkoztatottság" c. feje- 
zetének elméleti megállapításaira támaszkodtam. (247-279. o.) 


Hogy magának a munkaerőpiacnak a működési mechanizmusa mikor ment 
át keresletkorlátosból erőforrás-korlátosba, azt évre pontosan nem tudjuk meg- 
határozni. Az itt vizsgált időszak mindenképpen abba az átmeneti periódusba 
esik, amely alatt ez az átalakulási folyamat lezajlott. Annyi bizonyos, hogy már 
nagyon korán, 1950-1951-ben olyan jelenségek figyelhetők meg, amelyek - 
egyes vállalatok, vagy esetleg ágazatok szintjén — az erőforrás-korlátos piac mű- 
ködését jellemzik. Megjelenik például a tartós munkaerőhiány, vagy az állami 
vállalatok közötti erős versengés a munkaerőért, a munkaerőcsábítás."" (A hiány 
ekkor elsősorban az állami mezőgazdasági üzemeknél és a tsz-eknél figyelhető 
meg; kialakulásának agrárpolitikai okai is voltak.) 

A tőkekorlát megszűnése következtében a vállalatok úgyszólván csillapít- 
hatatlanná vált munkaerő-éhségét az első ötéves terv időszakában alapvetően 
a felnőtt lakosságból kívánták enyhíteni. Társadalmi szempontból ez az ún. 
intragenerációs mobilitással, a saját életpályájukon belül társadalmi helyzetet 
(foglalkozást) változtatók számát növelte meg - történelmi összehasonlításban 
páratlan mértékben. A társadalom nyitottságának ebből következő jelentős meg- 
növekedése fordulatot hozott a munkásság be- és kilépési mobilitásában egy- 
aránt. Jelen tanulmányban természetesen nem vállalható ennek a nagyon ösz- 
szetett társadalomtörténeti folyamatnak a mindenoldalú áttekintése. A kilépési 
mobilitás folyamatának tárgyalásáról teljesen le kell mondanunk, s más kérdé- 
seknél (például a magánkisipar felszámolása, a női foglalkoztatottak számának 
emelkedése, a munkanélküliség megszűnése) is meg kell elégednünk a változá- 
sok rövid jelzésével. Valamelyest bővebb kifejtés csak a földmunkásság körében 
tapasztalható munkanélküliség megszűnésével és az iparitanuló-képzéssel kap- 
csolatban tűnik indokoltnak, mert ezek a paraszt-munkás mobilitás témájához 
vezetnek át. 

1949 után gyors növekedésnek indult a női foglalkoztatottak száma: az 
1956-ig terjedő időszakban a keresők létszám-növekedésének közel felét (469/-át) 
ők tették ki, s már 1953-ban 371 000 volt a munkásnők száma. Ennek meg- 
felelően a 100 kereső férfira jutó nők száma e hét esztendőben 41,5-ről 45,9-re 
emelkedett. Eközben a háztartásbeli nők száma 280 000-rel csökkent." Ezzel 
egyidejűleg megindult a már 1945 előtt is foglalkoztatott nők jelentős részének 
foglalkozási átrétegződése. Így egyfelől megfigyelhető a gyáripari nőmunkások 
létszámának ugrásszerű növekedése, másfelől bizonyos hagyományos társadal- 
mi csoportok (pl. a városi házicselédek) eltűnése a társadalom struktúrájából. 
A nagyratörő, ám részleteiben kidolgozatlan munkaerő-gazdálkodási tervek kö- 
vetkeztében a női munkaerő alkalmazása nem volt mentes az átgondolatlanság- 
tól. Egy túlzó emancipációs felfogástól, meg az ipar nagy munkaerő-éhségétől 
is vezettetve például néhány különösen nehéz testi munkát igénylő szakmától 


4 UMKL MTH ir. XIX-C-4. 11., 12., 13., 14., 39., 40. d. - Egy 1954. évi KSH- 
elemzés egyenesen arról írt, hogy a munkaerő-gazdálkodásban a , tartalékok . . . lényegében 
kimerültnek tekinthetők". (Adatok és adalékok a népgazdaság fejlődésének tanulmányozásá- 
hoz. 1949-1955. KSH 1957. 30. o.) Ha ez a mai közgazdaságtani elmélet szempontjából nem 
is fogadható el általánosságban, pontosan jelzi, hogy a gazdaság ekkor olyan állapotban volt, 
amelyben egyes területeken súlyos munkaerőhiány mutatkozott. 

§ Az adatokat Ild.: Adatok és adalékok . . . 30. és 33. o. 


(kohász, vájár) eltekintve szinte minden szakmában (traktorvezető, esztergályos, 
marós stb.) képeztek ki női munkásokat. (Megjegyezzük, a megélhetési gondok 
olykor még a legnehezebb munkák - pl. a csillésség — vállalására is rákényszerí- 
tették a nőket.)" A nők fokozottabb munkába állításának szorgalmazásában az 
is szerepet játszott, hogy egyes területeken (pl. a mezőgazdaságban) velük kí- 
vánták helyettesíteni a , fontosabb"-nak ítélt ágazatokba (főleg a nehéziparba) 
átirányított férfi munkaerőt." 

A magánkisipar erőltetett ütemű (és túlhajtott mértékű) visszaszorítása 
következtében 1953-ra mind az ipar, mind az építőipar magánszektora mély- 
pontra zuhant a foglalkoztatottak száma tekintetében: az 1949. évi 224 000-ről 
40 000-re, ill. az építőiparban 33 000-ről 8000-re." A kisipari szektor gyors 
felszámolásának egyik kimondott célja volt, hogy ilyen módon is elősegítsék az 
állami nagyipar munkaerő-ellátását. Vas Zoltán, az OT elnöke részére készített 
egyik 1949. évi feljegyzés például a gazdasági nyomás mellett kifejezetten admi- 
nisztratív eszközök alkalmazását — az iparengedélyek tömeges bevonását — sür- 
geti, , hogy a kisipari munkaerő tömeges átáramlását a nagyipar felé megindít- 
suk"." Az ipari munkaerőnek ez a szektorális újraelosztása különösen az iparo- 
sítás kezdetén játszott fontos szerepet az állami ipar munkaerő-ellátásában, az 
építőipar kivételével, mert ott már 1949-től a más szektorokból (mindenekelőtt 
a mezőgazdaságból) kilépettek képezték a fő munkaerőforrást. 

A szocialista gazdaságfejlődés egyik legkorábbi és legszámottevőbb ered- 
ménye a teljes foglalkoztatottság megteremtése volt. Jelentőségét erősen fo- 
kozta, hogy 1945-1949 között súlyos volt a munkanélküliség Magyarországon. 
(Az 1949. január 1-i népszámlálás 126 000 munkanélkülit írt össze Magyar- 
országon, ebből kereken 100 000 fő tekinthető ipari munkanélkülinek."" Ez az 
adat csak töredékesen fejezi ki a mezőgazdasági munkaerő-felesleget, hiszen 
csak a munkaerőpiacon ténylegesen meg is jelenő, foglalkoztatást keresőket 
méri. Közel egykorú - 1947-es — számítások"? a mezőgazdaság munkaerő-feles- 
legét félmillió főre becsülték. Ez a hatalmas tömeg azonban csak részben és 
részlegesen keresett foglalkoztatást, tömegét nem is ennek, hanem a mezőgaz- 
daság munkaerő-igényének elméleti számítása alapján becsülték.) 

1949 első felében az ipari munkanélküliek (számuk ekkor már rohamosan 
csökkent) közel felét Budapesten tartották nyilván. E magas hányadot egyrészt 
a fővárosba más településekről felvándorlók, túlnyomó részben építőipari mun- 
kakeresők, továbbá a bélistázások következtében állástalanná vált értelmiségiek 


4 UMKL MTH ir. III. Kollégiumi előterjesztések 1-102. 10. d. Tanügyigazgatási Osz- 
tály jelentése. Uo. 1952. évi beiskolázási terv.; Uo. MTH ir. XIX-C-4. 39. d. D. S.-né , ön- 
kényesen kilépő" bírósági ítélete, 1952. 

8 pI Archívum. 276. f. 93/122. Javaslat az 1953-1956-os évek munkaerő-szükségletének 
biztosítására. 1953. január 9. 

s Statisztikai Évkönyv, 1957. 66. és 73. o. 

u UMKL OT ir. XIX-A-16-a. 150. d. 1949. július 25-i feljegyzés. 

55 1949. évi népszámlálás. 7/a. k. Munkanélküliek adatai. KSH, Budapest.; Az ipari 
munkanélküliek számáról Id. Ránki György: Magyarország gazdasága az első 3 éves terv idő- 
szakában (1947-1949). Közgazdasági és Jogi Könyvkiadó 1963. 379. o. 

9 Tdézi: Szakács Sándor: A népi demokratikus agrárfejlődés kezdetei Magyarországon 
1945-1948. Akadémiai Kiadó 1971. 154. o. 


és alkalmazottak magas száma eredményezte. (Az utóbbi csoport súlyára enged 
következtetni, hogy a budapesti munkakeresők kb. negyedrésze érettségizett.)"" 

A vidéki munkakeresők túlnyomó része szakképzetlen munkás volt, közel 
3/4-ük korábbi állását vesztette el. Különösen sok volt közöttük a kubikos, első- 
sorban a nagy agrártelepüléseken: 1948 decemberében Hódmezővásárhelyen 
1050, Debrecenben, Békéscsabán, továbbá Gyomán és Endrődön együtt 950- 
950, Szentesen 750 stb. kubikos volt munka nélkül."" 

A témánk szempontjából megkülönböztetett figyelmet érdemlő, a mező- 
gazdasági és ipari munkavállalók közt átmeneti helyzetben levő kubikosság fog- 
lalkoztatási gondjainak enyhítésére 1949 márciusáig közmunkákat szerveztek, 
amelyeket központi alapból, az ún. közmunkasegélyből finanszíroztak."" Ez a 
közmunkaakció lényegesen nem enyhíthetett a kubikosság munkavállalási ne- 
hézségein, hiszen a rendelkezésre álló pénzalap csak arra lehetett elegendő, 
hogy a társadalmi feszültségek , biztosító szelep"-ének szerepét töltse be. 
A közmunkasegély 1949. márciusi megszüntetése a munkalehetőségek bővülésé- 
vel, az iparosítás első lépéseivel függött össze: az addig közmunkaakciókban 
alkalmazott kubikosság egy részét 1949 tavaszától , tervrmunkák"-nál"" — pl. a 
Dunai Vasmű mohácsi alapozási munkálatainál — tudták foglalkoztatni. Az év 
őszén már az a (megalapozatlan) aggodalom is hangot kapott, miszerint az öt- 
éves terv megindulásakor , problémát fog okozni a megfelelő számú kubik os 
munkába állítása"."" 

Az 1949 elejétől egyre tömegesebb - egyes források szerint az év első nyol 
hónapjában havi 20 000-es"? -— munkásfelvétel hatására a részint a háborús puszc 
títások és a béketermelésre való átállás nehézségei nyomán támadt, részint pe- 
dig a tőkés gazdaságfejlődési korszakból örökölt munkanélküliség 1950-re lénye- 
gében felszámolódott. (Ertől az évtől már inkább csak mint elszórt jelenséggel- 
adataink szerint továbbra is főleg az alföldi városok földmunkássága körében 
találkozhatni vele.) Ezzel a tőkés gazdaságfejlődési periódus mintegy évszáza- 
dos időszakát kisebb-nagyobb intenzitással végigkísérő, alapvető társadalmi 
feszültség vezetődött le. 

Az iparitanuló-képzés, mint a nemzedékek közötti mobilitás fontos csa- 
tornája, az 1940-es évek végétől teljesen átalakult. Az új munkaerő-gazdálkodási 
rendszer kiépítésének részeként 1949-től egységesítették és gyors ütemben cent- 
ralizálták (kezdetben csak az , elvi irányítást", majd nem sokkal később az egész 
képzést)." Ezek a szervezeti és egyéb reformok a korábban több szinten folyó, 


5 Az Országos Tervhivatal adatai szerint 1949. március-—1949. június között 102 000-ről 
77 000-re apadt a munkanélküliek száma (ebből 35 000 fő budapesti). - UMKL OT ir. 
XIX-A-16-a. 148. d. Az ötéves munkaerőterv. [d. n.) 

5 SZKL DÉFOSZ ir. 1949. (Rendezetlen.) 1949. február 18-i kimutatás a kubikos mun- 
kanélküliekről. 

"6 UMKL OT ir. XIX-A-16-a. 223. d. Feljegyzés Vajda elnök úr részére. 1949. január 17. 

" To. 

6 To. 150. d. Az Országos Vízgazdálkodási Hivatal dolgozóinak folyamodványa (1949. 
október 11.) és az ezzel kapcsolatos feljegyzés (1943. október 19.). 

"5 To. OT ir. XIX-A-16-b. 130. d. 

4 A Népgazdasági Tanács 81/1949. N. T. sz. határozata. 

tartalmában is eltérő szakmunkástanuló-képzés területén kétségtelen előrelépést 
jelentettek."! Azt a szerepet azonban, amelyet a társadalmi átalakulásban az 
MDP vezetése a , jövő munkásosztálya" képzésének szánt,"" nem tölthette be. 
Ennek egyrészt anyagi okai voltak. Az iskola, a tanműhely és a bentlakásos 
tanulóotthon egységén alapuló képzési rendszer kiépítése rendkívül költséges 
volt," igaz, a tanulók részére igen nagy előnyökkel járt, hiszen nemcsak az 
oktatás, de a bentlakás, és az MTH-iskolásoknak járó jellegzetes egyenruha 
stb. is lényegében ingyenes volt. Nem véletlen tehát, hogy 1952 májusában is 
csupán kilenc ilyen iskola működött az országban."" A szakmunkástanulók nem 
tölthették be a nekik szánt szerepet továbbá azért sem, mert az inkább 
Rousseau-ra mint Marxra emlékeztető elképzelések mértéktelenül eltúlozták 
a nevelés lehetőségeit, s nem vették figyelembe az iskolákba került tanulók 
konkrét társadalmi meghatározottságait. (Például azt, hogy 1952 őszén a vidéki 
MTH iskolák tanulóinak csak kb. a fele végezte el az általános iskola nyolc 
osztályát; hogy a szülők egy része a bentlakásos képzést mint , kiteleltetési 
akciót" fogta fel; hogy a rendkívül alacsony fizetés, nem pedig a , szociáldemok- 
ratizmus befolyása" miatt vállaltak vonakodva a képzett szakmunkások a tan- 
műhelyekben szakoktatói állást stb.)"5 

Ha a szakmunkástanulók új képzési rendszere a túlzott, nagyrészt meg- 
alapozatlan várakozásoknak nem is felelhetett meg, a nemzedékek közötti mo- 
bilitásban, s egyáltalán: a szakmunkás-utánpótlásban fontos szerepet játszott. 
Az 1950-től évente felvett mintegy 20 000-25 000 tanuló jelentős hányada pa- 
rasztcsaládból származott: az 1952. szeptemberre vonatkozó beiskolázási terv 
például a vasiparban 30, a bányászatban 5094-ban irányozta elő a paraszt- 
fiatalok arányát." A parasztszármazásúak beiskolázási aránya általában az ala- 
csonyabb presztízsű, nagyobb fizikai igénybevétellel járó szakmákban volt ma- 


" 1949-ben a magánkisiparban 36 000, a magán-építőiparban 3000 tanulót képeztek, 
1952-ben viszont már egyik területen sem folyt képzés. — Statisztikai Évkönyv, 1957. 66. o.; 
Az országosan egységes elméleti oktatás 1952. évi tantárgyi felosztását Íd.. UMKL MTH ir. 
III. 1952. 10. d. Kollégiumi előterjesztések 1-102. Termelési, Oktatási Főosztály előterjesz- 
tése, 1952. május 10. 

92 A sajtóban, különösen a Munkaerőtartalék c. lapban megjelent propagandisztikus cik- 
kek mellett erre Pécsi János visszaemlékezése hívta fel a figyelmemet. 

"3 1952-ben a tanulók étkezésére 157,5, ruházatára 83, egyéb személyes kiadásaira 36-37, 
végül munkabérére 66 millió Ft-ot fordítottak. (UMKL MTH ir. III. 1952. 11. d. Kollé- 
giumi előterjesztések 103-148. Javaslat az ipari tanulók állami ellátására, 1952. október.) 
A tanműhelyek, az otthonok (szálláshelyek) és az iskolák építési költségei a fenti számokban 
természetesen nincsenek benne. 

4 TTMKL MTH ir. III. 1952. 10. d. Kollégiumi előterjesztések 1-102. Az Oktatási 
Osztály előterjesztése, 1952. május 10. 

4 TJo. Kollégiumi előterjesztések 1952. 103-148. 11. d. Az 1952. október 15-i jegyző- 
könyv , kiegészítése"?.; Uo. 1953. 1—53. 11. d. Az ipari tanulók taníttatási költség-megtérítésével 
kapcsolatos hiányosságok. — ,, Jó szakemberek a termelőüzemekből nem jönnek el oktatónak 
tanműhelyeinkbe, mert jelenlegi keresetük magasabb, mint amennyit mi biztosítani tudunk.? 
(Uo. Kollégiumi előterjesztések 1952. 1-102. 10. d. Oktatási Osztály előterjesztése, 1952. feb- 
ruár 1.) ,, A szociáldemokratizmus befolyása... bérdemagógiában nyilvánul meg, főleg az 
oktatók között" - olvasható az MTH Személyzeti Főosztályának előterjesztésében. (Uo. 1952. 
július 31.) ji 4 

46 TJo. Kollégiumi előterjesztések 1952. 1-102. 10. d. Az 1952. évi beiskolázási terv. 

gasabb. Ez elsősorban azzal függött össze, hogy a munkáscsaládok gyermekei 
ilyen szakmákra (pl. vájár, kőműves stb.) alig jelentkeztek, s nem azzal, hogy 
a parasztságból jött fiatalok elsősorban ide törekedtek volna. Ha lehetőségük 
nyílt, ők is az ekkor legmagasabb presztízsű vasipari szakmák valamelyikét 
választották." A képzés kétségtelen egyoldalúságára utal, hogy az 1950-es évek 
elején az ipari tanulók közel kétharmada valamilyen hagyományos vasipari 
szakmát (lakatos, esztergályos, műszerész, gyalus, marós, kovács stb.) tanult," 
azaz a nem-munkásszármazásúak számára főleg ebben az irányban nyitott meg 
mobilitási utakat. Ez ugyanakkor nemhogy ellentmondott volna, de kifejezet- 
ten megegyezett a parasztságból kilépő fiatalok erős mobilitási igényeivel, ame- 
lyet még az sem (ill. legfeljebb a lányok esetében) fékezett, hogy 1951-ben a 
vasipari tanulók képzése egyoldalúan Budapestre összpontosult. 


AZ AG RÁRNÉPESSÉG IPARBA VÁNDORLÁSA 

Az extenzív iparosítás hatalmas munkaerőigénye munkaerő-gazdálkodási szem- 
pontból a mezőgazdasági népesség iparba áramlását tette középponti kérdéssé. 
Ez az MDP gazdasági vezetői előtt is világos volt. A korabeli érvelés szerint 
a mezőgazdasági keresők iparba áramlásának egy , pozitív" munkaerő-felszaba- 
dítási folyamat eredményeként kellett volna végbemennie úgy, hogy a mező- 
gazdaság nagyüzemivé tétele, gépesítése stb. nyomán jelentős tömegű munka- 
erő váljon fölöslegessé és legyen alkalmazható az iparban. Ez az elgondolás 
— kiegészülve a mezőgazdasági magánszektor , nem racionális" munkaerő-fel- 
használásának bírálatával — már a legkorábbi munkaerő-gazdálkodási tervekben 
is szerepelt." Az 1949-től kibontakozott paraszt-munkás mobilitás a gyakorlat- 
ban ezzel az elgondolással ellentétesen, egyre inkább egy , negatív" jellegű 
mezőgazdasági munkaerő-felszabadítás következményeként ment végbe, szá- 
mos jelentős gazdasági és társadalmi probléma forrásává válva. 

Az 1949-1953 közötti gazdaság- és agrárpolitikai gyakorlatot vizsgálva 
talán nem ok nélkül feltételezhető: a mezőgazdaság kollektivizálásának szinte 
annyira célja volt a mezőgazdasági kisüzemekben addig lekötött munkaerő sza- 
baddá tétele és az iparba szippantása, mint a kisgazdaságok szövetkezetbe tömö- 
rítése. A mezőgazdaság tehát nem csupán a tőkeakkumuláció forrásaként ját- 
szott szerepet az iparosításban, hanem mint a fő munkaerőforrás is. 


" A tapasztalat azt mutatja, hogy nagyon kevés azok száma, akik városokból vagy ipari 
gócpontokból kerülnek vájárszakmára és azt meg is tanulják." (Uo. XIX-C-4. 12. d. 1951. 
november 28-i jegyzőkönyv. Komló.) A Békés Megyei Tanács Munkaügyi Osztályának jelen- 
tésében pl. az áll, hogy nehezen tudták megértetni a vasipari tanulónak fel nem vett gyermekek 
szüleivel, hogy , nem lehet mindenki géplakatos és nem lehet mindenki vasmunkás . . .? (Uo. 
13. d. 1951. augusztus 8-i jelentés.) 

§ 1951 szeptemberében a beiskolázandó tanulók 62,9, az egy évvel későbbiek 70,495-át 
szándékoztak vas- és gépipari tanulónak kiképezni. - Uo. 10. d. 1951. március 5-i jelentés az 
Országos Tervhivatalnak.; Uo. Kollégiumi előterjesztések 1952. 1-102. 10. d. Az 1952. évi 
beiskolázási terv. 

4 UMKL OT ir. XIX-A-16-a. 148. d., Ötéves munkaerőterv. [d. n.] 1949. közepe. 


1949-ben 2.2 millió volt a mezőgazdasági keresők száma, azonos területre 
számítva a legmagasabb a magyar agrártörténetben. 1948-1949 fordulójától ez 
a magas szám gyors csökkenésnek indult: 1954-ig 360 000 fő lépett ki a mező- 
gazdaságból (1949-ben 65 000, 1950-ben 45 000, 1951-ben 50 000, 1952-ben 
150 000, 1953-ban 50 000 fő)." A kilépők (mezőgazdasági munkások, önállók, 
ill. segítő családtagjaik) döntő többsége az iparban helyezkedett el — igaz, erre 
csak részleges, s nem kellően reprezentatív statisztikai felvételek állnak rendel- 
kezésre —,"! hiszen az új munkaalkalmak elsöprő többségét ott létesítették (bele- 
értve az építőipart is). 

A gyors ütemű paraszt-munkás (intragenerációs) mobilitás mögött termé- 
szetesen nem egyetlen indíték, hanem különböző okok láncolata húzódott meg. 
A magyar agrárfejlődés múltbeli sajátosságaiból következően például még egy 
olyan radikális változás, mint az 1945. évi földosztás sem szüntethette meg 
teljesen a magyar agrártársadalom belső szerkezeti feszültségeit. Egyrészt - 
noha az 1945 előttinél összehasonlíthatatlanul szűkebb határok között -— fenn- 
maradt a mezőgazdasági népesség polarizáltsága."" Másrészt (és ez tárgyunk 
szempontjából még fontosabb) 1945 után az agrártúlnépesedés nemhogy eny- 
hült volna, hanem inkább - a mezőgazdasági keresők számának emelkedésével — 
fokozódott. (1947-ben mintegy 1/2 millióra tették a mezőgazdaság munkaerő- 
feleslegét.) A mezőgazdasági népesség alsó és felső rétegei között nem volt 
olyan értelemben egyensúly, hogy az előbbiek által kínált munkaalkalmak ki- 
elégíthették volna az utóbbiak foglalkoztatás iránti igényét. (Noha a magán- 
szektorban kínálkozó munkalehetőségek még 1950-ben sem voltak lebecsülen- 
dők: ebben az évben a DÉFOSZ a magánszektor számára napszámos munkára 
100 000 főt, aratási munkára 275 000, cséplésre 260 000 munkavállalót közvetí- 
tett ki."") Ez pedig arra utal, hogy a magyar társadalomfejlődés e régi problé- 
májának megoldása - s e ponton növekszik meg a társadalmi mobilitás jelentő- 
sége — nem maradhatott meg az agrárszféra keretein belül: az agrártúlnépesedés 
lecsapolása jelentős mértékben a gazdasági modernizációtól, a nem mezőgazda- 
sági ágazatok fejlődésétől függött. 

E gazdaság- és társadalomtörténeti örökség az intragenerációs mobilitás 
motívumai közül 1949-ben még a vonzó tényezőket helyezte előtérbe. Azt is 
mondhatnánk, hogy a mezőgazdaságban foglalkoztatottak egyes, a rendszeres 
munkaalkalomnak híján lévő, elemi megélhetési gondokkal küszködő csoportjai 
legalább annyira igényelték az új munkaalkalmak teremtését, mint amennyire 
az iparosítás adott módja megkövetelte azt. Ez a mezőgazdasági munkásréteg 


"9 Adatok és adalékok . . . 30. o. -— A mezőgazdasági keresők száma ugyanezen idő alatt 
— a természetes utánpótlás miatt — mérsékeltebben, 227 000-rel csökkent. 

" Egy 1954-ben készült közel 100 000 munkásra kiterjedő felvétel szerint a munkások 
10,897-a volt 1949-ben paraszt, de — mint a statisztika készítői maguk is hangsúlyozták — a meg- 
figyeltek köre ebből a szempontból nem volt kellően reprezentatív. Más, e vizsgálatban nem 
szereplő vállalatoknál 20, 35, sőt előfordult, hogy 5099-os azok aránya, akik 1949 után a mező- 
gazdaságból kerültek az iparba. -— Adatok és adalékok  . . . 32. o. 

": 1949-ben a mezőgazdasági munkások és a 0-1 kat. holdas törpebirtokosok együttes 
száma (eltartottakkal) meghaladta a 3/4 millió főt. -— Szakács Sándor id. mű, 33. o. (Táb- 


s SZKL DÉFOSZ ir. 1950. Munkaközvetítő Osztály, 1950. december 19. 

az 1940-es évek végén igen vállalkozó szelleműnek bizonyult -— amit tápláltak 
bizonyos központi intézkedések is. Így a gazdagparaszti bérletek korlátozásáról 
szóló 9000/1948. sz. rendelet nyomán megalakított földbérlő-szövetkezetek lét- 
rehozásánál ugyanúgy ezzel a mezőgazdasági munkásréteggel találkozhatni, mint 
ahogy zömmel ők voltak az ekkor gyors növekedésnek induló állami mezőgaz- 
dasági szektor első munkásai is. S a vállalkozó szellem nem állt meg a mező- 
gazdasági szektor határainál: már a Dunai Vasmű mohácsi alapozási munkái- 
nál, majd a komlói bánya- és városépítkezésnél stb., más társadalmi csoportok 
képviselői mellett, a korábban jobbára nem kielégítő mértékben foglalkoztatott 
agrárproletárokat találhatunk." 

Ugyanakkor más irányú központi intézkedések — ideig-óráig — fékezték is 
a mezőgazdaságból való kilépést. 1949-ben, a gazdagparasztsággal szembeni 
egyre keményebb fellépés egyik megnyilvánulásaként, központi nyomásra erő- 
teljesen emelkedtek a mezőgazdasági napszámbérek." Emellett a földtulajdo- 
nosokat az általuk az előző gazdasági évben foglalkoztatott napszámosok ismé- 
telt foglalkoztatására kötelezték, ha ezt az utóbbiak igényelték. A javuló kere- 
seti lehetőségek, párosulva azzal az előnnyel, hogy a magánszektor által kínált 
munkalehetőségek a munkavállalók lakóhelyének közelében voltak, ekkor még 
a mezőgazdasági munkásság jelentős részét visszatartották a mezőgazdaság ma- 
gánszektorában. A gazdagparasztság gyors gazdasági tönkremenetele azonban 
ezt a visszatartó erőt tiszavirág életűvé tette: 1953-ra a mezőgazdaság magán- 
szektorában foglalkoztatott munkaerő az 1949. évinek 79/-ára zsugorodott." 

Az 1948-at követő mintegy fél évtized alatt tehát mélyreható változáson 
ment keresztül a magyar társadalom korábban oly jellegzetes rétege, az agrár- 
proletariátus. Eltűnt a társadalmi struktúrából a hagyományos értelemben vett, 
a mezőgazdasági magánbirtokon foglalkoztatott napszámos, summás, állandó 
cseléd stb. réteg. A volt agrárproletárok, törpebirtokosok többsége az állami 
mezőgazdasági szektor munkása lett (1949-1953 között 79 000-ről 316 000-re 
növekedett a munkások és alkalmazottak száma ebben a szektorban), "" jelentős 
hányaduk az ipar és építőipar (anyagmozgató, kubikos stb.) munkásává, végül 
egy részük termelőszövetkezeti taggá vált. 

A hagyományos értelemben vett agrárproletariátus eltűnése a társadalmi 
struktúrából különösen a történeti fejlődés hosszabb ívét, ill. távlatait tekintve 
volt jelentős: részét képezte a magyar paraszttársadalom mélyreható átalakulá- 
sának. Az adott pillanatban bekövetkezett változások leglényegesebb eleme a 
korábbinál jóval nagyobb szociális biztonság (rendszeresebb munkaalkalom és 
jövedelem, társadalombiztosítás stb.) elérése volt. Ugyanakkor 1953-ig az álta- 
luk befutott mobilitási pályák kisívűek voltak, a változás az életkörülményekben 
közvetlenül kevésbé érződött az alacsony keresetek, a változatlanul nehéz fizikai 
munka, a hosszú munkaidő, az ingázás, a rossz lakáskörülmények stb. miatt. 


74 UMKL OT i ir. XIX-A-16-a. 223. d. 

"3 Orbán Sándor: Két agrárforradalom Magyarországon. Akadémiai Kiadó 1972. 109. o. 

"4 Csatár György: Népgazdaságunk munkaerőhelyzetének néhány kérdéséről. Fárisdatrat 
Szemle, 1954. 8-9. sz. 56. o. 

"? Statisztikai Évkönyv, 1957. 66. o. - 1949-ben a mezőgazdasági munkás és 0-1 kat 
holdas keresők száma együttesen 369.500 volt. (Ld.: Szakács Sándor id. mű, 33. o. Táblázat.) 

Abban, hogy az agrárproletárok egyes csoportjai mellett a paraszttársada- 
lom másik pólusán, a gazdagparasztság körében indult meg 1948 után a leg- 
korábban az iparba vándorlás - az előbbiekkel ellentétben — a taszító tényezők- 
nek volt döntő szerepük. Nem is lehetett ez másként, hiszen esetükben az ipari 
munkássá válás a társadalmi lesüllyedéssel volt egyenlő. 

Mint ismeretes, 1948 második felétől, de különösen az 1949. márciusi 
MDP KV-üléstől a falusi politika középpontjába állított , kulákkérdés" nem 
egyszerűen e réteg gazdasági korlátozását, s ezáltal fokozatos megszüntetését, 
hanem gyors, drasztikus felszámolását igyekezett elérni."" 

A különféle módon kisajátított gazdaságokból felszabadult munkaerő sietve 
keresett foglalkoztatást ott, ahol éppen kapott, így az állami iparban is. A gaz- 
dagparasztság korábbi társadalmi helyzetének alapjául szolgáló föld, főleg 1951- 
től, azonban bumerángként ütött vissza: amikor, elsősorban munkaerőhiány 
miatt, már a szocialista szektor sem volt hajlandó több felajánlott földet átvenni, 
kötelezték őket földjeik megművelésére, s még a családtagoknak is megtiltották 
a mezőgazdaság elhagyását. Ellenkező esetben a helyi tanácsok a termelés és a 
beszolgáltatás érdekeire hivatkozva az új munkahelyekről hivatalosan vissza- 
idézték őket." (Kulákok hivatalosan leginkább állami kényszerintézkedések 
keretében kerülhettek egyes nagyberuházásokra, pl. katonai szolgálat, vagy az 
internáltak munkára alkalmazása során.) 

Ezeknek a rendelkezéseknek azonban csak ritkán sikerült érvényt szerezni. 
A vállalatok ugyanis vagy nem is reagáltak a megkeresésre, vagy egyszerűen 
megtagadták ezt a , visszaszolgáltatást"." Ebből a szempontból egyébként azok 
a volt gazdagparasztok, ill. családtagjaik jártak a legjobban, akik nagyvállalat- 
nál, a lakóhelyen kívüli megyében vállaltak munkát, mert az jobban meg tudta 
védeni őket, ill. mert ott nehezebben lehetett fellelni őket. 

Miközben tehát a gazdagparasztság, mint társadalmi csoport, rövid idő 
alatt végleg eltűnt a társadalmi struktúrából, egyedeinek az új társadalomba 
való beilleszkedése nagyon problematikusan alakult. Voltak, akiknek valamilyen 
módon sikerült elhagyniuk a mezőgazdaságot, s már ekkor megkezdődhetett 
munkássá válásuk nem ellentmondásmentes folyamata. Jelentős részük viszont 
vagy a mezőgazdaság magánszektorában rekedt (tsz-tagok nem lehettek), vagy 
különféle büntetőintézkedések következtében a dolgozó társadalom keretein 
kívülre került. 

A 25 k. h. alatti földtulajdonnal rendelkező, kisárutermelő parasztság mil- 
liós tömegei az iparosítás kezdetén - ellentétben például az agrárproletárok 
egyes, fentebb említett csoportjaival — nem igényelték az ipari munkavállalási 
lehetőségek tömeges bővülését, törekvéseik elsősorban a kismagántulajdon meg- 


"§ Az MDP , kulákpolitikáját"? részletesen tárgyalja Orbán Sándor: Két agrárforrada- 
lom . . . 73. és köv. oldalak. 

9" UMKL FM ir. M 765. 1953. 28. d. 1953. június 12. 

09 A budapesti Épületelemgyár illetékese a tiszanánai községi tanács elnökének pl. a követ- 
kezőket válaszolta a kulákok hivatalos megkeresése ügyében: , Nekünk is fontos a terv teljesí- 
tése, és nincs olyan rendelet, amely a szóban forgó munkavállalók (ti. a kulákok — B. Gy.) haza- 
bocsátására kötelezne.?" - UMKL FM ir. M. 765. 1953. 28. d. A Szabad Nép Levelezési Osz- 
tályának levele, 1953. június 12. 

tartására irányultak. Egyes ipari nagyberuházások megkezdésekor, 1949-ben a 
környező megyék falvaiban például még szinte , könyörögni kellett", hogy , a 
falusi dolgozók" a mezőgazdaságot elhagyva építőipari segédmunkásként mun- 
kát vállaljanak." 

Ez nem vágott egybe az extenzív iparosítás szolgálatába állított munkaerő- 
gazdálkodási politika céljaival, hiszen az — kimondva-kimondatlanul — az ipar 
munkaerőforrásai között a kisárutermelő parasztságot is erőteljesen számításba 
vette. A kezdeti helyzet akkor változott meg, amikor a mezőgazdasági termelés 
egyre nehezebb feltételei és az adminisztratív zaklatás különböző formáinak 
a dolgozó parasztságra történt kiterjesztése nyomán e réteg körében is meggyen- 
gült a földmagántulajdonhoz való ragaszkodás. Jelentős számú földtulajdonos 
vélekedett úgy, hogy ha nem képes földmagántulajdonát megtartani, akkor a 
mezőgazdasági munkavégzés terheit, a rurális életforma kétségtelen hátrányait 
sem érdemes vállalnia, s ezért a gazdaság más szektoraiban, mindenekelőtt az 
iparban keresett munkát. A szemléletben és magatartásban bekövetkezett vál- 
tozást jól érzékeltetik a földbirtokok számára és területére vonatkozó adatok." 
Az 5-25 k. h. közötti gazdaságok 1949. évi száma (728 900) 1953-ra kereken 
1/3-dal, területük több mint harmadával (63,394-ra) csökkent. Ezt a folyamatot 
egy erőteljes, lefelé irányuló nivelláció kísérte: az agrár- és szövetségi politika 
közvetlen hatásaként a felsőbb birtokkategóriák mind szám szerint, mind terü- 
letileg gyorsabban csökkentek, mint az alsók. (1949—-1953 között pl. az 1-5 kat. 
holdas gazdaságok száma 16,7, az 5-10 holdasoké 30,7, a 10-20 holdasoké 40,2, 
a 20—25 holdasoké pedig 53,694-kal csökkent.) A fogyásnak csak egy része jelent- 
kezett a szövetkezeti szektor nyereségeként, egyre nőtt ugyanis a földjüket elha- 
gyók száma. Az 1952-ben a mezőgazdaságból kilépők 150 000-res, az előző esz- 
tendeinek háromszorosára rúgó tömege is döntő részben e rétegből (és a szocia- 
lista szektorból) származott. 

E korszak furcsa, ám jellemző produktuma, hogy 1950-1953 között nem 
a földszerzés, hanem az attól való megszabadulás lehetőségeinek keresése csalta 
elő a paraszti leleményességet, és váltotta ki a hatóságok, ill. a mezőgazdaság 
szocialista szektora vezetőinek ezzel szembeni ellenlépéseit. Ezek az intézkedé- 
sek, bár történetesen a mezőgazdasági munkaerő helyben tartására irányultak, 
egy tőről fakadtak a munkaerő-gazdálkodás fentebb ismertetett szabályozási 
módszereivel: adminisztratív eszközökkel próbálták elejét venni a tényleges gaz- 
dasági érdekekből keletkezett, ám nemkívánatosnak tartott mozgásfolyama- 
toknak. 

1951-től például egyre gyakrabban fordult elő, hogy dolgozó parasztok csak 
formálisan, megszabadulni akarván a teherré vált földtulajdontól, léptek be a ter- 
melőszövetkezetbe, ahol azonban egyetlen napot sem dolgoztak, hanem az 
iparban vállaltak munkát. A megműveletlen, elhagyott földek területének roha- 
mos növekedése, ill. a termelőszövetkezetek egy-egy tagjára jutó földterület 
szintén gyors emelkedése következtében ez a , földbeadás" ellenintézkedéseket 


"1 Uo. OT ir. XIX-A-16-a. 461. d. Bács-Kiskun megye munkaerőhelyzete, 1952. 
"3 Az adatok forrása: Mezőgazdasági Adattár. KSM, 1965. I. k. 57-58. o. - A szövegben 
99-osan megadott számok az én számításaim. - B. Gy. 


váltott ki: egyes helyeken a megyei tanács tiltotta meg ezt, míg másutt az érin- 
tett tsz-ek a formálisan belépő tagok földjét , kimérték"."? Ugyancsak gyara- 
podott azoknak a dolgozó parasztoknak a száma, akik a tagosítások alkalmával 
felajánlott csereföldet nem fogadták el," hanem - felhagyva a mezőgazdasági 
termeléssel — az iparban vállaltak munkát. 1952-től maga az ipari munkaválla- 
lás a földtől való megszabadulás egyik fő formájának bizonyult." Ettől az évtől 
ugyanis egy belső rendelkezéssel megtiltották, hogy a helyi tanácsok elfogad- 
janak felajánlott földeket, ez alól egyedül az állami szektorban dolgozók (, két- 
lakiak"") mentesültek. A tilalmi rendeletek betetőzéseként, ugyancsak 1952-ben, 
megtiltották, hogy elköltözzön lakóhelyéről az a földtulajdonos, aki nem tudja 
biztosítani földjének megművelését."" 

Az elvándorlást korlátozó intézkedések zöme olyan körülmények között 
született, amikor a mezőgazdaságból való kilépés menekülésjellegűvé vált. Az 
1952-es kilépési hullám olyan méreteket öltött, hogy a mezőgazdaság szférájá- 
ban hozott - kevéssé hatékony - tilalmi rendelkezéseket 1952. október 1-től az 
ipar munkásfelvételének korlátozásával kellett kiegészíteni. 

Az 1950-es évek elejére felduzzadt a kétlaki családok száma. A főleg önellátó 
jellegű mezőgazdasági termelés és a mezőgazdaságon kívüli munkavállalás kom- 
binálása az adott ipari kereseti viszonyok és mezőgazdasági termelési feltételek 
mellett érthető és indokolt törekvés volt. Ennek előnyeit más, a mezőgazdaságban 
dolgozó rétegek is felismerték: , a kívülálló dolgozó paraszt 2-3 hold földecskéje 
mellett üzemi munkára is elmegy, vagy kubikra, és megkeresi azt a 100-120 fo- 
rintját hetenként, ami a földtermelés (sic!] mellett igen komoly segítséget nyújt 
az életfenntartás terén""" - emelték ki, mintegy saját helyzetük ellenpontjaként, 
az egyik Békés megyei tsz tagjai. 

Az MDP-nek a kétlakiakkal kapcsolatos politikája egyértelműen e réteg 
felszámolására irányult. 1949-től egyre több, a kétlakiakat sújtó intézkedést hoz- 
tak, a nagyon magasan (488 Ft/k. h.) megállapított adótól a földfelajánlá- 
sok hatósági eszközökkel való kikényszerítéséig." Nem meglepő tehát, hogy 
1949 és 1953 között 66 500 kétlaki földingatlant ajánlottak fel Magyarorszá- 
gon." Az MDP-t e politikára részben doktrinér társadalomszemlélete indította: 
nem tartotta a szocialista társadalommal összeegyeztethetőnek egy ilyen kettős 
kötődésű réteg létét, azt, hogy ipari munkás keresők családjai egyben földtulaj- 


"5 Békés Megyei Levéltár (a továbbiakban: BML) Békés Megyei Tanács VB Mezőgazda- 
sági Osztálya (a továbbiakban: BMT M. O.) ir. XXIII. 2. a. 1952. május 7-i jelentés; Uo. 1952. 
május 22-i jelentés. 

4 UÜMKL FM ir. XIX-K-1-y. Földbirtokpolitikai Főosztály ir. 1319. és köv. dobozok. 

§ To. 1319. d. - Baja Város Tanácsa Végrehajtó Bizottsága , a gyári dolgozók ingatlan- 
felajánlásaival kapcsolatban megállapítja, hogy több esetben csak egy-két hete... dolgozó 
egyén ajánlotta fel a földjét. Több esetben beigazolást nyert, hogy ezek kizárólag azért vállal- 
tak most ilyen munkát, hogy ezáltal ingatlan-felajánlásaikat elfogadják." 

4 BML BMT MO ir. XXIII. 2. a. 

" BML BMT MO ir. 5. d. Jelentés a Nagyszénási Ságvári Tsz-ről. 

"s CSML CsMT VB jkv. 1952-12.; UMKL FM ir. Kollégiumi jegyzőkönyvek. Előter- 
jesztés a tagosításról. 1952. július 4. 

4 Orbán Sándor: Változások a mezőgazdasági népesség számában és szerkezetében. In: 
20 év. Szerk.: Lackó Miklós és Szabó Bálint. Kossuth Könyvkiadó 1965. 221. o. 


donnal is rendelkezzenek. Másrészt az iparvállalatoknak közvetlen gazdasági 
érdekük fűződött a kétlakiak földfelajánlásaihoz. A vállalatok ugyanis e réteg - 
vitathatatlanul alacsony szintű — munkafegyelmének megjavulását várták attól, 
ha felhagynak a rendszeres mezőgazdasági tevékenységgel. 

Az állami gazdasági dolgozók és a tsz-tagok iparba vándorlását illetően az 
indítékok között túlnyomóan taszító tényezőket találunk, hiszen a mezőgazdaság 
szocialista szektorából történt kilépés a rövid idővel előbbi váltás — az ebbe a 
szektorba történt belépés — kudarcát, pontosabban annak az érintettek által tör- 
tént elismerését jelentette. 

Az 1950-es évek elején az állami gazdaságok fizikai dolgozói az állami szek- 
toron belül a jövedelmek, a munkakörülmények és a szociális, egészségügyi stb. 
viszonyok tekintetében a legkedvezőtlenebb helyzetben voltak. Az eltérő bérka- 
tegorizálás miatt még azonos (pl. építőipari jellegű) munkáért is 15—2094-kal 
kevesebb bért kaptak, mint az ipari munkások. Hosszasan lehetne még sorolni 
a taszító tényezőket, a napi 12-14 órás munkaidőtől az évi csupán 8 hónapos 
foglalkoztatáson át a munkásszállások súlyos fogyatékosságaiig, vagy a kiegészítő 
mezőgazdasági tevékenység tilalmazásáig (az állami gazdasági dolgozók ui., ha 
földjük volt, kétlakinak számítottak, s földjeiket fel kellett ajánlaniuk)." E tények 
tükrében megalapozott az az 1953. nyári helyzetmegítélés az állami gazdaságok 
dolgozóiról, miszerint: , Általános tapasztalat, hogy a mezőgazdasági dolgozók 
nagy része . . . igyekszik megszabadulni a mezőgazdasági üzemtől és az iparban 
helyezkedik el, mondván, hogy ott jobb a bérezés, jobb a dolgozókról való gon- 
doskodás."""! 

Az állami gazdasági dolgozók iparba áramlását csak bizonyos mértékig kor- 
látozta, hogy a rendelkezések értelmében ők is önkényesen kilépőnek minősül- 
tek, ha a gazdaság hozzájárulása nélkül távoztak, mivel ezt a mezőgazdaságból 
az ipar felé irányuló munkaerőmozgást jóval enyhébben bírálták el, mint az 
iparvállalatok elhagyását. Mi több, a munkaerő-gazdálkodási politika kívánatos- 
nak tartotta és terveiben számolt is azzal, hogy az állami gazdaságok fizikai dol- 
gozóinak egy része az iparban helyezkedjen el. Egy 1953. januári javaslat azzal 
számol például, hogy 1953-1956 között a mezőgazdaság szocialista szektorába 
90 000-100 000 háztartásbeli nőt fognak bevonni, akiknek jó része az iparba tá- 
vozó férfi munkaerő helyébe fog lépni (s ezáltal a tervezet szerint az állami gaz- 
daságokban és a III. típusú téeszcsékben a női munkaerő aránya eléri majd 
az 5094-ot)."" 

A tsz-tagok iparba áramlása is megindult annak ellenére, hogy a tsz-ek el- 
hagyását is rendeletileg korlátozták: tsz-tag csak az elnök, vagy a vezetőség en- 


9 SZKL MEDOSZ ir. 1953. Jelentés a dolgozók élet- és munkakörülményeiről. ; ,, Sok 
ezerre megy azoknak a dolgozóknak a száma, akik zsúfolt, egészségtelen szálláshelyeken lak- 
nak, számos helyen nők-férfiak együtt." Uo. MEDOSZ ir. 1954. Munkásellátási ügyek.; 
Elnökségi határozat a dolgozók szocális és munkásellátási ügyeivel kapcsolatos szakszervezeti 
feladatokról. D. n. kb. 1953. október-november. 

1 SZKL MEDOSZ ir. 1953. Jelentés a mezőgazdasági és erdészeti dolgozók élet- és 
munkakörülményeiről. [d. n.] 

"32 PI Archívum. 276. f. 93/122. Javaslat az 1953-1956-os munkaerő-szükségletének biz- 
tosítására, 1953. január 9. i 

gedélyével vállalhatott — időlegesen — másutt munkát; tsz-tagot semminemű 
munkára toborozni nem lehetett." A termelőszövetkezetekben lekötött, részben 
kihasználatlan munkaerő időleges foglalkoztatására egy 1951-es tervezet szerint 
a termelőszövetkezetek vezetősége köthetett volna szerződést az állami válla- 
latokkal." 

A tsz-tagok azonban többnyire e rendelkezésektől függetlenül, a tilalmakat 
áthágva, hagyták ott a közös gazdaságot. Amikor pedig a tsz-vezetés a járási 
vagy a megyei tanács közvetítésével, a vonatkozó rendeletekre hivatkozva (ame- 
lyek értelmében az állami vállalatok vissza kellett hogy irányítsák az engedély 
nélkül távozott tsz-tagot) az iparvállalatokhoz fordultak, azok egyszerűen meg- 
tagadták a kérés teljesítését. , Itt még sok munkaerőre van szükség - írta a Dunai 
Vasmű MDP Pb-titkára a Békés Megyei Tanácsnak - és ezt nekünk elsősorban 
a mezőgazdaságból kell kapni. Tehát nem tehetünk semmit annak érdekében, 
hogy a tszcs-ből eljött dolgozók visszamenjenek.""" 

1952-1953-ban a paraszt-munkás mobilitást motiváló tényezők közül a 
mezőgazdaság taszító szerepe került abszolút túlsúlyba a tsz-tagok és az egyéni- 
leg gazdálkodók vonatkozásában egyaránt." Ennek leginkább a zömmel agrár- 
proletárok által alapított tsz-ek tagsága adott hangot - a kilépők többsége is kö- 
zülük került ki. 

Ezekben a tsz-ekben 1952-1953-ban igen élesen került felszínre a napi meg- 
élhetési gondokból kiinduló, de azokon jelentős mértékben túlmutató, hatá- 
rozottan politikai jelleget öltő elégedetlenség. Tárgyunk szempontjából ennek 
legfontosabb vonatkozása az volt, hogy immár több éves tapasztalattal és az 
1952-es esztendő rendkívül rossz termésének közvetlen élményével a birtokuk- 
ban az egész mezőgazdasági termelés és munkavégzés értelmét kérdőjelezték 
meg. Ez ai MDP-, mi több: város-, sőt munkásellenes hangulattal is járó és a 
tsz-ek felbomlásának közvetlen veszélyével fenyegető helyzet nem 1953 jú- 
niusa, az új szakasz politikájának meghirdetése után, hanem jóval korábban, 
1952 nyarán alakult ki. 

A parasztság szegényebb, élelmiszer-tartalékokkal alig rendelkező rétegeit, 
pontosabban, általában családjukból egy-egy keresőt az is a falvak elhagyására, 
s az ipari településeken történő munkavállalásra ösztönözte, hogy a korszak köz- 
ellátási politikája különbséget tett az egyes települések ellátásában — az ipari te- 
lepülések javára, a falvak rovására."" (Hozzátesszük: ez távolról sem jelenti azt, 
hogy előbbiek közellátási helyzete rózsás lett volna. 1953-ban olyan fontos bá- 
nyásztelepüléseken is, mint Nagybátony vagy Salgótarján , rendkívüli mérete- 


" UMKL FM ir. M 765. 18. d. A Munkaügyi Főosztály levele az MTH-nak, 1951. 
augusztus 4. - Ld. továbbá: Sinon Péter: A párt agrárpolitikája a szocializmus alapjai lerakása 
időszakában. In: Agrárpolitika és agrárátalakulás Magyarországon (1944-1962). Szerk.: Ba- 
logh Sándor és Pölöskei Ferenc. Akadémiai Kiadó 1979. 26. o. 

" UMKL FM ir. M 765. 1952. 18. d. 1951. augusztus 6-i levél. 

" BML BMT MO ir. XXIII. 2. a. 625/1952. 1952. április 6. 

" UMKL FM ir. Kollégiumi jegyzőkönyvek 1953. április 24. és június 26. - Az áprilisi 
jegyzőkönyv arról tudósít, hogy Pest megye tsz-eiben 1952-1953 telén , a munkaszervezetek 

"j UMKL FM ir. 765. 1950-1951. 10. d. A Mezőgazdasági Gépjavító Egyesülés állás- 
foglalása. — A különbségtétel a bérezéshez hasonlóan a népgazdasági ágakra is kiterjedt, 

ket" öltött az élelmiszerhiány," nem is szólva a fővárosban összezsúfolódott dol- 
gozók közellátási gondjairól.) 

Ez a koncepció a falvak közellátásával kapcsolatban abból indult ki, hogy 
lakosaik élelmiszerekből önellátóak, azaz a kereskedelemben az ő élelmiszer- 
keresletükkel alig számoltak. 1951-ben Csongrád megyében például , egy-egy 
községben. . . havonta legfeljebb csak egyszer-kétszer tudnak húst kiadni a la- 
kosság számára"." Ez az önellátás azonban a mezőgazdasági termelés kedve- 
zőtlen feltételei és a szigorú állatvágási tilalmak mellett, különösen a rossz ter- 
mésű években egyáltalán nem volt lehetséges: a ,,. . . parasztság... a múlt évi 
silány termés miatt vásárlóereje nagy részét élelmiszerek vásárlására fordítja".""" 
A közellátási nehézségek miatt is — és ismét csak elsősorban az agrárszegénység 
körében - jelentős, politikai színezetet öltő feszültségek keletkeztek egyes vidé- 
keken, főleg a Tiszántúlon. 

A közellátási nehézségekkel szorosan összefüggött az a törekvés, hogy a 
családok kombinálják az ipari és a mezőgazdasági munkát, függetlenül attól, 
maradt-e, volt-e földtulajdonuk. Ennek legjellegzetesebb példája az aratáskor- 
csépléskor megfigyelhető tömeges visszatérés a mezőgazdasági szektor különféle 
(állami, szövetkezeti és magán) gazdaságaiba, a gabonafejadag biztosítása érde- 
kében, ami ismét csak az új munkásrétegek átmeneti vonásait húzza alá. 

Ez az átmenetiség — amely egyébként mindén átalakulási folyamat vele- 
járója — még nyilvánvalóbbá vált 1953 júniusa után, amikor több tízezres tömeg- 
ben áramlottak vissza az ipar fizikai munkásai a mezőgazdaságba, főleg magán- 
szektorába. A paraszt-munkás mobilitás sok tekintetben erőltetett, túlfeszített 
folyamatának ez a visszájára fordulása csak átmeneti megtorpanásnak és nem 
végleges megrekedésnek bizonyult. Ez a felülről is indukált, de alulról jövő 
feszítő erők által is ösztönzött mobilitási folyamat már ekkor, 1949 és 1953 között 
is egyrészt jelentősen hozzájárult az olyan évszázados társadalomtörténeti teher- 
tételnek, mint az agrártúlnépesedés megszüntetéséhez. Másrészt siettette - 
mégha az érintettek egy jelentős részének igen fájdalmas módon, s nem mindig 
elkerülhetetlen kíméletlenséggel, azoknak a bizonyos mértékig még feudális 
elemekkel is átitatott társadalmi viszonyoknak a széthullását, amelyek a hagyo- 
mányos paraszti parcellához kötődtek. 


TERÜLET- ÉS TELEPÜLÉSFEJLESZTÉS — 
BELSŐ VÁNDORLÁS 


Az 1940-es évek végétől a gazdaságpolitika egyik kinyilvánított célja az ipar 
területi elhelyezkedésében tapasztalható egyenlőtlenség csökkentése volt, a me- 
zőgazdasági jellegű területek, elsősorban az ottani városok gyors ütemű iparo- 


098 Nógrád megye története 1944-1962. Írta: Jakab Sándor. Kiadta: Nógrád Megyei Ta- 
nács Végrehajtó Bizottsága. [d. n.] 

9 CSML CsMT VB jkv. 1951-4. 1951. április 16-i jelentés. 

106 TJo. 1953-12. 1953. július 25-i jelentés. 

sítása révén." Ez a törekvés minden bizonnyal összefüggött a népi demokrati- 
kus forradalom időszakának tapasztalataival is, az MKP viszonylag szűkebb 
társadalmi bázisával az említett területeken, illetve e bázis szélesítésére irányuló 
törekvéssel. A társadalmi bázis ily módon történő szélesítésének politikai jelen- 
tősége ugyan hamar elhalványult, ám az iparilag fejletlen területek iparosításá- 
nak elve, mint a szocialista terület- és településfejlesztés egyik princípiuma, 
változatlanul napirenden tartotta az Alföld és a Dél-Dunántúl iparosításának 
programját. Ez az elképzelés - amely egyaránt szerepelt egy 1950-es, átfogó 
településhálózat-fejlesztési tervben és az első ötéves terv teljesítésének állásáról 
szóló, 1953. márciusi tervhivatali elemzésben!" — nem volt megalapozatlan. 

A célkitűzésekből a gyakorlatban viszont csak nagyon kevés valósult meg. 
A gazdaságfejlesztés 1949 és 1953 között érvényesülő módja ugyanis nemcsak 
hogy nem kedvezett az ipar regionális különbségei kiegyenlítésének, hanem in- 
kább fokozta a mezőgazdasági területek viszonylagos lemaradását. S ez nem 
általában az iparosítás, hanem annak adott módja miatt történt így. Ezt azért 
hangsúlyozzuk, mert e vidékek iparosításának szükségességét — ez egyértelműen 
kiderül ezen országrészek városai által 1947-ben készített 3 éves tervekből" 
— e területek helyi vezetői is felismerték és szorgalmazták. Az említett tervek 
azonban érthetően olyan iparágak fejlesztését irányozták elő, amelyek a helyi 
adottságokra alapozódtak, tehát elsősorban a mezőgazdasági termeléssel össze- 
függő élelmiszer- és részben könnyűipar fejlesztését. Az MDP-ben uralkodóvá 
váló iparfejlesztési koncepció viszont egyáltalán nem kedvezett e tervek valóra- 
váltásának. Ezért ami a programszerűen megfogalmazott területfejlesztési el- 
képzelésekből 1953-ig valóra vált, az döntően nem a helyi adottságokat figyelem- 
be vevő fejlesztéssel, hanem elsősorban az itt hagyománnyal alig rendelkező 
gépipar telepítésével történt. Ennek sajátos társadalomtörténeti vonzata, hogy 
voltak olyan gyártelepítések, amelyek során — a migráció fő irányával ellentétes 
mozgással — a fővárosból telepítettek (csekély számú) szakmunkást egyes agrár- 
városokba. 

További részletes gazdaságtörténeti vizsgálatokat igényelne annak eldön- 
tése, hogy a mezőgazdasági jellegű területeken az ötvenes évek elején megvaló- 
sított ipari beruházások mennyire ellensúlyozhatták e vidékek hagyományos 
gazdasági ágainak (a mezőgazdaságnak, az élelmiszeriparnak stb.) a visszaesését. 
Ismerve e vidékek nagyarányú vándorlási veszteségét, amely még városaik egy 
részét is jellemezte — noha a városiasodás üteme országosan felgyorsult -—, úgy 
tűnik, hogy az említett kompenzáció az ötvenes évek elején nem történt meg, 
annak ellenére, hogy egyes, különösen alföldi városokban (pl. Debrecenben) 
valóban számottevőnek mondható ipartelepítés történt."" 

A terület- és település-fejlesztésben az iparnak jutó, elvként is megfogal- 


101 Az MDP Központi Vezetőségének határozata az ötéves tervről, 1949. április. - A Ma- 
gyar Dolgozók Pártja Központi Vezetőségének . . . 76. o. 

103 Az 1950. évi tervezetet Id.: UMKL Területrendezési Intézet (TERINT) ir. XXVI- 
A-1. 1. d.; Az 1953. évi elemzést Id.: Uo. OT ir. XIX-A-16-b. 425. d. 1953. március 28-i 
előterjesztés. 

168 TJMKL OT ir. XIX-A-16-a. XXI., XXI/1-b. 

1646 TTMKL OT ir. XIX-A-16-b. 481. d. Az első ötéves terv telepítése . . . d. n. (1953] 


mazott, kiemelkedő szerep, az ipar ágazati fejlesztési sajátosságaival párosulva, !"5 
szükségképpen maga után vonta, hogy a beruházások az ország északi megyéire 
koncentrálódtak, s így az új munkahelyek túlnyomó része is ott létesült (beleért- 
ve Budapestet is). Ez pedig ugyancsak szükségképpen váltotta ki a népesség, fő- 
leg a keresők tömeges szezonális, ill. végleges vándorlását. 

A migráció természetesen 1945 előtt sem volt ismeretlen jelenség; a XIX. 
század derekától megindult kapitalizálódás természetes kísérőjelenségeként Ma- 
gyarországon is fokozódott és minőségileg új vonásokat öltött a népesség külön- 
féle formákban jelentkező vándorlása. (Ennek olyan jól ismert példáira utalunk 
csupán, mint Budapest népességének rohamos növekedése; a szakmunkásság im- 
migrációja; a főleg a tengerentúlra irányuló kinvádorlás; a summásjárás, mint 
a szezonális vándorlás jellegzetes példája; az ingázás kialakulása stb.) 

Az 1940-es évek végétől kibontakozott migráció legfőbb újdonsága rend- 
kívüli tömegességében rejlett. Míg 1880-ban a lakosság 3/4-e és 1900-ban is 
még 7/10-e ott lakott, ahol született,""§ fél évszázaddal később már alig több 
mint egy évtized (1949-1960) kellett ahhoz, hogy a lakosság közel ötöde lakó- 
helyet változtasson.""" Alig egy emberöltő alatt, elsősorban a negyvenes évek 
végétől tapasztalható gazdasági-társadalmi változások következményeként, az 
ingázók száma is megnégyszereződött: az 1930-as évek eleji nem egészen 
150 000-ről 1960-ra több mint 600 000-re emelkedve."" (A naponta bejárók és 
a nagy távolságról ingázók — a hetente, vagy még ritkábban hazajárók — száma 
egyaránt ugrásszerűen emelkedett. Ez utóbbiak bizonyos mértékig átmenetet ké- 
peztek a véglegesen elköltözők felé, annak gyakorta előkészítő fázisául is szol- 
gálva, ami tovább növelte a szűkebb értelemben vett migrációval egyébként is 
meglévő rokonvonásait.) 

Az 1949-1956 közötti geográfiai mobilitás fontos vonása, hogy — mint a 
bevezetőben említettük — zárt rendszerben lejátszódó folyamat volt, vagyis a bel- 
ső migráció mértékét és irányait — a dualizmus korával ellentétben — nem be- 
folyásolta kivándorlás. 

A társadalom földrajzi értelemben vett mobilitásának gyors növekedése 
társadalomtörténeti szempontból elsősorban mint a korszerűsödés irányába 
tett lépés értékelhető: a kibontakozó migráció olyan társadalmi csoportokat 
és földrajzi régiókat is érintett, amelyek társadalma korábban túlságosan zárt, 
immobil volt. Ugyanakkor két erősen problematikus járulékos hatásra, ill. mel- 
lékkörülményre is utalnunk kell. 

Egyrészt, ha 1945 előtt a mobilitás és migráció vontatottsága, akkor az 
1940-es évek végétől e folyamatok túlzott hevessége váltott ki társadalmi konflik- 
tusokat (a , túlzott hevesség"-et a feltételekhez — pl. a lakáshelyzethez — viszo- 


105 To. TERINT ir. XXVI-A-1. 1. d.; Vö. Berend T. Iván: A szocialista gazdaság fej- 

nyítva és nem abszolút értelemben értve). E konfliktusok jelentős részben a 
migráció és a többnyire mögötte álló foglalkozásváltás kényszerjellegéből kö- 
vetkeztek és felerősödtek az infrastruktúra, mindenekelőtt a lakásépítés és a 
közlekedési hálózat fejlesztésének elégtelenségén. Ez egyfelől lassította az el- 
költözést, vagy az elvándoroltak helyzetét tette roppant nehézzé, másfelől mind 
a naponta bejárók, mind a hetenként vagy még ritkábban hazautazó ingázók 
utazási körülményei váltak gyakorta nehezen elviselhetővé. Míg az eredeti — e 
vonatkozásban pedig nem is túlméretezett — tervek szerint az első ötéves terv 
idején 220 000 lakásnak kellett volna épülnie, addig a KSH 1953 végén készült 
előrejelzése szerint csak 115 000 - zömmel kis alapterületű — lakás felépítését 
lehetett várni 1954 végéig.""? Egyes, 1949-ben még bizonyos közvetlen érdek- 
védelmi funkciót ellátó szakszervezetek pedig már a hároméves terv utolsó évé- 
ben a hétvégi munkásszállító vonatok (részben személyszállításra átalakított te- 
herszerelvények) túlzsúfoltsága miatt álltak vitában a MÁV-val.!!? 

A másik problematikusnak nevezett körülmény tágabb történelmi össze- 
függésben érthető meg igazán. Az 1940-es évek végétől keletkezett nagy vándor- 
lási hullámot kísérő különféle társadalmi konfliktusokat ugyanis felerősítették a 
20. századi magyar társadalomtörténet más jellegű, még inkább kényszer-motí- 
vumokon alapuló migrációjának hasonló kísérőjelenségei."" Bár ezek önmaguk- 
ban sem tekinthetők egynemű társadalmi folyamatoknak (a második világháború 
alatti deportálások , migrációjától" a szintén nem a természetes belső társadalom- 
fejlődésből fakadó háború utáni ki- és áttelepítésekig és kényszerű lakosság- 
cseréig), S természetesen még kevésbé azonosíthatók az 1940-es évek végétől ki- 
bontakozott belső vándorlással, az 1950-es évek eleji társadalom állapota szem- 
pontjából mégis volt közös vonásuk. Nevezetesen, hogy azok széles táborát nö- 
velték, akik a közelmúltban valamilyen ok miatt elszakadtak szülőföldjüktől, 
elvesztették kialakult társas kapcsolataikat (vagy egy részét), sőt jelentős hánya- 
duknak egzisztenciája is megingott. 

Természetesen a legnagyobb terhek azokra nehezedtek, akiknél ezek a kö- 
rülmények valamilyen módon halmozódtak, azaz a falu és a mezőgazdaság el- 
hagyását, az ipari munkavállalást megelőzően már jelentős, esetleg többszöri 
vándorlás részesei voltak." 

A belső vándorlás irányai tekintetében nem következett be fordulat: a szo- 
cialista korszakban is elsősorban Budapest, másodsorban az északi megyék (és 

Baranya) részben régi, részben teljesen új ipari települései lettek a fő népesség- 
felvevő központok. Új vonásnak az tekinthető, hogy az utóbbiak vonzó hatása 
még a budapestinél is nagyobb arányban növekedett. Ennek ellenére — bizonyos 
előzetes elképzelésekkel ellentétben, amelyek a budapesti ipari munkáslétszám 
, Szinten tartását" tervezték!" — továbbra is a főváros maradt a vándorlás leg- 
fontosabb célpontja. Ebben főszerepet játszott a fővárosi ipar lendületes 1e11S- 
dése: a gyors iparfejlesztés gazdaságpolitikai stratégiájához a főváros i 

turális fejlettsége, szakember-ellátottsága, a felhalmozott termelési fanta 
tok stb. a legkedvezőbb feltételeket kínálták. A nagymértékű beköltözés a fő- 
városba elsősorban a paraszt-munkásmobilitás következményének, ill. formájá- 
nak tekinthető. Hiszen az 1949. és 1960. között betelepültek 7294-a korábban a 
foglalkozási szempontból kifejezetten mezőgazdasági túlsúlyú községekben élt, 
tehát többségük minden bizonnyal az agrárnépességhez tartozott. 1960-ban 
viszont már csak 299-uk volt mezőgazdasági, 5394-uk pedig ipari és építőipari 
foglalkoztatott. A fővárosba bevándorlók között különösen magas hányadot 
képviseltek a hat (Pest megye nélküli) alföldi megye lakói. 

A nagyvárosba vándorlás korszakunkban más földrészeket is jellemzett. A 
magyarországi folyamat egyik fontos vonása, hogy a Budapestre betelepülők 
túlnyomó része - mégha gyakorta alacsony fizetéssel és rossz munkakörülmé- 
nyek mellett is — rendszeres foglalkoztatást talált. Itt tehát nem duzzadt fel a 
fejlődő országok városodására oly jellemző, a rendszeres foglalkoztatásnak híján 
lévő, nagyvárosi előproletár réteg. A dualizmus kori lendületes bevándorlás- 
hoz képest pedig a fokozódó ütem mellett (az 1949-1952 közötti években 
egykorú, közelítő értékű számítások!" szerint a város vándorlási tiszta nyere- 
sége 71 000 fő volt) főleg az tűnik szembe, hogy egyidejűleg nem gyarapodtak, 
hanem éppenséggel eltűntek, ill. teljesen átalakultak egyes hagyományos társa- 
dalmi rétegek és foglalkozási csoportok -— pl. házicselédek, altisztek —, amelyek- 
hez korábban jelentős számban csatlakoztak a vidékről bevándoroltak. A koráb- 
bi, részben még a szolgai alávetettséget, mint társadalmi viszonyt is magában 
hordozó foglalkozásokat olyanok váltották fel, amelyek — ha gyakorta , nyerseb- 
bek", nagyobb igénybevételt jelentők voltak is — a társadalmi korszerűsödés 
irányába mutattak. 

A mezőgazdaságból kilépők, különösen a fiatalok egy része tudatosan arra 
törekedett, hogy Budapesten helyezkedjék el. Bár ekkor a várossal kapcsolatban 
a falusi népesség körében túlzott, a dualizmus kori kivándorlók Amerika-képze- 
teire emlékeztető várakozások is éltek, a törekvés indokolt volt. Ha általában 
magasabb keresetet nem is, életpályájuk szakmai megalapozását leginkább itt 
remélhették, s ennek sokan és méltán tulajdonítottak jelentőséget." 

A Budapestre az 1950-es évek elején beköltözött, valamint az ideiglenesen, 
munkásszállásokon megtelepült munkásság legalapvetőbb problémájának a 


u UMKL TERINT ir. XXVI-A-1. 1. d. Budapest általános rendezési tervének prog- 
ramja. 1950. 

14 1960. évi népszámlálás 9. k. 240. o. 

u UMKL OT ir. XIX-A-16-a. 461. d. Megyei munkaerőmérlegek, 1952. 

"8 UMKL MTH ir. XIX-C-4. 39. d. (Drab- Pál) 

lakáskérdés bizonyult. A fővárosi lakásépítési s tágabban városfejlesztési tervek 
és a valóságos helyzet között az 1950-es évek elején mély szakadék keletkezett. 
A városfejlesztési elképzelések - pl. a 10 éves rendezési terv —!!" 1960-ig 70 000 
lakás megépítését irányozták elő (arról nem is beszélve, hogy tervbe vették új 
Nemzeti Színház, Hangversenyterem, Nemzeti Képtár és Könyvtár 10 év alatti 
felépítését). Mindennek azonban anyagi fedezete nem volt, helyette — a kor vo- 
luntarista tervezésére jellemzően - azzal érveltek, hogy a , szocialista népgaz- 
daság oly nagymértékben hozza felszínre a különböző rejtett tartalékokat, hogy [a] 
terv kivitelezése automatikusan meggyorsul. 10 éves távlatban ez olyan perspek- 
tívákat nyit meg, hogy bátran szabadjára engedhetjük a tervezők fantáziáját anél- 
kül, hogy a realitások területét elhagynánk.""" Ezzel szemben volt olyan esz- 
tendő (1952), amelyben Budapest egész, forintban kifejezett, lakásberuházási 
előirányzata (37 millió Ft) alacsonyabb volt, mint Miskolcé (55 millió Ft) és 
Dunapenteléé (46 millió Ft).:!" (Ezen a képtelen helyzeten 1953 őszétől, az MDP 
KV 1953. október 8-i határozata alapján próbáltak meg, nagy erőket mozgósítva, 
változtatni.)!?o Így aztán nem meglepő, hogy az 1950-es évek elején, elsősorban 
a nem várt nagyon erőteljes bevándorlás miatt, s annak ellenére, hogy kifejezet- 
ten lakásfelszabadítás céljából is történtek ún. , közérdekű kitelepítések",!2 
Budapesten korábban nem látott méreteket öltött az albérletben, ágybérletben, 
szükséglakásban élők száma. Egy 1954 eleji tiltó rendelkezésig a város területén 
gyorsan szaporodtak az ideiglenes munkásszállás célját szolgáló, kezdetleges 
barakképületek is.!?? 

Budapest csak a legkiemelkedőbb, de távolról sem az egyetlen célpontja 
volt az extenzív iparosítás által kiváltott nagy belső migrációnak. Sőt, mint em- 
lítettük, történelmi összehasonlításban a vándorlás ütemének felgyorsulása mel- 
lett a vizsgált periódusnak éppen az a legfontosabb új vonása, hogy több új belső 
vándorlási irány keletkezett, ill. hogy régebbi vándorlási célpontok vonzó szerepe 
erőteljesen megnövekedett. A gyorsan iparosodó északi megyékbe az 1950-es 
évtizedben körülbelül olyan tömegű bevándorló (állandó lakos) került, mint 
Budapestre." 


"1 Uo. TERINT ir. XXVI-A-1. 1. d. Budapest általános rendezési tervének prog- 
ramja, 1950. 

18 To. Településtervezési Osztály feljegyzése Nagy-Budapest városrendezési programjá- 
val kapcsolatban. 1951. június 29. 

16 To. OT ir. XIX-A-16-b. 207. d. 1952. évi város- és községfejlesztési keretszám- 
javaslat, 1951. augusztus 1. - Ezekből a beszédes számokból sem vonható le azonban olyan 
következtetés, hogy az MDP település-fejlesztési politikája Budapest-ellenes lett volna. A szó- 
ban forgó években általában kevés beruházás jutott az infrastruktúrának, s ezért (kivéve kb. 
egy-másfél tucatnyi iparvárost) a település-fejlesztési beruházások minimálisak voltak. Jól pél- 
dázza ezt, hogy 1952-ben a mintegy 1 millió lakost tömörítő alföldi városok összes lakás- 
beruházási összege 8 millió Ft volt. 

140 TJMKL OT ir. XIX-A-16-b. 425. d. 1953. november 17-i előterjesztés. 

131 TJo. 216. d. 1951. augusztus 29-i feljegyzés, az Üzemgazdasági Tanács 213/19/1951. 
sz. határozatának végrehajtásáról. 

133 TJo. 425. d. 1954. január 12. Előterjesztés a Minisztertanácshoz. (Tervezet.) 

133 A vándorlás pontos számszerű adatait Id.: 1960. évi népszámlálás 9. k. 240—-290. o. - 
Az 1950-es évtized vándorlási adatainak átfogó elemzésére — elsősorban az említett népszám- 
lálás adatbázisán -— először Sárfalvi Béla tett kísérletet. (Ld.: A mezőgazdasági népesség . . .) 

A vándorlásnak ez az alapvetően dél-északi iránya nemcsak az iparosítás 
intenzitásával és extenzív módjával függött össze, nem kevésbé következett ab- 
ból is, hogy a rendkívül koncentrált ipartelepítés elsősorban a nyersanyag-lelő- 
helyekhez kötődött. A bányászat, kohászat és gépgyártás fejlesztésének primátu- 
sából, s a termelésfejlesztésnek egyértelműen alárendelt város- és községfejlesz- 
tési gyakorlatból!" következett, hogy az 1950-es évek elején néhány település 
több fokozattal is előreugrott a település-hierarchiában. Így lett például a fej- 
lesztési célkitűzésekben Miskolc az ország második, megkülönböztetetten 
kezelt városa, vagy Dunapentele a legfelső politikai vezetés által is különleges 
elbánásban részesített , mintaváros".!?5 S akkor még nem is szóltunk a bánya- 
városok fejlesztéséről, amelyet az egykorú álláspont szerint ,,a lakás, kereskedel- 
mi, szociális és kulturális ellátás terén előnyben kell részesíteni (...] Tatabá- 
nyából a kulturált bányászváros mintaképét kell kifejleszteni (Gorlovka)"."s 

Az a tény, hogy egyes települések az infrastrukturális fejlesztésben kivéte- 
lezett helyzetet élveztek, nem vonta automatikusan maga után, hogy az odaván- 
dorolt munkásság különlegesen kedvező helyzetbe került volna. Igaz, az itt dol- 
gozók jelentős hányadát olyan szakmákban, ágazatokban foglalkoztatták, ame- 
lyekben az évi átlagbér az országos átlag fölött volt. Ennek a bányászattal, kohá- 
szattal stb. kapcsolatos, jól ismert példái helyett hadd utaljunk arra, hogy a ke- 
véssé iparosodó településekre jellemző tanácsi gyáriparban 1951-ben évi 6863, 
míg a minisztériumi gyáriparban évi 8680 Ft volt a foglalkoztatottak átlagbére. """ 
És a sort még folytathatjuk: az 1952-es közellátási problémák ellenére e telepü- 
lések élelmiszerellátása jobb volt az átlagosnál; kiemelkedően magas arányban 
részesedtek az infrastrukturális (lakásépítési, kommunális stb.) beruházások- 
ból; különleges kedvezményeket élvezett sportéletük, elsősorban a labdarúgás, 
amely a korszak tömegszórakoztatásában nem lebecsülendő szerepet játszott. 

Mégis, abból következően, hogy e városokat, illetve városrészeket nagyrészt 
a szó szoros értelmében szántóföldön, pusztaságon kellett megépíteni, addig az 
időpontig, míg a létesítmények el nem készültek, az odatelepülők élete roppant 
nehéz volt. A rendkívül zsúfolt ideiglenes munkásszállások az elemi higiéniai 
követelményeknek sem feleltek meg. A egészségügyi, kulturális, oktatási stb. 
szolgáltatások alacsony színvonalúak, a bejárók szempontjából oly fontos hely- 
közi (autóbusz) közlekedés kezdetleges, kiépületlen volt. Jelentősen nehezítette 
a helyzetet, hogy az ott működő szakszervezetek elemi érdekvédelmi funkciókat 
sem láttak el, míg az állami főhatóságok - alkalmankénti beavatkozástól elte- 


mm A város- és községfejlesztési terveknek elsősorban a termelést kell szolgálniok.? 
UMKL OT ir. XIX-A-16-b. 238. d. Tervezési utasítás az 1952. évi város- és községfejlesztési 
tervek kidolgozására. [d. n.] 

15 A Népgazdasági Tanács Budapestet és Miskolcot az osztályba sorolás alól kiemeli és 
ezzel ezekre a városokra eltérő intézkedések lehetőségét biztosítja." 166/8/1951. N. T. sz. hat. 
UMKL TERINT ir. XXVI-A-1. 2. d.; Ld.: aza MDP KV 1950. novemberi határozatát a 
, Dunai Vasmű építésével kapcsolatos feladatokról". 

"16 PI Archívum. 276. f. 93/122. 1953. január 9-i javaslat. 

a UMKL OT ir. XIX-A-16-b. 253. d. Munkaügyi terv, 1951. Az összes munkavállaló 
1951. évi létszáma, béralapja . . . — A szénbányászat munkásai átlagosan 10 400, a kohászok 
9374, míg a könnyűipar munkásai 7315, az élelmezési iparé 6795 Ft-ot kerestek 1951-ben. 

kintve — a , tervek teljesítését és nem a munkás-érdekvédelmet" tekintették fel- 
adatuknak.""" 

Időszakunkban, ahogyan az 1950-es évtizedben mindvégig, az ország leg- 
főbb népességleadó területévé — Pest megyét nem számítva — az Alföld hat me- 
gyéje vált: vándorlási veszteségük 1960-ra megközelítette a 300 000-et."" A 
nagyarányú elvándorlást földrajzi, gazdasági és társadalmi tényezők együttesen 
váltották ki. Hozzájárult például, hogy a vidéki iparosítás legnagyobb munka- 
erő-felvevő központjai a szomszédos megyékben (Borsod-Abaúj-Zemplén, Ba- 
ranya és Fejér) alakultak ki, ami különösen Szabolcs-Szatmár, továbbá Bács- 
Kiskun megye lakosainak elvándorlását ösztönözte. Az ingázás, szezonális 
vándorlás, de ezeken keresztül a végleges elköltözés növekedésében is fontos 
szerep jutott egyes területek (pl. Szolnok megye) fejlett vasúti közlekedésének. 

Az említetteknél sokkal nagyobb mértékben sürgette az elköltözést a mun- 
kaalkalmak hiánya, amely elsősorban e terület lassú iparosodásából következett. 
A nagyszabású, ám részleteiben kidolgozatlan és átgondolatlan terület- és tele- 
pülésfejlesztési tervek!" iparosítási programjából csak igen kevés valósulhatott 
meg, elsősorban a rendelkezésre álló erőforrások korlátozottsága miatt. A kiala- 
kult nagy munkaerő-kínálat jelentőségét — mint az ipartelepítés sajátos helyi 
adottságát — a tervező apparátus felismerte ugyan," maga a tényleges alföldi 
ipartelepítés azonban olyan jellegű volt (gépipar), hogy kevéssé volt alkalmas 
nagy tömegű munkaerő foglalkoztatására. 

E két tényező - a földrajzi és a gazdasági — együttesen sem adnak kellő ma- 
gyarázatot az elvándorlás oly nagy intenzitására, hiszen például a Dél-Dunántúl 
túlnyomó részén hasonlóan lassú volt az iparfejlődés, az elköltözés mértéke 
mégis az alföldi mögött maradt. A heves migrációs folyamat kialakulásában a 
helyi agrártársadalom sajátosságai, a magas agrárnépsűrűség - amely a Tiszán- 
túlon gyors ütemű természetes szaporodással párosult — és a hagyományosan mo- 
bil agrárproletár rétegek (pl. summások) jelentős aránya is szerepet játszott. 

Az Alföld jellegzetes településtípusai"? más és más módon , viselkedtek" 
ebben a migrációs folyamatban. A tanyák lakossága — az említett hat megye ada- 
tai alapján — 1949 és 1960 között 900 000-ről 700 000-re csökkent. Hogy közü- 
lük hányan költöztek a közeli városba, nagyközségbe, részben az onnan elván- 
dorlók helyébe lépve, s hányan távolabbi vidékekre — nem lehet pontosan meg- 
állapítani. Bizonyos azonban, hogy az utóbbiak száma nem lehetett csekély, hi- 
szen — kevés kivétellel — az alföldi városok ekkor nem vonzottak számottevő né- 
pességet. A társadalmi mobilitás és a migráció a tanyaiak esetében kapcsolódott 


128 To. MTH ir. XIX-C-4. 10-14., 39-40. d.; továbbá Rostás Györgyné közlése. 

118 UMKL OT ir. XIX-A-16-a. 481. d. Megyei munkaerőmérlegek, 1952., ill. az 1960. 
évi népszámlálás megyei kötetei. 

40 UMKL OT XIX-A-16-b. 480. d. Az I. és II. ötéves telepítési terv. Vázlat. 
00103/1/II[/12. sz. d. n. [Kb. 1953 eleje] 

Mi TJo. 207. d. Fülöpszállás, Kiskunfélegyháza stb. fejlesztési programja. 

133 Az alábbi kifejtés egy 1981. évi előadásom szövegén alapul. Ld.: A paraszt-munkás 
mobilitás és a migráció néhány strukturális és regionális sajátossága 1949-1956 között. In: 
A mezőgazdaság szocialista átalakulása Magyarországon. Tudományos ülésszak, Túrkeve. 1981. 
április 6—7. Szerk.: Vass Henrik. Kiadta: A Magyar Történelmi Társulat és Szolnok Megye 
Tanácsa. 103-105. o. 

össze a legszorosabban - a tanyán maradók foglalkozási homogenitása az 1950- 
es évtizedben alig változott, a mezőgazdasági népesség aránya 1949 és 1960 kö- 
zött 90-ről 859/-ra csökkent csupán." 

Az alföldi községek népessége 1960-ig minimálisan csökkent, a vándorlási 
veszteség tehát lényegében teljes természetes szaporodásukat vitte el. E település- 
típus társadalmi homogenitása megbomlott - noha kisebb mértékben, mint az 
ipari gócpontokat környező községekben 1960-ig 7594-kal növekedett az itt 
élő ipari népesség aránya. (Ezzel együtt is, mezőgazdasági túlsúlyuk természete- 
sen megmaradt.) A helyben lakó ipari munkások nagy része eljáró volt, azaz 
nem a lakóhelyén talált foglalkoztatást." E helyütt utalhatunk vissza arra, hogy 
a faluról (és tanyáról, kisvárosból is) eljáró új munkásság egyre nagyobb töme- 
gét az infrastrukturális fejlesztés elégtelensége (lakásépítés), valamint az ipari 
és a mezőgazdasági munka kombinálásából származó bizonyos előnyök egyaránt 
a lakóhely megtartására ösztönözhették, miként ebbe az irányba hatott a tradi- 
ciók megkötő ereje is. Többek közt az utóbbiak is szerepet játszottak abban, 
hogy az elvándorlók között kiemelkedett a fiatal korosztályok aránya. 

Az 1950-es évek elején gyorsan szaporodó létszámú, falusi nem-mezőgaz- 
dasági munkásság úttörője lett annak a munkásrétegnek, amely később — immár 
egy jelentősen korszerűsödött, tulajdonilag homogenizálódott mezőgazdaság fel- 
tételei mellett — szakmailag is képzettebbé válva, nagymértékben segítette elő a 
falu társadalmának modernizációját. 

Települési szempontból az Alföld nagyarányú vándorlási veszteségének 
talán a legfőbb oka az volt, hogy az itteni városok többsége nem volt képes lekötni 
környéke és saját törzslakossága egyre növekvő tömegű foglalkoztatást kereső- 
jét. Noha ennek érdekében a nem lebecsülendő társadalmi feszültségek miatt 
már az ötvenes évek közepén megfigyelhető, hogy egy-egy megye legfelső veze- 
tése is ipartelepítés sürgetésével igyekezett befolyásolni a központi döntéshozó- 
kat, nem kellő eredménnyel.!§5 E városok közül leginkább a megyeszékhelyek 
fejlődhettek, bizonyítván az igazgatási funkció kiemelkedő településfejlesztő 
szerepét e térségben, különösen, mert ipart is leginkább ezekbe telepítettek. És 
megfordítva: a legproblematikusabb helyzetbe azok a városok kerültek, ame- 
lyek 1950 körül elvesztették korábbi igazgatási szerepkörüket (pl. Baja, Makó, 
Szentes, Gyula). 

Az 1949-1953 közötti heves migrációs folyamat, a paraszt-munkás mobi- 
litáshoz hasonlóan - és vele összefüggésben -, elsősorban a mennyiségi moderni- 
zációs jelenségek körébe sorolható. A mezőgazdaságból az iparba átkerült mun- 
kavállalók jelentős részben a munkásság alsó, képzetlen, nehéz körülmények kö- 
zött élő és dolgozó rétegeit (pl. az építőipari segédmunkásságot) duzzasztották 


13 A tanyákra vonatkozó 1949. évi adatok forrása: 1949. évi népszámlálás. 11. k. A kül- 
területi lakott helyek főbb adatai. KSH 1951. Az 1960-as adatoké: az 1960. évi népszámlálás 
megyei kötetei. 

14 Az 1949. évi adatok forrása: 1949. évi népszámlálás. 8. k. A foglalkozási statisztika 
részletes eredményei. KSH 1952. Az 1960-as adatoké: az 1960. évi népszámlálás megyei 
kötetei. 

186 PI Archívum. 276. f. 95/266. Az MDP Csongrád Megyei VB első titkárának levele 
az MDP KV Ipari és Közlekedési Osztály vezetőjéhez. 1955. február 2. 

fel hirtelen. A belső vándorlás nyomán erősödő városiasodás túlzsúfoltságot, s a 
városiasodás jelentős lemaradását vonta maga után. Ugyanakkor viszont a lassan 
iparosodó, nagy kiterjedésű régiókban súlyos foglalkoztatási gondok keletkeztek. 

Ezek a körülmények - kiegészülve azzal, hogy a foglalkozásváltásban is, 
különösen egyes rövidebb időszakokban, a taszító tényezők játszottak főszere- 
pet -rányomták bélyegüketaz új munkásrétegek életviszonyaira. Ez utóbbiak vi- 
szont — egyéb tényezőkkel együtt -— jelentősen befolyásolták e több százezerre 
duzzadt rétegek korabeli politikai magatartását is. 


KIRSCHNER BÉLA 


VITÁK A POLITIKAI VONAL KÉRDÉSEIRŐL 
A KMP VEZETÉSÉBEN 
(1928. JANUÁR—1928. SZEPTEMBER) 


Az 1927. februári letartóztatások után lassan konszolidálódó KMP vezetésében 
1928 első felében különböző nézeteltérések keletkeztek. Ezek a magyarországi 
munkásmozgalom helyzetének, az MSZMP helyének, szerepének, illetve a 
Horthy-Bethlen rendszer jellegének a meghatározásával, értékelésével, a szo- 
ciáldemokrata párt megítélésével, a köztársaság jelszavával, s a forradalom fel- 
fogásával függtek össze. Egyúttal szerepet játszottak a Lukács György ,, Blum- 
tézisei "-ben található álláspontok kialakulásában is. 


A SZÁNTÓ-VITA 


Elsőként arra a vitára utalnánk, amely az 1927 őszétől 1928 elejéig a KMP 
titkársági tagjaként! Budapesten tartózkodó Szántó Béla álláspontjához kapcso- 
lódott. Szántó ugyanis arra a következtetésre jutott január végén, hogy a mun- 
kásmozgalom szervezeteinek, elsősorban a szakszervezeteknek a bomlása még 
nem érte el a mélypontot, s ha a bomlás tovább tart (mivel szerinte sem a szociál- 
demokrata vezetőségtől, sem a szakszervezeti bürokráciától nem várható segít- 
ség), félő, összeomlik az egész magyarországi munkásmozgalom. Úgy látta, az 
sem valószínű, hogy az 1925 áprilisában alakult s a KMP fedőpártjaként mű- 
ködő MSZMP, amelynek akcióképessége az 1927. februári letartóztatások után 
rendkívül korlátozottá vált, ,,a munkásmozgalmon belül kifejlődő baloldali 
tömegmozgalom nélkül, régi politikai súlyát pusztán reorganizációs munkája 
eredményeként visszanyerheti". Csak az esetben tartotta elképzelhetőnek, hogy 
az MSZMP-nek ne csak múltja, hanem jövője is legyen, ha sikerül , élénkséget 
vinni" a szociáldemokrata és a szakszervezeti ellenzék tevékenységébe, s ha az 


: A KMP KÜB 1927. augusztus 3-i ülésén olyan határozatot hozott, hogy a Magyar- 
országon működő titkárság három tagja közül kettőt az emigrációból delegálnak. (PI Archívum. 
500. f. 1/63. ő. e.) A titkárságot a KB nevezte ki, amelynek kollektív módon kellett vezetnie 
az ügyeket, de a reszortokat úgy kellett elosztani, hogy a szorosan kapcsolódó területek 
ugyanannak a titkársági tagnak a kezébe kerüljenek. A KÜB-től érkezett instrukciókat végre 
kellett hajtani, s neki hetenként jelentést küldeni. (Uo. 651. f. 13/15. ő. e. Utasítás a KB- 
titkárság működéséről.) 

utóbbi tömegmozgalommá válik és a szociáldemokrata ellenzéki mozgalom lesz 
ennek politikai kifejezője. Ez csak hosszabb távon valósítható meg, és csak 
akkor, ha az ez irányú tevékenység nem a szociáldemokrata pártszervezetek- 
ben, hanem az üzemi és szakszervezeti mozgalmakon belül bontakozik ki, mi- 
vel a tömegek itt találhatók. Éppen ezért, tette hozzá, a KMP konkrét feladata 
egy baloldali, az üzemekre és a szakszervezeti mozgalomra támaszkodó ellen- 
zéki tömegmozgalmat kialakítani. , Ezen ellenzéki mozgalmon keresztül a párt 
vezetőjévé lehet az egész magyarországi munkásmozgalomnak." Budapesten 
pedig aktivizálni kell az MSZMP-t, hogy korábbi szerepét visszanyerje, s hajtó- 
erő, tényező legyen az egész baloldali tömegmozgalom számára." 

A KÜB kétségbe vonta Szántónak a munkásmozgalom mélypontjával kap- 
csolatos álláspontját." S amint ez a Szántó által írt 1928. június 3-i levélből is 
kiderül, a KB február második felében a rendelkezésre álló statisztikai adatok, 
jelentések és a szakszervezetekben elért kezdeti eredmények alapján maga is 
hajlott arra, hogy a munkásmozgalom túl van már a mélyponton, a szakszerve- 
zetek szétesésének veszélye elmúlt és vissza lehet vezetni őket az osztályharc 
talajára." Március elején a KÜB már arról írt a Magyarországon működő Tit- 
kárságnak, hogy az elvégzett helyzetelemzés szerint , bizonyos élénkülés" vár- 
ható a munkásmozgalomban." Az 1928. áprilisi, valószínűleg a Komintern szá- 
mára készített jelentés is ellenkező nézetet tükrözött, mint Szántó álláspontja. 
Ebben már megtalálható 1928 második felének — amikor újból felerősödik a 
vita — oly fontossá váló érve is, hogy megnőtt azon munkás-kultúregyesületek 
taglétszáma, amelyek a baloldali érzelmű ifjabb generáció gyülekezőhelyei az 
MSZDP-n belül." 

. . Ugyanakkor a KÜB is megerősítette, hogy egyelőre nem várható az 
MSZDP újabb szakadása, noha az ehhez szükséges feltételek kialakítását 1927 
nyarától az egyik legfontosabb feladatnak tartották, s arra számítottak, hogy 
1928 elejére megérik rá a helyzet." Egyébként a KÜB már Szántó jelentése 
előtt irreálisnak tekintette ezt, s kimondta: a közeljövőben az MSZDP-ben az 
ellenzék nem szakíthat, s nem szabad olyan helyzetet teremteni, hogy az ellen- 
zékből eltávolítsák a kommunistákat. Ezzel arra utalt, nem sikerült elérni, hogy 
az ellenzék elhatárolja magát az MSZDP-től. S nem került szembe , a Garami 
által megszemélyesített forradalomellenes, reakciós és passzivitást propagáló" 
irányzattal sem. Ebben az játszott szerepet — írták -, hogy az ellenzék vezetésé- 


" PI Archívum. 500. f. 1/86. ő. e. Róbert (Szántó Béla] 1928. január 27-i jelentése a 
KÜB-nek. 

" Uo. 500. f. 1/87. ő. e. A KÜB 1928. február 20-i ülésének jegyzőkönyve. Révai és Kun 
felszólalása.; Uo. 2/24. 6. e. 1928. március 2-i levél az emigráció tagjaihoz. 

" Mo. 731. f. 1/16. ő. e. — Arról, hogy a szakszervezetek forradalmi vezetését biztosítani 
lehet, Szántó a Profintern IV. kongresszusán is beszélt, amikor elutasította a vörös szakszer- 
vezetek létrehozását célzó elképzelést. (Uo. Szántó Béla 1928. március 23-i felszólalása a 
Profintern 10. ülésén.) i 

: To. 500. f. 1/92. ő. ec. A KÜB 1928. március 9-i levele Budapestre. 

" To. 500. f. 1/79. ő. e. Bericht der KP Ungarns über ihre Tátigkeit in der Periode seit 
dem V. Weltkongress. 

" PI Archívum. 500. f. 1/48. ő. ec. A KÜB irányelvei a szociáldemokrata ellenzék szer- 
vezése és munkájának vezetése tárgyában. 

ben az utóbbiak és az , ausztromarxisták" is részt vettek, akik bizonyos munkás 
és alsó szintű funkcionárius rétegekre támaszkodva, bolsevista módszer nélkül 
akartak osztályharcot, s a Conti utca meghódításának az illúziójában éltek. 
Ugyancsak hozzájárult ehhez, hogy a munkásellenzék, amelyhez sok alsó szintű 
funkcionárius is tartozott, megosztott volt. Olyan kommunisták is csoportosul- 
tak itt, akik még nem találták meg a KMP-hez a kapcsolatot, és , szükségtelen- 
nek, idő előttinek" tartották az illegális szervezkedést. Az ellenzéket tekintették 
olyan magnak, amelynek segítségével az osztályharcos propagandát és agitációt 
ki lehet fejteni. Emellett a vezetés azok kezében volt, akik nem akarták sem 
a forradalmi módszereket, sem az eredeti célt: , a szociáldemokrata párt szakí- 
tásáért és az osztályharcos munkáspárt alakításáért való harcot. Ezek az elemek 
konstruktív ellenzéket akarnak mindenáron . . . a pártvezetőség személyi össze- 
tételének részben való megváltoztatását, némi engedményt kompromisszum ré- 
vén a Peyer-Propper csoporttól saját maguk számára." Viszont amiatt — olvas- 
ható a KÜB állásfoglalásában -, hogy az elnökség összetétele alkalmatlan , széles 
osztályharcos ellenzék gyülekeztetésére, forradalmi politikai célok megközelíi- 
tése érdekében", nem hagyható el az ellenzék, s a velük való érintkezés nem 
szüntethető meg. Még nincs minden lehetőség kimerítve. Biztosítani kell, hogy 
a kommunisták és a velük tartók a KMP központi irányításával tevékenykedje- 
nek. Peyertől és Garamitól elvileg határolódjanak el, s bírálják a kétésfelesek 
ausztromarxizmusát, de nem úgy, hogy ezáltal idő előtt szakítást provokálja- 
nak velük." 

Ugyanakkor a KÜB hangsúlyozta, hogy , a szociáldemokrata párt alapos 
szakítása és tönkretétele egy nagy szakszervezeti ellenzék nélkül, illetve a szak- 
szervezetekben való nagy előretörés nélkül nem képzelhető el", mégis csak 
egyik alternatívaként fogadta el Szántónak ezt a véleményét. Lehetségesnek 
tartotta ugyanis, hogy kedvező osztályközi eltolódások mellett és megfelelő poli- 
tikai helyzetben lesznek olyan szakadások, mint aminő a perifériáé (MSZMP-é 
- K. B.) volt." De egyúttal hangoztatta, hogy ki kell alakítani a szociáldemok- 
raták és a szakszervezeti ellenzék között a kapcsolatokat." 

A titkárság másik tagjának Krejcsi Ágostonnak a véleménye azonban annyi- 
ban eltért Szántó és a KB álláspontjától is, hogy az ellenzéki mozgalom erősödé- 
sét egyáltalán nem tartotta a szakszervezeti mozgalom függvényének. Úgy érté- 
kelte, hogy Szántó következtetésében összekeveri a szociáldemokrata pártszer- 
vezetek , állományának a gyengeségét" az ellenzék politikai jelentőségével, s 
így azokat támogatja az ellenzéken belül, akik éppen a gyengeségekre hivatkozva 
riadnak vissza az olyan bátor fellépéstől, amellyel mozgósítani lehetne a töme- 
geket." 

Szántó és a KÜB álláspontja között az MSZMP helyzetének, szerepének a 
megítélésében is volt különbség. A KÜB, mint a dokumentumokból kiderül, 


a PI Archívum. 500. f. 1/48. ő. e. Irányelvek a szociáldemokrata pártbeli ellenzék mun- 
kájáról. 

" To. 500. f. 1/92. ő. ec. A KÜB 1928. február 10-i levele.; Uo. 731. f. 16. ő. e. Kivonat 
a KÜB 1928. február 10-i leveléből. 

19 TJo. 500. f. 2/724. 6. e. 1928. március 2-i levél az emigráció tagjaihoz. 

11 TJo. 500. f. 1/86. ő. e. Szántó Béla 1928. január 31-i levele a KÜB-höz. 


114 


egyetértett azzal, hogy , bűn volna" az MSZMP működését beszüntetni. De 
azt is jelezte: sok reményt nem lehet fűzni működéséhez, s nem várható, hogy 
betölti , a baloldali munkáselemek legális gyülekezőhelyének a szerepét, és 
csak az objektív helyzet erős változása vagy pedig a munkásmozgalmon belül 
bekövetkező erős balratolódás teheti ismét baloldali tömegpárttá". Az ellenzék 
kommunista vezetőjével, Madzsar Józseffel való február végi tárgyalás után 
hangot kapott az a nézet is (bár a szakításra való szándékot, amit az adott tör- 
ténelmi helyzetben irreálisnak kell tekinteni, továbbra is fenntartották), hogy 
elképzelhetetlennek látszik az MSZMP-hez hasonló legális forradalmi munkás- 
párt tevékenysége." Májusban pedig arra a következtetésre jutottak, hogy az 
MSZANP az üldözések miatt legális tömegszervezeti formaként csak helyi jelen- 
tőségű szervezeti keret lehet. Ezenkívül megállapították, hogy teljesen külön 
területként kell kezelni a szociáldemokrata ellenzéket." Ezzel függtek össze 
júniusban Lukácsnak és Révainak Madzsar tevékenysége iránti fenntartásai, 
amiért egyes helyeken az MSZMP-szervezetekkel is kapcsolatot alakított ki." 

A politikai és gazdasági helyzet és a párt feladatai" címet viselő, Révai 
készítette tézisek"" ez után kerültek a Központi Bizottság 1928. június 30-a és 
július 2-a között Prágában megtartott plénuma elé. Ezek arra utaltak, hogy 
1927-ben a munkásosztály ,,1. gazdasági helyzet, 2. szervezettség, 3. politikai 
differenciálódás dolgában ellentmondásos, egymást keresztező folyamatokon 
ment keresztül"."" A szakszervezeti mozgalom stagnált. S egyben ezt az 1927-es 
esztendőt jelölték meg a baloldali munkásmozgalom mélypontjának is. De 
hozzátették, a jó gazdasági helyzetnek nem mechanikus függvénye a mozgalmi 
konjunktúra. Ezt a szubjektív tényezők helyzete, a párt akcióképessége behatá- 
rolja. Ugyanakkor a kommunista párt, a baloldali munkásmozgalom fejlődésé- 
nek nem kizárólagos kritériuma a , jó konjunktúra és a szervezettség foka". 
S ez annak a megítéléséhez sem elegendő, , hogy vajon az egész munkásmozga- 
lom hanyatlik-e vagy felfelé megy. Hanyatlik — mondják a tézisek -, ha a szub- 
jektív tényező, a kommunista párt nincs a helyén. Viszont a szubjektív faktor, 
a kommunista párt, hanyatló konjunktúrában és csökkenő szervezettség mellett 
is érhet el sikereket a munkások politikai differenciálódása és öntudatfejlesz- 
tése terén." 

Egyúttal arra az ellentmondásra is utaltak, hogy a szakszervezetek stagná- 
lása ellenére szervezetlenek is sztrájkba léptek a szervezett munkások oldalán. 
S noba a szociáldemokrata baloldal is visszafejlődött, mégis fellendültek a mun- 


18 TJo. 500. f. 1/92. ő. e. A KÜB 1928. február 10-i levele.; Uo. 2/724., 1/87. 6. e. Jelen- 
tés a Balatonival [Madzsar József] 1928. február 27-én és 28-án tartott megbeszélésről. -— 
Madzsar szerint legalább 6-10 hónap kellett ahhoz, hogy a szakítást végre lehessen hajtani. 

13 To. 500. f. 1/71. ő. e. Ergebnisse der Besprechung zwischen Vertretern der ZK der 
KPU und des Westburos der EKKI. 

1 TJo. 500. f. 1/87. ő. e. 9. 1. Jelentős Blum [Lukács György) és Schultz (Révai József) 
elvtársaknak Balatonival [Madzsar József) 1928. június 17-én tartott tárgyalásáról. 

3 A plénum első napirendjének dokumentumait közli: Imre Mátyásné-B. Szinkovich 
Márta: Részletek a Kommunisták Magyarországi Pártja 1928. júliusi plénumának anyagából. 
Párttörténeti Közlemények. 1958. 3. sz. 114-156. o. (A továbbiakban: Plénum.) 

" 1 Plénum. 123. o. 

7 Plénum. 124. o. 

kás-kultúregyletek, amelyekben egyszerre jelentkezett a baloldaliság és a likvi- 
dátorság. A perspektívát illetően pedig a tézisek feltételezték, hogy az uralmi 
szférákban mutatkozó ellentétek, a szociáldemokrata párt politikája, s az állami 
beruházások és a földrefőrimkölcsön okozta részleges konjunktúrajavulás miatt 
megerősödik majd a baloldali hangulat, s ha a KMP akcióképes lesz, akkor 
fellendül a magyarországi munkásmozgalom. Az MSZMP viszont már szerve- 
zeti helyzeténél, sőt összetételénél fogva sem lehet az egységesítő, integráló 
szerv, mivel megerősödtek benne a centrista irányzatok, s a politikai színvonal 
is kezdetlegesebb, mint 1925-1926-ban volt. Már nem képes betölteni azt a 
szerepet, hogy ,ja baloldali áramlatok számára országos méretű és politikai 
színvonalú vonzóerő és kristályosodási pont" legyen, s hogy biztosítsa a KMP 
vezetését a különböző áramlatokban. Arra számítottak, hogy a , politizálódás" 
a , legkisebb ellenállás vonalán"? megy majd végbe, úgy, hogy a szociáldemok- 
rata ellenzék aktivizálódik, s a kultúregyletek baloldala hozzákapcsolódik, vagy 
a szociáldemokrata ellenzék próbálja vezetése alá vonni a különböző munkás- 
szervezetek baloldali áramlatait. A tézisekből viszont az is kiderül, elutasítot- 
ták, hogy a munkásbaloldal egységesítésének eszköze és fő legális formája a 
szociáldemokrata ellenzék legyen. S okként a KMP gyenge fÍrakciómunkája 
mellett arra a tényre is utaltak, hogy a szociáldemokrata ellenzék , egyelőre 
távol állt attól, hogy fedőorganizáció legyen és összetétele vegyes és politikailag 
differenciálatlan". Ezért úgy látták, hogy a létrehozandó baloldali politikai 
munkásírontnak sem lehet a , kristályosodási pontja", vagy a , politikai és poli- 
tizáló gerince", hanem csak része. Következésképpen a tézisek azt az álláspon- 
tot fogalmazták meg, amit a plénum el is fogadott, hogy a baloldali áramlatok 
politikai egységesítése közvetlenül a KMP vezetésével menjen végbe az illegális 
szervek útján, s az 1926. decemberi plénum határozatainak megfelelően ,,a 
munkás-paraszt tömegszervezetekben a munkát nem a fedőpárt, jelen esetben 
a szociáldemokrata ellenzék, segítségével folytatja, hanem közvetlenül saját 
alapszervezetei és szervei útján"."" Ez egyben azt is jelentette, hogy a plénum 
nem fogadta el Szántó itt hangoztatott véleményét (aki ugyanolyan jelentőséget 
akart adni az MSZMP-nek, amilyen szerepet az régebben játszott). A plénum 
ugyancsak elutasította Szántónak azt a javaslatát, hogy szervezzenek üzemi 
MSZMP-csoportokat, s tegyék újból gyűjtőmedencévé az MSZMP-t , a szo- 
ciáldemokrata párttól elfordult és a KMP felé közeledő baloldali munkástöme- 
gek számára"." De elfogadta egy rövidebb-hosszabb akciószakasz céljaként a 
szociáldemokrata párt szakítását, s azt is, hogy ahol lehetséges, ott a fedőszer- 
vezet segítségével kell monopolizálni a politikai munkásmozgalmat, s fenn kell 
tartani a budapesti központot is, tudomásul véve azonban, hogy ennek országo- 
san nem lehet vezető szerepe. Attól a plénum szerint nem szabad megriadni, 
hogy az ellenzék aktivizálódása maga után vonja a szociáldemokrata pártszerve- 
zetek megélénkülését. S azzal is számoltak, hogy a munkás-kultúregyesületek 
tagságának egy részét a szociáldemokrata ellenzékhez kell kapcsolni, illetve 


— ——— 19TJo. 124-126. o. 
19 To. 140-141., 152. o. -— Abban a kérdésben viszont Szántónak volt igaza, hogy ne 
közvetlenül az üzemi bizottságokért lépjenek fel, hanem a bizalmiférfi-rendszerért. 

hogy ezek esetleg a , szakszervezeti kommunista frakciók szimpatizáló perifé- 
riája"-ként fognak működni, noba legszívesebben az üzemi kommunista sejtek 
körül gyülekeztették volna őket." 


ÚJABB VITAKÉRDÉSEK 


Az ellentétek másik csoportját Alpárinak 1928 augusztusában a Komintern 
VI. kongresszusán kifejtett, a KMP 1926-1928 közötti politikájával s Kun 
forradalomfelfogásával kapcsolatos ellenvetései jelentették, amelyek a már em- 
lített júliusi plénum politikai vonalának lényeges kérdéseit is érintették. 

Alpári nem fogadta el a KB-nak a Bethlen-Horthy-rendszer fasiszta jelle- 
géről 1928 elejére kialakított álláspontját. A kommunisták előzőleg 1922 végé- 
től öt éven át ugyanis nem tekintették az ellenforradalmi rendszert fasiszta jel- 
legűnek, ha az 1926. decemberi választások után az államhatalom növekvő sze- 
repéről, hatékonyságáról és drasztikusabbá válásáról írtak is. 1928 elejétől kezdve 
azonban már bonapartista rendszernek, politikáját fasisztának minősítették, s 
a két fogalmat szinonim fogalomként is használták. Hozzátették: a fasizálódás 
folyamatában a Bethlen-kormány játssza a vezető szerepet, ez tehát nem jelenti 
a konzervatív jogfolytonosságot, s nem is fejezi ki az egész burzsoázia érdekeit. 
Ezt jelzi a fasizálódó törekvésekkel szemben polgári körökben is fellépő ellen- 
zékiség, amelynek formája lehet a választójogi blokk. 

Az új értékelést a KB 1928. júliusi plénuma is elfogadta. Ennek alapján 
Révai a Komintern VI. kongresszusán elmondott beszédében a magyarországi 
uralmi szisztémát a fasizmus egyik variánsaként értékelte, amely eltér a klasz- 
szikus formától." 

Alpári kétségbe vonta a KB-nak a szociáldemokráciát a szociálfasizmussal 
azonosító, valóban indokolatlan, értékelését is, amely az 1927. júliusi-augusz- 
tusi vasassztrájk idején hangzott el, fogalmazódott meg. Ezzel a vezetés meg- 
tagadta azt az 1925 végétől, 1926 elejétől a KMP-ben érvényesülő helyes törek- 
vést is, hogy az MSZMP-n át egységírontot alakítson ki a két legális munkás- 
párt között," amit egyébként az 1926. decemberi plénum is érvényesnek tekin- 
tett," s melynek következtében 1927 első felében újabb próbálkozásra is sor 


10 TJo. 131-134. és 149-150. o. 

n A rendszer jellegével kapcsolatos kommunista álláspontot részletesen 1. Kirschner 
Béla: A KMP a Bethlen-Horthy-rendszer jellegéről. 1921-1928. Párttörténeti Közlemények, 
1982. 3. sz. 82-90. o. 

13 A fentiekre 1]. pl.: PI Archívum. 500. f. 2/876. 6. e. A munkásellenzék követelései, 
indítványai, határozatai, javaslatai (1925 vége).; Uo. 2/112., 1/47. ő. e. 1926. március 12. 
Alpári és Bihari (Váradi László] levele a KI titkárságához.; Uo. 2/101. ő. e. A KB 1926. szep- 
tember 12-i plénumának jegyzőkönyve. 

3 To. 500. f. 2/97. 6. e. — A határozat szerint , országos és helyi méretekben alkalma- 
zandó az egységíronttaktika felülről is a szociáldemokrata és szakszervezeti funkcionáriusokkal 
szemben, de alulról is helyi méretekben?". Minden alkalmat meg kell ragadni, hogy ,,a szociálde- 
mokrata párt különböző fórumait tárgyalásokra kényszerítsük". Majd jelzi: újból és újból meg 
kell ismételni a közös tüntetésre vonatkozó ajánlatokat anélkül, hogy egyelőre felvetnék az 
általános sztrájkot. 

került," noha korábban a szociáldemokraták elutasították az egységfrontot. Az 
új értékelés elhatárolódást mutatott attól az elképzeléstől is, hogy az MSZDP 
vezetősége az ellenzék útján, a demokratikus feladatok megoldása érdekében 
radikális lépésekre kényszeríthető. 

A KMP vezetősége ugyanis úgy látta: a szociáldemokrata vezetés azzal, 
hogy a vasassztrájk idején az állam , pártatlan" beavatkozását kérte, letért a 
szociálliberális munkáspolitika talajáról. A kormány által felkínált két lehetőség 
közül - a szakszervezetek áttérnek a , nemzeti alapra" vagy a kormány új szak- 
szervezeteket létesít — az első variánst fogadta el, amennyiben megkezdte az 
,átpártolást a Bethlen-kormány fasiszta munkáspolitikájához". Az állami bér- 
egyeztető hivatal elfogadása ugyanis , nem más - hangzik az indoklás -—, mint 
a szakszervezeti mozgalom tudatos kiherélése, a szakszervezetek feladatairól és 
szerepéről való tudatos lemondás az ellenforradalmi állam javára. Ez pedig a 
fasizmus politikája." Ez elvileg új utat jelent az árulásban, hangzik a továbbiak- 
ban, , ebben a mostani árulásban a magyar szakszervezeti vezetők a fasiszta 
munkáspolitikának az útjára léptek, ennek eszközei lettek"." A KB ennek elle- 
nére sem mondott le arról, hogy a szakszervezeteket forradalmi útra térítse, 
ezt az ellenzéki munkával kapcsolatos irányelvek is jelzik. Mivel úgy látszott, 
hogy a szociáldemokrata vezetők még a polgári demokráciáért sem kényszerít- 
hetők harcra, s a pártban az ellenzék nem szerezheti meg a vezetést, a KB az 
MSZDP kettészakítását, s egy új legális osztályharcos munkáspárt megalakítá- 
sát tűzte ki célul. A tömegharcot pedig , a Bethlen-rendszer ellen, a demokrácia 
teljes kiépítéséért, a rendszer teljes megbuktatásáért, a parlament feloszlatá- 
sáért" kívánták kibontakoztatni. Arról is beszéltek, hogy , Az ellenzéknek szem- 
be kell állítania a kongresszusok és pártválasztmányok radikális határozatait és 
jelszavait (köztársaság, népszavazás, ki a faluba) a párt (az MSZDP-KB) tel- 
jes gyakorlatával, ahol e jelszavaknak még az agitációban sincs semmi nyoma." 
Az MSZDP-n belüli ellenzék minimális munkaprogramjában a konkrét teen- 
dők sorrendjét is meghatározták. A végrehajtás előkészítését egy, 1927. novem- 
ber végén megalakítandó 11 tagú bizottságra kívánták bízni." Az 1928. januári 
szociáldemokrata kongresszus után azonban újból teret nyert az a következte- 
tés, hogy a szociáldemokrata vezetőség nem mondott le teljesen a liberális 
munkáspolitikáról. A KÜB 1928. január 15-i ülésén, amely a szociáldemokrata 
ellenzék tevékenységéről szóló, Kun által készített tervezetet tárgyalta, Révai 
megjegyezte: nem lehet úgy értékelni a szociáldemokrata kongresszust, mintha 


24 TJo. 500. f. 2/124. ő. e. 1927. január 7. KÜB-levél.; Uo. 1/67. 6. e. 1927. január 13. 
A Magyarországi Szociáldemokrata Párt vezetőségének. 

5 Uo. 500. f. 1/75. 6. e. Sillabusz a sejtek számára a sztrájkmozgalom tanulságairól.; 
Az új, a szociálfasizmus álláspontjával kapcsolatban 1. még: Uo. 1/64. ő. e. A KÜB 1927. 
augusztus 28-i levele a Forradalmi Fémmunkások Szövetségéhez.; Uo. Die ungarische Ge- 
werkschaftsbürokratie auf dem Wege zum Faschismus.; Új Március, 1927. augusztus. 361- 
364. o. A sztrájk és a politika.; Uo. 369-378. o. Sztrájkhullám.; fosef Erőss: Die grosse Streik- 
welle in Ungarn. Inprekorr, 1927. szeptember 2. 1905-1907. o.; Új Március, 1927. szeptem- 
ber. 432-435. o. A magyar bürokrácia , sztrájkstratégiája". 

1 PI Archívum. 500. f. 1/48. ő. ec. A KÜB irányelvei a szociáldemokrata ellenzék szer- 
vezése és munkájának vezetése tárgyában. 

ez további lépés lenne a szociálfasizmus útján. Kun ezt azzal a kiegészítéssel 
fogadta el, hogy a vezetőség a szociálfasizmustól sem távolodott el. Lukács 
pedig arra utalt, hogy van szektarianizmus is, és nem lehet közvetlen cél az 
ellenzék szakítása."" A végső álláspontot Kun és Révai öntötte formába; nem- 
csak azt állapították meg, hogy az MSZDP XXV. kongresszusa , nem jelentett 
letérést a szociálfasizmus politikájáról", amely megítélésük szerint elsősorban 
külpolitikai síkon jelentkezett, hanem már azt is, hogy a szociáldemokrata ve- 
zetőség , a liberális munkáspolitikát is tűzben tartja", amit a KMP az angol, 
a francia és a német választások iránti illúzióval magyarázott. Egyik alternatíva- 
ként nem zárta ki a már említett ellenzéki , választójogi "-blokkhoz való csatla- 
kozást sem, noha a blokk gyengesége miatt, a dokumentum szerint ekkor inkább 
a kormánnyal való paktum lehetősége állt fenn. Az Új Március januári száma 
ezt a kettősséget közvetítette. Egyrészt abban a formában, hogy ,,a szociál- 
demokrata párt kongresszusa szövetségképes liberálisokra számítva nem szakí- 
tott ugyan a szociálfasizmussal, de rést hagyott a liberális munkáspolitika, a 
liberális-demokrata blokk politikája számára is"."" Másrészt ebben a megfogal- 
mazásban: az MSZDP a konszolidáció ellentétei, rései miatt arra is gondolt, 
hogy , átbukdácsoljon esetleg a liberális ellenzékkel való paktálás liberális mun- 
káspolitikájának a mezejére. Nyitva hagyva vaz ajtóts vbalfeléx is: a liberális 
blokk újra felélesztése felé." A Madzsarral február 27-28-án történt talál- 
kozó előkészületénél s a vele való tárgyalásokon is szó esett erről, s a jelentés- 
ben arról is, hogy az MSZDP és a polgári ellenzék között erős a kapcsolat." 
S bár időnként úgy értékelték, hogy a liberális orientáció megszűnőben van," 
júniusban és júliusban mégis úgy látták, hogy az ezzel ellentétes tendencia is 
tovább él." Ezt az értékelést fogadta el — ha nem is vita nélkül — a júliusi plé- 


" To. 500. f. 1/87. ő. e. — Az ülésen Kun, Révai, Lukács, Lassu (Székely Béla] és Knol 
fKiss Hugó] vett részt. Kun Lukács megjegyzésével kapcsolatban kijelentette: az ellenzéknek 
nem a szektarianizmus a fő hibája, hanem a balratolódás lebecsülése. 

13 TJo. 500. f. 1/48. ő. e. Irányelvek a szociáldemokrata pártbeli ellenzék munkájáról. - 
Megjegyezzük, az I. kerületi MSZDP pártszervezethez küldött MSZMP-levél ismertette az 
MSZMP-nek az MSZDP kongresszusához küldött levelét, s értékelte a tanácskozást. A mun- 
kásegység megteremtéséhez szükségesnek tartotta, hogy a szociáldemokrata párt szelleme meg- 
változzon, valamint, hogy a köztársaságért való harcot komolyan vegye: , Ez - olvasható a 
levélben - kezdettől célunk, mert a jelenlegi kormányzati rendszer összetörésére irányuló Köz- 
társasági harctól várjuk azt, hogy a fásult és közömbös tömegek új harci sorokban tömörülje- 
nek. Mert a jelenlegi rendszert felváltó köztársasági demokrácia kivívása milliók számára adja 
meg a lökést ahhoz a küzdelemhez, melyet a szocializmusért fogunk majd megvívni." (Uo. 
678. f. 18. ő. e.) Szántó Béla 1928. január 18-i leveléből kiderül, nem egyedülálló esetről van 
szó, az MSZMP kerületi bizottságai a kongresszus után az MSZDP-pártszervezetekhez for- 
dultak, s az egyik fő feladatot a köztársaságért folyó harcban jelölték meg. (Uo. 500. f. 1/86. ő. e.) 

"Új Március, 1928. január. 3. o. Válságszag. 

19 TJo. 9. o. A szociáldemokrata pártkongresszus tanulságai. 

u PI Archívum. 500. f. 1/87. ő. e. Irányelvek a Balatonival Madzsar József] való tár- 
gyalásra.; Uo. Jelentés a Balatonival 1928. február 27—-28-án tartott megbeszélésről. 

13 TJo. 1928. március. Bepaktálás a bomladozó nemzeti egységfrontba. 

3 Kommunista, 1928. június közepén. 8-9. o. Szociálfasizmus.; PI Archívum. 500. f. 
1/87. 6. e. Jelentés Blum [Lukács Gy.] és Schultz elvtársaknak Balatonival (Révai J.] 1928. 
június 17-én folytatott tárgyalásáról. 


119 


num is. Sőt, kijelentették azt is, hogy az MSZDP választójogi blokkhoz való 
csatlakozását valószínűnek kell tekinteni." A tézisek szerint a választójogi köve- 
telés ugyanis , alkalmas arra, hogy megteremtse a szövetséget 1. a középpártok 
és a szociáldemokrata párt között, 2. hogy a középpártok és a szociáldemokrata 
párt szövetsége éppen a fasiszta állam reformjának jelszavával híveket szerez- 
zen valamennyi pártból, rétegből és osztályból". S ha létrejön, ez új össze- 
tételű egységíront lesz, ahol a munkásság legalul helyezkedne el a parasztság 
alsó és középső rétegeivel. Középen foglalnának helyet a tisztikar, a közép- 
pártok és a , parasztság vezetésére igényt emelő entellektüel, ügyvéd, birtokos 
elemek, esetleges újabb skisgazdax kilépők az egységpártból". Legfelül pedig 
a blokk vezetői és irányítói: Apponyi, Andrássy, Sándor Pál és mások. A blokk 
kettős szerepű lesz, mert a demokrácia felvetésével dezorganizál, hozzájárul 
a konszolidáció bomlasztásához, ugyanakkor ezzel akarják kivédeni a forradalmi 
dezorganizációt. Ez a magyarázata annak, hogy a választójogot , izolálják a de- 
mokrácia többi követeléseitől, vagyis reformista követelésként állítják fel, hogy 
a demokratikus forradalmi követelések többi lényeges része ellen legyen ki- 
játszható. (Földosztás, köztársaság.) , Következésképpen, a választójogi blokk 
-— mondják a tézisek — mint a konszolidáció bomlásának a jele, mint ezt objek- 
tívan előmozdító szerv vehető számba, amely azonban e funkcióját is csak 
akkor töltheti be, ha sikerül leválasztani és a blokkal szemben tömöríteni a 
munkásosztály forradalmi és osztálytudatos részét . . ."?5 

Révai a zárszóban ehhez hozzátette: , Hiba lenne, ha azt mondanók, hogy 
[a szociáldemokrata párt] eljegyezte magát mindörökre a szociálfasizmussal. 
A szociáldemokrata párt a blokkpolitika felé hajlik. A kispolgárság szerepe itt 
igen fontos dolog. Ez a réteg száz és száz úton nyomja rá a bélyegét a szociál- 
demokrata párt vezetőségére. A kispolgárság és a munkásság tehát befolyásolja 
a szociáldemokrata párt politikáját." Révai kijelentésének megfelelően a plé- 
num elutasította azt a javaslatot, hogy a jelszavak között szerepeljen: , a szo- 
ciáldemokrata párt a blokk-kérdésben a kormányt választja"." S fenntartotta 
a téziseknek azt az intencióját, hogy nem szabad összekeverni a választójogért 
való harcot a választójogi blokk elleni harccal. A választójogért való harcot 
ugyanis a proletárosztályharc stratégiájába kell beilleszteni, ez pedig az új pro- 
letárdiktatúráért való küzdelmet jelenti. A választójogi blokkal a munkás- 
paraszt szövetséget, a koalícióval az osztályharc szükségességét kell szembe- 
állítani. A demokráciát illetően pedig azt kell hangsúlyozni, hogy , A demokrácia 
egy darabkája helyett a demokrácia egészéért küzdünk: a földosztásért, a köz- 
társaságért, élén a munkásság és parasztság kormányával"."" 

Itt térnék rá arra a problémakörre, amely szintén kiváltotta Alpári ellen- 
vetését, mivel ez éppen a most idézett formula utolsó részéhez: a köztársaság 


"4 L.: Plénum. 115. o. 

5 JT, : Uo. 120., 121., 122. o. 

7 To. 148., 151. o. 

" Uo. 128-129. o. Megjegyezzük, a párt illegális lapjában, a Kommunistában 1928. 
október elején megjelentetett plénumanyag (Kommunista, 9. sz. 2-11. o. A bolsevizálás útján.) 
csupán néhány stilisztikai változást jelez a politikai tézisek fentebb ismertetett szövegéhez 
képest. (Uo. 9. o.) . 

és a kormány kérdéséhez kapcsolódott. A köztársaság követelése 1922-ben," 
majd a KMP I. kongresszusán is felvetődött, összefüggően a stratégiai vonal 
meghatározásával, amelyet Kun Béla terjesztett elő. De ekkor a három fő jelszó 
egyikéhez sem illesztették. Az a jelszó, amelyik a kormányra utalt, a következő- 
képpen hangzott: , követeljük a magyar nép többségének, a munkásoknak és 
a parasztoknak a kormányát". 

A köztársaságért, a demokratikus célokért folytatandó harc szükségességé- 
nek az elismerése annak volt a pozitív következménye, ahogy ekkor a KMP 
vezetősége a stratégiai célt és a forradalmat értelmezte. A KMP 1925 augusz- 
tusában újból az 1919. március előtti célt hirdette meg, de annak alapján, hogy 
sem az 1918. októberi, sem az 1919. márciusi forradalomnak a kérdései nem 
oldódtak meg. Ezt általános stratégiai célként tűzte ki egy általános stratégiai 
terv keretében, s megvalósítását olyan proletárforradalomtól várta, amely de- 
mokratikus feladatokat és demokratikus szakaszokat is magában foglal, amely 
a polgári demokratikus forradalom realizálását, s majdan megszüntetését, a 
szocialista jelleg érvényesítését is jelenti." Ebből adódóan nem a polgári de- 
mokrácia és a stratégiai cél konfrontációja, hanem a kettő kapcsolódásának 
a szükségessége fogalmazódott meg. S a gondolatmenet további részében meg- 
jelenik még az a fontos következtetés is, hogy a polgári demokráciáért való 
küzdelmet az imperializmus szakaszában általában nem, Magyarországon pedig 
a forradalmak után különösen nem vezethetik a kispolgári pártok, ,,. . . csak 
olyan párt vezetése alatt küzdhet értük a munkásosztály és a társadalom többi 
rétege, amelynek célkitűzése túlmegy a polgári demokrácián." Mert ez a harc 
nem látszatharc, nem hasonlítható a kispolgári pártok harcához, , nem végző- 
dik a követelmények elárulásával". Ebben az összefüggésben tehát az egész 
polgári demokrácia a proletárforradalomhoz kapcsolódik, attól nem független, 
de nem is ellentétes követelmény. Mert , az ún. demokratikus szabadságjogok- 
nak vagy az egész polgári demokráciának a követelését az általános forradalmi 
követelésekkel és a tömegekben való forradalmi agitációjukkal szétszakíthatat- 
lan kapcsolatban állítják fel"."? 

E felfogás szerint tehát a szocialista forradalom útja a polgári demokrácián 
át vezet; az általános stratégia keretében a polgári demokrácia természetesen 
megtartja részkövetelés-jellegét, s így ebben az értelemben taktikai jellegűvé 
válik. De, mint Kun kongresszusi előterjesztéséből kitűnik, a demokratikus 
követelésekért , folyó harc elengedhetetlen, ha az általános forradalmi célt, a 
proletárdiktatúrát ki akarjuk harcolni"."? S a kongresszussal kapcsolatos kom- 


8 L. Kirschner Béla: A proletárforradalom stratégiájáról. Tudományos szocializmus 
füzetek. 33. sz. Oktatási Minisztérium marxizmus-leninizmus főosztály. 1979. 27-33. o. 

9 A KMP első kongresszusa. (A továbbiakban: KMP I.) Összeállította és szerkesztette: 
Szabó Agnes, Imre Magda. Kossuth Könyvkiadó 1975. 136. o. A köztársaság követelését 1: 
136. o. 

9 Részletesen 1. Kirschner Béla: A stratégiai vonal meghatározása és értelmezése a 
KMP I. kongresszusán. A Politikai Főiskola Közleménye, 1982. 3. sz. 68-91. o. 

a KMP I. 133-134. o. 

8 To. 134. o. 

4 To. 255. o. 

mentárjaiban is ismételten aláhúzta, hogy a demokráciáért, a köztársaságért 
folyó harc része a forradalmi diktatúráért folyó harcnak és a proletárhegemónia 
megteremtésének." 

A köztársaság követelését jelszóként 1926 júliusában fogalmazták meg elő- 
ször,"5 és tartalma azonos volt a demokratikus átalakulással." Ennek jegyében 
került sor az 1926 szeptemberében elhatározott őszi választási kampányra." 
Ennek forrásanyaga egyértelműen bizonyítja, hogy a kommunisták a köztársa- 
ság osztálytartalmát a Horthy-Bethlen-rendszer bukásával azonosították, amely 
a demokrácia összes követelésének a , foglalatja" lesz, de ez még nem a szocia- 
lizmus megvalósítása."" 

Megjegyzendő, a KMP vezetősége a köztársaság, a demokrácia jelszavát, 

a KMP I. kongresszusán vallott forradalom- és stratégia-felfoggással össz- 
hangban — amint erre egy Stromfeld Aurélhoz írt KÜB-levél utal — taktikai 
feladatnak fogta fel." Az erre vonatkozó dokumentumok azonban ezt a követ- 
keztetést a kutató számára nem teszik nyilvánvalóvá. A levél megírására is azért 
került sor, mert a KMP vezetői szükségesnek tartották, hogy Stromfeld világo- 
san lásson a köztársasági akció kérdésében. Mint írják: , A kérdés stratégiai és 
taktikai vonatkozásait illetően természetesen sok mindent el kellett hallgatni 
a legális megjelentetésre szánt tézisekben, sőt az Új Március cikkben is." 
(Az 1926. szeptemberben megjelent , Új fordulat előtt? c. cikkről van szó. — 
K. B.) Ugyanakkor a levélben is egyértelmű az a következtetés, hogy a köztár- 
saság megvalósítása forradalmi követelés, és előfeltétele a forradalom szocialista 
tartalmú kibontakozásának. A gyakorlatban a rendszer ilyen megbuktatása ter- 
mészetesen stratégiai feladatot jelentett, hiszen egyfajta permanenciáról is szó 
van, mégha felfogásuk szerint a köztársaság , csak olyan kis megállóhely lehet, 
ahol a vonat fütyülve keresztülhalad". 
4 Kun Béla: Lesz-e még forradalom Magyarországon ? In: Válogatott írások és beszé- 
dek. II. k. Kossuth Könyvkiadó 1966. 150., 155. o.; Béla Kun: Poszle bjelovo tyerrora. Kom- 
munyisztyicseszkij Internacional, 1925. november 11. 43-44. o. - Kun itt arról is írt, a KMP- 
nak arra a kérdésre is választ kellett adnia (mivel a politikában előtérbe került az ellenforrada- 
lom első szakaszában vezető szerepet játszó erők maradványai elleni harc), hogy beavatkozzon-e 
a munkásosztály, vagy a KMP passzívan nézze ezt a harcot, amely a közvélemény szerint a 
polgári forradalom sajátos kérdései körül folyt, s ugyanakkor a vezetést engedje át a legitimis- 
táknak, akik viszont valójában nem kívánják megteremteni a polgári demokráciát. (Uo. 
42-43. o. 

öz 51 Archívum. 731. f. 14. ő. e. Kun 1926. július 4-i és július 6-i levele. 

e TJj Március, 1926. szeptember. 546-553. o. Új fordulat előtt.; Uo. 1926. október. 
593. o. Polgári front — egységes munkásíront. 

" PI Archívum. 500. f. 2/101. ő. e. 13. 1. Jegyzőkönyv a KB 1926. szeptember 12-i 
plénumának üléséről. 

4 To. 500. f. 1/52. ő. e. Javaslat (MSZMP) pártválasztmány ülésére a politikai helyzet 
kérdésében.; Uo. 2/894. ő. e. A következetes osztályharcos ellenzék deklarációja.; Uo. 2/111. 
ő. e. Körlevél az MSZMP összes funkcionáriusaihoz. 1926. október 23.; Uo. 2/887. 6. e. 
A KÜB 1926. november 3-i ülése.; Uo., 614. f. 1/1927-5506. 6. e. 1309. f. Moszkva, 1926. 
november 15-i levél; Uo. $500 f. 2/124. ő. e. 1926. december 8. KÜB-levél. 

4 Vo. Liptai Ervinné: A Magyarországi Szocialista Munkáspárt 1925-1928. Kossuth 
Könyvkiadó 1971. 199. o. 

9 PI Archívum. 500. f. 2/102. ő. e. 1926. október 13. A KÜB-től Kalaposnak [Strom- 
feld Aurél]. 


122 


Ugyanakkor a KMP vezetőségének értelmezése is magában foglalta, hogy 
a forradalom kezdeti szakasza csak demokratikus tartalmú lehet, amely azon- 
ban különbözik minden más irányzat demokráciafelfogásától, s a konkrét hely- 
zetben önálló szocialista politika. 

A KMP köztársaság-követelése ugyanis — írják a levélben - nem az az 
októbrista követelés, amelyet Nagy Vince tavaly úgy formulázott, hogy , októ- 
bert akarunk forradalom nélkül", nem is egy kunfista-böhmista követelés, 
amely az amnesztiában csúcsosodik ki és fejeződik be, s általános választójog- 
ban akarja a polgári demokrácia fejére tenni a koronát, hanem forradalmi köve- 
telés. Ez a követelés összefoglalja a demokrácia összes követelését, mégis for- 
radalmi, mert a köztársaság másként mint a rendszer megbuktatásával nem 
valósítható meg és a forradalomnak egyedüli olyan megfogalmazása, amely 
konkrét akcióra szólít fel, , többé-kevésbé legális agitáció keretében." 

Ez magyarázza a KMP-nek az MSZDP XXIV. kongresszusán (1926. októ- 
ber 31.-november 2.) meghirdetett köztársaság-felfogástól való elhatárolódá- 
sát is. Úgy látták ugyanis, hogy a kongresszuson a demokratikus forradalom 
elfogadása helyett a köztársaság-követelést csupán az , államforma célszerűsé- 
gének kérdésévé" degradálták, amely megfosztva valódi tartalmától nem lehet 
,a mai rendszer megdöntésére hívó harci jelszó". Ugyancsak ez volt az oka, 
. hogy szembefordultak a centrista ellenzék által kiadott , népköztársaság" jel- 
szóval is, mert úgy értékelték, hogy ez a polgársággal való együttműködést 
foglalja magában, akárcsak 1918-ban, s nem kíván tovább menni. És mivel az 
uralkodó osztályok politikusai is hatalmi kérdésnek tartották a köztársasági 
problémakört, a KMP és az MSZMP is hasonlóképpen vélekedett." 

Ehhez még hozzá kell tenni, hogy a demokratikus szakaszt elkerülhetet- 
lennek tartották, mégpedig nemcsak ott, ahol a köztársaság és a munkás- 
paraszt kormány azonos tartalmat, a demokratikus átalakulást foglalta magá- 
ban;"? illetve ahol a kormányt egyidejűleg a demokrácia és a szocializmusba 
való átmenet kormányaként tüntették fel, mint az 1926. november 20-i , Ma- 
gyarország dolgozó népéhez" című választási kiáltványban (amelyet a KMP 
titkársága Írt meg,? s az MSZMP adott ki), hanem ott is, ahol a munkás- 
paraszt kormányt végcélként határozták meg." 

Az 1926. december végi KB-plénum, amely mint ismeretes, szektás irány- 
ba tett lépéseket, továbbra is fenntartotta a köztársaság jelszavát, s a KMP 
vezetése által az MSZMP számára kidolgozott újabb egységírontjavaslatban 


" A fentiekre I. Uo. 500. f. 2/11. ő. e. Körlevél az MSZMP összes funkcionáriusaihoz. 
1926. november 13. - A KMP sejtjeinek és az MSZMP szervezeteinek tanácskozásain a köz- 
társasági kampányterv tárgyalásánál az 1926. november 8-i jelentés szerint (Uo. 2/101. ő. e.) 
meg kellett vitatniuk, miért nem tekinthető a köztársasági jelszó polgári jellegűnek és miért 
nem lehet a népköztársaság jelszavát kiadni az MSZMP-n keresztül. 

3 LT. pl. PI Archívum. 500. f. 2/124. 6. e. A KÜB 1926. december 8-i levele.; Uo. 
112. ő. e. 1926. november 24. A szolnoki választókerület dolgozóihoz.; Uo. Kaposvár dol- 
gozóihoz.; Uo. 2/887. ő. e. Budapest munkásságához. 

95 To. 500. f. 1/52. ő. e. -— A kiáltvány megtalálható: Uo. III./12/1926/XII. 2113. Rpgy. 

5 To. 500. f. 2/111. ő. e. Körlevél az MSZMP összes funkcionáriusaihoz, 1926. no- 
vember 13. 

a demokrácia most sem jelentett mást, mint a demokratikus szakasz forradalmi 
demokráciáját."" S miként a rendelkezésünkre álló adatok jelzik, a KMP 1927- 
ben is gyűjtőjelszónak tekintette a köztársaság követelését, s a munkás-paraszt 
köztársaságon nem közvetlenül proletár köztársaságot értett." 

Az 1928 elején keletkezett dokumentumok sem választják el a köztársaság 
radikális demokráciaként való értelmezését és a kormányhatalom kérdését. Az 
Új Március 1928. januári száma pl. a szociáldemokrácia és a liberális ellenzék 
demokrácia-felfogásával szemben szól a szükséges harcról: , A köztársaságért, 
melynek élén a munkások és parasztok kormánya álljon; a nyolcórai munka- 
időért; az egyházi és világi nagybirtok kisajátításáért , megváltás nélküli és ingye- 
nes felosztásáért.""" Amikor a , Demokrácia és szocializmus. A proletármozga- 
lom célja"? című előadás azt tárgyalta, hogy a magyarországi társadalmi prob- 
lémákat a KMP szerint a proletárdiktatúra oldhatja meg, nemcsak arra utalt, 
hogy a köztársaság — a nyolcórás munkaidővel, a földkérdés megoldásával ösz- 
szekapcsolva — nem a polgári jogegyenlőség kifejezése, hanem arra is utalt, 
hogy , annak a harcnak a gyűjtőjelszava, amely a dolgozó nép érdekeit képviselő 
kormányt, a munkás- és parasztkormányt akarja kiharcolni". Majd arról szólt, 
hogy a KMP tisztában van vele: Európában valódi demokratikus kormány 
nem tarthatja magát a nemzetközi imperializmussal szemben. Ehhez a proletár- 
hatalom és a Szovjetunió szövetsége is kell. A forradalmi demokrácia azonban, 
ha a proletariátus vezeti, megteremti a proletariátus uralmát. Az a tény pedig, 
hogy a , munkásosztály élére áll a demokráciáért való harcnak, egyáltalán nem 
zárja ki a proletárdiktatúra perspektíváját. A szocializmusért való harc Magyar- 
országon sem a távoli idők problémája.""" 

Tehát ez a megközelítés sem ellentmondást, hanem éppen szoros össze- 
függést tételezett fel a demokrácia, valamint a szocializmusért folyó harc kö- 
zött, amelynek első szakasza (a köztársaság megvalósítása) teremti meg a to- 
vábbfejlődés feltételét. S mivel a gondolatmenet nem tesz különbséget a kor- 
mányhatalom formái között, eszerint a munkás-paraszt kormány az első sza- 
kasz kormánya is. Lényegében hasonló álláspontot tükröz az 1928. március 
4-én Lcsoncon tartott illegális bányászkonferencia határozata is, amelyet Kun 
készített. Ez azt mondta ki, hogy a párt jelszavaival érhető el , a Horthy- 
rendszer megdöntése forradalmi úton és a forradalomnak továbbfejlesztése a 
munkásosztály hatalmának megalapozása érdekében . . . A jelszavak: a) Köve- 
teljük a köztársaságot, élén a nép többségének, a munkásoknak és a parasztok- 


Tee 


"s To. 500. f. 1/67. 6. e. A Magvarországi Szociáldemokrata Párt vezetőségének. 1927. 
január 13. 

"6 PI Archívum. 500 f. 2/876. Pro memoria. 1927. február 25-27. (A szociáldemokrata 
ellenzék vezetőjével való tárgyalás.); Uo. 2/122. ő. e. 1927. március 14-i levél.; Új Március, 
1927. június. 260—264. o. Újabb választójogi harc — újabb szociáldemokrata árulás.; PI Archí- 
vum. 500. f. 1/63. ő. ec. A KÜB 1927. szeptember 8-i ülésének jegyzőkönyve.; Uo. 1/48. 6. e. 
A KÜB irányelvei a szociáldemokrata ellenzék szervezése és vezetése tárgyában.; Uo. 2/876. 
6. e. Mit akarunk.; Uo. 1/54. ő. e. A munkás-paraszt szövetségről.;5 Uo. 1/101. 6. e. Átcsopor- 
tosulás a magyar munkásmozgalmon belül. (Harmadik előadás.) 

" Új Március, 1928. január 3-4. 1. Válságszag. 

§§ PI Archívum. 500. f. 1/101. ő. e. 

nak kormányával.; b) Követeljük a 8 órás munkaidőt.; c) Követeljük az egy- 
házi és világi nagybirtok megváltás nélküli kisajátítását és ingyen felosztását . . . 
Úgy a proletárforradalom mint a demokráciáért való harc csak a KMP . . . 
vezetése alatt folyhat sikeresen." 

Az Új Március, utalva a Komintern VI. kongresszusán előterjesztett 
programtervezetre, júliusban arról írt, Magyarországon is lehetséges, hogy a 
proletariátus diktatúrája nem közvetlenül, hanem csak a demokratikus forrada- 
lom uralma után jön létre, s ezt a lehetőséget eddig is hangoztatta a KMP." 
Varga és Kun pedig nem értett egyet azzal, hogy a kongresszuson a ma- 
gyar delegáció felvesse: a Komintern politikai irányelvei adjanak alternatív 
stratégiai javaslatot a kapitalizmus középfokán álló országok számára, azaz 
csak a munkás-paraszt demokratikus diktatúra szerepeljen." 

S itt utalnáuk a júliusi plénum politikai téziseire is, amelyben a stratégiai 
cél az I. kongresszus stratégiai felfogásának megfelelően fogalmazódott meg, s 
külön is jelezték, hogy ennek határozatából fel kell eleveníteni a demokráciához 
való viszonyt összefoglaló részt. S amikor a tézisekben kimondták, hogy a KMP 
a választójogért való harcot , beilleszti a proletárosztályharc stratégiájába, amely 
az ellenforradalom megbuktatásáért, az új proletárdiktatúráért folyik", azt is 
megjegyezték: , A demokrácia egy darabkája helyett a demokrácia egészéért küz- 
dünk, a földosztásért, a köztársaságért, élén a munkásság és parasztság kormá- 
nyával.""? A jelszó ebben az értelemben nyilvánvalóan még nem volt egyenlő a 
proletárdiktatúrával, nem a proletárdiktatúra jelszava volt — amelyről Révai, aki a 
téziseket készítette, szintén ekképpen vélekedett 1929-ben -, "csak tendenciájá- 
ban fejezte ki, amennyiben a proletárdiktatúrához elvezető forradalmi folyamat 
taktikai szakaszait stratégiai szakaszként fogták fel. 


ALPÁRI ELLENVETÉSEI ÉS A KI CSEH-NÉMET 
ORSZÁGOS TITKÁRSÁGÁNAK VITÁJA 


Alpári a fenti politikai nézetekkel kapcsolatos ellenvéleményét részletesen elő- 
ször a KMP által a Komintern VI. kongresszusára küldött delegáció 1928. 
augusztus 8-i ülésén fejtette ki, amelyen Orosz Nándor, Bergmann József, 
Csapó József, Révai József, Kun Béla, Vándor Róth Pál és Váradi László vett 
részt." Az augusztus 2-i jegyzőkönyv ugyanis, amely többek között arról hatá- 
rozott, hogy a Komintern VB Közép-európai Titkárságával folytatandó tárgya- 


9 To. 500. f. 1/96. ő. e. Határozati javaslat. Salgótarjáni értekezlet. 

se TJj Március, 1928. július. 309-313. o. Választójogi blokk Andrássytól Peyerig. 

"1 Borsányi György: Kun Béla. Kossuth Könyvkiadó 1979. 333-334. o. 

"3 1928. Plénum. 129. o. : 

8 PI Archívum. 500. f. 2/209. ő. e. Révai 1929. május 3-i levele Kunhoz. 

4 TJo. 500. f. 1/73. 6. e.Jegyzőkönyv. - Az Alpárival támadt ellentét még 1926 
második felére nyúlott vissza, a párt szervezési, konspirációs kérdéseit, vezetési stílusát, s az 
Internacionáléhoz való viszonyát érintette, de a Kunnal és Szántó Bélával való személyi ellen- 
tétek is közrejátszottak benne. Felszólalásában ezekre a problémákra, és a húszas évek elejére 
is kitért, bírálva Kun politikai tevékenységét. Mondanivalójából csak a témánkkal kapcsolatos 
következtetésekre térünk ki. 

láson a KMP politikai helyzetéről Révai József, a szervezeti problémákról Orosz 
Nándor tartson referátumot, a budapesti északi kerületnek, illetve a famunkások 
kommunista Írakciójának tevékenységéről Csapó, illetve Bergmann tegyen je- 
lentést, a KB-n belüli konfliktusról csak annyit jegyzett meg, hogy egy mozza- 
natot kivéve, a delegáció tagjai nem ismerték Alpári álláspontját." 

Másodszor Alpári augusztus 12-én terjesztette elő nézeteit a Komintern 
Cseh-Német Országos Titkárságának kibővített ülésén, ahol első napirendi 
pontként a KMP-ről szóló jelentéseket vitatták meg. Egy szeptember eleji tájé- 
koztató levél szerint ezen, a magyar delegáción kívül, Varga Jenő, Lengyel 
Gyula, valamint német, cseh, osztrák küldöttek, a Parasztinternacionálé kép- 
viselői, s a Komintern e fóruma részéről Smeral, Remmele és Travin jelentek 
meg."§ S mivel a most említett dokumentum, valamint Alpári beszédének fenn- 
maradt részletei," illetve a KI-hez küldött beadványa"? együtt teszi lehetővé, 
hogy álláspontját rekonstruáljuk, külön-külön nem térünk ki az egyes doku- 
mentumokra."" Megjegyzem, Alpári az augusztus 12-i ülésen részletesen kifej- 
tette álláspontját. 

Alpári a magyarországi uralmi rendszer megítélésében jelentkező ellentétet 
tartotta a leglényegesebbnek, amelyben tulajdonképpen téves álláspontot kép- 
viselt. Úgy látta, a KB által adott analízis nem felel meg a valóságnak, mert a 
magyarországi burzsoá diktatúrát nem lehet nyilt diktatúrának tekinteni. Ez a 
leplezett, burkolt diktatúra mintaképe, ami viszont ellentétes a fasizmussal. 
Az e téren jelentkező zavart jelzi az is, tette hozzá némi joggal, hogy a KB egy- 
szer fasiszta, másszor bonapartista államról beszél. S utalva a júliusi plénum ez 
irányú értékelésére, hozzáfűzte: bár Kun nem vett részt a plénum politikai tézi- 
seinek a kidolgozásában, azonosította magát vele, s így az államról adott véle- 
ménnyel is, amely viszont nem volt elfogadható. 

Az ezzel kapcsolatos újabb indokok szerint azért nem igaz a KB értékelése, 
mert Magyarországon a finánc- és az agrártőke uralkodik és nem Horthy. De hi- 
ányzik a bonapartizmus legfőbb vonása is: a proletariátus és az alsóbb osztályok 
kijátszása a vagyonos osztályokkal szemben, hiszen a proletariátust egyértelműen 
elnyomják. Ugyanakkor a kormány felelős a parlamentnek és a felsőháznak. 
Majd közvetve arra utalt, hogy nem lehet új típusú államszerkezetről beszélni: 
az uralmat a régi csendőrség és rendőrség tartja fenn, amit ha ki is egészítettek, 
a régi irányítás nem változott meg. Formai hasonlóságokra fektetve a hangsúlyt, 
arról beszélt, hogy akárcsak régen, a nemesi hivatalnoki kar kormányozza az or- 
szágot, a régi bírók működnek, a tiszti különítményeket pedig leszerelték és nem 
beépítették az államba. A bürokrácia s a tisztikar is a régi. A leventeszolgálat, 
mivel nem pártszerű, nem önkéntes alakulat, nem is lehet fasiszta jellegű 


48 pI Archívum. 500. f. 1/73. ő. e. 

46 TJo. Berei Andor és Révai József 1928. szeptember 8-i levele a Cseh-Német Országos 
Titkárság kibővített üléséről. 

§ To. 500. f. 1/83. ő. e. 

9 TJo. 1928. augusztus 25. 

099 Alpárinak a szerkesztett beszéde, amelyet a KÜB kívánt kiadni, s amelytől egy 1929. 
február 15-i dokumentum említést tesz (PI Archívum. 500. f. 1/113. ő. e.), nem áll rendel- 
kezésünkre. 

szervezet. Az irredenta és a különböző sportszervezetek pedig azért nem tölthet- 
nek be ilyen jellegű funkciót, mivel ezek illegálisan nincsenek beépítve az állam- 
ba. Végül Alpári egyrészt magyar politikusok kijelentésére hivatkozott, akik egy 
olasz küldöttség látogatásakor nyilatkoztak arról, hogy nem kívánják követni a fa- 
sizmus terén Olaszországot, noha barátkoznak az olasz fasizmussal. Másrészt a 
magyarországi forradalmi erők gyengeségére (, a kommunisták túlságosan gyön- 
gék") utalt, jelezve, hogy a fasizmus bevezetésére már emiatt sincs szükség Ma- 
gyarországon. Ennek megfelelően az augusztus 12-i tárgyalásokról szóló fel- 
jegyzés szerint hibáztatta Révait a KI VI. kongresszusán tett júliusi felszólalá- 
sáért. 

Ami a szociáldemokrata párt jellemzését illeti, Alpári egyrészt azt hibáztatta, 
hogy a KB az MSZDP-t hol szociálfasisztának, hol szociálliberálisnak nevezi. 
Nem fogadta el azt sem, hogy szociáldemokrata pártnak akár csak egyes fasiszta 
vonásokat is tulajdonítsanak. Másrészt tévedésnek minősítette az MSZMP inga- 
dozására utaló következtetést is. Ez szerinte nem felel meg a valóságnak, mivel 
a párt, ha áruló is, de ellenzéki jellegű. Azt az érvelést pedig, hogy a szociáldemok- 
rata párt azért lenne szociálfasiszta, mert támogatta az állam szociálpolitikáját, 
amiatt tartotta elégtelennek, hogy ezzel ellenkező tények is voltak, bár nem ta- 
gadta, hogy volt, mikor a szociáldemokrata vezetők a békéltetés mellett foglaltak 
állást. Majd jelezte: arra sincs adat, hogy az MSZDP az állami közvetítés mel- 
lett állna ki és annak a meggyőződésének adott kifejezést, hogy a párt fel fog 
lépni, harcolni fog a szakszervezetek államosítása ellen. Megjegyzendő, Alpári 
nem általában tagadta a szociálfasizmust, sőt felszólalásában név szerint is meg- 
említett egy-két oda tartozó szociáldemokratát. Ugyancsak így aposztrofálta a 
szászországi régi szociáldemokratákat is; mindezek - mondta - a demokrácia 
ellen és a , nemzeti egység", valamint a fegyveres szervezetek mellett vannak, 
ezt a jellemzést azonban nem tartotta érvényesnek az MSZDP-re. A magyar 
párt ugyanis a demokrácia mellett foglal állást — mutatott rá -, a külföldi kölcsön 
eseténél ez éppúgy megmutatkozott, mint Trianon revíziója kérdésében. S az 
ellenzéki jelleget bizonyítja - mondotta -, hogy a pártot üldözik és súlyos pénz- 
büntetésekre ítélik. Indokoltan azt is megjegyezte: a munkások kinevetik azokat, 
akik a szociáldemokrata pártot fasiszta pártnak nevezik. 

Alpári elutasította azt a jelszót is, amely a munkás-paraszt kormányt a köz- 
társasággal kötötte össze. Ennek kapcsán azzal vádolta Kunt, hogy ,,a jelszava- 
kat nem megtalálja, hanem kitalálja", s ennek logikus következményeként bírálta 
az 1926-os köztársasági jelszót, amelyeket szerinte az Internacionálé elvetett 
(ez azonban tévedés volt). Nagy figyelmet szentelt egyúttal Kun egyik, az ok- 
tóberi forradalom 10. évfordulójára készült s az Új Márciusban megjelent írásá- 
nak, amelyben a jelszavak tárgyalása mellett stratégiai problémák is szerepeltek. 
Mondanivalójához azonban csak részben használta fel Kun állításait vagy vetette 
el őket, amikor elmarasztalását megfogalmazta. Nem tért ki pl. arra, hogy Kun 
arról is írt: a forradalmi jelszavakat nem mindenkor azért adják ki, mert azonnal 
realizálni akarják őket, hanem arra is szolgálnak, hogy a mindennapi harcot ösz- 
szekössék a távolabbi, a forradalmi, a történelmi célokkal." 


"9 Új Március, 1927. Jubileumi szám. 6-13. o. 

Ugyanakkor Alpári valójában formális okokkal próbálta indokolni, miért el- 
fogadhatatlan Kunnak az az álláspontja, hogy a jelszóba sűrűsödik össze, kon- 
centrálódik , a forradalmi osztálynak és vezető pártjának elmélete, programja, 
stratégiája, taktikája". Az októberi forradalom hármas jelszava, a , Béke, kenyér, 
szabadság!" azért nem fejezhette ki a bolsevik párt stratégiáját és taktikáját, 
mondotta Alpári, mert ezeket bármilyen pacifista párt is elfogadhatná. A , Földet 
a parasztnak!" jelszó pedig azért nem, mert szociálforradalmár követelés volt. 
A , Minden hatalmat a szovjeteknek!" jelszó is csak némileg mondható bolse- 
viknak, tette hozzá, mivel a szovjetekben a bolsevikok mellett a szociálforradal- 
márok és a baloldali mensevikek is benne voltak. 

Majd ezután a KMP jelszavát illetően kétségbe vonta, helyesen értelmezte-e 
Kun az általa idézett lenini következtetést: , Minden egyes jelszót egy bizonyos 
politikai helyzet különös sajátosságainak egészéből kell kivonni." Szerinte ugyan- 
is Kun azt nem értette meg, hogy Leninnél éppen a különlegesen van a hang- 
súly. Így, vonta le a következtetést, nem felel meg a tényleges, a konkrét ma- 
gyarországi helyzetnek, mivel nem más, mint a proletárdiktatúra álneve a KMP 
jelszava. S mivel a , Munkáskormány, ami központi jelszó Magyarország mai 
helyzetében" - illúzió, nézete szerint , a Köztársaság, élén a munkás-paraszt kor- 
mánnyal" nem lehet több a lenini értelmezésű forradalmi frázisnál. ,,A forra- 
dalmi íÍrázis a forradalmi jelszavak ismétlése az objektív körülmények számba- 
vétele nélkül... A jelszavak nagyszerűek, elragadók, felemelők, csak éppen a 
talaj hiányzik alóluk — íme a forradalmi fÍrázis lényege.""! 

Amint Alpári gondolatmenetéből kiderül, nemcsak a jelszó tartalmi értel- 
mezésében volt eltérés a KMP-nek e periódusban kialakított álláspontja és Al- 
pári értékelése között, hanem a tekintetben is, hogy Alpári feltételezte: a KMP 
vezetése az adott helyzet közvetlen feladatának tartja a jelszó realizálását. Ezt 
támasztja alá egyébként Lippai Zoltán augusztus 14-én kelt levele is, amely 
szerint Alpári kijelentette: , jelszavaink túlzottak, nem felelnek meg az adott 
helyzetnek, a fiatalok fejét megzavarják, mire ezek még nagyobb túlzásokba es- 
nek"."" Ebből következően az is nyilvánvaló, hogy a jelszó szerepéről is eltért a 
KB és Alpári felfogása. A vele folytatott augusztus 12-i vitában a hangsúly a 
köztársaság követelésének a realitására helyeződött. 

Végül, Alpárinak a forradalom-felfogással kapcsolatos megjegyzése Kun- 
nak a Komintern kongresszusi programbizottságában elhangzott felszólalásával 
volt kapcsolatos. Erre a magyar delegáció 1928. augusztus 2-án választott prog- 
ram-albizottságának (ennek Kun, Révai, Váradi és Varga Jenő volt a tagja)" 
jóváhagyásával került sor," anélkül azonban, hogy az egész magyar delegáció- 


"1 o. 5. o. - Az idézet Lenin 1918. februári írásából való, amit a Pravda 1927. december 
22-én közölt. V. I. Lenin Összes művei. 35. k. Kossuth Könyvkiadó 1972. 347. 1. A forradalmi 
ífrázisról. 

" PI Archívum. 500. f. 1/83. 6. e. . 

" To. 500. f. 1/73. ő. e. 3. 1. Jegyzőkönyv a KMP-nek a Kommunista Internacionálé 
VI. kongresszusára küldött delegációja 1928. augusztus 2-án tartott üléséről. 

"6 TJo. Jegyzőkönyv a KMP által a KI kongresszusára küldött delegáció program-albizott- 
ságának 1928. augusztus 7-én tartott üléséről. 


nak előzetesen a véleményét kérték volna. Emiatt augusztus 10-én a delegáció 
plénuma Alpári felszólalása után formailag helytelennek tartotta és elmarasztalta 
Kun és a program-albizottság eljárását." 

Amint a KMP program-albizottságának augusztus 7-i üléséből kitűnik, a 
Kun által előadott téma: a forradalmi háború jogossága, illetve a forradalom izo- 
láltsága a jövőben, a Komintern-programmal kapcsolatban vetődött fel. Ha- 
sonlóan a fasizmusnak, a hadikommunizmusnak, a föld nacionalizálásának a 
problémájához," illetve ahhoz a kérdéshez, hogy a proletárdiktatúrára való át- 
menet szempontjából helyes-e három csoportba osztani az országokat, s Ma- 
gyarország melyik csoportban helyezkedik el. 

Amint Varga Jenő megjegyezte"" s Kun is utalt rá, " a KMP program-albi- 
zottságának forradalomfelfogása lényegében megegyezett Sztálinnak az 
SZK(b)P Központi Bizottsága 1928. júliusi plénumán kifejtett véleményével. 
Sztálin ugyanis egyrészt azt mondta, hogy különbséget kel! tenni a földrajzi és 
a politikai elszigeteltség között, a kettőt nem szabad összekeverni. Másrészt, 
hogy az intervenciósok támadásának a kivédése nem jelenti szükségszerűen a 
területi kapcsolat megteremtését a forradalom országával. S ebben az értelemben 
, elszigetelt proletárforradalmak már nem lehetnek és nem is lesznek"." Kun is 
arról szólt, a magyar delegáció elképzelhetetlennek tartja, hogy a jövőben elszi- 
getelt proletárforradalmakra sor kerülhet. S hozzátette, még az 1919-es magyar 
proletárforradalom is csak feltételesen volt elszigetelt, mivel a földrajzi elszige- 
teltséget is csak feltételesnek lehet tekinteni. Úgy látta, a földrajzi és a politikai el- 
szigeteltség felvetése csak negatív hatású lehet." Alpári szerint viszont ez troc- 
kista álláspont, mert ha a politikai és földrajzi izoláltság mellett nem jöhetnek 
létre szovjetköztársaságok, akkor megteremtésük csak egyszerre lehetséges a vi- 
lágforradalom eredményeképpen. Ezzel azonban mellőzzük Lenin tanítását az 
egyenlőtlen fejlődésről -— mondta Alpári. Ugyanakkor egy iyen folyamat csak 
forradalmi háború következménye lehet, amely csupán úgy képzelhető el -— s 
szerinte Kun ilyen forradalmi háborúra gondolt -, hogy addig folytatják, amíg 
fennáll a földrajzi és politikai izoláció. Ez pedig a Trockij-féle permanens for- 
radalom." 

Egyébként a Berei és Révai által készített szeptemberi tájékoztató tanúsága 
szerint Alpárinak nem ez a jogosan vitatható és elutasító értelmezése, s nem is 
a köztársaság jelszavával kapcsolatos álláspontja okozta a fő problémát a Komin- 


" Ld. Uo. Jegyzőkönyv a KMP által a KI VI. kongresszusára küldött delegáció 1928. 
augusztus 10-i üléséről. - A formális elmarasztalás azt jelentette, hogy a delegáció felülbírálta 
már elfogadott álláspontját, mely szerint a delegációt csak akkor kell megkérdezni, ha a 
program-albizottság határozata nem egyhangú. 

" To. 1/73. ő. e. 

" Uo. 500. f. 1/83. ő. e. 

"5 To. 500. f. 1/73. ő. e. Jegyzőkönyv a KMP által a KI VI. kongresszusára küldött 
delegáció 1928. augusztus 10-i üléséről. 

" Ld. J. V. Sztálin Művei. 11. k. Szikra 1950. 160-161. o. 

4 pl Archívum. 500. f. 1/83. ő. e. 

"1 To.; Uo. 500. f. 1/73. ő. e. Jegyzőkönyv a KMP által a KI VI. kongresszusára küldött 
delegáció 1928. augusztus 10-i üléséről.; Uo. Berci Andor és Révai József 1928. szeptember 
8-i levele a Cseh-Német Országos Titkárság kibővített üléséről. 


tern Cseh-Német Országos Titkárságának ülésén. Természetesen azért ezeket 
sem tartották jelentéktelen kérdésnek. A trockista váddal szemben pl. Révai is 
föllépett a KMP delegációjának augusztus 10-i plénumán, "? az augusztus 12-i 
Komintern tárgyaláson pedig Kun"? mellett sor került Varga már említett tilta- 
kozására is. A köztársaság jelszavának helyessége mellett a delegáció augusztus 
8-i ülésén Vándor Róth és Váradi is felszólalt," s Kun is hivatkozott Leninnek a 
portugál forradalommal kapcsolatos megjegyzésére." Ezen kívül a magyar dele- 
gáció augusztus 13-i ülésén, ahol állást foglalt a Komintern Cseh-Német Or- 
szágos Titkárságának a 12-i tárgyaláson történt megbeszéléséről, a jegyzőkönyv 
szerint egyenlő súllyal esett latba ez a két kérdés a másik kettővel, és mind a négy 
Alpári által bírált álláspontról vitát kívántak rendezni."" A delegációnak az orszá- 
gos titkársághoz küldött átiratában is Alpári négy opportunista nézetéről van 
szó." 

A középpontba került, már tárgyalt másik két kérdés vitája augusztus 12-én 
valójában már az első napirenddel megkezdődött. Révai a magyarországi politikai 
helyzetről szóló jelentésének bevezetőjében ugyanis foglalkozott a magyar állam 
fasiszta jellegével és a szociáldemokrata párttal kapcsolatos ellentétes álláspon- 
tokkal. Megállapította: az államhatalom jellege különbözik a világháború előtti- 
től, amely lényegében egy szokásos elnyomó gépezet volt, erős feudális marad- 
ványokkal elegyítve. A jelenlegi hatalom ugyan kiszorította pozíciójából az ellen- 
forradalom első szakaszában a politikai hatalmat megszerző városi és falusi kis- 
polgárságot - tette hozzá -, amely a felfegyverzett tisztek és a deklasszált intelli- 
gencia különböző szervezeteinek segítségével uralkodott. De a finánctőke által 
összefogott nagyburzsoá és nagybirtokos osztályok szövetségének a hatalma, 
a bethleni konszolidáció be is építette az államhatalom szféráiba e rétegek kép- 
viselőinek jó részét, és szerepet játszanak a különböző illegális szervezetek is. 
Falun is folyik a fasizálás. Ugyanakkor a kormány megpróbálta az olasz mintát 
is alkalmazni a magyar munkásmozgalomban, bár ezt a nyílt fasiszta utat 1926- 
ban nem sikerült megvalósítania. Ez azonban nem jelenti, hogy a kormányzat a 
direkt államosítás helyett az MSZDP-vel való kompromisszum útján ne keresne 
más módszereket, hogy az állam segítő szerveivé változtassa a szakszervezeteket. 
Ezért teljesen hamis az a vélemény — hangoztatta —, mely szerint az állam nor- 
mális elnyomó gépezetként működik és nem különbözik a háború előtti állam- 
tól." 3 

Ezt az álláspontot támasztották alá, egészítették ki a második napirendi 
pontnál azok a hozzászólások, amelyekre a már többször említett 1928. szeptem- 
ber 8-i levél utal. Mivel azonban ezeket Kun és Lengyel Gyula hozzászólásának 


s To. 500. f. 1/73. 6. e. 

5 Uo. Berei Andor és Révai József 1928. szeptember 8-i levele a Cseh-Német Országos 
Titkárság augusztus 12-i kibővített üléséről. 

94 To. Jegyzőkönyv a KMP által a KI VI. kongresszusára küldött delegáció 1928. augusz- 
tus 8-i üléséről. 

5 To. 500. f. 1/83. ő. e. Alpári beadványa a Kominternhez. 1928. augusztus 25. 

16 To. 500. f. 1/73. ő. e. 

§" To. 500. f. 2/144. ő. e. An das Lándersekretáriat.; Uo. 1/73. A KMP-delegáció 1928. 
augusztus 16-i ülésének a jegyzőkönyve. Révai javaslata. 

6 To. 500. f. 1/79. ő. e. Bericht des Genossen Kemény. 


egy-két megállapításán kívül konkrétan nem ismerteti, csak azt tudjuk, hogy Kun 
kiállt a Horthy-rezsim bonapartista rendszerként való jellemzése mellett, s 
megállapította, hogy a magyar fasizmusnak különböző sajátosságai vannak. 
Azt is megemlítette, hogy a kispolgárságtól a hatalmat a nagytőkés és a nagybir- 
tokos osztály vette át. Szólt a szociális demagógiáról, s arról, hogy a fasizmus léte- 
zését nem lehet jogi kritériumok (önkéntes vagy kötelező) alapján eldönteni, ahogy 
Alpári gondolja. Azt sem lehet elfogadni — mondotta -, hogy a parlamentnek 
felelős kormány léte eleve kizárja a fasizmust. Megállapítható, a parlament , csak 
kulissza" s létezik a fasizmusra jellemző egységes párt is. Lengyel is, akinek 
egyébként voltak fenntartásai a vezetőség iránt, szintén arról beszélt: , Erős 
fasiszta tendenciák vannak Magyarországon. "" 

Ami a szociáldemokrata pártot illeti, Kun helytelenül mensevizmusnak ne- 
vezte a szociáldemokrata párt ellenzéki pártként való megítélését, ennek ellenére 
a KMP nem változtatta meg júliusi plénuma által adott értékelését. Amikor 
Révai elutasította és hamis álláspontnak nevezte azt a véleményt, hogy a szociál- 
demokrata párt átlagos kispolgári ellenzéki pártnak tekinthető, megismételte a 
plénum álláspontját: nem mondható, hogy a szociáldemokrata párt fasizálása 
már 1009/-ig befejeződött volna. Utalt a vitára, amely erről a kérdésről a júliusi 
plénumon kibontakozott, szót ejtve azokról a már általunk ismertetett tényezők- 
ről is, amelyek a plénum szerint akadályozták, hogy az MSZDP a fasizmus irá- 
nyába fejlődjön, s amelynek a következménye a fasizmus és a liberalizmus kö- 
zötti ingadozás. A plénum téziseinek megfelelően vizsgálta a választójogi blokk 
kérdését is. Ugyanakkor megismételte, hogy a szociáldemokrata vezetőség az 
állam fasiszta munkáspolitikáját támogatja." 

Révai a továbbiakban a párt politikájának fő vonaláról adott képet és az ál- 
talunk már ismertetett álláspont alapján tért ki az MSZMP, a munkásmozgalom- 
ban mutatkozó likvidátori jelenségek, a mélypont, a baloldali egységíront, s a 
szociáldemokrata párt szakadásának a problémájára." Ugyanakkor, mivel a pa- 
rasztságot az ellenforradalom dezorganizálta, a kisgazdapárti vezetők pedig 
korrumpálódtak, szükségesnek tartotta egy olyan parasztpárt megszervezését, 


$9 TJo. 500. f. 1/73. ő. e.; Uo. 2/209. 6. e. Kun 1929. január 26-i levele a KÜB-höz. - 
Kun beszéde nem maradt fenn. 

to TJo, 500. f. 1/79. ő. e. Bericht des Genossen Kemény. - Ez a gondolatmenet 
nagyjából megegyezett a KI VI. kongresszusán is elmondott felszólalással. Arra a kérdésre: 
s hiberális munkáspárt-e még a magyar szociáldemokrácia ?"?, Révai a következőképpen vála- 
szolt: , Azt hisszük, hogy ezzel a jelöléssel már nem lehet kimerítően jellemezni. Egy ilyen 
szociáldemokrácia azon az úton halad, hogy liberálisból fasiszta munkáspárttá alakuljon, ide- 
oda ingadozik egy liberális és egy fasiszta munkáspárt politikája között." Az általános helyzetre 
vonatkozóan pedig megjegyezte: a szituáció olyan, hogy most nem a burzsoázia, hanem a szo- 
ciáldemokrácia ingadozik , egy liberális és egy fasiszta munkáspárt politikája között". (Inpre- 
korr, 1928. augusztus 4. Berlin. 1424. o. Fortsetzung der Diskussion zum Referat des Gen. 
Bucharin, Genosse Kemény, Ungarn.) 

"! L.: Uo. 500. f. 1/79. ő. e. 

amely Áchim pártjához lenne hasonló, kommunális programja lenne s miként 
a századelőn, a nagy paraszti városokra támaszkodna."? 

A Komintern képviselői nem tartották elég önkritikusnak a magyar helyzet- 
ről adott tájékoztatást, a beszámolóknál ellentmondásosabbnak ítélték a párt 
helyzetét," s óvtak az ellentétek kiélezésétől. Alpárival azonban továbbra is 
együttműködést ajánlottak, bár elhatárolták magukat nézeteitől. Lényegében a 
párt politikai vonalával értettek egyet. A magyar delegáció értékelése szerint Al- 
pári vereséget szenvedett, a Kominternnek adott jelentés tudomásulvétele a 
pártvonal elfogadását jelentette." Alpári ugyan 1928. augusztus 30-i beadványá- 
ban fenntartotta álláspontját a fasizmus, a szociáldemokrácia és a köztársaság 
kérdéséről," a KÜB azonban szeptember 8-án elhatározta a júliusi plénum té- 
ziseinek megjelentetését a Kommunista c. lapban,"" s a vitatott kérdések is az 
eddig kialakított álláspont szellemében jelentek meg a KMP dokumentumai- 
ban. 

Ugyanakkor 1928. szeptember 7-én a Komintern Nyugat-Európai Irodá- 
jának (Kommunistische West-Europáische Westbüro) javaslatára a Komintern 
Politikai Titkársága határozatot hozott, hogy a közeljövőben össze kell hívni a 
KMP II. kongresszusát. Előírta, hogy a küldötteket lehetőleg választani kell, a 
Központi Bizottság összeállításánál ki kell küszöbölni a csoportérdekeket. 
Ugyanakkor az erők koncentrálása céljából be kell vonni azokat is, akik az el- 
múlt időszakban eltértek néhány szervezeti kérdésben a KB vonalától. Egyúttal 
közölte, hogy a Politikai Titkárság részt kíván venni az előkészületekben."" E 
határozat végrehajtása érdekében kapott Lukács György, Orosz Nándor és Kun 
Béla megbízást, hogy a kongresszus egy-egy tézistervezetét dolgozzák ki. 

A későbbi események jelzik, a Komintern-határozattal a vitának csak az első 
szakasza zárult le a KMP-ben. A kongresszus előkészítése során a Szántóval való 
nézeteltérés újból előtérbe került és az Alpári képviselte állásponttal együtt 
újabb problémákhoz vezetett a KMP vezetőségében. Ez jelentősen befolyásolta 
a vezetők egymáshoz való viszonyát, a politikai irányvonal kidolgozását, a , Blum- 
tézisek" megírását, sőt a tézisek , sorsának" alakulását is. Ennek bemutatása 
azonban már újabb tanulmány feladata lehet. 


" To. - Révai egyébként 1928. július 25-én a KI VI. kongresszusán arról beszélt a ma- 
gyar delegáció nevében, hogy a fasizálás megakadályozása, s más okok végett a kommunisták- 
nak olyan szervezeti formákat kell kialakítaniuk, , amelyek a paraszttömegeknek a balratolódá- 
sát . . . differenciálódását, szervezeti degradálódását számba tudja venni". (Inprekorr, 1928. 
augusztus 4. Berlin, 1424. o. Fortsetzung der Diskussion zum Referat des Gen. Bucharin, 
Genosse Kemény, Ungarn.) 

3 Orosz Nándor, Bergmann József és Csapó beszámolóit 1.: Uo. 500. f. 1/79. 6. e. 

94 TJo. 500. f. 1/73. ő. e. -— Berei Andor és Révai József 1928. szeptember 8-i levele a 
Cseh-Német Országos Titkárság augusztus 12-i kibővített üléséről.; Uo. Jegyzőkönyv a KMP 
által a KI VI. kongresszusára küldött delegáció 1928. augusztus 13-i üléséről. 

, TJo. 500. f. 1/83. ő. e. 

9 To. 500. f. 1/87. ő. e. 

"" TJo. 500. f. 2/721. ő. e. és 1/92. ő. e. A KÜB 1928. szeptember 28-i levele a Titkár- 

Közlemények 


SZÁNTÓ FERENC 


AZ 1925. ÉVI TÍZHETES TATABÁNYAI 
BÁNYÁSZSZTRÁJK 


Történeti irodalmunkban több utalás, hivatkozás található az 1925. évi tízhetes 
tatabányai bányászsztrájkra, de a téma fontosságához illő értékelés és elemző 
feldolgozás eddig még nem jelent meg. Az egyes utalások,! sőt a valamivel 
részletesebb leírások" is alapvetően illusztratív jelleggel, csak a sztrájk gaz- 
dasági, szociális vonatkozásait és a bányászszakszervezet vezetőinek káros ma- 
gatartását emelik ki, amit önmagában véve a téma helyes, tényszerű megkö- 
zelítésének tarthatunk, hiszen a kiváltó okot valóban ezek a tényezők alkották. 


: Csak a fontosabbakat említve: Munkásmozgalomtörténeti Lexikon. Kossuth Könyv- 
kiadó 1972. 584. o. (Itt említjük mcg, hogy a Lexikon idézett szócikke tévesen 1924-re datálja 
az eseményt.); Berenrd T. Iván-Ránki György: Magyarország gazdasága az első világháború 
után. 1919-1929. Akadémiai Kiadó 1966. 442. o. 

! A sztrájk eseményeinek, valamint a sztrájk gazdasági, szociális vonatkozásainak legrész- 
letesebb feldolgozását eddig Kubitsch Imre , A magyar bányamunkásság küzdelmei, 1919-1933" 
(Kossuth Könyvkiadó 1965.) című monográfiája adta (141-146. o.), mely a magyarországi 
bányamunkás-mozgalom történetének vizsgálata során több adattal, forrás bemutatásával a tata- 
bányai bányamunkásság életviszonyaira és szociális helyzetére is utal. Röviden a munkásmoz- 
galom általános összefüggéseit szem előtt tartva, öt oldal erejéig a tatabányai tíz hetes sztrájk 
eseménytörténetét is összefoglalja, kiemelve a Bányamunkás Szövetség vezető tisztségviselői- 
nek osztályáruló, sztrájkleszerelő szerepét, valamint a sztrájk kudarcában játszott felelősségét. ; 
Nemes Dezső: Magyarország a viszonylagos tőkés stabilizáció első éveiben, 1924-1926 (Meg- 
jelent: Iratok az ellenforradalom történetéhez, 1919-1945. III. k. Bevezető tanulmány. Kos- 
suth Könyvkiadó 1959.) c. tanulmányában az ország 1924-1926 közötti belpolitikai helyzetét 
elemezve ugyancsak tárgyalja a tatabányai sztrájk kitörésének gazdasági, szociális vonatkozá- 
sait, s két oldalon át ismerteti a sztrájk fontosabb eseményeit is, rámutatva a bányászszakszer- 
vezet felelős vezetőinek a sztrájk leszerelése érdekében tanúsított kétszínű politikájára (Il.: 
108-110. o.). — A helytörténeti irodalomban első ízben Bárdos László: Bányászszív és bányász- 
ököl (Tatabánya munkásmozgalmának története a bányanyitástól a felszabadulásig, 1896—-1945. 
Kiadta: Tatabánya Városi Tanács, 1958.) c. rövid összefoglaló munkájában találunk mind- 
össze egyoldalnyi (57-58. o.) ismertetést a sztrájkról. Ez a mű, sajnos, bár helytörténeti mun- 
ka, a sztrájk történetét kutatók vagy az iránta érdeklődők számára ma már annyi ismeretet sem 
nyújt, mint az előbbi két munka. Hasonló szűkszavúsággal tárgyalja a sztrájk körülményeit, 
eseményeit a Tatabánya története (Kiadta: Tatabánya Városi Tanács, 1972.) c. kétkötetes 
városmonográfia I. kötetének idevágó fejezete is (írta: Ravasz Éva). A kétoldalnyira sűrített 
leírás (1.: 187-189. o.) nagyobbrészt Kubitsch Imre fentebb idézett művének megállapításait, 
adatait adaptálja (némelyiket pontatlanul!), s így a sztrájk historiográfiáját kutatók vagy az 
iránta érdeklődők számára ugyancsak nem nyújt semmivel sem több ismeretet, mint Kubitsch 
Imre monográfiájának e sztrájkra vonatkozó részei. 


A források jelenlegi ismeretszintjén azonban nem tekinthettünk el olyan további 
dimenziók vizsgálatától sem, melyek az indítékok gazdasági, szociális összete- 
vőin kívül fényt deríthetnek a sztrájk szerteágazó politikai következményeire 
is. A sztrájkharcra vonatkozó források alapján ugyanis már elöljáróban jelezhet- 
jük: e heroikus bányamunkás megmozdulás 1925-ben - a magyarországi ellenfor- 
radalmi rendszer gazdasági konszolidációja és politikai megszilárdulása idősza- 
kában - lokális jellege ellenére sem maradt meg csak helyi érdekű eseménynek, 
a nyolcórás munkaidő megvédéséért indított munkásmegmozdulásnak. A sztrájk 
— mint látni fogjuk — pár nap után olyan belpolitikai indikátoreseménnyé vál- 
tozott, amely — ha rövid ideig is — ismét mozgásba lendítette a Bethlen István 
nevével fémjelzett uralmi rendszer jobb- és baloldali ellenzékét. 

A 60 évvel ezelőtti sztrájk fordulatai ezen túlmenően igen szemléletesen 
mutatták meg az MSZDP-n belül a peyerista vezérkar által irányított refor- 
mista politikai vonalvezetés gyengéit és az e vonalvezetéssel egyetértő szakszer- 
vezeti vezetők sztrájkleszerelő taktikájának belső összefüggéseit. Tatabányai 
vonatkozásban kiemelhetjük, hogy a korábban oly jelentős ütőerőt képező, jól 
szervezett helyi szociáldemokrata bányamunkásmozgalom dezorganizációja, 
tömegerejének szétmorzsolódása az 1920-as évek végére részben e politika kon- 
zekvenciájaképpen következett be. 

A sztrájkot közvetlenül a bányaigazgatóság 1925. január 30-i keltezésű hir- 
detménye robbantotta ki. , Hivatkozással a január 9-én megtartott bértárgya- 
láson történt kijelentésekre — szólt a hirdetmény - és a tárgyalásról felvett jegyző- 
könyvre, valamint az érvényben levő munkarendszabályokra, amelyek a munka- 
helyeken való fölváltást világosan kimondják, tudomására hozzuk a munkásság- 
nak, hogy február 3-tól kezdődően a munkahelyen való fölváltást életbe léptet- 
jük. Figyelmeztetjük a munkásságot, hogy idevágó intézkedéseink be nem tar- 
tása a munkarendtartás szerinti büntetést vonja maga után."? 

A hirdetményt február 3-án reggel függesztették ki az egyes bányaüzemek 
bejáratánál, s a munkába érkező bányászok körében érthető izgalmat váltott ki, 
hiszen ha a munkahelyen való fölváltást a bányaigazgatóság valóban rájuk 
kényszerítheti, akkor ezzel a munkaidőt minimum egy órával meghosszabbít- 
ják. A meglepetés első pillanatai után az összegyűlt munkások abban állapodtak 
meg, hogy egy szakszervezeti bizalmiakból álló küldöttség felkeresi a bányaigaz- 
gatót, és magyarázatot kér az igazgatóság egyoldalú intézkedésére. 

E megállapodás után a bányászok a korábbi rendnek megfelelően leszálltak 
a bányába, a bizalmiak küldöttsége pedig a bányaigazgatóságra ment, hogy egy- 
oldalú döntésének megváltoztatására bírja. A bányaigazgatóság azonban minden 
tárgyalás elől elzárkózott, kijelentve, hogy a döntés megmásíthatatlan, s hogy a 
bányaigazgatóság ragaszkodik a hirdetményben közölt rendelkezések betartásá- 
hoz. Az igazgató nyomatékosan közölte még a küldöttekkel, hogy aki a rendelet 
ellen vét, azt súlyosan meg fogják büntetni. A büntetések mértékéről kijelen- 
tette: , Az ellenőrző bárcaszekrényeket közel a munkahelyhez helyezik el és azo- 
kat 6 órakor, illetve 2 órakor, vagy 10 órakor bezárják. Aki azután jön, az elké- 


" Népszava, 1925. február 8.; Bányamunkás, 1925. február 14. 

settnek tekintendő és az első alkalommal 2 aranykorona (34 000 korona) bünte- 
tést szabnak ki, a második alkalommal 5 aranykorona büntetést, de minden 
egyes elkésésnél egyúttal haza is küldik, úgy hogy műszakja is elvész. Amennyi- 
ben harmadszor elkésik, úgy elbocsátják. A kiszállásnál a bárcaszekrényeket 
6 óra 10 perckor nyitják ki, aki pedig előbb ér a szekrényhez, ha mindjárt egy 
perccel is, ugyanazon büntetésben részesül, mint a leszállás esetén."" 

A reggeli műszakban dolgozó bányászok ezekről az intézkedésekről még 
nem tudtak, így az addigi gyakorlatnak megfelelően délután 3/4 2-kor mun- 
kahelyüket elhagyva a felvonóhoz igyekeztek. Útjukon azonban felvigyázók 
tartották föl, akik a bányaigazgatóság rendelkezésére hivatkozva fölszólították a 
munkásokat, hogy a siklók bejáratánál felállított ellenőrző szekrényekből akasz- 
szák le a pléhjegyeket és vigyék magukkal a külszínen levő szekrényekhez, s 
ott adják le azokat. A felvigyázók azonban a földalatti ellenőrző szekrényeket - 
a kapott utasításnak megfelelően — csak 2 óra után 10 perccel voltak hajlandók 
kinyitni. A munkásokat, akik még nem tudtak a bizalmiak és az igazgatóság kö- 
zött folyó tárgyalás eredményéről, fölháborította ez az eljárás, és többen úgy dön- 
töttek, hogy a lejtaknán, gyalogszerrel hagyják el a bányát. 

A munkásoknak ez a csoportja még találkozott a délutáni műszakba igyekvő 
bányászokkal, akik — miután értesültek a történtekről — már le sem szálltak a 
bányába, ehelyett nyomban egy rögtönzött értekezletet tartottak. A szenvedélye- 
sen vitatkozó munkásokkal az időközben odaérkezett bizalmiak közölték, hogy 
az igazgatóság elutasította kérelmüket és nem hajlandó semmilyen engedményre 
sem. Erre a jelenlevők szabályszerű szavazással úgy döntöttek, hogy sztrájkba 
lépnek. 

A délutáni műszak sztrájkbalépése azonban még csak öt bányaüzemet érin- 
tett, a bányaigazgatóság ugyanis — taktikai meggondolásból - az idézett hirdet- 
ményt a többi bányaüzemnél (nevezetesen az [/a., II., III., IV., VI. aknán) 
nem függesztette ki, ennek következtében az itteni munkások délután 2-kor 
még munkába álltak és este 10 óráig dolgoztak. Az éjjeli műszak munkásai azon- 
ban - mindenről tudomást szerezve — már nem vették fel a munkát, s így 1925. 
február 3-án este 10 órakor Tatabánya bányaüzemeiben általános lett a munka- 
beszüntetés. 

Ezekkel az eseményekkel kezdődött el a magyarországi bányászatban egye- 
dülálló tízhetes tatabányai bányászsztrájk, amelyről azonban ezen a februári 
estén még senki sem tudta, hogy milyen hosszú lesz, s milyen eredménnyel ér 
véget. A munkások nagy többsége azt remélte, hogy a Bányamunkás Szövetség 
vezetőinek sikerül megnyugtató megállapodást kötni a bányaigazgatósággal, s 
így nem ismétlődnek meg az 1924 májusában kirobbant öthetes sztrájk meg- 
próbáltatásai, szenvedései. Nem sokkal később azonban bebizonyosodott, hogy 
ezek a remények minden reális alapot nélkülöztek. 

A munkahelyen történő felváltás elrendelésének időzítése nem ötletszerű- 
en történt. A társulat vezetői — mérlegelve a hazai szén iránt 1924-ben bekövet- 
kezett nagyarányú keresletcsökkenést, a széntermelés visszafogásának szük- 


§ Bányamunkás, 1925. február 14. 

ségességét, s nem utolsósorban az így még kiszolgáltatottabbá váló munkásság 
feltételezhető kisebb ellenállóképességét — 1924-1925 fordulóján alkalmasnak 
tartották az időt arra, hogy keresztülvigyék a nyolcórás munkaidő meghosszab- 
bítását. 

A Tanácsköztársaság leverését követően a nyolcórás munkaidő volt az 
egyetlen vívmány, amit sikerült a munkásosztály számára megmenteni, melyet 
a felülkerekedő ellenforradalom, s az egymást követő ellenforradalmi kormá- 
nyok sem tudtak semmissé tenni. Igaz, 1922-1923-tól egyre több iparágban 
találkozunk a nyolcórás munkaidő nyílt vagy burkolt meghosszabbításával," a 
nagyobb szénbányáknál azonban erre 1925-ig nem került sor. A bányatársula- 
tok erőteljesebb támadására ezen a téren csak a széndekonjunktúra beköszön- 
tével érett meg a helyzet. A támadást jelentős mértékben megkönnyítette az a 
sajátos magyarországi helyzet is, hogy Európában (Albánián és Törökországon 
kívül) Magyarország volt az az ország, ahol még nem iktatták törvénybe a nyolc- 
órás munkaidőt, de ösztönző volt Németország példája is, ahol a munkaidő 
törvényes szabályozottsága ellenére 1924-ben ismét 9-10 órára emelkedett a 
munkaidő." j 

Vida Jenő, a Magyar Általános Kőszénbánya (MÁK) Rt. vezérigazgatója 
már a munkaadók 1924. december 1-i értekezletén kertelés nélkül kijelentette: 
s . A Mostani időben úgy látszik, nem jár semmi nehézséggel a kellő szigor- 
nak, a munkarendszabályok szerinti fegyelmezésnek bevezetése"." Vida e szigo- 
ron elsősorban a munkaidő meghosszabbítását értette, amit később , a munka- 
helyen való fölváltás bevezetésének" tetszetősebb formulájában igyekezett el- 
fogadhatóbbá tenni a nyilvánosság előtt, de amiről mindenki tudta, hogy az nem 
más, mint a nehezen kiharcolt nyolcórás munkaidő eltörlése — más kifejezéssel. 
December elején azonban — bármennyire is egyetértettek Vida Jenő elképzelései- 
vel a munkaadók - a megvalósítás hogyanjának kérdésében, különféle aggályok 
miatt nem tudtak megegyezni." Vida Jenő viszont ekkor már véglegesen döntött 
arról, hogy elgondolásait — ha kell — egyedül is véghez viszi. 

A kérdés ezután már csak az volt, hogy ennek bejelentésére milyen konkrét, 
a munkások várható ellenszegülését is tompító ürügy szolgálhatna hivatkozási 
alapul. Az ürügyre nem kellett sokáig várni. 

A tatabányai munkások decemberben azzal a kéréssel fordultak a bánya- 
igazgatósághoz, hogy az addigi 195 94-os drágasági pótlékot a létfenntartási 
cikkek változó árainak megfelelő arányban emelje föl. Vida, a társulat december 
22-i végrehajtó bizottsági ülésén ismertetve a kérelmet, kijelentette, hogy azt 
a többi bányatársulat vezetőinek közös értekezletén szándékozik tüzetesebben 
megvizsgálni. Ugyanakkor elmondta: , Az ügyvezetőség azon az állásponton 
van, hogy a kérést el kell utasítani, a munkásság pedig felszólítandó volna, hogy 


! Berend T. I.-Ránki Gy. id. mű, 441—442. o. 

" Gilbert Badia: Németország tegnap és ma. 1917-1962. Kossuth Könyvkiadó 1965. 
134-135. o. 

nagyobb teljesítmény, illetve a munkaidő meghosszabbítása által igyekezzenek 
nagyobb keresetre szert tenni."" 

1924 decemberében tehát már eldöntött tény volt a nyolcórás munkaidő 
meghosszabbítása, s nem feleltek meg a valóságnak Vidának és a tatabányai 
bányaigazgatóságnak azon későbbi állításai, melyek a munkahelyen való fölváltás 
életbeléptetését úgy magyarázták, hogy annak bevezetésével , munkaidő meg- 
hosszabbításról szó sincs", vagy hogy a munkaidő meghosszabbítása Tatabá- 
nyán , nem aktuális kérdés, és arra nincs is szükség"."" 

A munkaidő kérdését a társulat vezetői ettől az időtől kezdve úgy tekin- 
tették, mint amely elválaszthatatlan a bérkérdésektől, s tárgyalásaik során már 
csak abban az esetben voltak hajlandók érdemi megbeszélésekre, ha a két kérdés 
kapcsoltan szerepelhetett. Ezt a felfogást tükrözte az 1925. január 9-én a MÁK 
Rt. budapesti székházában megtartott tanácskozás menete is, ahol a nagy bá- 
nyatársulatok - a MÁK Rt., a Salgótarjáni Köszénbánya Rt., az Eszter- 
gom-Szászvári Köszénbánya Rt., az Észak-Magyarországi Kőszénbánya Rt. és 
az Első Dunagőzhajózási Társaság (pécsi szénbányák) -— vezetői, valamint a bá- 
nyászszakszervezet képviselői, élükön Peyer Károllyal, megvitatták a tatabányai 
munkások decemberi béremelési kérelmét. 

A tárgyalás során a bányatársulatok vezetői kijelentették, hogy csak arra az 
esetre engedélyeznek béremelést, , ha a munkásság kötelezi magát mostantól fog- 
va egymást ismét a munkahelyen felváltani . . . ""! E feltétel kikötése zavarba hoz- 
ta a bányászszakszervezet képviselőit, mivel jól tudták, hogy ha elfogadják a 
feltételt, az a munkásság körében olyan ellenállást vált ki, mely könnyen vezethet 
sztrájkharchoz, s esetleg a szakszervezet vezető tisztségviselőinek menesztésé- 
hez is. Peyer világosan látta ez utóbbi veszélyt, de a bértárgyalás kudarcának ve- 
szélyes ódiumát sem akarta magára vállalni. Ezért Vida javaslatát nem utasította 
el, de mint a napirendhez nem tartozó kérdést javasolta egy későbbi megbeszé- 
lés napirendjére tűzni. Meggondolatlanul kijelentette, hogy ebben az esetben a 
javaslatot , a munkásoknál támogatni fogják".!: 

Ezen igen fontos ígéret elhangzása után az értekezlet fülzjdsakésszái célját 
képező bérkérdésekben gyorsan megszületett a döntés. A tárgyaló felek meg- 
állapodtak abban, hogy a munkások alapbérére adott addigi 195 94-os pótlék 
arányát 1925. január 1-i hatállyal 10 94-kal felemelik. A szakszervezet képvi- 
selői örültek a sikernek, s arról elis felejtkeztek, hogy a béremelést Vida mi- 
lyen feltételhez kötötte. Nem így a bányavállalatok vezetői. 

A tárgyalásról felvett jegyzőkönyv szövegébe már fontos passzusként került 
be: , A munkások képviselői tudomásul veszik a vállalatok által kinyilatkozta- 
tott azon követelést, mely szerint a normális munkarend helyreállítása érdekében 
azon üzemeknél, ahol ez még nem történt meg, a munkások ezentúl a munka- 
helyen fogják egymást felváltani, úgy mint ez békeidőben volt, és ahogy ezt a 
munkarendszabályok előírják. A munkásképviselők kijelentik, hogy belátván azt, 


" OL Z 961-2-188. MÁK Rt. 1924. december 22-i VB-ülés ikv. 

miszerint a munkarend helyreállítása elkerülhetetlen, a vállalatok törekvését 
magukévá teszik, és azt saját körükben támogatni fogják." 

A bekezdés második mondatával a bányamunkás-szövetség vezetői nem 
értettek egyet, s azt javasolták, hogy az a következő megfogalmazásban kerül- 
jön a jegyzőkönyvbe: , A bányatársulatok képviselői bejelentik, hogy a normá- 
lis munkarend helyreállítása érdekében azon üzemeknél, ahol ez még nem tör- 
tént meg, a munkások ezentúl a munkahelyen fogják egymást felváltani, úgy 
mint ez a békeidőben volt, és ahogy ezt a munkásrendszabályok előírják. 
A munkások képviselői kijelentik, hogy ezen bejelentést az érdekelt munkások- 
kal megtárgyalják. Elvben nem elleneznek olyan intézkedéseket, amelyből a 
munkásságra nézve nem háramlik kár." Ezzel a megfogalmazással viszont a 
bányavállalatok vezetői nem értettek egyet, s ellenvetésükre a szakszervezet 
képviselői a következő korrekciót hajtották végre az általuk javasolt szövegen: 
A munkások képviselői kijelentik, hogy nem ellenezvén oly intézkedést, mely 
a munkások károsodása nélkül az üzemi rend céljait szolgálja, ezen bejelentést 
az érdekelt munkásokkal megtárgyalják." 

Vidáék azonban ezzel a fogalmazással sem értettek egyet, s végül úgy dön- 
töttek, hogy a január 9-i tárgyalásról hivatalos, mindkét tárgyaló fél által alá- 
írandó jegyzőkönyvet nem vesznek fel, a megállapodást és a kijelentéseket 
kölcsönösen tudomásul veszik és aszerint járnak el. Peyer ezzel kapcsolatban 
megjegyezte: ,,. . . a vezetőség az elintézés e módja ellen kifogást nem emel, és 
a maga részéről vállalja azon kötelezettségeket, melyek a tárgyalás alkalmával 
tett kijelentésekből folynak". 

A sztrájkot provokáló hirdetményben az igazgatóság gyakorlatilag Peyer- 
nek erre a kijelentésére hivatkozhatott. S mindezt -— taktikusan — olyan idő- 
pontban tette, amikor az 1924. december 31-én nyilvánosságra hozott Bethlen- 
Peyer-paktum hatására a szociáldemokrata tömegek körében országosan is, 
helyileg is a legnagyobb zavar, bizonytalanság és kiábrándultság uralkodott. 
A nevezett paktum nyilvánosságra hozatala komoly morális, bizalmi válságot 
okozott az MSZDP soraiban, s a párt vezetői — elsősorban Peyer Károly - 
nem győzött magyarázkodni a paktum megkötésének indítékairól. 

A társulat vezetői tehát — igen jó politikai érzékkel — éppen akkor rendelték 
el az új rendszabály bevezetését, amikor Peyerékkel szemben mind a hazai, mind 
a nemzetközi szociáldemokrata közvéleményben a legmagasabbra csapott az 
elégedetlenség hulláma, s a munkástömegek körében is a legnagyobb volt a 
zavar. Ilyen helyzetben a tatabányai munkások körében sem volt nehéz a 
bányászszakszervezet vezetői s elsősorban Peyer ellen megnyilvánuló bizalmat- 
lanságot, ellenszenvet kihasználni, sőt újabb , megállapodás "-ra való utalással 
ezt az érzést tovább mélyíteni. Mert az a mód, ahogyan a bányaigazgatóság 
a kifüggesztett hirdetményben a januári tárgyalásokra, jegyzőkönyvre, kijelen- 
tésekre hivatkozott, valóban nem tévesztette el célját. A munkások napokig a 
legnagyobb izgalommal tárgyalták a hirdetmény szövegét, mert , nekik semmi- 
féle tárgyalásról tudomásuk nem volt, legkevésbé olyanról, amelyen a hirdet- 

ményben közölt kijelentések megtörténtek volna"."" Ekkoriban nem egy mun- 
kásban felmerült a gyanú, hogy a bányamunkás-szövetség vezetői esetleg ki- 
játszották őket és érdekeiket elárulva, a munkahelyen való felváltás kérdésében 
a legilletékesebbek, a munkások megkérdezése nélkül egyeztek meg a MÁK 
Rt. vezetőivel."" A gyanú végleges eloszlatásáiíg öt hosszú napot kellett vár- 
niuk, mert Peyer Károly, az ügyben legilletékesebb vezető ezekben a napokban 
éppen Bécsben tartózkodott, hogy a Szocialista Munkásinternacionálé vezetői 
előtt adjon magyarázatot a II. Internacionálé berkeiben is általános felháboro- 
dást kiváltó Bethlen-Peyer-paktum részleteiről. A bécsi , audienciáról" február 
6-án hazatérő Peyert a tatabányai sztrájk híre kellemetlenül érintette, hiszen 
a paktum nyilvánosságra hozatala után a személyét ért támadások miatt enélkül 
is épp elég gondja volt. 

Peyer - hogy gyorsan pontot tegyen az ügy végére -, a tatabányai munká- 
sok véleményét ki sem kérve, február 7-én a Bányamunkás Szövetség több ve- 
zető tisztviselőjének kíséretében felkereste a MÁK Rt. vezetőit, hogy a korábbi 
gyakorlatnak megfelelően kompromisszumos egyezménnyel véget vessen a 
sztrájknak. A megbeszélés során felajánlotta, hogy amennyiben a társulat el- 
tekint a munkahelyen való felváltástól, akkor ő a bányamunkásokkal elfogad- 
tatja, hogy ezentúl a bányába való leszállás 6, 2 és 10 óra helyett 3/4 6-kor, 
3/4 2-kor és 3/4 10-kor, a kiszállás pedig 3/4 6, 3/4 2 és 3/4 10 helyett 6, 2 és 
10 órakor történjen. Ezt a burkolt félórai munkaidő meghosszabbítást tartal- 
mazó ajánlatot azonban a társulat vezetői nem fogadták el. Vida Jenő vezér- 
igazgató az igazgatósági tagokkal megbeszélve a javaslatot, kategorikusan ki- 
jelentette: ,,. . . nem szabad engednünk, álláspontunk mellett ki kell tartanunk 
még akkor is, ha a strike hosszabb ideig húzódnék el"."!" 

Vida vezérigazgató kategorikus elutasítása még Peyert is meglepte. Ki- 
derült, hogy a MÁK Rt. vezetői az előző évektől eltérően már nem tekintik őt 
egyenrangú tárgyalópartnernek. Ezután kénytelen-kelletlen be kellett látnia, 
hogy itt már neki sincs más lehetősége, mint , áldását" adni az akarata ellenére 
megkezdődött sztrájkra. 

Ilyen előzmények után érkezett február 8-án Tatabányára, ahol több ezer 
munkás előtt tartott beszédében ismertette a társulat vezetőinek megmásítha- 
tatlannak látszó álláspontját, elismerve, hogy a bányatársulat igazgatósága való- 
ban , harcot akar, hogy ebben leverje a munkásságot".!" Hosszan szólt a hirdet- 
ményben szóvá tett január 9-i tárgyalásokról és az ott felvett jegyzőkönyvről. 
Szónoki fordulattal élve felszólította az igazgatóságot, tegye közzé a jegyző- 
könyvet, mutassa föl, vajon szerepel-e rajta a munkásság képviselőinek az alá- 
írása. , Ilyen jegyzőkönyvet az igazgatóság fölmutatni nem tud, mert ilyen 
nincs - jelentette ki —. Az egésznek az a célja, hogy bizalmatlanságot keltsenek 
a munkásságnál megbízottaikkal szemben."! 


— em 

Az előzőekben ismertetett tárgyalás lefolyása alapján elmondhatjuk, hogy 
a január 9-i tárgyalásokról készült jegyzőkönyvet a bányamunkás-szövetség 
képviselői az említett okok miatt valóban nem írták alá. Igaznak fogadható el 
Peyer azon állítása is, hogy a jegyzőkönyvre való hivatkozás elsődleges célja 
a bizalmatlanság felkeltése volt. Ennek ellenére a történelmi hűséghez tartozik 
annak leszögezése is, hogy a hirdetmény szövege — mint láttuk — nem minden 
alap nélkül hivatkozott a tárgyalás során tett bizonyos , kijelentésekre". 

A jegyzőkönyv szövegét — Peyerék aláírásának hiányában - a bányaigazga- 
tóság sohasem tette közzé, ezáltal a kiprovokált bizalmatlanságot gyakorlatilag 
teljes egészében magára zúdította. Peyer pedig egy újabb , paktum" gyanújából 
kimagyarázkodva a gyűlésen igen radikális, a társulat intézkedését élesen bíráló 
hangot ütött meg. Felhívta a munkásság figyelmét arra, hogy a 12 órás munka- 
idő veszedelme nagyon közel van. , Odaállították a munkásságot a lejtő szé- 
lére — mondta. — Vigyázzon a munkásság, ne engedje magát erre a lejtőre taszí- 
tani, mert ha csak rá is lép erre, akkor már nem is kell őt taszítani, hanem saját 
súlyával gördül és zuhan le rajta." 

Beszéde végén kitartásra és elszántságra szólította föl a tatabányai bányá- 
szokat, mondván: , Nemcsak a tatabányai munkásokról van itt szó, hanem a 
világ bányászainak nagy családjáról. Ha el engedjük venni tőlünk vívmányain- 
kat, a nyolcórai munkaidőt, úgy ez ugyanolyan hatással járna, mint a front- 
áttörés a harcmezőn."? 

Peyer nagy tetszéssel fogadott beszéde után kellett az összegyűlt több ezres 
tömegnek szavaznia arról, hogy elfogadja-e vagy pedig elutasítja a bányaigaz- 
gatóság hirdetményében foglalt rendszabályt. Javorek Pál, a helyi szakszerve- 
zeti csoport elnöke felszólította a munkásokat, hogy aki nem fogadja el az új 
rendszabályt, az tartsa föl a kezét. , Szinte megdöbbentő hatással volt a sok- 
ezer kéz - írta erről a jelenetről a Népszava korabeli tudósítója -, mely úgy 
nyúlt föl az ég felé, mint aki követel, mint aki követeli jogos jussát."" Az 
elnöknek azután már csak az volt a dolga, hogy a határozattá emelt egyhangú 
döntést - a sztrájk továbbfolytatását — kihirdesse. A munkásokban ezután sem- 
mi kétség sem maradt afelől, hogy döntésük következményeként hosszú sztrájk- 
ra kell berendezkedniük. , A helyzet kiélesedett és hosszan tartó harcra van 
kilátás" — állapította meg a legtöbb sajtótudósító, aki ezen a napon Tata- 
bányán járt.?? 

Azt mondhatjuk tehát, hogy a MÁK Rt. tőkései mindenáron munkásaikra 
kívánták áthárítani azokat a súlyos terheket, amelyeket a szanációs válság és 
a külföldi szén konkurrenciája a társulatra mint gazdasági egységre rótt, s ennek 
érdekében ezreket érintő sztrájkharc kiprovokálásától sem riadtak vissza. En- 
nek ismeretében hangsúlyoznunk kell, hogy a tatabányai bányamunkások elha- 
tározása, a kilátástalan sztrájkharc vállalása nem a , szociáldemokrata vezérek", 
a szakszervezeti funkcionáriusok , izgatásának és terrorjának hatására" szüle- 
tett meg, amint azt a korabeli hivatalos körök vagy a jobboldali ellenzéki sajtó 

állította," és nem is a helyi szakszervezeti vezetők meggondolatlanságának, idő 
előtti, elhamarkodott lépésének következménye volt, mint ahogy azt Csóka Ven- 
del, az osztályárulóvá lett egykori bányamunkás, szövetségi titkár tudni vélte." 

Túlzás nélkül megállapíthatjuk, hogy ezt a sztrájkot valóban a bányaigazga- 
tóság kényszerítette rá a munkásokra. A munkásságnak pedig nem volt más vá- 
lasztása, mint elfogadni a kihívást, hiszen az igazgatóság semmiféle tárgyalás- 
ra sem volt hajlandó, kompromisszum helyett feltétel nélküli kapitulációt akart. 

A sztrájkesemények utólagos kronológiai rekonstrukciója megdöbbentő 
pontossággal hitelesíti azt, hogy a MÁK Rt. vezetői tudatosan, gondosan és 
hosszú távra szólóan készültek fel erre a sztrájkharcra. Állandó kereskedelmi 
partnereik szénigényeit például már jó előre kielégítették, s raktáraikban is 
négyheti szénkészletet halmoztak fel," miután maximálisan egyhónapi munka- 
beszüntetésre számítottak. Nem hittek abban, hogy munkásaik fél évvel az 
1924 kora nyarán lezajlott öthetes sztrájk után még képesek lehetnek huzamo- 
sabb munkabeszüntetést végigküzdeni. A sztrájk folyamán az első igazán kelle- 
metlen meglepetés éppen ezen a téren érte a társulat vezetőit. Március elejéig 
azt lehet mondani, majdhogynem eseménytelenül teltek el a napok. Mind a 
bányaigazgatóság, mind a munkások - egymástól várva a kezdeményezést -— 
nyugodtan, békésen szemlélték a napok múlását. 

A sztrájk 4. hete után azonban -— annak arányában, ahogy a szénkészletek 
fogyni kezdtek — lassan a társulat türelme is elfogyott, s ettől kezdve a békés 
szemlélődést feladva tettekkel igyekezett megtörni a munkások kitartását és 
mielőbb munkába állítani őket. Ennek érdekében a kiéheztetéstől kezdve a 
csendőrség bevetésén át a kilakoltatások elrendeléséig sokféle módszerrel kísér- 
letezett, de még így is további négy hétbe tellett, amíg a kiéheztetett munkássá- 
.got sikerült térdre kényszeríteni. 

Az egyhangú sztrájkhatározattal Tatabányán mintegy 5000 bányamunkás 
vállalta a hosszúnak ígérkező sztrájkharcot. A sztrájkkal járó megpróbáltatások 
azonban alapvetően a bányatelep községeiben, zömében a bányatársulat lakásai- 
ban élő kolonizált munkásokat és a családjaikat érintették, ugyanis a munkások- 
nak közel fele a február 8-i es ág si után jobbnak látta, ha elhagyja a bánya- 
telepet és másutt keres munkát. Így volt ez azzal az 1500 liptói munkással is, 
akik évek óta ősztől tavaszig idénymunkásként a bányatelepen dolgoztak." 
Ugyanígy tett további 500, zömében a Dunántúl különböző községeiből verbu- 
vált munkás."" De ezekben a napokban feltűnően megnőtt a Franciaországba, 

12 Nemzetgyűlési Képviselőházi Napló (a továbbiakban: OKN) 1922-27. XXX. k. 371. o.; 
A Nép, 1925. február 8.; Nemzeti Ú jság, 1925. február 8.; HIL HM Kpo. 50016., 50019. 

kilátás - elhagyják a bányatelepet és hazautaznak. A bányaigazgatóság természetesen nem vette 
jó néven a liptói munkások elhatározását, ezért megpróbálta őket visszatartani. Végül is a cseh 
követség közbelépésére tudták véglegesen elhagyni a bányatelepet február 9-én. 

" Népszava, 1925. február 18. 

Németországba és Belgiumba kivándorló munkáscsaládok száma is. Csak Fran- 
ciaországba egy hónap leforgása alatt 600 tatabányai vájár vándorolt ki."" Már- 
cius elejéig családtagokkal együtt mintegy kétezerre tehető azok száma, akik az 
említett országokba távoztak.?? , Öt hét óta, mióta a sztrájk tart, szakadatlanul 
a kivándorlás gondolata nyugtalanítja a bányászokat, el akarják hagyni az or- 
szágot" — írta ezzel kapcsolatban a Világ című lap korabeli száma." 

Akik mégsem mentek el, azok hihetetlen nyomor közepette viselték a ki- 
látástalan sztrájk következményét. E szenvedés méreteiről a Népszava, a Bá- 
nyamunkás, sőt néhány fővárosi polgári lap (pl. a Világ, a Nép, az Újság, a 
Szózat) is többször hírt adott, s e cikkek révén az ország szinte minden rétege: 
munkások és polgárok értesülést szerezhettek a tatabányai munkások hősies 
küzdelméről, s mérhetetlen nyomoráról. , Panaszokhoz szokott füleknek — írta 
egy hónappal a sztrájkhatározat után a Világ című lap tudósítója — nehéz leírni 
a tatabányai harmincezer ember ínségét, a törpe bányászházak hideg tűzhelyeit, 
a félmeztelen, vértelen kisgyermekeket, a fájdalmas szavak özönét és a végtelen 
keserűséget, amely riasztóan borong a kemény szemekben."? Az ilyen hang- 
vételű írások, tudósítások nem maradtak hatás nélkül a sztrájk további esemé- 
nyeire. Igaz, ezek a cikkek az ellenforradalmi rendszer hivatalos képviselőinek 
közbelépését egyelőre nem váltották ki, az ország munkás közvéleményét vi- 
szont megmozgatták, s a sztrájk második hetétől kezdve a legkülönfélébb segély- 
akciók indultak a sztrájkoló tatabányaiak megsegítésére. 

Ugyanakkor sajnálatos tényként kell megemlítenünk, hogy a szociáldemok- 
rata párt és a bányamunkás-szövetség országos vezetői — a jelképes erkölcsi és 
anyagi támogatáson kívül - elzárkóztak az ország szervezett bányamunkásságá- 
nak egységes mozgósítása elől, az országos bányászsztrájk meghirdetésétől, pe- 
dig ezek a vezetők többször és nagyon nyomatékosan hangoztatták, hogy a tata- 
bányai bányászsztrájk nem helyi ügy, s a nyolcórás munkaidő védelméért indí- 
tott harc a többi bányatelep munkássága érdekeinek védelméért is folyik." 
E vezetők a közös akció gondolatát elvetve tulajdonképpen a sikeres harc leg- 
hatékonyabb fegyveréről, a győzelem legfontosabb zálogáról mondtak le, s a 
csak egy bányatelepre lokalizált harc taktikájával kimondatlanul is a kapitu- 
lációt, a párt és a szakszervezet vezetőinek megegyezésre törekvő hajlamát és 
nem utolsósorban a munkásság minden igazi forradalmi megnyilvánulásától 
irtózó magatartását demonstrálták. 

Mindez természetesen nem csorbítja azoknak az őszinte szolidaritási ak- 
cióknak az értékét, melyekkel az ország legkülönbözőbb részén dolgozó munká- 
sok és magánosok a sztrájkoló bányászok nélkülözéseit próbálták enyhíteni. 
A szociáldemokrata párt és a szakszervezet országos vezetősége csak a sztrájk 
7., illetve 8. hetében adott ki olyan tartalmú felhívást, melyben az ország mun- 


1 Tratok az ellenforradalom történetéhez . . . III. k. 315. o. 

9 Világ, 1925. március 8. 

9 To. 

u To. 

"3 Erre vonatkozóan I. Népszava, 1925. február 10.; Bányamunkás, 1925. február 14., 
március 4., 26.; Népszava, 1925. február 28., március 15. 

kásságát a tatabányai munkások anyagi megsegítésére szólították fel," a segé- 
lyezés ennek ellenére gyakorlatilag már a második héttől megindult. 

Február elején a pécsi bányatelep munkásai kezdtek gyűjtést a sztrájkolók 
megsegítésére," február 15-én pedig a borsodi szénmedence szervezett munká- 
sai határoztak el hasonló lépést, hangsúlyozva, hogy , ezzel a harccal áll vagy 
bukik Borsodban a nyolcórai munkaidő kérdése". Március 18-án a várpalotai 
bányászok - kifejezetten a tatabányai sztrájkolók iránti szolidaritásukat demonst- 
rálva — négynapos munkaszünetet tartottak." De nemcsak a bányászok moz- 
dultak meg a sztrájkolók anyagi megsegítésére. A Mauthner Textilművek mun- 
kássága 415 000 koronát, a Magyar Acélgyár munkássága 830 000 koronát, a 
vásárcsarnoki munkások egyik asztaltársasága pedig 500 000 koronát gyűjtött 
össze S juttatott el a sztrájkolókhoz.?" A magánosok akciói közül kiemelkedett 
Kiskorényi János felsőgallai mészáros gesztusa, aki március közepén 120 éhező 
család között 60 kg húst osztott szét ingyen." 

A sztrájkolók tervszerű segélyezése a szakszervezet részéről is megindult. 
A segélyeket — a családok nagyságától függően — 50 000, illetve 100 000 koronás 
összegben fizették ki. 

A sztrájkolók megsegítésére indult gyűjtési akciók nem mindenkiben vál- 
tottak ki osztatlan lelkesedést, különösen nem a helyi, megyei közigazgatási és 
csendőrségi adminisztráció vezető köreiben, melyek országosan is páratlan nyílt- 
sággal avatkoztak be a munkásság és a tőkés érdekeltség közötti harcba, termé- 
szetesen a munkások ellen. 

Február végén például a tokodi csendőrség a tokodi vasútállomáson tata- 
bányai bányamunkásokat tartóztatott le. Mint kiderült, a letartóztatott munká- 
sokat a tatabányai munkásság küldte át Tokodra, ahol az ugyancsak MÁK Rt. 
érdekeltségű bányatelep munkásai által összegyűjtött nagyobb mennyiségű élel- 
miszert kellett volna átvenniük és Tatabányára vinniük. A csendőrség önké- 
nyesen lefoglalta az élelmiszer-küldeményt és az öt munkást , tiltott koldulás" 
címén az esztergomi főszolgabírói hivatalhoz kísértette be, mely azután 4-5 
napi elzárásra és az élelmiszer elkobzására ítélte őket." 

Az eset országos visszhangot váltott ki, s nem sokkal később egyik parla- 
menti interpellációban is hangot kapott." A felháborodás, érthetően, a tokodi 
és a dorogi bányamunkásság körében volt a legnagyobb, olyannyira, hogy a 
dorogi szénmedence munkásságát csak a bizalmiak tudták a sztrájktól vissza- 
tartani. A bányamunkás-szövetség vezetői pedig — részben hogy a további 
sztrájkakcióknak elejét vegyék — nyomban felkeresték az illetékes hatóságokat 
és követelték e hallatlan provokáció megszüntetését. 

A tokodi affér — bármennyire is a sztrájkolók megtörését célozta -— ered- 


a ee 


5 Bányamunkás, 1925. március 26. 

MM Iratok az ellenforradalom történetéhez . . . III. k. 313. o. 

5 Népszava, 1925. február 18. 

"8 Lásd: Kubitsch I. id. mű, 143. o. 

" Népszava, 1925. március 29. és április 4. 

"5 Népszava, 1925. március 15. 

"9 Népszava, 1925. február 27., 28.; Bányamunkás, 1925. március 4. 
4 OKN XXXI. k. 297. o. 

ményét tekintve kudarcba, mondhatnánk botrányba fulladt. Az ország mun- 
kásságának szolidaritási akcióiban továbbra sem volt hiány, a tatabányai mun- 
kások pedig változatlan elszántsággal folytatták a sztrájkot. , A munkások, igaz- 
ságuk tudatában, el vannak szánva a végsőkig való kitartásra és valószínű, hogy 
ezzel a zaklatással éppen az ellenkezőjét érik el annak, amit elérni akartak" velük 
szemben - írta az afférral kapcsolatos egyik cikkében a Népszava tudósítója, s 
ehhez igen találóan még hozzáfűzte: , A csendőrök szuronyai nem bányászhat- 
nak szenet, de a munkásokat sem fogják arra kényszeríteni, hogy jogos harcukat 
abbahagyják." "! 

Pedig a tokodi affér csak halvány előjátéka volt a tíz nappal később Tata- 
bányán lejátszódó brutális csendőrségi akciónak, mely nyers formában juttatta 
kifejezésre: a bányaigazgatóság türelme elfogyott. Ez akkor következett be, ami- 
kor végleg kiderült, hogy a munkásság kitartását a várakozás taktikájával nem 
lehet megtörni, visszakozásra kényszeríteni, s így a kimerülő raktárkészletet 
sem lehet egyhamar újabb szénmennyiséggel pótolni. A tatabányai külüzemek 
üzemben tartásához szükséges szén előteremtése érdekében az igazgatóságnak 
így különféle kényszerintézkedéseket kellett tennie. 

Először is más bányatelepekről - többek közt Brennbergből - hozatott 
szenet, de ez a mennyiség még a cement- és a karbidgyár üzemeltetéséhez is 
kevésnek bizonyult." Ekkor — nagyobb létszámú sztrájktörő híján -— kénytelen 
volt az altiszteket és a lőmestereket is szenelő munkára beosztani, de az általuk 
kitermelt szén még a gépüzem részére sem volt elegendő." Március 1-én az- 
után az igazgatóság radikálisabb lépésre szánta el magát. Ezen a napon több 
olyan munkásnak is fölmondott, akik eddig a sztrájkhoz nem csatlakozó kül- 
üzemekben dolgoztak, kijelentve, hogy ezeket az üzemeket redukálják. A társu- 
lat tisztviselői egyúttal azt is közölték az elbocsátott munkásokkal, hogy ameny- 
nyiben hajlandók a bányatelepen munkát vállalni, úgy ott azonnal alkalmazást 
nyernek. , A cél világos — írta ezzel kapcsolatban a Népszava -. A bányaigazga- 
tóság ilyen módon akart sztrájktörőket szerezni, miután máshonnan nem ka- 
pott."" Ezt a szégyenletes szerepet azonban a munkanélküliség veszélyének 
kitett munkások sem vállalták. 

Közben a csendőrség sem tétlenkedett. Miután március 2-án több sztrájk- 
törő munkás is otthon maradt, megindult a nyomozás, hogy vajon ez kiknek 
a hatására történt. A nyomok Barna Flórián és Borbély Antal bányamunkások- 
hoz vezettek, akiket a csendőrök március 5-én az újtelepi csendőrlaktanyába 
kísértek. A kihallgatás során a két lefogott munkás elmondta: , Ha joguk van 
a bánya üzemvezetőinek egyes munkásokat felkeresni és őket a munka fölvéte- 
lére rábírni, ha ezeket mindenféle ígéretekkel és fenyegetésekkel akarják a harc 


u Népszava, 1925. február 27. 

8 Bányamunkás, 1925. március 4. — A sztrájktörők számáról különbözőek az adatok. A 
Népszava és a Bányamunkás c. lapok tudósításai bányaüzemenként 5-6 emberről írnak, össze- 
sen tehát mintegy 60-70 főről, míg a bányaigazgatóság jelentéseiben , mintegy 500 munkás" 
munkateljesítéséről olvashatunk. (L.: Népszava, 1925. március 6.; Bányamunkás, 1925. már- 
cius 4.; Iratok az ellenforradalom történetéhez . . . III. k. 312. o.) 

8 Bányamunkás, 1925. március 4. 

4 Népszava, 1925. március 27. 

abbahagyására kényszeríteni, úgy nekik is joguk van munkatársaikat hozzájuk 
való csatlakozásra fölszólítani, amiben semmiféle törvénybeütköző dolog nincs, 
mert sem erőszakot, sem fenyegetést nem alkalmaztak, hanem csak kérelmet." 

Ez az érvelés, természetesen, a csendőröket egyáltalán nem hatotta meg. 
Hamarosan a vallatószobába került a két lefogott munkás felesége is, sőt az 
est folyamán még az ismertebb bizalmiak, nevezetesen Javorek Pál, Izsó Péter, 
Frank Mihály, Komáromi Ferenc, Németh Mihály, Goszti Jakab és Tóth- 
Bucsoki István is az újtelepi csendőrlaktanya foglya lett. 

A helyi csendőrség önkényeskedése általános fölháborodást váltott ki a 
bányatelep lakóiban. Félő volt, hogy az elkeseredett tömeg megtámadja a 
csendőrlaktanyát, s újra megismétlődnek az 1919. szeptember 6-i csendőrsor- 
tűz eseményei. , A hangulat már olyannak látszott, hogy a munkások vezetői 
nem lesznek képesek a kedélyeket megnyugtatni — írta ezzel kapcsolatban a 
Népszava -. Olyan izgalom vett erőt a munkásokon, hogy ehhez hasonlót még 
nem láttunk. Az utcákon mindenhol csoportokban álltak a férfiak és asszo- 
nyok, akik tárgyalták az eseményeket és fölháborodásuknak adtak kifejezést."" 

A lefogások másnapján Györki Imre szociáldemokrata nemzetgyűlési kép- 
viselő személyesen kereste föl Nádosy Imre országos rendőrfőkapitányt, hogy 
a fogva tartott munkások érdekében intézkedését kérje. Nádosy közbelépésére 
6-án a tatabányai csendőrség valóban szabadon engedte a munkásokat. Még 
ugyanezen a napon több fővárosi lap tudósítója kereste fel a bányatelepet, hogy 
találkozzanak a sztrájkolókkal és a bántalmazott munkásokkal. 

A tatabányai csendőrség önkényeskedése miatti fölháborodás még el sem 
ült, amikor az igazgatóság újabb lépésre szánta el magát annak érdekében, 
hogy tárgyalások és kompromisszum nélkül törje le a sztrájkolók ellenállását. 
S ezt igen kegyetlen módon, a sztrájkolók elbocsátásával és családjaik kilakolta- 
tásával akarta elérni. 

Március 17-én több száz sztrájkoló bányász kapta kézhez a bányaigazgató- 
ság alábbi levelét: , Értesítjük, hogy ha legkésőbb folyó hó 20-ig, péntekig 
munkába nem lép, a munkából elbocsátottnak tekintjük. Munkakönyvét és 
igazolványait Tatabánya község elöljáróságánál helyezzük letétbe, ahol azokat 
átveheti. Figyelmeztetjük, hogy ha lakását folyó hó 23-ig ki nem üríti és át nem 
adja, a kilakoltatás iránti eljárást rendes bírói úton azonnal meg fogjuk indí- 
tani, és e naptól kezdve minden egyéb kedvezményt, világítást stb. is meg 
fogjuk Öntől vonni." 

Az érintett munkásokat a fenyegetés nem ejtette pánikba. Tudták, ez az 
akció annak a jele, hogy az igazgatóságnak elfogyott a türelme. , Nagyon sokáig 
kellene a tatabányai sztrájknak eltartania — jegyezte meg ezzel kapcsolatban 
a Népszava -, ha a kilakoltatás döntené el ennek a sorsát. A munkások teljesen 
tisztában vannak ennek az intézkedésnek a jelentőségével és nem értékelik több- 


ss Népszava, 1925. március 7.; Bányamunkás, 1925. március 26. 
4 Népszava, 1925. március 6. 
ar Népszava, 1925. március 19.; Bányamunkás, 1925. március 26. 

re, csak ijesztgetésnek."" Így azután március 20-án a fölszólított munkások 
közül egy sem jelentkezett munkára. 

Az igazgatóság - miután látta, hogy a fölszólítással nem érte el célját - 
újabb körlevelet küldött a munkásoknak. A munkások ennek a felszólításnak 
sem tettek eleget, így a kilakoltatások ügye a tatai járási bírósághoz került. Ezzel 
a fordulattal azonban a tatabányai sztrájk ismét az emberek érdeklődésének 
homlokterébe került, mondhatnánk, ezen a ponton vált igazán belpolitikai indi- 
kátor eseménnyé. Olyan eseménnyé, mely nemcsak a kormány baloldali, ha- 
nem jobboldali ellenzékét is aktivitásra késztette. 

A baloldal, elsősorban az MSZDP és a Bányamunkás Szövetség vezér- 
kara, valamint a szociáldemokrata pártot támogató liberális polgári ellenzék a 
sztrájk első percétől kezdve éles szavakkal ítélte ela MÁK Rt. munkásellenes 
intézkedéseit, a sztrájkoló munkások megtörése érdekében alkalmazott mód- 
szereket, majd a kilakoltatások elrendelése után, látszólagos tétlensége miatt, 
a kormány is számos bíráló megjegyzést kapott. 

Miután a baloldali ellenzék képviselői ebben az időszakban bojkottálták 
a nemzetgyűlés képviselőházi üléseit, bíráló hangjukat elsősorban a sajtó ha- 
sábjain hallatták. Figyelemre méltó adatként megemlítjük, hogy a Népszava 
a sztrájk tíz hete alatt 21 cikkben, a Bányamunkás (kéthetenként jelent meg) 
hét cikkben, a Világ című baloldali polgári radikális ellenzéki lap pedig három 
cikkben foglalkozott a sztrájk eseményeivel. A korábbi sztrájkokhoz képest fel- 
tűnő méretű sajtónyilvánosság már önmagában is jelzi, hogy ez esetben a sztrájk 
ügye -— konkrét célján túlmenően - politikai ütőkártyaként is funkcionált. En- 
nek mögöttes tartalmát a baloldali parlamenti ellenzék féléves parlamenti pasz- 
szivitása adta meg. 

A Demokratikus Blokkban egyesült 24 szociáldemokrata és 21 polgári 
ellenzéki képviselő még 1924 decemberében, a házszabály-revízió tárgyalása 
kapcsán határozott úgy, hogy kivonul a képviselőházból, kijelentve: , A szö- 
vetkezett ellenzék nem hajlandó többé arra, hogy a kormány és a titkos erők 
megosztott diktatúráján alapuló látszatalkotmányosság fügefalevele legyen."" 
E radikálisnak látszó parlamenti akció nyomatékosabbá tétele érdekében min- 
den olyan alkalmat megragadtak (kivéve a tömegek mozgósítását), amellyel 
véleményük szerint, nyomást gyakorolhattak a Bethlen-kormány antidemokra- 
tikus politikájára. Így kapóra jött a tatabányai bányászsztrájk is. Néhány nyilat- 
kozatukban a bányaigazgatóság sztrájkot provokáló rendelkezését úgy magya- 
rázták — igaz, elég óvatos formában -, mint amely szerves következménye a 
kormány politikai vonalvezetésének."" Ezekkel a megjegyzésekkel, továbbá a 
bányászok életviszonyaira, illetve a tőkés vállalatok antiszociális üzleti politiká- 
jára vonatkozó tények csoportosításával kimondatlanul is azt sugallták, amit 


8 Népszava, 1925. március 19. 

8 Idézi: A magyar forradalmi munkásmozgalom története. 2. k. Kossuth Könyvkiadó 
1967. 55. o.; A Demokratikus Blokkba tömörült parlamenti ellenzék tevékenységének elemzé- 
sét, marxista értékelését 1. Serfőző Lajos: A Magyarországi Szociáldemokrata Párt a parla- 
mentben, 1922-1926. Akadémiai Kiadó 1967. 213-281. o.; Iratok az ellenforradalom történeté- 
hez... III. k. 63-76. o. Nemes Dezső id. bevezető tanulmánya. 

10 Népszava, 1925. február 10.; Bányamunkás, 1925. február 14. 

a sztrájk leszerelése utáni hetekben nyíltan is kimondtak, nevezetesen, hogy 
a dolgozó osztályok nyomorúságos helyzetének gyökeres megváltozása nem 
képzelhető el a kormány antidemokratikus politikájának megváltoztatása nél- 
kül. , Ilyen kormányzás mellett egy állam osztályrésze csak a teljes tönk szélére 
juttatás lehet" — jelentette ki Kabók Lajos, a tatabányai választókerület nemzet- 
gyűlési képviselője egyik Alsógallán tartott képviselői beszámoló gyűlésén." 

A szociáldemokrata sajtóban megjelent, sztrájkkal kapcsolatos írások, ma- 
gyarázatok a kormány politikájának bírálatán túl sajátos, párton belüli politikai 
funkciót is betöltöttek. A Bethlen-Peyer-paktum nyilvánosságra hozatala után 
a szervezett munkástömegekben megfigyelhető elégedetlenség, kiábrándultság, 
bizalmatlanság szükségessé tette a párt vezetői számára, hogy a kormány gazda- 
ságpolitikáját, illetve az egyes tőkés vállalatok tevékenységét a korábbinál is 
keményebb és radikálisabb hangnemben bírálják. A sztrájk eseményei erre bő- 
séges alkalmat és cikkanyagot kínáltak, amit a párt és a szakszervezet sajtója 
igyekezett is a leghatásosabban felhasználni. 

A sztrájk adta kormányellenes támadási lehetőségeket a jobboldali ellenzék, 
nevezetesen a Gömbös-féle fajvédők és a keresztényszocialisták is igen hamar 
észrevették. Megítélésük szerint ez a nagy tömegeket megmozgató, igen elszán- 
tan vívott harc — konkrét céljain kívül - alkalmasnak látszott az általuk túl 
liberálisnak ítélt kormány elleni tömeghangulat felkeltésére is. Sajtócikkeikben 
vagy képviselőik révén a parlament képviselőházában a baloldalhoz hasonlóan 
(bár egészen más célból) éles szavakkal ítélték el a MÁK Rt. tőkéseinek mun- 
káspolitikáját és a tőkés érdekeket feltűnően pártfogoló kormánypolitikát. A cik- 
kek és interpellációk tőkeellenes, antiszemita hangvétele mindvégig igen erős 
szociáldemokrata-ellenességgel is párosult. Mind a fajvédők, mind a keresz- 
tényszocialisták azt remélték, hogy a tatabányai sztrájkolók — tőke- és MSZDP- 
ellenes töltésű -— pártfogolása idővel a kormányt is erőteljesebb zsidó- és 
MSZDP-ellenes politikai vonalvezetésre készteti. A keresztényszocialisták ezen 
túlmenően gyérülő tömegbázisuk feltöltésére is gondoltak akkor, amikor igen 
radikális hangon, jelentős publicitás mellett támadták a nagytőkét, név szerint 
a MÁK Rt. zsidó hitfelekezetű vezérigazgatóját, Vida Jenőt, a társulat , impe- 
rátor rex"-ét, a , magyarországi széncézárt"."? e 

A bizonyságtételre nem kellett sokáig várni. A tatai járási bíróság március 
28-án tárgyalta a kilakoltatások ügyét, s a munkásság nem kis csalódására, a tár- 
sulat javára döntött. A meghozott ítéletben a bíróság helyt adott a vállalat ki- 
lakoltatási kérelmének és felszólította a munkásokat, hogy lakásaikat azonnal 
adják át." A bányamunkás-szövetség vezetői megfellebbezték a bíróság ítéle- 
tét, s egyúttal kérvényt juttattak el Vass József népjóléti miniszterhez is, kérve 
a kilakoltatások felfüggesztését. 

A kilakoltatásra ítélt munkások — kedvező válasz reményében - egyelőre 
nem tettek eleget a bírói végzésnek. A társulat azonban mindent elkövetett, 
hogy a munkások türelmét próbára tegye, s családjukkal együtt utcára dobja 


"1 HIL HM 1925. Kpo. 50019. 


" A Nép, 1925. március 19.; A Nép, 1925: március 25.; OKN XXXI. k. 294-297. o. 
8 Népszava, 1925. április 1. 

őket. E zaklatásokról a képviselőház is értesült. Szabó József keresztényszocia- 
lista képviselő egyik felszólalásában felháborodva tette szóvá: képzeljék csak el, 
tisztelt képviselő társaim — mondta -, a bányaigazgatóság , leszereltette a sztráj- 
koló munkások lakásaiban a tűzhelyfedőzetet azért, hogy a szerencsétlen asszo- 
nyok maguk kis megmaradt lisztjéből ne tudjanak gyermekeiknek meleg levest 
adni és általában az ételt elkészíteni." 

Persze nemcsak a tűzhelyekről került le a fedőzet, a társaság megbízottai 
a villanyvezetékeket is leszerelték. Sőt! , A térmesterek is akcióba léptek — írta 
erről a Népszava —, és a munkások feleségeit keresik föl és arra biztatják, hogy 
rakják ki bútoraikat a lakásból, mert a lakásokat ki akarják festeni. A cél világos 
— jegyezte meg a cikkíró -. A munkásokat rá akarják szedni, hogy önként rakják 
ki holmijukat a lakásból, hogy az üresen álló lakásokat azután lezárhassák és így 
kerüljék el a kilakoltatásokkal járó kellemetlenségeket.""" 

S közben megérkezett Vass népjóléti miniszter válasza is. Nem sok köszö- 
net volt benne! A miniszter a következő indokkal tért ki az elől, hogy a mun- 
kások kilakoltatását megakadályozza: , A Magyarországi Bánya- és Kohómun- 
kások Szövetségét a Tatabányán sztrájkban álló bányamunkások kilakoltatásá- 
nak fölfüggesztése tárgyában hozzám intézett kérelmére értesítem, hogy a ki- 
rályi bíróságokat határozataik végrehajtásának fölfüggesztésére nem utasítha- 
tom, mert a lakásügyek tekintetében engem megillető főfelügyeleti hatáskör 
erre nem terjed ki. Arra sem terjed ki az én főfelügyeleti hatásköröm, hogy a 
tatabányai magyar királyi rendőrség kapitányságát arra vonatkozólag utasítsam, 
hogy a végrehajtás foganatosításához karhatalmat ne adjon.""" 

Szabó József interpellációjára, nevezetesen, hogy hajlandó-e a kilakoltatá- 
sokat kimondó ítéletet felfüggeszteni, parlamenti válaszában is nemmel felelt, 
de még hozzáfűzte: , Nagyon csodálkozom azon, hogy törvényhozó ilyen kér- 
dést intéz hozzám . . . Méltóztatnak tudni, hogy az alkotmányjogban a profesz- 
szor az első órán azt magyarázza meg hallgatóinak, hogy a bírói hatalom füg- 
getlen. Már most a járásbíróság mondja ki az érvényes törvények, illetve rende- 
letek alapján az ítéletet. A járásbíróság ítéletét meg lehet fellebbezni törvényes 
módon a törvényszékhez. A törvényszéktől továbbfellebbezés nincs. A törvény- 
szék végérvényesen hoz ítéletet. Nekem ezt az ítéletet hatályban sem megakasz- 
tani, sem felülbírálni, sem megsemmisíteni természetesen nincs jogosultsá- 
gom.""" 

Vass Józsefnek a sztrájkolókkal szemben tanúsított, , keresztényinek nem 
nevezhető" magatartása szemléletesen tükrözte az ellenforradalmi rendszer 
urainak, a hatalom birtokosainak mélységesen antidemokratikus, munkáselle- 
nes beállítottságát. 

A bányászsztrájk nyolcadik hetében, március 20-a körül történt meg az 
első kísérlet arra vonatkozóan, hogy a sztrájkot — egy mindkét fél számára 
elfogadható — kompromisszumos megoldással megszüntessék. A MÁK Rt. 


4 OKN XXXI. k. 296. o. 

§ Népszava, 1925. április 3. 

§s Bányamunkás, 1925. április 17.; Szakszervezeti Értesítő, 1925. május 1. 34-35. o. 
" OKN XXXI. k. 297. o. 

vezetőire ebben az időben már a sajtó által felhangolt közvélemény olyan erős 
nyomása nehezedett, hogy annak hatására a társaság vezérigazgatója és az igaz- 
gatósági tanács több tagja között ,,. . . úgy munkásügyekben, mint több más 
kérdésben differenciák merültek fel"."" Az igazgatóság néhány tagja úgy vélte, 
hogy a sztrájkot kiváltó kérdések újbóli megvitatása érdekében a munkások 
megbízottaival mégiscsak le kell ülni. Március 23-án ezt Vida Jenő vezérigaz- 
gatóval is közölték, aki azonban kijelentette: nem tárgyal. Hogy valami azért 
ezen a téren is történjen, elhatározták, hogy javasolni fogják a Bányamunkás 
Szövetségnek: közvetlenül a tatabányai bányaigazgatósággal tisztázzák, , mi is 
volt tulajdonképpen a békeidőben a munkarend"."" 

Ennek az instrukciónak megfelelően a bányamunkás-szövetség utasította 
is a tatabányai helyi csoport vezetőit, hogy keressék fel az igazgatóságot és ott 
a helyszínen tisztázzák ezt a kérdést. A találkozó március 25-én létrejött, de ki- 
derült, hogy az igazgatóságnak esze ágában sincs eredeti álláspontját megváltoz- 
tatni. Sőt, hogy efelől a munkások ezreinek se legyen kételye, Rehling Konrád 
bányaigazgató március 26-án nagy plakátokon a következőket adta a munkások 
tudtára: , Bányamunkások! Javorek Pál, Erőss Mihály, Páli János, Tóth József 
héregi, és Kara Vince bányamunkások folyó hó 25-én nálam jártak és így álta- 
luk bizonyára tudomására jutott a bányamunkásságnak, hogy a társulat nem kí- 
ván eltérni a hatóságilag jóváhagyott szolgálati rendszabályok azon előírásától, 
hogy a műszakváltás a munkahelyen történjen. . . """ 

A bányaigazgatóság álláspontjának változatlan merevsége -— kéthónapos el- 
keseredett sztrájkharc után — a bányamunkás-szövetség vezetőit súlyos helyzetbe 
hozta. A sztrájkolók nyolc heti segélyezése ugyanis hozzávetőlegesen 500 millió 
korona kiadást jelentett a bányamunkás-szövetségnek, ami — Peyer véleménye 
szerint — , kimerítette a szövetség lehetőségeit"." Ez a tény lényeges szere pet 
játszott abban, hogy a megegyezés lehetősége a társulat számára elérhető közel- 
ségbe került. A bányamunkás-szövetség ,, . . .amikor eltökéltségüket látta — ol- 
vashatjuk az egyik igazgatósági ülés jegyzőkönyvében -, elfogadható módozato- 
kat keresett a visszavonulásra, hogy a munkát ismét megkezdhesse"." 

És valóban, € sztrájk 9. hetében már lényeges előrehaladás történt a társulat 
és a bányamunkás-szövetség közötti kiegyezés útján — az utóbbi rovására. A szak- 
szervezet vezetőinek engedékenységét kétségtelenül magyarázza a sztrájkolókra 
fordítható pénzforrások kimerülése, megítélésünk szerint azonban ennél sokkal 
jelentősebb az a tény, hogy Peyerék — éppen az egy bányatelepre lokalizált 
sztrájkharc taktikája következtében — a bányatársaság tőkéseihez képest mindvé- 
gig lépéshátrányban maradtak. Tárgyalási pozícióik megingásába ezenkívül az 
MSZDP belső morális válsága is belejátszott, melynek helyi elmélyítésén nem- 
csak a bányaigazgatóság fáradozott, hanem - különösen a sztrájk utolsó hetei- 
ben - a különféle jobboldali irányzatok is. S ezek a koncentrát MSZDP-ellenes 

támadások legalább annyira gyengítették a szakszervezeti vezetők egyébként 
elég ingatag harci kedvét, mint ahogy a MÁK Rt.-ellenes heves sajtókampányok 
is kikezdték a társaság szilárdnak látszó eltökéltségét. 

Az MSZDP-ellenes támadások elsődleges célja a párt- és szakszervezeti 
vezetők lejáratása volt, hogy ennek révén a sztrájkoló munkások tömegeit szem- 
befordítsák a szociáldemokrata szervezetekkel. Ehhez jó ürügyet szolgáltatott 
többek között a szociáldemokrata nemzetgyűlési képviselők parlamenti pasz- 
szivitása, melynek kapcsán például a keresztényszocialisták hatásosan támad- 
hatták a szociáldemokrata képviselőket, mint olyan munkásvezetőket, akik fon- 
tosabbnak tartják a polgársághoz fűződő kapcsolataik erősítését, mint a sztráj- 
koló munkások érdekeinek a védelmét. ,,A szociáldemokrata párt, amelynek 
elsősorban kötelessége volna a tatabányai bányászmunkások érdekeit szóvá ten- 
ni — írta A Nép című lap -, ez idő szerint nem ér rá ilyen aprólékos ügyekkel 
foglalkozni. A szociáldemokrata parlamenti frakció tagjai ma passzivitásban van- 
nak és a keresztény magyar bányamunkásság igazán nem követelheti tőlük, 
hogy az ő kedvükért a Vázsonyi Vilmos által diktált politikai taktikát cserben- 
hagyják, ámbátor ha a szocialista képviselők tiszteletdíjának felvevése sem sérti a 
politikai passzivitást — jegyezte meg a cikkíró -, ezen a téren is fel lehetett volna 
függeszteni ezt az erős elhatározást — legalább egy interpelláció erejéig. Peyerék- 
nek azonban a dr. Vázsonyi Vilmos-féle bankdirektor demokrácia sokkal jobban 
a szívükhöz nőtt, mint ötezer sztrájkoló és nyomorgó bányászcsalád. ..""? 

A Szózat című fajvédő lap Peyer-ellenes hangulatkeltő cikke pedig — olcsó 
demagógiától sem mentesen — megállapította: , Akkor, amikor a sztrájkoló bánya- 
munkásság 50 és 100 000 korona munkanélküli segélyt kap hetenként, ugyan- 
akkor Peyer Károly bányászszakszervezeti titkár — e minőségben — 7 millió ko- 
ronát kap havonként, mint nemzetgyűlési képviselő újból 7 milliót, mint az 
Általános Fogyasztási Szövetkezet igazgatója nem fizetést, nem tiszteletdíjat, 
hanem jelenléti honoráriumot kap havonként, kb. ugyanannyit. Mármost, ha 
ezek után még tudjuk azt is, hogy Peyer elvtárs Vida bányaigazgatóval nem áll 
éppen ellenséges lábon, sőt némelykor zsúrjain, mint vendég is részt vesz, 
könnyen meg tudjuk érteni, miért oly elhagyatott, miért oly $égtelen szomorú, 
miért oly nyomorba taszított a magyar szociáldemokrata bányamunkásság!""" 

A keresztényszocialisták és fajvédők igazi szociáldemokrata-ellenes időzített 
bombája azonban csak e cikkeket követően április elején robbant. Április 1-én 
A Nép, 4-én pedig a Szózat közzétett egy jegyzőkönyvet, mely a kormány meg- 
bízottai és a bányászszakszervezet vezetői között 1922. november 30-án létre- 
jött egyezmény szövegét tartalmazta. E megállapodás szerint Peyer Károly vál- 
lalta: ha a kormányszervek hozzájárulnak a fővárosba tervezett Bányamunkás 
Otthon felépítéséhez, úgy a bányamunkás-szövetség vezetői hajlandók ,, . . .a szö- 
vetség tagjaira oly módon hatni, hogy minden munkás teljes pótműszakot vállal- 
jon a folyó téli idény november-március hónapjaiban, összesen nyolc vasárnapon 
át". Megjegyezzük, hogy az eredeti jegyzőkönyvet eddig még nem sikerült meg- 
találnunk. Létét azonban két körülmény is valószínűsíti: az egyik, hogy az em- 

lített lapok pontosan megjelölik az okmány akkori (1925) fellelési helyét, a má- 
sik, hogy Peyer Károly és a bányamunkás-szövetség vezetői maguk sem cáfolták 
meg a hitelességét. 

A jegyzőkönyv közzététele önmagában is alkalmas volt a Peyer-ellenes han- 
gulat felszításához, a hozzáfűzött kommentárok azonban ezt a hangulatot még 
fokozták is. , A szociáldemokrata szakszervezeti vezető titkár íme maga kínálta 
fel az akkor szénhiánnyal küzdő bányavállalatoknak a munkások vasárnapi 
munkaszünetét - írta a Szózat -. A Bányamunkás Otthon megszervezése csak 
porhintés volt a bányamunkásság szemébe és csak azt a leplezett célt szolgálta, 
hogy a munkások munkaerejének kiuzsorázását Peyer Károly ezzel fedezhesse.""5 

A Peyer- és személyén keresztül MSZDP-ellenes jobboldali támadások, ki- 
rohanások, ha sok esetben igaz megállapításokat tartalmaztak is, alapvetően ten- 
denciózus túlzásoknak tekinthetők. Elsődleges célként nem a kizsákmányolt, 
nyomorúságban tengődő munkásság igazi, társadalmi, gazdasági, politikai fel- 
szabadításának elősegítését szolgálták, hanem a szociáldemokrata eszmék lejára- . 
tását, a szociáldemokrata szervezettségű tömegek jobboldali eszmék, pártok, 
csoportok számára való elhódításának előkészítését. E cikkek tekintélyromboló 
hatását ennek ellenére sem tagadhatjuk, s az is tény, hogy a szervezetlen és ke- 
vésbé iskolázott munkásrétegekre is hatott. 

Az ország bányamunkásai körében a sztrájkesemények hatására meginduló 
kiábrándulási folyamatot Peyer maga is érezte. A sztrájk leszerelése után az 
MSZDP május 22-én megtartott intéző bizottsági ülésén már szenvedélyesen je- 
lentette ki, hogy a képviselők a passzivitással nem értek el semmit, s a párt szá- 
mára ez a passzivitás több kárt, mint hasznot hozott. , Az elvtársak azt hiszik, 
hogy vannak még erőteljes szervezetek ? — fakadt ki Peyer —. Tévednek! Nincse- 
nek! A bányamunkás-szövetség már nincs, a tagok nem fizetnek járulékot. . .""" 
Kijelentette, hogy jelenleg ugyan még szociáldemokrata képviselőké Tatabá- 
nya, Dorog, és Salgótarján, de nem hiszi, hogy a következő választási ciklus- 
ban is az övéké marad. Sőt! , Dorogról és Salgótarjánról biztosan hiszem, hogy 
már nem a mienk - mondta —. Ezzel már most le kell számolni."" Ma már 
tudjuk: ugyanezt Tatabányáról is elmondhatta volna. 

Közben a színfalak mögött folyó tárgyalásokon Peyer lényegében elfogad- 
ta a bányaigazgatóság eredeti álláspontját tartalmazó ajánlatot, és elfogadásra 
javasolta a sztrájkoló bányászoknak is. Az igazgatóság ajánlata a következő volt: 
1. Amennyiben a munkások április 5-ig felveszik a munkát, úgy a sztrájkot nem 
tekintik a munkaviszony megszakításának és az összes fölmondást és egyéb eljá- 
rásokat beszüntetik. 2. A munkaidőre vonatkozólag a békeidőben érvényben volt 
gyakorlat lép életbe. 3. Munkafölvétel esetén az összes munkás a sztrájk előtti 
beosztásban dolgozhat. 4. Az , urasági műszakban" dolgozó föld alatti munkások 
bére megfelelően fölemeltetik. 5. A nyugdíjpénztári tagságot az eddig szerzett 
jogok tiszteletben tartása mellett rendezik." 


ss Szózat, 1925. április 4. 

"6 PI Archívum. 658. f. 3/1. ő. e. V. k. 401. I. 
" To. 

Peyer ezt a javaslatot április 4-én ismertette a tatabányai bizalmiakkal, akik 
azonban e feltételeket valamennyien elfogadhatatlannak tartották. A bizalmiak 
elutasító álláspontjára válaszolva Peyer részletesen kifejtette a kilenc hete folyó 
sztrájkharc nehézségeit, majd nem minden célzatosság nélkül megjegyezte: , A 
bizalmiférfiaknak át kell érezniök azt a felelősséget, amely ez esetben őrájuk is 
háramlik." Befejezésül még egyszer megfontolásra ajánlotta nekik az igazgatóság 
javaslatát." 

Ami ezután történt, arról a Bányamunkás a következőképpen számolt be: 
,, Tekintettel arra, hogy ezen kérdés fölött a sztrájkban álló munkásság titkos sza- 
vazással dönt, a bizalmiférfi-testület határozatot nem hozott, hanem kötelezővé 
tette minden résztvevőnek, hogy a tárgyalásról megfelelően tájékoztassa a har- 
colókat. A bizalmiférfi-ülés után osztattak ki azok a röplapok, amelyek a meg- 
egyezés föltételeit tartalmazták és este már a bányatelep minden házában ott 
volt a röpirat és erről folyt a vitatkozás.""" 

§ A bányaigazgatóság ajánlata fölötti titkos szavazás április 5-én zajlott le. 

A szavazókat , tízes turnusokban bocsátották a helyiségbe — írta tudósításában 
a Bányamunkás -, ahol a bizalmiférfiakon kívül csendőrök és detektívek ellen- 
őrizték a szavazás helyes menetét"."! A szavazás eredménye még Peyert is meg- 
lepte: a leadott 2362 szavazatból mindössze 32 fogadta el az igazgatóság aján- 
latát. 

A szavazás eredményének kihirdetése után Peyer sem tehetett mást, mint- 
hogy - ismételten tudomásul véve a munkások eltérő véleményét -— az ugyanazon 
a napon megtartott nagygyűlésen kijelentette: , A bányaigazgatóság most már 
láthatja, ha eddig nem hitte, hogy a munkásság állásfoglalása nem erőltetett do- 
log. A munkásság egyértelműen nyilatkozott meg: a bányaigazgatóságnak en- 
gedményeket kell tenni." Beszéde végén pedig, szavait az igazgatósághoz cí- 
mezve, kijelentette: , Mindent megteszünk, hogy a béke létrejöjjön, de ha lehe- 
tetlent követelnek tőlünk, a felelősséget elhárítjuk magunktól. Mi tudjuk, hogy 
ennek a harcnak a sorsa azon fog eldőlni, hogy ki bírja tovább a koplalást. 
Büszke öntudattal akarjuk a csákányt újra kézbevenni, ha ennek lehetőségei meg 
lesznek teremtve. A bányaigazgatóság üljön le egy asztalhoz azokkal, akikkel 
egy életen át együtt élnek." A nagygyűlés forró hangulatáról a Bányamunkás 
kiküldött tudósítója lelkesen jegyezte meg: , Csaknem egy óráig tartott, amíg a 
bányászok a leglelkesebb hangulatban elvonultak. Büszkék az eredményre. A ko- 
moly és kevés beszédű bányászok tovább harcolnak."" 

Az igazgatóság ajánlatának egyértelmű elutasítása s a sztrájkoló bányászok 
töretlen elszántsága láttán a MÁK Rt. vezetői is belátták: ha nem engednek 
merevségükből, az részükre is súlyos morális hátránnyal jár. Az április 5-i nagy- 
gyűlés után így , nem maradt más hátra - olvasható az igazgatóság egyik bizalmas 
feljegyzésében -, mint provokálni a kormány beavatkozását, ami azon a módon 


" Bányamunkás, 1925. április 4. 

79 To, — A röpirat teljes szövegét közli: Iratok az ellenforradalom történetéhez . . . III. k. 

történt meg, hogy a népjóléti miniszter Tatabányára küldött tájékozódás végett 
egy megbízottat, amit azután követtek az érdembeli tárgyalások a munkáskép- 
viselettel Budapesten." 

A tárgyalások vezetésével a miniszter Schilling Zoltán miniszteri tanácsost 
bízta meg," aki az április 8-i tatabányai tájékozódó megbeszélései után azt ja- 
vasolta, hogy a hivatalos tárgyalások 9-én, Budapesten a Kereskedelemügyi 
Minisztérium tanácskozótermében folyjanak. Ezen a tárgyaláson a tatabányai 
bányászok képviseletében Javorek Pál, Tóth-Bucsoki István, Erőss Mihály, Tóth 
József héregi és Tenk András; a bányamunkás-szövetség részéről Peyer Károly 
és Fodor József; a bányaigazgatóság képviseletében pedig Viser Vilmos, Rehling 
Konrád és Tiles János bányafőtanácsosok, valamint Kálmán Miksa igazgató- 
helyettes és Herczeg főmérnök vett részt." A délelőtt 10 órakor kezdődött meg- 
beszélésen délután 2 óráig úgyszólván semmi közeledés sem mutatkozott a tár- 
gyaló felek között. Viser Vilmos bányaigazgató a délelőtt folyamán kifejtette: 
5 A MÁK most a munkafegyelem legelemibb helyreállításával megelégszik, haj- 
landó minden olyan megoldást pártolni, ami ezt a munkásoknak elfogadhatóbbá 
teszi, de az elvtől nem tágít. Hajlandó volna a márkatáblától [ellenőrzési táblától 
- SZ. F.) eltekinteni, ha a munkásságot a békebeli szellem hatná át, de erre egy 
jelenlevő képviselő tegnapi kijelentése után nem következtethet.""" 

A jelenlevő képviselő"-n Tóth-Bucsoki Istvánt kell értenünk, aki a mun- 
kások érdekei mellett bátran, következetesen kiállt s ezzel nem egyszer okozott 
már kellemetlen meglepetést a bányaigazgatóságnak. Ezúttal is határozottan 
megerősítette korábbi álláspontját. , Beismerem - válaszolta Viser igazgató- 
nak -, hogy nem akarjuk a munkahelyen való felváltást, ezért léptünk sztrájk- 
ba." Viser igazgatót láthatóan bosszantotta Tóth-Bucsoki viselkedése, s nem kis 
ingerültséggel állapította meg: , Magyarországon más munkáscsoport nem visel- 
kedett így." 

Peyer, hogy tompítsa a vita hevét, kifejtette : személy szerint ő kétségbe von- 
ja, hogy ,,...a magyar bányamunkásság ne ismerné fel a helyzetet és áldozatra 
ne volna hajlandó". Ezt bizonyítva utalt az 1920-as évek elejének szénínséges 
időszakára, amikor a bányászok áldozatkészséggel, pótműszakokkal és ünnep- 
napi munkával járultak hozzá az ínség enyhítéséhez. ,, A jelen helyzetben -— pró- 
bálta a bányatársaság képviselőit meggyőzni Peyer - a vállalatnak kellett azzal 
számolni, hogy a magyar szén ára előbb-utóbb eléri vagy felülmúlja a világpari- 
tást. Ennek minden ódiumát a munkásság, amelynek bére 20-3094-kal van 
amúgy is a békeparitás alatt és más iparágak munkabérszínvonala alatt, nem vi- 
selheti. Más bányavállalatoknál az ínség hatása alatt elnéztek olyan rendszabá- 
lyokat, melyeket különben el nem fogadtak volna, de ez nem áll Tatabányára. 


" Iratok az ellenforradalom történetéhez . . . III. k. 323. o. 

"s Ttt mutatunk rá, hogy téves a , Tatabánya története? c. városmonográfiának azon állí- 
tása, hogy a sztrájkolók a kereskedelemügyi miniszter jelenlétében tárgyaltak. (188. o.) Walkó 
Lajos kereskedelemügyi miniszter, aki egyébként teljes mértékben a MÁK Rt. érdekeit védte, 
a sztrájk megszüntetését célzó tárgyalásokba nem avatkozott be, jelen sem volt. 

A tatai bányamunkásság legtöbb tagja több mint 15 éve forrott össze a vállalattal 
és ott akar boldogulni." Végül ismételten megerősítette két hónappal azelőtt 
tett ajánlatát. Felajánljuk — jelentette ki -, hogy ,,...a beszállás 1/4 órával az 
eddigi időpont előtt, továbbá a kiszállás 3/4 2, 3/4 6 és 3/4 10 helyett 2, 6 és 10 
órakor kezdődjék, ami effektíve egy fél órai munkaidőkitolást jelent. Ne követel- 
jenek a munkásoktól egy olyan elméleti rendszabályt, amelyet teljes mérvben 
békében sem tartottak be és nem tarthattak be.""" 

Peyer ígéretére Viser igazgató gúnyosan megjegyezte: Tóth-Bucsoki ki- 
jelentése jól mutatja, hogy ,, . . mily őszintén akarják a munkások képviselői a 
munkahelyen a felváltást tényleg megvalósítani". Schilling miniszteri tanácsos, 
hogy elejét vegye a vita elfajulásának, megjegyezte: úgy látja, elvi ellentét már 
csak a márkatáblák alkalmazását illetőleg maradt fenn, s ennek az ellentétnek az 
elsimítása érdekében javasolta a tárgyalást felfüggeszteni. 

Kétórás szünet után, délután 4 órakor már ismét együtt voltak a tárgyaló 
felek. Viser bányaigazgató bevezetőjében kijelentette, hogy az igazgatóság újabb 
javaslatának előterjesztését a következő feltételhez köti: , A munkások képvi- 
selői tegyenek elvi kijelentést arra nézve, hogy a munkahelyen való felváltást 
vállalják-e vagy sem." Ezt az , elvi kijelentést" — minden bizonnyal Peyer alapos 
, meggyőzése" eredményeként, saját jobb meggyőződése ellenére — végül is 
Tóth-Bucsoki István mondta el. A felvett jegyzőkönyv ezt a következő szavakkal 
örökítette meg: , Tóth-Bucsoki a délelőtt folyamán elhangzott kijelentését oda 
magyarázza, hogy a munkahelyen való felváltás ellen tett kijelentésének oka csak 
az volt csupán, hogy látta, hogy a vállalat a márkatáblákat illető eredeti álláspont- 
jától semmi tekintetben nem hajlandó tágítani." Ezután a kijelentés után Rehling 
Konrád kifejtette az igazgatóság ajánlatát, nevezetesen azt, hogy amennyiben az 
igazgatóság , a márkatáblákat feltételesen május 15-ig kivonja a használatból, a 
munkásság hajlandó-e a munkahelyen váltakozni, mely esetben a márkatáblák 
csak akkor lennének újból üzembe véve, ha addiga munkahelyen a váltakozás 
lelkiismeretesen nem lenne begyakorolva"."" Peyer ezt az ajánlatot tárgyalási 
alapnak elfogadta, de hozzáfűzte: , Nem vállalhat kötelezettséget aziránt, hogy 
ezt ilyen szövegezésben a munkássággal el tudja fogadtatni." Ezután hosszabb 
vita indult a megállapodás végleges szövegéről. 

Este 9 óra volt, amikor Vida Jenő vezérigazgató is megjelent a tárgyalók kö- 
zött, s hogy a mindenki által elfogadható szöveg minél gyorsabban megszüles- 
sen, kijelentette: , 10 év óta nem egyszer érintkezett a bányamunkás-szövetség- 
gel, melytől egészen váratlan kérdések elintézésénél is sokkal több megértést ta- 
pasztalt. Vállalata — mondotta — csupán a munkarend betartását kívánja, amely 
a munkába lépés tényével szolgálati szerződést, törvényt képez a vállalat és a 
munkás között, amelyet egyik sem változtathat meg egyoldalúlag. Távol áll tő- 
lük az a mentalitás, hogy túlságos szigorral alkalmazzák, ezért adnak a teljes 

életbeléptetésre méltányos határidőt, mely alatt azon munkások, akik tisztelik 
ezt a törvényt és jóindulattal akarják azt végrehajtani, azt minden ellenszenvtől 
mentesen megszokhatják. Magyarázzák meg ezt a munkásságnak - kérte Peye- 
réket — azzal az őszinte szeretettel, ahogy ezt ő gondolja és érzi. Azon munkások, 
akik egyáltalán nem akarják a törvényt tisztelni, legjobban teszik — hívta fel az 
ellenszegülők figyelmét -, ha másutt keresnek boldogulást.""" E tárgyalás során 
Vida Jenő részéről Peyert igazán nem érhette vád, hogy merev álláspontot 
tanúsít. 

Este 10 óra körül azután létrejött a megegyezés, melynek a szövege csak a 
2. pontban tért el a korábbi ajánlat szövegétől. Ez a pont az új ajánlatban a kö- 
vetkezőképpen szólt: , A munkaidőre vonatkozólag a munkarend irányadó, el- 
tekintve az üzemi viszonyok által indokolt esetektől. E rendelkezést május 15-ig 
kell teljesen keresztülvinni. A leszállás 3/4 6, 3/4 2 és 3/4 10 órakor kezdődik. 
A sikló alatti márkatáblával való ellenőrzést a munkaidő pontos betartása esetén 
a fönti határidő után sem fogjuk életbeléptetni.""" 

Az igazgatóság által kiprovokált budapesti tárgyalásról visszautazó küldött- 
ség április 10-én érkezett meg Tatabányára. Az események ettől kezdve már 
igen gyorsan peregtek. A küldöttek rögtön megérkezésük után tájékoztatták a 
bizalmi férfiak testületét az egyezmény pontjairól. A megbeszélés résztvevői meg- 
egyeztek abban, hogy az egyezmény elfogadásáról még ugyanaznap délután a 
bányatelep munkásságát is leszavaztatják, továbbá hogy másnap nagygyűlést 
hívnak össze, s ezen — Peyer Károly jelenlétében — ünnepélyesen is bejelentik 
a sztrájk megszüntetését." 

A munkások mozgósítása e megállapodásnak megfelelően nyomban meg 
is történt. Délután 3 óráig minden sztrájkoló munkás röpirat formájában meg- 
kapta az egyezmény szövegét, s így 1 óra gondolkodási ideje maradt arra, hogy 
eldöntse: elfogadja-e az újabb ajánlatot vagy visszautasítja. És délután 4 órakor 
a bányászok már ismét a szavazóurnák előtt álltak. A szavazás eredménye azon- 
ban elmaradt a bizalmiak előzetes várakozásától. A szavazáson részt vett 2188 
munkás közül mindössze 259 fogadta el a társulat és a munkások megbízottai 
által aláírt újabb megállapodást."" Ez az eredmény a helyi vezetők körében 
érthető zavart okozott, hiszen a másnapi gyűlésen arról szerettek volna szólni, 
hogy a sztrájk véget ért, a munkások többsége elfogadta az egyezményt. E terv- 
be vett bejelentés azonban a munkások állásfoglalása után kétségessé vált. 

Szombaton délelőtt Peyer Károly is megérkezett Tatabányára. A nagygyű- 
lést megelőzően tartott bizalmi ülésen elégedetlenségének hangot adva, azt ja- 
vasolta, hogy a szavazást ismételjék meg. Némi vita után a bizalmi ülés elfogadta 
a javaslatot és határozatban mondta ki: , A tegnapi szavazást meg kell ismételni, 
mert azt nem lehet a munkásság akaratának elfogadni.""5 E határozat indok- 
lására igen gyenge és vitatható érvet hoztak föl, mégpedig azt, hogy péntek dél- 
után a bizalmiaknak igen kevés idejük volt arra, hogy a megegyezéssel kapcsola- 

tos kérdéseket megmagyarázzák, a felmerült félreértéseket eloszlassák. Ilyen 
elhatározás után került sor a nagygyűlés megtartására. 

Peyert a nagygyűlés résztvevői ezúttal már korántsem fogadták olyan lelkes 
hangulatban, mint egy héttel korábban. A gyűlés zavartalansága érdekében még 
Javorek Pál elnöknek is , nyugalomra kellett intenie"? a megjelenteket, s Peyer 
csak ezután emelkedhetett szólásra. Beszédében ismertette a budapesti tárgyalá- 
sok menetét, majd erőteljesen védelmébe véve a megegyezést, annak szövegét 
szembeállította a bányaigazgatóság február 3-i hirdetményével, rámutatva arra, 
hogy , a munkásság szemében olyan gyűlöletes márkatáblák használatától az 
igazgatóság eltekint. Azonkívül — magyarázta — az átmeneti idő alatt semmiféle 
büntetések nem lesznek és az egyhónapi idő alatt kialakul egy olyan gyakorlat, 
amely remélhetőleg mindkét félre nézve kielégítő lesz." Javasolta, hogy a pén- 
teki napon történt félreértések után a munkásság ismételje meg a szavazást és 
azzal döntse el, hogy a feltételeket elfogadja-e vagy visszautasítja. 

Beszéde végén — mintegy a munkások lelkesítésére és a vereség érzésének 
ellensúlyozása végett — patetikus hangnemben kijelentette: , Nagy tervek dőltek 
össze ezalatt a tíz hét alatt. Nemcsak a munkaidő kérdését akarták elintézni, 
hanem az egész szervezett munkásság ellenállását megtörni. Reméljük — mond- 
ta — ez az erőpróba elégséges volt nemcsak Tatabányának, de másnak is, akiknek 
ilyen tervei vannak. Tatabánya-Felsőgalla bányamunkásai fölemelt fővel, büsz- 
ke öntudattal veszik kezükbe a csákányt, férfiasan megállták helyüket.""" 

A nagygyűlés résztvevői ezután ismét szavaztak, de ezúttal igen magas volt 
a tartózkodók száma: a 2300-2500 sztrájkoló bányamunkás közül csak 1787 élt 
a szavazás lehetőségével. E szavazók közül ez alkalommal 1410-en fogadták el az 
egyezmény feltételeit, 323-an most is nemmel, 54-en pedig áthúzott lappal, azaz 
érvénytelenül szavaztak." 

A Bányamunkás tudósítása szerint a szavazás eredményét a , munkásság 
mindenütt megnyugvással fogadta", s így a húsvéti ünnepek után, április 14-én 
reggel háromnegyed 6-kor — pontosan tízheti sztrájk után — Tatabánya bánya- 
üzemeiben ismét megindult a munka." 

A tízhetes sztrájk eseményeit értékelve ma is túlzás nélkül megállapíthat- 
juk: a tatabányai munkásság ebben a harcban valóban férfiasan megállta a he- 
lyét, s tíz héten keresztül tényleg , példás fegyelmezettséggel és párját ritkító 
kitartással állt ellen a bányatársulat munkaidő meghosszabbítási törekvésének" ." 
Ebben egyébként a szakszervezet és a szociáldemokrata párt vezető funkcionáriu- 
sai, illetve a párton belül és kívül szervezkedő baloldali ellenzék, továbbá a 
jobboldali szervezetek (keresztényszocialisták, , sárga? szakszervezetek) vezetői 
pártállásra való tekintet nélkül egyetértettek. A sztrájk eredményességét, illetve 
a peyeri vezérkar által alkalmazott sztrájktaktikát illetően viszont már erősen el- 
tértek egymástól a különböző vélemények. 

Ami a sztrájkharc eredményességét illeti — jelképes erkölcsi győzelmen kí- 
vül - kézzelfogható, az életkörülményeket lényegesen javító eredményekről nem 
beszélhetünk. Sőt, a bányaigazgatóság a létrejött megegyezés pontjai közül töb- 
bet végre sem hajtott. Így az egyezmény 3. pontjában foglaltak ellenére sem 
vette vissza munkába az 1800 liptói munkást, és ezen túlmenően május-június 
folyamán további 500 munkásnak adta ki a munkakönyvét. Továbbá nem rendez- 
ték az egyezmény 4. pontjában megígért bérkérdéseket sem, s így az , urasági 
műszakban" vagy más néven átalánybérért dolgozó föld alatti segéd- és betaní- 
tott munkások anyagi helyzete sem javult, sőt a heti üzemszünnapok beiktatása 
miatt még a korábbi keresetre sem tudtak szert tenni. 

LAKATOS GYULA 


A MUNKÁSRÉSZVÉTELI INTÉZMÉNYEK 
FEJLŐDÉSÉNEK FŐ VONÁSAI NÉMETORSZÁGBAN 
AZ 1920-AS ÉVEKBEN 


A munkásság évszázados politikai és gazdasági harcának a tőkés tulajdonviszo- 
nyokból származó fizikai és szellemi kizsákmányolás ellen különböző formái ala- 
kultak ki. Az 1848—49-es forradalmi mozgalmak döntő jelentőségűek voltak a 
német munkásmozgalom fejlődésére. Erősödő szervezettsége, politikai jelen- 
tőségének növekedése lehetővé tette, hogy az alapvető emberi létfeltételek 
megteremtésére irányuló követelései kiterjedjenek az üzemi-vállalati szociálpo- 
litika és a gazdasági demokrácia intézményeinek kialakítására. Bár a német ipar 
fejlettsége ebben az időben még jelentős mértékben elmaradt Franciaország és 
főként Anglia szintjétől, a tőkés nagyipar térhódítása, szociális és politikai ellent- 
mondásai túlnőttek a munkaadók és munkavállalók közötti, üzemi kereteken 
belül létrejövő feszültségeken és elkerülhetetlenné vált a munkások jogainak 
állami törvényekkel való szabályozása. A tulajdonos és a munkavállaló kapcso- 
latát nem lehetett többé magánjogi problémának, magánügynek tekinteni. Az 
állami szintű szabályozás szükségessége a tőkés termelési viszonyok megerősödé- 
sét és ennek politikai garanciáit fejezte ki. Éppen ezért a munkásság harca a de- 
mokratikus gazdasági jogokért, a gazdasági döntésekben való részvételük bizto- 
sításáért nem egyszerűen anyagi létfeltételeik javítását, hanem egyszersmind 
politikai jogok elérését is magában foglalta. 

A munkások gazdasági részvételének, a különböző szintű (üzemi, vállalati) 
döntésekbe való befolyásának intézményrendszere a 19. század közepétől kez- 
dett kialakulni. Történeti kutatásának jelentőségét az adja, hogy ezeknek az in- 
tézményeknek a fejlődése készítette elő a weimari időszak és a mai gazdasági 
demokrácia intézményeinek működését, a tőkés tulajdonviszonyokon alapuló 
, Szociális együttműködés és béke" gyakorlatát. 

A munkásság gazdasági részvételi intézményeinek történelmi elemzése, a 
politikai rendszerben játszott szerepük vizsgálata nélkülözhetetlen a politikai 
folyamatok reális értékeléséhez. A munkásosztály gazdasági-politikai harcának 
eredményeképpen kialakult részvételi rendszer hatékony működése ugyanis je- 
lentősen hozzájárul a tőkés politikai rendszer stabilitásához: intézményi keretek 
közé tereli és jól kidolgozott tárgyalási politika útján az adott történelmi körül- 
mények között lehetséges kompromisszum irányába vezeti le a tőóke-munka 
ellentmondásain alapuló elkerülhetetlen érdekkonfliktusokat. 

A jelen tanulmányban e gazdasági részvétel intézményrendszerének kiala- 
kulásával és fejlődésével foglalkozunk a 19. század közepétől az 1920-as évekig. 
Elsősorban a weimari időszak intézményeire fordítunk nagyobb figyelmet, mint- 
hogy a második világháború után az NSZK-ban a weimari köztársaság részvételi 
intézményeinek mintájára állították helyre a munkavállalók alkotmányos és de- 
mokratikus jogait. 


kk 


Az üzemi szociálpolitika első intézményei (a bányászatban, a kohóiparban, az 
acéliparban és a hajózásban) választott bizottságok által irányított segélypénz- 
tárak voltak. A 19. század közepén ezeknek egész hálózata működött. Emellett 
a nagyobb ipari vállalatoknál és üzemekben jelen voltak a munkásbizottságok, 
amelyek felügyeltek a munkások élet- és munkakörülményeire. 

A munkásbizottságokat azonban aligha lehet a munkásérdekek hatékony 
intézményes képviseletének tekinteni, legalábbis nem minden ipari nagyüzem- 
ben volt az. A tőkés vállalatok jelentős részénél ugyanis a bizottságokat a vállal- 
kozók, illetve az üzem vezetői nevezték ki, s ez természetszerűleg korlátozta a 
munkásérdekek képviseletét. Tény azonban, hogy a későbbi, jóval hatékonyabb 
vállalati és üzemi munkásképviselet ezekből az intézményes keretekből fejlő- 
dött ki. 

A munkásbizottságok tevékenysége egyelőre csak a vállalkozó, a tulajdonos 
által létrehozott üzemi szociális létesítmények működésének ellenőrzésére, il- 
letve felügyeletére irányult. A sok feudális elemmel átszőtt német gazdasági élet- 
ben a munkásbizottságoknak mégis viszonylag jelentős szerep jutott. Igyekeztek 
megakadályozni a 19. században elterjedt , erőszakos fegyelmezést" az üzemben. 
Ellenőrizték a tanoncok szakmai fejlődését és erkölcsi magatartását, házassági 
engedélyeket adtak ki, ami a század elején még a tőkés vállalkozó joga volt. A 
munkástanácsok legfontosabb funkciója volt, hogy közvetítettek a munkaadó és 
a dolgozók vitás ügyeiben. Feladatukká tették a munkavédelmi előírások betar- 
tatását, részt vettek a munkaidő és a bér, valamint — néhány üzemben - a nye- 
reségrészesedés meghatározásában. Ezek a funkciók azonban a 19. század végén 
még meglehetősen kivételesnek számítottak. 

A munkásbizottságok intézményrendszerének elterjedése és megerősödése 
— bár korlátozott hatásköri keretek között — az 1850-es évektől kezdve fokozato- 
san előrehaladó, de elkerülhetetlen folyamat volt. A munkakörülmények kiala- 
kításában való érdemi részvételről egyelőre szó sem lehetett. A , részvéte!" még 
csak néhány tőkés , szociális beállítottságán" és nem utolsósorban üzleti kalku- 
lációján múlott. A tőke és a munka közötti ellentmondás, az ipari óriásüzemek 
létrejötte viszont a 19. század utolsó negyedében a munkavállalók részvételének 
kérdését valóságos össztársadalmi, politikai problémává érlelte. 

1850 és 1890 között az üzemi munkásképviselet túlnyomó részben szociál- 
liberális és szociáletikai meggondolások alapján jött létre. A munkásbizottságok 
rendszerint a korábbi segélyező pénztárak nyomán keletkeztek és főként a mun- 
kaidőre és a bérproblémákra korlátozták tevékenységüket. A szociális problémák 
a tőkés gépi nagyiparban egyre erőteljesebben úgy jelentek meg, mint jogi, 

politikai szabályozást is igénylő érdekkonfliktusok. A munkásbizottságoknak 
— az említett jogokért cserében — kötelezettséget kellett vállalniuk, hogy elhárít- 
ják a liberális tőkés gazdasági rendszer ellentmondásaiból eredő gazdasági és 
politikai osztályharc formáinak veszélyeit a tulajdonosra nézve, és tehermente- 
sítik a tőkés vállalkozót az üzemi-vállalati szociális problémák megoldásában. Az 
üzemi munkásbizottságok működése tehát üzemgazdasági szempontból töké- 
letesen megfelelt a tőke profitorientációjának is: a munkásérdekek mellett a 
vállalkozói akaratot is közvetítették. 

Ami a tőkés nagyiparban kialakult társadalmi problémákat illeti, ezek a 
, Szociáletika" szellemében úgy fogalmazódtak meg, mint a , keresztény" har- 
mónia hiánya, ami a társadalmi rétegek közötti különbségekben is kifejeződik. 
A plasztikusan kirajzolódó manchesteri munkásliberalizmussal, a szociális 
problémákat nagyon is materialista módon értelmező angol szemlélettel szem- 
ben a németországi munkásbizottságok idealizmusa a patriarchális társadalmi 
viszonyok polgári restaurációjához, illetve — bizonyos mértékig — ezek konzer- 
válásához járult hozzá. Az ilyen világnézeti atmoszférában a vállalkozó által 
fizetett munkabér vallási, etikai küldetésnek számított. 

A munkavállalók részvételének, érdekképviseletének megteremtésére irá- 
nyuló állami szintű kezdeményezést az jelentette, amikor 1850-ben Poroszország- 
ban megkísérelték központilag elrendelni az , üzemi tanácsok" megalakítását.! 
Az üzemi tanácsok (Betriebsráte) — elnevezésüktől függetlenül — vállalati szintű 
képviseleti szervek voltak, amelyekben a munkaadók képviselőinek biztosították 
az egyfőnyi többséget. A központi porosz reformpolitika kezdeményezői minisz- 
terek és tőkések közül kerültek ki. Néhány helyen meg is alakították az üzemi 
tanácsokat, de ezek általában nem tudták betölteni küldetésüket: igen csekély 
aktivitást mutattak a munkások és munkaadók viszályainak rendezésében. Ép- 
pen ezért többnyire meglehetősen rövid ideig működtek: 1850-ben 67 üzemi 
tanács volt hivatalban, tizennégy évvel később már csak három működött. 
A porosz reformpolitika elsődleges célja nyilvánvalóan az volt, hogy többek kö- 
zött ezzel a taktikai engedménnyel is ellensúlyozza a munkásmozgalom erősödő 
aktivitását. 

Poroszország gazdaságpolitikája a múlt század ötvenes, hatvanas éveiben 
erősen megrekedt a rendőri-bürokratikus és az ipari-demokratikus államszem- 
lélet dualizmusában, az első dominanciájával. A központi részvételi reform kér- 


: A polgári történetírás a munkásrészvétel kérdésében ma sem mentes a patriarchális 
indíttatású romantikus felfogástól, szerinte a munkavállalók szociális jogainak, az üzemi ügyek- 
ben való intézményes részvételének megteremtése, teljesen függetlenül a munkásság és a szak- 
szervezeti mozgalom erőfeszítéseitől, a tőkés vállalkozók kezdeményezésének köszönhető. Hans- 
Jürgen Teuteberg pl. a Weimari Köztársaság Üzemitanács Törvénye (1920) és a második 
világháború utáni Részvételi Törvények (1951., 1952., 1956., 1972., 1976.) megszületésének 
tényezői sorában kifejezetten elhanyagolhatónak! tartja a szociáldemokrácia szerepét és a má- 
sodik világháború győztes hatalmainak a német gazdaság decentralizálásával és társadalmi 
ellenőrzésével kapcsolatos törekvéseit. Ezzel az interpretációval a mai NSZK-beli történészek 
közül sem sokan értenek egyet. L. pl. Rudolf Kuda: Das Konzept der Wirtschaftsdemokratie. 
In: Vom Sozialistengesetz zur Mitbestimmung Zum 100. Geburtstag von Hans Böckler. Hrsg. 
von Heinz Oscar Vetter. Bund Verlag, Köln, 1975. 


dése így nagyjából el is dőlt. Megmaradtak a hagyományos segélyező pénztárak, 
amelyek működése vagy egyáltalán nem befolyásolta, vagy csupán kismérték- 
ben csökkentette az osztályellentétek alapvető antagonizmusából származó szo- 
ciális feszültségeket.? 

A sikertelen poroszországi kísérletek után a részvételi politika újrafogalma- 
zása csak 1871-ben, a Német Birodalom megalapítása után került napirendre 
mint állami feladat. A Porosz Kereskedelmi Minisztérium ekkor kidolgozott 
egy tervet a munkások üzemi szintű részvételére. Ez azonban szembekerült Bis- 
marck elképzeléseivel, aki (a szakszervezetekhez hasonlóan ágazati felépítésű) 
szakmai tanácsoknak és egy ún. Népgazdasági Tanácsnak a felállítását tűzte ki 
célul. A , vaskancellár" , forradalmi" tervei azonban csak részben valósulhattak 
meg a Reichstagban helyet foglaló pártok erős ellenállása miatt. A munkásér- 
dekeket vállalati szinten képviselő munkáskamarák felállítása így még a század- 
forduló után is a parlamenti viták tárgya maradt, erre vonatkozó törvényterve- 
zet azonban a parlamentben legközelebb 1917-ben került napirendre. 

Ha Bismarck erőfeszítése a vállalati szintű és egységes részvételi intéz- 
ményrendszer tekintetében nem is, az ún. Állami Betegbiztosítás kialakításában 
azonban jelentős eredményeket hozott. Az Állami Betegbiztosítás hasznos mű- 
ködése, az 1889-es sztrájk (Németország történetének addigi legnagyobb mun- 
kásmegmozdulása), II. Vilmosnak a trónralépésekor tanúsított , érdeklődése" a 
munkáskérdés , megoldása" iránt, és az akkori porosz kereskedelmi miniszter, 
Hans Hermann Freiherr von Berlepsch reformpolitikai beállítottsága jelentősen 
hozzájárult ahhoz, hogy 1891-ben elfogadják az Iparrendi Törvényt (Gewer- 
beordnungs-Novelle). Ezzel sem sikerült azonban érdemlegesen biztosítani a 
munkásbizottságoknak mint az üzemen belüli munkás érdekképviseleti szervek- 
nek a létrehozását. Az üzemi munkásképviseleteket a vállalkozónak meg kellett 
ugyan hallgatnia mielőtt új munkarendet kívánt bevezetni, de ez a jog, amelyet 
a törvény biztosított, semmiféle kötelezettséget nem írt elő a munkaadó számára. 
Ennek ellenére az 1891-es törvény történelmi jelentőségűnek tekinthető. Ettől 
kezdve a munkaadók és munkavállalók konfliktusa, a tőke és a bérmunka ellent- 
mondása, a munka és a tőke ellentmondása nyomán kialakult társadalmi-politikai 
feszültségek kezelése állami-politikai jelentőségre tett szert. Bármennyire korlá- 
tozott hatásúnak bizonyult is az Iparrendi Törvényben előírt üzemi munkás- 
bizottságok működése - a feudálkapitalista patriarchális rend, a feudális des- 
potizmus felszámolásának kezdetét jelentette.? 

Bár az Iparrendi Törvény jelentősen hozzájárult a tőkés termelési viszo- 
nyokból származó társadalmi és politikai feszültségek enyhítéséhez, éles ellen- 
állásba ütközött a Munkaadók Szövetségeinél. A munkaadók megbékéltek az 
üzemi szociálpolitika kialakításának és a munkakörülmények javításának szüksé- 
gességével, de — a tulajdonnal való rendelkezés szabadságára hivatkozva — tá- 
madták a törvénynek azt a részét, amely kötelezi a munkaadókat, hogy a dolgo- 


3 [. Gustav Schmoller: Zur Sozial- und Gewerbepolitik der Gegenwart. Leipzig, 1890. 
191. o. 

§ Gustav Schmoller: Über Wesen und Verfassung der grossen Unternehmen. In: Allge- 
meine Zeitung (Berlin), 1890. 24—31. o. 

zók képviselőivel, a munkásbizottságokkal egy asztalhoz üljenek tárgyalni olyan 
intézkedésekről, amelyek az üzemi munkások javát szolgálják. A munkaadók 
nehezen fogadták el, hogy az ipari munkaviszony többé nem a munkaadók és 
munkavállalók kétoldalú jogviszonya, hanem közjogi üggyé vált. 

Túlzás lenne tehát azt gondolni, hogy az Iparrendi Törvény jelentőségét 
a munkaadók azonnal megértették és a tőkés gazdasági-társadalmi rend stabi- 
lizálásának eszközét látták volna benne. A munkások jogainak, részvételének 
törvényes biztosításában óriási veszélyeket véltek fölfedezni. Ehhez hozzájárult, 
hogy a törvény születése egybeesett a belső munkásmozgalom erősödésével, a 
szociáldemokrácia befolyásának növekedésével, a Párizsi Kommün németországi 
hatásával, az egyéni terrorcselekmények elszaporodásával. Mindez akadályozta 
a munkásrészvétel intézményrendszerének elfogadását és egységes kiépítését. 
Gátló tényező volt II. Vilmos határozatlan, bizonytalan politikája is ebben 
a kérdésben. 

A szociáldemokrata ideológusok is bizalmatlanul tekintettek a képviseleti, 
részvételi rendszerre. Lehetetlennek tartották, hogy tőkés viszonyok között 
létrejöhet elfogadható, a munkavállalói érdeket érdemben képviselni tudó intéz- 
mény. ,A munkások kívülről sohasem vonhatók be az üzem irányításába. 
Minden tőkés vállalat éles konkurrenciaharcot vív és csak kapitalista módon 
irányítható, ha nem elpusztulni, hanem fennmaradni akar. A tőkés vállalat a 
munka kizsákmányolásából él és növekszik, így lehetséges-e egyáltalán, hogy 
a munkás , kizsákmányolásellenes lényegének megfelelően, jogot kapjon a tőkés 
vállalat befolyásolására ?"" 

A munkások bizalmatlansága, a munkaadók tartózkodása és félelme elle- 
nére a munkásképviseleti rendszer mégis tovább erősödött, különösen néhány 
iparágban. 

A bányaiparban a 19. század utolsó negyedében az önkéntes munkás- 
egyesületek helyét fokozatosan átvették a közjogilag szabályozott munkás- 
bizottságok, amelyek a munkavállalói érdekképviseleten kívül a munkások har- 
cos és világnézetileg is szervezettebb ellenállásának központjaivá váltak. Ez 
a tőkés nagyipar fejlődésével az egész gazdaságban természetes folyamat volt. 
Az üzemek és vállalatok profitra irányuló racionális szervezettsége, egyre bonyo- 
lultabbá váló gazdasági-szervezeti hierarchiája, bürokratikus-racionális irányí- 
tási struktúrája végképp illuzórikussá tette a partiarchális, individuális és vallá- 
sos világszemlélettel társult munkaadói gondoskodás eszméjét. Világossá vált, 
hogy kizárólag az üzemi visszaélések megakadályozása, a munkafeltételek javí- 
tásának törvényes támogatása önmagában nem képes mérsékelni a tőkés társa- 
dalmi viszonyok ellentmondásait. Hatékonyabb eszköz a bérmunka társadalmi 
elismerése és liberális munkaszerződési rendszer kialakítása, amelyek szociális 
hatásukkal jelentősen csökkenthették a tőke és a munka ellentmondásából 
adódó társadalmi-politikai feszültségeket. 

A császári Németország politikai rendszere akadálya volt a munkások 
, emancipációs" törekvéseinek, a gazdasági és társadalmi demokratizálódás fo- 


§ L. Max Schippel: Arbeiterausschüsse. In: Neue Zeit, 1891. 1. k. 133. o. 

lyamatait és a polgárháború elkerülését egy , szociálimperialista" állami terror 
megszervezésében látta." Figyelmen kívül hagyta a munkaviszonyt szabályozó 
törvényhozás szükségességét egyértelműen jelző szervezett munkásmozgalmi 
erőket. 

Teljesen nyilvánvaló, ha az állam elismerte volna a szakszervezeteket mint 
a munkaadói-munkavállalói szerződések (Tarifvertrag) egyenjogú résztvevőit, 
ezzel jelentős mértékben csökkenteni lehetett volna a társadalmi feszültségeket. 
Így a munkásmozgalommal, a szocialista állam megteremtésének gondolatával 
szemben a hivatalos, hatósági úton erőltetett, de a valóságos feszültségeket 
enyhíteni nem képes, üzemi szintű munkásképviseletek nem tudták betölteni 
a nekik szánt szerepet. 

Az viszont tény, hogy a császári állam közvetlenül az első világháborút 
megelőző időkben erősen szorgalmazta a gazdaság demokratizálódását. Ez 
azonban nagyrészt törekvés maradt. Bismarcknak (aki egyébként meglehetősen 
erőszakos politikával járult hozzá a munkásképviseleti intézmények létrehozá- 
sához) a korai letűnésével a politikában eluralkodó ún. koncepcionális pluraliz- 
mus, politikai központi akarat szétforgácsolódása, a központi állami intézmé- 
nyek partikuláris érdekképviseletekké történő átalakulása, a politikai kultúra 
hiánya továbbra sem biztosított kedvező feltételeket ahhoz, hogy az állam kez- 
deményezze a gazdaság demokratizálását. Hiába szorgalmazták a liberális és 
demokrata képviselők az , ipari parlamentarizmus"-nak, a munkaadók— munka- 
vállalók képviseleti rendszerének megteremtését; hiába hívták fel a figyelmet 
arra, hogy ha feudális módon konzerválják a munkások gazdasági-társadalmi 
viszonyait, ez a tőkés gazdasági fejlődés akadályává válik, a figyelmeztetés nem 
jutott tovább, megrekedt a formális állami és pártnyilatkozatok szintjén." 

Ismeretes, hogy az első világháború végén Németországban rendkívül feszült 
volt a belpolitikai helyzet, éleződött az osztályharc, a szakszervezeteknek és 
a Munkaadók Szövetségének az egyezkedési politikában kifejeződő közeledése 
egymáshoz önmagában korántsem jelentette a , szociális békét". A liberális 
polgári pártok arra törekedtek, hogy munkajogi engedményekkel, a munkások 
részvételi lehetőségének mérsékelt továbbfejlesztésével csökkentsék az osztály- 
ellentétekből adódó és a háború utáni rossz életfeltételek miatt különösen éle- 
ződő feszültségeket. A szociáldemokrata párt (SPD), a Németország Független 
Szociáldemokrata Pártja (USDP), és a Spartakus Szövetség (Spartakus Bund) 
köreiben a német gazdasági élet egyes területeinek államosításáról, illetve en- 
nek mértékéről és módjáról folytattak vitákat. 


§ L. Hans-Ulríich Wehler: Bismarck und der Imperialismus. Köln, 1969.; Klaus Hilde- 
brand: Staatskunst oder Systemzwang ? Die deutsche Frage als Problem der Weltpolitik. In: 
Historiscbe Zeitschrift, 1979. 228. k. 625—644. o. 

"LL. Friedrich Naumann: Ausgewühlte Schriften. Hrsg. von Hannah Vogt. In: Civita 
gentium. Ouellenschriften und Monographien zur Soziologie und Kulturphilosophie. Frank- 
furt a. M., 1949. 337-341. o. 

A Keresztény Konzervatív Párt (Christlich-Konservative Partei) és a Né- 
met Nemzeti Néppárt is (Deutsch-Nationale Volkspartei) ebben a belpolitikai 
helyzetben egyértelműen a tőke és a munka , kibékítése" mellett foglalt állást. 
Szorgalmazták a dolgozók , bizonyos" vállalati-üzemi képviseletének kidolgo- 
zását, majd bevezetését, határozottan elutasítva az osztályharc gondolatát, de 
főleg gyakorlatát. 

A Centrumpárt (Zentrumpartei) és a Bajor Néppárt (Bayerische Volks- 
partei) , szociális igazságosságot" követelt a munkások és az alkalmazottak szá- 
mára nem általában, hanem a megfelelő állami, jogi biztosítékokkal együtt. 
A liberális Német Néppárt (Deutsche Volkspartei) követelései nem haladták 
meg a dolgozók üzemi-szociális ügyekben való részvételi jogának elismerteté- 
sét. A baloldali Német Demokrata Párt (Deutsche Demokratische Partei) vi- 
szont továbbment ennél, szorgalmazta a konszernek munkásellenőrzését, a dol- 
gozók vállalati részvételének biztosítását, illetve a kártalanítással egybekötött 
államosításokat. Az akkor még jelentéktelen náci párt, az NSDAP döntő jelen- 
tőségűnek tartotta proklamált politikai programjában a trösztök, bankok és az 
áruházak államosítását." 

1918 őszén azonban a Munkás- és Katonatanácsok (Arbeiter- und Sol- 
datenráte) létrejöttével, s hatalmi tényezővé válásával a radikálisabb nézetek 
kerültek előtérbe. A Munkás- és Katonatanácsok Általános Kongresszusán 
(1918. december 16-21.) Németország Független Szociáldemokrata Pártjának 
képviselője, Ernst Dáumig, követelte, hogy a tanácsrendszert fogadják el mint 
egy szocialista német állam alkotmányának alapját és a Munkás- és Katona- 
tanácsok kapják meg a legfelsőbb állami és végrehajtási hatalom jogát. A szo- 
ciáldemokrata párt határozottan elutasította, hogy megteremtsék az , osztály- 
diktatúrát" a polgári pártoknak a parlamentből történő kizárásával. Ebben a 
kérdésben maga a független szociáldemokrata párt sem volt egységes. A bré- 
mai, braunschweigi, müncheni autonóm tanácsköztársaságok katonai erőszak- 
kal történt megsemmisítése a radikális politikai erők számára is kétségessé tette 
a tanácshatalom létrehozásának esélyeit. 

Ebben az időszakban, 1918 decembere és 1919 júniusa között, a tanácsok 
nem kompromisszumra törekedtek, nem azt akarták, hogy a munkások részt 
vegyenek a gazdasági életben, hanem a tulajdonviszonyok forradalmi átalakítá- 
sát szorgalmazták. Ez nem jelenti, hogy a későbbi képviseleti törvények meg- 
alkotására ez a mozgalom semmilyen befolyást nem gyakorolt. 

Németország Szociáldemokrata Pártja 1919. március 23-i elnökségi hatá- 
rozatában állást foglalt a kapitalista társadalom átalakítása mellett, de egyértel- 
műen elvetette, hogy az átalakulást kizárólag diktatórikus úton kell vagy lehet 
megvalósítani. A demokratikus átalakulás legfőbb bázisainak az üzemi tanácso- 
kat, a munkások és alkalmazottak bizottságait tartották, felsőbb szinten a kerü- 
leti tanácsok és a Birodalmi Gazdasági Tanács létrehozásával. A tanácsok sze- 
repe a gazdasági területre korlátozódott volna. Ezt a tervet a Birodalmi Tanács 
kongresszusa 1919 áprilisában már elfogadta. A Szociáldemokrata Párt által 


" L. Gerhard A. Ritter-Susanne Miller (Hrsg.): Die deutsche Revolution 1918-1919. 
Dokumente. 2. Auflage. Tübingen, 1919. 101. o. 

javasolt és elfogadott tervek szerint a Birodalmi Gyűlés mellett Munkakamarát 
(Arbeitskammer) kell létrehozni, amely az államigazgatás minden szintjén meg- 
felelő intézményekkel van jelen. Minden törvényt meg kell szavaznia a Biro- 
dalmi Gyűlésen kívül a Munkakamarának is. A gazdasági és a politikai hatalom 
e kettős megosztásával szemben a Németország Független Szociáldemokrata 
Pártja a tanácsokban a gazdasági és politikai hatalom egységét követelte. 

A gazdasági és a politikai hatalom egyesítésének gondolata — egy tanács- 
állam megteremtése — azonban nem talált támogatásra a szervezett társadalmi 
erőknél. A szakszervezetek azonnal összeütközésbe kerültek ezzel a tervvel, 
minthogy ők a munkások és az alkalmazottak egyedüli érdekképviselőinek tekin- 
tették magukat a gazdasági szférában. A szakszervezet számára két lehetőség 
kínálkozott: a teljes szembenállás a tanácsokkal, vagy az, hogy a tanácsokat 
a szakszervezeti célok szolgálatába állítsák. A tanácsállamot szorgalmazó forra- 
dalmi erők viszont arra törekedtek, hogy a szakszervezeteket változtassák a for- 
radalmi tanácsállam alappilléreivé. A , függetlenek" és a kommunisták azonban 
ebben a tekintetben bizalmatlanok voltak a szakszervezetekkel szemben, amit 
a szakszervezeteknek a császárság idején tanúsított mérsékelt politikai aktivitása 
indokolt is. Németország Független Szociáldemokrata Pártjának bizalmatlan- 
sága nem az egész szakszervezetre, hanem elsősorban a bürokráciára vonatko- 
zott. Taktikai meggondolásból — már csak a szakszervezet jelentős tömegbázisa 
miatt is — célszerűtlen lett volna a szakszervezeteket mereven szembeállítani 
a tanácsokkal, ezzel ugyanis az USPD támadási felületet nyújtott volna a párt 
részéről elfogadhatatlannak tartott szakszervezeti bürokrácia számára." 

A tanácsok ügyében a szakszervezeteknek nem sikerült egységes álláspon- 
tot kialakítaniuk. Nagyjából két jól körülhatárolható irányzat alakult ki; az 
egyik politikailag támogatta a Munkaadók-Munkavállalók Központi Munka- 
közösségének létrehozását, ami lényegében a Munkakamarához hasonló, a mun- 
kaadók és a munkavállalók népgazdasági szintű, az érdekellentéteket mérséklő 
részvételi intézmények szerepét töltené be; a másik az üzemi, vállalati szintű 
részvételi intézményeket kizárólagos szakszervezeti irányítással képzelte el, hogy 
elkerülhető legyen a szakszervezet és az üzemi tanácsok szembeállítása, és ezzel 
a munkavállalói érdekképviselet megosztása. A szociáldemokrata párt mindkét 
törekvést támogatta. 

Az 1919. január 19-i választásokon egyértelműen bebizonyosodott, hogy 
Németország Szociáldemokrata Pártja nem tudja megszerezni az abszolút több- 
séget és csak a Centrumpárttal és a Német Demokrata Párttal alkotott koalícióval 
vehet részt a kormányban. Ebből világossá vált, hogy a gazdaság demokratizá- 
lása, a munkásrészvételi intézményrendszer kialakítása, s az új demokratikus 
vállalati törvény (Betriebsverfassung) nem hozható létre a két polgári párt 
hozzájárulása nélkül. 


rk 

A szociáldemokrata párt vezette kormány 1919. március 23-án elfogadtatta 
a parlamentben a Birodalmi Szénbányászati Tanács (Reichskohlenrat) felállíi- 
tásáról szóló törvényt. A Tanács felállításának tulajdonképpen semmi köze sem 
volt az államosításhoz, mindössze a munkásképviselet, az ipari demokrácia in - 
tézményeként kellett volna működnie vállalati szinten. A bányaipar egyébkén t 
különösen alkalmas volt a hatékony képviseleti forma megteremtésére, mint - 
hogy a 1915. július 30-i rendelet alapján (hogy a háborús termelés hatékonyab b 
legyen) az egész bányaipar egyetlen óriási szindikátussá alakult. 

Az említett rendelet egyúttal lehetővé tette, hogy a bányaipart az állam 
jobban ellenőrizhesse. Az iparágra államilag irányított tanács felügyelt, ame ly- 
ben a helyi közigazgatás vezető hivatalnokain és a munkaadókon kívül hel yet 
kaptak a munkavállalók képviselői is. A Birodalmi Szénbányászati Tan ács 
(1919-től) lényegében ennek a háborús feltételek által elősegített állami ell en- 
őrző szervnek a folytatása, illetve továbbfejlesztése volt. 

A szénbányászat e legfelső irányító szerve 50 tagból állt. Közöttük össze sen 
15 fő volt a munkavállalók, illetve a szakszervezet képviselője. A 15-ből két 
képviselő küldésének a jogát a Porosz Kereskedelmi és Iparügyi miniszter 
kapta meg. A többi résztvevő a munkaadók és a fogyasztók köréből kerül t ki; 
helyet kaptak műszaki és kereskedelmi szakértők is. A Birodalmi Szénbá nyá- 
szati Tanácsban helyet foglaló munkavállalói képviselők kapták meg a j ogot, 
hogy javaslatot tegyenek a dolgozóknak a különböző alacsonyabb szintű b ánya- 
ipari igazgatási testületekbe beválasztandó képviselőire. 

A tanács működése meglehetősen korlátozottnak bizonyult. Le kellett 
mondania a termelés gyökeres átszervezéséről, jelentősebb reformok me gvaló- 
sításáról, minthogy a háború utáni totális gazdasági összeomlás után esetleg 
káros lett volna az üzemi-vállalati tevékenységet átszervezni. Mi volt mégis 
a tanács fő feladata? Elsősorban az, hogy jóváhagyja a kollektív szerződ éseket, 
ellenőrizze az egyes vállalatok árpolitikáját és meghatározza a szállítási feltéte- 
leket. Viszont még ebben a funkciójában is korlátozták, mert egyes szin dikátu- 
sok, mint pl. a Rajna-Vesztfáliai és az Aacheni Szénszindikátus olyan óriási 
gazdasági erőt képviseltek, hogy a gazdasági miniszter jóváhagyásával az árak 
kialakításakor teljesen meg tudták kerülni a Birodalmi Szénbányászati Taná- 
csot. A tanácsban a munkások képviselőivel könnyen megszavaztatták az ár- 
emelési javaslatokat, kilátásba helyezve, hogy a munkásképviselők ezután na- 
gyobb eséllyel harcolhatnak a béremelésekért és a munkafeltételek javítá sáért. 

A munkaadók és munkavállalók érdekegyeztetésének ez a módja a fogyasz- 
tók rovására történt. Az érdekeknek ez az érzékeny és meglehetősen ideiglenes 
szövetsége a munkaadók és a munkavállalók között 1924-ben a piaci konjunk- 
túra megváltozásával és a vállalatok közötti konkurrenciaharc éleződésével 
alaposan meg is gyengült. Az olcsóbb angliai szén megjelenése a németországi 
piacokon felborította a kialakult érdekegyensúlyt. A profit csökkenésével a 
munkavállalók sokkal nehezebben tudták érdekeiket érvényesíteni a munkafel- 
tételek és a bér kérdésében egyaránt. 

Tévedés lenne azonban feltételezni, hogy a munkaadók és a munkaválla- 
lók kompromisszumos együttműködése nyomán a bányaiparban kialakult , szo- 
ciális béke" volt az egyetlen tényező, amely az államosítás tervét időszerűtlenné 

tette. A háború elvesztését követő helyzetben, a kemény gazdasági feltételeket 
állító békeszerződés nyomán a nemzeti érdekek és érzelmek jelentősen hozzá- 
járulhattak a munkások és a tőkések osztályellentétének mérséklődéséhez. A 
kormány attól is tartott, hogy egy központosított, államosított gazdaságban a 
győztes hatalmak könnyebben érvényesíthetik ellenőrzési törekvéseiket, mint 
a magántulajdonra épülő decentralizált gazdaságban. Ennek racionalitása nyil- 
vánvaló, bizonyos azonban az is, hogy jelentős szerepet játszott a pártok stra- 
tégiájában és az érdekegyezkedés politikai-érzelmi feltételeinek kialakulásában. 
A kormány és Friedrich Ebert szociáldemokrata államelnök is mindent elköve- 
tett, hogy a belső forradalmi erőket, illetve követeléseiket szembeállíthassa a 
győztes hatalmak törekvéseivel." 

1919. július 31-én a nemzetgyűlés 262 szavazattal 75 ellenében elfogadta 
a weimari alkotmányt. Ez a megváltozott erőviszonyokat tükrözte s a magán- 
tulajdon garantálásával megszilárdította a monopolburzsoázia megrendült ha- 
talmát. 

Az alkotmány 1. cikkelye a Német Birodalmat olyan államként deklarálja, 
amelyben az államhatalom a népé. A népképviseleti jogok azonban korlátozot- 
tak maradtak. A Reichstag az elnöknek volt alárendelve (25. cikkely), aki fel- 
oszlathatta, s a , belső nyugtalanság" esetén a , közrend és a nyugalom helyre- 
állításáért " fegyveres erő alkalmazására is jogosult (48. cikkely). (A birodalmi 
elnök, aki egyszersmind a hadsereg főparancsnoka is volt, diktatórikus teljhatal- 
mánál fogva 1931-től éppen a 48. cikkely segítségével kapcsolta ki a parlamentet 
az állam életéből.) 

Az alkotmány egyidejűleg számos demokratikus jogot is biztosított. Első 
ízben rögzítette az egyéni szabadság, a magánlak sérthetetlensége, a levéltitok, 
a véleményalkotási, gyülekezési és egyesülési szabadság jogát. A 20 éven felü- 
lieknek általános, egyenlő, közvetlen és titkos választójogot garantált. 

A birodalmi elnök után következő legmagasabb államhatalmi intézmény a 
Birodalmi Gyűlés (Reichstag) volt. Tagjait négy évre választották. A Reichstag 
mellett a Birodalmi Tanács (Reichsrat) működött, amely a tartományi kormá- 
nyok képviselőiből alakult."" 

Az első weimari koalíció — politikai jellegének megfelelően — szociálliberá- 
lis kompromisszumot keresett. A kompromisszum természetéből következően 
bekerültek az alkotmányba az 1919-es Szocializációs Kerettörvény (Soziali- 
sierungsrahmengesetz) szellemének megfelelően a munkavállalói érdekképvise- 
let követelményei is. Ennek megfelelően az alkotmány , felhívja"! a munkásokat 
és az alkalmazottakat, hogy a termelőerők, a munkakörülmények és a munka- 
bérek meghatározásában, fejlesztésében a munkaadókkal , egyenjogú" félként 
működjenek közre. 

A munkások és az alkalmazottak törvényes érdekképviseletének intézmény- 

rendszerét az üzemi munkástanácsok, illetve a gazdasági ágazatonként kialakí- 
tott ágazati munkástanácsok alkotják. Az ágazati munkástanácsoknak a munka- 
vállalók képviselőivel közösen kell létrehozniuk — az alkotmánynak megfele- 
lően — a Birodalmi Gazdasági Tanácsot (Reichswirtschaftsrat). A Birodalmi 
Gazdasági Tanácsnak a különböző törvényjavaslatokat meg kell tárgyalnia és 
jóvá kell hagynia. Ezenkívül joga van önállóan is törvénytervezetet kidolgozni 
és a parlament elé terjeszteni. 

Bár az alkotmány nem minden tekintetben felelt meg a mérsékeltebb bal- 
oldali politikai erők elképzeléseinek sem, úgy ítélték, hogy az Alkotmány meg- 
lehetősen tág játékteret biztosíthat a munkásképviseletnek. A tanácsok felépíté- 
sének és működésének kérdésében ezzel szemben egyedül a Birodalmi Gyűlés 
illetékes a döntésre, az ágazati, üzemi tanácsoknak nincs joguk spontán meg- 
alakított érdekképviseleti szervezetek elismerésére. Az alkotmánynak ez a cik- 
kelye határozottan a munkások forradalmi mozgalmainak és szervezeteinek 
meggátlására irányult. Ilyen munkásszervezet volt pl. a Ruhr-vidéken meg- 
alakított , Neuer-Komission" (1919. október 2.), amelynek a célja a bányaipar 
államosításának előkészítése volt. 

Az alkotmány érvényesítésének első lépéseként megkezdődött az üzemi 
szintű képviseleti rendszer kialakítása. Minden üzemben és igazgatási szervezet- 
ben létrejöttek a munkásbizottságok."!"? A szakszervezeteket ezzel egyidejűleg 
elismerték mint önálló partnert a kollektív szerződések megkötésében. Az üze- 
mi bizottságoknak vagy más néven üzemi tanácsoknak továbbra is alapvető 
kötelességük volt a munkaadók és a munkavállalók közötti , jó viszony" ápolása 
és fenntartása. 

Az alkotmány kompromisszumos jellegű volt, a tőkés termelési viszonyok 
megőrzésének, az érdekkonfliktusok mérséklésének és a forradalmi , nyugtalan- 
ság" megszüntetésének az eszköze. Az üzemi érdekellentétek kezelésére min- 
den olyan gyárban, ahol üzemi tanácsok korábban is működtek, megalakultak 
- bár a háború alatt, az ún. Segédszolgálati Törvény (Hilfsdienstgesetz) cik- 
kelyeinek megfelelően korábban is léteztek - az ún. érdekegyeztető bizottsá- 
gok. Ezek 4— 5 főből álltak; két-két képviselőt küldtek a munkaadók és a munka- 
vállalók, ötödik tagként választható volt egy semleges személy (politikus vagy 
bankszakember), aki az érdekegyeztető bizottság elnöki tisztét is betöltötte." 

Ezeket a gyors intézkedéseket azonban már a konzervatív beállítottságú 
politikusok vagy történészek sem tudták egyértelműen a munkaadók paterna- 
lisztikus gondolkodásának tulajdonítani, illetve ennek javára írni, már csak az 
őket kísérő események miatt sem. Sok területen, főképpen a nehézipari üze- 
mekben és a bányaiparban a munkások önálló — tehát állami kezdeményezés 
és jóváhagyás nélküli — üzemi tanácsai átvették az üzemek irányítását és igye- 


"3 Ez a húsznál több dolgozót foglalkoztató üzemekre, ületve igazgatási szervekre vonat- 
kozott. 

3 L. Gerhard, Adelmann: Ouellensammlung zur Gechischte der sozialen Betriebsver- 
fassung. 1. k. Bonn, 1960. 499. o. - A , semleges"? személy ma is működő intézmény, pl. az 
NSZK bányaiparában működő felügyelő tanácsokban. Szavazáskor van szerepe, ha a munka- 
adók és munkavállalók szavazati aránya egyenlő. Miután semlegessége vitatható, megválasztásá- 
nak körülményeit bonyolult jogszabályrendszer írja elő. 

keztek meggyorsítani az államosítást. 1919 tavaszán ezek a tanácsok hatalmas 
sztrájkmozgalmakat indítottak, amelyeket a munkaadók úgy akartak leszerelni, 
hogy a kollektív szerződések gyors megkötését és különböző szociális juttatáso- 
kat ígértek. Ennek ellenére a mozgalmat több helyütt csak erőszakkal tudták 
visszaszorítani. A munkásmozgalom erősödésének köszönhető, hogy az alkot- 
mány elfogadása után rendkívül gyorsan megkezdődtek a tanácskozások az 
üzemi tanácstörvényről is (Betriebstrátegesetz). A bányaiparban a sztrájkolók 
követelték a hatórás munkanap bevezetését és a , Neuer Komission" elismeré- 
sét mint a kollektív szerződések megkötésének a munkavállalók részéről illeté- 
kes szervét. Ennek ellenére, többszörös változtatás után, a törvénytervezetet 
1920. február negyedikén változatlan formában fogadták el. 

Lényegében kompromisszumos megoldás született, amelyben elismerték 
a munkavállalók jogát a munkaadókkal szembeni érdekképviseletre, de a tőkés 
gazdasági célok megvalósíthatósága érdekében támogatták a munkaadók érde- 
keit is. Ennek az érdekegyeztetésnek az üzemi tanácsok lettek a fórumai, ame- 
lyek az üzem nagyságától függően 3-30 főből tevődtek össze. Üléseiket munka- 
idő után kellett tartani, szigorúan zárt körülmények között. Az üzemi tanács 
elnökének hivatalát vagy titkárságát az üzem költségére nem lehetett díjazni. 
Az üzem gazdaságosabb termelése érdekében a tanácsnak támogatnia kellett az 
üzemi vezetést, közre kellett működnie az új munkamódszerek bevezetésében, 
meg kellett akadályoznia az érdekkonfliktusok olyan irányú kifejlődését, amely 
az üzemnek gazdasági vagy szociális megrázkódtatást okozhatott. Támogatnia 
kellett az üzemi szociális létesítmények szervezését, ellenőriznie, hogy a munka- 
vállalók és a munkaadók megtartják-e a kollektív szerződéseket, végre kellett 
hajtani és hajtatni az érdekegyeztető bizottságok határozatait. Minden olyan 
intézkedés vagy követelés ellen fel kellett lépnie, amely a munkaadók és a mun- 
kavállalók közös érdekeit károsan befolyásolhatta volna. Az alkotmány garan- 
tálta ugyan a tőkés- és a munkásérdekek képviseletének egyenlőségét, az Üzemi 
Tanácstörvény azonban, amely az alkotmány e cikkelyének megvalósítását cé- 
lozta, messze elmaradt az alkotmányos garanciák biztosításától. Mindenesetre 
szabályozta az üzemi tanácsok létrehozását és jogkörét még több alapkérdésben: 

Az üzemi tanács joga volt egyeztetni a bér és a munkafeltételek szempont- 
jából a dolgozók és a munkaadók érdekeit, ha a kollektív szerződés sem üzemi, 
sem ágazati szinten ezt nem tette lehetővé. A munkarendet, a különböző szol- 
gálati előírásokat a tanács már a kollektív szerződés keretében , egyeztethette" 
a munkaadókkal. 

A munkaadókkal együtt, megegyezés alapján, nyugdíjpénztárakat és üzemi 
lakásokat intézményesíthettek. 

Ha a kollektív szerződés külön nem szabályozta, az üzemi tanácsnak ta- 
nácskozási joga volt különböző kinevezési, személyi kérdésekben, és tárgyalási 
joga elbocsátási ügyekben, ha az elbocsátások az üzemi feltételek megváltozá- 
sával függtek össze. 

A tanács közvetítő szerepet játszhatott egyes olyan esetekben, amikor a 
dolgozó és a munkaadó között vita alakult ki, illetve joga volt a munkaügyi 
bírósághoz utalni a vitás ügyet, ha saját hatáskörén belül nem volt rendezhető. 

A törvény kötelezte a munkaadókat, hogy negyedévenként tájékoztassák 

a tanácsot az üzem helyzetéről, a várható munkaerő-szükségletről és az üzem 
teljesítményéről. Ebben a vonatkozásban azonban a részvétel kérdését nem 
sikerült a törvény szellemében megoldani; a munkaadók igyekeztek kitérni tel- 
jesítése elől. Így adódott, hogy a dolgozók információhoz való jogát külön tör- 
vényben kellett biztosítani, amit a parlament 1921. február 5-én fogadott el. 
E törvényeknek azonban a későbbiekben sem sikerült érvényt szerezni. 

Tekintve, hogy a munkavállalók üzemi szintű képviselete, ha mégoly töké- 
letes kompromisszumon alapult is, elvileg és gyakorlatilag nem lehetett hatéko- 
nyabb, mint amilyen hatékonyságot a magasabb vállalati szintű képviselet biz- 
tosított, így az Üzemi Tanácstörvény 1920-as elfogadása után a képviselet kér- 
dése továbbra is az osztályharc középpontjában állt. Az Üzemi Tanácstörvény 
ugyanis csupán a munkaadók üzemi szintű képviseleti alkotmánya, ilyenfor- 
mán semmilyen módon nem biztosíthatta a dolgozók magasabb vállalati szintű 
képviseletét. A munkavállalók minden eszközzel megpróbálták a munkások, 
a szakszervezetek részvételi jogait üzemi szintre korlátozni, hiszen az üzemben 
már csak a vállalati szinten meghozott gazdasági döntések végrehajtásának 
ellenőrzése lehet a munkásképviselet joga, ezek érdemi módosítása, megváltoz- 
tatása nem lehetséges. Ahhoz, hogy a szakszervezet a munkavállalói gazdasági 
érdekeket hatékonyan képviselni tudja, meg kellett teremteni a vállalati szintű 
gazdasági-stratégiai döntések befolyásolhatóságának intézményes kereteit, a 
szakszervezet vállalati szintű részvételének formáit. A szakszervezetek ezért kö- 
vetelték a törvény felülvizsgálatát és kiegészítését a vállalati képviselet formái- 
val. Ennek következményeként az , Üzemi tanácstagok részvétele a felügyelő 
tanácsokban"? címet viselő törvénykiegészítés, amelyet két évvel az Üzemi 
Tanácstörvény életbelépése után, 1922-ben fogadtak el, lehetővé tette a munka- 
vállalók érdekeinek képviseletét a felügyelő tanácsokban (tehát vállalati szin- 
ten is) , munkaszervezési kérdésekben", vagyis nem a vállalat lényeges gazda- 
sági-stratégiai ügyeiben. A törvénykiegészítés biztosította képviselet azonban 
meglehetősen formális volt, miután a munkavállalókat a felügyelő tanácsokban 
egy, maximum két fő képviselhette. Szavazati joguk és titoktartási kötelezettsé- 
gük volt." A munkavállalók választásával kapcsolatos szabályozás is manipulál- 
hatónak látszik. A szakszervezet nem kapta meg a jogot, hogy a képviselők sze- 
mélyére javaslatot tehessen. Sőt, a munkások és az alkalmazottak képviselőit 
egymástól függetlenül, külön-külön kellett megválasztani. Az alkalmazottak 
képviselőinek külön megválasztását már az 1920-as Üzemi Tanácstörvény is 
előírta azon a címen, hogy biztosítani kell az alkalmazotti kisebbség érdekvédel- 
mét az üzemi tanácsokban. 

A munkások képviseletének történetében az 1922-es törvénykiegészítés 
mégis jelentős volt, hiszen ha kezdetlegesen is, de először sikerült elérni, hogy 
a vállalati szintű képviselet a munkavállalók számára biztosítva legyen, még- 
hozzá a részvénytársasági formában működő vállalatoknál kötelezően. Igaz, 
hogy vállalati szintű képviselet már létezett a 19. sz. végén is, de akkor csupán 
800 000 dolgozót érintett, míg 1925 körül több, mint három és fél millió mun- 
kás képviseletét jelentette. 


———— 16[, Reichsgesetzblatt, 1922. 209—307. o. 

A törvénykiegészítés elfogadása után a független szociáldemokrata párt és 
a kommunista párt tömeges tiltakozó akciókat szervezett. A törvénykiegészí- 
tést, a vállalati részvételi jogot a , tanácsrendszer halotti bizonyítványaként" 
értékelték. Már a törvénytervezet elfogadását megelőzően a Reichstag épülete 
előtt véres utcai összecsapásokra került sor." 

Magától értetődik, hogy a munkaadók is tiltakoztak a törvénytervezet 
ellen arra hivatkozva, hogy az üzemi tanácstagok delegálása a felügyelő taná- 
csokba veszélyezteti a vállalat hatékony irányítását, teljesítményét, sőt a mun- 
kafegyelmet is. Végül is azonban nem okozott kiábrándulást számukra a tör- 
vény, hiszen gyakorlatilag lehetetlenné tette a munkavállalók hatékony, érdemi, 
vállalati szintű érdekképviseletét. 

Sem az Üzemi Tanácstörvény, sem a kiegészítése nem váltott ki a szak- 
szervezetekből egységes állásfoglalást. Az üzemi tanácsok megalakítása előtt 
ugyanis lényegében a szakszervezetek voltak a munkavállalók egyedüli képvise- 
lői. A tanácsok általános üzemi beiktatása után viszont a munkások gyakran 
több bizalommal voltak a tanács tevékenysége iránt, mint a számukra , kívülről 
irányított" szakszervezettel szemben. 

A szakszervezetek szórványos kísérleteket tettek arra, hogy a tanácsok te- 
vékenységi körét fokozatosan áthangolják a politikai érdekek képviselete irányá- 
ba és így megőrizzék saját befolyásukat a gazdasági érdekkonfliktusok szabályo- 
zásában. Ennek következtében növekedett az üzemi és az ágazati tanácsi szerve- 
zetek, valamint a szakszervezetek közötti feszültség. Az ágazati szakszervezetek 
és az ágazati munkástanácsok érdekeinek összeütközése meglehetősen megosz- 
totta a munkások érdekképviseletét és gyengítette hatékony működésüket. Ez 
a munkásmozgalom szempontjából veszélyes torzsalkodás 1920 végén meg- 
egyezéssel ért véget. A szakszervezetek teljesen átvették az üzemi tanácsok 
ellenőrzését, amivel természetszerűleg az egész üzemi tanácsrendszer lényegé- 
ben elveszítette politikai mozgalom jellegét. 

Az első szociálliberális koalíció (SPD, DDP) tehát lerakta a munkaadók 
és a munkavállalók képviseleti intézményrendszerének alapjait, amiben elsősor- 
ban az 1848-as forradalomig visszamenő hagyományokra épített. Ezzel együtt 
elutasította és megakadályozta egy szocialista alapon felépített tanácsköztársa- 
ság lehetőségét. 

A weimari köztársaságban az alkotmány kerületi munkástanácsok és a 
munkaadókkal létrehozandó kerületi gazdasági tanácsok megalakítását is elő- 
írta, de csak a Birodalmi Gazdasági Tanács jött létre 1920. május 4-én a követ- 
kező összetételben: 68 fő a mezőgazdaság és az erdőgazdaság képviseletében, 
44 fő a kereskedelem, a bankok és a biztosítótársaságok képviseletében, 44 fő 
a közlekedés képviseletében, 36 fő a kézművesipar képviseletében; mindegyik 
területen a munkaadók és a munkavállalók 50:509/-os arányban voltak képvi- 
selve. 30 fő képviselte a fogyasztói érdekeket és helyet kaptak a szabad foglalko- 
zásúak, hivatalnokok küldöttei is 16 fővel. Ezenkívül a parlament 12 képviselőt 
delegált a Birodalmi Gazdasági Tanácsba, akik a különböző tartományi terüle- 


TT. W. Wimmer: Das Betriebstrátegesetz vom 1920 und das Blutbad vor dem Reich- 
stag. Berlin, 1957. 17. o. 

tek gazdasági kérdéseiben voltak illetékesek. A Reichstag joga volt ezenkívül 
még külön 12 főt küldeni úgynevezett , szabad megbízatással vagy jogkörrel". 

A Birodalmi Gazdasági Tanács monumentális intézményeinek jellege (nem 
kevésbé összetétele) egyértelműen akadályozta a munkavállalói érdekképviselet 
hatékonyságát. Ezzel magyarázható, hogy a szakszervezetek 1924-ben kiléptek 
a Birodalmi Gazdasági Tanácsból. 

Az üzemi tanácsok irányítása viszont végleg a szakszervezetek befolyása alá 
került. A weimari köztársaság megszilárdulásával a szakszervezetek jelentősen 
visszaléptek a radikális politikai követelések támogatásától, a szociálliberális 
koalíció pedig mindent megtett a , radikális" politikai erők megtörésére, be- 
folyásuk csökkentésére. Ennek következtében az egész részvételi mozgalom a 
gazdasági élet területére szűkült. A szakszervezetek 1925. évi breslaui konfe- 
renciáján a politikai követelésekkel szemben a fő hangsúly a gazdaság demokra- 
tizálására esett. Fő követeléseik közé tartozott az üzemi tanácsok jogkörének 
kiterjesztése és az, hogy a Birodalmi Gazdasági Tanácsot a munkaadók és a 
munkavállalók paritásos képviseleti szervezetévé alakítsák át." 

A Birodalmi Gazdasági Tanács -— a szakszervezetek elképzelése szerint — 
végeredményben gazdasági parlament szerepét tölthette volna be. A Reichstag 
mellett sajátos hatalmi szervezet lehetett volna, megfelelően kiépített szakszer- 
vezeti vezetőség irányítása alatt. Egy ilyen paritásos — a munkaadók— munkavál- 
lalók egyenlő arányú részvételén alapuló — Birodalmi Gazdasági Tanács létre- 
hozása később 1930. július 14-én szerepelt is a Reichstag napirendjén, s 
234:62 arányban a parlament elfogadta. Ennek ellenére megalakítására nem 
került sor, mivel alkotmánymódosítást igényelt, s így a koalíció kétharmados 
parlamenti szavazati többsége kellett volna hozzá. 

A javaslat ilyen , elutasítását" érdekes módon mind a munkásság, mind 
pedig a szakszervezetek nagyobb megrázkódtatás nélkül vették tudomásul, mert 
a gazdasági világválság közepette az üzemi és vállalati szintű érdekképviselet 
állt a figyelem középpontjában. 

A szociálliberális koalíció és ideológusai tehát nem kívántak túllépni az 
addigi javaslatokon, s így természetszerűleg nem tartották lehetségesnek és 
legfőképpen ésszerűnek olyan gazdasági ágazatok szocializálását (államosítá- 
sát) sem, amelyek szerintük jórészt még a korai kapitalista fejlődés stádiumában 
voltak. Ezenkívül a kor szociáldemokrata ideológusai (pl. Otto Bauer)" az 
adott nemzetközi politikai feltételek között nem tartották célszerűnek az olyan 
ipari területek államosítását, amelyek rendkívül erősen függtek termékeik export- 
lehetőségeitől. Más szempontból viszont nagyon is ésszerű lett volna a termelé- 
keny, nagy hatékonysággal dolgozó üzemek államosítása, főleg az ipar katonai 
szempontból döntő fontosságú területein. 

Rudolf Hilferding"" elképzelései közé tartozott (bár ő nyilvánvalóan nem 


"§ L. Herbert Jaáckel: Die Wirtschaftsdemokratic. In: Protokolle der Verhandlungen des 
12. Kongresses der Gewerkschaften Deutschlands. Berlin, 1925. 202. o. 

" L. Otto Bauer: Der Weg zum Sozialismus. Wien, 1919. (12. Auflage 1971.) 13. o. 

"8 L. Rudolf Hilferding: Zur Sozialisierung. In: Revolution. Unabhüángiges sozialdemok- 
ratisches Jahrbuch. Berlin, 120. 119—-121. o. 

tekinthető ebben a kérdésben mértékadó politikai tényezőnek), hogy esetleg 
a nyersanyagtermelő ágazatok államosításával az egész tőkés gazdaságot , kéz- 
ben lehetett volna tartani", természetesen a politikai hatalom megváltozása 
nélkül. Ez a gondolat azonban a pártpolitikai vitákban fokozatos átalakuláso- 
kon ment át, s a részleges államosítás helyet cserélt a gazdasági önigazgatási 
testületek létrehozásának eszméjével. Az 1919. márciusi Szocializációs Törvény 
is főképpen a természeti erőforrások, nyersanyagok kitermelésének államosí- 
tására nyújtott lehetőséget. 

A pár hónappal későbbi weimari alkotmány cikkelyeiben már nem fogal- 
mazódott meg az államosítás gondolata ilyen határozottan és egyértelműen. 
A 156. cikkely 2. bekezdésében arról van szó, hogy az állam biztosíthatja a vál- 
lalatoknál az önigazgatást, ahol mind a munkaadóknak, mind pedig a munka- 
vállalóknak — termelési és árpolitikai kérdésekben -— egyaránt lehetővé kell tenni 
a részvételt a vállalati és üzemi szintű igazgatásban. A későbbiekben a kormány 
nem használta ki teljesen sem a Szocializációs Törvény, sem pedig az alkot- 
mány által biztosított lehetőségeket. Ezt - olvashattuk - a szénbányászat esete 
mutatta meg a legvilágosabban. 


$ KK 


Az üzemi tanácsokat meglehetősen ügyes politikai taktikázással sikerült , tudat- 
hasadásos helyzetbe" hozni. A törvény egyik oldalról biztosította ugyan üzemi 
ügyekben a munkaadók és munkavállalók partneri részvételét, más oldalról vi- 
szont kötelezte a munkavállalókat, hogy támogassák a munkaadók törekvéseit 
az üzemi, gazdasági célok elérésében. Gondoskodott a törvény arról, hogy érdek- 
ellentéteket támasszon a munkavállalók soraiban, s így megossza a munkás- 
érdekképviseleti szervezeteket. Az Üzemi Tanácstörvény célja elvileg az lett 
volna, hogy a vállalkozó tulajdonosi hatalmát kétféleképpen korlátozza: a taná- 
csok üzemi szociálpolitikai kérdésekben korlátozzák a vállalkozó rendelkezési 
jogát, gazdaságpolitikai kérdésekben viszont ellenőrzik a vállalkozó piaci maga- 
tartásában megnyilvánuló diszpozíciós hatalmát. A tanácsok gazdaságpolitikai 
funkcióját azonban a Birodalmi Munkaügyi Bíróság egészen sajátszerűen értel- 
mezte a különböző vitás ügyekben hozott döntéseiben. Mindig az üzemi ta- 
nácsnak arra a törvényes kötelességére helyezte a hangsúlyt, hogy a vállalkozó 
érdekeinek támogatója legyen. Ez végül is a tanácsok szociálpolitikai funkciói- 
nak olyan értelmezéséhez vezetett, ami arra indította a munkaadókat, hogy a 
munkavállalót is és az üzemi tanácsot is mindössze a gazdálkodás , kockázati 
tényezőjeként" kezelje. Ilyenformán teljesen világos, hogy az Üzemi Tanács- 
törvény gyakorlatilag még erősebben hozzáláncolta az egyes munkavállalókat 
és az üzemi tanácsokat a vállalkozói érdekekhez, noha szociálpolitikai kérdések- 
ben elismert illetékességük mindenképpen jelentős vívmánynak tekinthető." 
Ahogyan a Szocializációs Törvényben megfogalmazott államosítási törekvések 
zátonyra futottak, a tanácsmozgalom korlátozása révén (az Üzemi Tanácstör- 


191. Fraenkel: Zehn Jahre Betriebstrütegesetz. Die Gesellschaft, 1930. 2. sz. 121-122., 
126. o. 

vényben) részleges sikerrel járt az alulról fölfelé kiépítendő gazdasági demokrácia 
megteremtése is. 

Mindemellett az első világháborút megelőző időkhöz képest az Üzemi 
Tanácstörvény előrehaladásnak tekinthető a részvételi jog tökéletesítésében, 
konkretizálásában. Ez abban jutott kifejezésre, hogy valójában érdemi kérdé- 
sekre irányította a figyelmet a gazdaság demokratizációjáról, a munkásoknak a 
gazdasági döntésekben való részvételéről folytatott vitákban. A munkásmozga- 
lom által elért részeredmények, a súlyos következményekkel járó tévedések, 
a frakcióharcok a munkavállalói érdekképviselet számára rendkívül jelentős 
tanulságul szolgálnak. 

Az 1922-1923-as inflációs évek, majd 1925-1926-tól az új munkamódsze- 
rek bevezetésével a még erősebb tőkés kizsákmányolás a szakszervezetek szá- 
mára nagy kihívást jelentett. A gazdaság meggyorsult koncentrációja, a munká- 
sok életkörülményei ellen indított tőkés támadás azonban nagyon világosan, 
határozottan és szemmel láthatóan határt szabott a szakszervezetek tevékeny- 
ségének. 

A Szabad Szakszervezetek hamburgi kongresszusán, 1928-ban, az 1925. 
évi 12. kongresszus koncepciójához képest változások figyelhetők meg. A két 
kongresszus között eltelt időszakban világossá vált, hogy a gazdasági demok- 
rácia megteremtésének defenzív stratégiája nem felel meg a szakszervezeti moz- 
galom céljainak. A kongresszust megelőzően Fritz Naphtali vezetésével bizott- 
ságot neveztek ki, amelynek feladata volt a szakszervezet módosított stratégiá- 
jának és taktikájának megfogalmazása." A bizottság által felvázolt koncepció 
bizonyos mértékig szakított az első világháborút megelőző és a weimari köztár- 
saság első évtizedére jellemző , kibékülési" politikával, a tőke és a munka part- 
nert. együttműködésének illúziójával. Ehhez viszont túl kellett jutni az egyetlen 
központi szakszervezeti programon, a bérkövetelések középpontba állításán is. 

A 13. kongresszus programjában közelebb került egymáshoz a cél és az 
eszköz a gazdasági reformpolitikai célkitűzés a társadalom gyökeres átalakításá- 
val. A munkásosztály és a szakszervezetek hatalmának növelése, kiterjesztése a 
gazdasági és a társadalmi életben egy-egy lépésnek számít a szocializmus meg- 
teremtésének útján. A gazdasági célkitűzéseket itt már nem választották külön 
a gazdasági demokrácia politikai feltételeitől. A hatalmi központok ellenőrzése 
és a szakszervezeti hatalmi pozíciók ezekkel való szembeállítása — számítva 
ebben a tőkés államhatalom támogatására - gyakorlati-politikai célkitűzéssé 
vált. 

A kongresszus nem értékelte túl az állami üzemek létrehozásának a gazda- 
ság átalakításában betöltött szerepét. Már csak azért sem, mert az állami üzemek 
a tőkés vállalatokhoz hasonlóan, árpolitikájuk kialakításában a termelési feltéte- 
lektől függenek. Jelentőségük mégis nagy, különösképpen azokon a gazdasági 


1 LL. Fritz Naphtali: Die Vierwirklichung der Wrtschaftsdemokratie. In: Protokoll der 
Verhandlungen des 13. Kongresses der Gewerkschaften Deutschlands. Hamburg, vom 3 bis 7 
September 1928. 189. o.; Fritz Naphtali: Wirtschaftsdemokratie. Ihr Wesen. Weg und Ziel. 
Frankfurt am Main, 1966. (A kongresszust előkészítő bizottság tanulmányát összegző kiad- 
vány.] 

területeken, ahol a lakosság áruellátása fontos feladat és ebben a feladatban 
a profitorientáció nem elsőrendű szempont. Az állami üzemek, vállalatok a gaz- 
dasági élet olyan területeit alkotnák, ahol az irányítás teljes mértékben demok- 
ratikusan szervezett testületektől függene, amelyekben a munkások vagy kép- 
viselőik a legmagasabb szintű irányítási funkciókat tölthetnék be. Az önsegé- 
. lyező egyesületek és a fogyasztási szövetkezetek kifejlesztése (Konsumgenossen- 
schaften) a kongresszus állásfoglalása szerint további nem kapitalista elemeket 
visz be a modern tőkés gazdaságba. Demokratikus gazdálkodási formákat képvi- 
selnek, minthogy az irányításukban való részvétel nem a befektetett tőke arányától 
függ. Ezek a gazdálkodási formák nem a szabad piac törvényei, hanem a szükség- 


nyes kapitalizmus fokozatos megszűnése és a , szervezett" kapitalizmus (értsd: 
monopolkapitalizmus) előretörése nemcsak a munkaviszony lényeges kérdései- 
ben eredményez változásokat. Növekvő mértékben átalakítja az érdekellentéte- 
ket az egyes gazdasági ágazatokon, gazdasági csoportosulásokon belül, pl. a 
gyártók és a fogyasztók, a nyersanyagtermelés és a feldolgozó ipar között. Ezek 
az ellentétek egyre nagyobb mértékben válnak a gazdasági-politikai harc megha- 
tározóivá. A gazdaság hatalmas vállalati szervezetei, monopóliumai csökkentik 
az egyes vállalatok gazdasági szabadságát. Az összegező tanulmány felfogása 
szerint ez oda vezet, hogy a gazdasági tevékenység kikerül a magánérdekelt- 
ségi szférából és , társadalmi" jellege erősödik fel. 

A monopoldöntésektől a társadalom egyre nagyobb csoportjainak helyzete, 
jóléte függ, aminek az a következménye, hogy a gazdaság irányítási kérdései 
egyre inkább állami feladattá válnak. E folyamatnak a kifejlődése azt eredmé- 
nyezi, hogy a gazdasági irányítás a polgári demokratikus államban az állam fel- 
adata lesz. A gazdaság irányításának változásai, noha ez még csak tendenciáiban 
figyelhető meg, meg kell hogy határozzák a munkásmozgalom törekvéseinek 
irányát, a döntésekben és a tervezésben való részvételt, a társadalom átalakításá- 
ban, illetve a demokratikus gazdasági rendszerben játszott szerepét. Az összege- 
zés következő kérdése, hogy milyen összefüggés van a kapitalizmus szervezett- 
ségének ilyenszerű átalakulása és a gazdaság demokratizációjának folyamatai 
között. A vállalatok , társadalmasításának", a tőke , társadalmasításának" foka 
vajon jelenti-e egyben a gazdaság demokratizálódását is? 

A tanulmány megállapítja, hogy a tőkés gazdaságnak ezek a folyamatai 
semmilyen mértékben nem idézhették elő automatikusan a gazdaság demokra- 
tizálódását. A gazdasági hatalom koncentrációja, a vállalatok, monopóliumok 
hatalmának növekedése még szembetűnőbben megmutatkozik, mint a szabad- 
versenyes kapitalizmus idején. A vállalkozók közötti kapcsolatok esetében sem 
lehet szó demokratizálódásról. A monopolcsoportoknak olyan óriási hatalmuk 
van a piaci körülmények alakítása fölött, olyan jelentős mértékben képesek meg- 
határozni a társadalom létfeltételeit, hogy szükségszerűen előidézik a társadalmi 
ellenállást, amely a tőke gazdasági hatalmának a csökkentését, illetve az egész 
társadalom érdekeinek való alárendelését készíti elő az állam irányításával. 

Az állam szerepének ilyen jellegű átalakulása feltétlenül hozzá fog járulni a 
termelőeszközök tulajdonfunkcióinak módosulásához is. A termelési viszonyok 
állami befolyásolása összekapcsolható lesz a politikai átalakulást igénylő társa- 

dalmi erők mozgalmával. Hiba lenne azonban, ha a szakszervezeti mozgalom 
nem számolna azzal a lehetőséggel, és persze a gyakorlattal, hogy a szervezett 
kapitalizmusban nemcsak az állam befolyása növekszik a monopóliumok tevé- 
kenységére, hanem a monopóliumok gazdasági hatalmának erősödése feltétlenül 
együtt jár az államhatalom jelentős mértékű ellenőrzésével. Éppen azért a gaz- 
daság demokratizálódása nemcsak az állam ellenőrző szerepének növekedését 
igényli, hanem azt is, hogy a munkások gazdasági szervezetei részt vegyenek a 
tőkés monopolszervezetek irányításában. Az 1928-as hamburgi szakszervezeti 
kongresszus teljesen nyilvánvalóan megegyezést keresett a szociálliberális koa- 
lícióval, elsősorban a szociáldemokrata párttal. Ennek megfelelően a magántu- 
lajdon szocializációjának kérdésében úgy foglalt állást, hogy az államosítást 
nem támogatja, mivel az egy csapásra megszüntetné a gazdaság fejlődésének je- 
lenleg egyetlen hatékony hajtóerejét, a magánkezdeményezést. 

Az első szociálliberális koalíció politikája teljes mértékben egybeesett a 
szakszervezeteknek ezzel a koncepciójával. Ez a politika a szakszervezetek gaz- 
dasági befolyásának növekedéséhez hozzájárult ugyan, de hatékonyan elősegí- 
tette a mozgalom , pacifikálódását" is. , Lényeges az a felismerés — írja Naph- 
tali —, hogy a kapitalizmus fejlődése — a szabadversenytől a monopolszervezetekig 
- meghatározott befolyást gyakorol azokra a formákra, amelyekben a tőkés 
gazdaság társadalmasított gazdasággá történő átalakulása megy végbe."" A mar- 
xizmus történelmi fejlődéselméletéhez képest ebben semmiféle új gondolat 
nem fogalmazódik meg, értelmezésében viszont különbségek is vannak. A kon- 
cepció szerint tehát a szocializmushoz vezet út a tőkés gazdaság demokratizá- 
lásának útja: a munkások részvétele a gazdaság irányításában, a szervezett gaz- 
daság tőkés-állami ellenőrzésének megteremtése. Ebben a lehetőségben látta 
a Szabad Szakszervezetek kongresszusa a munkások gazdasági és szociális fel- 
emelkedését, a termelési viszonyok antagonizmusának fokozatos felszámolását. 


2 L. Wirtschaftsdemokratie. Ihr Wesen. Weg und Ziel. 2. Auflage. Hrsg. von Fritz 
Naphtali. Berlin, 1928. 34-35. o. 

Dokumentumok 


LANDLER JENŐ LUKÁCS GYÖRGY 
EGYIK TANULMÁNYÁRÓL 


Nemrég Krausz Tamás történésszel módunkban volt a Lukács Archívum kiadásában egy 
recepciótörténeti szöveggyűjteményt megjelentetni, amely a húszas évek Lukácsával foglalkozik. 
Tudtuk, a dolog természeténél fogva kimaradnak bizonyos írások; azt azonban nem, hogy egy 
legalábbis életrajzilag ennyire fontos, és tulajdonképpen , kézenfekvő?" írás is kimarad, mint 
Landler Jenőé. Az írás fontosságára való tekintettel akaratlan mulasztásunkat most kívánjuk 
korrigálni. 

Landler recenziójának, bár kitűnik belőle, hogy szerzője Lukács Lenin-brosúrájának bizo- 
nyos történeti-politikai utalásait nagyon is megértette és egyetértett velük, talán nem is elméleti 
vonatkozásai a legkiemelkedőbbek. Alaphangja - , Lukács írása a legújabb kommunista iro- 
dalom egyik leghasznosabb műve? - és a megjelenés körülményei azonban elgondolkoztatóak. 

Landler recenziója az osztrák kommunista párt lapjának, a bécsi Die Rote Fahnénak 
1924. július 4-i számában jelent meg néhány nappal azután, hogy Zinovjev a Komintern V. 
kongresszusán a végrehajtó bizottság munkájáról tartott referátumában Lukácsot úgy bírálta, 
mint a polgári ideológiai kötődést marxizmusnak kikiáltó , professzoriasság? prototípusát 
(Karl Korschot és az olasz Graziadeit ugyanígy), és pár nappal azután, hogy Zinovjev e beszé- 
dét is közölte a lap. 

Hogy Landler recenziója mintegy a Zinovjev-beszédre adott válaszként publikálódott, 
önmagában lehet véletlen is. Csak alaposabb párttörténeti kutatás bizonyíthatná, hogy a Landler- 
recenziónak kifejezetten célja lett volna Lukács politikai védelme. Mindenesetre olyan véletlen 
ez, amelynek befolyása lehetett Lukács bécsi pozíciójára és életére. (Tény például, hogy a bécsi 
Die Rote Fahnéban, a berlinivel ellentétben, nincs nyoma a Lukács-bírálatok 1924-1925-ös 
áradatának.) De mindenképpen olyan , véletlen", amely reprezentálja Landler politikusi és 
emberi jelentőségét. 


Landler jenő: 
LUKÁCS GYÖRGY: LENIN 
(TANULMÁNY GONDOLATAINAK ÖSSZEFÜGGÉSÉBŐL) 


Lukács írása az első tudományos kísérlet a leninizmusnak a materialista dialek- 
tika módszerével való megvilágítására, magyarázatára, hogy titkát ily módon fel- 
tárva, a proletariátus forradalmi gyakorlatának közkincsévé lehessen. De Lenin 
maga nemcsak a materialista dialektika mestere volt, hanem továbbfejlesztője 
is, sőt, megtestesítője a gyakorlatban és elméletben egy egész forradalmi kor- 
szakon át. Hogyan lehetséges tehát elméletének és gyakorlatának összefüggését, 
hát még azonosságát ezzel a módszerrel megvizsgálni? 

A materialista dialektika tankönyvszerűen nem magyarázható. Mehring sze- 
rint szigorúan véve nem is lehet valamilyen konkrét anyagtól függetlenül tár- 
gyalni. De a konkrét anyagnak semmiképp nem szabad légből kapottnak lennie. 

A marxista módszert csak a proletárforradalom gyakorlatában és egy olyan el- 
méletben lehet konkrétan alkalmazni, amely elmélet a forradalmi gyakorlat 
immanens valóságos alkotóeleme. Lenin maga Így értelmezte a dialektika ma- 
gyarázatának helyes módszerét, amikor abban határozta meg az egyik legfon- 
tosabb kommunista feladatot, hogy megszerveződjék a hegeli dialektika sziszte- 
matikus, materialista szempontok által vezérelt tanulmányozása, annak a dialek- 
tikának a tanulmányozása, melyet Marx mind A tőkében, mind történeti és 
politikai írásaiban oly nagy sikerrel alkalmazott konkrétan. Amint Lenin nem 
tudta másképp elképzelni a hegeli dialektika materialista szempontok által ve- 
zérelt tanulmányozását, mint ahogyan azt Marx 4 tőkében s történeti és politikai 
írásaiban konkrétan alkalmazta, úgy nem lehet ma a marxista dialektika módszer- 
tani magyarázatát másképp értelmezni, mint Lenin forradalmi elméletének és 
gyakorlatának konkrét alkalmazásaként. És a leninizmus sem érthető meg más- 
képp, mint a marxista materialista dialektika segítségével. Ezt teszi Lukács, és 
ezzel a módszerrel eléri, hogy ez a Lenin-interpretációnak szentelt cikk, szándé- 
kosan vagy szándéktalanul, a materialista dialektikus gondolkodásmód magya- 
rázatának és tanításának egyetlen lehetséges sikeres kísérlete lett. 

Lukács fejezetekre osztja Lenin életművének konkrét anyagát; az egyes 
fejezetek a következő címet viselik: A forradalom aktualitása; A proletariátus 
mint vezető osztály; A proletariátus vezető pártja; Az imperializmus: világhábo- 
rú és polgárháború; Az állam mint fegyver; Forradalmi reálpolitika. 

Lukács kizárólag konkrét anyagon vizsgálja a lenini dialektikus, konkrét 
gondolkodás mélységeit, és megmutatja Lenin politikai tetteinek és dialektikus 
gondolkodásának összefüggését. Az orosz kapitalizmus szükségszerű fejlődésé- 
nek kérdésétől az imperializmus kérdésén át az államkapitalizmusig konkrét anya- 
gon mutatja meg a lenini gondolkodás ortodox marxista, konkrét, vagyis soha 
nem doktrinér jellegét, és amikor 70 oldalon bizonyítja, hogy a leninizmus a 
konkrét, nem sematikus, nem mechanikus, tisztán a forradalmi gyakorlatra 
irányuló gondolkodás eddig el nem ért foka, egyben a leninizmus alapján mate- 
rialista dialektikát tanít. 

Lapunk korlátozott terjedelme nem engedi, hogy részletesen foglalkozzunk 
a könyv módszerével, és ezért csak egészen röviden vázolhatjuk gondolatmene- 
tét. A leninizmus a forradalom állandó objektív aktualitásának korszakában (nem 
vulgármarxista értelemben véve az , objektív aktualitás" kifejezést) az általános- 
ságok elleni állandó küzdelmet jelenti. (Mind a jobboldali opportunizmusnak, 
mind a baloldali üres közhelyeknek az általánosság a melegágya és , történelmi" 
gyökere.) A kapitalizmus fejlődése szükségszerűen napirendre tűzi az imperializ- 
must; az imperializmus nem engedi, hogy a proletárforradalom elveszítse ak- 
tualitását. Így lesz a történelmi folyamatban az általános: a végcél, a ködös , szo- 
ciális forradalom" világos napi forradalmi konkrétsággá. Elsősorban azáltal, 
hogy az egész történelmi folyamatot mi nem annak általános (tehát nem létező), 
hanem konkrét oldaláról, tehát vagy a burzsoázia vagy a proletariátus szempont- 
jából vizsgáljuk. (A materialista dialektika mindent az osztályharc szempontjából 
vizsgál.) Másodsorban azáltal, hogy az új történelmi szakasz mélyreható ana- 
lízisében a gazdasági alap természettudományos pontossággal megállapítható 
változásai mellett nem hanyagolunk el egyetlen nem felszíni összefüggést sem 

(osztály, állam, nemzet). Harmadsorban azáltal, hogy nem elégszünk meg a belső 
ellentmondások puszta megállapításával, hanem továbbmegyünk, és annak a ré- 
vén, hogy nem korlátozzuk magunkat ugyan a jelenre, mégis a jelenlegi való- 
sághoz kapcsolódunk, tekintetbe vesszük a múltat is, és mégsem veszünk el a 
múlt általános visszakérődzésében, a gyökerüknél fogva bontjuk ki az osztályharc 
számára az ellentmondások mindig változó, mindig új, tehát mindig konkrét lé- 
nyegét. (A forradalmi párt szerepe és lényege; a polgárháború; a munkástanács 
mint a proletárállam alapja az átmeneti periódusban; az államkapitalizmus mint 
az átmeneti periódus gazdasági rendje stb.) És végül azáltal, hogy ezeknek az 
általános összefüggésekből következő konkrétságoknak megfelelően szervezzük 
a forradalmat, ami nemcsak azt jelenti, hogy szervezeti formákat találunk, ha- 
nem azt is, hogy minden, az imperialista korszak által felvetett napi kérdéshez 
a proletariátus forradalmi érdekeinek megfelelően nyúlunk hozzá. 

Ebben a keretben kísérli meg a könyv lépésről lépésre feltárni Lenin elmé- 
letének és gyakorlatának összefüggését, és bár amint az előszóban maga a szerző 
jegyzi meg, szűkös terjedelme miatt a könyv nem foglalkozhatott kimerítően a 
Lenin életművét kitöltő minden problémával, ennek az összefüggésnek a feltá- 
rása e korlátozott terjedelemben is teljes mértékben sikerül. A leninizmusban 
való elmélyülés elősegítése az egyik legfontosabb kommunista feladat, és mivel 
Lenin szellemében törekszik e cél elérésére, Lukács írása a legújabb kommunista 
irodalom egyik leghasznosabb műve. 

Fordította és közlis Mesterházi Mikiós 

Visszaemlékezés 


RABINOVITS JÓZSEF e NÉGY PÁRTHELYISÉG 


A századelő egyik tehetséges, sokoldalúan képzett és aktív munkásforradalmára, Rabinovíts 
József születésének 100. évfordulójára emlékezünk. 

1884. november 21-én, Odesszában született, de már hároméves korától Budapesten élt, 
s nőtt fel. A polgári iskola elvégzése után aranyművestanonc, 1901-től segéd volt. Ettől kezdve 
résztvevője a szakszervezeti mozgalomnak és tagja a szociáldemokrata pártnak. Hazai szakmai és 
mozgalmi tapasztalatait Németországban és Ausztriában valcolva gazdagította. 1906-tól szak- 
szervezetének titkára, 1911-től az alelnöke. 

1914-ben mozgósították s az orosz fronton fogságba esett. Több szibériai hadifogolytábort 
megjárt. 1917 szeptemberében került Tomszkba, ahol aktív tagja lett a Kun Béla vezette, 
bolsevikokkal együttműködő szocialista csoportnak, részt vett a hadifoglyok forradalmi szerve- 
zésében. 1917 decemberétől a bolsevik párt tagja. 1918 januárjától Omszkban Ligeti Károly 
oldalán vezette a szociáldemokrata (kommunista) hadifoglyok szervezetét, szerkesztette a Forra- 
dalom c. lapot. Aktív résztvevője volt a hadifoglyok 1918. áprilisi összoroszországi kongresszusá- 
nak. A szovjet hatalomra támadó ellenforradalmárokkal szemben Omszkban, Jekatyerinburg- 
ban, Moszkvában és Szaratovban internacionalista osztagokat szervezett, maga is fegyverrel 
harcolt. Egy ideig elnöke volt a Külföldi Munkások és Parasztok Nemzetközi Szocialista 
Szervezetének. 

1918 novemberében Kun Béla hívó szavára hazatért s részt vett a KMP életre hívásában. 
Tagja és titkára lett a párt Központi Bizottságának, ismert szónoka a munkásgyűléseknek. 
1919. február 21-én a KMP többi vezetőivel együtt őt is letartóztatták a polgári rend védelmezői. 

1919. március 21-én részt vett a KMP és az MSZDP vezetői között a Gyűjtőfogházban 
létrejött megállapodás előkészítésében, aláírásában, majd a megvalósításában. Az egyesült párt, 
a Magyarországi Szocialista Párt titkáraként, majd júniustól a belügyi népbiztos helyetteseként 
dolgozott a magyar kommün megszervezéséért, a társadalmi változások megvalósításáért, 
fegyveres védelmének a megteremtéséért. A Tanácsok Országos Gyűlése a Központi Intéző 
Bizottság tagjává választotta. A tanácshatalom megdöntése után az ellenforradalmi bíróság 
mint , Kun Béla szűkebb környezetének egyik legbefolyásosabb tagját" 15 évi fegyházbünte- 
tésre ítélte. 

1922-ben a fogolycsere-egyezmény keretében a szovjet kormány kiszabadította. Moszkvá- 
ban a szociális biztosítás szerveiben, a Szakszervezeti Tanácsban, a Szakszervezeti Internacionálé 
apparátusában és az Össz-szövetségi Rádió Bizottságban dolgozott vezető beosztásokban. A ma- 
gyar kommunista emigráció egyik közismerten aktív személyisége volt. 

1938 márciusában koncepciós vádak alapján letartóztatták és elítélték. 1940-ben halt meg. 
1955 novemberében rehabilitálták. 

Ismeretes, hogy Rabinovits József, a moszkvai Sarló és Kalapács c. lap munkatársaként 
egyik első krónikása volt a magyar hadifogoly kommunisták, internacionalisták, a KMP és 
a Tanácsköztársaság történetének. Írásai e tárgykörben ma is jelentős forrásanyagok. Többet 
közülük a legutóbbi évtizedek kiadványaiból a szélesebb olvasóközönség is megismerhetett. 

Születésének centenáriumán egyik, az olvasó számára alig hozzáférhető visszaemlékezését 
tesszük közzé, a New Yorkban, 1929-ben megjelent Új Előre Naptárból. Rabinovits József 
,, Négy párthelyiség" c. írásában életének, tevékenységének a magyar munkásmozgalom törté- 
nete szempontjából legjelentősebb szakaszáról, az 1918. november végén alakult, a szocialista 
forradalomért küzdő KMP Központi Bizottsága egyik titkáraként és az egyesült Magyarországi 

Szocialista Párt titkárságának a tagjaként megélt élményeiről, cselekedeteiről, örömeiről és 
gondjairól ad számot. , Az Ügynök utcában? és , A Visegrádi utcában? c. részben a KMP 
vezérkarának , bizsergő, lázas, bizakodó tevékenység?"-éről, , a gyönyörű, lázas hetek"-ről, 
a , magyarországi munkásmozgalom legszebb, legforradalmibb lapjai"-ról kap képet, új ismere- 
teket az olvasó. 

Az , Erzsébet körúton? és , A parlament? c. részek új információkkal szolgálnak az egye- 
sült párt titkárságának tevékenységéről, a pártba belépni kívánó , mitlauferek"? rohamáról, 
a március 21-i eseményekről és a tennivalókról, a vidéki pártszervezeteket tájékoztató agitátorok 
gyors felkészítéséről, a pártnapi előadók kiküldésének meghökkentő gondjairól, a pártiskolák 
szervezéséről, a pártkongresszus előkészítéséről és lefolyásáról. Írásának e részében Rabinovits 
mélységes keserűséggel számol be az egyesülés után a párttitkárság munkájában jelentkező, 
majd eluralkodó bizonytalanságról, bizalmatlanságról, ellentétekről, az egységes elvi irányítást 
adó forradalmi pártvezetőségnek, s vele a szervezetileg, ideológiailag, politikailag egységes 
forradalmi pártnak a hiányáról. Némely kitétel alapján az olvasóban az az érzés támadhat, 
hogy Rabinovits József 1919-ben az egyesülés ellenfele volt. Ez nem Így volt. 

1919. március 21-én a KMP börtönben lévő vezetői — mindenekelőtt az egység okmányait 
aláírók, Kun Béla, Rabinovits József és társaik — számára nyilvánvaló volt, hogy a munkás- 
pártok érlelődő, de még nem érett egyesülésének külső tényezők hatására történt váratlanul 
gyors napirendre kerülése lehetővé tette, hogy a magyar proletariátus a Magyarországi Tanács- 
köztársaság megteremtésével új, nagy lendületet adjon az ország fejlődésének és a világforra- 
dalmi folyamat előrevitelének az első világháborút követő hazai és európai forradalmi helyzet- 
ben. Értették, hogy az adott körülmények között a hatalom azonnali, békés megragadásának 
ára, feltétele a két párt egyesülése. A KMP vezetőinek akkori álláspontját a mai történettudo- 
mány tisztázta, magáévá tette. Ismert azonban, hogy az 1919-es pártegyesülést az azóta eltelt 
évtizedek során különbözőképpen értékelték a magyar és a nemzetközi kommunista mozga- 
lomban. Ezen álláspontok egyike Rabinovits itt közölt írása is. 

1919 márciusában Rabinovits csakúgy, mint társainak többsége, bízott abban, hogy az 
akkor még erős forradalmi föllendülés győzelemre viszi a proletariátus hatalmát Közép-Kelet- 
Európa több országában, hogy közvetlen kapcsolat jön létre az Ukrajnában előretörő szovjet 
Vörös Hadsereggel. Remélte, hogy a kedvező nemzetközi változások elősegítik a belső szoci- 
alista átalakulást, hogy az egyesült pártban meggyorsul a volt MSZDP-vezetők és -tagok 
többségének kommunistává válása, a párt szervezeti, eszmei fejlődése, s hogy az egyesüléskor 
történt megállapodás értelmében, a KI döntése alapján a párt nevében is kommunistává lesz. 
Rabinovits cikkei, felszólalásai a kommün napjaiban tanúsítják: maga is ezért küzdött. 

A közép-európai változások forradalmi, szocialista alternatívája azonban csak kis részben, 
s rövid időre vált valóra. A proletárforradalmakkal szembeni erők az antanthatalmak támoga- 
tásával felülkerekedtek. A szovjet Vörös Hadsereg megtorpant, majd hátrálni kényszerült. 
E jelenségek, az ország helyzetének nehézségeivel párosulva erősítették a szociáldemokrata 
vezetők jelentős részének ingadozását, szembefordulását a proletárdiktatúrával, a polgári 
demokrácia valamely formájához való visszatérés lehetőségébe vetett reményeiket. Mindez 
széles munkástömegekre, a Vörös Hadseregre is demoralizálóan hatott. 

Rabinovits József az egyesült párt titkáraként gyakran nehezen tudott együttdolgozni 
a titkárság olyan tagjaival, mint Vincze Sándor, Büchler József, Farkas István, akik sohasem 
tartoztak a baloldali szociáldemokraták közé, s közeledés helyett a külső és belső nehézségek 
növekedése arányában távolodtak a kommunistáktól, a proletárhatalomtól. (Jellemző, hogy 
a Forradalmi Kormányzótanács több volt szociáldemokrata tagjával ellentétben a párttitkárság 
1919 márciusáig szociáldemokrata tagjai közül egy sem vált kommunistává.) 

A visszacmlékezés hangvételén, a szociáldemokraták tevékenységét illető jelzőkön, az 
egyesülés utáni állapotok bemutatásán érződik a szerző korabeli negatív tapasztalata, amelyet a 
párttitkárság munkájában szerzett; érződik rajta a Tanácsköztársaság megdöntése miatti elkesere- 
dés, a jobboldali szociáldemokraták Tanácsköztársaság alatti és utáni szerepének az elítélése 
csakúgy, mint a visszaemlékezés írásakor, a húszas évek vége felé a nemzetközi munkásmozga- 
lomban ismét kiéleződött kommunista-szociáldemokrata ellentét. 

Mindezek ellenére Rabinovits József e visszaemlékezése az 1918-1919-es forradalmi 
időszak érdekes és lényeges tényeivel, a kor légkörét jellemző új mozzanatokkal gazdagítja 

az olvasót, s egyes túlzásai ellenére is meggyőzően dokumentálja az egységes forradalmi párt 
irányító, ellenőrző szerepének nélkülözhetetlenségét a proletárdiktatúra idején. 

A visszaemlékezést teljes terjedelmében közöljük. A gyakori három pont a szerzőtől 
származik. A szövegen csupán a mai helyesírásnak megfelelő változtatásokat hajtottuk végre. 


AZ ÜGYNÖK UTCÁBAN 


Az alábbiakban csak egynéhány adatot kívánok nyújtani a Kommunisták Ma- 
gyarországi Pártjának rövid, legális idejében történtekhez. Hiteles dokumentu- 
mokkal igazolt történetét ezen rövid korszaknak adott pillanatban senkinek sincs 
módjában adni. A győzelmes ellenforradalom első feladatának tekintette végig- 
taposni, megsemmisíteni mindazt, ami közvetve vagy közvetlenül összefüggött 
a Kommunisták Magyarországi Pártjának létezésével. Ami megmaradt, amiből 
egyet-mást fel lehetne használni vagy idézni, az itt, az emigrációban nincs kéz- 
nél. Ez alkalommal csak az a szándékom, hogy egy-egy rövid visszapillantást 
vessek párttitkárságunknak a különböző párthelyiségben végzett munkájára. 
Az Ügynök utcai két bútorozott szobás párthelyiségből! a párttitkárságnak csak 
egy szerény sarok, egy asztalka és 2 szék jutott. A kezdet kezdetén -— a párt meg- 
alakulása előtt, 1918. november elején - a különböző helyeken tartott összejö- 
veteleken még csak egynéhány igen bennfentes elvtárs szokott összejönni. Az 
Oroszországból hazatért hadifoglyokból legelsőnek hazatért elvtársak egy kis 
csoportja már csak beleolvadt abba a társaságba, amely rendszeresen tartotta 
összejövetelét. Az iniciátorjai? — egynéhány munkás, ifjúmunkás és entellektüel 
— együttvéve legaktívabb, legengesztelhetetlenebb ellenfelei a szociáldemokrata 
párt megalkuvó politikájának, elszánt kitartással keresték a végigvezető forra- 
dalom útjait. A széles munkástömegek még csak sejtik, de nem tudják, hogy 
a szociáldemokrata párt politikájával elégedetlen tömegek hangulata valahol egy 
kis csoportot már komoly, elhatározott cselekvésre serkent. A konspiratív ösz- 
szejövetelek látogatóinak minden tettrekészsége egy gondolatban, egy akaratban 
találkozik: , Pártot alakítani, kommunista pártot alakítani mielőbb."A szocdern 
párton belül való ellenzékieskedést szinte valamennyien haszontalan időveszte- 
ségnek tekintik. 

Bizsergő, lázas, bizakodó tevékenység. Pártalakító értekezlet. Önálló politi- 
kai napilap terve. Új párthelyiség, saját nyomda. Az első kilépés a nyilvánosság 
elé a szónoki tribün és a sajtó útján. Így kezdi aktivitását az Oroszországból haza- 
jött kis csoport. Így jött létre az új párt, így kezdtük működésünket az Ügynök 
utcai két bútorozott szobában. Ujjongó öröm a forradalmi munkások részéről, 
dühös káromkodás és rágalmazó hadjárat a szocdem párt vezetősége és a Nép- 


! A pártalakítást kimondó 1918. november 24-i értekezlet utáni napon bérelték ki a párt- 
titkárság számára az Ügynök (ma Falk Miksa) utca 17. sz. ház ötödik emeletén a kétszobás 
lakást. A titkárság itt mindössze egy-két hétig működött. December elején átköltözött a Viseg- 
rádi u. 15. sz. ház félemeletén levő, nagyobb gyűlések tartására is alkalmas helyiségbe. (Mun- 
kás, Kassa, 1928. december 12. Szalaván Illés: A KMP megalakulása.) Rövid ideig a Vörös 
Újság szerkesztősége is az Ügynök utcai lakásban kapott helyet. 

" Kezdeményezői. 

szava részéről. , Pártbontók, kalandorok, pártból kizárt csőcselék" — ordít tehe- 
tetlenül a Népszava. , El az árulóktól, el a burzsoá cselédektől" — visszhangozza 
a dolgozók öntudatos tömege. , Munkások, ne engedjétek a párt egységét meg- 
bontani" - siránkozik a Népszava. ,, A pártegység nem minden - a proletariátus 
egysége minden" - válaszolnak a munkások. 


A VISEGRÁDI UTCÁBAN 


Az Ügynök utcai két szoba mihamar lehetetlenül szűknek bizonyul. Új párt- 
helyiség a Visegrádi utcában. Nagy, tágas helyiség, egy-egy nagyobb szoba, egy 
csomó kisebb szoba, mellékhelyiségek. A központi pártvezetőség, a párt titkár- 
sága, igazán csak itt kezdi meg működését. Korvin Ottó, Boros F. László, Ván- 
tus Károly, Vágó Béla, Somló Dezső, Szántó Béla, e sorok írója és mások nem 
győzik jegyezni a sok jelentkezőt, akik előadókat kérnek értekezletre, gyűlésre. 
A párttitkárság szomszédságában egy kis szoba jut a vasasok titkárságának. A 
vasasoknak, ha lehet, még több a teendőjük és látogatójuk, mint nekünk, magá- 
nak a párttitkárságnak. A Váci úti gyárak, Újpest, Csepel, az Északi, (Főműhely] 
a fegyvergyár mindjárt párosával küldik az embereiket nemcsak azért, hogy az 
alakuló gyűléseiket jelentsék be, hanem, hogy a szónokot mindjárt magukkal is 
vigyék a gyűlésre. , De orosz legyen [ti. Oroszországból jött hadifogoly] és va- 
sas, ha lehet." Szegény vasas párttitkárság, szegény Jancsik, Chlepko, Fiedler. 
honnan vegyenek ők annyi , oroszt" és hozzá vasast! 

A párttitkárság igen nagy súlyt helyezett arra, hogy a nagy gyárak - legelső- 
sorban a vas- és fémipari üzemek -— küldötteit kielégítsék. Kevesen voltunk 
ugyan , oroszok", különösen vasas oroszok, de jutott ilyen is, olyan is minden- 
hova. 

Előadókat kértek azonban nem kis számban az egyéb iparágak üzemei is. 
A szociáldemokrata szak- és pártszervezethez tartozó kommunista érzelmű elv- 
társak követelték, hogy előadókat küldjünk a szocdem pártszervezetekbe a szer- 
dai pártnapra, a szakszervezeti bizalmi értekezletre, a közgyűlésekre, a nyilvános 
gyűlésekre stb., személyükben garanciát vállalván arra, hogy a gyűlésen részt 
vevő többség követelni fogja és ki fogja vívni, hogy a kommunista párt küldötte 
szót kapjon. Nem kisebb ostromnak volt kitéve párttitkárságunk a vidéki 
ipari centrumok és nagyobb városok részéről. Salgótarján, Tata, Győr, Diós- 
győr, Miskolc, Szeged, Debrecen, Sátoraljaújhely, Sopron, Pécs, Kaposvár 
stb. stb., városokból levelek, sürgönyök, küldöttségek kérik a párt titkárságától 
a helybeli pártszervezet megalakítását, előadókat, agitátorok kiküldését. A nagy 
és tágas helyiség már itt is kicsinek bizonyult. Erős munkásembereket kellett 
az ajtó elé állítani, hogy egyrészt a szocdem párt, a kormány és a rendőrség 
spiclijeit, másrészt a tolakodó polgári riportereket és kispolgári testületek kép- 
viselőit a párttitkárságba be ne engedjék. Az újonnan megalakított munkás- és 
katonatanácsok küldöttei, a munkás- és katonatömegek forradalmi hangulatá- 
ról hoztak híreket és kérve kértek, követeltek szervezőket, agitátorokat, előa- 
dókat. 

Egészen gyakori eset volt, hogy az útra indított menetszázadokból egyenként 


183 


vagy csoportosan megszökött emberek felszereléssel és fegyverrel a vállukon je- 
lentkeztek a párttitkárságban és kérték a vörös hadseregbe való felvételüket. 
Százával érkeztek a Vörös Újság címére és a párttitkárságba, alig kibetűzhető 
ákombákomos levelek, amelyekben az Oroszországból hazaérkezett hadifoglyok, 
béresek, parasztok, immár harcos múltjukra hivatkozva (tagjai voltak a hadi- 
foglyok forradalmi szervezetének, vörös gárdisták voltak stb.) utasítást, mun- 
kát, beosztást kértek. . . Egészen helyes képet adni minderről, ami ezekben a lá- 
zas napokban történt, szinte nem is lehet. Csak akik látták, akik benne éltek, 
akik végigcsinálták ezeket a gyönyörű, lázas heteket, azok idézhetik maguk elé 
azt a soha el nem mosódó, csodálatos képet. 

A párttitkárságban napi 20 órát is dolgoztunk, de honnan vegyünk annyi 
szervezőt, agitátort, előadókat, mint ahányat kértek tőlünk. Új párt voltunk, 
munkáspárt, melynek tagjai 90 százalékát nem az elméleti tudása, szónoki ké- 
pessége, agitátor vagy szervező volta, hanem tisztára a forradalmi osztályérzete 
hozta közénk. Normális viszonyok között ez elegendő is. Nem is vártunk, nem 
is követeltünk többet, mint forradalmi osztályérzetet s harckészséget. Elméleti 
tudást adni, agitátorokká és szervezőkké, szónokokká kiképezni tagjainkat, ez 
már a párt feladata volt. A baj azonban abban volt, hogy az adott viszonyok egé- 
szen mást követeltek tőlünk. 

Elengedhetetlen szükségünk volt arra, hogy minden emberünk agitátor, 
szervező és megfelelő elméleti tudással bíró vitatkozó is legyen. 

A szocdem párt titkársága nem nézte tétlenül a munkások által összehívott 
gyűléseket. Minden egyes gyűlésre kiküldte a maga képviselőjét, a legtöbb eset- 
ben régi, szakszervezeti bürokratákat, a munkásmozgalomban ismert nevű em- 
bereket, képzett agitátorokat, rutinírozott előadókat, akik igen jól érezték, hogy 
most nagy dologról van szó, hogy itt formálisan birokra kell menni, mert a ver- 
seny díja a tömegek megtartása. Maguk a gyűlést látogató tömegek ugyan nem 
voltak velünk szemben nagy igényűek, nem követeltek sem alapos külpolitikai 
helyzetképet, sem az orosz forradalom mély analízisét. De a legtöbb esetben úgy 
adódott a helyzet, hogy a kommunista párt kiküldött előadójának mindezekre ki 
kellett térnie. A szocdem párt küldöttei ugyanis hazug beállításokkal, a tömegek 
tudatlanságára építő demagógiával olyan hangulatot igyekeztek teremteni a gyű- 
lést látogató tömegek között, amely szerint Magyarországon az októberi forra- 
dalommal a munkásság győzött, hogy a magyar dolgozók még éretlenek arra, 
hogy az államhatalmat a maguk kezébe vegyék, hogy egyedül a radikális polgár- 
sággal lehet csak és kell az októberi forradalmat biztosítani s együtt haladni, az 
orosz forradalom csak kísérlet és okvetlen el fog bukni stb. A kommunista elő- 
adónak az adott helyzetből kifolyóan nemcsak arra kellett szorítkoznia, hogy 
forradalmi jelszavakkal osztályharcra, forradalmi cselekvésre hívja fel a mun- 
kásságot, hanem komoly analízist kellett adni egy csomó olyan kérdésben, mely 
közvetlen vagy közvetett kapcsolatban volt a szocdem párttól való elszakadással 
és a kommunista párt megalakításával. A kommunista kiküldöttnek előadásában 
okvetlen ismertetnie kellett Magyarország jelenlegi (akkori) bel- és külpolitikai 
helyzetét, az imperialista háború való okait, a nemzetközi politikai helyzetet, 
Szovjet-Oroszország politikai és gazdasági helyzetét, és lépésről lépésre megcáfol- 

ni azt, amit a szocdem párt kiküldötte a pártjuk áruló politikájának igazolására 
állított. 

Csak természetes, hogy a megalakulás és kifejlődés csírájában levő új párt — 
amely alakulását és kifejlődését éppen az adott forradalmi szituációnak, a töme- 
gek ösztönszerű szükségletének köszönhette, mert annak volt lelkéből szakadt 
magzata - még akkor is győzött, amikor képviselőjével szemben a szocdem 
párt részéről történetesen ismertebb ember, képzettebb előadó, rutinozottabb 
szónok állt. A tömegek hangulatával megküzdeni nem tudó szociáldemokraták 
ilyenkor azután zavart provokáltak, működésbe hozták a vasbotokat, lerántották 
a pódiumról a kommunista előadót s botrányba fullasztották az egész gyűlést. 
A kommunisták ilyen gyűlésről néha ugyan bevert fejjel, de azért a győzelmet 
hirdető határozati javaslattal a zsebükben jöttek el. Hiába volt minden erőlkö- 
dés, a szociáldemokrata párt nem tudott megbirkózni a tömegek forradalmi 
hangulatával. A mérkőzés díját elvesztette. A gyűlések legtöbbjén a munkások 
túlnyomó többsége a kommunista párt politikáját és forradalmi taktikáját tette 
magáévá. A szocdem pártnak meg kellett élnie, hogy oly gyárakban, amelyeket 
citadelláinak tartott, amunkásság határozati javaslatban bélyegezte meg a mun- 
kásság érdekein elkövetett árulásaikat, munkásellenes politikájukat. A legna- 
gyobb gyárak és műhelyek, a főváros és vidék legrégibb szervezeteinek gyűlései 
egymás után küldték a legélesebb hangú határozati javaslatokat, sürgönyöket, 
memorandumokáat a szocdem pártnak és a szociáldemokratákkal kibővített kor- 
mánynak. Bár a szocdem párt, a kormány és a rendőrség jól fizetett besúgókat 
tartottak, hogy értesüljenek a munkásság minden megmozdulásáról, ezekre a 
titkos jelentésekre immár nem volt szükség. Tiszta ügy volt, világosan látták 
és érezték, hogy a munkásság tömegesen hátat fordít nekik, az őszirózsás mámor 
elmúlt, nem is volt egyéb, mint káprázat, önámítás, az , új éra" óráról órára 
veszti el az októberi forradalom leghősiesebb támaszát, egyetlen számításba jö- 
hető védő-oszlopát: a dolgozó tömegeket . . . 

A polgári forradalom későn jött. A társadalom fenntartói már nem hittek 
megváltó erejében. Új vihar szele érkezett, Keletről új nap ragyogott. A dolgozó 
tömegekben új erő, új akarások csíráztak. És ezt az új erőt, ezt az új akarást a 
kommunista párt fogja össze és vezeti diadalról diadalra, forradalomról forra- 
dalomra. 

A Kommunisták Magyarországi Pártja legálisan csak három hónapig léte- 
zett (november végétől február 20-ig, a központi bizottság letartóztatásáig), de 
ez a három hónap a magyarországi munkásmozgalom legszebb, legforradalmibb 
lapjai közé tartozik. A Kommunisták Magyarországi Pártja hihetetlenül rövid 
idő alatt vívta ki magának a munkásság bizalmát és politikai faktorrá lett szinte 
máról holnapra, mellyel számolni kellett, amely nélkül nem volt kibontakozás. 
A dolgozók ösztönszerű osztályakaratának, felszabadulás-vágyának immár csak 
egy igaz képviselője volt: a Kommunisták Magyarországi Pártja... 

A kormányt, a szocdem pártot és az egész őszirózsás rendszert elpusztulással 
fenyegető lavinát, az eszüket vesztett szociáldemokraták — a dívány kidobásával 
- a kommunista párt központi bizottságának letartóztatásával remélték megállí- 
tani. Győztek. Február 21-én a kommunista párt központi bizottsága és vagy 
40 agitátora — az ő jóvoltukból — börtönbe került. A letartóztatás utáni nagy győ- 

zelmi felvonulás mámora azonban még el sem ült, mikor keservesen súghatták 
egymásnak a kormány és a szociáldemokrata párt: , Még egy ilyen győzelem 
és végünk van!" 

A sors úgy akarta, hogy másodszor tényleg győzzenek. Március 20-án a 
szocdem párt egynéhány vezetője személyesen kereste fel a börtönben ülő ,le- 
győzötteket" és mindent megígértek, mindent aláírtak, csakhogy a kommunista 
párt letartóztatott központi bizottsága vegye át az uralmat, fékezze meg vagy 
parancsolja vissza azokat a szellemeket, melyeket ugyan áruló politikájukkal ők 
idéztek fel, de amelyekkel ők megbirkózni nem képesek... 

Megtörtént. . . A proletárdiktatúrát — ó, sors iróniája — a kommunista párt 
temetése napján kiáltottuk ki. . . 


AZ ERZSÉBET KÖRŰTONS 


A Visegrádi utcai szerény kis párthelyiség lelkes és becsületes atmoszférája, 
lázasan lüktető forradalmi hangulata eltűnt, elmosódott az Erzsébet körúti fé- 
nyes helyiségben. A szocdem párt volt párttitkárságának helyiségében, nagy 
apparátusban, nem találtuk meg többé azt a benső melegséget, azt a becsületes 
harckészséget, amely a kommunista pártot annak idején olyan közel hozta a dol- 
gozó tömegekhez. 

A falakon nagy plakátok hirdetik: 

, Megszűnt a kommunista párt." 

, Nincs szociáldemokrata párt." 

,, Valamennyi öntudatos szervezett munkás a Magyarországi Szocialista 
Pártba egyesült." 

Az elvi ellentétek eltűntek máról holnapra. A plakátokon. A volt kommu- 
nista párt tagjai az elvük látszólagos diadala — a proletárdiktatúra kikiáltása, a 
tanácskormány megalakulása, a Vörös Hadsereg létesítése, a szovjetkormány- 
nyal történendő legteljesebb és legbensőbb fegyveres és szellemi szövetség meg- 
kötése stb. stb. — dacára csalódottnak, kijátszottnak, legyőzöttnek érzik magu- 
kat. Úgy érzik, a megbukott üzlethelyiségben csak a cégtábla változott, a régi 
gazdák - Farkas István, Büchler József — ott maradtak és garanciát vállaltak 
arra, hogy a régi üzletet jellemző szellem is ott marad. A szakszervezeti és párt- 
bürokraták új cégér alatt igyekeztek visszaszerezni a régi vevőket — a munkássá- 
got. 

A tanácskormány megalakulásáról szóló kiáltvány még jóformán el sem ju- 
tott mindenkihez, de az Erzsébet körúti párthelyiségben már nem lehetett mo- 
zogni. Ezrével tolongtak az emberek a szobákban, a lépcsőházban, az utcán. 


! Az Erzsébet krt. 41. sz. házban az 1910-es évek elejétől különböző munkásszervezetek 
működtek, így 1912-től a Magántisztviselők és Kereskedelmi Alkalmazottak Országos Szövet- 
sége. Később a MSZDP VI. kerületi pártszervezetének volt itt a helyisége. 1919. március 21-én 
este itt ültek össze a: MSZDP és a KMP vezetői, s döntöttek a Forradalmi Kormányzótanács 
összetételéről, a Magyarországi Szocialista Párt titkárságának létrehozásáról. Feltehetően ekkor 
döntöttek arról is, hogy az egyesült párt titkársága itt (s nem a Visegrádi utcában, nem a 
Conti utcában) fog működni. 

Volt ott mindenféle, csak munkás, igazi munkás nem volt köztük. Az örök mit- 
lauferek, a munkásmozgalommal soha benső közösséget nem érzett emberek, szé- 
les, undok mosollyal gratuláltak a , megegyezéshez", a , véres testvérharc" sike- 
res elkerüléséhez. Foglalkozást, támogatást kereső egyének, ismert és ismeretlen 
nevű nagyságok ajánlóleveleivel felszerelve — és természetesen arra hivatkozva, 
hogy ők már , elejétől fogva" kommunista érzelműek - szolgálatukat, tollukat, 
retorikai képességüket ajánlgatták fel az új, az egyesült pártnak. Polónyi Géza, 
Nagy Endre, s a hozzájuk hasonlókról kisült, hogy ők már , elejétől fogva" 
kommunisták. Polgári egyesületek, asztaltársaságok, klubok és önképző egye- 
sületek, ipartestületek és szövetségek, jámbor kispolgárok, kiskereskedők és kis- 
iparosok, vendéglősök és kávésok, tűzoltók és artisták — nyilván egészen jóhisze- 
műen összetévesztvén (vagy talán nem is összetévesztvén ?) — az új pártot az 
őszirózsás nemzeti tanáccsal, ünnepélyesen jelentették a proletárdiktatúrához 
való önkéntes csatlakozásukat és az új pártba való belépésüket. Az egyénenként 
jelentkező jó vagy rosszhiszemű embereknek még meg lehetett valahogy ma- 
gyarázni, hogy a forradalomba nem kell belépőjegy, aki forradalmár, jól tud 
agitálni, szónokolni, írni, az minden jelentkezés nélkül részt vehet a munkában, 
a küldöttségeknek azonban - főleg ezeknek a küldöttségeknek — semmiképpen 
sem lehetett megmagyarázni, hogy semmi közünk egymáshoz, maradjanak meg a 
tekepálya, a billiárdasztal vagy a kártya mellett, itt nincs semmi keresnivalójuk, 
az új párt nem nyílt párt, ha szimpatizálnak velünk, legyenek az eljövendő harc- 
ban semlegesek, ne csatlakozzanak majd az ellenforradalomhoz bizonyára támo- 
gatást kereső burzsoáziához stb. stb., de mindez falra hányt borsó volt. Kiabál- 
tak, lármáztak, káromkodtak, egyre hangoztatták, hogy ők szocialisták, hogy ők 
csatlakozni akarnak és hogy ez az ő pártjuk . . . Szegények, a legtöbbjüket ki kel- 
lett dobni a párthelyiségből. Pedig talán igazuk is volt... akkor. 

Az ajtóhoz fegyveres munkásokat kellett állítani, hogy legalább viszonyla- 
gosan nyugodtan dolgozhassunk napi 16-18 órát. Egyébként minden komo- 
lyabb ellenőrzés nélkül dolgoztunk. Határozott direktívákat senkitől sem kap- 
tunk. Pártvezetőség nem lévén, hol az egyik, hol a másik népbiztos adott ilyen 
vagy olyan utasítást. Az érintkezés egymás között, már ti. a kommunisták és 
szocdem titkárok között hideg, udvarias és gyanakvó volt. A főtitkári funkciót 
a szocdemek között is a legmegalkuvóbb kispolgár, Vincze Sándor töltötte be. 

A párttitkári értekezlet csak egész általánosságban tudott bizonyos kérdés 
felett határozni. Széles munkaprogramot nem volt módunkban kidolgozni. A 
legelső és legfontosabb feladatunk lett volna a pártgyűlés előkészítése, de ki gon- 
dolt az adott politikai helyzetben egy rögtöni pártgyűlés egybehívására? A szoc- 
demek - tekintettel arra, hogy több pártvezetőségi taguk lemondott, Garami, 
Buchinger, Peidl — még az ellen is tiltakoztak, hogy a két párt volt központi bi- 
zottságait hívjuk össze egy közös tanácskozásra, hogy azokból egy ideiglenes párt- 
vezető bizottságot alakítsunk, akik az összehívandó kongresszusig az ügyeket 
vezessék. Nem maradt egyéb hátra, mint a saját iniciativánkra cselekedni. A 
párttitkársági értekezlet határozatai nem voltak egységesek. A végrehajtás még 
kevésbé. Egy-egy határozat csak úgy lépett életbe, csak úgy lett végrehajtva, 
hogy valamelyik meghívott vagy a tanácskozáson véletlenül részt vett népbiztos 
a tekintélyével ezt vagy azt keresztülvitte. A párttitkárok közötti munkakör el- 

osztásánál hosszú, heves harcok voltak. Különösen heves harcok voltak az agi- 
táció és az oktatás vezetésének betöltése kérdésében e sorok írója és Farkas 
István között. Mindketten magunknak, illetve annak a pártnak, amelyet egyéni- 
leg még mindig képviseltünk, kívántuk azt a funkciót lekötni. Minthogy én 
nem voltam hajlandó engedni, Kun Béla, Weltner és Garbai ismételt beavatko- 
zására volt szükség, hogy Farkas István elálljon követelésétől. Kiengesztelésül 
Farkas a főváros és környéke mozgalmát kapta meg. Hirossik elvtársnak meg 
kellett szerényen húzódnia a nemzetiségek ügyének vezetésével. (Nemzetiségi 
ügyek 1919-ben!) A nőmozgalmat Brandstein Illésné kapta, de Fonyó Sárit még 
csak alkalmazni sem engedte Vincze Sándor a párttitkárságban. 

Hasonlóan éles vitát provokált az a kérdés, melyik kerületben, melyik párt- 
szervezet helyiségét kell bezárni. A paktum alapján immár csak egy párt volt, 
egy kerületben tehát csak egy pártszervezet maradhatott. Úgy a kommunisták, 
mint a szociáldemokraták vonakodtak helyiségüket feladni. Sok kerületben a 
kérdést úgy kellett megoldani, hogy mindkettőt bezárták és új helyiséget nyitot- 
tak. A szociáldemokraták fanyar ábrázattal egyeztek bele abba is, hogy az újon- 
nan egyesült pártszervezetekben keresztülvigyék a tagok átigazoltatását. A 
szocdemek vonakodtak bemenni és aktivitást kifejteni a kerületi pártszervezetek- 
ben, mert tagjainak nagy része olyan kispolgári elemekből állott, akik csak az 
októberi forradalom után, a nagy csatlakozási lázban fedezték fel, hogy ők szo- 
ciáldemokrata érzelműek és nekik a munkásság pártjában van a helyük. 

Nem kis fejtörést okozott az újonnan összeült párttitkárságnak a vidéki 
pártszervezetek kérdése is. A legtöbb vidéki városban, főleg az ipari gócpontok- 
ban, a kommunista pártnak meglehetősen erős tábora volt. Március 20-ig a két 
tábor között elkeseredett harc folyt a munkásság megnyeréséért. A két párt egye- 
sülésének a híre a vidéki pártszervezeteket talán még a tanácskormány kikiál- 
tásánál is jobban meglepte. A vidéki pártszervezetek teljesen informálatlanok 
voltak. A párttitkárságba százával érkeztek a levelek és a sürgönyök, hogy mi- 
tévők legyenek, utasításokat kértek. Egynéhány párttitkár maga jött le a főváros- 
ba, mások meg nem mertek elmozdulni a helyükről, mert féltek a zavargások ki- 
törésétől. Sokan országos pártértekezlet egybehívását követelték. A zavar, a fe- 
jetlenség szinte tragikus volt, senki sem tudta, hogy mit csináljon, hogy mi most 
a legfontosabb teendő. Voltak olyanok is, akik az egész históriát, a tanácskor- 
mány kikiáltását, a két párt egyesülését egy ellenforradalmi trükknek tartották. 
Mindent mérlegelve, a párttitkárság úgy döntött, hogy a vidéki párttitkárok ma- 
radjanak a helyükön, kapnak majd írásbeli instrukciót és agitátorokat fogunk le- 
küldeni, akik a pártgyűléseken és a nyilvános népgyűléseken fognak beszámolni 
az utóbbi napok politikai eseményeiről és a legközelebbi teendőkről. 

A határozat megvolt. Hátra volt még az egyszerű (a bölcs párttitkárság sze- 
rint egyszerű) kérdés: honnan vegyünk egynéhány száz agitátort, akik vala- 
mennyire is képesek nyugodtan, világosan, tárgyilagosan és érthetően előadni, 
mi történt március 21-én, mik voltak ennek politikai és gazdasági okai stb. stb. 
A határozat végrehajtását a párttitkárság e sorok írójára bízta azzal, hogy kétszer 
24 óra leteltével a kijelölt agitátoroknak a megjelölt helyre el is kell utazniok. 

A párttitkárság a számbajöhető kvalitású emberek között az adott pillanat- 
ban nemcsak 200, hanem 20 oly emberrel sem rendelkezett, akik egy-két hétre 

távozhatnak a fővárosból. Kiképezni agitátorokat, pártiskolát létesíteni azonnal 
és ha csak 2 hétig tartó gyorstalpaló kurzusokon is, de valahogy mégis megismer- 
tetni a kiküldendő embereket a proletariátus diktatúrájának, a Tanácsuralomnak 
az alapfogalmaival, erre gondolni lehetett ugyan, de ezt végrehajtani nem lehe- 
tett. A vidék nem várhatott 2 hétig. A sürgönyök egymás után jöttek, immár 
nemcsak a városok, hanem járások és falvak is sürgették a gyűléseket, előadókat. 

, Agitátort, előadót, bárkit, bármilyent, csak fővárosi legyen!" - Megtör- 
tént. 

E sorok írója nehéz feladatát úgy vélte megoldani, hogy a munkásszövet- 
ségek és szakszervezetek vezetőségéhez fordult azzal a kérelemmel, hogy hala- 
déktalanul bocsássanak a párttitkárság rendelkezésére minden, valamiképpen 
csak nélkülözhető agitátort, propagandistát, aki politikailag érett, meglehetős 
előadói képességgel bír és legalább öt éve szervezett munkás. Az illetők vidéki 
propagandára lesznek kiküldve, ezt vegyék okvetlen figyelembe. 

A szövetségek és szakszervezetek vezetői a párttitkárság kérelmét parancs- 
nak tekintették és végrehajtották. 24 órán belül körülbelül 200 ember jelentke- 
zett a párttitkárságban a vas- és ftémmunkások, famunkások, vasutasok, vegyé- 
szeti munkások szövetségéből, a szabók és cipészek szakszervezetéből, a magán- 
tisztviselők egyesületéből stb. stb., kiki a szervezetének lebélyegzett igazolvá- 
nyával. A szakszervezetből a párttitkárságba irányított munkásokat hárman vizs- 
gáztattuk. Bár a kérdések feltevésénél igényeinket a lehetőség szerint mérsékelni 
voltunk kénytelenek, a fele, körülbelül 100 ember, az első kérdésre adott felelet 
után a kiküldetésnél már nem jöhetett számításba. Maradt vagy 100 ember, 
akivel komolyabban kellett foglalkozni, akinek szó- és írásbeli instrukciókat kel- 
lett adni, hogy miről beszéljenek, mit mondjanak majd a gyűléseken. 

A kiküldendő agitátorok mindegyike gépen írott és sokszorosított beszéd- 
sémát kapott pontokba szedett tézisekkel. A beszéd úgy volt megszerkesztve, 
hogy a legaktuálisabb kérdések érintésével egyrészt világos képét adja annak, 
ami történt, másrészt megmutassa a legközelebbi teendőket. 

Az előadások sémái egynéhány rövid kivonatban a következőket tartalmaz- 
ták: 

1. Az imperialista háború igazi oka. 

2. Miért vesztettük el a háborút. 

3. Mennyibe került a háború pénz- és vérveszteségben. 

4. Mik a garanciái az imperialista háború megszüntetésének. 

5. Parlamenti köztársaság vagy Munkás-, Paraszt- Katonatanácsok uralma ? 

6. A proletariátus felfegyverzése. 

7. A termelőeszközök, a föld, a gyár, a bánya köztulajdonba vétele. 

8. A bankok államosítása. 

9. A kül- és nagykereskedelem monopolizálása. 

10. Az egyház és állam szétválasztása. 

Nagyjában ez a tárgysorozat volt megadva a kijelölt előadóknak. Emléke- 
zetből idézek — a sorrendért nem, de a tartalmáért felelek. Az egyes pontok- 
hoz magyarázó szöveg, tézisek, statisztikai adatok szolgáltak az előadók köny- 
nyebbségére. A tézisek négy gépírásos oldalt foglaltak el. 

A szóbeli instrukciót beszélgetés formában lefolytatott előadásban — mely 

körülbelül 3 órát vett igénybe — én magam adtam a kiküldendőknek, a párt- 
titkárság egynéhány tagjának jelenlétében. Instrukcióimban, úgy az írott, mint 
a szóbeliekben, igen nagy súlyt helyeztem arra, hogy az előadók ne beszéljenek 
fölöslegeset, tartsák magukat szorosan az írott tézisekhez. Amennyiben kérdé- 
sek, közbeszólások vagy felszólalások a felsorolt pontokban nem említett tár- 
gyakat érintenének (földosztás, munkabér, szesztilalom, nemzetgyűlési válasz- 
tás, a két párt egyesülése, területi integritás stb. stb.), a küldendők a szóbeli 
instrukciókon kívül, megfelelő literatúrával lettek ellátva, melyekben világos 
feleleteket találtak ezekre a kérdésekre. Az orosz forradalomra az előadóknak 
okvetlen ki kellett térniök, alkalmat erre a tárgysorozat minden pontja adott . . . 

Azzal a reménnyel engedtük útjukra az agitátorokat, hogy 50-60 százalék- 
ra meg fognak felelni tudni annak, amit várnak tőlük. Meg is feleltek. Ha jól 
emlékszem, konkrét panasz a párttitkárságba a helybeli szervezetektől csak egé- 
szen elvétve jött, talán csak 8-10 ember ellen volt az a kifogás, hogy a kikül- 
dött gyakorlatlan előadó halkan és vontatottan beszélt, az előadását olvasta, 
a feladott kérdésre nem tudott elfogadható választ adni, összezavarta az egyes 
pontokat stb. stb. A nagy többsége azonban becsületesen — úgy a helybeli 
pártszervezet, mint a gyűlés résztvevőinek megelégedésére — végezte feladatát. 

Annál kevésbé voltak megelégedve Farkas Istvánék, akik mindenfelé fel- 
háborodással mesélték, hogy a vidékre kiküldött kommunisták milyen bajt csi- 
náltak, a népgyűléseken részt vett parasztoknak azt mondták: , A földnek coki 
(nincs földosztás); a templomnak befellegzett, cirkuszt csinálnak belőle; a Zsó- 
fit kommunizáljuk, szabad szerelem lesz; a bort, pálinkát a Dunába, Tiszába 
öntjük; akiknek egy jószágnál többje van, elvesszük stb. stb." Aki pedig ez 
ellen mukkanni mer, lepuffantjuk. Pont. 

Ellenforradalmi szocdem körökben, főleg az Andrássy úti klubban az ügyet 
szélesen tárgyalták, mindenki még a maga , hallottam"-jából hozzáhazudott 
valamit és szidták a kommunistákat, főképpen e sorok íróját, aki , taknyos 
zsidó kölyköket küldött ki vidéki népgyűlésekre"". 

Bár egészen kétségtelen, hogy mindez tudatos, rosszhiszemű rágalom volt, 
melynek fő célja az volt, hogy a kommunistákat befeketítse. A tárgyilagosság 
kedvéért meg kell jegyezni, hogy sokkal később, a diktatúra második hónapjá- 
ban, tényleg kaptunk panaszos írásokat egyes falusi tanácsoktól, hogy Pestről 
jött emberek gyűlést hívtak össze a faluban és tücsköt-bogarat összebeszélve, 
nagy felfordulást okoztak a faluban. Egynéhány ilyen esetet sikerült is kinyo- 
moznom - a később pártgyűlésen tartott felszólalásomban meg is emlékeztem 
erről —, megállapítottam, hogy munka nélküli vagy szabadságon levő pesti embe- 
rek, hazautazván a falujukba vagy kirándulván a szomszédos községekbe, nép- 
gyűlést hívtak egybe és saját iniciativájukra , beszámolót tartottak a politikai 
helyzetről". Világos, hogy mindehhez a párttitkárságnak vagy e sorok írójának 
semmi köze sem volt és nem is felelhetett érte." 


§ Rabinovits József felszólalását a Magyarországi Szocialista Párt pártgyűlésén (1919. 
június 12-13.) I.: A Magyar Munkásmozgalom Történetének Válogatott SZORMNSRÉÁHAT 6/B 
k. Kossuth Könyvkiadó 1960. 32-33. o. 

Az állandó agitátorok és propagandisták nagy hiánya mindazonáltal csak 
sürgette a pártiskola létesítésének a megvalósítását. 

A szak- és pártszervezetek, gyárak és műhelyek, továbbá a vidéki szerveze- 
tek által kiválasztott, némi olvasottsággal és politikai kérdésekben többé-kevésbé 
jártassággal bíró szervezett munkásokat 2-4-6 hetes kurzusokra küldtük. A párt- 
iskolát Varjas Sándor vezette. A jelöltek felvétel előtt egynéhány kérdésben 
vizsgát tettek (a vizsgát 2—3 bizottság tartotta egy időben, tagjai szociáldemok- 
ratákból és kommunistákból állottak), s amennyiben megfeleltek az alapköve- 
telményeknek, be lettek osztva ebbe vagy abba a (rövidebb vagy hosszabb 
ideig tartó) kurzusba. A kurzus tantárgyai főleg az aktuális politikai és gazdasági 
kérdések körül forogtak. Előadások voltak az imperializmusról, a földkérdés- 
ről, a szocializálásról, a diktatúráról és demokráciáról, a párt- és szakszerveze- 
tek szerepéről a proletárdiktatúrában, az orosz forradalomról stb. stb. Előadók 
felváltva úgy a szociáldemokraták, mint a kommunisták részéről voltak ki- 
jelölve. 

Az iskola elég jól funkcionált és nagy általánosságban igen jó eredményt 
mutatott fel. Idővel, egy kis retorikai gyakorlat után a kurzust bevégzett hall- 
gatókat igen szépen lehetett volna felhasználni nagyobb gyűlésekre is. A párt- 
titkárságban a rendelkezésre álló előadók kis száma igen gyakran zavart oko- 
zott, főleg az első két hónapban, amikor minden pártszervezetben — a párt- 
napokon - kettesével kellett kijelölni az előadókat, egy szociáldemokratát és 
egy kommunistát. Ma, félig-meddig történelmi távlatból nézve a dolgokat, mu- 
latságosnak tetszik, de abban az időben ez véresen komoly ügy volt. A szociál- 
demokrata , vezérek" vonakodtak egyedül elmenni a gyűlésre, mert a tömegek 
nagy többsége nem akarta őket meghallgatni. Velük kellett tehát adni kommu- 
nista szónokot, aki tekintélyt kölcsönöz nekik, aki hitelesítse, a kommunisták 
által is elfogadottnak ismertesse el azt, amit ők, ,a volt szocdem vezérek" a 
gyűlésen mondanak. Az igazság kedvéért meg kell jegyezni, hogy a bizalmat- 
lanság nem onnan eredt, mintha a szociáldemokraták fÍrazeológiája nem lett 
volna elég forradalmi — sőt, helyenként baloldalibb volt a miénknél -, a töme- 
gek azonban nem hittek nekik. 

A helyi pártszervezetek lassan-lassan berendezkedtek, a vidéki pártszerve- 
zetek is normálisabban kezdtek dolgozni, úgy hogy a párttitkárságnak módjá- 
ban volt mindinkább szélesebb körre kiterjeszteni a figyelmét. Elő kellett ké- 
szülni a pártkongresszusra. A párthelyiség kicsi is volt, alkalmatlan helyen is 
volt. Sürgősen nagyobb és megfelelőbb hely után kellett nézni, az átköltözést 
minden időveszteség nélkül megcsinálni, mert az idő drága volt: küszöbön 
állott a Tanácsok első kongresszusa, mellyel körülbelül egyidőben akartuk 
lefolytatni a pártgyűlést. 


A PARLAMENT 


A Magyarországi Szocialista Párt utolsó párthelyisége. Rövid egynéhány hetes 
történetéhez a halódó diktatúra és a kínos epizódokban oly gazdag HESROBES 
resszus emlékei fűződnek . 

A kommunistáknak már szinte alig van helyük itt, s alig is van valami 
közük mindahhoz, ami itt történik. A Weltner Jakabék rohadt és maga körül 
mindent rohasztó defetista szelleme itt az úr. 

Maga az átköltözés igen nyomott hangulatban folyt le. A szocdemek bú- 
csúzóul szemeikkel végigölelték az Erzsébet körúti megnagyobbított párthelyi- 
ség piszkos falait, a háborús konjunktúra egyetlen reális eredményét, s könnyes 
szemekkel fohászkodtak: , bárcsak mielőbb visszajöhetnénk — új cégtáblával, 
compagnon nélkül!" Bár nem szívesen cserélték fel helyiségüket az újjal, dol- 
gozó szobául mégis a legelőkelőbb fogadótermeket jelölték ki maguknak. Vincze 
Sándor a mindenkori Házelnök fogadószobáját foglalta el azon a címen, hogy 
ő nagy tisztelője volt Justh Gyulának, aki az általános titkos választójogért foly- 
tatott harcok idején itt fogadta a szocdemek küldöttségét. Az apparátus, a mun- 
kát végző ügyosztályok nagy, széles irodahelyiségbe kerültek, hogy zavartala- 
nul dolgozhassanak. A munkát egyébként belső jelenségek nemigen zavarták - 
munkás ide nem sok járt. Még kevesebb, mint az Erzsébet körútra. Ami zava- 
rólag hatott a párttitkárság működésére, az maga a politikai helyzet és az a hihe- 
tetlenül aljas, ellenforradalmi hangulat volt, amelyet a szocdemek teremtettek 
a párttitkárság és a pártmozgalom köré. A párttitkárságnak voltaképpen a kong- 
resszus előkészítésére kellett volna fordítania minden figyelmét, de hol volt 
ettől maga a párttitkárság, hol voltak ettől a többi fővárosi és vidéki pártszer- 
vezetek ? 

A pártszervezetek nem értek rá a kongresszus előkészítésével foglalkozni, 
mert a maguk ezernyi helyi bajaival voltak elfoglalva. A kommunisták, az agitá- 
torok és szervezők 80 százaléka a frontra ment harcolni a tanácshatalomért, 
megvédeni a diktatúrát és ellensúlyozni, visszaverni azt a kishitű, defetista 
hangulatot, melyet a szocdem vezérek és a szakszervezeti bürokraták igyekeztek 
a hősiesen harcoló munkások és parasztok között terjeszteni. A párttitkárság 
-— bár annak nevezték -— lényegében nem volt egyéb, mint valami sóhivatalféle. 
Politikai feladatai — olyanok, amelyek eredeti funkcióinál fogva megilletnék ezt 
a szervet — nem voltak. Az ország politikáját nem a pártvezetőség irányította. 
A proletárdiktatúra idején a magyar forradalmi munkásság avantgárdájának 
nem volt sem pártja, sem pártvezetősége, sem párttitkársága. A magyar prole- 
tariátus nem tudta a magyar proletárdiktatúra átmeneti időszakára egy forra- 
dalmi pártba sűríteni a dolgozók osztályának legkiválóbbjait, hogy egységes 
irányítói és ellenőrző szervei legyenek a tanácsok működésének. Nem volt kom- 
munista párt -— tehát nem is lehetett forradalmi irányítás és szigorú osztály- 
tudatos ellenőrzés. Forradalmi párt, forradalmi irányítás és ellenőrzés nélkül 
pedig nem diktatúra a proletárdiktatúra. 

A Kormányzótanács nem állott közvetlenül egy forradalmi pártnak — és 
így közvetve a forradalmi munkásságnak - irányítása és ellenőrzése alatt. Nem 
lévén egységes irányító párt, a helyi pártszervezetek nem tudták sem irányítani, 
sem ellenőrizni a helyi munkástanácsok működését. A helyi munkás-, paraszt- 
és katonatanácsok magukra lévén hagyva, a maguk belátása szerint működtek és 
több vagy kevesebb jóakarattal igyekeztek valahogyan eligazodni abban a rende- 
letlabirintusban, mely esőként hullott rájuk a központból. A tanácsok kommunis- 
ta tagjainak nagy része a frontra ment, a szociáldemokrata vezérek a , kitartás" 

álláspontjára helyezkedve, alibi gyűjtése céljából tartózkodtak a munkától, a 
jóindulatú pártonkívüliek -— főleg a vidéken -— annyit és úgy dolgoztak, ameny- 
nyit és ahogyan az ügyhöz értettek. 

Mindez együttvéve lehetővé tette a szociáldemokrata vezérgárdának, hogy 
megkezdje a diktatúra elleni hadjáratát. Fel is vonultatták hadi stratégiájuk 
minden tudományát. Nyílt gyűléseket tartottak a szakszervezetekben és titkos 
összejöveteleket a vezérek lakásán, amelyen megbeszélték a diktatúra bukása 
utáni teendőket; titkos röpiratokat küldtek szét a munkások címére azon fel- 
hívással, hogy szaboltáljanak, döntsék meg a diktatúrát, csinálják meg a tiszta 
szociáldemokrata kormányt, melyet az antant rögtön elismer és amelynek kö- 
vetkeztében megnyílnak a határok, lesz kenyér, lesz hús, lesz szén stb. Dezorga- 
nizálták a fronton eleinte olyan hősiesen harcoló munkásokat azzal, hogy har- 
cukat kilátástalannak, céltalannak minősítették. Az ellátás nehézségeit, a kapi- 
talista országok bojkottját a kommunisták és a tanácsrendszer ellen használták 
ki. A kalocsai és egyéb vidéki ellenforradalom leverését arra használták ki, hogy 
vérengző, kegyetlen bestiáknak bélyegezték azokat a hősi forradalmárokat, akik 
életük árán védték meg a tanácsok hatalmát, akik nem akarták, hogy a proleta- 
riátus diktatúrája egy maroknyi ellenforradalmár fölkelésén bukjon el . . . 

Ilyen viszonyok között dolgozott a párttitkárság a parlamenti párthelyiség- 
ben és készült a pártkongresszus megtartására . . . 

Csodák a politikában nemigen szoktak történni. A lefolytatott pártkong- 
resszus a helyzetet alaposabban ismerőknek nem hozott meglepetést. Ez a kong- 
resszus hű képét adta annak a zavart, ellentmondásos, fejetlen és bizonyos 
körökben defetista hangulatnak, amely az akkori időket annyira jellemezte. Igaz, 
hogy a helyzet nagyon súlyos volt. A legtöbb gyárban nyersanyaghiány volt. 
A termelés a minimumra csökkent. Az élelmiszerekkel való ellátás szinte ka- 
tasztrofális volt. Áru sehol, semmi . . . Mindenért hosszú sorállás. A fronton 
a győzelmes előrevonulás hirtelen megállt — kezdődött az árulás és vele a visz- 
szavonulás. A külpolitikában sötét depresszió, az annyira remélt újabb forra- 
dalmi fellendülés helyett a bajor tanácskormány bukását követő fehérterror- 
nak az állandósulása és terjedése. 

Az orosz polgárháború történelméből tudjuk már, hogy egy igazi bolseviki 
párt ily nehéz időben hogyan tud egységgé kovácsolódni, hogyan találja meg 
önmagát és a győzelemhez vezető utat akkor, amikor legnehezebb a helyzete. 
A magyarországi Szocialista Párt kongresszusának előre megdolgozott többsége 
mindazon bajból, mely bennünket fojtogatott, egyetlen kivezető utat tudott: 
tiszta szociáldemokrata pártvezetőséget választani — az egyetlen kommunistának, 
Kun Bélának a kivételével. Még azokat a szociáldemokratákat is kihagyták 
(Bokányi Dezső), akik becsületesen dolgoztak a diktatúra érdekében." 


§ Az előzetesen egyeztetett, hivatalosan előterjesztett listával szemben puccsszerűen be- 
nyújtott ellenlistáról mindmáig nem rendelkezünk pontos adatokkal. A forrásokból azonban 
kiderül, hogy Kun Béla mellett Vántus Károly is szerepelt e listán. Kihagyták viszont Pór 
Ernőn, Rudas Lászlón és Vágó Bélán kívül még Bokányi Dezsőt is. (PI Archívum. 731. f. 
24. ő. e. Szántó Béla iratai.; Részletesebben 1.: Nemes Dezső: Kun Béla és a Tanácsköztár- 
saság. Párttörténeti Közlemények, 1984. 1. sz. 30—31. o.) 

Milyen szomorú, milyen undok látvány volt, amint a tanácsrendszeres, 
a diktatúrás egység kikunyerálói" — Kunfi Zsigmonddal az élükön - egymás 
után vetették le lárváikat és lelkük legmélyéből ásták ki legrejtettebb fájdalmai- 
kat, melyeket a tanácsrendszer, a diktatúra ütött rajtuk. , Meguntuk a gerslit és 
a tökfőzeléket!" , Mi a célja az alkoholtilalomnak ?" , A különböző nevű terror- 
alakulatok, a Szamuely és Cserny banditái ártatlan embereket tartóztatnak le!" 
sA románok és a csehek elleni további háború kilátástalan, elsorvasztjuk az 
országot!" , A parasztoknak meghagyták 100 holdig a földet, a kiskereskedőket 
meg szocializálták!" , Véget kell vetni az ártatlan emberek ( ?) üldözésének!" 
,,.Keresni kell az antanttal a megegyezést, bármely alapon!" Így és ehhez ha- 
sonlóan kritizáltak és keresték a kivezetéshez, jobban mondva a visszatéréshez 
vezető utat. Minden bajuknak, minden nélkülözésüknek a tanácsrendszer volt 
az oka. A négyesztendős öldöklés, a vesztett háború minden nyomora és szen- 
vedése, amelyet a tanácsok hatalmának kikiáltásával öröklésképpen készen kap- 
tunk, jó volt nekik, hogy mindenért a tanácsrendszert, a kommunistákat, sze- 
gény Szamuely Tibort hibáztassák. Minden érv, minden forradalmi gondolat, 
a legaktuálisabb Marx-citátumok, az orosz októberre való hivatkozás, mind, 
mind pusztába hangzó kiáltás volt. A kongresszusra összegyűlt defetista több- 
ség tudta, hogy mit akar, tudta, hogy miért harcolt, tiszta öntudattal vezette 
az egész kampányt." Halálos döfést mérni a diktatúrára, végérvényesen le- 
kompromittálni a kommunistákat és nyilvánosan megtagadni minden közössé- 
get azzal, ami a diktatúra alatt történik . . . Ezt akarták ők. 

Annak a többségnek alibi kellett, hogy majdan a bukás után igazolhassa 
magát - a burzsoázia előtt. 

Mint ahogy a bukás után 2-3 esztendeig tényleg csak ezzel védekeztek, 
ebből éltek. 

A többség csak logikus volt, következetes önmagához, amikor minden for- 
radalmi javaslatot elvetett, köztük az egyezmény értelmében tárgyalás alá vett 
azon javaslatot is, hogy a pártot Magyarországi Szocialista Párt helyett Kom- 
munisták Magyarországi Pártjának kell elnevezni. 

És ez a többség győzött. Keresztülvitte a maga javaslatait, meghagyta a 
párt régi nevét," lelke szerinti pártvezetőséget választott — első szavazásnál -, 
és úgy végezte a dolgát, hogy - ha következetes akar lenni, és ha csak rajta mú- 
lik - akár mindjárt a hatalmat is átveszi. — . 

De erre nem került sor. Ettől megijedtek. Ha nem féltek volna a forradal- 
mi proletariátustól, ha csak egy kicsit is biztosak lettek volna abban, hogy a 
dolgozók többsége tényleg megunta a tanácsrendszert és vissza akar térni a tő- 
kés társadalmi rendhez, akkor nem rettentek volna úgy meg győzelmük követ- 


" Utalás arra, hogy az MSZDP vezetői keresték fel 1919. március 21-én a börtönben levő 
kommunista vezetőket, ajánlották fel a pártegyesülést, a hatalom közös átvételét. 

" A céltudatos fellépés a diktatúra ellen természetesen inkább a küldöttek többségével 
manipuláló jobboldali és centrista szociáldemokrata vezetőket jellemezte, mint magukat a kül- 
dötteket. 

§ A pártgyűlés éles vita után valójában kompromisszumos döntést hozott, s a párt nevét 
,, Szocialista: Kommunista Munkások Magyarországi Pártjá"-ra változtatta. 

kezményétől és nem engedték volna magukat — mint ők írják — , terrorizálni", 
és Böhm indítványára újabb szavazással egy másik, egy kompromisszumos 
pártvezetőséget választani . . . De megijedtek. Nem mertek a kongresszusról 
győztes hadvezérekként elvonulni. Alkudozni kezdtek. Új izgalmak, frakció 
tanácskozások, kölcsönös fenyegetés egymás felé — és létrejött az új kompro- 
misszum, megválasztották az új felemás pártvezetőséget." 

Történelmileg, a diktatúra négy és fél hónapja alatt ebben a percben volt 
leginkább megadva az önálló pártnak, a kommunista párt újjáalakításának a lehe- 
tősége. Elmulasztottuk. Azt hittük, magasabb szempontok diktálják a közös 
párt mindenáron való fenntartását. Tévedtünk. A diktatúrát, amely már akkor 
halódott, nem tudtuk megmenteni. A magasra tört forradalom lángja pernyévé, 
hamuvá vált, mielőtt még új, áldott vihar más, messzibb tájak felé vihette 
volna . . . 

. . . Ami a parlamenti párthelyiségben a kongresszus után történt, kevés 
feljegyezni valót hagyott maga után. A front mind több és több embert kívánt, 
mind több és több embert vont el a rendes munkakörétől. E sorok írója már 
régen jelentkezett volt a frontra, már meg is kapta a rendes sorkatonai beosztá- 
sát, mindent elkészített a csapathoz való elutazásra, amikor a Kormányzótanács 
nevében Kun Béla a fronton tartózkodó Vágó Béla helyére, a belügyi nép- 
biztossághoz rendelte. Új munkakörben, új környezetben a régi feladatok, a 
régi kötelességek: dolgozni a forradalomért, harcolni a proletariátus végleges 
felszabadulásáért. 

De az ezekre való visszaemlékezés már más lapra tartozik. 


Új Előre Naptár. 1929. 87—93. o. Kiadja az Új Előre, New York. 


Közli: Milei György—Petrák Katalin 


§ A kongresszus a puccsszerűen választott szociáldemokrata többségű vezetőség helyett 
a Kun Béla vezette kommunisták erélyes tiltakozása és hosszas vita után közfelkiáltással az 
eredeti lista alapján választotta meg a pártvezetőség tagjait: Bajáki Ferencet, Bokányi Dezsőt, 
Böhm Vilmost, Garbai Sándort, Kun Bélát, Kunfi Zsigmondot, Landler Jenőt, Nyisztor 
Györgyöt, Pór Ernőt, Rudas Lászlót, Vágó Bélát, Vántus Károlyt és Weltner Jakabot. 

Krónika 


A MAGYAR ANTIFASISZTA ERŐK 
A ZSIDÓK MEGMENTÉSÉÉRT" 


Magyarország hitlerista német megszállása után, még a zsidóellenes intézkedések, rendeletek 
megjelenése előtt sor került az addig legálisan működő baloldali pártok, szervezetek, illetve 
lapjaik betiltására, vezetőik, tagjaik egy részének letartóztatására, üldözésére vagy illegalitásba 
kényszerítésére. Ez a körülmény eleve befolyásolta a baloldali erők fellépését, tiltakozását, 
vagy éppen akcióinak szervezését a náciknak és magyar csatlósaiknak a magyar zsidóság 
megsemmisítésére tett lépései ellen. Ugyanakkor leszűkíti a történész rendelkezésére álló forrás- 
anyagot is, hiszen pl. az április második felében kezdődő deportálások ellen a baloldalnak már 
igen nehéz volt legálisan tiltakoznia. I 

Mielőtt az antifasiszta erőknek a zsidó lakosság megmentése érdekében tett akcióiról szól- 
nánk, röviden pillantsunk vissza a zsidókérdés és a baloldal politikai szerepének összefüggésére 
és ez utóbbinak a zsidótörvényekkel szembeni magatartására. 

A politikai baloldalt nemcsak az ország német megszállása után, hanem az egész ellen- 
forradalmi rendszer idején érdekelte és érintette a magyarországi zsidókérdés. A rendszer, 
születésének első pillanatától, a felgyülemlett szociális és politikai problémákért, többek között 
Trianonért is a baloldalt (beleértve a liberális-demokratikus erőket is) és a zsidókat együtt tette 
felelőssé. Az 1918-1919-es forradalmakért és , következményeiért" nemcsak a haladó erőket, 
hanem a bennük részt vevő nagyszámú haladó gondolkodású zsidó politikus miatt a zsidókat 
mint vallási és politikai közösséget is bűnbakként állították be. Így a rendszer fennállásának 
egész ideje alatt a haladó erők üldözése és a mindvégig meglévő, sőt erősödő antiszemitizmus 
szorosan összefonódott; az ellene való küzdelem a baloldal fontos politikai feladata volt. Külö- 
nösen vonatkozott ez a munkásmozgalomra, amelyet nemcsak politikailag, ideológiailag érintett 
érzékenyen, hanem azért is, mert pártjainak, szakmai szervezeteinek tagjai között mintegy 
ötödrész, vezetői között ennél is nagyobb arányban voltak a zsidó származásúak. Ezért minden 
antiszemita intézkedés vagy megnyilvánulás valamilyen formában - közvetlenül, vagy közvet- 
ve - a munkásmozgalmat is érintette. Különösen így volt ez a harmincas évek második felétől, 
majd a háború alatt, amikor egymást érték a zsidótörvények, zsidóellenes rendeletek. Erősödött 
a pogromhangulat, s vele egyidőben a munkásmozgalom, a baloldal tevékenységének meg- 
fékezésére is hoztak különféle intézkedéseket. A haladó erők tehát a zsidóellenes intézkedésekkel 
szemben nem csupán az antiszemitizmus, az úgynevezett faji kérdés elítélése miatt, humánum- 
ból léptek föl, hanem közvetlen politikai érdek is ösztönözte őket. Kiváltképpen 1933 után, 
amikor csakhamar nyilvánvalóvá vált, hogy a hitleri Németország nagy súlyt helyez , ideoló- 
giájának" exportálására, és a zsidóellenes rendszabályok végrehajtásában a maga iránti — a ké- 
sőbbiekben szövetségi — hűség zálogát látja. 

A magyar munkásmozgalom és különböző pártállású vezetői, a haladó baloldal már 1938- 
ban határozottan fellépett az első, az állampolgári szabadságjogokat csorbító zsidótörvény 
ellen. Az MSZDP parlamenti frakciója nemcsak ellene szavazott, hanem éles szavakkal meg is 
bélyegezte a tövényjavaslatot, majd a törvényt. A párt a parlamentben felolvasott hivatalos 
állásfoglalásában megállapította, hogy a törvény fölhasználja a lakosság egy részének , tudat- 
lanságát", ugyanakkor , felelőtlen és felelős körök ... az antiszemitizmusban, a zsidóellenes 
indulatok felkeltésében és kirobbantásában keresnek csatornát"? a megoldatlan társadalmi és 


kel A cikk előadás formájában a Magyar Tudományos Akadémia Történettudományi Intézete 1984. augusz- 
tus 15-16-án , A magyar zsidóság a 20. században" címmel rendezett tudományos ülésén hangzott el. 

gazdasági problémák levezetésére. Kéthly Anna figyelmeztetett e törvény nemzetközi össze- 
függéseire és arra is, hogy a zsidótörvényt kísérő pogromhangulat nem áll meg a törvény 
szabta keretek között, és beláthatatlan következményekkel járhat nemcsak a zsidó lakosságra, 
hanem az ország jövőjére is. A Független Kisgazdapárt nagyválasztmánya ugyancsak , a nemzet 
érdekével", a , keresztény morállal összeegyeztethetetlennek" tartotta a törvényt, ennek elle- 
nére parlamenti csoportja mellette szavazott. 

A törvény ellen nyilvános deklarációban tiltakoztak a magyar művész -és tudósvilág leg- 
kiválóbbjai. , Mi, magyar írók, művészek és a tudomány munkásai, különféle világnézetek és 
pártállások szószólói, különféle társadalmi rétegek szülöttei és tagjai, akik a legkülönbözőbb 
bivatalokban és munkakörökben dolgozunk, akik valamennyien az évezredes magyar művelődés 
megtartásának és gyarapításának rendeltetését vettük örökbe... az emberi becsületérzés és 
ígaz kereszténység, a józanság és hazafiasság magától értetődő egységével és szilárdságával 
emeljük fel szavunkat az állampolgári jogegyenlőség elvéért. . ." , Minket keresztény hitünk, 
hazafias meggyőződésünk, az ország európai hiteléhez és nemzeti függetlenségünkhöz való 
ragaszkodásunk késztet arra — olvasható a nyilatkozatban -, hogy soha ne tágítsunk az állam- 
polgári jogegyenlőség elvétől, melyet történelmünk legszebb korszakában, az európai magyar- 
ság legnagyobb elméi vívtak ki." A deklarációt olyan kiváló művészek, írók írták alá, összesen 
56-an, mint Bartók Béla, Kodály Zoltán, Móricz Zsigmond, Somlay Artúr, Vaszary János, 
Zilahy Lajos, s olyan politikusok, mint gróf Apponyi György, Szakasits Árpád, gróf Széchényi 
György. i 

Az illegalitásba szorított Kommunisták Magyarországi Pártja a Dolgozók Lapjában és az 
Új Hang több számában tiltakozott az emberi jogokat és humánumot lábbal tipró törvény 
ellen. , A sárga folt a magyarországi zsidókon szégyenfoltja lesz Magyarországnak - írja Révai 
József a Dolgozók Lapja 1938. áprilisi számában -. A vak is látja, hogy ez a zsidótörvény első 
lépés Magyarország gleichschaltolására... A zsidótörvény ellen harcolni annyi, mint a szabad - 
ságért harcolni... Aki a zsidókat ki akarja lökni a magyarságból, az a magyarság civilizálódá- 
sának folyamatát akarja visszacsinálni"? — jelentette ki Révai. 

Az 1939 februárban elfogadott II. zsidótörvény újabb százezreket fosztott meg nemcsak 
politikai jogaiktól, hanem a munkavállalási lehetőségtől is. Buchinger Manó szociáldemokrata 
képviselő parlamenti beszédében , égbekiáltó igazságtalanságnak", , a vadság és gaarbárság" 
megnyilvánulásának nevezte, amely nem más, mint százezreket , tömeggyilkosság" felé kergető 
,,; Szégyenbélyege"? a magyar törvényhozásnak. Ekkor pedig még ő sem sejtette, hogy valóban 
százezrek meggyilkolásának útjára lépett a magyar parlament. 

Az ugyancsak 1939 tavaszán keletkezett II. honvédelmi törvény másodrangú polgárokká 
degradálta a zsidó vallású katonaköteles férfiakat, és honvédelmi kötelezettség címén munka- 
szolgálatra kötelezte őket. Hasonlóan intézkedett a baloldal azon személyei ellen, akiket politikai 
tevékenységükért elítéltek. Sőt, ez utóbbiakkal szemben tömegesen alkalmazták az internálást, 
majd a büntetőszázadokba való behívást. 

Magyarországnak a Szovjetunió elleni háborúba lépése után - részben német követelésre - 
tömegesen kerültek a keleti frontra zsidó munkaszolgálatos egységek. 1942-ben a 2. magyar 
hadsereggel együtt mintegy 55 000 jórészt zsidó munkaszolgálatos, s mintegy 2000 munkás- 
mozgalmi funkcionárius került büntetőszázaddal a frontra. Rövid idő alatt nyilvánvalóvá vált, 
hogy a találóan , mozgó vesztőhelyekre"? beosztott munkaszolgálatosok sorsa a fronton egyet 
jelent az elpusztítással. Megjegyezném még, hogy nemcsak a munkaszolgálat jelentett súlyos 
megbélyegzést, s gyakran a halált, hanem politikai okok is. Az antifasiszta mozgalomban 
való részvétel miatt bíróság (kommunisták esetében a Vezérkari Főnökség különbírósága) elé 
került zsidó származású egyének ellen lényegesen súlyosabb ítéleteket hoztak, mint a hasonló 
ügyben eljárás alatt álló keresztény társaik ellen. 

A baloldal részéről 1942-ben megindult a tiltakozás a tömeges munkaszolgálatra, büntető- 
századba való behívás és főleg az ottani embertelen bánásmód ellen. A Szociáldemokrata Párt 
több parlamenti képviselője, a kisgazdapárt részéről pedig Bajcsy-Zsilinszky Endre interveniált 
a vezérkari főnöknél és a honvédelmi miniszternél a munkaszolgálatosok ügyében. 1942 őszén 
a Bajcsy-Zsilinszky által a miniszterelnöknek szánt memorandumot, mely a zsidókérdést is 
érintette, több mint 25 országgyűlési képviselő és politikus írta alá; végül a katolikus egyház 
magatartása miatt nem került sor az átadására. A tiltakozásoknak mégis volt némi foganatja, 
javult a munkaszolgálatosok helyzete, átmenetileg újabb egységeket nem küldtek a frontra. 

Megemlítenénk itt, hogy számos egyéni akció is indult ez időben írók, művészek, sportolók, 
közéleti személyiségek munkaszolgálat alóli felmentésére. E téren ugyancsak Bajcsy-Zsilinszky 
Endre mutatott példát. 

Olaszország kiválása, a fasiszta tábor bomlásának megindulása után a magyar baloldal 
egy része úgy látta, hogy Kállay Miklós kormányfő közreműködésével lehetséges a kibonta- 
kozás. Ennek érdekében készítette el, majd a kisgazdapárt nevében adta át Bajcsy-Zsilinszky 
Endre a kibontakozást szorgalmazó memorandumát, melynek fontos része volt a zsidókérdés 
megoldása is. , A két zsidótörvény és az új honvédelmi törvény, valamint az úgynevezett 
fajvédelmi törvény zsidókról szóló rendelkezései élesen szemben állnak a magyar történelem 
és alkotmány jogegyenlőségi alapelvével — szögezte le a memorandum -, ezért... magukat 
a zsidótörvényeket el kell törölni és el kell törölni a másik két törvényből minden, jogegyenlő- 
séggel összeegyeztethetetlen szakaszt. Addig pedig, míg ez megtörténhet, ebben a szellemben 
sürgősen revízió alá kell venni a zsidó munkaszolgálatos kérdést, és az egész ügyet a legenyhéb- 
ben kell kezelni." Ami ugyanis e téren a végrehajtás során történt, , messze túltett értelemben, 
embertelenségben és keresztényietlenségben magán a törvényen is". Bajcsy-Zsilinszky és 
a memorandumot támogató kisgazda és szociáldemokrata párt is a zsidótörvények, ahogy írta 
s lebontásához? vezető úton első, legfontosabb lépésnek ,a gyűlölködő, uszító propaganda 
kíméletlen elfojtását tartotta". Mint ismeretes, a baloldalnak Kállay hintapolitikájához és ennek 
keretében a zsidókérdéshez fűzött reményei illúziónak bizonyultak. Az ország német megszállá- 
sával a zsidókérdés megoldásában tragikus fordulat állt be. 

A megszállás után a baloldal szétvert sorainak rendezésével, az illegalítás feltételeinek 
megteremtésével, majd a kommunisták kezdeményezte Magyar Front létrehozásával, illetve 
tevékenységének kibontakoztatásával volt elfoglalva. Így kevés ereje maradt arra, hogy a vidéki 
zsidók megmentésére jelentősebb erőfeszítéseket tegyen. Inkább csak helyi kísérletek voltak. 
Nagyobb vidéki városokban (Kassán, Debrecenben, Nagyváradon, Győrött stb.), ahol a bal- 
oldalnak a feloszlatás előtt nagyobb szervezetei voltak, ezek megpróbáltak az üldözöttek, a 
deportálás előtt álló zsidók védelmére kelni, szolidaritást vállalni velük. Győrben ezt például 
a József Attila-kör szervezte, ami a helyi sajtó dühödt támadását is kiváltotta. A Győr utcáin 
szervezett néma rokonszenvtüntetésről így írt a Győri Nemzeti Hírlap: , A sárgacsillagosok 
elvbarátai ők, akik szimpátia tüntetés formájában adják tanújelét együttérzésüknek." 

Megalakulása után a Magyar Front a vidéki zsidók deportálásának befejezése előtt röp- 
iratban elsőként tárta szélesebb nyilvánosság elé: mi is történik a zsidókkal. , A magyar népnek 
tudnia kell az igazságot. A vidék már tudja. A vidéki városok és falvak népe láthatta, hogyan 
terelik a csendőrök és a német S5-hóhérok téglagyárakba és disznóhizlaldákba a védtelen em- 
berek ezreit. Tanúi voltak annak, hogyan zsúfolták őket szuronnyal, gépfegyverrel barmok 
módjára marhavagonokba, ahol egy-egy vagonban 75-90 ember szorong . . . A vagonokat le- 
plombálják . . . A vonatok megindulnak Lengyelországba." 

Vidékről 350 000 zsidót hurcoltak el, hangsúlyozza a röpirat, és nagy részüket a Katto- 
witz melletti , megsemmisítő telepen" gázkamrákban gyilkolják halomra. E röpiratból értesül- 
hetett tehát először a magyar nép a kegyetlen gaztettről. 

A Magyar Frontba tömörült antifasiszta pártok - hangzik tovább a felhívás -, felszólítják 
a magyar társadalom minden tagját", hogy lépjen fel a tömeggyilkosság ellen. Tiltakozásra 
szólítja fel a keresztény egyházakat is, mert addigi hallgatásukkal segédkezet nyújtottak a , gyil- 
kos rendszernek". Követeli, hogy , leplezzék le, s tiltakozzanak a keresztény mezben hivalkodó 
pogányság rémuralma ellen szószéken, s a gyülekezeti és hitélet minden fórumán". 

Az antifasiszta pártok felszólítanak , minden becsületes magyar embert, hogy segítsék a 
menekülőket, támogassák a hontalan bujdosókat, akik puszta életüket mentik a deportálás és 
a gázkamrák elől. Most kell megmutatni mindnyájunknak, hogy emberek és magyarok va- 
gyunk." (A konferencia vitáján felmerült az a gond, hogy vajon ez a röpirat megjelent-e ? 
A kételkedők Fehér Lajos Így történt c. memoárkötetére hivatkoztak, melyben azt írja, hogy 
különböző okok miatt a kéziratot nem sikerült sokszorosítaniuk. Ez való igaz. Viszont a röp- 
iratot megkapta a Békepárt központi nyomdája is, ahol előzőleg már a Magyar Front 
létrejöttét bejelentő felhívást is kinyomtatták. A fenti röpirat ugyanazon , nyomdatechnikával" 
készült, mint a Magyar Front felhívása és több ezres példányban jelent meg. A röpiratot lásd: 
PI Archívum. Rpgy. III. 18/1944/VII. 2375-1.) 

A Magyar Front felhívását követően a kommunisták központi lapjukban, a Béke és sza- 

badságban hasonló felhívást tettek közzé és felszólították a magyar munkásosztályt, hogy min- 
den eszközzel akadályozza a deportálást, , segítse a zsidókat a bujdosásban, életük megmenté- 
sében" és akadályozza meg, hogy , az egész ország cinkostársként a vádlottak padjára ke- 
rüljön". 

A Magyar Front felhívása, a Béke és Szabadság közleménye abban az időben látott több 
ezer példányban napvilágot, amikor külföldön is egymást érték a tiltakozások - a Vatikán, 
a semleges országok követségei és a nagyhatalmak államfői részéről. A külső nyomás, a keresz- 
tény tömegek sürgetése, részben pedig a brutalitások nyomán háborgó lelkiismeretük arra 
késztette az egyházak vezetőit, hogy egyenként vagy közösen, néha nyilvánosan is tiltakozzanak 
a magyarországi zsidókat sújtó barbarizmus ellen. Az egyházak készülő közös akciójáról ad hírt 
a Béke és Szabadság. , Megfenyegették a kormányt, hogy a papság a szószékekről fogja meg- 
bélyegezni a zsidóüldözést. A kormány erre megígérte a deportálások megszüntetését" — olvas- 
hatjuk a párt lapjában. Majd még hozzáfűzi: a kormány , ígéretével csak az egyházakat akarja 
megnyugtatni és akciójukat leszerelni". Nem szabad hinni a nemzetgyilkos kormánynak, ,a 
megmaradt zsidók életét csak a magyar nép elszánt ellenállása . . . mentheti meg" - hangoz- 
tatja a Béke és Szabadság. Az egyházak egységes fellépése, tervezett tiltakozása, mint ismere- 
tes, végül is elmaradt. 

A Magyar Front felhívása és más tiltakozások a kormányt gyors ellenintézkedésekre kész- 
tették. Július elején a belügyminiszter átirattal fordult a vallás- és közoktatásügyi miniszter- 
hez, amelyben hangsúlyozta, hogy a Magyar Front felhívásai alkalmasak arra, hogy , a vallá- 
sukhoz hű magyarokat és nemzetiségeket vallásos hitüknél ragadja meg, befolyásolja és bele- 
rántsa a kilátástalan forradalmi cselekvésbe. Sok szomorú tapasztalat igazolja, hogy még a 
papokat is sikerült a mozgalomnak a múltban is megtévesztenie . . " A , veszély" annál is 
nagyobb, olvasható az átiratban, mert a , zsidókérdés" megoldása miatt az egyházakban is nagy 
a nyugtalanság. A vallás és közoktatásügyi miniszter végül is elérte, hogy több minisztérium 
közös felhívással fordult az , egyházak illetékes magas méltóságaihoz", hangoztatva, hogy az 
egyházi szervek tervezett nyilvános tiltakozása akaratlanul is a , forradalmi erőknek" kedvezne. 

A Magyar Front fellépése a zsidókérdés bestiális , megoldása" ellen kétségtelenül meg- 
növelte e szervezet befolyását, s ha szerényen is, de hozzájárult a fővárosi zsidóság deportálásá- 
nak leállításához. j 

A Magyar Front 1944 kora őszén különböző összeköttetések révén kapcsolatot teremtett 
a Zsidó Tanáccsal és más, az ellenállást vállaló vagy latolgató zsidó csoportokkal, hogy bevonja 
őket a tervezett közös küzdelembe. A Magyar Front mellett különböző illegális polgári ellen- 
állási csoportok, s az ifjabbik Horthy vezette úgynevezett , kiugrási iroda" is kapcsolatban 
állott zsidó csoportokkal, ill. személyekkel. Megemlítenénk, hogy ez időben a Kommunista 
Párt által a Magyar Front részére készített programtervezet külön pontban foglalkozott a zsidó- 
kérdéssel. Megállapította, hogy ,,a jelenlegi elvetemült fasiszta politika zsidó áldozatait" a Ma- 
gyar Front kormánya politikai, erkölcsi és anyagi kártérítésben kívánja részesíteni. 

A nyilas hatalomátvétel után a deportálásoktól eddig megmenekült fővárosi zsidók hely- 
zete vált kilátástalanná. Az október 15-e után lassan ismét magára találó ellenállási mozgalom 
fontos feladatának tartotta a nyilas vandalizmusnak kitett zsidók megmentését, bújtatásának 
megszervezését, ill. az ún. védett házakba kerültek védelmének tényleges megszervezését, az 
élhurcoltak kiszabadítását. 

Október 15-e után a baloldali ellenállási csoportok, fegyveres akciógárdák legfontosabb fel- 
adata volt saját maguk és a politikai és , faji" okok miatt üldözöttek, veszélyeztetettek számára 
hamis papírokat, igazolványokat, védett helyeket biztosítani. A fővárosban több hamisok- 
mány-gyártó csoport alakult, amelyek a baloldaliakat és az üldözött zsidókat újabb és újabb 
hamis igazolványokkal látták el, az elöljáróságok egyes tisztviselőinek megnyerésével élelmi- 
szerjegyeket és egyéb, biztonságukat szolgáló fontos iratokat szereztek nekik. Ebbe a munkába 
a svéd és a svájci követségek is bekapcsolódtak, és több ezer ember megmentéséhez járultak 
hozzá. 

A hamis papíroknál is fontosabb volt, hogy az állandó nyilas razziák ellen védelmet nyújt- 
sanak az üldözött, bujkáló zsidóknak. vagy az egyre védtelenebbé váló zsidó munkaszolgálato- 
soknak, a védett házakban átmenetileg biztonságba kerülteknek. A Ságvári-gárda, a Vörös 
Brigád, az újpesti, a kőbányai és más fegyveres kommunista csoportok egyik fontos feladata 
volt az üldözöttek védelme, az utcákon, a Duna-parton a nyilas atrocitások megakadályozása, 

ill. az elhurcoltak kiszabadítása. A kommunisták, más baloldali fegyveres csoportok, és 1944 
őszén az ellenállásba bekapcsolódó ún. Kisegítő Karhatalmi Alakulatok (KISKA) között igen 
jó és hasznos együttműködés jött létre, többek között éppen a zsidók megmentése érdekében. 
E tekintetben különösen fontos szerepet töltött be a XIII/1-es alakulat, amely Gidófalvy 
Lajos főhadnagy parancsnoksága alatt tevékenykedett. A zászlóalj nemcsak igen sok üldözöttnek 
nyújtott menedéket, hanem őrjáratai során a nyilasok karmai közé került számos , szökevényt" 
mentett meg a biztos haláltól. Hasonló feladatot vállalt a Zsabka Kálmán vezette XIV/2-es szá- 
zad is. Mindkét egység szoros kapcsolatban állt a svéd követségen a zsidók megmentésén fára- 
dozó Raoul Wallenberggel is. A XIII/1-es alakulat mentette meg többek között a Vilma király- 
né úti és a Munkácsy Mihály utcai zsidó gyermekotthonok lakóit az elhurcolástól. E baloldali 
fegyveres csoportok teljesítettek gyakran , szolgálatot"? a védett házak körül, hogy megakadá- 
lyozzák a nyilasok rajtaütéseit, razziáit. A Kisegítő Karhatalmi Alakulatok, ill. a velük együtt- 
működő partizáncsoportok több alkalommal mentettek meg elhurcolt, bebörtönzött, vagy éppen 
kivégzésre vitt csoportokat. Pl. a III. kerületi alakulatba beépült kommunista és zsidó ellen- 
állási csoport, amelynek kapcsolata volt a Kis Károly irányítása alatt álló kőbányai csoporttal is, 
a Margit körúti katonai fegyházból 97 foglyot hozott ki -— köztük több, mint ötven zsidót -, 
akiket először a Pestvidéki börtönbe, onnan pedig hamis nyílt paranccsal Pestre szállítottak, 
majd biztonságba helyeztek. Ismert tény, hogy a XIV/2-es alakulat ugyancsak több tucat ül- 
dözöttet mentett ki a Thököly úti nyilasházak pincéiből, valamint a Sportcsarnokból. Cse- 
pelen a 13-as Bizottság közreműködésével menekítettek ki ugyancsak a nyilas székházból fog- 
vatartottakat; Újpesten pedig az ott tevékenykedő partizánok 48 foglyot szabadítottak ki. Zsi- 
dó menekültek, elsősorban szökött munkaszolgálatosok húzódtak meg a baloldal irányítása alatt 
álló Görgey-zászlóaljban és a Táncsics nevét viselő egyetemi zászlóaljban. Adataink vannak 
arról, hogy munkaszolgálatos egységek kapcsolatot találtak a Kiss János tábornok vezette ka- 
tonai vezérkarhoz is. 

A budapesti zsidók gettóba zsúfolása után a különböző fegyveres és fegyvertelen ellenállási 
csoportok, a lehetetlent is megkísérelve, megpróbálták élelmezni, gyógyszerrel ellátni és az 
atrocitásoktól megvédeni a gettóban , élő" zsidókat. Megszervezték körülötte a rendszeres őr- 
járatot, elsősorban a Megyeri József vezette csoport, amely támogatást kapott az óbudai és 
kőbányai partizánoktól. Nyilas pártszolgálatosoknak, honvédeknek, vagy éppen leventéknek 
öltözve gyakran nyújtottak segítséget a gettón belül és kívül a bajba jutottaknak, mentettek 
meg olyan csoportokat, akiket a nyilasok a Duna-partra kivégzésre akartak elhurcolni. 

Számos nagyüzemben rejtegettek zsidókat, néhány ilyen nagyüzemnek - Kőbányán, Kis- 
pesten, Csepelen - a védelmét is sikerült megszervezni, itt a bunkerekben helyezték el az 
üldözötteket. 

Több tízezerre tehető - elsősorban a fővárosban és környékén — azon zsidó származásúak 
száma, akiket a humánun,, a lelkiismeret, és nem utolsósorban az üldözöttek életéért tudatosan, 
fegyverrel harcolók csoportjai mentettek meg a biztos haláltól. Ezek kétségtelenül jóval keve- 
sebben voltak, mint akiket barbár módon elpusztítottak. Mégis az antiszemitizmus elleni harc, 
a zsidók, az üldözöttek megmentésére tett erőfeszítések maradandó emlékei, szerves tartozékai 
a rendkívül nehéz helyzetben dolgozó magyar antifasiszták humánus és hazafias küzdelmének. 


Pintér István 


RÖVID HÍREK 


A Lengyel Forradalmi Mozgalom Történeté- 
nek Múzeuma és a Magyar Munkásmozgalmi 
Múzeum , Történelem a falakon? címmel 
politikai plakát kiállítást rendezett a Lengyel 
Népköztársaság létrejöttének 40. évfordulója 
alkalmából. A kiállítást 1984. július 20-án 
Földiák Gábor művelődési miniszterhelyet- 
tes nyitotta meg. 

1984. augusztus 17-én felkereste intézetünket 
Ytzhak Arad professzor ( Jeruzsálem), a fa- 
sizmus zsidóüldözésével foglalkozó történeti 
intézet vezetője, aki tagja volt a Történet- 
tudományi Intézet által rendezett tudományos 
tanácskozáson részt vett izraeli delegációnak. 
Látogatása során megbeszélést folytatott 
Erényi Tiborral, a történettudomány dokto- 
rával, igazgatóhelyettessel. 

A román társadalmi és nemzeti, antifasiszta 
és antiimperialista forradalom 40. évfordulója 
alkalmából a Román Kommunista Párt Tör- 
ténete és a Forradalmi Demokratikus Moz- 
galom Múzeuma, valamint a Magyar Mun- 
kásmozgalmi Múzeum , Románia 1944-1984. 
40 év dicsőséges vívmányai"? címmel kiálli- 
tást rendezett Budapesten, melyet 1984. 
augusztus 21-én Gazsó Ferenc művelődési 
miniszterhelyettes nyitott meg. 

A Szlovák Nemzeti Felkelés 40. évfordulója 
alkalmából a Szlovák Nemzeti Felkelés Mú- 
zeuma és a Magyar Munkásmozgalmi Mú- 
zeum emlékkiállítást rendezett, melyet 1984. 
augusztus 24-én Szikossy Ferenc, a Munkás- 
mozgalmi Múzeum megbízott főigazgatója 
nyitott meg. 


gk 


Földes György, intézetünk tudományos mun- 
katársa 1984. szeptember 3-tól 23-ig tudo- 
mányos kutatóúton Moszkvában tartózko- 
dott, ahol tanulmányozta a Szovjetunió gaz- 
daságpolitikáját az átmencti korszakra (1917- 
1936) vonatkozóan. 

A Bolgár Kommunista Párt és a Bolgár Tu- 
dományos Akadémia - számos más intéz- 
mény és szervezet közreműködésével — 1984. 
szeptember 4-én Szófiában nemzeti jubileu- 
mi tudományos ülésszakot rendezett a bulgá- 
riai szocialista forradalom 40. évfordulója 
alkalmából. A tanácskozáson a szocialista 
országok tudományos intézményeinek kép- 
viselői mellett az MSZMP KB tudományos 
intézményeinek képviseletében részt vett és 
felszólalt Kővágó László kandidátus, a Párt- 
történeti Intézet osztályvezetője. 


hd 


sA győzelem útja" címmel a Bolgár Forra- 
dalmi Mozgalom Nemzeti Múzeuma és a 
Magyar Munkásmozgalmi Múzeum kiállítást 
rendezett az 1944. szeptemberi fordulat 40. 
évfordulója alkalmából, melyet 1984. szep- 
tember 7-én Gazsó Ferenc művelődési mi- 
niszterhelyettes nyitott meg. 

Az Olasz Kommunista Párt irányítása alatt 
álló Gramsci Intézet megbízásából 1984. 
szeptember 9-e és 23-a között intézetünk 
vendégeként Budapesten tartózkodott Luciano 
dÁAntonetti történész, politológus. Látogatása 
során könyvtári kutatásokat végzett és kon- 
zultációkat folytatott magyar történészekkel, 
szociológusokkal és más társadalomtudomá- 
nyi szakemberekkel a Párttörténeti Intézet- 
ben, a Társadalomtudományi Intézetben és 
más tudományos intézményekben. 

Julia Hautova, a Szlovák KP KB Marxiz- 
mus-Leninizmus Intézete Archívumának ve- 
zetője és Maria Purgatova munkatárs 1984. 
szeptember 10-től 14-ig intézetünk vendégei- 
ként Budapesten, a Párttörténeti Intézet Ar- 
chívumában és a Magyar Munkásmozgalmi 
Múzeumban folytattak feltáró munkát a szlo- 
vákiai munkásmozgalom története köréből. 

1984. szeptember 11-én Linzben tartotta első 
ülését a Magyar-Osztrák Munkásmozgalom- 
történeti Vegyesbizottság Karl R. Stadler 
professzor és Jemniítz János, a történettudo- 


mány doktora elnökletével. A megbeszélésen 
a testület munkaprogramját rögzítő jegyző- 
könyvet fogadtak el. 

1984. szeptember 11-e és 14-e között rendez- 
ték meg Linzben az Internationale Tagung 
der Historiker der Arbeiterbewegung 20. évi 
konferenciáját. A tanácskozáson a jubileum 
alkalmából , A harmadik világ és a nemzet- 
közi munkásmozgalom? címmel a megnyitó 
előadást Bruno Kreisky, volt osztrák kancel- 
lár tartotta. Az ez évi konferencia első napi- 
rendi pontja , A gyarmati kérdés és a nemzet- 
közi munkásmozgalom 1917-1939", a máso- 
dik pedig , Az 1934-es ausztriai és francia- 
országi események. A kutatás újabb eredmé- 
nyei" című téma volt. A tanácskozáson ma- 
gyar részről részt vettek: Harsányi Iván tan- 
székvezető egyetemi docens (Politikai Főis- 
kola), Hülvely István kandidátus, tudomá- 
nyos főmunkatárs (Társadalomtudományi 
Intézet), Jemnitz János, a történettudomány 
doktora, tudományos tanácsadó (Történet- 
tudományi Intézet), Kerekes Lajos, a történet- 
tudomány doktora, tudományos tanácsadó 
(Történettudományi Intézet), Mucsi Ferenc 
kandidátus, igazgatóhelyettes (Történettu- 
dományi Intézet), Sipos Péter kandidátus, 
tudományos főmunkatárs (Párttörténeti Inté- 
zet), Soós Katalin kandidátus, egyetemi do- 
cens (JATE, Szeged), Stter Miklós, az MTA 
II. osztályának tudományos titkára, Székely 
Gábor kandidátus, tudományos főmunkatárs 
(Párttörténeti Intézet), Szinai Miklós ny. le- 
véltáros és Tokody Gyula, a történet- 
tudomány doktora, egyetemi tanár (Politikai 
Főiskola). Intézetünk képviselői az első napi- 
rendi ponthoz , A Vörös Szakszervezeti In- 
ternacionálé tevékenysége a gyarmati és függő 
országokban?" círnmel, a másodikhoz , A Nem- 
zetközi Szakszervezeti Szövetség és az 1934-es 
ausztriai munkásfelkelés"? (Sipos Péter), il- 
letve , A Komintern és az 1934-es ausztriai 
munkásfelkelés" címmel ( Székelv Gábor) ké- 
szítettek referátumot. 


hd 


Az NDK Tudományos Akadémiája és az 
NSZEP tudományos intézményei 1984. szep- 
tember 11-13. között nemzetközi tudomá- 
nyos tanácskozást rendeztek Rostockban az 
NDK megalakulásának 40. évfordulója alkal- 
mából.. A konferencián részt vett delegáció 

tagjaként a tanácskozáson felszólalt Sztan- 
deisky Éva, a Párttörténeti Intézet tudomá- 
nyos munkatársa. Ugyanő szeptember 15-e 
és 22-e között Nyugat-Berlin több tudomá- 
nyos intézményében folytatott kutatómunkát 
a munkáskultúra és a munkásmozgalom kul- 
túrpolitikája témakörben. 


haj 


1984. szeptember 18-tól október 7-ig intéze- 
tünk vendégeként Budapesten tartózkodott 
Csehák Kálmán egyetemi tanár, a Vajdasági 
Történettudományi Intézet igazgatója, aki az 
1905-1906-os kormányzati válság témaköré- 
ben folytatott kutatómunkát a Párttörténeti 
Intézet Archívumában és könyvtárában, a 
Magyar Országos Levéltárban, az Országos 
Széchényi Könyvtárban és az Országgyűlési 
Könyvtárban. 


gk 


1984. szeptember 19-26. között a Párttör- 
téneti Intézet és a Társadalomtudományi 
Intézet vendégeként hazánkban tartózkodott 
a Kubai Kommunista Párt Központi Bizott- 
sága mellett működő Kubai Kommunista 
Párt és Szocialista Forradalom Története 
Intézet delegációja: Fabio Grobart, a KKP 
KB tagja, az intézet elnöke és José Cantón 
elnökhelyettes. Programjuk keretében meg- 
beszélést folytattak a Párttörténeti Intézet kép- 
viselőivel: Molnár Jánossal, a történettudo- 
mány doktorával, igazgatóhelyettessel, Erényi 
Tiborral, a történettudomány doktorával, igaz- 
gatóhelyettessel, Habuda Miklós kandidátus- 
sal, tudományos tanácsadóval és Deme Péter 
intézeti titkárral. Megtekintették az intézet 
osztályait, részlegeit; előadást tartottak a Ku- 
bai Kommunista Párt létrejöttének törté- 
nelmi körülményeiről. 

A küldöttséget fogadta Aczél György, az 
MSZMP Politikai Bizottságának tagja, a 
Központi Bizottság titkára. 


gk 


Az MTA Történettudományi Intézete, vala- 
mint intézetünk gondozásában a Kossuth 
Könyvkiadó megjelentette a , Kunfi Zsig- 
mond válogatott írásai" című kötetet, arme- 
lyet Szabó Ágnes és Mucsi Ferenc állított 
össze. Ugyancsak a Kossuth Könyvkiadónál 
jelent meg Szabó Bálint , Új szakasz az 
MDP politikájában 1953-1954" című mun- 
kája. 


—— - m—— a me e ke. 


BEREND T. IVÁN e VÁLSÁGOS ÉVTIZEDEK. 
KÖZÉP- ÉS KELET-EURÓPA A KÉT VILÁGHÁBORÚ KÖZÖTT" 


A világgazdaság napjainkban súlyos és el- 
húzódó strukturális válságot él át, s ezzel 
összefüggésben rendkívül megnőtt a társa- 
dalomtudósok érdeklődése, mégpedig nem- 
csak a történészek, hanem a közgazdászok, 
politológusok és szociológusok körében ís, 
a két világháború közötti válságfolyamatok 
jellegzetességei, okai, lefolyása, gazdasági és 
társadalmi következményei, politikai és kul- 
turális megnyilvánulásai iránt. Berend T. Iván 
munkája tehát igen aktuális témát dolgoz fel, 
annál is inkább, mert a válságfolyamatok ak- 
kori epicentrumát, Közép- és Kelet-Európát 
teszi vizsgálat tárgyává. De egyértelműen tör- 
ténelmi elemzést végez, műve tudományos 
értékét ennek az elemzésnek az eredményei 
határozzák meg, Így a mára is érvényes vagy 
érvényesíthető tanulságok levonását az olva- 
sóra bízza. 

Belső felépítését tekintve a könyv nem ra- 
gaszkodik a kronológiai sorrendhez - a szerző 
maga is felhívja erre a figyelmet -, mégis 
három nagyobb, egymást követő korszakra 
bontja fel a , válságos évtizedeket". De a 
témakörök gyakran találkoznak egymással, 
a valóságos történelmi folyamatok hű tükör- 
képeként vagy a köztük levő összefüggések 
logikájából eredően áttörik a korszakhatáro- 
kat, s a társadalmi élet különböző területei 
- a kultúra, a politika, a gazdaság - attól füg- 
gően kapnak hangsúlyt, illetve halványul- 
nak el a tárgyalás során, hogy a válság a szó- 
ban forgó időszakban milyen erővel ragadta 
azokat magával. 3 

Az első részben a , művészet forradalma?" 
foglalja el a központi helyet annak megfele- 
lően, hogy a szerző szerint az első világhábo- 
rút megelőző időszakban a , válságérzet" és 
a. belőle fakadó változtatni akarás a legna- 
gyobb kifejező erővel ezen a területen nyil- 
vánult meg. A művészet lázadása, az új utak, 

kifejezési formák keresése, a régi értékek meg- 
kérdőjelezése vagy egyenesen lerombolása, a 
szépség és a harmónia értelmezése az iroda- 
lomban, a zenében, a képzőművészetekben, 
végső soron abban a meggyőződésben tör- 
tént, hogy a , művészet átformál bennünket 
és mi átformáljuk környezetünket" (94. o.). 
A Berend T. Iván által megrajzolt áttekintés 
helyet ad az irodalom legnagyobb , lázadói- 
nak" Kafkától Majakovszkijig, a zene , for- 
radalmárainak": Schönbergnek, Sztravinsz- 
kijnak, Bartóknak, a képzőművészetek rom- 
bolni és újat teremteni egyaránt kész közép- 
és kelet-európai vezéralakjainak - Chagallnak, 
Kokoschkának és másoknak -, egyúttal azok- 
nak az irányzatoknak is, amelyek - bár sok 
esetben kerülő utakon, buktatókon, sőt töré- 
seken át — a művészeti és társadalmi forra- 
dalmiság összekapcsolódásához vezettek vagy 
éppen azt juttatták kifejezésre. 

Ám a , válságérzet? az irodalomban, a mű- 
vészetben (s tegyük hozzá: a politikában is) 
érthetetlen, még irracionális jelenségként is 
felfoghatatlan lenne a mélyebben, a társada- 
lomban, sőt a gazdaságban gyökerező okok 
ismerete nélkül. Korábbi kutatásainak ered- 
ményeihez kötődve a szerző azokból az ellent- 
mondásokból indul ki, amelyeket Közép- és 
Kelet-Európának Nyugat-Európától való gaz- 
dasági és társadalmi elmaradása és a felzárkó- 
zás kényszere közötti permanens feszültség 
szült és tartott fenn évtizedeken át. Az elma- 
radottság főbb mutatóinak, továbbá társa- 
dalmi és politikai következményeinek tömör 
összefoglalása révén kapunk magyarázatot arra 
a nehezen megválaszolható kérdésre, hogy 
földünknek miért éppen ez a hazánkat ís ma- 
gában foglaló régiója vált a háborúk, forra- 
dalmak és ellenforradalmak, sőt a fasizmus, 
másfelől viszont új, progresszív és regresszív 
ideológiák, politikai eszmék, irodalmi és mű- 
vészeti felfogások, illetve alkotások szülő- 
földjévé. 


A könyv második része az 1917 és 1929 
közötti, az orosz szocialista forradalom és a 
, Válságos évtizedek"? másik mélypontját je- 
lentő gazdasági világválság közötti mintegy 
másfél évtized forradalmait, ellenforradalmait 
és főbb ideológiáikat vizsgálja. Berend T. Iván 
egyetértően idézi H. Seton Watsont, aki sze- 
rint a 19. századi forradalmakkal szemben, 
amelyek ,,a kulturálisan és gazdaságilag fejlett 
országokban bontakoztak ki... a jelen szá- 
zadiak legnagyobb részben elmaradott ré- 
giókban?" alakultak ki (104. o.), s ennek okait 
az elmaradottság társadalmi-politikai követ- 
kezményeiben jelöli meg. A , nyomorúságos 
élet- és munkaviszonyok", a parasztság , for- 
radalmas-földkövetelő törekvései", a , társa- 
dalmi demokratizmus hiánya", a , hierarchi- 
kus-diktatórikus politikai közeg" és az , ala- 
csonyabb kormányzati-politikai tolerancia" 
nyomása alatt ugyanis a térség forradalmi 
mozgalmai , keménnyé, merésszé, különlege- 
sen feszesen szervezetté" formálódtak (103. 
o.). Az utóbbira a német és az orosz munkás- 
mozgalom útja szolgált illusztrációként: az 
igen nagy különbségek ellenére mindkettő 
a sajátos gazdasági-társadalmi viszonyok for- 
radalmasító hatására bontakozott ki, s vált 
e két világpolitikai jelentőségű ország politikai 
életének kezdetben csak befolyásoló, később 
lényegesen meghatározó, sőt az 1917 utáni 
Oroszországban kizárólagosan uralkodó té- 
nyezőjévé. 

S bizonyára nem mond ellent a könyv 
szellemének, ha hozzátesszük, hogy az utóbbi 
nagy fordulat, a Szovjetunió léte, a benne 
végbement gazdasági és társadalmi átalaku- 
lások 1917-től kezdve állandó befolyásoló té- 
nyezőjévé váltak a válságfolyamatoknak, kü- 
lönösen a közép- és kelet-európai térségben, 
mert megváltoztatták a világgazdaság és a 
világpolitika struktúráját és erősítették a tár- 
sadalmi-politikai változás igényét. A szocia- 
lista politikai rendszer létrejötte növelte a le- 
maradás viszonylagosságát, hiszen társadalmi 
téren és a politikai rendszer vonatkozásában 
megszüntette azt. Gazdasági téren viszont 
a lemaradás problémája nem oldódott meg, de 
új módszerek alkalmazása vált lehetővé, ame- 
lyek a felzárkózás meggyorsulását és sikerét 
ígérték, részben eredményezték is, különösen 
az iparosítás terén. 

A munkásmozgalom problémaköréhez kap- 
csoltan tárgyalja a szerző a marxista elmélet 
útkereséseit. . Lenin, Bernstein, Kautsky, 
Hilferding, Rosa Luxemburg éppen azokra 
a kérdésekre adtak egymástól ugyan eltérő, 


sőt gyakran élesen ellentétes teoretikus vá- 
laszt, amelyeket a 19. század utolsó évtizedei- 
ben és a 20. század elején megtett tőkés fej- 
lődés újabb ellentmondásai vetettek fel. Az 
elméletek áttekintése, és bár rövid, tömör, 
mégis alapos elemzése eredményeképpen arra 
a következtetésre jut a szerző, hogy a , marxiz- 
mus elméletének alkalmazása és a 20. század 
új körülményeinek megfelelő továbbfejlesz- 
tése elképzelhetetlen lett volna a tőkés vi- 
szonyokban végbement monopolista átalaku- 
lás és az imperializmus jelenségének, az új 
korszak politikai gazdaságtanának lenini ér- 
telmezése nélkül". De arra is rámutat, hogy 
,a korabeli és későbbi elágazásoktól függet- 
lenül, a kor kapitalizmusának vizsgálatához 
a századelő munkásmozgalmának eltérő poli- 
tikai álláspontokat valló teoretikusai, külön- 
böző mértékben és formában?" hozzájárultak 
(121. o.) 

Figyelembe véve a művészetekben és a 
társadalmi-politikai gondolatokban elért ki- 
magasló közép- és kelet-európai eredménye- 
ket, egyrészt arra a következtetésre kell jut- 
nunk, hogy az elmaradás Nyugat-Európától 
viszonylagos volt, másrészt arra, hogy az 
össztársadalmi fejlődés egyenlőtlenségének 
törvényszerűsége ebben a korban is egyértel- 
műen érvényesült. Úgy látszik, hogy csak 
viszonylagos, tehát nem túlzottan nagymér- 
tékű gazdasági és társadalmi elmaradás esetén 
bontakozhatott ki egy olyan magas színvonalú 
kultúra, amely a fejlett országokéval minden 
tekintetben vetekedett. A gyarmati világ tör- 
ténetében ugyanis találhatunk példát arra, 
hogy a túlzott elmaradás, a felzárkózás re- 
ménytelensége nem serkentett nagyobb erő- 
kifejtésre a társadalmi élet egyetlen területén 
sem, ideértve a művészet és az irodalom vilá- 
gát is, hanem inkább általános politikai apá- 
tiát és kétségbeesett, társadalmi céljaiban 
gyakran bizonytalan vagy ellentmondásos lá- 
zadásokat, illetve a kettő kombinatív megnyil- 
vánulását eredményezte. (A tárgyalt korszak- 
ból mecgemlíthetnénk példaként az amritsari 
megmozdulást, illetve vérengzést Indiában, 
a rif törzsek felkelését, vagy akár a japán 
rizs-lázadást, bár ez esetben viszonylag fej- 
lettebb országról volt szó.) 

Berend T. Iván nagy figyelmet szentel az 
1920-as évek ellenforradalmainak, ezek tartal- 
mának, jellegének, s külön fejezetben foglal- 
kozik az ellenforradalmi gondolkodás főbb 
iránvaival, a , retrográd lázadás ideológiájá- 
val". Megkülönböztet nemzeti és nacionalista 
forradalmakat, retrográd társadalmi lázadá- 


sokat, egyúttal hangsúlyozza a köztük levő 
szoros kapcsolatokat, sőt egyes esetekben a 
szinte kibogozhatatlan összefonódásokat: , Az 
ellenforradalom - írja e kérdéskör magyar- 
országi vonatkozásairól — bármi tiszta képlet- 
nek is tekinthető például a Tanácsköztársaság 
utáni Magyarországon, mégis összekapcso- 
lódott a régi konzervatív rendszer elleni tár- 
sadalmi, és még erőteljesebben a trianoni bé- 
keszerződés súlyos nemzeti traumáját követő 
kétségbeesésben gyökerező nemzeti lázadás- 
sal" (166. o.). 

Ez önmagában véve is arra mutat, hogy 
különleges ellenforradalomról volt szó, nem 
valami szokványosról vagy ,,klasszikusról", 
amiként legújabb történeti írásokban néha 
olvashatjuk. S különlegessé mindenekelőtt az 
a magyar, de tulajdonképpen az egyetemes 
történelemben is egyedülálló körülmény tette, 
hogy az 1871-es párizsi kommünnel, vagy az 
1919-es bajor (pontosabban: müncheni) ta- 
nácsköztársasággal szemben ezúttal egy orszá- 
gos méretekben győztes, saját hatalmi appará- 
tusán kiépített, önálló hadsereggel rendel- 
kező, s a szocialista tulajdonviszonyok kiala- 
kításában már eredményeket elért proletár- 
diktatúra vérbefojtása (méghozzá idegen ka- 
tonai erővel) után került hatalomra. Nem 
csupán új elnyomási módszereket kívánt meg 
ez a sajátságos körülmény - e tekintetben a 
fehérterror tulajdonképpen kevés újat és ere- 
detit adott a korábbi magyar vagy más or- 
szágok ellenforradalmaihoz képest -, hanem 
mindenekelőtt sajátságos politikai rendszer 
kiépítését, az ellenforradalom ideológiai és 
részben nemzeti bázisát jelentő konzervati- 
vizmus megújulását, új, , népiesebb" társa- 
dalmi rétegek aktivizálódását és új, , népie- 
sebb" társadalompolitikát, még inkább az 
osztályellentétek feloldását, vagy legalábbis 
gyengítését is lehetővé tevő , nemzeti láza- 
dást". Úgy gondoljuk, a politikai rendszer ér- 
telmezését ismételten át kell gondolni, to- 
vább kell vizsgálni, nem utolsósorban újabb 
nemzetközi összehasonlításokat kell még ten- 
nünk annak eldöntésére, hogy elhamarko- 
dottnak, tudománytalannak vagy éppen el- 
fogadhatónak tartsuk-e azt a korábbi, de 
mindmáig élő álláspontot, amely szerint ép- 
pen e sajátosságok alapján nevezhetjük Ma- 
gyarország 1919 utáni ellenforradalmi rend- 
szerét fasiszta jellegűnek, típusúnak, vagy 
legalábbis fasiszta vonásokkal terhesnek. 
A szerző közvetlenül nem foglal ebben állást, 
bár külön alfejezetet szán az ellenforradalom, 
a fasizmus és a , nacionalista forradalom?" esz- 


mei kapcsolatainak, illetve különbségeinek 
bemutatására (199-201. o.). 


A fasizmus problémakörét azonban - ide- 
értve magyarországi vonatkozásait is — a szerző 
a kötet harmadik részében bontja ki részle- 
tesebben és mélyebben. Ebben a gazdasági 
világválságot és az 1930-as évek politikai és 
ideológiai fejleményeit, valamint ezekkel ösz- 
szefüggésben ,a művészet válságát", illetve 
az e válság ellen fellépő irányzatokat tárgyalja. 
Itt sem egyszerűen a gazdasági világválság 
és a fasizmus, a politikai jobbratolódás kö- 
zötti általában ismert összefüggés megismét- 
léséről van szó, hanem elsősorban azoknak 
a más régióktól eltérő sajátosságoknak sokol- 
dalú vizsgálatáról, amelyek a közép- és kelet- 
európai viszonylagos elmaradottság talaján 
különlegessé tették e térségben a világgazda- 
sági válságot. A válság rendkívüli súlyossága, 
a strukturális átalakulás elmaradása, az elzár- 
kózó gazdaságpolitika, az állami beavatkozás 
és ellentmondásai, a náci Németország előre- 
törése, társadalmi téren pedig a parasztság 
és a középrétegek szerepének megnövekedé- 
se, valamint a munkásosztály összetételében 
bekövetkezett deformáló változások voltak 
a legfontosabbak e sajátosságok között. 


A válság politikai megnyilvánulásaként ösz- 
szefoglaló áttekintést kapunk a fasizmus né- 
metországi, valamint ausztriai előretöréséről 
és igen érdekes, árnyaltan megrajzolt képet 
Délkelet-Európa, a Balkán diktatórikus rend- 
szereiben bekövetkezett változásokról, illetve 
ezek okairól. Visszakanyarodva a magyar po- 
litikai rendszer sajátosságaihoz, hadd emeljük 
ki ebből az elemzésből a szerzőnek azt a sze- 
rintünk igen fontos megállapítását, hogy a 
nemzetiszocialista Németország létrejöttével 
megjelentek a fasiszta vonások a magyar poli- 
tikai rendszerben is. A szerző szerint tehát 
alapjában véve új jelenségről volt szó, amelyet 
a megváltozott külpolitikai erőviszonyok hoz- 
tak létre. A hitleri Machtergreifung (ha jól 
értjük szavait) külső hatásként erőeltolódást 
okozott a magyar politikai rendszerben, de 
Gömbös Gyula kísérlete a fasizálásra kudarcot 
vallott. Bár jellegében ezek szerint nem válto- 
zott meg, nem vált fasiszta típusúvá, a 
Horthy-rendszer nemzetközi téren szinte tel- 
jes mértékben alkalmazkodott a fasizmushoz; 
a későbbiek során, a könyv által már nem tár- 
gyalt háborús években pedig, mint tudjuk, 
készséggel részt vett az , új európai rend" ki- 
alakításában, sőt államgépezete 1944-ben lé- 
nyeges változtatás nélkül beilleszkedett a né- 

met megszállás, majd a nyilas uralom rendjé- 
be is. 


Befejezésként a kötet a művészet fejlődé- 
sében az 1930-as évek során bekövetkezett 
változásokat, töréseket, merész újrakezdése- 
ket foglalja össze igen színvonalasan. A mű- 
vészetekkel foglalkozó két nagy fejezet Így 
szerves egységet képez a kötetben, világos 
áttekintést ad az egész tárgyalt korszakról 
ebben a vonatkozásban is, miközben a két 
fejezet között ismertetett gazdasági, politikai 
és ideológiai átalakulások megadják a kulcsot 
az 1930-as évek művészetének megértéséhez. 


Érdekfeszítőek vagy inkább ijesztőek és 
meghökkentőek a nácizmus korszakának művé- 
szeti politikájáról, illetve művészetéről írot- 
tak. E kérdések bemutatására, különösen ílyen 
magas szintű összefoglalására első ízben ke- 
rült sor a magyar történetírásban, s — ismere- 
teink szerint — az egyetemes történetírás sem 
bővelkedik kimagasló értékű elemzésében. 
sA retrográd snacionalista forradalmaket - 
írja a szerző a művészeti politikával kap- 
csolatban -, fasiszta diktatúrák -— jellegüknek 
megfelelő eltérésekkel — valóságos ízlésdikta- 
túrát képviseltek, s filozófiájuk, gyakorlati cél- 
jaik közvetlen művészeti propagálását köve- 
telték meg" (356. o.). A modern művészeti 
irányok és képviselőik elleni irtóhadjárattal, 
az , aljasnak és degenerált"-nak kikiáltott mű- 
vek elkobzásával, sőt megsemmisítésével egy- 
időben folyt a náci művészeti ideálok gyakor- 
lati átültetése. A szerző ismerteti a nemzetiszo- 
cialista naturalizmust a képzőművészetben, 
a náci filmek jellegzetességeit, az építészetben 


megnyilvánuló megalomániát és azt a Írap- 
páns következtetést vonja le, hogy a , náci mű- 
vészeti ellenforradalom társadalmi mondani- 
valója... ra realitásoknakt magát alávető 
egyén és társadalom közérzetét tükrözte. 
A világkép harmóniáját hazudta, és a konzer- 
vatív értékelvek agresszív helyreállítására tö- 
rekedett" (373. o.). 

A könyv rövid vázlatot ad a közép- és kelet- 
európai országok művészeti életének defor- 
málódásáról is, megállapítván, hogy ezekben 
az országokban ugyan általában nem volt jel- 
lemző a , klasszikusan náci mintájú"? művé- 
szetpolitika, , találkozási pontokat, hasonló 
tendenciákat és folyamatokat azonban jócs- 
kán találhatunk" (379. o.). Az igazság és a kép 
teljessége kedvéért meg kell jegyeznünk, a 
könyv nagy gondot fordít a progresszív művé- 
szeti irányzatok ismertetésére is, részletesen 
és alaposan tárgyalja legkiválóbb képviselői- 
nek munkásságát. 

Összefoglalásként azt a meggyőződésünket 
hangsúlyoznánk, hogy e nagyszabású munka 
nemcsak hatalmas új ismeretanyagot nyújt 
számunkra, hanem történelmi gondolkodá- 
sunkat is formálja, kiszélesíti és elmélyíti. 
A gondolat- és ismeretbeli gazdagodás örö- 
mén túlmenően a , válságos évtizedeknek" 
a szerzővel való közös átgondolása, a belső 
viaskodás nézeteivel, vagy éppen a régi és az 
olvasás közben felmerült új kérdésekre ka- 
pott frappáns és meggyőző válasz, s a mind- 
ezzel együtt járó intellektuális élmény teszi 
maradandó értékűvé Berend T. Iván könyvét. 


Tokody Gyula 


MAGYAR—SZOVJET KAPCSOLATOK, 1977—1982" 


Ú jabb kötettel gyarapodott a magyar—szovjet 
kapcsolatok dokumentumai kiadásának gyűj- 
teményes sorozata a Magyar Népköztársaság 
és a Szovjetunió külügyminisztériumainak 
gondozásában. A megelőző kötetekről - ame- 
lyekbe az 1945-1948, 1948-1970, 1971-1976 
közötti évek dokumentumait válogatták Ösz- 
sze — már ismertetést adott a Párttörténeti 
Közlemények. Ez az újabb, immár negyedik 
gyűjteményes kötet a magyar és a szovjet 
testvérpárt, a két ország kormánya s kormány- 
zati szervei, a tömegszervezetek, a gazdasági, 
tudományos és kulturális élet, valamint a dip- 


a) okumentumok. Kossuth Könyvkiadó 1984. 
421 p. 

lomáciai, katonai együttműködés legfontosabb 
okmányainak és megnyilatkozásainak adja át- 
tekintését az 1977 és 1982 közötti időszakból. 
Több közülük teljes egészében először került 
nyilvánosságra, s a kötet hű krónikája a két 
baráti ország ez időbeli közös küzdelmeinek. 

A hetvenes évek második felét, a nyolcva- 
nas évek elejét mindenekelőtt az enyhülési 
folyamatok megromlása, a monopoltőkés erők 
agresszív fellépése következtében a fegyver- 
kezési hajsza fokozása, s a népekre, nemzetekre 
gyakorolt gazdasági, katonai, ideológiai nyo- 
más tudatos erősítésének kibontakoztatása jel- 
lemezte. A szocialista országokra is kihatott 
a tőkés világon áthullámzó tartós gazdasági 
válság, mérséklődött, esetenként leállt a gaz- 


dasági növekedés, és létfontosságúvá vált, 
hogy a korábbiaknál jobban figyelembe ve- 
gyék a gazdaság intenzív fejlesztésének kívá- 
nalmait. A szocialista országokkal kapcsolat- 
ban felülkerekedett az imperialista köröknek 
az a taktikája, mely a testvérországok , diffe- 
renciált kezelésére", egymással való szembe- 
állításukra, összefogásuk gátlására irányul, tö- 
rekszik az egyes országokon belül támadó ne- 
hézségeket, hibákat kiaknázni, s a mestersé- 
gesen szított feszültségeket kiélezni. A két 
testvérpárt, s a két ország állami vezetői tuda- 
tában vannak annak, hogy a világgazdasági 
válság megrázkódtatásait leküzdeni, a békét 
valóban megvédeni és a népek biztonságát 
megőrizni csak együtt, összefogással, egyezte- 
tett cselekvéssel lehet. 

Dokumentumok egész sora jelzi, hogy a tár- 
gyalt időszakban a két ország gazdasági együtt- 
működése lényegesen továbbfejlődött. A szo- 
cialista Magyarország külgazdasági kapcsola- 
tainak leglényegesebb részét a Szovjetunióval 
építette ki, tőle szerzi be a szükséges nyers- 
anyagot és energiát, s egyben a Szovjetunió 
az első számú exportpartnere. Országaink 
áttértek és áttérnek a hagyományos áruforga- 
lom egyszerű formáiról az együttműködés más 
formáira: a népgazdasági tervek közép- és 
hosszú távú koordinálására, a nemzetközi szo- 
cialista munkamegosztás előnyeit hatékonyab- 
ban kihasználó kooperációra és szakosodásra. 
A két ország a kölcsönös szükségleteken és 
előnyökön nyugvó gazdasági együttműködés- 
re, integrációra támaszkodva mind nagyobb 
figyelmet fordít a hosszabb távú célprogramok- 
ra, a tudományos és műszaki együttműkö- 
désre, a kultúra, az oktatás és a társadalmi 
érintkezések különböző területeinek fejlesz- 
tésére. 

A két nép szoros kapcsolatai nem új kele- 
tűek, sok évtizedes, immár háromnegyed év- 
százados történelmi tapasztalatokon nyugsza- 
nak. Alapvető jelentőségű a magyar kommu- 
nisták és szocializmust építő egész nemzetünk 
számára is, amit Kádár János elvtárs a Nagy 
Októberi Szocialista Forradalom 60. évfor- 
dulóján megfogalmazott, hogy az első győztes 
szocialista forradalom, a szovjet állam létre- 
jötte nemcsak a Szovjetunió népeinek hozott 
újat, hanem , újat hozott a társadalmi haladá- 
sért küzdő minden ember számára, a nemzet- 
közi mozgalom számára is. Új lapot nyitott 
az emberiség történetében, a társadalmi hala- 
dásban . . ) A Szovjetunió történelmi útjá- 
nak sokrétű tapasztalatai , felbecsülhetetlen 
kincset jelentenek a világ kommunista és 


munkáspártjai s a világ népei számára . . . 
Ezek a nagy történelmi tapasztalatok beépül- 
tek a marxizmus-leninizmus hatalmas kincses- 
tárába, s nem évülnek el soha." (44-45. o.) 
Ugyanebben a beszédében azt is megállapí- 
totta: , a magyar-szovjet barátság - mert 
népünk biztató jövőjét, békés szocialista fej- 
lődését másképp elképzelni sem tudjuk - 
sorskérdés a magyar nép számára, nemzeti 
ügy". (46. o.) 

A kötet dokumentumai újólag aláhúzzák a 
magyarországi internacionalisták elévülhetet- 
len érdemét a Nagy Októberi Szocialista 
Forradalom és a szovjetállam polgárháborús 
élethalál-küzdelmeiben, a szovjet kommunis- 
ták és a szovjet nép segítségét az 1919-es dicső 
Magyarországi Tanácsköztársaság megszüle- 
tésében a közép- és kelet-európai térségben, 
Magyarországnak a fasizmus alóli felszaba- 
dításában, népi demokratikus forradalmunk, 
az új szocialista Magyarország építése támo- 
gatásában, s nehézségei idején, az emlékeze- 
tes 1956-os ellenforradalmi nagy megrázkód- 
tatás leküzdéséhez nyújtott testvéri segítség- 
ben. 
A két nép testvérpártjainak és országainak 
kétségkívül a legjelentősebb eseménye volt 
az e könyvben összegyűjtött dokumentumok 
időpontjában az MSZMP XII. kongresszu- 
sának (1980. március) és az SZKP XXVI. 
kongresszusának (1981. február) megtartása, 
8 fontos szerepet játszottak az ezek útmuta- 
tásait követő, realizáló és továbbfejlesztő 
K.B-ülések, plénumok nagy jelentőségű határo- 
zatai, s a kormányzati döntések. 

Az SZKP XXVI. kongresszusa korunk bo- 
nyolult problémáit elemezve nagy nyomaték- 
kal szólott arról, hogy: , A Szovjetunió új al- 
kotmánya kimondja, hogy a szovjet külpolitika 
sarkköve a szocialista országokkal való barát- 
ság és együttműködés, a kölcsönös segítség. 
. . . a SZOcialista országok katonai-politikai 
védelmi szövetsége hűségesen szolgálja a bé- 
két. Minden szükségessel rendelkezik ahhoz, 
hogy megbízhatóan védelmezze a népek szo- 
cialista vívmányait." Ugyanakkor az elfoga- 
dott határozat hozzátette: , Távol áll tőlünk, 
hogy a mai szocialista világ képét csupa ün- 
nepi színnel vázoljuk. Országaink fejlődésé- 
ben előfordulnak nehézségek is. A gazdaság 
intenzív fejlesztésére, a nagyszabású társa- 
dalmi programok megvalósítására való átté- 
rés, a kommunista tudat formálása nem megy 
egycsapásra. Idő és fáradhatatlan alkotó út- 
keresés kell hozzá. És természetesen tanulnunk 
kell egymástól." (264., 265. o.) 

E nagy fontosságú, mások számára is ta- 
nulmányozandó és alkotóan hasznosítható ta- 
pasztalatok között sorolták fel egyes testvér- 
országoknak az élet különböző területein elért 
példaadó teljesítményeit. Magyarországgal 
kapcsolatban azt, hogy , milyen hozzáértően 
szervezték meg a mezőgazdasági termelőszö- 
vetkezetek és vállalatok munkáját Magyaror- 
szágon". De ai SZKP XXVI. kongresszusa 
nagy figyelemmel szólott arról is, hogy , mi- 
lyen értékes tapasztalatok vannak a termelés 
ésszerűsítésében, az energia-, a nyersanyag- 
és anyagtakarékosság területén az NDK-ban. 
Nem kevés az érdekes és értékes tapasztalat 
Csehszlovákia társadalombiztosítási rendsze- 
rében. Bulgáriában és több más európai szo- 
cialista országban az agrár-ipari kooperáció 
hasznos formáit találták meg." (265. o.) 

E kongresszuson Kádár János elvtárs a ma- 
gyar kommunisták nevében kiemelte: , A je- 
lenlegi helyzetben különösen fontos az ön- 
állóan tevékenykedő kommunista és munkás- 
pártoknak a közös ügyért érzett felelőssége, 
a marxizmus-leninizmus elvein nyugvó inter- 
nacionalista összefogása . . . Építőmunkánk- 
ban éppen úgy, mint általános nemzetközi te- 
vékenységünkben támaszkodunk a szocialista 
közösség, a Varsói Szerződés Szervezetében, 
a Kölcsönös Gazdasági Segítség Tanácsában 
egyesült országok együttműködésében rejlő 
hatalmas erőre." (270—-271. o.) Pártunk és 
államunk nemzetközi tevékenységéről szólva 
aláhúzta, hogy a Magyar Népköztársaság szö- 
vetségeseivel együtt eltökélte a fegyverkezési 
verseny megfékezését, a feszültség csökken- 
tését, a békés egymás mellett élés megőrzését, 
a nemzetközi kapcsolatok normális fejleszté- 
sét egy nyugodtabb világ megteremtése érde- 
kében. E folyamatok előmozdításában - mint 
mondotta - , különleges jelentőséget tulajdo- 
nítunk a Magyar Szocialista Munkáspárt és 
a Szovjetunió Kommunista Pártja, a magyar 
és a szovjet nép sokoldalú kapcsolatainak, 
megbonthatatlan barátságának... A Szov- 
jetuniót és a Magyar Népköztársaságot, a szo- 
cialista közösség országainak népeit összeköti 
céljaink és alapvető érdekeink azonossága. Kö- 
zösek örömeink, gondjaink is. Mindnyá- 
jan tudjuk, hogy összefogásunk, egységünk, 
együttműködésünk meghatványozza erőinket, 
ezért minden igyekezetünkkel annak bővíté- 
sére törekszünk." (271. o.) 

Az 1970-es évek második fele, az 1980-as 
évtized kezdetei újólag azt bizonyítják, hogy 
a világfejlődés menete mind összetettebbé vá- 
lik, súlyos ellentmondásokkal terhes, új ki- 

hívások előtt áll az emberiség, s hogy ennek 
eredményesen megfeleljünk, ahhoz döntő fel- 
adat éppen a szocialista közösség egységének 
és ütőképességének erősítése. Növekszik a ha- 
ladó erők élén járó, szervezett és tudatos té- 
nyezőnek, a munkásosztály és a dolgozó nép 
élcsapatának szerepe. Ezt az alapvető szükség- 
letet tételesen általánosították az SZKP-nak 
a Szovjetunió megalakulásának 60. évforduló- 
jára kiadott tézisei: , A szocialista közösség 
lelke, vezető és irányító ereje: az egyes orszá- 
gok kommunista és munkáspártjai. A tapasz- 
talat arról győz meg, hogy a marxizmus- 
leninizmus, a szocialista internacionalizmus 
elveihez való hűség, a testvérpártok szoros 
együttműködése valamennyi területen, lehe- 
tővé teszi a szocialista országok közös és nem- 
zeti érdekeinek helyes összekapcsolását, a fej- 
lődés során keletkező ellentmondások és ne- 
hézségek sikeres megoldását..." (337. o.) 

A szocialista országok vitathatatlan törté- 
nelmi sikereket értek el egy új típusú gazda- 
sági-társadalmi formáció építésében. Ugyan- 
akkor nem szabad elfelejteni: , hogy az új 
rendszer fejlődése az imperializmus állandó 
gazdasági, politikai, katonai és ideológiai nyo- 
másának körülményei között megy végbe. 
Ott, ahol az imperializmus bomlasztó tevé- 
kenységét még belpolitikai tévedések és hibák 
tetézik, talajra találnak és aktivizálódnak az 
idegen, szocialistaellenes erők. A gyakorlat 
megmutatja, mennyire fontos a kormányzó 
kommunista párt számára, hogy gondoskodjék 
a tömegkapcsolatok megerősítéséről, megífon- 
tolt, realista politika folytatásáról, hogy a dol- 
gozókat internacionalista szellemben nevelje, 
időben és határozottan visszautasítsa a $zO0- 
cializmus ellenfeleit, hogy erősítse a szolida- 
ritást a testvéri államokkal." (Uo.) 

A közös gyűjteményes kötet 1982-es doku- 
mentumokkal zárja a sort. A KGST-országok 
legutóbbi, legfelső szintű párt- és állami ve- 
zetőinek értekezlete fontos elhatározásokra 
jutott. Kidolgozta annak stratégiai tervét, ho- 
gyan lehet a szocialista országok gazdasági in- 
tegrációját továbbfejleszteni, és megerősíteni 
a béke védelmét. 1984. június 13-án sor ke- 
rült Kádár János és Konsztantyin Csernyenko, 
az SZKP KB főtitkára és a Szovjetunió Leg- 
felsőbb Tanácsa Elnöksége elnökének véle- 
ménycseréjére is a két párt és a két ország 
vezetése megbízásából. Találkozójukon meg- 
erősítették a magyar párt- és kormánykül- 
döttség 1983. évi szovjetunióbeli látogatása 
idején született megállapodásokat, s elhatá- 
rozták, hogy ezekkel összhangban tovább fej- 


lesztik az MSZMP és az SZKP együttműkö- 
dését, a két nép barátságát. Az eszmecsere 
során arra a következtetésre jutottak, hogy 
a két párt és a két ország vezetői hasonlókép- 
pen ítélik meg a jelenlegi nemzetközi helyze- 
tet. Az imperializmus, elsősorban az Egyesült 
Államok legagresszívabb köreinek a katonai 
erőfölény megszerzésére irányuló politikája 
a feszültség növekedéséhez vezetett Európá- 


ban és világszerte, s ezért nélkülözhetetlenül 
szükséges a szocialista közösség egységének, 
összeforrottságának további erősítése. Éppen 
ezért Magyarország és a Szovjetunió fokozott 
erőfeszítéseket tesz a béke és a nemzetközi 
biztonság védelme, az államok közötti normá- 
lis együttműködés helyreállítása érdekében. 


Széchy András 


IVAN KREMPA § CSEHSZLOVÁKIA KOMMUNISTA PÁRTJA 
LÉTREJÖTTÉNEK KÖRÜLMÉNYEI" 


A pozsonyi Pravda Könyvkiadó kiadta magyar 
nyelven Ivan Krempának a magyar olvasók 
számára is érdekes könyvét. A soknemzetiségű 
munkásmozgalomnak azt az útját írja le benne, 
amelyet Csehszlovákia 1918. októberi meg- 
alakulásától egységes forradalmi pártja, a 
Csehszlovák Kommunista Párt 1921. októberi 
megalakulásáig bejárt. 

A magyar nyelvű kiadvány némileg rövi- 
dítve adja közre a szerző több évtizedes kuta- 
tásának cseh nyelvű eredetijét. Ebben a neves 
munkásmozgalom-történész részletesen fel- 
dolgozta a csehszlovákiai munkásmozgalom 
első világháború utáni bonyolult három esz- 
tendejét. Krempa mindenekelőtt az erősen 
vegyes nemzetiségű Szlovákia és Kárpátalja 
munkásmozgalmának vált elsőrendű szakér- 
tőjévé. 

A Csehszlovák Köztársaság 1918. október 
28-i létrejötte felvetette annak szükségét, 
s egyúttal megteremtette annak lehetőségét, 
hogy a cseh és a szlovák, valamint a más nem- 
zetiségű munkások politikailag, majd szerve- 
zetileg is egyesüljenek. E lehetőség valóra- 
váltása mindenekelőtt a volt Csehszlovák Szo- 
ciáldemokrata Munkáspárttól és a Szlovák 
Szociáldemokrata Párttól függött. A két mun- 
káspárt a közös államba kerülés előtt rendkí- 
vül eltérő viszonyok között fejlődött, s mun- 
kájuk még Csehszlovákia megalakulása első 
idejében is lényegesen eltért. 

A Csehszlovák (eleinte Csehszláv) Szo- 
ciáldemokrata Munkáspárt jóval a háború 
előtt autonóm jogokat élvezett a föderatív fel- 
építésű osztrák szociáldemokrata párt kere- 
tében mind tagjainak politikai nevelése terén, 
mind pedig szervezeti kérdésekben. Már a 


$ Az egységes forradalmi párt megalakulásához ve- 
zető út Csehszlovákiában. Pravda Könyvkiadó, Bra- 
tislava, 1984. 284 p. 


háború előtt megteremtette saját parlamenti 
hagyományait és fejlett, jól működő sajtóval 
rendelkezett. Magyarországon a szociálde- 
mokrata párt lényegében megmaradt egysé- 
gesnek. Ezen belül építettek ki nemzetiségi 
szervezeteket, agitációs bizottságokat. A pár- 
tot azonban nem osztották fel autonóm szo- 
ciáldemokrata pártokra. A szlovákiai szociál- 
demokráciának tehát nem voltak föderalista 
hagyományai. 

A munkásság szervezkedésének, szervezeti 
életének különbözősége hagyományként meg- 
maradt az új állam körülményei között is. 
Emiatt, valamint az új csehszlovák állam 
létrejöttének a munkásokra gyakorolt szo- 
cialista várakozást felkeltő hatása következ- 
tében, a forradalmi munkásmozgalom fej- 
lődése a köztársaságban kezdetben lassú volt. 
A szocialista erők eszmei érése és szervezeti 
formálódása elmaradt a kor adott feladatai 
és tényleges szükségletei mögött. 


A könyv tulajdonképpen ezt a lassúbb fej- 
lődést vizsgálja, jelentős részben a soknem- 
zetiségű csehszlovákiai munkásmozgalom kez- 
deti nemzetiségi viszonyait írja le, elemzi. 

Krempa nagy figyelmet szentel annak, hogy 
1919-ben a Csehszlovák Köztársaság helyze- 
tét közvetlenül és jelentősen befolyásolta a 
magyarországi fejlődés: a proletárdiktatúra 
létrejötte, hatása, megdöntése, az, hogy leg- 
aktívabb vezetőinek egy része Csehszlová- 
kiába menekült. 

Leírja, hogy a magyarországi proletárfor- 
radalom hatására leginkább Dél- és Kelet- 
Szlovákia magyar, szlovák és ukrán proletár- 
jai, falusi szegénysége aktivizálódott. Tevé- 
kenységüket a Kommunisták Magyarországi 
Pártjának csehszlovák szekciója kezdetben 
Budapestről, később Losoncról és Kassáról 
irányította. Amikor a magyar Vörös Hadsereg 
megállította a csehszlovák intervenciós tá- 

madást és ellentámadásba ment át, elmélyült 
a csehszlovák burzsoá rendszer válsága. Az 
1919. június 16-án megalakult Szlovák Ta- 
nácsköztársaságról úgy ír, hogy annak élén 
független kormány állt A. Janousek elnök 
vezetésével. Ugyanakkor részletesebb elemzés 
nélkül kimondja, hogy a , Magyar Tanácsköz- 
társaság Alkotmánya nem számolt azzal, hogy 
a Szlovák Tanácsköztársaságot az egységes ál- 
lamalakulatba szövetségi köztársaságként vagy 
autonóm részként foglalja be". Erről a kérdés- 
ről a magyar történetírók, egyes szlovák tör- 
ténészek is (Plevza, Kani$) részletesen doku- 
mentált véleményt fejtettek ki, mely szerint 
a Szlovák Tanácsköztársaság önálló állam 
volt, nem pedig Magyarország része. Krempa 
azt emeli ki, hogy a Szlovák Tanácsköz- 
társaság vezetői hangsúlyozták a szlovák dol- 
gozók és a cseh munkásosztály harca közötti 
összefüggést, és hogy a cseh forradalmi prole- 
tariátus feladata megdönteni a cseh burzsoá- 
zia hatalmát. 

A magyarországi és a szlovákiai tanácsköz- 
társaság fennállásának és kapcsolatának Krem- 
pa nem szentelt nagyobb figyelmet. Ebből a 
kérdéskörből inkább a két tanácsköztársaság- 
nak a csehszlovákiai munkásmozgalom fejlő- 
désére gyakorolt hatását emelte ki. , A két 
Tanácsköztársaság rövid ideig tartó létezése 
a munkásosztálynak olyan tapasztalatot jelen- 
tett, amelyre nem tehet szert a békés fejlődés 
évtizedei alatt . . . felgyorsult és elmélyült a 
differenciálódási folyamat a csehszlovák mun- 
kásmozgalomban. Megkezdődött az erők 
ideológiai kristályosodásának új szakasza." 

Megtudjuk, hogy a köztársaság harcok által 
érintett keleti részében gyorsan megújultak 
a forradalmi erők, s már 1919 végén, 1920 
elején új politikai proletárszervezetek jöttek 
létre, s legfontosabb tennivalóként megkezd- 
ték a munkásosztály internacionalista egyesí- 
tésének, az egységes forradalmi munkáspárt 
megteremtésének munkáját. 

A forradalmi nézetek erősödése megfigyel- 
hető volt a cseh országrészben is. 1919. de- 
cember 7-én a csehszlovák szociáldemokrácia 
baloldala első különálló konferenciájára gyűlt 
össze, és külön önálló irányzataként alakult 
meg marxista baloldal elnevezéssel. Program- 
nyilatkozatban üdvözölte és nagyra értékelte 
a III. Iternacionálé tevékenységét. Fő mon- 
danivalója a burzsoá demokrácia bírálata, a 
proletárdiktatúra és a munkástanácsok elfo- 
gadása volt. 

Kárpátalja munkásmozgalma, amely 1919 
tavaszáig a magyarországi forradalmi mozga- 

lom keretei között fejlődött, s rövid ideig a 
"Tanácsköztársaságnak is része volt, igen aktív 
szerepet játszott Csehszlovákia egységes for- 
radalmi munkásmozgalmának, az egységes 
pártnak a kialakításában. Már 1919 végén 
hozzáláttak, hogy megalakítsák és legalizálják 
a szervezetek nélkül maradt munkásság forra- 
dalmi pártját. Elsőként 1920. január 25-én 
az ungvári pártszervezet alakult meg. Alig két 
hónap múlva, 1920. március 21-én - a Ma- 
gyarországi Tanácsköztársaság megalakulá- 
sának első évfordulóján -— hivatalosan ís létre- 
hozták Ungváron Kárpát-Ukrajna Nemzet- 
közi Szocialista Pártját. Ennek a pártnak a 
munkájában magyarországi kommunista emig- 
ránsok is részt vettek, írja a szerző. A párt 
1920. június 20-án Munkácson megtartott 
rendkívüli kongresszusán Illés Béla és Révai 
József terjesztett a kongresszus elé két hatá- 
rozatot: a Szovjet-Oroszországnak és vala- 
mennyi csehszlovákiai elvtársnak szánt üdvöz- 
letet, valamint javaslatot az ellenforradalmi 
Magyarország bojkottálására. 

A munkácsi kongresszus határozatban mon- 
dotta ki, hogy szükségesnek tartja az egész 
csehszlovákiai forradalmi proletariátus szer- 
vezeti egyesítését a marxista baloldal vezeté- 
sével, és hitet tett a III. Internacionálé plat- 
formja mellett. A Krempa által publikált 
anyagból kiderül, hogy az egységes csehszlo- 
vák munkáspárt létrehozásáért folytatott 
harcban kitűntek a magyar forradalmi emig- 
ránsok. Idéz Illés Bélának Munkácson el- 
mondott beszédéből: , A forradalomért har- 
colni kelil Ezért egyesítsük erőinket és aka- 
ratunkat, akkor majd győzni fogunk a szocia- 
lizmus és a dolgozó nép minden ellensége 
fölött." 

A csehszlovákiai pártegység létrehozása felé 
tett jelentős lépés volt a szlovákiai szociálde- 
mokraták 1920. június végén megrendezett 
kassai értekezlete. Ezt tulajdonképpen Kár- 
pát-Ukrajna Nemzetközi Szocialista Pártja, 
valamint a szlovákiai szociáldemokrata moz- 
galomban dolgozó magyarok hívták össze, 
Eredetileg a magyar szervezett munkások 
konferenciájaként szervezték meg, amelven 
részt vettek volna a szlovák szociáldemokrácia 
és a Csehszlovák Szakszervezeti Egyesülés 
prágai képviselői, Amikor azonban a pozsonyi 
szlovák vezetés szlovák funkcionáriusai meg- 
tagadták az értekezleten való részvételt, a ren- 
dezők utólag meghívták Szlovákia és Kárpát- 
alja valamennyi szervezett munkásának kép- 
viselőit, nemzetiségi hovatartozásra való .te- 
kintet nélkül. l 


A kassai értekezlet előadói és a vitában 
részt vevők nagy többsége követelték Cseh- 
szlovákia forradalmi munkásságának egységes 
pártba való szervezését. Ennek érdekében 
javasolták, hogy a marxista baloldal országos 
méretekben, formálisan is határolja el magát 
a csehszlovák szociáldemokrácia opportunista 
vezetőitől és politikájuktól. E politika meg- 
valósítása érdekében a kassai értekezlet Szlo- 
vákia és Kárpátalja területére szervezeti intéz- 
kedéseket is tett. Többek között előkészítő 
bizottságot választott e feladatok megvalósí- 
tására, és feladatává tette, hogy gondoskodjék 
a III. Internacionálé szellemében írott köny- 
vek, füzetek három nyelven való kiadásáról. 
Elhatározta, hogy a szlovákiai és kárpát- 
aljai magyar nemzetiségű proletariátus orszá- 
gos lapja a Kassai Munkás, a német nemze- 
tiségű proletariátusé a Volksstimme, és a szlo- 
vák nemzetiségűé a Robotnické Noviny lesz. 

A kassai konferenciát a szerző úgy értékeli, 
hogy osztályszempontú proletár és interna- 
cionalista álláspontja ösztönző hatással volt 
nemcsak a magyar és a német, hanem a szlo- 
vák szervezett munkásokra is, e munkásoknak 
a reformista vezetők elleni harcára, és meg- 
gyorsította a forradalmi áramlatok egyesítését 
Szlovákiában. 

1920. szeptember 25-28-án Prágában ült 
össze a Csehszlovák Szociáldemokrata Párt 
XIII. kongresszusa, amely a párt keretében 
végbement átcsoportosulást azzal zárta le, 
hogy a vezetést átadta a baloldalnak. Az új 
vezetőség új nevet adott a pártnak: Cseh- 
szlovák Szociáldemokrata Munkáspárt (bal- 
oldal). Ezzel létrejött a feltétele annak, hogy 
megalakuljon a Csehszlovák Kommunista 
Párt mint forradalmi proletár tömegpárt. 

A kommunista szervezkedésben élen jártak 
az ifjúmunkások, akik 1921. február 20-án 
létrehozták Csehszlovákia illegális Kommu- 
nista Ifjúsági Szövetségét a Kommunista If- 
júsági Internacionálé szekciójaként. Soraiban 
cseh, német, szlovák, magyar és kárpátaljai 
forradalmi ifjúmunkások egyesültek. 

1921. május 15-én összeült az a kongresz- 
szus, amely kimondta Csehszlovákia Kommu- 
nista Pártjának megalakulását. A kongresz- 
szus küldötteinek többsége a cseh baloldali 


. szociáldemokratákból, Bohumir Smeral hí- 


veiből került ki. Ezért érvényesülhetett a 
kongresszus állásfoglalásában a föderalista 
szervezési elv, amely már összehívásában is 
megnyilvánult. A kongresszuson a német, 
a lengyel és a zsidó szociáldemokrata szerve- 
zetek baloldalának képviselői csak vendégek- 
ként vettek részt. A kongresszusi határozat 
kimondotta, hogy a CSKP a nemzeti kommu- 
nista szervezetek föderációjaként alakul meg. 
Ez az álláspont szöges ellentétben volt a 
Komintern II. kongresszusán rögzített 21 fel- 
tétellel, amely a Kommunista Internacioná- 
léba való belépést meghatározta. 

Ezért a CSKP 1921. május 15-i megalaku- 
lása nem jelentette az egységes csehszlovák 
forradalmi párt végleges megalakulását. A Ko- 
mintern 1921 júliusában megtartott III. kong- 
resszusa csak azzal a feltétellel fogadta el a 
csehszlovákiai párt felvételi kérelmét, ha fel- 
számolja a szervezeti föderalizmust és egysé- 
ges párttá alakul. Annak következtében, hogy 
ennek a feltételnek eleget tettek, valamint a 
csehszlovák kommunista vezetőknek, elsősor- 
ban Smeralnak Leninnel és a KI más vezetői- 
vel való tárgyalásainak eredményeként 1921. 
október 30. és november 2. között tartották 
meg azt a kongresszust, amely végül kimon- 
dotta a CSKP internacionalista egységét, az 
egységes csehszlovákiai tömegpárt megala- 
kulását. 

Ez az az út, amelyet Ivan Krempa jól do- 
kumentáltan leír, s végigkíséri, hogy milyen 
bonyolult viszonyok között, milyen regioná- 
lis, nemzetiségi tennivalók megvalósítása után 
jöhetett létre Csehszlovákiában létszámát te- 
kintve akkor a világon a harmadik komnfu- 
nista tömegpárt. 

Krempa könyve a csehszlovákiai egységes 
kommunista párt megalakításához vezető 
útról a magyar nyelven megjelent munkás- 
mozgalom-történeti irodalom nagy nyeresége. 
A cseh vagy szlovák nyelvet nem ismerők 
számára is lehetővé teszi, hogy jól dokumen- 
tált, internacionalista szemléletű áttekintést 
olvashasson a szomszédos ország egységes 
kommunista pártjának kialakulásáról, az érte 
vívott küzdelemről. 


Kővágó László 

MUNKAERŐHELYZET A FELSZABADULÁS UTÁN" 


Baksay Zoltán műve a magyar gyáripari mun- 
kanélküliség teljes feldolgozására törekvő mo- 
nográfia előtanulmányaként készült, és így 
- mint a bevezetőből megtudhatjuk -— a mun- 
kaerőhelyzet alakulását csak a munkanélkü- 
liséggel összefüggésben vizsgálja. 

A szerző a munkanélküliség végső okát 
a tőkés tulajdonviszonyoknak a termelés ala- 
kulására gyakorolt hatásában jelöli meg. Ezen 
belül megkülönbözteti a strukturális, a cikli- 
kus, a konjunkturális és a viszonylagos túlné- 
pesedésből fakadó okokat, és megemlíti a 
történelmi elmaradottságnak a munkanélkü- 
liség mértékére gyakorolt hatását a két világ- 
háború közötti Magyarországon. Megállapítja, 
hogy a felszabadulás után az okok közül döntő 
szerepet a konjunkturális tényezők és a látens 
munkanélküliség felszínre kerülése játszotta. 

A tanulmány első fejezete a munkaerőhely- 
zet alakulását vizsgálja az infláció időszakában. 
Itt a háborús károknak, az ezt követő gazda- 
sági leromlásnak, az inflációnak az eddigi is- 
mertetésektől némiképp eltérő, de kissé egy- 
oldalú forrásanyagra támaszkodó leírását ol- 
vashatjuk. A szerző megállapítja, hogy a ter- 
melés fokozásának legnagyobb akadálya a 
munkaerőhiány volt, s ez arra vezethető visz- 
sza, hogy a nagyszámú hadifogoly hiányzott 
a munkaerőpiacról, a munkások egy része 
falura költözött a városok katasztrofális élel- 
mezési helyzete miatt, sokan pedig alkalmi 
kereskedéssel foglalkoztak; de hozzájárult a 
munkaerőhiányhoz a laza munkafegyelem, 
az alacsony teljesítmény, és a reálbér ijesztő 
mértékű süllyedése is. A probléma - álla- 
pítja meg - nem az volt, hogy sok volt a mun- 
kaalkalom és kevés a munkaerő, hanem az, 
hogy az értéktelen pénz és az áruhiány miatt 
nem volt érdemes munkát vállalni, és így a 
munkásosztály kevésbé öntudatos része ki- 
vonta magát a termelőmunkából. 

A szerző részletesen ismerteti a kormány 
intézkedéseit a közmunka-kötelezettség és a 
közmunkaváltság bevezetésére, a munkaköte- 
lezetteknek - egy népszámlálással is felérő - 
összeírására 1946 februárjában és márciusá- 
ban, a közmunkahivatalok országos hálóza- 
tának kiépítésére. Említi azokat a törekvése- 


tt Baksay Zoltán: A munkaerőhelyzet alakulása és 
a munkanélküliség felszámolása Magyarországon (1945- 
1949). Értekezések a történeti tudományok köréből. 
Új sorozat 99. Akadémiai Kiadó 1983. 206 p. 

ket, amelyek átképzés útján kívántak a munka- 
erőgondokon enyhíteni, és pontos adatokat kö- 
zöl a közmunkára igénybe vettek számáról. 
Ennek alapján leszögezi, hogy mindezek, kü- 
lönösen a közmunkaakciók, enyhítettek vala- 
mit a súlyos helyzeten, de a lényeges gondokat 
nem tudták megoldani. 

A tanulmány néhány helyi eset, egyedi do- 
kumentum alapján színes képet ad a munka- 
nélküliség megnyilvánulásáról, különösen az 
építőiparban, a pécsi bányák munkaerőhiá- 
nyának és a helyi munkanélkülieknek az egy- 
idejű meglétéről stb. Alapvető megállapítása 
azonban az, hogy a felszabadulást követő első 
évben nem beszélhetünk munkanélküliségről, 
ellenkezőleg, nagymérvű munkaerőhiány volt, 
amelynek oka azonban nem az ipari fellendülés 
miatt növekvő foglalkoztatottság, hanem a 
gazdaság leromlott állapota. Ennek következ- 
tében a korábbi évtizedekben megmutatkozó 
nagymértékű munkanélküliség , nem volt je- 
len". Igaz, ennek ellentmond a bevezetőben 
olvasható kijelentés, miszerint a stabilizációig 
a munkanélküliség önként vállalt lett volna. 
A fogalmazás bizonytalansága mögött —- meg- 
ítélésem szerint — a nyilvántartott, kimutatá- 
sokba foglalt és a tényleges munkanélküliség 
kellő megkülönböztetésének hiánya rejlik. Tel- 
jesen igaz ugyanis a szerző megállapítása, hogy 
a háború utáni romeltakarítás, a helyreállítás 
idején a gyárak, bányák, közlekedési vállala- 
tok egyik leggyakoribb panasza a munkáskéz 
hiánya volt, de ez még nem jelenti azt, hogy 
nem volt munkanélküliség. Szerintem azok, 
akik nem voltak képesek akár a minimális meg- 
élhetést biztosító munkát találni, és ezért 
kénytelenek voltak szakmájukon, korábbi 
munkahelyükön kívül dolgozni, batyuzásból 
élni vagy falura visszaköltözni, esetleg végső 
tartalékaikat felélve tengődni, nemegyszer 
éhezni, azok a munkanélküli kategóriájába 
tartoznak. Még akkor is, ha akadt köztük 
jó néhány olyan, aki a nyomort kihasználva 
árdrágítással, feketézéssel vagy ezekben való 
közreműködéssel jó jövedelemre tett szert. 
Véleményem szerint, ezt a helyzetet helye- 
sebb úgy értékelni, hogy az ország és az újjá- 
építés szempontjából legfontosabb munka- 
helyeket munkaerőhiány miatt nem lehetett 
betölteni, ugyanakkor sajátos formában meg- 
nyilvánuló munkanélküliség volt, amelynek 
fő jellemzője, hogy a rendkívül nehéz hely- 
zetben lévő munkanélküliek zöme nem jelent- 
kezett az őket nyilvántartó és elhelyező szer- 


veknél vagy a munkahelyeken, mert ettől 
nem várhatta helyzetének javulását. 

A második fejezet a munkanélküliség kiala- 
kulásával és okaival foglalkozik a stabilizáció 
időszakában, de magában foglalja a hároméves 
tervre (1947-1949) vonatkozó fejtegetéseket 
is. Ebben a fejezetben a szerző részletesen is- 
merteti azokat az adatokat, amelyek a stabili- 
záció után fellendülő ipari termelésre és en- 
nek nyomán a munkáslétszám emelkedésére 
vonatkoznak. Leírja (bár nem magyarázza) 
egyfelől a felszabadulás utáni ipari struktúra- 
változások szakmunkáskeresletet növelő jel- 
legét, ugyanakkor a dekvalifikáció jelenségé- 
nek stabilizálódását. 

A stabilizációt követő időszak legfonto- 
sabb jellemzője, hogy a foglalkoztatottak szá- 
mának jelentős bővülése ellenére, söt ezzel 
párhuzamosan, a munkanélküliek száma is 
megnőtt. A szerző számításokkal, a különböző 
források összevetésével részletesen bizonyítja, 
hogy 1948 első felében a kimutatott munka- 
nélküliek száma a legmagasabbak közé tarto- 
zott a munkanélküliség egész magyarországi 
történetében. Utal a jelenség rendkívül ösz- 
szetett okaira: jelentkeztek azok a munkás- 
rétegek, amelyek az infláció alatt nem tartották 
érdemesnek munkát vállalni; nagy tömegű 
hadifogoly tért haza; a közalkalmazotti bélista 
is növelte az állásnélküliek számát. A Cseh- 
szlovákiából, Jugoszláviából, Romániából ki- 
telepített, illetve áttelepült magyarok sem tud- 
tak mind elhelyezkedni. Az egyes iparágakban 
mutatkozó stagnálás vagy visszaesés is munka- 
nélküliséget növelő hatású volt. Az okok közt 
felsorolja a tőkések ellenállását is, akik a mun- 
kanélküliséget és a termelés visszafogását po- 
litikai célokra kívánták felhasználni. Kétség- 
telenül voltak tőkések, akik ilyen eszközöket 
is alkalmaztak a kiélezett hatalmi harcban. 

Az eddigi gazdaságtörténeti feldolgozások- 
ból azonban tudjuk, hogy részben az objektív 
helyzet, részben az ezt kihasználó politika: 
a tőkekisajátítás ún. , száraz útjának" érvénye- 
sítése miatt a vállalatok jelentékeny része 
pénzügyi nehézségekkel küzdött, ezért a tőkés 
politikai céloknak a munkahelyek számára és 
a termelésre gyakorolt hatását negligálni nem 
lehct, viszont túlbecsülni sem szabad. A 
szerző ugyan utal arra, hogy a munkanél- 
küliségnek objektív okai voltak, de nem mu- 
tat rá, hogy a korabeli források a politikai 
küzdelem szerves és elkerülhetetlen részeként 
eltúlozták a tőkések termelést visszafogó tö- 
rekvéseinek ábrázolását, sőt is azt megálla- 
pítja, hogy az akadályozó tényezők elhárítha- 


tók lettek volna. Erről azonban a közölt anya- 
gok nem képesek meggyőzni az olvasót. 

Ennél fontosabb, amit a mezőgazdasági 
munkanélküliség alakulásáról olvashatunk. 
A szerző ugyanis a stabilizáció után kibonta- 
kozó munkanélküliségnek, a konjunkturális 
okok mellett, mélyebben fekvő és hosszabb 
távon is ható okát a viszonylagos túlnépese- 
désben és az ebből fakadó falusi (és részben 
városi) látens munkanélküliségben látja. Ezt 
a problémát - állítja - a földosztás kiélezte: 
drasztikusan csökkentette a mezőgazdasági 
szegénység munkaalkalmait, miközben az 
egyéb szektorok még nem voltak képesek fel- 
szívni a felesleget, és a sorozatosan rossz ter- 
mések még növelték is a keresetnélküliek szá- 
mát. Így a munkanélküliek nagyobb részét 
a mezőgazdaságban találjuk, és az ipariként 
nyilvántartottak utánpótlásának zömét is a 
faluról jövők alkották. 

A szerző ismerteti a Magyar Kommunista 
Párt és részben a Szociáldemokrata Párt fel- 
fogását a munkanélküliségről és a felszámolá- 
sához szükséges lépésekről. Jó érzékkel vá- 
lasztja ki azokat a forrásokat, amelyek a kom- 
munista párt politikáját a munkanélküliség 
kérdésében reprezentálják. Nem érthetünk 
egyet azonban azzal az eljárással, hogy Lázár 
Péter, Friss István, Kossa István cikkét, 
Piros László interpellációját és Bán Antal 
erre adott válaszát levéltári forrás alapján is- 
merteti, nem szólva arról: hol, mikor és mi- 
lyen változásokkal jelentek meg nyomtatott 
formában. 

Megállapítja, hogy a munkanélküliség fel- 
számolására irányuló politika döntő momen- 
tuma a hároméves terv kidolgozása és végre- 
hajtása, vagyis az iparosítási politika megva- 
lósítása volt. Érdekes, hogy éppen ennek, a 
munkanélküliség teljes felszámolására irá- 
nyuló tervnek a megvalósulása idején emel- 
kedett legmagasabbra a munkanélküliek szá- 
ma és aránya. A tanulmány adatai szerint 
számuk 1946-ban 300 000-re tehető, e szám 
1947 végére elérte, 1948 elejére túlhaladta a 
400 000-et. Bár meg kell mondanunk, hogy 
az egymásnak is ellentmondó források adatai 
között elég nehéz eligazodni, és ezt a szerző 
rendteremtésre irányuló erőfeszítései sem te- 
szik sokkal könnyebbé. 

1948 második felében az ipari termelés gyors 
ütemű fejlesztésének hatására megindult a 
munkanélküliek gyors felszívása, számuk 1949 
elejére lényegesen csökkent, végére pedig tel- 
jesen megszűnt Magyarországon a munkanél- 
küliség. A munka az 1949. évi népszámlálás 

7/a kötetére alapozva részletesen ismerteti 
a munkanélküliek összetételét nem, kor, kép- 
zettség, a munkanélküliség időtartama stb. 
szerint. Bemutatja, hogy a munkanélküliség 
megszüntetése nem a már dolgozók rovására 
történt; a keresők száma és az egy dolgozóra 
jutó reálbér egyidejűleg jelentősen növeke- 
dett. Nagyon érdekes, ahogy a szerző a kü- 
lönböző források adatait összehasonlítja egy- 
mással. Meg kell azonban jegyezni, hogy ne- 
hezen fogadható el az az állítása, hogy a mun- 
kanélküliek száma 1949 első felében 6199-kal 
csökkent, mivel itt a népszámlálás sokkal szé- 
lesebb körű adatfelvételét a közmunkahiva- 
talok szűkebb adataival hasonlítja össze. Az 
egymással összehasonlítható adatok alapján 
mintegy 2094-ra tehető a munkanélküliként 
nyilvántartottak számának csökkenése. 

A tanulmány értékes adatokat és elemzése- 
ket közöl azokról a gondokról, amelyeket a 
fiatalok, a nők, a vidéken élők munkába állása 
még 1949-ben is okozott. Ezzel kapcsolatban 
rövid kitekintés is található a kötetben a mun- 
kaerőhiány megoldására tett erőfeszítésekről 
az 1950-es évek elején. 

A munka harmadik fejezete visszatér az 
1946-os, sőt néhol az 1945-ös problémákra 
és ismerteti a munkanélküliek helyzetét, va- 
lamint a munkanélküliség leküzdésére tett 
intézkedéseket. Néhány korabeli dokumen- 
tum alapján felvillantja azokat a szociális és 
politikai feszültségeket, amelyeket a munka- 
nélküliek nagy száma okozott, különösen a 
mezőgazdaság és az építőipar területén. Be- 
mutat néhány szituációt, ami a helyi és az 
országos szervek (köztük pl. az MKP Vas 
Megyei Bizottsága és Vas Zoltán) közötti 
ellentétre vezetett. Összehasonlítva a felsza- 
badulás előtt és után a munkanélküliek által 
írt memorandumokat, megállapítja, hogy az 
1945 utániak akármilyen harcias hangon íród- 
tak is, mindig fellelhető bennük a demokra- 
tikus rendszer iránti bizalom. Megjegyzi, az 
MKP politikájában nem foglalt el központi 
helyet a munkanélküliség elleni küzdelem, 
majd ismerteti azokat a pártdokumentumo- 
kat, amelyekből mégis megállapítható, hogy 
az MKP a munkanélküliség ideiglenes eny- 
hítését és végleges megszüntetését egyik fő 
feladatának tartotta. 

Egyetértőleg ismerteti a kommunista (illet- 
ve a szakszervezeti) álláspontot a munkanél- 
küli-segéllyel — kapcsolatban. Megállapítja, 
hogy munkanélküli-segélyt az MKP követe- 
lése ellenére a valóságban nem fizettek (157. 
o.), néhány oldallal később azonban azt is 

közli, hogy 1947 végén (amikor a munka- 
nélküliség a csúcspontjához közeledett) a 
Gazdasági Főtanács határozata értelmében 
a kollektív szerződés szerinti órabért fizették 
ki az állami üzemekből a racionalizálás során 
elbocsátottaknak (175. o.). 

Ismerteti a munkaközvetítésre vonatkozó 
állami rendeleteket és a szakszervezeti mun- 
kaközvetítés adatait; a munkások és a bélistá- 
zottak átképzésére vonatkozó (csekély hatá- 
sú) intézkedéseket; a külföldön történő mun- 
kavállalásról folyt vitákat és ugyancsak csekély 
eredményeiket, a különböző segélyakciókat, 
de főként a munkanélküliség ideiglenes csök- 
kentésére szervezett közmunkaakciókat. Ez 
utóbbit illetően részletesen dokumentált ada- 
tokat olvashatunk a felhasznált pénzösszegek- 
ről és a foglalkoztatottak számáról, valamint 
arról is, hogy a közmunkán dolgozók és a hi- 
vatalos szervek küzdelme következtében, ho- 
gyan lett a felszabadulás előtti, hírhedt ínség- 
munkákra hasonlító akcióból viszonylag tisz- 
tességesen fizetett munkaalkalom kb. 40 000 
munkásnak. 

Mint a rövid ismertetésből is kitetszik, széles 
körű forrásbázisra támaszkodó, gazdagon do- 
kumentált, az irodalomban eddig alig ismert 
forráscsoportokat felvonultató művet olvas- 
hatunk. Különösen érdekesnek és értékesnek 
látszanak a Nemzeti Bank negyedévi jelenté- 
seinek, az Újjáépítési Minisztérium anyagá- 
nak és nem utolsósorban az Országos Terv- 
hivatalban. készített ötéves munkaerőtervnek 
a részletei, melyeket a szerző ismertet. A kor- 
mányrendeletek, intézkedések pontos leírása 
hozzájárulhat az állami beavatkozás kialakuló 
rendszerének az addiginál jobb megismerte- 
téséhez. 

Az ellentmondásokban bővelkedő kor va- 
lóságos viszonyainak jobb tükrözését szolgálja 
a szerzőnek az a törekvése, hogy az általános 
megállapítások mellett és azt kiegészítve is- 
mertet korabeli megyei, városi, sőt községi 
iratokat, s néhol egyedi eseteket is megjelenít. 

A tiszteletre méltóan gazdag és színes for- 
rásanyag felhasználása ugyanakkor problémá- 
kat is felvet. A szerző a gazdaságra, a teljesít- 
ményekre és természetesen a munkanélküli- 
ség jellemzésére használt adatait szinte kizáró- 
lag egykorú, illetve kevéssel az esemény meg- 
történte, az év, negyedév stb. lezárulása után 
készült forrásokból meríti és ezeket nem is 
hasonlítja össze a későbbi számításokkal, sem 


a már megjelent történeti feldolgozásokkal. 
Ezzel eléri ugyan, hogy témáját szemléletesen 
fejti ki, és értékes adatokkal gazdagítja képün- 
ket ama korról, ugyanakkor homályban hagyja 
azt a fontos kérdést: mennyire felel meg a 
korabeli forrás a kor egészének, illetve meny- 
nyivel pontosabbak a későbbi adatok, amelyek 
nem egyszer számítási, adatgyűjtési hibákat 
is képesek feltárni. Nem derül ki az sem, hogy 
a használt forrásokban milyen mértékben tük- 
röződik az irat, kimutatás, statisztika készítő- 
jének az akkori kiélezett küzdelemben elfog- 
lalt helyzete, állásfoglalása. 

A szerzőt dicséri, hogy tanulmánya tár- 
gyául olyan időszakot választott, amely nem- 
csak általában izgalmas, hanem a szűkebb 
téma szempontjából is rendkívül mozgalmas 
volt. Néhány hónap alatt egymással ellenté- 
tes tendenciák váltották egymást: a felszaba- 
dulás fél éve és az azt követő egy év alatt a 
munkaerőhiány uralta a gazdasági életet (ami 
a munkások egy részének a kisiparba, illetve 
falura vándorlásával párosult), a stabilizáció 
után a munkanélküliek száma alig másfél év 
alatt korábban soha nem tapasztalt magas- 
ságba szökött, de az ezt követő ugyancsak 
másfél év alatt teljesen és véglegesen eltűnt. 

Igazat kell adnunk a szerzőnek abban, hogy 
a munkanélküliek utánpótlása 1949 végére 
végleg elapadt. A teljesség és véglegesség 
azonban nem jelenti, hogy a munkaerő- és a 
foglalkoztatási gondok ezután már nem jelent- 
keztek. A szerző is említést tesz arról, hogy 
pl. a nőknek, a részleges munkanélkülieknek 
csak később sikerült elhelyezkedési lehetősé- 
get biztosítani, de nem utal eléggé határozot- 


tan arra, hogy a munkanélküliség teljes fel- 
számolása időben és jellegében lényegesen 
különbözik a teljes foglalkoztatottság elérésé- 
től. Ez a nagyon fontos különbségtevés azért 
is hiányzik oly nagyon a kötetből, mert a 
munkanélküliség megszüntetése —- mint a 
szerző nagyon helyesen megállapítja — egyik 
legnagyobb vívmánya felszabadulás utáni tör- 
ténelmünknek, de egyáltalán nem jelenti azt, 
hogy a munkaerő szempontjából az extenzív 
fejlődés lehetőségei és hajtóerői kimerültek 
volna, s ez lényegesen befolyásolja a következő 
időszak értékelését. 


Ettől függetlenül a téma a tárgyalt korszak 
egyik alapvető kérdését ragadja meg. A szer- 
zőnek sikerül felvillantania valamit abból az 
ellentmondásból, ami a háborút követő nyo- 
morúság és a diadalmasan előretörő forrada- 
lom között feszült. Az adatokból kiderül, 
hogy az elhelyezkedés nehézségei és az ebből 
fakadó nincstelenség tömegeket érintett köz- 
vetlenül: a városi munkások jelentős részét, 
a falusi szegénységet, sőt a szellemi munká- 
val foglalkozók egy kisebb hányadát is. Ha- 
tott közvetve is a munkanélkülivé válás fe- 
nyegető perspektívájával, majd e lehetőség 
megszűnése után hatással volt a munkásság, 
az agrárproletariátus és a szegényparasztság 
gondolkodásmódjára, társadalmi-gazdasági 
törekvéseire, lényegi módon határozta meg 
helyzetértékelését, saját lehetőségeiről kiala- 
kult képét. Örömmel üdvözöljük tehát ezt a 
könyvet, melynek eredményeit a kutatásban 
és az ismeretterjesztésben is felhasználhatjuk. 


Rákosi Sándor 


A , GYŐR-SOPRON MEGYE MUNKÁSMOZGALMA"? 


CÍMŰ SOROZATRÓL 


Az MSZMP Győr-Sopron Megyei Bizottsága 
1976-ban határozott arról, hogy részletes mun- 
kaprogram alapján gondoskodik a megye 
1919-1945 közötti munkásmozgalma történe- 
tének feltárásáról és feldolgozásáról. Győr- 
Sopron megyében korábban is folytak már 
munkásmozgalom-történeti kutatások (pub- 
likációs fórumaik a Műhely, a Soproni Szemle 
c. folyóiratok és a Kisalföld c. megyei na- 
pilap is), ám a cikkek gyakran évfordulók- 
hoz kötődtek, s a termés megjelentetése alkal- 
milag történt. Hatásuk azonban így sem le- 
becsülendő. A feltáró munka eredményeiként 
megjelent helyi kiadványok visszhangra talál- 


tak a megye településein, ahol a közvetlen 
kötődés tovább sokszorozza a munkásmoz- 
galom történetének tanulságait, résztvevői- 
nek példamutatását. 

1975-ben jelent meg Győr-Sopron megye 
forradalmi harcosainak életrajzgyűjteménye, 
amely a megye történetében számottevő sze- 
repet betöltött 136 forradalmárnak állított em- 
léket. Az életrajzgyűjteményhez személyi bib- 
liográfiát tartalmazó kiegészítő kötet is ké- 
szült. Majd 1977-ben megindultak a Győr, 
Moson és Sopron megyei munkásmozgalom 
1919 és 1945 közötti szakaszának feldolgozá- 
sára irányuló munkálatok, melyek két sorozat 

tervét tartalmazták. Az egyik a munkásmoz- 
galom tevékenységét, hatókörét bizonyító do- 
kumentumokból adott válogatást két kötet- 
ben, a másik pedig a munkásmozgalom tör- 
ténetének városonkénti monografikus bemu- 
tatását tűzte célul. A válogatott dokumentu- 
mok kiadása 1982-ben zárult; a második so- 
rozatból eddig tíz füzet látott napvilágot. 

A Győr-Sopron megye munkásmozgalma 
1919-1945 közötti történetét tárgyaló mun- 
kákat földrajzi körzetenként (a városok és a 
hozzájuk tartozó vidék) írták az egyes perió- 
dusok feldolgozásával megbízott szerzők. 
A kutatás támogatására megyei kezdeménye- 
zésre segédanyagok is készültek, közöttük le- 
véltári forrásokat ismertető tájékoztató, iro- 
dalomjegyzékek, bibliográfia a győri megyei 
könyvtárban található szakirodalomról, saj- 
tóról stb. 

A tizenkét tanulmányban a munkásmozgal- 
mat az egykorú gazdasági, társadalmi, poli- 
tikai helyzet feltételei és körülményei között 
vizsgálták, így a következtetések szervesen 
illeszkednek Győr-Sopron megye városainak 
történetéhez. Örvendetes, hogy a szerzők 
nagyszámú helyi sajátosságra figyeltek fel, 
melyek nyomán az országos kép is árnyal- 
tabbá tehető. A lokális tanulságok már nem 
mint az országos történések helyi illusztrációi 
rögzültek, hanem - a múlt hibás örökségével 
szakítva - többségükben a konkrét helyzet 
konkrét elemzésének az eredményei. A váro- 
sok munkásmozgalmának történetéhez kap- 
csolódik a városkörnyéki (lényegében az egy- 
kori Győr, Moson és Sopron megyei) sze- 
gényparasztság és agrárproletariátus helyze- 
tének ábrázolása. A tanulmányok nyomon kö- 
vetik az ellenforradalmi rendszer politikai, 
társadalmi mozgásait éppúgy, mint a régió 
helyi adottságait, a felépítményben jelen volt 
áramlatokat, a munkásmozgalom mozgásterét 
meghatározó tényezőket, és jól tükrözik az 
egykori állapotokat. 

A szerzők és a szerkesztők a Győr-Sopron 
megyében dolgozó kutatók, valamint a hely- 
történet művelői közül kerültek ki. Bár az 
egyes munkák között - lényeges kérdések ki- 
dolgozatlansága vagy egyenetlenségei miatt — 
jelentős színvonalkülönbség is észlelhető, a 
tanulmányok zöme figyelemre méltóan igé- 
nyes és olvasmányos. Mondanivalójukat gaz- 
dag és megbízható forrásanyag hitelesíti. 
A sorozat eddigi eredményei azt bizo- 
nyítják, hogy Győr-Sopron megyében is biz- 
tatóan fejlődik a munkásmozgalom-történeti 
kutatás és kiadás. Formálódóban van egy 

olyan műhely, amely a jövőben képes lesz 
e tanulmányok tapasztalataira, következteté- 
seire alapozva a régió egyetemes történetének 
szintézisét is létrehozni. 

Ugyanakkor a tanulmányok áttekintése köz- 
ben felmerül néhány problematikus kérdés is. 
Szabad-e a kötetek felépítését, szerkezetét 
ilyen módon uniformizálni, történéseket és 
áramlatokat merev időrendi vagy területi el- 
határolással kordába szorítani? Megenged- 
hető-e esetenként az egymásra épültség szem 
elői tévesztése? A sorozatot olvasván is a 
válasz egyértelműen csak nemleges lehet. 
Tény, hogy az alapos megyei előkészítés és 
koordináció ellenére technikai akadályok, nem 
várt szubjektív vagy objektív tényezők is 
közrejátszhattak a program kivitelezésében. 
Az egyes szerzők önállóan (és többé-kevésbé 
érezhető, hogy eléggé elkülönülten) dolgoz- 
tak, előfordult, hogy az egyes munkák nem 
az egymásra épültség kívánalmai, hanem a 
kézirat beérkezése s megszerkesztése sorrend- 
jében kerültek nyomdába. Emiatt ismétlődé- 
sek vagy éppen hiányok keletkeztek. Eseten- 
ként a folyamatok egyfajta megszakítottsága 
is érzékelhető egy-egy földrajzi egység mun- 
kásmozgalma feldolgozásában. 

A teljes sorozat tanulságai alapján megálla- 
pítható, hogy az ilyen tagolás veszélyei közé 
tartozik az értékrend spontán vagy mechani- 
kus alakulása. Felesleges hangsúlyt kaphat- 
nak - a helytörténész kutató jószándékú tö- 
rekvései ellenére is — a szubjektív , érdekes- 
ségek", háttérbe szorulhat a komplex elem- 
zés, a valós értékek objektív rendje. Ez külö- 
nösen megmutatkozhat a másodlagos forrá- 
soknak mint , hiánypótló" elemeknek az al- 
kalmazásakor az elégtelen levéltári, archí- 
vurni feltárásnál. A prekoncepció alapján ,,be- 
dolgozott", ellenőrizetlen visszaemlékezések, 
a hosszan idézett levelezések stb. ugyan a hi- 
telesség látszatát kelthetik, ám olyan törté- 
nések hitelét, tekintélyét rombolhatják, me- 
lyek valósak és feltétlenül megőrzendők, ha 
nem is olyan színesek, mint egyes (nemritkán 
korunkból visszavetített) emlékezések. Az 
ilyen ellentmondásokat azonban feloldhatják 
a dokumentumokat összefüggéseiben is is- 
merő, felelős és tapasztalt levéltári, pártarchí- 
vumi munkatársak, akik helyileg sokat segít- 
hetnek a kutatás folyamatában, a feldolgozás 
reális értékrendjének kialakításában. 

A Győr-Sopron megyei vállalkozás eddigi 
termése az említett problémák ellenére is 
sikeresnek mondható. Számos olyan követ- 
keztetéssel gyarapította a forradalmi munkás- 


mozgalom helyi történetét, melyek ma már 
a nemzeti történelemnek is részévé váltak. 
Egyes munkákban eddig ismeretlen lényeges 
tényekre (pl. a mozgalom nemzetközi kapcso- 
latai, az illegális munka megyei törekvései és 
módszerei, a munkásmozgalom helyi hajtó- 
erői stb.), feltáratlan vonulatokra derítettek 
fényt, s árnyaltabbá tették a korábbi képet. 
A hiányok és egyenetlenségek ellenére nagy- 
számú új forrást felvonultató tartalmas soro- 
zat, továbbgondolásra alkalmas kutatási ered- 
mények kerültek az olvasó és a kutatók ke- 
zébe. 

Győr és vidéke 1900 és 1945 közötti mun- 
kásmozgalmának történetét négy tanulmány 
tekintette át. Lónyai Sándor 1900-tól indí- 
totta vizsgálódásait a győri ipari munkásság, 
az alkalmazotti rétegek, a mezőgazdasági dol- 
gozók és a falusi parasztság helyzetének, 
életkörülményeinek alakulásáról. Tanulmá- 
nyában a forradalmakhoz vezető út felvázo- 
Jására vállalkozott. A Győr gazdasági helyze- 
téről szóló értékelésében bemutatja a mun- 
kásmozgalom helyi hajtóerőit, bár a szüksé- 
gesnél kevesebb figyelmet szentel a győri 
munkásság századforduló környéki igen gyors 
növekedésének, a munkássá válás folyamatá- 
nak. Külön fejezetben foglalkozik a győri 
munkásság bérmozgalmaival, sztrájkharcai- 
val, közben feldolgozza a mozgalom ez idő- 
ben országos jelentőségű helyi sajtóját (Győri 
Munkások Lapja 1902-től, Győri Munkás 
Újság 1908-tól, Testvériség 1917-től). 

A győri munkásmozgalom jelentőségét, len- 
dületét mutatják a számszerű adatok: 1913- 
ban 880 fős szociáldemokrata pártszervezet és 
14 szakszervezeti csoport, 1917-ben 1000 főn 
felüli pártszervezet és 17 szakszervezeti cso- 
port működött a városban. Lónyai Sándor 
munkájában a munkásdalárdák, munkás szín- 
játszók, a politikai fórumok szervezését és mű- 
ködését számos adalék tanúsítja. Ezzel egy- 
úttal azt is bizonyítja, hogy a mozgalom mi- 
lyen széles körben érvényesítette hatását, 
sokrétű törekvéseit. Figyelemre méltó meg- 
állapításokat tesz a haladó polgári értelmiség 
egyes képviselői és a munkásmozgalom kap- 
csolatának helyi alakulásáról, esetenkénti egy- 
másrautaltságuk kérdését is vizsgálja. 

A Tanácsköztársaság leverésének győri kö- 
vetkezményeit, az ellenforradalom hatalomra 
jutásának és konszolidálásának történetét 
Kovács Győzőné kilenc fejezetből álló mun- 
kája fogja át. A győri munkások és vezetőik 
(mint pl. a soproniak is) a Tanácshatalom 
megdöntése után a helyükön maradtak, és a 


túlerő érkeztéig a bizonytalan helyzetben is 
intézték a közösség, a város dolgait. A politi- 
kai üldözés 1919 őszén egyrészt megbontotta 
a győri munkásság politikai, ideológiai és 
szervezeti egységét, másrészt azonban a fe- 
hérterror elutasítása fokozatosan összeková- 
csolta a szociáldemokrata munkásífírontot. 
1920 nyarán már politikai sztrájkot is vívott, 
és önfeláldozó harcban védte szervezeteit az 
új reakcióval szemben. 

Az 1920-as év második felében kommu- 
nista irányítással erőteljes baloldali szervez- 
kedés indult Győrött. 1921-1922-ben jelen- 
tős hatása volt Vági István mozgósító fellépé- 
sének, elvi szilárdságának, akit a győri SZDP 
titkárává választottak. A tanulmány meggyő- 
zően bizonyítja, hogy bár a hatósági szervek 
Vágit kitiltották Győrből, a forradalmi gon- 
dolatok előbb-utóbb beértek. 1922-1923-ban 
még inkább fellendült a győri kommunista 
mozgalom, és 1925-1926-ban erős bázist biz- 
tosítottak Győrött a , Vági-pártnak", az 
MSZMP-nek. 

A világgazdasági válság 1929 és 1933 közöt- 
ti hatását, a győri gazdasági-társadalmi hely- 
zetet, a munkásmozgalmat meghatározó té- 
nyezőket Gecsényi Lajos és Honvári János 
vizsgálja munkájában. Győrött ekkor 75 
üzemben több mint 11 000 munkavállaló dol- 
gozott, vagyis a lakosság 46 százaléka élt a 
szinte minden iparágat felölelő iparból. A ta- 
nulmány tudományos igényességgel elemzi 
az egyes győri iparágak helyzetét, a válság 
kiváltotta új jelenségeket és mozgásokat. 

A szociáldemokrata párt és a szakszerveze- 
tek tevékenysége bemutatásakor a szerzők az 
eddigi ismereteket meghaladó, árnyalt képet 
rajzoltak a szociáldemokraták és titkáruk, 
Udvaros István munkájáról. A korábbi nega- 
tív, sommás értékelésen túllépve vizsgálták a 
győri párttitkár több mint másfél évtizedes 
-— ellentmondásoktól nem mentes — tevékeny- 
ségét, alakját. Az illegális kommunisták küz- 
delmeit új összefüggésekbe is ágyazták, szá- 
mos adalékkal — az ifikről, a győrszentiváni, 
a csanaki kommunista sejtek munkájáról - 
egészítették ki a KMP bázisáról eddig fel- 
tártakat. De részletesen tárgyalják a helyileg 
jelentős 1930. augusztus 5—6-i, a szeptember 
elsejei, az 1932. április 7-i tüntetéseket, a til- 
takozó megmozdulásokat is. 

Molnár Ernő 1984-ben megjelent munkája 
Győr munkásságának a második világhá- 
ború idején folytatott mozgalmát tekintette 
át. Kilenc fejezete a háborús évek ember- 
próbáló fordulatai között vonja meg a mun- 

kásosztály pártjainak, politikai és gazdasági 
szervezeteinek helyi mérlegét. Az alapos vizs- 
gálódás jelentős eredménye, hogy az olvasó 
tudományos áttekintést nyerhet a győri mun- 
kásmozgalomnak a háború és a fasizmus ellen 
vívott nehéz harcáról. 

A Magyar Vagon- és Gépgyár Rt. már az 
1938-ban Győrött meghirdetett Darányi- 
program előtt is katonai jellegű megrendelé- 
seket kapott. A következőkben termelése egy- 
re jobban a háborús szükségletekhez, a német 
igényekhez igazodott. A kibontakozó ipari fel- 
lendülés, a militarizálódás légkörében Győ- 
rött az egyházak egyes képviselői is a háborús 
nézetek szolgálatába álltak. A szerző gondo- 
san nyomon követte a negyvenes évek elején 
kialakult helyi erőviszonyokat. Bebizonyította, 
hogy a jobboldali szervezetek az erőszak és 
demagógia eszköztárával sem tudták a győri 
munkások tömegeit megnyerni céljaiknak, 
szoros üzemi kapcsolatokat kiépíteni. 

A könyv öt fejezete a német megszállás és 
Győr 1945. március 28-i felszabadulása kö- 
zötti időszak eseményeivel foglalkozik. Győrt 
18 nagyobb és 8 kisebb légitámadás érte, és 
több mint öt hónapig szenvedett a nyilas 
rémuralomtól. Molnár Ernő megrendítő té- 
nyeket tárt fel a deportálás, a munkaszolgá- 
lat és a kiürítés, a kiterjedt üldözés győri tör- 
ténetéből. Kutatása új adatokkal gyarapította 
az 1942. évi Nádas-féle vagongyári szabotázs- 
kísérletről és a József Attila-kör 1944-es fa- 
sizmus- és háborúellenes tevékenységéről is- 
merteket is. 

A Mosonmagyaróvár munkásmozgalmáról 
készült három tanulmány egy kötetben látott 
napvilágot. Az 1919. augusztus 1. és 1945 kö- 
zötti negyedszázad történéseit, tanulságait 
Tuba László, Lukács Albin és Bacsó András 
dolgozta fel. Tuba László munkája 1919-től 
1929-ig vizsgálta Magyaróvár és vidéke mun- 
kásmozgalmának történetét. Adatai arról ad- 
nak számot, hogy a nemzetközi és hazai ellen- 
forradalom bosszúhadjárata idején, a kitartó 
üldözések között is - bár az országosnál sze- 
rényebb méretekben - szervezkedett Magyar- 
óvár munkássága. Viszonylag hamar talpra 
álltak legális szakmai szervezetei, melyek az 
állandósult hatósági zaklatás ellenére sikere- 
sen folytatták tevékenységüket. 

Moson vármegye területe a trianoni béke- 
szerződés értelmében majdnem egyharmadára 
csökkent. Az irredenta befolyás nőtt, és töme- 
gesen alakultak a különböző elnevezésű, de 
a revíziót közösen követelő szervezetek. Sok- 
rétű és agresszív törekvéseket mutat a ke- 

resztény pártok, polgári csoportok és rétegek 
szervezkedése is. Tömegbázisra azonban nem 
tudtak szert tenni, mert a munkásság többsége 
nem csatlakozott a , hazafias és nemzeti ala- 
pon nyugvó" hangos programokhoz Magyar- 
óváron. Ugyanakkor az erőteljes hatósági 
nyomás és közvetlen beavatkozás oda vezetett, 
hogy az SZDP szervezete csak 1922-ben ala- 
kult meg. Tuba kutatásai szerint vezetői le- 
mondtak a helyi politikai fellépésről, sőt a 
mindennapi gazdasági érdekek következetes 
védelméről is. Az osztályharcos akciókat nem 
támogatták, az SZDP-szervezetek tevékeny- 
sége az országos vezetőség által kívánt kép- 
viselőjelölt támogatásában, politikai gyűlések 
esetenkénti szervezésében és a szervezeti élet 
folyamatosságának fenntartásában merült ki. 

A következő évtized (1929-1938) történetét 
Lukács Albin tanulmánya fogja át. Sajnos, 
az előző tanulmányhoz való kapcsolódás el- 
maradt. A bevezetés pl. csupán statisztikai 
adatsor közlésére szorítkozik, a következőkben 
pedig a világgazdasági válság hatását vizs- 
gálta a számok tükrében a sajátos iparszerke- 
zettel bíró város gazdasági életére. Ma- 
gyaróvár szakszervezeti élete több okból nem 
tudott kibontakozni. A tárgyalt időszakban 
a vas- és fémmunkások mosoni szervezete 
fejtett ki működést, ugyanakkor a MÉMOSZ 
több szervezési kísérlet ellenére sem ért el 
számottevő eredményt a városban és környé- 
kén. Lukács munkájában részletesen vizsgálta 
az 1931. évi választás helyi légkörét és lefolyá- 
sát. A körülményekre jellemző, hogy Magyar- 
óvárott az üzemekben uralkodó katonás fe- 
gyelem miatt az SZDP szervezete nem tudott 
megerősödni, s több nagyüzem vezetősége 
, egyszerűen nem tűrt meg szakszervezeti ta- 
gokat". Sajnálatos hogy a vizsgálódás közben 
elmaradt a város korabeli politikai arculatá- 
nak részletes feltárása, így a szerző megálla- 
pításai jelzésszerűek maradtak. 

Bacsó András a háborús évek körülményei 
közötti Mosonmagyaróvár és környéke mun- 
kásmozgalmának történetét kutatta. Munkája 
három fejezetében a gazdasági, politikai és 
kulturális viszonyokat, a munkásság helyze- 
tét és mozgalmait, valamint a vidék mezőgaz- 
daságát és a mezőgazdasági dolgozók hely- 
zetét elemezte. Megállapította, hogy az 1941- 
ben 17000 lakossal rendelkező városban 
—- több évtizedes mozgalmi tradíciók elle- 
nérc - a munkásság helyi szervezetei mély- 
pontra jutottak. Egyesek elsorvadtak, mások 
felmorzsolódtak és működésük lehetetlenné 
vált. 


Laza, szervezeten kívüli kapcsolatok, kisebb 
csoportok illegális összejövetelei, háború- és 
fasisztaellenes megnyilatkozások, propaganda- 
munka voltak a mosonmagyaróvári munkásság 
valós érzéseinek és véleményének alkalman- 
ként a kifejeződései. Kommunista mozgalomra 
egyelőre nincsen helyi bizonyíték. Mégis, a 
Magyar Front céljai érvényesültek Moson- 
magyaróvárott ís. Aktív ellenállás akadályozta 
meg a helyi. üzemek kirablását, rongálását, 
a lakosság tervezett , kiürítését". E téren a 
helyi ipari munkásság nem maradt el a ma- 
gyar munkásosztálytól, az ellenállás országos 
szintjétől, bár az átlagosnál nehezebb körül- 
mények között, az ország teljes felszabadulá- 
sának idejéig vívta harcát. 

A történelmi Sopron vármegye székhelyé- 
nek, Sopronnak és vidékének munkásmozgal- 
mát négy munka, a Kapuvár és vidéke tör- 
ténetét 1919. augusztus 1-től a felszabadu- 
lásig pedig Faragó Sándor tanulmánya fogja 
át. E sorozat legkiforrottabb egysége Környet 
Attila kutatásának eredménye. Szándékának 
megfelelően ez a munka nem külön soproni 
történet, hanem , nemzeti történelmünk, a 
magyar és a nemzetközi munkásmozgalom 
soproni, az egészhez összességében igazodó, 
részleteiben azonban többé-kevésbé sajátsá- 
gos fejezete". 

Sopronban 1919. augusztus 10. körül zárult 
le a munkásság lefegyverzése. Visszaállították 
a polgári közigazgatást, létrejött a nyugat- 
magyarországi kormánybiztosság. A fehér- 
gárdáktól a vidék meghódítása is számottevő 
erőfeszítést igényelt. Páncélvonatot ís beve- 
tettek a munkások és vöröskatonák lajtaújfalui 
és répceszemerei ellenállásának letörésére, 
megerősített karhatalmat vettek igénybe a 
fertőrákosi volt vörös őrök letartóztatására. 
Sopron megyében 600 főt tett ki a letartózta- 
tottak száma. Az üldözöttek megmaradásának 
egyik lehetősége az ausztriai emigráció volt. 
Szervezett, merész szökések is előfordultak, 
melyekben Környei kutatásai szerint részt 
vállalt egy kommunista szöktető szervezet. 

A könyv izgalmas, országosan figyelemre 
méltó lapjai közé tartozik az emigrációval 
kiépített korai kapcsolat bemutatása. A sop- 
roni emigránsok és az itthoni mozgalom 
élénk kapcsolatára jellemző, hogy , több eset- 
ben a bécsi szociáldemokrata és a magyar 
emigráns sajtó (Arbeiter Zeitung, Proletár, 
Bécsi Magyar Ú jság stb.) a soproni lapokkal 
egyidőben közölte a városban történtek híreit, 
vagy adott tudósítást a következő nap azok- 
ról az eseményekről, amelyről Sopronban nem 


jelenhetett meg hír. , Nagymérvű és jelentős 
volt az emigráns és egyéb kitiltott bécsi lapok 
becsempészése is. Emellett az Ausztriába át- 
járó munkások, később a munkásdalárda és 
a természetjárók turistaegyesületének egyes 
tagjai rendszeresen röplapokat hoztak át a 
határon. 

Tirnitz József hatfejezetes munkája a mun- 
kásmozgalom 1925 és 1928 közötti soproni 
tevékenységét követi nyomon. A stabilizáló- 
dott ellenforradalom hatalmi pozíciói szorító- 
gyűrűként vették körül a mozgalmi életet. 
A szervezkedés főként a politikamentesnek 
hirdetett hagyományos munkásszervezetek- 
ben (szakcsoportokban, szakszervezetekben) 
és a szociáldemokrata pártszervezetben foly- 
tatódott. Az SZDP-központból irányított re- 
formista politika rányomta bélyegét a Sopron 
vidék újjászervezett mozgalmi életére is. 

Tirnitz vizsgálódásai arra mutatnak, hogy 
Sopronban kudarcot vallottak a keresztény- 
szocialista mozgalom kiterjesztését szolgáló 
erőfeszítések, s a kommunisták a nehéz hely- 
zetben is megtalálták a kapcsolattartás csa- 
tornáit. Az illegális mozgalom aktivitásával 
a rendőrség lépten-nyomon szembetalálta 
magát. 

Az 1929-1933-as gazdasági válság Sopron 
megyei történetébe nyújt bepillantást Bara- 
nyat Lenke négyíves tanulmánya. 1930 őszén 
Sopron megyében már 3161 munkanélküli 
volt, állandósult a kereskedelem és az ipar 
helyi egyensúlyzavara is. A. város környéki 
falvakban a munkanélküliség 1933-ban tető- 
zött, ekkor 800-900 agrárproletár maradt 
munka nélkül. A nyomorenyhítő akciók csak 
a válság élét tompították. Sajátos gondot 
okozott az ausztriai munkavállalás visszaszo- 
rítása, ezért a határ menti községek lakossága 
titkos Fertő-parti, vagy erdei csempészutak- 
kal próbált segíteni nyomorán. Sokan jártak 
át Burgenlandba, egyesek közülük illegális, 
tiltott sajtótermékeket is behoztak. Néhány 
Sopron vidéki sejt politikai üldözötteket segí- 
tett át a határon. A tanulmány felhívja figyel- 
münket Baranyai András (1906-1932), a 
KMP Moson megyében született és tevékeny- 
kedett összekötőjének pártmunkájára, aki rö- 
vid élete során Sallaival, Fürsttel, Geisler 
Etával együtt küzdött és vesztette fiatal életét. 

A soproni füzetek kevésbé kimunkált, ösz- 
szefüggéseiben és részleteiben egyaránt vitat- 
ható tagja Hiller Istvánnak a , Sopron és kör- 
nyékének munkásmozgalma a Hitler- és 
Volksbund-ellenes küzdelmek időszakában, 
1939-1945" címet viselő munkája. Az Ígére- 

tes cím a koncepciót is magában foglalja, 
a vállalkozásból azonban a jelzett küzdelem- 
ről visszaemlékezésekkel zsúfolt, további ala- 
pos kutatásra, forráskritikára és ütköztetésre 
szoruló, a megbízható sorozattól eltérő tanul- 
mány született. 

Faragó Sándor politikatörténeti tanulmá- 
nya a Horthy-korszakban egy kilencezres te- 
lepülés társadalmi-gazdasági állapotait vetette 
vizsgálat alá. Kapuvár az Esterházyak egyik 
uradalmi központjának számított, lakosságá- 
nak zöme a mezőgazdaságban talált szerény 
megélhetést. Ipari üzemek nem működtek, 
a munkásmozgalomnak ezért is kevés nyoma 
van. 
Mégis, Kapuvárott is , megkülönbözte- 
tett" figyelemben részesültek a Szovjet- 
Oroszországot járt hadifoglyok, ismert mód- 
szer volt a kitoloncolás, az internálás, a rend- 
őri felügyelet. Még az érkező napilapokat is 
ellenőrzés alatt tartották, a szervezkedés azon- 
. ban megállíthatatlan volt; először az élel- 
mezési munkások körében, majd a MÉMOSZ 
helyi csoportjában öltött testet. Megdöbbentő 
adatokat sorol a szerző az 1930-as évek vi- 
szonyairól, de még 1941-ben is 800 család 
volt Kapuvárott, , akiknek télen nincs semmi 
keresetük és nélkülözésben élnek". 

A sok idézet helyenként megnehezíti az 
olvasó dolgát, különösen, ha e munkában 


a levélmozaikok és epizódok között a közöst, 
az általánosan érvényest keresi. Bizonyító té- 
nyek érzékeltetik viszont az Esterházy hit- 
bizomány helyi politikai és gazdasági súlyát, 
s hogy mennyi nehéz sorsot, milyen kiszolgál- 
tatottságot okozott az 1945-ös földosztásig 
konzerválódott birtokszerkezet. 

A tíz füzet megjelenésével a sorozat nem 
zárult le. A feltáró munka tovább folytató- 
dik, ezzel is újabb erők kapcsolódnak be 
Győr-Sopron megyében a tudományos ku- 
tatásba. A sorozat bemutatásakor azonban 
arra is fel kell hívnunk a figyelmet, hogy egye- 
lőre elégtelen és esetleges a megyékben ke- 
letkezett kutatási eredményeknek az orszá- 
gosba való integrálása. Ez a termés csak igen 
lassan kerül az országos vérkeringésbe. A 
tapasztalatok szerint a vidéki kutatók in- 
kább merítenek az országos eredményekből, 
s a folyamat ma még eléggé egyoldalú. A vál- 
tozás érdekében többek között időszerű fel- 
adat az eddigi kiadványok felmérése, az ered- 
mények megvitatása. Jobban kell a helyi ki- 
adványokat országosan regisztrálni, megnyug- 
tató megoldást kell találni rendszeres ismer- 
tetésükre és terjesztésükre. Indokolt, hogy 
minél szélesebb körben váljanak ismertté, 
hogy gyarapítsák társadalomképünket, tör- 
ténelmi önismeretünket. 

Szita Szabolcs 


VITA AZ ANGOL MUNKÁSMOZGALOM FEJLŐDÉSÉRŐL" 


Immár több mint hat esztendeje, 1978-ban 
tartotta meg Hobsbawm, a nálunk is jól is- 
mert angol kommunista történész a Marx 
születése emlékére, a londoni Marx House- 
ban évente rendezett ülésen , A Labour me- 
netelése megállt?" címen előadását. Ezekre 
a Marx-emlékülésekre mindig más és más 
előadót hívnak, s általában azzal a céllal, hogy 
a jelenkor égető kérdéseire Marx szellemében 
vessenek fényt, útkereséseiket hozzák össz- 
hangba a marxi gondolatokkal. Hobsbawm 
eme előadásának , felrázó erejét", aktualitását 
később sem vitatta senki, az előadás azon 
nyomban éles vitát váltott ki; a kommunista 
párt havi elméleti orgánumában (Marxism 
Today) megjelent, emellett külön brosúraként 
is napvilágot látott 1978-ban, 1979-ben és 
1981-ben. 

Ezt a nagy érdeklődést nyilvánvalóan egy- 


4 Eric Hobsbawum: The Forward march of Labour 
Halted? Verso, London, 1981. 182 p. 

aránt magyarázza a témaválasztás és a kifejtés 
módja, a tényleges problémák világos felve- 
tése, a jelzett gazdasági, szociológiai összefüg- 
gések és a hangsúlyozott kiútkeresés, de oly 
módon, hogy a szerző félreértést nem tűröen 
hangsúlyozta: ha a Munkáspárt, az angol bal- 
oldal , nem szedi össze magát" és nem keres 
új megoldásokat, akkor az eddigi tendenciák 
alapján nem lesz ütőképes a thatcherista ki- 
hívással szemben (mivel a baloldal eddigi 
, automatikus" forrásai kiapadóban vannak). 

Hobsbawm előadásának szövegét azért nem 
ismertetjük részletesebben, mert teljes ter- 
jedelemben olvasható magyarul a Világtör- 
ténet 1979-es kötetében. Az előadást követő 
vita s az egész anyag egy kötetben való meg- 
jelentetése után azonban már egészen más 
képet nyújt az egész probléma. Ennek a virá- 
nak az a külön érdekessége, hogy egy évvel 
Hobsbawm figyelmeztető előadása után be- 
következett a Munkáspárt súlyos választási 
veresége, ami felszínre hozta, nyilvánvalóvá 


tette a történész által előre fölvázolt válságot. 
Öt esztendővel később, a munkáspárt 1983. 
júliusi választási veresége után Hobsbawm a 
Marxism Today 1983. októberi számában 
újabb elemzéssel lepte meg az érdeklődőket, 
amiben talán még hangsúlyozottabban köve- 
telte az új stratégia kialakítását, s ez a cikk épp- 
úgy heves vitákat váltott ki, mint 1978-as 
előadása. Az újabb események és viták azon- 
ban egyáltalán nem tették , elavulttá"? a kez- 
deteket. Sőt, több mint érdekes, hogy a vitá- 
zók mi mindent láttak meg a válság első fá- 
zisában ezekből a folyamatokból. 

A kötet felépítése teljességgel pragmatikus, 
követi a vita folyamatát. Hobsbawm nyitó elő- 
adását nyolc vitacikk követi az első részben, 
amelyek még mind 1978-1979-ben jelentek 
meg, ezt az első rész végén Hobsbawm válasz- 
cikke zárja le. Érdekes, hogy kik írták ezeket 
az állásfoglalásokat. Ken Gill, a gépipari mun- 
kások jelentős szakszervezeti szövetségéhez 
tartozó technikusok szakszervezetének mar- 
kánsan baloldali főtitkára, az angol szakszer- 
vezeti szövetség vezető testületének, a Főta- 
nácsnak nagyon is aktív tagja, Pete Carter, 
az építőmunkások szakszervezetének területi 
szervezője és Kevin Halpin, mindketten a 
kommunista párt végrehajtó bizottságának tag- 
jai, Digby Jacks, a befolyásos tudományos és 
technikai dolgozókat tömörítő ASTMS szak- 
szervezet területi szervezője. A vita ezen sza- 
kaszában megszólalt három szakszervezeti 
aktivista, továbbá egy ismert történész pro- 
fesszor, Royden Harrison, aki a Hobsbawm- 
mal vitatkozók élvonalába állt. 

Az elkövetkezőkben elsősorban a vitában 
elhangzott ellenérveket ismertetem. Hang- 
súlyozni kell azt is, a résztvevők abból indul- 
tak ki, hogy valóban új jelenségek halmozód- 
tak fel, s mindegyikük elismerte, Hobsbawm 
mindezt időben észrevételezte, s elemzése jó 
alapot kínál a továbbgondolkodásra. 

Az első egyik legélesebb ellenvéleményt 
Ken Gill valóban , életközelből", saját har- 
cos szakszervezeti tapasztalataira támaszkodva 
adta meg. Szerinte Hobsbawm a saját jól 
feltett kérdésére rosszul válaszolt. Gill min- 
denekelőtt azt hangsúlyozta, hogy a szakszer- 
vezeti mozgalom vezetésében markáns balra- 
tolódás következett be az 1970-es évekre. 
Ezzel egyidejűleg pedig a szakszervezeti moz- 
galom mélyen átpolitizálódott, amit egyaránt 
bizonyítanak a szolidaritási sztrájkok, vala- 
mint az, hogy amennyiben a munkások a tör- 
vényes tilalmak ellenére vállalják a gazdasági 
sztrájkokat, akkor ez minőségileg új jelenség. 


Ez azt bizonyítja, hogy az 1970-1974-es kor- 
szakban a szakszervezeti mozgalom militáns- 
ságának szintje az 1920-as évek elejének-köze- 
pének szintjére emelkedett, és éppen ezért 
nem lehet hanyatlásról beszélni. Gill szerint 
Hobsbawm túlbecsülte a mennyiségi mutató- 
kat, a szakszervezeti taglétszám és a Munkás- 
párt választási szavazatainak csökkenését, vi- 
szont az új pozitív folyamatokat lebecsülte, 
pl. a nők bekapcsolódását a szakszervezeti 
mozgalomba, a shop stewardok (üzemi bi- 
zalmiak) hálózatának bővülését, erősödését. 
Mindezek alapján Gill a Főtanács tagjaként 
megállapította: a szakszervezeti mozgalom 
végeredményben erősebbé vált, s nemhogy a 
hanyatlás jellemzi, hanem éppenséggel , nem 
lehet többé úgy félresöpörni, ahogy a két 
világháború között tették". (23. o.) 

Gill téziseit többek között Carter oppo- 
nálta. Szerinte ugyanis Gill abból a hipotézis- 
ből indult ki, hogy a baloldalibbá és harco- 
sabbá váló szakszervezeti mozgalom autormna- 
tikusan politikai mozgalommá is válik, ami 
egyáltalán nem bizonyított eme akciók részt- 
vevői számára és főként az nem bizonyított, 
hogy e mozgalmakból több megoldás adódik. 
Carter ilyen szempontból is meggondolandó- 
nak tartotta Hobsbawm figyelmeztetéseit, 
utalt arra, hogy a sztrájk- és bérmozgalmak 
jelenleg a munkásságon belül is felszínre 
hozhatnak belső ellentéteket. Hangsúlyozta, 
hogy miként náluk, az építőknél, másutt is új 
feladatokkal egészült ki a szakszervezet mun- 
kája: az ökológiai tényezők, a történeti relik- 
viák mentése vonatkozásában, a házbontások- 
nál a telekspekulációk ellenőrzésének köve- 
telése ugyanúgy (ami új kapcsolatokat kí- 
nált), mint jó néhány más mozgalommal 
(antimilitarista, faji korlátozások elleni moz- 
galmak) való együttműködés. 

Carter cikkében feltűnt néhány más elgon- 
dolkoztató elem is. Gillel szemben ugyanis 
megjegyezte: kétségtelenül balratolódás kö- 
vetkezett be a szakszervezet vezetésében, 
csak kérdés, hogy ez mennyire mély, s az 
1970—-1974-es időszak nem volt-e alóla ki- 
vétel. Szerinte esetenként szakismeretekben 
jobban képzett új, szakszervezeti vezető gárda 
nőtt fel, de egyelőre még nem látható, milyen 
a politikai tartásuk. Egyetértve Hobsbawm- 
mal, aggasztónak tartotta a taglétszám csök- 
kenését is. 

K. Halpin hozzászólása, úgy tűnik, nem 
kevés doktrinér elemet és túlzást tartalma- 
zott, pl. az állami gazdasági beavatkozás körét 
is túlságosan szűken értelmezte, s ezzel szem- 

ben a multinacionális vállalatok mindenható- 
ságát hangsúlyozta. Ám nála is jó néhány új, 
elgondolkoztató kérdést, megfigyelést talál- 
hatunk: figyelmeztetett arra, hogy a , közös- 
ségi szektor" — ezen belül a profitáló és vesz- 
teséges iparágaké — mennyi új problémát vet 
fel; a szolidaritásakciók, a demokratizmus kér- 
dése; az elbocsátások kérdése e vállalatoknál; 
az áremelések ezeknél az iparágaknál és a fo- 
gyasztók érdekei. 

Természetesen külön kérdéskör a szakszer- 
vezeti , üzemi szintű" szervezők véleménye. 
Roger Murray, a sok sztrájk színhelyét képező 
British Leyland autó- és gépgyár üzemi bizal- 
mija, egyfelői a thatcherista kihívás komoly- 
ságát húzta alá, másfelől teljes mértékben iga- 
zat adott Hobsbawmnak, hogy ti. a , széles 
baloldal" alapján tudnak csak előrejutni, mi- 
vel a puszta bérsztrájkok még magát a mun- 
kásságot is megoszthatják. Mike Le Cornu, 
egy másik üzem bizalmija, ugyancsak vissza- 
utasította a leegyszerűsítő szemléletet, pl. azt, 
hogy a bérharcok folytatása önmagában biz- 
tosítaná a nagyobb és biztosabb osztályöntudat 
kialakulását. Érdekes viszont, hogy a har- 
madik szakszervezeti szervező, D. Jacks ép- 
pen történeti alapon vizsgálta a történész 
Hobsbawm nagy összefüggéseit, s történeti- 
leg kérdőjelezte meg, hogy valóban kimutat- 
ható a hanyatló görbe, hiszen az 1925-1926-os 
periódus után nem volt olyan tetőzés, mint 
amilyen az 1970-1974-es periódusban mcg- 
ismétlődött. Sőt, ehhez hozzátette: csak éppen 
1926-ban a konzervatív Baldwin (1974-ben 
viszont Heath ellenében a munkásság) győ- 
zött, s ez mégiscsak mérlegelendő körülmény. 
Ugyancsak további elemzésre méltónak tar- 
totta a középrétegek magatartását. Ezeket az 
1920-as években ugyanúgy nehéz volt meg- 
nyerni, mint napjainkban, de úgy látja, hogy 
a megnyerhetőség lehetőségei a nagyobbak. 

Az , első fordulóban? a szakszervezeti ak- 
tivisták köréből az , elkötelezett? baloldali 
Gillnek volt a legélesebb ellenvéleménye, 
, akadémikusi" szinten pedig a nem kevésbé 
elkötelezett, 8 több jelentős munkájáról ismert 
baloldali munkáspárti Royden Harrisonnak. 
Az ő több szempontból érdekes írásából csak 
a leglényegesebb gondolatokat emelem ki. 
Harrison Hobsbawm egyik alapgondolatát 
vonta kétségbe, nevezetesen a munkásmoz- 
galom hanyatlását. Harrison ugyanis áz 1945 
utáni időszakra nem a visszaesést tekintette 
jellemzőnek (s e vonatkozásban a mennyiségi, 
statisztikai adatokat nagyon félrevezetőnek 
ítélte) hanem azt, hogy 1945 után a Munkás- 

párt valóban állandó kormányképes párttá 
, nőtte ki magát", amit a két háború közötti 
időről nem lehet elmondani. Erre az időre 
esik több konzervatív kormány megbuktatása, 
a szociális biztosítási rendszer kiépítése és a 
vegyes gazdasági rendszer kialakítása. Harri- 
son az idők változásának bizonyítására meg- 
jegyezte: 1886 és 1945 között az egész időszak 
7590-ában konzervatív kormányok voltak ha- 
talmon, 1945 utántól azonban csak 5095-ban. 
És ez a statisztika szerinte legalább oly fon- 
tos, mint amit Hobsbawm kiemelt: a munkás- 
párt taglétszámának csökkenése. 


Harrison ugyanígy bírálta Hobsbawmot a 
munkáspárti baloldal lebecsülése miatt. Hang- 
súlyozta, hogy Gaitskell óta a jobboldal soha- 
sem tudott pártvezetőt adni, s hogy a párt 
belső alaphangulata megváltozott, kialakultak 
az új belső tömegmozgalmak, az erős helyi 
szervezetek, megvalósították a belső demok- 
ratizálást. Harrison 1979-ben írt hozzászólá- 
sában méltán tekintette ilyen szempontból 
életbevágóan újnak, hogy a munkáspárti bal- 
oldal élére olyan új ember került, mint 
T. Benn. 


Ami a kérdéskör harmadik vetületét, a szak- 
szervezetek életét illette, Harrison ebben a 
vonatkozásban is kérdésesnek találta Hobs- 
bawm végkövetkeztetését, és az 1970-1974-es 
korszak nagy eredményeit, a szakszervezetek 
életének, atmoszférájának teljes megváltozá- 
sát állította szembe vele. Ami pedig Hobs- 
bawmnak azt a megállapítását illeti, hogy a 
szakszervezeti mozgalomban túlságosan a par- 
tikuláris érdekek, a szektásodás jutottak ér- 
vényre, Harrison ezt is kétségbe vonta. A je- 
lentős számú szolidaritássztrájk mellett azt 
a statisztikai tényt is felhasználta, hogy a 
szakszervezetek taglétszámának változatlanul 
maradásával, időnkénti növekedésével együtt 
csökkent a szakszervezetek száma: vagyis e 
szakaszban is tovább folytatódott az egysége- 
sedés, a szakszervezetek összeolvadásának rég- 
óta tartó tendenciája. 


Végül a hozzászólások következő köre ,.fe- 
lelős" munkáspárti képviselők tollából szár- 
mazik. Érdekes, az , első fordulóban? meg- 
szólaló Stan Newens harlowi képviselő job- 
bára Hobsbawmnak adott igazat, és azt hang- 
súlyozta, hogy a bérharcok önmagukban eleve 
nem vezethetnek eredményre. Másfelől azok- 
kal értett egyet, akik felvetették, hogy Jones- 
Scanlon után már egy új korszak kezdődött, 
amelyre esetleg már a Duffy-típusú, " újra 
jobbra húzó emberek térhódítása léhet a jel- 


lemző. (62. o.) (Ez azonban így nem követ- 
kezett be.) 

A vita első szakaszára Hobsbawm mintegy 
másfél évvel a kérdéses előadás után - már 
a választás után - adott választ, de mégis azt 
hangsúlyozva, hogy a vitát még korai lenne 
lezárni. Természetesen, Hobsbawm nem me- 
hetett el szó nélkül az új jelenségek, az 1979-es 
választás mellett, s ennek nyomán hangsú- 
lyozta: hogy az előrehaladás elakadt-e, már 
nem ís kérdés, az a kérdés, hol van az ebből 
kivezető út. A válság jelenségeit Hobsbawm 
e válaszában négy pontban összegezte: a vá- 
lasztási szavazatok visszaesése, a párttagok 
létszámának csökkenése, a szakszervezetek 
elfordulása a Munkáspárttól, ami megmutat- 
kozik a politikai járulékok megtagadásában is. 
A választási statisztika alapján megállapította, 
hogy a szakszervezeti tagoknak mintegy har- 
mada szavazott a torikra. 

Hobsbawm mindemellett több vonatko- 
zásban igazat adott a baloldi]i kritikusoknak, 
s a baloldal előretörésének jelenségeit ugyan- 
csak öt pontban foglalta össze (ebből kiemel- 
ten beszélt a szakszervezeti radikalizálódás- 
ról, s a jelentős 1970-1974-es eredmények- 
ről). Ennek nyomán készségesen elismerte: 
a régi jobboldal valóban kiszorult a Munkás- 
pártból, s a baloldal élére teljesen új emberek 
kerültek, sőt , a szocialisták és kommunisták 
együttműködése sok év óta jobb, mint va- 
laha is volt". (66. o.) De a kedvező jelensé- 
geknek mindjárt rámutatott az árnyoldalára 
is: a Munkáspárt egyéni taglétszáma ijesztően 
alacsony (300 000), s a különféle szélsőbal- 
oldali csoportosulások, illetőleg a kommunista 
párt taglétszáma sem nő. 

A szakszervezeti kérdéseket illetően Hobs- 
bawm elismerte a , militáns"? hangulatot, sőt 
megállapította, ez annak ellenére mutatkozik, 
hogy napjainkban a szakszervezeti tagság 
4099-a már fehérgalléros. Eredményként 
könyvelte el a nők beáramlását is. Ugyan- 
akkor hangsúlyozta: messzemenően beiga- 
zolódott, hogy csupán a bérharcokból nem nő 
ki alternatív stratégia és politikai siker; eny- 
nyiben ismét beigazolódtak a régi szindika- 
lista koncepciók korlátai. A belső szektásodás 
bekövetkezését továbbra is megvizsgálandó- 
nak tartotta. Veszélyt látott viszont abban a 
szakszervezeti, speciálisan az angol munkás- 
mozgalomban régi hagyományra visszatekintő 
szemléletben, amely abból indul ki, hogy a 
kapitalizmus , örök életű", s ezért csak a ha- 
gyományos bérharcokra szűkíti tevékeny- 
ségét. Megint más oldalról közelítve meg a 


problémát, Hobsbawm mint , a régi gárda? 
sokat tapasztalt tagja megjegyezte, hogy ő már 
sok pártot, kitűnő vezetőt és pártprogramot 
látott, amelyek mégsem tudták magukkal 
ragadni a tömegeket, éppen ezért azt tartja 
valóban alapkérdésnek, hogy ezek az élcsapa- 
tok milyen mértékben és hogyan tudják a tö- 
megeket magukkal ragadni. 

A kötet következő, második láncszeme 1980 
júliusából való, s Tony Benn és Hobsbawm 
párbeszédét tartalmazza, amely a londoni 
egyetemen zajlott le ugyanezen kérdésekről. 
(Az interjú magyarul is megjelent. Lásd: 
A nemzetközi munkásmozgalom történetéből. 
Évkönyv, 1982.) 

Végül a kötet harmadik részében közzétett 
nyolc hozzászólás eleve e kötet számára ké- 
szült, felkérésre, 1980 ősze és 1981 májusa kö- 
zött. A nyolc szerző között vannak ismert fe- 
lelős szakszervezeti vezetők, egyetemi pro- 
fesszorok és a kommunisták mellett más 
,, Szélba!?" szellemi áramlatok képviselői is. 
Ami a , szélbal" jelzőt illeti, ezt jól személye- 
síti meg többek között Steve Jefferys, aki 
korábban a Chrysler gyárban volt üzemi 
bizalmi, jelenleg az újságírók szakszervezeté- 
nek munkatársa, s ugyanakkor a Socialist 
Workers Party tagja. Jefferys több objektív 
folyamatra mutatott rá, érdekes statisztikát 
mellékelt, de végkicsengésében azt hang- 
súlyozta, hogy a Munkáspárt csakúgy, mint 
a kommunisták, túlságosan , belemerevedik" 
a puszta részletharcokba, emiatt átfogó tá- 
madó akciókat sürgetett. Jefferys az 1974-es 
sikerhez is ilyen értelemben fűzött kritikai 
észrevételeket. Nem kevésbé érdekes a New 
Left Review egyik szerkesztőjének, R. Black- 
burnnek a cikke, aki széles nemzetközi elem- 
zés alapján állapította meg a baloldal ne- 
hézségeinek okát, egyetemességét. Ugyanitt 
Blackburn rámutatott, hogy a marxista szel- 
lemi irányzatok jobban megerősödtek, mint 
valaha (ezt Thatcher maga is fájdalmasan 
elismerte), csakhogy ez a marxista térhódítás 
inkább az egyetemeken következett be, s így 
nem vált belőle olyan határozott és támadó 
ellenkultúra, mint az 1930-as években. 

Szakszervezeti vezetők közül kettőt szó- 
laltatunk meg: Bob Wright az egyik legna- 
gyobb szakszervezetnek, a gépipari munkáso- 
kénak a főtitkárhelyettese, azt hangsúlyozta, 
hogy a Munkáspártnak kétfélék a tradíciói, 
s Wright igen élesen támadta a megalkuvó, 
jobboldali tradíciókat, hangsúlyozva, hogy az 
1979-es vereségben is mekkora szerepet ját- 
szott a Callaghan-kormány gazdaságpoliti- 

kája. Az 1974-es toribuktatás , hőse"? és 
a legnagyobb szakszervezetnek, a szállítómun- 
kásokénak azóta nyugalomba vonult főtitkára, 
Jack Jones, megállapította: a jobbratolódás 
kétségbevonhatatlan tény, de szerinte ebben 
éppen a mass mediának, a sajtónak és a tv-nek 
nagy a felelőssége. Wrighthoz hasonlóan alá- 
húzta az angol társadalom szociális ellent- 
mondásainak növekedését, s a munkáspárti 
vezetés 1960-1970-es éveinek negatív mér- 
legét, defetizmusát is, ami súlyos következ- 
ményekkel járt. Vagyis Jones, Wright és a 
,, sSzélba!?" egyaránt olyan offenzív politikát 
követelt, amely kivezet a válságból. 

A vita harmadik évében, 1981 tavaszán a 
zárócikkben ismét Hobsbawm összegezte a 
tanulságot. Megjegyezte, hogy a vita egyfelől 
sokkal nagyobb érdeklődést keltett, mint gon- 
dolta, kétségtelen, hogy maga a válság is mé- 
lyebb, mint annak idején hitték. Hangsúlyozta, 
hogy míg Európa számos országában demok- 
ratikus fejlődésre tesznek kísérletet, Anglia 
a reakció egyik pillérévé vált. A válaszhoz 
pedig a szakszervezetek és a Munkáspárt kö- 
zötti összhang sem lenne elégséges, az egész 

Munkáspártot kell lendületbe hozni, politikai 
síkon kell a választ megtalálni. A szakszerve- 
zeti megoldás kevés, és mintegy az 1983-as 
vereséget előrejelezve hangsúlyozta a többi 
réteg, nők, fiatalok, bizonyos régiók megnye- 
résének fontosságát. Igazat adott azoknak, akik 
a jelen válságban nagy szerepet tulajdonítanak 
a csalódásoknak Anglián belül, de rajta kívül 
is. Éppen ezért - hangoztatta - nem támasz- 
kodhatnak sémákra, ha a tömegek támoga- 
tását ismét meg akarják szerezni; nem sürget- 
hetik az államosításokat, ahogy 40 évvel ez- 
előtt, amikor még az angol körülmények kö- 
zött is vannak az ilyen államosításoknak gaz- 
dasági, politikai, szociális hátulütői, ezzel 
ugyancsak számolni kell. Hobsbawm mind- 
ebből távolról sem valamiféle , vissza a 19. 
századi liberalizmushoz?  következtetéseket 
szűrt le, hanem a szocialista, marxi vizsgáló- 
dások fontosságát hangsúlyozta, amihez a 
zárócikkében több vonatkozásban érdekes 
részleteredményeket, tanácsokat, adalékokat 
fűzött. 

PE3FOME 


Koponm, Muxaj 


POXAEHUE HAPOZHOÚ AJEMOKPATU UH B BEHTFPUH 
BHELIHUE VI BHYTPEHHUE YCIOBMA OBIUHECTBEHHOrO 
NPEOBPAZOBAHUHA 


B craTbe paCcMaTPHBaAeTCA H aAHaJIH3HDVETCH VOŐPAZOBAHHE BHEIIHUHX H BHYTPEHHHX 
YCJIIOBHII HApPOJIHO-JEMOKDPAÁATHUECCKOI peBosrronHu. B HepBOM 4HACTH Pa3ŐHDAaIOTCA 
IHOJTOKHTEIbBHHBIE H OTDPHIIATCJIDHBI€ JEJEMEHTBI BHEIIIHHX OŐCTOATEJIDETB H YCJIO- 
Buü. IIlaeTcA OŐ30p HMeBIMIE€H OŐBEKRTHBHO BCHOMOTATEJIBHYIÓ POJIb MexXI1yHapo-IHOH 
AHTH(ÓhalUHCTCKOM ŐODPBŐBI, ;IEFITEJIDHOCTH JEMOKDATHHECKOM KOAJIHUHHH BEJIHKHX 
HepX:aB, OCBOŐOZIHTEJBHON po COBETCKOTO Colo3a, HTO OZHAUAJIO HaHŐosiee cy- 
IHECTBEHHBIH JICMEHT B COSZTAHHIH ŐJIATOHDHATCTBYIYITHX BHEIIHHX OŐCTOATESIBCTB 
AAA HApO/IHO-JeMOKpaTHuUeCKkot BeHrpunt. CpPejiH TOPMOSZAIIHX, HEŐJIATONDHATIHBIX 
BHCHIHUX OŐCTOATEJIBCTB ABTOD IIDE:K-I€ BCerO YKAZ3BIBAET Ha OKKYIIAOHHIO BeHFPHH 
THT.IepORCKOli TepMaHHEeli, po-Ib e€ BOCHHOH, JMHILJIOMATHUECKOI JEATECIBHOCTH, C 
TOUKH 3PEHHA TOTFTO, KAK OHA BOCHPDEHATCTBOBA IIA BBIXO-TY BEHTFPHH H3 haiHCTCKOTO 
COIO03a H H3 MHDPOBOH BOHHBbI. 

B csexyioimtet 4HAacTH ABTOP PACCMATPHRBACT TE MEAULYHAPOZIHBIE HODMBI, KOTO- 
Ptle ŐBLVIH HMPEJHHCAHBI MOJHTIHKROM AHTMÓALIHETCKHX jlep:KAaB-HOŐECTHTEJI b HILL IO- 
ŐCZKEHHBIM CTPDAHAM, B TOM úHC-IeE H BeEHTPHM, B KAHECTBE YCIOBHH HMDPDEKPAIIEHH A 
BOCHHBIX JEHCTBIH, JOCTIGKEHHA HEPeMHDPHA. ÁBTOP PACCMATPDHBACT HOSIHTHKRVY €0- 
BETCKOIH apMHH HO OTHOLHEHATO K HACeC-IEHHIO OCBOŐOIK-IEHHbIX TEDPHTODHA, IIO OT- 
HOLHCHHIOÓ K YKHUPDCACICHHAM H ŐVILYIILHHM DYKOBOJTAIHHM OpraHaM. 

B JAaJbHeÜinHeM paCCMAaTDHBACTCA PAZBEPTBIBAHHE BHYTPCHHHX VYCSIORNHÁH Ha- 
PO-UIO-JEMOKPDATHHECKOTOÓO HPEGŐDAZOBAHHA CTPAHBI. ÁBTODP aHaJI H3HpyeT KpaX XOp- 
THUCTCKOŐH BOCHHOH HOLTHTHGM, HACTYIIHBINN RK 0cern 19-44 TO-ta, KPH3HC BCcero pe- 
JKHMA TIOJI BJIHAHHEM BOCHHBIX FHOpa-KeHHIt. IIDOTHBOCTOAIUHEe PEeRKHMY HADTHH H 
OPTAHHZANHH CIME 0 OCBOŐOKJECHHA HAHAIH ŐOPBŐY NPOTHB IOJIHTHKUH BOIHHI, 
3a BOCCTAHOBLICHHE HAHHOHAJIPHOK HE3ABHCHMOCTH. O/IHAKO 3TO ŐOpbőa IHpPHHecsIa 
ONLYTHMBIE Pe3y-ILBTATBI JHUIbD HOCIE BOCHHOTO OCBOŐOHUICHHA, KOT/JAa AHTHÓALIHCT- 
CKHE HADOJTHBIE CH.IBI Y-KEe JFETASIDHO, HOZ DYROBO-TCETBOM KOMMYHHCTOB CO3/IA.IH 
CIIOCOŐHBIII K DYKOBOJCTRY CTPAHOH DPOHT BEHFEPCKOI HALNHOHAJIBHON HEe3ABHCH- 
MOCTH H C YCIIEXOM FICEHCTBOBALII B HHTEDECAX BBIXO-TA H3 FUTJIEDOBEKOŐI KOaA.IHIIHH H 
HepexXxo la Ha CTODOHY JJEMOKDPATHUTECKHXA HANA. T0-EeeTb, TOTV;-la, ROTIAa CYŐBEKTHB- 
HbIE (haKTODBI HANHOHAIDHOTO, PEBO-HOUHOHHOTO KDPDHZUCA HOZJIHALIHCb Ha YDOBEHb, 
HEOŐNXOLTHMBIH -LA YECNEIHHOTO BE-IEHHA ŐOPDBŐDI. 

LIEPBBIM ŐOG-IBÍNHM Pe3yIDTATOM HAPDO.IHO-JEMOKDATHUECKOI PEBOSUOIIMI ŐBIJI0 
COSULHHE BpeMentHoro HANMNHOHAIPBHOTO coőpaHnHna 21 JekaőpAa 1944 roja, 3aTeM, 
Ha €C.IE/LYIÓHUI -IEHL BEIŐDANHOE JTHM HAHHOHAJIBHBIM CoŐpatiHeM BpeMCHHO€e Ha- 
IHOHATBHOEC II DABHTELIBETBŐ. HOBAaA, HADPO:THO-IEMOKDATHUECKASI B.HACTb BbiBeJIa 
BeHrFpPHIO H3 halllHCTCKOH KOGAJIHILHH HO HANPABIIA HO HYTH HADO-HO-JEMOKpPATH- 
HECKOTFTO IPEOGŐPAZOBAHHA, TEeM CaAMHM B KII3HH BEHTEDCKOTO Hapoja HaAacTYIIHJa 
peutakúnas nepemena. 21-22 Jaekaőpa 1944 rosa, coszanune BpeMenHoro Hann- 

OHaJIBHOTO COŐPAHHA H HDPDABHTEJIBCTBA C HOJHBIM IDABOM MOXKHO CHHTATb JIHEeM 
POXICHHA BEHTepCKOŐH HApOJHOM HEMOKpPATHH, HAHAJIOM PEeBOJTOLHOHHOTO HpeOŐ- 
PAZ3OBAHHA CTDPAHBI. 


Ca6o, BanuHrT 


KPAX CEKTAHTCKOU NYHUM UV HOBAA 
BOZMOXKHOCTb 

COLJMAJIHCTHÚECKOÜL KOHCONUJALI HM. 
(NONYTUKA BFIT C JETA 1955 TOZA 

AO VIONBCKOTO 3ACEJAHUA LIEHTPAJIDBHOrO 
PYKOBOACTBA 

B 1956 rOZMyY) 


MapTOBCKRHE H alIpeJIbCkHe peileHHA 1955 roja, BIIHECCeHHHIe I[EHTPA.IBHBIM PVKO- 
BOJCTBOM BIIT, cozJa IH CeKTAHTCKHŐ HMHOBODOT B HOSTHTHHKEÉe HapTrHH. BpPe1HBIe T0- 
CJIEACTBHA 3TOTO HOBODOTA HDOABHJIHCb HE BO BCeX OŐJIACTAX H He cpagy. MesTre.1b- 
HOCTb IIADTHÜÚHBHIX OPraHH3ZanHŐ BO MHOTHX OŐJACTAX :KH3HH AKTHBH3HDPOBAJMCb 
BO BTODOH HoJoBHHe 1955 roja. B 3KOHOMHYUECKOH XH3HH TAKKE MOZYKHO ŐDBLIO 3a- 
MEeTHTb HEKOTODHIÁ MONbeM. OTHOBPeMeéHHO C HOBBIM HDOFIB.TEHHEM CTADRIX CEKTAHT- 
CKHX METOHOB pOjkKJIaAJIHCb H PeIMICHHA, YKKAZHIBAIIHHE IODPDOTY BrIepeJX. OTPHIUATE€e.1b- 
Hble HOCJIEACTBHA CEKTAHTCKOTO IHOBODOTAÁ HNHDPOABIHIHEB BO BCEeH MOJIHROTE TOSIRKO 
BecHott 1956 roga, rocse XX csesna KIICC. 

Ha MapTOBCKOM 3acegaHuH 1956 rosta IleHTDPaJbHOoe PYKOBO-ICTBO HarIpaBHJO 
BHHMAaHHe Ha ONHŐKH IIADPTHÜŰHOTO DYKOBOJCTBa. IIeEHTDPA-IBHOC PYKOBOJCTRO IIDH- 
3BAJIO K CKODCeHILIeH JHKBHAANHH O MOCACAICTBHII HADVIUEHHI 3AKOHHOCTH, -IOIIV- 
IHEHHBIX B KoHUe 1940—Hasaje 1950 TFOJOB, K 34ABEPIIEHHIKN PeAŐHAHMTAMMII. 
IIleHrTpa:1bHOo€e PYKOBOACTBO TPEŐOBaAJIO HPOBECTM B :KUH3HD VDOKH XX cse3zra KIICC 
BEeCTH HOCAECMNOBATEJIBHYIÓ ŐODBŐV Kak C IIDABBIMH, TAK H C CCEKTAHTCKHMH, JIOTMA- 
THUECCKHMH B3rJIAJAMM. OJHAKO PaKkOIUÚUH H ero TPVIIIIA ŐBUTH HECIIOCOŐHBI PEMNIMHTb 
3TH 3aJAaUH H HEH3MEHHO CTPDEMHJIHCb K 3ATYIIICEBAHIIK) IHDEOKHUHX OIIHŐOKR. J3ara IHbie 
HMIEDHAaJIHCTHUCCKHE KDVYTH, BHYTPEHHHE KOHTDDPEBOSTIOTHOHHBI€ CHSIBI HCIIOJTb530- 
BaJIH  COSZJIABINYIOCA CHTVAHNHHIO IIA BBICTYIIEHHA IIDOTHB COIIHAJHCTHUECKOTO 
cTpos. Dpynrra Hmpe Hana NnoJ IOZVHroM X.X cpe3na, MHOJnx JJOZYHTOM MCIIPaABJIEHHA 
OLIHŐOK BBICTYIIHJIA MHDPDOTHB DYKOBOJXCTBAa HAapTHH. Bce Ő6OSJIDINYIO NOTIEPÍRRY Ha- 
XOJHa 3Ta rpyIlrlia B pAJaX UJICHOB HApTHH. OTHAKO HCTHHHOH MEJIBIÓ ATOM TDYITII bi 
ŐBLTO KOPCHHO€ cpefODMHDOBAHHE) CTPOZR. 

HioJIbckoe 3acegaHHne 1956 rona ŐBUIO BAX:KHRBIM 3TANOM B NHOJIHTHHECKOM pa3- 
BUTHH MaprTHH HocsZe HioHA 1953 rona. Ha HIOCABCKOM 3acedaHHH 1956 roga PakoniH 
ŐbIJI CHAT C IIOCTaA IEPBOTO CeKpeTapA, OTOZ3BAH 43 [osznrőropo, B IIOSIHTŐIODO ŐHniJo 
HZŐDPAHO MHOTO paHe€ OTCTABJITEHHBIX IMADTHÜHBIX DVKOBONHHTEJEeÜŐH, B TOM HHCJIEe 
Hon Kanap. Ha 3acenaHHH ŐbLI OCY-KI€EH CEKTAHTCKHÁ IOBODOT Mapra 1955 roga, 
3a7JA4H IMADPTHH ŐBUIH ONDEeNEeJTEHBI MOT 3HAKOM ŐODBŐBI Ha JBa bponra. IleHyM Jad 
IIDABHIIBHYIO HporpaMMmy. IIlporpaMMa COOTBeTCTBOBaJIa TOMYV, HTOŐBI OŐHOBJICEHHOEC 
HADPDTHÜŰHO€ pYKOBOHCTBO CILJIOTH.TO 3INODPOBBIE CHJIBI HADTHH H BCTYIIHJIO ŐBI Ha TaKkOtt 
IIYTB, KOTODHIH Be/MeT K JHKBHNHANHH HOJIHTHUECKOTO KDH3HCa, K KOHCOJHIAIIHH 
COIIHAJIHCTHHECKOTO CTDOA. ONHAKO BBICTYIIJIEHHE KOHTDDPEBOJTIOHHHOHHBIX CHJI IIO- 
MelllaJI0 peaJIH3AHHH 3TOK HDOTDAMMEBI. Ötepetb BbITIOTHEHHA MIOJBCKHX pemeHnü, 
NeTaIDHON BEIDAŐOTKH HOBOZ JIHHHH, PAZBEDTBIBAHHA ŐODPDBŐLI Ha HMBa ÖDPOHTA IIO- 
HOLA TOJIDBKO B COBEepINHeEHHO HOROÜ CHTYAHIHH, HMOCII€ DAZ3TDPOMA KOHTDDPeBO- 
IMIOHHH. 

Benenn, A hona 


NONYTUKA B OBACTU XOZAÜCTBOBAHUMA 
PABOUEÜ CHNnoli 

V! HATUIbIB CEJIDCKOXOZAMCTBEHHOro 
HACENEHHA 

B NPOMbILINEHHOCTb B HAUAJIE NEPYOJA 
3KCTEHCUBHOŰL VHAYCTPUYAJIH3ALIMM 
(1949-1953) 


C KOHUAa COPOKOBBIX TOJOB, C HatlaJla COLHASIHCTHUECCKOH HHNYCTPHAJIH3AIIHH DA3BH- 
THE IDOMBIIIIJICHHOCTH B BEHTDHH YCKOPDHJIOC5B. ONHHM M3 TJIABHBIX HCTOHHHKOB pO- 
CTA ŐBLIO ŐBICTDPO€ YBEe.IHHEHME HHCJIA 3AHATBIX B IMDOMBIIIJISEHHOCTH. 9TO COOTBEeT- 
CTBOBAJIO 3KOHOMHUECCKOH IIOJIHTHKEe, KOTODYIÓ HPOBOJMHJIa BeHrepckaA HapTHA Tpy- 
nauuxca (BIIT) c KolslIia COPOKOBHX FOJOB. BHIpPaŐOTAHHEBle TOTNAa XOZAÁCTBEHHEIE 
IIJIAHBI OZKIHIAJIH ŐBICTPBHIII POCT HHC-IA 3AHATBIX B HMDOMBIHIJIEHHOCTH (TFJIABHBIM 06- 
pa3OM, pAŐOHHX), B HEepBYyIO OYyepeHb, OT HarIJIBIBA B HMDOMBIIILIEHHOCTb CeJIBCKO- 
XOZAHCTBEHHOTO HACeJICEHHA. JTH OZKHIAHHA HMEJIH ION COŐOH peaJIbHYIO OCHOBY, 
IHOCKOJIBKy B BEeHTPHH H B CepeMHHe XX Beka ŐbLIAa 3HAUHTEJIBHOH arpapHas repe- 
HaCeJJEHHOCTBb. JIÍHKBHIAUHA ee Hocsie 1949 rona NMaJla BOZMOXMHOCTb YHHUTOXXHTB 
TSIABHEHIIHEe AKTODH COIIHAJIDBHONK HarIpAKEHHOCTH B BEHTEpCKOM OŐIMIEeCTBe TOrO 
BpeMeHH. ONHAKO HepCNIeEKTHBIIBI€ JKOHOMHUECCKHE IIJIAHBI BEIJIBHHYSIH II€JIBIO He- 
PeaJIBHO ŐBICTPO€ pa3BHTHE C TOHRH 3DPEHHA TEeMIIOB pocra. 

B 1949-1953 TOJABI HAIISIBIB CeJIBCKOXOZAÜÁCTBEHHOTO HAaCeJICEHHA B IIDOMBIIIJI€eH- 
HOCTb HOCHJI MaCCOBBIIit xapakrep : 360 000 ueJIOBeK HOKHHYJIO CéJIBCKO€ XOZAHCTBO. 
IIPHUHHHBI VKXOHA 43 HEpeBHIH MOTYT ŐBITB CBEJEHHI B /IBa THIIa. 

1. JIO3HTHBHAA, CBAZ3BIBAJOMAA PAŐOHYIO CHJIYI POJIb HMHDOMBIIUJIEHHOCTM. 9TO IHpo- 
ABIIAJIOCb B CSIYyHae TeX ATDADHBIX IIDOJIEeTAPHEeB H MeJIDHAHIIHHX COŐCTBEHHHRKOB, KO- 
TODBI€ H B KOHLIE 40-HX TO/IOB ŐBLIH ŐEZDAŐOTHBIMH HJIH 3AHATOCTB KOTODBIX HaXO- 
NH.IaACb Ha HU3ZKOM YpPOBHe. 

2. cHerarTHBHO€ OCBOŐO:KIEHHE paőoyek CHABD. JTO ABJICHHE ŐB5IJIO BEHI3BAHO YXYII- 
IIAJOLHMHCA YCJIOBHAMH IDOHZBONCTBA B CeJIBCKOM XOZAHCTBE MH IHMODPTAIIHMHCA 
HKHZHEHHBHIMH OŐCTOATCE-IDCTBAMAN MH BCTPEeYHAaSIOCb B pA3:IHHHHIX CJIOAX KDeCTBAHCTBAa., 
HarJIHB CeéeJIBCKOXOZÍTHCTBEHHOTO HACECJECHHA B IIDOMBIIIIJIEHHOCTBb Bb5I3BAJI 3Ha- 
UHTEJIDHYIO BOJHY MHFDAIHUM M3 CEJIBCKOXOZACTBEHHBIX MEeCTHOCTeM, B IIepByIO 
oyepenb, c Benrepckof! HH3MEHHOCTH, B Te OŐJIACTH, TIe NHDOHCXONKJIA HHNYCTDH- 
a. 1HZ3AHHA. JTO, C OIHOX CTOPDOHH, HNHDOABIATOCB B ODMEe OKOHYHATCJIBHOTO repece- 
JEHHA OJHOI HACTH HACCSICHHA, C IDPYTOII CTODOHBI, B OTDOMHOM pocTe uicJsa sxiojeH, 
PAŐOTAIOIIHX B TODOHCe H FKHBYINHHX B JepeBHe. 


Kupuunep, Bena 
AHMCKYCCUM O NONUYTHUECKOÚ NYHUU B PYKOBOJACTBE 
KrIB (AHBAPb—CEHTABPb 1928 TOJA) 


CTATBA paCCMATDHBACeT HDPOXONHBIIHE B pykoBogcrRne KIIB B AaHBape—cenrsaőpe 
1928 ro-ta IMHCKYCCHH, KOTODBI€ KaCAJIHCb OT;IE€-IBHBIX BOIIDOCOB IIOJIHTHUECCKOM JIH- 
HUHH HapTHH. Ha OCHOBC MHOTOUHMCSICEHHBIX paHee HEH3BECTHBIX H He AHAJIH3MDPOBAB- 
MHXCA HOKYMEHTOB ABTODP H3JAaraeT HNOZHUHH MDPDOTHBOCTOFILIHX CTODPOH, a TaK:Ke 
H TO, Ha KAkKkHe akTH OHH ONHpasIHCb, C KAKHMH OŐCTOSITEJIDCTBAMH, HIICOJIOTH3e- 
CKH-IIOJIHTHUECCKHMH COOCOŐDPAJXKEHHAMM ŐBIJIH CBAZ3AHBI. B CBA3H C 3THM paCKDBIBaeT- 
CA, HAIpPHMep, OTHOIIE€HHE K Pa3JIHUHBIM HANDPABJCEHHAM B OIOZMIIHOHHOM COIIH- 
AaJ1-JeEMOKDATHUHECKOM IBH:keHHH. B craTbe HNaeTCA OTBET H HA TO, KAaK BCTAaJI BOIIDOC 
0 pa3pbiIBe COIIHAJI-HEMOKDATHUECKOH HApPTHH, H 0 TOM, HoueMy IK He cuHrasi 0€c- 

JAŐJEHHE IIPOCOIOZHOTO JIBHGKEHHA TIYŐOKHM KDH3Z3HCOM BEéEHTEDCKOTO paőosero 
NBIGKEHHA. 

B craTbe V/eJIAEeTCA BHHMAHHE HOZHIIHH, CBAZAHHOH C XAPAKTEpPOM COLHAJI-1€- 
MOKpaTHUECCKOH HADTHH, C ONpeJeJIeEHHEM €e€ RAK COLIHAJI-PALUHCTCKOH HJIH OTIITOZI- 
UHHOHHOÜ HAPTHH. PaccMaTPHBACeTCA, KaK IDOAB.IAETCA B TOJIKOBAHHH BRHII Bar.1 AJ 
Ha COIIHaJT-JIHŐepaJbHEI XapakTep 3TOH tHHapTHH. CTATLA paCCMaTPHBAaeT H pa3-IH- 
UHA BO B3rTJA/IAX TIIDH XADAKTEDHCTHKE KOHTDDEBOJHOIHHOHHOTO COJCpPAHHA DerKH- 
Ma Xopr—bBerJseHa.  [lerTa-IBHO pazŐőHpaeTcA B CTATbe CO-Iep:KaHHe JOZ3yHra pecnyő- 
JIIHIKH, KOTODH c HIOJIA 1926 roja paccMaTPHBAeTCA KAK COŐHDATCJIDHHÜ JIOZYHT, 
ABJIABIIHÁCA PANHKAJIBHBIM TPEŐOBAHHEM, HO HEHOCDEACTBEHHO He HaripaBJIeHHHIit 
Ha CO3/IAHHEe HHDOJIeTADPCKOÜ JIEMOKDATHH. PACCMATDHBAIOTCA H OHECHHBAIOTCA B3T.1- 
NB BRII, CBA3AHHHIE C pPeBOSOLHEeH : BOZMO:KHa JIH B ŐV-AYIHEM H3OIHDOBAHHAaA pe- 
BOJTOUHHÁA, CUHTATb JIM IDOTHBOCTOALUHÍI 3TOMY B3rJIAJI B3TJIA-IOM, HMEIJIUHM TPOLI- 
KHCTCKVIO OKpacgy. CTATLDA HZ3-JATAET COBCIHMAHHE IIO JTOMY BOIIDPOCY, KOTOPO€ CO- 
crToanJocb 12 aBrycra 1928 roja B CekperapHare KOMHHTepHa, H HNHO3ZHHUHH HHpeJcra- 
Buresreitt KoMwHHepHa. ABTOp oŐpanaeT BHHMaHHe Ha TO, 4TO BOZ3HHKJIA HEOŐXOJH- 
MOCTb Co3bIBa II csesga KIIB. 


Mihály Korom 


NAISSANCE DE LA DÉMOCRATIE POPULAIRE HONGROISE. 


CONDITIONS EXTÉRIEURES ET INTÉRIEURES 
DE LA TRANSFORMATION SOCIALE 


L"étude analyse la création des conditions préalables extérieures et intérieures de la transfor- 
mation révolutionnaire démocratigue populaire hongroise et le départ de la révolution dé- 
mocratigue populaire. La premiére partie présente les éléments a effets positifs et négatifs des 
circonstances et conditions extérieures et leur mouvement agissant Pun sur Vautre. Elle s"étend 
sur Factivité de la coalition des puissances démocratigues aidant objectivement la lutte anti- 
fasciste internationale, sur le róle libérateur de PUnion Soviétigue gui représentait Vélément 
essentiel des conditions extérieures favorables pour créer la Hongrie démocratigue populaire. 
Des conditions extérieures défavorables faisant obstacle, elle examine avant tout Factivité d"occu- 
pation, le grand róle de la force militaire, diplomatigue etc. de VAllemagne hitlérienne du point 
de vue comment ceux-ci empéchérent la sortie de la Hongrie de Valliance fasciste et de la guerre 
mondiale. 

La partie suiívante analyse les prescriptions internationales gue la politigue des grandes 
puissances antifascistes — gui avaient vaincu — imposait aux pays perdants, ainsi a la Hongrie, 
comme conditions de cesser la guerre et obtenir un armistice. Elle montre la politigue des ar- 
mées soviétigues arrivées en Hongrie a Pégard de la population, des institutions et les futurs or- 
ganismes dirigeants des territoires libérés. 

La suite de Vétude présente le dégagement des conditions intérieures de la transformation 
démocratigue populaire. Elle examine la faillite de la politigue de guerre horthyste, puis la crise 
de tout le systéme, arrivée en automne 1944, sous Feffet des défaites militaires. Les partis et 
organisations opposés au régime ont déjá commencé leurs luttes avant la libération contre la po- 
litigue bellíciste, pour reprendre Vindépendance nationale. Cette lutte cependant na apporté 
de plus grand résultat gufaprés le commencement de la libération militaire, lorsgue les forces 
populaires antifascistes, sorties de Fillégalité, crétérent aussi légalement, sous la direction des 
communistes, le Front National döIndépendance Hongrois, capable de diriger aussi le pays 
et s"activer avec Ssuccés en faveur de la sortie de Valliance avec Hitler et du passage aux cőtés 
des nations démocratigues. C"est-á-díre lorsgue mémes les facteurs subjectifs de la crise na- 
tionale révolutionnaire établie s"étaicnt élevés au niveau nécessaire de mener avec succés 
la lutte. 

Le premier grand succés de la révolution démocratigue populaire fut la constitution de 
VAssemblée nationale provisoire le 21 décembre 1944, puis le lendemain celle du Gouverne- 
ment national provisoire. Le nouveau pouvoir démocratigue populaire fit sortir la Hongrie de la 
coalition fasciste et partir inmédiatement sur la voie de la transformation démocratigue popu- 
laire. Par lá, il amena un changement décisif dans la vie du peuple hongrois. Nous pouvons donc 
considérer á juste titre les 21 et 22 décembre 1944, la création de VAssemblée nationale et du 
Gouvernement provisoires comme les jours de naissance de la démocratie populaire hongroise. 


233 


Bálint Szabó 


FAILLITE DE LA LIGNE SECTAIRE ET LA NOUVELLE 
POSSIBILITÉ DE LA CONSOLIDATION SOCIALISTE. 
(POLITIGUE DU PTH DE L ÉTÉ 1955 

Á LA SESSION DE JUILLET 1956 DU COMITÉ CENTRAL) 


Les résolutions de mars et avril 1955 du Comité Central du PTH provogutrent un tournant 
sectaire dans la politigue du parti. Les conséguences néfastes de ce tournant ne se présentérent 
pas dans tous les domaines et pas tout de suite. L/activité des organisations du parti se ranimait 
en la seconde moitié de 1955 dans nombreux domaines. Dans la vie économigue également, on 
a pu constater une certaine reprise. Des résolutions positives furent prises en méme temps gue 
les vieilles méthodes sectaires réapparaissaient. Les conséguences néfastes du tournant 
sectaire napparurent dans leur ensemble gufau printemps 1956, aprts le XXe Congrés du 
PCUS. 

La session de mars 1956 du Comité Central attira Pattention sur les fautes de la direction 
du parti. Elle insistait sur la liguidation des conséguences des violations de la loi commises á la 
fin des années guarante, au début des années cinguante, et terminer la réhabilitation. Elle de- 
mandait gue la direction du parti mette en valeur les enseignements du XXe Congrés du PCUS, 
méne une lutte conséguente á la fois contre les vues de droite et les conceptions sectaires, dog- 
matigues. Cependant Rákosi et son groupe étaient incapables daccomplir ces táches, ils s"effor- 
caient invariablement de camoufler les erreurs précédentes. Les cercles impérialistes occiden- 
taux, les forces contre-révolutionnaires intérieures profitérent de cette situation pour attaguer 
le régime. Cest le groupe d Imre Nagy gui put se dresser contre la direction du parti avec les 
slogans du XXe Congrés, pour corriger les fautes. Ce groupe trouvait de plus en plus djappui 
aussi parmi les membres du parti. Leur objectif réel était cependant de 4 réformer ? radicale- 
ment le systéme. 

La session de juillet 1956 du Comité Central fut une étape importante dans PFévolution 
politigue daprés juin 1953 du parti. La session releva Rákosi de sa fonction de premier secrétaire, 
rappela le du Bureau Politigue et y élut plusieurs dirigeants du parti auparavant mis á Vécart, 
notamment János Kádár. Elle condamna le tournant sectaire de mars 1955 et désigna les táches 
du parti sous le signe de la lutte sur deux fronts. La séance pléniétre donna un programme juste. 
Le programme était apte a ce gue la direction renouvelée du parti rassemble les forces saines du 
partiet sengage sur un chemin gui conduit § la liguidation de la crise politigue, á la consolida- 
tion de la crise politigue, a la consolidation du systéme socialiste. Or, Pattague des forces contre- 
révolutionnaires empéchait la réalisation du programme. La mise dá exécution des résolutions 
de juillet, Vélaboration en détail de la nouvelle ligne politigue, le dégagement de la lutte sur les 
deux fronts ne purent avoir lieu gue dans une situation toute nouvelle, aprés avoir infligé une 
défaite á la contre-révolution. 


Gyula Belényi 


POLITIGUE DÉCONOMIE DE LA MAIN DYOEUVRE 

ET LA MIGRATION DE LA POPULATION AGRICOLE DANS 
LINDUSTRIE AU DÉBUT DE LINDUSTRIALISATION EXTENSIVE 
(1949-1953) 


Dés la fin des années 40, du début de Pindustrialisation socialiste, le développement de Pin- 
dustrie s"est accéléré en Hongrie. Une des principales sources de la croissance fut PFaugmenta- 
tion rapide de Vemploi dans Pindustrie. Ceci était conforme a la politigue économigue du Parti 
des Travailleurs Hongrois (PTH), suivie depuis la fin des années guarante. Les plans économi- 
gues élaborés alors attendaient Paugmentation rapide des travailleurs industriels (surtout des 
ouvriers) de Vaffluence de la population agricole vers Vindustrie. Cette attente avait une base 
réelle, étant donné gue le surpeuplement agraire a été considérable en Hongrie aussi au milieu 

du X£e siécle. La disparition de celui-ci — et du chőmage — aprés 1949 permit la liguidation 
des tensions sociales les plus fondamentales dans la société hongroise de Pépogue. Cependant 
les plans économigucs a termes moyens ont fixé comme objectif une croissance rapide, irréelle 
du point de vue du rythme de celle-ci. 

Entre I949 et 1953 Vaffluence de la population agricole vers Pindustrie fut trés massive: 
360 000 personnes ont guitté Vagriculture. Les raisons de cette migration furent de deux sortes : 
1. Le rőle edfattache de main d"oeuvre positiver de Pindustrie. Ceci se fit valoir dans le cas 
des prolétaires agrariens et des propriétaires de lopins de terre gui étaient des chőmeurs ou peu 
employés aussi á la fin des années 40. 2. $ Libération de main d oeuvre, négative s. Ceci fut 
provogué par les conditions de production et de vie svaggravant parmi les diverses couches de 
la paysannerie. 

L"affluence de la population agraire vers Pindustrie fut considérable, ayant provogué méme 
une vague de migration des territoires agricoles, surtout de VAlföld, la plaine, vers les territoires 
s"industrialisantes. Ceci s"est manifesté dune part sous forme d"exode rural de la population, 
d autre part de Vaugmentation vertigineuse du nombre de ceux gui faisaient la navette entre 
eur domicile et leurs lieux de travail. 


Béla Kírschner 

DISCUSSIONS SUR LES GUESTIONS DE LA LIGNE POLITIGUE 
A LA DIRECTION DU PCH 

(DE JANVIER A SEPTEMBRE 1928) 


L"étude expose les discussions a la direction du PCH entre janvier et septembre 1928, discussions 
gui touchaient certaines guestions de la ligne politigue. Sur la base de nombreux documents in- 
connus et non analysés jusgulici elle fait connaitre les positions opposées, sur guels faits celles-ci 
se basaient, guelles étaient les circonstances, les réflexions idéologigues et politigues avec les- 
guelles elles étaient en rapport. A ce propos se découvre par exemple le rapport avec les diverses 
tendances du mouvement socialdémocrate d"opposition. Mais aussi ce guétaient les arguments 
sur la base desguels la majorité du CC refusa gue Son organisme de couverture, le PSOH 
remplisse, comme avant 1926, le rőle du elieu de rassemblement des éléments ouvriers de 
gauche :. L"étude donne également la réponse a la guestion comment S"est posée celle de la scis- 
sion du parti socialdémocrate, c"est-4á-dire pourguoi le CC na pas considéré comme le point 
le plus bas du mouvement ouvrier VFaffaiblissement du mouvement syndical. 

L7étudc consacre de Vattention aussi aux positions concernant le caractére du parti socialdé- 
mocrate gui étaient en rapport avec Vévaluation socialfasciste ou oppositionnelle. (Elle examine 
comment la position concernant le caractére sociallibéral apparaissait dans la conception du 
PCH.) Elle s"étend aussi sur la aifférence de conceptions concernant la gualification du contenu 
contre-révolutionnaire du régime de Horthy — Bethlen. Elle fait connaitre en détail le contcnu 
du mot d ordre républicain interprété dés juillet 1926 comme un mot d"ordre général, étant 
une revendication radicale, mais gui ne tendait pas directement a la création dune démocratie 
prolétarienne. L"étude fait connaitre et apprécie également les conceptions du PCH a Végard 
de la révolution: si une révolution isolée était imaginatble dans Vavenir et si la conception opposée 
á ccla pouvait étre considérée comme ayant un aspect trotskyste. 

L7étude traite la conférence de 12 aoút 1928 du Komintern, tenue au Secrétariat na- 
tional Tchégue— Allemand, les diverses interventions, la position des représentant du Komin- 
tern liée á la nécessité de la convoguation du IIe Congrés du PCH. Enfin Vauteur signale gue le 
débat ne fut pas terminé par lá, ce ne fut gue la premiére phase aui a pris fin. 

RÉSUMÉS 


Mihály Korom 

THE BEGINNING OF HUNGARIAN PEOPLES 
DEMOCRACY. 

EXTERNAL AND INTERNAL CONDITIONS 
OF SOCIAL TRANSFORMATION 


The writer of the study analyzes the way of the establishment of external and internal conditions 
of the Hungarian peoples democratic revolutionary transformation and the beginning of the 
peoples democratic revolution. In the first part, the elements of the external circumstances and 
conditions which had positive or negative effects are shown, as well as the changes by which 
they influenced one another. The writer also deals with the objectively supporting activity of 
the international anti-Fascist struggle, the coalition of the democratic great powcrs, the role of 
the Soviet Union as liberator, which meant the most important element of favourable external 
conditions for the establishment of peoples democratic Hungary. From among the obstructive, 
unfavourable external circumstances he examines first of all the occupation of the country by 
Hitlerite Germany, the great role of its militarv and diplomatic powers etc., all from the aspect 
how they hampered Hungaryss pulling out of the Fascist alliance and the World War. 

In the next part those international regulations are considered which were established by 
the policy of the victorious anti-Fascist great powers for thc defeated countries, and so for Hun- 
gary too, as preconditions of putting an end to the war and negotiating armistice. The author 
studies the policy of the Soviet armies which ecntercd Hungary towards the population, institu- 
tions and future leading bodies of the liberated regions. 

The third part of the study describes the development of the internal conditions of peoples 
democratic transformation, the failure of Horthy"s policy of war and ít analyzes the crisis of 
the whole system which developed by autumn 1944 upon the effect of military defeat. The 
parties and organizations opposing the system started their fight against the policy of war and 
for the recovery of national independence already before the liberation. However, this fight 
brought about major results only after military liberation started, when the anti-Fascist peoples 
forces emerging from the underground established legally, under the leadership of the commu- 
nists, the Hungarian National Front of Independence which was capable of ruling the country 
and performed successful activity for a change-over to thc side of the democratic nations and 
breaking the alliance with Hitler. This was the time when the subjective factors of the developing 
national, revolutionary crisis also reached the level necessary for the successful direction of the 
struggle. 

The first great achievements of the peoples democratic revolution were the establishment 
of the Provisional National Assembly on 21 December 1944 and its forming of the Provisional 
National Government the following day. The new, peoples democratic rule led Hungarv out 
of the Fascist coalition and started the country on the way to peoples democratic transfor- 
mation. Thereby it brought about a historic change in the life of Hungarian people. 21 and 
22 December 1944, the establishment of the Provisional National Assembly and Government 
rnay thus rightly be regarded as the birthday of Hungarian peoples democracy. 

Bálint Szabó 

FAILURE OF THE SECTARIAN LINE 

AND A NEW POSSIBILITY OF SOCIALIST CONSOLIDATION. 
(THE POLICY OF THE HWP FROM SUMMER 1955 

TO THE SESSION OF THE CENTRAL BOARD IN JULY 1956) 


The decisions taken by the Central Board of the HWP in March and April 1955 brought about 
a sectarian turn in the policy of the party. The harmful conseguences of this turn did not show 
at once and not in every field. The activity of the party organizations became more encrgetic in 
several fields in the second part of 1955. A certain upward trend could be detected in the eco- 
nomic life as well. Along with the reappearance of the old sectarian methods progressive de- 
cisions were taken as well. The harmful conseguences of the sectarian turn revealed themselves 
completely only in spring 1956, after the 20th congress of the CPSU. 

The session of the Central Board in March 1956 called attention to the mistakes of the party 
leadership. It pressed for the elimination of the conseguences of the violations of law at the end 
of the 1940s and the beginning of the 19505, as well as for the completion of rehabilitation. 
The meeting also insisted that the party leadership should make use of the lesson drawn from 
the 20th congress of the CPSU and should start a consistent struggle against both right-wing 
and sectarian views. However, Rákosi and his cligue were unable to meet these reguirements 
and tried to screen the old faults still. Western imperialistic circles and internal counter-revolu- 
tionary forces attacked the system, making use of this situation. Raising the slogan of the 20th 
congress, the correction of faults, Imre Nagy and his group could oppose the leadership of the 
party. The group was supported more and more by members of the party as well. However, 
their real aim was the radical "reformation?? of the system. 

The session of the Central Board in July 1956 was an important point in the political de- 
velopment of the party after June 1953. Rákosi was replaced as first secretary and recalled Írom 
the Political Committee and some formerly ignored party leaders were elected to the Political 
Committee, among them János Kádár. The session condemned the sectarian turn of March 
1955 and decided about the tasks of the party according to the notion of the two-fíront struggle. 
The plenary session chose the right programme. It was suitable to enable the renewed party 
leadership to collect the progressive forces of the party and to take a road which could lead to 
the elimination of the political crisis and the consolidation of the socialist system. The attack of 
counter-revolutionary forces, however, made it impossible to realize this programme. Imple- 
mentation of the July resolutions, elaboration of the new line in detail and development of the 
two-íront struggle could take place only in a basically new situation, after the suppression of 
the counter-revolution. 


Gyula Belényi 

MANPOWER MANAGEMENT POLICY AND THE MIGRATION 
OF AGRICULTURAL POPULATION TO INDUSTRY 

AT THE BEGINNING OF EXTENSIVE INDUSTRIALIZATION 
(1949-1953) 


From the late 19405, the beginning of socialist industrialization, industrial development was 
accelerated in Hungary. One of the main sources of the increase was the rapid rise in the number 
of those employed in industry. This corrcsponded with the economic policy followed by the 
Hungarian Workers? Party (HWP) from the end of the 1940s. The economic plans worked out 
then anticipated a rapid rise in the number of those employed in industry (mainly workers) based 
on the migration of agricultural population to industry. This expectation had a realistic basis, 
since Hungary had a significant agrarian over-population in the middle of the 20th century as 
well. The termination of unemployment after 1949 made it possible to put an end to the most 
fundamental social tensions in contemporary Hungarian society. However, medium-term 

economic plans set the aim of an irrealistically rapid development in respect of the pace of the 
increase. 

Agricultural population migrated to industry in great numbers between 1949 and 1953: 
360 thousand people left agriculturc. The causes of migration may be classified according to 
two types. First, the role of industry as a field of positive engagemecnt of manpower. This was 
true of those agricultural labourers and "dwarf" holders who were unemployed or underemploy- 
ed at the end of the 19405. Second, the "negative disengagement of manpower?. This was 
brought about by the worsening conditions of production and the deteriorating circumstances 
of life for the various groups of peasantry. 

The migration of agricultural population to industry took the form of migratory waves Írom 
agricultural regions, mainly the Great Plain, to regions where industry was being developed. 
A part of the population went to the new places for ever and the number of commuters also 
increased rapidly. 


Béla Kirschner 

DEBATES ABOUT THE GUESTIONS OF THE POLITICAL LINE 
AMONG THE LEADERS OF THE HPC [g THE HUNGARIAN PARTY 
OF COMMUNISTS] 

(JANUARY 1928—SEPTEMBER 1928) 


The study discusses the debates which took placc among the lceaders of the HPC betwcen 
January and September 1928 concerning certain guestions of the political line. On the basis of 
a great number of documents neither known nor analyzed before, the author explains the 
contrasting viewpoints, also describing on what facts they were based and with what ideological 
and political considerations they were connected with. In this connection, for instance, the 
relation to the different lines of the social democratic opposition movement is also revealed, and 
so are the argumentations on the basis of which the majority of the Central Committee refused 
that its cover organization, the HSWP, similarly to the situation before 1926, "should play the 
role of an assembly place for the left-wing workers". The writer of the article also tells how the 
gucstion of splitting the Social Democratic Party arose and why the Central Committee did not 
regard the decline of the trade union movement as the lowest point of the working-class 
movement. 

Attention is also paid in the article to the standpoint in connection with the character of 
the Social Democratic Party, which standpoint was connected with the social-Fascist or opposi- 
tionist evaluation. (It is examined how the viewpoint concerning the social-liberal character 
appeared in the conception of the HPC.) The difterent views about the gualification of the 
counter-revolutionary system of Horthy and Bethlen are also touched upon. The article analyzes 
in detail the contents of the slogan of republicanism which was understood as a combine slogan 
after July 1926 and was a radical demand but was not aimed at the establishment of the 
dictatorship of the proletariat directly. The views of the HPC in connection with revolution 
are also enlisted and evaluated: whether isolated future revolutions could be expected or the 
opposite approach was to be regarded as of a Trotskyist character. 

The study also discusses the conference held at the Czech German National Secretariate 
of the Comintern on 12 August 1928, the different contributions, the standpoint of the represen- 
tatives of the Comintern which was connected with the necessity of convening the second 
congrcss of the HPC. Finally, the author mentions that this was not the end of the whole debate, 
only that of the first phase. 

